
PRATARMĖ 


Japonijos teisės sistemos užuomazgos glūdi — 600 m. pr. m. e. laikotar- 
pyje. Istoriškai šalies teisinė sistema pergyveno keletą vystymosi tarpsnių. 
Tai - ankstyvasis feodalizmas ir papročių perkėlimas į rašytinę teisę (Kuge, 
Buke (794-1155 m.), viduramžių siogūnatų, pilietinių karų ir valstybės 
vienijimosi procesas (1155-1868 m.), susidūrimas su tarptautiniais santy- 
kiais, Meiji konstitucijos kūrimas bei valstybės tapatybės paieškos (1867- 
1945 m.) ir galiausiai — Šiuolaikinės Japonijos konstitucinės monarchijos 
raida (1945-2014 m.) 

Antrasis pasaulinis karas baigėsi Japonijos imperijos kapituliacija ir 
sąjungininkų okupacija. Nors Japonijai nepavyko išvengti atsakomybės 
už karo nusikaltimus prieš kitas Azijos tautas bei pačius sąjungininkus 
(1945 m. Potsdamo deklaracija ir 1946 m. Tokijo karo tribunolas), okupaci- 
nio režimo tonas buvo gana nuosaikus ir veikiau „auklėjantis“. Sąjunginin- 
kų (ypač JAV) interesas buvo jos modernizavimas, ekonominis, socialinis, 
politinis liberalizavimas, nustatant visuomenės raidos programines gaires 
ir jas įtvirtinant būsimoje Konstitucijoje. Siektinos reformos - lyčių lygy- 
bė, profesinių sąjungų galia, mokslo ir švietimo populiarinimas, liberalaus 
politinio režimo įtvirtinimas bei laisvos rinkos principu grįsta ekonomika. 

Japonijos Konstitucija buvo priimta 1946 m. spalio 6 d. Imperatoriaus 
pasirašyta lapkričio 3-iąją, ji įsigaliojo 1947 m. gegužės 3 d. - kaip ir buvo 
numatyta Konstitucijos įsigaliojimo nuostatose (100 str.). Konstitucija tapo 
pagrindiniu valstybės teisinės sistemos smagračiu. Konstitucijos bruožai — 
viršenybė kitų teisės aktų atžvilgiu ir privalomumas visiems valstybės asme- 
nims, įskaitant aukščiausius pareigūnus - buvo tiesiogiai įtvirtinti jos nor- 
mose (98, 99 str.). Konstitucija taip pat atliko ir Japonijos taikios integracijos 
į tarptautinę bendruomenę funkciją. Konstitucijos preambulės nuostatos 
pripažino visų pasaulio tautų lygybę, jų teisę į suverenitetą ir taiką, o 98 
straipsnis - geranorišką tarptautinių sutarčių laikymąsi. 

Odiozinei Imperatoriaus figūrai, per tūkstantmečius telkusiai ir vieni- 
jusiai naciją, skirtas pirmasis Konstitucijos skirsnis. Nors valstybės vadovo 
konstitucinį statusą reglamentuoja aštuonetas straipsnių, jų turinys veikiau 

asocijuojasi su visokeriopu imperatoriaus galių siaurinimu. Monarcho ins- 
tituto trapumą liudija jo ketveriopa priklausomybė nuo tautos (1 str.), Par- 
lamento (2 str.), Vyriausybės (3 str.) bei pačios Konstitucijos (4 str.). Vals- 
tybės vadovui suteikti išimtinai ceremoniniai, reprezentaciniai įgaliojimai, 
o valdžios institucijų formavimas ar Parlamento paleidimas tėra formalus 
aktas, kurio pradžia ir motyvacija kyla iš Vyriausybės kompetencijos (7 str.). 

Per 65 metus valdovo instituto reikšmė valstybėje ir visuomenėje be- 
veik nepakito. Simbolinių monarcho galių santūrus vykdymas padėjo jam 
išlaikyti visuomenės palankumą ir užtikrinti sosto tęstinumą. Iki šiol tėra 
viena su sostu susijusi problema. Tai - jo paveldėjimo sistemos reforma, sie- 
kiant suteikti galimybę Japonijos valdove tapti moteriai. Šį poreikį skatina 
trys priežastys: dinastijos vyriškosios lyties įpėdinių trūkumas, įsibėgėjusi 
emancipacija bei istoriniai precedentai, liudijantys, jog moterys kadaise jau 
sėdėjo Chrizantemų soste. Nepaisant įvairių konstitucinių komisijų siūly- 
mų (2005, 2012 m.), atitinkamos konstitucinės normos išliko nepakeistos. 

Antrasis Konstitucijos skirsnis ryškiai išsiskiria ne tik iš minimo akto 
konteksto; jis originalus netgi lyginant Japonijos Konstituciją su kitų vals- 
tybių pagrindiniais įstatymais. Pažodžiui išverstas skyriaus pavadinimas 
suprastinas kaip „atsisakymas nuo karo“. Skirsnyje tėra vienas straipsnis 
(9). Jame taikios, beginklės valstybės statusas nusakomas dvejopai: šalis 
neturi teisės ginti savo suvereniteto teisės karo būdu, taip pat negali orga- 
nizuoti jokių karinių dalinių, įskaitant sausumos kariuomenę. 

Bėgant laikui ir keičiantis politinei aplinkai (ypač Kinijos, SSRS / Ru- 
sijos, Šiaurės Korėjos), 9-asis straipsnis išliko nepakeistas. Tuo tarpu Japo- 
nija faktiškai vėl tapo galinga karine valstybe. Tai leido padaryti Japonijos 
teismų konstitucinė teisena (1973 m. Saporo teismas, pabrėžęs, jog Japoni- 
ja turi teisę į valstybės suvereniteto gynybą, tačiau, be SP, tai gali daryti ir 
kitomis priemonėmis). Kita vertus, Japonijoje toliau neatsisakoma minties 
Konstitucijoje tiesiogiai įtvirtinti karinių jėgų būties pagrįstumą, tačiau dėl 
jos keitimo problemų šis siekis lieka neįgyvendintas. 

Trečiasis Konstitucijos skirsnis įtvirtina asmens teisių ir laisvių sąra- 
šą (10-40 str.). Šis skyrius puikiai atspindi 1945 m. sąjungininkų interesą. 
Platus ir socialiai akcentuotas asmens teisių bei laisvių katalogas - vienas 
iškiliausių Konstitucijos bruožų. Nuosekliai susietas su kitais konstituci- 
niais institutais, jis tampa Konstitucijos vertybiniu centru (pirminės laisvės 
detaliau konkretizuojamos, pavyzdžiui, numatant laisvą kandidatavimą į 
parlamentą (44 str.)). 

Turinio prasme Japonijos Konstitucijos asmens teisių bei laisvių sąva- 
das skirstytinas į šešias pagrindines kategorijas. Tai: a) asmenų lygybė prieš 
įstatymą (14 str. 1 d., 24 str., 44 str.) ir asmenų privilegijavimo draudimas 
(14 str. 2 ir 3 d.); b) ekonominės darbo (27, 28, 29 str. 1 d.) ir judėjimo 
laisvės (22 str.) bei jų pažeidimo dėl visuomenės intereso garantijos (29 
str. 2 d.). Konstitucijos 22 straipsnio reikšmė paaiškinama, turint omenyje 
amžius trukusį draudimą išvykti iš šalies; c) socialinės teisės (teisė į mini- 
malų pragyvenimo ir kultūros standartą (25 str.), teisė į valstybės teikiamą 
socialinę, medicinos pagalbą (26 str.), teisė į laisvą bendrąjį lavinimąsi (27 
str.)); d) politinės teisės (teisė rinkti arba atleisti viešojo administravimo 
funkcijas atliekančius pareigūnus (15 str.), teisė teikti peticiją (16 str.), da- 
lyvauti rinkimuose (44 str.)); e) asmens procesinės teisės ir jo viršenybė 
prieš valstybę (teisė paduoti valstybę dėl žalos, padarytos neteisėtais parei- 
gūnų ar institucijų veiksmais (17 ir 40 str.); teisė kreiptis į teismą (32 str.), 
teisė į proceso kokybę (operatyvus, viešas teismo procesas) (33-39 str.)); 
f) asmeninės teisės ir laisvės (minties ir sąžinės laisvė (19 str.), religinių 
įsitikinimų laisvė (21 str.), akademinė laisvė (23 str.)). 

Asmens santykis su valstybe grindžiamas prigimtinės teisės koncepci- 
ja. Konstitucija įpareigoja valstybinę valdžią gerbti asmens teises ir laisves, 
o patį asmenį - kitų asmenų lygiavertį poreikį. Šį teiginį patvirtina teisių — 
laisvių ir teisių - imunitetų balansas Japonijos Konstitucijoje. 

Konstitucijos „institucinę“ dalį sudaro Parlamentas, Vyriausybė, teis- 
mai, savivaldos institucijos. Kaip minėjome, dėl istorinio valdymo formos 
savitumo, net ir apribotas monarchas Konstitucijos struktūroje išliko at- 
skirtas nuo kitų valdžių ir liko „pagerbtas“ pirmosiose jos eilutėse. 

Parlamentas - Japonijos demokratinio politinio režimo pamatas. Tar- 
pukaryje simboliškai „nukonkuravęs“ monarcho didybę, naujojoje Konsti- 
tucijoje jis tampa vieninteliu teisėtu tautos suvereniteto reiškėju. 

Parlamentą sudaro dveji Rūmai, kiekvieni jų renkami visuotiniuose 
tiesioginiuose tautos rinkimuose. 1994 m. Parlamento rinkimų teisėje nu- 
statyta mišri rinkimų sistema, sugriežtinti rinkimų agitacijos reikalavimai. 
Apibrėžta politinės reklamos samprata ir jos draudimai. Konstitucija ne- 
nustatytas tikslus Parlamento Rūmų narių skaičiaus. 2000-aisiais įgyven- 
dinta paskutinė Parlamento rinkimų teisės pataisa Atstovų Rūmų skaičių 
sumažino nuo 500 iki 480. Atitinkamai Tarėjų (aukštesniųjų) Rūmų narių 
skaičius sumažėjo nuo 252 iki 242 narių. Vadovaujantis galiojančia įstaty- 
mo redakcija, renkant Atstovų Rūmus aktyvi rinkimų teisė suteikiama 20- 

ies, pasyvi - 25-erių metų sulaukusiems monarchijos pavaldiniams. Tarėjų 
Rūmų rinkimų teisė suteikiama 20-ies, pasyvi - 30-ies metų sulaukusiems 
monarchijos pavaldiniams. 

Tarėjų Rūmams atmetus įstatymo projektą, Atstovų Rūmai formaliai 
tebeturi galimybę patvirtinti ir paskelbti projektą savarankiškai, tačiau tam 
reikalingas 2/3 visų Rūmų posėdžio narių pritarimas. Taigi, Tarėjų Rūmų 
teisė atmesti Atstovų Rūmų priimtą įstatymo projektą de facto vertintina 
kaip galinga negatyvios įstatymų leidybos prerogatyva. Parlamento Rūmų 
veikla grindžiama komitetų ir komisijų aktyvumu. Komitetai iš esmės iš- 
diskutuoja Vyriausybės įstatymų projektų pasiūlymus, komisijų veikla 
daugiau susijusi su parlamentinės kontrolės funkcijomis. 

Nustatant Parlamento struktūrą, komitetams teikta daug dėmesio, tikin- 
tis, jog JAV Kongreso pavyzdžiu jie taps Parlamento teisėkūros branduoliais. 
Deja, taip neatsitiko. Formaliai atitikdami JAV Kongreso komitetų struktū- 
ras, realiai Japonijos Parlamento komitetai priartėjo prie JK Bendruomenių 
Rūmų komitetų veiklos modelio. Amerikietiškojo modelio nepasiteisinimo 
priežastys - skirtingos valstybių valdymo formos bei instituciniai santykiai. 
Japonijos Vyriausybė, faktiškai daug galingesnė už JAV „sekretoriatą“, ilgai- 
niui tapo Parlamento „maitintoja“. Apie 85 procentai įstatymų projektų Japo- 
nijos Parlamentą pasiekia iš Vyriausybės ar jos ministerijų. 

Japonijos Vyriausybė - valstybės vykdomąją valdžią įgyvendinanti 
institucija. Vyriausybės konstituciniai įgaliojimai įtvirtinti valstybės pa- 
grindinio įstatymo V skyriuje, o jos struktūra ir organizaciniai ryšiai — 
1947 m. (Nr. 5) Vyriausybės įstatyme. Atkreipus dėmesį į ilgametes Meiji 
Vyriausybės sąsajas su karine konjunktūra, Konstitucijoje numatyta, jog 
visi ministrų kabineto nariai turi būti civiliai asmenys (65 str.). Konstitu- 
cijoje taip pat reglamentuota grynai parlamentinė Vyriausybės sudarymo 
tvarka bei jos kolegiali atskaitomybė Tautos atstovybei (66, 67 str. 1 d.). 
Tiesa, to paties straipsnio tolesnėse dalyse „Parlamento“ sąvoka konkre- 
tizuojama. Santykiuose su Vyriausybe pagrindinis vaidmuo suteikiamas 
Atstovų Rūmams. Nors Japonijos Konstitucija numato, jog Parlamentas 
yra vienintelė įstatymų leidžiamoji institucija, ji nepabrėžė, jog absoliučiai 
visos valstybės ir visuomenės veiklos sritys turi būti užtikrinamos įstatymo 
lygiu. Be to, perimant Jungtinės Karalystės konstitucinę patirtį, įstatymo, 
kaip pagrindinio teisės šaltinio pozicijos, dar labiau susvyravo. Šios aplin- 
kybės leido po truputį įsibėgėti deleguotajai įstatymų leidybai, nes Konsti- 
tucija tiesiogiai nedraudė Parlamentui perduoti savo galias kitoms institu- 

cijoms. Lengvinant Vyriausybės padėtį, prieita prie išvados, jog leidžiama 
viskas, ko nedraudžia įstatymas (Konstitucija). 

Valstybės teismų sistemos bruožai įtvirtinti Konstitucijos VI skirsny- 
je. Pagrindinis įstatymas numato visišką teismų nepriklausomybę nuo kitų 
valdžios institucijų, teisėjų neliečiamybę, jų skyrimo ir atleidimo tvarką, 
teismų sistemos struktūrą ir įvairių grandžių tarpusavio sąveiką. Draudžia- 
ma valstybėje steigti kitus teismus, nei numatyta Konstitucijoje. Todėl Ja- 
ponijoje nėra specialių karo tribunolų ar net administracinių teismų. Visos 
bylos sprendžiamos bendrosios kompetencijos teismuose. Konstitucijos 81 
straipsnis Aukščiausiajam Teismui suteikia konstitucinės priežiūros funk- 
ciją. Skyrius baigiamas įtvirtinant teisminio nagrinėjimo proceso viešumo 
principą bei jo taikymo išimtis. Teismų struktūrą sudaro keturios grandys: 
Aukščiausiasis Teismas, 8 aukštieji teismai, 50 apylinkių ir šeiminių teismų 
bei 438 sumariniai teismai. 

Žemesnių teismų teisėjus skiria Vyriausybė pagal Aukščiausiojo Teis- 
mo patvirtintą sąrašą, kuris aptariamas kasmetinėje teisėjų konferencijoje. 
Aukščiausiojo Teismo teisėjus skiria Vyriausybė teismo pirmininko pata- 
rimu. Patį pirmininką skiria imperatorius, ministrų kabineto teikimu. Par- 
lamentas su teisėjų skyrimu susijęs tik tuo, jog rinkimuose tuo pačiu metu 
balsuojama ir dėl Vyriausybės nominuotų teisėjų pareigybių patvirtinimo. 
Taigi rinkėjai gali atšaukti skirtą teisėją iš einamų pareigų, tačiau tai - itin 
reta išimtis. Japonijos teismų sistemoje nepraktikuojamas prisiekusiųjų ar 
žiuri institutas. Bylas nagrinėja teisėjai bei jų kolegijos. Pasakytina, jog Že- 
miausios grandies - sumarinių teismų teisėjai, neprivalo turėti teisinį išsi- 
lavinimą. 

Japonijos Konstitucija numato vietos savivaldos valdžios sistemą ir 
jos santykius su centrine valdžia, įgyvendinant valstybės valdymą. Vietos 
savivaldos konstitucinis modelis remiasi dviem pagrindiniais principais: 
savivaldos vienetų autonomija bei savivaldos vieneto (prefektūros) gyven- 
tojų teise dalyvauti sprendžiant vietos klausimus. 

Pirmasis principas Konstitucijoje laiduojamas savivaldos vienetams 
užtikrinant teisę savarankiškai disponuoti nuosavybės teise, nustatyti vie- 
tos administravimo tvarką. Konstitucija draudžia valstybės parlamentui 
įstatymu nustatyti savivaldos vieneto teisinio reguliavimo bruožus, išsky- 
rus, kai to pageidauja dauguma savivaldos vieneto gyventojų (95 str.). Par- 
lamentas taip pat gali perduoti vietos savivaldos vienetams dalį savo įsta- 
tymų leidžiamosios prerogatyvos galių. Antrasis principas užtikrinamas 

savivaldos vieneto gyventojams Konstitucijoje įtvirtinant teisę dalyvauti 
vietos valdyme, rinkti atstovus bei patiems kelti kandidatūras rinkimuose 
į vietos valdžios institucijas. 

Pažymėtina, jog vietos savivaldos sistema susideda iš kelių lygių 
administracinių teritorinių vienetų junginių. Japonijos vietinės autonomi- 
jos aktas nustato administracinių teritorinių vienetų rūšis ir ribas. Kaip 
savarankiški vietos savivaldos vienetai išskiriamos seniūnijos (547), mies- 
teliai (1942), miestai (617), specialios teritorijos (23) ir prefektūros (47). 
Nors Konstitucijoje vietos savivaldos vienetams pripažįstamos plačios sa- 
varankiškumo garantijos, centrinė valdžia išlaiko realius vietos savivaldos 
kontrolės svertus. Pagrindinę priežiūrą atlieka Viešojo valdymo, savivaldy- 
bių reikalų ir komunikacijų ministerija, kuri kartu su jai pavaldžiu Vietos 
administravimo biuru užtikrina sklandžią vietos savivaldos vienetų veiklą. 
Toks ryšys tarp centrinės ir vietinės valdžios grindžiamas suvokimu, jog 
tik centrinė valdžia gali valstybės lygiu vieningai ir nuosekliai vykdyti įvai- 
raus pobūdžio vietos savivaldos vienetų reformas. 

Apžvalgos pabaigoje dėmesio vertos 1947 m. Konstitucijos keitimo 
ir papildymo galimybės. Jos ganėtinai sudėtingos net ir formalia prasme. 
Rengiant Konstituciją JAV teisininkai pasisakė už amerikietiškojo Konsti- 
tucijos keitimo scenarijų. Konstitucijos pataisa turėjo būti patvirtinta abejų 
Rūmų 2/3 balsų dauguma ir pasirašyta imperatoriaus. Skyrėsi tik proceso 
baigiamoji dalis. Kadangi Japonija - unitarinė valstybė, buvo nuspręsta 
Parlamento priimtas ir Imperatoriaus pasirašytas pataisas teikti galutiniam 
tautos pritarimui, organizuojant referendumą. Konstitucinėje tikrovėje 
tokios sąlygos tapo tikru autentiškos Konstitucijos skydu. Per 65 metus 
nebuvo priimta nė viena Konstitucijos pataisa, o jos keitimo iniciatyvos 
žlugdavo dar Parlamento Rūmų svarstymuose. Šio reiškinio priežastis — 
valstybėje susiklosčiusi ne dvipartinė (kaip JAV), o daugiapartinė sistema. 
Ji gerokai apsunkino vieningos politinės valios paieškas. Šiandieną Japoni- 
jos Konstitucijos keitimo galimybė - miglota. Atkreipus dėmesį į tai, jog 
visoms Japonijos Konstitucijos normoms nustatytas vienodas keitimo ap- 
saugos režimas, kol kas neįmanoma pakeisti net ir tų Konstitucijos nuosta- 
tų, kurios nustato paties akto keitimo tvarką. 

Mes, japonų tauta, veikdami per mūsų tiesiogiai išrinktus atstovus na- 
cionaliniame Parlamente, patvirtinome, jog turime užtikrinti sau ir savo 
palikuonims taikų bendradarbiavimą su visomis tautomis ir laisvės puo- 
selėjimą šioje žemėje, nusprendėme, jog daugiau savo valstybės veiksmais 
neįplieksime karo pavojų, paskelbėme, jog suvereni galia priklauso Tautai 
ir yra užtikrinta Konstitucijos. 

Valstybė yra šventa Tautos patikėtinė, kurios galia kyla iš Tautos va- 
lios. Jos galios yra įgyvendinamos per Tautos atstovus, o sukuriama nauda 
skirta žmonių gerovei. Tai esminis principas, kuris įtvirtinamas šioje Kons- 
titucijoje. Mes atmetame visas konstitucijas, įstatymus, nurodymus ir kitus 
teisės aktus, prasilenkiančius su juo. 

Mes, japonų tauta, visiems laikams siekdami taikos, esame tvirtai įsi- 
tikinę dėl bendražmogiškų vertybių plėtojant visuomeninius santykius ir 
nusprendėme, jog mūsų saugumo ir išlikimo užtikrinimas turi būti pagrįs- 
tas teisingumu ir kitų taikaus būvio pasaulio tautų pasitikėjimu. Mes no- 
rime užimti garbingą vietą pasaulio tarptautinėje bendruomenėje siekiant 
taikos užtikrinimo ir vergijos bei tironijos, prievartos ir nepakantumo pa- 
naikinimo. Mes pripažįstame, jog visi pasaulio žmonės turi teisę į taikų 
gyvenimą be baimės ir išnaudojimo. 

Mes, japonų tauta, su visa savo nacionaline garbe pareiškiame, jog 
visų šių minėtų aukštų tikslų sieksime panaudodami visus savo valstybės 
išteklius. 





! Japonijos Konstitucija, paskelbta Japonijos Ministro Pirmininko internetiniame pusla- 
pyje http://japan.kantei.go.jp/constitution. and. government. of japan/constitution, e. 
html, išversta iš anglų kalbos. 

I SKYRIUS 
IMPERATORIUS 


1 straipsnis 
Imperatorius turi būti Tautos ir valstybės vienybės simboliu, savo 
veiksmais išreiškiantis Tautos valią, kuriai priklauso suvereni galia. 


2 straipsnis 
Imperatoriaus sostas yra paveldimas. Jo paveldėjimo tvarką nustato 
Imperatoriaus rūmų įstatymas, priimtas Parlamento. 


3 straipsnis 
Visi Imperatoriaus priimami teisės aktai, susiję su valstybės klausimų 
sprendimu, turi būti patvirtinti Vyriausybės, kuri yra už juos atsakinga. 


4straipsnis 

Imperatorius gali atlikti tik tokias funkcijas, susijusias su valstybės 
reikalų sprendimu, kurios yra nustatytos galiojančioje Konstitucijoje. Jis 
neturi vykdomosios valdžios įgaliojimų. Imperatorius gali perduoti savo 
teisę leisti teisės aktus, susijusius su valstybės valdymu, kitoms instituci- 
joms teisės aktų nustatyta tvarka. 


5 straipsnis 

Kai pagal Imperatoriaus rūmų įstatymą veikia sosto regento institutas, 
regentas leidžia valstybės teisės aktus Imperatoriaus vardu. Šiuo atveju lai- 
komasi anksčiau minėto Konstitucijos straipsnio pirmojo punkto principo. 


6 straipsnis 

Imperatorius turi skirti Ministrą Pirmininką vadovaudamasis Parla- 
mento teikimu. Imperatorius turi skirti Aukščiausiojo Teismo pirmininką 
vadovaudamasis Vyriausybės teikimu. 


7 straipsnis 

Imperatorius Vyriausybės patarimu ir pritarimu vykdo šias funkcijas, 
susijusias su valstybės ir Tautos reikalais: 

-  Sušaukia Parlamentą. 

- Paleidžia Atstovų Rūmus. 

- Skelbia visuotinius Parlamento rinkimus. 

- Skiria ir atleidžia valstybės ministrus ir kitus teisės aktuose nuro- 
dytus pareigūnus, suteikia ambasadorių ir kitų diplomatinių parei- 
gūnų įgaliojimus. 

- Priima sprendimus dėl amnestijos ir malonės suteikimo, bausmės 
sumažinimo, pažeistų teisių atkūrimo. 

- Suteikia valstybinius apdovanojimus. 

-  Pasirašo ratifikuotas tarptautines sutartis ir kitus teisės aktuose nu- 
matytus diplomatinius dokumentus. 

- Priima užsienio valstybių ambasadorių ir kitų diplomatinių parei- 
gūnų akreditacinius raštus. 

- Vykdo valstybės reprezentacines funkcijas. 


8 straipsnis 
Imperatoriaus rūmai negali įgyti ar suteikti turto ar nuosavybės, gauti 
dovanų ar kitokios naudos be Parlamento sutikimo. 


II SKYRIUS 
ATSIRIBOJIMAS NUO KARO 


9 straipsnis 

Nuoširdžiai siekdama tarptautinės taikos, pagrįstos teisingumu ir 
tvarka, japonų tauta amžinai atsisako karo kaip suverenios Tautos teisės, 
taip pat grasinimo ginkluota jėga ar jos panaudojimo kaip priemonės 
sprendžiant tarptautinių santykių problemas. Siekiant užtikrinti anksčiau 
minėtus tikslus, valstybėje niekada nebus kuriamos sausumos, oro, jūrų ar 
kitokio pobūdžio karinės pajėgos. Teisė skelbti karą valstybės vardu nebus 
pripažįstama. 


III SKYRIUS 
ŽMONIŲ TEISĖS IR PAREIGOS 


10 straipsnis 
Japonijos pilietybės reikalavimai nustatomi įstatymu. 


11 straipsnis 
Žmogaus teisės ir laisvės, garantuotos šia Konstitucija, negali būti ri- 


17 


PASAULIO VALSTYBIŲ KONSTITUCIJOS | Japonija 


bojamos. Pagrindinės Konstitucijoje nustatytos Žmogaus teisės bei laisvės 
pripažįstamos visiems asmenims ir jų palikuonims. Jos yra amžinos ir ne- 
liečiamos. 


12 straipsnis 

Žmonėms šia Konstitucija garantuojamos teisės bei laisvės turi būti 
užtikrinamos nuolatinėmis jų pastangomis, kurios negali pasižymėti pik- 
tavališkumu jomis piktnaudžiaujant ar jas pažeidžiant. Kiekvienas yra 
atsakingas savo teisėmis ir laisvėmis naudotis taip, jog jos neprieštarautų 
visuomenės gerovei. 


13 straipsnis 

Kiekvienas žmogus turi būti pripažįstamas kaip asmenybė. Jo teisė 
į gyvybę, laisvę ir gerovę, išskyrus atvejus, kai tai pažeidžia visuomenės 
interesus, turi būti svarbiausias teisėkūros ir kitų valstybinių sprendimų 
tikslas. 


14 straipsnis 
Visi žmonės yra lygūs įstatymui. Negali būti jokios politinės, ekonomi- 
nės ar socialinės diskriminacijos dėl asmens rasės, tikėjimo, lyties, socialinio 
statuso ar šeiminės padėties. Kilmės ir kitos privilegijos nepripažįstamos. 
Valstybiniai, kiti apdovanojimai, garbės laipsniai negali suteikti privi- 
legijų ar pirmenybių asmeniui jų suteikimo metu ar vėliau. 


15 straipsnis 

Tauta turi neatimamą teisę rinkti savo atstovus, valdžios pareigūnus ir 
pašalinti juos iš einamų pareigų. 

Visi valstybės pareigūnai tarnauja visai visuomenei. Jie negali išimti- 
nai atstovauti konkrečiai socialinei grupei. 

Piliečiams garantuojama visuotinė rinkimų teisė, kuri įgyvendinama 
renkant valdžios pareigūnus. 

Visuose rinkimuose turi būti užtikrinamas slapto balsavimo princi- 
pas. Rinkėjas negali patirti viešo ar privataus poveikio dėl savo balsavimo 
pasirinkimo. 


16 straipsnis 
Kiekvienas asmuo turi teisę į taikią peticiją dėl žalos atlyginimo, vals- 
tybės pareigūnų atleidimo, teisėkūros iniciatyvos, teisės aktų panaikinimo 

ar pakeitimo ir kitų poreikių; asmuo negali būti diskriminuojamas dėl to- 
kios teisės įgyvendinimo. 


17 straipsnis 


Kiekvienas asmuo gali kreiptis dėl valstybės ar jos institucijos padary- 
tos žalos ar nuostolių atlyginimo teisės aktų nustatyta tvarka, jei ji kilo dėl 
neteisėto teisės akto ar valstybės pareigūno sprendimo vykdymo. 


18 straipsnis 


Joks asmuo negali būti išnaudojamas vergijoje. Priverstinis darbas, iš- 
skyrus bausmę už padarytą nusikaltimą, yra draudžiamas. 


19 straipsnis 
Minties ir sąžinės laisvė yra neliečiama. 


20 straipsnis 

Tikėjimo laisvė yra pripažįstama visiems. Nė viena religinė organiza- 
cija negali gauti privilegijų iš valstybės ar turėti politinių įgaliojimų 

Niekas negali būti verčiamas dalyvauti konkrečios religijos veikloje ar 
renginiuose. 

Valstybė ir jos institucijos negali turėti sąsajų su religinėmis organiza- 
cijomis ir vykdyti religinio švietimo. 
21 straipsnis 

Asmenims užtikrinama asociacijų, susirinkimų, spaudos, žodžio ir ki- 
tos saviraiškos laisvės. Cenzūra ir asmens privatumo principo pažeidimai 
yra draudžiami. 


22 straipsnis 

Kiekvienas asmuo turi teisę pasirinkti ir keisti savo gyvenamąją vietą 
tiek, kiek tai neprieštarauja visuomenės interesams. 

Asmenų teisė išvykti į kitą šalį ir netekti savo turimos pilietybės yra 
neliečiama. 


23 straipsnis 
Akademinė laisvė yra garantuojama. 


24 straipsnis 
Santuoka turi būti pagrįsta lygiu abiejų lyčių sutarimu ir palaikoma 

abipusiu bendradarbiavimu, kuriame sutuoktinių teisinis statusas yra 


lygus. 
Sutuoktinio pasirinkimo, santuokinio gyvenimo, bendrosios nuosa- 


vybės santykių, gyvenamosios vietos pasirinkimo, paveldėjimo, skyrybų ir 
kiti klausimai, susiję su santuoka ir šeima, turi būti reguliuojami vadovau- 
jantis asmens orumo ir lyčių lygybės principais. 


25 straipsnis 

Visi asmenys turi teisę į minimalų sveikatos apsaugos ir kultūrinio 
gyvenimo lygį. Valstybė visose savo veiklos srityse turi siekti socialinės ge- 
rovės, apsaugos, visuomenės sveikatos stiprinimo. 


26 straipsnis 

Visi asmenys turi teisę gauti lygų išsilavinimą, atitinkantį jų sugebėji- 
mus, kaip nustatyta įstatymo. 

Visi asmenys, nustatyta tvarka auginantys vaikus, privalo jiems su- 
teikti pagrindinį išsilavinimą. Toks būtinas mokymas yra nemokamas. 


27 straipsnis 
Visi asmenys turi teisę ir pareigą dirbti. Mokesčių, darbo, poilsio ir ki- 
tos darbo sąlygos nustatomos įstatymo. Vaikai negali būti verčiami dirbti. 


28 straipsnis 
Darbuotojams garantuojama profesinių sąjungų bei kolektyvinės vei- 
klos teisė. 


29 straipsnis 

Teisė įgyti ar turėti nuosavybę yra neliečiama. Nuosavybės teisės nu- 
statomos įstatymu, atsižvelgiant į visuomenės interesus. 

Privati nuosavybė gali būti paimta visuomeniniams poreikiams tik už 
ją teisingai atlyginant. 


30 straipsnis 


Asmenys moka mokesčius pagal juos nustatančius įstatymus. 


31 straipsnis 
Nė vienam asmeniui negali būti atimta gyvybė, laisvė, skirta kita 
bausmė nesilaikant tvarkos ir reikalavimų, nustatytų įstatyme. 

32 straipsnis 
Nė vienam asmeniui negali būti uždrausta teisė kreiptis į teismą. 


33 straipsnis 

Nė vienas asmuo negali būti sulaikytas kitaip, nei pagal nustatytą 
tvarką tokią teisę turinčio pareigūno, nusprendžiančio dėl asmens su- 
laikymo reikalingumo, įskaitant būtinybę užkirsti kelią galimam nusi- 
kaltimui. 


34 straipsnis 

Niekas negali būti areštuotas ar sulaikytas, iš karto neinformuojant 
apie jam reiškiamus įtarimus ar kaltinimus, nesuteikiant teisės į teisinę pa- 
galbą; asmuo neturi būti sulaikytas be pakankamos priežasties, o asmens 
reikalavimu jo sulaikymo pagrindas ir aplinkybės turi būti nedelsiant pa- 
teiktos ir įvertintos atvirame teismo posėdyje dalyvaujant jam ar jo teisė- 
tam atstovui. 


35 straipsnis 

Asmenų teisė į patalpų, turto, informacijos apsaugą nuo sekimo, kra- 
tos ar poėmio gali būti pažeista tik kompetentingos institucijos priimtu 
sprendimu, kuriame turi būti nurodytos tikslios tokių priemonių taikymo 
ribos, laikantis Konstitucijos 33 straipsnio reikalavimų. 

Kiekviena krata ar poėmis turi būti sankcionuota atskiru kompeten- 
tingo teismo pareigūno sprendimu. 


36 straipsnis 
Kankinimų taikymas ar žiaurus elgesys, vykdant valstybės pareigūno 
įgaliojimus, yra griežtai draudžiamas. 


37 straipsnis 

Visose baudžiamosiose bylose įtariamasis ar kaltinamais turi teisę į 
spartų, viešą ir nepriklausomą teismą. 

Jam turi būti suteikta teisė pateikti klausimus visiems liudytojams. 
Esant reikalui įtariamasis gali pareikalauti už valstybės lėšas į teismo pro- 
cesą įtraukti asmenis, galinčius liudyti jo naudai. Viso teismo proceso metu 
įtariamasis turi teisę į kompetentingo atstovo pagalbą. Jeigu įtariamasis 
pats negali pasirūpinti tinkamu savo teisiniu atstovavimu procese, tokį at- 
stovą jam turi užtikrinti valstybė. 

38 straipsnis 

Nė vienas asmuo negali būti verčiamas liudyti prieš save patį. Prisipa- 
žinimas, išgautas per prievartą, taikant kankinimus ar bauginimą, nepa- 
grįstai užtrukusį areštą ar sulaikymą, negali būti laikomas tinkamu kaltės 
įrodymu. 

Niekas negali būti nuteistas ar patrauktas atsakomybėn tais atvejais, 
kai vienintelis jo kaltės įrodymas yra jo prisipažinimas. 


39 straipsnis 

Nė vienas asmuo negali būti laikomas kaltu dėl veikos, kuri jos pada- 
rymo metu buvo laikoma teisėta, arba dėl kurios jis tuo metu buvo išteisin- 
tas arba dėl kurios jis jau buvo nubaustas. 


40 straipsnis 

Kiekvienas nepagrįstai apkaltintas, teistas, sulaikytas asmuo, įrodžius 
jo nekaltumą, gali reikalauti jam padarytos valstybės žalos atlyginimo tei- 
sės aktų nustatyta tvarka. 


IV SKYRIUS 
PARLAMENTAS 


41 straipsnis 
Parlamentas yra aukščiausia valstybės valdžios institucija, turinti iš- 
imtinę įstatymų leidybos teisę. 


42 straipsnis 

Parlamentą sudaro dveji Rūmai, vadinami Atstovų Rūmais ir Senato- 
rių Rūmais. 
43 straipsnis 


Abejus Rūmus sudaro renkami nariai, atstovaujantys visai Tautai. 
Kiekvienų Rūmų narių skaičių nustato įstatymas. 


44 straipsnis 

Renkamų Rūmų narių ir jų rinkėjų reikalavimus nustato įstatymas. 
Jokiu atveju rinkimų teisė negali būti varžoma dėl rasės, tikėjimo, lyties, 
visuomeninės padėties, kilmės, išsilavinimo ar pajamų. 

45 straipsnis 
Atstovų Rūmų įgaliojimų trukmė yra ketveri metai. Šis terminas gali 
būti sutrumpintas, jeigu Atstovų Rūmai paleidžiami. 


46 straipsnis 
Senatorių Rūmų įgaliojimų trukmė yra šešeri metai. Šių Rūmų nariai 
yra proporcingai perrenkami kas trejus metus. 


47 straipsnis 
Rinkimų teritoriniai vienetai, balsavimo būdai ir kiti klausimai, susiję 
su abejų Parlamento Rūmų narių rinkimų tvarka, nustatomi įstatymu. 


48 straipsnis 
Nė vienas asmuo negali būti abejų Parlamento Rūmų nariu vienu 
metu. 


49 straipsnis 
Abejų Parlamento Rūmų nariams teisės aktų nustatyta tvarka iš vals- 
tybės biudžeto mokamas atitinkamas metinis atlyginimas. 


50 straipsnis 

Išskyrus įstatymų numatytus atvejus, abejų Parlamento Rūmų nariai 
negali būti sulaikyti ar kitaip apribota jų laisvė vykstant Parlamento sesijai. 
Parlamento Rūmų reikalavimu kiekvienas jo narys, sulaikytas iki sesijos 
pradžios, turi būti paleistas į laisvę. 


51 straipsnis 
Abejų Parlamento Rūmų nariai negali būti atsakingi ar persekiojami 
dėl savo pasisakymų, balsavimų ar diskusijų Parlamente. 


52 straipsnis 
Eilinė Parlamento Rūmų sesija šaukiama vieną kartą per kalendori- 
nius metus. 


53 straipsnis 

Vyriausybė gali nuspręsti sušaukti neeilines Parlamento Rūmų sesijas. 
Vyriausybė privalo sušaukti Parlamento Rūmų neeilines sesijas, jei to rei- 
kalauja ne mažiau kaip 1/4 abejų Parlamento Rūmų narių. 

54 straipsnis 

Kai Atstovų Rūmai paleidžiami, nauji jų rinkimai paskelbiami per ke- 
turiasdešimt dienų. Išrinkti naujieji Atstovų Rūmai į pirmąjį posėdį sušau- 
kiami per 30 dienų nuo įvykusių rinkimų datos. 

Kai Atstovų Rūmai paleidžiami, tuo pačiu metu sustabdoma Senato- 
rių Rūmų veikla. Išskirtinai svarbiais atvejais Vyriausybė gali sušaukti Se- 
natorių Rūmus į ypatingą sesiją. 

Tokio Parlamento sprendimai, priimti teisės aktai yra laikini. Jie pra- 
randa savo galią, jeigu išrinkti naujieji Atstovų Rūmai jų nepatvirtina per 
pirmąsias dešimt dienų nuo naujos Parlamento sesijos pradžios. 


55 straipsnis 

Kiekvieni Rūmai gali inicijuoti diskusijas dėl savo narių tinkamumo 
eiti pareigas. Siekiant panaikinti Rūmų nario mandatą, turi būti priimta 
rezoliucija, ne mažesne kaip 2/3 posėdyje dalyvaujančių Rūmų narių balsų 
daugumos persvara. 


56 straipsnis 

Rūmų posėdžiai negali vykti esant mažiau nei 1/3 visų Rūmų narių. 
Sprendimai priimami posėdyje dalyvaujančių narių paprasta balsų daugu- 
ma, išskyrus Konstitucijos numatytus atvejus, taip pat situacijas, kai narių 
balsai pasiskirsto po lygiai ir lemiamas tampa Rūmų posėdžio pirmininko 
balsas. 


57 straipsnis 

Klausimų svarstymai kiekvienuose Rūmuose yra vieši. Uždaras posė- 
dis gali būti surengtas esant ne mažesne kaip 2/3 posėdyje dalyvaujančių 
Rūmų narių balsų dauguma priimtai rezoliucijai. 

Kiekvieni Rūmai turi protokoluoti savo posėdžius. Tokie įrašai turi 
būti vieši ir laisvai prieinami, išskyrus tuos klausimus, kurie buvo svarstyti 
uždarame posėdyje arba reikalauja slaptumo. 

Esant daugiau nei 1/5 Rūmų posėdyje dalyvaujančių narių pageidavi- 
mui, turi būti užtikrinta vardinio balsavimo procedūra. 


58 straipsnis 
Kiekvieni Rūmai turi išsirinkti savo pirmininkus ir kitus pareigūnus. 
Kiekvieni Rūmai turi patvirtinti taisykles, apibrėžiančias jų posėdžių, klau- 

simų svarstymo, vidaus tvarką ir galimas sankcijas Rūmų nariams dėl tokių 
taisyklių nesilaikymo. Siekiant panaikinti Rūmų nario mandatą, turi būti 
priimta rezoliucija ne mažesne kaip 2/3 posėdyje dalyvaujančių Rūmų na- 
rių balsų daugumos persvara. 


59 straipsnis 

Įstatymo projektas laikomas priimtu, kai už jį balsuoja abeji Parla- 
mento Rūmai, išskyrus išimtis, nustatytas Konstitucijoje. 

Jeigu Senatorių Rūmai atmeta Atstovų Rūmų priimtą įstatymo pro- 
jektą, pastarieji Rūmai gali pakartotinai ir galutinai priimti nepakeistą įsta- 
tymo projektą ne mažesne kaip 2/3 posėdyje dalyvaujančių Rūmų narių 
balsų dauguma. 

Anksčiau minėtame punkte numatyta Atstovų Rūmų pakartotinio 
balsavimo teisė neatima jų teisės sušaukti bendrą abejų Rūmų narių dery- 
binį komitetą. 

Senatorių Rūmams delsiant priimti sprendimą dėl Atstovų Rūmų 
pritarto įstatymo projekto ilgiau nei 60 dienų, pastarieji turi teisę preziu- 
muoti, jog Senatorių Rūmai atmetė jų pateiktą įstatymo projektą. Tokiu 
atveju Atstovų Rūmai gali tęsti įstatymo projekto priėmimą laikydamiesi 
šio straipsnio antrojo punkto nuostatų. 


60 straipsnis 

Valstybės biudžetas pirmiausiai pateikiamas Atstovų Rūmams. Svars- 
tant biudžeto projektą ir Parlamento Rūmams nepasiekus kompromiso 
netgi jungtinio komiteto derybose arba Senatorių Rūmams nepriimant jo- 
kio sprendimo per 30 jiems skirtų klausimo svarstymo dienų, laikoma, jog 
valstybės biudžetas, patvirtintas Atstovų Rūmų sprendimu, yra priimtas 
viso Parlamento. 


61 straipsnis 
Biudžeto projekto svarstymo ir Rūmų interesų derinimo tvarka taip 
pat taikoma ratifikuojant tarptautines sutartis. 


62 straipsnis 

Kiekvieni Rūmai gali atlikti parlamentinės kontrolės tyrimus dėl Vy- 
riausybės veiklos ir reikalauti jos atstovų dalyvavimo ar būtinų dokumen- 
tų, įrašų pateikimo. 

63 straipsnis 

Ministras Pirmininkas ir kiti Vyriausybės ministrai gali bet kuriuo 
metu atvykti į bet kuriuos Rūmus, siekiant pristatyti Vyriausybės pateiktus 
įstatymų projektus ar jiems atstovauti nepriklausomai nuo to, ar jie yra 
Parlamento nariai. Jie taip pat privalo dalyvauti tuose Parlamento posė- 
džiuose, kurių metu būtini jų paaiškinimai arba atsakymai. 


64 straipsnis 

Parlamentas gali sudaryti apkaltos teismą iš savo abejų Rūmų narių sie- 
kiant įvertinti teisėjų, prieš kuriuos pradėtas apkaltos procesas, atsakomybės 
klausimus. Šio proceso pagrindai ir vedimo tvarka nustatomi įstatymu. 


V SKYRIUS 
VYRIAUSYBĖ 


65 straipsnis 
Vykdomoji valdžia yra patikėta Vyriausybei. 


66 straipsnis 

Vyriausybę sudaro Ministras Pirmininkas, kuris yra jos vadovas, ir 
kiti valstybės ministrai, kaip nustatyta įstatyme. 

Ministras Pirmininkas ir ministrai privalo būti civiliai. 

Vyriausybė, vykdydama savo įgaliojimus, yra solidariai atsakinga Par- 
lamentui. 


67 straipsnis 

Ministras Pirmininkas yra renkamas iš Parlamento narių priimant ati- 
tinkamą rezoliuciją. Ministro Pirmininko skyrimas yra pagrindinis išrinkto 
Parlamento uždavinys. Svarstant Ministro Pirmininko kandidatūrą ir Parla- 
mento Rūmams nepasiekus kompromiso netgi jungtinio komiteto derybo- 
se arba Senatorių Rūmams nepriimant jokio sprendimo per 10 jiems skirtų 
klausimo svarstymo dienų, laikoma, jog Ministro Pirmininko kandidatūra, 
patvirtinta Atstovų Rūmų sprendimu, yra priimta viso Parlamento. 


68 straipsnis 

Ministras Pirmininkas skiria valstybės ministrus. Didžioji jų dalis 
turi būti parinkta iš Parlamento narių. Ministras Pirmininkas gali pašalinti 
valstybės ministrus iš pareigų savo sprendimu. 

69 straipsnis 

Jeigu Atstovų Rūmai priima nepasitikėjimo Vyriausybe rezoliuciją arba 
atmeta pasitikėjimo ja rezoliuciją, visa Vyriausybė privalo atsistatydinti arba 
paleisti Parlamentą per 10 dienų nuo nepasitikėjimo pareiškimo datos. 


70 straipsnis 
Jeigu Ministro Pirmininko pareigybė tampa laisva, taip pat prieš pirmą- 
jį išrinkto naujojo Parlamento posėdį visa Vyriausybė privalo atsistatydinti. 


71 straipsnis 

Anksčiau minėtais atvejais Vyriausybei priėmus atsistatydinimo 
sprendimą, ji laikinai vykdo įgaliojimus iki naujo Ministro Pirmininko iš- 
rinkimo. 


72 straipsnis 

Ministras Pirmininkas, atstovaudamas Vyriausybei, Parlamentui tei- 
kia įstatymų projektus, vykdomosios valdžios veiklos, užsienio politikos 
ataskaitas, vykdo žemesnių administravimo grandžių priežiūrą ir kontrolę. 


73 straipsnis 

Vyriausybė, be kitų administravimo užduočių, atlieka šias funkcijas: 

- skaidriai įgyvendina įstatymus, užtikrina valstybės ūkio gerovę; 

- įgyvendina užsienio politiką; 

- sudaro tarptautines sutartis. Priklausomai nuo jų pobūdžio turi 
gauti išankstinį arba paskesnįjį Parlamento pritarimą. 

- valdo valstybės tarnybą pagal teisės aktuose jai keliamus reikalavi- 
mus; 

- rengia valstybės biudžeto projektą ir teikia jį Parlamentui; 

- leidžia Vyriausybės nutarimus, kurių pagrindu įgyvendina savo 
konstitucines prerogatyvas ir įstatymus. Vyriausybės nutarimai 
negali apimti baudžiamosios teisės nuostatų reguliavimo, išskyrus 
įstatymų leidybos teisės suteikimo atvejus; 

- priima sprendimus dėl visuotinės, specialiosios amnestijos, lygti- 
nio paleidimo, bausmės sušvelninimo ir pažeistų teisių atkūrimo. 


74 straipsnis 
Visi Vyriausybės leidžiami teisės aktai turi būti pasirašyti atsakingo 
valstybės ministro ir patvirtinti Ministro Pirmininko. 

75 straipsnis 
Valstybės ministrai savo įgaliojimų laikotarpiu turi teisinę neliečia- 
mybę, ji gali būti panaikinta Ministro Pirmininko sprendimu. 


VI SKYRIUS 
TEISMINĖ VALDŽIA 


76 straipsnis 

Pagrindinė teisminė valdžia priklauso Aukščiausiajam Teismui ir že- 
mesnės pakopos teismams, įsteigtiems įstatymo nustatyta tvarka. 

Valstybėje negali būti steigiami ypatingieji tribunolai, jokia vykdomo- 
sios valdžios institucija negali turėti teisminės valdžios funkcijų. 

Visi teisėjai privalo būti nepriklausomi ir spręsdami bylas vadovautis 
tik savo sąžine, Konstitucija ir galiojančiais įstatymais. 


77 straipsnis 

Aukščiausiasis Teismas turi teismų praktikos ir konstitucinės ju- 
risprudencijos formavimo teisę. Jos pagrindu taip pat formuojama bylų 
vedimo tvarka ir taisyklės, advokatūros statusas, vidiniai teismų institucijų 
santykiai bei teismų administravimo sistema. Valstybės prokurorai vykdy- 
dami savo įgaliojimus privalo vadovautis Aukščiausiojo Teismo praktika. 
Aukščiausiasis Teismas gali pavesti savo teismų praktikos formavimo teisę 
žemesniosios instancijos teismams. 


78 straipsnis 

Teisėjų negalima atleisti iš einamų pareigų apkaltos proceso tvarka, 
išskyrus atvejus, kai asmuo pripažįstamas psichiškai ar fiziškai nepajėgus 
eiti teisėjo pareigų. Jokia vykdomosios valdžios institucija ar pareigūnas 
negali vertinti teisėjų veiklos ar kvalifikacijos. 


79 straipsnis 
Aukščiausiąjį Teismą sudaro jo pirmininkas ir teisėjai, jų skaičių nusta- 
to įstatymas. Visus teisėjus, išskyrus Teismo pirmininką, skiria Vyriausybė. 
Paskirtus Aukščiausiojo Teismo teisėjus per pirmuosius kitus Atsto- 
vų Rūmų rinkimus vertina rinkėjai. Gavus jų pritarimą, tų pačių teisėjų 
kandidatūros vėl vertinamos praėjus ne mažiau kaip dešimčiai metų tokiu 
pačiu būdu. 

Jeigu ankstesnio punkto numatytu atveju rinkėjai pareiškia nepasiti- 
kėjimą teisėju, jis yra atstatydinamas iš einamų pareigų. 

Teisėjų kandidatūrų pervertinimo tvarką nustato įstatymas. 

Aukščiausiojo Teismo teisėjai netenka savo pareigų, sulaukę įstatyme 
nustatyto amžiaus. 

Visi Aukščiausiojo Teismo teisėjai turi gauti nuolatinį ir jų atsakomybę 
atitinkantį atlyginimą, jis negali būti sumažintas jų įgaliojimų laikotarpiu. 


80 straipsnis 

Žemesniųjų grandžių teismų teisėjai skiriami Vyriausybės sprendimu 
iš Aukščiausiojo Teismo pateiktų kandidatų sąrašo. Visi teisėjai į pareigas 
skiriami dešimčiai metų su teise būti pakartotinai patvirtinti, pasibaigus 
pirmojo paskyrimo laikotarpiui. Teisėjai netenka savo pareigų sukakus 
įstatyme numatytam amžiui. 

Visi žemesniųjų grandžių teismų teisėjai turi gauti nuolatinį ir jų at- 
sakomybę atitinkantį atlyginimą, jis negali būti sumažintas jų įgaliojimų 
laikotarpiu. 


81 straipsnis 

Aukščiausiasis Teismas yra paskutiniosios instancijos teismas, turin- 
tis teisę priimti galutinius sprendimus visose svarstomose bylose ir spręsti 
visų ginčijamų teisės aktų konstitucingumą. 


82 straipsnis 

Teismų procesai ir jų sprendimai privalo būti vieši. Jeigu teismas vie- 
ningai nusprendžia, jog nagrinėjama byla ar joje skelbiamas sprendimas 
gali pažeisti visuomenės saugumą, moralę, teismo procesas gali būti už- 
daras. Teismų posėdžiai, kuriuose nagrinėjami politiniai nusižengimai, 
klausimai, susiję su spaudos laisvės ar Konstitucijos III skirsnyje įtvirtintų 
žmogaus teisių suvaržymais, visada yra atviri. 


VII SKYRIUS 


FINANSAI 


83 straipsnis 
Valstybės finansų priežiūrą atlieka Parlamento sprendimu įgaliotos 
institucijos. 

84 straipsnis 
Nauji mokesčiai gali būti įvesti ar esami mokesčiai pakeisti tik įstaty- 
mu ar įstatymo nustatytomis sąlygomis. 


85 straipsnis 
Valstybės finansiniai įsipareigojimai priimami ir vykdomi Parlamento 
sprendimu. 


86 straipsnis 
Vyriausybė turi pateikti Parlamentui kiekvienų fiskalinių metų biu- 
džeto projektą ir gauti jo sutikimą. 


87 straipsnis 

Esant poreikiui užtikrinti biudžeto išlaidas, Parlamentas gali nustatyti 
papildomą finansinį fondą, kurio naudojimo atsakomybę prisiima Vyriau- 
sybė. Naudodama tokio fondo lėšas Vyriausybė dėl visų atliktų mokėjimų 
turi gauti paskesnįjį Parlamento sutikimą. 


88 straipsnis 

Visa Imperatoriaus Rūmų nuosavybė priklauso valstybei. Visos Impe- 
ratoriaus Rūmams išlaikyti reikalingos išlaidos turi atsispindėti Parlamen- 
to patvirtintame valstybės biudžete. 


89 straipsnis 

Jokie valstybės finansai ar turtas negali būti naudojami arba perduoti 
religinio pobūdžio organizacijai, jos vykdomiems renginiams ar bet kokiai 
kitai labdaringai, šviečiamajai organizacijai, kuri nėra pavaldi vykdomajai 
valdžiai. 
90 straipsnis 

Galutinės valstybės biudžeto pajamų ir išlaidų ataskaitos kasmet na- 
grinėjamos Audito komiteto ir Vyriausybės pateikiamos Parlamentui kartu 
su Audito komiteto išvada iš karto pasibaigus ataskaitiniams finansiniams 


metams. 
Audito komiteto struktūrą ir kompetenciją nustato įstatymas. 


91 straipsnis 
Vyriausybė reguliariai, tačiau ne rečiau kaip kartą per metus turi pa- 
teikti viešą ataskaitą Parlamentui ir Tautai apie valstybės finansų padėtį. 


30 


Japonijos Konstitucija 


VIII SKYRIUS 
VIETOS SAVIVALDA 


92 straipsnis 
Vietos savivaldos teritorinių vienetų struktūrą ir funkcijas nustato 
įstatymas, užtikrindamas vietinio savarankiškumo principą. 


93 straipsnis 

Vietos savivaldybės veikia sukurdamos savo tarybas kaip atstovauja- 
mąsias institucijas įstatymo nustatyta tvarka. 

Pagrindiniai vietos savivaldos institucijų pareigūnai, tarybų nariai ir 
kiti tarnautojai, numatyti įstatyme, turi būti renkami tiesioginiuose visuo- 
tiniuose rinkimuose iš vietinių bendruomenių narių. 


94 straipsnis 

Vietos savivaldybės turi teisę savarankiškai valdyti savo nuosavybę, 
spręsti vietos valdymo reikalus ir leisti savivaldai būtinus teisės aktus, ati- 
tinkančius įstatymų reikalavimus. 


95 straipsnis 

Specialus Parlamento įstatymas, taikytinas išskirtinai vienai savival- 
dybei, negali būti priimtas be teisės aktų nustatyta tvarka gauto tos savival- 
dybės gyventojų, turinčių rinkimų teisę, daugumos pritarimo. 


IX SKYRIUS 
KONSTITUCIJOS KEITIMAS 


96 straipsnis 

Šios Konstitucijos pataisos gali būti inicijuotos Parlamento, pritariant 
ne mažiau kaip 2/3 visų abejų Rūmų narių daugumai. Konstitucijos nusta- 
tyta tvarka Rūmams pritarus jos pataisoms, inicijuojamas visuotinis refe- 
rendumas arba specialūs rinkimai, kur rinkėjai turi pritarti teikiamiems 
Konstitucijos keitimo pasiūlymams tokia pačia balsų dauguma kaip ir Par- 
lamento Rūmuose. 

Galutinai patvirtinti Konstitucijos pakeitimai turi būti nedelsiant pasi- 
rašyti Imperatoriaus Tautos vardu ir tampa sudedamąja Konstitucijos dalimi. 


31 


PASAULIO VALSTYBIŲ KONSTITUCIJOS | Japonija 


X SKYRIUS 
AUKŠČIAUSIOJI TEISĖ 


97 straipsnis 

Pagrindinės Žmogaus teisės Japonijos Tautai garantuojamos šios 
Konstitucijos, yra ilgaamžio žmogaus laisvės siekio rezultatas; jos patyrė 
įvairius sudėtingus išbandymus ir yra teikiamos dabartinei ir būsimoms 
kartoms tikint, jog niekada nebus pažeistos ar paneigtos. 


98 straipsnis 

Ši Konstitucija yra laikoma aukščiausiu Tautos įstatymu ir joks kitas 
jai prieštaraujantis įstatymas, nutarimas, imperatoriškas nurodymas ar kiti 
valdžios priimti aktai neturi teisinės galios ir yra neteisėti. 

Japonijos ir kitų valstybių įstatymais patvirtintos tarptautinės sutartys 
bus atsakingai vykdomos. 


99 straipsnis 
Imperatorius, sosto regentas, valstybės ministrai, Parlamento nariai, 
teisėjai, kiti valstybės pareigūnai privalo gerbti ir vykdyti Konstituciją. 


XI SKYRIUS 
BAIGIAMOSIOS NUOSTATOS 


100 straipsnis 

Ši Konstitucija įsigalioja praėjus šešiems mėnesiams nuo jos paskel- 
bimo datos. 

Konstitucijos įsigaliojimui reikalingi teisės aktai, Senatorių Rūmų iš- 
rinkimas, Parlamento Rūmų sušaukimas ir kitos parengiamosios procedū- 
ros, reikalingos šios Konstitucijos įtvirtinimui, gali būti vykdomos iki jos 
įsigaliojimo datos, numatytos pirmajame straipsnio punkte. 


101 straipsnis 

Jeigu Senatorių Rūmai nėra išrenkami iki Konstitucijos įsigaliojimo 
momento, Atstovų Rūmai funkcionuos kaip visas Parlamentas, kol Senato- 
rių Rūmai bus suformuoti. 

102 straipsnis 

Pirmą kartą išrinktų Senatorių Rūmų pusės narių įgaliojimai truks 
trejus metus. Konkrečiai tokiam laikotarpiui renkamų Senatorių Rūmų 
narių požymius apibrėš specialus įstatymas. 


103 straipsnis 

Valstybės ministrai, Atstovų Rūmų nariai, teisėjai ir kiti valstybės pa- 
reigūnai, einantys savo pareigas Konstitucijos įsigaliojimo metu, išsaugos 
jas, išskyrus įstatymų numatytus atvejus. Minėti pareigūnai neteks savo 
įgaliojimų, kai jų pareigas perimantys asmenys bus išrinkti ar paskirti 
Konstitucijos nustatyta tvarka. 

JUNGTINĖS AMERIKOS 
VALSTIJOS 


PRATARMĖ 


1787 m. Jungtinių Amerijos Valstijų (toliau - JAV) Konstitucijos pri- 
ėmimas - pirmasis konstitucionalizmo įsitvirtinimo valstybės gyvenime 
bandymas. Ši Konstitucija žymi pirmojo konstitucijų raidos etapo, kuris 
truko iki Pirmojo pasaulinio karo, pradžią. JAV Konstituciją per keturis 
mėnesius parengė, darbus pradėjus 1787 m. gegužės 25 d., ir priėmė Fila- 
delfijos Kongresas, kurį sudarė 55 atstovai, vadovaujami Džordžo Vašing- 
tono. Ši Konstitucija buvo vienas iš konstitucijų priėmimo atvejų, siejamų 
su naujos valstybės atsiradimu, kai konstitucija yra valstybę ir jos valdžią 
tiesiogiai steigiantis aktas, įtvirtinantis naujos valstybės atsiradimą!. Pa- 
grindinis Filadelfijos Kongreso tikslas buvo reformuoti egzistavusią kon- 
federaciją, sudarytą iš 13 valstijų, sukurtą 1777 m. lapkričio 15 d., kons- 
titucijos, kuri vadinosi „Konfederacijos ir amžinos sąjungos straipsniai“, 
pagrindu, ir sustiprinti valstybės valdžią?. Naujoji Konstitucija įsigaliojo 
1789 m., kai ją ratifikavo devynios iš trylikos valstijų. 

JAV Konstitucija yra palyginti neilgas dokumentas:? ją sudaro pream- 
bulė, 7 straipsniai, skirstomi į skyrius, ir 27 pataisos. Konstitucijos pream- 
bulėje skelbiama, kad ji yra priimama tautos vardu, ir nurodomi pagrindi- 
niai jos tikslai - sukurti tobulesnę sąjungą, įtvirtinti teisingumą, užtikrinti 
rimtį šalyje, organizuoti bendrą gynybą, rūpintis visų gerove ir išsaugoti 
laisvės teikiamą gėrį. Iš esmės tai tam tikro valstybinio gyvenimo modelio 
postulavimas. Čia dominuoja pozityvūs siekiai, noras sustiprinti tai, kas 
pasiekta iškovojus nepriklausomybę. 

Kaip svarbiausi šios Konstitucijos ypatumai paminėtina tai, kad ji nu- 
statė respublikinę valstybės valdymo formą, įtvirtinant respublikos prezi- 
dento kaip valstybės vadovo postą (nustatyta prezidentinė valstybės valdy- 





! Jarašiūnas, E. Daugybė šiuolaikinės konstitucijos veidų: bendri ir individualūs bruo- 


žai. Konstitucinio reguliavimo įvairovė. Vilnius: Mykolo Romerio universitetas, 2006, 
p. 30-31. 

Jarašiūnas, E. Apie pirmąsias konstitucijas ir jų reikšmę. Jurisprudencija. 2010, 2 (120), 
p. 29. 

Konstituciją sudaro apytiksliai 7 tūkstančiai žodžių. 

mo forma), reglamentuotas stabdžių ir atsvarų mechanizmas, nustatyta fe- 
deracinė valstybės teritorinė sandara. Be to, ši Konstitucija yra vienas sek- 
tinų konstitucijos stabilumo pavyzdžių. Neatsitiktinai teigiama, kad „šios 
konstitucijos pastovumas tiesiog kelia susižavėjimą. Praktiškai nepakitusi 
ji pergyveno ne tik JAV išsiplėtimą per visą Šiaurės Amerikos kontinen- 
tą, ne tik pasaulio valstybių sąrašo gale buvusio agrarinio krašto virtimą 
galingiausia Žemės industrine šalimi, bet ir pilietinį karą bei du pasauli- 
nius karus“*. Galima teigti, kad Konstitucijos pastovumą lėmė ir griežta 
jos keitimo tvarka. Konstitucijos kūrėjai jos tekste įtvirtino labai sudėtingą 
konstitucijos keitimo tvarką. Konstitucijos pataisos gali būti priimtos tik 
ne mažiau kaip dviejų trečdalių abejų Kongreso rūmų arba specialaus kon- 
greso, kurį gali sušaukti ne mažiau kaip du trečdaliai visų šalies valstijų, 
narių pritarimu. Vienu ar kitu būdu priimta Konstitucijos pataisa turi būti 
ratifikuojama. Jas ratifikuoti turi valstijų įstatymų leidžiamosios valdžios 
institucijos ne mažiau kaip trijų ketvirtadalių balsų dauguma arba tokią 
balsų daugumą turi surinkti konventas, kurį sušaukti gali visos šalies Kon- 
gresas. Be to, JAV Konstitucijos stabilumui įtakos turi ir teisinės sistemos 
ypatumas - precedentinė teisė bei Aukščiausiojo Teismo gebėjimas Kons- 
tituciją aiškinti pagal jos dvasią, valstybės ir tautos raidą, nesivadovaujant 
tik gramatiniu ar sisteminiu aiškinimu. Štai kaip dar 1819 m. JAV Aukš- 
čiausiojo Teismo teisėjas J. Marshallas apibūdino Konstitucijos priedermę 
ir jos raidą: „Konstitucija kuriama tikintis, kad ji išliks ateinančius amžius 
ir prisitaikys prie įvairių žmonijos raidos krizių.“* Apie Konstitucijos pa- 
taisų sudėtingumą byloja jau minėtas faktas, kad iki šiol buvo priimtos tik 
27 Konstitucijos pataisos, nors pasiūlymai keisti Konstituciją skaičiuojami 
tūkstančiais“. Teisinės technikos požiūriu būdinga, kad pataisomis nekei- 





* Zweigert, K.; Kotz, H. (vertė Gečienė, D.; Nekrošius, V.). Lyginamosios teisės įvadas. 


Vilnius: Eugrimas, 2001, p. 207. 

* MCulloch v. State of Maryland, 1819 <http://caselaw.lp.findlaw.com/> 

“ Pirmosios dešimt Konstitucijos pataisų buvo priimtos 1789 m. ir ratifikuotos 1791 m. 
Jos istorijoje žinomos kaip Teisių bilis, įtvirtinantis būtiniausių asmens teisių, kurias 
aptarsime kiek vėliau, apsaugą. Po pirmųjų dešimties Konstitucijos pataisų palyginti 
greitai buvo priimtos dar dvi: 1795 m. priimta XI pataisa patikslino teismų valdžios 
galimybes, o 1804 m. - XII pataisa papildė Prezidento rinkimų procedūrą, numatyda- 
ma atskirą balsavimą, renkant rezidentą ir viceprezidentą. Vergijos panaikinimas buvo 
įformintas Konstitucijos XIII pataisa, priimta 1865 m. XIV pataisa, kuri buvo priimta 
1868 m., uždraudė diskriminacinio pobūdžio valstijų įstatymus, kurie galėtų įtvirtinti 
piliečių nelygiateisiškumą. XV pataisa (1670 m.) draudė rasiniu pagrindu atimti ar 
apriboti rinkimų teisę. XVI pataisa (1913 m.) išplėtė finansines federacijos institucijų 

čiamas pirminis Konstitucijos tekstas, jos išreiškiamos atskirų papildomų 
straipsnių forma. 

Taigi pradiniame JAV Konstitucijos tekste asmens teisės ir laisvės ne- 
buvo reglamentuotos, nes jos buvo įtvirtintos valstijų konstitucijose. Be to, 
pagrindinis Filadelfijos Kongreso priimtos Konstitucijos tikslas buvo su- 
kurti valstybės valdžios institucijų sistemą. Tačiau tokia situacija kėlė tau- 
tos nepasitenkinimą ir tai grėsė Konstitucijos ratifikavimo procesui. Tokios 
situacijos išdava - priimtos pirmosios dešimt Konstitucijos pataisų, kurio- 
se ir buvo įtvirtintos žmogaus teisės ir laisvės. Taigi Teisių bilis laikomas 
svarbiausia Konstitucijos dalimi, vėliau ji buvo papildyta ir kitomis nuos- 
tatomis, kurių pagrindu laikomas pripažinimas, kad žmogaus teisės, visų 
pirma - lygybė ir laisvė, yra prigimtinės ir neatimamos. Atimti žmogaus 
gyvybę, laisvę ir nuosavybę galima tik nepriklausomo teismo sprendimu, o 
teisių apsauga turi būti svarbiausia valstybės pareiga". 

Konstitucijos I pataisa įtvirtina žodžio, spaudos, sąžinės, taikių susi- 
rinkimų laisvę ir asmens teisę kreiptis į Vyriausybę su peticija. Atsižvel- 
giant į tai, kad šios teisės ir laisvės buvo traktuojamos kaip prigimtinės, t. y. 
jos neturi būti įtvirtintos teisės akte, pataisa suformuluota kaip draudžianti 
Kongresui priimti kokius nors įstatymus, kurie ribotų šias teises ir laisves. 
Iš šios pataisos teksto išplaukia, kad neturi būti valstybinės religijos, kad 





teises - suteikė Kongresui teisę nustatyti ir rinkti mokesčius nuo pajamų, gaunamų iš 
bet kokio šaltinio, neskirstant šių mokesčių valstijoms ir neatsižvelgiant į jokius gy- 
ventojų surašymus ar apskaitas. XVII pataisa, kuri buvo priimta taip pat 1913 m., nu- 
statė Senato narių rinkimų tvarką. Paminėtinos dvi viena kitą naikinančios pataisos: 
XVIII pataisa (1919 m.) uždraudė vartoti alkoholinius gėrimus, o 1933 m. priimta 
XXI pataisa ją panaikino. Panaikinant rinkimų teisės apribojimus lyties pagrindu, tei- 
sė dalyvauti rinkimuose moterims buvo suteikta 1920 m. priėmus Konstitucijos XIX 
pataisą. Keturios pataisos susijusios su prezidento teisiniu statusu: XX pataisa (1932 
m.) sutrumpino laiką nuo Prezidento išrinkimo iki tol, kol jis pradeda eiti savo parei- 
gas, nustatė, kad niekas negali būti išrinktas į Prezidento pareigas daugiau nei dviem 
kadencijoms, įskaitant ir ilgiau nei dvejus metus trukusį prezidentavimą už kitą į šias 
pareigas išrinktą asmenį (1951 m., XXII pataisa), federacinei Kolumbijos apygardai 
suteikė savarankišką teisę dalyvauti Prezidento rinkimuose, išrenkant tris savo rinki- 
kus (1961 m., XXIII pataisa), o XXV pataisa (1967 m.) nustatė, kad Prezidentui mirus 
arba negalint eiti savo pareigų jas likusiu iki rinkimų laiku eina viceprezidentas. XXVI 
pataisa (1971 m.) buvo sumažintas rinkėjų amžiaus cenzas iki 18 m. Paskutinė XXVII 
Konstitucijos pataisa, priimta 1992 m., uždraudė iki kitų Atstovų Rūmų rinkimų keisti 
Senato ir Atstovų Rūmų narių atlyginimą. 

KoncmumyyuonHoe npa6o sapy6exMHvIx cmpan (103 pejį. Barnaa M. B., Jleit6o EO. M., 
DTHuna JI. M.). MocxBa: Hopma, 1999, c. 356-357. 

turi būti skatinamas religinis pakantumas ir Bažnyčia atskiriama nuo vals- 
tybės. 

Konstitucijos II pataisa įtvirtino teisę turėti ir nešioti šaunamąjį gin- 
klą. Nors šios nuostatos tikslas - gerai organizuota policija, būtina šalies 
saugumui, tačiau ši teisė suprantama ir kaip privačių asmenų konstitucinė 
teisė turėti ir nešioti šaunamąjį ginklą, jų įsigijimo ir naudojimo tvarką 
nustatant federaliniais įstatymais. 

Konstitucijos III pataisoje nustatyta, jog taikos metu nė vienas karei- 
vis negali būti apgyvendintas kieno nors namuose be savininko sutikimo, 
o karo metu tai leidžiama daryti tik įstatymo nustatyta tvarka. Ši nuostata 
buvo aktuali Nepriklausomybės karo metu, o šiandien ji yra traktuojama 
kaip būsto neliečiamybės principas. 

Konstitucijos IV pataisoje garantuota gyventojų teisė į asmens, būs- 
to, dokumentų ir turto neliečiamybę, apsaugą nuo nepagrįstų kratų ir 
areštų. Kratos ir arešto orderiai išduodami tik esant pakankamam pa- 
grindui, kurį gali patvirtinti priesaika ar iškilmingas pasižadėjimas. Šios 
garantijos, atsižvelgiant į jų išaiškinimą, suprantamos kaip privačios 
nuosavybės, piliečių asmeninio gyvenimo apsauga, taip pat apsauga nuo 
policijos savivalės. 

Konstitucijos V pataisa nustatė pagrindinius procesinius principus ir 
kai kurias pilietines teises: galimybė kai kurias baudžiamąsias bylas nagri- 
nėti prisiekusiųjų teisme, draudimas bausti už tą patį nusižengimą pakar- 
totinai, versti duoti parodymus prieš save, atimti gyvybę, laisvę ar turtą be 
teisėto teisminio proceso, paimti asmens nuosavybę visuomeninais tiks- 
lais už ją teisingai neatlyginus. Šios nuostatos leido suformuluoti tokius 
svarbius demokratiškus baudžiamojo proceso principus kaip nekaltumo 
prezumpcija, kaltės įrodinėjimo pareigos priskyrimas atitinkamiems su- 
bjektams. Dar svarbesnis suformuluotas „teisėto teisminio proceso“ prin- 
cipas, kuris tapo reikšmingiausiu visos JAV teisinės sistemos principu. 

Konstitucijos VI pataisa nustatė kai kuriuos bendruosius teismų vei- 
klos principus: kaltinamojo teisė bet kokioje baudžiamojoje byloje į greitą 
ir viešą nešališką prisiekusiųjų teismą, taip pat kaltinamojo teisė reikalauti 
susipažinti su kaltinimo esme ir priežastimis, teisė reikalauti akistatos su 
liudytojais, duodančiais prieš jį parodymus, teisė kviesti savo liudytojus ir 
gynybai naudotis advokato paslaugomis. Taigi šios teisės garantavo teis- 
minio proceso viešumą, kaltinamajam suteikė pagrindines procesines tei- 
ses. Jie tapo JAV baudžiamojo proceso pagrindais. 

Konstitucijos VII pataisa nustatė, kad ne tik baudžiamosios, bet ir ci- 
vilinės bylos gali būti nagrinėjamos prisiekusiųjų teismo. 

Konstitucijos VIII pataisa reglamentuoja, kad draudžiama reikalau- 
ti pernelyg didelių užstatų, skirti dideles baudas ar žiaurias ir neįprastas 
priemones. Ši pataisa vis dėlto nereiškė, kad panaikinama mirties bausmė. 

Konstitucijos IX pataisa nustatė, kad tam tikrų teisių išvardijimas 
Konstitucijoje neturi būti vertinamas kaip kitų žmonių teisių paneigimas 
ar sumažinimas. Taip patvirtinama, kad išvardytos teisės ir laisvės nėra 
baigtinis jų sąrašas, taigi negalima riboti ir tų teisių, kurios nėra išvardytos 
Teisių bilyje. 

Konstitucijos X pataisa nustatė federacijos ir valstijų įgaliojimų ribas 
tuo požiūriu, kad federacijai neperduotos teisės lieka galioti valstijoms ir 
jų Žmonėms. 

JAV pagal valstybės valdymo formą yra laikoma prezidentine res- 
publika, pagal valstybės sandaros formą - federacinė valstybė, jos reži- 
mas - demokratinis. Taigi JAV teisinėje ir politinėje literatūroje laikomos 
tipiškiausiu prezidentinės respublikos pavydžiu, kurios vadovą - prezi- 
dentą - visuotiniais rinkimais renka tauta; jis vykdo ir valstybės vadovo, 
ir vyriausybės vadovo funkcijas. Prezidentinis valdymo modelis atsklei- 
džia griežtą valdžių padalijimo principą, o jis JAV buvo sėkmingai reali- 
zuotas. JAV sukurtas valdžių padalijimo modelis yra unikalus dėl dviejų 
aspektų: pirma, šis modelis įgavo juridinę išraišką, t. y. jis nustojo būti 
tik teorija, antra, jis nepaprastai sėkmingai pasiteisino praktikoje valdžių 
padalijimo teoriją paversdamas iš utopinės praktine“. 

Jau rengiant Konstitucijos projektą ne politinės sistemos efektyvumas, 
bet vengimas valdžią sutelkti vienose rankose ir kartu draudimas piktnau- 
džiauti valdžia buvo vienas iš svarbiausių diskutuotų klausimų". Taigi JAV 
Konstitucijoje yra aiškiai išreikštos trys valdžios šakos, turinčios joms bū- 
dingus įgaliojimus bei galimybes turėti įtakos kitų valdžios šakų veiklai, jei 
jos viršija savuosius įgaliojimus. Įgaliojimai, suteikti vienai iš šakų, atsve- 
riami kitų dviejų šakų įgaliojimais. 

Konstitucinėje praktikoje žinomi įvairūs valdžių pusiausvyros institu- 
cinio užtikrinimo būdai. Suvokiant, kad visiškas (grynasis) valdžios funkci- 





š Mesonis, G. Valstybės valdymo forma konstitucinėje teisėje: Lietuvos Respublika Vidu- 


rio ir Rytų Europos kontekste. Vilnius: Lietuvos teisės universitetas, 2003, p. 41. 
* Oldopp, B. Das politische System der USA: Eine Einfūhrung. 1. Auflage. Wiesbaden, 
2005, S. 17. 

jų padalijimas ir atskyrimas negalimas, o valdžių padalijimo principas nėra 
statinė kategorija, JAV buvo ieškoma būdų (stabdžių ir atsvarų), leidžian- 
čių užtikrinti nepertraukiamą valdžios modelio veikimą ir valdžios šakų 
tarpusavio pusiausvyrą!?. Taigi JAV Konstitucijoje įtvirtinta vadinamoji 
stabdžių ir atsvarų sistema. Stabdžių ir atsvarų sistemos paskirtis - sukurti 
tokį mechanizmą, kuris užtikrintų, kad kiekviena valdžia turėtų galimy- 
bę užkirsti kelią kitos valdžios bandymams pasisavinti jai nepriklausančią 
valdžią, neteisėtai išplėsti savo galias, tai galimybė „neutralizuoti“ vienai 
kitą!". Ši sistema remiasi keliais principais: pirma, visos valdžios šakos turi 
skirtingą formavimo šaltinį; antra, visų valstybinės valdžios institucijų įga- 
liojimų laikas skirtingas; trečia, kiekviena iš valdžios šakų turi galimybę 
neutralizuoti kitų institucijų uzurpatoriškas pretenzijas!?. Šiuos principus 
galima iliustruoti tuo, kad Konstitucijoje Prezidentas kaip vykdomoji val- 
džia yra nepriklausomas nuo įstatymų leidžiamosios valdžios - Kongreso, 
numatant skirtingą Prezidento ir Kongreso rinkimų tvarką bei nurodant 
aplinkybes, kurioms esant galima nušalinti Prezidentą. Taigi vykdomo- 
ji valdžia įgyvendina įgaliojimus, neatsižvelgdama į Kongreso pasitikėji- 
mą - būtent tai yra laikoma vienu iš svarbiausių prezidentinės valstybės 
valdymo formos bruožų. Nors Konstitucijoje nurodoma, kad visi įstaty- 
mų leidybos įgaliojimai priklauso Kongresui, Prezidentas, kaip stabdžių 
ir atsvarų mechanizmo dalis, turi svarbių įgaliojimų įstatymų leidyboje. 
Prezidentas gali pasinaudoti veto teise, nepasirašyti Kongreso priimtų 
įstatymų, o Prezidento savarankiškai priimami sprendimai užsienio po- 
litikoje kai kuriose Europos šalyse gali būti lengvai prilyginami įstatymų 
leidžiamosios valdžios funkcijai. Nors Prezidentas turi teisę skirti federa- 
cijos teisėjus ir Aukščiausiojo Teismo narius, tačiau juos tvirtinti turi Se- 
natas ir kartu neutralizuoti galimą vykdomosios valdžios įtaką teismams. 
Aukščiausiojo Teismo kompetencijai būdinga tai, kad jis vykdo įstatymų 
ir kitų teisės aktų konstitucingumo kontrolę, o tai irgi yra svarbi valstybės 
valdžios institucijų pusiausvyros garantija. Dėl to amerikietiškąjį valdžių 





" Kalinauskas, G. Parlamentinės kontrolės modelis ir jo įtvirtinimo ypatumai Jungtinėse 
Amerikos Valstijose: doktrininis ir praktinis požiūriai. Jurisprudencija. 2006, 2 (80), p. 
51. 

U Jarašiūnas, E. Valdžių padalijimo principas: samprata ir keletas interpretavimo prob- 
lemų konstitucinėje jurisprudencijoje. Lietuvos konstitucinė teisė: raida, institucijos, 
teisių apsauga, savivalda. Vilnius: Mykolo Romerio universitetas, 2007, p. 138. 

2 Mesonis, G. Valdžių padalijimo teorija ir jos įgyvendinimo modeliai: kriterijų kokybės 
paieška. Jurisprudencija. 2004, 61(53), p. 11. 

padalijimo principą dėl puikiai išreikšto stabdžių ir atsvarų mechanizmo 
galima vadinti klasikiniu“. 

Kaip jau minėta, JAV yra federacinė valstybė. Ją sudaro 50 valstijų. Ši 
federacija yra laikoma sutartine, nes ji atsirado, kai trylika buvusių Brita- 
nijos kolonijų Šiaurės Amerikoje nutarė įkurti valstybę - Jungtines Ameri- 
kos Valstijas. Visos valstijos yra lygios, jos neturi valstybinio suvereniteto ir 
neturi secesijos teisės. Tuo yra paaiškinamos ir vis didėjančios unitarizmo 
tendencijos šalyje, t. y. vis stiprėjančios centrinės valdžios galios. 

Toliau aptariant pagrindinius JAV konstitucinius principus paminė- 
tina, kad demokratijos principą atskleidžia, be kita ko, ir tai, kad tai pir- 
moji Konstitucija pasaulyje, priimta tautos vardu: „Mes, JAV tauta <...> 
priimame šią JAV Konstituciją.“ Tauta valdžią įgyvendina per savo atsto- 
vus, išrinktus į Kongresą (atstovaujamoji demokratija) ir išrinktą valstybės 
vadovą (JAV Prezidentą). Demokratiniu keliu formuojama vykdomoji ir 
teisminė valdžia. 

Teisinės valstybės principas JAV pasireiškia kaip teisės viešpatavi- 
mas, o tai reiškia teisės viršenybę ir valstybės valdžios institucijų parei- 
gą veikiant remtis įstatymais ir kitais teisės aktais. Teisinė valstybė - tai 
ir konstitucinė valstybė, kurioje visos valdžios institucijos turi paklusti 
Konstitucijai, ją saugoti ir veikti pagal jos nuostatas. 

Pasakytina, kad, skirtingai nei daugelis kitų išsivysčiusių šalių, JAV 
nesiskelbia esanti socialinė valstybė. Konstitucijoje nėra įtvirtinta jokių 
piliečių socialinių teisių, nėra nurodyta, kad valstybės valdžios institucijų 
veiklos kryptis būtų kokiu nors būdu socialiai orientuota. 

Jau minėta, kad JAV įtvirtintas „griežtas“ valdžių padalijimo principo 
modelis, kuris apskirtai būdingas visoms prezidentinėms respublikoms. 
Šioje valstybėje funkcionuoja trys viena nuo kitos nepriklausomos valdžių 
sistemos: įstatymus leidžia Kongresas, kurį sudaro Atstovų Rūmai ir Sena- 
tas (I straipsnis), vykdomoji valdžia patikėta Prezidentui ir jam pavaldiems 
pareigūnams (II straipsnis), teisingumą vykdo teismai (III straipsnis). 

Taigi parlamentą - Kongresą - sudaro dveji rūmai: Atstovų Rūmai 
ir Senatas. JAV piliečiai šiuos abejus rūmus renka remdamiesi visuotinių, 
lygių, tiesioginių rinkimų teise slaptu balsavimu. Kongresas privalo atsto- 
vauti visos tautos, t. y. valstijų gyventojų, interesams. Abeji rūmai forma- 
liai yra lygūs, tačiau kiekvieni iš jų turi specialią kompetenciją ir skirtin- 





5 Mesonis, G. Valdžių padalijimas: teisinės valstybės charakteristika. Konstitucingumas 
ir pilietinė visuomenė. Vilnius: Lietuvos teisės universitetas, 2003, p. 117. 

gai atstovauja šalies gyventojams (Atstovų Rūmai - proporcingai valstijų 
gyventojų skaičiui, o Senatas - remiantis valstijų atstovavimo lygybės 
principu). Senatas, išreikšdamas valstybės federalinį pobūdį, federacijos 
valstybinės valdžios sistemai suteikia stabilumo: senatorių įgaliojimų lai- 
kas - 6 metai, tuo tarpu JAV Prezidento - 4 metai, o Atstovų Rūmų na- 
rių - 2 metai. Senato kaip aukštųjų parlamento rūmų statusas pasireiškia 
ir tuo, kad renkant jo narius keliami aukštesni reikalavimai (amžiaus ir pi- 
lietybės cenzai). Konstitucijoje nėra numatyta apribojimų senatoriams ir 
Atstovų Rūmų nariams kandidatuoti į šias atstovybes daugiau negu vieną 
ar du kartus, tai suteikia galimybę daugumai iš jų dirbti šiose institucijose 
kelis dešimtmečius. 

Senatą, kuris dar vadinamas aukštaisiais Kongreso rūmais, renka 
valstijų gyventojai (I str. 3 sk.). Nuo kiekvienos iš 50 valstijų, nepriklauso- 
mai nuo jų gyventojų skaičiaus, renkama po 2 senatorius. Į Senato sudė- 
tį taip pat įeina JAV viceprezidentas, kuris pagal Konstituciją yra Senato 
pirmininkas. Visi senatoriai renkami 6 metų laikotarpiui, bet visas Sena- 
tas niekada nėra visiškai atnaujinamas: kas dveji metai yra perrenkama 
trečdalis Senato. Tokia tvarka suteikia senatoriams daugiau laisvės ir ne- 
priklausomumo. Senatoriumi gali būti išrinktas JAV pilietis, turintis ne 
mažesnį kaip devynerių metų pilietybės stažą ir ne jaunesnis kaip 30 metų 
amžiaus. Kandidatas į senatorius turi gyventi tos valstijos, kuriai rengiasi 
atstovauti Senate, teritorijoje. Viceprezidentas, kaip minėta, pirmininkau- 
ja Senatui, jis perduoda įstatymų projektus komitetams, pasirašo Senato 
priimtus įstatymus, bet balsuoti turi teisę tik tada, kai senatorių balsai pa- 
siskirsto po lygiai. 

Atstovų Rūmai yra žemieji Kongreso rūmai, juos sudaro 435 asmenys 
(Puerto Riko atstovauja rezidentas, kuris dalyvauja diskusijose, bet neturi 
balsavimo teisės) (I str. 2 sk.). Jų įgaliojimų laikas - dveji metai. Atstovų 
Rūmų nariu gali būti renkamas JAV pilietis, turintis ne mažesnį kaip sep- 
tynerių metų pilietybės stažą, sulaukęs 25 metų ir gyvenantis toje valstijoje, 
kuriai turės atstovauti. Atstovų Rūmams vadovauja pirmininkas (spikeris), 
kurį renka patys Atstovų Rūmų nariai. Jis yra laikomas trečiuoju asmeniu 
valstybėje (po Prezidento ir viceprezidento). Jis turi pakankamai plačių įga- 
liojimų: veda posėdžius, perduoda įstatymų projektus komitetams, turi bal- 
savimo teisę, palaiko ryšius su Prezidentu ir kt. 

Kiekvienuose rūmuose yra sudaromos daugumos ir mažumos frakci- 
jos, kurioms vadovauja jų lyderiai, renkami frakcijų susirinkimuose. Ypač 

svarbus vaidmuo tenka daugumos frakcijos lyderiui, nuo kurio daugeliu 
atvejų priklauso vieno ar kito įstatymo priėmimas. Kiekvienuose rūmuose 
veikia daug nuolatinių ir laikinųjų komitetų bei komisijų. Juose svarstomi 
įstatymų projektai, vyksta tyrimai. Kiekvieno komiteto kompetencija yra 
nustatyta rūmų reglamentuose. Ypatingai svarbūs nuolatiniai komitetai. Jie 
turi teisę iš valstybės valdžios institucijų gauti bet kokią informaciją, pa- 
kviesti į savo posėdžius ministrus ir kitus vykdomosios valdžios atstovus, 
vykdyti pagal savo veiklos kryptį šių institucijų priežiūrą. Vis dėlto svar- 
biausia jų veikla yra susijusi su įstatymų projektų rengimu ir svarstymu. 
Dažnai Senatas ir Atstovų Rūmai sudaro jungtinius komitetus, kuriuose 
yra svarstomi įstatymų projektai, kartu aptariami kai kurie klausimai. Ne- 
sutarimams įveikti sudaromi vadinamieji derinamieji komitetai. Taip pat 
egzistuoja ir tokia veiklos forma kaip abejų rūmų komitetas. 

Aptariant senatorių ir Atstovų Rūmų narių teisinį statusą, paminė- 
tina, kad jie negali eiti jokių kitų pareigų valstybės valdžios institucijose. 
Abejų rūmų nariai naudojasi imuniteto ir indemniteto teise, turi įstatymų 
leidybos iniciatyvos teisę. Kongreso nariai yra nepriklausomi, o tai reiš- 
kia, kad abeji rūmai negali būti paleisti, nepasibaigus įgaliojimų laikui. 
Jų mandatas yra laisvas, o tai reiškia, kad jie atstovauja visai tautai, ne tik 
savo rinkėjams. 

Konstitucijos I straipsnio 8 ir 9 skyriuose yra nustatyta įstatymų lei- 
džiamosios valdžios kompetencija, t. y. tos sritys, kurias reglamentuojant 
gali būti priimami įstatymai, ir sritys, kurių reglamentuoti negalima. Kon- 
greso kompetencija gali būti skirstoma į bendrąją ir specializuotą. Pirmuo- 
ju atveju abeji rūmai priima įstatymus ir rezoliucijas Konstitucijoje nusta- 
tytais klausimais bendru sprendimu. Kiekvieni rūmai taip pat turi savo 
specialius įgaliojimus, taigi tokiu atveju įstatymus kiekvieni rūmai priima 
atskirai. Visus Kongresui priskirtus įgaliojimus, dėl kurių gali būti priima- 
mi įstatymai ir rezoliucijos, galima skirstyti į kelias grupes. 

Grupė įgaliojimų yra susijusi su finansais ir biudžetu (nustatyti ir 
rinkti mokesčius, muitus ir akcizus, grąžinti įsiskolinimus, skolintis pini- 
gų JAV vardu, kaldinti monetas ir kt.). Kongresui pavesta spręsti su eko- 
nomika susijusius klausimus (reguliuoti prekybą su užsienio valstybėmis, 
tarp atskirų valstijų ir su indėnų gentimis ir kt.). Jis taip pat turi spręsti 
su gynyba ir išoriniais santykiais susijusius klausimus (skelbti karą, rinkti 
ir išlaikyti kariuomenę, įkurti ir išlaikyti karo laivyną, priimti sausumos 
ir jūrų pajėgų valdymo ir tvarkymo taisykles, duoti nurodymus sukviesti 

policiją, kai to reikia Federacijos įstatymams vykdyti, sukilimams malšinti 
ir užpuolimams atremti ir kt.). Kita svarbi sritis - su valstybės vidaus rei- 
kalais susiję klausimai, t. y. pavesta įstatymais reguliuoti teismų, pavaldžių 
Aukščiausiajam Teismui, ir pašto įstaigų steigimą bei pašto kelių tiesimą, 
remti mokslo ir taikomojo meno vystymąsi ir kt. Be to, jo kompetencijai 
priskirti ir su apkalta susiję klausimai (šis Kongreso įgaliojimas skirstomas 
į specialius abejų rūmų įgaliojimus: iškelti apkaltos klausimą gali Atsto- 
vų Rūmai; Senatui priklauso išimtinė teisė svarstyti visas apkaltos bylas). 
Kongresas taip pat kai kuriais atvejais turi teisę rinkti Prezidentą ir vice- 
prezidentą. Šis įgaliojimas numatytas tam atvejui, jei nė vienas kandidatas 
į Prezidento ir viceprezidento pareigas nesurinktų balsų daugumos, tada 
pagal Konstitucijos XII pataisą teisę išrinkti Prezidentą turėtų Atstovų Rū- 
mai, o viceprezidentą - Senatas. 

Abejų rūmų organizavimas numatytas skirtinguose įstatymuose ir 
reglamentuose, kuriuos jie priima atskirai. Juose nustatyta įstatymų pri- 
ėmimo procedūros, diskusijų vedimo, komitetų darbo, balsavimo tvarka 
ir kt. Pagrindiniai teisės aktai, kuriuos priima Kongresas, yra įstatymai ir 
bendros rezoliucijos. 

Konstitucijos II straipsnio 1 skyriuje įtvirtinta, kad vykdomoji valdžia 
priklauso JAV Prezidentui, kuris yra ne tik valstybės, bet ir vykdomosios 
valdžios vadovas'*. Junginių Valstijų Prezidentu gali būti renkamas asmuo, 
kuris šalies pilietybę įgijo gimdamas (natūralizacijos būdu įgijęs piliety- 
bę asmuo negali tapti Prezidentu), yra 35 metų amžiaus ir paskutinius 14 
metų gyvena Valstijose. Konstitucijoje taip pat nurodyta, kad Prezidentas 
ir veceprezidentas negali būti tos pačios valstijos gyventojai. Be abejo, rei- 
kalavimų, keliamų kandidatams, yra ir daugiau, tačiau jie nėra eksplici- 
tiškai suformuluoti. Prezidentas yra renkamas ketverių metų kadencijai. 
Rinkimai vyksta kiekvienais kelintiniais metais, lapkričio mėnesio pirmąjį 
antradienį, einantį po pirmojo pirmadienio. Prezidentas renkamas ne- 
tiesioginiu būdu. Šalies piliečiai renka rinkikų kolegiją, kuri po to renka 
Prezidentą. Kiekvienoje valstijoje renkama tiek rinkikų kolegijos narių, 
kiek valstija turi narių Senate ir Atstovų Rūmuose. Tris rinkikus renka Ko- 
lumbijos apygarda, taigi bendras rinkikų skaičius - 538. Iš pradžių rinkėjai 
balsuoja už savo valstijos rinkikus, kurie atstovauja vienai arba kitai par- 
tijai. Taigi rinkėjai balsuoja už vieną arba kitą rinkikų sąrašą. Tokiu atveju 





4 Butvilavičius, D. JAV Prezidento konstitucinis statusas. Prezidentas valstybės valdžios 
institucijų sistemoje. Vilnius: leidykla MES, 2011, p. 382-404. 

užtenka santykinės balsų daugumos. Renkant Prezidentą, jau reikia abso- 
liučios balsų daugumos, t. y. ne mažiau kaip 270. Tokiai sudėtingai rinkimų 
sistemai yra būdingas formalus pobūdis, nes rinkikai turi balsuoti už tos 
partijos kandidatą, pagal kurios sąrašą jie ir buvo išrinkti. Jei rinkikų ko- 
legija Prezidento dėl kokių nors aplinkybių neišrenka, pagal Konstitucijos 
XII tokia teisė tenka Atstovų Rūmams (renkama iš trijų kandidatų, kurie 
gavo daugiausia rinkikų balsų), o viceprezidentą renka Senatas (renkama 
iš dviejų daugiausia balsų surinkusių kandidatų). 

Pagrindiniai Prezidento įgaliojimai yra įtvirtinti Konstitucijos II 
straipsnio 2 skyriuje. Visus jam priskiriamus įgaliojimus galima suskirstyti 
į kelias grupes. Vieni iš jų susiję su jo kaip valstybės vadovo atstovavimu 
šalies viduje ir tarptautiniuose santykiuose. Prezidentas turi teisę atidėti 
nuosprendžių baudžiamosiose bylose įsigaliojimą, jam suteikta teisė teikti 
malonę nuteistiesiems. Jis skelbia ir amnestiją. Prezidentas dalyvauja įvai- 
riose ceremonijose, iškilmėse. Jis teikia karinius ir kitus apdovanojimus. 

Kita svarbi Prezidento veiklos sritis — tai jo dalyvavimas įstatymų 
leidyboje. Nors Konstitucijos II straipsnyje expressis verbis nėra minimos 
Prezidento teisės ir pareigos įstatymų leidybos procese, tačiau šią „,spra- 
gą užpildo įstatymų leidybos konstitucinius principus apibrėžiantis jos 
I straipsnio 7 skyrius. Jame nurodoma, kad kiekvienas bilis, kurį priėmė 
Atstovų Rūmai ir Senatas, prieš tapdamas įstatymu turi būti pateiktas JAV 
Prezidentui. 

Kasmet Prezidentas rengia valstybės vidaus padėties ir jos santykių 
su užsienio valstybėmis apžvalgas. Tokį pranešimą, kuriame Kongresui re- 
komenduojama priimti ir tam tikrus įstatymus, jis asmeniškai (paprastai 
sausio mėn.) pateikia bendrame abejų rūmų posėdyje. Be to, jis kasmet 
Kongresui pateikia pranešimą apie ekonomiką ir federalinio biudžeto pro- 
jektą. Prezidentas neturi teisės sušaukti Kongreso arba jį paleisti, tačiau 
ypatingais atvejais, esant nesutarimų ir kt., gali sukviesti abejus rūmus. 

Galima išskirti dar vieną Prezidento veiklos sritį, susijusią su kariniais 
įgaliojimais. Prezidentas yra ginkluotųjų pajėgų ir laivyno vadas. Jis neturi 
teisės skelbti karo, tačiau gali siųsti karius į užsienį dalyvauti taikos palai- 
kymo ar panašiose operacijose. Valstybės vadovas turi teisę teikti aukščiau- 
sius karinius laipsnius, skirti karo vadus ir kt. 

Prezidentas formuoja ir įgyvendina daugelį įgaliojimų vidaus politi- 
kos srityje, jis pats arba per savo atstovus vadovauja deryboms su užsienio 
šalimis. Prezidentui taip pat suteikti įgaliojimai skirti daugybę aukščiausių 

valstybės pareigūnų. Juos, t. y. ministrus (sekretorius), Aukščiausiojo Teis- 
mo ir kitų federalinių teismų teisėjus, pasiuntinius ir kt., Prezidentas gali 
skirti tik gavęs Senato patarimą ir pritarimą. Tačiau pašalinti juos iš par- 
eigų Prezidentas gali savo sprendimu. Be to, Prezidentas turi teisę skelbti 
nepaprastąją padėtį ir visos federacijos mastu, ir atskirose valstijose, tačiau 
apie tokius sprendimus jis privalo nedelsdamas informuoti Kongresą. 

Įgyvendindamas savo įgaliojimus, Prezidentas leidžia įvairius teisės 
aktus, daugeliu atvejų jie yra norminio pobūdžio. Taigi Prezidentas leidžia 
vykdomuosius įsakymus, kurie priimami remiantis įstatymais arba dele- 
guotais įgaliojimais, ir reglamentuoja daugelį svarbių valstybinio valdymo 
klausimų, reorganizacinius planus, kuriais keičiama vykdomosios valdžios 
institucijų sistema (tiesa, po to juos tvirtina Kongresas), taip pat įvairaus 
pobūdžio instrukcijas, direktyvas, proklamacijas, taisykles, nuostatus. 

Konstitucijoje nėra nuostatų apie kolegialią vyriausybę arba vykdo- 
mosios valdžios institucijų sistemą - čia vartojamas administracijos termi- 
nas. Prezidento administraciją sudaro trys grandys: kabinetas ir departa- 
mentai, Prezidento vykdomasis aparatas ir vykdomosios agentūros. 

Prezidento įgaliojimai gali nutrūkti anksčiau laiko pagal Konstituci- 
jos XXV pataisą, kai jis pašalinamas iš pareigų, miršta arba atsistatydina. 
Nuo pareigų Prezidentas gali būti nušalintas tik apkaltos proceso tvarka. 
Tuo atveju, jei Prezidento įgaliojimai baigiasi pirma laiko (dėl mirties, at- 
sistatydinimo ar nušalinimo nuo pareigų), jo funkcijas iki rinkimų vykdo 
viceprezidentas, kuris iki to laiko atlieka įvarius Prezidento pavedimus, be 
to, jis pirmininkauja Senatui. Jei viceprezidento vieta lieka laisva, tada jis 
viceprezidentą paskiria jį patvirtinus abejų rūmų balsų dauguma. 

Valdžių padalijimo ir teisinės valstybės principais grįstoje valstybėje 
savarankiškai ir nepriklausomai teisminei valdžiai tenka ypatingas vai- 
dmuo - neatsitiktinai ir JAV valdžios struktūroje šiai valdžiai tenka svarbi 
vieta. Aukščiausiojo Teismo vadovaujami šalies teismai sudaro savarankiš- 
ką valdžios šaką. Konstitucijos III straipsnio 1 skyriuje suformuluota, kad 
teisminė valdžia JAV priklauso Aukščiausiajam Teismui ir tiems teismams, 
kuriuos įsteigia ir paskiria Kongresas. 

Konstitucijoje nustatyta gana plati teismų jurisdikcija, t. y. pagal 
Konstitucijos III straipsnio 2 skyrių jie sprendžia visas bylas, kylančias dėl 
šios Konstitucijos, JAV įstatymų ir sutarčių, kurios yra arba bus JAV su- 
darytos; visas užsienio šalių pasiuntinių, kitų oficialių atstovų ir konsu- 
lų bylas; visas admiraliteto ir jūrų jurisdikcijos bylas; bylas, kuriose viena 

ginčo šalis yra JAV; bylas tarp vienos ir daugiau valstijų; bylas tarp kurios 
nors vienos valstijos ir kitos valstijos piliečių; tarp įvairių valstijų piliečių; 
tarp vienos valstijos piliečių dėl žemės, kurią skyrė kita valstija; tarp vals- 
tijos arba piliečių ir užsienio valstybių, jų piliečių ir pavaldinių. Teisminė 
valdžia pagal minėtą Konstitucijos nuostatą įgyvendinama vadovaujantis 
teise ir teisingumu. Konstitucijos III skyriaus 2 skyriuje taip pat nustatyta, 
kad bylos dėl visų nusikaltimų, išskyrus iškeltąsias apkaltos tvarka, yra teis- 
mingos prisiekusiųjų teismui. Jos privalo būti nagrinėjamos toje valstijoje, 
kur buvo padaryti šie nusikaltimai. Tačiau, kaip nurodoma Konstitucijoje, 
jeigu jie padaryti ne kurios nors valstijos teritorijoje, bylos nagrinėjamos 
toje vietoje ar vietose, kurios bus nustatytos Kongreso priimtame įstatyme. 

Kaip vieną iš JAV teisminės sistemos ypatumų galima nurodyti jos 
dualizmą: kiekvienos valstijos teritorijoje veikia ir tos valstijos, ir federali- 
niai teismai. Valstijų teismai išsaugojo istoriškai susiformavusį jų autono- 
miškumą, tačiau Aukščiausiasis Teismas yra pripažintas aukščiausiąja vi- 
sos teisminės valdžios institucija. Tai vienintelis teismas, kurį įsteigti buvo 
numatyta Konstitucijoje, jo sprendimai negali būti apskųsti jokiam kitam 
teismui. Nors Kongresas ir turi teisę nustatyti šio teismo teisėjų skaičių, kai 
kuriais atvejais ir kokias bylas jis turi nagrinėti, tačiau jis negali pakeisti 
įgaliojimų, kuriuos Aukščiausiajam Teismui suteikė pati Konstitucija“. 

Federacinė teismų sistema yra sudarytą iš trijų pakopų teismų - apy- 
gardų teismų, apeliacinių teismų ir Aukščiausiojo Teismo. Apygardų teis- 
mai yra žemiausia federalinės teismų sistemos grandis. Jie pirmąja instan- 
cija nagrinėja baudžiamąsias ir civilines bylas. Apygardų teismų ir teisėjų 
skaičių nustato Prezidentas Senato patarimu ir pritarimu. Iš esmės kiekvie- 
noje valstijoje veikia vienas ar daugiau (didesnėse valstijose - iki keturių) 
teismų. Apeliaciniai teismai tikrina apygardų teismų sprendimus, taip pat 
nagrinėja skundus dėl kai kurių administracinių institucijų sprendimų. 
Tokių teismų šalyje yra dvylika. Bylos nagrinėjamos trijų teisėjų sudėties 
teismo, vienas iš jų skiriamas vyriausiuoju teisėju. 

Svarbiausią vaidmenį teismų sistemoje, kaip minėta, vaidina Aukš- 
čiausiasis Teismas. Šis teismas pagal savo padėtį valstybės valdžių sistemo- 
je yra lygiavertis Kongresui ir Prezidentui. Jis turi galimybę daryti įtaką ir 
įstatymų leidžiamajai, ir vykdomajai valdžiai. Aukščiausiąjį Teismą sudaro 
devyni teisėjai. Juos skiria Prezidentas Senato patarimu ir pritarimu. Juos 





5 Mesonis, G. Valdžių padalijimas: teisinės valstybės charakteristika. Konstitucingumas 
ir pilietinė visuomenė. Vilnius: Lietuvos teisės universitetas, 2003, p. 119. 

iš pareigų galima pašalinti tik apkaltos proceso tvarka. Teismas sprendi- 
mus priima visos sudėties balsų dauguma. Reikia paminėti, kad Aukščiau- 
siasis "Teismas turi teisę aiškinti Konstituciją, tai jis atlieka vykdydamas 
federalinių ir valstijų įstatymų konstitucinę kontrolę. Vis dėlto formaliai 
žiūrint, kaip žinoma, Aukščiausiasis Teismas nėra Konstitucinis Teismas, 
tai - „normalus“ teismas, kuris sprendžia konkrečius ginčus, nepasisako 
dėl hipotetinio įstatymų konstitucingumo ir neteikia dėl to išvadų, t. y. ne- 
atlieka abstrakčiosios teisės aktų kontrolės'“. 

Jungtinėse Valstijose yra įsteigta ir specialių teismų, kurie nagrinėja 
bylas, susijusias su administraciniais ginčais (pvz., pretenzijų teismas, ku- 
ris nagrinėja privačių asmenų ieškinius JAV vyriausybei, mokesčių teismas 
ir kt.), kurie turi atskirą kompetenciją ir priima galutinius sprendimus, ta- 
čiau atskiros administracinių teismų sistemos šioje valstybėje nėra. 

Atskirose valstijose jų konstitucijų pagrindu yra sudaromos atskiros, 
labai vienos nuo kitų besiskiriančios teismų sistemos. Būtent šiuose teis- 
muose yra nagrinėjama dauguma baudžiamųjų ir civilinių bylų. 

Taip pat svarbu tai, kad teismai, jei panašus ginčas buvo išspręstas 
anksčiau, nagrinėdami bylas privalo vadovautis argumentais, naudotais 
ankstesniame spendime, ir priimti analogišką sprendimą. Vėliau naujasis 
sprendimas tampa precedentu ir įpareigoja ateityje teismuose nagrinėti 
analogiškas bylas, vadovaujantis stare decisis principu". 

Kalbant apie konstitucinę justiciją, reikia pasakyti, kad visuotinai pri- 
pažįstama, jog konstitucinės kontrolės ištakos yra JAV teisinėje sistemoje. 
Šioje šalyje konstitucinės kontrolės funkcija buvo įtvirtinta ne konstituci- 
nio reguliavimo būdu, bet teisminių precedentų pagrindu. Pagal garsio- 
joje byloje Marbury v. Madison suftormuluotą principą, įstatymų atitikties 
konstitucijai problema yra teisminės valdžios funkcija. Taigi Aukščiausia- 
sis Teismas turi teisę atlikti konstitucinę priežiūrą tik nagrinėdamas kon- 
krečią bylą. 

Svarbu pabrėžti, kad JAV Aukščiausiasis Teismas atlieka dar vieną 
svarbią funkciją - dėl išmintingos Konstitucijos interpretacijos šis aktas 
nesensta, nors šalyje galioja jau daugiau nei du šimtus metų. Remiantis 
ja sėkmingai sprendžiamos sudėtingiausios šių dienų problemos. Ilgainiui 
Konstitucijos gyvybingumui pabrėžti nacionalinėje teisės doktrinoje imta 





6 Shell, K. L. Der Oberste Gerichtshof. Jeger, W.; Haas, Ch. M; Welz, W. Regierungssy- 
stem der USA. Lehr- und Handbuch, 3. Auflage, 2007, Mūnchen, S. 174. 
" Baublys, L,, et al. Teisės teorijos įvadas. Vilnius: Leidykla MES, 2010, p. 25. 

vartoti „interpretatyvizmo“!š sąvoką. Trečiasis JAV Prezidentas ir vienas 
pagrindinių Konstitucijos kūrėjų Tomas Džefersonas teigė, kad teisė ją in- 
terpretuoti turėtų priklausyti kiekvienam JAV piliečiui. Tačiau pagrindinę 
galią tai daryti savo rankose yra sutelkęs Aukščiausiasis Teismas. Ypač aiš- 
kiai Konstitucijos aktualizavimas ir plati jos teksto interpretacija pastebė- 
tina Žmogaus teises įtvirtinančiose nuostatose. Dėl to dalis teisės normų 
ne tik tapo tinkamos spręsti nūdienos problemas, bet tokiu būdu sufor- 
muluoti ir fundamentalūs teisiniai principai. Byloje United States v. Mil- 
ler, aiškindamas Konstitucijos II pataisą dėl asmenų teisės turėti ir nešiotis 
šaunamąjį ginklą, Aukščiausiojo Teismo išaiškinimas, kad: „<...> miliciją 
pirmiausia sudarė civiliai asmenys, o kariai į ją kviesti tik prireikus <...>“?, 
praėjus daugiau nei šimtmečiui nuo pataisos įsigaliojimo, garantavo asme- 
nims teisę prireikus apsiginti ginklu. Spręsdamas dėl asmens teisės į nuo- 
savybės neliečiamybę byloje Chimel v. California Aukščiausiasis Teismas 
konstatavo, kad Konstitucijos IV pataisos nuostatos dėl draudimo įsiveržti 
į būstą be teisinę galią turinčio įgaliojimo paspartino nepriklausomybės 
paskelbimą, todėl drauge atspindi ir pamatinę piliečių teisę“. „Teisėto 
teisminio proceso principas“, kylantis iš Konstitucijos V pataisos ir tapęs 
pagrindiniu nacionalinės teisinės sistemos principu, pasak Aukščiausiojo 
Teismo, yra „istorinės raidos rezultatas“?!: „<...> pastatytas ant tautos mo- 
ralinių principų, pamatinių vertybių ir yra taip giliai persmelktas tautos 
tradicijų, kad gali būti siejamas su civilizuotos visuomenės bruožu. '*? 

Taigi ne tik šioje Konstitucijoje įtvirtintas griežtas valdžių padalijimo 
modelis, stabdžių ir atsvarų užtikrinimo pavyzdys, bet ir Konstitucijos 
taikymas, Aukščiausiojo Teismo Konstitucijos aiškinimo praktika (,„„gy- 
vosios“ Konstitucijos idėja), konstitucinės justicijos įtvirtinimas - svarbūs 
konstitucionalizmo įtvirtinimo aspektai, turėję didelę įtaką daugeliui pa- 
saulio valstybių. 





Robert W. Bennet, “Interprepretivism“. The Encyclopedia of the American Constitu- 
tion. Ed. Kenneth L. Karst, Leonard W. Levy, and Dennis J. Mahoney. 267. New York: 
Macmillan, 1986. 

B United States v. Miller, 307 U.S. 174 (1939). Killian, Johnny H and Leland E. Beck, The 
Constitution of the United States of America: Analysis and Interpretation: Annota- 
tions of Cases Decided By the Supreme Court of the United States to July 2, 1982. 
1148 Washington: U.S. G.P.O, 1987. 

2 Chimel v. California, 395 U.S. 752, 761 (1969). Ibid. 1158. 

2 Jackman v. Rosenbaum Co., 260 U.S. 22, 31 (1922). Ibid. 1281. 

2 Solesbee v. Balkcom, 339 U.S. 9, 16 (1950). Ibid. 

Mes, Jungtinių Valstijų tauta, siekdami sukurti tobulesnę sąjungą, 
įtvirtinti teisingumą, užtikrinti rimtį šalyje, organizuoti bendrą gynybą, 
rūpintis visų gerove ir išsaugoti laisvės teikiamus gėrius mums bei mūsų 
ainiams, nustatome ir priimame šią Jungtinių Amerikos Valstijų Konsti- 
tuciją. 


I straipsnis 

1 skyrius. Visi čia nustatyti įstatymų leidžiamosios valdžios įgalioji- 
mai priklauso Jungtinių Valstijų Kongresui, kurį sudaro Senatas ir Atstovų 
Rūmai. 

2skyrius. Atstovų Rūmus sudaro nariai, kuriuos renka atskirų valstijų 
gyventojai kas dveji metai; kiekvienos valstijos rinkėjai turi atitikti reika- 
lavimus, keliamus valstijos įstatymų leidžiamojo susirinkimo gausiausių 
rūmų rinkėjams. 

Atstovu negali būti asmuo, jaunesnis nei dvidešimt penkerių metų, 
neišbuvęs septynerius metus Jungtinių Valstijų piliečiu ir rinkimų metu 
negyvenantis toje valstijoje, kurioje yra renkamas. 

Atstovų skaičius ir mokesčiai paskirstomi tarp valstijų, kurios gali būti 
priimtos į šią Sąjungą proporcingai jose gyvenančių žmonių skaičiui (kuris 
turi būti nustatomas prie visų laisvų asmenų pridedant tris penktadalius 
visų kitų asmenų, įskaitant asmenis, privalančius atlikti nustatyto laiko 
tarnybą, ir neįskaitant nemokančių mokesčių indėnų). Gyventojų apskai- 





3 JAV Konstitucija, paskelbta Constitutions of the Countries of the World, vol. XIX, Re- 
lease 96-2, Issued March 1996, Oceana Publications, Inc; Dobbs Ferry: New York, 
1996, išversta iš anglų kalbos. 

Aktualizuotas JAV Konstitucijos vertimas. Užsienio šalių konstitucijos. Vilnius: Lietu- 
vos teisės universiteto Leidybos centras, 2004. 

ta atliekama trejų metų laikotarpiu po pirmosios Jungtinių Valstijų Kon- 
greso sesijos, o paskui jos rengiamos kas dešimt metų įstatyme nustatyta 
tvarka. Vienas atstovas turi būti renkamas ne daugiau kaip nuo trisdešimt 
tūkstančių gyventojų, tačiau kiekviena valstija privalo turėti bent vieną at- 
stovą; iki tokios apskaitos surengimo Naujojo Hampšyro valstija turi teisę 
rinkti tris atstovus, Masačusetso — aštuonis, Rod Ailendo ir Providenso 
kolonija - vieną, Konektikuto — penkis, Niujorko - šešis, Naujojo Džer- 
sio - keturis, Pensilvanijos - aštuonis, Delavero - vieną, Merilendo - šešis, 
Virdžinijos - dešimt, Šiaurės Karolinos - penkis, Pietų Karolinos - penkis 
ir Džordžijos - tris. 

Jeigu kurios nors valstijos atstovybėje atsirastų laisvų vietų, jos vykdo- 
moji valdžia privalo surengti rinkimus tokioms laisvoms vietoms užimti. 

Atstovų Rūmai išsirenka savo pirmininką (spikerį) bei kitus pareigū- 
nus; tik šie Rūmai turi išimtinę teisę traukti atsakomybėn apkaltos tvarka. 

3 skyrius. Jungtinių Valstijų Senate kiekvienai valstijai atstovauja du 
senatoriai, kuriuos renka šių valstijų įstatymų leidžiamieji susirinkimai še- 
šeriems metams; kiekvienas senatorius turi vieną balsą. 

Po pirmųjų rinkimų susirinkę senatoriai suskirstomi į tris kiek ga- 
lima lygesnes grupes. Pirmosios grupės senatorių įgaliojimai baigiasi 
po dvejų metų, antrosios grupės - po ketverių metų, o trečiosios - po 
šešerių, taigi Senatas kas dveji metai trečdaliu atsinaujina; jeigu sena- 
toriui atsistatydinus arba dėl kitos priežasties atsirastų laisvų vietų, kai 
valstijos įstatymų leidžiamasis susirinkimas yra padaręs pertrauką tarp 
sesijų, valstijos vykdomoji valdžia gali paskirti senatorius laikinai - iki 
kitos įstatymų leidžiamojo susirinkimo sesijos, per kurią tos laisvos vie- 
tos būtų užimtos. 

Senatoriumi gali būti asmuo, kuriam yra sukakę trisdešimt metų, ku- 
ris devynerius metus yra Jungtinių Valstijų pilietis ir rinkimų metu gyvena 
toje valstijoje, kurioje jis renkamas. 

Jungtinių Valstijų viceprezidentas yra Senato pirmininkas, kuriam 
draudžiama balsuoti, nebent balsai pasiskirstytų po lygiai. 

Senatas išsirenka kitus savo pareigūnus ir laikinąjį pirmininką vicepre- 
zidentui išvykus arba pradėjus eiti Jungtinių Valstijų Prezidento pareigas. 

Senatui priklauso išimtinė teisė svarstyti visas apkaltos bylas. Tokiais 
atvejais posėdžiaujantys senatoriai privalo prisiekti ar iškilmingai pasiža- 
dėti. Jei apkalta taikoma Jungtinių Valstijų Prezidentui, posėdžiui pirmi- 
ninkauja Aukščiausiojo Teismo pirmininkas; nė vienas pareigūnas negali 


53 


PASAULIO VALSTYBIŲ KONSTITUCIJOS | Jungtinės Amerikos Valstijos 


būti nuteistas, jeigu tam pritaria mažiau nei du trečdaliai dalyvaujančių 
Senato narių. 

Apkaltos tvarka priimtais sprendimais galima tik atleisti iš pareigų 
ir atimti teisę eiti kokias nors garbės, pasitikėjimo ar mokamas pareigas 
Jungtinių Valstijų tarnyboje. Tokiu būdu asmuo taip pat gali būti patrauk- 
tas baudžiamojon atsakomybėn, teisiamas ir baudžiamas teismo nuos- 
prendžiu įstatymų nustatyta tvarka. 

4skyrius. Senatorių ir atstovų rinkimų laiką, vietą ir tvarką kiekvieno- 
je valstijoje nustato jos įstatymų leidžiamasis susirinkimas; bet Kongresas 
gali bet kada priimti įstatymą, nustatantį arba keičiantį rinkimų taisykles, 
išskyrus tas, kuriomis nustatyta senatorių rinkimų vieta. 

Kongresas renkasi ne rečiau kaip vieną kartą per metus, o jo sesijos 
prasideda pirmąjį gruodžio pirmadienį, jeigu Kongresas priimtu įstatymu 
nenustatys kitokios dienos. 

5 skyrius. Kiekvieni rūmai patys sprendžia dėl savo narių rinkimų, jų 
rezultatų bei narių įgaliojimų teisėtumo; kiekvienuose rūmuose kvorumą, 
reikalingą spręsti klausimus, sudaro rūmų narių dauguma, bet nesant kvo- 
rumo rūmai gali perkelti posėdį į kitą dieną bei nedalyvaujančius narius pri- 
versti atvykti į posėdžius rūmų numatytomis priemonėmis ir nuobaudomis. 

Kiekvieni rūmai gali nustatyti savo posėdžių reglamentą, bausti pažei- 
dusius tvarką narius ir dviejų trečdalių visų narių sutikimu pašalinti juos 
iš posėdžio. 

Kiekvieni rūmai protokoluoja posėdžius ir gali kartkartėmis viešai 
skelbti šiuos protokolus, išskyrus tas jų dalis, kurios, rūmų nuomone, turi 
būti laikomos paslaptyje. Vieno penktadalio dalyvaujančių narių pageida- 
vimu į protokolus įrašomos „už“ ir „prieš“ kokiu nors klausimu balsavusių 
kiekvienų rūmų narių pavardės. 

Nė vieni iš abejų rūmų per Kongreso sesiją negali be kitų rūmų sutiki- 
mo atidėti savo posėdžių daugiau kaip trims dienoms arba perkelti juos iš 
vietos, kurioje posėdžiauja abeji rūmai. 

6 skyrius. Senatoriams ir atstovams už tarnybą mokamas atlyginimas, 
kurį nustato įstatymas ir kuris yra išmokamas iš Jungtinių Valstijų iždo. Jie 
negali būti suimti, išskyrus valstybės išdavimo, sunkaus nusikaltimo ir viešo- 
sios tvarkos pažeidimo atvejus, kai dalyvauja atitinkamų rūmų sesijoje arba 
kai vyksta į rūmus ar grįžta iš jų; už savo kalbas ar pasisakymus per debatus 
bet kuriuose iš abejų rūmų jie negali būti apklausiami jokioje kitoje vietoje. 

Joks senatorius ar atstovas savo kadencijos laikotarpiu negali eiti jokių 

pareigų Jungtinių Valstijų civilinėje tarnyboje, kuri būtų įsteigta arba ku- 
rioje būtų padidintas atlyginimas šios kadencijos laikotarpiu; joks asmuo, 
einantis kokias nors pareigas Jungtinių Valstijų tarnyboje, negali tapti nė 
vienų rūmų nariu, kol eina tas pareigas. 

7Zskyrius. Visus pajamų įstatymų projektus turi siūlyti Atstovų Rūmai, 
tačiau Senatas, kaip ir kitiems įstatymų projektams, gali jiems pritarti arba 
siūlyti jų pataisas. 

Visi įstatymų projektai, priimti Atstovų Rūmų ir Senato, iki jų įsiga- 
liojimo turi būti pateikti Jungtinių Valstijų Prezidentui. Jeigu Prezidentas 
įstatymo projektui pritaria, jį pasirašo, o jeigu ne, grąžina su savo pastabo- 
mis šį įstatymo projektą pasiūliusiems rūmams; šie rūmai įrašo prezidento 
pastabas į savo protokolą ir įstatymo projektą svarsto iš naujo. Po to, kai 
įstatymo projektas dar kartą priimamas dviejų trečdalių tų rūmų narių bal- 
sų dauguma, jis su Prezidento pastabomis siunčiamas į kitus rūmus, kurie 
jį irgi svarsto iš naujo. Pritarus jam dviem trečdaliams šių rūmų narių, įsta- 
tymo projektas tampa įstatymu. Visais tokiais atvejais abejuose rūmuose 
nariai balsuos „už“ ir „prieš“, o balsavusių „už“ ir „prieš“ asmenų pavardės 
įrašomos į atitinkamų rūmų protokolus. Jeigu Prezidentas įstatymo pro- 
jekto negrąžintų Kongresui per dešimt dienų, neskaičiuojant sekmadienių, 
po to, kai jis jam buvo pateiktas, įstatymo projektas tampa įstatymu ir be jo 
parašo, išskyrus atvejus, kai Kongresui negalima grąžinti įstatymo projekto 
dėl to, kad atidedama sesija; tuomet įstatymo projektas netampa įstatymu. 

Visi potvarkiai, nutarimai ir sprendimai, kuriems priimti būtinas ir 
Senato, ir Atstovų Rūmų sutikimas (išskyrus sesijos atidėjimo klausimą), 
turi būti pateikiami Jungtinių Valstijų Prezidentui ir įsigalios tik jam pri- 
tarus. Jeigu Prezidentas juos atmestų, jie vėl gali būti priimti dviem treč- 
daliais Senato ir Atstovų Rūmų balsų laikantis taisyklių ir sąlygų, taikomų 
įstatymo projekto priėmimo atveju. 

8skyrius. Kongresas turi teisę: nustatyti ir rinkti mokesčius, muitus ir 
akcizus, kad grąžintų įsiskolinimus bei laiduotų bendrą Jungtinių Valstijų 
gynybą ir visų gerovę; visi mokesčiai, muitai ir akcizai privalo būti vienodi 
visoje Jungtinių Valstijų teritorijoje; 

skolintis pinigų Jungtinių Valstijų vardu; 

reguliuoti prekybą su užsienio valstybėmis, tarp atskirų valstijų ir su 
indėnų gentimis; 

visoje Jungtinių Valstijų teritorijoje nustatyti vienodas natūralizacijos 
taisykles ir priimti vienodus bankroto įstatymus; 

kaldinti monetas, nustatyti jų bei užsienio monetų vertę, nustatyti 
svorio ir saiko matų standartus; 

bausti už valstybinių vertybinių popierių ir Jungtinių Valstijų apyvar- 
toje esančių pinigų padirbinėjimą; 

steigti pašto įstaigas ir tiesti pašto kelius; 

remti mokslo ir taikomojo meno vystymąsi, garantuojant tam tikram 
laikui autorių ir išradėjų teisių į jų kūrinius ir atradimus apsaugą; 

steigti teismus, pavaldžius Aukščiausiajam Teismui; 

nustatyti ir skirti bausmes už piratavimą ir sunkius nusikaltimus jūro- 
je, taip pat už tarptautinės teisės pažeidimus; 

skelbti karą, išduoti leidimus kaperio veiklai ir represalijoms, nustaty- 
ti taisykles dėl karo grobio sausumoje ir jūroje; 

rinkti ir išlaikyti kariuomenę; bet asignavimai šiems tikslams neturi 
būti skiriami ilgesniam nei dvejų metų laikotarpiui; 

įkurti ir išlaikyti karo laivyną; 

priimti taisykles dėl sausumos ir jūrų pajėgų valdymo ir tvarkymo; 

duoti nurodymus sukviesti miliciją, kai to reikia Sąjungos įstatymams 
vykdyti, sukilimams malšinti ir užpuolimams atremti; 

imtis priemonių milicijai organizuoti, ją apginkluoti ir apmokyti bei 
vadovauti tai jos daliai, kuri gali būti naudojama Jungtinių Valstijų tarny- 
boje, paliekant valstijoms teisę skirti karininkus ir mokyti miliciją, laikan- 
tis Kongreso nustatytų drausmės taisyklių; 

naudotis išimtine teise leisti įstatymus toje apygardoje (ne didesnėje 
kaip dešimties kvadratinių mylių), kuri, perleista atskirų valstijų ir priim- 
ta Kongreso, bus Jungtinių Valstijų vyriausybės buveinė, taip pat naudotis 
tokia pačia teise visose žemėse, kurios, atitinkamų valstijų įstatymų lei- 
džiamųjų susirinkimų pritarimu, įgytos fortams, sandėliams, dokams ir 
kitiems statiniams statyti; 

leisti visus įstatymus, kurie bus reikalingi ir tinkami išvardytiems 
įgaliojimams vykdyti, ir taip pat visiems kitiems įgaliojimams, kuriuos ši 
Konstitucija suteikia Jungtinių Valstijų vyriausybei arba kokiai nors jos da- 
liai ar pareigūnui. 

9 skyrius. Iki 1808 metų Kongresas negali uždrausti asmenų imigra- 
cijos arba įvežimo, jeigu tai bet kuri iš dabartinių valstijų laikys esant rei- 
kalinga; bet tokiam įvežimui gali būti nustatytas mokestis arba muitas, ne 
didesnis kaip dešimt dolerių už kiekvieną asmenį. 

Draudžiama sustabdyti Habeas Corpus“* įstatymo veikimą, nebent to 
reikėtų visuomenės saugumui, kilus sukilimui ar įsiveržus kitai šaliai, už- 
tikrinti. 

Draudžiama priimti bet kokius įstatymo projektus dėl asmens baudi- 
mo be teismo ir atgaline data galiojančius įstatymus. 

Draudžiama nustatyti pagalvės mokestį ar kitus tiesioginius mokes- 
čius kitaip, nei remiantis gyventojų visuotine apskaita arba anksčiau nuro- 
dyto gyventojų skaičiavimo duomenimis. 

Draudžiama numatyti mokesčius arba muitus prekėms, išvežamoms 
iš bet kurios valstijos. 

Draudžiama teikti pirmenybę kokių nors valstijų uostams priimant 
prekybos ar mokesčių potvarkius. Draudžiama įpareigoti laivus, plaukian- 
čius į kurią nors valstiją arba iš valstijos, įplaukti į kitos valstijos uostą, ten 
iškrauti krovinį ir mokėti muitus. 

Visos lėšos iš iždo skiriamos tik pagal įstatymu nustatytus asignavi- 
mus; privaloma reguliariai ir viešai skelbti visų valstybės lėšų įplaukų ir 
išlaidų ataskaitas. 

Jungtinės Valstijos neteikia jokių kilmingųjų titulų; nė vienas asmuo, 
einantis kokias nors mokamas ar oficialias pareigas Jungtinių Valstijų tar- 
nyboje, negali be Kongreso sutikimo priimti jokios dovanos, užmokesčio, 
pareigų ar titulo iš kokio nors karaliaus, princo ar užsienio valstybės. 

10 skyrius. Nė viena valstija negali sudaryti sutarčių, stoti į sąjungas 
ar konfederacijas, išduoti pažymėjimų kaperio veiklai ar represalijoms, 
kaldinti monetų, spausdinti pinginių banknotų, apmokėti skolų kitaip 
nei auksinėmis ir sidabrinėmis monetomis, priimti įstatymų, numatančių 
bausmės skyrimą be teismo, taip pat įstatymų, veikiančių atgaline data, bei 
įstatymų, pažeidžiančių sutartyse įtvirtintus įsipareigojimus, taip pat teikti 
kilmingųjų titulų. 

Valstijos negali be Kongreso sutikimo nustatyti mokesčių ar muitų 
įvežamoms ar išvežamoms prekėms, išskyrus atvejus, kai tai neišvengia- 
mai būtina valstijos įstatymams dėl prekių patikrinimo vykdyti. Grynosios 
pajamos iš visų muitų ir mokesčių, valstijų nustatytų už prekių įvežimą 
ar išvežimą, perduodamos Jungtinių Valstijų iždui. Visus tokio pobūdžio 
įstatymus kontroliuoja ir keičia Kongresas. 

Be Kongreso sutikimo valstijos neturi teisės nustatyti tonažo rinklia- 
vų, laikyti kariuomenės ar karo laivų taikos metu, sudarinėti sutarčių ar 





* Asmens neliečiamybės įstatymas. 

susitarimų su kita valstija ar užsienio valstybe arba pradėti karą, nebent 
būtų užpulta arba jai grėstų toks tiesioginis pavojus, kai delsti negalima. 


II straipsnis 

1 skyrius. Vykdomoji valdžia priklauso Jungtinių Amerikos Valstijų 
Prezidentui. Jis eina pareigas ketverius metus ir kartu su viceprezidentu, 
renkamu tokiam pat laikui, yra išrenkamas čia toliau nustatytu būdu. 

Kiekviena valstija jos įstatymų leidžiamojo susirinkimo nustatyta 
tvarka paskiria tiek rinkikų, kiek ta valstija turi Kongrese senatorių ir atsto- 
vų. Rinkikais negali būti skiriami nei senatoriai, nei atstovai, nei asmenys, 
einantys oficialias ar mokamas pareigas Jungtinių Valstijų tarnyboje. 

Rinkikai renkasi savo valstijoje ir balsuodami biuleteniais renka du 
asmenis, kurių bent vienas turi būti iš kitos valstijos nei ta, iš kurios yra 
rinkikai. Paskui jie sudaro sąrašą visų asmenų, už kuriuos buvo balsuo- 
ta, nurodydami balsų skaičių, kurį gavo kiekvienas; tą sąrašą jie pasira- 
šo, patvirtina ir užantspauduotą siunčia į Jungtinių Valstijų vyriausybės 
buveinę Senato pirmininkui. Senato pirmininkas, dalyvaujant Senato ir 
Atstovų Rūmų nariams, atplėšia visus sąrašus, ir tada skaičiuojami bal- 
sai. Asmuo, gavęs daugiausia balsų, tampa Prezidentu, tik jeigu tas balsų 
skaičius sudaro visų paskirtų rinkikų balsų daugumą. Jeigu balsų daugu- 
mą surinko daugiau nei vienas asmuo ir jų gautų balsų skaičius vienodas, 
Atstovų Rūmai nedelsdami slaptu balsavimu vieną iš jų renka Prezidentu; 
jei nė vienas asmuo negavo balsų daugumos, minėti Rūmai tokia pat tvar- 
ka renka prezidentą iš penkių asmenų, gavusių daugiausia balsų. Tačiau 
renkant prezidentą balsuojama valstijomis, ir kiekvienos valstijos atsto- 
vai turi vieną balsą; kvorumą tokiu atveju sudaro rūmų nariai iš dviejų 
trečdalių valstijų; prezidentui išrinkti būtina visų valstijų balsų dauguma. 
Asmuo, gavęs daugiausia balsų po Prezidento, visada tampa vicepreziden- 
tu. Jeigu du ar daugiau asmenų gautų po lygiai balsų, Senatas iš jų rinktų 
viceprezidentą balsuodamas biuleteniais. Kongresas gali nustatyti rinkikų 
rinkimų dieną ir laiką; visoje Jungtinių Valstijų teritorijoje balsuojama tą 
pačią dieną. 

Prezidentu negali tapti asmuo, kuris nėra gimęs Jungtinių Valstijų pi- 
liečiu arba juo nebuvo šios konstitucijos priėmimo metu; taip pat į šias 
pareigas negali būti renkamas asmuo, kuriam nesukako trisdešimt penkeri 
metai ir kuris per pastaruosius keturiolika metų nuolat negyveno Jungti- 
nėse Valstijose. 

Jei prezidentas nušalinamas nuo pareigų, miršta, atsistatydina arba 
nebegali toliau eiti savo pareigų, jo įgaliojimus vykdo viceprezidentas. 
Jeigu nušalinami nuo pareigų, miršta, atsistatydina arba nebegali toliau 
eiti savo pareigų ir Prezidentas, ir viceprezidentas, Kongresas gali priimti 
įstatymą, numatantį, koks pareigūnas tokiu atveju vykdys Prezidento įga- 
liojimus, kol bus pašalintos priežastys, trukdančios Prezidentui eiti savo 
pareigas, arba kol bus išrinktas naujas Prezidentas. 

Už savo tarnybą Prezidentas nustatytu laiku gauna atlyginimą, jis ne- 
gali būti nei padidintas, nei sumažintas jo kadencijos laikotarpiu, ir per šį 
laikotarpį jis negali gauti jokio kito atlyginimo iš Jungtinių Valstijų ar iš 
kurios nors valstijos. 

Prieš pradėdamas eiti savo pareigas, Prezidentas duoda priesaiką arba 
pasižadėjimą: „Aš iškilmingai prisiekiu (arba pasižadu), kad garbingai 
vykdysiu Jungtinių Valstijų Prezidento pareigas ir visomis savo jėgomis 
gerbsiu, saugosiu ir ginsiu Jungtinių Valstijų Konstituciją.“ 

2skyrius. Prezidentas yra vyriausiasis Jungtinių Valstijų kariuomenės 
ir jūrų laivyno, taip pat ir valstijų milicijos, kai ji šaukiama atlikti Jungti- 
nių Valstijų tikrąją tarnybą, vadas. Jis gali reikalauti kiekvieno vykdomo- 
sios valdžios departamento vadovo pareikšti nuomonę raštu bet kuriuo jo 
kompetencijos klausimu; jis turi teisę atidėti sprendimų vykdymą ar teik- 
ti malonę asmenims, pažeidusiems Jungtinių Valstijų įstatymus, išskyrus 
sprendimus dėl apkaltos. 

Senato siūlymu ir pritarimu jis turi teisę sudaryti sutartis, jei joms pri- 
taria du trečdaliai posėdyje dalyvaujančių senatorių. Prezidentas, Senato 
siūlymu ir pritarimu, skiria ambasadorius, kitus oficialius tarnautojus ir 
konsulus, Aukščiausiojo Teismo teisėjus ir visus kitus Jungtinių Valstijų 
pareigūnus, kurių skyrimo nenumato Konstitucija ir kurių pareigas nusta- 
to įstatymas. Tačiau Kongresas įstatymu paveda skirti tokius žemesniuo- 
sius pareigūnus, kuriuos mano esant reikalinga taip skirti Prezidentui, teis- 
mams arba departamentų vadovams. 

Prezidentas turi teisę skirti pareigūnus į visas laisvas tarnybos vietas, 
kurios atsiranda tarp Senato sesijų, suteikdamas jiems įgaliojimus laikotar- 
piui iki artimiausios sesijos pabaigos. 

3 skyrius. Prezidentas reguliariai informuoja Kongresą apie Są- 
jungos padėtį ir rekomenduoja jam svarstyti tai, ką laiko reikalinga ir 
naudinga įgyvendinti. Ypatingais atvejais Prezidentas pats gali sušaukti 
vienus ar abejus rūmus, o jeigu rūmai nesutaria dėl sesijos perkėlimo 

laiko, gali sušaukti juos tokiu laiku, koks jam atrodys tinkamas. Prezi- 
dentas priima pasiuntinius ir kitus oficialius pareigūnus bei rūpinasi, 
kad įstatymai būtų tinkamai vykdomi, tvirtina visų Jungtinių Valstijų 
pareigūnus. 

4skyrius. Prezidentas, viceprezidentas ir visi Jungtinių Valstijų parei- 
gūnai gali būti nušalinami iš pareigų, jei apkaltos procedūra pripažinti kal- 
tais dėl valstybės išdavimo, kyšininkavimo ar kito sunkaus arba nesunkaus 
nusikaltimo padarymo. 


III straipsnis 

1 skyrius. Teisminė valdžia Jungtinėse Valstijose priklauso Aukščiau- 
siajam Teismui ir tiems žemesniems teismams, kuriuos įsteigia ir patvir- 
tina Kongresas. Aukščiausiojo Teismo bei žemesniųjų teismų teisėjai eina 
savo pareigas iki gyvos galvos, jei jų elgesys nepriekaištingas. Jie nustatytu 
laiku gauna atlyginimą, kurio negalima sumažinti, kol teisėjai eina savo 
pareigas. 

2 skyrius. Teisminė valdžia, vadovaujantis teise ir teisingumu, įgy- 
vendinama visose bylose, kylančiose dėl šios Konstitucijos, Jungtinių 
Valstijų įstatymų ir sutarčių, kurios yra arba bus Jungtinės Valstijos su- 
darytos; visose užsienio šalių pasiuntinių, kitų oficialių atstovų ir konsu- 
lų bylose; visose admiraliteto ir jūrų jurisdikcijos bylose; bylose, kuriose 
viena ginčo šalimi yra Jungtinės Valstijos; bylose tarp dviejų ar daugiau 
valstijų; bylose tarp kurios nors valstijos ir kitos valstijos piliečių; tarp 
įvairių valstijų piliečių; tarp vienos valstijos piliečių dėl žemės, kurią skyrė 
kita valstija; tarp valstijos arba jos piliečių ir užsienio valstybių, jų piliečių 
ar pavaldinių. 

Visose bylose, kurios yra susijusios su ambasadoriais, kitais oficialiais 
atstovais ir konsulais, taip pat tose, kuriose viena iš bylos šalių yra valstija, 
Aukščiausiajam Teismui priskiriama pirmosios instancijos teismo juris- 
dikcija. Visose kitose jau minėtose bylose Aukščiausiasis Teismas įgyven- 
dina apeliacinę jurisdikciją tiek teisės, tiek praktinio veikimo klausimais, 
darydamas išimtis ir remdamasis Kongreso nustatytomis taisyklėmis. 

Bylos dėl visų nusikaltimų, išskyrus iškeltas apkaltos tvarka, yra teis- 
mingos prisiekusiųjų teismui. Jos privalo būti nagrinėjamos toje valstijoje, 
kur buvo padaryti šie nusikaltimai; bet jeigu jie padaryti ne kurios nors 
valstijos teritorijoje, bylos nagrinėjamos toje vietoje, kaip nustatyta Kon- 
greso priimtame įstatyme. 

3 skyrius. Valstybės išdavimu Jungtinėse Valstijose laikomas tiktai 
karas su jomis arba prisidėjimas prie jų priešų, pagalbos ir paramos jiems 
teikimas. Niekas negali būti nuteistas dėl valstybės išdavimo, jeigu tokio 
aiškaus fakto nepatvirtins du liudytojai arba to neprisipažins pats kaltina- 
masis viešame teismo posėdyje. 

Kongresas turi teisę nustatyti bausmę už valstybės išdavimą, tačiau 
nuteisimas už išdavimą negali būti susietas su tokio asmens palikuonių tei- 
sių atėmimu ar turto konfiskavimu, kai nuteistasis yra miręs. 


IV straipsnis 

1 skyrius. Kiekvienoje valstijoje turi būti pripažįstami kitų valstijų 
oficialūs aktai, dokumentai ir teismų bylų medžiagos ir visiškai jomis pa- 
sitikima. Kongresas bendraisiais įstatymais gali numatyti šių aktų, doku- 
mentų ir teismų bylų medžiagų tikrumo bei jų teisinės galios nustatymo 
procedūras. 

2 skyrius. Kiekvienos valstijos piliečiams pripažįstama teisė naudotis 
visomis kitų valstijų piliečių privilegijomis ir laisvėmis. 

Kiekvienas asmuo, kurioje nors valstijoje apkaltintas valstybės išda- 
vimu, sunkiu nusikaltimu ar kitu nusikaltimu ir pasislėpęs nuo teismo ir 
surastas kitoje valstijoje, valstijos, iš kurios pabėgo, vykdomosios valdžios 
reikalavimu turi būti perduotas tai valstijai, kurios jurisdikcijai tas nusikal- 
timas yra priskirtas. 

Joks asmuo, privalantis pagal valstijos įstatymus atlikti tarnybą ar 
dirbti ir pabėgęs į kitą valstiją, negali būti šios valstijos įstatymais ar nu- 
tarimais atleistas nuo tarnybos ar darbo ir turi būti išduotas tai šaliai, kuri 
turi teisę reikalauti atlikti tarnybą ar darbą. 

3 skyrius. Naujas valstijas į šią Sąjungą gali priimti Kongresas, tačiau 
negalima naujos valstijos sudaryti ar ją įsteigti kitos valstijos teritorijoje; 
jokia valstija negali būti sukurta susijungus dviem ar daugiau valstijų arba 
valstijų dalių be šių valstijų įstatymų leidžiamųjų susirinkimų ir Kongreso 
sutikimo. 

Kongresui priklauso teisė disponuoti teritorija ar kita Jungtinėms 
Valstijoms priklausančia nuosavybe ir nustatyti šiais klausimais visas rei- 
kalingas taisykles ir priimti nutarimus; šioje Konstitucijoje nieko negalima 
aiškinti taip, kad būtų galima pakenkti kokioms nors Jungtinių Valstijų ar 
kurios nors valstijos teisėms. 

4skyrius. Jungtinės Valstijos garantuoja kiekvienai valstijai, esančioje 

šioje Sąjungoje, respublikinę valdymo formą ir gina kiekvieną valstiją nuo 
priešo įsiveržimo, o įstatymų leidžiamojo susirinkimo prašymu arba, kai 
įstatymų leidžiamojo susirinkimo neįmanoma sušaukti, vykdomosios val- 
džios prašymu gina ir nuo smurto valstijos viduje. 


V straipsnis 

Kongresas dviejų trečdalių abejų rūmų narių pritarimu gali siūlyti 
šios Konstitucijos pataisas arba dviejų trečdalių valstijų įstatymų lei- 
džiamųjų susirinkimų prašymu gali sušaukti Konventą siūlyti Konsti- 
tucijos pataisas; abiem atvejais tokios pataisos įsigalioja kaip šios Kons- 
titucijos dalis, jeigu jas ratifikuos trijų ketvirtadalių valstijų įstatymų 
leidžiamieji susirinkimai arba trijų ketvirtadalių valstijų konventai 
- pagal tai, kokią ratifikavimo formą pasiūlys Kongresas; be to, jokia 
pataisa, kuri gali būti priimta iki 1808 metų, neturi kokiu nors būdu 
būti susijusi su pirmojo straipsnio devinto skyriaus pirmu ir ketvirtu 
punktais; nė viena valstija be jos sutikimo negali netekti lygaus atsto- 
vavimo Senate. 


VI straipsnis 

Visos skolos ir įsipareigojimai, buvę iki šios Konstitucijos priėmimo, 
galioja Jungtinėms Valstijoms pagal šią Konstituciją taip pat, kaip jie galio- 
jo Konfederacijai. 

Ši Konstitucija ir Jungtinių Valstijų įstatymai, priimti ją įgyvendinant, 
taip pat visos sutartys, kurias Jungtinės Valstijos sudarė arba sudarys, yra 
aukščiausioji šalies teisė; visų valstijų teisėjai privalo ją taikyti, nors jai ir 
prieštarautų kurios nors valstijų konstitucijų ir įstatymų nuostatos. 

Anksčiau minėti senatoriai ir atstovai, valstijų įstatymų leidžiamųjų 
susirinkimų nariai, taip pat visi Jungtinių Valstijų ir atskirų valstijų vyk- 
domosios bei teisminės valdžios pareigūnai privalo prisiekti arba iškilmin- 
gai pasižadėti laikytis šios Konstitucijos. Draudžiama atsižvelgti į asmens 
religiją kaip į sugebėjimų eiti kokias nors pareigas ar užimti oficialų postą 
Jungtinėse Valstijose kriterijų. 


VII straipsnis 

Kad ši Konstitucija įsigaliotų, ją turi ratifikuoti bent devynių valstijų 
konventai; šiuo būdu valstijos ją tvirtina. 

Konstitucija priimta konvente vienbalsiai tam pritariant dalyvaujan- 

čioms valstijoms 1787 metų nuo mūsų Viešpaties gimimo rugsėjo 17 dieną 
ir dvyliktaisiais Jungtinių Amerikos Valstijų nepriklausomybės metais. 
Tai patvirtiname savo parašais. 


Go. Washington 
Prezidentas ir Virdžinijos delegatas 
[Toliau - 38 delegatų parašai] 


Tikra: Williams Jackson, sekretorius 


PATAISOS 


I pataisa 

Kongresas neturi leisti įstatymų, įtvirtinančių kurią nors religiją arba 
draudžiančių ją laisvai išpažinti, arba varžančių žodžio ar spaudos laisvę; 
arba žmonių teisę taikiai rinktis ir kreiptis su peticijomis į Vyriausybę dėl 
nuostolių atlyginimo. 


II pataisa 
Kadangi siekiant garantuoti laisvos šalies saugumą būtina gerai orga- 
nizuota milicija??, piliečių teisė laikyti ir nešiotis ginklą nevaržoma. 


III pataisa 

Taikos metu nė vienas kareivis negali būti apgyvendintas kieno nors 
namuose be jo savininko sutikimo. Karo metu tai leidžiama daryti tik įsta- 
tymo numatyta tvarka. 


IV pataisa 

Gyventojų teisė į asmens, būsto, dokumentų ir turto neliečiamybę nuo 
nepagrįstų kratų ir areštų neturi būti pažeidžiama. Kratos ir arešto orderiai 
išduodami, tik esant pakankamam pagrindui, kurį patvirtintų priesaika ar 
iškilmingas pasižadėjimas; be to, orderyje turi būti detaliai aprašyta kratos 
vieta bei areštuojami asmenys ar daiktai. 


V pataisa 
Niekas negali būti traukiamas atsakomybėn už baudžiamąjį ar kitokį 
žeminantį nusikaltimą kitaip, nei prisiekusiųjų žiuri iniciatyva ar kaltini- 





* Milicija (angl. „Militia“) - nacionalinė gvardija. 

mu, išskyrus atvejus, kai byla keliama sausumos ir jūrų pajėgoms arba mi- 
licijai, kai ji vykdo tikrąją tarnybą karo ar visuomenei iškilusio pavojaus 
metu, niekas negali du kartus atsakyti gyvybe ar kūno neliečiamybe už tą 
patį nusikaltimą, niekas negali būti verčiamas jokioje byloje duoti paro- 
dymus prieš save patį; niekam negalima atimti gyvybės, laisvės ar turto be 
tinkamo teisinio proceso; asmens nuosavybė visuomeniniam naudojimui 
gali būti paimama tik už ją teisingai atlyginus. 


VI pataisa 

Kaltinamasis baudžiamojoje byloje turi teisę į greitą ir viešą, nešališką 
prisiekusiųjų teismą valstijoje ar iki to teismo momento apibrėžtoje įsta- 
tyme apygardoje, kur buvo padarytas nusikaltimas; kaltinamasis turi teisę 
reikalauti susipažinti su kaltinimo esme ir priežastimis, jis turi teisę reika- 
lauti akistatos su liudytojais, duodančiais prieš jį parodymus, gali reikalauti 
iškviesti savo liudytojus ir gynybai naudotis advokato pagalba. 


VII pataisa 

"Turi būti suteikiama teisė bendrosios teisės ginčus, kai ieškinys dides- 
nis nei dvidešimt dolerių, nagrinėti prisiekusiųjų teisme. Joks prisiekusiųjų 
teismo išnagrinėtas faktas negali būti peržiūrėtas kurio nors kito Jungtinių 
Valstijų teismo kitaip nei pagal bendrosios teisės taisykles. 


VIII pataisa 


Draudžiama reikalauti pernelyg didelių užstatų, skirti per dideles 
baudas ar žiaurias ir neįprastas bausmes. 


IX pataisa 
Išvardijimas Konstitucijoje tam tikrų teisių neturi būti vertinamas 
kaip paneigiantis ir sumažinantis kitų žmonių turimas teises. 


X pataisa 

Tie įgaliojimai, kurių Konstitucija neperduoda Jungtinėms Valstijoms 
ir kuriais Konstitucija nedraudžia naudotis valstijoms, lieka valstijoms ir 
žmonėms. 


XI pataisa 

Negalima aiškinti Jungtinių Valstijų teismų jurisdikcijos taip, kad jai pri- 
klausytų visos bylos, sprendžiamos pagal teisę ar teisingumą, iškeltos vienai 
iš valstijų kitos valstijos piliečių ar užsienio valstybės piliečių arba valdinių. 

XII pataisa 

Rinkikai renkasi savo valstijose ir balsuodami biuleteniais renka Pre- 
zidentą ir viceprezidentą, kurių bent vienas neturi būti tos pačios valsti- 
jos kaip rinkikai gyventojas; jie nurodo savo biuleteniuose asmenį, už kurį 
balsuoja kaip už Prezidentą, o atskiruose biuleteniuose - asmenį, už kurį 
balsuoja kaip už viceprezidentą; jie taip pat sudaro atskirus sąrašus visų as- 
menų, už kuriuos balsavo kaip už Prezidentą, ir visų asmenų, už kuriuos 
balsavo kaip už viceprezidentą, nurodydami, kiek balsų gavo kiekvienas jų; 
šiuos sąrašus jie pasirašo, patvirtina ir siunčia užantspauduotus į Jungtinių 
Valstijų vyriausybės buveinę Senato pirmininkui. Senato pirmininkas, daly- 
vaujant Senato ir Atstovų Rūmų nariams, atplėšia užantspauduotus sąrašus, 
tada skaičiuojami balsai. Asmuo, gavęs didžiausią skaičių balsų balsuojant 
už Prezidentą, tampa Prezidentu, jeigu tas skaičius sudaro visų paskirtų rin- 
kikų balsų daugumą; jeigu nė vienas asmuo negaus tokios daugumos, tada 
iš daugiausiai balsų gavusių asmenų (ne daugiau kaip trijų iš tų, už kuriuos 
buvo balsuota kaip už prezidentą) Atstovų Rūmai nedelsiant balsuodami 
biuleteniais renka Prezidentą. Renkant Prezidentą balsuojama valstijomis, 
ir kiekviena valstija turi po vieną balsą; tokiu atveju kvorumą sudaro At- 
stovų Rūmų nariai iš dviejų trečdalių valstijų, o Prezidentui išrinkti būtina 
visų valstijų balsų dauguma. Jeigu Atstovų Rūmai, kai teisė rinkti pereina 
jiems, neišrenka Prezidento iki kito kovo mėnesio ketvirtos dienos, tada 
Prezidento pareigas eina viceprezidentas, kaip ir Prezidento mirties ar kitais 
Konstitucijoje nurodytais Prezidento negalėjimo eiti pareigas atvejais. 

Asmuo, gavęs didžiausią skaičių balsų balsuojant už viceprezidentą, 
tampa viceprezidentu, jeigu šis skaičius sudaro visų rinkikų balsų daugu- 
mą; jeigu nė vienas asmuo negaus tokios daugumos, tada iš dviejų dau- 
giausiai balsų gavusių kandidatų viceprezidentą renka Senatas; tokiu atveju 
kvorumą sudaro du trečdaliai visų senatorių, o viceprezidentui išrinkti bū- 
tina visų senatorių balsų dauguma. 

Tačiau asmuo, kuris pagal Konstituciją negali būti renkamas Prezi- 
dentu, negali būti renkamas ir Jungtinių Valstijų viceprezidentu. 


XIII pataisa 

1 skyrius. Nei Jungtinėse Valstijose, nei kurioje kitoje vietoje, priklau- 
sančioje jų jurisdikcijai, negali būti nei vergijos, nei priverčiamo pobūdžio 
tarnystės, išskyrus atvejus, kai tai yra bausmė už nusikaltimą, už kurį as- 
muo buvo atitinkamai nubaustas. 

2 skyrius. Kongresas turi teisę vykdyti šį straipsnį priimdamas tam 
tikrus įstatymus. 


XIV pataisa 

1 skyrius. Visi asmenys, kurie yra gimę ar natūralizavęsi Jungtinėse 
Valstijose ir priklausantys jų jurisdikcijai, yra Jungtinių Valstijų ir jų gyve- 
namosios valstijos piliečiai. Jokia valstija negali priimti ar taikyti įstatymų, 
varžančių Jungtinių Valstijų piliečių privilegijas ir lengvatas, taip pat jokia 
valstija negali niekam atimti gyvybės, laisvės ar nuosavybės be tinkamo 
teisinio proceso ar atsisakyti kokiam nors asmeniui suteikti lygią įstatymo 
apsaugą savo jurisdikcijos ribose. 

2 skyrius. Atstovų skaičius paskirstomas tarp valstijų proporcingai jų 
gyventojų skaičiui, kuris nustatomas suskaičiavus visus valstijos gyvento- 
jus, išskyrus nemokančius mokesčių indėnus. Bet jeigu renkant Jungtinių 
Valstijų Prezidentą ir viceprezidentą, Kongreso narius, valstijos vykdomo- 
sios ir teisminės valdžios pareigūnus arba valstijos įstatymų leidžiamojo 
susirinkimo narius atimama rinkimų teisė kam nors iš valstijos vyriškos 
lyties gyventojų, sukakusių dvidešimt vienerius metus, arba ši teisė kaip 
nors suvaržoma, išskyrus tuos atvejus, kai tai daroma dėl dalyvavimo su- 
kilime arba kitame nusikaltime, toje valstijoje atstovavimo bazė turi būti 
sumažinta tokiu santykiu, kokiu minėtų vyriškos lyties piliečių skaičius ati- 
tinka visų tos valstijos dvidešimt vienerius metus sukakusių vyriškos lyties 
piliečių skaičių. 

3skyrius. Joks asmuo negali būti senatoriumi ar atstovu Kongrese, arba 
Prezidento ir viceprezidento rinkiku, arba eiti kokias nors pareigas, civilines 
ar karines, Jungtinių Valstijų arba kurios nors valstijos tarnyboje, jeigu jis, 
anksčiau prisiekęs kaip Kongreso narys arba Jungtinių Valstijų pareigūnas, 
arba kaip kurios nors valstijos įstatymų leidžiamojo susirinkimo narys, arba 
kaip kurios nors valstijos vykdomosios ar teisminės valdžios pareigūnas, 
kad rems JAV Konstituciją, vėliau dalyvaus maište ar sukilime prieš Jung- 
tines Valstijas arba suteiks pagalbą ar paramą jų priešams. Kongresas gali 
dviem trečdaliais kiekvienų rūmų balsų panaikinti tokį draudimą. 

4 skyrius. Negali būti ginčijamas teisėtumas įstatymu sankcionuotos 
JAV valstybės skolos, įskaitant skolas, susidariusias mokant pensijas ir at- 
lyginimus už maišto ar sukilimo nuslopinimą. Nei Jungtinės Valstijos, nei 
jokia valstija neturi prisiimti jokių prievolių ar skolų, susijusių su pagal- 
bos teikimu maištui ar sukilimui prieš Jungtines Valstijas, arba pripažinti 

kokių nors pretenzijų, susijusių su vergų netekimu ar išlaisvinimu; visos 
tokios skolos, prievolės ir pretenzijos turi būti laikomos neteisėtomis ir ne- 
galiojančiomis. 

5 skyrius. Kongresas turi teisę vykdyti šį straipsnį priimdamas tam 
tikrus įstatymus. 


XV pataisa 

1 skyrius. Jungtinių Valstijų piliečiams teisė balsuoti negali būti ati- 
mama arba varžoma nei Jungtinių Valstijų, nei jokios valstijos dėl rasės, 
odos spalvos ar buvusios laisvės apribojimo. 

2 skyrius. Kongresas turi teisę įgyvendinti šį straipsnį priimdamas 
tam tikrus įstatymus. 


XVI pataisa 

Kongresas turi teisę nustatyti ir rinkti mokesčius nuo pajamų, gau- 
namų iš bet kokio šaltinio, neskirstydamas šių mokesčių tarp valstijų ir 
neatsižvelgdamas į jokius gyventojų surašymus ar apskaitas. 


XVII pataisa 

Jungtinių Valstijų Senate kiekviena valstija turi po du senatorius, ren- 
kamus jų gyventojų šešeriems metams; kiekvienas senatorius turi vieną 
balsą. Kiekvienos valstijos rinkėjai turi atitikti reikalavimus, nustatytus 
gausiausių valstijos įstatymų leidžiamojo susirinkimo rūmų rinkėjams. 

Jei kurios nors valstijos atstovybėje Senate atsiranda laisvų vietų, šios 
valstijos vykdomoji valdžia privalo priimti sprendimą surengti rinkimus 
tokioms laisvoms vietoms užimti; valstijos įstatymų leidžiamasis susirinki- 
mas gali įgalioti valstijos vykdomąją valdžią paskirti senatorius laikinai — 
kol gyventojai išrinks tuos atstovus rinkimuose, surengtuose pagal įstaty- 
mų leidžiamojo susirinkimo nustatytą tvarką. 

Ši pataisa neturi būti aiškinama kaip taikytina dėl tų senatorių išrinki- 
mo ar jų kadencijos laiko, jeigu jie buvo išrinkti prieš tai, kai pataisa įsiga- 
lios kaip konstitucijos dalis. 


XVIII pataisa 

1 skyrius. Po šio straipsnio ratifikavimo praėjus vieniems metams bus 
uždrausta Jungtinėse Valstijose ir visose teritorijose, esančiose jų jurisdik- 
cijoje, gaminti, pardavinėti ar pervežti svaiginamuosius gėrimus, taip pat 
įvežti juos į Jungtines Valstijas arba išvežti iš jų tuo pačiu tikslu. 

2 skyrius. Kongresas ir atskiros valstijos turi teisę kartu vykdyti šio 
straipsnio reikalavius, priimdami tam tikrus įstatymus. 

3 skyrius. Šis straipsnis neįsigalios, jeigu jo neratifikuos kaip Konsti- 
tucijos pataisos septynių valstijų įstatymų leidžiamieji susirinkimai - kaip 
kad tai numatyta Konstitucijoje - per septynerius merus nuo tos dienos, 
kai Kongresas jį pateiks valstijoms pritarti. 


XIX pataisa 

Jungtinių Valstijų piliečių balsavimo teisė negali būti atimta arba su- 
varžyta nei Jungtinių Valstijų, nei kokios nors valstijos dėl asmens lyties. 
Kongresas turi teisę vykdyti šio straipsnio reikalavimą priimdamas atitin- 
kamus įstatymus. 


XX pataisa 

1 skyrius. Prezidento ir viceprezidento įgaliojimų laikas baigiasi sau- 
sio 20 d. vidurdienį, o senatorių ir atstovų įgaliojimų laikas - sausio 3 d. 
vidurdienį tais metais, kai tokių įgaliojimų laikas būtų pasibaigęs, jeigu šis 
straipsnis nebūtų buvęs ratifikuotas; nuo to paties laiko prasideda jų parei- 
gų perėmėjų įgaliojimų laikas. 

2skyrius. Kongresas renkasi bent vieną kartą per metus, ir tokia sesija 
prasideda sausio 3 d. vidurdienį, jeigu Kongresas įstatymu nenustatys kitos 
dienos. 

3 skyrius. Jeigu iki nustatyto Prezidento įgaliojimų laiko pradžios iš- 
rinktasis Prezidentas miršta, Prezidentu tampa išrinktasis viceprezidentas. 
Jeigu Prezidentas nebuvo išrinktas iki nustatyto jo įgaliojimų pradžios arba 
jeigu išrinktasis Prezidentas neatitinka nustatytų šioms pareigoms reika- 
lavimų, tada išrinktasis viceprezidentas eina Prezidento pareigas tol, kol 
Prezidentas atitiks tokius reikalavimus; jeigu nei išrinktasis Prezidentas, 
nei išrinktasis viceprezidentas neatitinka jų pareigoms nustatytų reikalavi- 
mų, Kongresas gali priimti įstatymą, numatantį, kas tuomet eis Prezidento 
pareigas, arba nustatantį tvarką, pagal kurią toks asmuo bus renkamas, ir 
pastarasis eis šias pareigas tol, kol Prezidentas ar viceprezidentas atitiks jų 
pareigoms numatytus reikalavimus. 

4 skyrius. Kongresas gali įstatymu nustatyti priemones tam atvejui, 
kai mirus kuriam nors iš asmenų, iš kurių Atstovų Rūmai, kai rinkimų 
teisė pereina jiems, gali išrinkti Prezidentą, ir mirus kuriam nors iš asme- 
nų, iš kurių Senatas, kai rinkimų teisė pereina jam - gali išrinkti vicepre- 
zidentą. 

5 skyrius. 1 ir 2 skyriai įsigalios artimiausią spalio mėnesio 15 dieną 
po šio straipsnio ratifikavimo. 

6skyrius. Šis straipsnis neįsigalios, jeigu jo neratifikuos kaip Konstitu- 
cijos pataisos trys ketvirtadaliai valstijų įstatymų leidžiamųjų susirinkimų 
per septynerius metus nuo tos dienos, kai Kongresas jį pateiks valstijoms. 


XXI pataisa 

1 skyrius. JAV Konstitucijos aštuonioliktoji pataisa panaikinama. 

2skyrius. Draudžiamas pervežimas ar įvežimas į kurią nors Jungtinių 
Valstijų valstiją, teritoriją ar valdą svaiginamųjų gėrimų turint tikslą per- 
duoti ar vartoti, jeigu tai pažeidžia ten galiojančius įstatymus. 

3 skyrius. Šis straipsnis neįsigalios, jeigu jo neratifikuos kaip Konsti- 
tucijos pataisos septynių valstijų įstatymų leidžiamieji susirinkimai - kaip 
numatyta Konstitucijoje - per septynerius metus nuo tos dienos, kai Kon- 
gresas jį pateiks valstijoms pritarti. 


XXII pataisa 

1 skyrius. Joks asmuo negali būti renkamas Prezidento pareigoms 
daugiau nei du kartus, ir joks asmuo, kuris užėmė Prezidento postą ar ėjo 
jo pareigas ilgiau nei dvejus metus per laiką, kurį Prezidentu buvo išrinktas 
kitas asmuo, negali būti renkamas Prezidento pareigoms daugiau nei vie- 
ną kartą. Tačiau šis straipsnis negalioja asmeniui, užimančiam Prezidento 
pareigas tuo metu, kai šis straipsnis buvo Kongreso pasiūlytas, ir netrukdo 
kuriam kitam asmeniui, užimančiam ar einančiam Prezidento pareigas, 
per laiką, kurio metu įsigalios šis straipsnis, užimti arba eiti Prezidento 
pareigas per likusią šio laiko dalį. 

2 skyrius. Šis straipsnis neįsigalios, jeigu jo neratifikuos kaip Konsti- 
tucijos pataisos trys ketvirtadaliai valstijų įstatymų leidžiamųjų susirinki- 
mų per septynerius metus nuo tos dienos, kai Kongresas pateiks jį valsti- 
joms pritarti. 


XXIII pataisa 

1 skyrius. Apygarda, kurioje yra įsikūrusi Jungtinių Valstijų vyriau- 
sybė, Kongreso nustatyta tvarka skiria tokį skaičių Prezidento ir vicepre- 
zidento rinkikų, kokį skaičių senatorių ir atstovų galėtų rinkti į Kongresą 
apygarda, jeigu ji būtų valstija, bet jokiu būdu ne daugiau, negu renka ma- 
žiausiai gyventojų turinti valstija; jie papildo valstijų paskirtus rinkikus, 
tačiau renkant Prezidentą ir viceprezidentą jie turi būti laikomi valstijos 

paskirtais rinkikais; jie susirenka apygardoje ir vykdo pareigas, nurodytas 
XII pataisoje. 

2 skyrius. Kongresas turi teisę vykdyti šį straipsnį priimdamas tam 
tikrus įstatymus. 


XXIV pataisa 

1 skyrius. Jungtinių Valstijų piliečių teisė balsuoti kokiuose nors pir- 
miniuose ar kitokiuose Prezidento ar viceprezidento rinkimuose už Prezi- 
dento ar viceprezidento rinkikus arba už senatorius ar atstovus Kongrese 
negali būti paneigta arba suvaržyta nei Jungtinių Valstijų, nei jokios valsti- 
jos dėl to, kad nesumokėtas rinkimų ar kitoks mokestis. 

2skyrius. Kongresas turi teisę vykdyti šį straipsnį priimdamas atitin- 
kamus įstatymus. 


XXV pataisa 

1 skyrius. Atvejais, kai Prezidentas nušalinamas nuo pareigų arba jis 
miršta ar atsistatydina, viceprezidentas tampa Prezidentu. 

2skyrius. Jei iš savo pareigų atsistatydina viceprezidentas, Prezidentas 
paskiria viceprezidentą, kuris pradeda eiti pareigas pritarus abejiems Kon- 
greso rūmams dauguma balsų. 

3skyrius. Jeigu Prezidentas raštu praneša Senato pro tempore? pirmi- 
ninkui ir Atstovų rūmų pirmininkui, kad jis negali vykdyti savo įgaliojimų 
ir pareigų, jo įgaliojimus ir pareigas vykdo viceprezidentas kaip Einantis 
Prezidento pareigas, tol, kol Prezidentas neįteiks jiems priešingo turinio 
raštiško pareiškimo. 

4skyrius. Jeigu viceprezidentas ir dauguma aukščiausių vykdomosios 
valdžios departamentų ar kito įstatyme Kongreso nustatyto organo parei- 
gūnų įteikia Senato pro tempore pirmininkui ir Atstovų Rūmų pirminin- 
kui raštišką pareiškimą, kad Prezidentas negali vykdyti savo įgaliojimų ir 
pareigų, viceprezidentas tuoj pat perima šiuos įgaliojimus ir pareigas kaip 
einantis Prezidento pareigas. 

Po to, kai Prezidentas perduoda Senato pro tempore pirmininkui ir 
Atstovų Rūmų pirmininkui raštišką pareiškimą, jog pasibaigė negalėjimas 
eiti pareigas, jis vėl pradeda vykdyti savo įgaliojimus ir pareigas, išskyrus 
atvejį, kai viceprezidentas ir dauguma aukščiausių vykdomosios valdžios 
departamentų ar kito įstatymu Kongreso nustatyto organo pareigūnų įtei- 





* Pro tempore - laikinajam. 

kia per keturias dienas Senato pro tempore pirmininkui ir Atstovų Rūmų 
pirmininkui raštišką pareiškimą, jog Prezidentas negali vykdyti savo įga- 
liojimų ir pareigų. Tada Kongresas turi spręsti tą klausimą susirinkęs per 
keturiasdešimt aštuonias valandas, jeigu tuo metu nevyksta jo sesija. Jeigu 
Kongresas, gavęs tokį raštišką pareiškimą, per dvidešimt vieną dieną arba, 
jeigu tuo metu nevyksta jo sesija, per dvidešimt vieną dieną nuo Kongre- 
so sušaukimo, nusprendžia dviem trečdaliais abejų rūmų balsų, kad Pre- 
zidentas negali vykdyti savo įgaliojimų ir pareigų, viceprezidentas toliau 
vykdo jas kaip einantis Prezidento pareigas. Priešingu atveju Prezidentas 
vėl pradeda vykdyti savo įgaliojimus ir pareigas. 


XXVI pataisa 

1 skyrius. Jungtinių Valstijų piliečių, sukakusių aštuoniolika metų ir 
vyresnių, teisė balsuoti negali būti paneigiama arba suvaržoma nei Jungti- 
nių Valstijų, nei kokios nors valstijos dėl amžiaus. 

2 skyrius. Kongresas turi teisę vykdyti šį straipsnį priimdamas tam 
tikrus įstatymus. 


XXVII pataisa 
Joks įstatymas, kuriuo keičiamas atlyginimų už tarnybą dydis sena- 
toriams ir atstovams, negali įsigalioti iki tol, kol neįvyks atstovų rinkimai. 


Pastaba: pirmosios dešimt JAV Konstitucijos pataisų buvo priimtos kartu 1795 m. ir 
sudaro Teisių bilį. XI pataisa priimta 1795 m., XII pataisa - 1804 m., XIII pataisa - 
1865 m., XIV pataisa - 1868 m., XV pataisa - 1870m., XVI pataisa - 1913 m., XVII 
pataisa - 1913 m., XVIII pataisa - 1919 m., XIX pataisa - 1920 m., XX pataisa — 
1933 m., XXI pataisa - 1933 m., XXII pataisa -1951m., XXIII pataisa - 1961 m., 
XXIV pataisa - 1964 m., XXV pataisa - 1967 m., XXVI pataisa - 1971 m., XXVII 
pataisa - 1992 m. 

JUNGTINĖ DIDŽIOSIOS 
BRITANIJOS IR 
ŠIAURĖS AIRIJOS KARALYSTĖ 


PRATARMĖ 


Atsižvelgiant į Jungtinės Karalystės Konstitucijos ypatumus, pateikia- 
mi tradiciniai Jungtinės Didžiosios Britanijos ir Šiaurės Airijos Karalystės 
konstitucinę santvarką reglamentuojantys konstituciniai dokumentai. Tai 
aktai, kurie visuomet minimi teisinėje literatūroje, nagrinėjant Jungtinės 
Karalystės Konstituciją, kaip turintys ypatingą reikšmę Jungtinės Kara- 
lystės konstitucinei sistemai, išskiriami iš daugybės Jungtinės Karalystės 
Konstituciją sudarančių šaltinių.! 

Jungtinė Didžiosios Britanijos ir Šiaurės Airijos Karalystė — unitari- 
nė valstybė, susidedanti iš keturių kraštų: Anglijos, Škotijos, Velso ir Šiau- 
rės Airijos, su egzistuojančiomis trimis atskiromis teisinėmis sistemomis 
bei atskiromis jurisdikcijomis: Anglijos ir Velso (šiuos du kraštus jungia 
bendra jurisdikcinė sistema), Šiaurės Airijos bei Škotijos. Nepaisant egzis- 
tuojančių atskirų teisinių sistemų bei jurisdikcijų, visą Jungtinę Karalystę 
jungia viena bendra konstitucinė sistema, įtvirtinta Jungtinės Karalystės 
Konstitucijoje, kuri pripažįstama viena seniausių Europoje. 

Jungtinės Karalystės Konstitucija tradiciškai laikoma vienu tipiškiau- 
sių nerašytinės konstitucijos pavyzdžių". Ji taip pat priskirtina prie nekon- 
soliduotųjų konstitucijų, atsižvelgiant į tai, jog konstitucinio turinio nor- 
mos yra įtvirtintos skirtingos formos teisės šaltiniuose. Pagal susiforma- 
vusią sampratą Jungtinėje Karalystėje sąvoka „konstitucija“ apima visumą 
įstatymų (statutų), teismo precedentų ir konstitucinių susitarimų, arba 





! Pažymėtina, kad Jungtinės Karalystės konstitucinė sistema jau buvo gana išsamiai 


nagrinėta šio straipsnio bendraautorių I. Kavoliūnienės bei M. Vainiutės leidinyje, 
skirtame Europos Sąjungos valstybių narių konstitucinėms sistemoms apžvelgti, todėl 
šiame straipsnyje yra naudojamasi didele dalimi minėtame leidinyje autorių pateiktos 
informacijos. Kavoliūnienė, I.; Vainiutė, M. Jungtinės Didžiosios Britanijos ir Šiaurės 
Airijos Karalystės konstitucinė sistema. Europos Sąjungos valstybių narių konstitucinės 
sistemos. Vilnius: Mykolo Romerio universitetas, 2012, p. 380-415. 

Plačiau apie konstitucijų klasifikavimo kriterijus žr.: Kavoliūnienė, I; Vainiutė, M. 
Jungtinės Didžiosios Britanijos ir Šiaurės Airijos Karalystės konstitucinė sistema. Eu- 
ropos Sąjungos valstybių narių konstitucinės sistemos. Vilnius: Mykolo Romerio uni- 
versitetas, 2012, p. 381-382. 

konvencijų (angl. constitutional conventions), kurie nustato valstybės insti- 
tucijų formavimo tvarką ir jų įgaliojimus, valstybės institucijų tarpusavio 
santykių principus ir valstybės ir piliečių santykius. Atsižvelgiant į tai pa- 
prastai laikoma, kad Jungtinės Karalystės Konstituciją sudaro trys pagrin- 
dinės dalys: statutinė teisė (angl. statute law), bendroji teisė (angl. common 
law), kurios pagrindinis šaltinis yra teismų precedentai, ir konstituciniai 
susitarimai, arba konstitucinės konvencijos?. Be minėtųjų, mokslinėje tei- 
sinėje literatūroje nurodomi ir kiti šaltiniai: istoriniai konstituciniai doku- 
mentai“, teismų priimti sprendimai (angl. case law) ir Parlamento taisyklės 
bei procedūros", taip pat doktrininiai šaltiniai, visuotinai pripažintos kons- 
titucinės interpretacijos, t. y. žymių mokslininkų nuomonės konstitucinės 
teisės klausimais (angl. works of authority), bei Europos Sąjungos teisė 
(angl. European Union law). 

Gana išsamią Jungtinės Karalystės Konstituciją plačiąja prasme suda- 
rančių šaltinių klasifikaciją pateikė britų mokslininkas M. Ryanas". Visus 
konstitucinius šaltinius jis suskirstė į dvi dideles teisinių ir neteisinių šal- 
tinių grupes. Prie pirmosios, teisinių šaltinių, grupės šis autorius priskyrė 
tokius teisės šaltinius: 1) vidaus teisės aktai (angl. domestic legislation), kurie 
savo ruožtu gali būti skirstomi į pirminius (angl. primary legislation) arba 
deleguotuosius (angl. delegated legislation). Prie pirminių teisės aktų priski- 
riami abejų Jungtinės Karalystės Parlamento Rūmų bendru sutarimu priim- 
ti aktai, paprastai vadinami statutais, reglamentuojantys valstybės valdžios 
organų veiklą* arba asmens teisinį statusą (jie gali būti skirstomi į asmens 
teises suteikiančius? ir asmens laisves ribojančius'? aktus). Deleguotaisiais 





* Jarašiūnas, E. Daugybė šiuolaikinės konstitucijos veidų: bendri ir individualūs bruožai. 


Konstitucinio reguliavimo įvairovė. Vilnius: Mykolo Romerio universitetas, 2006, p. 23. 
Teisinėje literatūroje jie gali būti priskiriami ir statutinei teisei. 
<http://www.verfassungen.eu/gb/gb1.htm> [žiūrėta 2012-02-01] 

Krumm, T.; Noetzel, T. Das Regierungsystem Grofšbritanniens. Mūnchen, 2006, p. 15. 
Ryan, M., Foster; S. Unlocking Constitutional and Administrative Law. Hodder Arnold, 
2007, p. 43-44, 77. 

Jiems priskiriami ir istoriniai, ir pastarojo amžiaus statutai: 1215 m. Didžioji laisvių 
chartija, 1689 m. Teisių bilis, 1706 m. Sąjungos su Škotija aktas, 1800 m. Sąjungos 
su Airija aktas, 1911 m. Parlamento aktas, 1972 m. Europos Bendrijų aktas, 1975 m. 
Bendruomenių Rūmų diskvalifikacijos aktas, 1998 m. Velso vyriausybės aktas, 1999 
m. Lordų Rūmų aktas, 2005 m. Konstitucinės reformos aktas. 

Šiai statutų kategorijai priklauso: 1975 m. Lyčių diskriminacijos aktas, 1976 m. Rasių 
santykių aktas, 1983 m. Tautos atstovavimo aktas, 1998 m. Žmogaus teisių aktas. 
Tokiems priskiriami 1911 m. Priesaikos sulaužymo aktas, 1986 m. Viešosios tvarkos 
aktas, 2005 m. Terorizmo prevencijos aktas, 2005 m. Sunkių organizuotų nusikaltimų 


sa“ B 

teisės aktais vadinami antriniai teisės aktai, priimami pirminių statutų pa- 
grindu. Deleguotosios teisės aktų leidybos teisė yra suteikta vykdomajai 
valdžiai, pavyzdžiui, Vyriausybės ministrams ar vietos valdžios instituci- 
joms (angl. local authorities and devolved institutions); 2) Europos Bendrijos 
teisės aktai (angl. European Community legislation), kurie tapo Jungtinės 
Karalystės teisės dalimi po 1972 m. Europos Bendrijų akto. Jungtinės Kara- 
lystės konstituciniams šaltiniams priskiriami ir pirminiai, ir antriniai Euro- 
pos Bendrijos teisės šaltiniai; 3) vidaus teismų sprendimai (angl. domestic 
case law), apimantys bendrąją teisę (angl. common law), statutų išaiškini- 
mus (angl. interpreting statutes) bei karališkąsias privilegijas (angl. the Royal 
prerogative); 4) Europos Bendrijos teismų praktika, susidedanti iš Europos 
Teisingumo Teismo priimtų sprendimų (angl. European Community case 
law) bei Europos Žmogaus Teisių Teismo priimtų sprendimų (angl. Euro- 
pean Convention case law); 5) Parlamento privilegijos (angl. the law and 
custom of Parliament), t. y. Parlamento teisės, nustatytos paties Parlamento 
priimtų statutų pagrindu arba susiformavusios bendrosios teisės pagrindu, 
t. y. statutuose neįtvirtintos, tačiau teismų sprendimais pripažintos Parla- 
mento teisės; 6) tarptautinės sutartys ir tarptautinė teisė (angl. treaties and 
International law). Prie antrosios, neteisinių šaltinių, grupės minėtas auto- 
rius priskiria konstitucines konvencijas (angl. constitutional conventions) 
bei mokslininkų darbus"! (angl. academic writings). 

Nors skirtingi autoriai nurodo skirtingus Jungtinės Karalystės Kons- 
tituciją sudarančius šaltinius, vis dėlto pagrindiniais Jungtinės Karalystės 
Konstituciją sudarančiais šaltiniais laikytini trys: statutai, teismų prece- 
dentai ir konstitucinės konvencijos, iš jų vienas šaltinis visuomet įvardi- 
jamas kaip svarbiausias - tai Parlamento priimti aktai — statutai, kurių 
visuma sudaro statutinę teisę. Konstituciniais statutais reguliuojami ypač 
svarbūs visuomeniniai ir politiniai klausimai: valstybės valdymo forma ir 
jos teritorinis sutvarkymas, aukščiausiųjų valstybės valdžios institucijų sis- 
tema, jų sudarymo tvarka, asmens konstitucinis statusas ir kt.? Kriterijų, 





ir policijos aktas. 

Visuotinai pripažintais Jungtinės Karalystės teisės mokslininkais, kurių darbai, kaip 
manoma, daro įtaką Jungtinės Karalystės Konstitucijai, be kitų autorių, tradiciškai 
įvardijami žymūs akademikai W. Blackstoneas ir A. Dicey. 

Tokie aktai reguliuoja: monarcho statusą (1701 m. Santvarkos aktas), Parlamento, Par- 
lamento Rūmų, parlamentarų statusą (1911 m. ir 1949 m. aktai dėl Parlamento, 1958 
m. ir 1963 m. aktai dėl perų, 1978 m. Aktas dėl Bedruomenių Rūmų, 2000 m. Aktas 
dėl Lordų Rūmų), Vyriausybės teisinį statusą (1937 m., 1964 m., 1975 m. aktai dėl 

kuriais remiantis vienas ar kitas statutas laikomas konstituciniu, nėra, nes 
visi Parlamento priimti aktai turi vienodą teisinę galią, jie priimami ir kei- 
čiami ta pačia tvarka. Konstituciniais jie laikomi tik dėl turinio, dėl teisinio 
reglamentavimo objekto svarbos valstybės pagrindams, nors jų reguliavi- 
mo sritis jokiame teisės akte nėra nustatyta". Pasakytina, jog egzistuoja tik 
tam tikri nedideli praktiniai statutų leidybos procedūros skirtumai: nors 
formaliai yra įtvirtinta viena visų Parlamento leidžiamų statutų leidybos 
procedūra, tačiau laikomasi nerašytinės konstitucinės konvencijos, jog 
Jungtinės Karalystės Parlamento Bendruomenių Rūmuose konstitucinius 
statutus prieš priimant svarsto visų Rūmų komitetas (angl. Committee of 
the Whole of the House), kitaip nei paprastuosius statutus, kurie svarstomi 
tik bendrajame komitete (angl. general committee)“. Bendro konstitucinių 
statutų sąrašo, nurodančio statutus, turinčius konstitucinį statusą ir suda- 
rančius Jungtinės Karalystės Konstitucijos rašytinę dalį, nėra“. Būtent dėl 
to, kad nėra esminio konstitucinių ir paprastųjų įstatymų leidybos skir- 
tumo, Jungtinės Karalystės Konstitucija dažnai laikoma ir tradiciniu itin 
lanksčios konstitucijos pavyzdžiu: ko gero, nė viena konstitucija lankstumu 
negali pralenkti Jungtinės Karalystės Konstitucijos, kuri puikiai dera prie 
besikeičiančių gyvenimo sąlygų ir kartu išsaugo konstitucinės santvarkos 
stabilumą ir valstybinės valdžios autoritetą. 

Paprastai teisinėje literatūroje statutinei teisei priskiriami ir itin svar- 
biais Jungtinės Karalystės konstitucinės teisės šaltiniais laikomi šie istori- 
niai dokumentai: 1215 m. Didžioji laisvių chartija, 1679 m. Habea Corpus 
aktas, 1689 m. Teisių bilis, 1701 m. Santvarkos aktas bei keletas kitų istori- 
nių dokumentų. Atsižvelgiant į šių dokumentų svarbą Jungtinės Karalystės 
konstitucinės teisės vystymosi istorijoje, pateikiami visų minėtų dokumen- 
tų vertimai iš originalo kalbos į lietuvių kalbą. 





Karūnos ministrų), dėl rinkimų ir referendumų organizavimo (1949 m., 1969 m., 1974 

m., 1983 m., 1985 m., 1989 m., 2000 m. tautos atstovavimo aktai), aktai dėl pilietybės 

(1948 m., 1964 m., 1981 m.), aktai dėl valstybės teritorinio organizvimo ir vietos savi- 

valdos (1972 m., 1985 m., 1999 m.) ir kt. 

Maksimaits, M. Užsienio teisės istorija. Antrasis, pataisytas ir papildytas leidimas. Vil- 

nius: Justitia, 2002, p. 276. 

Ryan, M; Foster, S. Unlocking Constitutional and Administrative Law. Hodder Arnold, 

2007, p. 41. 

5 First Report of Session 2001-2002 of the House of Lords Select Committee on the 
Constitution, Reviewing the constitution: Terms of reference and method of working, HL 
Paper 11 (2001), p. 8. 

Ne mažiau svarbūs Jungtinės Karalystės Konstituciją sudarantys šal- 
tiniai - teismų precedentai. Anglosaksų teisinei sistemai būdinga tai, jog 
svarbų vaidmenį valstybės valdžios institucijų sistemoje vaidina teismai, 
interpretuodami Parlamento priimtus įstatymus Parlamento ketinimų 
prasme. Parlamento priimti įstatymai turi viršenybę kitų teisės formų ir 
šaltinių atžvilgiu. Kad išvengtų skirtingo įstatymų teksto aiškinimo, teisėjai 
turi remtis suformuluotais teismų precedentais. Taip teismų praktikoje su- 
formuluojami svarbūs konstitucinės teisės principai", sudarantys svarbią 
konstitucinės teisės šaltinių dalį - bendrąją teisę (angl. common law). 

Remiantis vidaus teismų sprendimais nustatytos anksčiau minėtos 
karališkosios privilegijos - tai iš bendrosios teisės kylantys teismų apibrėž- 
ti įgaliojimai, kurie, nors istoriškai ir suteikti monarchui, tačiau praktikoje 
Karalienės vardu yra įgyvendinami vykdomosios valdžios institucijų". 

Pažymėtina, jog Jungtinėje Karalystėje, lyginant su kitomis valsty- 
bėmis, nėra specialaus konstitucinio ar aukščiausiojo teismo, išimtinai 
atsakingo už konstitucinių bylų nagrinėjimą, kaip, pavyzdžiui, Jungtinėse 
Valstijose ar Airijoje, kur išimtinę teisę nagrinėti konstitucinius ginčus bei 
oficialiai aiškinti konstituciją turi Aukščiausiasis Teismas (angl. Supreme 
Court). Jungtinėje Karalystėje, kitaip nei minėtose valstybėse, konstituci- 
niai principai gali būti formuluojami visų be išimties teismų, nagrinėjant ir 
civilines, ir baudžiamąsias bylas. 

Trečioji pagrindinių konstitucinių šaltinių grupė - tai konstitucinės 
konvencijos, apibūdinamos kaip tam tikros elgesio ir procedūrų taisyklės, 
kurios, nors ir nėra įtvirtintos teisės normose, tačiau garantuoja reikiamų 
politinių sprendimų priėmimą. Tai tarsi politinės ar konstitucinės moralės 
principai, kurie, nors ir įpareigojantys, tačiau jų įgyvendinimas nėra užti- 
krintas jokiomis teisinėmis priemonėmis!“ ir negali būti skundžiamas teis- 
me. Nepaisant to, jų nesilaikymas gali sukelti sunkių ir kritiškai vertinamų 





"6 Įdomu tai, jog svarbiausiu konstituciniu principu Jungtinės Karalystės Konstitucijoje 
laikomas Parlamento įstatymų leidybos suvereniteto principas yra išvestas būtent iš 
teismų suformuluotos doktrinos (Ryan, M; Foster, S. Unlocking Constitutional and 
Administrative Law. Hodder Arnold, 2007, p. 54). 

Pavyzdžiui, Ministro Pirmininko ir ministrų skyrimas, karališkasis pritarimas Parla- 
mento leidžiamiems biliams, tarptautinių sutarčių ratifikavimas, karo padėties paskel- 
bimas, kt. 

!š Barendt, E. Fundamental Principles. In Feldman, D. (ed). English Public Law. Oxford 

University Press, 2004, p. 14. 

politinių pasekmių", teisėtą kritiką dėl nekonstitucinio elgesio??. Apskritai 
konstitucinėms konvencijoms Jungtinės Karalystės konstitucinėje siste- 
moje skiriamas gana svarbus vaidmuo. Konstitucinės konvencijos papildo 
konstitucines teisės normas; jų tikslas - užtikrinti nuolatinį konstitucijos 
vystymąsi, padedant prisitaikyti prie laikui bėgant kintančių principų bei 
visuomeninių vertybių, užtikrinti tuometinius visuomenės poreikius?! 

Taigi, apžvelgus Jungtinės Karalystės konstitucinės teisės šaltinius, 
galima pritarti šios valstybės konstitucijos apibūdinimui, jog ji - konstitu- 
cinis teisinis junginys??. Apskritai jai būdingas fragmentiškumas, skirtingi 
jos šaltiniai reglamentuoja tik atskirus klausimus, dažnai -— tik iš dalies; 
daugelis svarbių valstybės santvarkos klausimų, žmogaus teisių ir kt. nėra 
sureguliuota. Konstitucijos archaiškumas, sunkumai ją taikant neatsitiki- 
nai šalyje kelia diskusijas dėl konstitucinės reformos. Tačiau vis dėlto ji su- 
daro tinkamas prielaidas šalies raidai. 

Visuotinai pripažįstama, kad Jungtinė Karalystė yra parlamentinė mo- 
narchija. Pagrindiniai požymiai, leidžiantys vieną ar kitą valstybę apibū- 
dinti egzistuojant pagal šį valdymo modelį, yra tai, jog čia monarcho galios 
apribotos, jam suteikiant ceremonialaus pobūdžio funkcijas. Pagrindinius 
valdymo įgaliojimus vykdo nuo Parlamento pasitikėjimo priklausantis ka- 
binetas, o monarchas - tai tautos vienybės simbolis. Monarchas, esant par- 
lamentinei valstybės valdymo formai, gali legitimuoti tik rinkimus laimė- 
jusios partijos, kuri formuoja Vyriausybę, veiksmus*. Vis dėlto Jungtinėje 
Karalystėje dėl istorinės konstitucinės raidos išsaugoti monarcho įgalioji- 
mai „peržengia parlamentinės monarchijos ribas“““, taigi monarchas šioje 
šalyje turi daugiau įgaliojimų nei kiti Europos valstybių monarchai. 

Jungtinė Karalystė, ko gero, yra seniausia, jau nuo XVII a. egzistuo- 
janti parlamentinio valdymo modelio šalis. Britų valdymo modelis remiasi 
parlamento suvereniteto doktrina, kuriam būdingi tokie bruožai: pirma, 





B <http://www.verfassungen.eu/gb/gb1.htm> [žiūrėta 2012-02-10]. 

2 Barnett, H. Constitutional and Administrative Law. 6th Edition, Routledge-Cavendish, 
2006, p. 30. 

2 Ryan, M; Foster, S. Unlocking Constitutional and Administrative Law. Hodder Arnold, 
2007, p. 67. 

* Jarašiūnas, E. Daugybė šiuolaikinės konstitucijos veidų: bendri ir individualūs bruožai. 
Konstitucinio reguliavimo įvairovė. Vilnius: Mykolo Romerio universitetas, 2006. p. 
23-24, 

* Schwacke, P; Schmidt, G. Staatsrecht, 5. Auflage. Stuttgart, 2007, S. 20. 

4 Kovačiov, D. A. Konstitucionnoe pravo gosudarstv Evropi. Moskva, 2005, c. 195. 

įstatymų leidžiamoji valdžia turi teisę keisti bet kuriuos pagrindinius įsta- 
tymus taip pat laisvai ir tokiu būdu, kaip visus kitus įstatymus; antra, nėra 
jokio teisinio pobūdžio skirtumo tarp konstitucinių ir kitų įstatymų; trečia, 
nėra jokios teisminės ar kitos valdžios, kuri turėtų teisę paskelbti Parla- 
mento aktą negaliojančiu ar prieštaraujančiu Konstitucijai“. 

Esminis Jungtinėje Karalystėje egzistuojančiai valdymo formai bū- 
dingas parlamentinės monarchijos bruožas - Vyriausybės politinė atsako- 
mybė Parlamentui už savo veiklą. Vyriausybė turi turėti Bendruomenių 
Rūmų daugumos palaikymą, be jo ji negali išlikti veiksminga. Vyriausy- 
bė ir Ministras Pirmininkas yra priklausomas nuo Bendruomenių Rūmų 
daugumos. Nors tai reikštų, kad klasikinio valdžių padalijimo šioje vals- 
tybėje nėra, nes Parlamentas, atrodytų, yra nekontroliuojamas, tačiau vis 
dėlto susiformavę konstituciniai papročiai ir įstatymai numato jo galių 
ribojimą. Visų pirma, Bendruomenių Rūmams atsvara yra Lordų Rūmai, 
o dar labiau - teismai““. Taigi Parlamento suverenitetas ir teisės viešpatavi- 
mas - svarbiausi eksplicitiškai ir implicitiškai nustatyti Jungtinės Karalys- 
tės konstituciniai principai; jiems priskirtinas ir išskirtinis žemųjų rūmų 
statusas, nes šalyje negalimas joks kitas aukštesnis legitimumo šaltinis?" 

Pasak R. Sturmo, iš Parlamento suvereniteto doktrinos kyla ir tai, kad 
Jungtinė Karalystė gali egzistuoti tik kaip unitarinė valstybė, nes Parla- 
mento suverenitetas yra nedalomas, jis paneigia bet kokį vertikalų valdžių 
padalijimą. Suverenus Parlamentas vykdyti valstybės valdžią ar atlikti tam 
tikras užduotis gali pavesti tik vietiniams ar regioniniams dariniams*. Šia- 
me kontekste paminėtina, kad nors valstybė yra unitarinė, tačiau Šiaurės 





* Dicey, A.V. Konstitucinės teisės studijų įvadas. Antrasis leidimas. Vilnius: Eugrimas, 


1999, p. 67. 
Mesonis, G. Valdžių padalijimas: teisinės valstybės charakteristika. Konstitucingumas 
ir pilietinė visuomenė. Monografija. Vilnius: Lietuvos teisės universitetas, 2003, p. 120- 
121; Mesonis, G. Valstybės valdymo forma konstitucinėje teisėje: Lietuvos Respublika 
Vidurio ir Rytų Europos kontekste. Vilnius: Lietuvos teisės universitetas, 2003, p. 74-76. 
7 Krumm, T.; Noetzel, T. Das Regierungsystem Grofšbritanniens. Mūnchen, 2006, S. 24. 
2š Sturm, R. Das politische System Grofšbritanniens. Ismayr, W. (Hrsg.) Die politischen 
Systeme Westeuropas, 4., aktualisierte und ūberarbeitete Auflage. Wiesbaden, 2009, S. 
267. 

Airijai? ir Škotijai? yra suteikta politinė, o Velsui?! - administracinė auto- 
nomija, taigi nuo 2000 m. šalį sudaro keturi regionai. Jungtinės Karalys- 
tės Vyriausybėje įsteigtos valstybės sekretorių pareigybės Škotijos, Velso 
ir Šiaurės Airijos klausimams. Ypatingą statusą turi keletas salų (Sarko, 
Meno, Normandijos), kuriose veikia įstatymų leidybos institucijos (leidžia 
aktus vietos klausimais). Be to, Jungtinė Karalystė turi valdų - tai Šv. Ele- 
nos sala, Gibraltaras, Folklando salos. Į jas skiriami gubernatoriai. 

Jungtinės Karalystės politinei sistemai būdinga dvipartinė sistema“*. 
Tiesa, šalyje veikia ir kitos partijos, jų Parlamento rinkimuose dalyvauja 
daugiau nei dešimt. Rinkimai vykdomi vadovaujantis visuotinių, lygių, tie- 
sioginių, laisvų rinkimų ir slapto balsavimo principais. Parlamento rinki- 
mai ypatingi tuo, kad iš esmės renkami tik žemieji rūmai - Bendruomenių 
Rūmai, o Lordų Rūmai renkami tik dalinės sudėties. Taip pat renkamos ir 
vietos savivaldos institucijos - tarybos. Parlamento suvereniteto koncepci- 
jai prieštaraujantis referendumo institutas ilgai nebuvo taikomas. Pirmą- 
kart Jungtinės Karalystės istorijoje referendumas buvo surengtas 1975 m. 
dėl jos tolesnės narystės Europos Bendrijoje (sprendimas buvo teigiamas). 
1979 m. tuo pačiu metu buvo suorganizuoti du regioniniai referendumai — 
Škotijoje ir Velse - dėl šių regionų autonomijos klausimo*“. 

Jungtinėje Karalystėje žmogaus teisių ir laisvių reglamentavimas, ly- 
ginant jį su kitų šalių, turi tam tikrų ypatumų. Čia teisės ir laisvės nėra 
skirstomos į konstitucines ar kitokias, jos visos yra laikomos lygiavertėmis 
ir vienodai saugomomis. Tai pirmiausia lemia šios šalies Konstitucijos spe- 
cifika, apie kurią jau kalbėta. Jos taip pat nėra tradiciškai klasifikuojamos 





> Šiaurės Airijai politinė (įstatymų leidybos) autonomija buvo suteikta 1920 m., bet nuo 


1972 m. dėl įvairių peripetijų parlamentas ten neveikė, todėl buvo valdoma tiesiogiai iš 
Londono. 2000 m. buvo priimtas įstatymas dėl Šiaurės Airijos; sudaryta Šiaurės Airijos 
asamblėja, kuri turi teisę leisti vietinius įstatymus dėl ūkio, finansų, vietinių mokesčių, 
sveikatos apsaugos, švietimo ir kitų klausimų; veikia ir vykdomoji institucija. 

1998 m. priėmus įstatymą dėl Škotijos, nuo 2000 m. Škotijai suteikta politinė au- 
tonomija, čia parlamentas taip pat leidžia įstatymus ūkio, finansų, vietinių mokesčių, 
sveikatos apsaugos, švietimo ir kitais klausimais. 

Velsui politinė autonomija suteikta nuo 2000 m., vadovaujantis 1998 m. priimtu 
įstatymu. Velso nacionalinė asamblėja (susirinkimas) įstatymų neleidžia, jis priima 
nutarimus autonomijos ekonominės raidos, švietimo, kultūros, ekologiniais ir kitais 
klausimais. 

Konservatorių partija - dešinėje šalies politinio spektro pusėje, o leiboristų partija - 
kairėje. 

Pasiūlymui rinkėjai nepritarė, nors pačioje Škotijoje už autonomiją pasisakė dauguma 
rinkimuose dalyvavusių rinkėjų. 

į asmenines, politines, ekonomines, socialines ir kt. Be to, ypatingas žmo- 
gaus teisių ir laisvių reglamentavimas pasireiškia tuo, kad jas daugeliu atve- 
jų nustato ne įstatymai, bet konstitucinės konvencijos ir teisminiai prece- 
dentai. Net jei jos įtvirtintos ir statutuose, taikomas negatyvus jų formula- 
vimas, t. y. jos ne įvardijamos, bet įtvirtinamos tik jų ribos ir įgyvendinimo 
garantijos. Angliškoje doktrinoje žmogaus teisės ir laisvės suprantamos 
kaip individo teisės, kurios yra ribojamos remiantis valstybės visuomenine 
sutartimi. Nemažą reikšmę turi ir prigimtinės teisės teorijos idėjos, pagal 
kurią žmogaus teisės neturi būti nustatomos įstatyme, įstatymo paskirtis 
garantuoti jų apsaugą ir gynybą. Todėl čia pagrindinis žmogaus teisinio 
statuso principas yra teiginys: leidžiama viskas, kas tiesiogiai neuždrausta 
teisės normomis““. 

Žmogaus teisių ir laisvių reglamentavimui ir jų įgyvendinimui turė- 
jo reikšmės ir tarptautiniai teisės aktai. Reikėtų paminėti 1998 m. priimtą 
Žmogaus teisių aktą, kuriame, galima sakyti, pakartotos Europos žmogaus 
teisių chartijos nuostatos. Tai pirmas tokio pobūdžio konstitucinis aktas 
Jungtinėje Karalystėje, įtvirtinantis socialines, ekonomines, politines ir as- 
menines teises ir atitinkantis tarptautinius standartus. 

Jungtinėje Karalystėje veikia ir keletas Parlamento komisarų, ombuds- 
menų, kurie tiria skundus dėl neteisėtų aktų, priimtų dėl neteisėto valdy- 
mo ir kt. Žmogaus teisių ir laisvių gynybai taip pat svarbus šalyje veikiantis 
peticijų institutas, suteikiantis teisę kreiptis į Parlamentą (Bendruomenių 
Rūmus). Jų per metus pateikiama apie tūkstantį. Nuo 2001 m. šalyje veikia 
administracinis teismas, kuris tiria skundus dėl valdininkų veiksmų. 

Monarchas Jungtinėje Karalystėje - tai valstybės vadovas, suverenios 
valdžios šaltinis ir tautos vienybės simbolis. Tai įkūnyti jam padeda po- 
litinis neutralumas (jis negali priklausyti jokiai politinei partijai, privalo 
laikytis tam tikrų gyvenimo normų), taip pat tokios savybės kaip infor- 
muotumas valdymo klausimais ir kompetencija, kurią jis paprastai įgyja 
tam rengdamasis nuo vaikystės, be to, privalomumas išpažinti tą tikėjimą, 
kurį išpažįsta didžioji tautos dalis**. Valstybės valdžios institucijų sistemo- 
je monarchas užima aukščiausią poziciją. Pagal 1701 m. Santvarkos aktą 
Jungtinėje Karalystėje veikia kastiliškoji, dar vadinama ispaniškąja, sosto 





* Osavieliuk, A. M. Konstitucionnoe pravo zarubežnych stran. Moskva, 2010, C. 324. 
* Jungtinės Karalystės monarchas gali išpažinti tik protestantų tikėjimą (negali būti 
katalikų tikėjimo; šio tikėjimo negali išpažinti ir jo sutuoktinis arba sutuoktinė). 

paveldėjimo sistema“. Nors monarcho padėtis valstybės valdžios instituci- 
jų sistemoje apibūdinama posakiu „karaliauja, bet nevaldo“, tačiau forma- 
liai monarchas turi svarbių įgaliojimų ir daro įtaką kitų valdžios institucijų 
funkcionavimui. Dauguma monarcho įgaliojimų suprantami kaip „kara- 
liškosios prerogatyvos“, kiti - įtvirtinti įstatymuose. 

Kaip jau buvo minėta, karališkoji prerogatyva - tai monarcho įgalio- 
jimų visuma pagal bendrąją teisę. Anglijos istorijoje tokie įgaliojimai buvo 
traktuojami ir kaip prigimtiniai, neatimami, kurių negali apriboti net Parla- 
mentas. Tačiau po 1688 m. karališkoji prerogatyva imta riboti įstatymais ir 
nustatoma teismine praktika. Dabar bet kuris monarcho įgaliojimas, esantis 
monarcho prerogatyva, gali būti Parlamento teisėkūros objektu. Anglijos 
konstitucinėje teisėje skiriamos dvi monarcho prerogatyvų rūšys: asmeni- 
nės ir politinės. Asmeninės prerogatyvos susijusios su taisyklėmis, užtikri- 
nančiomis jo imunitetą ir nuosavybės teisę. Pavyzdžiui, posakis „monar- 
chas niekada nemiršta“ reiškia, kad pagal bendrąją teisę egzistuojanti sosto 
paveldėjimo sistema užtikrina nuolatinį monarcho instituto funkcionavi- 
mą. Kitas asmeninės prerogatyvos pavyzdys gali būti taisyklė, skelbianti, 
kad „monarchas negali neteisingai pasielgti“. Praktikoje tai reiškia monar- 
cho asmens teisminį imunitetą. Asmeninėms monarcho prerogatyvoms 
priskirtina ir jo teisė turėti monarchinės valdžios atributus (titulą, karūną, 
skeptrą, mantiją, sostą ir kt.), teisė turėti rūmus, gauti lėšų asmeniniam 
išlaikymui (įskaitant ir rūmams). Kaip karališkoji prerogatyva įvardijama 
monarcho teisė savarankiškai paskirti savo įpėdinį iš savo palikuonių. Po- 
litinės monarcho prerogatyvos gali būti skirstomos į įgaliojimus vidaus ir 
užsienio politikoje?". 





* Pirmenybė teikiama vyriškajai linijai (vyriausiajam sūnui), o jei nėra vyriškos lyties 
palikuonių, sostą gali užimti moteris (vyriausioji duktė). 

Vidaus politikoje jo prerogatyvos apima įgaliojimus valdymo srityje, santykiuose su 
teismine valdžia ir įstatymų leidybos srityje. Valdymo srityje monarcho prerogatyvos 
reiškia jo teisę skirti ir atleisti Ministrą Pirmininką ir jo siūlymu - ministrus, vado- 
vauti ginkluotosioms pajėgoms, valdyti Karūnos nuosavybę, skirti vyskupus, taip pat 
jam suteikiami ypatingieji įgaliojimai ir įgaliojimai gynybos srityje. Teisminėje srityje 
monarcho prerogatyva remiasi taisykle „monarchas - teisingumo šaltinis“. Teisėjai 
įgyvendina teisingumą monarcho vardu, jie skiriami laikantis procedūrų, numatytų 
įstatymuose. Praktiškai teisminės monarcho prerogatyvos pasireiškia tuo, kad jis turi 
amnestijos ir malonės suteikimo teisę, aktyviai dalyvaujant ir vidaus reikalų minis- 
trui. Įstatymų leidybos srityje karališkoji prerogatyva pasireiškia dvejopai: pirma, tai 
monarcho teisė sušaukti ir paleisti Parlamento žemuosius rūmus (tik Ministro Pirmi- 
ninko siūlymu), antra, jis pasirašo Parlamento priimtus įstatymus. Išorinės politikos 

Dar vienas veiksnys, apibūdinantis tikrąją monarcho padėtį, - tai 
kontrasignavimo institutas, reiškiantis, kad visi monarcho aktai turi būti 
patvirtinami Ministro Pirmininko arba atitinkamo ministro parašu. Ši tai- 
syklė buvo įtvirtinta jau 1701 m. Santvarkos akte, o vėliau plačiai paplito 
įvairių šalių konstitucinėje teisėje. Tradiciškai laikoma, kad taip teisiškai 
patvirtinamas monarcho „silpnumas“. 

Įstatymų leidžiamoji valdžia Jungtinėje Karalystėje priklauso Par- 
lamentui, kuris susideda iš monarcho, Bendruomenių Rūmų ir Lordų 
Rūmų. Laikoma, kad šios šalies Parlamentas yra seniausias pasaulyje: jis 
sudarytas 1265 metais. 

Žemieji rūmai - Bendruomenių Rūmai (angl. House of Commons) — 
tai bendranacionalinė atstovaujamoji institucija, renkama tiesioginiuose ir 
laisvuose rinkimuose penkerių metų kadencijai taikant santykinės daugu- 
mos mažoritarinę sistemą. Aktyvioji rinkimų teisė suteikiama piliečiams 
nuo 18 metų, o pasyvioji - nuo 21 metų. Iš kiekvienos rinkimų apygardos 
renkama po vieną deputatą. Nuo 2010 m. Bendruomenių Rūmus sudaro 
650 deputatų. 

Bendruomenių Rūmams vadovauja pirmininkas (spikeris), kuris turi 
gana daug įgaliojimų organizuojant Parlamento darbą (vadovauja Ben- 
druomenių Rūmams, prižiūri ir garantuoja, kad būtų laikomasi Bendruo- 
menių Rūmų posėdžių tvarkos taisyklių, patvirtina procedūros teisėtumą, 
kuria buvo įveiktas Lordų Rūmų veto ir kt.). Bendruomenių Rūmų pir- 
mininką renka naujos sudėties Bendruomenių Rūmai, o jei jis po naujų 
rinkimų išsaugo deputato vietą, tradiciškai perrenkamas naujai kadencijai. 
Siekiant garantuoti jo nešališkumą, numatyta, jog jis negali dalyvauti par- 
lamentiniuose debatuose, priklausyti jokiai politinei partijai. Svarbi vieta 
Rūmų veikloje tenka Parlamento komitetams, kurie gali būti nuolatiniai?* 
ir laikinieji, taip pat veikia ir visų Rūmų komitetas. Pirmojo spikerio pa- 
vaduotojo vadovaujamame visų Rūmų komitete, kuriam priklauso visi 
jų nariai, svarstomi svarbiausi konstitucinio, finansinio ir kt. pobūdžio 





srityje karališkosios prerogatyvos - tai teisė sudaryti tarptautines sutartis, teisė skirti 
ir akredituoti diplomatinius atstovus, teisė pripažinti užsienio valstybes ir vyriausybes 
ir kt. Šiuos įgaliojimus monarchas įgyvendina dalyvaujant Vyriausybės ministrams jų 
patarimu. 

Nuolatiniai komitetai savo ruožtu skirstomi į specializuotuosius ir nespeciali- 
zuotuosius. Specializuotieji komitetai sudaromi siekiant įgyvendinti Vyriausybės 
parlamentinę kontrolę (parlamentiniams tyrimams ir klausymams). Nespecializuo- 
tieji sudaromi išankstiniam įstatymų projektų svarstymui. 

klausimai. Rūmų veikloje svarbų vaidmenį vaidina ir partinės frakcijos, 
svarbesnės iš jų — valdančiosios partijos ir opozicijos. Opozicine laikoma 
antroji pagal savo narių skaičių frakcija. 

Lordų Rūmai (angl. House of Lords) - tai aukštieji Jungtinės Karalys- 
tės Parlamento rūmai. Tradiciškai jiems priklausė perai (paveldėję titulą), 
dvasiniai lordai (anglikonų bažnyčios arkivyskupai ir vyskupai), lordai — 
teisininkai, didžiausią dalį sudarė kilmingi lordai (pagal kilmę paveldėję 
titulą ir narystę Lordų Rūmuose) ir lordai, kuriems titulą už nuopelnus su- 
teikė monarchas. Bendras šių Rūmų narių skaičius buvo daugiau nei 1 200. 

Nuo XX a. vidurio imtasi reformuoti Lordų Rūmų sudėtį. 1958 m. 
priėmus Perų iki gyvos galvos aktą pirmą kartą teisė tapti Lordų Rūmų 
narėmis suteikta moterims bei apskritai išplėstas kandidatų tapti Lordų 
Rūmų nariais ratas, suteikiant galimybę Lordų Rūmuose užimti pozicijas 
ne tik asmenims, priklausantiems tam tikrai partijai, tačiau ir įvairių sričių 
ekspertams, galintiems savo veikla prisidėti prie bendros Lordų Rūmų ge- 
rovės. 1999 m. priimtas Lordų Rūmų aktas, turėjęs reikšmės keleto svarbių 
pasikeitimų atsiradimui: pirmiausia, juo sumažintas Lordų Rūmų narių, 
turinčių paveldimųjų perų titulus, skaičius iki 92 narių; šis aktas turėjo įta- 
kos tam, kad šiandien visi kiti perai, įeinantys į Lordų Rūmų sudėtį (išsky- 
rus likusiuosius paveldimuosius perus), nebepaveldi titulo gimdami, o yra 
renkami. Minėtu aktu taip pat imtasi priemonių užkirsti kelią aukštuosiuo- 
se Parlamento rūmuose susiformuoti partinei daugumai. 

2005 m. priėmus Konstitucinės reformos aktą, šie Rūmai neteko ir 
teisminių įgaliojimų. Pagal minėtą Aktą aukščiausiąja teismine instanci- 
ja, kaip ir kitose Europos valstybėse, tapo Aukščiausiasis Teismas. Lordai 
teisininkai, ilgą laiką (nuo 1876 m. Apeliacinės jurisdikcijos akto) buvę 
Lordų Rūmų nariais ir atlikę teismines funkcijas, nuo 2009 m. spalio mė- 
nesio neteko Lordų Rūmų narių statuso ir tapo Konstitucinės reformos 
akto pagrindu įsteigto Aukščiausiojo Teismo teisėjais. Taigi šiuo metu 
Lordų Rūmus sudaro per 700 narių, priklausančių vienai iš trijų katego- 
rijų: perai iki gyvos galvos, paveldimieji perai ir Anglijos Bažnyčios arki- 
vyskupai bei vyskupai. Aktyviai šių Rūmų veikloje dalyvauja tik nedidelė 
dalis narių. 

Lordų Rūmams vadovauja Lordas kancleris, kuris įeina ir į kabineto 
sudėtį. Jį skiria monarchas Ministro Pirmininko siūlymu. Kadangi jo Rū- 
mai nerenka, jis neturi tokių įgaliojimų, kokie yra suteikti spikeriui, tačiau 
jis nėra tik nominali figūra ir gali įgyvendinti svarbias funkcijas įvairiose 

valstybinio gyvenimo srityse?'. Lordų Rūmuose sudaromi tik nespeciali- 
zuoti komitetai, nes šiems Rūmams nėra suteikta Vyriausybės kontrolės 
funkcija. Sudaryti frakcijas šiuose Rūmuose draudžiama. 

Svarbesnius įgaliojimus ir didesnį vaidmenį įstatymų leidybos pro- 
cese, taip pat ir įgyvendinant parlamentinę kontrolę, turi Bendruomenių 
Rūmai. Pavyzdžiui, dauguma įstatymų projektų pateikiama būtent šiems 
Rūmams, o finansinių įstatymų projektai, kaip jau buvo minėta anksčiau, 
apskritai gali būti pateikti tik šiems Rūmams“. Tik šie Rūmai gali pareikšti 
Vyriausybei nepasitikėjimą. Lordų Rūmai įstatymų leidybos procese laiko- 
mi „silpnesniais“: nesutariant dėl įstatymo projekto, kurį priėmė žemieji 
rūmai, jie gali tik nukelti jo priėmimo laiką, nes Bendruomenių Rūmai 
turi teisę įveikti aukštųjų rūmų prieštaravimą. Atsižvelgiant į 1911 m. ir 
1949 m. Parlamento aktus, Lordų Rūmų prieštaravimai dėl paprastųjų įsta- 
tymų įveikiami balsuojant žemuosiuose rūmuose: jei du kartus po to, kai 
aukštieji rūmai atmetė įstatymą, Bendruomenių Rūmai jį priima pirminės 
redakcijos, įstatymas laikomas priimtu ir pateikiamas monarchui pasira- 
šyti. Dar operatyviau įveikiami Lordų Rūmų prieštaravimai dėl finansinių 
įstatymų: jei per mėnesį Bendruomenių Rūmai nepritaria tokiam prieš- 
taravimui, jis laikomas įveiktu, net Bendruomenių Rūmams pakartotinai 
neperžiūrėjus įstatymo projekto. 

Nors, kaip minėta, Lordų Rūmų įgaliojimai yra siauresni, palyginti 
su Bendruomenių Rūmais, tačiau jokiu būdu negalima nuvertinti Lordų 
Rūmų vaidmens svarbos Jungtinės Karalystės konstitucinėje sistemoje dėl 
jų vykdomos konstitucinės apsaugos, atliekant keletą svarbių funkcijų. 
Pirmiausia, Lordų Rūmai turi absoliučią teisę atmesti įstatymo projektą, 
kuriuo būtų siūloma pratęsti Parlamento įgaliojimų laiką, viršijantį įtvir- 
tintą penkerių metų terminą. Šios nuostatos įtvirtinimo tikslas pirmiau- 





* Jis turi teisę dalyvauti debatuose ir pasisakyti Vyriausybės vardu, kai Lordų Rūmai po- 
sėdžiauja kaip visų Rūmų komitetas, pataria Vyriausybei teisingumo ir konstituciniais 
klausimais, dalyvauja skiriant teisėjus, jo įsakymu šaukiamos Lordų Rūmų sesijos bei 
skelbiami Parlamento rinkimai ir kt. 

Įstatymų projektai yra svarstomi trimis skaitymais. Pirmajame iš jų paprastai jis pa- 
teikiamas ir išdalijamas deputatams susipažinti. Po dviejų ar trijų savaičių rengiamas 
antrasis skaitymas. Jo metu aptariamos bendrosios įstatymo projekto nuostatos, vėliau 
perduodamas svarstyti komitetams, juose deputatai ir ekspertai detaliai jį išnagrinėja. 
Trečiojo svarstymo metu plenariniame Rūmų posėdyje pateikiama Pagrindinio ko- 
miteto nuomonė. Dėl projekto gali būti diskutuojama, po to balsuojama. Jei projektui 
pritariama, jis perduodamas kitiems Rūmams. 

sia buvo panaikinti galimybę pratęsti išrinktos valdžios gyvavimo terminą 
neribotam laikui, kaip tai buvo istoriškai praktikuojama abiejų pasaulinių 
karų metais. Kitas svarbus Lordų Rūmų įgaliojimas yra susijęs su privalo- 
mu Lordų Rūmų pritarimu, atleidžiant iš pareigų Aukštojo, Apeliacinio 
bei Aukščiausiojo Teismo teisėjus. Nurodytos Lordų Rūmų funkcijos yra 
itin svarbios atsižvelgiant į tai, jog Jungtinė Karalystė neturi vienos rašy- 
tinės konstitucijos, kuri užtikrintų privalomą reguliarių rinkimų rengimą 
bei teisminės valdžios nepriklausomumą. Be šių Lordų Rūmų įgaliojimų 
Jungtinės Karalystės politinėje sistemoje grėstų atsirasti pavojinga spraga 
galimam piktnaudžiavimui valdžia rinkimų bei teisminiame procesuose. 
Taigi šiuo metu Lordų Rūmai yra vienintelė institucija, galinti užkirsti kelią 
neteisėtiems Bendruomenių Rūmų valdančiosios daugumos veiksmams, 
neribotai pratęsiant valdžios įgaliojimus arba pašalinant valdžiai nepalan- 
kius teisėjus*!. 

Parlamento kompetencija nėra apibrėžta. Laikoma, kad jis gali re- 
guliuoti visus klausimus. Įstatymų projektai, kurie svarstomi Parlamente, 
skirstomi į tris grupes: viešieji biliai“*, privatūs biliai“ ir mišrūs įstatymų 
projektai“. Parlamento priimami teisės aktai yra aukščiausios teisinės ga- 
lios. Paminėtina ir tai, kad pagal konstitucines konvencijas monarchas netu- 
ri abejų Parlamento Rūmų, o kai kuriais atvejais ir tik žemųjų rūmų priimtų 
įstatymų veto teisės. Jiems pritariama „patarus“ kompetentingam ministrui. 
Žemųjų rūmų spikeris praneša Parlamentui, kad karalienė įstatymą pasira- 
šė, tačiau ir tai pagal konstitucines konvencijas - tik formali procedūra“. 





* Bogdanor, V. The New British Constitution. Oxford, Portland (Oregon): Hart Publish- 
ing, 2009, p. 147. 

Tai įstatymų projektai, turintys didesnės visuomeninės reikšmės, reguliuojantys san- 
tykius, susijusius su visuotiniais interesais. Iniciatyvos teisę dėl tokių projektų turi 
abejų Parlamento Rūmų deputatai, ir tie deputatai, kurie yra Vyriausybės nariai. To- 
kie projektai vadinami Vyriausybės įstatymų projektais ir svarstomi taikant prioritetą 
laiko atžvilgiu. 

Tai įstatymų projektai, kurie reglamentuoja santykius, aktualius tik tam tikrai grupei 
žmonių arba tam tikrų teritorijų gyventojams. Tokių įstatymų projektų iniciatoriai gali 
būti vietos savivaldos institucijos arba asmenų grupės. Juos priimant taikoma speciali 
jų svarstymo ir priėmimo procedūra. 

Mišrūs įstatymų projektai turi ir viešiesiems, ir privatiesiems įstatymų projektams 
būdingų bruožų. Nėra vienareikšmiškų kriterijų, pagal kuriuos įstatymų projektus 
būtų galima priskirti mišriųjų įstatymų projektų grupei. 

Saalfeld, T. Gesetzgebung im politischen System Grofšbritanniens. Ismayr, W. (Hrsg.) 
Gesetzgebung in Westeuropa: EU-Staaten und Europūische Union, 1. Auflage. Berlin, 
2008. S. 183. 

Bendruomenių Rūmų deputatai naudojasi imuniteto teise. Bendruo- 
menių Rūmų deputatai už savo veiklą iš valstybės biudžeto gauna atlygini- 
mą ir kompensaciją už transporto, pašto išlaidas, padėjėjų darbo apmokė- 
jimą, o lordai to negauna. 

Jungtinėje Karalystėje vykdomoji valdžia pasižymi sudėtinga struktūra 
ir konstruojama pagal anglosaksų sistemą: šalyje egzistuoja Vyriausybė, ku- 
rią sudaro Ministras Pirmininkas ir apie 100 ministrų. Vyriausybės nariai 
pagal savo teisinį statusą, vykdomas funkcijas ir turimus įgaliojimus skirs- 
tomi į keturias grupes. Pirmąją Vyriausybės ministrų grupę sudaro nariai, 
kurie vadovauja konkrečioms ministerijoms. Vyriausybės sudėtyje veikia 
Kabinetas, kurį sudaro apie 20-26 ministrai, kurie vadovauja svarbiau- 
sioms žinyboms. Kabinetas reguliariai posėdžiauja, priima sprendimus ir 
Vyriausybės vardu vadovauja šaliai. Ministrai į Ministrų kabinetą skiriami 
Ministro Pirmininko iniciatyva. Vyriausybės nariai, neįeinantys į Kabineto 
sudėtį, be Ministro Pirmininko kvietimo negali dalyvauti jos posėdžiuose. 
Nors Kabinetui suteiktas toks svarbus teisinis statusas, jis veikia pagal su- 
siformavusius papročius. Iš Kabineto narių sudaroma kolegija (penki šeši 
asmenys), vadinamasis vidinis kabinetas, svarstantis ypač svarbius valdymo 
klausimus, kuriam priklauso ypatingą Ministro Pirmininko pasitikėjimą 
turintys asmenys. Vyriausybės nariai, nevadovaujantys atskiroms žinyboms 
(antroji grupė), - tai vadinamieji ministrai be portfelių, kurie vykdo specia- 
lius Ministro Pirmininko pavedimus. Kai kurie iš jų priklauso Kabinetui. 
Trečiąją grupę sudaro valstybės ministrai, kurie yra ministrų pavaduotojai. 
Kai kurie ministrai (užsienio reikalų, vidaus reikalų, gynybos) turi po keletą 
pavaduotojų. Pagaliau ketvirtąją grupę sudaro vadinamieji jaunieji minis- 
trai - Parlamento sekretoriai, kurie palaiko ministrų ryšį su Parlamentu. 
Pastaraisiais dešimtmečiais paskutiniųjų dviejų grupių narių skaičius Žy- 
miai padidėjo ir jau viršija ministrų ir Kabineto narių skaičių. 

Vyriausybė formuojama po kiekvienų Parlamento rinkimų. Jau mi- 
nėta, kad Ministru Pirmininku skiriamas parlamentinę daugumą turin- 
čios partijos lyderis, ministrais - kiti įtakingi nariai. Į šias pareigas skiria 
monarchas: Ministras Pirmininkas skiriamas atsižvelgiant į Parlamento 
rinkimų rezultatus, o ministrus jis skiria Ministro Pirmininko siūlymu. 
Ministrui Pirmininkui suteikti gana platūs įgaliojimai. Jis turi suformuoti 
Vyriausybę ir vadovauti jos veiklai, palaikyti nuolatinius ryšius tarp Minis- 
trų kabineto ir monarcho, jam patarti politikos klausimais, atstovauti Vy- 
riausybei Parlamento diskusijose ir atsakyti į klausimus apie Vyriausybės 

vykdomą politiką, dalyvauti priimant sprendimus dėl aukštų valstybės pa- 
reigūnų skyrimo ir kt. Vyriausybė veikia monarcho vardu (jis ir laikomas 
jo kabinetu), tačiau tik ji (bet ne monarchas) atsako Parlamentui. 

Faktiškai aukščiausią vykdomąją valdžią šalyje įgyvendina Kabinetas. 
Jis vadovauja atskiroms valstybinio aparato sritims, parengia svarbiausius 
įstatymų projektus ir vyriausybines socialinės-ekonominės raidos progra- 
mas, sprendžia vidaus politikos klausimus. Visus Vyriausybės įgaliojimus 
galima skirstyti į tris pagrindines grupes. Pirmiausia Ministrų kabinetas 
atsakingas už politinio valstybės raidos kurso nustatymą ir jo pateikimą 
Parlamentui. Jis taip pat turi kontroliuoti, kad vykdomoji valdžia veiktų 
pagal Parlamento nubrėžtą politinės veiklos kryptį. Be to, jis privalo koor- 
dinuoti ministerijų ir kitų žinybų veiklą. 

Vyriausybė Jungtinėje Karalystėje gali įgyvendinti ne tik vykdomąją, 
bet ir įstatymų leidžiamąją valdžią: Parlamentas dažnai perduoda Vyriau- 
sybei įstatymų leidybos įgaliojimus (deleguotosios įstatymų leidybos ak- 
tai). Visos vyriausybės veiklai būdingi tokie bruožai: visų pirma, kiekvieno 
ministro atsakomybė už tinkamą vadovavimą ministerijai, atliekamų už- 
duočių įvykdymą; kolektyvinė Ministrų kabineto atsakomybė už Vyriau- 
sybės sprendimus; Ministro Pirmininko dominavimas. 

Jungtinės Karalystės teismų sistema buvo ne kartą reformuota, tačiau 
iki šiol ji išliko decentralizuota, sudėtinga ir gana paini. Dėlistorinių aplin- 
kybių ir šalyje gyvuojančių kelių teisinių sistemų ši valstybė neturi vienos 
teismų sistemos. Susiklostė trys teisinės ir teismų sistemos: Anglijos ir Vel- 
so, Škotijos ir Šiaurės Airijos. 

Teismų sistema yra hierarchinė. Ją sudaro teismai, kurių jurisdikcija 
apima visą Jungtinę Karalystę, ir aukščiausieji teismai, veikiantys tik Angli- 
jos ir Velso, Škotijos bei Šiaurės Airijos teritorijoje. 

Anglijos ir Velso teismų sistemą sudaro šie teismai: Apeliacinis teis- 
mas, Aukštasis teismas, Karūnos teismas bei magistratų ir grafysčių teis- 
mai. Apeliacinis teismas nagrinėja skundus civilinėse ir baudžiamosiose 
bylose, tad teisme yra baudžiamųjų ir civilinių bylų skyriai. Apeliacinio 
teismo Civilinių bylų skyrius daugiausia nagrinėja apeliacijas dėl Aukštojo 
ir grafysčių teismų sprendimų. Apeliacinio teismo Baudžiamųjų bylų sky- 
rius nagrinėja apeliacijas dėl Karūnos teismo sprendimų. Aukštasis teis- 
mas skirstomas į tris skyrius: Kanclerio, Karaliaus suolo ir Šeimos reikalų. 
Aukštojo teismo Kanclerio skyrius pirmąja instancija nagrinėja bylas, susi- 
jusias su ginčais dėl nekilnojamojo turto, paveldėjimo turto valdymo, mo- 


90 


PRATARMĖ 


kesčių išieškojimo. Būdamas ir apeliacinė instancija, šis skyrius nagrinėja 
skundus dėl grafysčių teismų sprendimų, susijusių su žemės registravimo 
ir bankroto klausimais. Karaliaus suolo teismas pirmąja instancija nagri- 
nėja civilines bylas, susijusias su sandoriais ir deliktais. Kaip apeliacinė ins- 
tancija, jis nagrinėja skundus baudžiamosiose bylose, kai skundžiami Ka- 
rūnos ir magistratų teismų sprendimai. Šeimos reikalų skyrius pirmąja ins- 
tancija nagrinėja bylas, susijusias tik su šeimos klausimais. Kaip apeliacinė 
instancija šis Aukštojo teismo skyrius nagrinėja skundus dėl magistratų, 
grafysčių ir Karūnos teismo sprendimų, susijusių su įvaikinimo, globos, tė- 
vystės ir motinystės nustatymo klausimais. Karūnos teismas įsteigtas paly- 
ginti neseniai, t. y. remiantis 1971 m. Aktu dėl teismų. Jis nagrinėja sunkias 
baudžiamąsias bylas ir bylas, susijusias su licencijų klausimais. Šio teismo 
ypatybė ta, jog teismui nagrinėjant bylas pirmąja instancija posėdžiuose 
dalyvauja prisiekusieji. Aukštojo teismo ir Karūnos teismo sprendimai gali 
būti skundžiami Apeliaciniam teismui. 

Anglijos ir Velso teismų sistemos pagrindą sudaro magistratų teismai 
ir grafysčių teismai, kurie laikomi žemiausios grandies teismais. Magistra- 
tų teismai nagrinėja civilines ir nelabai pavojingas baudžiamąsias bylas. Šių 
teismų teisėjai nebūtinai būna teisininkai. Jais gali būti didelį autoritetą ir 
gyvenimo patirtį turintys asmenys. Grafysčių teismai, organizuoti vado- 
vaujantis teritoriniu principu, nagrinėja bylas dėl sutarčių nevykdymo ir 
teisės pažeidimų, susijusių su kompensavimo problema. Be minėtų teismų, 
Anglijoje ir Velse veikia bažnytiniai ir karo teismai. 

Šiaurės Airijos teismų sistemą sudaro analogiški teismai kaip Anglijo- 
je ir Velse, t. y. Apeliacinis teismas, Aukštasis teismas ir Karūnos teismas. 

Škotijoje veikia šie teismai: Aukštasis justiciarijų teismas bei Sesijų 
teismas. Aukštasis justiciarijų teismas — tai aukščiausias Škotijos krimi- 
nalinis teismas, narinėjantis baudžiamąsias bylas, kurio sprendimai yra 
galutiniai ir neskundžiami. Šis teismas yra pirmoji instancija byloms dėl 
sunkių nusikaltimų, taip pat nagrinėja apeliacinius skundus dėl šerifų ir 
rajonų teismų sprendimų. Sesijų teismas - aukščiausias civilinis teismas, 
nagrinėjantis civilines bylas tiek pirmąja, tiek apeliacine instancija. Škoti- 
jos teismų sistemos žemesnieji teismai — tai šerifų teismai, nagrinėjantys 
tiek baudžiamąsias, tiek civilines bylas, ir rajoniniai teismai, nagrinėjantys 
tik baudžiamąsias bylas. 

Aukščiausios teisminės institucijos, kurių jurisdikcija apima visą šalį, 
yra Aukščiausiasis Teismas, 2009 m. spalio 1 d. pakeitęs Lordų Rūmus (kaip 

apeliacinę instituciją), ir Slaptosios tarybos Teisminis komitetas, įsteigtas 
1833 m., kuriam vadovauja monarchas. Nors pastarosios teisminės institu- 
cijos funkcijos laikui bėgat siaurėjo, tačiau dar ir šiandien ši prie monarcho 
veikianti institucija yra pakankamai autoritetinga, jos nuomonė ir sprendi- 
mai teisės srityje yra gerbiami ir įtakingi. Slaptosios tarnybos Teisminis ko- 
mitetas yra bažnytinių teismų ir medicinos tribunolų paskutinė apeliacinė 
instancija“. Komitetą sudaro tie patys Aukščiausiojo Teismo teisėjai, jis yra 
aukščiausia apeliacinė teismų sprendimų, priimtų nepriklausomose vals- 
tybėse, įeinančiose į Bendriją, Jungtinės Karalystės užjūrio teritorijose bei 
Jungtinės Karalystės valdose, instancija. Aukščiausiasis Teismas yra galuti- 
nė šalies teisminė instancija civilinėse bylose, o kriminalinėse bylose - ga- 
lutinė instancija dėl Anglijos, Velso ir Šiaurės Airijos aukščiausiųjų teismų 
sprendimų, t. y. išskyrus Škotiją. Aukščiausiąjį Teismą sudaro 12 teisėjų. 

Lordų Rūmai iki 2005 m. konstitucinės reformos pagal 1876 m. įstaty- 
mą dėl apeliacinės jurisdikcijos nagrinėjo civilines ir baudžiamąsias bylas 
pagal apeliacinius skundus dėl Anglijos ir Velso apeliacinio teismo ir Aukš- 
tojo teismo bei Šiaurės Airijos sprendimų; civilines bylas - pagal skundus 
dėl Škotijos sesijų teismo sprendimų. Apeliacinio skundo pagrindu civili- 
nėse bylose galėjo būti ir fakto, ir teisės klausimai, baudžiamosiose bylose - 
tik teisės klausimai. Lordų Rūmus, kaip teisminę instituciją, sudarė Lordas 
kancleris, apeliacijų lordai (skiriami Apeliacinio teismo teisėjai) bei lordai, 
anksčiau dirbę teismuose“. 2005 m. Konstitucinės reformos aktas panai- 
kino lordų teisininkų pareigybę, taip pat pasikeitė ir Lordo kanclerio vai- 
dmuo, kuris iki reformos buvo laikomas ir vyriausiuoju teisėju bei Anglijos 
ir Velso teismų sistemos vadovu. Po minėtos konstitucinės reformos visas 
jo iki tol vykdytas teismines funkcijas perėmė lordas vyriausiasis teisėjas, 
po reformos gavęs ir Anglijos bei Velso teismų prezidento vardą. Lordas 
vyriausiasis teisėjas yra atsakingas už teisėjų rengimą (mokymą) ir jų vei- 
klos koordinavimą bei reprezentuoja visą Anglijos ir Velso teismų sistemą 
palaikant ryšius su kitomis valdžios institucijomis. 

Jungtinės Karalystės teismai - valdžia, dalyvaujanti kuriant teisę. Bū- 
tent Anglijoje susiformavo bendrosios teisės, arba anglosaksų, tradicija, 
dar vadinama anglų-amerikiečių teisės tradicija, kaip teisėjų kuriama teisė, 
kurioje galioja stare decisis principas - vienodos bylos turi būti sprendžia- 
mos vienodai. Tokie teisminės valdžios įgaliojimai skiriasi nuo teismų ci- 





* Vaitiekienė, E.; Mesonis, G. Lyginamoji konstitucinė teisė. Vilnius: Justitia, 2011, p. 269. 
7 Ibid., p. 269. 

vilinės, arba romanų-germanų, teisės tradicijos šalyse, kur teismams nuo 
seno buvo paliekama tik konkretaus konflikto (bylos) sprendimo funkcija, 
remiantis ne precedentais, bet teisės aktais. 

Jungtinės Karalystės valdžių sistemoje vienu svarbiausių konstituci- 
nių principų laikomas teisminės valdžios nepriklausomumo principas. Šio 
principo užtikrinimui daug dėmesio skirta ir 2005 m. Konstitucinės refor- 
mos akte, siekiant užtikrinti ne tik teismų priimamų sprendimų nepriklau- 
somumą nuo kitų valdžios institucijų (pirmiausia - vykdomosios valdžios) 
įtakos, tačiau ir pačių teisėjų nepriklausomumą. Nepriklausomumo princi- 
pas yra užtikrinamas tam tikromis teisėjams suteikiamomis garantijomis. 
Viena tokių garantijų yra, pavyzdžiui, teisėjų darbo nepertraukiamumo 
užtikrinimas, t. y. nors vykdomoji valdžia dalyvauja teisėjų skyrimo į pa- 
reigas procese, tačiau atleisti iš pareigų vyresniųjų teisėjų ji neturi teisės, 
kadangi tam reikalingas abejų Parlamento Rūmų pritarimas. Pažymėtina, 
jog šios garantijos galioja tik vyresniesiems teisėjams, tačiau nėra taikomos 
žemesniųjų grandžių teisėjams, kurie net ir po konstitucinės reformos gali 
būti pašalinami Lordo kanclerio sprendimu. Kita paminėtina teisėjų nepri- 
klausomumo garantija susijusi su teisėjų imuniteto privilegija. Siekiant už- 
tikrinti teisėjų veiklos efektyvumą, teisėjams taikomas iš bendrosios teisės 
kylantis teisėjų imuniteto principas, garantuojantis teisėjams imunitetą nuo 
teisinės atsakomybės dėl nuomonės bei pasisakymų teismo proceso metu. 

Taigi Jungtinės Didžiosios Britanijos ir Šiaurės Airijos Karalystės 
konstitucinis reguliavimas yra išskirtinis aptariant tokius svarbius klausi- 
mus kaip Konstitucijos forma ir valstybės valdymo forma. Jungtinė Kara- 
lystė - tai šalis, pagal atitinkamą klasifikavimą turinti nerašytinę, nekonso- 
liduotą ir nekodifikuotą Konstituciją. Išskirtinis šios valstybės bruožas yra 
tas, kad ji gali būti apibūdinama kaip parlamentarizmo, konstitucionaliz- 
mo idėjų ir doktrinų raidos lyderė. Jungtinė Karalystė yra tipiška šiuolaiki- 
nė parlamentinė monarchija, grindžiama Parlamento suvereniteto doktri- 
na, kurioje politiniai sprendimai priimami remiantis reprezentatyviosios 
demokratijos principais. 

DIDŽIOJI CHARTIJA (1297)*š 
Didžioji Anglijos laisvių ir miškų laisvių chartija; patvirtinta 
Karaliaus Eduardo dvidešimt penktais jo karaliavimo metais 

1297, 9, 25 skyrius, Karaliaus Eduardo Pirmojo įstatymas, 
1, 9, 29 straipsniai 


EDUARDAS, Dievo valia Anglijos Karalius, Airijos Valdovas ir Gaja- 
nos Hercogas visiems arkivyskupams, vyskupams ir t. t. Mes esame matę 
Valdovo Henrio, kuris kadaise buvo Anglijos Karalius, mūsų tėvas, Didžią- 
ją Anglijos laisvių chartiją, parašytą tokiais žodžiais: 

HENRIKAS, Dievo valia Anglijos Karalius, Airijos Valdovas, Nor- 
mandijos ir Gajanos hercogas, Anžu grafas, sveikina visus arkivyskupus, 
vyskupus, abatus, vienuolynų vyresniuosius, grafus, baronus, šerifus, kle- 
bonus, pareigūnus ir visus dvarų valdytojus bei kitus mūsų ištikimus val- 
dinius, kurie pamatys šią Chartiją: žinokite, kad mes, visagalio Dievo gar- 
bei ir siekdami išgelbėti savo protėvių ir įpėdinių (Anglijos karalių) sielas, 
išaukštinti Šventąją Bažnyčią ir patobulinti mūsų Karalystės santvarką, tik 
savo laisva valia davėm ir suteikėm visiems šios Karalystės arkivyskupams, 
vyskupams, abatams, vienuolynų vyresniesiems, grafams, baronams ir vi- 
siems laisviems žmonėms šias laisves, kurių bus laikomasi mūsų Anglijos 
Karalystėje, visiems laikams. 


I. Laisvių patvirtinimas 


PIRMA, mes sutikome prieš Dievą ir šia Chartija patvirtinome savo 
ir savo įpėdinių vardu visiems laikams, kad Anglijos Bažnyčia būtų laisva 
ir kad visos jos laisvės ir teisės būtų neliečiamos. Mes taip pat sutikome ir 





* Didžioji chartija, paskelbta Jungtinės Karalystės Parlamento internetiniame puslapyje 
http://www.legislation.gov.uk/aep/Edw1cc1929/25/9/contents, išverstas iš anglų kal- 
bos. 

suteikėme visiems šios Karalystės laisviems žmonėms savo ir savo įpėdinių 
vardu visiems laikams toliau išdėstytas laisves, kurias turėtų ir kuriomis 
naudotųsi patys bei jų palikuonys savo ir savo įpėdinių vardu visiems lai- 
kams. 


IX. Londono laisvės ir t. t. 


Londono miestas turi turėti visas senąsias laisves ir papročius, kuriuos 
turėjo anksčiau. Be to, mes pareiškiame savo valią ir sutikimą, kad visi kiti 
miestai, miesteliai ir penkių uostų bei kitų uostų baronai, turėtų visas savo 
laisves ir laisvus papročius. 


XXIX. Įkalinimas ir t. t. prieštaraujant įstatymui. 
Teisingumo vykdymas 


Joks laisvas žmogus negali būti suimtas ar įkalintas, ar netekti savo 
turto, laisvių ar laisvų papročių, ar būti pripažintas už įstatymo ribų, ar 
ištremtas, ar bet kokiu kitu būdu nuskriaustas; ir mes nespręsim jo klau- 
simo ir nepasmerksim jo kitaip nei remdamiesi lygių jam asmenų teisėtu 
sprendimu ar šios šalies įstatymu. Mes niekam nepardavinėsim teisumo ar 
teisingumo ir iš nieko jų neatimsim ir jų nevilkinsim. 

Aktas, kuriame deklaruojamos valdinių teisės ir laisvės 
bei užtikrinamas Karūnos paveldėjimas 


Kadangi dvasiniai ir kilmingieji lordai bei Bendruomenių Rūmai, su- 
sirinkę šiame Parlamente, teisėtai, visiškai ir laisvai atstovaujantys visiems 
šios Karalystės žmonių luomams, vasario tryliktą dieną mūsų Viešpats 
tūkstantis šeši šimtai aštuoniasdešimt aštuntais metais (pagal seną stilių) 
pateikė Jūsų Didenybėms, tada vadinamiems ir tituluojamiems kaip Vil- 
helmas ir Marija, Oranijos princas ir princesė, jų asmenims esant, tam ti- 
krą deklaraciją raštu, sudarytą minėtųjų Lordų ir Bendruomenių Rūmų 
tokiais žodžiais, t. y.: 


Lordų ir Bendruomenių Rūmų deklaracijos esminiai teiginiai 

Kadangi paskutinysis Karalius Jokūbas Antrasis, talkinamas įvairių jo 
pasamdytų piktavalių patarėjų, teisėjų ir tarnautojų, bandė sugriauti ir iš- 
naikinti protestantų religiją ir šios Karalystės įstatymus ir laisves. 


Atleidimo nuo įstatymų ir jų sustabdymo galia 

Prisiimdamas sau galią ir naudodamasis ja atleisdavo nuo įstatymų 
taikymo ir vykdymo ir sustabdydavo jų veikimą nesant Parlamento suti- 
kimo. 


Prelatų įkalinimas 
Įkalindavo ir persekiojo kai kuriuos gerbiamus prelatus už jų nuolan- 
kius prašymus atleisti juos nuo sutikimo vykdyti minėtąją prisiimtą galią. 





* Teisių bilis, paskelbtas Jungtinės Karalystės Parlamento internetiniame puslapyje 
http://www.legislation.gov.uk/aep/WillandMarSess2/1/2/introduction, išverstas iš an- 
glų kalbos. 

Bažnyčios komisija 
Suteikė ir privertė įgyvendinti Didžiuoju antspaudu patvirtintą įga- 
liojimą įsteigti teismą, vadinamą Komisarų teismu Bažnyčios reikalams. 


Rinkliavų rinkimas 

Rinko rinkliavas Karūnos naudai ir naudojimui pasisavintos preroga- 
tyvos pagrindu už kitus laikotarpius ir kitais būdais, negu buvo nustatyta 
Parlamento. 


Nuolatinė armija 

Rinko ir išlaikė nuolatinę armiją šioje Karalystėje taikos metu nesant 
Parlamento sutikimo ir paskirstydavo karius apgyvendinti prieštaraujant 
įstatymui. 


Protestantų nuginklavimas ir t. t. 
Įsakinėjo nuginkluoti daugelį dorų valdinių, kurie buvo protestantai, 
tuo tarpu katalikai buvo ir ginkluoti, ir samdomi prieštaraujant įstatymui. 


Rinkimų pažeidimas 
Pažeidė Parlamento narių rinkimų laisvę. 


Neteisėtas persekiojimas 

Nagrinėjo Karališkojo suolo teisme bylas ir ieškinius, kurie esą pri- 
klauso tik Parlamento jurisdikcijai, ir taikė įvairias kitas savavališkas ir ne- 
teisėtas priemones. 


Prisiekusiųjų teismai 

Ir kadangi pastaraisiais metais į prisiekusiųjų gretas, ypač teisminiuo- 
se nagrinėjimuose dėl valstybės išdavystės, buvo įtraukiami šališki, paper- 
kami ir neatitinkantys reikalavimų asmenys, kurie nebuvo nekilnojamojo 
turto valdytojai. 


Nepagrįstai didelis užstatas 
Ir nepagrįstai didelio užstato buvo reikalaujama iš asmenų, sulaikytų 
baudžiamosiose bylose, apeinant įstatymus, kurie užtikrina valdinių laisvę. 


Baudos 
Ir buvo skiriamos nepagrįstai didelės baudos. 

Bausmės 
Ir buvo skiriamos neteisėtos ir žiaurios bausmės. 


Baudų suteikimas ir t. t. iki nuteisimo ir t. t. 

Ir buvo suteikiamos ir pažadamos kompensacijos ir konfiskacijos iki 
asmenų, iš kurių šias rinkliavas turėjo išieškoti, nuteisimo ar teismo spren- 
dimo. 

Visi šie veiksmai visiškai ir tiesiogiai prieštarauja šios Karalystės galio- 
jantiems įstatymams, statutams ir laisvėms. 


Konstatuojama, kad velionis Karalius Jokūbas Antrasis buvo nušalintas 
nuo valdymo, ir sostas liko laisvas, ir kad Oranijos princas parašė raštus 
Lordų ir Bendruomenių Rūmams dėl Parlamento atstovų rinkimų. 

Ir kadangi minėtasis velionis Karalius Jokūbas Antrasis buvo nušalin- 
tas nuo valdymo ir dėl to sostas liko laisvas, Jo Aukštybė Oranijos princas 
(kurį Visagalio Dievo malonė išrinko būti savo šlovingu įrankiu išlaisvi- 
nant šią Karalystę nuo katalikybės ir savivalės) įsakė (pritarus kilmingiems 
ir dvasiniams lordams ir kai kuriems pagrindiniams Bendruomenių Rūmų 
asmenims) parašyti raštus kilmingiems ir dvasiniams lordams, kurie yra 
protestantai, ir kitus raštus keletui grafysčių, miestų, universitetų, miestelių 
ir penkiems uostams, kad išrinktų tokius asmenis jiems atstovauti, kurie 
yra tinkami vykti į Parlamentą, susirinkti ir posėdžiauti Vestminsteryje 
tūkstantis šeši šimtai aštuoniasdešimt aštuntų metų sausio dvidešimt antrą 
dieną (pagal seną stilių), tam, kad būtų užtikrinta tokia santvarka, kai jų 
religija, įstatymai ir laisvės daugiau nepatirtų grėsmės būti išnaikintos, ir 
kuriais remiantis rinkimai buvo atitinkamai surengti. 


Valdinių teisės 

Ir dėl to minėtieji kilmingieji ir dvasiniai lordai ir Bendruomenių Rū- 
mai, remiantis atitinkamais raštais ir rinkimais, dabar yra sukviesti kaip vi- 
siškai ir laisvai atstovaujantys šiai tautai, nuodugniai apsvarsčius geriausias 
priemones minėtiems tikslams pasiekti, visų pirma (kaip tokiais atvejais 
paprastai darydavo jų protėviai) tam, kad apgintų ir pareikštų savo seno- 
vines teises, skelbia: 


Atleidimo nuo įstatymų vykdymo galia 
Kad pretenzijos į galią sustabdyti įstatymus ar jų vykdymą karališkuo- 
ju nurodymu nesant Parlamento sutikimo yra neteisėtos. 

Pastaruoju metu taikoma atleidimo nuo įstatymų vykdymo galia 

Kad pretenzijos į galią atleisti nuo įstatymų ar jų vykdymo karališkuo- 
ju nurodymu nesant Parlamento sutikimo taip, kaip ši galia buvo pasisa- 
vinta ir naudojama, yra neteisėtos. 


Bažnyčios tesimų pripažinimas neteisėtais 

Kad įgaliojimas įsteigti buvusį Komisarų teismą Bažnyčios reikalams 
ir visi kiti tokio pobūdžio įgaliojimai ir teismai yra neteisėti ir žalingi. 
Rinkliavų rinkimas 

Kad rinkliavų rinkimas Karūnos naudai ir naudojimui pasisavintos 


prerogatyvos pagrindu nesant Parlamento sutikimo už ilgesnius laikotar- 
pius ar kitais būdais, negu yra ar bus nustatyta, yra neteisėtas. 


Peticijos teisė 
Kad kreipimasis į Karalių su peticija yra valdinių teisė ir kad bet koks 
sulaikymas ir persekiojimas už tokias peticijas yra neteisėtas. 


Nuolatinė armija 


Kad nuolatinės armijos sušaukimas ir išlaikymas šioje Karalystėje tai- 
kos metu, nebent tam būtų Parlamento sutikimas, prieštarauja įstatymui. 


Valdinių ginklai 
Kad valdiniai, kurie yra protestantai, gali turėti ginklus savo gynybai, 
kaip leidžia jų padėtis ir įstatymas. 


Rinkimų laisvė 

Parlamento narių rinkimai privalo būti laisvi. 
Žodžio laisvė 

Kad už žodžio laisvę, svarstymus ar veiklą Parlamente neturi būti kal- 
tinama ar tardoma bet kuriame teisme ar vietoje, išskyrus Parlamentą. 


Nepagrįstai didelis užstatas 


Kad neturi būti reikalaujama nepagrįstai didelio užstato, neturi būti 
numatomos nepagrįstai didelės baudos ir neturi būti paskiriamos žiaurios 
ir neįprastos bausmės. 

Prisiekusieji 
Kad prisiekusiųjų sąrašai turi būti tinkamai sudaromi ir atrenkami. 


Konfiskacijos 
Kad visos suteikiamos ir pažadamos kompensacijos ir konfiskacijos iš 
asmenų iki jų nuteisimo yra neteisėtos ir negaliojančios. 


Dažni Parlamento susirinkimai 

Ir tam, kad būtų užkirstas kelias piktnaudžiauti valdžia ir kad įstaty- 
mai būtų tobulinami, stiprinami ir apsaugomi, Parlamentas turi susirinkti 
dažnai. 


Minėtų teisių pareiškimas. Karūnos pasiūlymas. Naudojimasis karališ- 
kąja galia. Karūnos apribojimai 

Ir jie pareiškia, pretenduoja ir primygtinai reikalauja visų šių anksčiau 
nurodytų punktų kartu ir atskirai po vieną, kaip savo neabejotinų teisių ir 
laisvių; bei tvirtina, kad jokie pareiškimai, sprendimai, veiksmai ar proce- 
dūros, kenkiantys tautai pagal bet kurį anksčiau nurodytą punktą, negali 
būti taikomi ateityje ar būti pavyzdys; pareikšti tokias savo teises jie buvo 
paskatinti Jo Aukštybės Oranijos princo deklaracija kaip vieninteliam bū- 
dui visiškai ištaisyti ir pašalinti anksčiau nurodytą piktnaudžiavimą valdžia. 

Ir būdami visiškai užtikrinti, kad Jo Aukštybė Oranijos princas už- 
baigs išlaisvinimo veiksmus, kuriuos plėtodamas jis jau taip toli pažengęs, 
ir kad ir toliau jis saugos juos ir jų teises, kurias jie čia yra pareiškę, nuo pa- 
žeidimų ir nuo kitų pasikėsinimų į jų religiją, teises ir laisves, minėtieji kil- 
mingieji ir dvasiniai lordai ir Bendruomenių Rrūmai, susirinkę Vestmins- 
teryje, nusprendžia, kad Vilhelmas ir Marija, Oranijos princesė ir princas, 
tapo ir yra skelbiami Anglijos, Prancūzijos ir Airijos karalysčių bei joms 
priklausančių dominionų Karaliumi ir Karaliene taip, kad šių karalysčių 
ir dominionų Karūna ir karališkasis orumas priklausytų jiems, princui ir 
princesei, jų gyvavimo kartu metu ir toliau pereitų vienam iš jų išgyve- 
nusiam, o po jų mirties šių karalysčių ir dominionų Karūna ir karališka- 
sis orumas turi pereiti minėtos princesės tiesioginiams įpėdiniams, o tuo 
atveju, jeigu tokių nebūtų - Jos Karališkajai Šviesybei Princesei Anai Danei 
ir jos tiesioginiams įpėdiniams, o jeigu tokių nebūtų - minėtojo Oranijos 
princo Didenybės tiesioginiams įpėdiniams. Ir kilmingieji, ir dvasiniai lor- 
dai bei Bendruomenių Rūmai prašo princą ir princesę priimti sostą atsi- 
žvelgiant į tai, kas anksčiau pasakyta. 

Nauja ištikimybės priesaika ir t. t. 

Ir kad toliau pateiktą priesaiką turi duoti visi asmenys, kurie privalo 
duoti ištikimybės ir pavaldumo priesaiką pagal įstatymą, vietoj ankstesnės 
priesaikos; ir kad ankstesnė ištikimybės ir pavaldumo priesaika yra panai- 
kinama. 


Ištikimybė 

Aš, A. B., nuoširdžiai pažadu ir prisiekiu, kad aš būsiu ištikimas ir 
lojalus Jų Didenybėms Karaliui Vilhelmui ir Karalienei Marijai. Tepadeda 
man Dievas. 


Pavaldumas 

Aš, A. B., prisiekiu, kad iš visos širdies neapkęsiu, nepakęsiu ir išsi- 
žadėsiu kaip bedievių ir eretiškų šių bjaurių doktrinos ir pozicijos, kad 
valdovus, kuriuos ekskomunikavo ar kurių atsižadėjo Popiežius ar Romos 
Sosto valdžia, gali nuversti ar nužudyti jų pavaldiniai ar bet kas kitas. Ir aš 
pareiškiu, kad joks svetimas princas, asmuo, prelatas ar valdovas neturės ar 
negalės turėti jurisdikcijos, galios, viršenybės, pranašumo ar valdžios šioje 
Karalystėje. Tepadeda man Dievas. 


Karūnos priėmimas. Dvejų Rūmų posėdžiai. Pavaldinių laisvių pripa- 
žinimas ir tarnautojų pareigos atsižvelgiant į tai. Vilhelmas ir Marija 
skelbiami Karaliumi ir Karaliene. Karūnos apribojimai. Katalikai ne- 
prileidžiami prie Karūnos. Kiekvienas Karalius ir t. t. turi deklaruoti 
Čarlzo II įstatymą. Jei asmeniui nėra 12 metų, tai turi būti padaryta 
pasiekus šį amžių. Karaliaus ir Karalienės sutikimas. 

Po to Jų Didenybės priėmė Anglijos, Prancūzijos ir Airijos karalysčių 
bei joms priklausančių dominionų Karūną ir karališkąjį orumą pagal Lor- 
dų ir Bendruomenių Rūmų sprendimą ir pageidavimą, išreikštą anksčiau 
pateiktoje deklaracijoje. 

Ir po to jų Didenybės išreiškė pageidavimą, kad kilmingieji ir dva- 
siniai lordai bei Bendruomenių Rūmai, kurie sudaro dvejus Parlamento 
Rūmus, turi posėdžiauti ir toliau ir kartu su Jų Didenybių karališkuoju pri- 
tarimu imtis efektyvių veiksmų užtikrinant šios Karalystės religiją, įstaty- 
mus ir laisves tam, kad šie ateityje nepatektų į pavojų ir nebūtų panaikinti, 
ir su tuo kilmingieji ir dvasiniai lordai bei Bendruomenių Rūmai sutiko ir 
toliau veiks atitinkamai. 

Šiuo metu, remdamiesi tuo, kas anksčiau pasakyta, kilmingieji ir dva- 
siniai lordai bei Bendruomenių Rūmai, susirinkę ratifikuoti, patvirtinti 
ir nustatyti minėtąją Deklaraciją ir jos straipsnius, sąlygas, pastraipas ir 
punktus, suteikiant šiems įstatymo galią, deramai priimtą Parlamento, pra- 
šo, kad būtų paskelbta ir įteisinta, kad visos šioje Deklaracijoje pareikštos 
ir įtvirtintos teisės ir laisvės, visos kartu ir atskirai po vieną, yra tikrosios, 
senovinės ir neginčijamos šios Karalystės žmonių teisės ir laisvės ir kad jos 
turi būti vertinamos, suteikiamos, pripažįstamos ir laikomos tokiomis; ir 
kad visi anksčiau išdėstyti punktai turi būti griežtai vykdomi ir jų tvirtai 
laikomasi taip, kaip jie yra išdėstyti šioje Deklaracijoje, ir visi pareigūnai 
ir tarnautojai turi tarnauti Jų Didenybėms ir jų įpėdiniams, laikantis šios 
Deklaracijos, visais laikais. 

Ir minėtieji kilmingieji ir dvasiniai lordai bei Bendruomenių Rūmai, 
pagarbiai atsižvelgdami į tai, kad Visagalio Dievo dangiškoji apvaizda, gai- 
lestingoji malonė šiai tautai ir valia, didžiausiai laimei, buvo išrinkti ir iš- 
saugoti Jų Didenybių asmenys valdyti mus iš jų protėvių sosto, už ką jam 
iš širdies gelmių nuolankiai dėkodami ir jį garbindami, nuoširdžiai, tvirtai, 
užtikrintai ir iš visos širdies mano ir dėl to pripažįsta, patvirtina ir skelbia, 
kad kadangi Karalius Jokūbas Antrasis buvo nušalintas nuo valdymo, o 
Jų Didenybės priėmė karūną ir karališkąjį orumą, kaip pasakyta anksčiau, 
minėtosios Didenybės tapo, yra ir turi būti pagal šios Karalystės įstatymus 
mūsų suverenūs valdovai, Anglijos, Prancūzijos ir Airijos karalysčių bei 
joms priklausančių dominionų Karaliumi ir Karaliene, ir kad minėtų kara- 
lysčių karališkasis titulas, karūna ir orumas bei visi susiję ir priklausantys 
apdovanojimai, vardai, titulai, regalijos, prerogatyvos, galios, jurisdikcijos 
ir valdžia visiškai, teisėtai ir nedalomai suteikiami ir įkūnijami, sujungiami 
ir sutelkiami jų idinguose asmenyse. Ir tam, kad būtų išsklaidytos visos 
abejonės ir nesutarimai šioje Karalystėje dėl pretenzijų į Karūną ir kad 
būtų užtikrintas sosto paveldėjimas, nuo kurio su Dievo pagalba visiškai 
priklauso šios tautos vientisumas, taika, ramybė ir saugumas, minėtieji kil- 
mingieji ir dvasiniai lordai bei Bendruomenių Rūmai prašo Jų Didenybių 
įteisinti, nustatyti ir paskelbti, kad šių karalysčių ir dominionų su viskuo, 
kas su jais yra susiję ir jiems priklauso, karūna ir karališkoji valdžia turi 
priklausyti Jų Didenybėms jų gyvavimo metu ir toliau pereiti vienam iš jų 
išgyvenusiam, ir kad neribotas, absoliutus ir visiškas naudojimasis karališ- 
kąja galia ir valdžia turi priklausyti ir turi būti įgyvendinamas tik Jo Dide- 
nybės abiejų Jų Didenybių vardu jų abiejų gyvavimo metu; o po jų mirties 

karūna ir viskas, kas jai priklauso, turi pereiti ir priklausyti Jos Didenybės 
tiesioginiams įpėdiniams, o tuo atveju, jeigu tokių nebūtų - jos Karališka- 
jai Šviesybei Princesei Anai Danei ir jos tiesioginiams įpėdiniams, o jeigu 
tokių nebūtų - Jo Didenybės tiesioginiams įpėdiniams; ir tokiai tvarkai mi- 
nėtieji kilmingieji ir dvasiniai lordai bei Bendruomenių Rūmai visų žmo- 
nių vardu nuolankiai ir ištikimai paklūsta patys, taip pat ir jų įpėdiniai ir 
palikuonys visiems laikams ir nuoširdžiai pažada, kad jie rems, palaikys ir 
gins Jų Didenybes ir šiame akte nurodytus ir esančius apribojimus ir Ka- 
rūnos paveldėjimą visomis savo galiomis, gyvybėmis ir turtais prieš visus 
asmenis, kurie bandys veikti atvirkščiai. 

Ir kadangi patirtis rodo, kad šios protestantų Karalystės saugumas 
ir gerovė nesuderinami su kataliko valdovo valdymu ar su Karaliaus ar 
Karalienės santuoka su kataliku, minėtieji kilmingieji ir dvasiniai lordai 
bei Bendruomenių Rūmai taip pat prašo įteisinti, kad kiekvienas asmuo 
ir asmenys, kurie yra ar bus susitaikę, ar palaikys ryšį su Šventuoju Sos- 
tu ar Romos Bažnyčia, ar išpažins katalikų religiją, ar sudarys santuoką 
su kataliku ar katalike, bus nušalinti ir niekada negalės paveldėti, turėti ir 
valdyti šios Karalystės ir Airijos bei joms priklausančių dominionų ar kitų 
teritorijų Karūną ir valdžią, ar turėti ar naudotis karališkąja galia, valdžia 
ar jurisdikcija jų ribose; ir kiekvienu tokiu atveju ar atvejais šių karalysčių 
žmonės turi būti ir yra atleidžiami nuo savo ištikimybės priesaikos; ir kad 
ši Karūna ir valdžia kartkarčiais bus paveldimos ir priklausys asmeniui ar 
asmenims, kurie yra protestantai ir kurie būtų paveldėję ir valdę Karalystę, 
jei minėtasis asmuo ar asmenys būtų mirę natūralia mirtimi, arba susitai- 
kę, palaikę ryšį, išpažinę religiją ar sudarę santuoką, kaip nurodyta anks- 
čiau; ir kad kiekvienas šios Karalystės Karalius ar Karalienė, kurie užims 
ir paveldės šios Karalystės imperinę Karūną, pirmo Parlamento pirmąją 
susitikimo dieną po to, kai užims sostą, sėdėdami savo soste Lordų Rū- 
muose esant ten susirinkusiems lordams ir bendruomenėms, arba jo ar 
jos karūnavimo metu ar duodami karūnavimo priesaiką (tai turi įvykti 
pirmiausia) esant asmeniui ar asmenims, kurie administruoja karūnavimo 
priesaiką, turi parengti, pasirašyti ir garsiai perskaityti deklaraciją, nuro- 
dytą Statute, kurį priėmė Karalius Čarlzas Antrasis tryliktais savo valdymo 
metais, pavadinimu „Aktas dėl efektyvesnio Karaliaus asmens ir valdžios 
užtikrinimo atimant iš katalikų teisę posėdžiauti bet kuriuose Parlamento 
Rūmuose“. Bet jei atsitiktų taip, kad toks Karalius ar Karalienė, paveldė- 
ję šios Karalystės sostą, bus jaunesnis nei dvylikos metų, toks Karalius ar 

Karalienė turi parengti, pasirašyti ir garsiai perskaityti šią deklaraciją savo 
karūnavimo metu arba pirmo Parlamento pirmąją susitikimo dieną, kaip 
nurodyta anksčiau, kai tik jam ar jai sukaks dvylika metų. 

Ir viskas, ką tvirtina ir ko pageidauja Jų Didenybės, turi būti paskelbta, 
įteisinta ir įtvirtinta šio esamo Parlamento valdžia ir turi galioti, išlikti ir 
būti šios Karalystės įstatymu visiems laikams; ir tai yra atitinkamai skelbia- 
ma, įteisinama ir įtvirtinama Jų Didenybių, esant kilmingųjų ir dvasinių 
lordų bei Bendruomenių Rūmų, susirinkusių Parlamente, pritarimui ir 
sutikimui. 


II Non obstantes negaliojimas 


Joks atleidimas nuo bet kurio statuto ar bet kurios jo dalies įgyven- 
dinimo taikant Non obstante yra panaikinamas ir neturi galios, išskyrus 
atvejus, kai toks atleidimas numatytas pačiame statute. 

SOSTO PAVELDĖJIMO (SANTVARKOS) 
AKTAS 1701 M.50 


Aktas dėl tolesnio Karūnos apribojimo ir valdinių teisių 
ir laisvių geresnio užtikrinimo 


I. Konstatuojamas Statutas „Stat. 1 W. 8 M. Sess. 2. c. 2. $2.“ ir kad 
Glosterio Karalienė ir Kunigaikštis yra mirę; ir kad Jo Didenybė pavedė 
toliau užtikrinti Karūnos paveldėjimą protestantų įpėdinių. Princesės So- 
fijos, Hanoverio kurfiurstės ir kunigaikštienės našlės, mirusios Bohemijos 
Karalienės dukros, Karaliaus Džeimso Pirmojo dukros paveldėjimo teisė 
po Karaliaus ir Princesės Anos, nesant šios Princesės ir Jo Didenybės pa- 
likuonių, atitinkamai, ir jos tiesioginių įpėdinių, kurie yra protestantai. 

Atsižvelgiant į tai, kad pirmaisiais Jūsų Didenybės ir mūsų mirusios 
maloningosios aukščiausios valdovės Karalienės Marijos (šviesaus atmi- 
nimo) karaliavimo metais buvo priimtas Parlamento aktas pavadinimu 
„Aktas, kuriame deklaruojamos valdinių teisės ir laisvės bei užtikrinamas 
Karūnos paveldėjimas“, kuriuo (be kita ko) buvo priimta, nustatyta ir pa- 
reikšta, kad Anglijos, Prancūzijos ir Airijos karalysčių bei joms priklau- 
sančių dominionų Karūna ir karališkoji valdžia turi priklausyti ir toliau 
pereiti Jūsų Didenybei ir minėtai mirusiai Karalienei Jūsų Didenybės ir 
minėtos Karalienės gyvavimo kartu metais ir toliau pereiti vienam iš Jūsų 
išgyvenusiam: o po Jūsų Didenybės ir minėtos Karalienės mirties Karūna 
ir karališkoji valdžia turi pereiti ir priklausyti minėtos mirusios Karalienės 
tiesioginiams įpėdiniams, o tuo atveju, jeigu tokių nebūtų - jos Karališka- 
jai Šviesybei Princesei Anai Danei ir jos tiesioginiams įpėdiniams, o jeigu 
tokių nebūtų - Jūsų Didenybės tiesioginiams įpėdiniams. 





* Sosto paveldėjimo (Santvarkos) aktas, paskelbtas Jungtinės Karalystės Parlamento 
internetiniame puslapyje http://www.legislation.gov.uk/aep/Will3/12-13/2/contents, 
išverstas iš anglų kalbos. 

Šiuo Aktu taip pat buvo priimta, kad kiekvienas asmuo ir visi asme- 
nys, kurie kada nors susitaikė, arba vėliau susitaikytų, ar palaikytų ryšį su 
Šventuoju Sostu ar Romos Bažnyčia, ar išpažintų katalikų religiją, ar su- 
darytų santuoką su kataliku ar katalike, turi būti nušalinti ir yra šiuo Aktu 
pripažįstami visiems amžiams kaip negalintys paveldėti, turėti ar naudoti 
šios Karalystės, Airijos, bei Karalystei priklausančių dominionų ar bet ku- 
rios šių dalies Karūna ir valdžia, arba turėti karališkąją galią, valdžią ar 
jurisdikciją ar ja naudotis šių ribose; ir dėl šios priežasties kiekvienu tokiu 
atveju šių karalysčių žmonės turi būti ir yra atleidžiami nuo savo ištikimy- 
bės priesaikos, ir ši Karūna ir valdžia kartkarčiais bus paveldimos ir pri- 
klausys asmeniui ar asmenims, kurie yra protestantai ir kurie būtų pavel- 
dėję ir valdę Karalystę, jei minėtasis asmuo ar asmenys būtų mirę natūralia 
mirtimi arba susitaikę, palaikę ryšį, išpažinę religiją ar sudarę santuoką, 
kaip nurodyta anksčiau. 

Priėmus šį Statutą ir jame numatytą santvarką, Jūsų Didenybės nuo- 
lankūs valdiniai, kuriems buvo sugrąžinta visa ir laisva teisė turėti savo 
religiją, teises ir laisves, su Dievo apvaizda, kuri suteikė sėkmę Jūsų Dide- 
nybės teisingiems darbams ir nenuilstamoms pastangoms, skirtoms šiam 
tikslui pasiekti, neturėjo didesnės žemiškos palaimos, nei tikėtis ar pagei- 
dauti pamatyti Jūsų Didenybės, kuriai (Dievo valia) jie dėkingi už savo 
ramybę ir kurios protėviai daugelį metų buvo pagrindiniai reformuotos 
religijos ir Europos laisvių gynėjai, ir mūsų minėtosios maloningosios 
aukščiausiosios Valdovės, atsiminimai apie kurią visada bus brangūs šių 
karalysčių valdiniams, karališkuosius palikuonius: ir kadangi tokia buvo 
Visagalio Dievo valia pasiimti mūsų minėtąją maloningąją aukščiausiąją 
Valdovę ir taip pat daugiausia vilčių suteikiantį princą Vilhelmą, Gloste- 
rio kunigaikštį (vienintelį išlikusį Jos Karališkosios Didenybės Princesės 
Anos Danės palikuonį), Jūsų Didenybės ir jūsų nuolankių valdinių ne- 
išsakomam sielvartui ir liūdesiui, kuriems esant tokiam netekimui pri- 
menama, kad tik nuo Visagalio Dievo malonės priklauso pratęsti Jūsų 
Didenybės ir Jos Karališkosios Didenybės gyvenimą ir suteikti Jūsų Di- 
denybei ir Jos Karališkajai Didenybei tokį palikuonį, kuris galėtų pavel- 
dėti anksčiau minėtąsias Karūną ir karališkąją valdžią pagal atitinkamus 
apribojimus, išdėstytus šiame Akte, nuolat meldžia dieviškąją malonę dėl 
šių palaiminimų: ir minėtieji Jūsų Didenybės valdiniai, kasdien patirian- 
tys Jūsų karališkąją globą ir rūpestį dėl esamos ir būsimos šių karalysčių 
gerovės, ypač norėtų, kad Jūsų sostas toliau užtikrintų Karūnos pavel- 

dėjimą protestantų palikuoniams, o tai užtikrintų tautos laimę ir mūsų 
religijos saugumą; ir šios Karalystės saugumui, taikai ir ramybei yra ne- 
abejotinai būtina išsklaidyti visas abejones ir nesutarimus šioje Karalys- 
tėje dėl pretenzijų į Karūną ir užtikrinti sosto, į kurį Jūsų valdiniai gali 
saugiai kreiptis dėl globos, paveldėjimo apibrėžtumą, kaip nustato šiame 
Akte išdėstyti apribojimai. 

Dėl šios priežasties tam, kad būtų užtikrintas Karūnos paveldėjimas 
protestantų palikuoniams, mes, Jūsų Didenybės pareigingiausi ir ištiki- 
miausi valdiniai, kilmingieji ir dvasiniai lordai bei Bendruomenių Rūmai, 
susirinkę šiame Parlamente, prašome Jūsų Didenybės, kad būtų įstatymu 
priimta ir paskelbta, ir tebūna įstatymu priimta ir paskelbta Karaliaus 
aukščiausiąja didybe, esant kilmingųjų ir dvasinių lordų bei Bendruome- 
nių Rūmų, surinktų Parlamente, pritarimui ir sutikimui, ir jiems suteikta 
valdžia, kad didingoji Princesė Sofija, Hanoverio kurfiurstė ir kunigaikštie- 
nė našlė, mūsų didingojo mirusio aukščiausiojo valdovo, šviesaus atmini- 
mo Karaliau Džeimso Pirmojo, dukra, bus ir yra šiuo aktu skelbiama kita 
pretendente eilėje pagal paveldėjimą tarp protestantų paveldėtojų į minėtų 
Anglijos, Prancūzijos ir Airijos karalysčių su joms priklausančių dominio- 
nų ir teritorijų imperinę Karūną ir orumą po Jo Didenybės ir Princesės 
Anos Danės ir nesant minėtosios Princesės Anos ar Jo Didenybės pali- 
kuonių atitinkamai: ir kad nuo ir po Jo Didenybės, mūsų dabartinio aukš- 
čiausiojo valdovo, ir Jos Karališkosios Didenybės Princesės Anos Danės ir 
nesant minėtosios Princesės Anos ar Jo Didenybės palikuonių atitinkamai, 
Anglijos, Prancūzijos ir Airijos karalysčių su joms priklausančių dominio- 
nų ir teritorijų Karūna ir karališkoji valdžia, ir minėtų karalysčių karališ- 
kasis orumas bei visi susiję ir priklausantys apdovanojimai, vardai, titulai, 
regalijos, galios, jurisdikcijos ir valdžia turi būti, išlikti ir toliau priklausyti 
minėtajai didingajai Princesei Sofijai ir jos tiesioginiams įpėdiniams, kurie 
yra protestantai: ir jiems minėtieji kilmingieji ir dvasiniai lordai bei Ben- 
druomenių Rūmai, kaip ir jų įpėdiniai ir palikuonys, visų šios Karalystės 
žmonių vardu nuolankiausiai ir ištikimiausiai paklūsta ir paklus, ir ištiki- 
mai pažada, kad po Jo Didenybės ir Jos Karališkosios Didenybės mirties 
ir nesant jų tiesioginių įpėdinių remti, palaikyti ir ginti minėtąją Prince- 
sę Sofiją ir jos tiesioginius įpėdinius, kurie yra protestantai, pagal šiame 
Akte nurodytus ir esančius apribojimus ir Karūnos paveldėjimą visomis 
savo galiomis, gyvybėmis ir turtais prieš visus asmenis, kurie bandys veikti 
atvirkščiai. 

II. Asmenų, turinčių paveldėjimo teisę pagal šį Aktą, kurie palaiko 
ryšį su Romos Bažnyčia, pripažinimas neveiksniais pagal buvusį Aktą; 
karūnavimo priesaikos nustatymas pagal Statutą 1 W. X M. c. 6. 

Įsigaliojus šiam Aktui ir visiems laikams kiekvienas asmuo ir asme- 
nys, kurie užims ar paveldės, ar gali užimti ar paveldėti minėtąją Karūną 
dėl apribojimų, numatytų šiame Akte, ir yra ar bus susitaikę ar palaikys 
ryšį su Šventuoju Sostu ar Romos Bažnyčia, ar išpažins katalikų religiją, 
ar sudarys santuoką su kataliku ar katalike, bus pripažinti neveiksniais, 
kaip tokiu atveju ar atvejais numatyta, priimta ir nustatyta pagal minėtą 
išdėstytą Aktą; ir kad kiekvienas šios Karalystės Karalius ir Karalienė, kurie 
ateis ir paveldės šios Karalystės imperinę Karūną, pagal šį Aktą turės duoti 
karūnavimo priesaiką savo karūnavimo metu pagal pirmais Jo Didenybės 
ir minėtosios Karalienės Marijos valdymo metais Parlamento priimtą aktą 
pavadinimu „Aktas dėl karūnavimo priesaikos nustatymo“ ir turės pareng- 
ti, pasirašyti ir perskaityti pareiškimą, nurodytą Akte, išdėstytame anks- 
čiau, jame numatyta tvarka ir forma. 

III. Nuostatos dėl karalysčių religijos, įstatymų ir laisvių užtikri- 
nimo. 

Ir kadangi yra reikalinga ir būtina taip pat užtikrinti mūsų religijos, 
įstatymų ir laisvių gerovę ir klestėjimą ir po Jūsų Didenybės ir Princesės 
Anos Danės mirties tuo atveju, jei nei Princesė, nei Jūsų Didenybė nepa- 
liktų palikuonių, Karaliaus aukščiausiąja didybe, esant dvasinių ir kilmin- 
gųjų lordų bei Bendruomenių Rūmų, surinktų Parlamente, pritarimui ir 
sutikimui, ir jiems suteikta valdžia yra nustatoma, kad bet kuris asmuo, 
paveldintis šią Karūną, turi prisijungti prie Anglijos Bažnyčios, kuri yra 
įtvirtinta įstatyme; 

Kad tuo atveju, jei šios Karalystės Karūna ir imperinis orumas pereis 
bet kuriam asmeniui, kuris nėra gimęs Anglijos Karalystėje, jos tauta nega- 
li būti įpareigota dalyvauti bet kuriame kare ginant dominionus ar teritori- 
jas, kurios nepriklauso Anglijos Karūnai, be Parlamento pritarimo; 

Kad įsigaliojus šiame Akte nurodytam apribojimui joks asmuo, gimęs 
už Anglijos, Škotijos ar Airijos karalysčių ar joms priklausančių dominio- 
nų ribų (nors toks ir taptų šalies gyventoju (išskyrus atvejus, kai abu tėvai 
yra anglai)), negalės būti Slaptosios tarnybos nariu arba bet kurių Parla- 
mento Rūmų nariu, arba užimti atsakingas pareigas, civilines ar karines, 
arba gauti iš Karūnos žemes, nekilnojamąjį ar paveldimą turtą pats arba 
pagal patikėjimo teisę; 

Kad jokia malonė pagal Anglijos Didįjį antspaudą negali būti suteikta 
apkaltos, pradėtos Parlamento Bendruomenių Rūmuose, atveju. 

IV. Karalystės įstatymų ir statutų patvirtinimas 

Ir kadangi Anglijos įstatymai yra prigimtinė jos žmonių teisė ir visi 
karaliai ir karalienės, kurios užims šios Karalystės sostą, privalo valdyti 
Karalystę pagal minėtus įstatymus, ir visi pareigūnai ir tarnautojai privalo 
tarnauti jiems atsižvelgiant į šiuos įstatymus, tai minėti kilmingieji ir dvasi- 
niai lordai bei Bendruomenių Rūmai nuolankiai prašo, kad visi Karalystės 
įstatymai ir statutai dėl įtvirtintos religijos bei žmonių teisių ir laisvių už- 
tikrinimo ir visi šiuo metu galiojantys Karalystės įstatymai ir statutai būtų 
ratifikuoti ir patvirtinti; taigi šie įstatymai ir statutai Jūsų Didenybės, esant 
kilmingųjų ir dvasinių lordų bei Bendruomenių Rūmų pritarimui ir sutiki- 
mui, ir jiems suteikta valdžia yra atitinkamai ratifikuojami ir patvirtinami. 

ŽMOGAUS TEISIŲ AKTAS 19885! 


1988, 42 SKYRIUS 


Aktas priimtas, siekiant toliau įgyvendinti teises ir laisves, garantuo- 
jamas Europos žmogaus teisių konvencijos; sukurti nuostatą, atsižvelgiant 
į einančius oficialias teisines pareigas asmenis, tapusius Europos Žmogaus 
Teisų Teismo teisėjais; ir kitiems susijusiems tikslams. 


[Lapkričio 9, 1988] 


Priimtas Jos Prakilniausiosios Didenybės Karalienės, patariant ir pri- 
tariant pagal įgaliojimus dvasiniams ir pasaulietiniams lordams, Bendruo- 
menių Rūmams ir išrinktam dabartiniam Parlamentui, jis yra toks: 


Įžanga 


1. Konvencijos teisės 

(1) Šiame Akte „Konvencijos teisės“ reiškia teises ir fundamentalias 
laisves, išdėstytas 

(a) 2-ame - 12-ame ir 14-ame Konvencijos straipsniuose, 

(b) pirmo protokolo 1-ame - 3-iame straipsniuose ir 

(c) 1-ame trylikto protokolo straipsnyje, pagal Konvencijos 16-4 — 
18-ą straipsnius. 

(2) Tie straipsniai turi padaryti poveikį šio Akto tikslams priklauso- 
mai nuo bet kokios nurodytos išlygos ar sąlygos (o kurios - žr. 14-oje ir 
15-oje dalyse). 

(3) Straipsniai yra išdėstyti 1-ame sąraše. 

(4) Valstybės sekretorius pagal įsakymą gali padaryti tokias pataisas 





>" Žmogaus teisių aktas, paskelbtas Jungtinės Karalystės Parlamento internetiniame pus- 
lapyje http://www.legislation.gov.uk/ukpga/1998/42, išverstas iš anglų kalbos. 

šiame Akte, jeigu jis manys, kad būtina atspindėti protokolo poveikį, susi- 
jusį su Jungtine Karalyste. 

(5) 4-ame poskyryje „protokolas“ reiškia Konvencijos protokolą, 

(a) kurį Jungtinė Karalystė ratifikavo, arba 

(b) kurį Jungtinė Karalystė pasirašė siekdama ratifikuoti. 

(6) Įsakymu negalima padaryti jokių pataisų pagal 4-ą poskyrį, kad 
jos įsigaliotų prieš minėto protokolo įsigaliojimą, susijusį su Jungtine Ka- 
ralyste. 


2. Konvencijos teisių interpretacija 

(1) Teismas ar tribunolas, spręsdamas klausimą, kuris iškilo ryšium su 
Konvencijos teise, turi atsižvelgti į 

(a) Europos Žmogaus Teisių Teismo nuosprendį, sprendimą, deklara- 
ciją ar patariamąją nuomonę, 

(b) Komisijos nuomonę, pateiktą pranešime, priimtame pagal Kon- 
vencijos 31-ą straipsnį, 

(c) Komisijos sprendimą, susijusį su Konvencijos 26-u arba 27(2)-u 
straipsniu, arba 

(d) Ministrų komiteto nutarimą, priimtą pagal Konvencijos 46-ą 
straipsnį, 

bet kada padarytą ar pateiktą, kiek jie susiję su teismo ar tribunolo 
nuomone ir teismo procesu, kuriame tas klausimas iškilo. 

(2) Bet kurio nuosprendžio, sprendimo, deklaracijos ar nuomonės, į 
kuriuos turi būti atsižvelgta pagal šį skirsnį, įrodymas turi būti pateiktas 
teismo procese bet kuriam teismui ar tribunolui tokiu būdu, kuris neprieš- 
tarautų taisyklėms. 

(3) Šiame skirsnyje „taisyklės“ reiškia teismo taisykles arba tribunolo 
teismo proceso taisykles, specialiai šiai daliai priimtas, 

(a) Lordo kanclerio arba Valstybės sekretoriaus ryšium su bet kokiu 
teismo procesu, nesusijusiu su Škotija, 

(b) Valstybės sekretoriaus ryšium su bet kokiu teismo procesu, susi- 
jusiu su Škotija, arba 

(c) Šiaurės Airijos departamento, susijusio su tribunolo teismo proce- 
su Šiaurės Airijoje, 

(i) kuris susijęs su perduotais reikalais, ir 

(ii) kuriam negalioja taisyklės, priimtos pagal (a) paragrafą. 

3. Įstatymų interpretacija 

(1) Kiek tik įmanoma, įstatymai ir jų lydimieji teisės aktai turi būti 
suvokiami ir jiems suteikiama galia tokiu būdu, kuris neprieštarauja Kon- 
vencijos teisėms. 

(2) Ši dalis 

(a) taikoma įstatymams ir jų lydimiesiems teisės aktams juos priimant; 

(b) nepaveikia bet kokių nesuderinamų įstatymų galiojimo, tolesnio 
veikimo ar vykdymo; ir 

(c) nepaveikia bet kokių nesuderinamų lydimųjų teisės aktų galioji- 
mo, tolesnio veikimo ar vykdymo, jeigu (nepaisant bet kokios jų atšauki- 
mo galimybės) įstatymai trukdo pašalinti nesuderinamumą. 


4. Nesuderinamumo deklaracija 

(1) (2) poskyris taikomas bet kuriame teismo procese, kuriame teis- 
mas nusprendžia, ar įstatymo nuostata atitinka Konvencijos teisę. 

(2) Jeigu teismas yra įsitikinęs, kad nuostata neatitinka Konvencijos 
teisės, jis gali deklaruoti tą neatitikimą. 

(3) (4) poskyris taikomas bet kuriame teismo procese, kuriame teismas 
nusprendžia, ar įstatymų lydimojo teisės akto, priimto naudojantis įstatymo 
galia, suteikta lydimajam teisės aktui, nuostata atitinka Konvencijos teisę. 

(4) Jeigu teismas yra įsitikinęs, 

(a) kad nuostata nesuderinama su Konvencijos teise, ir 

(b) kad (nepaisant bet kokios jų atšaukimo galimybės) tam tikri įsta- 
tymai užkerta kelią pašalinti nesuderinamumą, jis gali pateikti nesuderi- 
namumo deklaraciją. 

(5) Šiame straipsnyje „teismas“ reiškia 

(a) Aukščiausiąjį Teismą; 

(b) Slaptosios tarybos Teisinių reikalų komitetą; 

(c) Karo teismo apeliacinį teismą; 

(d) Škotijoje Aukštąjį teisingumo teismą, posėdžiaujantį kitaip negu 
Bylų teismas ar Sesijos teismas; 

(e) Anglijoje ir Velse arba Šiaurės Airijoje Aukštąjį teismą arba Ape- 
liacinį teismą; 

(f) Apsaugos teismą, bet kuriuo atveju klausimus sprendžiant Šeimos 
skyriaus pirmininkui, vice-kancleriui arba Aukštojo teismo teisėjui. 

(6) Pagal šią dalį deklaracija („nesuderinamumo deklaracija“ 

(a) nepaveikia tam tikros nuostatos galiojimo, tolesnio veikimo ar 
vykdymo, dėl kurio ji padaroma; ir 

(b) yra neprivaloma bylos šalims teismo procese, kuriame ji padaroma. 


5. Karūnos teisė įsiterpti 

(1) Kai teismas svarsto, ar pateikti nesuderinamumo deklaraciją, Ka- 
rūna turi teisę išsakyti pastabas, atitinkančias teismo taisykles. 

(2) Bet kuriuo atveju, kuriam tinka (1) poskyris, 

(a) Karūnos ministras (arba jo paskirtas asmuo), 

(b) Škotijos vykdomosios valdžios narys, 

(c) Šiaurės Airijos ministras, 

(d) Šiaurės Airijos departamentas 

turi teisę, išsakęs pastabas, neprieštaraujančias teismo taisyklėms, pri- 
sijungti prie teismo proceso kaip bylos šalis. 

(3) Pastabos pagal (2) poskyrį gali būti išsakytos bet kuriuo teismo 
proceso metu. 

(4) Asmuo, paskirtas būti bylos šalimi baudžiamajame procese (išsky- 
rus Škotiją), išsakęs pastabas pagal (2) poskyrį, gavęs leidimą, gali pateikti 
apeliaciją Aukščiausiajam Teismui dėl nesuderinamumo deklaracijos, pa- 
teiktos teismo proceso metu. 

(5) (4) poskyryje 

„baudžiamasis teismo procesas“ apima visus teismo procesus Karo 
teismo apeliaciniame teisme; o „leidimas“ reiškia leidimą, suteiktą teismo, 
pateikiančio nesuderinamumo deklaraciją, arba Aukščiausiojo Teismo. 


6. Valdžios institucijų veiksmai 

(1) Valdžios institucijos veiksmai, prieštaraujantys Konvencijos teisei, 
yra neteisėti. 

(2) (1) poskyris netaikomas veiksmui, jeigu 

(a) dėl vienos ar daugiau įstatymo nuostatų valdžios institucija nega- 
lėjo pasielgti kitaip; arba 

(b) tais atvejais, kai vienos ar daugiau įstatymų arba lydimųjų teisės 
aktų nuostatų, kurių negalima suprasti arba įgyvendinti taip, kad jos ne- 
prieštarautų Konvencijos teisėms, valdžios institucija veikė taip, kad įgy- 
vendintų šias nuostatas. 

(3) Šiame straipsnyje „valdžios institucija“ apima 


113 


PASAULIO VALSTYBIŲ KONSTITUCIJOS | Jungtinė Didžioji Britanija ir Šiaurės Airijos Karalystė 


(a) teismą arba tribunolą ir 

(b) bet kurį asmenį, kurio funkcijos yra viešo pobūdžio funkcijos, 

bet neapima nė vienų Parlamento Rūmų ar asmens, atliekančio funk- 
cijas, susijusias su Parlamento procedūrine tvarka. 

(4) sk sr akis i a 

(5) Kalbant apie tam tikrą veiksmą, asmuo nėra valdžios institucija tik 
pagal (3) (b) poskyrį, jeigu tas veiksmas yra privataus pobūdžio. 

(6) „Veiksmas“ apima neveikimą, bet neapima neveikimo 

(a) inicijuoti arba pateikti Parlamentui įstatymo projektą; arba 

(b) priimti bet kokį pirminį įstatymą arba taisantįjį įsakymą. 


7. Teismo procesas 

(1) Asmuo, teigiantis, kad valdžios institucija veikė (ar siekė veikti) 
tokiu būdu, kuris tampa neteisėtas dėl 6 (1) dalies, gali 

(a) pradėti teismo procesą prieš valdžios instituciją remiantis šiuo 
aktu atitinkamame teisme ar tribunole, arba 

(b) remtis atitinkama Konvencijos teise ar teisėmis bet kokiame teis- 
mo procese, bet tik tada, jeigu jis yra (ar būtų) nukentėjusysis dėl neteisėto 
veiksmo. 

(2) (1) (a) poskyryje „atitinkamas teismas ar tribunolas“ reiškia tokį 
teismą ar tribunolą, kuris gali būti apibrėžtas pagal taisykles; teismo proce- 
sas prieš valdžios instituciją apima ir priešieškinį ar panašų procesą. 

(3) Jeigu teismo procesas pradedamas pateikus pareiškimą teismi- 
nei peržiūrai, pareiškėjas turi turėti pagrįstą interesą, susijusį su neteisėtu 
veiksmu, tik jeigu jis yra ar būtų nukentėjęs dėl to veiksmo. 

(4) Jeigu teismo procesas pradedamas pateikus peticiją teisminei per- 
žiūrai Škotijoje, pareiškėjas turi turėti teisę ir interesą pateikti ieškinį dėl 
neteisėto veiksmo tik tada, jeigu jis yra ar būtų nukentėjęs dėl to veiksmo. 

(5) Teismo procesas pagal (1) (a) poskyrį turi būti pradėtas baigiantis 

(a) vienerių metų laikotarpiui nuo tos datos, kai buvo padarytas veiks- 
mas, dėl kurio skundžiamasi; arba 

(b) tokiam ilgesniam laikotarpiui, kurį teismas ar tribunolas laiko tin- 
kamu, atsižvelgiant į visas aplinkybes, bet jam taikoma bet kokia taisyklė, 
skirianti griežtesnį laiko limitą tame teismo procese. 

(6) (1) (b) poskyryje „teismo procesas“ apima 

(a) teismo procesą, pradėtą valdžios institucijos iniciatyva; ir 

(b) apeliaciją dėl teismo ar tribunolo sprendimo. 

(7) Taikant šią dalį, asmuo yra nukentėjusysis nuo neteisėto veiksmo 
tik tada, jeigu jis būtų nukentėjusysis pagal Konvencijos 34 straipsnį ir jei- 
gu teismo procesas dėl šio veiksmo būtų pradėtas Europos Žmogaus Tei- 
sių Teisme. 

(8) Niekas pagal šį Aktą negali padaryti baudžiamojo nusižengimo. 

(9) Šioje dalyje „taisyklės“ reiškia 

(a) su teismo procesu teisme ar tribunole (išskyrus Škotiją) susijusias 
taisykles, priimtas Lordo kanclerio arba Valstybės sekretoriaus šiai daliai, 
arba teismo taisykles; 

(b) su teismo procesu teisme ar tribunole Škotijoje susijusias taisykles, 
priimtas Valstybės sekretoriaus tiems tikslams; 

(c) ryšium su teismo procesu tribunole Šiaurės Airijoje; 

(i) kuris susijęs su perduotais spręsti klausimais; ir 

(ii) kuriam nebuvo priimta galiojančių taisyklių pagal (a) paragrafą, tai- 
sykles, priimtas Šiaurės Airijos departamento tiems tikslams, ir apima nuos- 
tatą, priimtą įsakymu pagal 1990 Teismų ir teisinių paslaugų akto 1-4 dalį. 

(10) Priimant taisykles, turi būti atsižvelgta į 9-ą dalį. 

(11) Ministras, turintis įgaliojimus priimti taisykles tam tikram tri- 
bunolui, gali tam tikra apimtimi, kurią jis laiko reikiama, užtikrinti, kad 
tribunolas galėtų suteikti tinkamą teisės gynimo būdą, susijusį su valdžios 
institucijos veiksmu (ar siūlomu veiksmu), kuris yra (ar būtų) neteisėtas 
dėl 6 (1) dalies, įsakymu prisidėdamas prie 

(a) žalos atlyginimo ar teisės gynimo būdų, kuriuos tribunolas gali 
priteisti; arba 

(b) pagrindo, kuriuo jis gali priteisti bet kurį iš jų. 

(12) Įsakymas, duotas pagal 11-ą poskyrį, gali turėti tokią atsitiktinę, 
papildomą, logiškai išplaukiančią ar laikiną nuostatą, kurią ministras, pri- 
imdamas ją, laiko tinkama. 

(13) „Ministras“ apima atitinkamą Šiaurės Airijos departamentą. 


8. Teisės gynimo būdai 

(1) Dėl bet kokio valdžios institucijos veiksmo (arba siūlomo veiks- 
mo), kurį teismas pripažįsta (arba pripažintų) neteisėtu, jis gali priteisti 
tokį žalos atlyginimą arba teisės gynimo būdą, arba priimti tokį įsakymą 
pagal savo įgaliojimus, kurį jis mano esant teisingą ir tinkamą. 

(2) Bet nuostolius gali priteisti tik toks teismas, kuris turi įgaliojimus 
priteisti nuostolius arba įsakyti sumokėti kompensaciją civilinėse bylose. 

(3) Nuostoliai negali būti priteisti, nebent, atsižvelgiant į visas bylos 
aplinkybes, tarp jų 

(a) priteistą bet kokį kitą žalos atlyginimą arba priimtą įsakymą, susi- 
jusį su minimu veiksmu (to ar kito teismo); ir 

(b) (to ar kito teismo) bet kokio sprendimo, susijusio su tuo veiksmu, 
pasekmes, teismas yra įsitikinęs, kad nuostolių priteisimas yra būtinas gau- 
ti teisėtą satisfakciją asmeniui, kurio interesais ji yra suteikta. 

(4) Spręsdamas, 

(a) ar priteisti nuostolius ir 

(b) nuostolių dydį, teismas turi atsižvelgti į principus, taikomus Eu- 
ropos Žmogaus Teisių Teisme ryšium su kompensacijos priteisimu pagal 
Konvencijos 41 straipsnį. 

(5) Valdžios institucija, dėl kurios veiksmo priteisti nuotoliai, turi būti 
traktuojama 

(a) Škotijoje pagal 1940 Teisės reformos (įvairių nuostatų) aktą taip, 
lyg atlyginta priteisiant nuostolius valdžios instituciją pripažįstant atsakin- 
gą dėl žalos asmeniui, kuriam ji yra atlyginama; 

(b) pagal 1978 Civilinės atsakomybės (įmokų) aktą atsakinga dėl ža- 
los, patirtos asmens, kuriam nuostoliai yra atlyginami. 

(6) Šioje dalyje 

„teismas“ apima ir tribunolą; 

„nuostoliai“ reiškia nuostolius dėl neteisėto valdžios institucijos 
veiksmo; ir 

„neteisėtas“ reiškia „neteisėtą“ pagal 6 (1) dalį. 


9. Teisminiai veiksmai 

(1) Teismo procesas pagal 7 (1) dalį atsižvelgiant į teisinį veiksmą gali 
būti pradėtas tiktai 

(a) pasinaudojant apeliacijos teise; 

(b) padavus apeliaciją (Škotijoje peticiją) dėl teisminės peržiūros; arba 

(c) tokiame forume, kurį galima numatyti taisyklėse. 

(2) Tai nepaveikia teisės akto, kuris užkerta kelią teismui būti teismi- 
nės peržiūros subjektu. 

(3) Byloje pagal šį Aktą atsižvelgiant į teisinį veiksmą, padarytą sąži- 
ningai, nuotoliai gali būti nepriteisti, nebent reikėtų kompensuoti asme- 
niui tokia apimtimi, kokios reikalauja Konvencijos 5 (5) straipsnis. 

(4) Nuostolių atlyginimas dėl Karūnos veiksmų galimas pagal (3) dalį, 

bet atlyginimas nepriteisiamas, nebent prisijungia atitinkamas asmuo, ku- 
ris nėra proceso bylos šalis. 

(5) Šioje dalyje 

„atitinkamas asmuo“ reiškia ministrą, atsakingą už atitinkamą teismą, 
arba jo paskirtą asmenį, arba Vyriausybės departamentą; 

„teismas“ apima ir tribunolą; 

„teisėjas“ apima tribunolo narį, taikos teisėją (arba Šiaurės Airijoje 
neprofesionalų teisėją magistratą) ir valdininką ar kitą pareigūną, turintį 
teisę pasinaudoti teismo jurisdikcija; 

„teisminis veiksmas“ reiškia teismo teisminį veiksmą ir apima veiks- 
mą, atliktą pagal instrukcijas arba teisėjo vardu; o 

„taisyklės“ turi tą pačią reikšmę, kaip ir 7 (9) dalyje. 


Žalą atlyginamieji veiksmai 


10. Įgaliojimai imtis žalos atlyginamųjų veiksmų 

(1) Ši dalis taikoma, jeigu 

(a) įstatymo nuostata pagal 4 dalį buvo paskelbta nesuderinama su 
Konvencijos teise ir jeigu galima paduoti apeliaciją; 

(i) visi asmenys, kurie gali paduoti apeliaciją, patvirtino raštu, kad jie 
neketina to daryti; 

(ii) pasibaigė laikas paduoti apeliaciją ir tuo metu jokia apeliacija ne- 
buvo paduota; arba 

(iii) tuo metu paduota apeliacija buvo patvirtinta arba jos atsisakyta; 
arba 

(b) Karūnos ministrui arba Jos Didenybei Taryboje pasirodo, kad, at- 
sižvelgiant į Europos Žmogaus Teisių Teismo išvadą, padarytą šiai daliai 
įsigaliojus byloje prieš Jungtinę Karalystę, įstatymo nuostata yra nesuderi- 
nama su Jungtinės Karalystės įsipareigojimu, kylančiu iš Konvencijos. 

(2) Jeigu Karūnos ministras mano, kad yra įtikinamos priežastys teis- 
mo procesui pagal šią dalį, jis gali įsakymu padaryti tokias įstatymo patai- 
sas, kokias jis laiko esant būtinas panaikinti tą nesuderinamumą. 

(3) Jeigu, esant įstatymo lydimiesiems teisės aktams, Karūnos minis- 
tras mano, 

(a) kad yra būtina padaryti pataisas pirminiame įstatyme, pagal kurį 
buvo priimtas atitinkamas įstatymo lydimasis teisės aktas, tam, kad būtų 
panaikintas nesuderinamumas, ir 

(b) kad yra įtikinamos priežastys toliau veikti pagal šią dalį, 

jis gali įsakymu padaryti pirminiame įstatyme tokias pataisas, kokias 
jis laiko esant būtinas. 

(4) Ši dalis taip pat taikoma tada, kai atitinkama nuostata yra įstaty- 
mo lydimajame teisės akte ir buvo panaikinta arba paskelbta negaliojančia 
dėl nesuderinamumo su Konvencija ir ministras siūlo toliau veikti pagal 2 
sąrašo 2(b) paragrafą. 

(5) Jeigu įstatymas yra Tarybos įsakymas, įgaliojimai, suteikti pagal 
(2) arbe (3) poskyrį, yra vykdomi Jos Didenybės Taryboje. 

(6) Šioje dalyje „įstatymas“ neapima Bažnyčios asamblėjos ir Anglijos 
visuotinio sinodo nutarimo. 

(7) 2-as sąrašas numato tolesnes nuostatas dėl žalos atlyginamųjų įsa- 


kymų. 


Kitos teisės ir teismo procesas 


11. Esamų Žmogaus teisių apsauga 

Asmens rėmimasis Konvencijos teise neapriboja 

(a) jokios kitos teisės ar laisvės, suteiktos jam įstatymo ar pagal bet 
kurį įstatymą, galiojantį bet kurioje Jungtinės Karalystės dalyje, arba 

(b) jo teisės pareikšti bet kokį ieškinį ar pradėti teismo procesą, kurį 
jis galėtų pareikšti ar pradėti, išskyrus nuo 7 iki 9 dalies. 


12. Saviraiškos laisvė 

(1) Ši dalis taikoma, jeigu teismas svarsto, ar priteisti žalos atlyginimą, 
kuris, jeigu būtų priteistas, galėtų paveikti naudojimąsi Konvencijos teise į 
saviraiškos laisvę. 

(2) Jeigu asmuo („respondentas“), kuriam pateiktas ieškinys dėl žalos 
atlyginimo, nedalyvauja arba nėra atstovaujamas, žalos atlyginimas negali 
būti priteisiamas, nebent jeigu teismas yra įsitikinęs, 

(a) kad pareiškėjas ėmėsi visų įmanomų veiksmų informuoti respon- 
dentą; arba 

(b) kad yra įtikinamos priežastys, kodėl respondentas negalėtų būti 
informuotas. 

(3) Joks žalos atlyginimas negali būti priteistas tam, kad būtų apribo- 
jamas paviešinimas prieš bylos nagrinėjimą, nebent teismas yra įsitikinęs, 
kad pareiškėjas gali įrodyti, kad paviešinimas neturėtų būti leidžiamas. 

(4) Ypač teismas dėmesį turi atkreipti į Konvencijos teisę į raiškos lais- 
vę, o kai byla susijusi su medžiaga, kuri, respondento teigimu arba teismo 
požiūriu, yra žurnalistinė, literatūrinė arba meno srities medžiaga (arba su 
veiksmais, susijusiais su tokia medžiaga), į 

(a) mastą, kuriuo — 

(i) medžiaga tapo ar gali tapti prieinama visuomenei; ar 

(ii) visuomenė suinteresuota medžiagą publikuoti; 

(b) bet kurį galiojantį asmens duomenų apsaugos kodeksą. 

(5) Šiame skyriuje 

„teismas“ apima ir tribunolą; o 

„lengvata“ reiškia bet kokį sprendimą arba nutartį (išskyrus baudžia- 
mojoje byloje). 


13. Minties, sąžinės ir religijos laisvė 

(1) Jei teismo nuostata bet kokiu klausimu, kylančiu iš šio Akto, gali 
paveikti religinės organizacijos (arba visų jos narių) minties, sąžinės ir re- 
ligijos laisvę, kurią garantuoja Konvencija, šios teisės svarbai turi būti tei- 
kiamas ypatingas dėmesys. 

(2) Šiame skyriuje „teismas“ reiškia ir tribunolą. 


Leidžiančios nukrypti nuostatos ir išlygos 


14. Leidžiančios nukrypti nuostatos 

(1) Šiame Akte „tiksliniai nukrypimai“ yra - 

bet koks Jungtinės Karalystės nukrypimas nuo šios Konvencijos 
straipsnio arba bet kurio Konvencijos protokolo, leidžiamas Valstybės se- 
kretoriaus šio Akto tikslams. 

(3) Jeigu tikslinis nukrypimas yra pataisomas arba pakeičiamas kitu, 
jis nustoja būti tiksliniu nukrypimu. 

(4) Tačiau (3) skirsnis netrukdo Valstybės sekretoriui naudotis savo 
teise, numatyta (1) F 19... skirsnyje, dėl atitinkamo straipsnio pateikti nau- 
ją tikslinį sprendimą. 

(5) Valstybės sekretorius 3 priede turi pagal įsakymą padaryti, jo ma- 
nymu, tinkamus pakeitimus, kurie atspindėtų — 

(a) bet kurį tikslinį sprendimą; arba 

(b) (3) skirsnio poveikį. 

(6) Tikslinis sprendimas gali būti padarytas tikintis, kad Jungtinė Ka- 
ralystė priims siūlomą nukrypimą. 


119 


PASAULIO VALSTYBIŲ KONSTITUCIJOS | Jungtinė Didžioji Britanija ir Šiaurės Airijos Karalystė 


15. Išlygos 

(1) Šiame Akte „tikslinė išlyga“ reiškia - 

(a) Jungtinės Karalystės konvencijos Pirmojo protokolo 2 straipsnio 
išlygą; ir 

(b) visas kitas Jungtinės Karalystės Konvencijos straipsnio ar Konven- 
cijos protokolų išlygas, daromas šiam Aktui Valstybės sekretoriaus nusta- 
tyta tvarka. 

(2) Išlygos, minimos (1) (a) skirsnyje, tekstas yra pateiktas 3 priedo 
II dalyje. 

(3) Jeigu visa arba dalis tikslinės išlygos yra panaikinama, ji nustoja 
būti tiksline išlyga. 

(4) Tačiau (3) skirsnis netrukdo Valstybės sekretoriui pasinaudoti 
savo galiomis pagal (1) (b) skirsnį 

Dėl tam tikro straipsnio priimti naują tikslinį sprendimą. 

(5) Valstybės sekretorius įsakymu turi padaryti tokius Akto pakeiti- 
mus, kurie, jo manymu, yra reikalingi atspindėti - 

(a) bet kurį tikslinį sprendimą; arba 

(b) (3) skirsnio įtaką. 


16. Tikslinių nukrypimų galiojimo laikas 

(1) Jei anksčiau Jungtinėje Karalystėje nebuvo atšauktas, tikslinis nu- 
krypimas nustoja galioti šiam Aktui, pasibaigus penkerių metų laikotar- 
piui nuo sprendimo dienos. 

(2) Bet kuriuo metu iki — 

(a) (1) skirsnyje nustatyto laikotarpio... arba 

(b) įsakymu šiame skirsnyje pratęsto laikotarpio 

pabaigos valstybės sekretorius gali įsakymu pratęsti jį dar penkeriems 
metams. 

(3) Įsakymas pagal 14(1) skyrių nustoja galioti pasibaigus svarstymo 
laikotarpiui, jeigu nė vieni Rūmai neišleidžia įsakymą patvirtinančios re- 
zoliucijos. 

(4) (3) skirsnis negalioja - 

(a) tam, kas atliekama remiantis įsakymu, arba 

(b) galiai išleisti naują įsakymą pagal 14 (1) skyrių. 

(5) (3) skirsnyje „svarstymo laikotarpis“ reiškia keturiasdešimties die- 
nų laikotarpį skaičiuojant nuo įsakymo išleidimo dienos. 

(6) Nustatant svarstymo laikotarpį neskaičiuojamas laikas, kai — 

(a) Parlamentas paleidžiamas arba jo darbe daroma pertrauka; arba 

(b) abeji Rūmai uždaromi daugiau nei keturioms dienoms. 

(7) Jei tikslinis nukrypimas yra Jungtinėje Karalystėje panaikinamas, 
Valstybės sekretorius turi įsakymu atlikti tokius šio Akto pakeitimus, ku- 
rie, jo manymu, yra reikalingi siekiant atspindėti šį panaikinimą. 


17. Periodinės tikslinių išlygų peržiūros 

(1) Atitinkamas ministras turi peržiūrėti tikslinę išlygą, nurodytą 15 
skyriaus (1) (a) skirsnyje, 

(a) prieš pasibaigiant penkerių metų laikotarpiui, skaičiuojant nuo 1 
(2) skyriaus įsigaliojimo dienos; ir 

(b) jei ši tikslinė išlyga dar galioja, prieš pasibaigiant penkerių metų 
laikotarpiui, skaičiuojant nuo dienos, kai pagal (3) skirsnį buvo pateikta 
paskutinė ataskaita apie ją. 

(2) Atitinkamas ministras turi peržiūrėti kiekvieną kitą (jei tokių yra) 
tikslinę išlygą — 

(a) prieš pasibaigiant penkerių metų laikotarpiui nuo dienos, kai pir- 
mą kartą įsigaliojo nustatantis išlygą įsakymas; ir 

(b) jei ši tikslinė išlyga dar galioja, prieš pasibaigiant penkerių metų 
laikotarpiui, skaičiuojant nuo dienos, kai pagal (3) skirsnį buvo pateikta 
paskutinė ataskaita apie ją. 

(3) Atliekantis peržiūrą ministras turi parengti šios peržiūros rezulta- 
tų ataskaitą ir pateikti jo kopiją kiekvieniems Parlamento Rūmams. 


Europos Žmogaus Teisių Teismo Teisėjai 


18. Paskyrimas į Europos Žmogaus Teisių Teismą 

(1) Šiame skyriuje „teisminės pareigos“ reiškia — 

(a) Apeliacinio teismo teisėjo, Aukščiausiojo Teismo teisėjo ir apygar- 
dos teismo teisėjo įstaigas Anglijoje ir Velse; 

(b) Aukščiausiojo civilinio teismo ar šerifo įstaigą Škotijoje; 

(c) Apeliacinio teismo teisėjo, Aukščiausiojo Teismo teisėjo ir apygar- 
dos teismo teisėjo įstaigas Šiaurės Airijoje. 

(2) Einantysis teismines pareigas gali tapti Europos Žmogaus Teisių 
Teismo („Teismo“) teisėju nereikalaujant atsisakyti savo pareigų. 

(3) Bet neprivalo atlikti savo teisminių pareigų, kol yra „Teismo“ tei- 
sėjas. 


121 


PASAULIO VALSTYBIŲ KONSTITUCIJOS | Jungtinė Didžioji Britanija ir Šiaurės Airijos Karalystė 


(4) Bet kuriuo laikotarpiu, per kurį asmuo yra „Teismo“ teisėjas — 

(a) Apeliacinio teismo teisėjas arba Aukščiausiojo Teismo teisėjas ne- 
laikytinas nei atitinkamo teismo teisėju pagal 1981 Aukščiausiųjų teismų 
akto 2 (1) arba 4 (1) skyrius (maksimalus teisėjų skaičius), nei Aukščiau- 
siųjų teismų teisėjų akto 12 (1) skyriaus 6 tikslą (darbo užmokestis ir kt.). 

(b) Škotijos aukščiausiojo civilinio teismo teisėjas nelaikytinas to teis- 
mo teisėju pagal Škotijos 1988 Aukščiausiojo civilinio teismo akto 1(1) 
skyrių (maksimalus teisėjų skaičius) arba 1973 M5 Teismų administravi- 
mo akto („1973 aktas“) 9 (1) (c) skyrių (darbo užmokestis ir kt.); 

(c) Apeliacinio teismo teisėjas arba Aukščiausiojo Teismo teisėjas 
Šiaurės Airijoje nelaikytinas nei atitinkamo teismo teisėju pagal 1978 Teis- 
mų akto (Šiaurės Airija) 2 (1) arba 3 (1) skyrių (maksimalus teisėjų skai- 
čius), nei Teisingumo teismo Šiaurės Airijoje teisėju pagal 1973 Akto 9 (1) 
(d) skyrių (darbo užmokestis ir kt.); 

(d) Apygardos teisėjas nelaikytinas tokiu pagal 1971 Teismų akto 18 
skyrių (darbo užmokestis ir kt.); 

(e) šerifas nelaikytinas tokiu pagal 1907 M8 Šerifo teismų akto (Škoti- 
ja) 14 skyrių (darbo užmokestis ir kt.); 

(f) apygardos teismo teisėjas Šiaurės Airijoje nelaikytinas tokiu tai- 
kant 1959 M9 Apskričių teismų įstatymo (Šiaurės Airija) 106 skyrių (darbo 
užmokestis ir kt.). 

(5) Jeigu vyriausiasis šerifas yra paskiriamas „Teismo“ teisėju, yra 
taikomas 1971 Šerifo teismų (Škotija) įstatymo 11(1) skyrius (laikinas vy- 
riausiojo šerifo paskyrimas) ir jo paskyrimo laikotarpiu jo pozicija laikoma 
laisva. 

(6) 4 priede pateikiamos nuostatos dėl „Teismo“ teisėjo pareigas ei- 
nančių teisėjų pensijų. 

(7) Lordas kancleris ar Valstybės sekretorius gali įsakymu įtvirtinti 
tik tokias pereinamąsias nuostatas (įskaitant, visų pirma, teikimą laikinai 
padidinti maksimalų teisėjų skaičių), jei mano esant tinkama, bet kurio 
einančio teismines pareigas teisėjo, kuris baigė Teisingumo Teismo teisėjo 
kadenciją, naudai. 

Šie punktai taikomi priimant įsakymą pagal (7) skirsnį dėl einančiųjų 
teismines pareigas, išvardintų (1) (a) skirsnyje — 

(a) prieš nuspręsdamas, kokias pereinamąsias nuostatas įtvirtinti, ren- 
giantis įsakymą asmuo turi konsultuotis su lordu vyriausiuoju Anglijos ir 
Velso teisėju; 

(b) prieš priimdamas įsakymą tas asmuo turi konsultuotis su lordu 
vyriausiuoju Anglijos ir Velso teisėju. 

(7B) Šie punktai taikomi priimant įsakymą pagal (7) skirsnį dėl einan- 
čiųjų teismines pareigas, išvardintų (1) (c) skirsnyje — 

(a) prieš nuspręsdamas, kokias pereinamąsias nuostatas numatyti, 
rengiantis įsakymą asmuo turi konsultuotis su lordu vyriausiuoju Šiaurės 
Airijos teisėju; 

(b) prieš priimdamas įsakymą tas asmuo turi konsultuotis su lordu 
vyriausiuoju Šiaurės Airijos teisėju. 

(7C) Lordas vyriausiasis Anglijos ir Velso teisėjas gali paskirti asmenį, 
einantį teismines pareigas (pagal 2005 Konstitucinės reformos akto 109 (4) 
skyrių) vykdyti šiame skyriuje numatytas funkcijas. 

(7D) Lordas vyriausiasis Šiaurės Airijos teisėjas gali paskirti vykdyti 
numatytas šiame skyriuje funkcijas: 

(a) einantįjį vienas iš pareigų, išvardytų 2002 Teismų įstatymo (Šiau- 
rės Airija) 1 priede; 

(b) Apeliacinio teismo teisėją (numatyta Įstatymo 88 skyriuje). 


Parlamentinė procedūra 


19. Suderinamumas 

(1) Jos Didenybės ministras, atsakingas už įstatymo projektą, prieš 
antrąjį įstatymo projekto skaitymą abejuose Parlamento Rūmuose privalo: 

(a) padaryti pareiškimą, kad, jo manymu, įstatymo projekto nuostatos 
yra suderinamos su Teisių konvencija („pareiškimas apie suderinamumą); 
arba 

(b) padaryti pareiškimą, kad nors jis negali pateikti „pranešimo apie 
suderinamumą“, Vyriausybė ragina Rūmus toliau nagrinėti projektą. 

(2) Pareiškimas turi būti pateiktas raštu ir skelbiamas taip, kaip minis- 
tras mano esant tinkama. 


Papildymai 


20. Šį Aktą lydintys įsakymai ir kt. 

(1) Jos Didenybės ministro galia leisti įsakymus realizuojama įstaty- 
mų leidžiamuoju aktu. 

(2) Lordo kanclerio arba Valstybės sekretoriaus galios nustatyti tvarką 

(išskyrus teisminę tvarką), numatytą 2 (3) arba 7 (9) skyriuje, realizuojama 
įstatymų leidžiamuoju aktu. 

(3) Kiekvienas įstatymų leidžiamasis aktas, sudarytas pagal 14, 15 
arba 16 (7) skyriaus nuostatas, turi būti pateiktas Parlamentui svarstyti. 

(4) Joks Lordo kanclerio ar Valstybės sekretoriaus įsakymas, pareng- 
tas pagal 1 (4), 7 (11) arba 16 (2) straipsnį, negali būti išleistas, jeigu jo 
projektas nebuvo pateiktas Parlamentui svarstyti ir jam nebuvo pritarta 
abejuose Parlamento Rūmuose. 

(5) Kiekvienas įstatymų leidžiamasis aktas pagal 18 (7) skyrių arba 4 
priedą, kuriam taikomas (2) poskyris, gali būti panaikintas vienų iš Parla- 
mento Rūmų sprendimu. 

(6) Šiaurės Airijos galios nustatyti — 

(a) tvarką pagal 2 (3) (c) arba 7 (9) (c) skyrių, arba 

(b) išleisti įstatymus pagal 7 (11) skyrių 

yra realizuojamos 1979 Įstatymų leidžiamuoju aktu įstatymų leidžia- 
mųjų aktų tvarka (Šiaurės Airija). 

(7) Visoms pagal 2 (3) (c) arba 7 (9) (c) skyrių parengtoms tvarkoms 
gali būti taikoma neigiamo sprendimo tvarka; o 41(6) skyrius (Šiaurės Ai- 
rija, 1954 Aiškinimo aktas) („neigiamo sprendimo taikymas“) bus taiko- 
mas taip, lyg teisė nustatyti tvarką būtų suteikta Šiaurės Airijos asamblėjos 
aktu. 

(8) Šiaurės Airijos departamentas gali nustatyti tvarką pagal 7 (11) 
skyrių, jeigu jos projektas buvo pateiktas ir patvirtintas Šiaurės Airijos 
asamblėjos. 


21. Aiškinimas ir t.t. 

(1) Šiame Akte - 

„iš dalies pakeisti“ apima ir panaikinti, ir taikyti (su pataisomis arba 
be jų); 

„atitinkamas ministras“ reiškia Jos Didenybės ministrą, atsakingą už 
atitinkamai įgaliotą Vyriausybės departamentą (atitinka 1947 Karališkojo 
proceso kodeksą); 

„Komisija“ reiškia Europos žmogaus teisių komisiją; 

„Konvencija“ reiškia Žmogaus teisių ir pagrindinių laisvių apsaugos 
konvenciją, kuriai 1950 m. lapkričio 4 d. Romoje pritarė Europos Vadovų 
Taryba ir kuri šiuo metu galioja Jungtinėje Karalystėje; 

„neatitikimo deklaracija“ reiškia deklaraciją, apibrėžtą 4 skyriuje; 

„Jos Didenybės ministras“ turi tokią pat reikšmę, kaip Jos Didenybės 
ministrai 1975 Karališkojoje teisėje; 

„Šiaurės Airijos ministras“ apima Šiaurės Airijos ministrą pirmininką 
ir viceministrą pirmininką; 

„pirminiai teisės aktai“ reiškia: 

(a) bendrosios teisės aktus; 

(b) vietinius ir asmens teisės aktus; 

(c) privatinės teisės aktus; 

(d) Bažnyčios Asamblėjos įstatymą; 

(e) Anglikonų Bažnyčios Generalinio sinodo įstatymą; 

(f) Vyriausybės dekretą - 

(i) išleidžiamą įgyvendinant Jos Didenybės karališkąją prerogatyvą; 

(ii) priimamą pagal Šiaurės Airijos 1973 konstitucinio akto 38 (1) (a) 
skyrių arba atitinkamas 1998 Šiaurės Airijos įstatymų nuostatas; arba 

ir apima įstatymą ar kitą teisinę priemonę, esančią lydimuoju pirmi- 
nės teisės aktu (o ne Velso vyriausybės, Velso ministro pirmininko, Velso 
asamblėjos vyriausybės generalinio patarėjo, Škotijos vykdomosios val- 
džios atstovo, Šiaurės Airijos ministro ar Šiaurės Airijos departamento) ir 
veikiančią, kad leistų įsigalioti vieną ar keletą tų teisės aktų nuostatų arba 
iš dalies keičiant pirminius teisės aktus; 

„Pirmasis protokolas“ reiškia 1952 m. kovo 20 d. Paryžiaus konvenci- 
jos protokolą; 

„Vienuoliktasis protokolas“ reiškia 1994 m. gegužės 11 d. Strasbūro 
konvencijos protokolą ( Konvencijos kontrolės mechanizmo reorganiza- 
vimas); 

„Tryliktasis protokolas“ reiškia 2002 m. gegužės 3 d. Vilniaus konven- 
cijos protokolą (dėl mirties bausmės panaikinimo visais atvejais); 

„procesinis nurodymas“ (Žalos atlyginimo įstatymas) reiškia 10 sky- 
riuje apibrėžtą nurodymą; 

„poįstatyminiai aktai“ reiškia — 

(a) vyriausybės dekretą, išskyrus — 

(i) išleistus vykdant Jos Didenybės karališkąją prerogatyvą; 

(ii) išleistus pagal 1973 Šiaurės Airijos konstitucinio akto 38 (1) (a) sky- 
rių arba atitinkamą 1998 Šiaurės Airijos konstitucinio akto nuostatą; arba 

(iii) iš dalies pakeičiančius aktą, atitinkantį pirminių teisės aktų api- 
brėžimą; 

(b) Škotijos parlamento aktą; 

(ba) Velso nacionalinės asamblėjos įstatymą; 

(bb) Velso nacionalinės asamblėjos aktą; 

(c) Šiaurės Airijos parlamento aktą; 

(d) Asamblėjos, įsteigtos pagal 1973 M16 Šiaurės Airijos asamblėjos 
akto 1 skyrių, įstatymą; 

(e) Šiaurės Airijos asamblėjos aktą; 

(f) įsakymus, taisykles, reglamentus, schemas, pažymas, įstatymų 
normas ar kitas teisines priemones, kylančias iš pirminių teisės aktų (iš- 
skyrus, kai jie taikomi, kad įsigaliotų viena ar daugiau pirminių teisės aktų 
nuostatų, arba iš dalies keičia pirminius teisės aktus); 

(g) įsakymus, taisykles, reglamentus, schemas, pažymas, įstatymų 
normas ar kitas teisines priemones, kylančias iš teisės aktų, minimų (b), 
(c), (d) ar (e) paragrafuose arba išleistų Vyriausybės dekretu ir taikomų tik 
Šiaurės Airijoje; 

(h) įsakymus, taisykles, reglamentus, schemas, pažymas, įstatymų 
normas ar kitas teisines priemones, išleistas Škotijos vykdomosios val- 
džios, Velso ministrų, Velso ministro pirmininko, Velso asamblėjos vy- 
riausybės generalinio patarėjo, Šiaurės Airijos ministrų ar Šiaurės Airijos 
departamentų, vykdant prerogatyvą ar kitas vykdomąsias Jos Didenybės 
funkcijas, kurias vykdo asmuo Jos Didenybės vardu; 

„perdavimo klausimai“ turi tokią pat reikšmę, kaip 1998 Šiaurės Ai- 
rijos akte; 

„tribunolas“ reiškia tribunolą, kuriame vykdomi teisiniai veiksmai. 

(2) 2 (1) skyriaus (b) ir (c) paragrafų nuorodos į straipsnius yra nuo- 
rodos į Konvencijos straipsnius, kurie galiojo tiesiogiai prieš įsigaliojant 
Vienuoliktajam protokolui. 

(3) 2 (1) skyriaus (d) paragrafo nuoroda į 46 straipsnį yra nuorodos 
į Konvencijos 32 ir 54 straipsnius, kurie galiojo tiesiogiai prieš įsigaliojant 
Vienuoliktajam protokolui. 

(4) 2 (1) skyriaus nuorodos į Komisijos ataskaitą ar sprendimą arba į 
Ministrų Komiteto sprendimą apima ir nuorodas į ataskaitą ar sprendimą, 
priimtus pagal Vienuoliktojo protokolo 5 straipsnio 3, 4 ir 6 paragrafus 
(pereinamosios nuostatos). 


22. Sutrumpintas pavadinimas, įsigaliojimas, taikymo sritis ir apimtis 
(1) Šis Aktas gali būti cituojamas kaip 1998 Žmogaus teisių aktas. 

(2) 18, 20 ir 21 (5) ir šis skyrius įsigalioja priėmus šį Aktą. 

(3) Kitos šio Akto nuostatos įsigalioja nuo dienos, kurią gali įsaky- 
mu paskirti Valstybės sekretorius; ir skirtingiems tikslams gali būti skirtos 
skirtingos dienos. 

(4) 7 skyriaus (7) poskyrio (b) paragrafas taikomas procesiniams 
veiksmams, iškeltiems viešosios valdžios institucijų iniciatyva, kai toks 
veiksmas įvyko; tačiau šis poskyris negalioja veiksmams, įvykusiems prieš 
įsigaliojant šiam skyriui. 

(5) Šis Aktas saisto Karūną. 

(6) Aktas galioja Šiaurės Airijoje. 


PRIEDAI 
1(3) skirsnis 
1 PRIEDAS. Straipsniai 


I dalis. Konvencijos teisės ir laisvės 

2 straipsnis. Teisė į gyvybę 

1. Kiekvieno asmens teisę į gyvybę saugo įstatymas. Negalima tyčia 
atimti niekieno gyvybės, išskyrus vykdant teismo nuosprendį dėl nusikal- 
timo, už kurį tokią bausmę nustato įstatymas. 

2. Gyvybės atėmimas nėra laikomas šio straipsnio pažeidimu, jeigu tai 
padaroma nepanaudojant daugiau jėgos, negu neišvengiamai būtina: 

a) ginant kiekvieną asmenį nuo neteisėto smurto; 

b) teisėtai suimant arba sutrukdant teisėtai sulaikytam asmeniui pa- 
bėgti; 

€) pagal įstatymą malšinant riaušes ar sukilimą. 

3 straipsnis. Kankinimo uždraudimas 

Niekas negali būti kankinamas, patirti nežmonišką ar žeminantį jo 
orumą elgesį arba tokiu būdu būti baudžiamas. 

4straipsnis. Vergijos ir priverčiamojo darbo uždraudimas 

1. Niekas negali būti laikomas vergijoje ar nelaisvėje. 

2. Niekas negali būti verčiamas dirbti priverčiamąjį ar privalomąjį 
darbą. 

3. Šiame straipsnyje „priverčiamasis ar privalomasis darbas“ nereiškia: 

a) bet kokio darbo, kurį paprastai reikalaujama atlikti kalinimo metu 
pagal šios Konvencijos 5 straipsnio nuostatas arba lygtinio atleidimo nuo 
kalinimo laikotarpiu; 

b) bet kokios karinės tarnybos ar tarnybos, kurios reikalaujama iš as- 
menų, atsisakančių privalomosios karinės tarnybos dėl įsitikinimų, vietoj 
karinės tarnybos tose šalyse, kur toks atsisakymas yra pripažįstamas; 

c) bet kokios tarnybos, būtinos nepaprastosios padėties ar nelaimių, 
keliančių pavojų visuomenės egzistavimui ir gerovei, atvejais; 

d) bet kokio darbo ar tarnybos, kurie yra įprastinių pilietinių pareigų 
dalis. 

5 straipsnis. Teisė į laisvę ir saugumą 

1. Kiekvienas asmuo turi teisę į laisvę ir saugumą. Laisvė negali būti 
niekam atimta kitaip, kaip šiais atvejais ir įstatymo nustatyta tvarka: 

a) kai asmuo teisėtai kalinamas pagal kompetentingo teismo nuos- 
prendį; 

b) kai asmuo teisėtai sulaikomas ar suimamas dėl to, kad neįvykdė 
teismo teisėto sprendimo, arba kai norima garantuoti kokios nors įstatymo 
numatytos prievolės vykdymą; 

c) kai asmuo teisėtai sulaikomas ar suimamas, kad būtų pristatytas 
kompetentingai teismo institucijai, pagrįstai įtariant jį padarius nusikalti- 
mą, ar kai pagrįstai manoma, jog būtina užkirsti kelią padaryti nusikalti- 
mą, arba manoma, jog asmuo, padaręs tokį nusikaltimą, gali pabėgti; 

d) kai nepilnamečiui laisvė atimama pagal teisėtą sprendimą atiduoti 
jį auklėjimo priežiūrai, arba kai jis teisėtai suimamas, kad būtų pristatytas 
kompetentingai institucijai; 

e) kai teisėtai sulaikomi asmenys, galintys platinti užkrečiamąsias li- 
gas, psichiškai nesveiki asmenys, alkoholikai, narkomanai ar valkatos; 

f) kai asmuo teisėtai sulaikomas ar suimamas dėl to, kad negalėtų be 
leidimo įvažiuoti į šalį, arba kai pradėtas jo deportavimo ar išdavimo kitai 
valstybei procesas. 

2. Kiekvienam suimtajam turi būti nedelsiant jam suprantama kalba 
pranešta, dėl ko jis suimtas ir kuo kaltinamas. 

3. Kiekvienas sulaikytas ar suimtas asmuo pagal šio straipsnio 1 dalies 
c punkto nuostatas turi būti skubiai pristatytas teisėjui ar kitam pareigū- 
nui, kuriam įstatymas yra suteikęs teisę vykdyti teismines funkcijas, ir turi 
teisę į bylos nagrinėjimą per įmanomai trumpiausią laiką arba teisę būti 

paleistam proceso metu. Paleidimas gali būti grindžiamas garantijomis, 
kad jis atvyks į teismą. 

4. Kiekvienas asmuo, kuriam atimta laisvė jį sulaikius ar suėmus, turi 
teisę kreiptis į teismą, kad šis greitai priimtų sprendimą dėl sulaikymo ar 
suėmimo teisėtumo ir, jeigu asmuo kalinamas neteisėtai, nuspręstų jį pa- 
leisti. 

5. Kiekvienas asmuo, kuris yra sulaikymo, suėmimo ar kalinimo auka, 
pažeidžiant šio straipsnio nuostatas, turi teisę į nuostolių atlyginimą. 

6 straipsnis. Teisė į teisingą bylos nagrinėjimą 

1. Kai yra sprendžiamas tam tikro asmens civilinio pobūdžio teisių 
ir pareigų ar jam pareikšto kokio nors baudžiamojo kaltinimo klausimas, 
toks asmuo turi teisę, kad bylą per įmanomai trumpiausią laiką viešumo 
sąlygomis teisingai išnagrinėtų pagal įstatymą įsteigtas nepriklausomas ir 
nešališkas teismas. Teismo sprendimas paskelbiamas viešai, tačiau demo- 
kratinėje visuomenėje moralės, viešosios tvarkos ar valstybės saugumo in- 
teresais spaudos atstovams ar visuomenei gali būti neleidžiama dalyvauti 
per visą procesą ar jo dalį, kai tai būtina dėl nepilnamečių ar bylos šalių pri- 
vataus gyvenimo apsaugos, arba tiek, kiek, teismo nuomone, yra būtina dėl 
ypatingų aplinkybių, dėl kurių viešumas pakenktų teisingumo interesams. 

2. Kiekvienas nusikaltimo padarymu kaltinamas asmuo laikomas ne- 
kaltu tol, kol jo kaltė neįrodyta pagal įstatymą. 

3. Kiekvienas nusikaltimo padarymu kaltinamas asmuo turi šias pa- 
grindines teises: 

a) būti skubiai ir išsamiai jam suprantama kalba informuotas apie pa- 
teikiamo jam kaltinimo pobūdį ir pagrindą; 

b) turėti pakankamai laiko ir galimybių pasirengti savo gynybai; 

€) gintis pats arba padedamas savo paties pasirinkto gynėjo, arba, jei 
neturi pakankamai lėšų gynėjui atsilyginti ir kai tai reikalinga teisingumo 
interesams, nemokamai gauti advokato pagalbą; 

d) pats apklausti kaltinimo liudytojus arba turėti galimybę, kad tie liu- 
dytojai būtų apklausti ir kad gynybos liudytojai būtų iškviesti ir apklausti 
tomis pat sąlygomis, kokios taikomos kaltinimo liudytojams; 

e) nemokamai naudotis vertėjo pagalba, jeigu nesupranta ar nekalba 
teismo procese vartojama kalba. 

7 straipsnis. Nėra bausmės be įstatymo 

1. Niekas negali būti nuteistas už veiksmus ar neveikimą, kurie pa- 
gal jų padarymo metu galiojusius valstybės įstatymus arba tarptautinę tei- 

sę nebuvo laikomi nusikaltimais. Taip pat negali būti skiriama sunkesnė 
bausmė negu ta, kuri galėjo būti taikyta nusikaltimo padarymo metu. 

2. Šis straipsnis nekliudo teisti ir nubausti kiekvieną asmenį už kokius 
nors veiksmus ar neveikimą, kurie jų padarymo metu pagal civilizuotų 
tautų visuotinai pripažintus bendrus teisės principus buvo laikomi nusi- 
kaltimais. 

8 straipsnis. Teisė į privataus ir šeimos gyvenimo gerbimą 

1. Kiekvienas turi teisę į tai, kad būtų gerbiamas jo privatus ir šeimos 
gyvenimas, būsto neliečiamybė ir susirašinėjimo slaptumas. 

2. Valstybės institucijos neturi teisės apriboti naudojimosi šiomis tei- 
sėmis, išskyrus įstatymų nustatytus atvejus ir kai tai būtina demokratinėje 
visuomenėje valstybės saugumo, visuomenės saugos ar šalies ekonominės 
gerovės interesams, siekiant užkirsti kelią viešosios tvarkos pažeidimams 
ar nusikaltimams, taip pat žmonių sveikatai ar moralei arba kitų asmenų 
teisėms ir laisvėms apsaugoti. 

9 straipsnis. Minties, sąžinės ir religijos laisvė 

1. Kiekvienas turi teisę į minties, sąžinės ir religijos laisvę; ši teisė ap- 
ima laisvę keisti savo religiją ar tikėjimą, taip pat laisvę išpažinti ir skelbti 
savo religiją ar tikėjimą tiek vienam, tiek kartu su kitais, viešai ar privačiai, 
laikant pamaldas, atliekant apeigas, praktikuojant tikėjimą ar mokant jo. 

2. Laisvė skelbti savo religiją ar tikėjimą gali būti apribojama tik tiek, 
kiek yra nustatęs įstatymas ir tik tada, kai tai būtina demokratinėje visuo- 
menėje jos saugumo interesams, viešajai tvarkai, žmonių sveikatai ar mo- 
ralei arba kitų asmenų teisėms ir laisvėms apsaugoti. 

10 straipsnis. Kiekvienas turi teisę į saviraiškos laisvę 

1. Ši teisė apima laisvę turėti savo nuomonę, gauti bei skleisti infor- 
maciją ir idėjas valdžios institucijų netrukdomam ir nepaisant valstybės 
sienų. Šis straipsnis netrukdo valstybėms licencijuoti radijo, televizijos ar 
kino įstaigų. 

2. Naudojimasis šiomis laisvėmis, kadangi tai yra susiję ir su parei- 
gomis bei atsakomybe, gali būti priklausomas nuo tam tikrų formalumų, 
sąlygų, apribojimų ar sankcijų, kurias nustato įstatymas ir kurios demokra- 
tinėje visuomenėje yra būtinos valstybės saugumo, teritorinio vientisumo 
ar visuomenės apsaugos, siekiant užkirsti kelią viešosios tvarkos pažeidi- 
mams ar nusikaltimams, apsaugoti žmonių sveikatą ar moralę, taip pat kitų 
asmenų garbę ar teises, užkirsti kelią atskleisti įslaptintą informaciją arba 
užtikrinti teisminės valdžios autoritetą ir nešališkumą. 

11 straipsnis. Susirinkimų ir asociacijos laisvė 

1. Kiekvienas turi teisę į taikių susirinkimų laisvę, taip pat laisvę jung- 
tis į asociacijas kartu su kitais, įskaitant teisę steigti ir stoti į profesines są- 
jungas savo interesams ginti. 

2. Naudojimuisi šiomis teisėmis netaikomi jokie apribojimai, išskyrus 
tuos, kuriuos numato įstatymas ir kurie yra būtini demokratinėje visuo- 
menėje dėl valstybės saugumo ar visuomenės apsaugos, siekiant užkirsti 
kelią viešosios tvarkos pažeidimams ar nusikaltimams, apsaugoti žmonių 
sveikatą ar moralę arba kitų asmenų teises ir laisves. Šis straipsnis nekliudo 
įvesti teisėtus apribojimus naudojimuisi šiomis teisėmis asmenims, tar- 
naujantiems ginkluotosiose pajėgose, policijoje ar valstybės tarnyboje. 

12 straipsnis. Teisė į santuoką 

Vyras ir moteris, sulaukę santuokinio amžiaus, turi teisę tuoktis ir su- 
kurti šeimą pagal naudojimąsi šia teise reguliuojančius valstybės įstatymus. 

14 straipsnis. Diskriminacijos uždraudimas 

Naudojimasis šioje Konvencijoje pripažintomis teisėmis ir laisvėmis 
yra užtikrinamas nepriklausomai nuo asmens lyties, rasės, odos spalvos, 
kalbos, religijos, politinių ar kitokių pažiūrų, tautinės ar socialinės kilmės, 
priklausymo tautinei mažumai, nuosavybės, gimimo ar kitais pagrindais. 

16 straipsnis. Užsieniečių politinės veiklos suvaržymai 

Jokia 10, 11 ir 14 straipsnių nuostata negali būti laikoma kliūtimi 
Aukštosioms Susitariančioms Šalims taikyti užsieniečių politinės veiklos 
suvaržymus. 

17 straipsnis. Piktnaudžiavimo teisėmis uždraudimas 

Jokia šios Konvencijos nuostata negali būti aiškinama kaip suteikianti 
kuriai nors valstybei, grupei ar asmeniui teisę vykdyti kokią nors veiklą 
ar atlikti kokį nors veiksmą, kuriais siekiama panaikinti kokias nors šioje 
Konvencijoje numatytas teises ir laisves ar jas apriboti daugiau nei numa- 
tyta šioje Konvencijoje. 

18 straipsnis. Teisių apribojimų ribos 

Pagal šią Konvenciją joje skelbiamų teisių ir laisvių apribojimai ne- 
taikomi jokiais kitais tikslais, išskyrus tuos, kurių siekiant šie apribojimai 
buvo nustatyti. 


II dalis. Pirmas protokolas 


1 straipsnis. Nuosavybės apsauga 
Kiekvienas fizinis ar juridinis asmuo turi teisę netrukdomas naudo- 

tis savo nuosavybe. Iš niekieno negali būti atimta jo nuosavybė, išskyrus 
tuos atvejus, kai tai yra būtina visuomenės interesams ir tiktai įstatymo 
numatytomis sąlygomis bei vadovaujantis bendraisiais tarptautinės teisės 
principais. 

Tačiau ankstesnės nuostatos jokiu būdu neriboja valstybės teisės tai- 
kyti tokius įstatymus, kokie, jos manymu, jai reikalingi, kad galėtų kontro- 
liuoti nuosavybės naudojimą atsižvelgdama į bendrąjį interesą arba kad 
garantuotų mokesčių, kitų rinkliavų ar baudų mokėjimą. 

2 straipsnis. Teisė į mokslą 

Niekam neturi būti atimta teisė į mokslą. Valstybė, rūpindamasi švie- 
timu ir mokymu, įsipareigoja gerbti tėvų teisę laisvai parinkti savo vaikams 
švietimą ir mokymą pagal savo religinius ir filosofinius įsitikinimus. 

3 straipsnis. Teisė į laisvus rinkimus 

Aukštosios Susitariančios Šalys įsipareigoja pagrįstais terminais orga- 
nizuoti laisvus rinkimus, slaptai balsuojant, sudarydamos tokias sąlygas, 
kurios garantuotų žmonių nuomonės išraiškos laisvę renkant įstatymų lei- 
dybos institucijas. 


Tryliktas protokolas 

1 straipsnis. Mirties bausmės panaikinimas 

Mirties bausmė panaikinama. Niekas negali būti nubaustas mirties 
bausme ir ji niekam nevykdoma. 


10 skirsnis 
2 PRIEDAS. Pataisomieji įsakymai 


Įsakymai 

1 (1) Žalas atlyginantis įsakymas gali — 

a) turėti atsitiktinę, papildomą, priežastinę, tarpinę nuostatą, kurią ją 
pateikęs asmuo mano esant tinkamą; 

b) būti parengtas taip, kad įsigalioja nuo ankstesnės, nei jis buvo pa- 
rengtas, datos; 

c) numatyti nuostatas dėl specialiųjų funkcijų perdavimo; 

d) numatyti įvairias nuostatas įvairiems atvejams. 

2) Įgaliojimai, suteikti pagal paragrafo (1) (a) pastraipą, susideda iš - 

a) įgaliojimų keisti pirminius įstatymus (tarp jų ir kitus išleistus pir- 

minius įstatymus, ne vien tuos, kuriuose yra nesuderinama nuostata); ir 

b) įgaliojimų keisti arba atšaukti išleistus įstatymų aktus (taip pat ir 
kitus išleistus įstatymų aktus, ne vien tuos, kuriuose yra nesuderinama 
nuostata). 

(3) Žalas atlyginantis įsakymas gali būti parengtas taip, kad turėtų tokį 
patį taikymo mastą kaip ir įstatymų leidyba, kuriai jis daro poveikį. 

(4) Joks asmuo nėra kaltas padaręs nusižengimą vien tik dėl žalą atly- 
ginančio įsakymo taikymo atgaline data. 


Procedūra 

2 Joks žalas atlyginantis įsakymas negali būti parengtas, išskyrus kai — 

a) įsakymo projektas yra patvirtintas abejų Parlamentų Rūmų rezo- 
liucija, priimta pasibaigus 60 dienų laikotarpiui nuo pradžios dienos, kai 
projektas buvo pateiktas. 

b) įsakyme yra deklaruojama, kad asmuo, kuris jį rengia, dėl klausimo 
skubumo mano, kad yra būtina tai padaryti ir be įsakymo projekto patvir- 
tinimo. 


Įsakymai, išdėstyti projekte 

3 (1) Joks projektas negali būti pateiktas pagal 2(a) paragrafą, išskyrus 
kai - 

(a) asmuo, siūlantis parengti įsakymą, pateikė Parlamentui dokumen- 
tą, kuriame yra siūlomo įsakymo projektas ir reikalinga informacija; ir 

(b) 60 dienų laikotarpis nuo dienos, kai dokumentas, reikalingas pagal 
šio paragrafo pastraipą, buvo pateiktas, yra pasibaigęs. 

(2) Jei yra oficialiai kreiptasi tuo laikotarpiu, pagal 2 (a) paragrafą 
parengtas projektas privalo būti pateiktas kartu su trumpu pareiškimu, 
kuriame yra - 

(a) oficialaus kreipimosi santrauka; ir 

(b) su pasikeitimais susijusi smulkesnė informacija, jeigu dėl oficia- 
laus kreipimosi siūloma tvarka yra pasikeitusi. 


Skubūs atvejai 

4 (1) Jei žalas atlyginantis įsakymas („pirminis įsakymas“) yra pareng- 
tas nepatvirtinus jo projekte, jį rengiantis asmuo privalo pateikti jį Parla- 
mentui kartu su reikalinga informacija po to, kai jis yra parengtas. 

(2) Jei buvo kreiptasi 60 dienų laikotarpiu nuo dienos, kai pirminis 

įsakymas buvo parengtas, jį rengęs asmuo privalo (pasibaigus šiam laiko- 
tarpiui) pateikti Parlamentui pareiškimą, kuriame yra — 

a) kreipimosi santrauka; ir 

(b) su pasikeitimais susijusios detalės, jei jis mano, kad dėl kreipimosi 
tikslinga atlikti pirminio įsakymo pakeitimus; 

(3) jei yra taikoma paragrafo (2) (a) pastraipa, pareiškimą pateikiantis 
asmuo privalo — 

(a) parengti kitą žalas atlyginantį įsakymą, kuris pakeistų pirminį įsa- 
kymą; ir 

(b) pateikti pakeistąjį įsakymą Parlamentui. 

(4) jei, pasibaigus 120 dienų laikotarpiui nuo dienos, kai pirminis 
įsakymas buvo parengtas, rezoliucija, patvirtinanti pirminį arba pakeistąjį 
įsakymą, nebuvo priimta abejų Parlamento Rūmų, įsakymas nustoja galio- 
jęs (bet neturi įtakos, nei kas buvo atlikta pagal įsakymą, nei įgaliojimams 
parengti naują žalas atlyginantį įsakymą). 

Apibrėžimai 

5šio dokumento priede - 

„Oficialus kreipimasis“ reiškia, kad dėl žalas atlyginančio įsakymo 
(arba dėl siūlomo žalas atlyginančio įsakymo) buvo kreiptasi į jį rengiantį 
asmenį (arba kuris siūlosi jį parengti) ir apima bet kuriuos aktualius Parla- 
mento protokolus ar rezoliuciją; ir 

„Ieikalinga informacija reiškia“ — 

(a) paaiškinimą neatitikimo, kurį įsakymas (arba siūlomas įsakymas) 
siekia panaikinti, taip pat smulkesnę informaciją, tiesiogiai susijusią su de- 
klaracijomis, išvadomis ar tvarka; ir 

(b) pranešimą, paaiškinantį veiksmų priežastis pagal 10 skyrių ir pa- 
grindžiantį įsakymo parengimą nurodytais terminais. 


Laikotarpių skaičiavimas 

6 Skaičiuojant bet kurį laikotarpį siekiant šio Dokumento priedo tiks- 
lų, yra neatsižvelgiama į laiką, kai 

(a) Parlamentas yra paleistas arba nutraukęs darbą; arba 

(b) abeji Rūmai padarė ilgesnę negu keturių dienų pertrauką. 

(1) Šis paragrafas taikomas dėl — 

a) bet kokio žalas atlyginančio įsakymo parengimo ir tokio pasiūlyto 
įsakymo bet kokio projekto parengimo - 

(i) Škotijos ministrų; arba 

(ii) įgytos kompetencijos neviršijimo (1988 pagal Škotijos įstatymą) 
Jos Didenybės Taryboje; ir 

(b) bet kurio dokumento ar pareiškimo, pateikto dėl tokio įsakymo 
(ar siūlomo įsakymo). 

(2) Šio dokumento priedas turi poveikį kiekvienam tokiam įsakymui 
(ar siūlomam įsakymui), dokumentui ar pareiškimui, kurie yra tolesnių 
pakeitimų subjektai. 

(3) Bet kokia informacija Parlamentui, Parlamento Rūmams ar abe- 
jiems Parlamento Rūmams bus interpretuojama kaip informacija Škotijos 
parlamentui. 

(4) Skaičiuojant bet kurį laikotarpį siekiant šio Dokumento priedo 
tikslų, 6 paragrafas netaikomas ir neatsižvelgiama į laiką, kurį Škotijos par- 
lamentas yra paleistas arba padaręs ilgesnę negu keturių dienų pertrauką. 


II DALIS. Nuostata 


Tuo metu, kai dabartinis (Pirmasis) Protokolas yra pasirašomas, aš 
skelbiu, kad principas, patvirtintas 2 straipsnio antrame sakinyje, tam tikrų 
švietimo teisės aktų nuostatų Didžiojoje Britanijoje atžvilgiu yra pripažin- 
tas Didžiosios Britanijos tiek, kiek jis atitinka kvalifikuoto instruktavimo 
ar mokymų ir nepateisinamo valstybės išlaidų vengimo nuostatą. 


1952 m. kovo 20 d. 


Parengta Jungtinės Karalystės nuolatinio atstovo Europos Tarybos at- 
stovui. 


18(6) skyrius 


4 dokumento priedas. TEISMO PENSIJOS 
Prievolė parengti pensijų įsakymus 
(1) Atitinkamas ministras pagal įstatymą privalo parengti nuostatas 
dėl mokamų pensijų teismo įstaigos teisėjui arba bet kuriam teismo įstaigos 
teisėjui, kuris eina pareigas kaip Europos Žmogaus Teisių Teismo teisėjas. 
(2) Pensijų įsakymas turi numatyti tokias nuostatas, kokias jas ren- 
giantis ministras mano yra svarbu užtikrinti, kad - 
(a) Europos Žmogaus Teisių Teismo teisėjas, kuris prieš pat jo pasky- 
rimą Europos Žmogaus Teisių Teismo teisėju buvo teismo pensijų fondo 
nariu, turi teisę išlikti šio fondo nariu. 

(b) sąlygos, kurių pagrindu jis pasilieka fondo nariu, yra tos, kurios 
būtų taikomos, jeigu jis ir nebūtų paskirtas EŽTT teisėju; ir 

(c) teisė į išmokas, mokamas per fondą, ir toliau išliks, kaip dirbant 
EŽTT teisėju, jo atlyginimas bus toks, koks jam būtų buvęs mokamas (18 
(4) skirsnis), jei tęstų darbą kaip teismo įstaigos teisėjas. 


Įmokos 

2A pensijų įsakymas gali detaliai numatyti priemones - 

(a) bet kurioms įmokoms, kurios yra mokamos žmogaus, kuris dėl 
įsakymo lieka fondo nariu, ir kurios šiaip būtų mokamos išskaičiuojant 
iš jo atlyginimo, pasielgti priešingai, negu išskaičiuojant iš jo kaip EŽTT 
teisėjo atlyginimo; ir 

(b) tokioms įmokoms būti surinktoms tokiu būdu, kaip ir fondo 
administratorių galimai nustatyta tvarka. 

Kitų įstatymo potvarkių pataisos 

3A pensijų įsakymas gali pataisyti bet kurią Pensijų įstatymo nuos- 
tatą arba nuostatą, parengtą pagal Pensijų įstatymą, tokiu būdu ir lygiu, 
kokiu įsakymą rengiantis ministras mano esant reikalinga arba tikslinga, 
kad būtų užtikrintas bet kurio fondo, su kuriuo įsakymas yra susijęs, admi- 
nistravimas. 

Apibrėžimai 

4 Šiame Dokumento priede 

„Atitinkamas“ ministras reiškia — 

(a) bet kurią teismo įstaigą, kurios jurisdikcija yra vykdoma tik Škoti- 
jos Valstybės sekretoriaus atžvilgiu; ir 

(b) kitais atvejais Lordą kanclerį; 

„EŽTT teisėjas“ reiškia teismo įstaigos teisėją, kuris dirba kaip teismo 
teisėjas; 

„teismo pensijų fondas“ reiškia fondą, įsteigtą Pensijų įstatymo pa- 
grindu ir vadovaujantis Pensijų įstatymu; 

„Pensijų įstatymas“ reiškia — 

(a) Šiaurės Airijos grafystės teismo įstatymą; 

(b) 1961 Šerifo pensijos (Škotija) įstatymą; 

(c) 1981 Teismo pensijų įstatymą; arba 

(d) 1993 Teismo pensijų ir išėjimo į pensiją įstatymą; ir 

„pensijų įsakymas“ reiškia įsakymą, parengtą pagal 1 paragrafą. 

Kanados konstitucinės istorijos pradžia sietina su 1867 m., kai „Kana- 
dos Sąjunga!, Naujoji Škotija ir Naujasis Bransvikas pareiškė norą būti fede- 
rališkai susijungę Didžiosios Britanijos ir Airijos Jungtinės Karalystės vie- 
noje dominijoje? su konstitucija, principu panašia į Jungtinės Karalystės““, o 
Jungtinės Karalystės Parlamentas 1867 m. kovo 29 d. priėmė 1867 m. Britų 
Šiaurės Amerikos aktą“. Šis Aktas buvo priimtas kitos valstybės parlamen- 
to, ir keisti jį galėjo tik Aktą priėmęs subjektas, t. y. Jungtinės Karalystės 
Parlamentas. Daug vėliau, tik 1949 m., Britų Šiaurės Amerikos aktas Nr. 
2" numatė, kad Kanados Parlamentas gali daryti ribotus konstitucinius pa- 
keitimus. 1867 m. Britų Šiaurės Amerikos aktas iki 1982 m. buvo keistas iš 
viso 20 kartų“, iš jų 5 pakeitimus? atliko Kanados Parlamentas. Visi 1867 
m. Britų Šiaurės Amerikos akto pakeitimai yra išvardinti 1982 m. Konsti- 





! Nuo 1867 m. - Ontarijas ir Kvebekas (žr. 1867 m. Britų Šiaurės Amerikos akto 6 dalį). 

Sąvokos „dominija“ turinys atskleidžiamas retai. Aptariamos temos kontekste sąvo- 

ka „dominija“ yra vartojama taip, kaip šios sąvokos turinys yra pateikiamas 1926 m. 

Balfūro deklaracijoje: „Jos (dominijos - aut.) yra autonominės bendrijos Britų impe- 

rijoje, lygios statusu, jokiu būdu nepavaldžios viena kitai nė vienu vidaus ar išorės rei- 

kalų aspektu, tačiau jungiamos bendros ištikimybės Karūnai ir laisvai asocijuotos kaip 

Britų Tautų Sandraugos narės.“ <http://foundingdocs.gov.au/resources/transcripts/ 

cth11 doc 1926.pdf >. 

1867 m. Britų Šiaurės Amerikos akto preambulė. 

Šis aktas vėliau ne kartą buvo keistas, o jį keičiantis aktas visuomet vadinosi Šiaurės 

Amerikos aktu, kartu akto pavadinime nurodant ir šio akto priėmimo metus. Du kar- 

tus tais pačiais metais buvo daromas ir antrasis pakeitimas, tuomet šis aktas papildo- 

mai pavadinime turėdavo dar ir numerį. 

Neteko galios 1982 m., jo inkorporavimą primena dabartinio 1867 m. Konstitucijos 

akto 91 dalies 1 punkto žyma. 

“ 1871, 1886, 1907, 1915, 1916, 1930, 1940, 1943, 1946, 1949, 1949 (Nr. 2), 1951, 1952, 
1960, 1964, 1965, 1974, 1975 (Nr. 1) ir 1975 (Nr. 2) metais. 

7 1952, 1965, 1974, 1975 (Nr. 1) ir 1975 (Nr. 2). Pakeitimą priėmusį subjektą identifikuo- 
ti galima keliais būdais: arba pagal akto preambulę, nurodančią aktą priimantį subjek- 
tą, arba pagal 1982 m. Konstitucijos akto priedą (schedule), kuriame prie aktų, priimtų 
Jungtinės Karalystės, naudojama santrumpa „(U.K.)“, o prie aktų, priimtų Kanados 
Parlamento - santrumpa „(Can.)“. 

tucijos akto priede (angl. schedule), tačiau vieno akto, būtent 1916 m. Britų 
Šiaurės Amerikos akto, dėl Pirmojo pasaulinio karo numačiusio Kanados 
dvyliktojo Parlamento kadencijos pratęsimą, jame nėra. Minėtame 1982 m. 
Konstitucijos akto priede išvardinta 11 buvusių Konstitucijos aktų (taigi, 
iš viso 30 aktų, buvusių sudėtine Kanados Konstitucijos dalimi). 1867 m. 
Britų Šiaurės Amerikos aktas ir jį keitę aktai savo originalius pavadinimus 
išlaikė iki pat 1982 m., kai šio akto (o atitinkamai ir jį keitusių aktų) pava- 
dinimas buvo pakeistas ir tapo 1867 m. Konstitucijos aktu. Kaip ir galima 
numanyti, 1982 m. buvo kita itin svarbi Kanados konstitucinei istorijai data, 
tačiau prieš tai glaustai apžvelgsime ją lėmusias aplinkybes. 

Jungtinės Karalystės Parlamento 1931 m. priimto Vestminsterio sta- 
tuto 4 dalis nustatė bendrą visoms dominijoms principą, kad „joks Jung- 
tinės Karalystės Parlamento aktas nuo šio teisės akto įsigaliojimo dienos 
neturi galioti ar būti laikomas galiojančiu dominijai, kaip dominijos teisės 
dalis, nebent tokiame akte būtų aiškiai paminėta, kad dominija tokio akto 
paprašė arba sutiko su jo priėmimu“. Tačiau to paties Statuto 7 dalies, skir- 
tos specialiai Kanadai, 1 punktas nustatė, kad „niekas šiame akte nebus 
laikoma netekusiu galios, 1867-1930 Britų Šiaurės Amerikos aktų arba jų 
pagrindu priimtų įsakymų, taisyklių ar įsakų pataisa ar pakeitimu'“*. Ves- 
tminsterio statutas, beje, ir dabar esantis sudėtine Kanados Konstitucijos 
dalimi, sudarė teisines prielaidas Kanadai „susigrąžinti“ Konstituciją, ta- 
čiau šio Statuto 4 straipsnyje vartojama „dominijos“ sąvoka nenustatė fe- 
deralinės valdžios ir provincijų dalyvavimo principų (formulės) keičiant 
Konstituciją. Šios diskusijos, prasidėjusios dar 1927 m. dominijos ir pro- 
vincijų konferencijoje, realius apmatus įgavo tik 1964 ir 1971 m., tačiau 
sutarimo nebuvo pasiekta. Tokios ilgos politinės-teisinės diskusijos tęsėsi 
iki pat 1981 m., o jų rezultatu tapo (be priedų) lakoniškas, tačiau teisiškai 
itin išsamus 1982 m. Jungtinės Karalystės Parlamento priimtas 1982 m. 
Kanados aktas". 

1982 m. Kanados akto pirmąja dalimi, kaip priedas B, buvo patvirtin- 
tas 1982 m. Konstitucijos aktas (kaip priedas A buvo patvirtinta 1982 m. 





š Tikslumo dėlei paminėtina, kad Vestminsterio statute vartojamos sąvokos „order, rule 


or regulation“, tuo tarpu prancūziškame tekste vartojama tiesiog „de leurs textes dap- 
plication“ - t. y. jų taikymo aktai. <http://canada justice.gc.ca/fra/pr-rp/sjc-csj/consti- 
tution/loireg-lawreg/p1t171.html>. 

? Tiek 1867 m. Britų Šiaurės Amerikos aktas, tiek ir 1982 m. Kanados aktas buvo priimti 
tą pačią, kovo 29, dieną. Manytina, kad tai - labai gerai įvertinta aplinkybė, nesuda- 
ranti prielaidų skaidyti Konstituciją ar kalbėti apie keletą konstitucijų. 


140 


PRATARMĖ 


Kanados akto prancūziškoji versija), o antrojoje dalyje pripažinta, kad jo- 
kio Jungtinės Karalystės Parlamento išleisto akto galiojimas nebeišplečia- 
mas Kanadai. Ne ką mažiau svarbus buvo ir 1982 m. Kanados akto paties 
priedo (t. y. 1982 m. Konstitucijos akto) turinys, kurio svarbiausia dalimi 
laikytina Kanados teisių ir laisvių chartija. 1982 m. Konstitucijos akto įsi- 
galiojimą pagal 1982 m. Konstitucijos akto 58 dalį paskelbusi Proklamacija 
taip pat laikoma sudėtine Konstitucijos dalimi. Tad 1982 m. antrojoje pu- 
sėje Kanados Konstitucija apėmė!" 27 konstitucinius dokumentus: 

i) 1982 m. Kanados aktas (kurio sudėtinė dalis yra ir 1982 m. Kons- 
titucijos aktas); 

i) Po 1982 m. likę galioti 13 Konstitucijos aktų (anksčiau besiva- 
dinusių Britų Šiaurės Amerikos aktais), išvardintų 1982 m. Konstitucijos 
akto priede; 

ii) 11 kitų aktų, išvardintų 1982 m. Konstitucijos akto priede; 

iv) Proklamacija dėl 1982 m. Konstitucijos akto įsigaliojimo. 

1982 m. Kanados aktas (nors iš esmės aptariamame kontekste taip 
pat galima būtų teigti, kad 1982 m. Konstitucijos aktas) tapo paskutiniu 
reikšmingu Konstitucijos pakeitimu, tačiau ne paskutiniu Kanados Kons- 
titucijos pakeitimu apskritai. Po 1982 m. buvo padaryta dar 11 Konstitu- 
cijos pakeitimų (iš jų vienas jau netekęs galios), paskutinis jų - 2011 m. 
Todėl apibendrinant galima teigti, kad šiame tekste nagrinėdami aktualią 
Kanados Konstitucijos rašytinę dalį iš viso nagrinėjame 36 aktų!! visumą. 





0 Tekste angl. „includes“; pranc. „comprend“ - tokia nebaigtinio (atviro) sąrašo kons- 
trukcija vertintina kaip nuostata, sukonstruota, viena vertus, nurodant apibrėžtą aktų 
ir įsakymų ratą, tačiau, antra vertus, tuo pat metu paliekant erdvės ir kitoms sudeda- 
mosioms Konstitucijos dalims - konstitucinei jurisprudencijai bei nerašytinei Konsti- 
tucijai. 

U Nurodytas aktų skaičius - 36, vienu aspektu galėtų būti laikytinas diskutuotinu. 1975 m. 
Konstitucijos aktą Nr. 1, kuris keitė tik 1867 m. Konstitucijos akto (su vėlesniais pakeiti- 
mais) 51 dalies 2 punktą, visa apimtimi pakeitė 1999 m. Konstitucijos aktas. Nagrinėjant 
1982 m. Konstitucijos akto priedą matyti, kad tik šį punktą keitusios konstitucijos aktų 
nuostatos buvo pripažintos „netekusiomis galios ir vietoj jų įrašytos“ (repealed and the 
Jollowing substituted therefor). Tačiau, pirma, 1982 m. Konstitucijos akto 52 dalies 2 
punkto b papunktis numato, kad Konstitucijos dalis yra priede numatytų aktų pakeiti- 
mai, t. y. eksplicitiškai nenumato jų panaikinimo galimybės. Antra, pačiame 1999 m. 
Konstitucijos akte ta apimtimi, kuria keičiamas 1867 m. Konstitucijos akto 51 dalies 
2 punktas, vartojama formuluotė „pakeičiama taip“ (replaced by the following). Trečia, 
nebuvo tikslintas 1982 m. Konstitucijos akto priedas. Remiantis tuo, kas išdėstyta, 1975 
m. Konstitucijos aktas Nr. 1 vis dėlto laikytinas atskira (nors ir aktualia tik istoriniu 
aspektu) Konstitucijos rašytinės dalies sudedamąja dalimi. 

Nors, paminėtina, yra ir siauresnių Kanados Konstitucijos traktuočių"*. 
Vertinti Kanados Konstituciją pagal atskiras tipologijas nėra paprasta, 
tačiau tai - galimybė atskleisti Kanados Konstitucijos savitumą, unikalumą 
ir, jeigu tokią kategoriją būtų galima pavartoti, konstitucinę estetiką. 
Vertindami Kanados Konstituciją pagal formą, turėtumėme ją klasi- 
fikuoti kaip iš dalies rašytinę. Kanados Aukščiausiojo Teismo vertinimu, 
Kanados Konstitucija „pirmiausiai yra rašytinė“". Be jau aptartos aktų 
visumos, sudarančios Kanados rašytinę Konstituciją, rašytinės Konstitu- 
cijos dalimi laikytini ir Kanados teismų, visų pirma aukštųjų instancijų, 
sprendimai, susiję su Konstitucijos interpretavimu, ir taip pat Jungtinės 
Karalystės slaptosios tarybos Teisminio komiteto sprendimai, skirti Kana- 
dai (paskutinis - 1959 m.). Dalis Kanados Konstitucijos neturi rašytinės 
formos. Kaip minėta, 1867 m. Konstitucijos akto preambulėje nustatyta, 
kad provincijos „pareiškė norą būti federališkai susijungusios <...> vie- 
noje dominijoje su konstitucija, principu panašia į Jungtinės Karalystės“. 
„Mokslinėje literatūroje, nagrinėjančioje britų valstybės valdymo sistemą, 
dažnai nurodoma, kad Jungtinė Karalystė rašytinės konstitucijos neturi.“"* 
Tad Kanados Konstitucija, sukonstruota „principu panaši“ į Jungtinės Ka- 
ralystės, perėmė ir dalį šios valstybės konstitucinės specifikos. Manytina, 
kad būtent dalį specifikos, nes, Kanados Aukščiausiojo Teismo nuomone, 
Kanados Konstitucija „principu panaši, nereiškia, kad identiška“". Ryški 
„principu panašios“ konstitucijos iliustracija yra konstitucinės konvenci- 
jos!“, kurių tradicijos ir tęstinumas sietinas su Jungtinės Karalystės, kaip 





2 Pvz., „Kanados Konstituciją sudaro ne tik 1982 m. Konstitucinis aktas, pakeitęs 1867 


m. Britų Šiaurės Amerikos aktą, bet ir aktai, išvardinti jo priedėlyje“. Birmontienė, T., 
et. al. Lietuvos konstitucinė teisė. Vilnius: Mykolo Romerio universitetas, 2012, p. 33. 
"Toks požiūris, manytina, nėra visiškai tikslus keliais aspektais: pirma, 1982 m. Konsti- 
tucijos aktas nepakeitė 1867 m. Šiaurės Amerikos akto, t. y. galioja šie abu aktai; antra 
„ir aktai, išvardinti jo priedėlyje“ gali būti suprantama kaip formuluotė, neapimanti 
paskesnių Konstitucijos pakeitimų. 

Reference re Secession of Ouebec. <http://scc-csc.lexum.com/decisia-scc-csc/scc-csc/ 
scc-csc/en/item/1643/index.do>. 

Beinoravičius, D., et. al. Europos Sąjungos valstybių narių konstitucinės sistemos Vil- 
nius: Mykolo Romerio universitetas, 2012, p. 380-381. 

5 New Brunswick Broadcasting Co. v. Nova Scotia (Speaker of the House of Assembly). 
<http://scc-csc.lexum.com/decisia-scc-csc/scc-csc/scc-csc/en/item/957/index.do>. 

Ši sąvoka mokslininkų vartojama įvairiai, pvz., „konstituciniai susitarimai arba kon- 
vencijos“ (Beinoravičius, D., et. al. Europos Sąjungos valstybių narių konstitucinės 
sistemos. Vilnius: Mykolo Romerio universitetas, 2012 p. 382), „konstitucinis paprotys 
(konvencija)“ (Mesonis, G. Konstitucinis paprotys konstitucijos interpretavimo pro- 
cese. Jurisprudencija. 2010, 2 (120), p. 59). 

unitarinės valstybės, konstitucinėmis konvencijomis, adaptuotomis fede- 
ralinėje valstybėje. Jeigu į konstituciją „galima žvelgti kaip į „visų pirma 
principų rinkinį“!", tai Kanados Konstitucijos atveju paminėtini ir nera- 
šytiniai konstituciniai principai, pavyzdžiui, teismų nepriklausomumo. 

Kaip (pirmiausiai) rašytinė konstitucija, Kanados Konstitucija vertin- 
tina kodifikavimo aspektu. Anksčiau minėta 36 teisės aktų visuma leidžia 
daryti išvadą, kad Kanados Konstitucija nėra kodifikuota, ji „sudaryta iš 
įstatymo galią turinčių statutų bei, be Britų Šiaurės Amerikos akto, kitų 
įvairių aktų (angl. enactments)“*?. Nepriklausomai nuo tokio Konstitucijos 
pobūdžio ir kad Kanados Konstituciją sudaro ne vienas ar keli teisės aktai, 
Kanados Aukščiausiojo Teismo vertinimu, „Konstitucija turi būti skaito- 
ma kaip vieninga visuma““. Skaitytojų patogumui šioje knygoje pateikia- 
mas Kanados teisingumo departamento suvestinis rašytinės Konstitucijos 
dalies variantas, tačiau jį analizuojant detaliau reiktų įvertinti ir kai kurių 
Konstitucijos straipsnių istorinį kontekstą?! 

Klasikiniu požiūriu pagal struktūrą yra vertinamos kodifikuotos 
konstitucijos. Minėta, kad Kanados Konstitucija nėra kodifikuota. Nepa- 
būgstant galimos pagrįstos kritikos vis dėlto abejotina, ar minėta Kanados 
Aukščiausiojo Teismo „vieninga visuma“ negali būti vertinama kaip turinti 
struktūrą. Pirma, Kanados Aukščiausiasis Teismas savo jurisprudencijoje 





" Kūris, E. Konstitucinių principų plėtojimas konstitucinėje jurisprudencijoje. Iš Kons- 
titucinių principų plėtojimas konstitucinėje jurisprudencijoje: Lietuvos Respublikos 
Konstitucinio Teismo ir Lenkijos Respublikos Konstitucinio teismo Tribunolo konfe- 
rencijos medžiaga. Vilnius: Lietuvos Respublikos Konstitucinis Teismas, 2002, p. 22. 
Ell v. Alberta <http://scc-csc.lexum.com/decisia-scc-csc/scc-csc/scc-csc/en/item/2067/ 
index.do>. 

Resolution to amend the Constitution <http://scc-csc.lexum.com/decisia-scc-csc/scc- 
csc/scc-csc/en/item/2519/index.do>. Vis dėlto atkreiptinas dėmesys, kad šis Kanados 
Aukščiausiojo Teismo sprendimas buvo priimtas iki 1982 m. Kanados akto priėmimo, 
tačiau, antra vertus, būtent šis sprendimas nulėmė sutarimą dėl 1982 m. konstitucinių 
pakeitimų. 

2 Refre Remuneration of Judges of the Prov. Court of PE.1; Ref re Independence and Im- 
partiality of Judges of the Prov. Court of PE.1. <http://scc-csc.lexum.com/decisia-scc- 
csc/scc-csc/scc-csc/en/item/1541/index.do>. 

Kaip pavyzdys pateiktinas 1867 m. Konstitucijos akto 93 straipsnis, numatantis kiekvi- 
enos provincijos įstatymų leidėjui išimtines teises priimti įstatymus, susijusius su 
švietimu. Ši akto dalis susideda iš 4 punktų. Tačiau 1870 m. Manitobos aktas, Albertos 
aktas (1905 m.), Saskačevano aktas (1905 m.) numatė atitinkamoms provincijoms spe- 
cialias nuostatas. Tokias specialias normas numatė ir 1949 m. Niufaundlendo aktas, 
tačiau ir jis dar buvo keistas 1987 m. Konstitucijos pakeitimo proklamacija, o ši savo 
ruožtu pakeista 1999 m. Konstitucijos pakeitimo proklamacija (Niufaundlendo aktu). 

vartoja tokias kategorijas kaip „konstitucinis tekstas““?, „pagrindinė kons- 
titucijos struktūra“? „konstitucinio teksto struktūra“** ir pagaliau „vidinė 
Konstitucijos architektūra““. Antra, nepaisant to, kad Konstitucija nėra 
kodifikuota, vis dėlto visų Konstituciją sudarančių aktų visuma leidžia 
nustatyti ir vertinti bent jau santykinėmis laikytinas struktūrines dalis“. 
Trečia, svarstytina, ar vien tik formalioji Konstitucijos neatitiktis kodifika- 
vimo kriterijui leistų visa apimtimi vertinti Kanados Konstituciją kaip ne- 
turinčią struktūros?. Ši Konstitucija turi preambulę, turi skirsnius (dalis)2š, 
kurie savo ruožtu turi teisės aktui būdingas smulkesnes struktūrines dalis, 
turėjo (neteko galios) pereinamąsias nuostatas, turi priedus. Todėl, turint 
omenyje Kanados Konstitucijos specifiką ir atsižvelgiant į minėtas Kana- 
dos Aukščiausiojo Teismo kategorijas, darytina išvada, kad nepaisant to, 
kad ši Konstitucija nėra kodifikuota, vertinant ne vien formaliuoju, o ir 
sisteminiu loginiu požiūriu, teigtina, kad šis konstitucinis tekstas vis dėlto 
turi savo struktūrą. 

Konstituciją vertinant pagal priėmimo laikotarpį, būtent 1867 m., ji 
klasifikuotina kaip priimtoji iki Pirmojo pasaulinio karo. Kaip ir minėta, 
Kanados Konstitucijos atitiktis vertinimams yra gana santykinė, tačiau šis 
kriterijus laikytinas vienu iš aiškiausiai įvertinamų. Gali kilti abejonių, ar 
1982 m. Aktas nėra naujoji arba antroji konstitucija. Manytina, kad tai tėra 





2 New Brunswick Broadcasting Co. v. Nova Scotia, supra note 15. 


3 Westbank First Nation v. British Columbia Hydro and Power Authority <http://scc-csc. 
lexum.com/decisia-scc-csc/scc-csc/scc-csc/en/item/1727/index.do>. 

Reference Re Public Service Employee Relations Act (Alta.) <http://scc-csc.lexum.com/ 
decisia-scc-csc/scc-csc/scc-csc/en/item/205/index.do>. 

Reference re Secession of Guebec, supra note 13. 

Pavyzdžiui, tokie 1867 m. Konstitucijos akto skirsniai kaip „Vykdomoji valdžia“, 
„Įstatymų leidžiamoji valdžia“, „Provincijų konstitucijos“ „Įstatymų leidžiamosios 
galios padalinimas“, „Teismai“, „Pajamos, skolos, turtas, mokesčiai“, taip pat 1982 m. 
Konstitucijos akto dalys „Kanados teisių ir laisvių chartija“, „Kanados čiabuvių teisės“, 
„Konstitucijos keitimo procedūra“. Paminėtina, kad 1982 m. Konstitucijos akto regulia- 
vimo turinys yra visiškai skirtingas nuo 1867 m. Konstitucijos akto reguliavimo turinio. 
Formalusis požiūris reikštų, kad, pavyzdžiui, Lietuvos Respublikos Konstitucijos, 
jeigu ji būtų visiškai identiškos struktūros, kaip dabar galiojanti, tačiau priimta keletu 
atskirų aktų, vertinti pagal struktūrą jau nebegalėtumėme, nors loginė ir sisteminė 
struktūra liktų visiškai ta pati. 

1982 m. Konstitucijos akto struktūrinės dalys, autoriaus supratimu, vadintinos skirsni- 
ais, tačiau pačiame tekste vartojamas žodis „dalis“ (angl. part). Paminėtina, kad 1982 m. 
Konstitucijos akte trys dalys, o 1867 m. Konstitucijos akte vienas skirsnis yra netekę 
galios. 

išoriškai atrodanti galimybė. Viena vertus, formaliuoju teisiniu požiūriu 
pats 1982 m. Konstitucijos aktas nustatė, kad 1867 m. Konstitucijos ak- 
tas yra Konstitucijos dalis. Antra vertus, Kanados Aukščiausiojo Teismo 
jurisprudencija pagrindžia Konstitucijos vientisumą. Teismas teigia, kad 
„Konstitucijos pagrindinė struktūra buvo įtvirtinta 1867 m. Konstitucijos 
aktu““, taigi, nekalba apie jokią naują struktūrą. Konstitucinis tęstinumas 
atskleidžiamas teismo jurisprudencijoje, kurioje pažymima, kad Konstitu- 
cija yra „131 metų evoliucijos produktas““", taigi, nekalbama apie konsti- 
tucijas arba apie naująją ir (ar) senąją konstituciją. Trumpai apibendrinant 
galima daryti išvadą, kad Kanados Konstitucijos priėmimo data turėtų būti 
laikomi 1867 m., o vėlesni aktai laikytini istorinio Konstitucijos vystymosi 
etapais. Turbūt geriausiai Kanados Konstitucijos raidą (o kartu ir pobūdį) 
dar 1929 m. spalio 18 d. sprendime Henrietta Muir Edwards and others 
v. The Attorney General of Canada apibūdino Jungtinės Karalystės slapto- 
sios tarybos Teisminis komitetas: „Britų Šiaurės Amerikos aktas pasodino 
Kanadoje gyvą medį, galintį augti ir plėstis savo tikrose ribose.“*! Gyvojo, 
arba augančio, medžio (angl. living tree) koncepcija tapo vienu kertinių 
Kanados konstitucinės teisės principų. 

Pagal priėmimo būdą Kanados Konstitucija laikytina neatitinkanti 
klasikinių (monarcho arba valstybės vadovo, atstovaujamosios institucijos 
ar tiesiogiai tautos) konstitucijos priėmimo kriterijų. Vertindamas Kana- 
dos Konstituciją M. Romeris yra pažymėjęs, kad „konstitucija nėra pačios 
Kanados aktas, bet yra anglų parlamento aktas“??. Todėl būtų galima teigti, 
kad Kanados Konstitucija yra kitos valstybės atstovaujamosios instituci- 
jos priimtas aktas. Tačiau ir toks teiginys nebūtų preciziškai teisingas. Juk 
vienos valstybės parlamentas priėmė kitos valstybės konstituciją, tačiau 
antroji valstybė (konstitucijos priėmimo metu) nebuvo lygiavertis subjek- 
tas - Kanada buvo dominija. 1867 m. Konstitucijos aktas savo prigimtimi 
galbūt įvardintinas kaip paskirtosios, jeigu įvestume tokią kategoriją, kons- 
titucijos požymis. Tačiau ir tai nebūtų tikslu. Kaip ir buvo minėta, Kanados 
Konstitucija evoliucionavo. Todėl dabartinę Kanados Konstituciją vertinti 





3 Ontario (Attorney General) v. OPSEU <http://scc-csc.lexum.com/decisia-scc-csc/scc- 


csc/scc-csc/en/item/234/index.do>. 

Reference re Secession of Ouebec, supra note 13. 
<http://www.bailii.org/uk/cases/UKPC/1929/1929 86.pdf >. 

Romeris, M. Unitarinė valstybė ir valstybiniai junginiai. Vilnius: Mykolo Romerio uni- 
versiteto Leidybos centras, 2008, p. 92. 

(tik) pagal beveik 150 metų senumo istorines aplinkybes būtų netikslu ir 
neteisinga. 1981-1982 m. Kanados konstitucinės raidos istorijoje pažymėti 
labai svarbiais pokyčiais, aptartais anksčiau. 1982 m. Kanados aktas buvo 
priimtas Jungtinės Karalystės Parlamento. Tačiau jau visiškai kitomis po- 
litinėmis ir teisinėmis aplinkybėmis, o būtent tokiomis sąlygomis, kurias 
numatė Kanada. Su šio akto priėmimu susijęs vienas geriausiai žinomų Ka- 
nados Aukščiausiojo Teismo sprendimų Re: Resolution to amend the Cons- 
titution“*, kuriame Teismas nusprendė, kad Konstitucijos pakeitimui reikia 
ne tik federalinio Parlamento, tačiau ir „esminės dalies“ provincijų pritari- 
mo“*. 1982 m. Konstitucijos aktas buvo de jure priimtas Jungtinės Karalys- 
tės Parlamento, tačiau de facto - pačios Kanados Parlamento. Sunku būtų 
rasti formuluotę, įvertinančią ir apimančią visas nurodytas aplinkybes. Ka- 
nados Aukščiausiasis Teismas minėtoje byloje Konstitucijos keitimo pro- 
cesą apibūdino kaip konstitucijos patriaciją. Todėl pagal priėmimo būdą 
Kanados Konstitucija tiksliausiai būtų vertintina kaip (atstovaujamosios 
institucijos) susigrąžinta konstitucija. 

Kiti Kanados Konstitucijos tipologiniai vertinimai iš esmės nėra tokie 
diskusiniai ir plačiau nekomentuotini. Tokie vertinimai nuosekliai pagrin- 
džiami šiame tekste. Pagal poveikį visuomeniniams santykiams Kanados 
Konstitucija neabejotinai laikytina realia, galima paminėti vien tai, kad 
kiekvienas asmuo neperžengdamas teismingumo ribų gali kreiptis į bet 
kurį teismą motyvuodamas, kad jo atžvilgiu yra pažeista Konstitucija. Pa- 
gal galiojimo laiką Kanados Konstitucija vertintina kaip nuolatinė, o pagal 
valstybės formą formaliai vertintina kaip monarchijos konstitucija. Tačiau 
vertinant pagal Konstitucijos reguliavimo turinį atkreiptinas dėmesys, kad 
monarcho vaidmuo Kanados teisinėje politinėje sistemoje yra labiau sim- 
bolinis ar tradicinis. Tačiau valstybės formos kriterijus plačiau neaptarti- 
nas, kaip ir klasifikuojant pagal valstybės sandarą - Kanados Konstitucija 
yra federalinė, o pagal politinį režimą - demokratinė. 

Gana sudėtinga Kanados Konstituciją klasifikuoti ir pagal pataisų pri- 
ėmimo procedūrą. Tradiciškai pagal šį kriterijų konstitucijos skirstomos į 
lanksčias ir griežtas. Kanados Konstitucijos keitimo procedūra numatyta 
1982 m. Konstitucijos akte. Įdomu tai, kad nustatytos įvairios Konstitucijos 





3 Supra note 19. 

* Žinotina, kad tokią nuostatą Teismas kildino ne iš rašytinės Konstitucijos dalies. 
Priešingai, Teismas konstatavo, kad rašytinė teisė to nereikalauja, tačiau įpareigojimas 
derinti Konstitucijos pakeitimus su provincijomis kyla iš konstitucinės konvencijos. 

keitimo procedūros priklausomai nuo pataisos reglamentavimo apimties 
ir turinio: 

i) bendroji Konstitucijos keitimo tvarka nustatyta Akto 38 dalyje - 
Konstitucija keičiama federalinio Parlamento ir ne mažiau kaip dviejų 
trečdalių provincijų, sudarančių ne mažiau kaip pusę visų Kanados gyven- 
tojų, teisėkūros asamblėjų rezoliucija. Konstitucijos nuostatos, kurių pa- 
keitimui taikytina tokia keitimo procedūros, išvardintos Akto 42 dalyje. Be 
abejonės, tokia tvarka yra iš tiesų griežta. Nuo 1982 m. ši procedūra taikyta 
tik vieną kartą - priimant 1983 m. Konstitucijos pakeitimo proklamaciją, 
susijusią su čiabuvių?* teisėmis. 

ii) Atskira keitimo tvarka nustatyta klausimams, susijusiems su dau- 
giau kaip viena, bet ne visomis provincijomis. Akto 43 dalis, nustatanti 
šia tvarka galimas keisti Konstitucijos nuostatas, numato, kad tokios patai- 
sos priimamos federalinio Parlamento ir provincijų, kurioms taikytina ši 
pataisa, teisėkūros asamblėjų. Tokia tvarka, ypač federalinės konstitucijos 
kontekste, vertintina kaip santykinai griežta. Po 1982 m. priimtos septy- 
nios tokios pataisos, viena iš jų neteko galios. 

iii) Pagal Akto 44 dalį, Konstitucijos nuostatas, susijusias išimtinai su 
federalinės vykdomosios valdžios bei Parlamento kompetencija, gali keis- 
ti vien tik Parlamentas. Tokia keitimo tvarka vertintina kaip santykinai 
lanksti. Tačiau nepaisant santykinio lankstumo po 1982 m. būta tik trijų 
tokių pataisų. 

iv) Paskiausiai aptartina Akto 41 dalyje numatyto teisinio reguliavi- 
mo, galimo spręsti Konstitucijos pakeitimais, sritys?“. Šiose srityse Kons- 
titucijos pakeitimai galimi tik federalinio Parlamento ir kiekvienos iš visų 
provincijų teisėkūros asamblėjų rezoliucija. Tokia tvarka vertintina kaip 
itin griežta, buvo tik du - 1987 m. ir 1992 m. - nesėkmingi bandymai keisti 
Konstituciją pagal šią tvarką. 

Atsižvelgiant į pataisų dažnumą Kanados Konstitucija vertintina kaip 
griežta, tačiau lygiai taip pat nagrinėjamu aspektu ją būtų galima priskirti 
ir prie mišraus pobūdžio*? konstitucijų. Atsižvelgiant į keitimo procedūrų 





* Tekste angl. „aboriginal“, pranc. „autochtones“. 


Autorius vartoja sąvoką „sritys“, nes, pavyzdžiui, Kanados Aukščiausiojo Teismo 
sudėtis, kuri yra viena tokių 41 dalyje numatytų sričių, nėra Kanados Konstitucijos 
reguliavimo dalykas. Tai trumpai aptariama tekste toliau. 

Pavyzdžiui, tokią klasifikaciją pateikia Vaitiekienė, E., Mesonis, G. Lyginamoji 
konstitucinė teisė. Vilnius: Justitia, 2011, p. 81. 

įvairovę Kanados Konstitucija galėtų būti vertinama kiek nukrypstant nuo 
tradicinių (tik) dviejų galimų alternatyvų kaip kintamai griežta. 

Pagal valstybės valdymo formą Kanada priskirtina konstitucinei mo- 
narchijai. Jungtinės Karalystės monarchas yra Kanados valstybės vadovas. 
Turint omenyje monarcho statusą Jungtinėje Karalystėje, Kanados atžvil- 
giu monarcho vaidmuo laikytinas dar simboliškesniu. Pakankamai aiškiai 
monarcho statusą apibūdina principas „karalius vadovauja, bet ne valdo“*š. 
Jungtinės Karalystės konstitucionalizmo klasikų laikomas W. Bagehotas 
monarcho teises apibūdino kaip „teisę būti patartam, teisę padrąsinti, teisę 
įspėti “*. Jungtinės Karalystės monarchas yra atstovaujamas abiejuose ly- 
gmenyse - federaliniame lygmenyje Generalgubernatoriaus bei provincijų 
(kiekvienoje jų) lygmenyje gubernatoriaus“. Kanados valstybės režimas 
apibrėžtinas kaip parlamentinė demokratija. 

Kanadą sudaro 10 provincijų ir trys federalinės teritorijos, priskirti- 
nos federalinei jurisdikcijai. Pagal teritorinę sandarą Kanada - federalinė 
sąjunga*!. Slaptosios tarnybos Teisminis komitetas dar 1892 m. liepos 2 





* Monarcho statusą konstitucinėje monarchijoje nusakantys principai „Le roi rėgne 
mais ne gouverne pas“ bei „Le roi nadministre pas, ne gouverne pas, il rėgne“ buvo 
išpopuliarinti prancūzo A. 'Thierso 1830 m. (su jo tekstais, pateikiamais kaip priedai, 
galima susipažinti Duvergier de Hauranne, P. De la rėforme parlementaire et de la rė- 
Jorme ėlectorale. Paris, 1847 (<http://www.droitpolitigue.com/spip.php?rubrigue40>). 
Reikia pripažinti, kad lietuvių kalboje vargu ar yra žodis, tiksliai perteikiantis pranc. 
„rėgner“, angl. „reign“ vertimą. Žodžiai „karaliauti“ bei „viešpatauti“ tinkami vartoti 
šnekamojoje kalboje, tačiau teisiškai nėra tikslūs. Moksliniuose darbuose vartojamas 
vertimas „monarchas karaliauja, bet ne valdo“, pavyzdžiui, Beinoravičius, D., et. al. Eu- 
ropos Sąjungos valstybių narių konstitucinės sistemos. Vilnius: Mykolo Romerio univer- 
sitetas, 2012 p. 399; 580. Įvertintina, kad Lietuvių kalbos žodynas žodžio „karaliauja“ 
reikšmę aiškina žodžiu „viešpatauja“, taip pat ir Sinonimų žodyne žodžiai „karaliauti“ 
ir „viešpatauti“ pateikiami kaip sinonimai. Manytina, kad konstrukcija „monarchas 
karaliauja“, „monarchas viešpatauja“ labiau tiktų absoliutinei monarchijai apibūdinti. 
Autoriaus nuomone, konstrukcija „karalius vadovauja“ taip pat laikytina teisiškai ne 
itin tikslia, tačiau galimai tiksliau atspindinčia monarcho kaip (kad ir nominalaus) 
valstybės vadovo statusą. 

„[T]he right to be consulted, the right to encourage, the right to warn“ - Bagehot, W. The 
English Constitution, 1873, Second edition, p. 85 <http://socserv.mcmaster.ca/-econ/ 
ugcm/31l3/bagehot/constitution.pdf>. 

Konstitucijos tekste vartojamos sąvokos „Governor general“ ir „Governor lieutenant“. 
Resolution to amend the Constitution, supra note 19, Kanados Aukščiausiojo Teismo 
nuomone, „Kanada yra federalinė sąjunga. B.N.A. (1867 m. Konstitucijos aktas - aut. 
past.). Akto preambulėje nurodyta, kad „Kanados, Naujosios Škotijos, Naujojo Brans- 
viko provincijos pareiškė norą federališkai susijungti. Kanados Konstitucijos federali- 
nis charakteris buvo pripažintas nesuskaičiuojamuose teisminiuose motyvuose.“ 

d. byloje Liguidators of the Maritime Bank of Canada v. Receiver- General 
of New Brunswick?* priėmė sprendimą (jis cituojamas dešimtyse Kanados 
Aukščiausiojo Teismo sprendimų), kuriame nurodė: „Akto (1867 m. - aut. 
past.) tikslas buvo ne sujungti provincijas į vieną, provincijų vyriausybes 
padaryti pavaldžias centrinei valdžiai, o sukurti Federalinę Vyriausybę, 
kurioje visi būtų atstovaujami, kuriai būtų išimtinai pavestas bendrų in- 
teresų administravimas, kiekvienai provincijai išlaikant savo nepriklauso- 
mybę ir autonomiją.“ Nepaisant Kanados teritorinės sandaros, federalinis 
principas Konstitucijoje nėra įtvirtintas eksplicitiškai“. „Sąvokos „lankstus 
federalizmas“ ir „bendradarbiaujantis federalizmas“ dažnai vartojamos 
jurisprudencijoje, taip akcentuojant, kad dviejų valdymo lygių atskirtis 
nėra absoliuti.“** Federalinės ir provincijų įstatymų leidžiamosios valdžios 
kompetencijos atribotos 1867 m. Konstitucijos akto VI skirsnyje. 

Aptartinos Kanados pagrindinės institucijos. Kaip jau minėta, Kana- 
dos valstybės vadovas yra Jungtinės Karalystės monarchas, tačiau tai - la- 
biau simbolinis arba nominalus vadovas. Pagal Konstituciją Karalienė yra 
viena iš Parlamento dalių (1867 m. Konstitucijos akto 17 dalis), vykdomoji 
valdžia priklauso Karalienei (1867 m. Konstitucijos akto 9 dalis), Karalienė 
yra Kanados ir Kanadoje esančių sausumos ir jūrų karinių pajėgų bei sau- 
sumo ir jūrų atsargos kariuomenės vyriausiasis vadas (1867 m. Konstituci- 
jos akto 15 dalis). Nuo 1947 m. Jungtinės Karalystės monarchui atstovauja 
ir jo funkcijas atlieka Generalgubernatorius*'. Jo kadencijos trukmė nėra 
numatyta, tačiau ji paprastai (tai irgi viena iš konstitucinių konvencijų) 
trunka 5 metus. Penkerių metų gubernatorių kadencija numatyta 1867 m. 
Konstitucijos akto 59 dalyje. 

Įstatymų leidžiamąją valdžią - Parlamentą sudaro Karalienė, Senatas, 
kaip aukštieji rūmai, ir Bendruomenių Rūmai, kaip žemieji rūmai (1867 m. 
Konstitucijos akto 17 dalis). Parlamentarų imunitetas ir privilegijos nusta- 





2 <http://www.bailii.org/uk/cases/UKPC/1892/1892 34.html>. 

* Pavyzdžiui, Ouebec (Attorney General) v. Lacombe: „Nerašytas konstitucinis federaliz- 
mo principas ir jį pagrindžiantys bendradarbiaujančio federalizmo ir subsidiarumo 
principai“ < http://scc-csc.lexum.com/decisia-scc-csc/scc-csc/scc-csc/en/item/7880/ 
index.do>. 

* Brouillet, E. Canadian Federalism and the Principle of Subsidiarity: Should We Open 
Pandoras Box. Supreme Court Law Review. 2011, No. 54, p. 616-617. 

* 1947 m. spalio 1 d. buvo išleistas karališkasis pavedimas (letters patent), steigian- 
tis Kanados generalgubernatoriaus įstaigą <http://www.collectionscanada.gc.ca/obj/ 
001060/£2/1940/cgc p2-0 v081 n012 t002 000 19471001 p00000.pdf. 

tomos paties Parlamento, tačiau neturi būti didesnės apimties negu kad 
taikomos Jungtinės Karalystės parlamentarams (1867 m. Konstitucijos 
akto 18 dalis). Parlamentas yra aukščiausia valdžios institucija, tačiau par- 
lamento galios, apibrėžtos 1867 m. Konstitucijos akto 91 dalyje, nėra tokios 
ryškios kaip Jungtinėje Karalystėje. Tai lemia federacinis valstybės modelis, 
pagal kurį dalis įstatymų leidžiamosios valdžios kompetencijos, nustatytos 
1867 m. Konstitucijos akto 92 dalyje, priklauso provincijų parlamentams. 

Senatą sudaro 105 senatoriai (1867 m. Konstitucijos akto 21 dalis), 
skiriami proporcingo atstovavimo principu““, tačiau senatorių niekada ne- 
gali būti daugiau nei 113 (1867 m. Konstitucijos akto 28 dalis). Tai paaiš- 
kintina 1867 m. Konstitucijos akto 26 dalies nuostata, kad papildomai gali 
būti skiriami 4 arba 8 laikini (pakviestieji) senatoriai, skiriami proporcingo 
atstovavimo principu. Ši priemonė taikytina situacijai, kai Senatas patenka 
į teisėkūros (politinę) aklavietę. Ji praktikoje nuo 1867 m. buvo panaudota 
tik vieną kartą - 1990 m. Senatorius skiria Generalgubernatorius (1867 
m. Konstitucijos akto 24 dalis), tačiau faktiškai juos rekomenduoja Mi- 
nistras Pirmininkas, o Generalgubernatorius neprieštarauja (konstitucinė 
konvencija). Iš senatorių tokia pat tvarka skiriamas Senato pirmininkas. 
Asmuo, siekiantis būti senatoriumi, turi atitikti numatytus reikalavimus“. 
Senatoriai savo pareigas eina, kol jiems sukanka 75 metai (1867 m. Kons- 
titucijos akto 29(2) dalis), arba įgaliojimai nutrūksta kitais pagrindais, nu- 
matytais 31 dalyje. 

Bendruomenių Rūmus sudaro 308 nariai, atstovų skaičius proporcin- 
gas gyventojų provincijoje skaičiui“ (1867 m. Konstitucijos akto 37 dalis), 
tačiau provincija negali turėti mažiau atstovų Bendruomenių Rūmuose 
negu turi senatorių (1867 m. Konstitucijos akto 51A dalis). Bendruomenių 





* Ontarijas ir Kvebekas turi po 24 senatorius, Naujoji Škotija ir Naujasis Bransvikas turi 
po 10 senatorių, Manitoba, Britų Kolumbija, Saskačevanas, Alberta bei Niufaundlen- 
das ir Labradoras - po 6, Princo Edvardo sala - 4, Šiaurės Vakarų teritorija, Jukono 
teritorija ir Nunavutas - po 1. 

Ne jaunesni nei 30 metų Kanados piliečiai ir gyvenantys atstovaujamoje provincijo- 

je, turintys jų atstovaujamoje provincijoje žemės valdą vertės, atskaičiavus visus su 

šia valda susijusius įsipareigojimus ir apsunkinimus, ne mažesnės negu 4 tūkstančių 
dolerių, bei nekilnojamojo ar kito turto vertės, ne mažesnės negu 4 tūkstančių dolerių 

(1867 m. Konstitucijos akto 23 dalis). 

* Ontarijas - 106, Kvebekas - 75, Britų Kolumbija - 36, Alberta - 28, Manitoba ir 
Saskačevanas - po 14, Naujoji Škotija -11, Naujasis Bransvikas - 10, Niufaundlendas 
ir Labradoras - 7, Princo Edvardo sala - 4, Šiaurės Vakarų teritorija, Jukono teritorija 
ir Nunavutas - po 1. 

Rūmų nariai renkami atskirose rinkimų apygardose tiesiogiai, rinkimuo- 
se dalyvavusių balsų dauguma. Jų kadencijos laikas - 5 metai (1867 m. 
Konstitucijos akto 50 dalis). Negalima būti abejų Parlamento Rūmų na- 
riais (1867 m. Konstitucijos akto 39 dalis). Bendruomenių Rūmai laikomi 
stipresniaisiais rūmais, tik šių Rūmų atstovai yra vadinami parlamento na- 
riais, tačiau, kita vertus, joks įstatymas negali būti patvirtintas be aukštųjų 
rūmų pritarimo. Formaliai Parlamento priimtą aktą patvirtina Karalienė 
arba Generalgubernatorius jos vardu. 

Provincijose veikia vienerių rūmų provincijų parlamentai - teisėkū- 
ros asamblėjos“. Kaip Karūnos atstovai šiuose parlamentuose veikia gu- 
bernatoriai, išskyrus teritorijas, kuriose komisarai atstovauja ne Karūnai, o 
federalinei valdžiai. Provincijų parlamentų priimti aktai taip pat turi būti 
patvirtinti Karūnos. 

Vykdomoji valdžia, kaip jau buvo minėta, kyla iš Karūnos. Konstitu- 
cijoje vykdomosios valdžios formavimas ir funkcijos yra praktiškai nea- 
pibrėžtos — visas Vyriausybės veiklos organizavimas grindžiamas kons- 
titucinėmis konvencijomis. Ministro Pirmininko institutas pirmą kartą 
Konstitucijoje buvo paminėtas tik 1982 m. Konstitucijos akto VI ir VI. I 
dalyse, netekusiose galios atitinkamai 1983 ir 1987 m. Vykdomąją valdžią 
vykdo Ministras Pirmininkas, kuris iš esmės yra faktiškasis valstybės va- 
dovas, ir ministrų kabinetas. Ministras Pirmininkas pasirenka ministrus. 
Ministrų kabineto nariais gali būti ir Senato (paprastai būna bent vienas 
senatorius), ir Bendruomenių Rūmų nariai. Ministras Pirmininkas atsi- 
skaito tik Bendruomenių Rūmams. Vyriausybė privalo turėti Bendruome- 
nių Rūmų pasitikėjimą. Jeigu Vyriausybė netenka pasitikėjimo, Ministras 
Pirmininkas arba atsistatydina, arba siekia Parlamento paleidimo. Minis- 
tras Pirmininkas turi didelę politinę įtaką Parlamentui. Kaip galima ma- 
tyti, nėra itin aiškių valdžios atskyrimo ribų, vykdomoji valdžia kartu yra 
ir įstatymų leidžiamosios valdžios dalis ir yra jai atskaitinga. Provincijose 
panašiu principu veikia provincijų vyriausybės, jų vadovas vadinamas pir- 
muoju ministru. 

Savarankiškiausia yra teisminė valdžia, kuri taip pat atspindi valstybės 
federacinį modelį -Kanadoje yra dviejų lygių teismai - federaliniai ir pro- 
vincijų (teritorijų). 1867 m. Konstitucijos aktas teismų sistemą konstituciniu 





* (angl. Legislative Assembly), išskyrus Naująją Škotiją bei Niufaundlendą ir Labradorą, 
jų parlamentai vadinasi Asamblėjos rūmai, taip pat Kvebeką, kurio parlamentas vadi- 
nasi Nacionalinė asamblėja. 

lygmeniu reglamentuoja gana siaurai. Numatyta, kad Generalgubernatorius 
skiria aukštesniųjų teismų, tarp jų ir provincijų teismų, teisėjus, o teisėjų at- 
lyginimo dydį nustato Kanados Parlamentas. Teisėjai skiriami eiti pareigas 
iki jiems sueis 75 metai, tačiau gali būti Parlamento pašalinti iš pareigų dėl 
teisėjui netinkamo elgesio (1867 m. Konstitucijos akto 96-100 dalys). 
Pradžioje apžvelgtina federalinė teismų sistema, kurios konstituci- 
nis pagrindas yra 1867 m. Konstitucijos akto 101 dalis, numatanti, kad 
Kanados Parlamentas imasi priemonių steigti, palaikyti ir organizuoti 
bendro visai Kanadai Apeliacinio teismo ir kitų papildomų teismų geres- 
niam Kanados įstatymų vykdymui. Kanados Aukščiausiasis Teismas buvo 
įsteigtas Parlamento 1875 m. Kanados Aukščiausiojo ir iždo teismo aktu, 
tačiau aukščiausia teismine instancija iki Vestminsterio statuto suponuo- 
tų pokyčių buvo Jungtinės Karalystės slaptosios tarybos Teisminis komi- 
tetas. Vestminsterio statutas lėmė, kad 1933 m. Kanados Aukščiausiasis 
Teismas, priėmus Kanados baudžiamojo kodekso pakeitimus“", taptų ga- 
lutine teismine instancija baudžiamosiose bylose, o civilinėse bylose Ka- 
nados Aukščiausiasis Teismas paskutine instancija tapo tik 1949 m., pri- 
ėmus Aukščiausiojo Teismo pakeitimo aktą?!. Paminėtina, kad nei 1867 
m. Konstitucijos aktas, nei 1982 m. Konstitucijos aktas tiesiogiai neįsteigė 
aukščiausios Kanados teisminės institucijos. Aukščiausiojo Teismo aktas 
nėra ir tarp aktų, išvardintų 1982 m. Konstitucijos akto priede, tačiau, kaip 
jau buvo minėta, 1982 m. Konstitucijos akte numatyta, kad Aukščiausiojo 
Teismo sudėtis gali būti keičiama tik šio akto 41 dalies nustatyta, t. y. pačia 
griežčiausia tvarka. Kadangi bandymas suteikti Aukščiausiajam Teismui 





* Vis dėlto tiksliau būtų teigti „pakartotinai priėmė“, nes pirmą kartą tokie pakeitimai 
buvo padaryti 1888 m., dar iki Vestminsterio statuto įsigaliojimo, tačiau Slaptosios 
tarybos Teisminis komitetas 1926 m. byloje Frank Nadan v. The King nusprendė, kad 
tokie pakeitimai yra prieštaraujantys 1865 m. Kolonijos įstatymų galiojimo aktui. 
<http://xww.bailii.org/uk/cases/UKPC/1926/1926 13.html>. 

Paminėtina, kad minėti 1933 m. ir 1949 m. pakeitimai, numatę Kanados Aukščiausiojo 
Teismo sprendimų neskundžiamumą, buvo „patikrinti“ Slaptosios tarybos Teisminio 
komiteto sprendimais, atitinkamai ex-post 1935 m. byloje British Coal Corpora- 
tion and others (Petition) v. The King (Ouebec) (<http://www.bailii.org/uk/cases/ 
UKPC/1935/1935 33.html) ir ex-ante 1947 m. byloje The Attorney-General of Ontario 
and others v. The Attorney-General of Canada and others and The Attorney-General 
of Guebec (http://www.bailii.org/uk/cases/UKPC/1947/1947. 1.html>). Šios teisminės 
instancijos paskutinis sprendimas Kanadai byloje Ponoka-Calmar oils Ltd. and another 
(Appeal No. 7 of 1959) v. Earl E WakefieldCo. And others (Canada) buvo priimtas, kaip 
ir minėta anksčiau, 1959 m. 


5 


152 


PRATARMĖ 


konstitucinį statusą 1987 m. nebuvo sėkmingas, dėl Aukščiausiojo Teis- 
mo statuso vyksta mokslinis diskursas, kurį yra išsamiai apžvelgęs W. J. 
Newmanas?*. Savo ruožtu Kanados Aukščiausiojo Teismo teisėjo I. Binnie 
nuomone, iki 1982 m. Aukščiausiasis Teismas neturėjo konstitucinio sta- 
tuso, tačiau po 1982 m. Teismas tapo „nuolatinai įtvirtintas““*. Paminėtina, 
kad ir Lietuvos Konstitucinis Teismas savo konstitucinėje jurisprudencijo- 
je?“ yra rėmęsis Kanados Aukščiausiojo Teismo sprendimais. 

Federalinis apeliacinis teismas yra apeliacinė instancija Federaliniam 
teismui ir Mokesčių teismui. Bendrąją jurisdikciją nustato Federalinių teis- 
mų akto“ 27 dalis. Taip pat peržiūri federalinių valdybų, komisijų ar spe- 
cialiosios jurisdikcijos teismų, nustatytų Federalinių teismų akto 28 dalyje, 
sprendimus. Federalinis apeliacinis teismas laikytinas panašaus lygmens 
teismu kaip ir provincijos apeliacinis teismas. 

Federalinis teismas, kurio bendrąją jurisdikciją (imigracijos, intelekti- 
nės nuosavybės, jūrų teisės ir kt.) nustato Federalinių teismų akto 17 dalis 
bei specialiuose federaliniuose įstatymuose numatyta jurisdikcija. Šis teis- 
mas taip pat peržiūri federalinių valdybų, komisijų ar specialiosios juris- 
dikcijos teismų sprendimus, išskyrus tuos subjektus, kurių sprendimų per- 
žiūra pavesta Federaliniam apeliaciniam teismui. Federalinis teismas lai- 
kytinas panašaus lygmens teismu kaip ir provincijos aukštesnysis teismas. 

Mokesčių teismas laikytinas „jauniausiu“““ iš aukštesniosios instanci- 
jos teismų, jo jurisdikcija?? vertintina kaip siauresnė ir labiau specializuota 
lyginant, pavyzdžiui, su Federalinio teismo jurisdikcija. 

Provincijų“* teismų sistema sudaryta iš trijų pakopų'? teismų. Provin- 





* Newman, W. J. The Constitutional Status of the Supreme Court of Canada. The Su- 
preme Court Law Review. 2009,.No. 47. 

Binnie, I. Judicial Independence in Canada, p. 9-10 <http://www.venice.coe.int/wccj/ 
rio/papers/can. binnie, e.pdf>. Kita vertus, kiti Aukščiausiojo Teismo veiklos aspektai 
(pvz., teismo administravimas) neturi aiškios konstitucinės apsaugos., 

* 2001 m. liepos 12 d. ir 2008 m. spalio 1 d. nutarimai bei 2000 m. sausio 12 d. sprendimas. 
* <http://laws-lois.justice.gc.ca/eng/acts/F-7/>. 

Šis teismas buvo įsteigtas 1983 m., formaliai Federalinis apeliacinis teismas kaip atski- 
ras teismas buvo įsteigtas tik 2003 m., tačiau iš esmės funkcijos nepakito, nes anksčiau 
apeliacinė funkcija buvo atskirta ir vykdoma tame pačiame Federaliniame teisme. 
Kanados mokesčių teismo akto 12 dalis <http://laws-lois.justice.gc.ca/eng/acts/T-2/>. 
Paminėtina, kad minint (dešimties) provincijų teismus, omenyje turimi ir (trijų) 
teritorijų teismai. 

Išskyrus Nunavutą, kuriame yra tik dviejų instancijų teismai - Teisingumo teismas, iš 
esmės apimantis ir provincijos teismo ir aukštesniojo teismo jurisdikciją, bei Apeliaci- 
nis teismas. 

cijos teismai“? nagrinėja didžiąją dalį šeimos teisės klausimų (įvaikinimas, 
globa, vaiko apsauga ir kt.), labai didelę dalį (90-95 proc.) baudžiamųjų 
bylų, išskyrus sunkiausius nusikaltimus, mažesnių sumų“! civilines bylas, 
kelių eismo taisyklių pažeidimus. Sprendimai apeliacine tvarka skundžia- 
mi provincijos aukštesniajam teismui. Provincijos teismų teisėjų skyrimas 
yra provincijos kompetencija, visų kitų instancijų provincijos teismų ir fe- 
deralinių teismų teisėjų skyrimas yra federalinės valdžios kompetencija. 

Provincijos aukštesnieji teismai“* - teisminė instancija, kuri nagrinė- 
ja šeimos teisės klausimus (skyrybos, turto dalybos, vaiko ar sutuoktinio 
išlaikymo klausimai ir kt.), sunkiausių nusikaltimų bylas, provincijos teis- 
mams nežinybingas civilines bylas. Provincijos aukštesnysis teismas nagri- 
nėja apeliacine tvarka provincijos teismų bylas, taip pat peržiūri provin- 
cijos valdybų, komisijų ar specialiosios jurisdikcijos teismų sprendimus. 
Provincijos aukštesniojo teismo sprendimai (ir tose bylose, kurios nagri- 
nėtos apeliacine instancija) gali būti apeliacine tvarka skundžiami provin- 
cijos apeliaciniam teismui. 

Provincijos apeliaciniai teismai“? - teisminė instancija, tik peržiūrinti 
kitų instancijų teismų sprendimus. Šių teismų sprendimai gali būti apelia- 
cine tvarka skundžiami tik Kanados Aukščiausiajam Teismui. 

Kaip atskira teismų rūšis paminėtini kariniai teismai, įsteigti ir vei- 





“ Provincijų teismai turi skirtingus pavadinimus, paprastai provincijose vartojamas teis- 
mo pavadinimas „Provincijos teismas“, išskyrus Kvebeką (Kvebeko teismas), Ontariją, 
Nunavutą (Teisingumo teismas), Jukoną ir Šiaurės Vakarų teritoriją (Teritorinis teis- 
mas). 

Mažesnėmis sumomis santykinai galima laikyti sumas iki 25 tūkst. CAD (apie 16,75 
tūkst. EUR). 

Atkreiptinas dėmesys į teisės tradicijų (ir atitinkamai vartojamos terminijos) Kanadoje 
ir Lietuvoje skirtumus, kurie gali atrodyti klaidinančiai. Šiame tekste siekiant aiškumo 
vartojama sąvoka „aukštesnysis teismas“, iš tiesų šios instancijos teismai vadinami 
įvairiai: Aukščiausiasis Teismas (Britų Kolumbija, Niufaundlendas ir Labradoras, 
Šiaurės Vakarų teritorija, Jukonas, Naujoji Škotija, Princo Edvardo sala), Aukštesnysis 
teismas (Ontarijas, Kvebekas) ir Karalienės suolo (angl. Oueen's Bench; pranc. Banc de 
la Reine) teismas arba anksčiau minėtas Nunavuto specifinis Teisingumo teismas. Tad 
provincijos apeliacinis teismas yra aukštesnės instancijos teismas nei provincijos aukš- 
čiausiasis teismas; taip pat nėra „kasacijos“ sąvokos - vartojama „apeliacijos“ sąvoka, 
dar kartais vartojama ir „paskutinės apeliacijos“ sąvoka, taip išskiriant apeliaciją Kana- 
dos Aukščiausiajam Teismui. 

Provincijoje gali ir nebūti atskiro apeliacinio teismo, pavyzdžiui, Niūfaundlendo ir 
Labradoro provincijoje apeliacinio teismo funkcijas atlieka Niūfaundlendo ir Labra- 
doro aukščiausiojo teismo apeliacinis skyrius. 

kiantys pagal Nacionalinį gynybos aktą“*. Šių teismų sistemą sudaro įvairūs 
kariniai teismai bei Karinio teismo apeliacinis teismas, apeliacine tvarka 
nagrinėjantis kitų karinių teismų sprendimus. Karinio teismo apeliacinio 
teismo sprendimai apeliacine tvarka gali būti skundžiami Kanados Aukš- 
čiausiajam Teismui. 

Baigiant trumpai paminėtinas konstitucinės priežiūros aspektas. 
1982 m. Konstitucijos akto 52(1) dalis nustato, kad Kanados Konstitucija 
yra aukščiausias teisės aktas Kanadoje ir jokia teisė, prieštaraujanti Konsti- 
tucijos nuostatoms, neturi galios ir poveikio visa prieštaravimo apimtimi. 
Kanadoje nėra atskiro teismo, kuriam būtų priskirtina išskirtinai konstitu- 
cinė kontrolės funkcija. „Visi Kanados teismai (ir tribunolai, sprendžiantys 
teisės klausimus) gali nagrinėti bet kurį proceso šalių iškeltą konstitucinį 
klausimą.““* 





“ <http://laws-lois.justice.gc.ca/eng/acts/n-5/>. 
“ Binnie, I., supra note 53, p. 4. 

30 ir 31 Viktorija, c. 3 (Jungtinė Karalystė) 


Aktas dėl Kanados, Naujosios Škotijos ir Naujojo Bransviko Sąjungos 
ir jos Vyriausybės bei su tuo susijusių tikslų 


(1867 m. kovo 29 diena) 


kadangi Kanados provincijos, Naujoji Škotija ir Naujasis Bransvikas 
išreiškė norą būti sujungti federaliniu ryšiu į vieną Dominiją po Jungtinės 
Didžiosios Britanijos ir Airijos Karalystės karūna su į Jungtinės Karalystės 
iš esmės panašia Konstitucija: 


ir kadangi tokia Sąjunga prisidėtų prie provincijos gerovės ir skatintų 
Britų imperijos interesus: 


ir kadangi steigti Sąjungą Parlamento galiomis yra tikslinga, bus nu- 
matyta ne tik Dominijos įstatymų leidžiamosios valdžios sudėtis, bet ir jos 
vykdomosios valdžios pobūdis: 


ir kadangi yra tikslinga priimti nuostatą dėl galimo kitų Britų Šiaurės 
Amerikos dalių priėmimo į Sąjungą: 


I. ĮŽANGA 


Trumpa antraštė 
1. Šis Aktas gali būti nurodomas kaip 1867 m. Konstitucijos aktas. 
2. Panaikinta. 





“ Kanados Konstitucija, paskelbta Kanados teisingumo departamento internetiniame 
puslapyje http://laws.justice.gc.ca/eng/Const/FullText.html, išversta iš anglų kalbos. 

II. SĄJUNGA 


Sąjungos paskelbimas 

3. Karalienė turi teisę, patariama Jos Didenybės labiausiai gerbiamos 
Slaptosios tarybos, viešai paskelbti, kad nurodytą dieną ir vėliau, praėjus 
ne daugiau kaip šešiems mėnesiams nuo šio Akto priėmimo, Kanados pro- 
vincijos, Naujoji Škotija ir Naujasis Bransvikas turi sudaryti ir būti viena 
Dominija, turinčia Kanados pavadinimą; ir tą dieną bei vėliau tos trys pro- 
vincijos turi sudaryti ir būti viena Dominija su atitinkamu pavadinimu. 


Paskesnių akto nuostatų aiškinimas 


4. Jei nėra išreikšta arba numanoma kitaip, Kanados pavadinimas turi 
reikšti Kanadą, kaip nustatyta pagal šį Aktą. 


Keturios provincijos 
5. Kanada yra padalyta į keturias provincijas, vadinamas Ontariju, 
Kvebeku, Naująja Škotija ir Naujuoju Bransviku. 


Ontarijo ir Kvebeko provincijos 

6. Kanados provincijos dalys (tokios, kokios jos yra priimant šį Aktą), 
kurios anksčiau buvo atitinkamai Aukštutinės Kanados ir Žemutinės Ka- 
nados provincijos, yra laikomos atskirtomis ir sudaro dvi atskiras provin- 
cijas. Dalis, kuri anksčiau buvo Aukštutinės Kanados provincija, sudarys 
Ontarijo provinciją; ir dalis, kuri anksčiau buvo Žemutinės Kanados pro- 
vincija, sudarys Kvebeko provinciją. 


Naujosios Škotijos ir Naujojo Bransviko provincijos 
7. Naujosios Škotijos ir Naujojo Bransviko provincijos ribos lieka tos 
pačios, kaip šio Akto priėmimo metu. 


Dešimtmečio surašymas 

8. Visuotinis Kanados gyventojų surašymas turi būti atliktas vienas 
tūkstantis aštuoni šimtai septyniasdešimt pirmaisiais metais ir kas dešimt 
metų po to, atitinkamai nustatant gyventojų skaičių keturiose provincijose. 

III. VYKDOMOJI VALDŽIA 


Deklaracija dėl Karalienės vykdomosios valdžios 
9. Kanados vykdomoji valdžia ir galia pripažįstama ir toliau paveda- 
ma Karalienei. 


Nuostatų, susijusių su Generalgubernatoriumi, taikymas 

10. Šio Akto nuostatos, susijusios su Generalgubernatoriumi, išple- 
čiamos ir taikomos dabartiniam Kanados Generalgubernatoriui ar kitam 
dabartiniam vyriausiajam vykdančiajam pareigūnui arba valdytojui, Ka- 
ralienės vardu vadovaujančiam Kanados Vyriausybei, nesvarbu, koks jo 
pareigų pavadinimas. 


Slaptosios tarybos Kanados reikalams sandara 

11. Teikti pagalbą ir patarti Kanados Vyriausybei turi būti įsteigta Ta- 
ryba, kuri vadinsis Karalienės slaptoji taryba Kanados reikalams; ir asme- 
nis, kurie bus šios Tarybos nariai, retkarčiais pasirinks ir sušauks General- 
gubernatorius, ir prisaikdins kaip Tarybos narius, ir jos narius Generalgu- 
bernatorius retkarčiais gali pašalinti. 


Visi įgaliojimai, kurie pagal Aktą suteikiami Generalgubernatoriui 
veikti patariamam Slaptosios tarybos arba savarankiškai 

12. Visos galios, valdžia ir funkcijos pagal bet kurį Didžiosios Brita- 
nijos Parlamento arba Jungtinės Didžiosios Britanijos ir Airijos Karalystės 
Parlamento, arba Aukštutinės Kanados, Žemutinės Kanados, Naujosios 
Škotijos ar Naujojo Bransviko įstatymų leidžiamosios valdžios aktą sutei- 
kiamos Sąjungai arba vykdomos atitinkamų provincijų gubernatorių arba 
vicegubernatorių, patariant arba patariant ir sutinkant atitinkamoms vyk- 
domosioms taryboms, arba kartu su šiomis tarybomis, arba su bet kokiu 
jų narių skaičiumi, arba gubernatoriai ar vicegubernatoriai jas vykdo sava- 
rankiškai, kol jos toliau gyvuos ir galės būti įgyvendintos Sąjungoje Kana- 
dos Vyriausybės atžvilgiu, suteikiama ir vykdoma Generalgubernatoriaus, 
patariant ar patariant ir sutinkant, arba kartu su Karalienės slaptąja taryba 
Kanados reikalams, arba bet kuriais jos nariais, arba Generalgubernato- 
riaus savarankiškai, kaip tuo atveju reikalaujama, nebent, jei tai (išskyrus, 
kai tai numatyta Didžiosios Britanijos Parlamento arba Jungtinės Didžio- 
sios Britanijos ir Airijos Karalystės Parlamento aktuose) panaikintų arba 
pakeistų Kanados Parlamentas. 

Nuostatų, susijusių su Generalgubernatoriumi, taikymas Taryboje 

13. Šio Akto nuostatos, susijusios su Generalgubernatoriumi, Tarybos 
turi būti aiškinamos taip, tarsi Generalgubernatorius veiktų patariamas 
Karalienės slaptosios tarybos Kanados reikalams. 


Jos Didenybės galia suteikti įgaliojimus Generalgubernatoriui skirti 
pavaduotojus 

14. Jei Jos Didenybė mano esant reikalinga, Karalienė turi teisę suteik- 
ti įgaliojimus Generalgubernatoriui retkarčiais bet kurį asmenį ar asmenis 
skirti jo pavaduotoju ar pavaduotojais, kartu arba atskirai, bet kurioje Ka- 
nados dalyje ar dalyse, ir naudojantis šia kompetencija pagal Generalgu- 
bernatoriaus pageidavimą priskirti jam ar jiems įgyvendinti tokias galias, 
valdžią ir funkcijas, kurias Generalgubernatorius laiko esant reikalingomis 
ar tikslingomis, ir ribojamas bet kokių Karalienės išreikštų ar suteiktų ap- 
ribojimų ar nurodymų; tačiau tokio pavaduotojo ar pavaduotojų skyrimas 
neturi įtakos paties Generalgubernatoriaus galiai, valdžiai ar funkcijoms. 


Tolesnis vadovavimo ginkluotosioms pajėgoms priklausymas Karalienei 

15. Vyriausiojo Kanados sausumos ir jūrų milicijos, ir visų karinio 
jūrų laivyno ir karinių pajėgų Kanadoje vado įgaliojimai nuo šiol skelbiami 
toliau priklausantys Karalienei. 


Kanados Vyriausybės posėdžių vieta 
16. Kanados Vyriausybė turi posėdžiauti Otavoje, kol Karalienė ne- 
nuspręs kitaip. 


IV. ĮSTATYMŲ LEIDŽIAMOJI VALDŽIA 


Kanados Parlamento sandara 
17. Kanadoje yra vienas Parlamentas, sudarytas iš Karalienės, aukštų- 
jų rūmų, vadinamų Senatu, ir Bendruomenių Rūmų. 


Rūmų privilegijos ir kita. 

18. Privilegijos, imunitetai ir galios, kuriuos turi, jais naudojasi ir įgy- 
vendina Senatas ir Bendruomenių Rūmai bei atitinkamai jų nariai, retkar- 
čiais turi būti apibrėžiami Kanados Parlamento aktu, tačiau taip, kad kiek- 
vienas Kanados Parlamento aktas, apibrėžiantis tokias privilegijas, imuni- 
tetus ir galias, nesuteiktų jokių privilegijų, imunitetų ar galių, viršijančių 

tuos, kuriuos turi, naudojasi ir įgyvendina Jungtinės Didžiosios Britanijos 
ir Airijos Karalystės Parlamento Bendruomenių Rūmai ir jų nariai. 


Pirmoji Kanados Parlamento sesija 
19. Kanados Parlamentas sušaukiamas ne vėliau kaip per šešis mėne- 


sius nuo Sąjungos sukūrimo. 
20. Panaikinta. 


Senatas 


Senatorių skaičius 
21. Vadovaujantis šio Akto nuostatomis, Senatą sudaro vienas šimtas 
penki nariai, kurie vadinami senatoriais. 


Provincijų atstovimas Senate 

22. Pagal Senato sandarą laikoma, kad Kanadą sudaro keturios dalys: 

1. Ontarijas; 

2. Kvebekas; 

3. Jūrų provincijos - Naujoji Škotija ir Naujasis Bransvikas, bei Princo 
Edvardo sala; 

4. Vakarų provincijos - Manitoba, Britų Kolumbija, Saskačevanas ir 
Alberta. 

Šios keturios dalys turi būti (taikant šio Akto nuostatas) vienodai ats- 
tovaujamos Senate taip: 

Ontarijo skyrius atstovaujamas dvidešimt keturių senatorių; Kve- 
beko - dvidešimt keturių senatorių; Jūrų provincijos ir Princo Edvardo 
sala - dvidešimt keturių senatorių, iš jų dešimt atstovauja Naujajai Škotijai, 
dešimt - Naujajam Bransvikui ir keturi - Princo Edvardo salai; Vakarų 
provincijos atstovaujamos dvidešimt keturių senatorių, iš jų šeši atstovauja 
Manitobai, šeši - Britų Kolumbijai, šeši - Saskačevanui ir šeši - Albertai; 
Niūfaundlendas turi teisę būti atstovaujamas šešių Senato narių; Jukonas, 
Šiaurės Vakarų teritorijos ir Nunavutas turi teisę būti atstovaujami po vie- 
ną Senato narį. 

Kvebeko atveju kiekvienas iš šiai provincijai atstovaujančių dvidešimt 
keturių senatorių bus skiriamas nuo vienos iš dvidešimt keturių Žemutinės 
Kanados rinkimų dalių, nurodytų suvestinių Kanados įstatymų pirmojo 
skyriaus A priede. 

Senatoriaus kvalifikacija 

23. Reikalavimai Senatoriaus kvalifikacijai yra šie: 

(1) jis turi būti sulaukęs trisdešimties metų; 

(2) jis turi būti arba gimęs Karalienės pavaldiniu, arba tapęs Karalienės 
pavaldiniu natūralizacijos būdu pagal Didžiosios Britanijos Parlamento 
arba Jungtinės Didžiosios Britanijos ir Airijos Karalystės Parlamento, arba 
Aukštutinės Kanados, Žemutinės Kanados, Naujosios Škotijos ar Naujojo 
Bransviko įstatymų leidžiamosios valdžios aktą, prieš Sąjungos įsteigimą, 
arba pagal Kanados Parlamento aktą įsteigus Sąjungą; 

(3) jis privalo turėti savo naudojimui ir naudai kaip savininkas pagal 
įstatymą arba pagal teisingumo teisę žemėmis ar valdomis, naudojamo- 
mis pagal laisvo ir bendro naudojimo teisę, arba turėti savo naudojimui ir 
naudai alodo teise arba laisvo naudojimo teise provincijoje, nuo kurios yra 
paskirtas, vertės keturių tūkstančių dolerių virš visų rentų, įsipareigojimų, 
skolų, hipotekos ir apsunkinimų, priskaičiuojamų ar mokamų nuo jų arba 
su jomis susijusių; 

(4) jo nekilnojamas ir asmeninis turtas kartu vertas keturiais tūkstan- 
čiais dolerių daugiau už jo skolas ir įsipareigojimus; 

(5) jis gyvena provincijoje, kuriai jis yra paskirtas; 

(6) Kvebeko atveju jo nekilnojamasis turtas yra rinkimų dalyje, kurio- 
jejis yra paskirtas, arba jis šioje dalyje gyvena. 


Senatorių sušaukimas 

24. Generalgubernatorius Karalienės vardu retkarčiais pagal Didžiuo- 
ju Kanados antspaudu patvirtintą dokumentą turi sušaukti tinkamus as- 
menis į Senatą; ir, atsižvelgiant į šio Akto nuostatas, kiekvienas tokiu būdu 
pakviestas asmuo turi tapti ir būti Senato nariu ir senatoriumi. 

25. Panaikinta. 


Papildomas senatorių skyrimas tam tikrais atvejais 

26. Jei kuriuo nors metu rekomendavus Generalgubernatoriui Ka- 
ralienė mano esant reikalinga nurodyti, kad keturi ar aštuoni nariai būtų 
įtraukti į Senatą, Generalgubernatorius gali sušaukti keturis arba aštuonis 
tinkamus asmenis (jei tai reikalinga), kurie lygiai atstovauja keturioms Ka- 
nados dalims, ir atitinkamai jais papildyti Senatą. 

Senato sumažinimas iki normalios sudėties 

27. Jei toks papildymas būtų kada nors padarytas, Generalguberna- 
torius neturi kviesti į Senatą jokio asmens, nebent, esant tokiai rekomen- 
dacijai, kitaip nurodys Karalienė, atstovauti vienai iš keturių dalių iki tol, 
kol ši dalis bus atstovaujama ne daugiau kaip dvidešimt keturių senatorių. 


Didžiausias senatorių skaičius 
28. Senatorių skaičius niekada neturi būti didesnis nei vienas šimtas 
trylika. 


Vietos Senate išlaikymo terminas 
29. (1) Atsižvelgiant į (2) poskirsnį, pagal šio Akto nuostatas senato- 
rius turi vietą Senate iki gyvos galvos. 


Išėjimas į pensiją sulaukus septyniasdešimt penkerių metų 

(2) Senatorius, pakviestas į Senatą po šio poskirsnio įsigaliojimo, atsi- 
žvelgiant į ši Aktą, išsaugo savo vietą Senate, kol jam sukaks septyniasde- 
šimt penkeri metai. 


Atsistatydinimas iš Senato 
30. Senatorius gali raštu kreiptis į Generalgubernatorių dėl atsistatydi- 
nimo iš Senato ir nuo to momento jo vieta tampa laisva. 


Senatorių pašalinimas 

31. Senatoriaus vieta tampa laisva šiais atvejais: 

(1) jei jis dviejose iš eilės Parlamento sesijose nedalyvauja Senate; 

(2) jei jis prisiekia arba paskelbia, arba patvirtina ištikimybę, paklus- 
numą ar atsidavimą užsienio valstybei, arba atlieka veiksmą, kuriuo jis 
tampa užsienio valstybės pavaldiniu arba piliečiu, arba įgyja pavaldinio 
arba piliečio teises ar privilegijas; 

(3) jei jis yra pripažintas bankrutavusiu arba nemokiu, arba prašo jam 
taikyti bet kokią teisę, susijusią su nemokiais skolininkais, arba pripažįsta- 
mas kaltu dėl viešojo turto pasisavinimo. 

(4) jei jis padarė išdavystę ar nuteistas už nusikaltimą arba negarbingą 
nusikaltimą; 

(5) jei jis nebeatitinka priklausančio turto arba gyvenamosios vietos 
reikalavimų; su sąlyga, kad senatorius nebus laikomas neatitinkančiu gyve- 
namosios vietos reikalavimo, jei jis gyvena Kanados Vyriausybės posėdžia- 

vimo vietoje tuo metu, kai jis eina pareigas toje Vyriausybėje ir jo buvimas 
ten yra būtinas. 


Šaukimas į laisvas Senato vietas 

32. Kai dėl atsistatydinimo, mirties arba kitos priežasties Senate atsi- 
randa laisva vieta, Generalgubernatorius turi pakviesti tinkamą ir kompe- 
tentingą asmenį užimti šią vietą. 


Klausimai dėl kompetencijų ir laisvų vietų Senate 


33. Kilus klausimui dėl senatoriaus kompetencijos ar laisvos vietos Se- 
nate, jis turi būti aptartas ir išspręstas Senate. 


Senato pirmininko skyrimas 

34. Generalgubernatorius gali retkarčiais pagal Didžiuoju Kanados 
antspaudu patvirtintą dokumentą paskirti senatorių eiti Senato pirminin- 
ko pareigas, gali jį atšaukti ir paskirti kitą vietoj jo. 


Senato kvorumas 

35. Kol Kanados Parlamentas nustatys kitaip, Senato posėdžio įgalio- 
jimams vykdyti būtina, kad jame dalyvautų ne mažiau kaip penkiolika se- 
natorių, įskaitant Senato pirmininką. 


Balsavimas Senate 

36. Senatas svarstomus klausimus sprendžia balsų dauguma, ir Senato 
pirmininkas visais atvejais turi balso teisę, ir jeigu balsai pasidalina po ly- 
giai, laikoma, kad sprendimui nepritarta. 


Bendruomenių Rūmai 


Kanados Bendruomenių Rūmų sandara 

37. Atsižvelgiant į šio Akto nuostatas, Bendruomenių Rūmus sudaro 
trys šimtai aštuoni nariai, iš kurių vieną šimtą šešis narius renka Ontari- 
jas, septyniasdešimt penkis - Kvebekas, vienuolika — Naujoji Škotija, de- 
šimt - Naujasis Bransvikas, keturiolika - Manitoba, trisdešimt šešis - Britų 
Kolumbija, keturis - Princo Edvardo sala, dvidešimt aštuonis - Alberta, 
keturiolika - Saskačevanas, septynis - Niufaundlendas, vieną - Jukonas, 
vieną - Šiaurės Vakarų teritorijos ir vieną - Nunavutas. 

Bendruomenių Rūmų sušaukimas 

38. Generalgubernatorius Karalienės vardu retkarčiais pagal Didžiuo- 
ju Kanados antspaudu patvirtintą dokumentą sušauks ir sukvies kartu 
Bendruomenių Rūmus. 


Draudimas senatoriams posėdžiauti Bendruomenių Rūmuose 
39. Senatorius neturi teisės būti renkamas, posėdžiauti ar balsuoti 
kaip Bendruomenių Rūmų narys. 


Keturių provincijų rinkimų apygardos 

40. Kol Kanados Parlamentas nustatys kitaip, Bendruomenių Rūmų 
narių rinkimų tikslu Ontarijas, Kvebekas, Naujoji Škotija ir Naujasis Brans- 
vikas suskirstomi į šias rinkimų apygardas: 


1. Ontarijas 


Ontarijas skirstomas į grafystes, grafysčių raidingus, miestus, miestų 
dalis ir miestelius, išvardintus šio Akto pirmame priede, kiekvienas iš jų 
laikomas rinkimų apygarda, ir kiekviena apygarda, kaip jos sunumeruotos 
tame priede, turi tiesę rinkti vieną narį. 


2. Kvebekas 


Kvebekas padalinamas į šešiasdešimt penkias rinkimų apygardas, su- 
darytas iš šešiasdešimt penkių rinkimų dalių, į kurias Žemutinė Kanada 
yra suskirstyta šio Akto priėmimo metu pagal Kanados konsoliduotų sta- 
tutų antrąjį skyrių, Žemutinės Kanados konsoliduotų statutų septyniasde- 
šimt penktąjį skyrių ir dvidešimt trečių Karalienės metų Kanados provin- 
cijos akto pirmąjį skyrių arba pagal bet kokį juos keičiantį Sąjungos aktą 
taip, kad kiekviena iš šių rinkimų dalių pagal šį Aktą turėtų tiesę rinkti 
vieną narį. 


3. Naujoji Škotija 
Kiekviena iš aštuoniolikos Naujosios Škotijos grafysčių yra rinkimų 
apygarda. Halifakso grafystė turi teisę rinkti du narius, o visos kitos gra- 
fystės - po vieną. 

4. Naujasis Bransvikas 


Kiekviena iš keturiolikos Naujojo Bransviko grafysčių, įskaitant Sent 
Džono miestą ir grafystę, yra rinkimų apygarda. Sent Džono miestas taip 
pat yra atskira rinkimų apygarda. Kiekviena iš šių penkiolikos rinkėjų apy- 
gardų turi tiesę rinkti vieną narį. 


Esamų rinkimų įstatymų galiojimas, kol Kanados Parlamentas 
nustatys kitaip 

41. Kol Kanados Parlamentas nustatys kitaip, visi keliose Sąjungos 
provincijose galiojantys įstatymai, susiję su šiais klausimais ar su kuriuo 
nors iš jų, t. y. - kompetencija ir pašalinimu asmenų, kurie yra renkami, 
posėdžiauja ar balsuoja kaip Susirinkimų rūmų arba įstatymų leidybos su- 
sirinkimų nariai keliose provincijose, tokių narių rinkimuose dalyvaujan- 
čiais rinkėjais, priesaikomis, kurių turi laikytis rinkėjai, rinkimų pareigū- 
nais, jų įgaliojimais ir pareigomis, rinkimų procedūromis, laikotarpiais, kai 
rinkimai gali vykti, ginčijamų rinkimų sprendimu, ir su šiais klausimais 
susijusiomis procedūromis, laisvomis vietomis ir raštais dėl naujų rinki- 
mų sušaukimo, kai laisvos vietos atsiranda kitu pagrindu, nei paleidus Rū- 
mus, - atitinkamai taikomi Bendruomenių Rūmų narių rinkimams tose 
pačiose keliose provincijose. 

Kol Kanados Parlamentas nustatys kitaip, bet kuriuose Bendruome- 
nių Rūmų nario rinkimuose Algomos apygardoje, be asmenų, galinčių bal- 
suoti pagal Kanados provincijos teisę, teisę balsuoti taip pat turi kiekvienas 
Britanijos pavaldinys vyras, sulaukęs dvidešimt vienerių ar daugiau metų 
ir turintis namus. 

42. Panaikinta. 

43. Panaikinta. 


Dėl Bendruomenių Rūmų pirmininko rinkimų 

44. Pirmą kartą po visuotinių rinkimų susirinkę Bendruomenių Rū- 
mai kaip įmanoma greičiau pirmininku išrenka kitą savo narį. 
Dėl Laisvų pirmininko pareigų užėmimo 

45. Kai pirmininko vieta tampa laisva jam mirus, atsistatydinus arba 
dėl kitų priežasčių, Bendruomenių Rūmai kaip įmanoma greičiau pirmi- 
ninku išrenka kitą savo narį. 

Pirmininko pirmininkavimas 
46. Pirmininkas pirmininkauja visiems Bendruomenių Rūmų posė- 
džiams. 


Nuostata nesant pirmininko 

47. Kol Kanados Parlamentas nustatys kitaip, jei dėl kokios nors prie- 
žasties Bendruomenių Rūmų pirmininkas neatlieka savo pareigų keturias- 
dešimt aštuonias valandas iš eilės, Rūmai gali išrinkti kitą savo narį eiti 
pirmininko pareigas, ir taip išrinktas narys turi ir vykdo visas jo galias, 
privilegijas ir pareigas visą laiką, kol nėra pirmininko. 


Bendruomenių Rūmų kvorumas 

48. Bendruomenių Rūmų posėdžio įgaliojimams vykdyti būtina, kad 
jame dalyvautų ne mažiau kaip dvidešimt narių, ir šiuo tikslu pirmininkas 
yra laikomas nariu. 


Balsavimas Bendruomenių Rūmuose 

49. Bendruomenių Rūmų svarstomi klausimai sprendžiami balsų 
dauguma, nebalsuojant pirmininkui, o kai balsai pasiskirsto po lygiai, pir- 
mininkas turi teisę balsuoti. 


Bendruomenių Rūmų trukmė 

50. Kiekvieni Bendruomenių Rūmai veikia ne ilgiau kaip penkerius 
metus, skaičiuojant nuo tos dienos, kai grąžinami raštai dėl Rūmų rinkimų 
sušaukimo (jei Generalgubernatorius Rūmus paleido anksčiau). 


Bendruomenių atstovavimo pertvarkymas 

51. (1) Bendruomenių Rūmų narių skaičius ir provincijų atstovavimas 
juose, atlikus kas dešimt metų vykstantį surašymą, retkarčiais pertvarko- 
mas tokios valdžios, tokiu būdu ir laiku, kuriuos nustato Kanados Parla- 
mentas, laikydamasis šių taisyklių: 

Taisyklės 


1. Kiekvienai provincijai priskiriamas narių skaičius lygus skaičiui, 
gautam padalijus provincijos gyventojų skaičių iš rinkimų koeficiento ir 
suapvalinus trupmenos likutį iki vieneto. 

2. Jei taikant 1 taisyklę ir 51 A skyrių provincijai priskirtų narių skai- 
čius yra mažesnis už 1985 m. Konstitucinio akto (Atstovavimas) įsigalioji- 
mo dieną nustatytą bendrą provincijai priskirtų narių skaičių, prie šio pa- 
skirtų narių skaičiaus pridedamas toks skaičius, koks jis būtų provincijoje, 
turinčioje tą patį narių skaičių, koks jis buvo nustatytas tą dieną. 

3. Pritaikius 1 ir 2 taisykles ir 51A skyrių, kiekvienoje provincijoje, 
kuri atitinka 4 taisyklėje keliamą sąlygą, esant reikalui, turi būti pridėtas 
toks narių skaičius, kuris po pertvarkymo būtų lygus skaičiui, gautam pro- 
vincijai priskirtų narių skaičių padalijus iš bendro visoms provincijoms 
priskirtų narių skaičiaus, kuris turi būtų kuo artimesnis (bet ne mažes- 
nis) skaičiui, gautam padalijus provincijos gyventojų skaičių iš bendro visų 
provincijų gyventojų skaičiaus. 

4. Provincijai taikoma 3 taisyklė, jeigu po ankstesnio pertvarkymo 
skaičius, gautas padalijus provincijai priskirtų narių skaičių iš bendro vi- 
soms provincijoms priskirtų narių skaičiaus, yra lygus arba didesnis už 
skaičių, gautą padalijus provincijos gyventojų skaičių iš bendro visų pro- 
vincijų gyventojų skaičiaus, kiekvienos provincijos gyventojų skaičius nu- 
statomas pagal kas dešimt metų vykstančio surašymo metais liepos 1 d. bu- 
vusį gyventojų skaičių, kuris buvo atliekamas prieš pertvarkymą, remiantis 
pertvarkymui parengtu apskaičiavimu. 

5. Išskyrus atvejus, kai situacija reikalauja elgtis kitaip, šiose taisyklėse 
provincijos gyventojų skaičius apskaičiuojamas pagal paskutinio kas dešimt 
metų vykstančio surašymo metais liepos 1 d. buvusį gyventojų skaičių. 

6. Šiose taisyklėse „rinkimų koeficientas“ reiškia: 

(a) 111.166 atsižvelgiant į pertvarkymą, 2011 m. atlikus kas dešimt 
metų vykstantį gyventojų surašymą, ir 

(b) atsižvelgiant į pertvarkymus, atliktus po vėlesnių kas dešimt metų 
vykstančių gyventojų surašymų, skaičius apskaičiuojamas dauginant anks- 
tesnio pertvarkymo metu taikytą rinkimų koeficientą iš skaičiaus, kuris 
yra skaičių, gaunamų padalijus kiekvienos provincijos gyventojų skaičių 
iš paskutinio kas dešimt metų vykstančio surašymo metais liepos 1 d. bu- 
vusio tos provincijos gyventojų skaičiaus, vidurkis, remiantis anksčiau 

įvykusiems pertvarkymams parengtais apskaičiavimais ir suapvalinus šios 
sandaugos trupmenos likutį iki vieneto. 


Gyventojų skaičiaus apskaičiavimas 

(1.1) Vadovaujantis (1) skyriaus taisyklėmis, Kanados ir kiekvienos 
provincijos gyventojų skaičius turi būti apskaičiuotas 2001 m. liepos 1 d., 
2011 m. liepos 1 d.ir visų po 2011 m. einančių metų, kuriais atliekamas kas 
dešimt metų vykstantis gyventojų surašymas, liepos 1 d. tokios valdžios, 
tokiu būdu ir laiku, kuriuos retkarčiais nustato Kanados Parlamentas. 


Jukono teritorija, Šiaurės Vakarų teritorijos ir Nunavutas 

(2) Jukono teritorija turi teisę rinkti vieną narį, kaip tai nustatyta ir 
aprašyta 1985 m. pataisytame Kanados statutų Y-2 skyriaus priede, Šiaurės 
Vakarų teritorijos turi teisę rinkti vieną narį, kaip tai nustatyta ir aprašyta 
1985 m. pataisyto Kanados statutų N-27 skyriaus 2 dalyje, su pakeitimais, 
padarytais 1993 m. Kanados statutų 28 skyriaus 77 dalyje, ir Nunavutas 
turi teisę į vieną narį, kaip tai nustatyta ir aprašyta 1993 m. Kanados statutų 
28 skyriaus 3 dalyje. 


Bendruomenių Rūmų sandara 

51A. Nepaisant šio Akto nuostatų, provincija visada turės teisę rinkti 
ne mažiau Bendruomenių Rūmų narių, nei yra šiai provincijai atstovau- 
jančių senatorių. 


Bendruomenių Rūmų narių skaičiaus padidinimas 

52. Nepažeisdamas šiame Akte nustatyto proporcingo provincijų ats- 
tovavimo principo, Kanados Parlamentas turi teisę retkarčiais padidinti 
Bendruomenių Rūmų narių skaičių. 


Balsavimai dėl pinigų; Karališkasis pritarimas 
Asignavimai ir mokesčių įstatymų projektai 


53. Bet kokie įstatymų projektai dėl biudžeto asignavimų, mokesčių ar 
muitų nustatymo rengiami Bendruomenių Rūmuose. 


Rekomendacijos balsavimams dėl pinigų 
54. Bendruomenių Rūmai neturi teisės balsuoti arba priimti rezoliu- 
cijos, kreipimosi ar įstatymo projekto dėl biudžeto asignavimų, mokesčių 

ar muitų, siekdami kitų tikslų, nei buvo pateikti Bendruomenių Rūmams 
adresuotame Generalgubernatoriaus teikime sesijoje, kurios metu siūloma 
balsuoti arba priimti rezoliuciją, kreipimąsi ar įstatymo projektą. 


Karališkasis pritarimas įstatymų projektams 

55. Tais atvejais, kai Parlamento Rūmų priimtas įstatymo projektas 
pateikiamas Generalgubernatoriui Karalienės pritarimui gauti, jis savo 
nuožiūra, tačiau vadovaudamasis šio Akto nuostatomis ir Jos Didenybės 
nurodymais, praneša, kad jis Karalienės vardu pritaria arba nesuteikia Ka- 
ralienės pritarimo, arba kad jis palieka įstatymų projektą pasirašyti Kara- 
lienei. 


Akto, kuriam pritarė Generalgubernatorius, panaikinimas Tarybos 
įsakymu 

56. Jei Generalgubernatorius Karalienės vardu pritaria įstatymo pro- 
jektui, jis pirma tinkama proga siunčia autentišką Akto kopiją vienam iš 
jos Didenybės vyriausiųjų valstybės sekretorių, ir jei Karalienė Taryboje 
per dvejus metus, kai jį gavo valstybės sekretorius, nusprendžia nepritar- 
ti aktui, toks nepritarimas (su dienos, kai valstybės sekretorius gavo aktą, 
įrašu), pasirašytas Generalgubernatoriaus, žodžiu ar laišku išsiunčiamas 
abejiems Parlamento Rūmams arba viešai paskelbiant panaikina aktą nuo 
dienos, kai aktas buvo pasirašytas. 


Karalienei palikto įstatymo projekto pasirašymas 

57. Įstatymo projektas, kuris yra skirtas Karalienei pasirašyti, netu- 
ri jokios galios, nebent ne vėliau kaip per dvejus metus nuo tos dienos, 
kurią jis buvo pateiktas Generalgubernatoriui Karalienės pritarimui gauti, 
Generalgubernatorius pasirašo, ir žodžiu ar laišku praneša abejiems Parla- 
mento Rūmams arba viešai paskelbiama, kad jis gavo Karalienės Taryboje 
pritarimą. 

Apie kiekvieną tokią kalbą, laišką ar viešą paskelbimą įrašoma abejų 
Parlamento Rūmų žurnaluose, o tinkamai patvirtinta įrašo kopija turi būti 
pateikta saugoti atitinkamam pareigūnui tarp Kanados įrašų. 

V. PROVINCIJŲ KONSTITUCIJOS 
Vykdomoji valdžia 


Provincijos vicegubernatorių skyrimas 

58. Kiekvienoje provincijoje turi būti Generalgubernatoriaus Tarybo- 
je pagal Didžiuoju Kanados antspaudu patvirtintą dokumentą paskirtas 
pareigūnas, vadinamas vicegubernatoriumi. 


Vicegubernatoriaus kadencijos trukmė 

59. Vicegubernatorius eina pareigas pagal Generalgubernatoriaus 
pageidavimą; tačiau bet kuris vicegubernatorius, paskirtas prasidėjus pir- 
majai Kanados Parlamento sesijai, neturi būti keičiamas penkerius metus 
nuo jo paskyrimo, išskyrus dėl priežasčių, apie kurias jam pranešama raštu 
per vieną mėnesį po įsakymo dėl jo pašalinimo priėmimo, taip pat laišku 
pranešama Senatui ir Bendruomenių Rūmams per vieną savaitę po to, jei 
Parlamentas tuo metu posėdžiauja, o jei tuo metu neposėdžiauja - per vie- 
ną savaitę nuo Parlamento sesijos pradžios. 


Vicegubernatorių atlyginimai 
60. Vicegubernatorių atlyginimus nustato ir teikia Kanados Parla- 
mentas. 


Vicegubernatorių priesaikos ir kita 

61. Prieš pradėdamas eiti tarnybos pareigas kiekvienas viceguberna- 
torius prieš Generalgubernatoriaus įgaliotą asmenį prisiekti ir pasirašyti 
lojalumo ir tarnybos priesaiką, tapačią Generalgubernatoriaus priesaikai. 


Su vicegubernatoriais susijusių nuostatų taikymas 

62. Su vicegubernatoriais susijusios šio Akto nuostatos išplečiamos ir 
taikomos kiekvienos provincijos vicegubernatoriui ar kitam vyriausiajam 
vykdomajam pareigūnui arba administratoriui, valdančiam provinciją, ne- 
svarbu, kaip vadinasi jų pareigos. 


Ontarijo ir Kvebeko vykdomųjų pareigūnų skyrimas 

63. Ontarijo ir Kvebeko vykdomąsias tarybas sudaro vicegubernato- 
riaus retkarčiais paskirti tinkami asmenys, ir visų pirma šie pareigūnai — 
generalinis prokuroras, provincijos sekretorius, archyvaras, provincijos iž- 

dininkas, Karūnos žemių komisaras, žemės ūkio ir viešųjų darbų komisa- 
ras, o Kvebeke - Įstatymų leidžiamosios tarybos pirmininkas ir generalinio 
prokuroro pavaduotojas. 


Naujosios Škotijos ir Naujojo Bransviko vyriausybės 

64. Atsižvelgiant į šio Akto nuostatas, Naujosios Škotijos ir Naujojo 
Bransviko provincijų vykdomosios valdžios galios Sąjungoje išlieka tokios 
pat, kol bus pakeistos pagal šį Aktą. 


Ontarijo ir Kvebeko vicegubernatorių įgaliojimai, veikiant su patarimu 
ar savarankiškai 

65. Visos galios, valdžia ir funkcijos, kurios pagal bet kurį Didžiosios 
Britanijos Parlamento, Jungtinės Didžiosios Britanijos ir Airijos Karalys- 
tės Parlamento, Aukštutinės Kanados, Žemutinės Kanados arba Kanados 
įstatymų leidžiamosios valdžios aktą yra arba buvo suteiktos prieš įkuriant 
Sąjungą, yra suteiktos įkūrus Sąjungą arba vykdomos atitinkamų provin- 
cijų gubernatorių ar vicegubernatorių, patariant, patariant ir sutinkant 
atitinkamoms vykdomosioms jų taryboms, kartu su šiomis tarybomis, 
bet kokiu jų narių skaičiumi, arba gubernatoriams ar vicegubernatoriams 
savarankiškai, tiek, kiek tai įmanoma vykdyti Kvebeko ir Ontarijo vyriau- 
sybės atžvilgiu po Sąjungos įkūrimo, suteikiamos ir vykdomos Ontarijo ir 
Kvebeko vicegubernatorių, patariant, patariant ir sutinkant arba kartu su 
atitinkamomis vykdomosiomis tarybomis, bet kuriais jų nariais arba vi- 
cegubernatorių savarankiškai, kaip to reikalauja aplinkybės, nebent jei tai 
(išskyrus, kai taip numatyta Didžiosios Britanijos Parlamento arba Jungti- 
nės Didžiosios Britanijos ir Airijos Karalystės Parlamento aktuose) panai- 
kintų arba pakeistų atitinkamai Ontarijo ir Kvebeko įstatymų leidžiamoji 
valdžia. 


Su vicegubernatoriumi susijusių nuostatų taikymas taryboje 

66. Šio Akto nuostatos dėl vicegubernatoriaus taryboje turi būti aiški- 
namos taip, tarsi minėtas provincijos vicegubernatorius veiktų patariamas 
provincijos vykdomosios tarybos. 


Valdymas nesant vicegubernatoriaus ir kita 

67. Generalgubernatorius Taryboje retkarčiais gali paskirti valdytoją 
eiti vicegubernatoriaus pareigas ir vykdyti jo funkcijas, kai jo nėra dėl ligos 
ar kitos negalios. 

Provincijos vyriausybių posėdžių vietos 

68. Nebent ir kol bet kurios provincijos vykdomoji vyriausybė dėl tos 
provincijos nuspręs kitaip, provincijos vyriausybių posėdžių vietos bus 
šios: Ontarijo - Toronto mieste; Kvebeko - Kvebeko mieste; Naujosios 
Škotijos - Halifakso mieste ir Naujojo Bransviko - Frederiktono mieste. 


Įstatymų leidžiamoji valdžia 
1. Ontarijas 


Ontarijo įstatymų leidžiamoji valdžia 
69. Ontarijo įstatymų leidžiamąją valdžią sudaro vicegubernatorius ir 
vieni rūmai, vadinami Ontarijo įstatymų leidybos susirinkimu. 


Rinkimų apygardos 

70. Ontarijo įstatymų leidybos susirinkimą sudaro aštuoniasdešimt 
du nariai, kurie renkami atstovauti aštuoniasdešimt dviem rinkimų apy- 
linkėms, išdėstytoms šio Akto pirmame priede. 


2. Kvebekas 


Kvebeko įstatymų leidžiamoji valdžia 

71. Kvebeko įstatymų leidžiamąją valdžią sudaro vicegubernatorius ir 
dveji rūmai, vadinami Kvebeko įstatymų leidybos taryba ir Kvebeko įstaty- 
mų leidybos susirinkimu. 


Įstatymų leidybos tarybos sandara 

72. Kvebeko įstatymų leidybos tarybą sudaro dvidešimt keturi nariai, 
Karalienės vardu paskirti vicegubernatoriaus pagal Didžiuoju Kvebeko 
antspaudu patvirtintą dokumentą, kurių kiekvienas atstovauja vienai iš 
šiame Akte nurodytų dvidešimt keturių Žemutinės Kanados rinkimų apy- 
gardų, ir kiekvienas eina pareigas iki gyvos galvos, nebent pagal šį Aktą 
Kvebeko įstatymų leidžiamoji valdžia numatytų kitaip. 


Įstatymų leidybos tarybos narių kvalifikacija 
73. Kvebeko įstatymų leidybos tarybos narių kvalifikacija yra tapati 
Kvebeko senatorių kvalifikacijai. 

Atsistatydinimas, pašalinimas ir kita 
74. Kvebeko įstatymų leidybos tarybos nario vieta tampa laisva tais 
atvejais, kai mutatis mutandis senatoriaus vieta tampa laisva. 


Laisvos vietos 

75. Kai Kvebeko įstatymų leidybos tarybos nario vieta tampa laisva dėl 
jo atsistatydinimo, mirties arba dėl kitų priežasčių, Karalienės vardu vice- 
gubernatorius pagal didžiuoju Kvebeko antspaudu patvirtintą dokumentą 
skiria tinkamą ir kvalifikuotą asmenį užimti laisvą vietą. 


Klausimai dėl laisvų vietų 

76. Iškilę klausimai dėl Kvebeko įstatymų leidybos tarybos nario kva- 
lifikacijos arba dėl laisvos Kvebeko įstatymų leidybos tarybos nario vietos 
turi būti išnagrinėti ir išspręsti Įstatymų leidybos taryboje. 


Įstatymų leidybos tarybos pirmininkas 

77. Vicegubernatorius pagal didžiuoju Kvebeko antspaudu patvirtintą 
dokumentą retkarčiais gali Kvebeko įstatymų leidybos tarybos narį paskir- 
tijos pirmininku, gali jį atšaukti ir paskirti vietoj jo kitą tarybos narį. 


Įstatymų leidybos tarybos kvorumas 

78. Kol Kvebeko įstatymų leidžiamoji valdžia nustatys kitaip, įstatymų 
leidybos tarybos posėdžio įgaliojimams vykdyti būtina, kad jame dalyvau- 
tų bent dešimt narių, tarp jų ir pirmininkas. 


Balsavimas įstatymų leidybos taryboje 

79. Klausimai Kvebeko įstatymų leidybos taryboje sprendžiami balsų 
dauguma, ir pirmininkas visais atvejais turi balso teisę, o jeigu balsai pasi- 
skirsto po lygiai, laikoma, kad sprendimui nepritarta. 


Kvebeko įstatymų leidybos susirinkimo sandara 

80. Kvebeko įstatymų leidybos susirinkimą sudaro šešiasdešimt penki 
nariai, kurie išrinkti atstovauti šešiasdešimt penkiems šiame Akte nurody- 
tiems Žemutinės Kanados rinkimų skyriams ar apygardoms, atsižvelgiant 
į Kvebeko įstatymų leidžiamosios valdžios atliktus pakeitimus: nustatoma, 
kad draudžiama pateikti Kvebeko vicegubernatoriaus pritarimui įstatymo 
projektą, keičiantį šio Akto antrame priede nurodytų rinkimų skyrių ar 
apygardų ribas, nebent per antrąjį ir trečiąjį tokio įstatymo projekto svars- 

tymą Kvebeko įstatymų leidybos susirinkime jam pritarė dauguma susirin- 
kimo narių, atstovaujančių visiems šiems rinkimų skyriams ir apygardoms, 
ir tokiam įstatymo projektui nebus pritarta, nebent Įstatymų leidybos susi- 
rinkimas kreipsis į vicegubernatorių, patvirtindamas, kad įstatymo projek- 
tas buvo tinkamai priimtas. 


3. Ontarijas ir Kvebekas 


81. Panaikinta. 


Įstatymų leidybos susirinkimų sušaukimas 

82. Ontarijo ir Kvebeko vicegubernatoriai Karalienės vardu pagal di- 
džiuoju provincijos antspaudu patvirtintą dokumentą retkarčiais surenka 
ir sušaukia provincijos įstatymų leidybos susirinkimą. 


Apribojimas rinkti tam tikras pareigas einančius asmenis 

83. Kol Ontarijo ar Kvebeko įstatymų leidžiamoji valdžia nustatys ki- 
taip, Ontarijuje ir Kvebeke sutinkantis eiti ar einantis bet kokias pareigas, at- 
liekantis pavedimus ar darbą asmuo, kuriam vicegubernatoriaus pavedimu 
provincija nuolat arba laikinai moka metinį atlyginimą, bet kokios rūšies 
ir dydžio mokesčius, pašalpas, pajamas ar pelną, neturi teisės būti atitinka- 
mos provincijos įstatymų leidybos susirinkimo nariu, taip pat posėdžiauti 
ar balsuoti; tačiau jokia šio skyriaus nuostata neatima iš asmens teisės būti 
atitinkamos provincijos vykdomosios tarybos nariu, taip pat eiti kurių nors 
iš šių pareigų, t. y. generalinio prokuroro, provincijos sekretoriaus, archyva- 
ro, provincijos iždininko, Karūnos žemių komisaro, žemės ūkio ir viešųjų 
darbų komisaro, o Kvebeke - generalinio prokuroro pavaduotojo pareigų, 
tačiau asmuo neturi dalyvauti Rūmų, kurių nariu jis išrinktas, posėdžiuose 
ir balsavimuose, jeigu jis išrenkamas, kol eina šias pareigas. 


Esamų rinkimų įstatymų galiojimas 

84. Kol Ontarijo ir Kvebeko įstatymų leidžiamoji valdžia nustatys ki- 
taip, visi atitinkamose provincijose galiojantys Sąjungos įstatymai, susiję 
su šiais reikalais arba kuriuo nors iš jų, t. y. - su asmenų tinkamumu ar 
netinkamumu būti renkamiems Kanados susirinkimo nariais, posėdžiauti 
ar balsuoti, tinkamumu ar netinkamumu būti rinkėjais, rinkėjų priesaiko- 
mis, grįžtančiais pareigūnais, jų galiomis ir pareigomis, rinkimų vykdymu, 
laikotarpiais, per kuriuos tokie rinkimai gali vykti, teismais dėl ginčijamų 
rinkimų ar bylos eiga, laisvomis narių vietomis, nurodymų dėl naujų rinki- 

mų sušaukimo išleidimu ir vykdymu, kai narių vietos tampa laisvos kitaip 
nei paleidus susirinkimą, - atitinkamai taikomi Ontarijo ir Kvebeko įstaty- 
mų leidybos susirinkimų narių rinkimams. 

Kol Ontarijo įstatymų leidžiamoji valdžia nustatys kitaip, Ontarijo 
įstatymų leidybos susirinkimo nario rinkimuose Algomos apygardoje, be 
asmenų, galinčių balsuoti pagal Kanados provincijos teisę, teisę balsuoti 
taip pat turi kiekvienas Britanijos pavaldinys vyras, sulaukęs dvidešimt vie- 
nerių ar daugiau metų ir turintis namus. 


Įstatymų leidybos susirinkimų trukmė 

85. Kiekvienas Ontarijo įstatymų leidybos susirinkimas ir kiekvienas 
Kvebeko įstatymų leidybos susirinkimas trunka ne ilgiau kaip ketverius 
metus, skaičiuojant nuo tos dienos, kai grąžinami nurodymai dėl jų rinki- 
mų sušaukimo (nebent, jei provincijos vicegubernatorius Ontarijo įstaty- 
mų leidybos susirinkimą ar Kvebeko įstatymų leidybos susirinkimą palei- 
do anksčiau). 


Kasmetinės įstatymų leidžiamosios valdžios sesijos 

86. Ontarijo ir Kvebeko įstatymų leidžiamosios valdžios sesijos turi 
vykti bent kartą per metus taip, kad nuo provincijos įstatymų leidžiamo- 
sios valdžios paskutinio sesijos posėdžio iki pirmojo kitos sesijos posėdžio 
nebūtų praėję dvylika mėnesių. 


Pirmininkas, kvorumas ir kita 

87. Šio Akto nuostatos dėl Kanados Bendruomenių Rūmų išplečia- 
mos ir taikomos Ontarijo ir Kvebeko įstatymų leidybos susirinkimams, t. y. 
nuostatos, susijusios su pirmaisiais pirmininko rikimais, rinkimais atsilais- 
vinus jo vietai, pirmininko pareigomis, pirmininko nebuvimu, kvorumu ir 
balsavimo būdu, taip, tarsi tos nuostatos buvo iš naujo priimtos ir pritaiky- 
tos kiekvienam iš šių įstatymų leidybos susirinkimų. 


4. Naujoji Škotija ir Naujasis Bransvikas 


Naujosios Škotijos ir Naujojo Bransviko įstatymų leidžiamosios val- 
džios sandara 

88. Atsižvelgiant į šio Akto nuostatas, Naujosios Škotijos ir Naujojo 
Bransviko provincijų įstatymų leidžiamosios valdžios sandara Sąjungoje 
išlieka tokia pati, kol ji bus pakeista pagal šį Aktą. 

5. Ontarijas, Kvebekas ir Naujoji Škotija 
89. Panaikinta. 


6. Keturios provincijos 


Nuostatų, susijusių su balsavimu dėl pinigų, taikymas įstatymų leidybai 
ir kita 

90. Atsižvelgiant į šį Aktą, nuostatos, taikomos Kanados Parlamentui, 
t. y. susijusios su asignavimų ir mokesčių įstatymų projektais, rekomenda- 
cijomis dėl balsavimo dėl lėšų, pritarimu įstatymų projektams, įstatymų 
nepripažinimu ir įstatymų projektų pasirašymo atidėjimu pagal pageidavi- 
mą, išplečiamos ir taikomos kelių provincijų įstatymų leidžiamajai valdžiai 
taip, tarsi tos nuostatos buvo iš naujo priimtos ir pritaikytos kiekvienai 
provincijai ir jos įstatymų leidžiamajai valdžiai, Generalgubernatorių ati- 
tinkamai pakeičiant provincijos vicegubernatoriumi, Karalienę ir valstybės 
sekretorių - Generalgubernatoriumi, dvejus metus - vieneriais metais, o 
Kanadą - provincija. 


VI. ĮSTATYMŲ LEIDYBOS GALIŲ PASKIRSTYMAS 


Parlamento įgaliojimai 


Kanados Parlamento įstatymų leidybos galios 

91. Patariant ir sutinkant Senatui ir Bendruomenių Rūmams, Karalie- 
nė turi teisę priimti įstatymus dėl taikos, tvarkos ir rūpestingo Kanados val- 
dymo visais klausimais, kurie šiuo Aktu nėra priskirti išimtinai provincijų 
įstatymų leidžiamosios valdžios dalykų ratui; ir siekiant didesnio aiškumo, 
tačiau neapribojant anksčiau šiame poskyryje išdėstytų sąlygų vientisumo 
(nepaisant šio Akto) nustatoma, kad išimtinė Kanados Parlamento įstaty- 
mų leidybos galia apima visus klausimus dėl toliau išvardytų dalykų; t. y. 

1. Panaikinta. 

lA. Valstybės skola ir nuosavybė. 

2. Verslo ir prekybos reguliavimas. 

2A. Draudimas nedarbo atveju. 

3. Lėšų rinkimas bet kokiais apmokestinimo būdais ar sistemomis. 

4. Pinigų skolinimasis valstybės skolon. 

5. Pašto paslaugos. 

6. Gyventojų surašymas ir statistikos. 

7. Milicijos, karinė ir karinio jūrų laivyno tarnyba ir gynyba. 

8. Atlyginimų ir pašalpų nustatymas bei teikimas Kanados Vyriausy- 
bės tarnautojams ir kitiems pareigūnams. 

9. Signaliniai žiburiai, plūdurai, švyturiai ir Seiblo sala. 

10. Navigacija ir laivyba. 

11. Karantinas ir jūrų ligoninių steigimas bei išlaikymas. 

12. Žuvininkystė jūros pakrantėse ir vidaus vandenyse. 

13. Keltų eismas tarp provincijos ir bet kokios Britanijos ar užsienio 
valstybės, arba tarp dviejų provincijų. 

14. Valiuta ir monetų kaldinimas. 

15. Bankininkystė, bankų registravimas ir popierinių pinigų leidyba. 

16. Taupomosios kasos. 

17. Svoriai ir matai. 

18. Įsakomieji ir paprastieji vekseliai. 

19. Palūkanos. 

20. Teisėtos mokėjimo priemonės. 

21. Bankrotas ir nemokumas. 

22. Išradimų ir atradimų patentai. 

23. Autorių teisės. 

24. Indėnai ir indėnams paskirtos žemės. 

25. Natūralizacija ir užsieniečiai. 

26. Santuoka ir ištuoka. 

27. Baudžiamoji teisė, išskyrus baudžiamosios jurisdikcijos teismų 
sandarą, tačiau įskaitant procesą baudžiamosiose bylose. 

28. Pataisos namų steigimas, išlaikymas ir valdymas. 

29. Toks dalykų ratas, kuris pagal šį Aktą aiškiai nepriskiriamas išim- 
tiniam provincijų įstatymų leidžiamosios valdžios dalykų ratui. 

Taip pat bet koks klausimas, patenkantis į bet kurį iš šiame poskyry- 
je išvardytų dalykų sąrašą, nebus laikomas vietos ar privataus pobūdžio 
klausimu, kuris pagal šį Aktą priskiriamas išimtiniam provincijų įstatymų 
leidybos dalykų ratui. 

Išskirtiniai provincijos įstatymų leidybos dalykai 

92. Kiekvienoje provincijoje įstatymų leidžiamoji valdžia turi išimtinę 
teisę priimti įstatymus dėl toliau išvardytų dalykų, t. y. 

1. Panaikinta. 

2. Tiesioginis apmokestinimas provincijoje siekiant surinkti biudžeto 
pajamas provincijos reikmėms. 

3. Pinigų skolinimasis išimtinai provincijos skolon. 

4. Provincijos įstaigų steigimas ir išlaikymas bei provincijos pareigū- 
nų skyrimas bei apmokėjimas. 

5. Provincijai priklausančios valstybinės žemės, miško ir medienos 
valdymas bei pardavimas. 

6. Valstybinių kalėjimų bei pataisos namų nepilnamečiams provinci- 
joje steigimas, priežiūra ir valdymas. 

7. Ligoninių (išskyrus jūrines ligonines), prieglaudų ir labdaros orga- 
nizacijų provincijoje steigimas, priežiūra ir valdymas. 

8. Savivaldybės institucijos provincijoje. 

9. Parduotuvės, salūno, smuklės, aukciono ir kitos licencijos, siekiant 
gauti pajamų provincijos, vietos arba savivaldybės reikmėms. 

10. Vietos darbams ir reikalams, išskyrus nurodytus: 

(a) garo arba kitų laivų, geležinkelių, kanalų, telegrafo linijoms ir ki- 
tiems darbams ir reikalams užtikrinti provincijos susisiekimui su bet kuria 
kita ar kitomis provincijų, arba už provincijos ribų; 

(b) garo laivų linijos tarp provincijos ir bet kokios britų arba užsienio 
šalies; 

(c) tokie darbai, nors ir iki galo atliekami provincijoje, prieš ar po jų 
atlikimo paskelbti Kanados Parlamento, kaip teikiantys bendrą naudą Ka- 
nadai arba dviem ar daugiau provincijų. 

11. Įmonių su provincijos objektais registravimas. 

12. Santuokos sudarymas provincijoje. 

13. Nuosavybė ir pilietinės teisės provincijoje. 

14. Teisingumo vykdymas provincijoje, įskaitant provincijos civili- 
nės ir baudžiamosios jurisdikcijos teismų sudarymą, išlaikymą ir veiklos 
organizavimą, taip pat šiuose teismuose vykdomą procesą civilinėse by- 
lose. 

15. Nubaudimo įgyvendinimas baudomis, bausmėmis arba laisvės at- 
ėmimu, vykdant provincijos įstatymus, susijusius su bet kokiu klausimu, 
patenkančiu į šiame skyriuje išvardytų dalykų ratą. 

16. Apskritai visi vietos ar privataus pobūdžio provincijos klausimai. 


Neatsinaujinantys gamtos ištekliai, miškų ištekliai 
ir elektros energija 


Neatsinaujinančius gamtos išteklius, miškų ūkio išteklius ir elektros 
energiją saugantys įstatymai 

92A. (1) Kiekvienoje provincijoje įstatymų leidžiamoji valdžia turi iš- 
imtinę teisę priimti įstatymus dėl 

(a) neatsinaujinančių gamtinių išteklių žvalgybos provincijoje; 

(b) neatsinaujinančių gamtos išteklių ir miškų ūkio išteklių provin- 
cijoje vystymo, išsaugojimo ir tvarkymo, įskaitant įstatymus dėl pirminės 
produkcijos apimties provincijoje; 

(c) elektros energijos gamybos vietų ir įrenginių provincijoje plėtros, 
apsaugos ir valdymo. 


Provincijos išteklių eksportas 

(2) Kiekvienoje provincijoje įstatymų leidžiamoji valdžia gali priimti 
įstatymus dėl provincijos pirminės produkcijos iš neatsinaujinančių gam- 
tos išteklių ir miškų ūkio išteklių bei elektros energijos įrenginių produkci- 
jos eksporto iš provincijos į kitą Kanados dalį, tačiau tokie įstatymai negali 
leisti arba numatyti skirtingas į kitą Kanados dalį eksportuojamos produk- 
cijos kainas ar apimtis. 


Parlamento galios 

(3) Jokia (2) poskyrio nuostata nevaržo Parlamento galių leisti įstaty- 
mus dėl šiame poskyryje nurodytų klausimų ir, jei kyla prieštaravimas tarp 
tokio Parlamento įstatymo ir provincijos įstatymo, Parlamento įstatymas 
turi viršenybę. 


Išteklių apmokestinimas 
(4) kiekvienoje provincijoje įstatymų leidžiamoji valdžia gali priimti 
įstatymus dėl lėšų rinkimo bet kokiu būdu ar apmokestinimo sistema, už 
(a) neatsinaujinančius provincijos gamtos išteklius, miškų ūkio ište- 
klius ir pirminę produkcija iš jų, bei 

(b) provincijos elektros energijos gamybos vietas ir įrenginius bei jų 
produkciją, 

nesvarbu, ar produkcija iš provincijos yra eksportuojama visa ar iš 
dalies, tačiau tokie įstatymai negali leisti ar nustatyti skirtingo apmokesti- 
nimo produkcijai, eksportuojamai į kitą Kanados dalį, ir produkcijai, kuri 
lieka provincijoje. 


„Pirminė produkcija“ 
(5) „Pirminės produkcijos“ sąvoka apibrėžta Šeštame priede. 


Esamos galios ir teisės 

(6) Jokia (1) - (5) poskyrių nuostata nevaržo provincijos įstatymų 
leidžiamosios valdžios ar Vyriausybės galių ar teisių, kurias provincijos 
įstatymų leidžiamoji valdžia ar Vyriausybė turėjo prieš įsigaliojant šiam 


skyriui. 
Svietimas 


Švietimo įstatymų leidyba 

93. Kiekvienos provincijos įstatymų leidžiamoji valdžia turi išimtinę 
teisę priimti įstatymus dėl švietimo, vadovaudamasi šiomis pateiktomis 
nuostatomis: 

(1) jokia nuostata tokiame įstatyme negali paveikti jokių teisių ar pri- 
vilegijų, susijusių su religinių mokyklų, kurias bet kokie asmenys lanko pa- 
gal Sąjungos provincijos įstatymus; 

(2) visos galios, privilegijos ir pareigos, kurios Sąjungoje taikomos 
atskiroms Aukštutinės Kanados mokykloms ir Karalienės Romos katalikų 
pavaldinių mokyklų valdytojams, išplečiamos ir taikomos Kvebeko Kara- 
lienės protestantų ir Romos katalikų subjektams; 

(3) kai bet kurioje provincijoje atskiros ar kitaminčių mokyklų sis- 
temos pagal Sąjungos įstatymą veikia arba įkurtos provincijos įstatymų 
leidžiamosios valdžios, kreipiamasi į Generalgubernatorių Taryboje dėl 
bet kokio provincijos valdžios akto ar sprendimo, darančio įtaką bet kokių 
Karalienės pavaldinių protestantų ir Romos katalikų mažumų švietimui; 

(4) jei tokiuose provincijos įstatymuose esančių nuostatų retkarčiais 
Generalgubernatorius Taryboje tinkamai neįgyvendina arba jei bet kokį 
Generalgubernatoriaus Taryboje sprendimą dėl bet kokio šiame skyriuje 
nurodyto kreipimosi įgaliota provincijos valdžia vykdo netinkamai, tada 

kiekvienu tokiu atveju ir tik ta apimtimi, kiek to reikalauja aplinkybės, 
Kanados Parlamentas gali priimti taisomuosius įstatymus dėl tinkamų šio 
skyriaus nuostatų ir bet kokio Generalgubernatoriaus Taryboje sprendimo 
įgyvendinimo. 


Kvebekas 
93A. 93 skyriaus (I) - (4) pastraipos Kvebekui netaikomos. 


Ontarijo, Naujosios Škotijos ir Naujojo Bransviko įstatymų 
suvienodinimas 


Trijų provincijų įstatymų leidybos vienodumas 

94. Nepaisant šio Akto nuostatų, Kanados Parlamentas gali priimti 
nuostatą suvienodinti visus ar bet kuriuos įstatymus dėl Ontarijuje, Nau- 
jojoje Škotijoje ir Naujajame Bransvike esančios nuosavybės ir galiojančių 
pilietinių teisių, taip pat dėl visų arba bet kurio šių trijų provincijų teismo 
procedūrų, ir nuo bet kokio tokio pobūdžio Akto priėmimo Kanados Par- 
lamento galios priimti įstatymus bet kuriuo tokiame akte paminėtu klau- 
simu neribojamos, nepaisant šio Akto nuostatų; tačiau bet kuris Kanados 
Parlamento aktas, įtvirtinantis nuostatą dėl tokio suvienodinimo provinci- 
joje, negalioja, nebent iki tol, kai jis bus patvirtintas ir priimtas jos įstatymų 
leidžiamosios valdžios. 


Senatvės pensijos 


Įstatymų dėl senatvės pensijų ir papildomų išmokų leidyba 

94A. Kanados Parlamentas gali priimti įstatymus dėl senatvės pensijų 
ir papildomų išmokų, įskaitant maitintojo netekimo ir neįgalumo išmo- 
kas nepriklausomai nuo amžiaus, tačiau toks įstatymas neturi įtakos jokio 
dabar galiojančio įstatymo veikimui ar provincijos įstatymų leidžiamajai 
valdžiai šiais klausimais ateityje. 


Žemės ūkis ir imigracija 
Esamos įstatymų leidybos galios dėl žemės ūkio ir kita 


95. Kiekvienoje provincijoje įstatymų leidžiamoji valdžia gali priimti 
įstatymus dėl provincijos žemės ūkio ir imigracijos į provinciją; nustatoma, 

kad Kanados Parlamentas retkarčiais gali priimti įstatymus dėl visų ar bet 
kurios provincijos žemės ūkio, imigracijos į visas ar bet kurią provinciją; ir 
bet kuris provincijos įstatymų leidžiamosios valdžios įstatymas dėl žemės 
ūkio arba imigracijos provincijoje galioja, kol ir kiek jis neprieštarauja nė 
vienam Kanados Parlamento aktui. 


VII. TEISINGUMO VYKDYMAS 


Teisėjų skyrimas 

96. Generalgubernatorius skiria kiekvienos provincijos aukštesniojo, 
apygardos ir grafystės teismų teisėjus, išskyrus Naujosios Škotijos ir Nau- 
jojo Bransviko testamento teismus. 


Ontarijo ir kitų teisėjų atranka 

97. Kol įstatymai dėl Ontarijuje, Naujojoje Škotijoje ir Naujajame 
Bransvike esančios nuosavybės, pilietinių teisių bei provincijų teismų pro- 
cedūrų bus suvienodinti, Generalgubernatoriaus skiriami provincijų teis- 
mų teisėjai atrenkami iš šių provincijų advokatūrų. 


Kvebeko teisėjų atranka 
98. Kvebeko teismų teisėjai atrenkami iš provincijos advokatūros. 


Teisėjų pareigų trukmė 

99. (1) Atsižvelgiant į šio skyriaus (2) poskyrį, aukštesniųjų teismų tei- 
sėjai užima pareigas tol, kol jas vykdo tinkamai, tačiau generalgubernatorius 
gali juos pašalinti iš pareigų, gavęs Senato ir Bendruomenių Rūmų prašymą. 


Tarnybos nutraukimas sulaukus 75 metų amžiaus 

(2) Aukštesniojo teismo teisėjas, nepriklausomai nuo to, ar jis buvo 
paskirtas į pareigas prieš ar po šio skyriaus įsigaliojimo, nustoja eiti savo 
pareigas, jei jam sukanka septyniasdešimt penkeri metai, arba, jei įsigalio- 
jus šiam skyriui, jis jau sulaukė tokio amžiaus. 


Teisėjų atlyginimai ir kita 

100. Atlyginimus, išmokas ir pensijas Aukštesniojo, apygardos, gra- 
fystės teismų (išskyrus Naujosios Škotijos ir Naujojo Bransviko testamento 
teismus) ir Admiraliteto teismo teisėjams tais atvejais, kai šiems teisėjams 
yra mokamas atlyginimas, nustato ir suteikia Kanados Parlamentas. 

Bendrasis apeliacinis teismas ir kita 

101. Kanados Parlamentas, nepaisydamas šio Akto nuostatų, retkar- 
čiais gali nustatyti Kanados bendrojo apeliacinio teismo sandarą, išlaiky- 
mą ir veiklos organizavimą, taip pat steigti bet kokius papildomus teismus 
tam, kad užtikrintų geresnį Kanados įstatymų įgyvendinimą. 


VIII. PAJAMOS, ĮSISKOLINIMAI, TURTAS 
IR APMOKESTINIMAS 


Konsoliduotų pajamų fondo sukūrimas 

102. Visi muitai ir pajamos, kuriuos prieš Sąjungos įsteigimą ir po jo 
turėjo ir turi galią rinkti atitinkamai Kanados, Naujosios Škotijos ir Nau- 
jojo Bransviko įstatymų leidžiamoji valdžia (išskyrus tas dalis, kurios šio 
Akto išimtinai priskirtos atitinkamų provincijų įstatymų leidžiamajai val- 
džiai), arba renkamų pagal šio Akto suteiktus specialiuosius įgaliojimus, 
sudaro vieną Konsoliduotą biudžeto pajamų fondą, kuriame kaupiamos 
lėšos Kanados viešosioms paslaugoms, atsižvelgiant į šiame Akte numa- 
tytus mokesčius. 


Rinkimo išlaidos ir kita 

103. Kanados konsoliduoto biudžeto pajamų fondas nuolat apmoka 
išlaidas, mokesčius ir jų rinkimo, valdymo ir gavimo išlaidas, taip pat jis 
taip, kaip nurodo generalgubernatorius Taryboje, kol Parlamentas nuspręs 
kitaip. 
Provincijos viešųjų įsiskolinimų palūkanos 

104. Kelių Kanados provincijų, Naujosios Škotijos ir Naujojo Bransvi- 
ko viešųjų įsiskolinimų metinės palūkanos Sąjungoje sudarys antrąjį Kana- 
dos konsoliduoto biudžeto išlaidų straipsnį. 


Generalgubernatoriaus atlyginimas 

105. Nebent Kanados Parlamentas pakeistų šią nuostatą, generalgu- 
bernatoriaus mėnesinės algos dydis yra dešimt tūkstančių Jungtinės Di- 
džiosios Britanijos ir Airijos Karalystės svarų sterlingų, kurie mokami iš 
Kanados konsoliduoto biudžeto pajamų fondo, ir tai sudaro trečiosios eilės 
reikalavimą. 

Nenuolatiniai asignavimai 

106. Atsižvelgiant į kelias šiuo Aktu nustatytas išmokas iš Kanados 
konsoliduoto biudžeto pajamų fondo, Kanados Parlamentas tas pačias iš- 
mokas skiria ir viešosioms paslaugoms. 


Atsargų perdavimas ir kita 

107. Steigiant Sąjungą visos provincijoms priklausančios atsargos, 
grynieji pinigai, banko likučiai ir vertybiniai popieriai, išskyrus paminėtus 
šiame Akte, tampa Kanados nuosavybe ir naudojami sumažinti atitinkamų 
provincijų įsiskolinimus Sąjungai. 


Priede nurodytos nuosavybės perdavimas 
108. Kiekvienoje provincijoje vykdomi viešieji darbai ir nuosavybė, 
išvardinta šio Akto trečiajame priede, tampa Kanados nuosavybe. 


Žemių, kasyklų ir kita nuosavybė 

109. Visos žemės, kasyklos, mineralai ir atskaitymai žemių savininkui, 
Sąjungoje priklausantys kelioms Kanados provincijoms, Naujajai Škotijai ir 
Naujajam Bransvikui, ir visos priklausančios ar mokėtinos sumos už tokias 
žemes, kasyklas, mineralus arba atskaitymai žemių savininkui priklauso 
Ontarijo, Kvebeko, Naujosios Škotijos ir Naujojo Bransviko provincijoms, 
kuriose ši nuosavybė yra arba kyla, atsižvelgiant į bet kokias jos atžvilgiu 
esančias patikėjimo teises ir palūkanas, nepriklausančias provincijai. 


Su provincijos įsiskolinimais susijęs turtas 
110. Visas turtas, kurį kiekviena provincija laiko susijusiu su provinci- 
jos viešojo įsiskolinimo dalimis, priklauso provincijai. 


Kanados atsakomybė už provincijos įsiskolinimus 
111. Kanada yra atsakinga už Sąjungoje esančius kiekvienos provinci- 
jos įsiskolinimus ir įsipareigojimus. 


Ontarijo ir Kvebeko įsiskolinimai 


112. Ontarijas ir Kvebekas solidariai atsakingi Kanadai suma (jei tokia 
yra), kuria Kanados provincijos įsiskolinimas Sąjungoje viršija šešiasde- 
šimt du milijonus penkis šimtus tūkstančių dolerių ir kuri apmokestinama 
penkių procentų dydžio metinėmis palūkanomis. 

Ontarijo ir Kvebeko turtas 
113. Šio Akto ketvirtajame priede išvardintas Kanados provincijai Są- 
jungoje priklausantis turtas yra bendra Ontarijo ir Kvebeko nuosavybė. 


Naujosios Škotijos įsiskolinimas 

114. Naujoji Škotija atsakinga Kanadai suma (jei tokia yra), kuria jos 
įsiskolinimas Sąjungoje viršija aštuonis milijonus dolerių ir kuri apmokes- 
tinama penkių procentų dydžio metinėmis palūkanomis. 


Naujojo Bransviko įsiskolinimas 

115. Naujasis Bransvikas atsakingas Kanadai suma (jei tokia yra), ku- 
ria jo įsiskolinimas Sąjungoje viršija septynis milijonus dolerių ir kuri ap- 
mokestinama penkių procentų dydžio metinėmis palūkanomis 


Naujosios Škotijos ir Naujojo Bransviko palūkanų mokėjimas 

116. Jei Naujosios Škotijos ir Naujojo Bransviko viešieji įsiskolinimai 
Sąjungoje atitinkamai nesudaro aštuonių milijonų ir septynių milijonų do- 
lerių, jie kas pusę metų atitinkamai gauna išankstinės pusmetines Kanados 
Vyriausybės išmokas, penkių procentų dydžio metinėmis palūkanomis 
atitinkamai apmokestinant faktinių jų įsiskolinimų sumos ir numatytos 
sumos skirtumą. 


Provincijos viešoji nuosavybė 

117. Kelios provincijos išsaugo visą savo viešąją nuosavybę, kuri nėra 
perleista šiuo Aktu, atsižvelgdamos į Kanados teisę perimti bet kokias Že- 
mes ar viešąją nuosavybę įtvirtinimų statybai ar šalies gynybai. 

118. Panaikinta. 


Paskesnės dotacijos Naujajam Bransvikui 

119. Dešimt metų nuo Sąjungos įsteigimo kas pusę metų Naujasis 
Bransvikas iš Kanados gauna papildomas šešiasdešimt trijų tūkstančių do- 
lerių dydžio išmokas per metus; tačiau kol šios provincijos viešasis įsisko- 
linimas neviršija septynių milijonų dolerių, šešiasdešimt trijų tūkstančių 
dolerių dydžio išmoka mažinama penkiais procentais, skaičiuojant nuo 
sumos, trūkstamos iki septynių milijonų. 


Mokėjimų forma 
120. Visi mokėjimai, kuriuos nustato šis Aktas arba atsiradę vykdant 
atitinkamai Kanados provincijų, Naujosios Škotijos ir Naujojo Bransviko 

aktuose numatytus įsipareigojimus, kuriuos Kanados provincijos prisiėmė, 
bus atliekami tokia forma ir būdu, kaip retkarčiais gali nurodyti generalgu- 
bernatorius Taryboje, kol Kanados Parlamentas nenustatys kitaip. 


Kanados gamintojai ir kita 

121. Visi augalininkystės, maisto ar pramonės produktai iš bet kurios 
provincijos nuo Sąjungos įsteigimo ir po jo laisvai priimami kiekvienoje 
provincijoje. 


Muitų ir akcizų įstatymų tęstinumas 
122. Atsižvelgiant į šio akto nuostatas, muitų ir akcizų įstatymai kie- 
kvienoje provincijoje lieka galioti tol, kol juos pakeis Kanados Parlamentas. 


Eksportas ir importas tarp dviejų provincijų 

123. Kai bet kurioje iš dviejų provincijų daiktams, gaminiams ar pre- 
kėms taikomas Sąjungos muito mokestis, šie daiktai, gaminiai ar prekės 
nuo Sąjungos įsteigimo ir po jo gali būti importuojami iš vienos provinci- 
jos į kitą turint įrodymus dėl minėto muito sumokėjimo eksportuojančioje 
provincijoje ir tokios papildomos sumos (jei ji yra) muito mokesčio sumo- 
kėjimo importuojančioje provincijoje. 


Pjautinės medienos rinkliava Naujajame Bransvike 

124. Nė viena šio Akto nuostata neapriboja Naujojo Bransviko teisės 
apmokestinti pjautinę medieną pagal pataisytų Bransviko aktų trečiosios 
antraštinės dalies penkioliktą skyrių arba pagal bet kokį jį pakeitusį aktą 
prieš Sąjungos įsteigimą ar po jo nedidinti tokių mokesčių; bet kitų nei Nau- 
jojo Bransviko provincijų pjautinei medienai tokie mokesčiai netaikomi. 


Valstybės žemių atleidimas nuo mokesčių ir kita 
125. Kanadai ar jos provincijai priklausanti žemė ar nuosavybė neap- 
mokestinamos. 


Provincijos konsoliduotų pajamų fondas 

126. Tos mokesčių ir pajamų dalys, kurias prieš Sąjungos įsteigimą 
turėjo galią rinkti atitinkamai Kanados, Naujosios Škotijos ir Naujojo 
Bransviko įstatymų leidžiamoji valdžia, kaip tokia teisė šio Akto nustatyta 
provincijų įstatymų leidžiamajai valdžiai ir vyriausybėms, taip pat visi mo- 
kesčiai ir pajamos, kurie renkami pagal šio Akto suteiktus specialiuosius 

įgaliojimus, sudaro vieną konsoliduotą biudžeto pajamų fondą, kuriame 
kaupiamos lėšos provincijos viešosioms paslaugoms. 


IX. KITOS NUOSTATOS 


BENDROSIOS NUOSTATOS 
127. Panaikinta. 


Ištikimybės priesaika ir kita 

128. Kiekvienas Kanados Senato ar Bendruomenių Rūmų narys, prieš 
pradėdamas eiti pareigas, prisiekia prieš Generalgubernatorių ar jo įga- 
liotą asmenį ir pasirašo, taip pat kiekvienas provincijos Įstatymų leidybos 
tarybos ar Įstatymų leidybos susirinkimo narys, prieš pradėdamas eiti 
pareigas, prisiekia prieš vicegubernatorių ar jo įgaliotą asmenį ir pasirašo 
ištikimybės priesaiką, nurodytą šio Akto penktame priede; ir kiekvienas 
Kanados Senato narys ir kiekvienas Kvebeko įstatymų leidybos tarybos 
narys taip pat, prieš pradėdami eiti pareigas, patvirtina prieš Generalgu- 
bernatorių ar jo įgaliotą asmenį ir pasirašo pareiškimą apie tinkamumą, 
nurodytą minėtame priede. 


Įstatymų, teismų ir pareigūnų ir kitos veiklos 

129. Nebent šis Aktas numato kitaip, visi Kanados, Naujosios Škotijos 
ir Naujojo Bransviko Sąjungoje galiojantys įstatymai, visi Sąjungoje vei- 
kiantys civilinės ir baudžiamosios jurisdikcijos teismai, visos teisės komisi- 
jos, įgaliojimai, valdžios institucijos ir visi teismo, viešojo administravimo 
ir ministerijų pareigūnai ir toliau atitinkamai veiks Ontarijuje, Kvebeke, 
Naujojoje Škotijoje ir Naujajame Bransvike, tarsi Sąjunga nebūtu įkurta; 
nepaisant to (išskyrus, kai juos priėmė arba jie galioja pagal Didžiosios 
Britanijos Parlamento arba Jungtinės Didžiosios Britanijos ir Airijos Ka- 
ralystės Parlamento aktus) turi būti Kanados Parlamento arba atitinkamų 
provincijų įstatymų leidžiamosios valdžios atšaukti, panaikinti arba pa- 
keisti, atsižvelgiant į šiame Akte nustatytus Parlamento arba įstatymų lei- 
džiamosios valdžios įgaliojimus. 


Pareigūnų perkėlimas į Kanadą 
130. Kol Kanados Parlamentas numatys kitaip, visi kelių provincijų 
pareigūnai, einantys pareigas, susijusias su klausimais, kurie nėra įtraukti 

į šiame Akte išimtinai provincijos įstatymų leidžiamajai valdžiai priskirtų 
dalykų ratą, yra Kanados pareigūnai ir toliau eina pareigas, turi tas prievo- 
les, atsakomybę ir sankcijas, kurios būtų, jei Sąjunga nebūtų įkurta. 


Naujų pareigūnų skyrimas 

131. Kol Kanados Parlamentas numatys kitaip, generalgubernatorius 
Taryboje gali retkarčiais paskirti tokius pareigūnus, kuriuos skirti gene- 
ralgubernatorius Taryboje mano esant būtina ir tinkama, kad veiksmingai 
įgyvendinti šį Aktą. 


Sutartiniai įsipareigojimai 

132. Kanados Parlamentas ir Vyriausybė, kaip Britų imperijos dalis, 
turi visas būtinas ir tinkamas galias vykdyti Kanados arba bet kurios pro- 
vincijos įsipareigojimus užsienio šalims, kylančius iš imperijos ir šių užsie- 
nio šalių tarpusavio sutarčių. 


Anglų ir prancūzų kalbų vartojimas 

133. Anglų arba prancūzų kalbą bet kuris asmuo gali vartoti Kana- 
dos Parlamento Rūmų ir Kvebeko įstatymų leidžiamosios valdžios rūmų 
diskusijose; ir abejomis šiomis kalbomis daromi įrašai atitinkamų Rūmų 
žurnaluose; ir vieną iš tų kalbų bet kuris asmuo gali vartoti bet kuriame 
šiuo Aktu įkurtame Kanados teisme, taip pat visuose ar bet kuriame Kve- 
beko teisme, taip pat jiems teikiamuose prašymuose ar juose vykstančio 
proceso metu. 

Kanados Parlamento ir Kvebeko įstatymų leidžiamosios valdžios aktai 
spausdinami ir skelbiami abejomis tomis kalbomis. 


ONTARIJAS IR KVEBEKAS 


Ontarijo ir Kvebeko vykdančiųjų pareigūnų skyrimas 

134. Kol Ontarijo ar Kvebeko įstatymų leidžiamoji valdžia numatys 
kitaip, Ontarijo ir Kvebeko vicegubernatoriai pagal Didžiuoju provincijos 
antspaudu patvirtintą dokumentą gali skirti eiti šias pareigas šiuos parei- 
gūnus, t. y. generalinį prokurorą, provincijos sekretorių ir archyvarą, pro- 
vincijos iždininką, Karūnos žemių komisarą, žemės ūkio ir viešųjų darbų 
komisarą, o Kvebeke - generalinio prokuroro pavaduotoją, taip pat vice- 
gubernatoriaus Taryboje įsakymu retkarčiais gali nustatyti šių pareigūnų 
pareigas ir žinybas, kurioms šie pareigūnai vadovaus ar priklausys, bei jų 

tarnautojus, taip pat savo nuožiūra gali paskirti eiti pareigas kitus ir pa- 
pildomus pareigūnus ir retkarčiais gali nustatyti šių pareigūnų pareigas ir 
žinybas, kurioms šie pareigūnai vadovaus ar priklausys, bei jų tarnautojus. 


Vykdančiųjų pareigūnų galios, pareigos ir kita 

135. Kol Ontarijo ar Kvebeko įstatymų leidžiamoji valdžia numatys 
kitaip, visos teisės, galios, pareigos, funkcijos, atsakomybė arba valdžia, ku- 
rios šio Akto priėmimo metu perduotos arba taikomos generaliniam pro- 
kurorui, generalinio prokuroro pavaduotojui, Kanados provincijos sekre- 
toriui ir archyvarui, finansų ministrui, Karūnos žemių komisarui, viešųjų 
darbų komisarui, žemės ūkio ministrui ir generaliniam teismo vykdytojui, 
pagal Aukštutinės Kanados, Žemutinės Kanados arba Kanados įstatymą, 
įstatus ar potvarkį, neprieštaraujančius šiam Aktui, yra perduodamos ir 
taikomos bet kurio vicegubernatoriaus skiriamo pareigūno minėtoms 
funkcijoms arba kuriai nors iš jų vykdyti; žemės ūkio ir viešųjų darbų ko- 
misaras atlieka žemės ūkio ministro bei viešųjų darbų komisaro pareigas 
ir funkcijas, kurios šio Akto priėmimo metu taikomos pagal Kanados pro- 
vincijos įstatymą. 


Didieji antspaudai 

136. Kol vicegubernatorius Taryboje tai pakeis, Ontarijo ir Kvebeko 
didieji antspaudai bus tapatūs arba to paties dizaino, kaip naudojami ati- 
tinkamai Aukštutinės Kanados ir Žemutinės Kanados provincijų iki jų ta- 
pimo Kanados provincijomis Sąjungoje. 


Laikinųjų aktų kūrimas 

137. Žodžiai „ir nuo to iki kitos įstatymų leidžiamosios valdžios sesi- 
jos pabaigos“ arba tą pačią reikšmę turintys žodžiai, pavartoti bet kuriame 
laikiname Kanados provincijos akte, galiojusiame iki Sąjungos įsteigimo, 
aiškinami kaip pratęsiami ir taikomi iki kitos Kanados Parlamento sesijos, 
jei klausimo objektas yra jo kompetencija, kaip tai apibrėžta šiame Akte, 
arba kitų atitinkamai Ontarijo ir Kvebeko įstatymų leidžiamosios valdžios 
sesijų, jei klausimo objektas yra pastarųjų kompetencija, kaip tai apibrėžta 
šiame Akte. 


Dėl klaidų pavadinimuose 
138. Nuo Sąjungos įsteigimo ir vėliau žodžių „Aukštutinė Kanada“ 
vietoj „Ontarijo“ arba „Žemutinė Kanada“ vietoj „Kvebeko“ vartojimas, 

atliekant bet kokius veiksmus, šaukime, procese, pareiškime, dokumente, 
klausime, ar dalyke, nedarys jų negaliojančiais. 


Dėl deklaracijų, paskelbtų iki Sąjungos įsteigimo, vykdymo po 
Sąjungos įsteigimo 

139. Bet kokia Didžiuoju Kanados provincijos antspaudu patvirtinta 
deklaracija, išleista iki Sąjungos įsteigimo ir turėjusi įsigalioti po Sąjungos 
įsteigimo, susijusi su ta provincija, Aukštutine Kanada ar Žemutine Ka- 
nada, taip pat keletu joje paminėtų klausimų ir dalykų, turi būti ir toliau 
atitinkamai galioti taip, tarsi Sąjunga nebuvo įsteigta. 


Dėl deklaracijų skelbimo įsteigus Sąjungą 

140. Bet kokia Kanados provincijos įstatymų leidžiamosios valdžios 
aktu leista deklaracija, patvirtinta Didžiuoju Kanados provincijos antspau- 
du ir susijusi su ta provincija, Aukštutine Kanada, ar Žemutine Kanada, 
kuri nebuvo išleista prieš įsteigiant Sąjungą, esant reikalui, gali būti išleista 
Ontarijo ar Kvebeko vicegubernatoriaus, patvirtinus Didžiuoju antspaudu; 
ir po tokios deklaracijos išleidimo tas pats bei keletas joje paminėtų klau- 
simų ir dalykų turi ir toliau atitinkamai galioti Ontarijuje ir Kvebeke taip, 
tarsi Sąjunga nebuvo įsteigta. 


Pataisos namai 
141. Kol Kanados Parlamentas numatys kitaip, Kanados provincijos 
pataisos namai yra ir toliau lieka Ontarijo ir Kvebeko pataisos namais. 


Skolų arbitražas ir kita 

142. Aukštutinės Kanados ir Žemutinės Kanados skolų, kreditų, įsi- 
pareigojimų, nuosavybės ir turto padalinimas ir sureguliavimas vykdomas 
arbitraže, sudarytame iš trijų arbitrų, kurių vieną išrenka Ontarijo vyriau- 
sybė, vieną - Kvebeko vyriausybė ir vieną - Kanados Vyriausybė; arbitrų 
atranka nevyksta, kol nesusitinka Kanados Parlamentas ir Ontarijo bei 
Kvebeko įstatymų leidžiamoji valdžia; Kanados Vyriausybės išrinktas ar- 
bitras negali būti Ontarijo arba Kvebeko gyventojas. 


Įrašų padalijimas 

143. Generalgubernatorius Taryboje retkarčiais gali pareikalauti, kad 
tam tikros rūšies ir skaičiaus Kanados provincijos įrašai, knygos ir doku- 
mentai, kuriuos mano esant būtina, turi būti paimti ir pristatyti į Ontari- 

ją arba Kvebeką, ir nuo to laiko tai tampa tos provincijos nuosavybe; bet 
kokia jų kopija arba išrašas, tinkamai patvirtinti pareigūno, atsakingo už 
originalą, laikomi įrodymu. 


Kvebeko gyvenviečių nustatymas 

144. Kvebeko vicegubernatorius Didžiuoju provincijos antspaudu pa- 
tvirtintų dokumentu, įsigaliojančiu nuo nustatymo dienos, retkarčiais gali 
įsteigti gyvenvietes tose Kvebeko provincijos dalyse, kuriose gyvenvietės 
dar nėra įsteigtos, taip pat įtvirtinti pasienio ženklus ir jų ribas. 


X. TARPKOLONIJINIS GELEŽINKELIS 
145. Panaikinta. 


XI. KITŲ KOLONIJŲ PRIĖMIMAS 


Įgaliojimai priimti Niufaundlendą ir kitus į Sąjungą 

146. Karalienė turi teisę, patariama Jos Didenybės labiausiai gerbia- 
mos Slaptosios tarybos, esant Kanados Parlamento Rūmų, taip pat atitin- 
kamų Niufaundlendo, Princo Edvardo salos ir Britų Kolumbijos kolonijų 
ir provincijų įstatymų leidžiamosios valdžios kreipimuisi, priimti šias ko- 
lonijas ar provincijas, arba bet kurias iš jų į Sąjungą, taip pat vadovaujantis 
Kanados Parlamento Rūmų kreipimusi priimti Ruperto Žemę ir Šiaurės 
Vakarų teritoriją arba bet kurią iš jų į Sąjungą, kiekvienu atveju nustatant 
tokius terminus ir sąlygas, kokie nurodyti kreipimesi, ir kokius Karalienė 
mano esant tinkama patvirtinti, atsižvelgdama į šį Aktą; ir bet kokios tokio 
įsakymo Taryboje nuostatos galioja, tarsi jas būtų priėmęs Jungtinės Di- 
džiosios Britanijos ir Airijos Karalystės Parlamentas. 


Dėl Niufaundlendo ir Princo Edvardo salos atstovavimo Senate 

147. Niufaundlendo, Princo Edvardo salos ar bet kurio iš jų priėmimo 
atveju kiekvienas jų Kanados Senate turi teisę būti atstovaujamas keturių 
narių, ir (nepaisant jokių šio Akto nuostatų) Niufaundlendo priėmimo 
atveju normalus senatorių skaičius bus septyniasdešimt šeši, o didžiausias 
skaičius - aštuoniasdešimt du; tačiau priimta Princo Edvardo sala bus lai- 
koma esanti trečiojoje iš trijų apygardų, į kurias Kanada suskirstyta šiuo 
Aktu pagal Senato sandarą, ir atitinkamai, priėmus Princo Edvardo salą, 
nepaisant to, ar Niufaundlendas yra priimtas, Naujosios Škotijos ir Naujojo 
Bransviko atstovavimas Senate, kai atsiranda laisvų vietų, turi būti suma- 

žintas atitinkamai nuo dvylikos iki dešimties narių, ir kiekvienos iš provin- 
cijų atstovavimas niekada nedidinamas virš dešimties narių, išskyrus šio 


Akto nuostatas dėl trijų ar šešių papildomų senatorių skyrimo nurodžius 
Karalienei. 


Pirmasis priedas 


ONTARIJO RINIKIMŲ APYGARDOS 


A. Esamos rinkimų apylinkės 


Grafystės 


iIB 
. Glengario. 
„Stomonto. 
„Dundaso. 
„Raselo. 
„Kaletono. 
„Princo Edvardo. 
„ Haltono. 

. Esikso. 


o LU OAUU EB 0 N 


Preskoto. 


Grafysčių raidingai 


10. Lanako Šiaurės raidingas. 

11. Lanako Pietų raidingas. 

12. Lydso Šiaurės raidingas ir Grenvilio Šiaurės raidingas. 

13. Lydso Pietų raidingas. 

14. Grenvilio Pietų raidingas. 

15. Nortumberlando Rytų raidingas. 

16. Nortumberlando Vakarų raidingas (išskyrus Pietų Monagano 
miestelį). 

17. Durimo Rytų raidingas. 

18. Durimo Vakarų raidingas. 

19. Ontarijo Šiaurės raidingas. 

20. Ontarijo Pietų raidingas. 

21. Jorko Rytų raidingas. 

22. Jorko Vakarų raidingas. 

„Jorko Šiaurės raidingas. 
Ventvoto Šiaurės raidingas. 
Ventvoto Pietų raidingas. 
Elgano Rytų raidingas. 
Elgano Vakarų raidingas. 
Vaterlo Šiaurės raidingas. 
Vaterlo Pietų raidingas. 
Branto Šiaurės raidingas. 
Branto Pietų raidingas. 
Oksfordo Šiaurės raidingas. 
Oksfordo Pietų raidingas. 
Midlesekso Rytų raidingas. 


Miestai, miestų dalys ir miesteliai 


35. 
36. 
37. 
38. 
39. 
40. 
41. 
42. 
43, 

Vakarų Torontas. 

Rytų Torontas. 

Hamiltonas. 

Otava. 

Kingstonas. 

Londonas. 

Brokvilo miestelis su Elizabetauno gyvenviete prie jo. 
Niagaros miestelis su Niagaros gyvenviete prie jo. 
Konvalo miestelis su Konvalo gyvenviete prie jo. 


B. Nauji rinkimų padaliniai 


„ Algomos laikinoji teisminė apygarda. 


Briuso grafystė suskirstyta į du raidingus, atitinkamai vadinamus 


Šiaurės 


ir Pietų raidingais: 


45. Briuso Šiaurės raidingą sudaro Berio, Linsio, Ystnoro, Albemalio, 
Eimeblo, Arano, Briuso, Eldeslio, Sogyno miesteliai ir Sautamptono kaimas. 

. Briuso Pietų raidingą sudaro Kinkardinas (įskaitant Kinkardino 


kaimą), Grynoko, Branto, Hiurono, Kinloso, Kalroso ir Karicko miesteliai. 
Hurono grafystė, suskirstyta į du raidingus, atitinkamai vadinamus 


Šiaurės 
47 
Moriso 


ir Pietų raidingais: 
. Šiaurės raidingą sudaro Ašfildo, Vavanošo, Tenberio, Hoviko, 
„ Grėjaus, Kolbono, Haleto, įskaitant Klintono kaimą, ir Makilopo 


miesteliai. 

48. Pietų raidingą sudaro Goderičo miestas ir Goderičo, Takesmito, 
Stenlio, Hėjaus, Asbono bei Styveno miesteliai. 

Midlesekso grafystė suskirstyta į tris raidingus, atitinkamai vadina- 
mus Šiaurės, Vakarų, ir Rytų raidingais: 

49. Šiaurės raidingą sudaro Magilavrėjaus, Bidulfo (priskirta iš Hiu- 
rono grafystės), Viljamso Rytų, Viliamso Vakarų, Adelaidės ir Lobo mies- 
teliai. 

50. Vakarų raidingą sudaro Delavero, Keradoko, Metkalfo, Mosos ir 
Ekfrydo miesteliai ir Stratrojaus kaimas. 


[Rytų raidingą sudaro miesteliai, kuriuos jis apima ir su esamomis ribomis. ] 


51. Lamtono grafystę sudaro Bosankveto, Vorviko, Plimptono, Sarni- 
jos, Moro, Eniskileno ir Bruko miesteliai ir Sarnijos miestas. 

52. Kento grafystę sudaro Čatamo, Doverio, Rytų Tilburio, Romnio, 
Ralio ir Harvičo miesteliai bei Čatamo miestas. 

53. Botvelo grafystę sudaro Sombros, Dono, Eufimijos (priskirta iš 
Lamtono grafystės), Zono, Kamdeno su jų sklypais, Orfordo ir Hovardo 
(priskirta iš Kento grafystės) miesteliai. 

Grėjaus grafystė suskirstyta į du raidingus, atitinkamai vadinamus Pi- 
etų ir Šiaurės raidingais: 

54. Pietų raidingą sudaro Bentinko, Glenelgo, Artemizijos, Osprėjaus, 
Normanbio, Egremonto, Protono ir Melanktono miesteliai. 

55. Šiaurės raidingą sudaro Kolingvudo, Eufrazijos, Holando, Sent 
Vinsento, Sidenamo, Salivano, Derbio ir Kepelo, Siraviko ir Bruko mieste- 
liai bei Ovensaundo miestas. 

Perto grafystė suskirstyta į du raidingus, atitinkamai vadinamus Pietų 
ir Šiaurės raidingais: 

56. Šiaurės raidingą sudaro Valaso, Elmos, Logano, Eliso, Moningtono 
ir Šiaurės Astupo miesteliai bei Stratfordo miestas. 

57. Pietų raidingą sudaro Blančardo, Daunio, Pietų Astupo, Fulatono, 
Hibito ir Mičelo ir Sentmerio miesteliai. 

Velingtono grafystė suskirstyta į tris raidingus, atitinkamai vadina- 
mus Šiaurės, Pietų ir Centro raidingais: 

58. Šiaurės raidingą sudaro Amaranto, Arturo, Liuterio, Minto, Mari- 
boro, Pylo miesteliai ir Mauntforesto kaimas. 

59. Centro raidingą sudaro Garafraksos, Erino, Eramosos, Nikolo, 
Pilkingtono miesteliai ir Ferguso bei Eloros kaimai. 

60. Pietų raidingą sudaro Gvelfo miestas ir Gvelfo bei Paslinčo mies- 
teliai. 

Norfolko grafystė suskirstyta į du raidingus, atitinkamai vadinamus 
Pietų ir Šiaurės raidingais: 

61. Pietų raidingą sudaro Šarlotvilio, Hotono, Valsingamo, Vudhauso 
miestelių su jų sklypais. 

62. Šiaurės raidingą sudaro Midletono, Taunzendo, Vindamo mieste- 
liai ir Simko miestas. 

63. Haldimando grafystę sudaro Onaidos, Senekos, Šiaurės Kajugos, 
Pietų Kajugos, Reinamo, Volpolio ir Dano miesteliai. 

64. Monko grafystę sudaro Kanbero, Moltono, Šebruko miesteliai ir 
Danvilio kaimas (priskirta iš Haldimando grafystės), Keisterio ir Geins- 
boro miesteliai (priskirta iš Linkolno grafystės), ir Pelemo bei Veinflyto 
miesteliai (priskirta iš Velando grafystės). 

65. Linkolno grafystę sudaro Klintono, Grantamo, Grimsbio, Lauto 
miesteliai ir Šventosios Kotrynos miestas. 

66. Velando grafystę sudaro Berčio, Krolando, Hamberstono, Stam- 
fordo, Toroldo, Vilobio miesteliai ir Čipevos, Kliftono, Foterio, Toroldo ir 
Velando kaimai. 

67. Pylo grafystę sudaro Čingvikosio, Toronto miesteliai ir Toronto 
sklypai bei Bramptono ir Strytsvilio kaimai. 

68. Kardvelo grafystę sudaro Albiono ir Keildono miesteliai (priskirta iš 
Pylo grafystės) bei Adžeilos ir Mono miesteliai (paimta iš Simko grafystės). 

Simko grafystė suskirstyta į du raidingus, atitinkamai vadinamus Pie- 
tų ir Šiaurės raidingais: 

69. Pietų raidingą sudaro Vakarų Gvilimburio, Tikamsio, Inisfilo, 
Esos, Tosorontijo, Mulmo miesteliai ir Bradfordo kaimas. 

70. Šiaurės raidingą sudaro Notavasagos, Sanideilo, Vespros, Floso, 
Oro, Medonto, Orilijos ir Mačedašo, Tainio ir Tei, Balaklavos ir Robinsono 
miesteliai bei Bario ir Kolingvudo miestai. 

Viktorijos grafystė suskirstyta į du raidingus, atitinkamai vadinamus 
Pietų ir Šiaurės raidingais: 

71. Pietų raidingą sudaro Opso, Maripozos, Emili, Veralimo miesteliai 
ir Linsio miestas. 

72. Pietų raidingą sudaro Ansono, Bekslio, Kardeno, Doltono, Digbio, 
Eldono, Fenelono, Hindeno, Lakstono, Latevorto, Makolėjaus ir Dreiperio, 
Somervilio, Morisono, Maskokos, Monko ir Vato (priskirta iš Simko gra- 

fystės), ir visi kiti aprašyti miesteliai, esantys į šiaurę nuo minėto Šiaurės 
raidingo. 

Piterboro grafystė suskirstyta į du raidingus, atitinkamai vadinamus 
Vakarų ir Rytų raidingais: 

73. Vakarų raidingą sudaro Pietų Monagano (priskirta iš Nortumber- 
lando grafystės), Šiaurės Monahano, Smito, Enismorio miesteliai ir Piter- 
boro miesto. 

74. Rytų raidingą sudaro Asfodelo, Belmonto ir Metiueno, Doro, Da- 
mero, Golvėjaus, Harvio, Maindeno, Stanhoupo ir Disarto, Otonabio, ir 
Snoudeno miesteliai bei Ašbenamo kaimas ir visi kiti aprašyti miesteliai, 
esantys į šiaurę nuo minėto Rytų raidingo. 

Heistingso grafystė suskirstyta į tris raidingus, atitinkamai vadinamus 
Vakarų, Rytų ir Šiaurės raidingais: 

75. Vakarų raidingą sudaro Belvilio miestas, Sidnėjaus miestelis ir 
Trentono kaimas. 

76. Rytų raidingą sudaro Terlovo, Taindenagos ir Hangefordo mies- 
teliai. 

77. Šiaurės raidingą sudaro Rodono, Hantingdono, Madoko, Elzeviro, 
Tiudoro, Mamoros ir Leiko miesteliai, Sterlingo kaimas ir visi kiti aprašyti 
miesteliai, esantys į šiaurę nuo minėto Šiaurės raidingo. 

78. Lenokso grafystę sudaro Ričmondo, Adolfustauno, Šiaurės Fre- 
driksbergo, Pietų Eredriksbergo miesteliai, Ernesto miestas, Amhesto sala 
ir Napanio kaimas. 

79. Adingtono grafystę sudaro Kamdeno, Portlando, Šefildo, Hin- 
činbruko, Kaladaro, Kenebeko, Oldeno, Oso, Anglsio, Bario, Klarendono, 
Pamestono, Efingamo, Abindžerio, Milerio, Kenonto, Denbio, Lafboro ir 
Bedfordo miesteliai. 

80. Frantenako grafystę sudaro Kingstono, Vulfo salos, Pitsbergo, 
Hauvo salos ir Storingtono miesteliai. 

Renfrio grafystė suskirstyta į du raidingus, atitinkamai vadinamus Pi- 
etų ir Šiaurės raidingais: 

81. Pietų raidingą sudaro Maknabo, Bagato, Blitfildo, Bruimo, Horto- 
no, Admastono, Gratano, Matavočano, Grifito, Lindoko, Raglano, Radkli- 
fo, Brudinelo, Sebastopolio miesteliai ir Arnprajo bei Renfrio kaimai. 

82. Šiaurės raidingą sudaro Roso, Bromlio, Vestmido, Stafordo, Pem- 
bruko, Vilberforso, Aliso, Petavavos, Biukanano, Pietų Algonos, Šiaurės 
Algonos, Freizerio, Makėjaus, Vailio, Rolfo, Hedo, Marijos, Klaros, Hager- 

čio, Šervudo, Bernso ir Ričardso mieteliai ir visi kiti aprašyti miesteliai, 
esantys į šiaurės vakarus nuo minėto Šiaurės raidingo. 

Kiekvienas miestas ir prijungtas kaimas, esantys Sąjungoje, specialiai 
nepaminėti šiame priede, turi būti priskirti grafystės ar raidingo, kuriame 
jie yra, dalimi. 


Antrasis priedas 


SPECIALIAI NUSTATYTOS KVEBEKO RINKIMŲ APYGARDOS 


Grafystės - 
Pontiako. 
Otavos. 
Ardžentilio. 
Hantingdono. 
Misiskvio. 
Bromo. 
Šefordo. 
Stanstedo. 
Komptono. 
Volfo ir Ričmondo. 
Megantiko. 
Šebruko miesto. 


Trečiasis priedas 


PROVINCIJŲ VIEšIFJI DARBAI IR TURTAS, 
ESANTYS KANADOS NUOSAVYBĖ 


1. Kanalai kartu su susijusiomis žemėmis ir vandens energija. 

2. Valstybiniai uostai. 

3. Švyturiai, prieplaukos ir Seiblo sala. 

4. Garlaiviai, žemkasės ir valstybiniai laivai. 

5. Upės ir ežero patobulinimai. 

6. Geležinkeliai ir geležinkelio atsargos, paskolos ir kitos geležinkelių 
įmonių skolos. 

7. Karo keliai. 

8. Muitinės, pašto skyriai ir visi kiti valstybiniai pastatai, išskyrus Ka- 

nados Vyriausybės pastatus, paskirtus naudoti provincijų įstatymų leidžia- 
majai valdžiai ir vyriausybėms. 
9. Imperijos valdžios perleistas turtas, žinomas kaip artilerijos turtas. 
10. Ginklinės, rikiuotės angarai, karinė apranga, karinė ginkluotė ir 
žemės, išskirtos bendrosioms valstybės reikmėms. 


Ketvirtasis priedas 


TURTAS, ESANTIS BENDRA ONTARIJO IR 
KVEBEKO NUOSAVYBĖ 


Aukštutinės Kanados statybų fondas. 

Pamišėlių prieglaudos. 

Įprastinės mokyklos. 

Elmero, Monrealio, Kamuraskos, Žemutinės Kanados teismų rūmai. 
Aukštutinės Kanados teisės draugija. 

Monrealio Ternpaiko trestas. 

Nuolatinis universiteto fondas. 

Karališkoji institucija. 

Aukštutinės Kanados konsoliduotas savivaldybės paskolų fondas. 
Žemutinės Kanados konsoliduotas savivaldybės paskolų fondas. 
Žemutinės Kanados Žemės ūkio draugija. 

Žemutinės Kanados teisės aktais nustatytų muitų fondas 
Kvebeko gaisro paskola. 

Temiskvotos pažangos sąskaita. 

Kvebeko Ternpaiko trestas. 

Švietimas - Rytai. 

Žemutinės Kanados statybos ir žiuri fondas. 

Savivaldybių fondas. 

Žemutinės Kanados aukštesniojo išsilavinimo pajamų fondas. 


Penktasis priedas 


IŠTIKIMYBĖS PRIESAIKA 


Aš, A. B., prisiekiu, kad būsiu ištikimas ir būsiu lojalus Jos Didenybei 
Karalienei Viktorijai. 


Pastaba. Jungtinės Didžiosios Britanijos ir Airijos Karalystės Karaliaus ar Karalie- 
nės vardas retkarčiais keičiamas, tinkamai laikantis čia išdėstytų terminų. 

TINKAMUMO DEKLARACIJA 


Aš, A. B., skelbiu ir liudiju, kad aš pagal įstatymą esu tinkamas būti 
paskirtas Kanados Senato (arba kitu) nariu ir kad aš turiu savo naudoji- 
mui ir naudai kaip savininkas pagal įstatymą arba pagal teisingumo tei- 
sę žemes ar valdas, naudojamas pagal laisvo ir bendro naudojimo teisę, 
[arba turiu savo naudojimui ir naudai alodo teise arba laisvo naudojimo 
teise (arba kita)], Naujosios Škotijos provincijoje [arba kitų], vertas ketu- 
rių tūkstančių dolerių virš visų rentų, įsipareigojimų, skolų, hipotekos ir 
apsunkinimų, priskaičiuojamų ar mokamų nuo jų arba su jomis susijusių; 
ir kad aš slaptai arba tariamai negavau nuosavybėn arba valdyti minėtų Že- 
mių ir išnuomotų žemių ar kokios nors jų dalies, siekdamas įgyti galimybę 
tapti Kanados Senato [arba kitu] nariu, taip pat kad mano nekilnojamas 
ir asmeninis turtas kartu vertas keturiais tūkstančiais dolerių daugiau nei 
mano skolos ir įsipareigojimai. 


Šeštasis priedas 


PIRMINĖ PRODUKCIJA Iš NEATSINAUJINANČIŲ 
GAMTOS IŠTEKLIŲ IR MIŠKŲ ŪKIO IŠTEKLIŲ 


1. Pagal šio Akto 92A skyrių, 

(a) produkcija iš neatsinaujinančių gamtinių išteklių laikoma pirminė 
produkcija, jei 

(i) yra tos pačios formos, kokios ji buvo jos išgavimo ar atskyrimo nuo 
jos natūralaus būvio metu, arba 

(ii) ji yra išteklių apdorojimo ar perdirbimo produktas ir nėra pa- 
gamintas produktas ar produktas, gautas valant naftą, valant patobulintą 
sunkiąją žalią naftą, valant dujas ar skysčius, gautus iš anglies arba valant 
sintetinį žaliosios naftos ekvivalentą; ir 

(b) iš miškų ūkio išteklių gauta produkcija laikoma pirmine produk- 
cija, jei ją sudaro rastai, poliai, mediena, medienos drožlės, pjuvenos, kiti 
pirminiai medienos produktai arba medienos masė, ir tai nėra produktas, 
pagamintas iš medienos. 

1982 M. KONSTITUCIJOS AKTAS 


1982 m. c. 11 (Jungtinė Karalystė), B priedas 


I DALIS 
KANADOS TEISIŲ IR LAISVIŲ CHARTIJA 


kadangi Kanada yra įkurta vadovaujantis Dievo viršenybės ir teisinės vals- 
tybės principais: 


Teisių ir laisvių garantija 
Teisės ir laisvės Kanadoje 
1. Kanados teisių ir laisvių chartija užtikrina joje nustatytas teises ir 
laisves, pavaldžias tik įstatymo nustatytiems pagrįstiems apribojimams, kai 
tai gali būti akivaizdžiai pateisinama laisvoje ir demokratinėje visuomenėje. 


Pagrindinės laisvės 


Pagrindinės laisvės 

2. Kiekvienas turi šias pagrindines laisves: 

(a) sąžinės ir religijos laisvę; 

(b) minties, tikėjimo, nuomonės ir saviraiškos laisvę, įskaitant spau- 
dos ir kitų visuomenės informavimo priemonių laisvę; 

(c) taikių susirinkimų laisvę; ir 

(d) laisvę burtis į grupes. 


Demokratinės teisės 
Demokratinės piliečių teisės 
3. Kiekvienas Kanados pilietis turi teisę balsuoti Bendruomenių 


Rūmų ar įstatymų leidybos asamblėjos narių rinkimuose, taip pat būti tin- 
kamu narystei juose. 

Ilgiausia įstatymų leidybos institucijos kadencija 

4. (1) Jokie Bendruomenių Rūmai ir joks įstatymų leidybos susirin- 
kimas netruks ilgiau nei penkerius metus nuo dienos, kuri nustatyta jų 
nariams grąžinti raštus dėl visuotinių rinkimų sušaukimo. 


Pratęsimas ypatingomis aplinkybėmis 

(2) Karo ar jo grėsmės, invazijos ar sukilimo metu Bendruomenių 
Rūmų kadenciją gali pratęsti Parlamentas, o įstatymų leidybos susirinkimą 
gali pratęsti įstatymų leidžiamoji valdžia ilgiau nei penkeriems metams, 
jei tokiam pratęsimui, esant reikalui, neprieštarauja daugiau nei trečdalis 
Bendruomenių Rūmų arba įstatymų leidybos susirinkimo narių. 


Kasmetinis įstatymų leidybos institucijų posėdis 
5. Parlamento ir kiekvienos įstatymų leidžiamosios valdžios posėdis 
turi vykti ne rečiau kaip kartą per dvylika mėnesių. 


Judėjimo teisės 
Piliečių judėjimas 
6. (1) Kiekvienas Kanados pilietis turi teisę atvykti, pasilikti ir išvykti 
iš Kanados. 


Kilnojimosi teisė ir teisė užsidirbti pragyvenimui 

(2) Kiekvienas Kanados pilietis ir kiekvienas asmuo, kuris turi nuola- 
tinio Kanados gyventojo statusą, turi teisę 

(a) persikelti ir apsigyventi bet kurioje provincijoje; ir 

(b) bet kurioje provincijoje siekti užsidirbti pragyvenimui. 


Apribojimas 

(3) 2 poskyryje nurodytas teises gali riboti 

(a) bet kokie provincijoje galiojantys įstatymai ar bendroji praktika, 
išskyrus tuos, kurie išskiria asmenis visų pirma pagal esamos ar buvusios 
gyvenamosios vietos provinciją; ir 

(b) bet kokie įstatymai, numatantys pagrįstus gyvenamosios vietos rei- 
kalavimus, suteikiančius teisę gauti viešai teikiamas socialines paslaugas. 


Pozityvios veiklos programos 
(4) (2) ir (3) poskyriai nesudaro kliūčių įstatymui, programai ar vei- 
klai, kuriais siekiama pagerinti sąlygas provincijoje socialiai ir ekonomiš- 

kai pažeidžiamiems asmenims, jeigu užimtumas toje provincijoje yra ma- 
žesnis nei Kanadoje. 


Teisinės garantijos 


Asmens gyvybė, laisvė ir saugumas 

7. Kiekvienas turi teisę į gyvybę, laisvę ir asmens saugumą, taip pat 
teisę, kad minėtos teisės nebūtų atimtos, išskyrus, kai tai atliekama vado- 
vaujantis pamatinio teisingumo principu. 


Krata ar poėmis 


8. Kiekvienas turi teisę būti apsaugotas nuo nepagrįstos kratos ar 
poėmio. 


Sulaikymas ar įkalinimas 
9. Kiekvienas turi teisę nebūti savavališkai sulaikytas ar įkalintas. 


Suėmimas ar sulaikymas 

10. Suėmimo ar kalinimo metu kiekvienas turi teisę: 

(a) nedelsiant būti informuotas apie jų taikymo motyvus; 

(b) nedelsiant pasisamdyti ir pranešti advokatui bei būti informuotas 
apie šią teisę; ir 

(c) reikalauti, kad dėl sulaikymo pagrįstumo būtų sprendžiama tai- 
kant habeas corpus, ir būti paleistas, jei sulaikymas yra neteisėtas. 


Baudžiamasis ir bausmių procesas 

11. Bet kuris nusikaltimo padarymu kaltinamas asmuo turi teisę: 

(a) be pagrįstų atidėliojimų būti informuotas apie konkretų nusikal- 
timą; 

(b) būti teisiamas per pagrįstą laiką; 

(c) nebūti verčiamas būti liudytoju byloje dėl savo paties padaryto nu- 
sikaltimo; 

(d) būti laikomas nekaltas, kol jo kaltumas neįrodytas pagal įstatymą 
sąžiningame ir teisingame viešame nepriklausomo ir nešališko teismo po- 
sėdyje; 

(e) kad be pagrįstos priežasties nebūtų atmestas laidavimo prašymas; 

(f) išskyrus karinio įstatymo numatytą nusikaltimą, kurį nagrinėja 
karinis tribunolas, teisme pasinaudoti žiuri, kai už šį nusikaltimą didžiau- 

sia numatyta bausmė yra laisvės atėmimas penkeriems metams arba ilges- 
niam terminui; 

(g) nebūti pripažintas kaltu dėl bet kokio veikimo ar neveikimo, iš- 
skyrus, jeigu to veikimo ar neveikimo metu tai buvo nusikaltimas pagal 
Kanados arba tarptautinės teisės nuostatas arba buvo nusikalstami vado- 
vaujantis Tautų bendrijos pripažintais bendrais teisės principais; 

(h) jei galiausiai išteisinamas dėl nusikaltimo, nebūti teisiamas už jį 
dar kartą ir, jei galiausiai pripažįstamas kaltu ir nubaudžiamas už nusikal- 
timą, nebūti teisiamas ar baudžiamas už jį dar kartą; 

(i) jei pripažįstamas kaltu dėl nusikaltimo ir jei bausmė už nusikal- 
timą padarymo metu ir priimant nuosprendį skyrėsi, kad būtų taikoma 
mažesnė bausmė. 


Elgesys ar bausmė 
12. Kiekvienas turi teisę nepatirti žiauraus ir neįprasto elgesio arba 
bausmės. 


Savęs apkaltinimas 

13. Liudytojas, duodantis parodymus bet kuriame teismo procese, turi 
teisę, kad tokiu būdu pateikti apkaltinantys įrodymai nebūtų panaudoti 
prieš tą liudytoją bet kuriame kitame teismo procese, išskyrus baudžiamąjį 
persekiojimą dėl melagingų parodymų ar prieštaringų įrodymų teikimo. 


Vertėjas 

14. Šalis ar liudytojas bet kuriame teismo procese, kuris nesupranta 
arba nekalba ta kalba, kuria vyksta procesas, arba kuris yra kurčias, turi 
teisę naudotis vertėju. 


Lygios teisės 


Lygybė prieš ir pagal įstatymą bei vienoda įstatymo apsauga ir 
privilegijos 

15. (1) Kiekvienas asmuo yra lygus prieš ir pagal įstatymą ir turi teisę 
į lygią apsaugą bei vienodas įstatymo privilegijas be jokios diskriminacijos, 
ypač diskriminacijos dėl rasės, tautinės ar etninės kilmės, spalvos, religijos, 
lyties, amžiaus ar psichinės ar fizinės negalios. 

Pozityvios veiklos programos 

(2) (1) poskyris nesudaro kliūčių įstatymui, programai ar veiklai, ku- 
riais siekiama pagerinti sąlygas į nepalankią padėtį patekusiems asmenims 
arba grupėms, įskaitant tuos, kurių padėtis nepalanki dėl rasės, tautinės 
arba etninės kilmės, spalvos, religijos, lyties, amžiaus ar psichinės ar fizinės 
negalios. 


OFICIALIOS KALBOS KANADOJE 


Oficialios kalbos Kanadoje 

16. (1) Anglų ir prancūzų kalbos yra oficialios Kanados kalbos ir turi 
vienodą statusą bei lygias teises ir privilegijas būti vartojamos visose Kana- 
dos Parlamento ir Vyriausybės institucijose. 


Oficialios kalbos Naujajame Bransvike 

(2) Anglų ir prancūzų kalbos yra oficialios Naujojo Bransviko kalbos 
ir turi vienodą statusą bei lygias teises ir privilegijas būti vartojamos visose 
Naujojo Bransviko įstatymų leidžiamosios valdžios ir vyriausybės institu- 
cijose. 


Lygybės vystymas 

(3) Jokia šios chartijos nuostata neriboja Parlamento arba įstatymų 
leidžiamosios valdžios galių sudaryti palankesnes sąlygas siekiant vienodo 
anglų ir prancūzų kalbų statuso arba jų vartojimo. 


Naujojo Bransviko anglų ir prancūzų kalbinės bendruomenės 

16.1 (1) Naujojo Bransviko anglų kalbinė bendruomenė ir prancūzų 
kalbinė bendruomenė turi vienodą statusą ir lygias teises ir privilegijas, 
tarp jų teisę į atskiras švietimo institucijas ir tokias atskiras kultūros insti- 
tucijas, kurios būtinos šioms bendruomenėms išsaugoti ir remti. 


Naujojo Bransviko įstatymų leidžiamosios valdžios ir vyriausybės 
vaidmuo 

(2) Patvirtinamas Naujojo Bransviko įstatymų leidžiamosios valdžios 
ir vyriausybės vaidmuo - saugoti ir remti (1) poskyryje nurodytą statusą, 
teises ir privilegijas. 

Parlamento procedūros 
17. (1) Kiekvienas turi teisę vartoti anglų arba prancūzų kalbą bet ko- 
kiose Parlamento diskusijose ir kitose procedūrose. 


Naujojo Bransviko įstatymų leidžiamosios valdžios procedūros 

(2) Kiekvienas turi teisę vartoti anglų arba prancūzų kalbą bet kokio- 
se Naujojo Bransviko įstatymų leidžiamosios valdžios diskusijose ir kitose 
procedūrose. 


Parlamento statutai ir įrašai 
18. (1) Parlamento statutai, įrašai ir žurnalai spausdinami ir skelbiami 
anglų ir prancūzų kalbomis, ir abiejų kalbų versijos yra autentiškos. 


Naujojo Bransviko įstatai ir įrašai 

(2) Naujojo Bransviko įstatymų leidžiamosios valdžios statutai, įrašai 
ir žurnalai spausdinami ir skelbiami anglų ir prancūzų kalbomis, ir abiejų 
kalbų versijos yra autentiškos. 


Procesas Parlamento įsteigtuose teismuose 

19. (1) Vartoti anglų arba prancūzų kalbą gali bet kuris asmuo, bet 
kokiuose pareiškimuose ar procese, vykstančiame bet kuriame Parlamento 
įsteigtame teisme. 


Procesas Naujojo Bransviko teismuose 

(2) Vartoti anglų arba prancūzų kalbą gali bet kuris asmuo, bet ko- 
kiuose pareiškimuose ar procese, vykstančiame bet kuriame Naujojo 
Bransviko teisme. 


Visuomenės bendravimas su federalinėmis institucijomis 

20. (1) Bet kuris Kanados visuomenės narys turi teisę bendrauti ir 
gauti prieinamas paslaugas anglų arba prancūzų kalba bet kurioje vado- 
vaujančioje ar centrinėje Kanados Parlamento ar Vyriausybės institucijos 
įstaigoje ir turi tokią pačią teisę bet kurios kitos tokio pobūdžio institucijos 
įstaigos atžvilgiu, jeigu 

(a) yra svarbi būtinybė bendrauti ir gauti paslaugas iš tos įstaigos tokia 
kalba; arba 

(b) dėlįstaigos pobūdžio tikslinga, kad bendravimas su ta įstaiga ir jos 
teikiamos paslaugos būtų prieinamos anglų ir prancūzų kalbomis. 

Visuomenės bendravimas su Naujojo Bransviko institucijomis 

(2) Bet kuris Naujojo Bransviko visuomenės narys turi teisę bendrauti 
ir gauti prieinamas paslaugas anglų arba prancūzų kalba bet kurioje Nau- 
jojo Bransviko įstatymų leidžiamosios valdžios ar vyriausybės institucijos 
įstaigoje. 


Esamų konstitucinių nuostatų tęstinumas 

21. Jokia 16-20 skyrių nuostata nepanaikina ir nevaržo jokių pagal bet 
kurią kitą Kanados Konstitucijos nuostatą egzistuojančių ar besitęsiančių 
teisių, privilegijų ar įsipareigojimų dėl anglų ir prancūzų kalbų arba kurios 
nors iš jų. 


Išsaugotos teisės ir privilegijos 

22. Jokia 16-20 skyrių nuostata nepanaikina ir nevaržo jokių iki ar po 
šios Chartijos įsigaliojimo įgytų ar turimų įstatymo numatytų arba papro- 
tinių teisių ar privilegijų dėl bet kurios kalbos, kuri nėra anglų ar prancūzų 
kalba. 


Švietimo mažumos kalba teisės 


Mokymo kalba 

23. (1) Kanados piliečiai 

(a) kurių išmokta ir vis dar suprantama gimtoji kalba yra jų gyvena- 
mos provincijos anglų ir prancūzų kalbinės gyventojų mažumos kalba, 
arba 

(b) kurie Kanados pradinėje mokykloje mokėsi anglų arba prancūzų 
kalbomis ir gyvena provincijoje, kurioje ta kalba, kuria jie mokėsi, yra pro- 
vincijos anglų ir prancūzų kalbinės gyventojų mažumos kalba, 

turi teisę, kad jų vaikai ta kalba būtų mokomi tos provincijos pradinė- 
je ir vidurinėje mokykloje. 


Kalbos mokymosi tęstinumas 

(2) Kanados piliečiai, kurių bet kuris vaikas Kanadoje pradinėje ar 
vidurinėje mokykloje mokėsi arba mokosi anglų ar prancūzų kalba, turi 
teisę, kad visi jų vaikai pradinėje ir vidurinėje mokykloje mokytųsi ta pačia 
kalba. 


Taikymas esant pakankamam skaičiui 

(3) (1) ir (2) poskyriuose nurodyta Kanados piliečių teisė, kad jų vai- 
kai pradinėje ir vidurinėje mokykloje mokytųsi provincijos anglų arba 
prancūzų kalbinės gyventojų mažumos kalba, 

(a) taikoma, kai provincijoje piliečių, kurie turi tokią teisę, vaikų skai- 
čius yra pakankamas pagrįsti mokymą mažumos kalba valstybės lėšomis; ir 

(b) taip pat, kai šių vaikų skaičius tai pagrindžia, teisę juos mokyti ma- 
žumos kalba užtikrina valstybės lėšomis finansuojamos švietimo įstaigos. 


Įgyvendinimas 


Garantuotų teisių ir laisvių įgyvendinimas 

24. (1) Kiekvienas, kurio šioje Chartijoje garantuotos teisės arba lais- 
vės buvo pažeistos ar paneigtos, gali kreiptis į kompetentingos jurisdikcijos 
teismą, kad teisė būtų apginta, kaip, teismo nuomone, yra tinkama ir tei- 
singa, esant tokioms aplinkybėms. 


Įrodymų, užtraukiančių teisingumo vykdymui blogą reputaciją, paša- 
linimas 

(2) Kai pagal (1) poskyrį prasidėjusiame procese teismas nusprendžia, 
kad įrodymai buvo gauti pažeidžiant arba paneigiant šioje Chartijoje ga- 
rantuotas teises ar laisves, tokie įrodymai pašalinami, jei nustatoma, kad, 
atsižvelgiant į visas aplinkybes, jų priėmimas procese užtrauks teisingumo 
vykdymui blogą reputaciją. 


Bendra 


Chartijos neįtakojamos čiabuvių teisės ir laisvės 

25. Šioje Chartijoje nustatytos tam tikrų teisių ir laisvių garantijos ne- 
gali būti aiškinamos kaip panaikinančios ar varžančios kokias nors čiabu- 
vių, sutartines arba kitas teises ar laisves, susijusias su Kanados čiabuvių 
tautomis, įskaitant 

(a) bet kokias teises ar laisves, pripažintas 1763 m. spalio 7 d. Karališ- 
kąja deklaracija; ir 

(b) bet kokias teises ar laisves, galiojančias arba įgyjamas pagal susita- 
rimus dėl žemės reikalavimų. 

Kitos chartijos neįtakojamos teisės ir laisvės 

26. Šioje chartijoje nustatytos tam tikrų teisių ir laisvių garantijos ne- 
gali būti aiškinamos kaip neigiančios kokias nors kitas Kanadoje galiojan- 
čias teises ar laisves. 


Daugiakultūris paveldas 
27. Ši chartija aiškinama taip, kad būtų tausojamas ir stiprinamas ka- 
nadiečių daugiakultūris paveldas. 


Abiem lytims užtikrinamos lygios teisės 
28. Nepaisant jokių šios chartijos nuostatų, joje nurodytos teisės ir 
laisvės yra vienodai užtikrinamos vyrams ir moterims. 


Tam tikrų mokyklų teisių išlikimas 

29. Jokia šios Chartijos nuostata nepanaikina ir nevaržo jokių Kana- 
dos Konstitucijos garantuotų teisių ar privilegijų dėl religinių, atskirųjų 
arba kitaminčių mokyklų. 


Taikymas teritorijoms ir teritorijų valdžiai 

30. Laikoma, kad šioje Chartijoje esanti nuoroda į provinciją, provin- 
cijos įstatymų leidybos susirinkimą ar įstatymų leidžiamąją valdžią apima 
nuorodą į Jukono teritoriją ir Šiaurės Vakarų teritorijas arba, priklausomai 
nuo atvejo, jų atitinkamą įstatymų leidžiamąją valdžią. 


Įstatymų leidybos galių nesuteikimas 
31. Jokia šios Chartijos nuostata nesuteikia įstatymų leidybos galių 
jokiam asmeniui ar valdžiai. 


Chartijos taikymas 


Chartijos taikymas 

32. (1) Ši Chartija taikoma 

(a) Kanados Parlamentui ir Vyriausybei dėl visų Parlamento galioje 
esančių klausimų, tarp jų visų klausimų, susijusių su Jukono teritorija ir 
Šiaurės Vakarų teritorijomis; ir 

(b) kiekvienos provincijos įstatymų leidžiamajai valdžiai ir vyriausy- 
bei dėl visų kiekvienos provincijos įstatymų leidžiamosios valdžios galioje 
esančių klausimų. 

Išimtis 
(2) Nepaisant (1) poskyrio, 15 skyrius pradedamas taikyti praėjus tre- 
jiems metams po šio skyriaus įsigaliojimo. 


Aiškiai pareikšta išimtis 

33. (1) Parlamentas ar provincijos įstatymų leidžiamoji valdžia gali 
Parlamento arba įstatymų leidžiamosios valdžios išleistu aktu atskirais 
atvejais aiškiai pareikšti, kad aktas ar jo nuostata bus taikoma, nepaisant 
šios Chartijos 2 arba 7-15 skyrių nuostatų. 


Išimties veikimas 

(2) Aktas ar akto nuostata, dėl kurios priimtas pareiškimas pagal šį 
skyrių, veikia taip, kaip turėtų, išskyrus pareiškime nurodytas šios Char- 
tijos nuostatas. 


Penkerių metų apribojimas 

(3) Pareiškimas, priimtas pagal (1) poskyrį, nustoja veikti praėjus 
penkeriems metams po jo įsigaliojimo arba anksčiau, jei taip nurodyta pa- 
reiškime. 
Pakartotinis priėmimas 

(4) Parlamento arba provincijos įstatymų leidžiamoji valdžia gali pa- 
kartotinai priimti anksčiau pagal (1) poskyrį priimtą pareiškimą. 


Penkerių metų apribojimas 
(5) (3) poskyris taikomas (4) poskyryje nurodytam pakartotiniam 
priėmimui. 


Įvardijimas 


Įvardijimas 
34. Ši dalis gali būti įvardijama Kanados teisių ir laisvių chartija. 

II DALIS 
KANADOS ČIABUVIŲ TAUTŲ TEISĖS 


Esamų čiabuvių ir sutartinių teisių pripažinimas 
35. (1) Šiuo Aktu pripažįstamos ir patvirtinamos esamos čiabuvių ir 
sutartinės Kanados čiabuvių tautų teisės. 


„Kanados čiabuvių tautų“ apibrėžimas 
(2) Šiame Akte „Kanados čiabuvių tautos“ apima Kanados indėnų, es- 
kimų ir metisų tautas. 


Žemės reikalavimų susitarimai 
(3) Siekiant didesnio aiškumo, (1) poskyrio „sutartinės teisės“ apima 
teises, galiojančias arba įgyjamas pagal susitarimus dėl žemės reikalavimų. 


Čiabuvių ir sutartinių teisių vienodas užtikrinimas abiem lytims 

(4) Nepaisant jokių kitų šio Akto nuostatų, (1) poskyryje išdėstytos 
čiabuvių ir sutartinės teisės vienodai užtikrinamos vyriškos ir moteriškos 
lyties asmenims. 


Įsipareigojimas dalyvauti konstituciniame pasitarime 

35.1 Kanados Vyriausybė ir provincijų vyriausybės įsipareigoja, kad 
prieš keičiant 1867 m. Konstitucijos akto 91 skyriaus 24 punktą, šio Akto 
25 skyrių arba šią dalį, 

(a) Kanados Ministras Pirmininkas sušauks konstitucinį pasitarimą, 
kurio darbotvarkėje įtraukiamas pasiūlymas dėl pakeitimo, ir kuriame da- 
lyvauja Kanados Ministras Pirmininkas ir pirmieji provincijos ministrai; ir 

(b) Kanados Ministras Pirmininkas pakvies Kanados čiabuvių tautų 
atstovus dalyvauti diskusijose dėl šio pasiūlymo. 


III DALIS 
SUVIENODINIMAS IR REGIONŲ SKIRTUMAI 


Įsipareigojimas skatinti lygias galimybes 

36. (1) Nekeičiant Parlamento ar provincijų įstatymų leidžiamosios 
valdžios įstatymų leidybos įgaliojimų ar bet kurios iš jų teisių naudotis 
įstatymų leidybos įgaliojimais, Parlamentas ir įstatymų leidžiamoji valdžia, 
kartu su Kanados Vyriausybe ir provincijos vyriausybėmis, įsipareigoja 

(a) skatinti lygias kanadiečių galimybes siekti gerovės; 

(b) palaikyti ekonominę plėtrą mažinančią galimybių skirtumus; ir 

(c) visiems kanadiečiams teikti deramos kokybės būtinąsias viešąsias 
paslaugas. 


Įsipareigojimas dėl viešųjų paslaugų 

(2) Kanados Parlamentas ir Vyriausybė įsipareigoja suvienodinti at- 
siskaitymus, užtikrinančius, kad provincijų vyriausybės turėtų pakanka- 
mai pajamų teikti pagrįstai panašaus lygio viešąsias paslaugas esant pagrįs- 
tai panašiam apmokestinimo lygiui. 


IV DALIS 


KONSTITUCINIS PASITARIMAS 
37. Panaikinta. 


IV. I DALIS 
KONSTITUCINIAI PASITARIMAI 
37.1 Panaikinta. 


V DALIS 
KANADOS KONSTITUCIJOS PAKEITIMO PROCEDŪRA 


Bendra Kanados Konstitucijos pakeitimo procedūra 

38. (1) Kanados Konstituciją pagal oficialų Didžiuoju Kanados ants- 
paudu patvirtintą generalgubernatoriaus pranešimą galima pakeisti tik 
tada, kai tai leidžia 

(a) Senato ir Bendruomenių Rūmų nutarimai; ir 

(b) bent dviejų trečdalių provincijų įstatymų leidžiamosios valdžios 
nutarimai, kurių, vadovaujantis tuo metu vėliausiu visuotiniu surašymu, 
gyventojai iš viso sudaro ne mažiau kaip penkiasdešimt procentų visų pro- 


vincijų gyventojų. 


Narių dauguma 

(2) Pakeitimui, padarytam pagal (1) poskyrį, kuris suvaržo provinci- 
jos įstatymų leidžiamosios valdžios arba Vyriausybės teisės aktų leidybos 
galias, nuosavybės teises arba bet kokias kitas teises ar privilegijas, reika- 

lingas nutarimas, kuriam pritaria (1) poskyryje nurodyta kiekvieno Sena- 
to, Bendruomenių Rūmų ir įstatymų leidybos susirinkimo narių dauguma. 


Nepritarimo pareiškimas 

(3) (2) poskyryje nurodytas pakeitimas negalios provincijoje, kurios 
įstatymų leidybos susirinkimas jam nepritarė nutarimu, kurį palaikė dau- 
guma jo narių prieš išleidžiant su pakeitimu susijusį oficialų pranešimą, 
nebent šis įstatymų leidybos susirinkimas vėliau nutarimu, kurį palaiko 
dauguma jo narių, panaikina savo nepritarimą ir pritaria pakeitimui. 


Nepritarimo panaikinimas 

(4) Pagal (3) poskyrį priimtas nutarimas dėl nepritarimo gali būti pa- 
naikintas bet kuriuo metu prieš arba po su juo susijusio oficialaus prane- 
šimo paskelbimo. 


Oficialaus pranešimo apribojimas 

39. (1) 38 (1) poskyryje numatytas oficialus pranešimas skelbiamas 
ne anksčiau kaip praėjus vieneriems metams nuo pakeitimo procedūrą 
inicijuojančio nutarimo priėmimo, nebent įstatymų leidybos susirinkimas 
kiekvienoje provincijoje nutarimą dėl pritarimo arba nepritarimo būtų 
priėmęs anksčiau. 


Tas pats 

(2) Praėjus trejiems metams nuo pakeitimo procedūrą inicijuojančio 
nutarimo priėmimo, oficialus pranešimas pagal 38 (1) poskyrį nebeskel- 
biamas. 


Kompensacija 

40. Kai pagal 38 (1) poskyrį padaromas pakeitimas, kuris iš provin- 
cijos įstatymų leidėjo perkelia Parlamentui su švietimo ar kitais kultūros 
klausimais susijusias provincijos įstatymų leidybos galias, Kanada teikia 
deramą kompensaciją provincijai, kuriai pakeitimas netaikomas. 


Pakeitimas esant vieningam pritarimui 

41. Kanados Konstitucijos pakeitimas, susijęs su toliau nurodytais 
klausimais, gali būti padarytas pagal oficialų Didžiuoju Kanados antspau- 
du patvirtintą Generalgubernatoriaus pranešimą tik tada, kai tam nuta- 

rimais pritaria Senatas, Bendruomenių Rūmai ir kiekvienos provincijos 
įstatymų leidybos susirinkimas: 

(a) Karalienės, Generalgubernatoriaus ir provincijos vicegubernato- 
riaus pareigos; 

(b) provincijos teisė, kad Bendruomenių Rūmų narių skaičius būtų ne 
mažesnis nei senatorių, kurie atstovauja provincijai šios Dalies įsigaliojimo 
metu; 

(c) anglų arba prancūzų kalbos vartojimas, atsižvelgiant į 43 skyrių; 

(d) Kanados Aukščiausiojo Teismo sudėtis; ir 

(e) šios dalies pakeitimas. 


Pakeitimas pagal bendrąją procedūrą 

42. (1) Kanados Konstitucijos pakeitimas, susijęs su toliau nurodytais 
klausimais, gali būti padarytas tik vadovaujantis 38 (1) poskyriu: 

(a) Kanados Konstitucijoje nustatytas proporcingo provincijų atstova- 
vimo Bendruomenių Rūmuose principas; 

(b) Senato galios ir senatorių atrankos būdas; 

(c) narių, kurių provincija turi teisę būti atstovaujama Senate, skaičius 
ir senatorių gyvenamosios vietos tinkamumas; 

(d) atsižvelgiant į 41 (d) pastraipą, Kanados Aukščiausiasis Teismas; 

(e) esamų provincijų išplėtimas į teritorijas; ir 

(f) nepaisant kitų teisės aktų ar praktikos, naujų provincijų sukūrimas. 


Išimtis 
(2) 38 2-4 poskyriai netaikomi pakeitimams, susijusiems su (1) pos- 
kyryje nurodytais klausimais. 


Pakeitimai dėl nuostatų, susijusių su kai kuriomis, bet ne visomis 
provincijomis 

43. Kanados Konstitucijos pakeitimas, susijęs su bet kokia nuostata, 
kuri taikoma vienai ar daugiau, bet ne visoms provincijoms, tarp jų 

(a) bet kokie provincijų ribų pakeitimai, ir 

(b) bet koks nuostatų, susijusių su anglų arba prancūzų kalbos varto- 
jimu provincijoje, pakeitimas 

gali būti padarytas pagal oficialų Didžiuoju Kanados antspaudu pa- 
tvirtintą Generalgubernatoriaus pranešimą tik tada, kai tam nutarimais 
pritaria Senatas, Bendruomenių Rūmai ir kiekvienos provincijos, kuriai 
taikomas pakeitimas, įstatymų leidybos susirinkimas. 

Parlamento pakeitimai 

44. Pagal 41 ir 42 skyrius tik Parlamentas gali priimti Kanados Kons- 
tituciją keičiančius įstatymus dėl Kanados vykdomosios valdžios, Senato ir 
Bendruomenių Rūmų. 


Provincijos įstatymų leidžiamosios valdžios pakeitimai 
45. Pagal 41 skyrių, tik kiekvienos provincijos įstatymų leidžiamoji 
valdžia gali priimti įstatymus, keičiančius provincijos sandarą. 


Pakeitimo procedūros inicijavimo tvarka 

46. (1) Pakeitimų pagal 38, 41, 42 ir 43 skyrius procedūras gali ini- 
cijuoti Senatas, Bendruomenių Rūmai arba provincijos įstatymų leidybos 
susirinkimai. 
Leidimo panaikinimas 


(2) Šios Dalies tikslais priimtas nutarimas dėl pritarimo gali būti pa- 
naikintas bet kuriuo metu prieš išleidžiant jo įgalintą oficialų pranešimą. 


Pakeitimai nesant Senato nutarimo 

47. (1) Kanados Konstitucijos pakeitimas, padarytas pagal oficialų 
pranešimą, vadovaujantis 38, 41, 42 ir 43 skyriais, gali būti atliktas nesant 
Senato nutarimo, įgalinančio išleisti oficialų pranešimą, jei per šimtą aš- 
tuoniasdešimt dienų nuo jį išleisti įgalinančio Bendruomenių Rūmų nu- 
tarimo priėmimo Senatas nepriima tokio nutarimo ir jei bet kuriuo metu, 
pasibaigus šiam laikotarpiui, Bendruomenių Rūmai vėl priima nutarimą. 


Laikotarpio skaičiavimas 

(2) Bet koks laikas, kai Parlamentas nutraukia posėdžius arba yra pa- 
leistas, nėra įskaičiuojamas į (1) skyriuje nurodytą šimto aštuoniasdešim- 
ties dienų laikotarpį. 


Patarimas išleisti oficialų pranešimą 

48. Karalienės slaptoji taryba Kanados reikalams pataria General- 
gubernatoriui nedelsiant išleisti šioje Dalyje nurodytą oficialų pranešimą 
priėmus nutarimus, reikalingus pagal šioje Dalyje nurodytą oficialų prane- 
šimą padarytam pakeitimui. 

48. Karalienės slaptoji taryba Kanados reikalams pataria generalgu- 
bernatoriui, kaip nurodyta šioje dalyje, išleisti Proklamaciją priėmus rezo- 


214 


Kanados Konstitucija 


liucijas, reikalingas priimti pakeitimus, išleidžiant Proklamaciją, numatytą 
šioje dalyje. 
Konstitucinis pasitarimas 

49. Per penkiolika metų nuo šios Dalies įsigaliojimo Kanados Minis- 
tras Pirmininkas peržiūrėti šios Dalies nuostatoms sušauks konstitucinį 
pasitarimą, sudarytą iš Kanados Ministro Pirmininko ir pirmųjų provin- 
cijos ministrų. 


VI DALIS 
1867 M. KONSTITUCIJOS AKTO PAKEITIMAS 


50. Šio pakeitimo tekstas išdėstytas 1867 m. Konstitucijos Akto 92A 
straipsnyje. 

51. Šio pakeitimo tekstas išdėstytas 1867 m. Konstitucijos Akto Šeš- 
tajame priede. 


VII DALIS 
BENDRA 


Kanados Konstitucijos viršenybė 

52. (1) Kanados Konstitucija yra aukščiausias Kanados įstatymas, ir 
bet koks įstatymas, kuris prieštarauja Konstitucijos nuostatomis, neturės 
galios ir poveikio tiek, koks yra prieštaravimo mastas. 


Kanados Konstitucija 

(2) Kanados Konstituciją sudaro: 

(a) 1982 m. Kanados aktas, įskaitant šį Aktą; 

(b) priede nurodyti aktai ir įsakymai; bei 

(c) bet kuris (a) arba (b) pastraipoje nurodyto akto ar įsakymo pakei- 
timas. 


Kanados Konstitucijos pakeitimai 
(3) Kanados Konstitucijos pakeitimai atliekami tik vadovaujantis Ka- 
nados Konstitucijos nustatytais įgaliojimais. 

Panaikinimai ir nauji pavadinimai 

53. (1) Priedo I stulpelyje nurodyti teisės aktai yra panaikinti arba pa- 
keisti taip, kaip nurodyta Priedo II stulpelyje, toliau galioja Kanadoje kaip 
teisės aktai, kurių pavadinimai nustatyti Priedo III stulpelyje, nebent jie 
buvo panaikinti. 


Paskesni pakeitimai 

(2) Kiekvienas teisės aktas, išskyrus 1982 m. Kanados aktą, kuria- 
me pateikta nuoroda į teisės aktą, kurio pavadinimas nurodytas Priedo I 
stulpelyje, yra keičiamas, jo pavadinimą pakeičiant atitinkamu Priedo III 
stulpelyje nurodytu pavadinimu, ir bet kuris Britų Šiaurės Amerikos aktas, 
kuris nėra nurodytas šiame priede, gali būti įvardijamas kaip konstitucijos 
aktas, nurodant jo priėmimo datą ir numerį, jei toks yra. 


Panaikinimas ir paskesni pakeitimai 

54. Praėjus vieneriems metams nuo šios dalies įsigaliojimo, IV dalis 
pripažįstama netekusia galios, šis skyrius gali būti panaikintas, o šis Ak- 
tas iš naujo sunumeruotas, todėl dėl IV dalies ir šio skyriaus panaikinimo 
išleidžiamas oficialus Didžiuoju Kanados antspaudu patvirtintas General- 
gubernatoriaus pranešimas. 

54.1 Panaikinta. 


Prancūziška Kanados Konstitucijos versija 

55. Kanados teisingumo ministras kaip įmanoma greičiau parengia 
Priede nurodytų Kanados Konstitucijos dalių versiją prancūzų kalba, ir 
kai tokia dalis, pakankama užtikrinti veiksmams, kurių buvo imtasi, yra 
parengiama, ji pateikiama priėmimui pagal oficialų Didžiuoju Kanados 
antspaudu patvirtintą Generalgubernatoriaus pranešimą, vadovaujantis 
tuo metu tų pačių Kanados Konstitucijos nuostatų pakeitimui taikomomis 
procedūromis. 


Angliška ir prancūziška tam tikrų konstitucinių tekstų versijos 

56. Jeigu kuri nors Kanados Konstitucijos dalis buvo ar yra priimta 
anglų ir prancūzų kalbomis, arba kai bet kurios Konstitucijos dalies versija 
prancūzų kalba yra priimta pagal 55 skyrių, tos Konstitucijos dalies versi- 
jos anglų ir prancūzų kalbomis yra autentiškos. 

Angliška ir prancūziška šio Akto versijos 
57. Šio Akto versijos anglų ir prancūzų kalbomis yra vienodai auten- 
tiškos. 


Įsigaliojimas 

58. Pagal 59 skyrių šis Aktas įsigalioja tą dieną, kuri nustatyta oficia- 
liame Didžiuoju Kanados antspaudu patvirtintame Karalienės arba Gene- 
ralgubernatoriaus pranešime. 


23(1) (a) pastraipos dalies įsigaliojimas Kvebeke 

59. (1) 23(1) (a) pastraipa įsigalioja Kvebeke tą dieną, kuri nustatyta 
oficialiame Didžiuoju Kanados antspaudu patvirtintame Karalienės arba 
generalgubernatoriaus pranešime. 


Kvebeko leidimas 
(2) Pagal (1) poskyrį oficialus pareiškimas išleidžiamas tik tuomet, kai 
leidimą suteikia Kvebeko įstatymų leidybos susirinkimas arba vyriausybė. 


Šio skyriaus panaikinimas 

(3) Šis skyrius gali būti panaikintas 23(1) (a) pastraipos įsigaliojimo 
Kvebeke dieną, o šis Aktas pakeistas ir iš naujo sunumeruotas, todėl dėl šio 
skyriaus panaikinimo išleidžiamas oficialus Didžiuoju Kanados antspaudu 
patvirtintas Karalienės ar generalgubernatoriaus pranešimas. 


Trumpas pavadinimas ir citatos 


60. Šis Aktas gali būti įvardijamas kaip 1982 m. Konstitucijos aktas, o 
Konstitucijos aktai nuo 1867 iki 1975 m. (Nr. 2) ir šis Aktas kartu gali būti 
įvardijami kaip Konstitucijos įstatymai nuo 1867 iki 1982 metų. 


Nuorodos 


61. Nuoroda į „Konstitucijos aktus nuo 1867 iki 1982 m.“ laikoma 
apimanti nuorodą į „1983 m. Konstitucijos pakeitimo paskelbimą“. 

Kinija - senos kultūros šalis, kuri pagrįstai didžiuojasi savi ilgamete 
istorija, tai pabrėždama ir savo konstitucijos preambulėje. 

Kinijos Liaudies Respublikos Konstituciją sudaro keturi skyriai. Kons- 
titucija pradedama preambule, kurioje apžvelgiama Kinijos istorija nuo 
XIX a., pabrėžiama Kinijos revoliucijos svarba išsivaduojant kinų tautai iš 
svetimų valstybių valdymo, kuriant socialistinę valstybę, akcentuojama Ki- 
nijos nuo 1911 m. pasiekta pažanga įvairiose pramonės, mokslo, švietimo 
ir kultūros srityse. Visi šie laimėjimai siejami su Kinijos komunistų partijos 
vadovaujamu vaidmeniu ir marksizmo-leninizmo, Mao Zedongo, Deng 
Xiaopingo idėjų poveikiu kuriant demokratiją ir kiniškojo tipo socializmą. 
Teigiama, jog ši revoliucija padėjo užbaigti privačios nuosavybės transfor- 
maciją į socialistinę, panaikinta žmogaus išnaudojimo sistema ir sukurta 
socialistinė sistema, veikianti visos liaudies interesais. Konstitucija ir visos 
pagrindinės jos normos kuriamos socializmui toliau plėtoti ir stiprinti, jį 
laikant idėjiniu, politiniu, ekonominiu kinų tautos ateities laimėjimų pa- 
grindu ir garantu. Socializmas traktuojamas kaip tampanti politinė, eko- 
nominė sistema, kurios tolesnis modernizavimas skelbiamas pagrindiniu 
liaudies tikslu. Taivanas laikomas „šventa“ Kinijos Liaudies Respublikos 
dalimi, o tėvynės susivienijimas - didžiąja kinų tautos ir Taivano patriotų 
pareiga ir užduotimi. 

Pirmasis Konstitucijos skyrius skirtas bendriems valstybės ir visuome- 
nės gyvavimo principams apibrėžti. Čia kalbama apie valstybės santvarkos 
tipą (socialistinę valstybę, kur valdžia priklauso liaudžiai, o įgyvendina- 
ma darbininkų ir valstiečių aljansu), nustatoma Konstitucijos ir įstatymo 
viršenybė, visų lygių valdymas grindžiamas demokratinio centralizavimo 
principu, tautybių lygybe, bendrojo (viešojo) intereso, o ekonomika - ko- 
lektyvinės socialistinės nuosavybės viršenybe. 

Valstybė pristatoma kaip sudaryta iš įvairių autonominių regionų, su 
atskira savivalda ir pavaldumu centrinėms valstybės institucijoms. Kinijos 
valstybėje gyvenančių tautų vienybė laikoma vienu iš svarbiausių valsty- 

bės tikslų. Tautinėms mažumoms pripažįstamos teisės naudoti ir vystyti 
savo šnekamąją ir rašytinę kalbą, saugoti arba pertvarkyti savo tradicijas 
ir papročius, draudžia piliečius diskriminuoti tautybės pagrindu, taip pat 
veiksmus, kuriais kenkiama Kinijos tautų vienybei arba kurstoma kurios 
nors tautybės atskirtis. Tautinių mažumų santykiai su valstybe grindžiami 
vienybe ir abipuse pagalba. Visoms tautinėms mažumoms pripažįstama 
teisė būti atstovaujamoms įvairiose valdžios ir valdymo institucijose. 

Kinijos Liaudies Respublikos ekonominės sistemos gyvybingumas 
siejamas su socialistine gamybos priemonių nuosavybe kaip vyraujančia. 
Ji vadinama kolektyvine darbo žmonių nuosavybe, padedančia išvengti 
žmogaus išnaudojimo, pabrėžiamas jos neliečiamumo principas. Gamy- 
bos ir nacionalinio produkto paskirstymo santykiai formuojami principu 
„Iš kiekvieno pagal sugebėjimus, kiekvienam pagal jo darbą“, nors pripa- 
žįstamos ir kitokios nuosavybės formos bei kitokie nacionalinio produkto 
persiskirstymo būdai. 

Valstybei pripažįstamas aktyvus vaidmuo garantuojant ekonomikos 
konsolidavimą ir augimą. Jai nustatomos pareigos ir atsakomybė už darbo 
našumo kėlimą, santaupų ir vartojimo valdymą, socialinės apsaugos siste- 
mos plėtrą (pastaroji siejama su ekonomikos augimo lygiu) ir kitų sociali- 
nės veiklos sričių pažangą. Socialistinis valstybės ir visuomenės reguliavi- 
mas puoselėjant mokslą, literatūrą, meną, medicinos ir sveikatos paslaugas 
pabrėžiamas kaip pažangos vertybė. Šeimos planavimas pateikiamas atski- 
ru straipsniu ir formuluojamas kaip piliečių pareiga. 

Kinijos Liaudies Respublikos Konstitucija įtvirtina pagrindines de- 
mokratinėms visuomenėms įprastas piliečių teises: visų piliečių lygybę 
įstatymui, teisę į busto ir privataus gyvenimo neliečiamumą, teisę balsuoti 
(nuo 18 metų) ir būti renkamiems į įvairaus lygio valstybines ir visuome- 
nines institucijas, nepriklausomai nuo tautybės, rasės, lyties, profesijos, 
šeimos, religinių įsitikinimų, išsilavinimo, turtinės padėties arba išgyvento 
laiko šalyje, taip pat žodžio, spaudos, korespondencijos privatumo, susi- 
rinkimų, asociacijų, eitynių ir demonstracijų, religijų išpažinimo teises (35 
str.). Konstitucijos lygiu draudžiama versti piliečius išpažinti kurią nors re- 
ligiją arba jos išsižadėti, arba diskriminuoti piliečius kurios nors religijos 
išpažinimo ar neišpažinimo pagrindu. Pripažįstama piliečiams teisė kri- 
tikuoti valdžios institucijas, jų pareigūnus, persekiojimas už kritiką drau- 
džiamas. Kartu draudžiama ir šmeižti ar melagingai apkaltinti valstybės 
institucijas ar pareigūnus fabrikuojant ar iškraipant faktus. Garantuojama 

vyrų ir moterų lygybė įgyjant išsilavinimą, priimant į darbą, gaunant vie- 
nodą atlyginimą už vienodą darbą (48 str.). Pripažįstamas piliečio laisvės 
neliečiamumas: nė vienas pilietis negali būti suimtas kitaip, kaip tik gavus 
liaudies prokuratūros arba liaudies teismo sankciją. 

Skiriamasis Konstitucijos bruožas - jos plati socialinė piliečių apsau- 
ga, pripažįstant tokias asmens socialines teises kaip teisė į darbą, į poilsį, 
į socialinę paramą senatvėje, į socialines išmokas asmens negalios atve- 
ju. Joms garantuoti Konstitucija uždeda valstybei gana plačias socialines 
pareigas: valstybė privalanti įvairiais būdais padėti savo piliečiams, ypač 
neįgaliesiems, įsigyti išsilavinimą, kelti kvalifikaciją, įsidarbinti, rūpintis 
darbuotojų sveikata, gerinti darbo sąlygas, gamybos augimo atveju didinti 
darbo užmokestį ir socialines išmokas. 

Žmogaus teisių apsaugos požiūriu svarbus yra ir Konstitucijos 41 
straipsnis, pripažįstantis piliečiams teisę įstatymo nustatyta tvarka reika- 
lauti iš valstybės atlyginti žalą, atsiradusią valstybės institucijoms ar parei- 
gūnams pažeidus piliečių teises. 

Kartu su asmens teisėmis Konstitucija nustato ir pagrindines jo par- 
eigas, pirmiausia pareigą dirbti (darbas laikomas kiekvieno galinčio dirbti 
piliečio garbės reikalu), planuoti šeimą, saugoti visų Kinijos tautybių vie- 
nybę, mokėti mokesčius, tausoti visuomenės turtą, laikytis darbo draus- 
mės, gerbti socialistinę etiką, tarnauti kariuomenėje, ginti valstybę ir šalies 
vientisumą. Tėvams nustatoma pareiga išlaikyti ir auklėti savo nepilname- 
čius vaikus, o užaugusiems vaikams - padėti savo tėvams, juos remti. 

Šalies valdymas grindžiamas demokratinio centralizmo principu, kur 
žemesnių institucijų veikla pavaldi aukštesnės valdžios sprendimams ir 
skiriama tiems sprendimams įgyvendinti. Valstybinės valdžios hierarchi- 
zavimas, aukštas jos institucijų kompetencijos detalizavimo laipsnis rodo 
tą valstybinio valdymo svarbą ir sudėtingumą, su kuriuo susiduria valsty- 
bės valdymas, kuriam „socialistinę sistema kaip pagrindinę Kinijos Liau- 
dies Respublikos sistemą“ tenka derinti su kai kuriais rinkos ekonomikos 
elementais. 

Nors pagrindiniai Konstitucijos principai skelbia, kad valdžia priklau- 
so liaudžiai (2 str.), kad „liaudis administruoja visus valstybės ir sociali- 
nius reikalus, ekonomiką, plėtoja kultūrą“, tačiau visa praktinė įstatymų 
leidžiamoji galia remiasi išimtinai atstovaujamajai demokratijai būdinga 
tvarka: konstatuojama, kad liaudis įgyvendina savo valdžią tik per savo 
atstovaujamąsias institucijas: Nacionalinį Liaudies Kongresą ir visų lygių 

vietinius liaudies kongresus. Pati atstovaujamoji demokratija vadinama 
„Liaudies demokratine diktatūra, grindžiama darbininkų ir valstiečių al- 
jansu“, o valstybės institucijos sąveika - demokratiniu centralizmu (3 str.). 
Todėl apie tiesioginę demokratiją Konstitucijoje nėra net užuominos: pilie- 
čiams nepripažįstama nei įstatymų iniciatyvos, nei referendumų teisė, nors 
ir teigiama, kad „Nacionalinis Liaudies Kongresas ir įvairių lygių vietiniai 
liaudies kongresai atsakingi liaudžiai ir yra liaudies prižiūrimi“ (3 str.), o 
visos valstybinės institucijos ir valdininkai įpareigojami „palaikyti glau- 
džius ryšius su žmonėmis, paisyti jų nuomonės ir pasiūlymų, pripažinti 
žmonių vykdomą jų atžvilgiu kontrolę, būti jiems naudingiems“ (27 str.). 

Aukščiausios valdžios galias įgyvendinanti institucija yra piliečių ne- 
tiesiogiai renkamas Kinijos Liaudies Respublikos Nacionalinis Liaudies 
Kongresas. Nacionalinis Liaudies Kongresas - tai parlamentinė, aukščiau- 
liuojančios valdžios institucija, renkama penkerių metų kadencijai (60 str.) 
ir veikianti sesijomis. Nacionalinis Liaudies Kongresas susideda iš deputa- 
tų, renkamų įvairių autonominių ir administracinių regionų atstovavimo 
principu. Nacionalinis Liaudies Kongresas renkamas keliais etapais. Liaudis 
renka atstovus į vietinius liaudies kongresus. Šių kongresų deputatai renka 
atstovus į aukštesnį kongresą ir taip toliau, kol yra išrenkamas Nacionalinis 
Liaudies Kongresas. Deputatų rinkimus į Nacionalinį Liaudies Kongresą 
organizuoja ir jų sesijas skelbia Nacionalinio Liaudies Kongreso sudarytas 
ir jo kontroliuojamas Nuolatinis Komitetas. Išrinktas Nacionalinis Liaudies 
Kongresas savo funkcijoms vykdyti sudaro įvairius komitetus, tarp jų ir 
Tautybių komitetą. Šie specialūs komitetai tarp Kongreso sesijų dirba va- 
dovaujami Nacionalinio Liaudies Kongreso Nuolatinio Komiteto (70 str.). 

Kadangi Kongreso deputatai renkasi į sesiją kartą per metus, Naci- 
onalinis Liaudies Kongresas sudaro nuolat veikiančią instituciją - Naci- 
onalinio Liaudies Kongreso Nuolatinį Komitetą su dideliais įgaliojimais. 
Būtent šioms dviem institucijoms ir priklauso visa valstybinės teisėkūros ir 
valdymo kontrolės valdžia. 

Nacionaliniam Liaudies Kongresui, kaip aukščiausiai valdžios institu- 
cijai, suteikiama teisė keisti Konstituciją, prižiūrėti jos vykdymą (62 str.), 
priimti ir keisti pagrindinius įstatymus, keisti arba panaikinti Nacionalinio 
Liaudies Kongreso Nuolatinio Komiteto sprendimus; steigti aukščiausias 
valstybinės valdžios institucijas ir skirti aukščiausius valstybės pareigūnus, 
taip pat rinkti Kinijos Liaudies Respublikos Prezidentą ir viceprezidentus. 

Teisė siūlyti Konstitucijos pakeitimus pripažįstama tik dviem subjek- 
tams: 1) 1/5 Nacionalinio Liaudies Kongreso deputatų ir 2) Nacionalinio 
Liaudies Kongreso Nuolatiniam Komitetui. Konstitucijos pakeitimai lai- 
komi priimtais, jei už juos balsavo daugiau nei du trečdaliai visų Kongreso 
deputatų (64 str.). Įstatymai ir nutarimai priimami visų Nacionalinio Liau- 
dies Kongreso deputatų balsų dauguma. 

Nacionalinio Liaudies Kongreso deputatai įpareigojami savo visuo- 
menine, gamybine ir kitokia veikla rodyti visuomenei pavyzdį gerbiant 
Konstituciją ir įstatymus, jie privalo palaikyti glaudžius ryšius su juos iš- 
rinkusiais gyventojais pagal rinkimų geografines vietoves, paisyti ir per- 
teikti jų nuomonę ir poreikius, nuoširdžiai dirbti gyventojų atstovaujamąjį 
darbą (76 str.). 

Nacionalinio Liaudies Kongreso deputatai yra kontroliuojami tų vie- 
netų, kurie juos išrinko. Rinkimų vienetai turi teisę įstatymų nustatyta tvar- 
ka atšaukti savo išrinktus delegatus (77 str.). Nacionalinio Liaudies Kongre- 
so (69 str.) ir Nuolatinio Komiteto nariams neleidžiama eiti pareigų jokioje 
kitoje Valstybės administracijos, teismo ar prokuratūros institucijoje. 

Nacionalinio Liaudies Kongreso sudaromas Nuolatinis Komitetas 
renkamas tam pačiam penkerių metų laikotarpiui kaip ir Nacionalinis 
Liaudies Kongresas (66 str.). Nuolatiniam Komitetui, kaip aukščiausiai ir 
nuolat veikiančiai vykdomosios valdžios institucijai, pavedama vykdanti 
Kongreso priimtus įstatymus, direktyvas, prižiūrėti Konstitucijos vykdymą 
ir atsiskaityti už savo veiklą Nacionaliniam Liaudies Kongresui. Konstituci- 
jos 67 straipsnis suteikia Nuolatiniam Komitetui gana plačius įgaliojimus. 
Nuolatinis Komitetas turi teisę tarp Nacionalinio Liaudies Kongreso sesi- 
jų iš dalies papildyti ar pakeisti Nacionalinio Liaudies Kongreso priimtus 
įstatymus su sąlyga, kad nebus pažeisti keičiamų ar papildomų įstatymų 
pagrindiniai principai. Kadangi Konstitucijoje nėra specialios institucijos 
teisės aktų konstituciniam teisėtumui garantuoti, tai Nacionalinio Liaudies 
Kongreso Nuolatiniam Komitetui suteikiama teisė aiškinti Konstituciją ir 
įstatymus, taip pat teisė panaikinti Valstybės Tarybos administracinius re- 
glamentus, sprendimus ar įsakymus, provincijų, autonominių regionų ir 
Centrinei Vyriausybei pavaldžių savivaldybių vietinius reglamentus arba 
sprendimus, prieštaraujančius Konstitucijai, įstatymams ar kitiems teisės 
aktams. Jam pavedama prižiūri Valstybės Tarybos, Centrinės karinės komi- 
sijos, Aukščiausiojo Liaudies Teismo ir Aukščiausiosios liaudies prokura- 
tūros darbą. Jis ratifikuoja arba panaikina sutartis su užsienio valstybėmis, 

tarp Nacionalinio Liaudies Kongreso sesijų priima sprendimus dėl karo 
padėties paskelbimo šalies ginkluoto užpuolio atveju, skelbia nepaprastąją 
padėtį visoje šalies teritorijoje ar konkrečiose provincijose, autonominiuo- 
se regionuose arba Centrinei Vyriausybei pavaldžiose savivaldybėse. 

Be Nuolatinio Komiteto, vykdomąją valdžią vykdo ir Liaudies Respu- 
blikos Prezidentas, Premjeras, ministrai, skiriami ir atleidžiami Nacionali- 
nio Liaudies Kongreso. Kinijos Liaudies Respublikos Prezidentą ir vicepre- 
zidentus renka Nacionalinis Liaudies Kongresas (79 str.) penkeriems me- 
tams ir ne daugiau kaip dviem kadencijoms. Prezidentu gali būti renkamas 
Kinijos Liaudies Respublikos pilietis, sulaukęs 45 metų. Kinijos Liaudies 
Respublikos Prezidentas skelbia įstatymus, skiria ir atleidžia premjerą, vice- 
premjerus, Valstybės Tarybos narius, atsakingų ministerijų ar komisijų mi- 
nistrus, generalinį auditorių ir Valstybės Tarybos generalinį sekretorių; su- 
teikia valstybinius medalius ir garbės vardus; leidžia įsakymus dėl malonės 
suteikimo, ratifikuoja arba panaikina tarptautines sutartis ir susitarimus. 

Premjeras vadovauja Valstybės Tarybai, kuri nustato ir paskirsto že- 
mesniems valdymo padaliniams funkcijas ir įgaliojimus, rengia ir įgyven- 
dina šalies ekonomikos ir socialinės plėtros bei Valstybės biudžeto planus. 
Todėl visus šalies finansinius klausimus realiai sprendžia ne Nacionalinis 
Liaudies Kongresas, bet Valstybės Taryba. Ši, turėdama teisę nustatyti vie- 
tos administracinių teritorijų dydžius, įgyja teisę susiaurinti autonominių 
vienetų teises ir centralizuoti sprendimų priėmimą. 

Nors deklaruojama, kad jokie įstatymai, tiek administraciniai, tiek ir 
vietos teisės aktai, negali prieštarauti Konstitucijai, o Nacionalinio Liaudies 
Kongreso deputatai įpareigojami gerbti Konstituciją, bet joks straipsnis ne- 
kalba apie institucijos teisę panaikinti Konstitucijai prieštaraujantį įstaty- 
mą. Iš esmės pripažįstama, kad Konstitucijai gali prieštarauti tik tie teisės 
aktai, kurie yra priimami Nacionaliniam Liaudies Kongresui ir jo Nuolati- 
niam Komitetui pavaldžių institucijų. Nuolatinio Komiteto teisė tarp Kon- 
greso sesijų pakeisti Kongreso įstatymus nesiejama su galimu jų prieštara- 
vimu Konstitucijai, nes Kongreso įstatymų keitimas, kaip minėta, neturi 
siekti keičiamų įstatymų esmės („principų). Tai reiškia, kad Konstitucijos 
viršenybė čia turi daugiau moralinę negu teisinę prasmę. Be to, Konstituci- 
jos ir kitų įstatymų bei administracinių taisyklių laikymąsi ir įgyvendinimą 
atitinkamoje administracinėje teritorijoje 99 straipsnis paveda užtikrinti 
įvairaus lygmens vietiniams liaudies kongresams. Tai sudaro prielaidas 
skirtinguose regionuose nevienodai aiškinti Konstituciją ir ją įgyvendinti. 

Šiuo Konstitucijos skirsniu yra nustatomas ir įvairių vietos savivaldos 
liaudies kongresų, kaip vietinės valdžios institucijų, sudarymo ir kompe- 
tencijos statusas. Sudarant liaudies komitetus, pripažįstami ir tiesioginiai 
rinkimai. Provincijų, savivaldybių, tiesiogiai pavaldžių Centrinei Vyriau- 
sybei, miestų, suskirstytų į rajonus, liaudies kongresų deputatus renka arti- 
miausi žemesnio lygio liaudies kongresai, o apskričių, rajonais neskirstomų 
miestų, rajonų savivaldybių, miestelių, tautinių miestelių ir miestų liaudies 
kongreso deputatus tiesiogiai renka rinkėjai (97 str.). Bet iš čia išsaugo- 
mi hierarchinio pavaldumo ryšiai, nes egzistuoja įvairaus administracinio 
lygmens liaudies kongresai. Kiekvienas žemesnio lygmens veikiantis liau- 
dies kongresas yra pavaldus aukštesnio lygmens kongresui pagal principą: 
liaudies kongresai ir liaudies vyriausybės kuriamos Centrinei Vyriausybei 
tiesiogiai pavaldžiose provincijose, savivaldybėse, apskrityse, miestuose, 
savivaldybių rajonuose, miesteliuose, tautiškuose miesteliuose ir miestuo- 
se (95 str.). 

Prokuratūros ir teismų sistemos taip pat susiejamos su bendra hie- 
rarchine organizacine struktūra, nors ir pripažįstama jų nepriklausomybė 
priimant sprendimus. Teismų sistemą čia sudaro Aukščiausiasis Liaudies 
Teismas (aukščiausia teisminė institucija) ir įvairaus lygmens vietos liau- 
dies teismai, karo teismai ir kitokie specializuoti liaudies teismai. Liaudies 
teismai vykdo savo funkcijas vadovaudamiesi įstatymais ir yra nepriklau- 
somai nuo jokios administracinės institucijos, visuomeninės organizaci- 
jos arba asmens valios (126 str.). Aukščiausiasis Liaudies Teismas prižiūri 
įvairaus vietos lygmens liaudies teismų ir specialių liaudies teismų vykdo- 
mą teisingumą, o aukštesnieji liaudies teismai - žemesnių liaudies teismų 
teisingumo vykdymą. Čia taip pat išsaugomi pavaldumo ir atskaitomybės 
ryšiai: Aukščiausiasis Liaudies Teismas atsiskaito Nacionaliniam Liaudies 
Kongresui ir jo Nuolatiniam Komitetui, o įvairaus lygmens vietiniai liau- 
dies teismai — juos įsteigusioms valstybinės valdžios institucijoms (128 
str.). Kaltinamajam pripažįstama teisė į gynybą (125 str.). Panašia tvarka 
veikia ir prokuratūros sistema, kuriai vadovauja generalinis prokuroras. 
Aukštesnio lygmens liaudies prokuratūros vadovauja žemesnio lygmens 
prokuratūrų darbui. Aukščiausioji liaudies prokuratūra atsiskaito Nacio- 
naliniam Liaudies Kongresui ir jo Nuolatiniam Komitetui, o įvairaus vietos 
lygmens liaudies prokuratūros - jas įsteigusioms valstybinės valdžios ins- 
titucijoms ir aukštesnio lygmens liaudies prokuratūroms. Generalinis pro- 
kuroras gali užimti pareigas ne daugiau kaip dvi kadencijas iš eilės. Aukš- 

čiausiojo Liaudies Teismo ir generalinio prokuroro kadencija yra tokia pat, 
kaip ir Nacionalinio Liaudies Kongreso. 

Ši tvarka garantuoja, kad po kiekvienų Nacionalinio Liaudies Kon- 
greso rinkimų gali keistis Aukščiausiojo Teismo pirmininkas, generalinis 
prokuroras ir kiti aukščiausi pareigūnai, net ir Kinijos Liaudies Preziden- 
tas. Specifiška prokuratūros ir teismų sistemoje yra tai, kad apskrities arba 
aukštesnio lygmens vietos liaudies kongresams suteikta teisė rinkti ir at- 
šaukti liaudies teismų pirmininkus ir liaudies prokuratūros vyriausiuosius 
prokurorus. Apie liaudies prokuratūros vyriausiųjų prokurorų išrinkimą 
arba jų atšaukimą šie kongresai privalo pranešti aukštesnio lygmens liau- 
dies prokuratūros vyriausiajam prokurorui, kad šis informuotų Nacionali- 
nio Liaudies Kongreso nuolatinius komitetus, kuriuose šie sprendimai yra 
tvirtinami. 

Teismo procesuose konstitucija pripažįsta visų Kinijos tautybių pilie- 
čiams teisę vartoti savo gimtąją šnekamąją ir rašytinę kalbą. Liaudies teis- 
mai ir liaudies prokuratūros įpareigoti parūpinti kalbų vertimą bet kuriai 
teismo proceso šaliai, kuri nesupranta toje vietovėje dažniausiai vartoja- 
mos šnekamosios ar rašytinės kalbos (134 str.). 

Konstitucijos įtvirtintas daugiapakopis, hierarchinis, įvairų lygmenų 
institucinis valdymas dėl savo struktūrinio sudėtingumo gali būti praktiš- 
kai suvokiamas kaip apsunkinantis piliečių galimybes pasinaudoti tokia 
valdymo ir piliečių teisių gynimo bei įgyvendinimo sistema. Tačiau tokia 
valdymo sistemos būtinybė iš dalies išplaukia iš Kinijos Liaudies Respubli- 
kos gyventojų struktūros, daugiatautiškumo, administracinio suskirstymo 
specifikos ir kartu iš Konstitucijoje įtvirtinto didelio valstybės aktyvumo, 
valstybei skiriamų plačių pareigų organizuoti, skatinti ir materialiai aprū- 
pinti pagrindines šalies politinio, ekonominio, socialinio, švietimo, kul- 
tūros gyvenimo sritis, užtikrinti tautinių mažumų teises, jų dalyvavimą 
valstybės arba savivaldos gyvenime, išsaugoti bendrą teisinę tvarką, grin- 
džiamą Konstitucija, vienodais įstatymais ir galiausiai - palaikyti krašte so- 
cialinę taiką ir skirtingų tautybių sugyvenimą. Šių tikslų įgyvendinimą ir 
socialinės tvarkos integralumą tokioje sudėtingoje savo nacionaline, ūkine, 
kultūrine etine struktūra šalyje, kokia yra Kinija, Konstitucija siekia grįsti 
valstybės ir viešojo intereso prioritetais. 

(Visas tekstas po 2004 m. kovo 14 d. taisymo) 


Patvirtinta penktojo Nacionalinio Liaudies Kongreso penktojoje sesi- 
joje ir paskelbta 1982 gruodžio 4 d. 

Pakeitimai, atitinkantys Kinijos Liaudies Respublikos konstitucijos 
pakeitimus, patvirtintus 1988 m. balandžio 12 d. septintojo Nacionalinio 
Liaudies Kongreso pirmojoje sesijoje, 1993 m. kovo 29 d. aštunto Nacio- 
nalinio Liaudies Kongreso pirmojoje sesijoje, 1999 m. kovo 15 d. devintojo 
Nacionalinio Liaudies Kongreso antrojoje sesijoje ir 2004 m. kovo 14 d. 
dešimto Liaudies Kongreso antrojoje sesijoje. 


PREAMBULĖ 


Kinija yra seniausios istorijos šalis pasaulyje. Visų tautybių Kinijos 
liaudis drauge kūrė didingą kultūrą ir turi šlovingos revoliucijos tradiciją. 

Po 1840 m. feodalinė Kinija laipsniškai virto pusiau kolonijine ir feo- 
daline šalimi. Siekdami tautinės nepriklausomybės, laisvės ir demokratijos 
kinai pasiekė daug reikšmingų pergalių. 

Didingi ir šalį sukrėtę istoriniai pokyčiai Kinijoje įvyko dvidešimtaja- 
me amžiuje. 

1911 m. revoliucija, vadovaujama dr. Sun Yat-seno, panaikino feodalinę 
monarchiją ir sukūrė pagrindus atsirasti Kinijos Respublikai. Tačiau istorinė 
Kinijos liaudies misija įveikti imperializmą ir feodalizmą liko neužbaigta. 

Po ilgai trukusios ir daug aukų pareikalavusios ginkluotos kovos visų 
tautybių kinai, remdamiesi išmintinga strategija, vadovaujami Kinijos ko- 





! Kinijos Liaudies Respublikos Konstitucija, paskelbta Kinijos Nacionalinio Liaudies 
Kongreso internetiniame puslapyje http://www.npc.gov.cn/ englishnpc/Constitution/ 
node. 2825.htm, išversta iš anglų kalbos. 

munistų partijos ir jos pirmininko Mao Zedongo, pagaliau 1949 m. nu- 
vertė imperialistinę, feodalinę ir biurokratinę-kapitalistinę valdžią, laimėjo 
didžiąją naujosios demokratinės revoliucijos kovą ir sukūrė Kinijos Liau- 
dies Respubliką. Nuo tada kinai perėmė Valstybės kontrolę ir tapo savo 
šalies šeimininkai. 

Įkūrus Liaudies Respubliką, Kinija palaipsniui perėjo nuo Naujos de- 
mokratijos prie socialistinės visuomenės. Privatinės gamybos priemonių 
nuosavybės transformacija į socialistinę užbaigta, žmogaus išnaudojimo 
sistema panaikinta ir sukurta socialistinė sistema - darbo klasės vadovau- 
jama Liaudies demokratinė diktatūra, kurios pagrindas yra darbininkų 
ir valstiečių aljansas. Kinai ir Kinų liaudies išsivadavimo armija nugalėjo 
imperializmo ir hegemonų agresiją, sabotavo ir priešinosi provokacijoms 
ir taip apsaugojo Kinijos Nacionalinę nepriklausomybę ir sustiprino savo 
nacionalinį saugumą. Pagrindiniai laimėjimai buvo pasiekti ekonominės 
raidos srityje. Iš esmės buvo sukurta nepriklausoma ir iš dalies išsami so- 
cialistinė pramonės sistema. Išskirtiniai laimėjimai pasiekti žemės ūkio, 
švietimo, mokslo ir kultūros srityse, liudijantys apie socialistinės ideologi- 
jos galimybes. Žmonių gyvenimas pagerėjo iš esmės. 

Visų tautybių Kinijos liaudis, vadovaujama Komunistų partijos ir 
remdamasi marksizmo leninizmo bei Mao Zedongo idėjomis, siekdama 
tiesos, šalindama klaidas ir įveikdama daugelį sunkumų ir išbandymų, 
pasiekė naujosios demokratinės Kinijos ir socializmo revoliucijos perga- 
lę. Kinija dar ilgą laiką išliks pirmosios socializmo pakopos valstybe. Pa- 
grindinis tautos uždavinys yra sumoderninti socializmą ir kiniškojo tipo 
socializmą. Vadovaujant Kinijos komunistų partijai ir remiantis Marksiz- 
mo-leninizmo, Mao Zedongo, Dengo Xiaopingo idėjomis, visų tautų kinai 
plėtos liaudies demokratinę diktatūrą ir stiprins pasirinktą socialistinės 
raidos kelią, atkakliai vykdys reformas, atsivers pasauliui, nuolat tobulins 
socialistines institucijas, socialistinės rinkos ekonomiką, socialistinę de- 
mokratiją, socialistinę teisinę sistemą, uoliai dirbdami ir pasitikėdami sa- 
vimi, toliau modernizuos šalies pramonę, žemės ūkį, nacionalinę gynybą, 
mokslą, technologijas, skatins koordinuotą išteklių, civilizacijos pažangos 
politiką, kad paverstų socialistinę Kinijos valstybę klestinčią, galingą, de- 
mokratinę ir kultūros požiūriu pažangią. 

Klasinis žmogaus išnaudojimas mūsų šalyje panaikintas. Ši klasių kova 
dar nėra baigta ir kinų liaudis privalo toliau kovoti su visomis tomis vidaus 
ir užsienio jėgomis, kurios yra priešiškos Kinijos socialistinei sistemai. 


234 


Kinijos Liaudies Respublikos Konstitucija 


Taivanas yra šventa Kinijos Liaudies Respublikos dalis. Tai neatšau- 
kiama kinų tautos pareiga kartu su Taivano patriotais įgyvendinti didžiąją 
tėvynės suvienijimo užduotį. 

Kuriant socializmą, svarbu pasitikėti darbininkais, valstiečiais ir inte- 
lektualais, vienyti visų jėgas. Ilgai trukusios revoliucijos ir kuriamojo dar- 
bo metu, vadovaujant Kinijos komunistų partijai, buvo sudarytas platus 
demokratinių partijų ir Liaudies organizacijų patriotinis aljansas, sujungęs 
visą socialistinę darbo liaudį, visus socializmo kūrėjus, patriotus, rėmusius 
socializmą ir tėvynės suvienijimą. Šis aljansas toliau tęs tautos konsolida- 
vimo ir plėtojimosi darbą. Kinų liaudies politinės konsultacinės konfe- 
rencijos pagrindu sudarytas vieningas organizacijų aljansas suvaidino ir 
toliau vaidins reikšmingą istorinį vaidmenį, skatinant šalies politiniame 
ir socialiniame gyvenime draugiškus santykius su kitomis šalimis, toliau 
modernizuojant socialistinę sistemą, vienijant šalį ir stiprinant jos vienybę. 
Daugiapartinė bendradarbiavimo ir konsultavimosi sistema, vadovaujama 
Kinijos komunistų partijos, gyvuos ir plėtosis amžinai. 

Kinijos Liaudies Respublika yra vieninga daugiatautė Valstybė, sukur- 
ta visų jos tautų Liaudies pastangomis. Socialistinės vertybės, tokios kaip 
lygiateisiškumas, vienybė ir abipusė pagalba, įkūnytos tautybių tarpusavio 
santykiuose, ir toliau bus stiprinamos. Kova dėl tautų vienybės išsaugojimo 
bus tęsiama kartu su kova tiek prieš didžiųjų valstybių šovinizmą (pvz., 
HAN šovinizmą), tiek ir prieš vietinį šovinizmą. Valstybė sieks stiprinti 
bendrąją visų [Kinijos] tautų nuosavybę. 

Kinijos revoliucijos ir kuriamojo darbo pasiekimai neatsiejami nuo 
viso pasaulio liaudies paramos. Kinijos ateitis glaudžiai susijusi su pasau- 
lio ateitimi. Kinija vykdo nepriklausomą užsienio politiką ir laikosi pen- 
kių tarpusavio pagarbos principų: suverenumo, teritorinio integralumo, 
agresijos neleistinumo, nesikišimo į valstybių viena kitos vidaus reikalus, 
teisingumo, abipusės naudos ir taikaus sugyvenimo plėtojant su kitomis 
šalimis demokratinių ryšių pagrindu ekonominius ir kultūrinius mainus. 
Kinija nuolat priešinasi imperializmui, hegemonijai ir kolonializmui, sie- 
kia stiprinti kitų šalių liaudies vienybę, remia engiamas ir besivystančias 
tautas, jų siekius atkurti ir išsaugoti savo nacionalinę nepriklausomybę, 
plėtoti savo nacionalinę ekonomiką, siekia išsaugoti pasaulyje taiką ir sti- 
printi visa tai, kas skatina žmonijos pažangą. 

Konstitucija įtvirtina visų kinų liaudies tautų pasiekimus ir nustato 
pagrindinę Valstybės sistemą ir pagrindinius jos uždavinius. Konstitucija 


235 


PASAULIO VALSTYBIŲ KONSTITUCIJOS | Kinijos Liaudies Respublika 


- tai fundamentalus Valstybės teisės aktas, skirtas valdžios teisiniams pa- 
grindams nustatyti. Visų tautų liaudis, visos Valstybės institucijos, ginkluo- 
tosios pajėgos, visos politinės jėgos ir viešos organizacijos, visos įmonės ir 
institucijos šalyje privalo vadovautis Konstitucija kaip pagrindiniu elgesio 
standartu, gerbti Konstitucijos orumą ir užtikrinti jos įgyvendinimą. 


I SKYRIUS. Bendrieji principai 


1 straipsnis 

Kinijos Liaudies Respublika yra socialistinė Valstybė, valdoma darbo 
žmonių liaudies demokratinės diktatūros, grindžiamos darbininkų ir vals- 
tiečių aljansu. 

Socialistinė sistema yra pagrindinė Kinijos Liaudies Respublikos sis- 
tema. Bet kokios organizacijos ar individų pastangos griauti socialistinę 
sistemą yra draudžiamos. 


2straipsnis 

Visa Kinijos Liaudies Respublikos valdžia priklauso liaudžiai. 

Nacionalinis Liaudies Kongresas ir visų lygių vietiniai liaudies kon- 
gresai yra institucijos, kuriomis liaudis vykdo savo valdžią. 

Liaudis administruoja visus valstybės ir socialinius reikalus, ekono- 
miką, plėtoja kultūrą remiantis įstatymu. 


3 straipsnis 

Kinijos Liaudies Respublikos Valstybės institucijos vadovaujasi de- 
mokratinio centralizmo principu. 

Nacionalinis Liaudies Kongresas ir įvairių lygių vietiniai Liaudies 
Kongresai sudaromi demokratinių rinkimų būdu. Jie atsakingi liaudžiai ir 
yra liaudies prižiūrimi. 

Visos Valstybės administracinės institucijos, teismai ir prokuratūra 
yra kuriami Liaudies Kongreso, kuriam jie atskaitingi ir kurio jie yra pri- 
žiūrimi. 

Funkcijų ir įgaliojimų padalijimas tarp centrinės ir vietinės valdžios 
institucijų remiasi principu, pagal kurį vietos valdžiai suteikiamos visos 
galimybės pasireikšti iniciatyvai ir entuziazmui išsaugant vieningą centri- 
nės valdžios vadovavimą. 

4 straipsnis 

Visos Kinijos Liaudies Respublikos tautybės yra lygios. 

Valstybė gina tautinių mažumų įstatymu apibrėžtas teises ir intere- 
sus, puoselėja ir vysto tarp Kinijos tautybių santykius, grindžiamus lygybe, 
vienybe ir abipuse pagalba. Diskriminacija ar bet kurios tautybės engimas 
yra draudžiamas; bet koks veiksmas, kenkiantis tautų vienybei ir kurstantis 
atskirtį yra draudžiamas. 

Valstybė remia atskirose vietovėse gyvenančias tautines mažumas, 
skatina jų ekonominę ir kultūrinę raidą atsižvelgiant į tautinių mažumų 
savitumus ir poreikius. 

Regioninė autonomija — tai sritys, kuriose tankiai gyvena tautinių 
mažumų bendruomenės. Jų savivaldos institucijos kuriamos autonomi- 
jos teisėms įgyvendinti. Visos nacionalinės autonomijos sritys yra Kinijos 
Liaudies Respublikos sudedamosios dalys. 

Visos tautybės gali laisvai vartoti ir vystyti savo šnekamąją ir rašytinę 
kalbą, saugoti arba pertvarkyti savo tradicijas ir papročius. 


5 straipsnis 

Kinijos Liaudies Respublika valdo šalį įstatymų nustatyta tvarka ir 
taip kuria socialistinę Valstybę, įgrindžiamą įstatymais. 

Valstybė gina socialistinės teisinės sistemos vientisumą ir orumą. 

Jokie įstatymai, tiek administraciniai, tiek ir vietos teisės aktai, negali 
prieštarauti Konstitucijai. 

Visos valstybinės institucijos, ginkluotosios pajėgos, politinės partijos 
ir visuomeninės organizacijos, visos įmonės ir jų valdybos privalo laikytis 
Konstitucijos ir kitų įstatymų. Visi veiksmai, pažeidžiantys Konstituciją ar 
įstatymus, turi būti tiriami. 

Jokia organizacija ar asmuo negali būti aukščiau už Konstituciją ar 
kitus įstatymus. 


6 straipsnis 

Kinijos Liaudies Respublikos socialistinės ekonominės sistemos esmė 
yra gamyba, paremta socialistinė gamybos priemonių nuosavybe. Socialis- 
tinės Valstybės nuosavybės sistema padeda išvengti žmogaus išnaudojimo, 
nes taikomas principas „iš kiekvieno pagal sugebėjimus, kiekvienam pagal 
jo darbus“. 

Pradiniame socializmo etape Valstybė gina pagrindinę ekonomikos 
sistemą, kurioje vyrauja bendroji nuosavybė, kartu pripažįstamos ir įvai- 
rios kitos nuosavybės formos. [Nacionalinio produkto] paskirstymas iš 
esmės vyksta pagal darbą, bet pripažįstami ir kitokie persiskirstymo būdai. 


7 straipsnis 

Nacionalinės ekonomikos varomoji jėga yra Valstybės valdoma soci- 
alistinė ekonomika, besiremianti visaliaudine nuosavybe. Valstybė užtikri- 
na valstybinės ekonomikos konsolidavimą ir augimą. 


8 straipsnis 

Kaimo kolektyvinės ekonominės organizacijos derina centralizuotą 
ir decentralizuotą valdymą, sutarčių pagrindu plėtoja santykius su namų 
ūkiais. Kaimo vietovėse visos kooperatinės ekonomikos formos, tokios 
kaip gamintojų, tiekimo ir prekybos, kredito ir vartotojų kooperatyvai, 
priklauso socialistinės ekonomikos sektoriui ir funkcionuoja kolektyvinės 
dirbančių žmonių nuosavybės pagrindu. Darbininkai, kurie yra kaimo 
ekonomikos kolektyvo nariai, turi teisę, neperžengdami įstatymo nusta- 
tytų ribų, naudotis asmeniniais tikslais žemės ūkio sklypais, taip pat teisę 
užsiimti papildoma namų ūkio gamybine veikla, privačiai auginti gyvu- 
lius. 

Miestuose ir miesteliuose įvairios kooperacinės ekonomikos formos, 
tokios kaip amatai, pramonė, statyba, transportas, komercinė ir paslaugų 
veikla priklauso socialistinės ekonomikos sektoriaus darbininkams kolek- 
tyvinės nuosavybės teise. 

Valstybė saugo miestų ir kaimo ūkines bendrijas, įstatymu ginamas jų 
teises ir teisėtus interesus, vadovauja ir padeda augti ūkinėms bendrijoms. 


9 straipsnis 

Visi mineraliniai ištekliai, vanduo, miškai, kalnai, laukai, neįdirbta 
žemė, paplūdimiai ir kiti gamtos ištekliai priklauso Valstybei, o kartu ir vi- 
sai liaudžiai, išimtį sudaro tik tie miškai, kalnai, laukai, neįdirbtos žemės ir 
paplūdimiai, kurie įstatymo nustatyta tvarka priskiriami kooperatyvams. 

Valstybė garantuoja racionalų gamtos išteklių naudojimą ir saugo re- 
tuosius gyvūnus ir augalus. Asmenų ar organizacijų bandymas bet kokia 
forma pasisavinti ar sunaikinti gamtos išteklius yra draudžiamas. 

10 straipsnis 

Miestų žemė priklauso Valstybei. 

Priemiesčių ir kaimo vietovių žemė priklauso kooperatyvams, iš- 
skyrus tas vietoves, kurios įstatymo nustatyta tvarka priklauso Valstybei; 
gyvenamieji namai ir privatūs ūkiai bei kalvota žemė taip pat priklauso 
kooperatyvams. 

Valstybė, vadovaudamasis viešuoju interesu, turi teisę įstatymų pa- 
grindu nusavinti ar rekvizuoti žemę Valstybės naudai ir už šią žemę kom- 
pensuoti. 

Jokia organizacija ar asmuo negali pasisavinti, pirkti, parduoti ar ki- 
taip disponuoti žeme. Teisė naudotis žeme gali būti perleidžiama pagal 
įstatymą. 

Visos organizacijos ir asmenys, besinaudojantys žeme, privalo tai da- 
ryti racionaliai. 


11 straipsnis 
Privatūs ir individualus ekonomikos sektoriai, veikiantys įstatymo 
numatytose ribose, yra svarbūs socialistinės ekonomikos rinkos dalyviai. 
Valstybė gina nevalstybinės ekonomikos sektoriaus (individualaus ir 
privataus) įstatymu apibrėžtas teises ir interesus. Valstybė skatina ir remia 
privataus sektoriaus ekonomikos plėtrą, nustato jos gaires ir vykdo įstaty- 
mais nustatytą privataus ekonomikos sektoriaus priežiūrą ir kontrolę. 


12 straipsnis 

Socialistinė visuomenės nuosavybė yra neliečiama. 

Valstybė gina socialistinę visuomenės nuosavybę. Organizacijų ar in- 
dividų pastangos bet kokiomis formomis savintis ar naikinti valstybinę ar 
kolektyvinę nuosavybės draudžiamos. 


13 straipsnis 

Piliečių teisėta privati nuosavybė yra neliečiama. 

Valstybės įstatymai gina piliečių teises į privačią nuosavybę ir jos pa- 
veldėjimą. 

Valstybė, vadovaudamasi viešuoju interesu, įstatymų nustatyta tvarka 
turi teisę nusavinti ar rekvizuoti privačią nuosavybę Valstybės naudai ir 
skirti kompensaciją už privačios nuosavybės nusavinimą ar rekvizavimą. 

14 straipsnis 

Valstybė nuolat kelia darbo našumą, plėtoja ekonomiją ir jos pajė- 
gumas, skatina darbininkų iniciartyvas, tobulina jų techninius įgūdžius, 
skleidžia pažangias mokslo ir technologijų naujoves, tobulina ekonomikos 
administravimą, įmonių valdymą, įrenginių eksploatavimą ir darbo orga- 
nizavimą, įvairiomis formomis skatina ūkio subjektų atsakomybę. 

Valstybė įgyvendina taupiąją ekonomiką ir kovoja su atliekomis. 

Valstybė tinkamai paskirsto santaupas ir valdo vartojimą, rūpinasi 
žmonių kolektyviniais ir asmeniniais interesais, taip pat ir Valstybės intere- 
sais. Didindama gamybą, laipsniškai gerina materialų ir kultūrinį žmonių 
gyvenimą. 

Valstybė nustato saikingą socialinės apsaugos sistemą, suderintą su 
ekonomikos augimo lygiu. 


15 straipsnis 

Valstybė plėtoja socialistinės rinkos ekonomiką. 

Valstybė stiprina ekonomikos teisinę bazę, gerina makroekonomikos 
reguliavimą ir kontrolę. 

Valstybė įstatymais draudžia bet kuriai organizacijai ar individui pa- 
žeisti socialinę ir ekonominę tvarką. 


16 straipsnis 

Įstatymų nustatytose ribose valstybės valdomos įmonės turi teisę pri- 
imti sprendimus savo ūkinės veiklos klausimais. 

Valstybės įmonių demokratinis valdymas įgyvendinamas remiantis 
darbininkų ir darbuotojų kongresais ir kitais įstatymo numatytais būdais. 


17 straipsnis 

Įstatymų nustatytose ribose ūkinės bendrijos, vykdydamos savo vei- 
klą, turi operatyvinio sprendimo teisę. 

Ūkinės bendrijos, vadovaudamosi demokratiniu valdymu, pagal įsta- 
tymą turi teisę rinkti ir nušalinti jų valdymo personalą, taip pat spręsti ki- 
tus svarbiausius savo veiklos ir vadybos klausimus. 


18 straipsnis 
Kinijos Liaudies Respublika leidžia užsienio įmonėms, kitoms užsie- 
nio ūkinėms bendrijoms ir užsieniečiams investuoti Kinijoje ir įvairiomis 

ekonominėmis formomis bendradarbiauti su Kinijos įmonėmis ir kitomis 
Kinijos ūkinėmis organizacijomis, laikantis Kinijos Liaudies Respublikos 
įstatymų. 

Visos užsienio įmonės, kitos užsienio ekonominės organizacijos, taip 
pat Kinijos ir užsienio bendros įmonės Kinijos teritorijoje turi laikytis Ki- 
nijos Liaudies Respublikos įstatymų. Jų teisės ir interesai yra ginami Kini- 
jos Liaudies Respublikos įstatymų. 


19 straipsnis 

Valstybė, siekdama pakelti visos tautos mokslo ir kultūros lygį, įsipar- 
eigoja vystyti socialistinį švietimą ir gamybą, 

Valstybė nustato ir administruoja įvairius mokyklų tipus, įtvirtina vi- 
suotinai privalomą pradinį išsilavinimą, skatina vidurinį, profesinį ir aukš- 
tąjį išsilavinimą, taip pat ir ikimokyklinį ugdymą. 

Valstybė plėtoja švietimo įstaigas siekiant panaikinti neraštingumą, 
kuria sąlygas darbininkams, valstiečiams, Valstybės valdininkams ir ki- 
tiems dirbantiesiems įsigyti politinį, mokslinį, techninį ir profesinį išsila- 
vinimą. Ji skatina žmones siekti išsilavinimo mokantis savarankiškai. 

Valstybė skatina kolektyvines ekonomines organizacijas, valstybines 
įmones ir įstaigas ir kitus visuomenės sektorius steigti įstatymų pagrindu 
veikiančias įvairių tipų švietimo įstaigas. 

Valstybė skatina šalyje vartoti Putonghua [bendrinė kalba, paremta 
Pekino tarimu]. 


20 straipsnis 

Valstybė skatina fizinių ir socialinių mokslų plėtrą, skleidžia žinias 
apie mokslą ir technologijas, vertina ir apdovanoja asmenis už mokslinius 
pasiekimus, technologines naujoves ir išradimus. 


21 straipsnis 

Valstybė plėtoja medicinos ir sveikatos priežiūros paslaugas, skatina 
modernią ir tradicinę kinų mediciną, ragina ir remia kaimo ekonominius 
kolektyvus, valstybines įmones ir institucijas bei kaimo organizacijas steig- 
ti įvairias medicinos ir sveikatos priežiūros įstaigas, skatina masinio pobū- 
džio sveikatingumo ir sanitarijos veiklą. 

Valstybė, siekdama pagerinti žmonių fizinę savijautą, plėtoja kūno 
kultūrą, remia masinę sporto veiklą. 

22 straipsnis 

Valstybė skatina meno ir literatūros, spaudos, radijo ir televizijos pro- 
gramų transliavimo, publikavimo ir platinimo paslaugų, bibliotekų, mu- 
ziejų, kultūros centrų ir kitų kultūros subjektų veiklą, skirtą tarnauti žmo- 
nėms ir socializmui, remia masinius kultūrinius renginius. 

Valstybė saugo vaizdingas ir istorinės reikšmės vietoves, vertingų kul- 
tūros paminklų ir reliktų ir kitų svarbių Kinijos istorijos elementų ir kul- 
tūros paveldą. 


23 straipsnis 

Valstybė remia visose srityse besispecializuojantį personalą, kuris tar- 
nauja socializmui, plečia intelektualų gretas, siekia suteikti jiems visišką 
laisvę ir sudaryti sąlygas reikštis socializmo modernizavimo tikslais. 


24 straipsnis 

Valstybė organizuoja kuriamąjį socialistinės visuomenės darbą, be- 
siremiantį aukštųjų idealų švietimu, etika, bendrųjų žinių prieinamumu, 
drausme, teisine sistema, laikantis bendrųjų elgesio taisyklių ir įsipareigo- 
jimų tarp įvairių miesto ir kaimo gyventojų. 

Valstybė gina tokias pilietines vertybes kaip meilė tėvynės tėvynei, 
žmonėms, darbui, mokslui, socializmui. Ji organizuoja žmonių patriotiz- 
moir kolektyvizmo, internacionalizmo ir komunizmo, dialektinio ir istori- 
nio materializmo švietimą, siekiant įveikti kapitalistines, feodalines ir kitas 
atgyvenusias idėjas. 


25 straipsnis 
Valstybė skatina šeimos planavimą derinant gyventojų skaičiaus augi- 
mą su ekonominės, socialinės raidos planais. 


26 straipsnis 

Valstybė saugo ir gerina ekologinę aplinką, kurioje žmonės gyvena, 
kontroliuoja taršą ir kitus bendruosius pavojus. 

Valstybė organizuoja ir skatina miškų įveisimą ir miškų apsaugą. 


27 straipsnis 

Siekiant nuolat gerinti darbo kokybę ir našumą bei kovoti su biuro- 
kratizmu, visos valstybinės institucijos vadovaujasi paprasto ir veiksmingo 
administravimo, atsakomybės už darbą, valdininkų mokymo bei jų veiklos 
vertinimo principais. 

Visos valstybinės institucijos ir valdininkai turi remtis žmonių para- 
ma, palaikyti glaudžius ryšius su jais, paisyti jų nuomonės ir pasiūlymų, 
pripažinti žmonių vykdomą jų atžvilgiu kontrolę, būti jiems naudingiems. 


28 straipsnis 

Valstybė palaiko viešąją tvarką ir slopina išdavikiškas ir kitokias nu- 
sikalstamas veikas, keliančias pavojų Valstybės saugumui; ji baudžia už 
nusikaltimus visuomenės saugumui, socialistinei ekonomikai ir kitokias 
nusikalstamas veiklas; kartu siekia perauklėja nusikaltėlius. 


29 straipsnis 

Kinijos Liaudies Respublikos ginkluotosios pajėgos priklauso liau- 
džiai. Jų užduotis - stiprinti Nacionalinę gynybą, priešintis agresijai, ginti 
tėvynę, saugoti žmonių taikų darbą, dalyvauti nacionalinėje pertvarkoje ir 
būti naudingiems žmonėms. 

Siekiant padidinti nacionalinės gynybos pajėgumą, Valstybė vykdo 
ginkluotųjų pajėgų pertvarką ir modernizavimą. 


30 straipsnis 

Kinijos Liaudies Respublika suskirstyta į šiuos administracinius vie- 
netus: 

(1) į provincijas, autonominius regionus ir Centrinei Vyriausybei tie- 
siogiai pavaldžias savivaldybes; 

(2) Provincijos ir autonominiai regionai yra suskirstyti į savarankiškas 
prefektūras, apskritis, autonomines apskritis ir miestus. 

(3) Apskritys ir autonominės apskritys skirstomos į miestelius, tauti- 
nius miestelius ir gyvenvietes. 

Centrinei Vyriausybei pavaldžios savivaldybės ir didieji miestai yra 
padalinti į rajonus ir apskritis. Autonominės prefektūros yra suskirstytos į 
apskritis, autonomines apskritis ir miestus. 

Visi autonominiai regionai, autonominės prefektūros ir autonominės 
apskritys yra aacionalinės autonominės zonos. 


31 straipsnis 

Esant reikalui, Valstybė gali nustatyti specialius administracinius regi- 
onus. Atsižvelgiant į tokių regionų specifines sąlygas, jiems administruoti 
Nacionalinis Liaudies Kongresas gali steigti atitinkamas institucijos, vei- 
kiančias įstatymo pagrindu. 

32 straipsnis 

Kinijos Liaudies Respublika gina įstatymu nustatytas užsieniečių tei- 
ses ir interesus Kinijos teritorijoje; užsieniečiai Kinijos teritorijoje privalo 
laikytis Kinijos Liaudies Respublikos įstatymų. 

Kinijos Liaudies Respublika gali suteikti politinį prieglobstį užsienie- 
čiams, jo prašantiems dėl politinių priežasčių. 


II SKYRIUS. Eundamentinės piliečių teisės ir pareigos 


33 straipsnis 

Visi asmenys, turintys Kinijos Liaudies Respublikos pilietybę, yra Ki- 
nijos Liaudies Respublikos piliečiai. 

Visi Kinijos Liaudies Respublikos piliečiai yra lygūs įstatymui. 

Valstybė gerbia ir saugo Žmogaus teises. 

Kiekvienas pilietis turi teises ir kartu privalo vykdyti Konstitucijos ir 
kitais įstatymais nustatytas pareigas. 


34 straipsnis 

Visi Kinijos Liaudies Respublikos piliečiai, sulaukė 18 metų amžiaus, 
turi teisę balsuoti ir būti renkami, nepriklausomai nuo tautybės, rasės, ly- 
ties, profesijos, šeimos, religinių įsitikinimų, išsilavinimo, turtinės padėties 
arba laikotarpio, praleisto šalyje, išskyrus asmenis, netekusius pagal įstaty- 
mą politinių teisių. 


35 straipsnis 
Kinijos Liaudies Respublikos piliečiai turi žodžio, spaudos, susirinki- 
mų, asociacijų, eitynių ir demonstracijų teisę. 


36 straipsnis 

Kinijos Liaudies Respublikos piliečiai turi tikėjimo laisvę. Nė viena 
Valstybės institucija, visuomeninė organizacija ar asmuo negali priversti 
piliečius išpažinti kurią nors religiją arba jos išsižadėti, arba kitaip diskri- 
minuoti piliečius, kurie išpažįsta ar neišpažįsta kurią nors religiją. 

Valstybė saugo įprastą religinę veiklą. Niekas negali, pasinaudojant 
religija, imtis veiklos, kuri sutrikdytų viešąją tvarką, paveiktų piliečių svei- 
katą ar kuria būtų kišamasi į Valstybės švietimo sistemą. 

Religinės įstaigos ir religiniai reikalai negali būti pagrindas vyrauti už- 
sienio subjektams. 

37 straipsnis 

Kinijos Liaudies Respublikos piliečių asmens laisvė yra neliečiama. 

Nė vienas pilietis negali būti suimtas kitaip, kaip tik gavus liaudies 
prokuratūros arba liaudies teismo sankciją, o skirti areštą turi teisę visuo- 
menės saugumo institucijos. 

Piliečių neteisėtas sulaikymas, įkalinimas arba kitomis priemonėmis 
asmens laisvės apribojimas yra uždrausti; neteisėtas piliečių apieškojimas 
yra draudžiamas. 


38 straipsnis 

Kinijos Liaudies Respublikos piliečių asmens orumas yra neliečiamas. 
Įžeidimas, šmeižtas, klaidingas kaltinimas arba apkaltinimas, nukreiptas 
prieš piliečius bet kokiomis priemonėmis, yra draudžiama. 


39 straipsnis 

Kinijos Liaudies Respublikos piliečių gyvenamosios vietos yra nelie- 
čiamos. Neteisėta krata arba įsibrovimas į piliečio gyvenamąsias patalpas 
yra draudžiama. 


40 straipsnis 

Kinijos Liaudies Respublikos piliečių laisvė ir korespondencijos pri- 
vatumas yra saugomi įstatymu. Jokia organizacija ar asmuo negali jokiu 
pretekstu pažeisti piliečių laisvės ir korespondencijos privatumo, išskyrus 
atvejus, kai piliečio atžvilgiu vykdomas baudžiamasis tyrimas ir visuome- 
nės saugumo ar prokuratūros institucijos leidžia įstatymo nustatyta tvarka 
cenzūruoti susirašinėjimą 


41 straipsnis 

Kinijos Liaudies Respublikos piliečiai turi teisę kritikuoti Valstybės 
institucijas ir valdininkus, teikti siūlymus jų veiklai pagerinti, atskleisti bet 
kurių Valstybės institucijų ar valdininkų pareigų nevykdymo, įstatymų pa- 
žeidimo faktus, bet draudžiama apšmeižti ar melagingai apkaltinti valsty- 
bės institucijas ar pareigūnus fabrikuojant ar iškraipant faktus. 

Atitinkama Valstybės institucija privalo atsakingai išsiaiškinti piliečių 
pateiktus faktus, nagrinėti skundus, kaltinimus ar demaskavimus. Niekas 
neturi teisės tokius skundus, kaltinimus ir demaskavimus nuslėpti ar tuo 
pagrindu imtis represijų prieš piliečius. 

Piliečiai, kurie patyrė nuostolių pažeidus jų pilietines teises dėl Vals- 
tybės institucijos ar pareigūno veiksmų, turi teisę į kompensaciją įstatymo 
numatyta tvarka. 


42 straipsnis 

Kinijos Liaudies Respublikos piliečiai turi teisę ir pareigą dirbti. 

Valstybė kuria įvairias sąlygas piliečiams įsidarbinti, rūpinasi darbuo- 
tojų sveikata, jų sauga darbo vietose, gerina darbo sąlygas, o augant gamy- 
bai didina darbo užmokestį ir socialines išmokas. 

Darbas yra kiekvieno pajėgiančio dirbti piliečio garbės reikalas. Visi 
valstybinių įmonių, miesto ir kaimo ekonominių kolektyvų darbo žmonės 
orientuojami žiūrėti į savo darbą kaip šalies šeimininkai. Valstybė skati- 
na socialistinį darbo lenktyniavimą, vertina ir apdovanoja pavyzdingus ir 
pažangius darbuotojus. Valstybė skatina piliečius savanoriškai dalyvauti 
visuomeninėje veikloje. 

Valstybė, prieš įdarbindama asmenis, siekia suteikti jiems reikiamą 
profesinį mokymą. 


43 straipsnis 
Darbo žmonės Kinijos Liaudies Respublikoje turi teisę į poilsį. 
Valstybė plečia poilsio ir jėgų atstatymo paslaugas darbo žmonėms ir 
nustato darbuotojams ir personalui darbo valandas ir atostogas. 


44 straipsnis 

Valstybė įstatymais nustato darbininkų, įmonių bei įstaigų darbuoto- 
jų, Valstybės institucijų tarnautojų išėjimo į pensiją sistemą. Į pensiją išėju- 
sių asmenų pragyvenimą užtikrina Valstybė ir visuomenė. 


45 straipsnis 

Kinijos Liaudies Respublikos piliečiai, sulaukę senatvės, susirgę ar 
tapę neįgalūs, turi teisę gauti iš Valstybės ir visuomenės materialinę pa- 
galbą. Tuo tikslu Valstybė plėtoja socialinį draudimą, socialinę pagalbą ir 
būtinas medicinos ir sveikatos priežiūros paslaugas. 

Valstybė ir visuomenė užtikrina ginkluotųjų pajėgų neįgaliesiems na- 
riams išlaikymą, teikia pensijas pasiaukojusiųjų šeimoms, o medicos pa- 
galbos pirmumą - kariškių šeimoms. 

Valstybė ir visuomenė padeda akliesiems, kurtiesiems ir kitiems nej- 
galiesiems piliečiams įsidarbinti, įgyti išsilavinimą ir gauti lėšų pragyventi. 

46 straipsnis 

Kinijos Liaudies Respublikos piliečiai turi teisę įsigyti išsilavinimą ir 
kartu jiems nustatoma pareiga siekti išsilavinimo. 

Valstybė skatina visapusišką moralinį, intelektualinį ir fizinį vaikų ir 
jaunimo vystymąsi. 


47 straipsnis 

Kinijos Liaudies Respublikos piliečiai turi teisę užsiimti moksliniais 
tyrimais, literatūros, meno ir kitokia kūrybine veikla. Valstybė skatina ir 
remia piliečių pastangas įsitraukti į mokymosi, mokslo, technologijų, lite- 
ratūros ir kitas kūrybines veiklas, tarnaujančias liaudies interesams. 


48 straipsnis 

Kinijos Liaudies Respublikoje moterys turi lygias teises su vyrais vi- 
sose gyvenimo sferose: politikoje, ekonomikoje, kultūroje, socialiniame ir 
šeimos gyvenime. 

Valstybė gina moterų teises ir interesus, taiko lygių teisių principą 
mokant atlyginimą, priimant į darbą, įsigyjant išsilavinimą. 


49 straipsnis 

Santuoka, šeima, motina ir vaikas yra saugomi Valstybės. 

Tiek vyras, tiek ir žmona turi pareigą planuoti šeimą. 

Tėvai turi pareigą auginti ir auklėti savo vaikus, kol jie yra nepilname- 
čiai, o išaugę vaikai - remti tėvus ir jiems padėti. 

Draudžiama pažeisti santuokos laisvę. Blogas elgesys su senais žmo- 
nėmis, moterimis ir vaikas yra draudžiamas. 


50 straipsnis 

Kinijos Liaudies Respublika gina užsienyje gyvenančių kinų įstatymu 
numatytas teises ir teisėtus interesus, saugo grįžusių į tėvynę kinų ir jų šei- 
mų narių įstatymu numatytas teises ir interesus. 


51 straipsnis 

Kinijos Liaudies Respublikos piliečiai, įgyvendindami savo laisves ir 
teises, privalo nesikėsinti į Valstybės, visuomenės, kolektyvo ar kitų pilie- 
čių įstatymu saugomas teises ir laisves. 

52 straipsnis 
Kinijos Liaudies Respublikos piliečių pareiga ginti šalies vientisumą ir 
visų jos tautybių vienybę. 


53 straipsnis 

Kinijos Liaudies Respublikos piliečiai turi laikytis Konstitucijos ir kitų 
įstatymų, saugoti Valstybės paslaptis, tausoti visuomenės turtą, laikytis 
darbo drausmės, viešosios tvarkos ir gerbti socialistinę etiką. 


54 straipsnis 

Kinijos Liaudies Respublikos piliečių pareiga užtikrinti tėvynės sau- 
gumą, garbę ir tėvynės interesus; jie privalo susilaikyti nuo žalingų tėvynės 
saugumui, garbei ir interesams veiksmų. 


55 straipsnis 

Kiekvieno Kinijos Liaudies Respublikos piliečio šventa pareiga ginti 
tėvynę ir atremti agresiją. 

Kinijos Liaudies Respublikos piliečiams yra garbės reikalas atlikti įstaty- 
mų tvarka nustatytą karinę tarnybą ir prisijungti prie atsargos kariuomenės. 


56 straipsnis 
Kinijos Liaudies Respublikos piliečių pareiga mokėti įstatymu nusta- 
tytus mokesčius. 


III SKYRIUS. Valstybės struktūra 
1 SKIRSNIS. Nacionalinis Liaudies Kongresas 


57 straipsnis 

Kinijos Liaudies Respublikos Nacionalinis Liaudies Kongresas yra 
aukščiausia Valstybinės valdžios institucija. Nuolat veikianti Kongreso ins- 
titucija yra Nacionalinio Liaudies Kongreso Nuolatinis Komitetas. 


58 straipsnis 
Nacionalinis Liaudies Kongresas ir jo Nuolatinis Komitetas vykdo 
valstybinę teisėkūros valdžią. 

59 straipsnis 

Nacionalinis Liaudies Kongresas susideda iš deputatų, kuriuos renka 
autonominiai regionai, Centrinei Vyriausybei tiesiogiai pavaldžios savi- 
valdybės, specialūs administraciniai regionai bei ginkluotųjų pajėgų pro- 
vincijos. Visoms tautinėms mažumoms yra suteikiama teisė būti tinkamai 
atstovaujamoms. 

Deputatų rinkimus į Nacionalinį Liaudies Kongresą vykdo Nacionali- 
nio Liaudies Kongreso Nuolatinis Komitetas. 

Nacionalinio Liaudies Kongreso narių skaičius ir jų išrinkimo tvarka 
nustatoma įstatymu. 


60 straipsnis 

Nacionalinis Liaudies Kongresas renkamas penkerių metų kadencijai. 

Nacionalinio Liaudies Kongreso Nuolatinis Komitetas turi užtikrin- 
ti, kad į naują Nacionalinio Liaudis Kongresą renkamų deputatų rinkimai 
būtų baigti likus dviem mėnesiams iki esamo Nacionalinio Liaudies Kon- 
greso kadencijos pabaigos. Ypatingoms aplinkybėms susiklosčius, tokių 
rinkimų terminas gali būti atidėtas, o veikiančio Nacionalinio Liaudies 
Kongreso kadencija pratęsiama, jei tam pritaria du trečdaliai visų tuo metu 
veikiančio Nacionalinio Liaudies Kongreso Nuolatinio Komiteto narių. 
Naujo Nacionalinio Liaudies Kongreso narių rinkimai turi būti baigti per 
vienerius metus po to, kai išnyko ypatingos aplinkybės. 


61 straipsnis 
Nacionalinis Liaudies Kongresas renkasi į sesiją kartą per metus, ir ją 
šaukia Nuolatinis Komitetas. Nacionalinio Liaudies Kongreso sesija gali 
būti sušaukta bet kuriuo metu Nuolatinio Komiteto sprendimu arba kai 
tai siūlo daugiau kaip 1/5 dalis Nacionalinio Liaudies Kongreso deputatų. 
Kai Nacionalinis Liaudies Kongresas susirenka, jis išrenka Prezidiu- 
mą sesijoms vesti. 


62 straipsnis 

Nacionalinis Liaudies Kongresas vykdo šias funkcijas ir įgaliojimus: 

(1) iš dalies keičia Konstituciją; 

(2) prižiūri Konstitucijos vykdymą; 

(3) priima ir keičia pagrindinius įstatymus, reglamentuojančius veikų 
baudžiamumo, civilinių reikalų tvarkymo, Valstybės institucijų organiza- 
vimo ir kitus klausimus; 


249 


PASAULIO VALSTYBIŲ KONSTITUCIJOS | Kinijos Liaudies Respublika 


(4) išrenka Kinijos Liaudies Respublikos Prezidentą ir prezidento pa- 
vaduotoją; 

(5) išrinkus Kinijos Liaudies Respublikos Prezidentą, siūlomos Vals- 
tybės Tarybos premjero ir premjero pavaduotojo, Valstybės Tarybos narių, 
ministrų, atsakingų ministerijų ar komisijų, generalinio auditoriaus, o iš- 
rinkus premjerą - Valstybės Tarybos generalinio sekretoriaus kandidatūros; 

(6) renka Centrinės karinės komisijos pirmininką ir tos komisijos na- 
rius; 

(7) išrenka Aukščiausiojo Liaudies Teismo pirmininką; 

(8) išrenka Aukščiausiosios liaudies prokuratūros generalinį proku- 
rorą; 

(9) nagrinėja ir tvirtina nacionalinį ekonomikos ir socialinės plėtros 
planą bei plano įvykdymo ataskaitą; 

(10) nagrinėja ir tvirtina Valstybės biudžetą ir jo vykdymo ataskaitą; 

(11) keičia arba panaikina netinkamus Nacionalinio Liaudies Kongre- 
so Nuolatinio Komiteto sprendimus; 

(12) patvirtina provincijų, autonominių regionų ir Centriniai Vyriau- 
sybei tiesiogiai pavaldžių savivaldybių kūrimą; 

(13) sprendžia specialių administracinių regionų ir sistemų įsteigimo 
klausimus; 

(14) sprendžia karo ir taikos klausimus; 

(15) kaip aukščiausia valstybinės valdžios institucija vykdo ir kitas 
funkcijas bei įgaliojimus. 


63 straipsnis 

Nacionalinis Liaudies Kongresas turi teisę pašalinti iš pareigų šiuos 
asmenis: 

(1) Kinijos Liaudies Respublikos Prezidentą ir viceprezidentus; 

(2) Premjerą, premjero pavaduotoją, Valstybės Tarybos narius, minis- 
trus, atsakingus už ministerijas ar komisijas, generalinį auditorių ir Valsty- 
bės Tarybos generalinį sekretorių; 

(3) Centrinės karinės komisijos premjerą ir kitus Komisijos narius; 

(4) Aukščiausiojo Liaudies Teismo prezidentą; 

(5) Aukščiausiosios liaudies prokuratūros generalinį prokurorą. 


64 straipsnis 
Konstitucijos pakeitimus turi teisę siūlyti Nacionalinio Liaudies Kon- 
greso Nuolatinis Komitetas arba daugiau nei vienas penktadalis Nacionali- 

nio Liaudies Kongreso deputatų. Siūlomi pakeitimai priimami, jei už juos 
balsavo daugiau nei du trečdaliai visų Kongreso deputatų. 

Įstatymai ir nutarimai turi būti priimami visų Nacionalinio Liaudies 
Kongreso deputatų balsų dauguma. 


65 straipsnis 

Nacionalinio Liaudies Kongreso Nuolatinį Komitetą sudaro: 

pirmininkas; 

pirmininko pavaduotojai; 

generalinis sekretorius ir nariai. 

Garantuojama mažumos tautybių teisė turėti savo atstovus Nacionali- 
nio Liaudies Kongreso Nuolatiniame Komitete. 

Nacionalinis Liaudies Kongresas renka Nuolatinio Komiteto narius ir 
turi teisę juos atšaukti. 

Niekas iš Nacionalinio Liaudies Kongreso Nuolatinio Komiteto narių 
negali eiti pareigų jokioje kitoje Valstybės administracijos, teismo ar pro- 
kuratūros institucijoje. 


66 straipsnis 

Nacionalinio Liaudies Kongreso Nuolatinis Komitetas renkamas tam 
pačiam laikotarpiui kaip ir Nacionalinis Liaudies Kongresas; jis vykdo 
savo funkcijas ir įgaliojimus, kol naujai suformuotas Nacionalinis Liaudies 
Kongresas išrenka naują Nuolatinį Komitetą. 

Nuolatinio Komiteto pirmininkas ir vicepirmininkai gali būti išrinkti 
ne daugiau kaip dviem kadencijoms iš eilės. 


67 straipsnis 

Nacionalinio Liaudies Kongreso Nuolatinis Komitetas vykdo šias 
funkcijas ir įgaliojimus: 

(1) aiškina Konstituciją ir prižiūri jos vykdymą; 

(2) priima ir iš dalies keičia teisės aktus, išskyrus tuos, kurie turėtų 
būti priimti Nacionalinio Liaudies Kongreso; 

(3) tarp Nacionalinio Liaudies Kongreso sesijų iš dalies papildo ir pa- 
keičia Nacionalinio Liaudies Kongreso priimtus įstatymus, nepažeidžiant 
tų įstatymų esmės (pagrindinių principų); 

(4) aiškina įstatymus; 

(5) tarp Nacionalinio Liaudies Kongreso sesijų įveda ir patvirtina kai 
kuriuos šalies ekonominės ir socialinės plėtros plano ar Valstybės biudžeto 

patikslinimus, paaiškėjus įgyvendinimo metu jų būtinybei. 

(6) prižiūri Valstybės Tarybos, Centrinės karinės komisijos, Aukš- 
čiausiojo Liaudies Teismo ir Aukščiausiosos liaudies prokuratūros darbą; 

(7) panaikina Valstybės Tarybos administracinius reglamentus, 
sprendimus ar įsakymus, neatitinkančius Konstitucijos ar kitų teisės aktų; 

(8) naikina provincijų, autonominių regionų ir Centrinei Vyriausybei 
pavaldžių savivaldybių vietinius reglamentus arba sprendimus, prieštarau- 
jančius Konstitucijai, įstatymams ar kitiems teisės aktams; 

(9) tarp Nacionalinio Liaudies Kongreso sesijų teikia Valstybės Ta- 
rybos premjerui atsakingų ministerijų ar komisijų, generalinio auditorius 
arba Valstybės Tarybos generalinio sekretoriaus kandidatūras; 

(10) tarp Nacionalinio Liaudies Kongreso sesijų teikia Centrinės kari- 
nės komisijos narių kandidatūras; iš pateiktų kandidatų Komisijos nariais 
skiria tos Komisijos pirmininkas. 

(11) pagal Aukščiausiojo Liaudies Teismo pirmininko rekomendaciją 
skiria arba atkleidžia Aukščiausiojo Liaudies Teismo vicepirmininkus ir 
teisėjus, Teisėjų komiteto narius ir Karo teismo prezidentą; 

(12) pagal Aukščiausiosios liaudies prokuratūros generalinio proku- 
roro rekomendaciją paskiria arba atleidžia generalinio prokuroro pava- 
duotojus ir Aukščiausiosios liaudies prokuratūros prokurorus, prokuratū- 
ros komiteto narius ir vyriausiąjį Karo prokuratūros prokurorą ir patvir- 
tina provincijų, autonominių regionų ir Centrinei Vyriausybei tiesiogiai 
pavaldžių savivaldybių prokurorus; 

(13) skiria ir atšaukia įgaliotus atstovus užsieniui; 

(14) ratifikuoja arba panaikina sutartis su užsienio valstybėmis, 

(15) steigia titulų sistemas, karinių ir diplomatinių darbuotojų laips- 
nius ir kitus specifinius titulus ir laipsnius; 

(16) steigia Valstybės medalius ir garbės vardus, priima sprendimą dėl 
jų suteikimo; 

(17) sprendžia malonės suteikimo klausimus; 

(18) tarp Nacionalinio Liaudies Kongreso sesijų priima sprendimus 
dėl karo padėties paskelbimo šalies ginkluoto užpuolio atveju arba dėl tarp- 
tautinių įsipareigojimų vykdymo bendros gynybos prieš agresiją atveju; 

(19) skelbia visuotinę arba dalinę mobilizaciją; 

(20) skelbia nepaprastąją padėtį visoje šalies teritorijoje ar konkrečio- 
se provincijose, autonominiuose regionuose arba Centrinei Vyriausybei 
tiesiogiai pavaldžiose savivaldybėse, 

(21) pavedus Nacionaliniam Liaudies Kongresui vykdo ir kitas funk- 
cijas bei įgaliojimus. 


68 straipsnis 

Nacionalinio Liaudies Kongreso Nuolatinio Komiteto pirmininkas 
vadovauja Nuolatinio Komiteto darbui ir šaukia posėdžius. Pirmininko 
pavaduotojai ir generalinis sekretorius padeda pirmininkui atlikti jo par- 
eigas. 

Pirmininkas, pirmininko pavaduotojai ir generalinis sekretorius su- 
daro Pirmininkų tarybą, kuri organizuoja kasdieninę Nacionalinio Liau- 
dies Kongreso Nuolatinio Komiteto veiklą. 


69 straipsnis 
Nacionalinio Liaudies Kongreso Nuolatinis Komitetas yra atskaitin- 
gas Nacionaliniam Liaudies Kongresui ir Kongresui teikia ataskaitas. 


70 straipsnis 

Nacionalinis Liaudies Kongresas steigia tautybių komitetą, Įstatymų 
komitetą, Finansų ir ekonomikos komitetą, Švietimo, mokslo, kultūros ir 
visuomenės sveikatos komitetą, Užsienio reikalų, Užsienio kinų komite- 
tą bei kitus specialius komitetus, kurie yra būtini. Kai nevyksta Kongreso 
sesijos, šie specialūs komitetai dirba vadovaujami Nacionalinio Liaudies 
Kongreso Nuolatinio Komiteto. 

Specialūs komitetai išnagrinėja, apsvarsto ir parengia atitinkamus 
įstatymų ir rezoliucijų projektus, vadovaujant Nacionaliniam Liaudies 
Kongresui ir jo Nuolatiniam Komitetui. 


71 straipsnis 

Nacionalinis Liaudies Kongresas ir jo Nuolatinis Komitetas turi teisę, 
esant reikalui, paskirti tyrimo komitetus konkretiems klausimams ir, atsi- 
žvelgiant į jų ataskaitas, priimti atitinkamus nutarimus. 

Visos valstybinės institucijos, visuomeninės organizacijos ir piliečiai 
privalo teikti visą reikiamą informaciją tyrimo komitetams, atliekantiems 
tyrimus. 


72 straipsnis 
Nacionalinio Liaudies Kongreso deputatai ir Nuolatinio Komiteto 
nariai turi teisę, laikantis įstatymų nustatytų procedūrų, pateikti įstatymo 

projektus ir pasiūlymus, atitinkamus Nacionalinio Liaudies Kongreso ir jo 
Nuolatinio Komiteto veiklos funkcijas ir įgaliojimus. 


73 straipsnis 

Nacionalinio Liaudies Kongreso delegatai ir Nuolatinio Komiteto na- 
riai turi teisę Kongreso sesijų metu ir Komiteto posėdžių metu kelti klausi- 
mus Valstybės Tarybai, Valstybės Tarybos ministerijoms ir komisijoms, o 
šios įstatymų nustatyta tvarka privalo atsakingai atsakyta į tuos klausimus. 


74 straipsnis 

Nacionalinio Liaudies Kongreso deputatai negali būti suimti arba pa- 
traukti baudžiamojon atsakomybėn be veikiančio Nacionalinio Liaudies 
Kongreso prezidiumo pritarimo arba, jei nevyksta Nacionalinio Liaudies 
Kongreso sesijos, be Nuolatinio Komitetas sutikimo. 


75 straipsnis 


Nacionalinio Liaudies Kongreso deputatai negali būti patraukti teisi- 
nėn atsakomybėn už savo pasisakymus ar balsavimą posėdžiuose. 


76 straipsnis 

Nacionalinio Liaudies Kongreso deputatai savo visuomenine, gamy- 
bine ir kitokia veikla privalo rodyti pavyzdį gerbiant Konstituciją ir įsta- 
tymus, saugoti Valstybės paslaptį, talkinti vykdant Konstituciją bei kitus 
teisės aktus. 

Nacionalinio Liaudies Kongreso deputatai privalo palaikyti glaudžius 
ryšius su juos išrinkusiais gyventojais pagal rinkimų geografines vietoves, 
paisyti ir perteikti jų nuomonę ir poreikius, nuoširdžiai dirbti jų atstova- 
vimo darbą. 


77 straipsnis 

Nacionalinio Liaudies Kongreso deputatai yra kontroliuojami tų vie- 
netų, kurie juos išrinko. Rinkimų vienetai turi teisę įstatymų nustatyta 
tvarka atšaukti savo išrinktus delegatus. 


78 straipsnis 


Nacionalinio Liaudies Kongreso ir jo Nuolatinio Komiteto veiklos or- 
ganizavimas ir darbo procedūros yra nustatomos įstatymu. 

2 SKIRSNIS. Kinijos Liaudies Respublikos Prezidentas 


79 straipsnis 

Nacionalinis Liaudies Kongresas renka Kinijos Liaudies Respublikos 
Prezidentą ir viceprezidentus. 

Kinijos Liaudies Respublikos Prezidentu ar viceprezidentu turi teisę 
būti reankami Kinijos Liaudies Respublikos piliečiai, turintys aktyviąją ir 
pasyviąją rinkimų teisę ir kuriems yra sukakę 45 metai. 

Kinijos Liaudies Respublikos Prezidento ir viceprezidento kadencija 
yra tokia pat kaip ir Nacionalinio Liaudies Kongreso, jie gali dirbti ne dau- 
giau kaip dvi kadencijas iš eilės. 


80 straipsnis 

Kinijos Liaudies Respublikos Prezidentas, vadovaudamasis Nacio- 
nalinio Liaudies Kongreso ir jo Nuolatinio Komiteto sprendimais, skelbia 
įstatymus, skiria ir atleidžia premjerą, vicepremjerus, Valstybės Tarybos 
narius, atsakingų ministerijų ar komisijų ministrus, generalinį auditorių ir 
Valstybės Tarybos generalinį sekretorių; suteikia valstybinius medalius ir 
garbės vardus; leidžia įsakymus dėl malonės suteikimo; skelbia nepapras- 
tąją padėtį, karo padėtį ir mobilizaciją. 


81 straipsnis 

Kinijos Liaudies Respublikos vardu Kinijos Liaudies Respublikos Pre- 
zidentas užsiima veikla, susijusia su Valstybės reikalais, priima užsienio 
diplomatinius atstovus ir, vykdydamas Nacionalinio Liaudies Kongreso 
Nuolatinio Komiteto sprendimus, skiria arba atšaukia įgaliotuosius atsto- 
vus užsienyje ir ratifikuoja arba panaikina sutartis ir susitarimus su užsie- 
nio valstybėmis. 


82 straipsnis 

Kinijos Liaudies Respublikos viceprezidentas padeda Prezidentui 
vykdyti pareigas. 

Kinijos Liaudies Respublikos viceprezidentas vykdo Prezidento jam 
pavestus funkcijas ir įgaliojimus. 

83 straipsnis 

Kinijos Liaudies Respublikos Prezidentas ir viceprezidentas vykdo 
savo funkcijas ir įgaliojimus tol, kol naujo Nacionalinio Liaudies Kongreso 
išrinktas Prezidentas ir viceprezidentai pradeda eiti pareigas. 

84 straipsnis 

Tais atvejais, kai Kinijos Liaudies Respublikos Prezidento pareigybė 
tampa laisva, jį pakeičia viceprezidentas. 

Tais atvejais, kai Kinijos Liaudies Respublikos viceprezidento pareigy- 
bė tampa laisva, Nacionalinis Liaudies Kongresas išrenka naują viceprezi- 
dentą laisvai vietai užpildyti. 

Tais atvejais, kai Kinijos Liaudies Respublikos Prezidento ir vicepre- 
zidento pareigybės tampa laisvos, Nacionalinis Liaudies Kongresas išren- 
ka naują Prezidentą ir viceprezidentą. Prieš šiuos rinkimus Nacionalinio 
Liaudies Kongreso Nuolatinio Komiteto pirmininkas laikinai eina Kinijos 
Liaudies Respublikos Prezidento pareigas. 


3 SKIRSNIS. Valstybės Taryba 


85 straipsnis 

Kinijos Liaudies Respublikos Valstybės Taryba, kaip pagrindinė liau- 
dies vyriausybė, yra aukščiausios valstybinės valdžios vykdomoji institu- 
cija. 


86 straipsnis 

Valstybės Tarybą sudaro: 

premjeras; 

vicepremjerai; 

Valstybinės Tarybos nariai; 

Ministrai, atsakingi už ministerijas; 

Ministrai, atsakingi už komisijas; 

generalinis auditorius; ir 

generalinis sekretorius. 

Premjerui tenka atsakomybė už Valstybės Tarybos darbą. Ministrai 
prisiima bendrą atsakomybę už ministerijų ir komisijų darbą. Valstybės 
Tarybos struktūra nustatyta įstatymu. 

87 straipsnis 

Valstybės Tarybos kadencija yra tokia pati, kaip ir Nacionalinio Liau- 
dies Kongreso. 

Premjeras, vicepremjerai ir Valstybės Tarybos nariai gali eiti pareigas 
ne daugiau kaip dvi kadencijas iš eilės. 


88 straipsnis 

Premjeras vadovauja Valstybės Tarybos darbui. Vicepremjerai ir Vals- 
tybės Tarybos nariai padeda premjerui eiti pareigas. 

Valstybės Tarybos vykdomuosiuose posėdžiuose turi dalyvauti prem- 
jeras, vicepremjerai, Valstybės Tarybos nariai ir Valstybės Tarybos genera- 
linis sekretoriaus. 

Premjeras kviečia Valstybės Tarybos vykdomuosius ir plenarinius po- 
sėdžius ir jiems pirmininkauja. 


89 straipsnis 

Valstybės Taryba vykdo šias funkcijas ir įgaliojimus: 

(1) remiantis Konstitucija ir kitais teisės aktais, vykdo administracinį 
reguliavimą, nustato jo priemones, priima sprendimus bei įsakymus; 

(2) teikia siūlymus Nacionalinio Liaudies Kongresui ar jo Nuolati- 
niam Komitetui; 

(3) nustato Valstybės Tarybos ministerijoms ir komisijoms užduotis 
ir pareigas, vieningai vadovauja ministerijų ir komisijų darbui ir kitokiam 
administraciniam darbui, kuris nepatenka į ministerijų ir komisijų atsako- 
mybės ribas; 

(4) užtikrina vieningą Valstybės administravimo vadovavimą šalyje, 
nustato įgaliojimų ir funkcijų padalijimo tarp Centrinės Vyriausybės ir 
Valstybės administravimo institucijų provincijose, autonominiuose regio- 
nuose, Centrinei Vyriausybei tiesiogiai pavaldžiose savivaldybėse; 

(5) parengia ir įgyvendina šalies ekonomikos ir socialinės plėtros bei 
Valstybės biudžeto planus; 

(6) sprendžia ir administruoja ekonominius, miesto ir kaimo plėtros 
reikalus; 

(7) sprendžia ir tvarko švietimo, mokslo, kultūros, visuomenės sveika- 
tos, kūno kultūros ir šeimos planavimo reikalus; 

(8) sprendžia ir administruoja civilinių reikalų, visuomenės saugumo, 
teismų administravimo reikalus ir kitus su tuo susijusius klausimus, vykdo 
priimtų sprendimų priežiūrą; 

(9) tvarko užsienio reikalus ir sudaro sutartis bei susitarimus su už- 
sienio valstybėmis; 

(10) vadovauja krašto apsaugai; 

(11) sprendžia skirtingų tautybių sąveikos klausimus, užtikrina tau- 
tinių mažumų lygias teises ir garantuoja jų teisę turėti savo nacionalines 
autonomines sritis; 

(12) saugo užsienyje gyvenančių Kinijos piliečių teises ir teisėtus inte- 
resus, taip pat grįžtančių iš užsienio kinų šeimų narių įstatymu nustatytas 
teises ir interesus; 

(13) keičia arba panaikina netinkamus ministerijų ar komisijų išleis- 
tus vykdomuosius raštus, direktyvas ir reglamentus, taip pat neteisėtus 
įvairaus lygmens Valstybės administravimo vietos valdžios išleistus spren- 
dimus ir įsakymus; 

(14) patvirtina provincijų, autonominių regionų ir savivaldybių, tie- 
siogiai pavaldžių centrinei valdžiai, geografinį pasiskirstymą ir tvirtina 
autonominės prefektūros, apskričių, autonominių apskričių ir miestų stei- 
gimą bei geografinį pasiskirstymą; 

(15) įstatymų nustatyta tvarka priima sprendimą dėl nepaprastosios 
padėties paskelbimo Centrinei Vyriausybei tiesiogiai pavaldžiose savival- 
dybėse provincijose, autonominiuose regionuose; 

(16) priima sprendimus dėl administracinių regionų dydžio; įstatymų 
nustatyta tvarka skiria arba atšaukia administracijos pareigūnus, organi- 
zuoja jų mokymus, vertina jų veiklos rezultatus ir skiria apdovanojimus 
arba nuobaudas; 

(17) vykdo Nacionalinio Liaudies Kongreso arba Nuolatinio Komite- 
to paskirtas funkcijas bei įgaliojimus. 


90 straipsnis 

Valstybės Tarybos ministerijų ar komisijų ministrai yra atsakingi už 
atitinkamų departamentų darbą, jie šaukia savo ministerijų darbuotojų 
susirinkimus ar komisijų bendruosius ir vykdomuosius posėdžius tų pa- 
dalinių pagrindinėms darbo problemoms aptarti ir pirmininkauja posė- 
džiams. 

Ministerijos ir komisijos, remiantis Valstybės Tarybos teisės aktais ir 
administracinėmis nuorodomis, pagal savo kompetenciją leidžia įsaky- 
mus, direktyvas ir reglamentus, nutarimus ir nutartis. 

91 straipsnis 

Valstybės Taryba steigia audito instituciją, skirtą atlikti visų Valstybės 
Tarybos departamentų ir savivaldybių, Valstybės finansinių ir monetarinių 
organizacijų, įmonių ir įstaigų pajamų ir išlaidų patikrą. 

Audito institucija vykdo savo įgaliojimus vadovaujama Valstybės Ta- 
rybos Premjero ir laikydamasi įstatymų; jokios administracinės instituci- 
jos, visuomeninės organizacijos ar asmenys neturi teisės trukdyti jai vyk- 
dyti savo funkcijas. 


92 straipsnis 
Valstybės Taryba už savo veiklą atsiskaito Nacionaliniam Liaudies 
Kongresui, o tarp sesijų - jo Nuolatiniam Komitetui. 


4 SKIRSNIS. Centrinės karinės komisijos 


93 straipsnis 

Kinijos Liaudies Respublikos centrinė karinė komisija vadovauja ša- 
lies ginkluotosioms pajėgoms. 

Centrinę karinę komisiją sudaro: 

pirmininkas; 

pirmininko pavaduotojai ir nariai. 

Pirmininkas prisiima bendrą atsakomybę už Centrinės karinės komi- 
sijos darbą. 

Centrinės karinės komisijos kadencija yra tokia pat, kaip ir Naciona- 
linio Liaudies Kongreso. 


94 straipsnis 
Centrinės karinės komisijos pirmininkas atsiskaito Nacionaliniam 
Liaudies Kongresui. 


5 SKIRSNIS. Vietiniai liaudies kongresai ir įvairių lygmenų vietos 
liaudies vyriausybės 


95 straipsnis 


Liaudies kongresai ir liaudies vyriausybės kuriamos Centrinei Vyriau- 
sybei tiesiogiai pavaldžiose provincijose, savivaldybėse, apskrityse, mies- 

tuose, savivaldybių rajonuose, miesteliuose, tautiškuose miesteliuose ir 
miestuose. 

Įvairaus lygmens vietinių liaudies kongresų ir vietinių liaudies vyriau- 
sybių organizavimą nustato įstatymas. 

Savivaldos institucijos yra steigiamos autonominiuose regionuose, 
autonominėse prefektūrose ir autonominėse apskrityse. Savivaldos institu- 
cijų veiklos organizavimas ir veiklos procedūros nustatomos pagal Konsti- 
tucijos III skyriaus 5 ir 6 skirsnių pagrindinius principus. 


96 straipsnis 

Įvairaus lygmens vietiniai liaudies kongresai yra vietos valdžios ins- 
titucijos. 

Apskrities arba aukštesnio lygmens vietiniai liaudies kongresai steigia 
nuolatinius komitetus. 


97 straipsnis 

Centrinei Vyriausybei tiesiogiai pavaldžių provincijų, savivaldybių, 
miestų, suskirstytų į rajonus, liaudies kongresų deputatus renka artimiau- 
siai žemesnio lygio liaudies kongresai; apskričių, miestų, nesuskirstytų į ra- 
jonus, rajonų savivaldybių, miestelių, tautinių miestelių ir miestų liaudies 
kongreso deputatus tiesiogiai renka rinkėjai. 

Įvairaus lygmens vietinių liaudies kongresų deputatų skaičių, jų išrin- 
kimo tvarką nustato įstatymas. 


98 straipsnis 
Įvairių lygmenų vietinių liaudies kongresų kadencija yra penkeri metai. 


99 straipsnis 

Konstitucijos, kitų įstatymų bei administracinių taisyklių laikymąsi ir 
įgyvendinimą atitinkamoje administracinėje teritorijoje užtikrina įvairaus 
lygmens vietiniai liaudies kongresai. Neviršydami įstatymais numatytos 
kompetencijos ribų, jie priima sprendimus dėl vietos ekonominio, kultūri- 
nio vystymosi bei viešųjų paslaugų plėtros planų. 

Apskrities arba aukštesnio lygmens vietiniai liaudies kongresai nagrinėja 
ir patvirtina atitinkamų administracinių teritorijų ekonominės ir socialinės 
plėtros ir biudžetų planus bei tų planų įgyvendinimo ataskaitas. Jie turi teisę 
pakeisti arba panaikinti savo nuolatinių komitetų netinkamus sprendimus. 

Tautinių miestelių liaudies kongresai pagal įstatymu numatytą kom- 

petenciją turi teisę imtis konkrečių priemonių tautiniams poreikiams įgy- 
vendinti. 


100 straipsnis 

Centrinei Vyriausybei tiesiogiai pavaldžių provincijų ir savivaldy- 
bių liaudies kongresai, jų nuolatiniai komitetai turi teisę priimti vietinės 
reikšmės taisykles, kurios neturi prieštarauti Konstitucijai, įstatymams bei 
kitiems teisės aktams. Siekiant išvengti neaiškumo, apie tokias priimtas 
vietinės reikšmės taisykles (reglamentus) šie komitetai privalo informuoti 
Nacionalinio Liaudies Kongreso Nuolatinį Komitetą. 


101 straipsnis 

Vietos liaudies kongresai turi teisę rinkti ir atšaukti jų kompetencijai 
priklausančius valdytojus ir valdytojų pavaduotojus arba merus ir merų 
pavaduotojus, arba apskričių, rajonų, gyvenviečių ir miestų viršininkus ir 
viršininkų pavaduotojus. 

Apskrities arba aukštesnio lygmens vietos liaudies kongresai turi teisę 
rinkti ir atšaukti liaudies teismų pirmininkus ir liaudies prokuratūros vy- 
riausiuosius prokurorus. Apie liaudies prokuratūros vyriausiųjų prokurorų 
išrinkimą arba jų atšaukimą šie kongresai privalo pranešti aukštesnio ly- 
gmens liaudies prokuratūros vyriausiajam prokurorui, kad šis informuotų 
liaudies kongresų nuolatinius komitetus, kuriuose šie sprendimai yra tvir- 
tinami. 


102 straipsnis 

Centrinei Vyriausybei tiesiogiai pavaldžių provincijų, savivaldybių, 
miestų padalintų į rajonus, liaudies kongresų delegatai yra prižiūrimi tų 
subjektų, kurie juos išrinko. Apskričių, miestų, kurie neturi rajoninio pa- 
dalijimo, rajonų savivaldybių, seniūnijų, tautinių miestelių ir gyvenviečių 
liaudies kongresų deputatai atsiskaito savo rinkėjams. 

Subjektai, kurie išrenka deputatus į įvairaus lygmens vietinius liaudies 


kongresus, turi teisę įstatymų nustatyta tvarka atšaukti deputatus. 


103 straipsnis 

Vietinio liaudies kongreso nuolatinis komitetas arba toks pat aukštes- 
nio lygmens apskrities nuolatinis komitetas, sudarytas iš pirmininko, pir- 
mininko pavaduotojo, narių, už savo veiklą atsiskaito atitinkamo lygmens 
liaudies kongresui. 

Vietinis liaudies kongresas arba toks pat aukštesnio lygmens apskri- 
ties komitetas turi teisę rinkti ir atšaukti savo nuolatinio komiteto narius. 

Niekas iš vietinio liaudies kongreso nuolatinio komiteto arba aukš- 
tesnio apskrities lygio nuolatinio komiteto narių neturi teisės eiti pareigų 
Valstybės administracijos, teismo ir prokuratūros institucijose. 


104 straipsnis 

Vietinio liaudies kongreso nuolatinis komitetas arba toks pat aukštes- 
nio lygmens apskričių nuolatinis komitetas svarsto ir priima sprendimus 
visais svarbiausiais tos administracinės teritorijos gyvenimo klausimais, 
taip pat prižiūri atitinkamo lygmens liaudies vyriausybės, liaudies teismo 
ir liaudies prokuratūros veiklą, panaikina atitinkamo lygmens liaudies vy- 
riausybės neteisėtus sprendimus ir įsakymus, taip pat žemesnio lygmens 
liaudies kongreso neteisėtus nutarimus; pagal įstatymo nustatytą kompe- 
tenciją skiria ar atšaukia valstybės institucijų pareigūnus. Tarp atitinkamo 
lygmens liaudies kongreso sesijų atskirus liaudies kongreso deputatus at- 
šaukia ir naujus deputatus laisvoms vietoms liaudies kongrese užimti ren- 
ka vietinio liaudies kongreso nuolatinis komitetas. 


105 straipsnis 

Įvairaus lygmens vietos liaudies vyriausybės yra sudaromos tiek vals- 
tybinės valdžios, tiek ir Valstybės administracijos, vietos savivaldos vykdo- 
mųjų institucijų lygmeniu. 

Apskričių, rajonų, gyvenviečių ir miestų valdytojai, merai ir viršinin- 
kai prisiima visą atsakomybę už įvairaus lygmens vietos liaudies vyriau- 
sybes. 


106 straipsnis 


Įvairaus lygmens vietos liaudies vyriausybių kadencija yra tokia pat, 
kaip ir atitinkamo lygmens liaudies kongresų kadencija. 


107 straipsnis 

Pagal įstatymo nustatytą kompetenciją atitinkamo lygmens vietos 
liaudies vyriausybės administruoja ekonomikos, švietimo, mokslo, kultū- 
ros, visuomenės sveikatos, kūno kultūros, miestų ir kaimo plėtros, finan- 
sų, viešojo saugumo, civilinio gyvenimo, tautybių reikalus, taip pat vykdo 
atitinkamoje administracinėje teritorijoje teismų administravimo, šeimos 
planavimo priežiūrą; leidžia nutarimus ir įsakymus; skiria arba atšaukia 

administracijos tarnautojus, kelia jų kvalifikaciją, vertina jų darbo efekty- 
vumą, juos apdovanoja ar baudžia. 

Gyvenviečių, tautinių miestelių ir miestų liaudies vyriausybės vyk- 
do atitinkamo lygmens liaudies kongresų rezoliucijas, taip pat aukštesnio 
lygmens Valstybės administracinių institucijų nutarimus ir įsakymus bei 
administruoja atitinkamas administracines teritorijas. 

Provincijų ir savivaldybių, tiesiogiai pavaldžių Centrinei Vyriausybei, 
liaudies vyriausybės priima nutarimus dėl gyvenviečių, tautinių miestelių 
ir miestų įsisteigimo ir geografinio padalijimo. 


108 straipsnis 

Vietos liaudies vyriausybės ar aukštesnio apskrities lygmens liaudies 
vyriausybės vadovauja joms pavaldžių departamentų ir žemesnio lygmens 
liaudies vyriausybių darbui, turi teisę pakeisti arba panaikinti netinkamus 
joms pavaldžių departamentų ir žemesnio lygmens liaudies vyriausybių 
sprendimus. 


109 straipsnis 

Vietos liaudies vyriausybės arba aukštesnio apskričių lygmens liaudies 
vyriausybės steigia audito institucijas, kurios yra nepriklausomos, įstaty- 
mų nustatyta tvarka atlieka auditą, atsiskaito atitinkamo lygmens liaudies 
vyriausybei ir aukštesnio lygmens audito įstaigai. 


110 straipsnis 

Įvairaus lygmens vietinės liaudies vyriausybės teikia ataskaitas apie 
savo veiklą atitinkamo lygmens liaudies kongresams. Kai nevyksta liaudies 
kongresų sesijos, vietinės liaudies vyriausybės teikia ataskaitas apie savo 
veiklą atitinkamo lygmens liaudies kongresų nuolatiniams komitetams. 

Įvairaus lygmens vietos liaudies vyriausybės teikia ataskaitas apie 
savo veiklą aukštesnio lygmens Valstybės administracinėms institucijoms. 
Esant visoje šalyje vieningam Valstybės Tarybos vadovavimui, įvairaus ly- 
gmens vietos liaudies vyriausybės yra Valstybės administracinės instituci- 
jos, pavaldžios Valstybės Tarybai. 


111 straipsnis 

Gyventojų ir kaimų komitetai, įsteigti miesto ir kaimo gyventojų pa- 
gal jų gyvenamąją vietą, yra stambios vietinio lygmens savivaldos organi- 
zacijos. Tokių komitetų pirmininkus, pirmininkų pavaduotojus ir narius 

renka gyventojai. Santykius tarp gyventojų ir kaimų komitetų bei valstybi- 
nės valdžios institucijų reguliuoja įstatymas. 

Gyventojų ir kaimelių komitetai steigia pakomitečius, kurie vykdo tar- 
pininkavimo funkcijas sprendžiant visuomenės saugumo, visuomenės svei- 
katos ir kitus klausimams, taip pat siekia savo teritorijoje padėti valdyti vie- 
šuosius reikalus ir socialines paslaugas, tarpininkauti civiliniuose ginčuose, 
padėti palaikyti viešąją tvarką bei teikti pasiūlymus liaudies vyriausybei. 


6 SKIRSNIS. Autonominių nacionalinių teritorijų 
savivaldos institucijos 


112 straipsnis 

Nacionalinių autonominių sričių savivaldos institucijos yra liaudies 
kongresai ir autonominių regionų, autonominės prefektūros ir autonomi- 
nių apskričių liaudies vyriausybės. 


113 straipsnis 

Savarankiško regiono autonominės prefektūros ar autonominės aps- 
krities liaudies kongrese teisę būti tinkamai atstovaujamos turi ne tik naci- 
onalinių autonominių regionų administracinės teritorijos deputatai, bet ir 
kitos tame regione gyvenančios tautybės. 

Be savarankiško regiono autonominės prefektūros ar savarankiškos 
apskrities liaudies kongreso nuolatinio komiteto pirmininko ir vicepirmi- 
ninkų, tose institucijose dar turi būti vienas ar keli piliečiai, atstovaujantys 
autonominio regiono tautybei arba tautybėms. 


114 straipsnis 

Autonominio regiono pirmininkas, savarankiškos prefektūros pre- 
fektas arba autonominės apskrities viršininkas turi būti tos tautybės, kuri 
dominuoja regioninės autonomijos teritorijoje. 


115 straipsnis 

Autonominių regionų, autonominės prefektūros ir autonominių ap- 
skričių savivaldos institucijos vykdo Valstybės vietos institucijų funkcijas 
ir įgaliojimus pagal Konstitucijos III skyriaus 5 skirsnio normų nustatytą 
tvarką. Šios institucijos, vadovaujantis Konstitucija, Kinijos Liaudies Respu- 
blikos regioninės nacionalinės autonomijos įstatymu ir kitais teisės aktais, 

pagal savo kompetenciją įgyvendina autonomijos teises, Valstybės įstaty- 
mus ir politiką. 


116 straipsnis 

Nacionalinių autonominių sričių liaudies kongresai, atsižvelgdami į 
atitinkamų rajonų politines, ekonomines ir kultūrines, tautines savybes, 
turi teisę priimti reglamentus dėl autonomijos ir kitokias atskiras taisykles. 
Autonomijos ir kitų atskirų autonominių regionų reglamentai, iki jiems 
įsigalint, turi būti pateikti Nacionalinio Liaudies Kongreso Nuolatiniam 
Komitetui tvirtinti. Autonominės prefektūros ir apskritys turi pripažinti 
provincijų ar autonominių regionų liaudies kongresų nuolatinių komitetų 
viršenybę tvirtinant jų teisės aktus ir užkertant kelią neaiškumams. Au- 
tonominės prefektūros ir apskritys privalo teikti ataskaitas Nacionalinio 
Liaudies Kongreso Nuolatiniam Komitetui. 


117 straipsnis 

Nacionalinių autonominių sričių savivaldos institucijos turi teisę savo 
rajonuose savarankiškai administruoti finansus. Visas pajamas, įgytas na- 
cionalinėje autonominėje srityje pagal Valstybės finansų sistemą, savival- 
dos institucijos valdo ir naudoja savarankiškai. 


118 straipsnis 

Nacionalinių autonominių sričių savivaldos institucijos savarankiškai 
organizuoja ir administruoja vietos ekonominę plėtrą pagal bendrus Vals- 
tybės planus. 

Naudojant gamtinius išteklius ir kuriant įmones nacionalinėse auto- 
nominėse srityse, Valstybė atsižvelgia į tų sričių interesus. 


119 straipsnis 
Nacionalinių autonominių sričių savivaldos institucijos savarankiškai 
administruoja atitinkamose teritorijose švietimo, mokslo, kultūros, visuo- 


nį kultūros paveldą bei energingai jį plėtoja. 


120 straipsnis 

Nacionalinių autonominių sričių savivaldos institucijos, atsižvelgda- 
mos į esamą Valstybės karinę sistemą ir praktinius vietos poreikius, taip 
pat gavusios Valstybės Tarybos pritarimą, turi teisę organizuoti vietos vie- 
šojo saugumo pajėgas viešajai tvarkai palaikyti. 

121 straipsnis 
Nacionalinių autonominių sričių savivaldos institucijos, vykdydamos 
savo funkcijas, vartoja vietinę šnekamąją ir rašytinę kalbą arba kalbas. 


122 straipsnis 

Valstybė teikia finansinę, materialinę ir techninę paramą tautinėms 
mažumoms, siekiant pagreitinti jų ekonominę ir kultūrinę raidą. 

Valstybė padeda įvairaus lygmens nacionalinėms autonominėms sri- 
tims kelti įvairių tautybių, įvairių profesijų ir verslo darbuotojų kvalifikaci- 
ją, o kvalifikuotiems darbininkams specializuotis. 


7 SKIRSNIS. Liaudies teismai ir liaudies prokuratūros 


123 straipsnis 
Kinijos Liaudies Respublikos liaudies teismai yra Valstybės institucijos. 


124 straipsnis 

Kinijos Liaudies Respublikos steigia Aukščiausiąjį Liaudies Teismą ir 
įvairaus vietos lygmens liaudies teismus, karo teismus ir kitus specialiuo- 
sius liaudies teismus. 

Aukščiausiojo Liaudies Teismo pirmininko kadencija yra tokia pati, 
kaip ir Nacionalinio Liaudies Kongreso. Pirmininkas gali eiti pareigas ne 
daugiau kaip dvi kadencijas iš eilės. 

Liaudies teismų sistema yra nustatyta įstatymu. 


125 straipsnis 

Išskyrus ypatingas, įstatymuose nurodytas aplinkybes, visais kitais 
atvejais liaudies teismai savo nutarimus skelbia viešai. Kaltinamasis turi 
teisę į gynybą. 


126 straipsnis 


Liaudies teismai vykdo savo funkcijas vadovaudamiesi įstatymais ir 
yra nepriklausomi nuo jokios administracinės institucijos, visuomeninės 
organizacijos arba asmens valios. 


127 straipsnis 
Aukščiausiasis Liaudies Teismas yra aukščiausia teisminė institucija. 
Aukščiausiasis Liaudies Teismas prižiūri įvairaus vietos lygmens 

liaudies teismų ir specialių liaudies teismų vykdomą teisingumą. Aukš- 
tesnieji liaudies teismai prižiūri žemesnių liaudies teismų teisingumo 
vykdymą. 


128 straipsnis 

Aukščiausiasis Liaudies Teismas atsiskaito Nacionaliniam Liaudies 
Kongresui ir jo Nuolatiniam Komitetui. Įvairaus lygmens vietiniai liaudies 
teismai atsiskaito juos įsteigusioms valstybinės valdžios institucijoms. 


129 straipsnis 


Kinijos Liaudies Respublikos liaudies prokuratūros yra Valstybės ins- 
titucijos, vykdančios teisinę priežiūrą. 


130 straipsnis 

Kinijos Liaudies Respublika steigia Aukščiausiąją liaudies prokuratū- 
rą ir įvairias vietines liaudies prokuratūras, karines prokuratūras ir kitas 
specialias liaudies prokuratūras. 

Aukščiausiosios liaudies prokuratūros generalinio prokuroro kaden- 
cija yra tokia pat, kaip Nacionalinio Liaudies Kongreso; generalinis proku- 
roras gali užimti pareigas ne daugiau kaip dvi kadencijas iš eilės. 

Liaudies prokuratūros organizuojamos įstatymų nustatyta tvarka. 


131 straipsnis 

Liaudies prokuratūros vykdo prokurorines funkcijas remiantis įstaty- 
mais ir nepriklausomai nuo jokios administracinės institucijos, visuome- 
ninės organizacijos arba asmens valios. 


132 straipsnis 

Aukščiausioji liaudies prokuratūra yra aukščiausia prokuratūros ins- 
titucija. 

Ji vadovauja įvairių vietos liaudies prokuratūrų darbui ir specialioms 
liaudies prokuratūroms. Aukštesnio lygmens liaudies prokuratūros vado- 
vauja žemesnio lygmens prokuratūrų darbui. 


133 straipsnis 

Aukščiausiosios liaudies prokuratūros atsiskaito Nacionaliniam Liau- 
dies Kongresui ir jo Nuolatiniam Komitetui. Įvairios vietinėss liaudies pro- 
kuratūros atsiskaito jas įsteigusioms valstybinės valdžios institucijoms ir 
aukštesnio lygmens liaudies prokuratūroms. 

134 straipsnis 

Visų Kinijos tautybių piliečiai turi teisę teismo procesuose vartoti savo 
gimtąją šnekamąją ir rašytinę kalbas. Liaudies teismai ir liaudies prokura- 
tūros privalo suteikti kalbų vertimą bet kuriai teismo proceso šaliai, kuri 
nesupranta toje vietovėje dažniausiai vartojamos šnekamosios ar rašytinės 
kalbos. 

Rajonuose, kur tautinių mažumų žmonės gyvena tankiomis bendruo- 
menėmis arba kur daugelis tautybių gyvena kartu, teismo posėdžiai veda- 
mi kalba arba kalbomis, kurios dažniausiai yra toje vietovėje vartojamos. 
Atsižvelgiant į realius poreikius, kaltinimai, sprendimai, pranešimai ir kiti 
dokumentai skelbiami ta kalba, kuri toje vietovėje dažniausiai vartojama. 


135 straipsnis 

Tiriant baudžiamąsias bylas, liaudies teismai, liaudies prokuratūros ir 
visuomenės saugumo institucijos pasidalina savo funkcijas, kiekviena pri- 
siimdama atsakomybę už savo darbą, ir, koordinuodamos bendras pastan- 
gas, kontroliuoja viena kitą, siekdamos užtikrinti teisingą ir veiksmingą 
teisės įgyvendinimą. 


IV SKYRIUS. Nacionalinė vėliava, himnas, herbas ir sostinė 


136 straipsnis 

Kinijos Liaudies Respublikos nacionalinė vėliava yra raudona vėliava 
su penkiomis žvaigždėmis. 

Kinijos Liaudies Respublikos himnas yra Savanorių maršas. 
137 straipsnis 

Kinijos Liaudies Respublikos herbą sudaro centre esantis Tianan- 
meno atvaizdas, apšviestas penkių žvaigždučių ir apsuptas grūdų varpų ir 
krumpliaračio. 


138 straipsnis 
Kinijos Liaudies Respublikos sostinė yra Pekinas. 

PRATARMĖ 


Nepriklausoma valstybe Kipro Respublika tapo 1960 m. rugpjūčio 
16 d. Tą pačią dieną Kipro Respublikos Konstituciją! pasirašė Kipro ko- 
lonijos gubernatorius Hugho Footas, Graikijos Karalystės ir Turkijos Res- 
publikos generaliniai konsulai, Kipro graikų ir turkų bendruomenės var- 
du - arkivyskupas Makarios ir Fazilas Kutchukas. Per oficialią valstybės 
nepriklausomybės paskelbimo ceremoniją Kipro kolonijos gubernatorius 
Hugh'o Footas valdžią perdavė pirmajam nepriklausomos Kipro Respubli- 
kos Prezidentui arkivyskupui Makarios ir pirmajam šalies viceprezidentui 
Fazilui Kutchukui, kurie buvo išrinkti į šias pareigas pirmuosiuose prezi- 
dento rinkimuose 1959 m. gruodžio 13 d., surengtuose vadovaujantis ko- 
lonijinio laikotarpio įstatymais. 

Konstituciją rengė jungtinė komisija, sudaryta remiantis 1959 m. 
vasario 19 d. Londono susitarimu, numatančiu paskelbti nepriklausomą 
Kipro Respubliką, kurį pasirašė Jungtinė Karalystė, Graikijos Karalystė, 
Turkijos Respublika ir Kipro graikų ir turkų bendruomenių atstovai. Į ko- 
misijos sudėtį įėjo Graikijos ir Turkijos bei Kipro graikų ir Kipro turkų 
bendruomenių atstovai. Konstitucija buvo rengiama pagal 1959 m. vasario 
11 d. Ciuricho susitarimą tarp Graikijos ir Turkijos atsižvelgiant į 1951 m. 
Graikijos Konstitucijos bei Europos žmogaus teisių ir pagrindinių laisvių 
konvencijos nuostatas. Konstitucijos projektas buvo parengtas ir pasirašy- 
tas rengėjų 1960 m. balandžio 6 d. Nikosijoje. 

Konstitucijos struktūrą ir turinį lėmė dvi principinės nuostatos, įtvir- 
tintos Ciuricho-Londono susitarimuose: pirma, pripažinti, kad Kipre eg- 
zistuoja dvi lygiateisės tautinės bendruomenės - graikų ir turkų; antra, 
kiekvienai iš šių bendruomenių užtikrinti lygias teises dalyvauti įgyven- 
dinant valstybės valdžią, garantuoti, kad tvarkant šalies administracinius 
reikalus nedominuotų gausesnė graikų bendruomenė. Skirtingai nei kitų 
demokratinių valstybių konstitucijos, Kipro Konstitucija nebuvo tautos va- 
lios aktas. Tai Ciuricho-Londono susitarimų tarp trijų valstybių (Graikijos, 

Turkijos ir Jungtinės Karalystės) bei Kipro graikų ir Kipro turkų bendruo- 
menių vadovų kompromisų rezultatas. Deja, Konstitucijos rengėjų siekio 
suderinti Kipro graikų ir Kipro turkų bendruomenių interesus nepavyko 
įgyvendinti. 

Jau 1963 m. lapkričio mėn. šalies Prezidentas Makarios parengė try- 
lika Konstitucijos pataisų, kuriomis pasiūlė atsisakyti valstybės ir vietos 
valdžios sutvarkymo, pagrįsto etniniu principu. Prezidentas savo memo- 
randume (aiškinamajame rašte) pažymėjo, kad treji Konstitucijos galioji- 
mo metai parodė, kad toks konstitucinis šalies sutvarkymas, koks numa- 
tytas Konstitucijoje pagal Ciuricho-Londono susitarimus, trikdo normalų 
valstybės gyvenimą ir jos vystymąsi, skatina turkų ir graikų nesantaiką?. 
Tokie vienašališki Prezidento veiksmai dar labiau pakurstė Kipro turkų 
bendruomenės nepasitenkinimą. 1963 m. gruodžio mėn. įvyko ginkluotas 
konfliktas tarp Kipro turkų ir graikų bendruomenių. Po šio konflikto turkų 
atstovai atsisakė dalyvauti parlamento veikloje. Dėl 1963 m. konflikto 1965 
metais neįvyko eiliniai Atstovų Rūmų rinkimai. Iki 1970 m. liepos 5 d. 
parlamentarų įgaliojimai kasmet buvo pratęsiami specialiu įstatymu. Tur- 
kų bendruomenės atstovai atsisakė dalyvauti ir kitų valstybės institucijų 
veikloje. Dėl susidariusios politinės krizės šalyje imtasi valstybės valdymo 
reformų. Pavyzdžiui, Konstitucijoje numatytos trijų ministrų vietos, skir- 
tos turkų bendruomenės atstovams, buvo perduotos graikų bendruomenės 
atstovams, įstatymu panaikinti Graikų Bendruomenės Rūmai, jų įstatymų 
leidybos funkcijos perduotos Atstovų Rūmams, įgaliojimai kultūros ir 
švietimo srityje - Švietimo ministerijai, kiti įgaliojimai — atitinkamai ki- 
toms ministerijoms. 1964 m. įstatymu panaikintas Aukščiausiasis Kons- 
titucinis Teismas ir Aukštasis Teismas. Jų įgaliojimai perduoti įsteigtam 
Aukščiausiajam Teismui. Turkų bendruomenės atstovai paskelbė, kad šis 
įstatymas prieštarauja Konstitucijai, tačiau Aukščiausiasis Teismas byloje 
Respublikos generalinis prokuroras prieš Mustafa Ibrahim (1964) išaiškino, 
kad įstatymas atitinka Konstituciją, nes jį priimti buvo būtina atsižvelgiant 
į susidariusią komplikuotą politinę ir teisinę padėtį bei grėsmę konstitu- 
cinei santvarkai. Šiuo sprendimu Aukščiausiasis Teismas suformulavo va- 
dinamąją būtinosios teisės doktriną, pagal kurią parlamentas gali priimti 
įstatymus, kuriais keičiamos Konstitucijos nuostatos nesilaikant Konsti- 
tucijoje numatytos tvarkos, išskyrus Konstitucijos pamatinės nuostatas ir 





* The 13 Points: November 1963 < http://www.cyprus-conflict.net/13. points.html>. 

įstatymus, kuriais pažeidžiamos turkų bendruomenės teisės. Vadovaujan- 
tis šia doktrina buvo legalizuoti Prezidento Makarios siūlymai. 

Galiojanti, tačiau realiai neveikianti 1960 m. Kipro Konstitucija yra ly- 
ginama su „meistriškai brangakmeniais papuoštu laikrodžiu“, „tai meniško 
kompromiso pavyzdys, stulbinanti nuoširdaus, bet nerealaus teisinio regu- 
liavimo arba teisinio reguliavimo, kuriuo siekta, kad rūpesčių kelianti ko- 
lonija netaptų valstybe, pasekmė“*. Aiškinama, kad būtent Konstitucija yra 
tiesioginė, Kipro saloje vyraujančios konstitucinės netvarkos priežastis“. 

Kipro Konstitucija yra laikoma viena iš sudėtingiausių, painiausių ir 
nelanksčiausių konstitucijų pasaulyje. Konstitucijai pakeisti ar papildyti 
numatyti itin griežti reikalavimai ir draudimai. Konstitucijos 182 straips- 
nio 1 dalyje nustatyta, kad negali būti keičiami, papildomi ar panaikina- 
mi Konstitucijos straipsniai ar jų dalys, įtvirtinantys 1959 m. vasario 11 d. 
Ciuricho susitarimo nuostatas, nurodyti Konstitucijos 3 priede, - tai pa- 
matiniai Konstitucijos straipsniai. Kitos Konstitucijos nuostatos gali būti 
keičiamos, papildomos ar panaikinamos įstatymu, jeigu už jį balsuoja 
ne mažiau kaip 2/3 visų Atstovų Rūmų narių, priklausančių graikų ben- 
druomenei, ir ne mažiau kaip 2/3 visų Atstovų Rūmų narių, priklausančių 
turkų bendruomenei (182 str. 3 dalis). Taigi Konstitucijoje nenumatyta 
galimybių, leidžiančių priimti Konstitucijos pataisas nedalyvaujant turkų 
ar graikų bendruomenės atstovams. Minėta, kad po 1963 m. ginkluoto 
konflikto visos valstybės valdžios ir valdymo reformos buvo vykdomos va- 
dovaujantis Aukščiausiojo Teismo suformuluota būtinosios teisės doktrina. 
Konstitucija turi penkias pataisas, kurios buvo priimtos vadovaujantis šia 
doktrina, nesilaikant Konstitucijoje numatytos jos keitimo tvarkos". Kons- 
titucijoje yra 199 straipsniai, suskirstyti į dalis ir skyrius. Struktūros po- 





* Adams, T. W. The First Republic of Cyprus: A Review of an Unworkable Constitution 
< http://www.jstor.org/pss/444709>. 
* Adams, T. W. The First Republic of Cyprus: A Review of an Unworkable Constitution 
< http://www.jstor.org/pss/444709>. 
Pirmoji pataisa, numatanti Civilinių šeimos teismų steigimą, įteisinanti civilines san- 
tuokas ir ištuokas, buvo priimta 1989 m. (Įstatymas L 95/89). Antroji Konstitucijos 
pataisa, priimta 1996 m. (Įstatymas 106(1)/96), suteikė aktyviąją rinkimų teisę pilie- 
čiams, sulaukusiems 18 metų, trečioji pataisa, priimta 1996 m. (Įstatymas L115(1)/96), 
įtvirtino teisę įstatymu nustatyti rinkimų tvarką užimti laisvas Atstovų Rūmų narių 
vietas; ketvirtoji pataisa, priimta 2002 m. (Įstatymas 104(1)/2002), nustatė Centrinio 
banko nepriklausomumo garantijas vadovaujantis Europos Sąjungos teise, penktoji 
pataisa, priimta 2006 m. (Įstatymas 127(1)/2006), įtvirtino Europos Sąjungos teisės 
viršenybę nacionalinėje teisės sistemoje. 

žiūriu Konstituciją sudaro bendroji dalis - bendrosios nuostatos (I dalis, 
1-5 str.), pagrindinė dalis (II-X dalys, 6-164 str.), finansinės nuostatos (XI 
dalis, 165-168 straipsniai), mišriosios nuostatos (XII dalis, 169-178 str.), 
baigiamosios nuostatos (XIII dalis, 179-186 str.), pereinamosios nuostatos 
(187-199 str.) bei priedai. 

Konstitucija yra aukščiausias šalies įstatymas. Konstitucijos galią taip 
pat turi Konstitucijos pirmasis ir antrasis priedai, kuriuose išdėstyti Ciuri- 
cho-Londono susitarimai: Kipro Respublikos, Graikijos Karalystės, Turki- 
jos Respublikos ir Jungtinės Karalystės susitarimas dėl garantijų Kipro Res- 
publikai užtikrinant jos nepriklausomybę, teritorinį vientisumą ir Konsti- 
tuciją bei Kipro Respublikos, Graikijos Karalystės ir Turkijos Respublikos 
sutartis dėl karinės sąjungos. Konstitucija skelbiama dviem oficialiomis 
kalbomis - graikų ir turkų, o nesutarimai dėl šių dviejų tekstų sprendžiami 
Aukščiausiajame Konstituciniame Teisme“, kaip tai numatyta Konstituci- 
jos 180 straipsnio antroje dalyje, atsižvelgiant į Konstitucijos projektą, pa- 
sirašytą 1960 m. balandžio 6 d. Nikosijoje, taip pat Konstitucijos priedus, 
kuriuos 1960 m. liepos 6 d. pasirašė Graikijos Karalystės, Turkijos Res- 
publikos ir Kipro graikų ir turkų bendruomenių atstovai, bei Ciuricho- 
Londono susitarimų raidę ir dvasią. Esant kitų abejonių dėl Konstitucijoje 
įtvirtintų nuostatų turinio ir prasmės aiškinimo turi būti atsižvelgiama į 
Ciuricho-Londono susitarimų raidę ir dvasią. 

Konstitucijos 1 straipsnis įtvirtina Kipro valstybę kaip nepriklauso- 
mą ir suverenią prezidentinę respubliką. Respublikos Prezidentas turi būti 
graikų, o viceprezidentas - turkų tautybės Kipro pilietis, kuriuos Kons- 
titucijoje nustatyta tvarka renka atitinkamai Kipro graikų ir Kipro turkų 
bendruomenės. Tai viena iš pamatinių Konstitucijos nuostatų, kurią drau- 
džiama keisti, papildyti ar panaikinti. Kaip tai būdinga prezidentinėms res- 
publikoms, valstybės valdžia organizuojama griežtai vadovaujantis valdžių 
padalijimo principu: įstatymų leidžiamoji valdžia priklauso vienerių rūmų 
parlamentui - Atstovų Rūmams, taip pat dviem renkamoms atstovauja- 
mosioms institucijoms -Bendruomenių Rūmams (graikų bendruomenės 
ir turkų bendruomenės), vykdomoji valdžia Prezidentui ir viceprezidentui, 
teisminė valdžia - teismams. Minėtoms tautinių bendruomenių atstovau- 
jamosioms institucijoms Konstitucija suteikia teisę spręsti visus kultūros, 
švietimo, religijos ir kitus klausimus, susijusius su atitinkama tautine ben- 





“ 1964 m. Aukščiausiojo Konstitucinio Teismo funkcijos įstatymu perduotos naujai 


įsteigtam Aukščiausiajam Teismui. 

druomene, įskaitant teisę leisti įstatymus minėtais klausimais. Pagal vals- 
tybės teritorinį sutvarkymą Kipras yra unitarinė valstybė - „Respublikos 
teritorija yra viena ir nedaloma. Kipras ar jo dalis negali jungtis su jokia 
kita valstybe. Kipro teritorijoje draudžiama separatistinė nepriklausomy- 
bė“ (185 str.). 

Skirtingai nei kitose demokratinėse valstybėse, Kipro Respublikos 
Konstitucijoje neįtvirtintas tautos suvereniteto principas, nevartojama ir 
sąvoka tauta. Konstitucijoje tam tikru mastu atsispindi jos rengėjų dua- 
listinis požiūris į valstybės piliečius (valstybės tautą). Joje įtvirtinta, kad 
Konstitucijos numatytiems tikslams įgyvendinti visi Kipro Respublikos 
piliečiai pagal Konstitucijos 2 straipsnio pirmoje ir antroje dalyse įtvirtin- 
tus požymius yra skirstomi į dvi tautines bendruomenes: graikų bendruo- 
menę, kurią sudaro visi graikų kilmės Respublikos piliečiai, kurių gimtoji 
kalba yra graikų kalba arba kurie laikosi graikų kultūros tradicijų ar pri- 
klauso Graikijos stačiatikių bažnyčiai, ir turkų bendruomenę, kurią sudaro 
visi turkų kilmės Respublikos piliečiai, kurių gimtoji kalba yra turkų kalba 
arba kurie laikosi turkų kultūros tradicijų ar yra musulmonai. Konstitucija 
įtvirtina dvi valstybės kalbas - graikų ir turkų. 

Konstitucinis žmogaus teisių ir laisvių reglamentavimas Kipro Respu- 
blikoje yra pagrįstas Europos Žmogaus teisių ir pagrindinių laisvių konven- 
cijos nuostatomis. Konstitucijoje įtvirtinamos pagrindinės žmogaus teisės 
ir laisvės (II dalis, 6-35 str.). Joje skelbiama, kad Kipro Respublikos parla- 
mento - Atstovų Rūmų - taip pat Bendruomenių Rūmų priimti įstatymai 
ir sprendimai, vykdomosios valdžios ir administracinių institucijų ar pa- 
reigūnų aktai ir sprendimai negali diskriminuoti nė vienos iš dviejų Kipro 
tautinių bendruomenių ar asmens, nesvarbu, kokiai bendruomenei jis pri- 
klauso (6 str.). Šia konstitucine nuostata užtikrinama žmogaus teisių ir lais- 
vių viršenybė ir lygiateisiškumas. Asmens konstitucinės teisės ir laisvės gali 
būti ribojamos tik Konstitucijos II dalyje nurodytais pagrindais ir tvarka. 
Šio konstitucinio principo turi būti laikomasi ir paskelbus šalyje nepapras- 
tąją padėtį (33 str. 1 dalis). Pažymėtina, kad visos šioje dalyje įtvirtintos pa- 
grindinės žmogaus teisės ir laisvės nevaržo Kipro Respublikos atsižvelgiant 
į tarptautinę teisę įstatymu nustatyti užsieniečių teisinį statusą (32 str.). 

Konstitucijoje Kipro valstybė įtvirtinta kaip prezidentinė respublika. 
Respublikos Prezidentas turi būti graikų, o viceprezidentas - turkų tauty- 
bės Kipro pilietis, kuriuos Konstitucijoje nustatyta tvarka renka atitinka- 
mai Kipro graikų ir Kipro turkų bendruomenės. 

Respublikos Prezidentas ir viceprezidentas renkami penkeriems me- 
tams remiantis visuotine, lygia, tiesiogine rinkimų teise ir slaptu balsavimu. 
Prezidento ir viceprezidento rinkimai, išskyrus pakartotinius ar neeilinius 
rinkimus, rengiami tą pačią dieną atskirai. Konstitucija numato, kad abiem 
atvejais, kai Prezidento ir viceprezidento rinkimuose dalyvauja po vieną 
kandidatą, jis skelbiamas išrinktu (39 str. 1 dalis). Kai rinkimuose dalyvauja 
keli kandidatai, išrinktu laikomas tas kandidatas į Respublikos Prezidento 
ar viceprezidento vietą, kuris gavo daugiau kaip 50 procentų rinkėjų balsų. 
Jeigu nė vienas iš kandidatų nesurenka reikiamos daugumos balsų, kitą sa- 
vaitę tą pačią savaitės dieną skelbiami pakartotiniai rinkimai dėl dviejų kan- 
didatų, gavusių daugiausia balsų. Išrinktu laikomas kandidatas, surinkęs 
daugiau balsų. Jeigu Prezidento ir viceprezidento rinkimai dėl ypatingų ir 
nenumatytų aplinkybių (žemės drebėjimo, potvynio, visuotinės epidemijos 
ir kitų) negali įvykti nustatytą dieną, jie rengiami kitą savaitę po to, kai iš- 
nyksta šios aplinkybės, atitinkamai numatytą savaitės dieną (39 str. 3 dalis). 

Respublikos Prezidentu ir viceprezidentu gali būti renkamas Kipro 
Respublikos pilietis, ne jaunesnis kaip 35 metų, jeigu jis laikotarpiu nuo 
Konstitucijos įsigaliojimo dienos nebuvo teistas už nusikaltimus, susijusius 
su nesąžiningu ar amoraliu elgesiu, arba jeigu jis kompetentingo teismo 
sprendimu nebuvo pripažintas padaręs rinkimų teisės pažeidimų. Respu- 
blikos Prezidentu ir viceprezidentu negali būti renkami asmenys, kurie dėl 
psichinės negalios negali vykdyti Respublikos Prezidento ar vicepreziden- 
to pareigų. Respublikos Prezidento ir viceprezidento pareigos nesuderina- 
mos su ministro, Atstovų Rūmų nario, Bendruomenių Rūmų nario, mero, 
municipalinės tarybos nario ar kitomis viešosios ar municipalinės tarny- 
bos pareigomis, su pareigomis sukarintose ir saugumo tarnybose, taip pat 
su darbu privačiose įmonėse, įstaigose ir organizacijose. 

Skirtingai nei kitų valstybių konstitucijose, Kipro Respublikos Konstitu- 
cijoje neįtvirtinta eilinių Prezidento ir viceprezidento rinkimų data. Joje nu- 
matyta, kad naujo Prezidento ir viceprezidento rinkimai turi būti rengiami 
nepasibaigus anksčiau išrinktų Prezidento ir viceprezidento penkerių metų 
kadencijai taip, kad naujai išrinktiems Prezidentui ir viceprezidentui galėtų 
būti suteikti oficialūs įgaliojimai tą dieną, kai baigiasi anksčiau išrinktų Pre- 
zidento ir viceprezidento penkerių metų kadencijos laikas (43 str. 3 dalis)". 





7 Konstitucijoje numatyti atvejai, kai Respublikos Prezidento ar viceprezidento postas 


gali likti laisvas nepasibaigus jų kadencijai. Respublikos Prezidento ar viceprezidento 
įgaliojimai nutrūksta, kai Respublikos Prezidentas ar viceprezidentas miršta; atsista- 

Respublikos Prezidento ir viceprezidento asmuo yra neliečiamas: kol 
eina savo pareigas, jie negali būti patraukti baudžiamojon atsakomybėn, iš- 
skyrus Konstitucijos 45 straipsnyje numatytus atvejus: 1) kai yra įtariami vals- 
tybės išdavimu; 2) kai yra įtariami padarę nusikaltimą, susijusį su nesąžiningų 
ar amoraliu elgesiu*. Konstitucija taip pat numato, kad Prezidentas ar vicepre- 





tydina iš pareigų (tokiu atveju raštišką atsistatydinimo pareiškimą, adresuotą Atstovų 
Rūmams, Prezidentas teikia Atstovų Rūmų Pirmininkui, viceprezidentas - Atstovų 
Rūmų Pirmininko pavaduotojui); esant apkaltinamajam nuosprendžiui dėl valstybės 
išdavimo ar padaryto nusikaltimo, susijusio su nesąžiningų ar amoraliu elgesiu; kai 
sveikatos būklė neleidžia jam eiti savo pareigų (Konstitucijos 44 straipsnio 1 dalis). Ar 
sveikatos būklė neleidžia Prezidentui ar viceprezidentui eiti savo pareigų, sprendžia 
Aukščiausiasis Konstitucinis Teismas (šiuo metu Aukščiausiasis Teismas) generalinio 
prokuroro (dėl Respublikos Prezidento) ar generalinio prokuroro pavaduotojo (dėl vi- 
ceprezidento) pareiškimu. Teisę teikti tokį pareiškimą Aukščiausiajam Konstituciniam 
Teismui (šiuo metu Aukščiausiajam Teismui) galima tik esant Atstovų Rūmų narių, 
priklausančių graikų bendruomenei (dėl Respublikos Prezidento), ir Atstovų Rūmų 
narių, priklausančių turkų bendruomenei (dėl viceprezidento), nutarimui, kurį atitin- 
kamų bendruomenių atstovai priima paprasta balsų dauguma. Teisę teikti tokio nuta- 
rimo projektą gali ne mažiau kaip 1/5 visų Atstovų Rūmų, priklausančių atitinkamai 
bendruomenei, narių (Konstitucijos 44 straipsnio 3 dalis). Nutrūkus Prezidento ar vice- 
prezidento įgaliojimams jų pareigas iki tol, kol bus išrinktas naujas Prezidentas ar vice- 
prezidentas, eina atitinkamai Atstovų Rūmų pirmininkas ar Atstovų Rūmų Pirmininko 
pavaduotojas. Nutrūkus Prezidento ar viceprezidento įgaliojimams ne vėliau kaip per 
45 dienas nuo jų įgaliojimų nutrūkimo dienos turi būti surengti neeiliniai Prezidento ar 
viceprezidento rinkimai likusiam Prezidento ar viceprezidento kadencijos laikui. Taigi, 
penkerių metų kadencija siejama tik su eiliniais Prezidento ir viceprezidento rinkimais. 
Pirmuoju atveju klausimą dėl patraukimo baudžiamojon atsakomybėn sprendžia 
Aukštasis Teismas (šiuo metu Aukščiausiasis Teismas) esant atitinkamai generalinio 
prokuroro (dėl Prezidento) ar jo pavaduotojo (dėl viceprezidento) pareiškimui. Teisę 
teikti tokį pareiškimą Aukštajam Teismui (šiuo metu Aukščiausiajam Teismui) galima 
tik esant Atstovų Rūmų nutarimui, kurį atstovai priima slaptu balsavimu ne mažiau 
kaip 74 visų atstovų dauguma. Teisę teikti tokio nutarimo projektą gali ne mažiau kaip 
1/5 visų Atstovų Rūmų narių. Antruoju atveju Prezidentas ar viceprezidentas gali būti 
traukiami baudžiamojon atsakomybėn Aukštojo Teismo (šiuo metu Aukščiausiojo 
Teismo) pirmininko leidimu, kai dėl to į Aukštąjį Teismą (šiuo metu Aukščiausiąjį 
Teismą) kreipiasi generalinis prokuroras (dėl Prezidento) ar jo pavaduotojas (dėl vi- 
ceprezidento). Laikotarpiu, kol vyksta tyrimas, Prezidentas ar viceprezidentas negali 
vykdyti savo funkcijų, jų pareigas atitinkamai eina Atstovų Rūmų pirmininkas ar jo 
pavaduotojas, o jų nesant Konstitucijos 72 straipsnyje nustatyta tvarka - kiti parla- 
mento nariai. Baudžiamąsias bylas dėl Prezidento ar viceprezidento patraukimo at- 
sakomybėn nagrinėja Aukštasis Teismas (šiuo metu Aukščiausiasis Teismas). Teismui 
priėmus apkaltinamąjį nuosprendį Prezidento ar viceprezidento įgaliojimai nutrūksta, 
priėmus išteisinamąjį nuosprendį - jie toliau vykdo savo funkcijas. Pasibaigus kaden- 
cijai Prezidento ar viceprezidento imunitetas nuo baudžiamojo persekiojimo išnyks- 
ta - už nusikaltimus, padarytus einant Prezidento ar viceprezidento pareigas, baudžia- 

zidentas dėl veiksmų, susijusių su savo įgaliojimų vykdymu ar nevykdymu, 
negali būti traukiami civilinėn atsakomybėn, tačiau tai neatima teisės asme- 
niui teikti civilinį ieškinį valstybei įstatymų nustatyta tvarka (45 str. 6 dalis). 

Respublikos Prezidentas yra valstybės vadovas ir pirmasis asmuo Res- 
publikoje, Respublikos viceprezidentas yra valstybės vadovo pavaduotojas 
ir antrasis asmuo Respublikoje po Respublikos Prezidento. Viceprezidento 
kaip valstybės vadovo pavaduotojo statusas nereiškia, kad jis pavaduoja 
Respublikos Prezidentą, laikinai išvykusį į užsienį arba susirgusį ir dėl to 
laikinai negalintį eiti pareigų. Konstitucijos 36 straipsnio 2 dalyje numaty- 
ta, kad tokiais atvejais Prezidento ar viceprezidento pareigas atitinkamai 
eina Atstovų Rūmų Pirmininkas ar jo pavaduotojas, o jų nesant Konstitu- 
cijos 72 straipsnyje nustatyta tvarka - kiti parlamento nariai. Pažymėtina, 
kad šią Konstitucijoje numatytą Prezidento ir viceprezidento pavadavimo 
tvarką buvo siūloma keisti 1963 metais. Viena iš trylikos parengtų Kons- 
titucijos pataisų numatė, kad išvykusį į užsienį arba susirgusį ir dėl to lai- 
kinai negalintį eiti pareigų Prezidentą turi pavaduoti viceprezidentas kaip 
vykdomosios valdžios atstovas“. 

Prezidentas ir viceprezidentas įgyvendina vykdomąją valdžią ir šiam 
tikslui sudaro jiems pavaldžią Ministrų Tarybą. Konstitucija numato, 
kad Ministrų Tarybos sudėtyje turi būti septyni ministrai iš graikų ben- 
druomenės ir trys — iš turkų bendruomenės, kuriuos skiria atitinkamai 
Prezidentas ir viceprezidentas bendru teisės aktu (46 straipsnio 2 dalis). 
Konstitucija griežtai numato, kad vienas iš trijų ministrų (užsienio reikalų, 
gynybos arba finansų) turi būti turkų bendruomenės atstovas. Prezidento 
ir viceprezidento susitarimu šie ministrai gali būti keičiami rotacijos būdu. 

Pažymėtina, kad aptartas konstitucinis reguliavimas nevisiškai ati- 
tinka Kipro konstitucinę tikrovę. Po 1963 m. gruodžio mėn. įvykusio 
ginkluoto konflikto tarp turkų ir graikų bendruomenių, kai Kipro turkų 
bendruomenės atstovai atsisakė dalyvauti valstybės institucijų veikloje, vi- 
ceprezidento postas yra laisvas, o turkų bendruomenei Konstitucijoje nu- 
matytas trijų ministrų pareigas eina graikų ministrai“. 

Įstatymų leidžiamoji valdžia priklauso vienerių rūmų parlamentui - 
Atstovų Rūmams, taip pat dviem renkamoms atstovaujamosioms instituci- 
joms - Bendruomenių Rūmams (graikų bendruomenės ir turkų bendruo- 





mojon atsakomybėn jie gali būti traukiami bendra tvarka. 
? The 13 Points: November 1963 < http://www.cyprus-conflict.net/13. points.html>. 
2 Šiuo metu Ministrų Taryboje yra 11 ministrų. 

menės). Konstitucijos 61 straipsnyje įtvirtinta, kad įstatymų leidžiamąją 
valdžią Respublikoje įgyvendina Atstovų Rrūmai, išskyrus tuos klausimus, 
kurie pagal Konstituciją priskiriami spręsti Bendruomenių Rūmams. 
Konstitucija nustato, kad Atstovų Rūmus sudaro 50 narių. Šis skaičius 
gali būti keičiamas parlamento nutarimu, jeigu tam pritaria 2/3 atstovų, 
kuriuos išrinko graikų bendruomenė, ir 2/3 atstovų, kuriuos išrinko tur- 
kų bendruomenė. Konstitucija įtvirtina imperatyvią normą: 70 procen- 
tų Atstovų Rūmų narių renka graikų bendruomenė, 30 procentų - tur- 
kų bendruomenė (62 straipsnio 2 dalis). Konstitucijoje nustatytą graikų 
ir turkų bendruomenių atstovavimo santykį draudžiama keisti'*. Atstovų 
Rūmai yra renkami remiantis visuotine, tiesiogine rinkimų teise ir slaptu 
balsavimu penkeriems metams. Dalyvavimas rinkimuose yra privalomas. 





U Pirmieji Atstovų Rūmų rinkimai įvyko 1960 m. liepos 31 d., Graikų Bendruomenės 
ir Turkų Bendruomenės Rūmų - 1960 m. rugpjūčio 7 d. Pažymėtina, kad dėl 1963 
m.konflikto tarp graikų ir turkų bendruomenių, po kurio turkų bendruomenės atsto- 
vai atsisakė dalyvauti politiniame valstybės gyvenime, 1965 m. kovo mėnesį Atstovų 
Rūmai priėmė įstatymą, kuriuo buvo panaikinti Graikų Bendruomenės Rūmai, jų įsta- 
tymų leidybos funkcijos perduotos Atstovų Rūmams, įgaliojimai kultūros ir švietimo 
srityje - švietimo ministerijai, kiti įgaliojimai - atitinkamai kitoms ministerijoms. Tai- 
gi, nuo 1965 m. vienintelė reali įstatymų leidžiamoji valdžia yra Atstovų Rūmai. 

1985 m. liepos 20 d. parlamentas priėmė įstatymą, kuriuo padidino parlamentarų skai- 
čių nuo 50 iki 80. Nustatyta, kad 56 parlamentarai turi būti renkami nuo graikų, 24 — 
nuo turkų bendruomenės (išlaikant Konstitucijoje numatytą proporciją - 70 : 30). Šis 
parlamento sprendimas aiškinamas kaip įstatymas dėl būtinumo, nes pakeisti Konsti- 
tuciją nėra realios teisinės galimybės ir argumentuojama tuo, kad Konstitucijoje nusta- 
tytas 50 parlamento narių skaičius (realiai - tik 35 nariai, nes 15 turkų bendruomenės 
atstovų nedalyvavo parlamento veikloje) yra per mažas, kad parlamentas galėtų tinka- 
mai įgyvendinti įstatymų leidžiamąją funkciją įskaitant parlamentinių komitetų veiklą 
šioje srityje. Šis sprendimas turėjo didelės įtakos tolesniam šalies politiniam gyvenimui 
ir parlamento veiklai. Pažymėtina, kad panaikinus Graikų Bendruomenės Rūmus į At- 
stovų Rūmus renkami ir trijų religinių grupių (armėnų, Romos katalikų ir maronitų) 
atstovai. Armėnų, Romos katalikų ir maronitų religinės grupės buvo atstovaujamos 
Graikų Bendruomenės Rūmuose iki 1965 m. kovo mėnesio, kol šių Rūmų įstatymų lei- 
dybos įgaliojimai buvo perduoti Atstovų Rūmams. Iki 1970 m. šių trijų religinių grupių 
atstovų įgaliojimai buvo kasmet pratęsiami įstatymu. 1970 m. buvo priimtas Religinių 
grupių įstatymas, kuriuo nustatyta, kad vadovaudamasi Rinkimų įstatymu kiekviena iš 
minėtų trijų religinių grupių renka po vieną atstovą į Atstovų Rūmus. Taigi, nuo 1970 
m. religinių grupių atstovai renkami kaip ir parlamento nariai, penkeriems metams. 
Jie yra nuolatinio Švietimo reikalų komiteto nariai, dalyvauja ir pasisako plenariniuose 
Atstovų Rūmų posėdžiuose, tačiau neturi balsavimo teisės. Visos kitos teisės, pareigos 
ir garantijos (įskaitant pareigų nesuderinamumą, imunitetą, apmokėjimą už darbą, mo- 
kesčių lengvatas ir kita) yra tokios pat kaip ir Atstovų Rūmų narių. 

Rinkimai vyksta tą pačią dieną visoje šalies teritorijoje. Rinkimų teisę turi 
Respublikos piliečiai, sulaukę 18 metų (ši Konstitucijos pataisa buvo pri- 
imta 1996 m., iki tol rinkėjams buvo nustatytas 21 metų amžiaus cenzas) ir 
atitinkantys kitus reikalavimus, kuriuos nustato Rinkimų įstatymas. Rin- 
kėjai registruojami dviejuose rinkėjų sąrašuose - graikų bendruomenės ir 
turkų bendruomenės. Konstitucija griežtai nustato, kad graikų bendruo- 
menės nariai turi būti registruojami tik graikų bendruomenės rinkėjų są- 
raše, turkų bendruomenės nariai - tik turkų bendruomenės rinkėjų sąraše 
(63 str.1 dalis). Atstovų Rūmų nariu gali būti Kipro Respublikos pilietis, ne 
jaunesnis kaip 25 metų, jeigu jis laikotarpiu nuo Konstitucijos įsigaliojimo 
dienos nebuvo teistas už nusikaltimus, susijusius su nesąžiningu ar amora- 
liu elgesiu, arba jeigu jis kompetentingo teismo sprendimu nebuvo pripa- 
žintas padaręs rinkimų teisės pažeidimų (64 straipsnis). Parlamento nariu 
negali būti renkami asmenys, kurie dėl psichinės negalios negali vykdyti 
atstovo pareigų. Atstovo pareigos nesuderinamos su ministro, Bendruo- 
menės Rūmų nario, mero, municipalinės tarybos nario ar kitomis viešo- 
sios ar municipalinės tarnybos pareigomis, su pareigomis sukarintose ir 
saugumo tarnybose, o atstovo, kurį išrinko turkų bendruomenė, - tarnyba 
Bažnyčiai (70 str.). 

Konstitucija numato, kad Atstovų Rūmai gali būti paleidžiami Atsto- 
vų Rūmų nutarimu, kurį priima absoliuti parlamento narių dauguma, iš jų 
ne mažiau kaip 1/3 atstovų, kuriuos išrinko turkų bendruomenė (67 str.). 
Konstitucija nenustato parlamento rinkimų sistemos ir rinkimų apygardų. 
Tai reglamentuojama rinkimų įstatymais“. Visus ginčus dėl parlamento 
narių atitikimo Konstitucijoje nustatytoms kvalifikacijoms ir rinkimų tei- 
sėtumo nagrinėja Aukščiausiasis Teismas. Jo sprendimai yra galutiniai ir 
neskundžiami “. 





5 Tiek pirmieji Atstovų Rūmų rinkimai 1960 m. liepos 31 d., tiek abejų Bendruomenių 
Rūmų rinkimai 1960 m. rugpjūčio 7 d. vyko pagal mažoritarinę rinkimų sistemą, kurią 
reglamentavo kolonijinio laikotarpio įstatymai. Tokia sistema veikė iki 1979 metų. Ją 
pakeitė kvalifikuotos daugumos proporcinio atstovavimo rinkimų sistema (72/1979 įsta- 
tymas), vėliau - paprastoji proporcinė rinkimų sistema (11(1)/1996 įstatymas). Galio- 
jantis rinkimų įstatymas numato šešias rinkimų apygardas šešiuose administraciniuose 
vienetuose - srityse. Iš 56 deputatų, renkamų nuo graikų bendruomenės, 21 renkamas 
Nikosijos, 12 - Limasolio, 11 - Famagustos, 5 - Larnakos, 4 - Pafoso, 3 - Kirenijos rin- 
kimų apygardoje.Turkų bendruomenės atstovų vietos parlamente iki šiol yra laisvos. 
Konstitucijos 85 straipsnyje nurodytas Aukščiausiasis Konstitucinis Teismas neveikia 
nuo 1965 metų. 

Pagal Konstitucijos 72 straipsnį Atstovų Rūmų Pirmininkas turi būti 
graikas. Jį renka atstovai, kuriuos išrinko graikų bendruomenė. Atstovų 
Rūmų Pirmininko pavaduotojas yra turkas, kurį renka atstovai, išrinkti 
turkų bendruomenės. Nuo 1963 m. gruodžio mėnesio tiek Atstovų Rūmų 
Pirmininko pavaduotojo, tiek jo sekretorių vietos yra laisvos. Vadovauda- 
masis Konstitucija, Atstovų Rūmų reglamentu“ ir įstatymais Atstovų Rūmų 
Pirmininkas pirmininkauja parlamento posėdžiams, užtikrina tvarką po- 
sėdžiuose, tvirtina posėdžių darbotvarkes, skelbia balsavimo posėdžiuose 
rezultatus, yra parlamento vadovas ir oficialiai atstovauja parlamentui tiek 
sesijos, tiek laikotarpiu tarp sesijų, yra Atstovų Rūmų kanceliarijos vado- 
vas, Konstitucijoje numatytais atvejais pavaduoja Respublikos Prezidentą 
ar laikinai eina jo pareigas ir turi kitus Konstitucijoje ir įstatymuose numa- 
tytus įgaliojimus. Pirmininko sekretoriai padeda pirmininkui organizuoti 
ir vesti posėdžius, administraciniai sekretoriai - padeda užtikrinti tvarką 
posėdžių metu ir kontroliuoja, kaip yra vykdomi pirmininko nurodymai 
ir pavedimai“. 

Konstitucija nustato, kad šalies teismų sistemą sudaro Aukščiausiasis 
Konstitucinis Teismas, Aukštasis Teismas ir žemesnės instancijos teismai, 
kurių steigimą ir veiklą reglamentuoja nacionaliniai įstatymai, taip pat - 
teismai, kurių steigimą ir veiklą reglamentuoja tautinių bendruomenių 
įstatymai. Tautinių bendruomenių teismų jurisdikcija apima civilinius 
ginčus dėl asmens statuso ir religinių reikalų. 

Išskirtinis Kipro Respublikos Konstitucijos bruožas tas, jog ši Konstitu- 
cija įtvirtina teisminės valdžios vykdymą, pagrįstą etniniu pagrindu. Antai, 
Konstitucijos 159 straipsnyje nustatyta, kad teismuose civilines bylas, kurio- 
se ieškovas ir atsakovas priklauso vienai tautinei bendruomenei, nagrinėja 
vienas ar keli teisėjai, priklausantys tai pačiai tautinei bendruomenei. Ta pati 
taisyklė taikoma ir nagrinėjant baudžiamąsias bylas, kuriose kaltinamasis ir 
nukentėjusysis priklauso vienai tautinei bendruomenei. Jeigu civilinėse by- 
lose ieškovas ir atsakovas, o baudžiamosiose bylose - kaltinamasis ir nuken- 
tėjusysis priklauso skirtingoms tautinėms bendruomenėms, bylas nagrinėja 
teisėjų kolegija, sudaryta iš teisėjų graikų ir teisėjų turkų Aukštojo Teismo 
nustatyta tvarka. Būtent šis Konstitucijoje nustatytas etninis teisingumo 





5 "The Rules of Procedure of the House of Representatives < http://www.parliament.cy/ 
parliamenteng/index.htm>. 

16 "The Rules of Procedure of the House of Representatives <http://www.parliament.cy/ 
parliamenteng/index.htm>. 

vykdymo kriterijus sukėlė politikų nepasitenkinimą praėjus vos keleriems 
metams nuo jos įsigaliojimo. 1963 m. lapkričio mėn. Prezidentas Makarios 
memorandume (aiškinamajame rašte) dėl trylikos Konstitucijos pataisų pa- 
žymėjo, kad toks teisminio proceso išskaidymas yra ne tik kad visiškai ne- 
reikalingas, bet ir kenksmingas teisingumo vykdymui". Sumaištį teisminėje 
valdžioje sukėlė ir tai, kad po 1963 m. gruodžio mėnesio ginkluoto konflikto 
šalyje Aukščiausiojo Konstitucinio Teismo ir Aukštojo Teismo pirmininkai 
- neutralūs teisėjai - atsisakė pareigų, į jų pareigas nebuvo paskirti nauji tei- 
sėjai. Tai paralyžiavo teisminę valdžią. Dėl šios ir kitų aplinkybių Atstovų 
Rūmai priėmė Teismų įstatymą (Nr. 33/64)'. 1964 m. įstatymu buvo panai- 
kintas Aukščiausiasis Konstitucinis Teismas ir Aukštasis Teismas. Jų įgalioji- 
mai perduoti naujai įsteigtam Aukščiausiajam Teismui. 

Įstatymas nustatė, kad Aukščiausiąjį Teismą sudaro 5 teisėjai, bet vė- 
liau šis skaičius buvo palaipsniui didinamas. Šiuo metu Aukščiausiąjį Teis- 
mą sudaro 13 teisėjų'?. Aukščiausiojo Teismo teisėjus skiria Respublikos 
Prezidentas, pagal tradiciją — iš teisėjų, turinčių Aukščiausiojo Teismo re- 
komendaciją. Įstatymas numato, kad kandidatai į Aukščiausiojo Teismo 
teisėjus privalo turėti ne mažesnį kaip dvylikos metų advokato ar teisinio 
darbo stažą ir būti nepriekaištingos reputacijos. Kitus teisėjus skiria ir iš 
pareigų atleidžia Aukščiausioji teismų taryba, kurią sudaro visi Aukščiau- 
siojo Teismo teisėjai. Pagal įstatymą kandidatai į apylinkės teismo teisė- 
jus turi turėti ne mažesnį kaip šešerių metų advokato darbo stažą (arba 
penkerių metų, jeigu taip siūlo ne mažiau kaip 2/3 Aukščiausiosios teismų 
tarybos narių) ir būti nepriekaištingos reputacijos. Kandidatai į apylinkių 
teismų vyresniuosius teisėjus ir apylinkių teismų pirmininkus privalo tu- 
rėti ne mažesnį kaip dešimties metų advokato ar teisinio darbo stažą ir būti 
nepriekaištingos reputacijos. Reikalavimai specializuotų teismų teisėjams 
nustatomi įstatymu, kuriuo steigiamas atitinkamas specializuotas teismas. 

Aukščiausiojo Teismo teisėjai skiriami iki 68 metų, kitų teismų — iki 
63 metų amžiaus. Šiuo metu šalyje, be Aukščiausiojo Teismo teisėjų, yra 85 
teisėjai??. Be Aukščiausiojo Teismo, šalyje veikia 6 apylinkių teismai, nagri- 





" The 13 Points: November 1963 <http://www.cyprus-conflict.net/13. points.html>. 
Supreme Court of Cyprus. <http://www.supremecourtgov.cy/judicial/sc.nsf/DML- 
faą en/DMLfaą en?OpenDocument>. 

Supreme Court of Cyprus <http://www.supremecourt.gov.cy/judicial/sc.nsf/DML- 
faą en/DMLfaą en?OpenDocument>. 

Supreme Court of Cyprus <http://www.supremecourt.gov.cy/judicial/sc.nsf/DML- 
faą en/DMLfaą en?OpenDocument>. 

nėjantys civilines bylas, išskyrus priskirtas kitiems specializuotiems teis- 
mams, ir kriminalines bylas dėl nusikaltimų, už kuriuos numatyta laisvės 
atėmimo bausmė neviršija penkerių metų; 4 prisiekusiųjų teismai, papras- 
tai nagrinėjantys kriminalines bylas dėl nusikaltimų, už kuriuos numatyta 
laisvės atėmimo bausmė yra daugiau nei penkeri metai; 4 šeimos teismai, 
3 nuomos kontrolės tribunolai, nagrinėjantys ginčus dėl turto nuomos; 3 
ūkinių ginčų tribunolai ir karo teismas. 

Kipro Respublikos teisinė sistema yra pagrįsta bendrosios arba an- 
glosaksų teisinės sistemos tradicija. Aukščiausiojo Teismo kaip apeliacinio 
teismo sprendimai ir šio teismo plenumo išaiškinimai yra privalomi ki- 
tiems Aukščiausiajam Teismui pavaldiems teismams nagrinėjant bylas ir 
priimant sprendimus. Formaliai aukščiausią teisinę galią turi šalies Konsti- 
tucija, o nuo 2004 metų Kiprui įstojus į Europos Sąjungą - Europos Sąjun- 
gos teisė, tačiau realiai pirmenybė teikiama bendrosios teisės principams. 

Klausimas, kokią valstybės teritorinio sutvarkymo formą pasirink- 
ti, unitarinę ar federacinę, buvo vienas opiausių Konstitucijos rengėjams. 
Kipro turkų bendruomenės atstovai pasisakė už federacinį, o Kipro grai- 
kų bendruomenės atstovai - už unitarinį valstybės sutvarkymą. Vis dėlto 
valstybės nepriklausomybės vardan turkų bendruomenės atstovams šiuo 
klausimu teko nusileisti graikams. 

Pagal valstybės teritorinį sutvarkymą Kipras yra unitarinė valstybė - 
„Respublikos teritorija yra viena ir nedaloma. Kipras ar jo dalis negali 
jungtis su jokia kita valstybe. Kipro teritorijoje draudžiama separatistinė 
nepriklausomybė“ (185 str.). Deja, Konstitucijos rengėjų siekio suderinti 
Kipro graikų ir Kipro turkų bendruomenių interesus nepavyko įgyven- 
dinti. Nesantaiką tarp dviejų tautinių bendruomenių skatino ir konstitu- 
cinės nuostatos, reglamentuojančios vietos valdžios modelį. Minėta, kad 
Konstitucijos struktūrą ir turinį, įskaitant vietos valdžios reglamentavimą, 
lėmė dvi principinės nuostatos: pirma, pripažinti, kad Kipre egzistuoja dvi 
lygiateisės tautinės bendruomenės - graikų ir turkų; antra, kiekvienai iš 
šių bendruomenių užtikrinti lygias teises dalyvauti įgyvendinant valstybės 
valdžią, garantuoti, kad tvarkant šalies administracinius reikalus nedomi- 
nuotų gausesnė graikų bendruomenė. 

Taigi, vadovaujantis šiais principais Konstitucijos 173 straipsnyje 
įtvirtinta, kad penkiuose didžiuosiuose Kipro Respublikos miestuose (Ni- 
kosijoje, Limasolyje, Famagustoje, Larnakoje ir Pafose) turkų gyventojai 
turi savarankiškus municipalitetus. Respublikos Prezidentas ir viceprezi- 

dentas per ketverius metus nuo Konstitucijos įsigaliojimo dienos turi teisę 
nuspręsti, ar būtinas municipalitetų atskyrimas šiuose mietuose. Konstitu- 
cijoje numatyta, kad graikų municipalines tarybas renka graikų rinkėjai, 
turkų municipalines tarybas - turkų rinkėjai. Kiekviename iš minėtų pen- 
kių miestų turi būti įsteigta koordinacinė taryba, kurią sudaro du nariai, 
kuriuos skiria Graikų municipalinė taryba, du nariai, kuriuos skiria Turkų 
municipalinė taryba, ir pirmininkas, kurį skiria abi tarybos bendru suta- 
rimu. Koordinacinė taryba sprendžia bendrus miesto valdymo klausimus. 
Municipalitetų teritorines ribas minėtuose miestuose nustato Respublikos 
Prezidentas ir viceprezidentas bendru sutarimu (177 str.). Kituose muni- 
cipalitetuose municipalinės tarybos sudaromos vadovaujantis dviejų ben- 
druomenių proporcingo atstovavimo principu (178 str.). 

Konstitucijos nuostatos, reglamentuojančios vietos valdžios sutvarky- 
mą, visų pirma, minėtuose penkiuose didžiuosiuose šalies miestuose, buvo 
visiškai neveiksmingos. Jau 1963 m. lapkričio mėn. šalies prezidentas Maka- 
rios pasiūlė atsisakyti vietos valdžios sutvarkymo, pagrįsto etniniu principu. 
Prezidentas pažymėjo, kad nustatytas konstitucinis municipalitetų didžiuo- 
siuose miestuose reglamentavimas yra betikslis ir neveiksmingas. Neįma- 
noma rasti būdo, kaip geografiškai padalinti miestą ir sukurti jame atskirus 
municipalitetus, pagrįstus bendruomeninių kriterijumi. Kipro graikai ir 
turkai niekuomet anksčiau negalvojo apie gyvenimą atskirtose miesto vie- 
tose, negana to, municipalitetų atskyrimas yra finansiškai žalingas miesto 
gyventojams?!. Pažymėtina, kad nuostatos dėl dviejų municipalitetų sukū- 
rimo miestuose niekuomet nebuvo įgyvendintos. Respublikos Prezidentui 
ir viceprezidentui nepavyko rasti bendro sutarimo šiuo klausimu. 

Valstybės teritorinio sutvarkymo problema dar labiau paaštrėjo po 
1963 m. gruodžio mėn. įvykių. Kaip ir anksčiau, Kipro graikai nuosekliai 
laikėsi unitarinių, Kipro turkai - federalizmo idėjų. Galiausiai po 1974 m. 
liepos 15 d. Kipre įvykusio valstybinio perversmo Turkija okupavo 37 pro- 
centų Kipro teritorijos šiaurinėje salos dalyje. 1975 m. vasario 13 d. Kipro 
turkų bendruomenė pasiskelbė Kipro turkų federacine valstybe, o 1983 m. 
lapkričio 15 d. Turkija vienašališkai paskelbė šią okupuotą teritoriją - ne- 
priklausoma Šiaurės Kipro Turkų Respublika. Taip Kipras de facto buvo 
padalintas į dvi dalis. Iki šiol tarptautinės bendruomenės, de jure pripa- 
žįstančios tik Kipro Respublikos suverenitetą, pastangos siekiant išspręsti 





* The 13 Points: November 1963 < http://www.cyprus-conflict.net/13. points.html>. 

Kipro valstybės vientisumo problemą yra nesėkmingos. 2004 m. Jungtinės 
Tautos parengė penktąjį Anano planą dėl šiaurės ir pietų Kipro suvienijimo 
sukuriant federacinę Kipro valstybę pagal Šveicarijos modelį. Šiuo klausi- 
mu 2004 m. balandžio 21 d. Kipre buvo surengtas referendumas, kuriame 
absoliuti turkų bendruomenės dauguma pritarė Annan'o planui, tuo tarpu 
graikų bendruomenė tokį Jungtinių Tautų pasiūlymą atmetė. 

Kipro Respublikos administracinę teritorinę struktūrą šiuo metu su- 
daro šešios administracinės sritys (Nikosija, Famagusta, Limasolis, Pafo- 
sas, Larnaka ir Kirenija), suskirstytos į savivaldos teisę turinčius municipa- 
litetus ir bendruomenes. Nuo 2011 m. aukščiausia administracinės srities 
institucija yra taryba, kuri sudaroma iš municipalitetų ir bendruomenių 
susivienijimų atstovų??. Nuo 2016 m. administracinei sričiai turi vadovauti 
taryba, sudaryta iš 19 narių, kuriuos tiesiogiai rinks srities gyventojai“. 

Antro lygio administracinių teritorinių vienetų - municipalitetų ir ben- 
druomenių - veiklą reguliuoja Municipalitetų įstatymas, priimtas 1985 m. (N. 
111/85), ir Vietos bendruomenių įstatymas, priimtas 1999 m. (N. 86 (I)/99)**, 
Municipalinės valdžios institucijos yra taryba ir meras. Tarybą tiesiogiai ren- 
ka vietos gyventojai penkeriems metams pagal proporcinę rinkimų sistemą. 
Dalyvavimas rinkimuose yra privalomas. Tarybos nariu gali būti renkami ne 
jaunesni kaip 25 metų amžiaus municipaliteto gyventojai. Tarybos narių skai- 
čius priklauso nuo municipaliteto gyventojų skaičiaus. Šiuo metu mažiausias 
municipalinės tarybos narių skaičius yra 8, didžiausias - 26. Merai yra renka- 
mi tuo pačiu metu kaip ir municipalinės tarybos pagal santykinės daugumos 
mažoritarinę sistemą. Meras įgyvendina vykdomąją valdžią ir atstovauja mu- 
nicipalitetui. Bendruomenės yra steigiamos kaimo vietovėse ir veikia panašiai 
kaip municipalitetai. Bendruomenės gyventojai penkeriems metams tiesio- 
giai renka bendruomenės pirmininką ir bendruomenės tarybą. 

Municipalitetų įstatymas numato, kad bet kuri bendruomenė, kurioje 
yra ne mažiau kaip 5 000 gyventojų arba kuri turi pakankamas ekonomi- 
nes sąlygas funkcionuoti kaip municipalitetas, gali vietinio referendumo 
būdu nuspręsti, kad ji būtų pripažinta municipalitetu. Ir atvirkščiai, jeigu 
per trejus metus municipaliteto gyventojų skaičius tampa mažesnis nei 4 
000, municipalitetas gali būti naikinamas įstatymo nustatyta tvarka. 





2 Iki 2011 m. jai vadovavo valdytojas, kurį skyrė Vyriausybė. 

* The Local Government System in Cyprus <http://www.clgf.org.uk/userfiles/1/files/ 
Cyprus9020local9020government9620profile96202011-12.pdf>. 

* Unionof Cyprus Municipalities <http://www.ucm.org.cy/Webcontent.aspx* Code=EN. 
ABOUT.LocalAuthorities*Language=English>. 

KIPRO RESPUBLIKOS 
KONSTITUCIJA?S 


1 SKYRIUS. BENDROSIOS NUOSTATOS 


1 straipsnis 

Kipro valstybė yra nepriklausoma ir savarankiška prezidentinė res- 
publika. Respublikos Prezidentu renkamas graikas, Respublikos viceprezi- 
dentu renkamas turkas atitinkamai Kipro graikų ir Kipro turkų bendruo- 
menių kaip nustatyta šia Konstitucija. 


2straipsnis 

Šios Konstitucijos numatytiems tikslams: 

1. Graikų bendruomenę sudaro visi Respublikos piliečiai, kurie yra 
graikai pagal prigimtį ir kurių gimtoji kalba yra graikų arba kurie laiko- 
si graikų kultūros tradicijų, arba kurie yra Graikijos stačiatikių bažnyčios 
nariai. 

2. Turkų bendruomenę sudaro visi Respublikos piliečiai, kurie yra 
turkai pagal prigimtį arba kurių gimtoji kalba yra turkų arba kurie laikosi 
turkų kultūros tradicijų arba kurie yra musulmonai. 

3. Respublikos piliečiai, kurie neatitinka šio straipsnio 1 ir 2 dalies 
nuostatų, privalo per tris mėnesius nuo šios Konstitucijos įsigaliojimo die- 
nos pasirinkti graikų ar turkų bendruomenę, bet jei jie priklauso religinei 
grupei, tai turi pasirinkti religinę grupę arba bus laikomi atitinkamos ben- 
druomenės nariais: 





* Kipro Respublikos Konstitucija, paskelbta Kipro pirmininkavimo Europos Sąjungos 


Tarybai internetiame puslapyje http://www.presidency.gov.cy/presidency/presiden- 
cy.nsf/all/1003AEDD83EED9C7C225756F0023C6AD/$file/CY. Constitution.pdf? 
openelement, išversta iš anglų kalbos. 

nustatoma, kad bet kuris Respublikos pilietis, priskiriamas tam tikrai 
religinei grupei, gali pasirinkti priklausyti ne religinei grupei, bet bendruo- 
menei ir raštu pateikti deklaraciją per vieną mėnesį nuo tokios galimy- 
bės atsiradimo dienos atitinkamam Respublikos pareigūnui ir pasirinktos 
graikų ar turkų bendruomenės, kuriai ketina priklausyti, Bendruomenės 
Rūmų prezidentui; 

nustatoma, kad jei atitinkama religinė grupė nėra priėmusi nuostatos 
dėl mažesnio nei nustatyta narių skaičiaus, per vieną mėnesį nuo priėmi- 
mo atsisakymo minėtu būdu asmuo individualiai sprendžia ir renkasi, ku- 
riai bendruomenei priklausys ateityje. 

Šioje dalyje terminas „religinė grupė“ suprantamas kaip grupė asme- 
nų, gyvenančių Kipre, išpažįstančių tą pačią religiją ir atliekančių tas pačias 
apeigas, esančių tos pačios jurisdikcijos subjektais. Grupės narių skaičius 
šios Konstitucijos įsigaliojimo dieną turi viršyti vieną tūkstantį, iš jų penki 
šimtai turi būti Respublikos piliečiai. 

4. Asmuo, kuris tampa Respublikos piliečiu daugiau kaip po trijų mė- 
nesių nuo šios Konstitucijos įsigaliojimo dienos, turi atlikti šio straipsnio 3 
dalyje nustatytus veiksmus ne vėliau kaip per tris mėnesius nuo datos, kai 
jis tapo piliečiu. 

5. Respublikos pilietis graikas ar turkas, kuris atitinka šio straipsnio 
1 ar 2 dalyje įvardytas sąlygas, gali nustoti priklausyti bendruomenei, su 
kuria buvo siejamas, ir tapti kitos bendruomenės nariu, jei: 

a) raštu parašo deklaraciją, kuria patvirtina savo tokio pakeitimo norą 
ir pateikia jį atitinkamam Respublikos pareigūnui ir pasirinktos graikų ar 
turkų Bendruomenių Rūmų prezidentui; 

b) atitinkami Bendruomenių Rūmai pritaria tokiam bendruomenės 
pakeitimui. 

6. Bet kuri individuali ar religinė grupė, susieta su graikų ar turkų 
bendruomene, šio straipsnio 3 dalies nustatyta tvarka gali nustoti priklau- 
syti tai bendruomenei ir sieti save su kita bendruomene, jei: 

a) raštu parašo deklaraciją, kuria patvirtina savo tokio pakeitimo norą 
ir pateikia jį atitinkamam Respublikos pareigūnui ir pasirinktų graikų ar 
turkų Bendruomenių Rūmų prezidentui; 

b) atitinkami Bendruomenių Rūmai pritaria tokiam bendruomenės 
pakeitimui. 

7. a) Ištekėjusi moteris priklauso tai bendruomenei, kuriai priklauso 
jos vyras; 

b) vyriškos ir moteriškos lyties vaikai iki dvidešimt vienerių metų 
amžiaus, jei jie nėra susituokę, priklauso tai bendruomenei, kuriai priklau- 
so jo ar jos tėvas arba, jei tėvas nežinomas ir jis ar ji nėra įvaikinti, priklau- 
so tai bendruomenei, kuriai priklauso jo ar jos motina. 


3 straipsnis 

1. Oficialios kalbos Respublikoje yra turkų arba graikų. 

2. Valdžios, valdymo ir administraciniai aktai ir dokumentai turi būti 
įforminti abiem oficialiomis kalbomis ir, jei šia Konstitucija nustatytas toks 
reikalavimas, privalo būti paskelbti oficialiame Respublikos biuletenyje 
abiem oficialiomis kalbomis. 

3. Administraciniai ar kiti oficialūs dokumentai, adresuoti graikams 
ar turkams, turi būti nustatyta tvarka įforminti graikų ar turkų kalba. 

4. Teisinės procedūros turi būti vykdomos ir teismų sprendimai pri- 
imami graikų kalba, jei procedūros ar bylos šalis yra graikas, turkų kal- 
ba - jei turkas, ir abiem kalbomis - jei graikas ir turkas. Oficiali kalba arba 
kalbos, kurios vartojamos šiais tikslais visose kitose bylose, yra reglamen- 
tuojamos Teismų reglamento, kurį tvirtina Aukštasis Teismas, vadovauda- 
masis 163 straipsniu. 

5. Bet kuris tekstas oficialiame valstybės biuletenyje turi būti spausdi- 
namas abiem oficialiomis kalbomis tame pačiame leidinyje. 

6. 1) Bet kokie skirtumai tarp tekstų graikų ir turkų kalbomis valdžios, 
valdymo ar administraciniame akte ar dokumente, išspausdintame oficia- 
liame valstybės biuletenyje, sprendžiami kompetentingo teismo. 

2) Bet kuris Bendruomenių Rūmų teisės aktas ar sprendimas, skelbia- 
mas oficialiame valstybės biuletenyje, turi būti ta kalba, kuriai bendruo- 
menei skirtas. 

3) Atsiradusiems skirtumams tarp tekstų graikų ir turkų kalbomis 
vykdomosios valdžios ir administraciniuose aktuose ar dokumentuose, 
kurie nebuvo skelbiami oficialiame valstybės biuletenyje, bet paskelbti ki- 
tame leidinyje, ministras ar kita valdžios institucija savo pareiškimu pa- 
tvirtina, kuris tekstas turi pirmumo teisę arba kuris tekstas yra teisingas ir 
galutinis. 

4) Kompetentingas teismas gali taikyti tam tikras poveikio priemones 
konkrečioje byloje nuspręsdamas dėl minėtų tekstų skirtumų. 

7. Abi oficialiosios kalbos turi būti vartojamos ant monetų, banknotų 
ir antspauduose. 

8. Kiekvienas asmuo turi teisę kreiptis į bet kurią Respublikos institu- 
ciją bet kuria oficialia kalba. 


4 straipsnis 

1. Respublika turi savo neutralaus dizaino ir spalvos vėliavą, kurią 
bendrai išrenka Respublikos Prezidentas ir Respublikos viceprezidentas. 

2. Respublikos valdžios institucijos, įvairios viešosios asociacijos ar 
viešieji juridiniai asmenys, vadovaudamiesi Respublikos teise, gali turėti 
savo vėliavas ir privalo iškelti Respublikos vėliavą švenčių metu, taip pat 
turi teisę kartu su Respublikos vėliava iškelti graikų ir turkų vėliavas tuo 
pačiu metu. 

3. Bendruomenių valdžios institucijos turi teisę kartu su Respublikos 
vėliava iškelti graikų ar turkų vėliavas tuo pačiu metu. 

4. Bet kuris Respublikos pilietis ar bet kuri taryba, asociacija ar ne- 
asocijuota struktūra, kurios nariai yra Respublikos piliečiai, turi teisę ant 
savo pastatų iškelti Respublikos arba graikų ar turkų vėliavas be jokių ap- 
ribojimų. 


5 straipsnis 
Graikų ir turkų bendruomenės turi teisę švęsti atitinkamai graikų ir 
turkų nacionalines šventes. 


2 SKYRIUS. PAGRINDINĖS TEISĖS IR LAISVĖS 


6 straipsnis 

Pagal Konstitucijos nuostatas joks įstatymas ar Atstovų Rūmų spren- 
dimas, ar bet kurių Bendruomenių Rūmų sprendimas, bet kurio organo, 
asmens ar Respublikos vykdomosios valdžios ar administravimo funkci- 
jas vykdančio pareigūno veiksmas ar sprendimas negali diskriminuoti nei 
vienos iš dviejų Kipro bendruomenių ar jų nario kaip asmens ar kaip ben- 
druomenės nario. 


7 straipsnis 

1. Kiekvienas asmuo turi teisę į gyvybę ir kūno neliečiamumą. 

2. Negalima atimti asmens gyvybės, išskyrus kompetentingo teismo 
vykdomąjį sprendimą - įstatymu skirtą mirties bausmę, kuri gali būti skir- 
ta už suplanuotą žmogžudystę, didelį plėšikavimą, jure gentium piratavimą 
ir karo nusikaltimus. 

3. Gyvybės atėmimas nėra šio straipsnio pažeidimas, jei tai padaryta 
dėl neišvengiamos prievartos naudojimo tokiais tikslais: 

a) asmens ar nuosavybės apsaugai, proporcingai ir neišvengiamai sau- 
gant nuo neatkuriamo pažeidimo; 

b) siekiant sulaikyti ir neleisti pabėgti asmeniui, kuris pagal įstatymą 
turi būti suimtas; 

c) siekiant numalšinti maištą ar sukilimą, kaip numatyta įstatymu. 


8 straipsnis 


Niekas negali būti kankinamas, su niekuo neturi būti žiauriai, nežmo- 
niškai elgiamasi, žeminamas jo orumas ar jis baudžiamas. 


9 straipsnis 

Kiekvienas asmuo turi teisę į orų gyvenimą ir socialinę apsaugą. Įsta- 
tymu nustatoma dirbančiųjų apsauga, pagalba neturtingiesiems ir sociali- 
nio draudimo sistema. 


10 straipsnis 

1. Niekas negali būti laikomas vergijoje ar nelaisvėje. 

2. Niekas negali būti verčiamas dirbti priverstinio ar privalomojo darbo. 

3. Šiame straipsnyje sąvoka „priverstinis ar privalomasis darbas“ ne- 
gali reikšti: 

a) darbo, kurį paprastai reikalaujama atlikti įkalinimo metu, taikant 
11 straipsnio nuostatas, ir darbo lygtinio atleidimo nuo įkalinimo laiko- 
tarpiu; 

b) karinės tarnybos arba tarnybos, kuri privaloma asmenims, atsisa- 
kantiems karinės tarnybos dėl įsitikinimų, vietoj karinės tarnybos, kai toks 
atsisakymas yra pripažįstamas įstatymo; 

c) tarnybos, kuri yra būtina dėl stichinės nelaimės, kai kyla pavojus 
visuomenės egzistavimui ar gerovei. 


11straipsnis 

1. Kiekvienas žmogus turi teisę į laisvę ir asmens neliečiamybę. 

2. Niekam negali būti atimta laisvė kitaip, kaip tokiais atvejais ir pagal 
įstatymo nustatytą tvarką: 

a) kai asmuo teisėtai sulaikomas kompetentingo teismo sprendimu; 

b) kai asmuo teisėtai suimamas ar sulaikomas už tai, kad neįvykdė 
teisėto teismo sprendimo; 

c) kai asmuo teisėtai suimamas ar sulaikomas, kad būtų pristatytas 
kompetentingam teismo pareigūnui, pagrįstai įtariant padarius nusikalti- 
mą ar kai pagrįstai manoma, jog būtina užkirsti kelią padaryti nusikaltimą, 
arba manoma, kad asmuo gali pabėgti padaręs nusikaltimą; 

d) kai sulaikomas nepilnametis pagal teisėtą potvarkį jo auklėjimo 
priežiūros tikslais arba jo teisėto suėmimo tikslais dėl to, kad asmuo būtų 
pristatytas kompetentingam teismo pareigūnui; 

e) kai asmenys teisėtai sulaikomi, siekiant užkirsti kelią infekcinėms 
ligoms plisti, arba kai sulaikomi psichiškai nesveiki asmenys, alkoholikai, 
narkomanai ar valkatos; 

f) kai asmuo teisėtai suimamas ar sulaikomas dėl to, kad negalėtų be 
leidimo įvažiuoti į šalį, ar kai imamasi veiksmų jį deportuoti ar išduoti kitai 
valstybei. 

3. Įstatymų nustatytais atvejais ir tvarka žiaurių nusikaltimų, už ku- 
riuos numatyta mirties bausmė arba įkalinimas, atvejais asmuo areštuoja- 
mas turint arešto orderį, išduotą įgaliotos valdžios pagal įstatymų nustaty- 
tas procedūras. 

4. Kiekvienam suimtajam turi būti nedelsiant jam suprantama kalba 
pranešama, dėl ko jis suimamas, kuo kaltinamas ir sudaromos galimybės 
naudotis advokato paslaugomis. 

5. Kiekvienas asmuo turi stoti prieš teismą kaip galima greičiau, bet 
ne vėliau kaip per dvidešimt keturias valandas nuo jo suėmimo momento, 
jeigu tai nebuvo padaryta anksčiau. 

6. Teisėjas prieš areštuodamas asmenį turi ištirti arešto priežastis as- 
meniui suprantama kalba ir kaip įmanoma greičiau, ne ilgiau kaip per tris 
dienas nuo sulaikymo. Asmuo areštuojamas terminui, kuris atitinka tar- 
dymo tikslus, ir periodiškai nustatomas naujas, ne ilgesnis kaip aštuonių 
dienų kardomojo kalinimo laikotarpis. Nustatoma, kad maksimalus kar- 
domojo kalinimo sulaikymas nuo arešto dienos negali būti ilgesnis kaip 
trys mėnesiai, jam pasibaigus asmuo tuojau pat turi būti paleistas. 

7. Kiekvienas asmuo, kuriam atimta laisvė dėl sulaikymo ar suėmimo, 
turi turėti teisę kreiptis į teismą ir apskųsti, jo nuomone, neteisingą sulai- 
kymą. Tokiu atveju teismas nedelsdamas priima sprendimą ir, jeigu asmuo 
sulaikytas neteisėtai, nusprendžia jį paleisti. 

8. Kiekvienas asmuo, kuris yra sulaikymo ar suėmimo, pažeidžiančio 
šio straipsnio nuostatas, auka, turi teisę į nuostolių atlyginimą. 

12 straipsnis 

1. Nė vienas asmuo nebus laikomas kaltu dėl nusižengimo, padaryto 
veikimu ar neveikimu, jei tai nenustatyta kaip nusižengimas pagal tuo 
metu, kai nusižengimas padarytas, galiojusį teisės aktą; nė vienam as- 
meniui negali būti paskirta sunkesnė reali bausmė, negu numatyta pagal 
įstatymą, kuris galiojo tuo metu, kai nusižengimas buvo padarytas. 

2. Asmuo, kuris buvo išteisintas arba nuteistas už tam tikrą nusižen- 
gimą, negali būti traukiamas atsakomybėn antrą kartą už tą patį nusižen- 
gimą. Asmuo negali būti baudžiamas antrą kartą už tą patį veikimą ar ne- 
veikimą, išskyrus tuos atvejus, kai tokio veikimo ar neveikimo pasekmė 
yra mirtis. 

3. Įstatymas negali numatyti bausmės, kuri būtų neproporcingai dide- 
lė nusižengimo sunkumui. 

4. Preziumuojamas kiekvieno apkaltinto žmogaus nekaltumas, kol pa- 
gal įstatymą neįrodyta jo kaltė. 

5. Kiekvienas apkaltintas žmogus turi šias teises: 

a) būti nedelsiant ir jam suprantama kalba informuotas apie jam pa- 
reikštų kaltinimų pagrindą ir esmę; 

b) turėti pakankamai laiko ir galimybių pasirengti gynybai; 

€) gintis pats arba per jo pasirinktą advokatą arba, jei neturi galimy- 
bių mokėti advokatui, turi teisę naudotis nemokama teisine pagalba, jei tai 
būtina teisingumui vykdyti; 

d) klausti liudininkų ir būti klausinėjamas kaip liudininkas arba turėti 
liudininkus savo pusėje tokiomis pačiomis sąlygomis kaip ir liudininkai 
prieš jį; 

e) turėti nemokamą vertėją, jei jis nesupranta arba nekalba ta kalba, 
kuria vyksta teismas. 

6. Baudimas viso turto konfiskavimu yra draudžiamas. 


13 straipsnis 

1. Kiekvienas asmuo turi teisę laisvai judėti visoje Respublikos terito- 
rijoje ir gyventi bet kurioje dalyje. Asmeniui bet kokie ribojimai nustatomi 
tik pagal įstatymus ir tik tokie, kurie būtini saugumo, visuomenės sveika- 
tos tikslais arba kaip kompetentingo teismo paskirta bausmė. 

2. Kiekvienas asmuo turi teisę laikinai ar nuolat išvykti iš Respublikos 
teritorijos, jei asmeniui įstatymu nenustatyti apribojimai. 

14 straipsnis 
Jokiomis aplinkybėmis Respublikos pilietis negali būti ištremtas ar 
pašalintas iš Respublikos. 


15 straipsnis 

1. Kiekvienas asmuo turi teisę į jo privataus ir šeimos gyvenimo ger- 
bimą. 

2. Visi turi gerbti šią teisę, išskyrus įstatymo nustatytus atvejus, kai tai 
yra būtina Respublikos saugumui, konstitucinei ar visuomeninei tvarkai 
palaikyti, visuomenės sveikatai ar moralei užtikrinti ar kiekvieno asmens 
Konstitucija garantuojamoms teisėms ir laisvėms apsaugoti. 


16 straipsnis 

1. Kiekvieno asmens gyvenamas namas yra neliečiamas. 

2. Negali būti patenkama į gyvenamąjį namą ar daroma krata, išsky- 
rus, kai tai nustatyta įstatymu ir teismo pagrįstu nurodymu arba kai gy- 
ventojai aiškiai išreiškia sutikimą, arba kai siekiama išvengti nusikaltimo, 
smurto ar nelaimės. 


17 straipsnis 

1. Kiekvienas asmuo turi teisę į susirašinėjimo ar kitokio bendravimo 
slaptumą, jei kitoks bendravimas atliekamas teisei neprieštaraujančiomis 
priemonėmis. 

2. Negali būti trukdoma įgyvendinti šią teisę, išskyrus įstatymų nu- 
statytus nuteistų ir nenuteistų kalinių, verslo korespondencijos ir bankru- 
tuojančių įmonių komunikavimo bankroto administravimo metu atvejus. 


18 straipsnis 

1. Kiekvienas asmuo turi teisę į minties, sąžinės ir religijos laisvę. 

2. Visos religijos, kurių doktrinos ir apeigos nėra slaptos, veikia laisvai. 

3. Visos religijos yra lygios prieš įstatymą. Be šioje Konstitucijoje nu- 
statyto Bendruomenių Rūmų pritarimo joks Respublikos valdžios, valdy- 
mo ar administracinis aktas negali diskriminuoti jokios religijos ar religi- 
nės institucijos. 

4. Kiekvienas asmuo yra laisvas ir turi teisę išpažinti savo tikėjimą 
ir skelbti savo religiją ir tikėjimą apeigose, mokymuose, praktikuojant ar 
švenčiant, individualiai ar kolektyviai, privačiai ar viešai, keisti savo religiją 
ar tikėjimą. 

5. Fizinė ir moralinė prievarta, siekiant priversti asmenį pakeisti ar 
trukdyti pakeisti savo religiją, yra draudžiama. 

6. Religijos ir tikėjimo skelbimo laisvė gali būti ribojama įstatymu ir 
tik tiek, kiek tai būtina Respublikos saugumui ar konstitucinei tvarkai, vi- 
suomenės saugumui ar viešajai tvarkai, visuomenės sveikatai ar moralei 
apsaugoti, ar šia Konstitucija garantuotoms kiekvieno asmens teisėms ir 
laisvėms užtikrinti. 

7. Kol asmeniui sukanka šešiolika metų, sprendimą, kokią religiją iš- 
pažinti, už jį priima teisėtai jį globojantis asmuo. 

8. Joks asmuo neprivalo mokėti mokesčių ar rinkliavų, kurios visos ar 
iš dalies skirtos religijai, kitaip nei asmeniui pačiam sutikus. 


19 straipsnis 

1. Kiekvienas asmuo turi teisę į kalbos ir saviraiškos laisvę. 

2. Ši teisė apima laisvę turėti nuomonę, gauti ir skleisti informaciją ir 
idėjas be jokių viešosios valdžios trukdžių ar kitų apribojimų. 

3. Naudojimasis šio straipsnio 1 ir 2 dalyje nustatytomis teisėmis, ka- 
dangi tai susiję su pareigomis bei atsakomybe, gali būti suponuotas tokių 
formalumų, sąlygų, apribojimų ar bausmių, kurias numato įstatymas ir ku- 
rios būtinos valstybės saugumo ar konstitucinės tvarkos, viešosios tvarkos 
interesams, siekiant užkirsti kelią teisės pažeidimams ir nusikaltimams, 
žmonių sveikatai bei moralei, taip pat kitų asmenų orumui ar teisėms ap- 
saugoti užkirsti kelią konfidencialios informacijos atskleidimui ar teismi- 
nės valdžios autoritetui ir nešališkumui garantuoti. 

4. Laikraščių ir kitos spausdintos medžiagos konfiskavimas negali būti 
vykdomas be Respublikos generalinio prokuroro rašytinio leidimo, kurį 
per 72 valandas nuo konfiskavimo įvykdymo turi patvirtinti kompetentin- 
gas teismas. 

5. Šis straipsnis neturi trukdyti valstybei kelti reikalavimą licencijuoti 
garso ir vaizdo transliavimą ar kino demonstravimą. 


20 straipsnis 

1. Kiekvieno asmens turima teisė gauti ir kiekvieno asmens ar insti- 
tucijos turima teisė teikti mokymus ir švietimą gali būti suponuota tokių 
formalumų, sąlygų ar apribojimų, kuriuos nustato bendruomenių teisė ir 
kurie būtini valstybės saugumo ar konstitucinės tvarkos, viešosios tvarkos 
interesams, siekiant užkirsti kelią teisės pažeidimams žmonių sveikatai bei 

moralei, užtikrinti švietimo kokybę ir atitiktį standartams, saugoti asmenų 
teises ir laisves, įskaitant tėvų teisę parinktį savo vaikams tokį švietimą, 
kuris sutampa su jų religiniais įsitikinimais. 

2. Nemokamas pradinis mokslas prieinamas per graikų ir turkų Ben- 
druomenių Rūmų valdomas atitinkamų bendruomenių pradines moky- 
klas. 

3. Pradinis mokslas yra privalomas visiems piliečiams iki bendruome- 
nių teisėje nustatyto amžiaus. 

4. Aukštesnis mokslas yra vykdomas pagal graikų ir turkų Bendruo- 
menių Rūmų nustatytas sąlygas, terminus ir tvarką. 


21 straipsnis 

1. Kiekvienas asmuo turi teisę į taikių susirinkimų laisvę. 

2. Kiekvienas asmuo turi teisę jungtis į asociacijas kartu su kitais as- 
menimis, įskaitant teisę steigti profesines sąjungas ir stoti į jas, kad būtų 
ginami savi interesai. Nepaisant šio straipsnio 3 dalies apribojimų, niekas 
negali būti verčiamas stoti į asociacijas ar būti jų nariu. 

3. Naudojantis šiomis teisėmis netaikomi jokie apribojimai, išskyrus 
tuos, kuriuos nustato įstatymas ir kurie yra būtini dėl Respublikos kons- 
titucinės tvarkos, valstybės saugumo ar visuomenės apsaugos, siekiant 
užkirsti kelią viešosios tvarkos pažeidimams ar nusikaltimams, apsaugoti 
žmonių sveikatą ar moralę arba kitas šia Konstitucija garantuotas asmenų 
teises ir laisves, nepriklausomai nuo to, ar asmuo dalyvauja tokiame susi- 
rinkime, yra ar nėra asociacijos narys. 

4. Bet kokia konstitucinei tvarkai prieštaraujanti asociacijos veikla yra 
draudžiama. 

5. Įstatymai gali nustatyti tam tikrus šios teisės apribojimus karinių 
pajėgų, policijos ir žandarmerijos tarnautojams. 

6. Įstatymu reguliuojamas asociacijų įsteigimas ir įteisinimas, narystė 
(įskaitant narių teises ir pareigas), vadovavimas ir administravimas, per- 
tvarkymas ir likvidavimas. Šio straipsnio nuostatos taip pat taikomos for- 
muojant pelno siekiančias kompanijas, bendrijas ir kitas asociacijas. 


22 straipsnis 

1. Bet kuris asmuo, sulaukęs santuokinio amžiaus, yra laisvas susi- 
tuokti ar kurti šeimą, pagal įstatymus prilygstančią santuokai su kitu as- 
meniu pagal šios Konstitucijos nuostatas. 

2. Šio straipsnio 1 dalies nuostatos tam tikrais atvejais taikomos taip: 

a) jeigu santuoką reglamentuojantys įstatymai taikomi šalims nevie- 
nodai, kaip nustatyta 111 straipsnyje, tai šalys gali apsispręsti turėti savo 
santuokos valdytoją, toliau vadovaujantį santuokai pagal šį straipsnį; 

b) jeigu 111 straipsnio nuostatos netaikomos nė vienai iš šalių ir abi 
šalys yra turkų bendruomenės nariai, santuoka gali būti vykdoma pagal 
Atstovų Rūmų patvirtintus Respublikos įstatymus, kuriuose negalima nu- 
statyti kitokių reikalavimų, išskyrus amžiaus, sveikatos, artimos giminystės 
ir poligamijos draudimo reikalavimus; 

c) jeigu 111 straipsnio nuostatos taikomos tik vienai iš santuokos ša- 
lių, o kita šalis nėra turkų bendruomenės narys, santuoka vykdoma pagal 
šio straipsnio b) punktą ir šiame punkte įvardytus Respublikos įstatymus, 
nustatant, kad: šalys gali pasirinkti taikomą teisę pagal 111 straipsnį, kuriai 
iš šalių tokia teisė pripažįstama šiai santuokai. 

3. Atsižvelgiant į šio straipsnio nuostatas niekas jokiu būdu negali 
trukdyti įgyvendinti santuokos teisę, nebent Graikų stačiatikių bažnyčios 
ar kitos religinės grupės nuostatos, atitinkančios 2 straipsnio 3 dalies regu- 
liavimą ir taikomos savo nariams, kaip tai nustatyta šia Konstitucija. 


23 straipsnis 

1. Kiekvienas asmuo, vienas ar kartu su kitais, turi teisę įsigyti, turėti, 
valdyti ar parduoti bet kokį kilnojamą ar nekilnojamą turtą ir turi teisę į 
šios teisės apsaugą. Respublika pasilieka teisę į požeminius vandenis, mi- 
neralus ir antikines vertybes. 

2. Šios teisės atėmimas, ribojimas ar išlygos galimos tik taip, kaip nu- 
statyta šiame straipsnyje. 

3. Apribojimai ar išlygos, kurie būtini visuomenės saugumui, sveikatai 
ar moralei užtikrinti, miestų bei šalies plėtotei ar turtui utilizuoti siekiant 
visuomenės pažangos ar apginant kitų teises, gali būti skiriami pagal įsta- 
tymus. 

Kompensacijos turi būti sumokamos nedelsiant už bet kokį suvaržy- 
mą ar apribojimą ir ekonomiškai turto vertę atitinkamo dydžio: nesutari- 
mo atveju kompensacijos dydis nustatomas teisme. 

4. Bet kokį kilnojamą ir nekilnojamą turtą ar teisę, ar interesą į jį gali 
įsigyti Respublikos, savivaldybių korporacijos ar Bendruomenių Rūmai 
švietimo, religijos, labdaros ar sporto reikmėms, veikiančiai ar steigiamai 
organizacijai, kuri atskaitinga bendruomenei ar viešajai įstaigai ar viešųjų 

paslaugų juridiniam asmeniui, kuriam tokia teisė nustatyta įstatymu ir: 

a) siekiant visuomenei reikšmingos naudos ir specialiai nustatyta įsta- 
tymais, kurie priimti per metus nuo šios Konstitucijos įsiteisėjimo; 

b) kai tokios naudos siekimas yra nustatytas priimančios valdžios ir 
tai padaryta pagal galiojančią teisę neabejotinai įvardytai įsigijimo paskir- 
čiai; 

c) sumokant valiuta iš anksto visą ar dalinę atitinkamą kompensaciją, 
kuri nesutariant pagrindžiama teisme. 

5. Bet koks kilnojamasis turtas ar bet kokia teisė ar interesas į jį, pri- 
valomai įsigytas, gali būti naudojamas tik tuo tikslu, kuriam buvo įsigytas. 
Jei per trejus metus nuo įsigijimo tikslas nebuvo pasiektas, įsigijusi valdžia 
nedelsiant, kai tik baigiasi nurodytas terminas, turi pasiūlyti turtą už įsigi- 
jimo kainą tam asmeniui, iš kurio buvo įsigyta. Šis asmuo turi trijų mėne- 
sių terminą apgalvoti pasiūlymą ir raštu patvirtinti, ar priima šį pasiūlymą. 
Jei asmuo sutinka, šis turtas nedelsiant grąžinamas už tą pačią kainą, kai 
tik jis grąžina minėtą sumą, bet ne ilgiau nei per tris mėnesius nuo pasiū- 
lymo priėmimo. 

6. Vykdant žemės ūkio reformą žemė gali būti išdalinta tik tokiems 
asmenims, kurie yra tos pačios bendruomenės kaip ir tas asmuo, iš kurio 
žemė buvo privalomai įsigyta, nariai. 

7. Niekas vadovaudamasis šio straipsnio 3 ir 4 dalių nuostatomis ne- 
gali pažeisti jokio įstatymo, siekiant išieškoti baudas ir bet kokius mokes- 
čius ar nuobaudas, įvykdyti teisingumą, užtikrinti bet kokios sutartinės 
pareigos ar prevencijos veiksmus, sukeliant pavojų turto išlikimui. 

8. Bet koks kilnojamas ir nekilnojamas turtas gali būti nusavintas vals- 
tybės ar Bendruomenių Rūmų reikmėms: veikiančioms ar steigiamoms 
švietimo, religijos, socialinės saugos ir sporto institucijoms, jų turimai 
kompetencijai ir tiktai savininko ar turinčiam teisę turėti šį turtą priklau- 
somai nuo bendruomenės, ir tiktai: 

a) viešojo intereso tikslais ir nustatytiems bendrosios teisės reikala- 
vimams, kurie buvo priimti per metus po šios Konstitucijos įsigaliojimo; 

b) kai šis tikslas yra nustatytas oficialios valdžios pagal šios teisės ga- 
liojančius aiškius reikalavimus; 

c) ne ilgesniam kaip trejų metų terminui; 

d) laiku sumokėjus teisingą ir nešališką kompensaciją, kuri gali būti 
ginčijama ir nustatoma teisme. 

9. Nepaisant šio straipsnio nuostatų negalimas šio straipsnio 1 dalyje 

nustatytos teisės atėmimas ar ribojimas bet kokio kilnojamo ir nekilno- 
jamo turto, priklausančio bet kuriai vyskupijai, vienuolynui, bažnyčiai ar 
bet kokiai kitai religinei įmonei ar kitai teisei ar interesui, kurie yra patvir- 
tinti raštu atitinkamos religinės valdžios ir šį turtą kontroliuoja pagal šio 
straipsnio 3, 4, 7 ir 8 dalių nuostatas ir yra šios dalies nuostatų subjektas: 
su sąlyga, tik jei reikalavimai ar apribojimai yra taikomi miesto ar šalies 
plėtotės tikslais ir pagal šio straipsnio 3 dalies nuostatas yra atleisti nuo šios 
dalies nuostatų reikalavimų. 

10. Nepaisant šio straipsnio nuostatų, negalimas šio straipsnio 1 da- 
lyje nustatytos teisės atėmimas ar ribojimas bet kokio kilnojamo ir nekil- 
nojamo turto, įskaitant musulmonų šventikų objektus ir subjektus, taip pat 
turto, priklausančio mečetėms ar bet kokiai kitai musulmonų religinei ins- 
titucijai ar kitai teisei ar interesui, kuriuos raštu patvirtino Turkų Bendruo- 
menės Rūmai ir šį turtą kontroliuoja pagal šio straipsnio 3, 4, 7 ir 8 dalių 
nuostatas ir yra šios dalies nuostatų subjektas: su sąlyga, jei reikalavimai ar 
apribojimai yra taikomi miesto ar šalies plėtotės tikslais ir pagal šio straips- 
nio 3 dalies nuostatas yra atleisti nuo šios dalies nuostatų reikalavimų. 

11. Kiekvienas suinteresuotas asmuo turi teisę kreiptis į teismą dėl bet 
kokių šio straipsnio nuostatų, nustatančių ir reglamentuojančių privalomo 
įgijimo veiklas ir procesą. Bet kokiu nusavinimo ar apribojimo, vykdomo 
pagal šio straipsnio 3 dalies reikalavimus, atveju teismas įgaliotas įsakyti 
sustabdyti bet kurią vykdomą procedūrą. Bet kuris teismo sprendimas dėl 
šios dalies normų taikymo gali būti skundžiamas. 


24 straipsnis 

1. Kiekvienas asmuo turi įsipareigoti vykdyti tam tikras visuomenines 
prievoles. 

2. Tokiu įnašu neturi būti laikomi mokami mokesčiai, rinkliavos ar 
kitos pareigos, vykdomos pagal nustatytus įstatymus. 

3. Mokesčiai, rinkliavos ar kitos pareigos neturi atgalinio veikimo tei- 
sės - bet kokia prievolė privaloma nuo tos datos, kai įsigalioja atitinkamas 
pareigas nustatantis įstatymas. 

4. Negali būti nustatomi mokesčiai, rinkliavos ar kitos pareigos, kurie 
prieštarautų ar neatitiktų paprotinės teisės esmės. 


25 straipsnis 


1. Kiekvienas asmuo turi teisę įgyti bet kurią profesiją ir verstis bet 
kuria veikla, prekyba ar verslu. 

2. Šiai teisei realizuoti gali būti taikomi įstatymo numatyti forma- 
lumai, sąlygos ir apribojimai, išimtinai susiję su reikalingomis profesijos 
įgijimo kvalifikacijomis ir būtini Respublikos saugumo, konstitucinės tvar- 
kos, visuomenės saugumo, viešosios tvarkos, visuomenės sveikatos, visuo- 
menės moralės interesams užtikrinti ir siekiant kiekvieno asmens teisės ir 
laisvės, kurias garantuoja Konstitucija, ar dėl visuomenės intereso, jei tokie 
formalumai, sąlygos ir apribojimai neprieštaraus nė vienos iš bendruome- 
nių interesams. 

3. Kaip išimtis iš anksčiau minėtų šio straipsnio nuostatų įstatymu 
gali būti numatyta (jei tai naudinga viešajam interesui), kad tam tikrą su 
pagrindinėmis viešosiomis paslaugomis ar energijos šaltinių ir kitų gamtos 
išteklių panaudojimu susijusią veiklą vykdys išimtinai Respublika, savival- 
dybės įmonė arba vieša korporacinė organizacija, sukurta šiuo tikslu, kon- 
troliuojama Respublikos įstatymu ir kurios kapitalas gali būti kildinamas 
iš viešųjų arba privačių fondų arba kurio vieno iš šių šaltinių, su sąlyga, 
kad tuo atveju, jei šią veiklą vykdo asmuo, o ne savivaldybės įmonė ar vieša 
korporacinė organizacija, tokiai veiklai reikalingą įrangą asmens prašymu 
pagrįsta kaina, priklausomai nuo situacijos, nupirks Respublika, savivaldy- 
bės įmonė ar vieša korporacinė organizacija. 


26 straipsnis 

1. Kiekvienas asmuo turi teisę laisvai sudaryti sutartį dėl bet kurio 
objekto tokiomis sąlygomis, galiojant tokiems apribojimams ir suvaržy- 
mams, kaip numato bendrieji sutarčių teisės principai. Ekonominę galią 
turinčių Žmonių piktnaudžiavimui kelias užkertamas įstatymais. 

2. Siekiant tinkamai užtikrinti visų asmenų teises, tiek darbdavių, tiek 
darbuotojų atveju įstatymu gali būti numatomas privalomas kolektyvinių 
darbo sutarčių vykdymas, neatsižvelgiant į tai, ar tai buvo atspindėta suda- 
rant tokią sutartį. 


27 straipsnis 

1. Pripažįstama teisė streikuoti, o jos įgyvendinimą įstatymai regla- 
mentuoja tik tuo atveju, jei siekiama užtikrinti Respublikos saugumą, 
konstitucinę tvarką, viešąją tvarką, visuomenės saugumą bei išsaugoti gy- 
ventojų gyvybę, saugoti bet kurio asmens teises ir laisves, kurias garantuoja 
Konstitucija, ar užtikrinti būtinus išteklius ir paslaugas. 

2. Ginkluotųjų pajėgų, policijos ir žandarmerijos nariai neturi teisės 

streikuoti. Įstatymu gali būti numatyta šį draudimą išplėsti ir pritaikyti vie- 
šojo administravimo sričiai. 


28 straipsnis 

1. Visi asmenys lygūs prieš įstatymą, valdžią ir teisingumą bei turi tei- 
sę į lygiavertę apsaugą ir elgesį. 

2. Kiekvienas asmuo naudojasi visomis Konstitucijoje numatomomis 
teisėmis ir laisvėmis be tiesioginės ar netiesioginės diskriminacijos ben- 
druomenės, rasės, religijos, kalbos, lyties, politinių ar kitokių įsitikinimų, 
tautinės ar socialinės kilmės, amžiaus, spalvos, turto, socialinės klasės ar 
bet kokiais kitais pagrindais, nebent šioje Konstitucijoje numatyta tam 
prieštaraujanti speciali nuostata. 

3. Nė vienam piliečiui Respublikos teritorijos ribose nesuteikiama teisė 
naudotis privilegijomis dėl kilmės ar titulo nulemto socialinio išskirtinumo. 

4. Respublikoje nesuteikiami ir nepripažįstami jokie titulai ar kilmin- 
gumas. 


29 straipsnis 

1. Kiekvienam asmeniui suteikiama teisė asmeniškai ar drauge su ki- 
tais asmenimis pateikti raštu prašymus ir skundus bet kuriai kompeten- 
tingai valdžios institucijai, tokie dokumentai privalo būti operatyviai per- 
žiūrimi ir deramai išaiškinami jų pagrįsti sprendimai prašymą ar skundą 
pateikęs asmuo apie sprendimą privalo būti nedelsiant informuojamas, bet 
kuriuo atveju - ne vėliau nei per trisdešimt dienų. 

2. Jei suinteresuotas asmuo nukenčia dėl priimto sprendimo arba per 
šio straipsnio 1 dalyje nurodytą laikotarpį nėra informuojamas apie spren- 
dimą, toks asmuo gali dėl savo prašymo ir skundo kreiptis į kompetentingą 
teismą. 


30 straipsnis 

1. Jokiam asmeniui negali būti ribojama šioje Konstitucijoje nustatyta 
teisė kreiptis į teismą. Draudžiama bet kokiu pavadinimu kurti teisminius 
komitetus ir ypatinguosius teismus. 

2. Svarstant asmens pilietines teises, pareigas ar jam pateiktus krimi- 
nalinius kaltinimus, visi asmenys turi teisę į teisingą ir viešą nagrinėjimą 
pagal įstatymus ir per priimtiną laikotarpį, nepriklausomame, nešališkame 

kompetentingame ir pagal įstatymą įsteigtame teisme. Nuosprendis privalo 
būti pagrįstas ir paskelbtas viešoje sesijoje, tačiau spaudos ir visuomenės 
atstovams teismo sprendimu gali būti neleista dalyvauti teismo procese ar 
jo dalyje Respublikos saugumo, konstitucinės tvarkos, viešosios tvarkos, 
visuomenės saugumo, visuomenės moralės apsaugos tikslais arba jeigu to 
reikalaujama dėl nepilnamečių interesų ar siekiant apsaugoti šalių privatų 
gyvenimą, arba ypatingomis aplinkybėmis, kai, teismo nuomone, viešumas 
galėtų pakenkti teisingumui. 

3. Kiekvienas asmuo turi teisę: 

a) būti informuotas, kodėl yra kviečiamas stoti prieš teismą; 

b) pateikti teismui savo argumentus ir turėti pakankamai laiko juos 
parengti; 

c) pateikti įrodymus arba priversti pateikti įrodymus ir įstatymų nu- 
matyta tvarka apklausti liudininkus; 

d) pasirinkti savo advokatą bei gauti nemokamą teisinę pagalbą, kai to 
reikalauja teisingumas ir taip numatyta įstatymų; 

e) gauti nemokamą vertėjo pagalbą, jei asmuo nesupranta teisme var- 
tojamos kalbos. 


31 straipsnis 

Kiekvienas pilietis pagal šios Konstitucijos, Respublikoje galiojančios 
rinkimų teisės ar atitinkamas Bendruomenių Rūmų priimtas nuostatas 
turi teisę balsuoti visuose pagal šią Konstituciją ir kitus įstatymus rengia- 
muose rinkimuose. 


32 straipsnis 
Visa tai, kas pateikta šiame skyriuje, nekliudo Respublikai, paklūstant 
tarptautinei teisei, įstatymais reglamentuoti klausimus dėl svetimšalių. 


33 straipsnis 

1. Pagal šios Konstitucijos nuostatas dėl nepraprastosios padėties, šios 
dalies garantuojamoms pagrindinėms teisėms ir laisvėms negalioja jokie 
kiti apribojimai ir suvaržymai, išskyrus numatytuosius šiame skyriuje. 

2. Su tokiais apribojimais ir suvaržymais susijusios šio skyriaus nuos- 
tatos interpretuojamos griežtai ir taikomos tik tais tikslais, kuriais numa- 


tytos. 

34 straipsnis 

Šio skyriaus nuostatos nesuteikia jokiai bendruomenei, grupei ar asme- 
niui teisės vykdyti veiklą ar atlikti veiksmus, kuriais siekiama pakenkti ar su- 
griauti Konstitucijoje numatytą konstitucinę tvarką arba pasikėsinti į šiame 
skyriuje numatytas teises ir laisves ar apriboti jas labiau, nei čia numatyta. 


35 straipsnis 

Respublikos įstatymų leidžiamosios, vykdomosios ir teisminės val- 
džios institucijos įpareigojamos pagal atitinkamą kompetenciją užtikrinti 
veiksmingą šio skyriaus nuostatų įgyvendinimą. 


3 SKYRIUS. RESPUBLIKOS PREZIDENTAS, RESPUBLIKOS 
VICEPREZIDENTAS IR MINISTRŲ TARYBA 


36 straipsnis 

1. Respublikos Prezidentas yra valstybes vadovas ir yra viršesnis už 
visus kitus Respublikos asmenis. 

Respublikos viceprezidentas yra valstybės vadovo pavaduotojas ir yra 
antras asmuo po Respublikos Prezidento. 

Laikinai išvykęs ar laikinai negalintis atlikti savo pareigų Respublikos 
Prezidentas pavaduojamas ar pakeičiamas šio straipsnio 2 dalyje nustatyta 
tvarka. 

2. Kai Respublikos Prezidentas ar Respublikos viceprezidentas yra 
laikinai išvykęs ar laikinai negali atlikti pareigų, pagal Konstitucijos 72 
straipsnį Respublikos Prezidentui ar Respublikos viceprezidentui jų ne- 
buvimo ar laikino negalėjimo atlikti pareigų metu atitinkamai atstovauja 
Atstovų Rūmų Pirmininkas ar vicepirmininkas. 


37 straipsnis 

1. Respublikos Prezidentas yra valstybės vadovas: 

a) atstovauja valstybei vykdydamas visas oficialias jos funkcijas; 

b) pasirašo paskirtų pagal 54 straipsnį diplomatų kredencialus ir prii- 
ma užsienio valstybių diplomatų, kurie yra akredituoti prie jo, kredencialus; 

€) pasirašo: 

i) kredencialus 54 straipsnio nustatyta tvarka įgaliotiems delegatams 
derėtis dėl susitarimų, tarptautinių sutarčių, konvencijų ar kitokių susita- 
rimų ar pasirašyti šias sutartis, konvencijas ar susitarimus, kaip tai regla- 
mentuoja Konstitucija; 

ii) tarptautinių sutarčių, konvencijų ar susitarimų ratifikavimo raštus, 
kaip tai nustatyta pagal šią Konstituciją; 
d) Respublikos apdovanojimo raštus. 


38 straipsnis 

1. Respublikos viceprezidentas yra valstybės vadovo pavaduotojas ir 
turi teisę: 

a) atstovauti valstybei vykdydamas visas oficialias jos funkcijas; 

b) dalyvauti užsienio diplomatams pristatant kredencialus; 

c) rekomenduoti Respublikos Prezidentui, kad apdovanotų turkų 
bendruomenės narius. Rekomendacijas Prezidentas priima, nebent turi 
rimtų priežasčių pasielgti kitaip. Apdovanojimus gavėjams įteikia Respu- 
blikos viceprezidentas, jei jis to pageidauja. 

2. Siekiant šio straipsnio 1 dalies a) ir b) punktų tikslų visa reikalinga 
informacija turi būti teikiama Respublikos viceprezidentui raštu, likus pa- 
kankamai laiko iki atitinkamo įvykio. 


39 straipsnis 

1. Respublikos Prezidento ir Respublikos viceprezidento rinkimai 
vykdomi tą pačią dieną, bet atskirai remiantis visuotine rinkimų teise, 
slaptu balsavimu: 

su sąlyga, kad jei yra bent vienas kandidatas, bus deklaruojama, kad 
jis išrinktas. 

2. Kandidatas, kuris surinko daugiau kaip penkiasdešimt procentų 
balsų, bus išrinktas. Jei tokio kandidato nėra ir nė vienas kandidatas nesu- 
rinko reikiamos balsų daugumos rinkimų dieną, po savaitės du daugiausiai 
balsų surinkę kandidatai dalyvauja antrame rinkimų ture. Daugiausiai bal- 
sų surinkęs kandidatas laikomas išrinktu. 

3. Jeigu rinkimai neįvyksta tokiu laiku, kaip numatyta šioje Konsti- 
tucijoje, dėl nepaprastosios padėties arba ypatingų aplinkybių, tokių kaip 
žemės drebėjimas, potvynis, visuotinė epidemija ar panašiai, rinkimų data 
nustatoma po savaitės aplinkybėms išnykus. 


40 straipsnis 

1. Kandidatu į Respublikos Prezidentus ir Respublikos vicepreziden- 
tus gali būti registruojamas asmuo, atitinkantis tokius reikalavimus: 

a) yra Respublikos pilietis; 

b) yra sulaukęs 35 metų amžiaus; 

c) nebuvo ar įsigaliojus šiai Konstitucijai nėra nuteistas už nusižen- 
gimą, susijusį su nesąžiningumu arba amoraliu elgesiu, ar kompetentingo 
teismo nebuvo diskvalifikuotas už rinkimų nusikaltimą; 

d) neserga psichikos liga, nėra praradęs darbingumo ir gali veikti kaip 
Respublikos Prezidentas ar Respublikos viceprezidentas. 


41 straipsnis 

1. Respublikos Prezidento ir Respublikos viceprezidento pareigos 
nesuderinamos su ministro, Atstovų ar Bendruomenių Rūmų nario, sa- 
vivaldybės tarybos nario, įskaitant mero, armijos ar Respublikos saugumo 
pajėgų, valstybės ar savivaldybės tarnautojo pareigomis. Šiame straipsnyje 
„valstybės tarnyba“ suprantama kaip bet kokių pajamų gavimas už viešąsias 
paslaugas iš valstybės ar Bendruomenių Rūmų, taip pat tarnyba, kurioje 
pajamų dydį kontroliuoja Respublika ar Bendruomenių Rūmai, įskaitant 
bet kokį darbą viešoje korporacijoje ar viešajame juridiniame asmenyje. 

2. Respublikos Prezidentas ar Respublikos viceprezidentas eidamas 
pareigas negali tiesiogiai ar netiesiogiai, arba savo ar bet kokio kito asmens 
lėšomis užsiimti bet kokiu pelno siekiančiu ar nesiekiančiu verslu ar pro- 
fesija. 


42 straipsnis 

1. Respublikos Prezidentas ir Respublikos viceprezidentas prisiekia 
Atstovų Rūmuose, ištardamas tokius priesaikos žodžius: 

„Prisiekiu gerbti ir vykdyti Konstituciją bei ją atitinkančius teisės ak- 
tus, saugoti Kipro Respublikos nepriklausomybę ir teritorinį vientisumą.“ 

2. Šiuo tikslu Atstovų Rūmai nustato datą, kada baigiasi penkerių 
metų trukmės kadenciją baigiančio Respublikos Prezidento ir Respubli- 
kos viceprezidento įgaliojimai, ir tuo atveju, jei vyksta papildomi rinkimai 
pagal 44 straipsnio 4 dalį, tai trečia diena po papildomų rinkimų dienos. 


43 straipsnis 

1. Respublikos Prezidentas ar Respublikos viceprezidentas renkamas 
penkerių metų kadencijai ir eina savo pareigas tol, kol prisiekia naujai iš- 
rinktas Respublikos Prezidentas ir Respublikos viceprezidentas. 

2. Respublikos Prezidentas ir Respublikos viceprezidentas, išrinkti 
per papildomus rinkimus pagal 44 straipsnio 4 dalį, eina pareigas likusį 
laiką, atsižvelgiant į situaciją, kad galbūt gali būti išrinkti. 

3. Respublikos Prezidento ir Respublikos viceprezidento rinkimai 
vyksta anksčiau, nei pasibaigia praėjusios kadencijos penkerių metų lai- 
kotarpis, kad naujai išrinktiems Respublikos Prezidentui ir Respublikos 
viceprezidentui galėtų būti suteikti oficialūs įgaliojimai tą dieną, kai bai- 
giasi Respublikos Prezidento ar Respublikos viceprezidento penkerių metų 
kadencijos laikas. 


44 straipsnis 

1. Respublikos Prezidento ir Respublikos viceprezidento įgaliojimai 
baigiasi: 

a) jam mirus; 

b) pateikus raštu atsistatydinimo prašymą Atstovų Rūmams ir gavus 
atitinkamą sutikimą; 

c) apkaltinus tėvynės išdavimu, padarius kitą nesąžiningo ar amoraus 
elgesio nusikaltimą; 

d) nustačius nuolatinę fizinę ar protinę negalią ir negalint tinkamai 
atlikti pareigų. 

2. Kai Respublikos Prezidento ar Respublikos viceprezidento įgalioji- 
mai nutrūksta, šias pareigas atitinkamai eina Atstovų Rūmų Pirmininkas 
ar vicepirmininkas. 

3. Aukščiausiasis Konstitucinis Teismas priima nutarimus visais klau- 
simais dėl šio straipsnio 1 dalies d punkto, kai Respublikos generalinis 
prokuroras ar generalinio prokuroro pavaduotojas raštu kreipiasi į atitin- 
kamos tautinės bendruomenės atstovus Atstovų Rūmuose kaip Respubli- 
kos Prezidentas ar Respublikos viceprezidentas, kurie sprendimą priima 
paprasta balsų dauguma: 

atitinkamos rezoliucijos pasiūlymas nepriimamas ir klausimas į posė- 
džio darbotvarkę neįtraukiamas, kol šio pasiūlymo nepasirašo penktadalis 
viso atitinkamų atstovų skaičiaus. 

4. Nutrukus Respublikos Prezidento ar Respublikos viceprezidento 
įgaliojimams per ne ilgiau kaip keturiasdešimt penkias dienas turi įvykti 
papildomi rinkimai atitinkamoms pareigoms užimti. 


45 straipsnis 

1. Respublikos Prezidentui ar Respublikos viceprezidentui, kol jie eina 
pareigas, negali būti taikomos jokios baudžiamojo persekiojimo priemo- 
nės, išskyrus šio straipsnio nuostatas. 

2. Respublikos Prezidentas ar Respublikos viceprezidentas gali būti 
traukiami baudžiamojon atsakomybėn už tėvynės išdavimą po Respubli- 
kos generalinio prokuroro ir generalinio prokuroro pavaduotojo kreipi- 
mosi į Atstovų Rūmus trijų ketvirtadalių balsų slaptu balsavimu priimta 
rezoliucija, perduota Aukštajam Teismui: 

atitinkamos rezoliucijos pasiūlymas nepriimamas ir klausimas į posė- 
džio darbotvarkę neįtraukiamas, kol šio pasiūlymo nepasirašo penktadalis 
visų atstovų skaičiaus. 

3. Respublikos Prezidentas ar Respublikos viceprezidentas gali būti 
traukiami atsakomybėn už nesąžiningumo ar amoralaus elgesio nusikalti- 
mus po Respublikos generalinio prokuroro ir generalinio prokuroro pava- 
duotojo kreipimosi į Aukštąjį Teismą. 

4. 1) Respublikos Prezidentas ar Respublikos viceprezidentas tuo 
metu, kai vykdomos šio straipsnio 2 ir 3 dalyse nurodytos persekiojimo 
procedūros, suspenduoja savo funkcijas ir taikomos 36 straipsnio 2 dalies 
nuostatos. 

2) Respublikos Prezidentą ar Respublikos viceprezidentą teisia Aukš- 
tasis Teismas; nustačius nusikaltimą jie netenka pareigų, išteisinus - par- 
eigas vykdo toliau. 

5. Šio straipsnio 2 ir 3 dalyje įvardyti subjektai negali Respublikos 
Prezidento ar Respublikos viceprezidento traukti atsakomybėn už kitus su 
jų funkcijų vykdymu susijusius teisės pažeidimus, bet gali būti traukiami 
atsakomybėn pasibaigus jų pareigų vykdymui. 

6. Respublikos Prezidentas ir Respublikos viceprezidentas dėl veiks- 
mų, susijusių su savo įgaliojimų vykdymu ar nevykdymu, negali būti trau- 
kiami civilinėn atsakomybėn: 

asmeniui neatimama teisė teikti civilinį ieškinį valstybei įstatymų nu- 
statyta tvarka. 


46 straipsnis 

Respublikos Prezidentas ir Respublikos viceprezidentas įgyvendina 
vykdomąją valdžią. 

Respublikos Prezidentas ir Respublikos viceprezidentas vykdomajai 
valdžiai vykdyti sudaro pavaldžią Ministrų Tarybą, sudarytą iš septynių 
graikų ministrų ir trijų turkų ministrų. Ministrai turi būti atitinkamai Res- 
publikos Prezidento ar Respublikos viceprezidento paskirti, skyrimo do- 
kumentas abiejų pasirašytas. Ministrai skiriami ne iš Atstovų Rūmų narių. 

Vienas iš trijų pareigas einančių turkų ministrų skiriamas užsienio 
reikalų, gynybos ar finansų ministru. Jei Respublikos Prezidentas ir Respu- 
blikos viceprezidentas sutinka, ministrai gali būti keičiami rotacijos būdu. 

Ministrų Taryba vykdo 54 straipsnyje nustatytus vykdomosios val- 
džios įgaliojimus. 

Sprendimai Ministrų Taryboje priimami absoliučia dauguma ir, ne- 
bent Respublikos Prezidentas ar Respublikos viceprezidentas ar abu kartu 
pasinaudoja veto teise ar teise grąžinti klausimą nagrinėti iš naujo, kaip nu- 
statyta 57 straipsnyje, pasirašyti skelbiami nedelsiant oficialiame valstybės 
biuletenyje 57 straipsnio normų nustatyta tvarka. 


47 straipsnis 

Įgyvendindami vykdomąją valdžią Respublikos Prezidentas ir Respu- 
blikos viceprezidentas bendrai sprendžia šiuos klausimus: 

a) nustato Respublikos vėliavos dizainą ir spalvą, kaip nurodyta 4 
straipsnyje; 

b) kuria arba įsteigia valstybės apdovanojimus; 

c) kartu pasirašydami skiria Ministrų Tarybos narius, kaip nurodyta 
46 straipsnyje; 

d) oficialiame valstybės biuletenyje skelbia Ministrų Tarybos sprendi- 
mus, kaip nurodyta 57 straipsnyje; 

e) oficialiame valstybės biuletenyje skelbia Atstovų Rūmų įstatymus ir 
sprendimus, kaip nurodyta 52 straipsnyje; 

f) atlieka paskyrimus pagal 112, 115, 118, 124, 126, 131, 133, 153 ir 184 
straipsnius; atleidžia iš pareigų pagal 118 straipsnį ir pagal 131 straipsnį; 

g) nustato privalomą karinę tarnybą, kaip numatyta 129 straipsnyje; 

h) sumažina arba padidina saugumo pajėgas, kaip numatyta 130 
straipsnyje; 

i) įgyvendina malonės teikimo prerogatyvą atvejais, kai nukentėju- 
sioji šalis ir pripažinta kalta šalis priklauso tai pačiai bendruomenei, kaip 
numatyta 53 straipsnyje, atleidžia, sustabdo ir sušvelnina bausmes, kaip 
numatyta 53 straipsnyje; 

j) turi teisę kreiptis į Aukščiausiąjį Konstitucinį Teismą, kaip numaty- 
ta 140 straipsnyje; 

k) oficialiame valstybės biuletenyje skelbia Aukščiausiojo Konstituci- 
nio Teismo sprendimus, kaip numatyta 137, 138, 139 ir 143 straipsniuose; 

1) rotacijos būdu keičia vieną iš trijų ministrų, t. y. užsienio reikalų, 

gynybos arba finansų, turkų bendruomenės atstovu, kaip nustatyta 46 
straipsnyje; 

m) atlieka pareigas, apibrėžtas 48 ir 49 straipsnių d, e, f, g dalyse ir 50 
bei 51 straipsniuose, kurias Respublikos Prezidentas bei Respublikos vice- 
prezidentas gali atitinkamai atlikti atskirai; 

n) gali kreiptis į Atstovų Rūmus, kaip nurodyta 79 straipsnyje. 


48 straipsnis 

Įgyvendindamas vykdomąją valdžią Respublikos Prezidentas turi 
šiuos įgaliojimus: 

a) paskiria graikus ministrus ir atleidžia juos iš pareigų; 

b) šaukia Ministrų Tarybos posėdžius, kaip nustatyta, jiems pirminin- 
kauja, dalyvauja svarstymuose be teisės balsuoti; 

€) rengia tokių posėdžių darbotvarkes, kaip nustatyta 56 straipsnyje; 

d) turi galutinio veto teisę Ministrų Tarybos sprendimams, susiju- 
siems su užsienio reikalais, gynyba bei saugumu, kaip nustatyta 57 straips- 
nyje; 

e) turi teisę grąžinti Ministrų Tarybos sprendimus, kaip nustatyta 57 
straipsnyje; 

f) turi galutinio veto teisę Atstovų Rūmų įstatymams ir sprendimams, 
susijusiems su užsienio reikalais, gynyba bei saugumu, kaip nustatyta 50 
straipsnyje; 

g) turi teisę grąžinti Atstovų Rūmų įstatymus bei sprendimus dėl biu- 
džeto, kaip nustatyta 51 straipsnyje; 

h) turi teisę kreiptis pagalbos į Aukščiausiąjį Konstitucinį Teismą, 
kaip nustatyta 137, 138 ir 143 straipsniuose; 

i) turi teisę perduoti klausimą svarstyti Aukščiausiajam Konstituci- 
niam Teismui, kaip nustatyta 141 straipsnyje; 

j) skelbia graikų Bendruomenių Rūmų įstatymus ir sprendimus, kaip 
numatyta 104 straipsnyje; 

k) turi teisę kreiptis į Aukščiausiąjį Konstitucinį Teismą dėl graikų 
Bendruomenių Rūmų įstatymų, sprendimų, kaip numatyta 142 straips- 
nyje; 

I) turi teisę kreiptis pagalbos į Aukščiausiąjį Konstitucinį Teismą dėl 
bet kokio klausimo, susijusio su ginčais ar konfliktais dėl kompetencijos 
tarp Atstovų Rūmų ir Bendruomenių Rūmų, arba bet kokių kitų organų ar 
valdžių Respublikoje, kaip numatyta 139 straipsnių; 

m) malonės teikimo prerogatyva baudžiamosiose bylose, kaip numa- 
tyta 53 straipsnyje; 

n) kitas pareigas, numatytas 47 straipsnyje, vykdymas kartu su Respu- 
blikos viceprezidentu; 

0) gali kreiptis į Atstovų Rūmus, kaip numatyta 79 straipsnyje. 


49 straipsnis 

Įgyvendindamas vykdomąją valdžią Respublikos viceprezidentas turi 
šiuos įgaliojimus: 

a) paskiria ir atleidžia iš pareigų turkų ministrus; 

b) gali kreiptis į Respublikos Prezidentą dėl Ministrų Tarybos sušau- 
kimo, kaip numatyta 55 straipsnyje, dalyvauti tokiame posėdyje, svarstyti 
klausimus Ministrų Taryboje be teisės balsuoti; 

€) gali siūlyti Respublikos Prezidentui įtraukti klausimus į darbotvar- 
kę, kaip numatyta 56 straipsnyje; 

d) turi galutinio veto teisę Ministrų Taryboje sprendžiant klausimus, 
susijusius su užsienio reikalais, gynyba bei saugumu, kaip numatyta 57 
straipsnyje; 

e) turi teisę grąžinti Ministrų Tarybos sprendimus, kaip numatyta 57 
straipsnyje; 

f) turi galutinio veto teisę dėl Atstovų Rūmų įstatymų bei sprendi- 
mų, susijusių su užsienio reikalais, gynyba bei saugumu, kaip numatyta 50 
straipsnyje; 

g) turi teisę grąžinti Atstovų Rūmų įstatymus bei sprendimus dėl biu- 
džeto, kaip numatyta 51 straipsnyje; 

h) turi teisę kreiptis pagalbos į Aukščiausiąjį Konstitucinį Teismą, 
kaip numatyta 137, 138 ir 143 straipsniuose; 

i) turi teisę perduoti klausimus svarstyti Aukščiausiajam Konstituci- 
niam Teismui, kaip numatyta 141 straipsnyje; 

j) viešai skelbia turkų Bendruomenių Rūmų įstatymus ir sprendimus, 
kaip numatyta 104 straipsnyje; 

k) turi teisę kreiptis į Aukščiausiąjį Konstitucinį Teismą dėl turkų Ben- 
druomenių Rūmų įstatymų bei sprendimų, kaip numatyta 142 straipsnyje, 

I) turi teisę kreiptis pagalbos į Aukščiausiąjį Konstitucinį Teismą dėl 
bet kokio klausimo, susijusio su ginčais ar konfliktais dėl kompetencijos 
tarp Atstovų Rūmų ir Bendruomenių Rūmų, arba bet kokių kitų organų ar 
valdžių Respublikoje, kaip numatyta 139 straipsnyje; 

m) turi malonės teikimo prerogatyvą baudžiamosiose bylose, kaip nu- 
matyta 53 straipsnyje; 

n) vykdo kitas pareigas, numatytas 47 straipsnyje, kartu su Respubli- 
kos Prezidentu; 

0) gali kreiptis į Atstovų Rūmus, kaip numatyta 79 straipsnyje. 


50 straipsnis 

1. Respublikos Prezidentas ir Respublikos viceprezidentas, kartu arba 
atskirai, turi galutinio veto teisę dėl Atstovų Rūmų sprendimų ir įstatymų, 
susijusių su: 

a) užsienio reikalais, išskyrus Respublikos dalyvavimą tarptautinėse 
organizacijose, aljansų paktuose, kuriuose kartu dalyvauja Graikijos Kara- 
lystė ir Turkijos Respublika. „Užsienio reikalai“ suprantami kaip: 

i) valstybių pripažinimas, diplomatinių, konsulinių santykių sukūri- 
mas su kitomis valstybėmis ir dalyvavimas tokiuose santykiuose. Diplo- 
matinių atstovų ir konsulinių atstovų oficialus priėmimas. Diplomatinių 
arba konsulinių atstovų paskyrimas, kitų pareigų, funkcijų užsienyje pa- 
vedimas. Priėmimas ir paskyrimas asmenų, kurie nedirba diplomatinėje 
tarnyboje, kituose postuose užsienyje kaip diplomatai arba konsuliniai at- 
stovai, funkcijų pavedimas kitiems asmenims, kurie nedirba diplomatinėje 
tarnyboje kaip specialūs pasiuntiniai; 

ii) tarptautinių sutarčių, konvencijų ir susitarimų sudarymas; 

iii) karo ir taikos paskelbimas; 

iv) Respublikos piliečių gynyba užsienyje ir jų interesų apsauga; 

v) užsieniečių, esančių Respublikoje, statuso, interesų klausimai; 

vi) Respublikos piliečių, įgyjančių kitų šalių pilietybę, klausimai, jų 
pradėjimo dirbti kitoje šalyje ar kitos šalies vyriausybei klausimai; 

b) gynybos klausimai: 

i) ginkluotųjų pajėgų dydis, sudėtis bei lėšos; 

ii) paskyrimas į tarnybą bei paaukštinimas; 

iii) karinių reikmenų bei visų rūšių sprogstamųjų reikmenų importas; 

iv) įrenginių perdavimas kitoms šalims; 

c) saugumo klausimai: 

i) paskyrimas į pareigas ir paaukštinimas; 

ii) pajėgų paskirstymas ir dislokavimas; 

iii) skubios priemonės bei karinė teisė; 

iv) policijos teisė. 

Pabrėžtina, kad veto teisė dėl c punkto apima visas skubias priemones 
bei sprendimus, išskyrus tuos, kurie susiję su normaliu policijos funkcijų 
atlikimu. 

2. Veto teisė gali būti taikoma visam įstatymui arba sprendimui. Tokiu 
atveju įstatymas arba sprendimas grąžinamas Atstovų Rūmams nutarti, o 
likusi dalis patvirtinama pagal atitinkamas Konstitucijos nuostatas ir skel- 
biama. 

3. Veto teisė pagal šį straipsnį turi būti panaudota per įstatymų bei 
sprendimų paskelbimo terminą, kaip numatyta 52 straipsnyje. 


51 straipsnis 

1. Respublikos Prezidentas ir Respublikos viceprezidentas, kartu arba 
atskirai, turi teisę grąžinti bet kokį įstatymą arba sprendimą arba tam tikrą 
jų dalį Atstovų Rūmams persvarstyti. 

2. Atstovų Rūmams priimant biudžetą, Respublikos Prezidentas ir 
Respublikos viceprezidentas, kartu arba atskirai, gali įgyvendinti savo teisę 
grąžinti projektą Atstovų Rūmams, jeigu, jų (jo) nuomone, projekte yra 
diskriminuojančių nuostatų. 

3. Jei įstatymas, sprendimas arba jo dalis, kaip numatyta šio straipsnio 
1 dalyje, yra grąžinamas Atstovų Rūmams, Atstovų Rūmai savo nuomonę 
dėl tokio dokumento turi pareikšti per 15 dienų nuo grąžinimo, o biudžeto 
grąžinimo atveju - per 30 dienų nuo jo grąžinimo. 

4. Jei Atstovų Rūmai toliau palaiko tokį įstatymą, sprendimą, Respu- 
blikos Prezidentas ir Respublikos viceprezidentas, pagal šios Konstitucijos 
nuostatas, turi paskelbti įstatymą, sprendimą arba biudžetą atsižvelgiant į 
atitinkamam paskelbimui skirtą terminą oficialiame valstybės biuletenyje. 

5. Jei Respublikos Prezidentas arba Respublikos viceprezidentas įgy- 
vendina grąžinimo teisę pagal šio straipsnio nuostatas, jie turi nedelsdami 
informuoti apie tokį grąžinimą. 

6. Grąžinimo teisė pagal šį straipsnį turi būti įgyvendinama atitinka- 
mai 52 straipsnio nuostatoms dėl Atstovų Rūmų įstatymų ir sprendimų 
paskelbimo. 


52 straipsnis 

Respublikos Prezidentas ir Respublikos viceprezidentas per 15 die- 
nų turi perduoti atitinkamiems pareigūnams Atstovų Rūmų įstatymus bei 
sprendimus, oficialiai paskelbti valstybės žiniose, nebent per šį terminą, 

kartu arba atskirai, įgyvendina veto teisę pagal 50 straipsnį arba grąžinimo 
teisę pagal 51 straipsnį, arba kreipimosi į Aukščiausiąjį Konstitucinį Teis- 
mą teisę pagal 140 ir 141 straipsnius, arba biudžeto klausimu kreipimąsi į 
Aukščiausiąjį Konstitucinį Teismą pagal 138 straipsnį. 


53 straipsnis 

1. Respublikos Prezidentas arba Respublikos viceprezidentas turi tei- 
sę įgyvendinti išimtinę malonės teisę asmenims, priklausantiems atitin- 
kamoms jų atstovaujamoms bendruomenėms, kurie yra nuteisti mirties 
bausme. 

2. Jei nukentėjusysis ir kaltasis asmuo priklauso skirtingoms bendruo- 
menėms, išimtinė malonės teisė gali būti įgyvendinama bendru Respubli- 
kos Prezidento ir Respublikos viceprezidento sutarimu. Tuo atveju, jei jie 
nesutaria šiuo klausimu, dėl malonės suteikimo turi būti balsuojama. 

3. Jei pagal šio straipsnio 1 ir 2 dalis yra įgyvendinama malonės teisė, 
mirties bausmė turi būti pakeičiama įkalinimu iki gyvos galvos. 

4. Respublikos Prezidentas ir Respublikos viceprezidentas gali pagal 
anonimines generalinio prokuroro ir jo pavaduotojo rekomendacijas su- 
švelninti bausmę, laikinai atidėti, pakeisti bausmę visose kitose Respubli- 
kos teismų bylose. 


54 straipsnis 

Atsižvelgiant į vykdomajai valdžiai suteiktus įgaliojimus, nurodytus 
47, 48 ir 49 straipsniuose, veikdama kartu arba atskirai su Respublikos 
Prezidentu ir Respublikos viceprezidentu, išskyrus tokias funkcijas, kurios 
pagal Konstituciją yra suteiktos Bendruomenių Rūmams, Ministrų Taryba 
atlieka vykdomosios valdžios funkcijas: 

a) formuoja bendrąją politiką ir atlieka valdžios priežiūrą bei kontrolę; 

b) įgyvendina užsienio politiką, kaip tai nustatyta 50 straipsnyje; 

c) užtikrina gynybą ir valstybės saugumą, taip pat vykdo pareigas, nu- 
statytas 50 straipsnyje; 

e) atsižvelgiant į Konstitucijos ir įstatymų nuostatas, disponuoja ir 
valdo Respublikai priklausantį turtą; 

f) svarsto teisės aktus, ministro pateiktus Atstovų Rūmams; 

g) nustato teisės aktų įgyvendinimo, reglamentavimo ir įsigaliojimo 
terminą, jeigu teisės akte nustatyta tokia pareiga; 

h) svarsto Respublikos biudžeto projektą, pateiktą Atstovų Rūmams. 

55 straipsnis 

Ministrų Tarybos posėdžius šaukia Respublikos Prezidentas. Respu- 
blikos Prezidentas Ministrų Tarybos posėdžius gali sušaukti savo iniciatyva 
arba konkrečiam klausimui spręsti, paragintas Respublikos viceprezidento. 


56 straipsnis 

Ministrų Tarybos darbotvarkę, atsižvelgdamas į jam suteiktą diskreci- 
jos teisę, rengia Respublikos Prezidentas ir informuoja visus suinteresuotus 
asmenis. Respublikos viceprezidentas Respublikos Prezidentui gali siūlyti 
į Ministrų Tarybos darbotvarkę įtraukti reikiamą klausimą. Respublikos 
Prezidentas įtraukia Respublikos viceprezidento siūlomą klausimą, jeigu 
jis gali būti svarstomas Ministrų Tarybos posėdyje. Jeigu klausimas negali 
būti svarstomas Ministrų Tarybos posėdyje, siūlomas klausimas įtraukia- 
mas į kitą Ministrų Tarybos posėdžio darbotvarkę. 


57 straipsnis 

1. Ministrų Tarybos priimti sprendimai tolesniam svarstymui patei- 
kiami Respublikos Prezidentui ir Respublikos viceprezidentui. 

2. Respublikos Prezidentas ir (arba) Respublikos viceprezidentas pri- 
imtus sprendimus per keturias dienas po jų pateikimo dienos gali grąžin- 
ti Ministrų Tarybai pakartotinai svarstyti. Ministrų Tarybai pakartotinai 
apsvarsčius priimtą sprendimą ir nusprendus jį palikti nepakeistą, Res- 
publikos Prezidentas ir Respublikos viceprezidentas, vadovaudamiesi šio 
straipsnio 4 dalies nuostatomis, per keturias dienas nuo sprendimo gavimo 
dienos viešai skelbia, kad: 

priimto sprendimo sugrąžinimo pakartotinai svarstyti teisė nesusijusi 
su Respublikos Prezidentui ir (arba) Respublikos viceprezidentui suteiktos 
veto teisės panaudojimu. 

3. Jeigu Ministrų Tarybos priimti sprendimai susiję su užsienio reika- 
lų, gynybos ir valstybės saugumo, kaip tai nurodyta 50 straipsnyje, klausi- 
mais, Respublikos Prezidentas ir (arba) Respublikos viceprezidentas per 
keturias dienas nuo sprendimo gavimo dienos gali pasinaudoti veto teise. 

4. Jeigu Ministrų Taryba priima vykdytino pobūdžio sprendimą ir 
nėra galimybės pasinaudoti sprendimo grąžinimo pakartotinai svarstyti 
arba veto teise, kaip tą nustato šio straipsnio 2 ir 3 dalys, toks sprendimas 
nedelsiant turi būti publikuojamas ir skelbiamas oficialiose valstybės ži- 
niose, jeigu Ministrų Taryba priimtame sprendime nenurodė kitaip. 

58 straipsnis 

1. Ministras yra ministerijos vadovas. 

2. Vadovaujantis Konstitucijos nuostatomis, veikiant kartu su Respu- 
blikos Prezidentu ir (ar) Respublikos viceprezidentu bei Ministrų Taryba, 
ministras atlieka šias vykdomosios valdžios funkcijas: 

a) įgyvendina teisės aktus, susijusius su jo kuruojamos ministerijos 
sritimi; 

b) atsako už su jo ministerija susijusių įsakymų ir kitų reglamentavi- 
mo priemonių rengimą bei pateikimą Ministrų Tarybai; 

c) rengia teisės aktų, susijusių su jo ministerijos kuruojama sritimi, 
įgyvendinimo taisykles bei tvarką, kitų susijusių teisės aktų įgyvendinimo 
taisykles bei tvarką; 

d) atsižvelgiant į jo ministerijos kuruojamą sritį, rengia ir Ministrų 
Tarybai teikia Respublikos biudžeto projekto dalį, susijusią su jo kuruoja- 
ma ministerija. 


59 straipsnis 

1. Asmuo gali būti skiriamas ministru, jeigu jis yra Respublikos pilie- 
tis ir rinkimų metu atitinka Atstovų Rūmų nariams keliamus reikalavimus. 

2. Ministro pareigos yra nesuderinamos su buvimu Atstovų Rūmų, 
Bendruomenių Rūmų, savivaldybių tarybų nariu, įskaitant meru, Respu- 
blikos ginkluotųjų ar valstybės saugumo pajėgų, valstybės ir (ar) savival- 
dybių tarnautojo ar turko ministro, kurio funkcijos yra susijusios su religi- 
niais reikalais (din adami), pareigomis. 

Šioje dalyje nurodyta „valstybės tarnyba“ atitinka 41 straipsnio nuos- 
tatas. 

3. Ministras savo pareigas eina tol, kol graiką ministrą iš pareigų atlei- 
džia Respublikos Prezidentas, o turką ministrą iš pareigų atleidžia Respu- 
blikos viceprezidentas. 

4. Kiekvienas asmuo, paskirtas ministru, prieš pradėdamas eiti parei- 
gas, Respublikos Prezidentui ir Respublikos viceprezidentui privalo duoti 
šį pasižadėjimą: 

„Prisiekiu gerbti ir vykdyti Konstituciją bei ją atitinkančius teisės ak- 
tus, saugoti Kipro Respublikos nepriklausomybę ir teritorinį vientisumą.“ 


60 straipsnis 
1. Ministrų Taryboje turi būti Jungtinis sekretoriatas, vadovaujamas 

dviejų sekretorių, valstybės tarnautojų, iš kurių vienas priklauso graikų, o 
kitas turkų bendruomenėms. 

2. Abu Jungtinio sekretoriato sekretoriai atsakingi už Ministrų Tary- 
bos kanceliariją ir vadovaujantis Ministrų Tarybos nurodymais dalyvauja 
posėdžiuose bei numatytiems organams, subjektams ar asmenims pateikia 
Ministrų Tarybos sprendimus. 


KONSTITUCIJOS D PRIEDAS 


IV SKYRIUS. ATSTOVŲ RŪMAI 


61 straipsnis 

Įstatymų leidžiamąją valdžią Respublikoje įgyvendina Atstovų Rūmai, 
išskyrus klausimus, kurie pagal šią Konstituciją priskiriami spręsti Bend- 
ruomenių Rūmams. 


62 straipsnis 

1. Atstovų Rūmus sudaro penkiasdešimt narių. Šis skaičius gali būti 
pakeistas Atstovų Rūmų nutarimu, kuriam pritaria ne mažiau kaip du treč- 
daliai atstovų, kuriuos išrinko graikų bendruomenė, ir du trečdaliai atsto- 
vų, kuriuos išrinko turkų bendruomenė. 

2. 70 procentų Atstovų Rūmų narių skaičiaus, nurodyto šio straips- 
nio pirmoje dalyje, atskirai iš savo narių renka graikų bendruomenė, o 30 
procentų - turkų bendruomenė. Atstovų Rūmų nariai renkami remiantis 
visuotiniais, tiesioginiais rinkimais ir slaptu balsavimu, rinkimai vyksta tą 
pačią dieną visoje šalies teritorijoje. Atstovų, priklausančių skirtingoms 
bendruomenėms, proporcijos, nustatytos šiame straipsnyje, nėra keičia- 
mos kintant statistiniams duomenims. 


63 straipsnis 

1. Kiekvienas Respublikos pilietis, sulaukęs dvidešimt vienerių metų 
amžiaus ir atitinkantis kitus reikalavimus, nustatytus Rinkimų įstatyme, 
turi teisę būti įtrauktas į graikų arba turkų bendruomenės rinkėjų są- 
rašą, jei nėra sąlygos, nustatytos šio straipsnio antroje dalyje. Graikų 
bendruomenės nariai turi būti registruojami tik graikų bendruomenės 
rinkėjų sąraše, turkų bendruomenės - tik turkų bendruomenės rinkėjų 
sąraše. 

2. Asmuo negali būti įregistruotas kaip rinkėjas, jei jis neteko rinkimų 
teisės pagal Rinkimų įstatymą. 


64 straipsnis 

Atstovų Rūmų nariu gali būti renkamas asmuo, rinkimų metu atitin- 
kantis tokius reikalavimus: 

a) Kipro Respublikos pilietis; 

b) ne jaunesnis kaip 25 metų amžiaus; 

c) nuo Konstitucijos įsigaliojimo dienos nebuvo teistas už nusikalti- 
mus, susijusius su nesąžiningų ar amoraliu elgesiu, arba kompetentingo 
teismo sprendimu nebuvo pripažintas padaręs rinkimų teisės pažeidimų; 

d) neturi psichinės negalios, dėl kurios negali vykdyti atstovo pareigų. 


65 straipsnis 
1. Atstovų Rūmų kadencija yra penkeri metai. Pirmoji Atstovų Rūmų 
kadencija pradedama skaičiuoti nuo šios Konstitucijos įsigaliojimo dienos. 
2. Pasibaigus Atstovų Rūmų kadencijai, atstovų įgaliojimai tęsiasi tol, 
kol naujai išrinkti Atstovų Rūmų nariai pradeda eiti savo pareigas pagal 
pirmosios šio straipsnio dalies nuostatas. 


66 straipsnis 

1. Eiliniai Atstovų Rūmų rinkimai rengiami antrąjį mėnesio sekma- 
dienį, likus mėnesiui iki parlamento kadencijos pabaigos. 

2. Atstovų Rūmuose atsiradus laisvai vietai, naujo atstovo rinkimai or- 
ganizuojami Atstovų Rūmų nustatytą dieną, ne vėliau kaip per 45 dienas 
nuo laisvos vietos atsiradimo dienos. 

3. Jei rinkimai, numatyti šio straipsnio pirmoje ir antroje dalyse, nega- 
li įvykti nustatytą dieną dėl ypatingų ir nenumatytų aplinkybių, tokių kaip: 
žemės drebėjimas, potvynis, visuotinė epidemija ir kitos, rinkimai rengia- 
mi išnykus šioms aplinkybėms, atitinkamą kitos savaitės dieną. 


67 straipsnis 

1. Atstovų Rūmai gali būti paleidžiami tik Atstovų Rūmų nutarimu, 
kurį priima absoliuti dauguma narių, iš jų ne mažiau kaip vienas trečdalis 
atstovų, kuriuos išrinko turkų bendruomenė. 

2. Tokiu atveju, neatsižvelgiant į nuostatas, įtvirtintas pirmoje 65 
straipsnio dalyje ir pirmoje 66 straipsnio dalyje, nustatoma neeilinių vi- 

suotinių rinkimų data. Rinkimai rengiami ne anksčiau kaip 30 dienų ir ne 
vėliau kaip 40 dienų nuo nutarimo dėl Atstovų Rūmų paleidimo dienos. 
Naujai išrinkti Atstovų Rūmų nariai į pirmąjį posėdį privalo rinktis ne vė- 
liau kaip per 15 dienų nuo jų išrinkimo. Iki šio posėdžio dienos tęsiasi 
anksčiau išrinktų Atstovų Rūmų narių įgaliojimai. 

3. Paleidus Atstovų Rūmus netaikoma pirmoje 65 straipsnio dalyje 
įtvirtinta nuotata ir nauji atstovai renkami tik likusiam eiliniuose rinki- 
muose išrinktų Atstovų Rūmų narių kadencijos laikui. Jeigu Atstovų Rū- 
mai paleidžiami likus mažiau kaip metams iki eiliniuose rinkimuose iš- 
rinktų Atstovų Rūmų kadencijos pabaigos, atstovai renkami ir likusiam 
nepasibaigusios kadencijos laikui, kurio metu visos Atstovų Rūmų sesijos 
yra neeilinės, ir kitai penkerių metų kadencijai. 


68 straipsnis 

Išrinkus naujus Atstovų Rūmų narius, laikotarpiu iki jų susirinkimo į 
pirmąjį posėdį, buvę Atstovų Rūmų nariai eina savo pareigas pagal nuosta- 
tas, įtvirtintas antroje 65 straipsnio dalyje, tačiau šiuo laikotarpiu Atstovų 
Rūmams draudžiama leisti įstatymus ir priimti sprendimus, išskyrus įsta- 
tymo nustatytus neatidėliotinus ir ypatingus atvejus. 


69 straipsnis 

Atstovų Rūmų narys, prieš pradėdamas eiti pareigas, privalo prisiek- 
ti viešame Atstovų Rūmų posėdyje, ištardamas tokius priesaikos žodžius: 
„Prisiekiu gerbti ir vykdyti Konstituciją bei ją atitinkančius teisės aktus, 
saugoti Kipro Respublikos nepriklausomybę ir teritorinį vientisumą.“ 


70 straipsnis 

Atstovų Rūmų nario pareigos nesuderinamos su ministro, Bendruo- 
menės Rūmų nario, mero, municipalinės tarybos nario ar kitomis viešo- 
sios ar municipalinės tarnybos pareigomis, su pareigomis sukarintose ir 
saugumo tarnybose, o atstovo, kurį išrinko turkų bendruomenė, pareigos 
nesuderinamos su tarnyba Bažnyčiai (din adami). 

Šiame straipsnyje vartojamas terminas „valstybės tarnyba“ supranta- 
mas kaip bet kokių pajamų gavimas už viešąsias paslaugas iš valstybės ar 
Bendruomenių Rūmų, taip pat tarnyba, kurioje pajamų dydį kontroliuoja 
Respublika ar Bendruomenių Rūmai, įskaitant bet kokį darbą viešoje kor- 
poracijoje ar viešajame juridiniame asmenyje. 

71 straipsnis 

Atstovų Rūmų nario įgaliojimai baigiasi, kai: 

a) jis miršta; 

b) raštu atsistatydina iš pareigų; 

c) kilus aplinkybėms, numatytoms 64 straipsnio c) ir d) punktuose, 
arba netekus Kipro Respublikos pilietybės; 

d) pradeda eiti 70 straipsnyje nustatytas pareigas. 


72 straipsnis 

1. Atstovų Rūmų Pirmininkas turi būti graikas. Jį renka atstovai, ku- 
riuos išrinko graikų bendruomenė. Atstovų Rūmų Pirmininko pavaduo- 
tojas yra turkas, jį renka atstovai, išrinkti turkų bendruomenės. Atstovų 
Rūmų Pirmininkas ir pirmininko pavaduotojas renkami atskirai tame pa- 
čiame pirmosios sesijos posėdyje visam Atstovų Rūmų kadencijos laikui. 

2. Tais atvejais, kai šio straipsnio pirmoje dalyje nurodyto atstovo vie- 
ta lieka laisva nepasibaigus kadencijai, nedelsiant šaukiama neeilinė sesija 
ir rengiami atitinkami rinkimai. 

3. Jeigu Atstovų Rūmų Pirmininkas ar pirmininko pavaduotojas lai- 
kinai negali eiti savo pareigų, taip pat kol įvyks rinkimai šio straipsnio 
antroje dalyje nustatyta tvarka, jų funkcijas vykdo vyriausias atitinkamos 
tautinės bendruomenės atstovas, jeigu atitinkama tautinė bendruomenė 
nenusprendžia kitaip. 

4. Atstovų Rūmų Pirmininkas ir pirmininko pavaduotojas sudaro se- 
kretoriatus. Pirmininkas paskiria Rūmų sekretoriais du graikų atstovus, 
pirmininko pavaduotojas paskiria Rūmų sekretoriumi vieną turkų atstovą, 
administracijos sekretoriais atitinkamai paskiriami du graikų atstovai ir 
vienas turkų atstovas. 


73 straipsnis 

1. Visus klausimus, kylančius iš šio straipsnio nuostatų, parlamentines 
procedūras, Atstovų Rūmų struktūrą ir struktūrinių vienetų įgaliojimus 
nustato Atstovų Rūmų reglamentas. 

2. Atstovų Rūmuose steigiamas Atrankos komitetas, kurį sudaro Atsto- 
vų Rūmų Pirmininkas, Atstovų Rūmų Pirmininko pavaduotojas ir aštuoni 
nariai, kuriuos renka Atstovų Rūmų nariai kitame posėdyje po to, kai buvo 
išrinktas Atstovų Rūmų Pirmininkas ir jo pavaduotojas. Iš jų šešis narius 
renka graikų bendruomenės atstovai, du - turkų bendruomenės atstovai. 

3. Atrankos komitetas sudaro nuolatinius, laikinuosius, ad hoc arba 
specialiuosius Atstovų Rūmų komitetus ir skiria atstovus šių komitetų 
nariais, atsižvelgiant į graikų ir turkų bendruomenių ar politinių partijų 
grupių siūlymus. Tokių komitetų nariai skiriami pagal kitoje šio straipsnio 
dalyje įtvirtintas nuostatas. 

4. Graikų ir turkų bendruomenių grupės ir politinių partijų grupės 
turi būti atstovaujamos kiekviename nuolatiniame, laikinajame, ad hoc ar 
specialiajame Atstovų Rūmų komitete. Bendras komiteto narių, priklau- 
sančių graikų ir turkų bendruomenėms, skaičius turi atitikti tas pačias 
graikų ir turkų bendruomenių atstovų proporcijas, kuriomis remiantis su- 
daromi Atstovų Rūmai. 

5. Kiekvienas įstatymo projektas, prieš pateikiant jį Atstovų Rūmų po- 
sėdyje, privalo būti apsvarstytas atitinkamame komitete. 

Įstatymų projektai, išskyrus neatidėliotinus, gali būti svarstomi komi- 
tete ne anksčiau nei praėjus 48 valandoms, kai jie buvo įteikti komiteto 
nariams. 

Įstatymų projektai, išskyrus neatidėliotinus, apsvarstyti atitinkamame 
komitete, gali būti svarstomi Atstovų Rūmų posėdyje ne anksčiau nei pra- 
ėjus 48 valandoms, kai jie su komiteto išvada buvo įteikti Atstovų Rūmų 
nariams. 

6. Jeigu į Atstovų Rūmų posėdžio darbotvarkę yra įtrauktas papil- 
domas klausimas, kurį pasiūlė Atstovų Rūmų Pirmininko pavaduotojas, 
darbotvarkę turi sudaryti ir Atstovų Rūmams pristatyti Atstovų Rūmų Pir- 
mininkas. 

Po posėdžio darbotvarkės pristatymo Atstovų Rūmams bet kuris At- 
stovų Rūmų narys gali teikti darbotvarkės siūlymus ar pakeitimus, kuriuos 
svarsto Atstovų Rūmai. 

7. Atstovų Rūmų posėdžiuose kalbėti gali tik užsiregistravę ir posė- 
džiui vadovaujančio asmens leidimą gavę Atstovų Rūmų nariai. 

Kiekvienam Atstovų Rūmų nariui, kuris laikosi nustatytos tvarkos, 
atsižvelgiant į temą suteikiama pakankamai laiko išsakyti savo nuomonę. 

Kalbėtojų eiliškumas nustatomas pagal registravimosi eilę arba žodinį 
norinčio kalbėti atstovo prašymą. 

Numatoma, kad esant skirtingoms nuomonėms asmuo gali kalbėti po 
priešingą nuomonę išreiškusio atstovo. Atstovams, kalbantiems Atstovų 
Rūmų komiteto ar politinės grupės vardu, tokia išlyga netaikoma. 

Atstovams, norintiems pasisakyti įvairiais darbotvarkės klausimais, 

taip pat teikiantiems pasiūlymus, susijusius galiojančiais teisės aktais bei 
užbaigiantiems diskusijas, leidžiama kalbėti pirmiau nei atstovams, kurie 
aptaria diskusijų objektą. Tokiais atvejais dviem atstovams, kurių vienas 
palaiko pasiūlymą, kitas - prieštarauja, leidžiama pasisakyti ne ilgiau kaip 
po penkiolika minučių. 

8. Visi pasisakymai Atstovų Rūmuose vyksta iš Rūmų tribūnos krei- 
piantis į Atstovų Rūmų narius. Visi pasisakymai ir kiti procesiniai veiks- 
mai, atliekami Atstovų Rūmuose ir visuose jų komitetuose, atlikimo metu 
yra verčiami iš oficialiosios kalbos, kuria vyksta, į kitą oficialią kalbą. 

9. Draudžiama pertraukti Atstovų Rūmų nario pasisakymą tiek At- 
stovų Rūmų, tiek ir komiteto posėdyje, vykdyti prieš atstovą asmeniškai 
nukreiptus išpuolius dėl klausimų, nesusijusių su diskusijų objektu, jei ga- 
liojančiuose teisės aktuose nenumatyta kitaip. 

10. Atstovų Rūmų balsavimo rezultatus kartu skaičiuoja ir registruoja 
vienas Rūmų sekretorius graikas ir vienas Rūmų sekretorius turkas. 

11. Visi Atstovų Rūmų posėdžiuose vykdomi procesiniai veiksmai yra 
protokoluojami. Komitetų posėdžių metu rengiamos protokolų santrau- 
kos. Jeigu Atstovų Rūmų narys posėdyje žodžiu pateikia prieštaravimą dėl 
prieš tai buvusio posėdžio protokolo, arba pateikia tokį prieštaravimą ati- 
tinkamo posėdžio pirmininkui raštu, Atstovų Rūmai sprendžia klausimą 
dėl posėdžio protokolo pakeitimo. 

12. Kiekviena politinė partija, kuriai atstovauja ne mažiau kaip 12 pro- 
centų visų Atstovų Rūmų narių, gali sudaryti ir turi būti pripažįstama kaip 
politinės partijos grupė. 


74 straipsnis 

1. Atstovų Rūmai renkasi į eilinę sesiją penkioliktą dieną po visuoti- 
nių rinkimų, vėliau kasmet tą pačią dieną be papildomo šaukimo. 

2. Eilinė Atstovų Rūmų sesija vyksta ne mažiau kaip tris ir ne ilgiau 
kaip šešis mėnesius per metus. Kiek truks sesija, sprendžia Atstovų Rūmai. 

3. Be eilinių Atstovų Rūmų sesijų, gali būti šaukiamos neeilinės sesi- 
jos. Atstovų Rūmų Pirmininkas arba vicepirmininkas šaukia neeilinę sesi- 
ją, kai dėl to į juos abu kreipiasi ne mažiau kaip dešimt atstovų. 


75 straipsnis 
1. Atstovų Rūmų posėdžiai yra vieši, posėdžių protokolai skelbiami. 
2. Atstovų Rūmai gali rengti uždarus posėdžius, jei manoma, kad tai 


320 


Kipro Respublikos Konstitucija 


būtina ir kai to reikalauja ne mažiau kaip trys ketvirtadaliai visų Atstovų 
Rūmų narių. 


76 straipsnis 

1. Atstovų Rūmų Pirmininkas paskelbia kiekvieno posėdžio pradžią 
ir pabaigą. 

2. Atstovų Rūmų Pirmininkas, paskelbdamas posėdžio pabaigą, At- 
stovų Rūmų pritarimu paskelbia kito posėdžio datą bei laiką, pagal 73 
straipsnio šeštos dalies nuostatas pateikia Atstovų Rūmams kito posėdžio 
darbotvarkę. 

3. Darbotvarkė turi būti atspausdinta ir pateikta Atstovų Rūmų na- 
riams ne mažiau kaip prieš dvidešimt keturias valandas iki posėdžio, tačiau 
jei darbotvarkės klausimais jau vyksta aptarimai, darbotvarkė pateikiama 
bet kuriuo metu iki posėdžio. 


77 straipsnis 
1. Atstovų Rūmų kvorumą sudaro mažiausiai vienas trečdalis visų narių. 
2. Konkretaus klausimo svarstymas gali būti atidėtas vieną kartą dvi- 
dešimt keturioms valandoms, jei to prašo dauguma posėdyje dalyvaujan- 
čių bet kurios bendruomenės atstovų. 


78 straipsnis 

1. Įstatymai ir Atstovų Rūmų nutarimai priimami paprasta posėdyje 
dalyvaujančių Atstovų Rūmų narių dauguma. 

2. Rinkimų įstatymai ir jų pakeitimai, įstatymai, reglamentuojantys 
municipalitetų veiklą, mokesčius ir rinkliavas, priimami, kai už juos atski- 
rai balsuoja dauguma graikų ir turkų bendruomenės atstovų, dalyvaujan- 
čių parlamento posėdyje. 


79 straipsnis 

1. Respublikos Prezidentas arba viceprezidentas į Atstovų Rūmus krei- 
piasi pareiškimu arba savo nuomonę perduoda per atitinkamą ministrą. 

2. Ministrai gali dalyvauti visuose Atstovų Rūmų ar bet kurio komite- 
to posėdžiuose, taip pat daryti pareiškimus Atstovų Rūmams ar bet kuriam 
jų komitetui pagal savo kompetenciją. 


80 straipsnis 
1. Įstatymų iniciatyvos teisė priklauso Atstovų Rūmų nariams ir mi- 
nistrams. 

2. Atstovų Rūmų nariams draudžiama teikti įstatymų projektus, ku- 
riais numatoma didinti valstybės biudžeto išlaidas. 


81 straipsnis 

1. Valstybės biudžeto projektas turi būti pateiktas Atstovų Rūmams 
ne vėliau kaip prieš tris mėnesius iki įstatymo nustatytos dienos, nuo ku- 
rios prasideda biudžetiniai metai, ir turi būti Atstovų Rūmų patvirtintas iki 
naujųjų biudžetinių metų pradžios. 

2. Ne vėliau kaip per tris mėnesius nuo biudžetinių metų pabaigos 
Atstovų Rūmams tvirtinti turi būti pateikta metinė biudžeto įvykdymo 
apyskaita. 


82 straipsnis 

Įstatymai ir Atstovų Rūmų nutarimai įsigalioja jų paskelbimo oficia- 
liame valstybės biuletenyje dieną, jeigu įstatymuose ar nutarimuose nenu- 
matyta kita įsigaliojimo diena. 


83 straipsnis 

1. Atstovų Rūmų nariai negali būti persekiojami arba traukiami ci- 
vilinėn ar baudžiamojon atsakomybėn už balsavimus ar kalbas Atstovų 
Rūmuose. 

2. Atstovų Rūmų nario asmuo yra neliečiamas: kol eina savo parei- 
gas, be Aukštojo Teismo leidimo jis negali būti persekiojamas, sulaikytas 
ar įkalintas, išskyrus atvejus, kai atstovas užtinkamas nusikaltimo, už kurį 
numatyta ne mažesnė nei penkerių metų laisvės atėmimo bausmė, padary- 
mo vietoje. Pastaruoju atveju Aukštasis Teismas kompetentingos teisėsau- 
gos institucijos prašymu sprendžia, ar suteikti leidimą vykdyti baudžiamąjį 
persekiojimą bei sulaikymą, kol asmuo eina Atstovų Rūmų nario pareigas. 

3. Jei Aukštasis Teismas nusprendžia neduoti sutikimo persekioti At- 
stovų Rūmų nario, kol asmuo eina Atstovų Rūmų nario pareigas, tuomet 
laikotarpis, kol atstovas negali būti patrauktas atsakomybėn, nėra įskai- 
čiuojamas į senaties terminą, numatytą už atitinkamą nusikaltimą. 

4. Jei Aukštasis Teismas nusprendžia neduoti sutikimo vykdyti kom- 
petentingo teismo Atstovų Rūmų nariui paskirtą įkalinimo bausmę, kol 
asmuo eina Atstovų Rūmų nario pareigas, bausmės vykdymas atliekamas 
pasibaigus Atstovų Rūmų nario įgaliojimų laikui. 


322 


Kipro Respublikos Konstitucija 


84 straipsnis 

1. Atstovų Rūmų nario darbas atlyginamas iš valstybės biudžeto įsta- 
tymo nustatyta tvarka. 

2. Įstatymas, kuriuo didinamas Atstovų Rūmų narių darbo užmokes- 
tis, negalioja Atstovų Rūmų, išleidusių šį įstatymą, kadencijos laikotarpiu. 


85 straipsnis 

Visus klausimus dėl kandidatų į Atstovų Rūmų narius kvalifikacijos 
ir Atstovų Rūmų rinkimų peticijų nagrinėja Aukščiausiasis Konstitucinis 
Teismas. 


V SKYRIUS. BENDRUOMENIŲ RŪMAI 


86 straipsnis 
Graikų ir turkų bendruomenės iš savo narių renka Bendruomenių 
Rūmus, kurie veikia pagal šios Konstitucijos nuostatas. 


87 straipsnis 

1. Bendruomenių Rūmai, kaip numato Konstitucija ir šio straipsnio 
trečioje dalyje įtvirtintos nuostatos, leidžia įstatymus, susijusius su ben- 
druomenės interesais tokiose srityse: 

a) religiniai klausimai; 

b) švietimo, kultūros ir mokymo klausimai; 

c) asmens statusas; 

d) teismai (Ba0uoVę dikaiodoGia; - dereceleri), sprendžiantys civili- 
nius ginčus, susijusius su asmens statusu ir religiniais klausimais; 

e) klausimai, susiję su bendruomenių interesais ir institucijomis, pa- 
vyzdžiui, labdaros ar sporto fondų, įstaigų bei asociacijų, prisidedančių 
prie atitinkamos bendruomenės gerovės, steigimas; 

f) bendruomenės narių mokesčių ir rinkliavų, skirtų bendruomenės 
įstaigoms ir institucijoms išlaikyti bei pačios bendruomenės poreikiams 
tenkinti, pagal Konstitucijos 88 straipsnyje įtvirtintas nuostatas, dydžio 
nustatymas; 

g) klausimai, susiję su teisės aktais, reguliuojančiais municipalitetų 
veiklą, skirtą tik atitinkamos bendruomenės nariams; 

h) klausimai, susijusiję su atitinkamų bendruomenių gamintojų ir 
vartotojų kooperatyvų bei kredito įstaigų priežiūra municipalitetuose, kaip 
numatoma Konstitucijoje: 

i) municipaliteto teisės aktai, reglamentai ar Bendruomenių Rūmų 
sprendimai, priimti pagal šio straipsnio h) punktą, negali tiesiogiai prieš- 
tarauti ar nebūti suderinami su teisės aktais, kuriais remiantis valdomi ga- 
mintojų ir vartotojų kooperatyvai bei kredito įstaigos; 

ii) šio straipsnio punktas i) nesuteikia Atstovų Rūmams teisės priim- 
ti teisės aktų klausimais, kurie pavesti Bendruomenių Rūmams pagal šio 
straipsnio (h) dalį; 

j) kitais klausimais, aiškiai nurodytais Konstitucijoje. 

2. Šio straipsnio pirmos dalies f) punkte pateikta nuostata negali ap- 
riboti Atstovų Rūmų teisės įvesti mokesčių asmenims, kaip nustatyta šioje 
Konstitucijoje. 

3. Įstatymai bei nutarimai, kuriuos Bendruomenių Rūmai priima pa- 
gal šio straipsnio pirmoje dalyje įtvirtintas nuostatas, negali prieštarauti 
Kipro Respublikos nepriklausomybei, konstitucinei santvarkai, visuome- 
nės saugumui, sveikatai, viešosios moralės normoms ar pažeisti pagrindi- 
nes teises ir laisves, kurias kiekvienam asmeniui užtikrina ši Konstitucija. 


88 straipsnis 

1. Bendruomenių Rūmai, tvirtindami mokesčius pagal 87 straipsnio 
1 dalies f) punkto nuostatas, turi atsižvelgti į finansinių metų biudžeto iš- 
laidų dalį, kurios nepadengia Bendruomenių Rūmams skirtos valstybės 
biudžeto lėšos, kaip nurodyta antroje šio straipsnio dalyje, bei kitos finan- 
siniais metais gautos pajamos. 

2. Atstovų Rūmai nustato abejų Bendruomenių Rūmų finansinių 
metų biudžetą, kuris padengia Rūmų išlaidas, susijusias sa Rūmams pri- 
skirtų funkcijų vykdymu. Bendra suma negali būti mažesnė kaip du mili- 
jonai svarų, lėšos Graikų Bendruomenės Rūmams ir Turkų Bendruomenės 
Rūmams padalijama tokia tvarka: 

a) Graikų Bendruomenės Rūmams skiriama suma negali būti mažes- 
nė nei vienas milijonas šeši šimtai tūkstančių svarų; 

b) Turkų Bendruomenės Rūmams skiriama suma negali būti mažesnė 
nei keturi šimtai tūkstančių svarų. 

Jeigu skiriama suma yra didesnė, nei numatyta, Atstovų Rūmai spręn- 
džia, kaip abejiems Rūmams bus padalinta suma, viršijanti minimalią Bend- 
ruomenių Rūmams skiriamą sumą. 

3. Bendruomenės Rūmų prašymu valdžios institucijos renka atitinka- 
mų Bendruomenės Rūmų nustatytus mokesčius Rūmų vardu ir perveda 
surinktas lėšas Bendruomenės Rūmams. 

Šiame straipsnyje bei 87 straipsnio pirmos dalies f) punkte vartojamas 
terminas „narys“ apima asociacijas ar neasocijuotas struktūras, veikiančias 
savo narių interesais. 


89 straipsnis 

1. Veikdami savo atstovaujamos bendruomenės interesais, Bendruo- 
menių Rūmai turi tokius įgaliojimus: 

a) i) nurodyti bendrijos teisės aktų kryptį („determiner les principes 
directeurs“); 

ii) įgyvendinti administracinę valdžią pagal bendrijos teisės normas ir 
vykdyti įstatymų leidžiamąją galią pagal Konstitucijos 87 straipsnį, išsky- 
rus pirmosios šio straipsnio dalies 

g) ir h) punktuose įtvirtintas nuostatas, kurios aptariamos tolesniuose 
punktuose; 

b) kontroliuoti įstatymais reglamentuojamus gamintojų ir vartotojų 
kooperatyvus bei kredito įstaigas, kurių veikla skirta atitinkamos bendruo- 
menės gerovei; 

c) remti ir prižiūrėti municipalitetų veiklą, susijusią su atitinkama 
bendruomene. 

2. Nuostatos, įtvirtintos 87 straipsnio pirmos dalies e) punkte ir šio 
straipsnio b) punkte, nedraudžia kurti mišrias ir bendras gyventojų ben- 
druomenių institucijas. 

3. Jeigu centrinė administracija savo ruožtu kontroliuoja institucijas, 
įstaigas ar municipalitetus, nurodytus šio straipnio pirmos dalies b) ir c) 
punktuose, pagal galiojančius teisės aktus, tokią kontrolę vykdo valstybės 
tarnautojai, priklausantys tai pačiai bendruomenei kaip ir atitinkama ins- 
titucija, įstaiga ar municipalitetas. 


90 straipsnis 

1. Remiantis tolimesnėmis šio straipsnio nuostatomis, kiekvieni Ben- 
druomenių Rūmai turi teisę numatyti savo priimtų įstatymų ir sprendimų 
taikymą (spapyoyų - tatbik). 

2. Bendruomenių Rūmai negali priimti įstatymų ar sprendimų dėl as- 
mens įkalinimo ar sulaikymo už pažeidimus, susijusius su Bendruomenių 
Rūmų veikla, vykdymo pagal šioje Konstitucijoje nustatytus įgaliojimus. 

3. Bendruomenių Rūmai negali naudoti jokių prievartos priemonių 
(avaykaoTiK4 uėrpa - cebir), kurios padėtų užtikrinti bendruomenės tei- 
sės aktų laikymąsi bei teismų sprendimų, susijusių su civiliniais ginčais dėl 
asmens statuso ir religinių klausimų, vykdymą. 

4. Jeigu naudoti prievartos priemones yra būtina dėl tinkamo Bend- 
ruomenių Rūmų įstatymo ar sprendimo vykdymo arba dėl Bendruome- 
nės Rūmų kontrolės ar priežiūros veiklos atlikimo, Bendruomenės Rūmų 
prašymu prievartos priemones taiko atitinkamos valstybinės institucijos, 
kurios turi išimtinę kompetenciją taikyti tokias priemones. 

5. Teismo sprendimų ar nurodymų, susijusių su Bendruomenių Rūmų 
funkcijų atlikimu, vykdymą užtikrina valstybinės institucijos. 


91 straipsnis 

1. Kiekvieni Bendruomenių Rūmai vieną kartą per metus parengia ir 
priima ateinančių finansinių metų išlaidų ir pajamų biudžetą. 

2. Biudžetą svarsto Atstovų Rūmai bendruomenės teisės aktuose nu- 
statytu laiku iki naujų biudžetinių metų pradžios. 


92 straipsnis 

Bendruomenės Rūmų narių skaičius nustatomas Bendruomenės įsta- 
tyme, už kurį balsuoja ne mažiau kaip du trečdaliai visų atitinkamų Ben- 
druomenės Rūmų narių. 


93 straipsnis 
Bendruomenių Rūmų nariai renkami remiantis visuotiniais, tiesiogi- 
niais rinkimais ir slaptu balsavimu. 


94 straipsnis 

1. Kiekvienas Respublikos pilietis, sulaukęs dvidešimt vienerių metų 
amžiaus ir atitinkantis kitus reikalavimus, nurodytus Bendruomenės rin- 
kimų įstatyme, turi teisę būti įtrauktas į graikų arba turkų bendruomenės 
rinkėjų sąrašą, jei nėra sąlygos, nustatytos šio straipsnio antroje dalyje. 
Graikų bendruomenės nariai registruojami tik graikų bendruomenės 
rinkėjų sąraše, turkų bendruomenės - tik turkų bendruomenės rinkėjų 
sąraše. 

2. Asmuo negali būti įregistruotas kaip rinkėjas, jei jis neteko rinkimų 
teisės Bendruomenės rinkimų įstatyme nustatytais pagrindais. 

95 straipsnis 

Bendruomenių Rūmų nariu gali būti renkamas asmuo, rinkimų metu 
atitinkantis tokius reikalavimus: 

a) Kipro Respublikos pilietis, registruotas atitinkamos bendruomenės 
rinkimų sąraše; 

b) ne jaunesnis kaip 25 metų amžiaus; 

c) nuo Konstitucijos įsigaliojimo dienos nebuvo teistas už nusikalti- 
mus, susijusius su nesąžiningų ar amoraliu elgesiu, arba kompetentingo 
teismo sprendimu nebuvo pripažintas padaręs rinkimų teisės pažeidimų; 

d) neturi psichinės negalios, dėl kurios negali vykdyti Bendruomenės 
Rūmų nario pareigų. 


96 straipsnis 

1. Bendruomenių Rūmų kadencija yra penkeri metai. Kadencija pra- 
dedama skaičiuoti nuo Bendruomenės įstatyme nustatytos dienos. 

2. Pasibaigus Bendruomenių Rūmų kadencijai, atstovų įgaliojimai 
tęsiasi, kol naujai išrinkti Bendruomenių Rūmų nariai pradeda eiti savo 
pareigas pagal pirmosios šio straipsnio dalies nuostatas. 


97 straipsnis 

1. Eiliniai Bendruomenių Rūmų rinkimai rengiami likus ne mažiau 
kaip trisdešimt dienų iki Rūmų kadencijos pabaigos. 

2. Bendruomenių Rūmuose atsiradus laisvai vietai, naujo atstovo rin- 
kimai organizuojami ne vėliau kaip per 45 dienas nuo laisvos vietos atsi- 
radimo dienos. 

3. Jei rinkimai, numatyti šio straipsnio pirmoje ir antroje dalyse, ne- 
gali įvykti pagal Konstitucijos nuostatas nustatytą dieną dėl ypatingų ir 
nenumatytų aplinkybių, tokių kaip: žemės drebėjimas, potvynis, visuotinė 
epidemija ir kitos, rinkimai rengiami išnykus šioms aplinkybėms, atitinka- 
mą kitos savaitės dieną. 


98 straipsnis 

1. Bendruomenių Rūmai gali būti paleidžiami tik Bendruomenių 
Rūmų nutarimu, kurį priima absoliuti dauguma narių. 

2. Tokiu atveju, neatsižvelgiant į nuostatas, įtvirtintas pirmoje 96 
straipsnio dalyje ir pirmoje 97 straipsnio dalyje, nustatoma neeilinių vi- 
suotinių bendruomenių rinkimų data. Rinkimai rengiami ne anksčiau 

kaip 30 dienų ir ne vėliau kaip 40 dienų nuo nutarimo dėl Bendruomenių 
Rūmų paleidimo dienos. Naujai išrinkti Bendruomenių Rūmų nariai į pir- 
mąjį posėdį privalo rinktis ne vėliau kaip per 15 dienų nuo jų išrinkimo. Iki 
šio posėdžio dienos tęsiasi anksčiau išrinktų Bendruomenių Rūmų narių 
įgaliojimai. 

3. Paleidus Atstovų Rūmus netaikoma pirmoje 96 straipsnio dalyje 
įtvirtinta nuotata ir nauji atstovai renkami tik likusiam eiliniuose rinki- 
muose išrinktų Bendruomenių Rūmų narių kadencijos laikui. Jeigu Ben- 
druomenių Rūmai paleidžiami likus mažiau kaip metams iki eiliniuose 
rinkimuose išrinktų Bendruomenių Rūmų kadencijos pabaigos, atstovai 
renkami ir likusiam nepasibaigusios kadencijos laikui, ir kitai penkerių 
metų kadencijai. 


99 straipsnis 

Išrinkus naujus Bendruomenių Rūmų narius, laikotarpiu iki jų susi- 
rinkimo į pirmąjį posėdį buvę Bendruomenių Rūmų nariai eina savo par- 
eigas, kaip nustatyta antroje 96 straipsnio dalyje arba antroje 98 straipsnio 
dalyje, tačiau šiuo laikotarpiu Bendruomenių Rūmams draudžiama leisti 
įstatymus ir priimti sprendimus, išskyrus įstatymuose ar kituose teisės ak- 
tuose nustatytus neatidėliotinus ir ypatingus atvejus. 


100 straipsnis 

Bendruomenių Rūmų narys, prieš pradėdamas eiti pareigas, privalo 
prisiekti viešame posėdyje, ištardamas tokius priesaikos žodžius: „Prisie- 
kiu gerbti ir vykdyti Konstituciją bei ją atitinkančius teisės aktus, saugoti 
Kipro Respublikos nepriklausomybę ir teritorinį vientisumą.“ 


101 straipsnis 

1. Bendruomenių Rūmų nario pareigos nesuderinamos su ministro, 
mero, municipalinės tarybos nario ar kitomis viešosios ar municipalinės 
tarnybos pareigomis, su pareigomis sukarintose ir saugumo tarnybose, o 
atstovo, kurį išrinko turkų bendruomenė, pareigos nesuderinamos su tar- 
nyba Bažnyčiai (din adami). 

2. Šiame straipsnyje vartojamas terminas „viešoji tarnyba“ supranta- 
mas kaip bet kokių pajamų gavimas už viešąsias paslaugas iš valstybės ar 
Bendruomenių Rūmų, taip pat tarnyba, kurioje pajamų dydį kontroliuoja 
Respublika ar Bendruomenių Rūmai, įskaitant bet kokį darbą viešoje kor- 
poracijoje ar viešajame juridiniame asmenyje. 

102 straipsnis 

Bendruomenių Rūmai nustatyta tvarka priima taisykles, susijusias su 
visais procedūriniais klausimais, įskaitant eilinių ir neeilinių posėdžių or- 
ganizavimą, posėdžių datas ir trukmę, balsavimo tvarką bei kitų reikalų 
tvarkymą. 


103 straipsnis 

1. Bendruomenių Rūmų posėdžiai yra vieši, posėdžių protokolai skel- 
biami. 

2. Bendruomenių Rūmai gali rengti uždarus posėdžius, jei manoma, 
kad tai būtina, ir kai to reikalauja ne mažiau kaip du trečdaliai visų Ben- 
druomenių Rūmų narių. 


104 straipsnis 

1. Graikų ar turkų Bendruomenių Rūmų priimti įstatymai ar nutari- 
mai skelbiami oficialiame valstybės biuletenyje, kai juos pasirašo Respubli- 
kos Prezidentas arba viceprezidentas, ne vėliau kaip per penkiolika dienų 
nuo įstatymo ar nutarimo gavimo dienos. 

2. Bendruomenių Rūmų teisės aktai įsigalioja jų paskelbimo oficialia- 
me valstybės biuletenyje dieną, jeigu įstatymuose ar nutarimuose nenuma- 
tyta kita įsigaliojimo diena. 


105 straipsnis 

1. Respublikos Prezidentas (Graikų Bendruomenės Rūmams) bei 
Respublikos viceprezidentas (Turkų Bendruomenės Rūmams) per pen- 
kiolika dienų gali grąžinti gautą įstatymą arba sprendimą atitinkamiems 
Bendruomenės Rūmams persvarstyti. 

2. Jei atitinkami Bendruomenių Rūmai iš naujo apsvarstę patvirtina 
tą patį įstatymą ar sprendimą, Respublikos Prezidentas ar viceprezidentas 
pasirašo ir paskelbia įstatymą arba sprendimą, kaip numato skubaus pa- 
skelbimo nuostatos. 


106 straipsnis 

1. Bendruomenių Rūmų nariai negali būti persekiojami arba traukia- 
mi civilinėn ar baudžiamojon atsakomybėn už balsavimus ar kalbas Ben- 
druomenių Rūmuose. 

2. Bendruomenių Rūmų nario asmuo yra neliečiamas: kol eina savo 
pareigas, be Aukštojo Teismo leidimo jis negali būti persekiojamas, sulai- 

kytas ar įkalintas, išskyrus atvejus, kai atstovas užtinkamas nusikaltimo, už 
kurį numatyta ne mažesnė nei penkerių metų laisvės atėmimo bausmė, pa- 
darymo vietoje arba padaro nusikaltimą, už kurį skiriama mirties bausmė. 
Tokiais atvejais Aukštasis Teismas kompetentingos teisėsaugos institucijos 
prašymu sprendžia, ar suteikti leidimą vykdyti baudžiamąjį persekiojimą 
bei sulaikymą, kol asmuo eina Bendruomenių Rūmų nario pareigas. 

3. Jei Aukštasis Teismas nusprendžia neduoti sutikimo persekioti 
Bendruomenių Rūmų nario, kol asmuo eina Rūmų nario pareigas, tuomet 
laikotarpis, kol atstovas negali būti patrauktas atsakomybėn, nėra įskai- 
čiuojamas į senaties terminą, numatytą už atitinkamą nusikaltimą. 

4. Jei Aukštasis Teismas nusprendžia neduoti sutikimo vykdyti kom- 
petentingo teismo Bendruomenių Rūmų nariui paskirtą įkalinimo baus- 
mę, kol asmuo eina Rūmų nario pareigas, bausmės vykdymas atliekamas 
pasibaigus Bendruomenių Rūmų nario įgaliojimų laikui. 


107 straipsnis 

Bendruomenių Rūmų nario įgaliojimai nutrūksta, kai: 

a) jis miršta; 

b) raštu atsistatydina iš pareigų; 

c) kilus aplinkybėms, numatytoms 95 straipsnio c) ir d) punktuose, 
arba netekus Kipro Respublikos pilietybės, arba netekus teisės būti įregis- 
truotam atitinkamos bendruomenės rinkėjų sąraše; 

d) pradeda eiti 101 straipsnyje nustatytas pareigas. 


108 straipsnis 

1. Graikų ir turkų bendruomenės turi teisę gauti subsidijas, kurias 
Graikijos ir Turkijos vyriausybės skiria graikų ir turkų bendruomenių 
švietimo, kultūros, sporto institucijoms bei labdaros organizacijoms. 

2. Jeigu graikų arba turkų bendruomenė nusprendžia, kad tinkamai jų 
bendruomenės veiklai trūksta mokyklos vadovų, dėstytojų ar dvasininkų 
(KAnpikio-din adami), bendruomenė turi teisę įdarbinti tokius poreikius 
atitinkantį personalą, kurį suteikia Graikijos arba Turkijos vyriausybė. 


109 straipsnis 
Kiekviena religinė grupė, pagal 2 straipsnio trečios dalies nuostatas 
pasirinkusi priklausyti vienai iš bendruomenių, turi teisę būti atstovauja- 

ma Bendruomenių Rūmuose per renkamą narį ar narius, kaip numatyta 
bendruomenės teisėje. 


110 straipsnis 

1. Kipro autokefalinė graikų ortodoksų bažnyčia ir toliau turi išskir- 
tinę teisę reguliuoti bei administruoti savo vidaus reikalus bei nuosavybę 
pagal šventuosius kanonus ir šiuo metu galiojančią chartiją, o Graikų Ben- 
druomenės Rūmai privalo veikti pagal šią teisę. 

2. Konstitucija pripažįsta Kipro autokefalinę graikų ortodoksų bažny- 
čią kaip instituciją, jos principus ir jais besiremiančią teisę. Visi klausimai, 
susiję arba turintys įtakos šiai institucijai ar fondui, jos nuosavybei, įskai- 
tant turtą, priklausantį mečetėms ar kitoms musulmonų religinėms insti- 
tucijoms, tvarkomi išimtinai tik pagal įstatymus bei taisykles, patvirtintas 
Turkų Bendruomenės Rūmų. Jokie įstatymų leidžiamieji, vykdomieji ar 
kiti veiksmai negali prieštarauti, nepaisyti ar trukdyti šiems įstatymams ar 
principams, taip pat Turkų Bendruomenės Rūmų išleistiems įstatymams 
bei taisyklėms. 

3. Bažnyčios teisė, susijusi su religiniais klausimais ir suderinta su Ki- 
pro kolonijos teise, galiojusi iki šios Konstitucijos įsigaliojimo dienos ir tai- 
koma religinei grupei, kaip nurodyta 2 straipsnio trečioje dalyje, Bažnyčios 
toliau taikoma ir įsigaliojus Konstitucijai. 


111 straipsnis 

1. Atsižvelgiant į Konstitucijos nuostatas, bet kokie klausimai, susiję 
su sužadėtuvėmis, vedybomis, skyrybomis, santuokos anuliavimu, teisiniu 
išskyrimu arba sutuoktinių teisių atkūrimu arba šeimos santykių regulia- 
vimu, įteisinamu teismo nutartimi, Graikų ortodoksų bažnyčios narių pri- 
ėmimu arba kitų religinių grupių, aptariamų 2 straipsnio trečioje dalyje, 
narių priėmimu, nuo šios Konstitucijos įsigaliojimo dienos tvarkomi pagal 
Graikų ortodoksų bažnyčios arba tos religinės grupės teisę bei teismingi 
Bažnyčios tribunolui. Bendruomenių Rūmų veiksmai negali prieštarauti 
šios teisės nuostatoms. 

2. Šio straipsnio pirmos dalies nuostatos neužkerta kelio taikyti 90 
straipsnio penktos dalies dėl tokio tribūnolo nutarties ar sprendimo vyk- 
dymo. 

VI SKYRIUS. NEPRIKLAUSOMI RESPUBLIKOS PAREIGŪNAI 


I SKIRSNIS. Respublikos generalinis prokuroras 
ir generalinio prokuroro pavaduotojas 


112 straipsnis 

1. Respublikos Prezidentas ir viceprezidentas bendru sutarimu paski- 
ria du asmenis, kurie atitinka Aukštojo Teismo teisėjams keliamus reika- 
lavimus, generaliniu prokuroru ir generalinio prokuroro pavaduotoju. Ge- 
neralinis prokuroras ir jo pavaduotojas negali priklausyti tai pačiai etninei 
bendruomenei. 

2. Generalinis prokuroras vadovauja Respublikos prokuratūrai, o jo 
pavaduotojas prireikus jį pavaduoja. Respublikos prokuratūra yra nepri- 
klausoma institucija, nepavaldi jokiai ministerijai. 

3. Respublikos generalinis prokuroras ir generalinio prokuroro pava- 
duotojas turi teisę dalyvauti ir pasisakyti bet kurio teismo posėdyje. Ge- 
neralinio prokuroro rangas yra aukštesnis nei generalinio prokuroro pa- 
vaduotojo. 

4. Respublikos generalinis prokuroras ir generalinio prokuroro pa- 
vaduotojas yra nuolatiniai valstybės tarnybos tarnautojai, pareigas atlieka 
tokiomis pat sąlygomis kaip Aukštojo Teismo teisėjai, tačiau nėra prilygi- 
nami Aukštojo Teismo pirmininkui. Respublikos generalinis prokuroras ir 
generalinio prokuroro pavaduotojas iš pareigų atleidžiami tokiais pačiais 
pagrindais kaip ir Aukštojo Teismo teisėjai. 

5. Jeigu nagrinėjamas klausimas susijęs su asmeniu, priklausančiu tai 
pačiai bendruomenei kaip ir generalinis prokuroras arba generalinio pro- 
kuroro pavaduotojas, prieš generaliniam prokurorui priimant sprendimą 
patariama įvertinti galimus interesus tais atvejais, kai vykdant baudžiamąjį 
persekiojimą generalinis prokuroras ar prokuroro pavaduotojas bei teisė- 
jai, priklausantys vienai bendruomenei, turi faktinę pareigą ir atsakomybę. 


113 straipsnis 

1. Respublikos generalinis prokuroras, padedamas savo pavaduotojo, 
gali atlikti valstybinio patarėjo, Respublikos Prezidento ir viceprezidento 
patarėjo bei Ministrų Tarybos ar atskirų ministrų patarėjo pareigas, taip 
pat įgyvendinti savo galias, atlikti kitas funkcijas ir pareigas, numatytas 
Konstitucijoje ir kituose teisės aktuose. 

2. Respublikos generalinis prokuroras turi įgaliojimus pradėti, vesti, 
tęsti, perimti arba nutraukti bet kokias procedūras, susijusias su nusikal- 
timu prieš bet kurį Respublikos pilietį, atsižvelgiant į viešąjį interesą. Šias 
galias generalinis prokuroras įgyvendina pats arba paveda savo vadovauja- 
mai institucijai, atliekančiai jo pavedimus. 


114 straipsnis 

1. Respublikos generalinio prokuroro pavaduotojas turi įgaliojimus, 
kurie įprastai priskiriami tokioms pareigoms, taip pat, atsižvelgiant į Res- 
publikos generalinio prokuroro nurodymus, įgyvendina savo galias ir vyk- 
do funkcijas pagal Konstitucijos ir kitų teisės aktų nuostatas. 

2. Respublikos generalinio prokuroro pavaduotojas laikinai eina ge- 
neralinio prokuroro pareigas, jei generalinis prokuroras yra išvykęs arba 
laikinai negali vykdyti savo pareigų. 


II SKIRSNIS. Generalinis auditorius ir generalinio 
auditoriaus pavaduotojas 


115 straipsnis 

1. Respublikos Prezidentas ir viceprezidentas bendru sutarimu paski- 
ria du sąžiningus, tinkamos kvalifikacijos asmenis generalinio auditoriaus 
ir generalinio auditoriaus pavaduotojo pareigoms. Generalinis auditorius 
ir jo pavaduotojas turi priklausyti skirtingoms bendruomenėms. 

2. Generalinis auditorius vadovauja Respublikos audito institucijai o 
jo pavaduotojas prireikus jį pavaduoja. Respublikos audito institucija yra 
nepriklausoma institucija, nepavaldi jokiai ministerijai. 

3. Generalinis auditorius ir jo pavaduotojas yra nuolatiniai valstybės 
tarnybos tarnautojai, iš pareigų jie atleidžiami tokiais pačiais pagrindais 
kaip ir Aukštojo Teismo teisėjai. 


116 straipsnis 

1. Generalinis auditorius, padedamas savo pavaduotojo, valstybės 
vardu kontroliuoja visas išmokas ir įplaukas, tikrina ir audituoja pinigų 
srautus ir kitą administruojamą turtą, valstybės institucijų įsipareigojimus. 
Vykdydamas šias funkcijas generalinis audtorius turi teisę susipažinti su 
visais apskaitos dokumentais, pajamų ir išlaidų ataskaitomis, gauti info- 
mormaciją apie turto buvimo vietą. 

2. Generalinis auditorius, padedamas pavaduotojo, įgyvendina kitas 
savo galias, vykdo kitas funkcijas ir pareigas, kurias jam suteikia teisės aktai. 

3. Šiame skyriuje nustatytas galias, funkcijas bei pareigas generalinis 
auditorius atlieka pats arba jo vadovaujami pareigūnai, vykdantys jo nu- 
rodymus. 

4. Generalinis auditorius pagal šiame skyriuje numatytas nuostatas 
teikia savo veiklos ataskaitą Respublikos Prezidentui ir viceprezidentui, 
kurie pristato ją Atstovų Rūmams. 


117 straipsnis 

1. Generalinio auditoriaus pavaduotojas turi įgaliojimus, kurie įpras- 
tai priskiriami tokioms pareigoms, taip pat, atsižvelgiant į generalinio 
auditoriaus nurodymus, įgyvendina savo galias ir vykdo funkcijas pagal 
Konstitucijos ir kitų teisės aktų nuostatas. 

2. Generalinio auditoriaus pavaduotojas laikinai eina generalinio au- 
ditoriaus pareigas, jei generalinis auditorius yra išvykęs arba laikinai negali 
vykdyti savo pareigų. 


III SKIRSNIS. Valstybinio banko valdytojas ir valstybinio banko 
valdytojo pavaduotojas 


118 straipsnis 

1. Respublikos Prezidentas ir viceprezidentas bendru sutarimu paski- 
ria du sąžiningus, tinkamos kvalifikacijos asmenis Valstybinio banko val- 
dytojo ir Valstybinio banko valdytojo pavaduotojo pareigoms. Valstybinio 
banko valdytojas ir jo pavaduotojas turi priklausyti skirtingoms bendruo- 
menėms. 

2. Valstybinio banko valdytojas vadovauja valstybiniam bankui, o jo 
pavaduotojas prireikus jį pavaduoja. Valstybinis bankas nepavaldus jokiai 
ministerijai. 

3. Valstybinio banko valdytojas ir jo pavaduotojas gali būti nuolatiniai 
valstybės tarnybos tarnautojai arba į šias pareigas paskirti asmenys, kurių 
paskyrimo terminai ir sąlygos nustatomi paskyrimo dokumentuose. 

4. Respublikos Prezidentas ir viceprezidentas bendru susitarimu gali 
bet kokiu metu atšaukti iš pareigų Valstybinio banko valdytoją, jo pava- 
duotoją arba - ir Valstybinio banko valdytoją, ir jo pavaduotoją. 

5. Atšaukus iš pareigų Valstybinio banko valdytoją, jo pavaduotoją 
arba - ir Valstybinio banko valdytoją, ir jo pavaduotoją, pagal šio straips- 
nio šeštą dalį ir Konstitucijos nuostatas, susijusias su viešosiomis paslau- 
gomis, jiems gali būti pasiūlytas kitas tinkamas postas valstybės tarnyboje, 
jeigu prieš atšaukimą iš pareigų Valstybinio banko valdytojas arba jo pava- 
duotojas buvo valstybės tarnautojai. 

6. Visi drausminiai klausimai, susiję su Valstybinio banko valdytojo ir 
jo pavaduotojo atliekamomis funkcijomis, priklauso Tarybos, įkurtos pa- 
gal 153 straipsnio aštuntą dalį, kompetencijai. 


119 straipsnis 

1. Valstybinio banko valdytojas, padedamas savo pavaduotojo, admi- 
nistruoja Valstybinės valiutos įstatymą bei valdo Valstybinį banką, taip pat 
įgyvendina kitas galias ir atlieka kitas funkcijas, susijusias su Valstybinio 
banko veikla. 

2. Valstybinio banko valdytojas, padedamas savo pavaduotojo, įgy- 
vendina visas galias bei atlieka visas funkcijas, kurios jam numatytos ati- 
tinkamuose teisės aktuose. 

3. Savo funkcijas ir pareigas, numatytas šiame skyriuje, Valstybinio 
banko valdytojas atlieka pats arba paveda atitinkamiems pareigūnams, vei- 
kiantiems pagal jo nurodymus. 

4. Valstybinio banko valdytojas, padedamas savo pavaduotojo, vykdo 
Ministrų Tarybos sprendimus bei teisės aktų reikalavimus savo srityje, at- 
sižvelgiant į valstybės finansų politiką bei Finansų ministro nurodymus. 

5. Valstybinio banko valdytojas kas pusę metų pateikia valstybės va- 
liutos, fondų bei vertybinių popierių ataskaitą Respublikos Prezidentui ir 
viceprezidentui, kurie šią ataskaitą pristato Atstovų Rūmams. 


120 straipsnis 

1. Valstybinio banko valdytojo pavaduotojas turi įgaliojimus, kurie 
įprastai priskiriami tokioms pareigoms, taip pat, atsižvelgiant į Valstybinio 
banko valdytojo nurodymus, įgyvendina savo galias ir vykdo funkcijas pa- 
gal Konstitucijos ir kitų teisės aktų nuostatas. 

2. Valstybinio banko valdytojo pavaduotojas laikinai eina Valstybinio 
banko valdytojo pareigas, jei Valstybinio banko valdytojas yra išvykęs arba 
laikinai negali vykdyti savo pareigų. 

121 straipsnis 

Šiame skyriuje įtvirtintos nuostatos netrukdo Valstybiniam bankui 
tapti Centriniu banku. Tokiu atveju Valstybinio banko valdytojas ir jo pa- 
vaduotojas tampa Centrinio banko valdytoju ir jo pavaduotoju, o jų veiklai 
taikomos šio skyriaus nuostatos. 


VII SKYRIUS. VALSTYBĖS TARNYBA 


I SKIRSNIS. Bendrosios nuostatos 


122 straipsnis 

Šiame skyriuje vartojamas terminas „valstybinė įstaiga“ reiškia vals- 
tybės tarnybos instituciją; terminas „valstybės tarnautojas“ reiškia asmenį, 
kuris eina nuolatines ar laikinas pareigas valstybės tarnyboje. Valstybės 
tarnyba neapima tarnavimo Respublikos armijoje ar saugumo tarnyboje, 
pareigūnų, kuriuos bendru susitarimu skiria Respublikos Prezidentas ir vi- 
ceprezidentas Konstitucijoje įtvirtintais pagrindais, valstybės institucijose 
dirbančių darbininkų. Valstybės tarnybos institucijomis laikomos: Kipro 
transliavimo korporacija, Kipro vidaus telekomunikacijų tarnyba, Kipro 
energetikos tarnyba ir kitos korporatyvinės ar nekorporatyvinės institu- 
cijos, įkurtos teisės aktų numatytais pagrindais visuomenės interesams 
tenkinti, valstybės įkurti arba garantuojami fondai, taip pat prie minimų 
institucijų įkurtos valstybės kontroliuojamos įstaigos. 


123 straipsnis 

1. Valstybės tarnybos darbuotojų skaičių turi sudaryti septyniasde- 
šimt procentų graikų ir trisdešimt procentų turkų. 

2. Toks procentinis santykis taikomas atsižvelgiant į praktines galimy- 
bes visuose valstybės tarnybos hierarchijos lygiuose. 

3. Regionuose ar vietovėse, kur viena iš dviejų bendruomenių sudaro 
daugumą ir tos daugumos atstovai valstybės tarnyboje sudaro apie šimtą 
procentų, laikoma, kad tokios pareigos yra bendruomeninės. 


124 straipsnis 

1. Respublikos Prezidentas ir viceprezidentas bendru sutarimu skiria 
Valstybės tarnybos komisiją, kurią sudaro pirmininkas ir devyni nariai. 

2. Septyni šios komisijos nariai turi būti graikai ir trys - turkai. 

3. Kiekvienas komisijos narys skiriamas šešerių metų kadencijai, ta- 
čiaujis turi teisę bet kuriuo metu atsistatydinti, pateikęs prašymą Respubli- 
kos Prezidentui ir viceprezidentui. 

4. Komisijos nario darbo užmokestis ir kitos tarnybos sąlygos nusta- 
tomos teisės aktuose ir negali būti keičiamos po nario paskyrimo. 

5. Komisijos nariai iš pareigų pašalinami tais pačiais pagrindais, kaip 
ir Aukštojo Teismo teisėjai. 

6. 1) Komisijos nariais gali būti skiriami nepriekaištingos reputacijos 
Kipro Respublikos piliečiai, atitinkantys Atstovų Rūmų nariams keliamus 
reikalavimus. 

2) Asmuo negali būti paskirtas komisos nariu, jei per pastaruosius 
dvylika mėnesių (Komisijos pirmininkui keliamas reikalavimas) arba per 
pastaruosius šešis mėnesius (komisijos nariams keliamas reikalavimas) jis 
užėmė tokias pareigas: 

a) ministro; 

b) Atstovų Rūmų nario arba Bendruomenių Rūmų nario; 

c) valstybės tarnautojo arba ginkluotųjų pajėgų tarnautojo; 

d) savivaldos institucijos arba įstatymais įsteigtos valstybinės institu- 
cijos tarnautojo arba darbuotojo; 

e) profesinės sąjungos arba profesinės sąjungos įstaigos nario. 

7. Jeigu Komisijos narys dėl suteiktų atostogų ar kitų priežasčių lai- 
kinai negali eiti savo pareigų, Respublikos Prezidentas ir viceprezidentas 
bendru sutarimu gali paskirti kitą kvalifikuotą asmenį, kuris atlieka Komi- 
sijos nario funkcijas tuo laikotarpiu. 


125 straipsnis 

1. Valstybės tarnybos komisija prižiūri tinkamą dviejų bendruomenių 
atstovų pasiskirstymą valstybinėse įstaigose, valstybės tarnautojų paskyri- 
mą ar pakeitimą, išėjimą į pensiją, kontroliuoja darbo drausmės klausimus, 
įskaitant atleidimą ar pašalinimą iš pareigų, atsižvelgiant į Konstitucijos 
nuostatas, kitas šio straipsnio dalis ir atitinkamus teisės aktus. 

2. Komisijos pirmininkas šaukia Komisijos posėdžius ir jiems vado- 
vauja. Numatoma, kad: 

a) susirinkimas vyksta tik iš anksto apie jį pranešus visiems Komisijos 
nariams; 

b) komisijos pirmininkas neturi papildomo balso. 

3. 1) Pagal tolesnes šio straipsnio nuostatas, Komisijos sprendimai 
priimami absoliučia Komisijos narių balsų dauguma. 

2) Jeigu svarstomas klausimas susijęs su naujoms pareigoms skiria- 
mu tarnautoju arba paskyrimu į laisvą vietą, į kurią pagal Konstitucijos 
nuostatas turi būti konkrečiai skiriamas graikų arba turkų tautybės asmuo, 
sprendimas priimamas absoliučia balsų dauguma, kurioje ne mažiau kaip 
du balsai priklauso turkų tautybės Komisijos nariams. Jei tokio sprendi- 
mo nepavyksta priimti balsų dauguma, Komisija kreipiasi į Aukščiausiąjį 
Konstitucinį Teismą, prašydama priimti sprendimą. Šio Teismo sprendi- 
mas Komisijai yra privalomas ir galutinis. 

3) Jeigu svarstomas klausimas yra susijęs tik su turkų tautybės asme- 
niu, Komisijos sprendimas priimamas balsų dauguma, kurioje ne mažiau 
kaip du balsai priklauso turkų tautybės Komisijos nariams. Jeigu svarsto- 
mas klausimas yra susijęs tik su graikų tautybės asmeniu, Komisijos spren- 
dimas priimamas balsų dauguma, kurioje ne mažiau kaip keturi balsai pri- 
klauso graikų tautybės Komisijos nariams. 

4) Jeigu svarstomas klausimas susijęs su pasirinkimu, ar į konkrečias 
pareigas bus paskirtas graikų, ar turkų bendruomenės atstovas, sprendi- 
mas pagal šio straipsnio 3) dalies nuostatas priimamas Komisijos narių 
balsų dauguma, tačiau renkant graikų atstovą būtina vienbalsė penkių 
graikų Komisijos narių rekomendacija, renkant turką - vienbalsė trijų tur- 
kų Komisijos narių rekomendacija. 


II SKIRSNIS. Valstybės iždininkas ir Valstybės iždininko 
pavaduotojas 


126 straipsnis 

1. Respublikos Prezidentas ir viceprezidentas bendru sutarimu paski- 
ria du sąžiningus, tinkamos kvalifikacijos asmenis valstybės iždininko ir 
valstybės iždininko pavaduotojo pareigoms. Valstybės iždininkas ir jo pa- 
vaduotojas turi priklausyti skirtingoms bendruomenėms. 

2. Valstybės iždininkas yra valstybės iždo valdytojas, o jo pavaduoto- 
jas - valstybės iždo valdytojo pavaduotojas. 

3. Valstybės iždininkas ir jo pavaduotojas yra nuolatiniai valstybės 
tarnybos tarnautojai. 

4. Valstybės iždininko ir jo pavaduotojo drausmės kontrolės, atsistaty- 
dinimo, atleidimo bei pašalinimo iš pareigų klausimai priklauso Valstybės 
tarnybos komisijos kompetencijai. 

127 straipsnis 

1. Valstybės iždininkas, padedamas savo pavaduotojo, prižiūri ir tvar- 
ko visas apskaitos operacijas, susijusias su valstybės lėšomis, administruo- 
jamu turtu ir kylančiais įsipareigojimais bei išmokomis pagal Konstitucijos 
ir atitinkamų teisės aktų nuostatas. 

2. Valstybės iždininkas, padedamas savo pavaduotojo, įgyvendina ki- 
tas savo galias bei atlieka kitas funkcijas ir pareigas, kurios jam priskirtos 
pagal atitinkamus teisės aktus. 

3. Valstybės iždininkas įgyvendina savo galias, atlieka funkcijas ir par- 
eigas, numatytas šiame straipsnyje, pats arba paveda jas atlikti savo paval- 
diniams, veikiantiems valstybės iždininko nurodymu. 


128 straipsnis 

1. Valstybės iždininko pavaduotojas turi įgaliojimus, kurie įprastai 
priskiriami tokioms pareigoms, taip pat, atsižvelgiant į valstybės iždininko 
nurodymus, įgyvendina savo galias ir vykdo funkcijas pagal Konstitucijos 
ir kitų teisės aktų nuostatas. 

2. Valstybės iždininko pavaduotojas laikinai eina valstybės iždininko 
pareigas, jei valstybės iždininkas yra išvykęs arba laikinai negali vykdyti 
savo pareigų. 


VIII SKYRIUS. KIPRO RESPUBLIKOS KARIUOMENĖ 


129 straipsnis 

1. Kipro Respublikos kariuomenę sudaro du tūkstančiai vyrų, kurių 
šešiasdešimt procentų priklauso graikų, keturiasdešimt procentų - turkų 
bendruomenei. 

2. Karinė tarnyba nėra privaloma, nebent tokią nuostatą patvirtina 
Respublikos Prezidentas ir viceprezidentas bendru susitarimu. 


130 straipsnis 
1. Respublikos saugumo pajėgas sudaro du tūkstančiai policijos ir 
žandarmerijos pareigūnų. Pareigūnų skaičius gali būti padidintas arba su- 
mažintas tik bendru Respublikos Prezidento ir viceprezidento susitarimu. 
2. Respublikos saugumo pajėgas sudaro septyniasdešimt procentų 
graikų ir trisdešimt procentų turkų. Numatoma, kad pradiniu laikotarpiu, 
nuo 1959 m. vasario 11 d., siekiant išvengti policijoje tarnaujančių turkų 

atleidimo, turkų procentas gali sudaryti maksimalų keturiasdešimties pro- 
centų skaičių, o graikų skaičius atitinkamai sumažintas iki šešiasdešimties 
procentų. 


131 straipsnis 

1. Kariuomenės, policijos ir žandarmerijos vadovus ir jų pavaduotojus 
skiria Respublikos Prezidentas ir viceprezidentas bendru sutarimu. 

2. Vienas iš kariuomenės, policijos ir žandarmerijos vadovų turi būti 
turkas. Kariuomenės, policijos ir žandarmerijos vadovas ir jo pavaduotojas 
turi priklausyti skirtingoms bendruomenėms. 


132 straipsnis 
Jeigu pajėgas, dislokuotas tam tikroje Respublikos teritorijoje, sudaro 
tik vienos bendruomenės nariai, tokios pajėgos yra bendruomeninės. 


IX SKYRIUS. AUKŠČIAUSIASIS KONSTITUCINIS TEISMAS 


133 straipsnis 

1. 1) Aukščiausiąjį Konstitucinį Teismą sudaro teisėjas graikas, tei- 
sėjas turkas ir vienas neutralus teisėjas. Neutralus teisėjas yra šio teismo 
pirmininkas. 

2) Aukščiausiojo Konstitucinio Teismo teisėjus skiria Respublikos 
Prezidentas ir viceprezidentas bendru sutarimu. Tai atvejais, kai teisėjo 
graiko ar teisėjo turko vieta lieka laisva, konstitucinė nuostata „teisėjus 
skiria Respublikos Prezidentas ir viceprezidentas bendru sutarimu“ galioja 
savaitę nuo kandidato į teisėjus pasiūlymo dienos. 

2. Aukščiausiasis Konstitucinis Teismas veikia Kipro Respublikos sos- 
tinėje. 

3. Neutralus teisėjas negali būti Graikijos Respublikos arba Graikijos 
Karalystės, Turkijos Respublikos, Jungtinės Karalystės ar jos kolonijų pilie- 
tis (pavaldinys). 

4. Aukščiausiojo Konstitucinio Teismo teisėjas graikas ir turkas priva- 
lo būti Kipro Respublikos piliečiai. 

5. Kandidatai į Aukščiausiojo Konstitucinio Teismo pirmininko ir tei- 
sėjo postą turi būti aukščiausios kompetencijos ir moralės teisininkai. 

6. 1) Teismo pirmininkas skiriamas šešerių metų kadencijai. 

2) Teismo pirmininko atlyginimas ir kitos darbo sąlygos nustatomos 
jo paskyrimo dokumentuose. 

3) Teismo pirmininko darbo sąlygos, aptariamos jo paskyrimo do- 
kumentuose, kaip nustatyta šio straipsnio šeštosios dalies 2) punkte, turi 
numatyti, kad: 

a) teisėjui graikui ir turkui nustatomos tos pačios išėjimo į pensiją 
sąlygos bei tokie patys atleidimo iš pareigų pagrindai pagal šio straipsnio 
septintosios dalies 3) punkto nuostatas; 

b) teisėjui graikui ir turkui nustatomos tokios pačios atleidimo prie- 
žastys pagal šio straipsnio septintosios dalies 4) punkto nuostatas. 

7. 1) Teismo teisėjas graikas ir turkas yra valstybės teismų sistemos 
darbuotojai ir savo pareigas eina iki 68 metų amžiaus. 

2) Teismo teisėjas graikas ir turkas gali atsistatydinti iš pareigų bet 
kuriuo metu, pateikę prašymą raštu Respublikos Prezidentui ir viceprezi- 
dentui. Tokiu būdu teisėjas nepraranda teisės į pensiją, apdovanojimus ar 
kitas privilegijas, kurios jam buvo suteiktos teisės aktų nustatyta tvarka. 

3) Teismo teisėjas graikas arba turkas atstatydinamas iš pareigų dėl fi- 
zinės ar psichinės negalios ar sveikatos būklės, kuri trukdo tinkamai atlikti 
teisėjo pareigas tam tikram arba visam laikotarpiui. Tokiu būdu teisėjas 
nepraranda teisės į pensiją, apdovanojimus ar kitas privilegijas, kurios jam 
buvo suteiktos teisės aktų nustatyta tvarka. 

4) Teismo teisėjas graikas arba turkas atstatydinamas iš pareigų, jeigu 
savo poelgiu pažemina teisėjo vardą. 

8. 1) Svarbiausius klausimus, susijusius su Aukščiausiojo Konstituci- 
nio Teismo teisėjais, sprendžia Taryba, kurią sudaro Aukštojo Teismo pir- 
mininkas ir anksčiausiai paskirti šio teismo teisėjai: vienas graikas, kitas 
turkas. 

2) Šios Tarybos kompetencijai priklauso klausimai, susiję su: 

a) Teismo pirmininko išėjimu į pensiją, atleidimu iš pareigų ar kitais 
paskyrimo pasibaigimo pagrindais, numatytais paskyrimo dokumentuose; 

b) teisėjo graiko ar teisėjo turko išėjimu į pensiją bei atleidimu iš par- 
eigų, kaip numatyta šio straipsnio septintosios dalies 3) ir 4) punktuose. 

3) Tarybos procedūros, numatytos šio straipsnio aštuntosios dalies 2) 
punkte, yra teisinio pobūdžio, todėl teisėjas, su kuriuo susiję klausimai na- 
grinėjami, turi teisę pristatyti Tarybai savo bylą ir būti išklausytas. 

4) Tarybos sprendimai, priimti balsų dauguma, yra privalomi kartu 
veikiantiems Respublikos Prezidentui ir viceprezidentui. 

9. Jeigu Teismo pirmininkas, teisėjas graikas arba teisėjas turkas yra 
išvykęs ar laikinai negali eiti savo pareigų, Aukštojo Teismo pirmininkas 

arba anksčiausiai paskirti du šio teismo teisėjai graikai arba teisėjas turkas 
pavaduoja teisėją tuo laikotarpiu, kol atitinkamas teisėjas turkas yra išvy- 
kęs ar laikinai negali eiti savo pareigų. 

10. Teismo pirmininkas arba teisėjai negali būti persekiojami dėl savo 
veiksmų ar kalbų, susijusių su einamomis pareigomis. 

11. Teismo teisėjo graiko ir teisėjo turko darbo užmokestis ir kitos 
darbo sąlygos nustatomos teisės aktuose. 

12. Teismo teisėjų atlyginimas ir kitos darbo sąlygos negali būti blogi- 
namos po jų paskyrimo. 


134 straipsnis 

1. Aukščiausiojo Konstitucinio Teismo posėdžiai yra vieši, tačiau jei 
Teismas nustato, kad to reikalauja tinkamas procedūrų atlikimas, valstybės 
saugumas ar viešoji moralė, posėdis gali vykti dalyvaujant tik šalims. 

2. Kilus įtarimui, kad prima facie atvejis neturi pakankamo pagrindo, 
Teismas gali, išklausius šalių pateiktus argumentus ir įsitikinus, kad atvejis 
neturi pakankamo teisinio pagrindo, vienbalsiai atmesti kreipimąsį, nesu- 
rengus viešo posėdžio. 


135 straipsnis 

Aukščiausiasis Konstitucinis Teismas patvirtina Teismo taisykles, 
kurios reguliuoja teismo praktiką ir procedūras, vykdant Konstitucijoje 
numatytą Teismo jurisdikciją, taip pat nustato Teismo mokesčius ir proce- 
dūrų formas, Teismo galias, teisėjų pareigas ir registro sudarymo bei tvar- 
kymo klausimus. 


136 straipsnis 
Aukščiausiasis Konstitucinis Teismas turi išskirtinę kompetenciją pri- 
imti galutinį sprendimą tolesniuose straipsniuose nurodytais klausimais. 


137 straipsnis 

1. Į Aukščiausiąjį Konstitucinį Teismą gali kreiptis Respublikos Pre- 
zidentas ir viceprezidentas kartu arba atskirai tais atvejais, kai jiems kyla 
abejonių, ar įstatymas ar kitas Atstovų Rūmų priimtas teisės aktas ar šių 
teisės aktų nuostatos diskriminuoja vieną iš dviejų tautinių bendruomenių. 

2. Teisę, numatytą šio straipsnio pirmoje dalyje, jie gali įgyvendinti 
per 75 dienas nuo atitinkamo teisės akto oficialaus paskelbimo dienos. 

3. Respublikos Prezidento ir viceprezidento kreipimasis į Aukščiausią- 

jį Konstitucinį Teismą turi būti paskelbtas oficialiame valstybės biuletenyje 
per 24 valandas nuo kreipimosi. Paskelbus kreipimąsi oficialiame valstybės 
biuletenyje, sustabdomas ginčijamo teisės akto ar jo dalies galiojimas, kol 
Aukščiausiasis Konstitucinis Teismas priims dėl jo sprendimą. 

4. Konstitucinis Teismas gali pripažinti arba panaikinti tokį teisės 
aktą, jo dalį ar nuostatą arba grąžinti Atstovų Rūmams pakartotinai svars- 
tyti teisės aktą, jo dalį arba nuostatą. Aukščiausiojo Konstitucinio Teismo 
sprendimas panaikinti ginčijamą teisės aktą, jo dalį ar nuostatą įsigalioja 
nuo šio sprendimo dienos, kaip reikalauja šio straipsnio penktosios dalies 
nuostatos. 

5. Aukščiausiojo Konstitucinio Teismo sprendimai nedelsiant prane- 
šami Respublikos Prezidentui, viceprezidentui bei Atstovų Rūmų pirmi- 
ninkui ir jo pavaduotojui. Aukščiausiojo Konstitucinio Teismo sprendimą 
oficialiai skelbia Respublikos Prezidentas ir viceprezidentas oficialiame 
valstybės biuletenyje. 


138 straipsnis 

1. Respublikos Prezidentas ir viceprezidentas kartu arba atskirai turi 
teisę kreiptis į Aukščiausiąjį Konstitucinį Teismą dėl valstybės biudžeto tuo 
atveju, kai Respublikos Prezidentas ir viceprezidentas kartu arba atskirai 
buvo grąžinę Atstovų Rūmams valstybės biudžetą pakartotinai svarstyti, 
argumentuodami, kad priimtas įstatymas diksriminuoja tautines bendruo- 
menes, tačiau Atstovų Rūmai atmetė šį veto. 

2. Tokia teisė turi būti įgyvendinta per Konstitucijoje nustatytą įsta- 
tymo oficialaus paskelbimo laiką arba pagal atitinkamą Atstovų Rūmų 
sprendimą. 

3. Teismas gali atmesti arba patvirtinti biudžetą arba grąžinti Atstovų 
Rūmams biudžetą arba jo dalį persvarstyti. 

4. Teismo sprendimas nedelsiant pranešamas Respublikos Preziden- 
tui, viceprezidentui bei Atstovų Rūmų pirmininkui ir jo pavaduotojui. 
Sprendimą oficialiai skelbia Respublikos Prezidentas ir viceprezidentas 
oficialiame valstybės biuletenyje. 


139 straipsnis 

1. Aukščiausiasis Konstitucinis Teismas priima galutinius ir neskun- 
džiamus sprendimus dėl visų kreipimųsi ir skundų, susijusių su ginčais dėl 
kompetencijos ir galių padalijimo tarp Atstovų Rūmų ir Bendruomenių 

Rūmų arba tarp Bendruomenių Rūmų ir kitų valstybės institucijų, taip pat 
tarp kitų valstybės institucijų ar pareigūnų, išskyrus teismus ar teismo ins- 
titucijas, kurių bylas nagrinėja Aukštasis Teismas. Šiame straipsnyje termi- 
nas „teismai ir teismo institucijos“ neapima Aukščiausiojo Konstitucinio 
Teismo. 

2. Jei kyla klausimas, priskiriamas Aukščiausiojo Konstitucinio Teis- 
mo kompetencijai, jį turi nagrinėti Aukščiausiasis Konstitucinis Teismas. 

3. Teisę teikti skundus ir pareiškimus Aukščiausiajam Konstituciniam 
Teismui pagal šio straipsnio pirmos dalies nuostatas turi teisę: 

a) Respublikos Prezidentas ir viceprezidentas; 

b) Atstovų Rūmai; 

c) Graikų ir turkų Bendruomenių Rūmai kartu ar atskirai; 

d) kitos valstybės institucijos ar pareigūnai, susiję su ginčo objektu. 

4. Atitinkamas kreipimasis ar skundas gali būti teikiamas ne vėliau 
kaip per 30 dienų nuo ginčo atsiradimo dienos. 

5. Aukščiausiasis Konstitucinis Teismas, išnagrinėjęs ginčą, gali nu- 
spręsti, kad įstatymas ar kitas teisės aktas arba jo dalis negalioja nuo konf- 
likto atsiradimo dienos arba ab initio (nuo priėmimo dienos), nesukelia 
teisinių pasekmių, nes buvo priimtas arba taikomas neturint tam tinkamos 
kompetencijos ar įgaliojimų. Taip pat Teismas gali nurodyti atšaukti veiks- 
mus, atliktus pagal tokį teisės aktą. 

6. Teismo sprendimas nedelsiant pranešamas proceso šalims bei Res- 
publikos Prezidentui ir viceprezidentui, kurie sprendimą paskelbia oficia- 
liame valstybės biuletenyje. 

7. Teismas gali nuspręsti sustabdyti ginčijamo teisės akto ar jo dalies 
galiojimą, kol dėl jo bus priimtas sprendimas. Apie sprendimą dėl laikino 
teisės akto ar jo dalies galiojimo sustabdymo skelbiama oficialiame valsty- 
bės biuletenyje. 


140 straipsnis 

1. Respublikos Prezidentas ir viceprezidentas kartu arba atskirai turi 
teisę kreiptis į Aukščiausiąjį Konstitucinį Teismą dėl įstatymo ar kito At- 
stovų Rūmų priimto teisės akto ar jo dalies atitikties Konstitucijai, taip pat 
dėl jų diskriminacinio pobūdžio tautinių bendruomenių atžvilgiu iki jų 
oficialaus paskelbimo dienos. 

2. Aukščiausiasis Konstitucinis Teismas išnagrinėja visus klausimus, 
susijusius su pirmoje šio straipsnio dalyje nustatytomis nuostatomis, bei 

išklauso Respublikos Prezidento, viceprezidento ir Atstovų Rūmų pateik- 
tus argumentus. Teismas apie priimtą sprendimą praneša Respublikos Pre- 
zidentui, viceprezidentui ir Atstovų Rūmams. 

3. Jeigu Aukščiausiasis Konstitucinis Teismas pripažįsta, kad įstaty- 
mas ar teisės aktas ar jo dalis prieštarauja Konstitucijai arba yra diskrimi- 
nacinio pobūdžio, tokio teisės akto Respublikos Prezidentas ir viceprezi- 
dentas paskelbti negali. 


141 straipsnis 

1. Respublikos Prezidentas ir viceprezidentas kartu arba atskirai lai- 
kotarpiu iki oficialios Atstovų Rūmų priimto įstatymo paskelbimo dienos 
turi teisę kreiptis į Aukščiausiąjį Konstitucinį Teismą dėl įstatymo atitikties 
Konstitucijos 25 straipsniui, kuriame įtvirtinta, kad teisės aktų nuostatos 
negali prieštarauti viešajam interesui arba bendruomenės interesams. 

2. Aukščiausiasis Konstitucinis Teismas išnagrinėja tokį klausimą, iš- 
klauso Respublikos Prezidento, viceprezidento ir Atstovų Rūmų pateiktus 
argumentus bei praneša apie priimtą sprendimą Respublikos Prezidentui, 
viceprezidentui ir Atstovų Rūmams. 

3. Jeigu Aukščiausiasis Konstitucinis Teismas pripažįsta, kad teisės 
akto nuostatos pažeidžia viešąjį interesą arba bendruomenės interesus, to- 
kio teisės akto Respublikos Prezidentas ir viceprezidentas paskelbti negali. 


142 straipsnis 

1. Respublikos Prezidentas laikotarpiu iki oficialaus paskelbimo gali 
kreiptis į Aukščiausiąjį Konstitucinį Teismą atitinkamai dėl Graikų Ben- 
druomenės Rūmų, o viceprezidentas - dėl Turkų Bendruomenės Rūmų 
priimto įstatymo ar kito teisės akto ar jų dalies atitikties Konstitucijai. 

2. Aukščiausiasis Konstitucinis Teismas išnagrinėja pagal pirmoje 
šio straipsnio dalyje nustatytas nuostatas pateiktus klausimus, išklau- 
so Respublikos Prezidento, viceprezidento ir susijusių Bendruomenių 
Rūmų pateiktus argumentus. Teismas apie priimtą sprendimą praneša 
Respublikos Prezidentui, viceprezidentui ir atitinkamiems Bendruome- 
nių Rūmams. 

3. Jei Aukščiausiasis Konstitucinis Teismas priima sprendimą, kad 
Graikų Bendruomenės Rūmų ir Turkų Bendruomenės Rūmų priimtas 
įstatymas ar kitas teisės aktas ar jo dalis prieštarauja Konstitucijai, tokio 
teisės akto Respublikos Prezidentas ir viceprezidentas paskelbti negali. 

143 straipsnis 

1. Respublikos Prezidentas, viceprezidentas arba ne mažiau kaip 
penktadalis naujai išrinktų Atstovų Rūmų narių turi teisę kreiptis į Aukš- 
čiausiąjį Konstitucinį Teismą su prašymu išaiškinti, ar Konstitucijos 68 
straipsnyje numatytais atvejais Atstovų Rūmų priimti įstatymai ar nutari- 
mai, kurie priimami laikotarpiu, kol naujai išrinktų Atstovų Rūmų nariai 
susirinks į pirmą posėdį, yra neatidėliotino ar ypatingo pobūdžio. 

2. Prezidentas ir viceprezidentas tokią teisę gali įgyvendinti per Kons- 
titucijoje nustatytą įstatymo ar kito teisės akto paskelbimui skirtą laiką, o 
naujai išrinkti Atstovų Rūmų nariai - per penkiolika dienų nuo pirmojo 
naujai išrinktų Atstovų Rūmų posėdžio dienos. 

3. Teismo sprendimas nedelsiant pranešamas Respublikos Prezidentui 
ir viceprezidentui bei Atstovų Rūmų Pirmininkui ir jo pavaduotojui, Res- 
publikos Prezidentas ir viceprezidentas sprendimą paskelbia oficialiame 
valstybės biuletenyje. 


144 straipsnis 

1. Dėl įstatymo ar kito teisės akto ar jo dalies konstitucingumo į Aukš- 
čiausiąjį Konstitucinį Teismą gali kreiptis teismo proceso (įskaitant apelia- 
cijos procesą) šalys, taip pat teismai. Teismas tokiu atveju turi sustabdyti 
bylos nagrinėjimo procesą, kol Aukščiausiasis Konstitucinis Teismas pa- 
skelbs savo sprendimą. 

2. Aukščiausiasis Konstitucinis Teismas, nagrinėdamas pateiktą klau- 
simą, išklauso šalis, priima sprendimą ir pateikia jį prašymą pateikusiam 
teismui. 

3. Aukščiausiojo Konstitucinio Teismo sprendimas, priimtas šio 
straipsnio antroje dalyje numatyta tvarka, privalomas prašymą pateiku- 
siam teismui ir proceso šalims. Jei nustatoma, kad teisės aktas ar sprendi- 
mas prieštarauja Konstitucijai, klausimas dėl jo galiojimo ateityje nekelia- 
mas. 


145 straipsnis 

Aukščiausiajam Konstituciniam Teismui priklauso išimtinė teisė pri- 
imti galutinius sprendimus dėl rinkimų peticijų, pateiktų pagal Rinkimų 
įstatymą, dėl Respublikos Prezidento, viceprezidento, Atstovų Rūmų ir 
abejų Bendruomenių Rūmų rinkimų teisės pažeidimų. 

146 straipsnis 

1. Aukščiausiasis Konstitucinis Teismas turi išskirtinę jurisdikciją pri- 
imti galutinius sprendimus dėl vykdomosios valdžios ar administracinių 
institucijų ar pareigūnų priimamų teisės aktų ar veiksmų konstitucingu- 
mo, taip pat tokių subjektų veiksmų, kurie atlikti viršijant ar pažeidžiant 
suteiktus įgaliojimus. 

2. Ginčyti priimtus teisės aktus ar veiksmus gali suinteresuoti asme- 
nys, turintys teisėtą interesą - asmenys ar bendruomenės nariai, patyrę tie- 
sioginį neigiamą poveikį dėl priimto teisės akto ar sprendimo. 

3. Ginčyti priimtus teisės aktus ar veiksmus galima ne vėliau kaip per 
75 dienas nuo teisės akto paskelbimo dienos ar padaryto veiksmo ar ne- 
veikimo dienos. Jei teisės aktas nebuvo paskelbtas, terminas skaičiuojamas 
nuo tos dienos, kai teisės aktas ar veiksmas asmeniui tapo žinomas. 

4. Įvertinęs anksčiau aptartus teisės aktus ar veiksmus Teismas gali 
priimti tokius sprendimus: 

a) patvirtinti teisės aktą arba jo dalį, veiksmą ar neveikimą; 

b) paskelbti teisės aktą arba jo dalį arba veiksmą negaliojančiu ir ne- 
sukeliančiu poveikio; 

c) paskelbti, kad neveikimas (visa arba daline apimtimi) buvo netin- 
kamas ir tai, kas turėjo būti atlikta, turi būti įvykdyta. 

5. Bet kuris sprendimas, priimtas pagal šio straipsnio ketvirtą dalį, yra 
privalomas visiems Respublikos teismams bei valstybinėms institucijoms, 
susiję asmenys bei institucijos turi veikti pagal jo reikalavimus. 

6. Asmuo, nesutinkantis su sprendimu dėl teisės akto, veiksmo ar ne- 
veikimo, pagal šio straipsnio ketvirtą dalį turi teisę kreiptis į teismą, prašy- 
damas atlyginti dėl tokio sprendimo patirtus nuostolius ar žalą. 


147 straipsnis 

Aukščiausiajam Konstituciniam Teismui priklauso išimtinė teisė, re- 
miantis 44 straipsnio trečioje dalyje įtvirtintomis nuostatomis įvertinti, 
ar Respublikos Prezidento ir viceprezidento sveikatos būklė leidžia jiems 
toliau eiti savo pareigas, kaip numatyta 44 straipsnio pirmosios dalies d) 
punkte. Šie klausimai svarstomi generalinio prokuroro (dėl Respublikos 
Prezidento) ar generalinio prokuroro pavaduotojo (dėl viceprezidento) 
pareiškimu. 

148 straipsnis 

Pagal 144 straipsnio trečios dalies nuostatas, visi Aukščiausiojo Kons- 
titucinio Teismo sprendimai, atitinkantys jo jurisdikciją ir kompetenciją, 
yra privalomi visiems Kipro Respublikos teismams, valstybės instituci- 
joms, valdžios įstaigoms ir asmenims. 


149 straipsnis 

Aukščiausiajam Konstituciniam Teismui priklauso išimtinė jurisdik- 
cija: 

a) spręsti visus ginčus dėl Konstitucijos tekstų graikų ir turkų kalbo- 
mis interpretavimo, atsižvelgiant į Konstitucijos projektą, pasirašytą 1960 
m. balandžio 6 d. Nikosijoje, taip pat Konstitucijos priedus, kuriuos 1960 
m. liepos 6 d. pasirašė Graikijos Karalystės, Turkijos Respublikos ir Kipro 
graikų ir turkų bendruomenių atstovai pagal Ciuricho susitarimo, pasira- 
šyto 1959 m. vasario 11 d., ir Londono susitarimo, pasirašyto 1959 m. va- 
sario 19 d., raidę ir dvasią; 

b) kilus abejonių dėl Konstitucijoje įtvirtintų nuostatų turinio ir pras- 
mės aiškinimo, aiškinti Konstitucijos nuostatas pagal Ciuricho susitari- 
mo, pasirašyto 1959 m. vasario 11 d., ir Londono susitarimo, pasirašyto 
1959 m. vasario 19 d., raidę ir dvasią. 


150 straipsnis 
Aukščiausiajam Konstituciniam Teismui priklauso jurisdikcija bausti 
už nepagarbą pačiam Teismui. 


151 straipsnis 

1. Aukščiausiajam Konstituciniam Teismui priklauso išimtinė teisė 
priimti galutinį sprendimą dėl Valstybės tarnybos komisijos pateiktų pra- 
šymų pagal 125 straipsnio trečiosios dalies 2) punktą. 

2. Šio straipsnio nuostatos neužkerta teisės kreiptis į Aukščiausiajį 
Konstitucinį Teismą pagal 146 straipsnio nuostatas dėl Valstybės tarnybos 
komisijos sprendimo, veiksmo ar neveikimo. 

X SKYRIUS. AUKŠTASIS TEISMAS IR 
ŽEMESNĖS INSTANCIJOS TEISMAI 


152 straipsnis 

1. Teisminę valdžią, kurios neapima Aukščiausiajam Konstituciniam 
Teismui priskirtos funkcijos, pagal IX skyriaus nuostatas ir bendruomenių 
teismams, nurodytiems šio straipsnio antroje dalyje priskirtų įgaliojimų, 
įgyvendina Aukštasis Teismas ir žemesnės instancijos teismai Konstituci- 
jos ir įstatymo nustatyta tvarka. 

2. Teisminė valdžia dėl civilinių ginčų, susijusių su asmens statusu ir 
religiniais klausimais, pagal 87 straipsnio nuostatas priklausančiais Bend- 
ruomenių Rūmų kompetencijai, priskiriama bendruomenių teismams, 
veikiantiems pagal Konstitucijos nuostatas. 


153 straipsnis 

1. 1) Aukštąjį Teismą sudaro du teisėjai graikai, vienas teisėjas turkas 
ir vienas neutralus teisėjas. Neutralus teisėjas yra šio teismo pirmininkas, 
jam priklauso du balsai. 

2) Teismo pirmininką ir teisėjus skiria Respublikos Prezidentas ir vi- 
ceprezidentas bendru sutarimu. Jeigu teisėjo graiko ar teisėjo turko vieta 
lieka laisva, konstitucinė nuostata, kad teisėjus skiria Respublikos Prezi- 
dentas ir viceprezidentas bendru sutarimu, galioja savaitę nuo kandidato į 
teisėjus pasiūlymo dienos. 

2. Aukštojo teismo darbo vieta yra Kipro Respublikos sostinėje. 

3. Neutralus teisėjas negali būti Kipro Respublikos, Graikijos Karalys- 
tės, Turkijos Respublikos, Jungtinės Karalystės ar jos kolonijų pilietis arba 
pavaldinys. 

4. Teisėjas graikas ir teisėjas turkas privalo būti Kipro Respublikos pi- 
liečiai. 

5. Kandidatai į Aukštojo Teismo teisėjus turi būti aukščiausios kom- 
petencijos ir moralės teisininkai. 

6. 1) Aukštojo Teismo pirmininkas skiriamas šešerių metų kadencijai. 

(2) Teismo pirmininko atlyginimas ir kitos darbo sąlygos nustatomos 
Teismo pirmininko paskyrimo dokumentuose. 

(3) Aukštojo Teismo pirmininko darbo sąlygos, aptariamos jo pasky- 
rimo dokumentuose, kaip nustatyta šio straipsnio šeštosios dalies 2) punk- 
te, turi numatyti, kad: 

a) teisėjui graikui ir teisėjui turkui nustatomos tos pačios išėjimo į 
pensiją sąlygos bei tokie patys atleidimo iš pareigų pagrindai pagal šio 
straipsnio septintosios dalies 3) punkto nuostatas; 

b) teisėjui graikui ir turkui nustatomos tokios pačios atleidimo prie- 
žastys pagal šio straipsnio septintosios dalies 4) punkto nuostatas. 

7. 1) Aukštojo Teismo teisėjas graikas ir teisėjas turkas yra valstybės 
teismų sistemos darbuotojai ir savo pareigas eina iki 68 metų amžiaus. 

2) Aukštojo Teismo teisėjas graikas ir teisėjas turkas gali atsistatydinti iš 
pareigų bet kuriuo metu, pateikę prašymą raštu Respublikos Prezidentui ir vi- 
ceprezidentui. Tokiu būdu teisėjas nepraranda teisės į pensiją, apdovanojimus 
ar kitas privilegijas, kurios jam buvo suteiktos teisės aktų nustatyta tvarka. 

3) Aukštojo Teismo teisėjas graikas arba teisėjas turkas atstatydina- 
mas iš pareigų dėl fizinės ar psichinės negalios ar sveikatos būklės, kuri 
trukdo tinkamai atlikti teisėjo pareigas tam tikram arba visam laikotarpiui. 
Tokiu būdu teisėjas nepraranda teisės į pensiją, apdovanojimus ar kitas pri- 
vilegijas, kurios jam buvo suteiktos teisės aktų nustatyta tvarka. 

4) Aukštojo Teismo teisėjas graikas arba teisėjas turkas atstatydina- 
mas iš pareigų, jeigu savo poelgiu pažemina teisėjo vardą. 

8. 1) Svarbiausius klausimus, susijusius su Aukštojo Teismo teisėjais, 
sprendžia Taryba, kurią sudaro Aukščiausiojo Konstitucinio Teismo pir- 
mininkas, einantis ir Tarybos pirmininko pareigas, ir Aukščiausiojo Kons- 
titucinio Teismo teisėjai: graikas ir turkas. 

2) Šios Tarybos kompetencijai priklauso klausimai, susiję su: 

a) Aukštojo Teismo pirmininko išėjimu į pensiją, atleidimu iš pareigų 
ar kitais paskyrimo pasibaigimo pagrindais, numatytais paskyrimo doku- 
mentuose; 

b) teisėjo graiko ar teisėjo turko išėjimu į pensiją bei atleidimu iš par- 
eigų, kaip numatyta šio straipsnio septintosios dalies 3) ir 4) punktuose. 

3) Tarybos procedūros, numatytos šio straipsnio aštuntosios dalies 2) 
punkte, yra teisinio pobūdžio, todėl teisėjas, su kuriuo susiję klausimai na- 
grinėjami, turi teisę pristatyti Tarybai savo bylą ir būti išklausytas. 

4) Tarybos sprendimai, priimti balsų dauguma, yra privalomi kartu 
veikiantiems Respublikos Prezidentui ir viceprezidentui. 

9. Jeigu Aukštojo Teismo pirmininkas, teisėjas graikas arba teisėjas 
turkas yra išvykęs ar laikinai negali eiti savo pareigų, Aukščiausiojo Kons- 
titucinio Teismo pirmininkas arba šio teismo teisėjas graikas arba teisėjas 
turkas pavaduoja teisėją tuo laikotarpiu, kol atitinkamas teisėjas yra išvy- 

kęs ar laikinai negali eiti savo pareigų. Jeigu Aukščiausiojo Konstitucinio 
Teismo pirmininkas arba šio teismo teisėjas graikas arba teisėjas turkas ne- 
gali tapti pavaduotoju, tai šias pareigas laikinai eina vyresnio rango teisėjas 
graikas arba teisėjas turkas. 

10. Aukštojo Teismo pirmininkas arba teisėjai negali būti persekioja- 
mi dėl savo veiksmų ar kalbų, susijusių su einamomis pareigomis. 

11. Aukštojo Teismo teisėjo graiko ir teisėjo turko darbo užmokestis ir 
kitos darbo sąlygos nustatomos teisės aktuose. 

12. Teismo teisėjų atlyginimas ir kitos darbo sąlygos negali būti blogi- 
namos po jo paskyrimo. 


154 straipsnis 

Aukštojo Teismo posėdžiai yra vieši, tačiau jei Teismas nustato, kad 
to reikalauja tinkamas procedūrų atlikimas, valstybės saugumas ar viešoji 
moralė, posėdis gali vykti dalyvaujant tik šalims bei teismo pareigūnams. 


155 straipsnis 

1. Aukštasis Teismas yra aukščiausia apeliacinė instancija ir turi ju- 
risdikciją nagrinėti bet kurio teismo, išskyrus Aukščiausiąjį Konstitucinį 
Teismą, apeliacijas pagal Konstitucijos ir Teismų įstatymo nuostatas. 

2. Pagal šio straipsnio 3 ir 4 dalis, Aukštasis Teismas turi jurisdikciją 
peržiūrėti bylas pagal Konstitucijos nuostatas ir pagal kitus teisės aktus, 
taip pat 159 straipsnyje nustatytais atvejais. Aukštojo Teismo sprendimai 
taip pat gali būti skundžiami apeliacine tvarka. 

3. Skirtingai nei kiti teismai, Aukštasis Teismas gali nagrinėti civili- 
nes bylas, kuriose ieškovas ir atsakovas priklauso skirtingoms bendruome- 
nėms, taip pat baudžiamąsias bylas, kuriose nukentėjusioji ir kaltinamoji 
šalis priklauso skirtingoms bendruomenėms. Tokiais atvejais bylą nagri- 
nėjančią teisėjų kolegiją sudaro graikų ir turkų bendruomenėms priklau- 
santys teisėjai. 

4. Aukštasis Teismas turi išskirtinę teisę paskelbti įsakymus, susiju- 
sius su prohibicija, habeas corpus, mandamus, prohibition, guo warranto 
ir certiorari. 


156 straipsnis 

Kaip pirmosios instancijos teismas Aukštojo Teismo kolegija, sudary- 
ta iš abiem bendruomenėms priklausančių teisėjų ir vadovaujama teismo 
pirmininko, nagrinėja tokias bylas: 

a) dėl valstybės išdavimo ir kitų nusikaltimų valstybės saugumui; 

b) dėl nusikaltimų Konstitucijai ir konstitucinei santvarkai. Nagrinė- 
jant apeliacinius skundus posėdžiams vietoj Aukštojo Teismo pirmininko 
pirmininkauja Aukščiausiojo Konstitucinio Teismo pirmininkas, kuris turi 
visus Aukštojo Teismo pirmininko įgaliojimus. 


157 straipsnis 

1. Jei Konstitucija neįtvirtina kitų nuostatų, susijusių su Aukščiausiojo 
Konstitucinio Teismo funkcijomis, Aukštasis Teismas veikia kaip Aukš- 
čiausioji teismų taryba ir jos pirmininkui priklauso du balsai. 

2. Aukščiausioji teismų taryba išskirtine teise sprendžia teisėjų sky- 
rimo, paaukštinimo, perkėlimo, atleidimo iš pareigų bei drausmės klau- 
simus. 

3. Teisėjai gali būti atleisti ar atsistatydinti tik tokia tvarka ir tokiais 
pagrindais, kokie numatyti Aukštojo Teismo teisėjams. 


158 straipsnis 

1. Teisės aktai, atsižvelgiant į Konstitucijos nuostatas, turi numatyti 
civilinę ir baudžiamąją jurisdikciją turinčių teismų steigimą bei jiems su- 
teiktus įgaliojimus. Tokie teismai yra kita teismų grupė nei bendruomenių 
teismai, steigiami pagal 160 straipsnį. 

2. Įstatymai turi numatyti reikiamą steigiamų teismų skaičių, kad tei- 
singumas būtų vykdomas tinkamai ir laiku, užtikrinant šioje Konstitucijo- 
je įtvirtintas pagrindines asmens teises ir laisves. 

3. Teisės aktuose turi būti įtvirtinti teisėjų, kurie dirba šio straipsnio 
pirmoje dalyje numatytuose teismuose, darbo užmokesčio bei darbo sąly- 
gų klausimai. Teisėjų atlyginimas ir kitos darbo sąlygos negali būti blogi- 
namos po jo paskyrimo. 


159 straipsnis 

1. Teismuose civilines bylas, kuriose ieškovas ir atsakovas priklauso 
tai pačiai etninei bendruomenei, nagrinėja vienas ar keli teisėjai, priklau- 
santys tai pačiai tautinei bendruomenei. 

2. Teismui nagrinėjant baudžiamąsias bylas, kuriose kaltinamasis ir 
nukentėjusysis priklauso tai pačiai etninei bendruomenei arba nėra nu- 
kentėjusio asmens, nagrinėja vienas ar keli teisėjai, priklausantys tai pačiai 
tautinei bendruomenei. 

3. Jeigu civilinėse bylose ieškovas ir atsakovas priklauso skirtingoms 
tautinėms bendruomenėms, bylas nagrinėja teisėjų kolegija, sudaryta iš 
teisėjų graikų ir teisėjų turkų Aukštojo Teismo nustatyta tvarka. 

4. Jeigu baudžiamosiose bylose kaltinamasis ir nukentėjusysis pri- 
klauso skirtingoms tautinėms bendruomenėms, bylas nagrinėja teisėjų ko- 
legija, sudaryta iš teisėjų graikų ir teisėjų turkų Aukštojo Teismo nustatyta 
tvarka. 

5. Jeigu tyrimą turi atlikti koroneris, tai velionį, kuris priklausė graikų 
bendruomenei, ištiria koroneris graikas, o velionį, kuris priklausė turkų 
bendruomenei - koroneris turkas. Tais atvejais, kai turi būti ištirtas ne vie- 
nas mirusysis ir jie priklausė skirtingoms bendruomenėms, koronerį skiria 
Aukštasis Teismas. 

6. Jeigu teismo procesą atliko teisėjas graikas, vykdyti civilinio ar 
baudžiamojo teismo sprendimus ar įsakymus turi pareigūnai graikai, o 
jeigu teismo procesą atliko teisėjas turkas, vykdyti civilinio ar baudžiamo- 
jo teismo sprendimus ar įsakymus turi pareigūnai turkai teismo nustatyta 
tvarka. 


160 straipsnis 

1. Bendruomenių Rūmų priimti bendruomenių klausimus regla- 
mentuojantys teisės aktai, pagal Konstitucijos nuostatas, turi numatyti 
bendruomeninių teismų įkūrimą ir jiems suteiktus įgaliojimus. Tokie 
teismai nagrinėja civilinius ginčus dėl asmens statuso ir religinių klau- 
simų, kurie pagal Konstituciją priskiriami Bendruomenių Rūmų kom- 
petencijai. 

2. Tokių teismų sprendimai arba tokių teismų sudėtis gali būti skun- 
džiami apeliacine tvarka apeliaciniams teismams. Šiame straipsnyje mini- 
mi bendruomenės klausimus reglamentuojantys teiės aktai gali numatyti, 
kad tokius apeliacinius teismus gali sudaryti vienas ar keli Aukštojo Teis- 
mo teisėjai, kurie skundą nagrinėja vieni arba su kitais teisėjais arba su 
kitais teismų sistemos pareigūnais. 

3. Tokie teismai, kaip numato jų jurisdikcija, gali taikyti susijusius 
Bendruomenių Rūmų išleistus teisės aktus. Šio straipsnio nuostatos ne- 
užkerta kelio bet kuriam Respublikos teismui taikyti atitinkamų bendruo- 
menės teisės normų, jei jų nagrinėjamoje byloje netikėtai kyla klausimai, 
susiję su asmens statusu ar religiniais aspektais. 

161 straipsnis 

Atsižvelgiant į 160 straipsnio trečios dalies nuostatas, Respublikos 
teismai turi įgaliojimus taikyti atitinkamus bendruomenės teisės aktus ir 
kitais atvejais, nesusijusiais su asmens statusu ar religiniais klausimais. 


162 straipsnis 

Auštasis Teismas turi teisę bausti asmenis už nepagarbą pačiam Aukš- 
tajam Teismui ar bet kuriam kitam Respublikos teismui, įskaitant bendruo- 
menės teismus, įkurtus pagal bendruomenės teisės aktus ir 160 straipsnio 
nuostatas. Taip pat turi galią nurodyti suimti asmenį, nevykdantį teismo 
sprendimo ar įsakymo, kol asmuo įvykdys teismo sprendimą ar įsakymą, 
bet ne ilgesniam kaip dvylikos mėnesių laikotarpiui. 

Tam tikrais atvejais, netaikant 90 straipsnio nuostatų, įstatymai ar 
bendruomenės teisės aktai gali numatyti bausmes už nepagarbą teismui. 


163 straipsnis 

1. Aukštasis Teismas patvirtina teismo darbo reglamentą, kuris regu- 
liuoja Aukštojo Teismo bei kitų teismų, įsteigtų pagal šiame Konstitucijos 
skirsnyje įtvirtintas nuostatas, išskyrus 160 straipsnio nuostatas, procedū- 
ras ir veiklą. 

2. Nepažeidžiant šio straipsnio pirmosios dalies vientisumo, Aukštojo 
Teismo reglamentas naudojamas tokiems tikslams: 

a) numatyti bylų paskyrimą teisėjams ir reguliuoti teismo posėdžių 
tvarką; 

b) sudaryti Aukštojo Teismo ar kitų teismų nagrinėtų apeliacinių 
skundų ir kitų procedūrų suvestines, nustatyti nepagrįstų ar neteisingų 
ieškinių skaičius, įvertinti, ar bylos nėra nepagrįstai vilkinamos; 

c) numatyti teismo procedūrų formas ir mokesčius, reguliuoti bylos 
nagrinėjimo išlaidas; 

d) sudaryti teismų registrus, teismo tarnautojų įgaliojimus ir pareigas; 

e) numatyti terminus, per kuriuos turi būti vykdomi teismo regla- 
mente įtvirtinti reikalavimai; 

f) numatyti Aukščiausiajai Teismų tarybai privalomas procedūras ir 
praktikas, kurių būtina laikytis, nagrinėjant teismo pareigūnų disciplinos 
klausimus. 

3. Teismo reglamente, patvirtintame pagal šio straipsnio nuostatas, 
galima numatyti Aukštojo Teismo teisėjų, kurie gali nagrinėti tam tikrus 

klausimus, skaičių. Numatoma, kad vykdant šioje Konstitucijoje nustatytą 
jurisdikciją, Aukštąjį Teismą, išskyrus 159 straipsnyje numatytus atvejus, 
apeliacinių skundų svarstymus, įskaitant apeliacijos atvejus, numatytus 
156 straipsnyje, bei 160 straipsnio antroje dalyje numatytus atvejus, sudaro 
visi jo nariai. 


164 straipsnis 

1. Bet kuris apeliacinis teismas, įsteigtas 160 straipsnio antroje dalyje 
numatyta tvarka, turi patvirtinti teismo reglamentą, nustatantį teismo pro- 
cedūras ir veiklą bei teismo, kurio sprendimai gali būti skundžiami apelia- 
cine tvarka, procedūras ir veiklą. 

2. Nepažeidžiant šio straipsnio pirmosios dalies vientisumo, teismo 
reglamentas naudojamas tokiems paties apeliacinio teismo ir teismų, kurių 
sprendimai gali būti skundžiami apeliacine tvarka, tikslams: 

a) reguliuoti tokių teismų posėdžių tvarką; 

b) nustatyti procedūrų tokiuose teismuose formas ir mokesčius, regu- 
liuoti bylos nagrinėjimo išlaidas; 

€) sudaryti teismų registrus, teismo tarnautojų įgaliojimus ir pareigas; 

d) numatyti terminus, per kuriuos turi būti vykdomi teismo regla- 
mente įtvirtinti reikalavimai. 


XI SKYRIUS. EINANSINĖS NUOSTATOS 


165 straipsnis 

1. Visos pajamos ir lėšos, kurias surinko ar gavo valstybė, pagal Kons- 
titucijos nuostatas, yra kaupiamos viename Konsoliduotajame valstybės 
fonde. 

2. Visos pajamos ir lėšos, kurias surinko ar gavo Bendruomenių Rū- 
mai, pagal bendruomenės teisės aktus kaupiamos atitinkamos etninės ben- 
druomenės Konsoliduotajame fonde. 

3. Jeigu Konstitucija nenurodo kitaip, Konsoliduotoju valstybės fondu 
suprantamas tik vienas fondas, įvardintas šio straipsnio pirmojoje dalyje. 


166 straipsnis 

1. Konsoliduotojo fondo mokestis papildomai imamas nuo dotacijų, 
darbo užmokesčio ir tokių lėšų, kurios yra apmokestinamos pagal Konsti- 
tucijos ir kitų teisės aktų nuostatas: 

a) pensijos ir valstybės teikiami priedai; 

b) Respublikos Prezidento, viceprezidento, Aukščiausiojo Konstituci- 
nio Teismo bei Aukštojo Teismo teisėjų, generalinio prokuroro ir gene- 
ralinio prokuroro pavaduotojo, generalinio auditoriaus ir generalinio au- 
ditoriaus pavaduotojo, Valstybinio banko valdytojo ir Viešosios tarnybos 
komisijos narių atlyginimai; 

€) paskolų, teikiamų valstybės vardu, mokesčiai; 

d) valstybės naudai teisme priteistos lėšos. 

2. Šio straipsnio prasme terminas „paskolų, teikiamų valstybės vardu, 
mokesčiai, apima palūkanas, išpirkimo fondo mokesčius, paskolos aptar- 
navimo mokesčius, kitas išlaidas, susijusias su paskolos teikimu, Konsoli- 
duotoo fondo saugumu ir skolos išpirkimu. 


167 straipsnis 

1. Finansų ministras, gavęs kiekvienos ministerijos bei nepriklausomų 
valstybės pareigūnų parengtas savo institucijos veiklos sąmatas, parengia 
ateinančių finansinių metų valstybės biudžetą, kurį, patvirtintą Ministrų 
Tarybos, pristatyto Atstovų Rūmams. 

2. Biudžete atskirai nurodomos tokios sąmatos dalys: 

a) bendros sumos, kurias turi padengti Konsoliduotasis fondas; 

b) sumos, kurių reikia kitoms išlaidoms padengti. 

3. Biudžete taip pat kiek įmanoma tiksliau turi būti nurodytas paskuti- 
niųjų finansinių metų pabaigoje turimas valstybės turtas ir įsipareigojimai, 
kaip ir kur nurodytas turtas laikomas ar investuojamas. 

4. Išlaidas, kurios turi būti padengtos iš Konsoliduotojo fondo, tvirti- 
na Atstovų Rūmai ir patvirtinę įtraukia jas į finansinių metų biudžetą. 

5. Jei finansiniais metais paaiškėja, kad Atstovų Rūmų patvirtinta suma 
tam tikrai sričiai yra nepakankama arba tam tikroje srityje lėšų poreikis iš- 
augo, Atstovų Rūmams pristatomas papildomo biudžeto projektas. Jei papil- 
domas biudžetas patvirtinamas, jis įtraukiamas į einamųjų metų biudžetą. 

6. Atstovų Rūmai gali patvirtinti arba atmesti papildomo biudžeto 
projekte siūlomas išlaidas, bet negali balsuoti tik dėl sumos padidinimo 
arba tik dėl lėšų paskirties pakeitimo. 


168 straipsnis 

1. Išlaidos iš Konsoliduotojo fondo arba iš kitų valstybės lėšų gali būti 
dengiamos tik finansų ministro rašytiniu nurodymu. Finansų ministras 
negali atsisakyti pateikti tokį nurodymą, jei išlaidos patvirtintos biudžete. 

2. Atsižvelgiant į šio straipsnio trečiąją dalį, finansų ministras gali pa- 
sirašyti tik tokius nurodymus, jei atitinkamos išlaidos numatytos patvirtin- 
tame finansinių metų biudžete. 

3. Jei Atstovų Rūmai nepatvirtina biudžeto iki pirmosios naujų finan- 
sinių metų dienos, Atstovų Rūmai pagal Konstitucijos nuostatas gali pri- 
imti nutarimą, leidžiantį atlikti tam tikras išlaidas laikotarpiu, kuris vienu 
nutarimu neviršija vieno mėnesio, bendras tokiu būdu priimtų nutarimų 
laikotarpis negali viršyti dviejų mėnesių. Tokiu atveju naudojamos Konso- 
liduotojo fondo arba kitos valstybinės lėšos, kuriomis dengiamos tęstinės 
valstybės išlaidos, nurodytos dar nepatvirtintame naujų finansinių metų 
biudžete. Numatoma, kad tokiu būdu naudojamos išlaidos negali būti di- 
desnės nei prieš tai buvusių metų biudžete. 


XII SKYRIUS. KITOS NUOSTATOS 


169 straipsnis 

Atsižvelgiant į 50 straipsnio ir 57 straipsnio trečios dalies nuostatas: 

1) kiekviena tarptautinė sutartis su užsienio valstybe arba tarptautine 
organizacija, susijusi su komerciniais klausimais, ekonominiu bendradar- 
biavimu (įskaitant mokėjimus ir kreditus) bei modus vivendi, gali būti pai- 
rašoma tik Ministrų Tarybos sprendimu. 

2) kitos sutartys, konvencijos ar tarptautiniai susitarimai derinami ir 
pasirašomi Ministrų Tarybos sprendimu, o įsigalioja ir yra privalomi Ki- 
pro Respublikoje tik patvirtinus juos Atstovų Rūmuose. 

3) sutartys, konvencijos ir susitarimai, sudaryti pagal šio straipsnio 
nuostatas, įsigalioja paskelbus juos valstybės biuletenyje ir turi viršenybės 
teisę prieš bendruomenės teisę, jei kita šalis taiko tokių sutarčių, konvenci- 
jų ir susitarimų nuostatas. 


170 straipsnis 

1. Kipro Respublika taiko didžiausio palankumo sutarčių sąlygas su- 
tartims, sudarytoms su Graikijos Karalyste, Turkijos Respublika, Jungtine 
Didžiosios Britanijos Karalyste ir Šiaurės Airija. 

2. Pirmosios šios straipsnio dalies nuostata netaikoma Sutarties dėl 
Kipro Respublikos įkūrimo tarp Kipro Respublikos, Graikijos Karalystės, 
Turkijos Respublikos, Jungtinės Didžiosios Britanijos Karalystės ir Šiaurės 
Airijos nuostatoms dėl karinių bazių ir karinių objektų įkūrimo. 

171 straipsnis 

1. Organizacijos, vykdančios vaizdo ir garso transliacijas, turi numa- 
tyti programas, skirtas ir graikų, ir turkų bendruomenėms. 

2. Turkų bendruomenei skirtos garso transliacijos turi būti ne trum- 
pesnės nei septyniasdešimt penkios valandos per septynių dienų savaitę, 
transliuojamą kiekvieną dieną įprastu perdavimo periodu. Jei transliacijų 
skaičius bus sumažintas tiek, kad graikų bendruomenei skirtų garso trans- 
liacijų trukmė taps trumpesnė nei septyniasdešimt penkios valandos per 
septynių dienų savaitę, tuomet laikas, skirtas turkų bendruomenės trans- 
liacijoms, tokią savaitę taip pat turi būti sumažintas tokiu pat transliacijos 
valandų skaičiumi kaip ir graikų bendruomenei skirtos transliacijos. Jei 
valandų skaičius, skirtas graikų bendruomenės transliacijoms, yra didesnis 
nei vienas šimtas keturiasdešimt valandų per septynių dienų savaitę, tuo- 
met turkų bendruomenei skirtos transliacijos turi būti didinamos trimis 
valandomis, atitinkamai septynioms graikų bendruomenei skirtų translia- 
cijų valandoms. 

3. Vaizdo transliacijoms, skirtoms turkų bendruomenei, turi būti skir- 
tos trys dienos per dešimt transliacijos dienų, o bendras transliacijų laikas 
turi būti paskirstytas tokiu santykiu: trys valandos, skirtos turkų bendruo- 
menės transliacijoms, ir septynios valandos, skirtos graikų bendruomenės 
transliacijoms. 

4. Visos oficialios vaizdo ir garso transliacijos vyksta ir graikų, ir turkų 
kalba ir į laiko skaičiavimą, nustatytą šiame straipsnyje, neskaičiuojamos. 


172 straipsnis 

Valstybė yra atsakinga už bet kokiu valstybės pareigūnų ar valdžios at- 
stovų neteisėtu veiksmu ar neveikimu padarytą žalą. Atsakomybė už tokią 
žalą reglamentuojama teisės aktais. 


173 straipsnis 

1. Penkiuose didžiuosiuose Respublikos miestuose: Nikosijoje, Li- 
masolyje, Famagustoje, Larnakoje ir Pafose yra įkurti savarankiški turkų 
gyventojų municipalitetai. Respublikos Prezidentas ir viceprezidentas per 
ketverius metus nuo Konstitucijos įsigaliojimo dienos turi teisę nuspręsti, 
ar būtina šiuose miestuose atskirti municipalitetus. 

2. Graikų municipalines tarybas tokiuose miestuose renka graikų rin- 
kėjai, turkų municipalines tarybas - turkų rinkėjai. 

3. Kiekviename iš minėtų penkių miestų turi būti įsteigta koordinaci- 
nė taryba, sudaryta iš dviejų narių, kuriuos skiria Graikų municipalinė ta- 
ryba, dviejų narių, kuriuos skiria Turkų municipalinė taryba, ir pirminin- 
ko, kurį skiria abi tarybos bendru sutarimu. Koordinacinė taryba spren- 
džia bendrus miesto valdymo klausimus ir kitus aspektus, reikalaujančius 
abipusio bendradarbiavimo. 


174 straipsnis 

Šiuose miestuose municipalinių tarybų nustatyti mokesčiai ar kito- 
kios rinkliavos gali būti renkami tik iš gyventojų, priklausančių atitinka- 
mam municipalitetui. Mokami tokie mokesčiai: 

a) mokesčiai už prekybą turgavietėse, naudojimąsi skerdyklomis ar 
kitomis atitinkamam municipalitetui priklausančiomis vietomis; 

b) mokesčiai už pramogas, rengiamas atitinkamam municipalitetui 
priklausančiose vietose; 

c) abiejų municipalinių tarybų bendru sutarimu nustatyti mokesčiai, 
mokesčiai už paslaugas, teikiamas asmenims, nepriklausantiems atitinka- 
mai bendruomenei. 

Numatoma, kad jei vienas municipalitetas suteikia paslaugas asme- 
niui, priklausančiam kitai bendruomenei, mokesčiai mokami municipali- 
tetui, suteikusiam paslaugas. 


175 straipsnis 

Šiuose miestuose municipalitetai gali išduoti licencijas ar leidimus tik 
asmenims, priklausantiems atitinkamai tautinei bendruomenei. Leidimus 
ir licencijas, susijusius su nekilnojamuoju turtu ar statybos darbais muni- 
cipaliteto teritorijoje, išduoda municipaliteto taryba, kuri taip pat yra atsa- 
kinga už visas su leidimų išdavimu susijusias paslaugas, darbų kontrolę ir 
priežiūrą, mokesčių už paslaugas surinkimą. 


176 straipsnis 

Nė viena nuostata, įtvirtinta 173-178 straipsniuose, nedraudžia pri- 
imti teisės aktų, susijusių su nurodytų miestų planavimo klausimais, tačiau 
būtina laikytis tokių sąlygų: 

a) turi būti sudaryta miesto planavimo komisija iš dešimties narių, 
kurių septyni turi būti graikai, trys - turkai; 

b) visi šios komisijos sprendimai turi būti priimami absoliučia balsų 

dauguma, tačiau nėvienas sprendimas, susijęs su graikų municipalitetu, 
negali būti priimtas, jeigu už jį balsuoja mažiau kaip keturi graikai, o su- 
sijęs su turkų municipalitetu - jeigu už jį balsuoja mažiau kaip du turkai; 

c) visi miesto planavimo ir reglamentavimo klausimai yra išimtinė 
šios komisijos kompetencija. 


177 straipsnis 

Kaip numato 173-178 straipsnių nuostatos, kiekvienas municipalite- 
tas kiekviename mieste veikia pagal savo jurisdikciją ir įgyvendina savo 
funkcijas regionų, kuriuos nustato Respublikos Prezidentas ir viceprezi- 
dentas bendru sutarimu, ribose. 


178 straipsnis 
Kituose regionuose municipalinės tarybos sudaromos vadovaujantis 
dviejų bendruomenių proporcingo atstovavimo principu. 


XIII SKYRIUS. BAIGIAMOSIOS NUOSTATOS 


179 straipsnis 

1. Konstitucija yra aukščiausią galią Kipro Respublikoje turintis teisės 
aktas. 

2. Nėvienas Atstovų Rūmų ar Bendruomenių Rūmų priimtas teisės 
aktas, nė vienas kitos Kipro Respublikos valdžios institucijos ar asmens, 
turinčio vykdomąją galią ar administracines funkcijas, teisės aktas negali 
prieštarauti ar nesilaikyti Konstitucijos nuostatų. 


180 straipsnis 

1. Konstitucijos tekstai graikų ir turkų kalba yra originalūs, tikri ir turi 
vienodą teisinę galią. 

2. Ginčas, kilęs dėl Konstitucijos tekstų graikų ir turkų kalba, spren- 
džiamas Aukščiausiajame Konstituciniame Teisme, sudarius Jungtinę 
Konstitucijos komisiją, atsižvelgiant į Konstitucijos, pasirašytos 1960 m. 
balandžio 6 d. Nikosijoje, projektą bei vėlesnius Konstitucijos papildymus, 
kuriuos pasirašė Graikijos Karalystės, Turkijos Respublikos, graikų ir tur- 
kų Kipro bendruomenių atstovai pagal Ciuricho susitarimo, pasirašyto 
1959 m. vasario 11 d., ir Londono susitarimo, pasirašyto 1959 m. vasario 
19 d., raidę ir dvasią. 

3. Iškilus neaiškumų, Konstitucijos nuostatas gali išaiškinti tik Aukš- 
čiausiasis Konstitucinis Teismas, atsižvelgdamas į Ciuricho susitarimo, pa- 
sirašyto 1959 m. vasario 11 d., ir Londono susitarimo, pasirašyto 1959 m. 
vasario 19 d., raidę ir dvasią. 


181 straipsnis 

Kipro Respublikos sudedamoji dalis yra tokios sutartys, pridedamos 
kaip I ir II Konstitucijos priedai ir turinčios Konstitucijos teisinę galią: Su- 
tartis, užtikrinanti Kipro Respublikos nepriklausomybę, teritorinį vienti- 
sumą ir Konstituciją, pasirašyta tarp Kipro Respublikos, Graikijos Kara- 
lystės, Turkijos Respublikos, Jungtinės Didžiosios Britanijos Karalystės ir 
Šiaurės Airijos; Karinio aljanso sutartis, pasirašyta tarp Kipro Respublikos, 
Graikijos Karalystės ir Turkijos Respublikos. 


182 straipsnis 

1. Konstitucijos III priedo straipsniai ar straipsnių dalys, perkelti iš 
Ciuricho susitarimo, pasirašyto 1959 m. vasario 11 d., yra pamatinės Kons- 
titucijos nuostatos, kurios negali būti keičiamos, papildytos ar panaikintos. 

2. Atsižvelgiant į šio straipsnio pirmąją dalį, kitos Konstitucijos nuos- 
tatos gali būti pakeistos, papildytos ar panaikintos pagal šio straipsnio an- 
trojoje dalyje įtvirtintas nuostatas. 

3. Konstitucijos pakeitimai tvirtinami įstatymu, už kurį turi balsuoti 
dauguma Atstovų Rūmų narių: mažiausiai du trečdaliai atstovų, priklau- 
sančių graikų bendruomenei, ir mažiausiai du trečdaliai atstovų, priklau- 
sančių turkų bendruomenei. 


183 straipsnis 

1. Kilus karui ar kitai grėsmei valstybei ar jos daliai, Ministrų Tary- 
ba skelbia nepaprastąją padėtį. Respublikos Prezidentas ir vicepreziden- 
tas gali per keturiasdešimt aštuonias valandas po to, kai sužinojo apie tokį 
sprendimą, atskirai arba kartu pareikšti veto sprendimui. 

2. Nepaprastosios padėties metu sustabdomas tam tikrų Konstitucijos 
nuostatų galiojimas: 7 straipsnio nuostatos - tiek, kiek susiję su mirtinais 
atvejais dėl karo veiksmų; 10 straipsnio antroji ir trečioji dalis; 11 straips- 
nis, 13 straipsnis; 16 straipsnis; 17 straipsnis; 19 straipsnis; 21 straipsnis; 23 
straipsnio d) punktas; 25 straipsnis ir 27 straipsnis. 

3. Respublikos Prezidentas ir viceprezidentas, kartu arba atskirai ne- 

pasinaudoję veto teise dėl pirmojoje šio straipsnio dalyje nurodytų veiks- 
mų, skelbia nepaprastąją padėti oficialiame valstybės biuletenyje. 

4. Nepaprastosios padėties paskelbimas nedelsiant turi būti pateiktas 
Atstovų Rūmams. Jei tuo metu nevyksta Atstovų Rūmų sesija, Atstovų Rū- 
mai nedelsiant kviečiami į neeilinę sesiją. 

5. Atstovų Rūmai gali patvirtinti arba atmesti nepaprastosios padėties 
paskelbimą. Atmetus nepaprastosios padėties paskelbimas neturi teisinės 
galios. Patvirtinus nepaprastąją padėtį, Respublikos Prezidentas ir vice- 
prezidentas nedelsiant paskelbia tokį Atstovų Rūmų skelbimą oficialiame 
valstybės biuletenyje. 

6. Nepaprastoji padėtis nustoja galioti praėjus dviem mėnesiams nuo 
jos patvirtinimo Atstovų Rūmuose, nebent Atstovų Rūmai Ministrų Tary- 
bos prašymu pratęsia tokią nenumatytą padėtį. Respublikos Prezidentas 
arba viceprezidentas kartu arba atskirai turi veto teisę prieš sprendimą pra- 
tęsti nepaprastąją padėtį pagal 50 straipsnio nuostatas. 

7.1) Įvedus nepaprastąją padėtį, Ministrų Taryba, įsitikinus, kad būti- 
na nedelsiant imtis veiksmų, gali priimti potvarkį, susijusį su nepaprastąja 
padėtimi, turintį įstatymo galią. Šiam veiksmui Respublikos Prezidentas 
ir viceprezidentas kartu ar atskirai gali pareikšti veto pagal 57 straipsnio 
nuostatas. 

(2) Jei veto teisė nepareiškiama, kaip nurodyta 7 dalies 1) punkte, 
Respublikos Prezidentas ir viceprezidentas potvarkį paskelbia oficialiame 
valstybės biuletenyje. 

(3) Toks potvarkis, jei neatšaukiamas anksčiau, nustoja galioti pasi- 
baigus nepaprastajai padėčiai. 


184 straipsnis 

1. Jei potvarkis, nustatytas 183 straipsnio septintos dalies 2) punkte, 
numato prevencinį sulaikymą, taikomos tokios nuostatos: 

a) institucija, kurios nurodymu asmuo sulaikomas remiantis potvar- 
kiu, privalo nedelsiant asmenį informuoti apie jo sulaikymo pagrindą ir, 
atsižvelgiant į šio straipsnio trečiąją dalį, faktus, patvirtinančius sulaikymo 
pagrindą, taip pat nedelsiant sudaryti galimybę pateikti skundą dėl sulai- 
kymo; 

b) remiantis potvarkiu, piliečiai negali būti sulaikomi ilgesniam nei 
vieno mėnesio laikotarpiui, nebent patariamoji taryba, sudaryta pagal an- 
trosios šio straipsnio dalis nuostatas, apsvarsčiusi sulaikyto piliečio skun- 
dą, kaip nurodyta pirmosios šio straipsnio dalies a) punkte, nepasibaigus 
numatytam sulaikymo laikotarpiui nutaria, kad yra pakankamas pagrin- 
das sulaikyti. 

2. Patariamoji taryba, sudaroma šio straipsnio numatytiems tikslams 
iš pirmininko, kurį kartu paskiria Respublikos Prezidentas ir vicepreziden- 
tas iš asmenų, dirbančių arba anksčiau dirbusių Aukštojo Teismo teisėjais 
ir atitinkančių šio teismo teisėjams keliamus reikalavimus, bei dviejų as- 
menų, kuriuos kartu paskiria Respublikos Prezidentas ir viceprezidentas 
Aukštojo Teismo pirmininko teikimu. 

3. Remiantis šiuo straipsniu jokia valstybės institucija neturi atskleisti 
faktų, kurių atskleidimas prieštarauja nacionaliniams interesams. 


185 straipsnis 

1. Kipro Respublikos teritorija yra vientisa ir nedaloma. 

2. Kipras ar jo dalis negali jungtis su jokia kita valstybe, Kipro terito- 
rijoje draudžiama separatistinė nepriklausomybė. 


186 straipsnis 

1. Jei aiškiai nenurodoma kitaip, šioje Konstitucijoje vartojami tokie 
terminai: 

1) „bendruomenė“ reiškia turkų ar graikų bendruomenę; „teismas“ 
apima ir visus atitinkamo teismo teisėjus; „graikas“ reiškia graikų ben- 
druomenės narį, kaip nustatyta 2 straipsnyje; terminas „teisės aktai“, var- 
tojamas kalbant apie laikotarpį po šios Konstitucijos priėmimo, reiškia 
Kipro Respublikoje priimtus teisės aktus; terminas „asmuo“ apima ūkio 
bendrijas, įmones, asociacijas, valstybės institucijas ar įstaigas, asociacijas 
ar neasocijuotas struktūras; „Respublika“ įvardijama Kipro Respublika,“ t 
urkas“ reiškia turkų bendruomenės narį, kaip nustatyta 2 straipsnyje; 

2) vyriškosios giminės žodžiai apima ir moterišką giminę, vienaskai- 
tos žodžiai apima ir daugiskaitą bei vice-versa. 

2. Konstitucijos suteikti įgaliojimai nustatyti taisykles, reglamentus, 
nurodymus suprantami ir kaip teisė atšaukti ar pakeisti tokias taisykles, 
reglamentus ir nurodymus. 

187 straipsnis 

1. Asmuo, išrinktas: 

a) pirmuoju Respublikos Prezidentu arba pirmuoju viceprezidentu; 

b) Atstovų Rūmų arba Bendruomenės Rūmų nariu, 

pagal teisės aktą, galiojusį iki šios Konstitucijos įsigaliojimo, laikomi 
Respublikos Prezidentu arba pirmuoju viceprezidentu, Atstovų Rūmų arba 
Bendruomenės Rūmų nariu, išrinktu pagal Konstitucijos nuostatas. 

2. Visi anksčiau galioję rinkimų teisės aktai laikomi negaliojančiais 
nuo šios Konstitucijos įsigaliojimo dienos, tačiau jų nuostatų turi būti lai- 
komasi, kol Atstovų Rūmai arba Bendruomenių Rūmai patvirtins naujus 
teisės aktus, kurie turi būti priimti ne daugiau kaip per aštuoniolika mėne- 
sių nuo Konstitucijos priėmimo dienos, atsižvelgiant į naujų Respublikos 
Prezidento ir viceprezidento, Atstovų Rūmų ir Bendruomenių Rūmų narių 
rinkimų datas. 


188 straipsnis 

1. Atsižvelgiant į Konstitucijos nuostatas ir tolesnes šio straipsnio 
nuostatas, visi teisės aktai, kurie galiojo šios Konstitucijos priėmimo dieną, 
galioja ir toliau, tačiau jie turi būti aiškinami ir keičiami pagalKonstitucijos 
nuostatas. 

2. Išskyrus atvejus, numatytus Konstitucijos pereinamojo laikotarpio 
nuostatose, negali veikti jokie teisės aktai, nesuderinami ar prieštaraujan- 
tys Konstitucijos nuostatoms, taip pat negali veikti įstatymai, priimti 78 
straipsnyje numatyta tvarka. Numatoma, kad municipalitetų veiklą regla- 
mentuojantys teisės aktai veikia šešis mėnesius nuo Konstitucijos priėmi- 
mo dienos, o teisės aktai dėl mokesčių ir kitų prievolių galioja iki 1960 m. 
gruodžio 31 d. 

3. Laikantis šio straipsnio pirmosios dalies nuostatų, jei nenurodyta 
kitaip, tvirtinami tokie pakeitimai: 

a) visi įvardijimai „Kipro kolonija“ arba „Karūna“ įsigaliojus Konsti- 
tucijai keičiami į Kipro Respublika“; 

b) pareigos „valdytojas“ arba „Tarybos valdytojas“ įsigaliojus Kons- 
titucijai keičiamos į „Respublikos Prezidentas“ ir „Respublikos vicepre- 
zidentas“. Laikantis Konstitucijos Atstovų Rūmams suteikiama įstatymų 
leidžiamoji galia, išskyrus teisės aktus, numatytus Bendruomenių Rūmų 

kompetencijai, Bendruomenių Rūmams suteikiama kompetencija, susiju- 
si su bendruomenių klausimais, Ministrų Tarybai suteikiama vykdomoji 
galia; 

€) pareigos „administracinis sekretorius“ arba „finansinis sekretorius“ 
įsigaliojus Konstitucijai keičiamos į „ministras“ arba „nepriklausomas pa- 
reigūnas“, kuriems priskiriamos atitinkamos kompetencijos; 

d) pareigos „generalinis prokuroras“ arba „generalinis patikėtinis“ įsi- 
galiojus Konstitucijai keičiamos į „Respublikos generalinis prokuroras“ ir 
„Respublikos generalinio prokuroro pavaduotojas“; 

e) Bet kokios kitos valdžios aparato darbuotojų ar valstybės tarnau- 
tojų pareigos įsigaliojus Konstitucijai keičiamos į atitinkamas Respublikos 
valdžios aparato darbuotojų ar valstybės tarnautojų pareigas. 

4. Respublikos teismai, taikantys teisės aktus, kurie tokiau galioja 
pagal šio straipsnio pirmosios dalies nuostatas, turi būti su Konstitucijos 
nuostatas atitinkančiais pakeitimais. 

5. Šiame straipsnyje terminas „teisės aktas“ apima visus viešuosius do- 
kumentus, parengtus iki Konstitucijos įsigaliojimo datos, jų pritaikymus, 
pakeitimus ir panaikinimą. 


189 straipsnis 

Per penkerius metus nuo šios Konstitucijos įsigaliojimo dienos, neat- 
sižvelgiant į 3 straipsnio nuostatas: 

a) visi teisės aktai, kurie toliau galioja pagal 188 straipsnio nuostatas, 
gali būti parengti anglų kalba; 

b) visuose Respublikos teismuose procedūros gali vykti anglų kalba. 


190 straipsnis 

1. Atsižvelgiant į kitas šio straipsnio nuostatas, bet kuris teismas, įkur- 
tas iki šios Konstitucijos įsigaliojimo dienos, iki naujų Respublikos teismų 
sistemą reglamentuojančių teisės aktų priėmimo, tačiau ne ilgiau nei ketu- 
ris mėnesius nuo Konstitucijos įsigaliojimo dienos, tęsia savo darbą, kuo 
labiau atsižvelgdamas į Konstitucijos nuostatas. Jei civilinis ar baudžiama- 
sis procesas vyksta tuo metu, kai įsigalioja Konstitucija, toks procesas turi 
būti tęsiamas nepriklausomai nuo Konstitucijos nuostatų tame pačiame 
teisme, kuriame ir vyko. 

2. Ne vėliau kaip per tris mėnesius nuo Konstitucijos įsigaliojimo die- 
nos įsteigiamas Aukščiausiasis Konstitucinis Teismas ir Aukštojo Teismo 

registras tampa Aukščiausiojo Konstitucinio Teismo registru. 

3. Aukščiausiojo Konstitucinio Teismo registras atlieka visas Aukštojo 
Teismo registro funkcijas nuo savo įsteigimo dienos. 

4. Nustatant, kada Aukščiausiasis Konstitucinis Teismas gali vykdyti 
visas Konstitucijoje numatytas funkcijas, laikotarpis tarp Konstitucijos įsi- 
galiojimo ir Teismo įsteigimo neskaičiuojamas. 

5. Aukščiausiasis Teismas, veikęs iki Konstitucijos įsigaliojimo dienos, 
kaip numatyta Konstitucijoje, tampa Aukštuoju Teismu, teismo performa- 
vimas turi būti atliktas ne vėliau kaip per tris mėnesius nuo Konstitucijos 
priėmimo dienos. Vyriausiojo teisėjo pareigos pervadinamos į vyresniojo 
teismo nario, teismas laikomas visos sudėties, nepaisant to, kad jį sudaro 
mažiau kaip keturi nariai. 


191 straipsnis 

Visi procesiniai veiksmai, pradėti iki šios Konstitucijos įsigaliojimo 
dienos, kuriuose generalinis prokuroras veikė Kipro kolonijos arba bet ko- 
kio jos departamento ar pareigūno vardu, tęsiami toliau, pakeitus atitinka- 


mos tarnybos ar pareigūno pavadinimą. 


192 straipsnis 

1. Laikantis šios Konstitucijos nuostatų, kiekvienas asmuo, kuris iki 
Konstitucijos įsigaliojimo dirbo valstybės tarnyboje, po Konstitucijos įsi- 
galiojimo turi dirbti tokiomis pačiomis sąlygomis ir terminais, kaip ir buvo 
sutaręs, darbo sąlygos negali būti keičiamos tarnautojo nenaudai. 

2. Atsižvelgiant į šio straipsnio pirmosios dalies nuostatas, Aukš- 
čiausiojo teismo teisėjai, išskyrus Vyriausiąjį teisėją, ir žemesniųjų teis- 
mų teisėjai, įsigaliojus Konstitucijai tęsia savo darbą, neatsižvelgiant į 153 
ir 157 straipsnio nuostatas, kol bus atlikti paskyrimai pagal šio straips- 
nio nuostatas arba patvirtintos konkrečiai jiems taikomos Konstitucijos 
nuostatos. 

3. Jei kuris nors tarnautojas, paminėtas pirmojoje arba antrojoje šio 
straipsnio dalyje, nėra paskirtas į Respublikos valstybės tarnybą, jis turi 
teisę, atsižvelgiant į jo pareigų sąlygas ir terminus, gauti tinkamą kompen- 
saciją dėl panaikintų pareigų arba pensiją iš valstybės lėšų. 

4. Atitinkamai šio straipsnio penktoje dalyje įtvirtintoms nuostatoms, 
valstybės tarnautojai, paminėti pirmojoje arba antrojoje šio straipsnio da- 
lyje, kurie pagal Konstituciją priskirti Bendruomenės Rūmų kompetenci- 

jai, gali savo noru atsisakyti pareigų pagal šio straipsnio trečiosios dalies 
nuostatas ir gauti pensiją, priedus ir kitą naudą, kuri jiems buvo suteikta iki 
Konstitucijos įsigaliojimo, atitinkamai tarnybos laikui ir kitoms sąlygoms 
arba pasirinkti toliau dirbti Bendruomenės Rūmų institucijose. 

5. Mokytojai, kurie prieš pat įsigaliojant Konstitucijai dirbo valsty- 
biniais mokytojais ir gavo atlyginimą iš Kipro Kolonijos valstybės lėšų, o 
pagal Konstitucijos nuostatas buvo priskirti Bendruomenių Rūmų kompe- 
tencijai, turi teisę iš valstybės gauti senatvės pensiją, priedus ar kitą naudą, 
kuri jiems buvo suteikta iki Konstitucijos įsigaliojimo atitinkamai tarnybos 
laikui ir kitoms sąlygoms. 

6. Kiekvienas asmuo, prieš pat Konstitucijos įsigaliojimą ėjęs kokias 
nors pareigas Kipro kolonijos valstybės tarnyboje ir dabar išėjęs atostogų 
prieš išėjimą į pensiją arba perkeliamas į kitas pareigas ar kitą tarnybą, 
nepriklausomai nuo to, ar jis yra Respublikos pilietis, turi teisę dirbti to- 
kiomis pačiomis sąlygomis kaip dirbo iki Konstitucijos įsigaliojimo die- 
nos. 

7. Šiame straipsnyje vartojami terminai: 

a) „valstybės tarnyba“ reiškia Kipro kolonijos valstybės tarnybą, vei- 
kiančią iki Konstitucijos įsigaliojimo dienos, kuri po šios datos teikia pas- 
laugas Respublikai, įskaitant Respublikos saugumo tarnybas; 

b) „paslaugų terminai ir sąlygos“ reiškia sąlygas, pritaikytas pagal 
Konstitucijos nuostatas, kurios apima darbo užmokestį, pašalinimą iš par- 
eigų, pensiją, priklausančią nuo ištarnauto laiko, priedus ir kitą naudą. 

8. Išskyrus šeštoje šio straipsnio dalyje įtvirtintas nuostatas, kitos 
straipsnio nuostatos taikomos tik Kipro Respublikos piliečiams. 


193 straipsnis 

Asmenys, kurie prieš pat šios Konstitucijos įsigaliojimą gavo pensijas 
arba kitas išmokas iš Kipro kolonijos fondų, įskaitant našlių ir našlaičių 
pensijų fondus, įsigaliojus Konstitucijai toliau gauna numatyto dydžio iš- 
mokas iš Respublikos fondų tokiomis pačiomis sąlygomis ir terminais. Są- 
lygos ir terminai negali būti pakeisti gavėjų nenaudai. 


194 straipsnis 

Jeigu asmuo gavo našlės arba našlaičio pensiją iki Konstitucijos įsiga- 
liojimo dienos, įsigaliojus Konstitucijai pensija mokama tokiais pačiais ter- 
minais ir sąlygomis. Sąlygos ir terminai negali būti pakeisti gavėjų nenaudai. 

195 straipsnis 

Asmuo, išrinktas pirmuoju Respublikos Prezidentu, ir asmuo, išrink- 
tas pirmuoju Respublikos viceprezidentu, kurie laikomi pirmuoju Prezi- 
dentu ir viceprezidentu pagal 187 straipsnį, turi išskirtinę teisę Respubli- 
kos vardu sudaryti ir pasirašyti Kipro Respublikos Steigimo Sutartį, kuri 
sudaroma tarp Respublikos, Graikijos Karalystės, Turkijos Respublikos, 
Jungtinės Didžiosios Britanijos Karalystės ir Šiaurės Airijos, pasikeitimą 
notomis, pasirašytomis kartu su šia Sutartimi, sutartį, užtikrinančią Kipro 
Respublikos nepriklausomybę, teritorinį vientisumą ir Konstituciją, pa- 
sirašytą tarp Kipro Respublikos, Graikijos Karalystės, Turkijos Respubli- 
kos, Jungtinės Didžiosios Britanijos Karalystės ir Šiaurės Airijos; karinio 
aljanso sutartį, pasirašytą tarp Kipro Respublikos, Graikijos Karalystės ir 
Turkijos Respublikos; sutartį dėl Aljanso sutarties taikymo tarp jį pasira- 
šiusių šalių: Kipro Respublikos, Graikijos Karalystės ir Turkijos Respubli- 
kos. Sutartys ir notos pasirašomos Kipro Respublikos vardu ir įsigalioja 
pasirašymo dieną. 


196 straipsnis 
Pirmosios Bendruomenių Rūmų kadencijos laikas pradedamas skai- 
čiuoti nuo Konstitucijos įsigaliojimo dienos. 


197 straipsnis 

1. Visas kilnojamas ir nekilnojamas turtas, teisės į turtą ir iš jo gau- 
namas pajamas, kurios prieš pat Konstitucijos įsigaliojimą priklausė arba 
buvo registruotos Kipro kolonijos vyriausybės arba valstybės institucijų 
vardu arba patikėjimo teisėmis buvo perduotos mokykloms ar kitoms įs- 
taigoms, kurios pagal Konstitucijos nuostatas priskiriamos Bendruomenės 
Rūmų kompetencijai, tvarkomos pagal atitinkamus teisės aktus, kaip vals- 
tybei ar bendruomenėms priklausantys objektai. Šiuos klausimus regla- 
mentuojančių įstatymų negali priimti Bendruomenių Rūmai. 

2. Šio straipsnio nuostatos netaikomos palikimui ar aukoms, skirtoms 
švietimo tikslams. 


198 straipsnis 

1. Šios nuostatos galioja iki Pilietybės įstatymo priėmimo: 

a) visi klausimai, susiję su pilietybe, sprendžiami vadovaujantis Steigi- 
mo Sutarties D priedo nuostatomis; 

b) asmuo, gimę Kipre šios Konstitucijos įsigaliojimo dieną ar po jos, 
savo gimimo dieną tampa Respublikos piliečiu, jei jo tėvas tą dieną buvo 
Kipro Respublikos pilietis arba Respublikos piliečiu tapo po mirties, vado- 
vaujantis Steigimo Sutarties D priedo nuostatomis; 

2. Šiame straipsnyje vartojama sąvoka „Steigimo Sutartis“ reiškia Su- 
tartį dėl Kipro Respublikos įkūrimo, kurią sudarė Respublika, Graikijos 
Karalystė, Turkijos Respublika, Jungtinė Didžiosios Britanijos Karalystė ir 
Šiaurės Airija. 

199 straipsnis 

Turkų Bendruomenės Rūmai turi teisę gauti tam tikras sumas iš 
Jungtinės Didžiosios Britanijos Karalystės ir Šiaurės Airijos vyriausybių, 
numatytas apsikeitimo notose, kurias pasirašė Kipro kolonijos valdytojas, 


Jungtinės Karalystės Vyriausybės atstovas ir Kipro turkų bendruomenės 
atstovas. 

Kirgizija - Vidurio Azijos valstybė. Anksčiau kirgizais buvo vadina- 
mas etnosas, apgyvenęs didelę teritoriją nuo Tian Šanio iki Baikalo. Jelisė- 
jaus kirgizų valstybė - Kirgizų kaganatas - funkcionavo iki mogolų-totorių 
imperijos atsiradimo. Nuo to laiko išliko keletas kirgizų etninių židinių 
Centrinėje Azijoje ir Pietų Sibire. 

Kirgizija yra pasaulietinė valstybė, iki šios dienos neturinti saugumui 
grėsmę keliančio religinio radikalizmo. Kirgizijoje vyrauja islamas, apie 75 
proc. gyventojų yra musulmonai, 20 proc. stačiatikiai ir 5 proc. išpažįsta 
kitas religijas. 

Šiuolaikinės valstybės pavadinimas šiek tiek skiriasi nuo kitų Vidu- 
rio Azijos valstybių, nes neturi pavadinime tiurkų grupės kalbose valstybę 
reiškiančios šaknies stan. Reikia pasakyti, kad tai ne tiek kirgizų kalbos 
gramatinis ypatumas, kiek noras deklaruoti valstybę veikiau kaip skirtin- 
gų tautybių apgyvendintą teritoriją, vadinamą Kirgizija, negu kad kirgizų 
valstybę, tiesiogiai apibūdinamą Kirgizstano terminu. Tačiau, vertinant 
Kirgizijos etninės tautos raidos naratyvą, pastebimas vis labiau tiek visuo- 
meniniuose teisiniuose, tiek ir buitiniuose santykiuose pabrėžiamas vals- 
tybinis-tautinis identitetas. Tai taip pat rodo ir šiuo metu veikiančios Kirgi- 
zijos Respublikos Konstitucijos tekstas, kuriame jau tikslingai vartojamas 
ir Kirgizstano terminas. 

Kirgizija ribojasi su Kazachstanu, Kinija, Tadžikistanu ir Uzbekista- 
nu, turi apie 5 mln. gyventojų (2005 m. duomenys), iš jų 65 proc. kirgizų, 
14 proc. uzbekų, 12 proc. rusų, kitų (ukrainiečių, dunganų, uigurų, čečė- 
nų, tadžikų ir kt.) — 9 proc. Beveik visa Kirgizijos teritorija yra Tian Šanio 
kalnuose, gyventojai apgyvendinę visus šių kalnų slėnius: Čui — šiaurėje, 
Isyk Kulio - šiaurės rytuose, Narynės — rytuose, Ferganos slėnio Tian Ša- 
nio ir Pamyro priekalnes - pietuose ir Talaso - vakaruose. Geografiškai 
ir ilgą laiką politiškai Kirgizija buvo padalinta į Šiaurinę ir Pietinę dalis, 
kuriose dėl etninio koegzistavimo procesų susiformavo skirtingos kirgi- 
zų bendruomeninės struktūros ir netgi tradicijos. Šiaurinė Kirgizijos dalis 
buvo Rusijos imperinės ekspansijos objektas. Ilgainiui Čui ir Isyk Kulio 

slėniai buvo apgyvendinti rusų ir ukrainiečių valstiečių, galiausiai užka- 
riauta, 1864 m. įtraukta į Rusijos imperijos sudėtį ir priskirta Rusijos impe- 
rijos Turkestano generalinės gubernijos Semirečensko sričiai, su centriniu 
Vierno miestu (Almata). Pietinė dabartinės Kirgizijos dalis prie Rusijos 
imperijos buvo prijungta 1876 m. ir priskirta prie Turkestano generalinės 
gubernijos Ferganos srities. 

Šiuolaikinės kirgizų valstybės ir konstitucingumo tradicija siejama 
tik su sovietiniu periodu. Vidurinė Azija, buvusios carinės Rusijos impe- 
rijos ribose, buvo užimta vadinamosios Raudonosios Armijos, pavadinta 
Sovietiniu Turkestanu, kuriame buvo įtvirtintas sovietinis valdymas. For- 
muojantis Sovietų Sąjungai, 1924 m. buvo įsteigta autonominė sritis Ru- 
sijos Sovietinės Federacinės Socialistinės Respublikos (RSFSR) sudėtyje, 
pavadinta Kara Kirgizijos (Juodosios Kirgizijos) autonomine sritimi, kuri 
praėjus dvejiems metams buvo pertvarkyta į Kirgizijos autonominę respu- 
bliką. Pirmoji Kirgizijos konstitucija buvo priimta 1929 m. balandžio 30 
d. RSFSR Konstitucijos pagrindu. 1936 m. Sovietų Sąjungos Konstitucija 
Kirgizija buvo atskirta nuo RSFSR ir tapo vadinamąja sąjungine respublika 
su sostine Frunze (buv. Pišpeko miestas). 

Paskutiniaisiais Sovietų Sąjungos metais, vadinamuoju „perestroikos“ 
laikotarpiu, Kirgizijoje, kaip ir kituose didžiosios ir jau beviltiškai nusilpu- 
sios valstybės pakraščiuose, pradėjo reikštis nacionalinis atgimimas, kuris, 
deja, sukėlė ir etninius susidūrimus. Vadinamųjų Ošo skerdynių metu 1990 
m. vasarą žuvo apie 1 200 žmonių. Tai paskatino Kirgizijos ir Uzbekijos vy- 
riausybes imtis skubių konstitucinio reguliavimo priemonių. 1990 m. rude- 
nį įvyko pirmieji demokratiniai Kirgizijos Respublikos parlamento (Aukš- 
čiausiosios Tarybos) rinkimai. Šis parlamentas atliko didelį darbą įtvirtinant 
Kirgizijos nepriklausomybę. 1990 m. gruodžio mėn. paskelbta Kirgizijos 
suvereniteto deklaracija. Siekiant sureguliuoti konstitucinius valstybės pa- 
grindus, įskaitant ir valstybės sienų nustatymą, pirmuoju Kirgizijos Respu- 
blikos Prezidentu buvo išrinktas ne partinis funkcionierius, o akademikas 
Askaras Akajevas. 1991 m. rugpjūčio 31 d. Kirgizstanas paskelbė nepriklau- 
somybę, o jau tų pačių metų gruodį, kartu su kitomis keturiomis Vidurio 
Azijos valstybėmis, pasirašė Nepriklausomų Valstybių Sandraugos (NVS) 
sutartį, kuria buvo pratęsiamas dominuojantis Rusijos vaidmuo formuojant 
konstitucinius institutus posovietinėje Vidurinėje Azijoje. 

Pirmoji posovietinė Konstitucija Kirgizijos Respublikoje buvo rengia- 
ma dvejus metus - nuo 1990 iki 1992 m. pabaigos - ir buvo priimta parla- 


374 


PRATARMĖ 


mente 1993 m. gegužės 5 d. Ji nustatė prezidentinę valdymo formą, tačiau 
nepakankamai subalansuotą, todėl dažnai iškildavo prieštaravimų dėl įsta- 
tymų leidžiamosios ir vykdomosios valdžios galių subalansavimo. Askaro 
Akajevo valdymo metu Konstitucija buvo keturis kartus redaguota (1994, 
1996, 1998 ir 2003 m.) ir visais atvejais sustiprinant Prezidento ir sumen- 
kinant parlamento galias. Šis galios svorio centras ekstremaliai pakrypo 
link Prezidento institucijos, kai 2003 m. Prezidentas pateikė konstitucinę 
pataisą, kuri buvo patvirtinta referendumu vasario mėnesį. Ši konstitucinė 
pataisa išplėtė Prezidento galias įvairių postų paskyrimo ir teisminės val- 
džios kontrolės atžvilgiu. 

Taip pat, artėjant eiliniams rinkimams, buvo keičiama parlamento 
struktūra. 1993 m. Konstitucija nustatė dvejų rūmų parlamentą, renkamą 
daugiamandate tvarka. Teisėkūros Asamblėją sudarė 35 nariai ir Liaudies 
Atstovų Susirinkimą - 70 narių. 1998 m. referendumu buvo pakeista par- 
lamento struktūra perskirstant reprezentacines galias tarp parlamento 
rūmų. Liaudies Atstovų Susirinkime numatyti 45 deputatai, o Teisėkūros 
Asamblėjoje 60 deputatų, iš jų 15 renkamų pagal partijų sąrašus. 2003 m. 
referendumu buvo nustatytas vienerių rūmų 90 narių parlamentas, renka- 
mas pagal partijų sąrašus. 

Išaugusios Prezidento galios sustiprino šalyje vyraujančią klanų politi- 
ką ir nepotizmą, kurie galiausiai lėmė valstybės nuosmukį ekonominėje bei 
socialinėje sferoje. Per 2005 m. vasario rinkimus į vienerių rūmų parlamen- 
tą, falsifikuojant rinkimų rezultatus, opozicija buvo eliminuota, nes visas 
vietas parlamente užėmė proprezidentinė partija, organizuota prezidento 
vaikų. Ši situacija mobilizavo ne tik opoziciją, bet ir daugiatūkstantinę mi- 
nią, ypač Pietų Kirgizijoje, kurios protestai peraugo į vadinamąją „Tulpių 
revoliuciją“ 2005 m. kovo 24 d., privertusią Prezidentą bėgti iš šalies. 

„Tulpių revoliucija“ suteikė galimybę, kaip ir 1991 m., dar kartą pa- 
mėginti eiti demokratijos keliu, atsisakyti sovietinio palikimo ir Vidurio 
Azijoje plačiai paplitusio klaninio protekcionizmo. Tačiau nors pirmaisiais 
porevoliuciniais metais buvo dar ieškoma valdžios integracijos modelių, 
(pavyzdžiui, Šiaurės-Pietų kompromisas sudarant Prezidento — „pietiečio“ 
ir Ministro Pirmininko - „šiauriečio“ tandemą), netrukus diskusijos apie 
naują konstitucinę doktriną buvo sustabdytos pasinaudojant Konstituciniu 
Teismu, priėmusiu sprendimą, kad 2003 m. konstitucinio referendumo pa- 
darytos Konstitucijos pataisos yra teisėtos ir pagrįstos. Tokiu būdu atkur- 
ti anksčiau buvę korupcijos ir savivalės mechanizmai. 2010 m. balandžio 

7 d. įvyko dar viena revoliucija, kurios metu buvo nuverstas Prezidentas 
Kurmanbekas Bakijevas ir valdžia perėjo Laikinajai Vyriausybei, vadovau- 
jamai Rozos Otunbajevos. Ši revoliucija nebuvo taiki ir pareikalavo nema- 
žai žmonių aukų - per Prezidento rūmų šturmą ir kitus balandžio mėn. 
įvykius žuvo 84 žmonės, o Kurmanbeko Bakijevo šalininkų išprovokuo- 
tame etniniame konflikte šalies pietuose, vadinamosiose antrosiose Ošo 
skerdynėse, - apie 500. Taigi, 14 narių Laikinoji Vyriausybė, pasivadinu- 
si Liaudies pasitikėjimo vyriausybe, neturėjo visos tautos mandato, pagal 
savo įgaliojimų atsiradimo pobūdį buvo jėga uzurpavusi valdžią ir turėjo 
skubiai vykdyti konstitucinę teisinę reformą ir ją legitimuoti. 

2010 m. birželio 27 d. Kirgizijoje įvyko referendumas dėl naujos 
Konstitucijos. Už ją balsavo 90,6 proc. dalyvavusių rinkėjų. Kirgizija tapo 
parlamentine respublika, likviduotas Konstitucinis Teismas, o Laikinosios 
Vyriausybės (nuo 2010 m. birželio 14 d. - Kirgizijos Pereinamoji Techni- 
nė Vyriausybė) vadovė Roza Otumbajeva tapo ir pereinamojo laikotarpio 
Prezidente iki 2011 m. gruodžio 31 d., kol bus išrinktas kitas prezidentas. 
Be to, nustatyta, kad pereinamojo laikotarpio Prezidentas negalės vėliau 
būti renkamas Prezidentu. Naujojo parlamento rinkimai buvo paskirti ir 
įvyko 2010 m. spalio 10 d. 

Naujos Konstitucijos projektas buvo ne tik diskutuojamas šalyje, bet 
ir pateiktas tarptautiniam vertinimui. Europos Tarybos Venecijos komi- 
sija savo 2010 m. birželio 4 d. išvadoje Nr. 582/2010, be kita ko, pareiškė, 
kad Konstitucijos projektas vertas didelio pagyrimo, ypač žmogaus teisių 
apsaugos dalis, sustiprinant įstatymų leidžiamąją valdžią ir paskirstant įga- 
liojimus tarp įstatymų leidžiamosios, vykdomosios valdžios ir Prezidento. 
Tačiau Komisija pasisakė prieš sprendimą panaikinti Konstitucinį Teismą 
ir pažymėjo labai sudėtingą Vyriausybės formavimo tvarką. Komisija taip 
pat konstatavo nepakankamas teisminės valdžios nepriklausomumą lai- 
duojančias priemones'. Reikia pasakyti, kad ir Kirgizijoje yra dalis poli- 
tikų, manančių, kad Konstitucijos tekstas nepakankamai tiksliai atriboja 
parlamento, Vyriausybės ir Prezidento įgaliojimus užsienio politikos srity- 
je, o tai ilgainiui gali sukelti konstitucinę krizę. Jie laikosi nuomonės, kad 
reikėtų grįžti prie 1993 m. Konstitucijos teksto. 

Konstitucijoje daug dėmesio skiriama Žmogaus teisių apsaugai, ypač 
jos antrame skirsnyje. 16 straipsnyje deklaruojamas nediskriminavimo 





1 <http://www.venice.coe.int/webforms/documents/?pdf=CDL-AD(2010)015-rus> 
[žiūrėta 2014-04-22]. 

principas, 20 straipsnis nustato Žmogaus teises teisminiuose procesuose, 
įskaitant mirties bausmės panaikinimą ir kankinimų ar kitokio nežmoniš- 
ko elgesio su įtariamaisiais ar nuteistaisiais uždraudimą. 

Konstitucija nustato kitokią šalies valstybinę konstitucinę sandarą, 
pakeisdama valdymo formą iš prezidentinės į parlamentinę. Tačiau Prezi- 
dentas vis dar renkamas ne parlamente, o tiesioginiuose rinkimuose. Nors 
reikšmingai sumažinama šalies Prezidento įtaka ir stiprinama valdžios 
atstovaujamoji teisėkūros šaka — parlamentas - Žogorku Kenešas, tačiau 
Prezidento postas netapo formalia ar tik reprezentacine pareigybe, kaip 
kad paprastai yra daugelyje parlamentinės demokratijos valstybių. Turint 
omenyje blogą valstybinės valdžios patirtį Kirgizijoje, Prezidento vieta 
konstitucinėje sistemoje ypač svarbi. 

Konstitucijos 57 straipsnyje nustatyta, kad Prezidentas renkamas še- 
šeriems metams, bet tas pats asmuo negali būti renkamas Prezidentu du 
kartus iš eilės. Rengiant Konstitucijos projektą ši nuostata buvo sukėlusi 
rengėjų diskusijas. Buvo teigiama, kad paprastai pirmus dvejus metus Pre- 
zidentas tik įsitraukia į valstybės vadovo pareigas ir įgyja reikalingų įgū- 
džių, todėl Konstitucija turėtų numatyti Prezidentui galimybę balotiruotis 
antrai kadencijai. Taip pat buvo teigiama, kad Prezidentas pakankamai ap- 
saugomas nuo galimybės būti šališkas, nes po išrinkimo turi suspenduoti 
narystę politinėje partijoje ir atlikti arbitro vaidmenį tarp valdžios šakų. 
Tokiai nuostatai nebuvo pritarta, atsižvelgus į blogą patirtį ir siekiant kaip 
galima greičiau panaikinti uzurpacinį naujosios valdžios pobūdį. 

Prezidentui, kaip valstybės vadovui, palikti kai kurie valdžios įgalio- 
jimai. Konstitucijoje nustatyta, kad Prezidentas turi teisę skirti premjerą 
ir ministrus, priima sprendimus dėl Vyriausybės atstatydinimo, rinkimų 
į parlamentą ir vietos savivaldą paskelbimo ir vadovauja šalies Gynybos 
tarybai. Tačiau, kaip yra būdinga parlamentinėse respublikose, Preziden- 
tas turi skirti premjerą ir ministrus tik po pritarimo jų kandidatūroms 
parlamente. Taip pat Prezidentas, Nacionalinės teisingumo reikalų tary- 
bos siūlymu, skiria Aukščiausiojo Teismo ir vietos teismų teisėjus. Jis taip 
pat, gavęs parlamento sutikimą, skiria generalinį prokurorą, taip pat siūlo 
parlamentui nagrinėti Nacionalinio banko pirmininko kandidatūrą, vie- 
no trečdalio Centrinės rinkimų komisijos narių, Audito rūmų auditorių ir 
Rūmų pirmininko kandidatūras. Kadangi jis yra ir vyriausiasis kariuome- 
nės vadas, jis turi teisę skirti ir atleisti aukščiausiuosius ginkluotųjų pajė- 
gų vadus, bet faktiškai ginkluotosioms pajėgoms vadovauja gynybos mi- 

nistras, pavaldus Vyriausybės vadovui. Taip pat Konstitucija nustato, kad 
nepaisant to, kad Prezidentas atstovauja savo šaliai užsienyje, tarptautines 
sutartis jis gali pasirašyti tik suderinęs su Vyriausybe. Valstybės vadovas 
parlamento sutikimu skiria diplomatinius atstovus užsienio valstybėse ir 
priima diplomatinių misijų Biškeke vadovų skiriamuosius raštus. 

Valstybės vadovas turi įstatymų veto teisę. Jeigu dėl kokių nors prie- 
žasčių Prezidentas negali vykdyti savo pareigų, tai jo įgaliojimai pereina 
parlamento pirmininkui arba Vyriausybės vadovui. Pasakytina, kad to- 
kia tvarka buvo nustatyta ir ankstesnėje Konstitucijoje, tačiau dabartinė- 
je Konstitucijoje nebėra punkto dėl valstybės vadovo neliečiamumo, tuo 
tarpu Žogorku Kenešo nariai negali būti patraukiami administracinėn ir 
baudžiamojon atsakomybėn be Žogorku Kenešo sutikimo. 

Didžiausi pakeitimai padaryti parlamento organizavimo ir veiklos 
skyriuje. Rengiant Konstitucijos projektą buvo įdomus Konstitucijos pro- 
jekto rengėjų požiūris į Žogorku Kenešo paskirtį, skelbtas viešose Kons- 
titucijos projekto diskusijose. Anot jų, Žogorku Kenešas turėtų tapti „ly- 
derystės mokykla“ jauniems politikams. Šis požiūris sulaukė kritikos, nes 
parlamente turėtų dirbti asmenys jau tapę lyderiais, nes tai pagal savo pa- 
skirtį yra ne jaunų politikų mokykla, o teisėkūros ir atstovaujamosios val- 
džios institutas, todėl ten turi dirbti patys geriausi politikai. 

Žogorku Kenešas renkamas penkeriems metams pagal proporcinę 
rinkimų sistemą. 2010 m. Konstitucija Žogorku Kenešo narių skaičius pa- 
didintas nuo 90 iki 120, be to, nustatyta taisyklė, kad viena politinė partija 
negali užimti daugiau negu 65 vietas. Tokia nuostata skirta ne tik plėtoti 
daugiapartinę sistemą, bet ir siekiant nekartoti praeities klaidų. Teigiama 
yra tai, kad mėginama klaninę-gimininę valdžios sistemą pakeisti šiuo- 
laikine politine veikla per daugiapartinę sistemą, tačiau, dabar stebima ir 
politinių partijų, turinčių tas pačias politines doktrinas, gausa. Konstitu- 
cija neleidžia kurti partijų etniniu ir religiniu pagrindu. Politinių partijų 
nariais negali būti teisėjai, teisėsaugos pareigūnai ir kariškiai. Lyginant su 
kitomis Vidurio Azijos valstybėmis, tokia (proporcinė) rinkimų sistema 
dar nustatyta Kazachstane ir Uzbekistane. Tadžikistane yra mišri (propor- 
cinė-mažoritarinė) rinkimų sistema. 

Konstitucija nustato ir specifinę konstitucinės kontrolės tvarką, šią 
funkciją inkorporuodama į teisminę sistemą. Ši teisė deleguojama Aukš- 
čiausiojo Teismo Konstitucijos Rūmams. Konstitucija nustato šių rūmų 
teisėjų skyrimo ir atleidimo principus, tačiau jie nepakankamai subalan- 

suoti ir neleidžia užtikrinti teisėjų savarankiškumo ir šališkumo, ypač tu- 
rint omenyje, kad jų sprendimai yra galutiniai ir neskundžiami. 

Apibendrinant galima teigti, kad tarptautinė bendrija Kirgiziją verti- 
na kaip demokratiškiausią ir tolerantiškiausią valstybę Vidurio Azijoje. Re- 
liginė tolerancija, spaudos laisvė ir pilietinės visuomenės augimas vyksta 
palankesnėmis sąlygomis nei gretimose šalyse. Naujos Konstitucijos priė- 
mimas, mėginimas subalansuoti valdžios galias priartina Kirgiziją prie sta- 
bilių demokratinių standartų. Tačiau reikia sutikti su teiginiu, kad demo- 
kratiniams procesams realizuoti reikia laiko ir kad demokratijos principus 
atitinkanti Konstitucija pati negali garantuoti, jog visos valdžios grandys 
tinkamai ją įgyvendins dėl vis dar išliekančios gimininės-luominės visuo- 
meninių santykių reguliavimo tradicijos. 

Kirgizijos Respublikos Konstitucija 
Priimta referendume (visuotiniu balsavimu) 2010 m. liepos 27 d. 


Mes, Kirgizstano liaudis, 

pagerbdami didvyrių, kurie paaukojo savo gyvybes už tautos laisvę, 
atminimą; 

patvirtindami savo įsipareigojimą siekti sukurti laisvą ir demokratinę 
valstybę, grindžiamą Žmogaus teisių pagarba ir apsauga; 

reikšdami tvirtą tikėjimą ir stiprią valią plėtoti bei stiprinti Kirgizijos 
valstybingumą, saugoti valstybės suverenitetą ir tautos vienybę; 

siekdami įtvirtinti teisės viršenybę, taip pat užtikrinti socialinį teisin- 
gumą, ekonominę gerovę ir dvasinį tautos vystymąsi; 

remdamiesi mūsų protėvių priesaika gyventi taikoje ir santarvėje, 
harmonijoje su gamta, priimame šią Konstituciją. 


PIRMAS SKIRSNIS. Konstitucinės santvarkos pagrindai 


1 straipsnis 

1. Kirgizijos Respublika (Kirgizstanas) yra suvereni, demokratinė, tei- 
sinė, pasaulietinė, unitarinė, socialinė valstybė. 

2. Kirgizijos Respublika visiškai įgyvendina valstybės valdžią visoje 
jos teritorijoje, nepriklausomai vykdo vidaus ir išorės politiką. 





2 Kirgizijos Respublikos Konstitucija, paskelbta Kirgizijos Aukščiausiojo Teismo 
internetiniame puslapyje http://jogorku.sot.kg/sites/default/files/konstituciya. 
kyrgyzskoy. respubliki.pdf, išversta iš rusų kalbos. 

2straipsnis 

1. Kirgizijos tauta yra suvereniteto turėtoja ir vienintelis valstybės val- 
džios šaltinis Kirgizijos Respublikoje. 

2. Kirgizijos tauta savo valdžią įgyvendina tiesiogiai rinkimų ir refe- 
rendumų metu, taip pat per valstybines ir vietos savivaldos institucijas ga- 
liojančios Konstitucijos ir įstatymų pagrindu. 

3. Įstatymai ir kiti nacionalinės svarbos klausimai gali būti pateikiami 
referendumui (visuotiniam balsavimui). Referendumo įgyvendinimo tvar- 
ka ir referendumui pateikiamų klausimų sąrašas nustatomi konstituciniu 
įstatymu. 

4. Rinkimai yra laisvi. 

Žogorku Kenešo deputatų?, Prezidento, vietos savivaldos atstovauja- 
mųjų institucijų deputatų rinkimai yra vykdomi remiantis visuotine lygia 
ir tiesiogine rinkimų teise, slaptu balsavimu. 

Teisę balsuoti turi Kirgizijos Respublikos piliečiai, sulaukę 18 metų. 

5. Valstybė sudaro sąlygas įvairioms socialinėms grupėms, apibrėž- 
toms įstatymu, atstovauti valstybinėse institucijose ir vietos savivaldos ins- 
titucijose, taip pat ir priimant sprendimus. 


3 straipsnis 

Valstybės valdžia Kirgizijos Respublikoje grindžiama šiais principais: 

1) tautos valdžios viršenybės, kuriai atstovauja ir kurią užtikrina vi- 
suotinai renkami Žogorku Kenešas ir Prezidentas, 

2) valstybinių valdžių padalijimo; 

3) valstybinių ir vietos savivaldos institucijų skaidrumo ir atskaitomy- 
bės tautai bei savo įgaliojimų naudojimo tautos labui; 

4) valstybinių ir vietos savivaldos institucijų funkcijų ir įgaliojimų at- 
ribojimo. 


4 straipsnis 

1. Kirgizijos Respublikoje pripažįstamas politinis pliuralizmas ir dau- 
giapartinė sistema. 

2. Politinės partijos, profesinės sąjungos ir kiti visuomeniniai susivie- 
nijimai gali būti sudaromi piliečių laisvos valios ir bendrų interesų pagrin- 
du siekiant įgyvendinti ir ginti savo teises ir laisves, patenkinti politinius, 
ekonominius, socialinius, darbo, kultūrinius ir kitus interesus. 





*  Žogorku Kenešas yra Kirgizijos Respublikos parlamentas (pažodinis vertimas į lietu- 
vių kalbą - Aukščiausioji Taryba). 

3. Politinės partijos padeda piliečiams reikšti politinę valią, dalyvauja 
renkant deputatus į Žogorku Kenešą, Prezidentą ir vietos savivaldos insti- 
tucijas. 

4. Kirgizijos Respublikoje draudžiama: 

1) valstybinių, vietos savivaldos ir politinių institutų susijungimas; 
partinių organizacijų kūrimas ir veikla valstybinėse ir savivaldybių įstaigo- 
se bei organizacijose; valstybinių ir savivaldybių tarnautojų partinė veikla, 
išskyrus atvejus, kai ši veikla vykdoma ne tarnybos metu. 

2) kariškių, teisėsaugos institucijų pareigūnų ir teisėjų narystė politi- 
nėse partijose, jų pasisakymai paremiant bet kokią politinę partiją; 

3) politinių partijų steigimas religiniu, etniniu pagrindu, religiniams 
susivienijimams siekti politinių tikslų; 

4) piliečių vienijimasis formuojant karinius dalinius; 

5) politinių partijų, visuomeninių ir religinių organizacijų, jų atstovy- 
bių ir filialų veikla siekiant politinių tikslų, kurių veikla nukreipta į prievar- 
tinį konstitucinės santvarkos pakeitimą, nacionalinio saugumo sutrikdy- 
mą, socialinės, rasinės, tautinės, etninės ir religinės nesantaikos kurstymą. 


5 straipsnis 

1. Vyriausybė bei jos institucijos tarnauja visai visuomenei, o ne ko- 
kiai nors jos daliai. 

2. Jokia tautos dalis, joks susivienijimas, joks atskiras asmuo neturi 
teisės savintis valdžią valstybėje. Valstybinės valdžios uzurpacija yra ypač 
sunkus nusikaltimas. 

3. Valstybė, jos institucijos, vietos savivaldos institucijos ir jų pareigū- 
nai negali viršyti įgaliojimų, apibrėžtų Konstitucijoje ir įstatymuose. 

4. Valstybinės institucijos, vietos savivaldos institucijos ir jų pareigū- 
nai yra atsakingi už neteisėtus veiksmus įstatyme nustatyta tvarka. 


6 straipsnis 

1. Konstitucija turi aukščiausią juridinę galią ir tiesioginį taikymą Kir- 
gizijos Respublikoje. 

2. Konstitucijos pagrindu priimami konstituciniai įstatymai, įstatymai 
ir kiti norminiai teisiniai aktai. 

3. Įstatymų tvarka įsigaliojusios tarptautinės sutartys, kurių šalimi yra 
Kirgizijos Respublika, taip pat visuotinai pripažinti principai ir tarptauti- 
nės teisės normos yra sudedamoji teisinės sistemos dalis Kirgizijos Res- 
publikoje. 

Tarptautinės žmogaus teisių sutarčių normos tiesiogiai taikomos ir 
turi pirmenybę kitų tarptautinių sutarčių normų atžvilgiu. 

4. Oficialus įstatymų ir kitų norminių teisės aktų paskelbimas yra bū- 
tina jų įsigaliojimo sąlyga. 

5. Įstatymas ar kitas norminis teisės aktas, nustatantis naujas pareigas 
arba griežtinantis atsakomybę, negali būti taikomas atgaline data. 


7 straipsnis 

1. Kirgizijos Respublikoje nė viena religija negali būti įtvirtinama kaip 
valstybinė ar privaloma. 

2. Religija ir visi kultai yra atskirti nuo valstybės. 

3. Draudžiamas religinių susivienijimų ir kultų dvasininkų kišimasis į 
valstybinių institucijų veiklą. 


8 straipsnis 

1. Kirgizijos Respublikos teritorija pagal dabartines sienas yra neda- 
loma ir neliečiama. 

2. Siekiant organizuoti valstybės valdymą ir vietos savivaldą, Kirgi- 
zijos Respublika yra suskirstyta į įstatymais nustatytus administracinius 
vienetus. 

3. Biškeko ir Ošo miestai yra respublikinės reikšmės miestai, jų statusą 
nustato įstatymas. 


9 straipsnis 

1. Kirgizijos Respublika rengia socialines programas, kuriomis siekia- 
ma sukurti tinkamas gyvenimo sąlygas ir laisvą asmenybės raidą, skatina- 
mas užimtumas. 

2. Kirgizijos Respublika teikia paramą socialiai pažeidžiamoms gy- 
ventojų grupėms, garantuoja minimalų darbo užmokestį, darbo ir sveika- 
tos apsaugą. 

3. Kirgizijos Respublika plėtoja socialinių tarnybų, sveikatos priežiū- 
ros sistemą, nustato valstybines pensijas, išmokas ir kitas socialinio drau- 
dimo garantijas. 


10 straipsnis 
1. Valstybinė kalba Kirgizijos Respublikoje yra kirgizų kalba. 
2. Kirgizijos Respublikoje kaip oficiali kalba yra vartojama rusų kalba. 
3. Kirgizijos Respublika garantuoja visų etninių grupių, kurios sudaro 

Kirgizstano tautą, teisę išsaugoti savo gimtąją kalbą, sudaryti sąlygas jos 
mokymuisi ir plėtrai. 


11 straipsnis 

1. Kirgizijos Respublikos valstybės simboliai - vėliava, herbas, him- 
nas. Jų aprašymas ir oficialaus naudojimo tvarka yra nustatyti įstatymu. 

2. Kirgizijos sostinė yra Biškekas. 

3. Piniginis vienetas Kirgizijos Respublikoje yra somas. 


12 straipsnis 

1. Kirgizijos Respublikoje pripažįstama nuosavybės formų įvairovė ir 
garantuojama vienoda privačios, valstybinės, savivaldybių ir kitokios nuo- 
savybės formų teisinė apsauga. 

2. Nuosavybė yra neliečiama. Iš nieko negali būti savavališkai atimta 
jo nuosavybė. 

Prieš savininko valią nuosavybę paimti galima tik teismo sprendimu. 

Priverstinis turto paėmimas be teismo sprendimo leidžiamas įstatymo 
nustatytais atvejais, siekiant apsaugoti nacionalinį saugumą, viešąją tvarką, 
gyventojų sveikatą ir dorovę, kitų asmenų teises ir laisves. Tokio paėmimo 
teisėtumas turi būti privalomai nagrinėjamas teisme. 

Nuosavybės paėmimas visuomenės poreikiams, nustatytas įstatyme, 
gali būti įvykdytas teismo sprendimu, teisingai ir iš anksto užtikrinant to 
turto ir kitų nuostolių, padarytų paėmimo metu, vertės kompensavimą. 

3. Fiziniams ir juridiniams asmenins priklausančios nuosavybės pa- 
vertimas į valstybinę nuosavybę (nacionalizacija), atliekamas laikantis įsta- 
tymo, kompensuojant šio turto ir patirtų nuostolių vertę. 

4. Kirgizijos Respublika saugo savo piliečių ir juridinių asmenų nuo- 
savybę, taip pat savo nuosavybę, esančią kitų valstybių teritorijoje. 

5. Žemė, jos gelmės, oras, vanduo, miškai, augmenija ir gyvūnija 
bei kiti gamtos ištekliai yra išimtinė Kirgizijos Respublikos nuosavybė, 
naudojama siekiant išlaikyti bendrą ekologinę sistemą, kaip Kirgizijos 
žmonių gyvenimo ir veiklos pagrindą, jiems taikoma speciali valstybės 
apsauga. 

Žemė taip pat gali būti privačios, savivaldybių ir kitokios formos nuo- 
savybė, išskyrus ganyklas, kurios negali būti privati nuosavybė. 


384 


Kirgizijos Respublikos Konstitucija 


6. Savininkų nuosavybės teisių ir jų apsaugos garantijų įgyvendinimo 
ribos ir tvarka yra nustatyti įstatymu. 


13 straipsnis 

1. Kirgizijos Respublikos valstybės biudžetą sudaro respublikinis ir 
savivaldybių biudžetai, susidedantys iš pajamų ir išlaidų. 

2. Respublikinio ir savivaldybių biudžetų formavimo, tvirtinimo, vyk- 
dymo, taip pat jų vykdymo audito tvarką nustato įstatymas. Respublikinis 
biudžetas priimamas įstatymu, savivaldybių biudžetas - atitinkamų atsto- 
vaujamųjų institucijų sprendimu. 

3. Kirgizijos Respublikos teritorijoje veikia vieninga mokesčių sis- 
tema. Mokesčių nustatymo teisė priklauso Žogorku Kenešui. Įstatymai, 
nustatantys naujus mokesčius ir bloginantys mokesčių mokėtojų padėtį, 
atgaline tvarka netaikomi. 


14 straipsnis 

1. Kirgizijos Respublika neturi ekspansijos, agresijos ir teritorinių 
pretenzijų, sprendžiamų karine jėga, tikslų, atmeta valstybinio gyvenimo 
militarizavimą, valstybės ir jos veiklos pajungimą karo uždaviniams. Kirgi- 
zijos Respublikos ginkluotosios pajėgos formuojamos remiantis savigynos 
ir gynybinio pakankamumo principais. 

2. Teisė vykdyti karinius veiksmus, išskyrus agresijos prieš Kirgizsta- 
ną ir kitas šalis, susijusias kolektyvinės gynybos įsipareigojimais, atvejus, 
nepripažįstama. Leidimą Kirgizijos Respublikos kariuomenės dalinių ju- 
dėjimui už Kirgizstano ribų kiekvienu atveju priima Žogorku Kenešas ne 
mažiau kaip dviem trečdaliais visų deputatų balsų. 

3. Naudoti Kirgizijos Respublikos ginkluotąsias pajėgas siekiant vals- 
tybės vidinės politikos tikslų draudžiama. 

4. Kirgizijos Respublika siekia visuotinės ir teisingos taikos, abipu- 
siai naudingo bendradarbiavimo, taikaus globalių ir regioninių problemų 
sprendimo. 


15 straipsnis 
Nepaprastoji ir karo padėtis Kirgizijos Respublikoje gali būti įvesta 
Konstitucijos ir konstitucinių įstatymų nustatytais atvejais ir tvarka. 

ANTRASIS SKIRSNIS. Žmogaus ir piliečio teisės bei laisvės 
Pirmas skyrius. Pagrindinės teisės ir laisvės 


16 straipsnis 

1. Žmogaus teisės ir laisvės yra neatimamos ir priklauso kiekvienam 
nuo gimimo. 

Žmogaus teisės ir laisvės yra aukščiausia vertybė. Jos veikia tiesiogiai, 
nustato įstatymų leidžiamosios, vykdomosios ir vietos savivaldos instituci- 
jų veiklos prasmę ir turinį. 

2. Kirgizijos Respublika gerbia ir užtikrina žmogaus teises visiems as- 
menims, esantiems jos teritorijoje ir jos jurisdikcijoje. 

Niekas negali būti diskriminuojamas dėl lyties, rasės, kalbos, nega- 
lios, etninės priklausomybės, tikybos, amžiaus, politinių ar kitų įsitikini- 
mų, išsilavinimo, kilmės, turtinės ar kitokios padėties, taip pat ir dėl kitų 
aplinkybių. 

Diskriminacija nelaikomos specialios priemonės, nustatytos įstaty- 
mais ir skirtos įvairių socialinių grupių lygioms galimybėms užtikrinti pa- 
gal tarptautinius įsipareigojimus. 

3. Kirgizijos Respublikoje visi yra lygūs prieš įstatymą ir teismą. 

4. Kirgizijos Respublikoje vyrai ir moterys turi lygias teises ir laisves, 
lygias jų įgyvendinimo galimybes. 

5. Kirgizijos Respublikoje veikia geriausių vaiko interesų užtikrinimo 
principas. 


17 straipsnis 

Šioje Konstitucijoje įtvirtintos teisės ir laisvės nėra baigtinės ir neturi 
būti aiškinamos paneigiant ar menkinant kitas visuotinai pripažintas žmo- 
gaus ir piliečio teises ir laisves. 


18 straipsnis 
Kiekvienas turi teisę vykdyti bet kokius veiksmus ir veiklą, išskyrus 
draudžiamus šita Konstitucija ir įstatymais. 


19 straipsnis 

1. Užsienio valstybių piliečiai ir asmenys be pilietybės Kirgizijos Res- 
publikoje turi tokias pačias teises ir vykdo tokias pačias pareigas kaip Kir- 
gizijos Respublikos piliečiai, išskyrus atvejus, numatytus įstatymu arba 
tarptautine sutartimi, kurios dalyvė yra Kirgizijos Respublika. 

2. Pagal tarptautinius įsipareigojimus Kirgizijos Respublika suteikia 
prieglobstį užsienio piliečiams ir asmenims be pilietybės, persekiojamiems 
dėl politinių motyvų, taip pat dėl priežasčių, pažeidžiančių žmogaus teises 
ir laisves. 


20 straipsnis 

1. Kirgizijos Respublikoje neturi būti priimami įstatymai, panaikinan- 
tys ar mažinantys žmogaus ir piliečio teises bei laisves. 

2. Žmogaus teisės ir laisvės gali būti apribotos Konstitucijos ir įsta- 
tymų, siekiant apsaugoti nacionalinį saugumą, viešąją tvarką, apsaugoti 
žmonių sveikatą ar moralę, ginti kitų asmenų teises ir laisves. Taikomi ap- 
ribojimai turi būti proporcingi tikslams. 

Draudžiama priimti įstatymų įgyvendinamuosius aktus, ribojančius 
žmogaus ir piliečio teises bei laisves. 

3. Įstatymu negali būti nustatomi teisių ir laisvių apribojimai kitais 
tikslais ir didesniu laipsniu, negu numatyta Konstitucijoje. 

4. Negali būti jokių apribojimų šia Konstitucija nustatytoms drau- 
džiančioms garantijoms: 

1) dėl mirties bausmės, kankinimo ir kito nežmoniško, žiauraus ar 
žeminančio elgesio ar baudimo nenaudojimo; 

2) dėl medicininių, biologinių, psichologinių eksperimentų su žmo- 
nėmis atlikimo be jų savanoriško sutikimo, išreikšto ir patvirtinto tinkamu 
būdu; 

3) dėl vergovės, prekybos žmonėmis; 

4) dėl vaikų išnaudojimo darbe; 

5) dėl laisvės atėmimo nevykdant civilinių-teisinių įsipareigojimų; 

6) dėl baudžiamojo persekiojimo už informacijos, žeminančios as- 
mens garbę ir orumą, platinimą; 

7) dėl prievartos už reiškiamą nuomonę, religinių ir kitų įsitikinimų 
arba jų atsisakymo ; 

8) dėl priverstinio dalyvavimo taikiuose susirinkimuose; 

9) dėl privertimo nustatyti ir nurodyti savo etninį priklausomumą; 

10) dėl savavališko būsto atėmimo. 

5. Negali būti jokių ribojimų šia Konstitucija nustatytoms teisėms: 

1) humaniškam elgesiui ir kiekvieno žmogaus, kuriam yra atimta lais- 
vė, orumo gerbimui; 

2) prašymui dėl malonės ar bausmės sumažinimo; 

3) pakartotiniam bylos peržiūrėjimui aukštesnės instancijos teisme; 

4) laisvam minties ir nuomonės reiškimui; 

5) galimybei laisvai pasirinkti ir turėti religinius ar kitus įsitikinimus; 

6) laisvei nusistatyti ir nurodyti savo etninę priklausomybę; 

7) valstybės kompensacijai už žalą, padarytą neteisėtais valstybinių, 
vietos savivaldos institucijų ir jų pareigūnų, vykdant savo tarnybines par- 
eigas; 

8) teisminei gynybai; 

9) nemokamam pagrindinio ir vidurinio išsilavinimo įgijimui valsty- 
binėse švietimo įstaigose; 

10) laisvam piliečių grįžimui į Kirgizijos Respubliką 


Antras skyrius. Žmogaus teisės ir laisvės 


21 straipsnis 
Kiekvienas žmogus turi prigimtinę teisę į gyvybę. Iš nieko negali būti 
savavališkai atimta jo gyvybė. Mirties bausmė draudžiama. 


22 straipsnis 

1. Niekas negali būti kankinamas ir su juo kitaip nežmoniškai, žiauriai 
ar žeminančiai elgiamasi arba baudžiama. 

2. Kiekvienas, kuriam yra atimta laisvė, turi teisę į humanišką elgesį ir 
pagarbą Žmogaus orumui. 

3. Negalima atlikti medicinos, biologinių, psichologinių eksperimen- 
tų su žmonėmis be jų sutikimo, tinkamai išreikšto ir patikrinto. 


23 straipsnis 
1. Kirgizijos Respublikoje draudžiama vergija ir prekyba žmonėmis. 
2. Draudžiamas vaikų darbas. 
3. Draudžiamas priverstinis darbas, išskyrus karo, stichinių nelaimių 
ir kitų ekstremalių situacijų atvejus, taip pat vykdant teismo sprendimą. 
Priverstiniu darbu nėra laikomas įtraukimas į karinę, alternatyvią 
(nekarinę) tarnybą. 


24 straipsnis 

1. Kiekvienas žmogus turi teisę į laisvę ir asmens neliečiamybę. 

2. Niekam negali būti atimta laisvė tik pilietinės-teisinės pareigos ne- 
vykdymo pagrindu. 

3. Niekas negali būti suimtas, sulaikytas ar atimta laisvė, išskyrus teis- 
mo sprendimu ir tik įstatyme nustatytais pagrindais ir tvarka. 

4. Niekas negali būti sulaikytas ilgiau nei 48 valandas be teismo lei- 
dimo. 

Kiekvienas sulaikytasis nedelsiant ir visais atvejais iki pasibaigiant 48 
valandoms nuo sulaikymo momento turi būti pristatytas į teismą dėl jo 
suėmimo teisėtumo klausimo sprendimo. 

Kai kuriais atvejais įstatymais gali būti nustatytas trumpesnis sulaiky- 
mo terminas. 

Kiekvienas sulaikytasis turi teisę įstatymo nustatyta tvarka ir periodiš- 
kumu tikrinti sulaikymo teisėtumą. Jei išnyksta pagrindas, kuriuo remian- 
tis asmuo buvo sulaikytas, jis turėtų būti nedelsiant paleistas. 

5. Kiekvienam sulaikytam asmeniui turi būti nedelsiant pranešama 
apie sulaikymo priežastis, išaiškinamos ir užtikrinamos jo teisės, įskaitant 
teisę į medicininę apžiūrą ir gydytojo pagalbą. 

Nuo faktinio laisvės apribojimo asmeniui užtikrinamas saugumas, 
suteikiama galimybė gintis, naudoti kvalifikuotą advokato teisinę pagalbą, 
taip pat turėti gynėją. 


25 straipsnis 

1. Kiekvienas žmogus turi teisę į judėjimo laisvę, buveinės ir gyvena- 
mosios vietos Kirgizijos Respublikoje pasirinkimą. 

2. Kiekvienas žmogus turi teisę laisvai išvykti iš Kirgizijos Respublikos. 


26 straipsnis 

1. Kiekvienas laikomas nekaltu dėl nusikaltimo padarymo, kol jo kaltė 
nebus įrodyta įstatymų nustatyta tvarka ir nustatyta įsigaliojusiu teismo 
sprendimu. Šio principo pažeidimas yra pagrindas kreiptis į teismą dėl ma- 
terialinės ir moralinės žalos atlyginimo. 

2. Niekas neprivalo įrodinėti savo nekaltumo. Bet kokios abejonės dėl 
kaltumo aiškinamos kaltinamojo naudai. 

3. Niekas negali būti nuteistas tik jo paties prisipažinimo apie padary- 
tą nusikaltimą pagrindu. 

4. Įrodinėjimo našta baudžiamojoje byloje tenka prokurorui. Įrody- 
mai, gauti pažeidžiant įstatymą, negali būti naudojami siekiant pagrįsti 
kaltinimą ir priimti teisminį aktą. 

5. Niekas neprivalo liudyti prieš save, sutuoktinį(-ę) ir artimus gimi- 
naičius, kurių ratas nustatomas įstatymu. Įstatymu gali būti nustatomi ir 
kiti atleidimo nuo pareigos duoti parodymus atvejai. 

6. Kiekvienas turi teisę, kad įstatyme numatytais atvejais jų bylą nagri- 
nėtų teismas, kuriame dalyvautų prisiekusieji. 


27 straipsnis 

1. Kiekvienas nuteistasis, laikantis įstatymo, turi teisę į pakartotiną jo 
bylos nagrinėjimą aukštesnės instancijos teisme. 

2. Kiekvienas nuteistasis turi teisę prašyti malonės ar bausmės sušvel- 
ninimo. 

3. Niekas neprivalo pakartotinai, teisiškai atsakyti už tą patį nusikal- 
timą. 


28 straipsnis 

1. Įstatymas, nustatantis ar sunkinantis atsakomybę, neturi atgalinės 
galios. Niekas negali būti laikomas atsakingu už veiksmus, kurie jų pada- 
rymo metu nebuvo laikomi nusikalstama veika. Jeigu po nusikalstamos 
veikos padarymo atsakomybė už jį yra pašalinama arba sušvelninama, tai- 
komas naujasis įstatymas. 

2. Baudžiamasis įstatymas, nustatantis atsakomybę, nėra taikomas pa- 
gal analogiją. 


29 straipsnis 

1. Kiekvienas asmuo turi teisę į privatumą, teisę į garbės ir orumo 
apsaugą. 

2. Kiekvienas žmogus turi teisę į susirašinėjimo, telefoninių ir kitų po- 
kalbių, pašto, telegrafo, elektroninių ir kitų pranešimų slaptumą. Šių teisių 
apribojimas galimas tik laikantis įstatymo ir išimtinai teismo akto pagrin- 
du. 

3. Neleidžiamas konfidencialios informacijos, informacijos apie pri- 
vatų asmens gyvenimą rinkimas, saugojimas, naudojimas ir skleidimas 
informacijos be jo sutikimo, išskyrus atvejus, kai to reikalauja įstatymai. 

4. Kiekvienam garantuojama gynyba, taip pat ir teisminė dėl netin- 
kamo konfidencialios informacijos ir informacijos apie privatų asmens 
gyvenimą surinkimo, saugojimo, skleidimo, taip pat garantuojama teisė 
į materialinės ir moralinės žalos, sukeltos neteisėtais veiksmais, atlygi- 
nimą. 


30 straipsnis 
1. Kiekvienas turi teisę į būsto ir kitų objektų, priklausančių nuosavy- 

bės ar kita teise, neliečiamybę. Prieš žmogaus valią niekas negali patekti į 
jo namus ir kitus objektus. 

2. Kratos, poėmio, apžiūros ir kitų veiksmų atlikimas, taip pat valdžios 
atstovų patekimas į būstą ir kitus nuosavybės ar kita teise priklausančius 
objektus galimas tik teismo akto pagrindu. 

3. Įstatyme numatytais atvejais kratos, poėmio, apžiūros ir kitų veiks- 
mų atlikimas, valdžios atstovų patekimas į būstą ir kitus nuosavybės ar 
kita teise priklausančius objektus galimas ir be teismo akto. Tokių veiksmų 
teisėtumas ir pagrįstumas turi būti peržiūrėtas teismo. 

4. Šiame straipsnyje nustatytos garantijos ir apribojimai taip pat taiko- 
mi ir juridiniams asmenims. 


31 straipsnis 

1. Kiekvienas žmogus turi teisę į minties ir nuomonės laisvę. 

2. Kiekvienas turi teisę į saviraiškos laisvę, žodžio ir spaudos laisvę. 

3. Niekas negali būti verčiamas pareikšti savo nuomonę arba jos atsi- 
sakyti. 

4. Draudžiama tautinės, etninės, rasinės ar religinės neapykantos, ly- 
ties ir kitos socialinės kilmės propaganda, skatinanti diskriminaciją, prie- 
šiškumą arba smurtą. 


32 straipsnis 

1. Kiekvienam žmogui yra garantuojama sąžinės ir religijos laisvė. 

2. Kiekvienas žmogus turi teisę, atskirai ar kartu su kitais, išpažinti bet 
kurią religiją arba neišpažinti jokios religijos. 

3. Kiekvienas žmogus turi teisę laisvai pasirinkti ir turėti religinius ar 
kitus įsitikinimus. 

4. Niekas negali būti verčiamas išreikšti savo religinius ar kitus įsitiki- 
nimus arba jų atsisakyti. 


33 straipsnis 

1. Kiekvienas žmogus turi teisę į laisvę ieškoti, gauti, saugoti, naudoti 
ir skleisti informaciją žodžiu, raštu ar kitais būdais. 

2. Kiekvienas turi teisę susipažinti su valstybinės valdžios institucijų, 
vietos savivaldos institucijų, įstaigų ir organizacijų turima informaciją apie 
save. 

3. Kiekvienas žmogus turi teisę gauti informaciją apie valstybinės 
valdžios institucijų, vietos savivaldos institucijų ir jų pareigūnų, juridinių 

asmenų, kuriuose dalyvauja valstybės ir vietos savivaldos institucijos, taip 
pat tų organizacijų, kurios finansuojamos iš respublikinio ir savivaldybių 
biudžetų, veiklą. 

4. Kiekvienam žmogui yra garantuojama galimybė susipažinti su vals- 
tybės institucijų, vietos savivaldos ir jų pareigūnų turima informacija. In- 
formacijos suteikimo tvarka nustatoma įstatymu. 

5. Niekas negali būti patrauktas baudžiamojon atsakomybėn už infor- 
macijos diskredituojančios arba žeminančios garbę ir orumą, skleidimą. 


34 straipsnis 

1. Kiekvienas žmogus turi teisę į taikių susirinkimų laisvę. Niekas ne- 
gali būti verčiamas dalyvauti susirinkime. 

2. Siekiant užtikrinti taikų susirinkimą, kiekvienas asmuo turi teisę 
pateikti pranešimą valdžios institucijoms. 

Neleidžiamas taikių susirinkimų draudimas ir apribojimas, taip pat 
atsisakymas ją suteikti dėl tinkamo pranešimo apie taikių susirinkimų for- 
mos, turinio ir jo padavimo termino trūkumų. 

3. Taikių susirinkimų organizatoriai ir dalyviai nėra atsakingi už pra- 
nešimo apie taikų susirinkimą, jo formos, turinio ir pateikimo termino 
nesilaikymą. 


35 straipsnis 
Kiekvienas turi teisę į asociacijų laisvę. 


36 straipsnis 

1. Šeima - visuomenės pagrindas. Šeima, tėvystė, motinystė ir vaikys- 
tė - visos visuomenės ir jiems pirmumą teikiančios teisės rūpesčio objektai. 

2. Kiekvienas vaikas turi teisę į pakankamą gyvenimo lygį, būtiną jo 
fiziniam, protiniam, dvasiniam, doroviniam ir socialiniam vystymuisi. 

3. Atsakomybė už gyvenimo sąlygų, būtinų vaikui vystytis, užtikrini- 
mą tenka kiekvienam iš tėvų arba kitiems asmenims, auklėjantiems vaikus, 
pagal jų sugebėjimus ir finansines galimybes. 

4. Valstybė suteikia priežiūrą, auklėjimą ir švietimą našlaičiams ir vai- 
kams, likusiems be tėvų globos. 

5. Asmenys, sulaukę santuokinio amžiaus, turi teisę tuoktis ir kurti 
šeimą. Nė viena santuoka negali būti sudaryta be laisvo ir bendro besituo- 
kiančiųjų sutarimo. Santuoka registruojama valstybės. 

37 straipsnis 

1. Kirgizijos Respublikoje liaudies papročiai ir tradicijos, nepažei- 
džiančios žmogaus teisių ir laisvių, yra remiami valstybės. 

2. Pagarba vyresniems, rūpinimasis giminaičiais ir artimaisiais - kie- 
kvieno pareiga. 


38 straipsnis 


Kiekvienas žmogus turi teisę laisvai nustatyti ir nurodyti savo tautybę. 
Niekas negali būti verčiamas nustatyti ir nurodyti savo tautybę. 


39 straipsnis 

Kiekvienas žmogus turi teisę į kompensaciją už žalos, padarytos ne- 
teisėtais valstybės institucijų, vietos valdžios institucijų ir jų pareigūnų 
veiksmais, vykdant jiems pavestas tarnybines pareigas, atlyginimą. 


40 straipsnis 

1. Kiekvienam žmogui garantuojama teisminė jo teisių ir laisvių, nu- 
matytų šioje Konstitucijoje, įstatymuose, tarptautinėse Kirgizijos Respu- 
blikos ratifikuotose sutartyse, visuotinai pripažintuose principuose ir tarp- 
tautinės teisės normose, gynyba. 

Valstybė užtikrina ikiteisminių ir neteisminių žmogaus ir piliečių tei- 
sių ir laisvių gynimo metodų, formų ir būdų vystymąsi. 

2. Kiekvienas žmogus turi teisę ginti savo teises ir laisves visais būdais, 
kurių nedraudžia įstatymai. 

3. Kiekvienas turi teisę į kvalifikuotą teisinę pagalbą. Įstatymų numa- 
tytais atvejais teisinė pagalba teikiama valstybės. 


41 straipsnis 

1. Kiekvienas asmuo turi teisę kreiptis į valstybinės valdžios institu- 
cijas, vietos savivaldos institucijas ir jų pareigūnus, kurie privalo pateikti 
motyvuotą atsakymą per įstatyme nustatytą laikotarpį. 

2. Kiekvienas asmuo turi teisę, laikantis tarptautinių sutarčių, kreiptis 
į tarptautines Žmogaus teises ir laisves ginančias institucijas. Tuo atveju, 
kai minėtos institucijos pripažįsta, kad asmenų teisės ir laisvės buvo pa- 
žeistos, Kirgizijos Respublika imasi priemonių jas atkurti ir / arba atlygina 
padarytą žalą. 

42 straipsnis 

1. Kiekvienas žmogus turi teisę turėti ir naudoti savo nuosavybę bei 
disponuoti savo veiklos rezultatais. 

2. Kiekvienas turi teisę į ekonominę laisvę, laisvą savo sugebėjimų 
ir turto naudojimą bet kokioje ekonominėje įstatymų neuždraustoje vei- 
loje. 

3. Kiekvienas žmogus turi teisę į darbo laisvę, teisę disponuoti savo 
sugebėjimais dirbti, profesijos ir užimtumo rūšies pasirinkimą, saugą ir 
darbo sąlygas, atitinkančias saugumo ir higienos reikalavimus, taip pat tei- 
sę už atliekamą darbą gauti atlyginimą, ne mažesnį nei įstatymais nustaty- 
tas minimalus darbo užmokestis. 


43 straipsnis 
Kiekvienas žmogus turi teisę streikuoti. 


44 straipsnis 

1. Kiekvienas žmogus turi teisę į poilsį. 

2. Maksimali darbo laiko trukmė, minimalus savaitės poilsis ir moka- 
mos kasmetinės atostogos, taip pat kitos pagrindinės teisę į poilsį laiduo- 
jančios sąlygos nustatomos įstatymais. 


45 straipsnis 

1. Kiekvienas žmogus turi teisę į mokslą. 

2. Pagrindinis ugdymas yra privalomas. 

Kiekvienas žmogus turi teisę gauti nemokamą bendrąjį pagrindinį ir 
vidurinį išsilavinimą valstybinėse švietimo įstaigose. 

3. Valstybė sudaro sąlygas kiekvienam mokytis valstybinės, oficialios 
ir vienos tarptautinės kalbos, pradedant nuo ikimokyklinio ugdymo iki 
pagrindinio išsilavinimo. 

4. Valstybė sudaro sąlygas valstybinių, savivaldos ir privačių mokymo 
įstaigų plėtrai. 

5. Valstybė sudaro sąlygas kūno kultūros ir sporto plėtrai. 


46 straipsnis 

1. Kiekvienas žmogus turi teisę į būstą. 

2. Iš nieko savavališkai negali būti atimtas būstas. 

3. Valstybinės valdžios ir vietos savivaldos institucijos skatina būsto 
statybas, sudaro sąlygas įgyvendinti teisę į būstą. 

4. Neturtingiems ir kitiems skurstantiems asmenims būstą užtikrina 
nemokamai arba už prieinamą kainą iš valstybės, savivaldos ir kitų būsto 
fondų ar socialinių institucijų įstatymų nustatytais pagrindais ir tvarka. 


47 straipsnis 

1. Kiekvienas žmogus turi teisę į sveikatos apsaugą. 

2. Valstybė kiekvienam sudaro sąlygas į medicinos priežiūrą ir ima- 
si priemonių plėtoti valstybinį, savivaldos ir privatų sveikatos priežiūros 
sektorių. 

3. Nemokama sveikatos priežiūra, taip pat sveikatos priežiūros pa- 
slaugos lengvatinėmis sąlygomis įgyvendinamos įstatymų nustatytų vals- 
tybinių garantijų apimtimi. 

4. Pareigūnų veiksmai nuslepiant faktus ir aplinkybes, kurios kelia 
grėsmę žmonių gyvybei ir sveikatai, užtraukia įstatymuose numatytą at- 
sakomybę. 


48 straipsnis 

1. Kiekvienas turi teisę į sveiką gyvenimo būdą ir sveiką aplinką. 

2. Kiekvienas žmogus turi teisę į kompensaciją už žalą, padarytą jų 
sveikatai ar turtui dėl veiksmų aplinkos valdymo srityje. 

3. Kiekvienas privalo atsakingai rūpintis supančia gamta, augmenija 
ir gyvūnija. 
49 straipsnis 

1. Kiekvienam žmogui yra garantuojama literatūros, meno, mokslo, 
technikos ir kitų tipų kūrybinių sričių laisvė, mokymas. 

2. Kiekvienas žmogus turi teisę dalyvauti kultūriniame gyvenime ir 
susipažinti su kultūrinėmis vertybėmis. 

Valstybė užtikrina istorinių paminklų ir kitų kultūros paveldo objektų 
išsaugojimą. 

3. Intelektinė nuosavybė yra saugoma įstatymo. 


Trečiasis skyrius. Pilietybė. Pilietinės teisės ir pareigos 


50 straipsnis 

1. Piliečiui turima pilietybė suteikia teises ir pareigas. 

2. Nė vienam piliečiui negali būti atimta jo pilietybė ir teisė keisti savo 
pilietybę. Asmenims, kurie yra Kirgizijos Respublikos piliečiai, kitos vals- 

tybės pilietybė pripažįstama laikantis įstatymų ir Kirgizijos Respublikos 
ratifikuotų tarptautinių sutarčių. 

3. Kirgizai, gyvenantys ne Kirgizijos Respublikoje, neatsižvelgiant į 
kitos valstybės pilietybės turėjimą, turi teisę gauti Kirgizijos Respublikos 
pilietybę supaprastinta tvarka. 

Kirgizijos Respublikos pilietybės suteikimo tvarka ir sąlygos nustato- 
mos pagal įstatymus. 

4. Pilietis negali būti išsiųstas iš respublikos ribų ar išduotas kitai vals- 
tybei. 

5. Kirgizijos Respublika garantuoja savo piliečiams apsaugą ir globą 
užsienyje. 


51 straipsnis 
Piliečiai turi teisę laisvai grįžti į Kirgizijos Respubliką. 


52 straipsnis 

1. Piliečiai turi teisę: 

1) dalyvauti įstatymų svarstymo ir priėmimo, respublikinių ir vietinės 
reikšmės sprendimų priėmimo procese; 

2) pagal šios Konstitucijos ir įstatymų nustatytą tvarką rinkti ir būti 
išrinkti į valstybinės valdžios ir vietos savivaldos institucijas; 

3) konstitucinio įstatymo nustatyta tvarka dalyvauti referendume. 

2. Piliečiai turi teisę šaukti Liaudies kurultajų (susirinkimą)* klausi- 
mais, turinčiais valstybinę ir visuomeninę reikšmę. 

Liaudies kurultajų sprendimas kaip rekomendacija siunčiamas į ati- 
tinkamas institucijas. 

Liaudies kurultajų organizavimo tvarką nustato įstatymai. 

3. Piliečiai turi teisę dalyvauti formuojant respublikinį ir savivaldos 
biudžetus, taip pat turi teisę gauti informaciją apie faktiškas biudžeto iš- 
laidas. 

4. Piliečiai turi lygias teises ir galimybes tapti valstybės ir savivaldybės 
tarnautojais, įstatymų nustatyta tvarka kilti karjeros laiptais. 

5. Kirgizijos Respublikos piliečiai, kurie turi kitą pilietybę, neturi tei- 
sės užimti politinių valstybės pareigų bei eiti teisėjo pareigas. Šis apriboji- 
mas gali būti nustatytas ir kitoms valstybinėms pareigoms. 





* Kurultajus - mongolų ir kai kurių tiurkų tautų (taip pat ir kirgizų) tradicijoje - liaudies 
atstovaujamoji institucija, visaliaudinė sueiga, į kurią paprastai rinkdavosi diduomenė 


spręsti pagrindinių valstybinių reikalų. 

53 straipsnis 

1. Piliečiams įstatymų nustatyta tvarka garantuojama socialinė sauga 
senatvėje, ligos ir negalios, maitintojo netekimo atvejais. 

2. Pensijos, socialinė pagalba pagal valstybės ekonomines galimybes 
užtikrina ne mažesnį nei įstatymais nustatytą pragyvenimo minimumą. 

3. Skatinamas savanoriškas socialinis draudimas, papildomų sociali- 
nio aprūpinimo ir labdaros formų sukūrimas. 

4. Valstybės socialinė veikla neturi imtis valstybinės globos formų, ri- 
bojančių piliečių ekonominę laisvę, veiklą ir galimybes pačiam siekti eko- 
nominės gerovės sau ir savo šeimai. 


54 straipsnis 
Įstatymų nustatyta tvarka valstybė skatina piliečių profesinį tobulėjimą. 


55 straipsnis 
Įstatymų numatytais atvejais ir tvarka piliečiai privalo mokėti visus 
mokesčius ir rinkliavas. 


56 straipsnis 

1. Šalies gynyba - šventa piliečių prievolė ir pareiga. 

2. Piliečių atleidimo nuo karinės tarnybos arba jos pakeitimo alterna- 
tyvia (nekarine) tarnyba pagrindai ir tvarka nustatomi įstatymais. 


57 straipsnis 

Advokatūros, kaip savivaldžios profesinės advokatų bendruomenės 
organizacija ir veikla, taip pat advokatų teisės, pareigos ir atsakomybė nu- 
statoma įstatymu. 


58 straipsnis 

Neteisminiams ginčams, kylantiems iš civilinių teisinių santykių, 
spręsti gali būti steigiami arbitražo teismai. Arbitražo teismų įgaliojimai, 
formavimo tvarka ir veikla nustatoma įstatymu. 


59 straipsnis 
Kirgizijos Respublikoje piliečiai turi teisę steigti aksakalų teismus“. 





* Aksakalas (tiurkų kalboje ak - baltas, sakal - barzda) - Vidurio Azijoje giminės galva, 
seniūnas ar gerbiamas pagyvenęs žmogus. Aksakalais vadinami seniausi ir išmintin- 
giausi bendruomenių nariai. 

Aksakalų teismų steigimo tvarka, jų įgaliojimai ir veikla yra apibrėžiama 
įstatymu. 


TREČIAS SKIRSNIS. Kirgizijos Respublikos Prezidentas 


60 straipsnis 
1. Prezidentas yra valstybės vadovas. 
2. Prezidentas įkūnija tautos ir valstybinės valdžios vienybę. 


61 straipsnis 

1. Prezidentas Kirgizijos Respublikos piliečių renkamas šešeriems 
metams. 

2. Tas pats asmuo negali būti išrinktas Prezidentu du kartus. 


62 straipsnis 

1. Prezidentu gali būti išrinktas ne jaunesnis kaip 35 ir ne vyresnis nei 
70 metų Kirgizijos Respublikos pilietis, mokantis valstybinę kalbą ir gyve- 
nantis šalyje ne mažiau kaip 15 metų. 

2. Kandidatų į Prezidentus skaičius neribojamas. Kandidatas į Prezi- 
dentus gali būti įregistruotas asmuo, surinkęs ne mažiau nei 30 000 rinkėjų 
parašų. 

Prezidento rinkimo tvarka yra nustatyta konstituciniame įstatyme. 


63 straipsnis 

1. Pradėdamas eiti savo pareigas Prezidentas prisiekia Kirgizijos tautai. 

2. Prezidento įgaliojimai baigiasi po to, kai pareigas pradeda eiti iš- 
rinktas naujasis Prezidentas. 

3. Prezidentas savo įgaliojimų įgyvendinimo laikui sustabdo narystę 
politinėje partijoje ir nutraukia bet kokius veiksmus, susijusius su politinių 
partijų veikla. 


64 straipsnis 

1. Prezidentas: 

1) šioje Konstitucijoje nustatytais atvejais skelbia rinkimus į Žogorku 
Kenešą; šioje Konstitucijoje nustatytais atvejais priima sprendimą sušaukti 
pirmalaikius rinkimus į Žogorku Kenešą; 

2) skelbia rinkimus į vietos kenešus“; įstatymų numatytais atvejais ir 
tvarka įgyvendina vietos kenešų paleidimą. 

2. Prezidentas: 

1) pasirašo ir skelbia įstatymus, grąžina įstatymus su prieštaravimais 
Žogorku Kenešui; 

2) būtinais atvejais turi teisę sušaukti neeilinę Žogorku Kenešo sesiją 
ir nustatyti spręstinus klausimus; 

3) turi teisę pasisakyti Žogorku Kenešo posėdžiuose. 

3. Prezidentas: 

1) Teisėjų atrankos tarybos siūlymu Žogorku Kenešui teikia kandida- 
tūras į Aukščiausiojo Teismo teisėjų pareigas; 

2) Teisėjų atrankos tarybos siūlymu Žogorku Kenešui teikia siūlymus 
atleisti iš Aukščiausiojo Teismo teisėjų pareigų; 

3) Teisėjų atrankos tarybos siūlymu skiria į pareigas vietos teismų tei- 
sėjus; 

4) Teisėjų atrankos tarybos siūlymu konstitucinio įstatymo numaty- 
tais atvejais atleidžia iš pareigų vietos teismų teisėjus. 

4. Prezidentas: 

1) Žogorku Kenešo sutikimu skiria į pareigas generalinį prokurorą; 
įstatymo nustatytais atvejais atleidžia iš pareigų generalinį prokurorą ne 
mažiau kaip vieno trečdalio visų Žogorku Kenešo deputatų sutikimu arba 
vieno trečdalio visų Žogorku Kenešo deputatų iniciatyva, kurią palaiko du 
trečdaliai Žogorku Kenešo deputatų; 

2) skiria į pareigas ir atleidžia iš pareigų Vyriausybės narius - valsty- 
binių institucijų vadovus, atsakingus už gynybą, nacionalinį saugumą, taip 
pat jų pavaduotojus. 

5. Prezidentas: 

1) teikia Žogorku Kenešui kandidatą rinkti nacionalinio banko pir- 
mininku; įstatymų numatytais atvejais Nacionalinio banko pirmininko 
siūlymu skiria pirmininko pavaduotojus ir Nacionalinio banko valdybos 
narius, atleidžia juos iš pareigų; 

2) teikia Žogorku Kenešui rinkti ir atleisti iš pareigų vieną trečdalį 
Centrinės rinkimų ir referendumų vykdymo komisijos kandidatūrų; 

3) teikia Žogorku Kenešui rinkti ir atleisti iš pareigų vieną trečdalį 
Nacionalinio banko valdybos kandidatūrų; 

4) įstatymų numatytais atvejais skiria į pareigas ir atleidžia iš pareigų 





“ Vietos kenešas - vietos tarybos. 


399 


PASAULIO VALSTYBIŲ KONSTITUCIJOS | Kirgizijos Respublika 


Nacionalinio banko valdybos pirmininką iš Žogorku Kenešo išrinktų Na- 
cionalinio banko valdybos narių. 

6. Prezidentas: 

1) atstovauja Kirgizijos Respublikai šalies viduje ir už jos ribų; 

2) veda derybas ir suderinus su Ministru Pirmininku pasirašo tarp- 
tautines sutartis, turi teisę perduoti nurodytus įgaliojimus Ministrui Pir- 
mininkui, Vyriausybės nariams, kitiems kabineto nariams ir kitiems pa- 
reigūnams; 

3) pasirašo ratifikuotus dokumentus ir dokumentus dėl prisijungimo; 

4) suderinęs su Ministru Pirmininku skiria Kirgizijos Respublikos 
diplomatinių atstovybių vadovus užsienio šalyse ir nuolatinius atstovus 
tarptautinėse organizacijose; juos atšaukia; priima užsienio valstybių di- 
plomatinių atstovybių vadovų įgaliojamuosius ir atšaukiamuosius raštus. 

7. Prezidentas sprendžia klausimus dėl pilietybės suteikimo ir piliety- 
bės atėmimo Kirgizijos Respublikoje. 

8. Prezidentas yra vyriausiasis Kirgizijos Respublikos kariuomenės 
vadas, nustato, skiria ir atleidžia aukščiausius Kirgizijos Respublikos ka- 
riuomenės vadus. 

9. Prezidentas: 

1 ) vadovauja gynybos tarybai, formuojamai laikantis įstatymo; 

2) esant pagrindams, numatytiems konstituciniame įstatyme, perspė- 
ja apie galimybę įvesti nepaprastąją padėtį, o esant būtinybei įvesti ją ats- 
kirose vietovėse be išankstinio paskelbimo, apie tai nedelsiant pranešant 
Žogorku Kenešui; 

3) skelbia bendrąją arba dalinę mobilizaciją; skelbia karo padėtį agre- 
sijos ar tiesioginės agresijos grėsmės Kirgizijos Respublikai atveju ir ne- 
delsdamas pateikia šį klausimą svarstyti Žogorku Kenešui; 

4) šalies gynybos bei piliečių saugumo interesais skelbia karo padėtį ir 
nedelsdamas pateikia šį klausimą svarstyti Žogorku Kenešui. 

10. Prezidentas: 

1) apdovanoja Kirgizijos Respublikos valstybiniais apdovanojimais; 

2) suteikia Kirgizijos Respublikos garbės vardus; 

3) suteikia aukščiausius karinius laipsnius, diplomatinius rangus ir ki- 
tus specialius laipsnius; 

4) teikia malonę; 

5) nustato savo administracijos struktūrą, tvirtina jos įstatus ir skiria 
vadovą. 

11. Prezidentas įgyvendina kitus šioje Konstitucijoje numatytus įga- 
liojimus. 


65 straipsnis 

Prezidentas įgyvendina savo įgaliojimus per priimamus įsakymus ir 
potvarkius, kurie yra privalomi vykdyti visoje Kirgizijos Respublikos te- 
ritorijoje. 

66 straipsnis 

1. Prezidento įgaliojimai gali nutrūkti anksčiau laiko jam atsistatydi- 
nus, nušalinus jį nuo pareigų šioje Konstitucijoje numatyta tvarka, taip pat 
negalint eiti pareigų dėl ligos ar mirties atveju. 

2. Kai Prezidentas negali eiti savo pareigų dėl ligos, Žogorku Kenešas, 
remdamasis jo sudaryta valstybinės medicinos komisijos išvadomis, ne 
mažiau kaip dviem trečdaliais visų Žogorku Kenešo deputatų balsų priima 
sprendimą atleisti Prezidentą iš pareigų. 


67 straipsnis 

1. Prezidentas gali būti patrauktas baudžiamojon atsakomybėn atleis- 
tas iš pareigų. 

2. Prezidentas gali būti pašalintas iš pareigų tik dėl Žogorku Kenešo 
pareikšto kaltinimo dėl nusikaltimo, kurį savo išvada patvirtino generali- 
nis prokuroras, jog Prezidento veiksmuose nustatyta nusikalstamos vei- 
klos požymių. 

3. Žogorku Kenešo sprendimas pareikšti Prezidentui kaltinimus dėl 
jo pašalinimo iš pareigų turi būti priimamas visų Žogorku Kenešo deputa- 
tų balsų dauguma esant vienam trečdaliui visų Žogorku Kenešo deputatų 
iniciatyvai ir esant specialios komisijos, suformuotos Žogorku Kenešo, iš- 
vadoms. 

4. Žogorku Kenešo sprendimas pašalinti Prezidentą iš pareigų turi 
būti priimtas ne mažiau nei dviem trečdaliais visų Žogorku Kenešo de- 
putatų balsų dauguma ne vėliau kaip per tris mėnesius po to, kai buvo pa- 
reikšti kaltinimai Prezidentui. Jei per šį laikotarpį Žogorku Kenešas spren- 
dimo nepriims, kaltinimai bus atmesti. 


68 straipsnis 
1. Išankstinio Prezidento įgaliojimų nutrūkimo atvejais dėl šioje 
Konstitucijoje numatytų priežasčių jo įgaliojimus, kol bus išrinktas naujas 

Prezidentas, vykdo Žogorku Kenešo Toraga". Tuo atveju, kai Žogorku Ke- 
nešo Toragai nėra galimybių eiti Prezidento pareigų, Prezidento pareigas 
eina Ministras Pirmininkas. 

Priešlaikiniai Prezidento rinkimai šaukiami per tris mėnesius nuo 
Prezidento įgaliojimų nutrūkimo dienos. 

2. Prezidento pareigas einantis pareigūnas neturi teisės paskelbti 
priešlaikinių rinkimų į Žogorku Kenešą, atstatydinti Vyriausybės. 


69 straipsnis 

1. Visi buvę prezidentai, išskyrus atleistą iš pareigų Prezidentą, šios 
Konstitucijos 67 straipsnyje numatyta tvarka turi Kirgizijos Respublikos 
eksprezidento titulą. 

2. Eksprezidento statusą nustato įstatymai. 


KETVIRTASIS SKIRSNIS. Kirgizijos Respublikos įstatymų 
leidžiamoji valdžia 


Pirmasis skyrius. Žogorku Kenešas 


70 straipsnis 

1. Žogorku Kenešas - Kirgizijos Respublikos parlamentas - yra aukš- 
čiausioji atstovaujamoji institucija, pagal savo įgaliojimus įgyvendinanti 
įstatymų leidžiamąją valdžią ir kontrolės funkcijas. 

2. Žogorku Kenešą sudaro 120 narių, pagal proporcinę sistemą renka- 
mų penkerių metų kadencijai. 

Pagal politinių partijų rinkimų rezultatus parlamente gali būti sutei- 
kiama ne daugiau kaip 65 deputatų mandatai. 

Žogorku Kenešo deputatu gali būti išrinktas Kirgizijos Respublikos 
pilietis, rinkimų dieną sulaukęs 21metų, turintis balsavimo teisę. 

Žogorku Kenešo deputatų rinkimų tvarką, įskaitant pateikimo į parla- 
mentą rinkimų ribą, nustato konstitucinis įstatymas. 

3. Žogorku Kenešo deputatai jungiasi į frakcijas. 

Parlamentine dauguma laikoma frakcija ar frakcijų koalicija, oficialiai 
paskelbusi apie frakcijų koalicijos sudarymą Žogorku Keneše, turinti dau- 
giau kaip pusę deputatų mandatų. 





7  Žogorku Kenešo Toraga - Žogorku Kenešo Pirmininkas, t. y. parlamento pirmininkas. 

Parlamentinė opozicija laikoma frakcija ar frakcijos, nepatenkančios į 
parlamentinę daugumą ir paskelbusios apie savo opoziciją. 


71 straipsnis 

1. Žogorku Kenešas į savo pirmąją sesiją renkasi ne vėliau kaip per 15 
dienų po rinkimų rezultatų paskelbimo. 

2. Pirmąjį Žogorku Kenešo posėdį atidaro pagal amžių vyriausias Žo- 
gorku Kenešo deputatas. 

3. Nuo pirmojo Žogorku Kenešo posėdžio momento baigiasi ankstes- 
nio Žogorku Kenešo įgaliojimai. 

4. Žogorku Kenešo deputatų įgaliojimai prasideda nuo priesaikos pri- 
ėmimo dienos. 


72 straipsnis 

1. Žogorku Kenešo deputatas negali būti persekiojamas už pasisaky- 
mus, susijusius su jo deputatine veikla arba už balsavimo rezultatus Žogor- 
ku Keneše. Patraukti Žogorku Kenešo deputatą baudžiamojon atsakomy- 
bėn yra galima turint visų deputatų balsų daugumą, išskyrus labai sunkių 
nusikaltimų padarymo atvejais. 

2. Žogorku Kenešo deputatas parlamentinės veiklos negali derinti su 
kita valstybine ar savivaldos tarnyba, negali užsiimti ūkine komercine vei- 
kla, būti komercinės organizacijos valdymo organo arba stebėtojų tarybos 
narys. 

Parlamento deputatas gali užsiimti mokslo, pedagogine ir kita kūry- 
bine veikla. 


73 straipsnis 

1. Žogorku Kenešo deputatas nėra saistomas imperatyvaus mandato. 
Deputato atšaukimas negalimas. 

2. Žogorku Kenešo deputato įgaliojimai baigiasi kartu su atitinkamo 
šaukimo Žogorku Kenešo veiklos nutraukimu. 

3. Žogorku Kenešo deputato įgaliojimai, be šio straipsnio 2 dalyje nu- 
matyto pagrindo, anksčiau laiko baigiasi šiais atvejais: 

1) pateikiamas rašytinis pareiškimas dėl atsistatydinimo arba išėjimo 
iš frakcijos; 

2) atsisakoma pilietybės arba įgyjama kitos valstybės pilietybė; 

3) įsidarbinama su deputato įgaliojimais nesusijusiame darbe ar ne- 
nustojama dirbti tokio darbo; 

4) pripažinus rinkimus negaliojančiais; 

5) išvykstant nuolat gyventi iš Kirgizijos Respublikos; teismui pripa- 
žinus deputatą neveiksniu; 

6) deputato atžvilgiu įsiteisėjus apkaltinamajam nuosprendžiui; 

7) Žogorku Kenešo posėdžiuose be pateisinamos priežasties nedaly- 
vaujant daugiau kaip 30 vienos sesijos darbo dienų; 

8) įsigaliojus teismo sprendimui, kuriuo deputatas paskelbiamas din- 
gusiu be žinios arba pripažįstamas mirusiu; 

9) deputato mirtis. 

Priešlaikinis deputato įgaliojimų nutraukimas galimas nurodytais 
pagrindais Centrinės rinkimų ir referendumų komisijos sprendimu, pri- 
imamu ne vėliau kaip per 30 kalendorinių dienų nuo pagrindo atsiradimo 
dienos. 

4. Rinkimų dėl laisvo mandato, atsiradusio dėl priešlaikinio deputato 
įgaliojimų nutraukimo, tvarka nustatoma konstituciniu įstatymu. 


Antrasis skyrius. Žogorku Kenešo įgaliojimai 


74 straipsnis 

1. Žogorku Kenešas: 

1) priima įstatymą dėl referendumo skelbimo; 

2) paskiria Prezidento rinkimus. 

2. Žogorku Kenešas: 

1) keičia šią Konstituciją; 

2) leidžia įstatymus; 

3) įstatymo nustatyta tvarka ratifikuoja ir denonsuoja tarptautines su- 
tartis; 

4) sprendžia klausimus dėl valstybinių Kirgizijos Respublikos sienų 
pakeitimo; 

5) tvirtina valstybės biudžetą ir jo įgyvendinimo ataskaitas; 

6) sprendžia klausimus dėl Kirgizijos Respublikos administracinės- 
teritorinės sandaros; 

7) priima amnestijos aktus. 

3. Žogorku Kenešas: 

1) tvirtina Vyriausybės veiklos programą, nustato Vyriausybės struk- 
tūrą ir sudėtį, išskyrus Vyriausybės narius - valstybinių institucijų, atsa- 
kingų už gynybą ir nacionalinį saugumą, vadovus; 

2) tvirtina Vyriausybės parengtas nacionalines Kirgizijos Respublikos 
plėtros programas; 

3) priima sprendimus dėl pasitikėjimo Vyriausybe; 

4) priima sprendimus dėl nepasitikėjimo Vyriausybe pareiškimo. 

4. Žogorku Kenešas: 

1) Prezidento teikimu renka Aukščiausiojo Teismo teisėjus; konsti- 
tucinio įstatymo nustatytais atvejais, Prezidento teikimu, atleidžia juos iš 
pareigų; 

2) įstatymo nustatyta tvarka tvirtina teisėjų atrankos Tarybos sudėtį; 

3) Prezidento teikimu renka Nacionalinio banko pirmininką; įstaty- 
mo nustatytais atvejais atleidžia jį iš pareigų; 

4) renka Centrinės rinkimų ir referendumų komisijos narius: trečda- 
lis komisijos - Prezidento teikimu, trečdalis - parlamentinės daugumos ir 
trečdalis - parlamentinės opozicijos teikimu; įstatymų nustatytais atvejais 
atleidžia juos iš pareigų; 

5) renka Audito rūmų narius: trečdalis sudėties - Prezidento teikimu, 
trečdalis - parlamentinės daugumos ir trečdalis - parlamentinės opozici- 
jos teikimu; įstatymų nustatytais atvejais atleidžia juos iš pareigų; 

6) įstatymų nustatytais atvejais renka, atleidžia iš pareigų ombudsme- 
ną; duoda sutikimą jį patraukti baudžiamojon atsakomybėn; 

7) renka ir įstatymų numatytais atvejais ombudsmeno pirmininko tei- 
kimu atleidžia ombudsmeno pirmininko pavaduotoją; duoda sutikimą jį 
patraukti baudžiamojon atsakomybėn; 

8) duoda sutikimą skirti generalinį prokurorą; duoda sutikimą patrauk- 
ti jį baudžiamojon atsakomybėn; esant ne mažiau kaip trečdaliui visų Žo- 
gorku Kenešo deputatų balsų duoda sutikimą atleisti generalinį prokurorą; 

9) ne mažiau kaip dviejų trečdalių visų deputatų balsų daugumos ini- 
ciatyva įstatymo nustatytais atvejais atleidžia generalinį prokurorą iš par- 
eigų. 

5. Žogorku Kenešas: 

1) konstitucinio įstatymo numatytais atvejais ir tvarka įveda nepapras- 
tąją padėtį; tvirtina arba panaikina Prezidento dekretus dėl šio klausimo; 

2) sprendžia karo ir taikos klausimus; įveda karo padėtį; skelbia karą; 
tvirtina arba panaikina Prezidento dekretus šiais klausimais; 

3) priima sprendimą dėl Kirgizijos Respublikos ginkluotųjų pajėgų 
naudojimo užsienyje, kai reikia vykdyti tarptautinius sutartinius įsiparei- 
gojimus palaikant taiką ir saugumą; 

4) nustato karinius laipsnius, diplomatinius rangus ir kitus Kirgizijos 
Respublikos specialius laipsnius; 

5) nustato Kirgizijos Respublikos valstybinius apdovanojimus ir gar- 
bės vardus. 

6. Žogorku Kenešas: 

1) išklauso Prezidento, užsienio valstybių, tarptautinių organizacijų 
atstovų kalbą; 

2) išklauso metinę ombudsmeno ataskaitą; 

3) išklauso metines Ministro Pirmininko, generalinio prokuroro, Na- 
cionalinio banko pirmininko, Audito rūmų pirmininko ataskaitas. 

7. Žogorku Kenešas šios Konstitucijos nustatyta tvarka inicijuoja 
Prezidento apkaltą; priima sprendimą dėl Prezidento pašalinimo iš pa- 
reigų. 

8. Šiame straipsnyje nurodytų pareigūnų metinės ataskaitos išklau- 
somos, vadovaujantis šios Konstitucijos nuostatomis bei remiantis vals- 
tybinių institucijų ir jų pareigūnų nepriklausomumo bei savarankiškumo 
principais. 

9. Žogorku Kenešas turi kitus šioje Konstitucijoje numatytus įgalio- 
jimus. 


75 straipsnis 

1. Žogorku Kenešas iš savo narių renka Žogorku Kenešo Pirminnką 
ir jo pavaduotojus. 

Žogorku Kenešo Torago pavaduotojų rinkimų skaičius bei jų išrinki- 
mo tvarka užtikrinama taip, kad būtų išrinkti parlamento opozicijai atsto- 
vaujantys Žogorku Kenešo deputatai. 

2. Žogorku Kenešo Pirmininkas: 

1) veda Žogorku Kenešo posėdžius; 

2) užtikrina bendrą vadovavimą rengiant klausimus svarstyti Žogor- 
ku Kenešo posėdžiuose; 

3) pasirašo Žogorku Kenešo priimtus aktus; 

4) atstovauja Žogorku Kenešui Kirgizijos Respublikoje ir užsienyje, 
užtikrina Žogorku Kenešo bendradarbiavimą su Prezidentu, Vyriausybe, 
teisminės valdžios ir vietos savivaldos institucijomis; 

5) įgyvendina Žogorku Kenešo veiklos bendrą vadovavimą ir kontrolę; 

6) vykdo kitus Žogorku Kenešo reglamento numatytus įgaliojimus, 
organizuojant Žogorku Kenešo veiklą. 

3. Žogorku Kenešo Toraga yra renkamas slaptu balsavimu visų Žogor- 
ku Kenešo deputatų balsų dauguma 

Žogorku Kenešo Toraga atskaitingas Žogorku Kenešui ir jo sprendi- 
mu, priimtu ne mažiau kaip dviejų trečdalių visų Žogorku Kenešo deputa- 
tų balsų dauguma, gali būti atšauktas. 


76 straipsnis 

1. Žogorku Keneše iš deputatų sudaromi komitetai, taip pat laikino- 
sios komisijos; formuojamos jų sudėtys; Biudžeto ir Teisėtvarkos komitetų 
pirmininkai skiriami iš parlamentinės opozicijos. 

2. Žogorku Kenešo komitetai rengia ir preliminariai svarsto klausi- 
mus, priskirtus Žogorku Kenešo įgaliojimams, kontroliuoja, kaip įgyven- 
dinami Žogorku Kenešo priimti įstatymai ir sprendimai. 

3. Žogorku Kenešo įstatymai, norminiai teisės aktai priimami po pir- 
minio jų projektų patikrinimo atitinkamuose Žogorku Kenešo komitetuose. 

4. Žogorku Kenešas renka, duoda sutikimą dėl priėmimo į valstybines 
pareigas ir atleidimo iš jų tik esant atitinkamo Žogorku Kenešo komiteto 
išvadai. 

77 straipsnis 

1. Žogorku Kenešo sesijos organizuojamos posėdžių forma ir jie vyks- 
ta nuo pirmosios rugsėjo darbo dienos iki paskutinės kitų metų liepos dar- 
bo dienos. 

2. Žogorku Kenešo posėdžiai yra atviri, jeigu svarstomų klausimų po- 
būdis nereikalauja uždarų posėdžių. 

3. Neeilinę Žogorku Kenešo sesiją Prezidento, Vyriausybės arba ne 
mažiau kaip vieno trečdalio Žogorku Kenešo deputatų siūlymu sušaukia 
Žogorku Kenešo Toraga. 

4. Žogorku Kenešo posėdis laikomas teisėtu, jei jame dalyvauja visų 
Žogorku Kenešo deputatų dauguma. 

5. Sprendimai Žogorku Kenešo posėdžiuose priimami balsavimo 
būdu ir įforminami nutarimais. 


78 straipsnis 

1. Žogorku Kenešas gali priimti sprendimą save paleisti. 

2. Sprendimas dėl savęs paleidimo gali būti priimtas ne mažiau kaip 
dviejų trečdalių visų deputatų Žogorku Kenešo balsų dauguma. 

3. Prezidentas per penkias dienas nuo Žogorku Kenešo sprendimo 
save paleisti paskiria pirmalaikius rinkimus. Šie rinkimai turi būti surengti 
ne vėliau kaip per 45 dienas nuo pirmalaikių rinkimų paskelbimo dienos. 


Trečias skyrius. Įstatymų leidžiamoji veikla 


79 straipsnis 
Įstatymų leidybos iniciatyvos teisė priklauso: 
1) 10 tūkstančių rinkėjų (tautos iniciatyva); 
2) Žogorku Kenešo deputatams; 
3) Vyriausybei. 


80 straipsnis 

L. Įstatymų projektai pateikiami Žogorku Kenešui. 

2. Įstatymų projektai, Vyriausybės nustatyti kaip neatidėliotini, Žo- 
gorku Keneše svarstomi skubos tvarka. 

3. Įstatymų projektai, numatantys išlaidų iš valstybės biudžeto didini- 
mą, gali būti priimti Žogorku Keneše po to, kai Vyriausybė nurodys finan- 
savimo šaltinį. 

4. Įstatymai Žogorku Keneše priimami trim skaitymais. 

Įstatymai, Žogorku Kenešo sprendimai priimami dalyvaujančių de- 
putatų balsų dauguma, bet ne mažiau kaip 50 Žogorku Kenešo deputatų 
balsais, jeigu šioje Konstitucijoje nenumatyta kitaip. 

5. Konstituciniai įstatymai, įstatymai, keičiantys valstybės sieną, Žo- 
gorku Keneše priimami ne mažiau kaip trimis skaitymais ne mažiau kaip 
dviejų trečdalių visų Žogorku Kenešo deputatų balsų dauguma. 

6. Draudžiama priimti konstitucinį įstatymą, įstatymą, keičiantį vals- 
tybės sieną, nepaprastosios ir karo padėties metu. 


81 straipsnis. 

1. Žogorku Keneše priimti įstatymai per 14 dienų siunčiami Preziden- 
tui pasirašyti. 

2. Prezidentas ne vėliau kaip per vieną mėnesį nuo įstatymo gavimo 
pasirašo arba grąžina įstatymą su savo prieštaravimais Žogorku Kenešui 
pakartotinai svarstyti. Įstatymai dėl nacionalinio biudžeto, mokesčių pasi- 
rašomi privalomai. 

3. Jei per pakartotinį svarstymą konstitucinis įstatymas arba anks- 
tesnės redakcijos įstatymas ne mažiau nei dviem trečdaliais visų Žogorku 

Kenešo deputatų balsais bus patvirtintas, tokį įstatymą Prezidentas privalo 
pasirašyti per 14 dienų nuo jo gavimo. Jei konstitucinis įstatymas ar patvir- 
tintas ankstesnės redakcijos įstatymas per nustatytą laikotarpį nepasirašo- 
mas, toks įstatymas ne vėliau kaip 10 dienų turi būti pasirašomas Žogorku 
Kenešo Pirmininko ir skelbiamas. 


82 straipsnis 

Įstatymas įsigalioja po 10 dienų nuo oficialaus paskelbimo oficialiaja- 
me leidinyje, jeigu pačiame įstatyme ar įstatyme dėl įstatymų įsigaliojimo 
tvarkos nenurodyta kitaip. 


Penktas skyrius. Kirgizijos Respublikos Vykdomoji valdžia 


83 straipsnis 

1. Vykdomąją valdžią Kirgizijos Respublikoje įgyvendina Vyriausybė, 
jai pavaldžios ministerijos, valstybiniai komitetai, administracinės žinybos 
ir valstybinės vietos administracijos. 

2. Vyriausybė yra aukščiausia vykdomosios valdžios institucija Kirgi- 
zijos Respublikoje. 

3. Vyriausybei vadovauja Ministras Pirmininkas. Vyriausybę sudaro 
Ministras Pirmininkas, vicepremjeras, ministrai ir valstybinių komitetų 
pirmininkai. 

Vyriausybės struktūrą sudaro ministerijos ir valstybiniai komitetai. 


84 straipsnis 

1. Frakcija, turinti daugiau kaip pusę mandatų, arba frakcijų koalicija 
per 15 darbo dienų nuo pirmos išrinkto naujojo Žogorku Kenešo darbo 
dienos iškelia ministro pirmininko kandidatūrą. 

Kandidatas į Ministro Pirmininko pareigas Žogorku Kenešui pateikia 
Vyriausybės programą, struktūrą ir sudėtį. 

2. Tuo atveju, jei iki nurodyto termino Žogorku Kenešas nepritaria 
programai, nepatvirtina Vyriausybės struktūros ir sudėties arba pagal 
rinkimų rezultatus nė viena politinė partija negauna daugumos depu- 
tatų mandatų, Prezidentas vienai iš frakcijų siūlo per 15 darbo dienų 
suformuoti parlamento daugumą ir iškelti Ministro Pirmininko kandi- 
datūrą. 

Kandidatas į Ministro Pirmininko pareigas iki nurodyto termino pa- 
baigos Žogorku Kenešui pateikia Vyriausybės programą, struktūrą ir sudėtį. 

3. Jei iki minėto laikotarpio pabaigos Žogorku Kenešas nepritaria pro- 
gramai, nepatvirtina Vyriausybės struktūros ir sudėties, Prezidentas siūlo 
antrai frakcijai per 15 darbo dienų suformuoti parlamento daugumą ir iš- 
kelti Ministro Pirmininko kandidatūrą. 

Kandidatas į Ministro Pirmininko pareigas iki nurodyto termino 
pabaigos Žogorku Kenešui pateikia Vyriausybės programą, struktūrą ir 
sudėtį. 

4. Jei iki minėto laikotarpio pabaigos Žogorku Kenešas nepritaria pro- 
gramai, nepatvirtina Vyriausybės struktūros ir sudėties, frakcijos savo ini- 
ciatyva per 15 darbo dienų turi suformuoti parlamento daugumą ir iškelti 
Ministro Pirmininko kandidatūrą. 

Kandidatas į Ministro Pirmininko pareigas iki nurodyto termino pa- 
baigos Žogorku Kenešui pateikia Vyriausybės programą, struktūrą ir su- 
dėtį. 

5. Prezidentas per tris dienas priima įsakymą dėl Ministro Pirmininko 
ir kitų Vyriausybės narių paskyrimo. 

Jei Prezidentas per nurodytą terminą nepriima įsakymo dėl Ministro 
Pirmininko ir Vyriausybės narių paskyrimo, jie laikomi paskirtais. 

6. Jei šios Konstitucijos numatyta tvarka programai nebus pritarta, 
nepatvirtinta Vyriausybės struktūra ir sudėtis, Prezidentas skelbia pirma- 
laikius rinkimus į Žogorku Kenešą. Tokiu atveju Vyriausybė eina pareigas, 
kol naujai išrinktas Žogorku Kenešas nesuformuos Vyriausybės šios Kons- 
titucijos numatyta tvarka. 

7. Kai frakcijų koalicija netenka parlamentinės daugumos statuso, 
Vyriausybė formuojama šiame straipsnyje numatyta tvarka ir terminais. 
Ministras Pirmininkas ir ministrai eina savo pareigas, kol bus suformuota 
naujos sudėties Vyriausybė. 


85 straipsnis 

1. Vyriausybė yra pavaldi Žogorku Kenešui ir jam atskaitinga, kaip 
numatyta šioje Konstitucijoje. 

2. Premjeras kasmet atsiskaito Žogorku Kenešui už Vyriausybės veiklą. 

3. Žogorku Kenešas vieno trečdalio visų Žogorku Kenešo deputatų 
iniciatyva gali svarstyti klausimą dėl nepasitikėjimo Vyriausybe. 

4. Nutarimą dėl nepasitikėjimo Vyriausybe Žogorku Kenešas priima 
visų deputatų balsų dauguma. 

5. Nepasitikėjimo Vyriausybe klausimą Žogorku Kenešas negali kelti 

likus mažiau nei 6 mėnesiams iki kitų Prezidento rinkimų. 

6. Po nepasitikėjimo Vyriausybe pareiškimo Prezidentas gali priimti 
sprendimą dėl Vyriausybės atstatydinimo arba nesutikti su Žogorku Kene- 
šo priimtu sprendimu. 

7. Jei Žogorku Kenešas 3 mėnesių laikotarpiu pakartotinai pareiškia 
nepasitikėjimą Vyriausybe, Prezidentas priima sprendimą dėl Vyriausybės 
atstatydinimo. 


86 straipsnis 

1. Premjeras ne dažniau kaip kartą per metus gali pateikti klausimą 
Žogorku Kenešui dėl pasitikėjimo Vyriausybe. Jei Žogorku Kenešas iš- 
reiškia nepasitikėjimą Vyriausybe, Prezidentas per 5 darbo dienas priima 
sprendimą dėl Vyriausybės atstatydinimo ar skelbia pirmalaikius Žogorku 
Kenešo rinkimus. 

2. Atstatydinta Vyriausybė toliau vykdo įgaliojimus iki naujos sudėties 
Vyriausybės suformavimo šioje Konstitucijoje nurodyta tvarka ir terminais. 


87 straipsnis 

1. Ministras Pirmininkas, Vyriausybė arba Vyriausybės narys turi tei- 
sę pateikti prašymą dėl atsistatydinimo. Atsistatydinimą priima arba atme- 
ta Prezidentas. 

2. Atsistatydinus Ministrui Pirmininkui, atsistatydina ir visa Vyriau- 
sybė. 

3. Iki naujos Vyriausybės suformavimo Ministras Pirmininkas ir Vy- 
riausybės nariai toliau eina savo pareigas. 

4. Atsistatydinus Vyriausybei nauja Vyriausybė turi būti suformuota 
šioje Konstitucijoje nurodyta tvarka ir terminais. Terminas, per kurį Pre- 
zidentui turi būti pateikta kandidatūra į Ministro Pirmininko postą, pra- 
dedamas skaičiuoti nuo dienos, kai buvo priimtas Ministro Pirmininko ar 
Vyriausybės atsistatydinimas. 

5. Atsistatydinus ar atleidus iš pareigų Vyriausybės narį, Ministras 
Pirmininkas per 5 darbo dienas pateikia Prezidentui ministro kandidatūrą, 
kuriai pritaria Žogorku Kenešas. 


88 straipsnis 
1. Vyriausybė: 
1) užtikrina Konstitucijos ir įstatymų įgyvendinimą; 
2) vykdo vidaus ir išorės valstybės politiką; 

3) įgyvendina priemones, kuriomis siekiama užtikrinti teisėtumą, 
žmogaus teises ir laisves, saugoti viešąją tvarką ir kovoti su nusikalstamu- 
mu; 

4) užtikrina priemonių, kuriomis siekiama apsaugoti valstybės suvere- 
nitetą, teritorinį vientisumą, ginti konstitucinę tvarką, taip pat priemonių, 
skirtų stiprinti gynybą, nacionalinį saugumą ir teisėsaugą, įgyvendinimą; 

5) užtikrina finansų, kainodaros, tarifų, investicijų ir mokesčių politi- 
kos įgyvendinimą; 

6) rengia ir teikia Žogorku Kenešui respublikinį biudžetą ir užtikrina 
jo įgyvendinimą; teikia Žogorku Kenešui respublikinio biudžeto vykdymo 
ataskaitą; 

7) imasi vienodų visų nuosavybės formų vystymosi ir jų apsaugos są- 
lygų užtikrinimo bei valstybės nuosavybės objektų valdymo priemonių; 

8) įgyvendina vienodą valstybės politiką socialinėje-ekonominėje bei 
kultūros srityse; 

9) rengia ir įgyvendina valstybės ekonominės, socialinės, mokslinės- 
techninės ir kultūrinės plėtros programas; 

10) užtikrina ekonominės veiklos užsienyje įgyvendinimą; 

11) užtikrina bendradarbiavimą su pilietine visuomene; 

12) įgyvendina kitus įgaliojimus, numatytus Konstitucijoje ir įstaty- 
muose. 

2. Vyriausybės organizacija bei veiklos tvarka yra nustatyta konstitu- 
ciniu įstatymu. 


89 straipsnis 

Ministras Pirmininkas: 

1) vadovauja Vyriausybei, yra asmeniškai atsakingas Žogorku Kene- 
šui už Vyriausybės veiklą; 

2) užtikrina, kad visos vykdomosios valdžios institucijos vykdytų 
Konstituciją ir įstatymus; 

3) veda derybas ir pasirašo tarptautines sutartis; 

4) pirmininkauja Vyriausybės posėdžiams; 

5) pasirašo Vyriausybės nutarimus ir potvarkius, užtikrina jų vykdymą; 

6) skiria ir atleidžia administracinių žinybų vadovus; 

7) vietinių kenešų* siūlymu įstatymų nustatyta tvarka skiria ir atlei- 





* Vietiniai kenešai - savivaldybių tarybų Lietuvos Respublikoje atitikmuo. 

džia vietos valdžios administracijų vadovus; 
8) vykdo kitus šios Konstitucijos bei įstatymų nustatytus įgaliojimus. 


90 straipsnis 

1. Vykdant Konstituciją ir įstatymus Vyriausybė leidžia nutarimus ir 
potvarkius, užtikrina jų įgyvendinimą. 

2. Vyriausybės nutarimai ir potvarkiai yra privalomi visoje Kirgizijos 
Respublikos teritorijoje. 

3. Vyriausybė vadovauja ministerijų, valstybinių komitetų, adminis- 
tracinių žinybų, valstybinių vietos administracijų veiklai. 

4. Vyriausybė turi teisę panaikinti ministerijų, valstybinių komitetų, 
administracinių padalinių priimtus teisės aktus. 


91 straipsnis 

1. Atitinkamoje administracinio-teritorinio vieneto teritorijoje vyk- 
domąją valdžią įgyvendina valstybinė vietos administracija. 

Valstybinių vietos administracijos vadovų skyrimo ir atleidimo tvarka 
nustatoma įstatymu. 

2. Valstybinės vietos administracijos organizavimas ir veikla nustato- 
ma įstatymu. 


92 straipsnis 

1. Valstybinės vietos administracijos veikia Konstitucijos, įstatymų, 
Vyriausybės normatyvinių teisės aktų pagrindu. 

2. Valstybinės vietos administracijos sprendimai, priimti pagal jos 
kompetenciją, yra privalomi atitinkamoje teritorijoje. 


Šeštasis skyrius. Kirgizijos Respublikos teisminė valdžia 


93 straipsnis 

1. Teisingumą Kirgizijos Respublikoje vykdo tik teismai. 

Įstatyme nustatytais atvejais ir tvarka Kirgizijos Respublikos piliečiai 
turi teisę dalyvauti vykdant teisingumą. 

2. Teisminė valdžia įgyvendinama konstitucinio, civilinio, baudžia- 
mojo, administracinio ir kitokio teisminio proceso formomis. 

3. Kirgizijos Respublikos teisminė sistema, susidedanti iš Aukščiau- 
siojo Teismo ir vietos teismų, nustatoma Konstitucija ir įstatymais. 

Aukščiausiajame Teisme veikia Konstitucijos Rūmai. 

Įstatymu gali būti steigiami specializuoti teismai. 

Ypatingų teismų steigimas yra draudžiamas. 

4. Teismų veiklos organizavimas ir tvarka nustatoma įstatymu. 


94 straipsnis 

1. Teisėjai yra nepriklausomi ir vadovaujasi tik Konstitucija ir įstaty- 
mais. 

2. Teisėjas turi neliečiamybę ir negali būti sulaikytas ar suimtas, apieš- 
komas ar kitaip apžiūrimas, išskyrus atvejus, kai jis buvo užkluptas nusi- 
kaltimo padarymo vietoje. 

3. Niekas neturi teisės reikalauti, kad teisėjai atsiskaitytų dėl konkre- 
čios teisminės bylos. 

Draudžiamas bet koks kišimasis į teisingumo vykdymo veiklą. Asme- 
nys, kalti dėl poveikio teisėjui, atsako pagal įstatymus. 

4. Teisėjui, atsižvelgiant į jo statusą, užtikrinamos socialinės, materia- 
linės ir kitos jo nepriklausomumo garantijos. 

5. Aukščiausiojo Teismo teisėju gali būti ne jaunesnis kaip 40 metų 
ir ne vyresnis kaip 70 metų Kirgizijos Respublikos pilietis, turintis teisinį 
išsilavinimą ir ne mažesnį kaip 10 metų teisinio darbo stažą. 

6. Aukščiausiojo Teismo teisėjai yra renkami iki ribinio amžiaus. 

7. Aukščiausiojo Teismo teisėjai iš savo narių 3 metų kadencijai renka 
Aukščiausiojo Teismo pirmininką ir jo pavaduotojus. 

Tas pats asmuo negali būti renkamas Aukščiausiojo Teismo pirminin- 
ku ar jo pavaduotoju du kartus iš eilės. 

Aukščiausiojo Teismo pirmininko ar jo pavaduotojų rinkimo ir atlei- 
dimo procedūra nustatoma įstatymu. 

8. Vietos teismo teisėju gali būti ne jaunesnis nei 30 metų ir ne vyres- 
nis kaip 65 metų Kirgizijos Respublikos pilietis, turintis teisinį išsilavinimą 
ir ne mažesnį kaip 5 metų teisinio darbo stažą. 

Pirmą kartą 5 metų terminui vietos teismo teisėjus skiria Prezidentas 
Teisėjų atrankos tarybos siūlymu, o vėliau - kol pasieks nustatytą amžiaus 
ribą. Vietos teismų teisėjų rekomendavimo ir skyrimo tvarka nustatoma 
konstituciniu įstatymu. 

Vietos teismo teisėjų susirinkimas 3 metams renka teismo pirmininką 
ir pirmininko pavaduotoją. 

Tas pats asmuo tame pačiame teisme vietos teismo pirmininku ar pir- 

mininko pavaduotoju negali būti renkamas dvi kadencijas iš eilės. 

9. Kirgizijos Respublikos teisėjų statusas nustatomas konstituciniu 
įstatymu, kuriame gali būti nustatyti papildomi reikalavimai kandidatams 
į Aukščiausiojo Teismo ir apylinkės teismų teisėjų pareigas. 


95 straipsnis 

1. Visų Kirgizijos Respublikos teismų teisėjai užima savo pareigas ir 
išsaugo savo įgaliojimus, kol jų elgesys yra nepriekaištingas. Nepriekaištin- 
go elgesio reikalavimų pažeidimas yra pagrindas patraukti teisėjus atsako- 
mybėn konstitucinio įstatymo nustatyta tvarka. 

2. Aukščiausiojo Teismo teisėjus iš einamų pareigų anksčiau laiko gali 
atleisti ne mažiau kaip du trečdaliai visų Žogorku Kenešo deputatų pagal 
Teisėjų tarybos siūlymu Prezidento priimtą teikimą. 

3. Teisėjui mirus, jį paskelbus mirusiu, dingusiu be žinios ar neveiksniu, 
jam praradus pilietybę, jos atsisakius arba įgijus kitos valstybės pilietybę, tei- 
sėjo įgaliojimai baigiasi jį išrinkusios arba paskyrusios institucijos sprendi- 
mu nuo pagrindo atsiradimo dienos laikantis konstitucinio įstatymo. 

4. Kandidatus į vietos teismų teisėjų pareigas atrenka, skiria ir perveda 
(rotacija) Teisėjų atrankos taryba laikantis konstitucinio įstatymo nustaty- 
tos tvarkos. 

5. Vietos teismų teisėjus konstitucinio įstatymo nustatytais atvejais ir 
tvarka iš pareigų šalina ir atleidžia Prezidentas Teisėjų tarybos siūlymu. 

6. Visų Kirgizijos Respublikos teismų teisėjų patraukimas baudžiamo- 
jon ir administracinėn atsakomybėn teismine tvarka galimas tik Teisėjų 
tarybos sutikimu konstitucinio įstatymo nustatyta tvarka. 

7. Teisėjų atrankos taryba sudaroma iš teisėjų ir pilietinės visuomenės 
atstovų. 

Po vieną trečdalį teisėjų tarybos sudėties atitinkamai renka parlamen- 
to dauguma ir parlamentinė opozicija. 

8. Tarybos organizacija ir veikla atrenkant teisėjus, jos įgaliojimai ir 
sudarymo tvarka nustatoma įstatymu. 


96 straipsnis 

1. Aukščiausiasis Teismas yra aukščiausia teisminė institucija civili- 
nėms, baudžiamosioms, ekonominėms, administracinėms ir kitoms by- 
loms ir įgyvendina vietos teismų priimtų teisminių aktų peržiūrą pagal 
teisminio proceso dalyvių skundus įstatymo nustatyta tvarka. 


415 


PASAULIO VALSTYBIŲ KONSTITUCIJOS | Kirgizijos Respublika 


2. Aukščiausiojo Teismo plenumas, kurį sudaro Aukščiausiojo Teismo 
pirmininkas ir Aukščiausiojo Teismo kolegijos, atlieka teisminės praktikos 
aiškinimą. 

3. Aukščiausiojo Teismo aktai yra galutiniai ir neskundžiami. 


97 straipsnis 

1. Aukščiausiojo Teismo Konstitucijos Rūmai yra institucija, įgyven- 
dinanti konstitucinę kontrolę. 

2. Aukščiausiojo Teismo Konstitucijos Rūmų teisėju gali būti Kirgizi- 
jos Respublikos pilietis, ne jaunesnis kaip 40 ir ne vyresnis kaip 70 metų, 
turintis aukštąjį teisinį išsilavinimą ir ne mažiau kaip 15 metų teisinio dar- 
bo stažą. 

3. Aukščiausiojo Teismo Konstitucijos Rūmų teisėjai iš savo narių 3 
metų kadencijai renka pirmininką ir pirmininko pavaduotoją. 

4. Tas pats asmuo negali būti renkamas Aukščiausiojo Teismo Kons- 
titucijos Rūmų pirmininku ar pirmininko pavaduotoju du kartus iš eilės. 

5. Aukščiausiojo Teismo Konstitucijos Rūmų teisėjus iš einamų par- 
eigų anksčiau laiko gali atleisti ne mažiau kaip du trečdaliai visų Žogor- 
ku Kenešo deputatų pagal Teisėjų tarybos siūlymu Prezidento priimtą 
teikimą. 

6. Aukščiausiojo Teismo Konstitucijos Rūmai: 

1) pripažįsta nekonstituciniais Konstitucijai prieštaraujančius įstaty- 
mus ir kitus norminius teisės aktus; 

2) teikia išvadas dėl Kirgizijos Respublikos neįsigaliojusių tarptauti- 
nių sutarčių, kurių dalyvė yra Kirgizijos Respublika, konstitucingumo; 

3) teikia išvadas dėl įstatymo projekto dėl šios Konstitucijos pakei- 
timų. 

7. Kiekvienas asmuo turi teisę ginčyti įstatymo ir kito norminio teisės 
akto konstitucingumą, jei mano, kad jais pažeidžiamos Konstitucijoje pri- 
pažįstamos teisės ir laisvės. 

8. Aukščiausiojo Teismo Konstitucijos Rūmų sprendimas yra galutinis 
ir neskundžiamas. 

9. Aukščiausiojo Teismo Konstitucijos Rūmų prieštaraujančiais Kons- 
titucijai pripažinti įstatymai ar jų nuostatos netenka galios Kirgizijos Res- 
publikos teritorijoje, taip pat netenka galios kiti norminiai teisės aktai, 
priimti prieštaraujančiais Konstitucijai pripažintų įstatymų ar jų nuostatų 
pagrindu, išskyrus teisminius aktus. 

10. Teisminius aktus, priimtus vadovaujantis įstatymų normomis, pri- 
pažintomis nekonstitucinėmis, kiekvienu konkrečiu atveju peržiūri teis- 
mas pagal piliečių, kurių teisės ir laisvės buvo pažeistos, skundus. 

11. Aukščiausiojo Teismo Konstitucijos Rūmų sudėtis ir sudarymo 
tvarka, Konstitucijos Rūmų pirmininko, pirmininko pavaduotojo rinkimo 
ir atleidimo tvarka, taip pat konstitucinio teisminio proceso įgyvendinimo 
tvarka nustatoma konstituciniu įstatymu. 


98 straipsnis 


1. Valstybė teikia finansavimą ir užtikrina tinkamas teismų funkcio- 
navimo ir teisėjų veiklos sąlygas. 

Teismai finansuojami iš respublikinio biudžeto, kuris turi užtikrinti 
visišką ir nepriklausomą teisingumo įgyvendinimą. 

2. Teismų sistemos biudžetą teisminė valdžia sudaro derindama su 
vykdomąja ir įstatymų leidžiamąja valdžiomis, jis įtraukiamas į nacionalinį 
biudžetą. 


99 straipsnis 


1. Bylos visuose teismuose nagrinėjamos viešai. Posėdis gali būti užda- 
ras tik įstatymų nustatytais atvejais. Teismo sprendimas paskelbiamas viešai. 

2. Baudžiamųjų ir kitų bylų nagrinėjimas už akių draudžiamas, išsky- 
rus įstatyme numatytus atvejus. 

3. Procesas vyksta vadovaujantis šalių rungtyniškumo ir lygiateisišku- 
mo principu. 

4. Teismo aktą atšaukti, pakeisti ar sustabdyti įstatymų nustatyta tvar- 
ka gali teismas. 

5. Teisminio proceso dalyvių procesinės teisės, tarp jų ir teisė apskųsti 
sprendimus, nuosprendžius ir kitus teisminius aktus, taip pat jų įgyvendi- 
no tvarka nustatoma įstatymu. 


100 straipsnis 

1. Įsigalioję Kirgizijos Respublikos teismų aktai yra privalomi visoms 
valstybinėms institucijoms, vietos savivaldos institucijoms, juridiniams as- 
menims, visuomeninėms organizacijoms, pareigūnams ir fiziniams asme- 
nims ir yra vykdytini visoje respublikos teritorijoje. 

2. Teismo aktų nevykdymas ar netinkamas vykdymas, taip pat kišima- 
sis į teismų veiklą užtraukia įstatymu numatytą atsakomybę. 

101 straipsnis 

1. Teismas negali taikyti norminio teisės akto, prieštaraujančio šiai 
Konstitucijai. 

2. Jei nagrinėjant bylą bet kurioje teisminėje instancijoje iškyla klausi- 
mas dėl įstatymo ar kito teisės akto, nuo kurio priklauso bylos sprendimas, 
konstitucingumo, teismas teikia užklausą Aukščiausiojo Teismo Konstitu- 
ciniams Rūmams. 


102 straipsnis 

1. Teismų vidinės veiklos klausimams spręsti veikia teismų savivalda. 

2. Teismų savivaldos institucijos Kirgizijos Respublikoje yra teisėjų 
suvažiavimas, Teisėjų taryba ir Teisėjų susirinkimas. 

Teisėjų suvažiavimas yra aukščiausias teismų savivaldos organas. 

Teisėjų taryba yra renkama teismų savivaldos institucija, veikianti 
tarp teisėjų suvažiavimų ir įgyvendinanti teisėjų teisių ir teisėtų interesų 
apsaugą, teismų biudžeto sudarymo ir vykdymo kontrolę, organizuojanti 
teisėjų švietimą ir kvalifikacijos kėlimą, sprendžianti klausimus dėl teisėjų 
drausminės atsakomybės. 

Teisėjų susirinkimas yra pirminė teismų savivaldos institucija. 

3. Teismų savivaldos institucijų veiklos organizavimas ir tvarka nusta- 
toma įstatymu. 


103 straipsnis 

Nemokamai teisingumas vykdomas įstatyme numatytais atvejais, taip 
pat atvejais, kai teisminiame nagrinėjime dalyvaujantys asmenys pateikia 
įrodymus, kad neturi pakankamai lėšų dalyvauti jame. 


Septintas skyrius. Kitos valstybinės institucijos 


104 straipsnis 

Prokuratūra sudaro vieningą sistemą, kuri yra atsakinga už: 

1) tikslų ir vienodą vykdomosios valdžios, vietos savivaldos, jų tarnau- 
tojų įstatymų vykdymo priežiūrą; 

2) institucijų, atliekančių žvalgybinę-ieškomąją, tardomąją veiklą, įsta- 
tymų laikymosi priežiūrą; 

3) įstatymų laikymosi priežiūrą, vykdant teismų sprendimus baudžia- 
mosiose bylose, taip pat taikant prievartos priemones, susijusias su asmens 
laisvės apribojimu; 

4) piliečio arba valstybės interesų atstovavimą teisme įstatymų nusta- 
tytais atvejais; 

5) valstybinio kaltinimo palaikymą teisme; 

6) valstybinių institucijų tarnautojų baudžiamąjį persekiojimą. 


105 straipsnis 

Nacionalinis bankas prižiūri Kirgizijos Respublikos bankų sistemą, 
formuoja ir vykdo pinigų politiką Kirgizijos Respublikoje, kuria ir įgyven- 
dina vienodą valiutų politiką, turi išimtinę teisę leisti pinigus, įgyvendina 
įvairias banko finansavimo formas ir principus. 


106 straipsnis 
Centrinė rinkimų ir referendumų rengimo komisija užtikrina pasiren- 
gimą ir rinkimų bei referendumų vykdymą Kirgizijos Respublikoje. 


107 straipsnis 
Audito rūmai atlieka respublikinio ir savivaldybių biudžetų vykdymo, 
nebiudžetinių priemonių, valstybės ir savivaldybių turto panaudojimo auditą. 


108 straipsnis 
Žmogaus ir piliečio teisių bei laisvių laikymosi parlamentinę kontrolę 
Kirgizijos Respublikoje vykdo ombudsmenas. 


109 straipsnis 

Šiame skyriuje nurodytų valstybinių institucijų veiklos organizavimas 
ir tvarka, taip pat jų nepriklausomumo garantijos yra apibrėžiamos įstaty- 
muose. 


Aštuntas skyrius. Vietos savivalda 


110 straipsnis 

1. Vietos savivalda - šios Konstitucijos garantuota teisė ir reali galimy- 
bė vietos bendruomenėms savarankiškai paisant savo interesų ir pagal savo 
atsakomybę spręsti vietinės reikšmės klausimus. 

2. Vietos savivaldą Kirgizijos Respublikoje įgyvendina atitinkamų 
administracinių teritorinių vienetų vietos bendruomenės. 

3. Vietos bendruomenės vietos savivaldą įgyvendina tiesiogiai arba 
per vietos valdžios institucijas. 

4. Vietos savivaldos finansuojamos iš atitinkamo vietinio ir naciona- 
linio biudžetų. 

5. Vietinių biudžetų formavimas ir vykdymas įgyvendinami laikantis 
skaidrumo, visuomenės dalyvavimo, vietos savivaldos institucijų atskaito- 
mybės vietos bendruomenei principų. 


111 straipsnis 

1. Vietos savivaldos institucijų sistemą sudaro: 

1) vietiniai kenešai - atstovaujamosios vietos savivaldos institucijos; 

2) kaimų valdybos, miesto merijos - vykdomosios vietos savivaldos 
institucijos. 

2. Vykdomosios vietos savivaldos institucijos ir jų pareigūnai už savo 
veiklą yra atskaitingi vietiniams kenešams. 


112 straipsnis 

1. Vietinių kenešų deputatus renka gyventojai, gyvenantys atitinkamo 
administracinio-teritorinio vieneto teritorijoje, laikantis lygių galimybių ir 
įstatymų nustatytos tvarkos. 

2. Vykdomųjų vietos savivaldos institucijų vadovai renkami įstatymų 
nustatyta tvarka. 

3. Vietiniai kenešai pagal įstatymą: 

1) tvirtina vietinius biudžetus, kontroliuoja jų įgyvendinimą; 

2) tvirtina vietos bendruomenės socialinės-ekonominės plėtros ir so- 
cialinės apsaugos programas; 

3) nustato vietos mokesčius ir rinkliavas, taip pat nustato jų lengvatas; 

4) sprendžia kitus vietinės reikšmės klausimus. 


113 straipsnis 

1. Valdžios institucijos negali kištis į įstatymų nustatytus vietos savi- 
valdos įgaliojimus. 

2. Vietos valdžios institucijoms gali būti suteikti valstybiniai įgalioji- 
mai, suteikiant materialines, finansines ir kitas joms įgyvendinti būtinas 
priemones. Valstybiniai įgaliojimai vietos valdžios institucijoms gali būti 
suteikti remiantis įstatymais ar sutartimis. Už suteiktus įgaliojimus vietos 
valdžios institucijos yra atskaitingos valstybinėms institucijoms. 

3. Vietos valdžios institucijos valstybei ir jos institucijoms yra atskai- 
tingos už įstatymų vykdymą, vietos bendruomenės - už savo veiklos vyk- 
dymą. 

4. Vietos valdžios institucijos dėl jų teisių pažeidimo turi teisę kreiptis 
į teismą. 


Devintas skyrius. Dabartinės Konstitucijos keitimo tvarka 


114 straipsnis 

1. Šią Konstituciją keičiantis įstatymas gali būti priimamas Žogorku 
Kenešo skiriamu referendumu. 

2. Šios Konstitucijos trečio, ketvirto, penkto, šešto, septinto ir aštunto 
skyrių pakeitimai gali būti priimti Žogorku Kenešo visų deputatų daugu- 
mos arba ne mažiau nei 300 000 rinkėjų iniciatyva. 


(114 straipsnio antroji dalis įsigalioja nuo 2020 m. rugsėjo 1 d.) 


3. Šios Konstitucijos pakeitimo įstatymą Žogorku Kenešas priima ne 
vėliau kaip per 6 mėnesius nuo jo pateikimo Žogorku Kenešui dienos. 

KORĖJOS RESPUBLIKA 


PRATARMĖ 


Klaidinga manyti, kad Korėjos Respublikos Konstitucija! kaip Toli- 
mųjų Rytų valstybės pagrindinis teisės aktas yra egzotiško turinio. Priešin- 
gai, Korėjos Respublika savo pagrindiniame teisės akte deklaruoja Vakarų 
civilizacijos vertybes, todėl analizuojama Konstitucija šiuo aspektu yra la- 
bai panaši į daugelio Europos valstybių konstitucijas. 

Korėjos valstybė sukurta apie 4a. prieš Kristų (pasak legendos, Čosono 
(Chosėn) valstybę, buvusią Korėjos pusiasalio šiaurės vakaruose, Tedon- 
gango upės baseine, 2333 m. pr. Kristų įkūrė pusdievis Tangunas)“, tačiau 
Naujaisiais laikais itin svarbi Korėjos valstybei istorinė data yra 1919 m. 
kovo 1 d., kai apie 2 mln. žmonių, siekdami išsiveržti iš Japonijos aneksijos, 
besitęsiančios nuo 1910 m., Seule paskelbė Nepriklausomybės deklaraciją? 
Ši data minima Korėjos Respublikos Konstitucijos preambulėje. 

Iki Antrojo pasaulinio karo pabaigos Korėja neatkūrė savo nepri- 
klausomybės. Maža to, 1945 m. rugpjūtį Korėjos šiaurinę dalį okupavo 
SSRS karinės pajėgos, 0 1945 m. rugsėjį Korėjos pietinę dalį (į pietus nuo 
38 lygiagretės) - JAV karinės pajėgos. 1946 m. balandį JAV ir SSRS oku- 
pacinių karinių pajėgų bendradarbiavimas dėl Korėjos suvienijimo nu- 
trūko, Korėjos pietinėje dalyje (kurioje ir yra Korėjos Respublika) buvo 
sudaryta laikinoji vyriausybė. 1948 m. gegužę Korėjos pietinėje dalyje 
buvo surengti demokratiniai rinkimai į parlamentą (Nacionalinį Susi- 
rinkimą). 1948 m. liepos 17 d. parlamentas priėmė Korėjos Respublikos 
Konstituciją (toliau - ir Konstitucija), o Prezidentu išrinko I Singmaną 
(1875-1965) bei 1948 m. rugpjūčio 15 d. paskelbė Korėjos Respubliką“. 





1 Versta iš The Constitution and the Constitutional Court Act. Seoul: The Constitutional 
Court of Korea, 2006; taip pat identiškas tekstas yra interneto puslapyje <http://english. 
ccourt.go.kr/home/att file/download/Constitution. of the Republic of Korea.pdf>. 
Korėja. Visuotinė lietuvių enciklopedija. Vilnius: Mokslo ir enciklopedijų leidybos 
institutas, t. X. 2006, p. 588—590. 

3 Ibid. 

Korėjos Respublika. Visuotinė lietuvių enciklopedija. Vilnius: Mokslo ir enciklopedijų 
leidybos institutas, t. X. 2006, p. 604—613. 

Pagal pirminę Konstitucijos redakciją Prezidentą rinko Nacionalinis Su- 
sirinkimas?. 

Iki šių dienų Korėjos Respublikos Konstitucija buvo keičiama aštuo- 
nis kartus — tai nurodyta Konstitucijos preambulėje, o jos esminius keiti- 
mus lėmė dideli politiniai neramumai. Antai, 1950 m. birželį Korėjos Liau- 
dies Demokratinė Respublika (Šiaurės Korėja), siekdama suvienyti Korėją 
į vieną komunistinę valstybę, užpuolė Korėjos Respubliką; šis Korėjos ka- 
ras tęsėsi iki 1953 m. Jo metu, t. y. 1952 m. liepos 7 d., pirmą kartą buvo 
pakeista Korėjos Respublikos Konstitucija: šiuo pakeitimu numatyta, kad 
Prezidentą renka tauta tiesioginiuose rinkimuose“. 

Po 1960 m. kovo 15 d. Prezidento rinkimų (pasitelkęs įvairias mani- 
puliacijas juos laimėjo I Singmanas) Masane prasidėjo studentų demons- 
tracijos („studentų revoliucija“), vėliau jos persimetė į Seulą (Konstitucijos 
preambulėje nurodoma, jog Korėjos žmonės puoselėja 1960 m. balandžio 
19 d. Sukilimo prieš neteisingumą demokratinius idealus). 1960 m. balan- 
džio 26 d. I Singmanas buvo priverstas atsistatydinti. 1960 m. birželio 15 
d. buvo pakeista Konstitucija, įtvirtinanti parlamentinę valstybės valdymo 
sistemą, o Prezidentui, nors ir renkamam tiesioginiuose tautos rinkimuose, 
liko tik nominali valdžia (vykdomosios valdžios vadovas dabar buvo Mi- 
nistras Pirmininkas)". Šalyje sparčiai kūrėsi politinės partijos, nuolat vyko 
demonstracijos, iš pareigų buvo pašalinti represijose dalyvavę policininkai 
ir korumpuoti valstybės pareigūnai. 1961 m. gegužės 16 d. generolas Pak 
Čongchi (1917-1979) įvykdė karinį perversmą, paleido Nacionalinį Susi- 
rinkimą. 1962 m. gruodžio 26 d. referendume buvo priimta Konstitucija, 
kuria buvo atkurta prezidentinė sistema (Korėjos Respublika tapo „super- 
prezidentine respublika“), tačiau Prezidentas galėjo eiti pareigas tik vieną 
kadenciją“. Tai netenkino generolo Pak Čongchi, kurio iniciatyva 1969 m. 
spalio 21 d. buvo pakeista Konstitucija: šiomis pataisomis Prezidentui su- 
teikta teisė eiti pareigas tris kadencijas“. 





Šaraev, P. S. Socialno-političeskie sistemy stran Korejskovo poluostrova: učebnoe posobie. 
Tomsk: Izdatelstvo Tomskovo politechničeskovo universiteta, 2009, s. 17—20. 

S Ibid. 

Korėjos Respublika. Visuotinė lietuvių enciklopedija. Vilnius: Mokslo ir enciklopedijų 
leidybos institutas, t. X. 2006, p. 604—613. 

Šaraev, P. S. Socialno-političeskie sistemy stran Korejskovo poluostrova: učebnoe posobie. 
Tomsk: Izdatelstvo Tomskovo politechničeskovo universiteta, 2009, s. 17—20. 

? Ibid. 

1972 m. spalio mėn. į Seulą buvo įvestos karinės pajėgos, paleistas 
Nacionalinis Susirinkimas, sustabdytas Konstitucijos galiojimas. 1972 m. 
gruodžio 27 d. pakeista Konstitucija. Šioje Konstitucijoje itin apribotos 
žmogaus teisės bei laisvės. Be to, Prezidentą šešerių metų kadencijai rin- 
ko nebe tauta tiesioginiuose rinkimuose, o rinkikų kolegija neribotam ka- 
dencijų skaičiui. Parlamentą pakeitė Nacionalinė konferencija, kuriai tik iš 
dalies buvo suteiktos parlamento teisės. Teisinis reguliavimas užkirto bet 
kokias galimybes atsirasti kokiai nors opozicijai. Prezidentu pagal naująją 
Konstituciją tapo generolas Pak Čongchi. Iš esmės režimas tapo autoritari- 
nis, buvo sekamas asmenų privatus gyvenimas, įvesta kolektyvinės atsako- 
mybės sistema. 1974 m. nustatyti ypatingi vykdomosios valdžios dekretai, 
draudžiantys bet kokią Konstitucijos kritiką, įsteigti kariniai tribunolai, 
plačiai pradėtos taikyti mirties ir laisvės atėmimo iki gyvos galvos baus- 
mės. Pak Čongchi valdymo laikotarpiui būdinga tai, kad į visas valstybės 
ir visuomenės gyvenimo sritis prasiskverbė kariuomenė, pavaldi generolui 
Pak Čongchi!", 

Pablogėjus ekonominei padėčiai Korėjos Respublikoje, 1979 m. spa- 
lio mėn. Pusane ir Masane vyko didžiulės studentų demonstracijos. 1979 
m. spalio 26 d. nužudžius Pak Čongchi, atrodė, kad režimas turėtų pasi- 
keisti. Tačiau taip neįvyko. Nauju kariniu diktatoriumi be rinkimų 1979 
m. gruodžio 12 d. tapo generolas Čun Du Hvanas (g. 1931). Nors 1980 
m. gegužės mėn. Kvangdžu įvyko sukilimas, tačiau jį numalšinus Čun Du 
Hvanas pasiskelbė Prezidentu!!. 1980 m. spalio 27 d. Konstitucijos pakeiti- 
mais buvo nustatyta, kad Prezidentas pareigas gali eiti tik vieną septynerių 
metų kadenciją, tačiau jį rinko rinkikų kolegija, o tai užtikrino Cun Du 
Hvano išrinkimą!2. Pabrėžtina, kad 1981 m. sausio mėn. buvo atšaukta ka- 
rinė padėtis. 

1987 m. vėl sustiprėjus demokratijos reikalavimams, Čun Du Hva- 
nas paskelbė amnestiją politiniams kaliniams ir įpareigojo Nacionalinį 
Susirinkimą parengti naują Konstituciją. 4 didžiausių partijų atstovų pa- 
rengtam Konstitucijos projektui 1987 m. spalio 29 d. referendume pritarė 





V Ibid. 

U Korėjos Respublika. Visuotinė lietuvių enciklopedija. Vilnius: Mokslo ir enciklopedijų 
leidybos institutas, t. X. 2006, p. 604—613. 

2 Šaraev, P. S. Socialno-političeskie sistemy stran Korejskovo poluostrova: učebnoe posobie. 
Tomsk: Izdatelstvo Tomskovo politechničeskovo universiteta, 2009, s. 17—20. 

93 proc. rinkėjų“. Nuo to laiko Korėjos Respublikoje vyksta demokratiniai 
rinkimai. 

Korėjos Respublikos Konstituciją sudaro preambulė, dešimt skyrių 
(130 straipsnių) ir šeši papildomi straipsniai. Konstitucijos I skyriuje „Ben- 
drosios nuostatos“ įtvirtinti bendrieji principai. Konstitucijos 1 straipsnyje 
nustatyta, kad Korėjos Respublika yra demokratinė valstybė (1 dalis), Ko- 
rėjos Respublikos suverenitetas priklauso tautai, o visa valstybės valdžia 
kyla iš tautos (2 dalis). Korėjos Respublikos Konstitucijoje yra nuostatų, 
kurios itin išskiria Korėją iš kitų valstybių. Antai kiekviena valstybė turi 
būti nepriklausoma, gali deklaruoti demokratijos principus, bet Kons- 
titucijos 3 straipsnio nuostata, jog Korėjos Respublikos teritoriją sudaro 
Korėjos pusiasalis ir jo gretimos salos, reiškia, kad Korėjos Liaudies De- 
mokratinės Respublikos (Šiaurės Korėjos) pripažinimas negalimas tol, kol 
nebus pakeista ši konstitucinė nuostata. Primintina, kad abi Korėjos yra 
Jungtinių Tautų narės nuo 1991 m. rugsėjo 17 d.“ (kaip ir Lietuvos Respu- 
blika), tačiau viena kitos nepripažįsta (Japonija taip pat nepripažįsta Ko- 
rėjos Liaudies Demokratinės Respublikos). Konstitucijos 4 straipsnyje to- 
liau laikomasi Konstitucijos 3 straipsnio nuostatų, pabrėžiant, kad Korėjos 
Respublika siekia suvienijimo ir formuluoja bei vykdo taikaus suvienijimo 
politiką, grįstą laisvės ir demokratijos principais. Tai reiškia, kad taikio- 
mis bei demokratinėmis priemonėmis Korėjos Respublika siekia suvienyti 
visą Korėjos tautą, gyvenančią Korėjos pusiasalyje ir jo gretimose salose, 
į vieną vieningą Korėjos Respublikos valstybę. Konstitucijos 5 straipsnyje 
akcentuojama, jog Korėjos Respublika stengiasi palaikyti tarptautinę taiką 
ir atsisako karinės agresijos (1 dalis), o karinės pajėgos naudojamos šventai 
nacionalinio saugumo misijai bei teritorijos gynybai; jų politinis neutra- 
lumas turi būti išlaikomas (2 dalis). Pabrėžtina, kad Korėjos Respublikos 
Konstitucijoje pripažįstama tarptautinės teisės ir tarptautinio bendradar- 
biavimo reikšmė, nes pagal Konstituciją ir visuotinai pripažintas tarptauti- 
nės teisės taisykles tinkamai sudarytos ir promulguotos sutartys turi tokią 
pačią galią kaip nacionaliniai Korėjos Respublikos įstatymai (6 straipsnio 
1 dalis), užsieniečių teisinė padėtis garantuojama tokia, kokia numatyta 
tarptautinėje teisėje ir sutartyse (6 straipsnio 2 dalis). 





5 Korėjos Respublika. Visuotinė lietuvių enciklopedija. Vilnius: Mokslo ir enciklopedijų 
leidybos institutas, t. X. 2006, p. 604—613. 


4 <http://www.un.org/en/members/>. 

Konstitucijos II skyriuje „Piliečių teisės ir pareigos“ numatytos pilie- 
čių teisės ir pareigos. Akcentuotina, kad šis skyrius sistemiškai susijęs su 
Konstitucijos preambulėje deklaruotais teisingumo, žmoniškumo, broliš- 
kos meilės, socialinio teisingumo, lygiateisiškumo, privačios iniciatyvos 
bei viešosios santarvės derinimo, žmogaus teisių santykinumo (jas tokias 
daro Žmogaus pareigos bei įsipareigojimai) principais. Minėta, kad Korė- 
jos Respublika savo pagrindiniame teisės akte deklaruoja Vakarų civiliza- 
cijos vertybes, o tai rodo jos 10 straipsnio nuostata, jog visiems piliečiams 
garantuojami žmogiški orumas bei vertė, ir jie turi teisę siekti laimės. Gy- 
venimo, laisvės bei laimės siekio idealai yra įtvirtinti Jungtinių Amerikos 
Valstijų Nepriklausomybės Deklaracijoje!*, kurios autorius yra T. Jefferso- 
nas (1743-1826). Be jokios abejonės, minėti idealai išreiškia visą Žmogaus 
prigimtinių teisių sistemą, nes laimės siekis, kaip filosofinė kategorija, yra 
itin neapibrėžtas, o kartu itin individualus atskirai kiekvienam žmogui“. 
Korėjos Respublikos Konstitucijoje nustatyti lygybės (11 straipsnis), lais- 
vės (12 straipsnis), įstatymo negaliojimo atgaline data (lot. lex retro non 
agit) bei teisėtumo (13 straipsnio 1, 2 dalys), asmeninės atsakomybės (13 
straipsnio 3 dalys), viešosios atsakomybės už valstybės ir jos pareigūnų 
veiksmais padarytą žalą (28 straipsnis, 29 straipsnio 1 dalis) principai, ju- 
dėjimo (14 straipsnis), profesijos pasirinkimo (15 straipsnis), sąžinės (19 
straipsnis), tikėjimo (20 straipsnis), kalbos bei spaudos (21 straipsnis), 
mokslo bei meno (22 straipsnis) laisvės. Joje taip pat įtvirtintos teisės į pri- 
vatumą (16, 17, 18 straipsniai), nuosavybę (23 straipsnis), teisingą procesą 
(27 straipsnis), mokymąsi (31 straipsnis), darbą (32 straipsnis), socialinę 
apsaugą (34 straipsnis), aplinką (35 straipsnis), teisės dalyvauti rinkimuose 
(24 straipsnis), užimti pareigas valstybės tarnyboje (25 straipsnis), peticijų 
teisė (26 straipsnis). Įdomu tai, kad Korėjos Respublikos Konstitucijoje tie- 
siogiai įtvirtinta, jog visų apdovanojimų ar pasižymėjimo ženklų teikimas 
gali skatinti tik jų gavėjus, ir iš to negali kilti jokios paskesnės privilegijos 
(11 straipsnio 3 dalis)". Ypač pabrėžtina, kad Korėjos Respublikos Kons- 





5 <http://www.archives.gov/exhibits/charters/declaration. transcript.html>. 

6 Apie laimę plačiau žr. Kuzmickas, B. Laimė, asmenybė, vertybės. Vilnius: Lietuvos 
teisės universitetas, 2001. 

Prisiminkime Lietuvos Respublikos Konstitucinio Teismo 2006 m. gegužės 12 d. 
nutarimą (Žin., 2006, Nr. 54-1965), kuriame nutarta pripažinti, jog Lietuvos Respublikos 
žemės reformos įstatymo 7 straipsnio (2002 m. lapkričio 5 d. redakcija; Žin., 2002, 
Nr. 112-4974) nuostata „Žemė Vyriausybės nustatyta tvarka suteikiama nuosavybėn 
neatlygintinai Lietuvos Respublikos piliečiams: <...> 1) apdovanotiems Vyčio Kryžiaus 

titucijoje nustatyta, jog nėra teisių bei laisvių baigtinio sąrašo, t. y. piliečių 
laisvių ir teisių negalima nepaisyti tuo pagrindu, kad jos nėra paminėtos 
Konstitucijoje (37 straipsnio 1 dalis). 

Minėta, jog Konstitucijos preambulėje akcentuojamas žmogaus teisių 
santykinumo (jas tokias daro žmogaus pareigos bei įsipareigojimai) prin- 
cipas. Ypač pabrėžtina, kad Korėjos Respublikos Konstitucijoje tam tikros 
teisės apskritai yra nulemtos žmogaus pareigų: antai piliečių pareiga dirbti 
(32 straipsnio 2 dalis) suponuoja jų teisę į socialinę apsaugą, jei pareigos 
dirbti piliečiai dėl objektyvių pareigų negali įgyvendinti (34 straipsnio 5 da- 
lis). Konstitucijoje numatytos ir kitos piliečių pareigos, pavyzdžiui, mokėti 
mokesčius (38 straipsnis), ginti tautą ir valstybę (39 straipsnio 1 dalis). 

Žmogaus teisių santykinumas įgalina jas riboti, tačiau, kaip įprasta 
Vakaruose (taip ir Korėjos Respublikoje), tik esant būtinybei ir laikantis 
proporcingumo principo. Antai Konstitucijos 37 straipsnio 2 dalyje nusta- 
tyta, jog įstatymu galima riboti piliečių laisves ir teises tik tada, kai būtina 
nacionaliniam saugumui, teisės ir tvarkos palaikymui arba visuomenės ge- 
rovei; net tada, kai šie ribojimai yra skiriami, joks laisvės ar teisės esminis 
aspektas negali būti paneigtas. 

Konstitucijos IX skyriuje „Ūkis“ reguliuojami ekonominiai santykiai. 
Pabrėžtina, kad Korėjos Respublikos ūkinė tvarka grindžiama pagarba 
įmonių ir individų laisvei ir kūrybinei iniciatyvai ekonominiuose santy- 
kiuose (119 straipsnio 1 dalis), o valstybė gali reguliuoti ir koordinuoti 
ekonominius santykius tam, kad palaikytų subalansuotą nacionalinio ūkio 
augimą bei tvarumą, užtikrintų tinkamą pajamų paskirstymą, sukliudytų 
dominuoti rinkoje bei piktnaudžiauti ekonomine galia ir demokratizuotų 
ūkį, suderinant ūkio subjektų bendradarbiavimą (119 straipsnio 2 dalis). 
Konstitucijoje numatyta, kad valstybė saugo gamtos išteklius (120, 121, 
122 straipsniai), kad ypač palaiko žemės ūkio bei žvejybos ūkius, smul- 
kiuosius ir vidutinius ūkius, užtikrina visų regionų stabilią ekonominę 
raidą (123 straipsnius), tačiau skatina nacionalinę ekonomiką, vystydama 





ordinu ir Vyčio Kryžiumi, žuvusių (mirusių) tokių fizinių asmenų sutuoktiniams, o jeigu 
sutuoktinio nėra, — tėvams (įtėviams) arba vaikams (įvaikiams) - Vyriausybės nustatyto 
dydžio vienas žemės sklypas individualiai statybai, jeigu jų prašymai dėl žemės sklypo 
suteikimo nuosavybėn neatlygintinai pateikti iki Žemės reformos įstatymo 7 straipsnio 
pakeitimo įstatymo įsigaliojimo (2002 m. liepos 3 d.)“ prieštarauja Lietuvos Respublikos 
Konstitucijos 23 straipsnio 2 daliai, 128 straipsnio 2 daliai, konstituciniam teisinės 
valstybės principui. 

mokslą bei technologijas, informaciją bei žmogiškuosius išteklius ir inova- 
cijas (127 straipsnio 1 dalis). 

Korėjos Respublikos Konstitucija yra itin griežta'“, ją gali pakeisti 
tik tauta referendumu (Konstitucijos 130 straipsnio 2 dalis), o pats Kons- 
titucijos keitimo procesas yra itin sudėtingas (žr. Konstitucijos X skyrių 
„Konstitucijos pataisos“). Todėl Konstitucija nuo 1987 m. nebuvo nė karto 
pakeista. 

Korėjos Respublikos Konstitucijos šeši papildomi straipsniai iš esmės 
nustato principą, kad jokie teisės aktai negali prieštarauti įsigaliojusiai 
Konstitucijai (1987 m. spalio 29 d. redakcija) ir turi būti su ja suderinti, 
taip pat valstybės institucijos ir pareigūnai, organizacijos turi atlikti funk- 
cijas, atitinkančias Konstitucijos nuostatas. Juose numatyti Prezidento ir 
Nacionalinio Susirinkimo rinkimai, organizuojami pagal galiojančios 
Konstitucijos nuostatas. 

Korėjos valdymo forma yra respublika (1 straipsnio 1 dalis), o pagal 
tai, kad Prezidentas yra ne tik valstybės vadovas, bet ir vykdomosios val- 
džios vadovas (66 straipsnio 1 bei 4 dalys), darytina išvada, jog Korėja yra 
prezidentinė respublika. 

Korėjos Respublikos Konstitucijoje nustatyta, kad Korėjos Respubli- 
kos teritoriją sudaro Korėjos pusiasalis ir jo gretimos salos (3 straipsnis); 
taigi, Korėja yra unitarinė valstybė, siekianti taikiu ir demokratiniu keliu 
suvienyti Pietų Korėją ir Šiaurės Korėją į vieną valstybę (4 straipsnis). Kar- 
tu pabrėžtina, kad Korėjos Respublikos Konstitucijos VIII skyriuje „Vietos 
savivalda“ yra numatyta, kad vietos valdžios įstaigų rūšis nustato įstaty- 
mas. Taigi, Korėjos Respublikos teritorijoje pagal Konstituciją gali būti nu- 
matyti administraciniai teritoriniai vienetai. 

Korėja yra demokratinė respublika (1 straipsnio 1 dalis); Korėjos Res- 
publikos suverenitetas priklauso tautai, o visa valstybės valdžia kyla iš tau- 
tos (1 straipsnio 1 dalis). Visi viešieji pareigūnai privalo tarnauti visai tau- 
tai ir yra atsakingi žmonėms (Konstitucijos 7 straipsnio 1 dalis). Politinės 
partijos steigiamos laisvai, ir daugiapartinė politinė sistema turi būti ga- 
rantuojama (8 straipsnio 1 dalis); savo tikslais, organizacija ir veikla politi- 





8 Hahm, Ch. Beyond „law vs. politics“ in constitutional adjudication: Lessons from 
South Korea. International Journal of Constitutional Law: Oxford University Press and 
New York University School of Law, 2012, Vol. 10. No. 1, p. 6—34; taip pat identiškas 
tekstas yra interneto puslapyje <http://www.hiil.org/data/sitemanagement/media/6. 
full(1).pdf>. 

nės partijos turi būti demokratinės bei privalo turėti būtinas organizacines 
priemones, užtikrinančias žmonių galimybę dalyvauti formuojant politinę 
valią ( 8 straipsnio 2 dalis). Korėjos Konstitucijoje valdžia skirstoma į įsta- 
tymų leidžiamąją, vykdomąją bei teisminę; jos visos atlieka joms Konstitu- 
cijoje nustatytas (padalintas) funkcijas, išvengiant valdžios koncentracijos 
bei įgyvendinant valdžių padalijimo principą. 

Pabrėžtina, kad Nacionalinis Susirinkimas bei Prezidentas yra renka- 
mi tautos visuotiniu, lygiu, tiesioginiu ir slaptu balsavimu (atitinkamai 41 
straipsnio 1 dalis ir 67 straipsnio 1 dalis). Korėjos Respublikos Konstituci- 
joje yra rinkimų santykius reguliuojančios nuostatos, įtvirtintos Konstitu- 
cijos VII skyriuje „Rinkimų valdymas“. Pabrėžtina, kad rinkimus finansuo- 
ja valstybė (116 straipsnio 2 dalis). 

Korėjos Respublikos Konstitucijos 40 straipsnyje nustatyta, kad Na- 
cionaliniam Susirinkimui suteikiama įstatymų leidžiamoji valdžia. Nacio- 
nalinį Susirinkimą sudaro nariai, piliečių išrinkti visuotiniu, lygiu, tiesio- 
giniu ir slaptu balsavimu (41 straipsnio 1 dalis) (renkami tiek proporciniu, 
tiek daugumos atstovavimu - Konstitucijos 41 straipsnio 3 dalis), o jų ka- 
dencija yra ketveri metai (42 straipsnis). Nacionalinio Susirinkimo narių 
skaičius nustatomas įstatymu, tačiau šis skaičius negali būti mažesnis negu 
200 (41 straipsnio 2 dalis) - iš tikrųjų jis artimas 300". Nacionalinio Su- 
sirinkimo nariai turi imunitetą (44 straipsnis), neatsako už savo kalbas ar 
balsavimą (45 straipsnis), tačiau jiems taikomi įvairūs veiklos apribojimai 
(43 straipsnis), elgesio reikalavimai (46 straipsnis). 

Pati svarbiausia Nacionalinio Susirinkimo funkcija yra įstatymų lei- 
dyba. Įstatymų leidybos iniciatyvos teisę turi Nacionalinio Susirinkimo 
nariai ir vykdomoji valdžia (Konstitucijos 52 straipsnis). Išskyrus, kai ki- 
taip nustatyta Konstitucijoje ar įstatyme, visų Nacionalinio Susirinkimo 
narių daugumos dalyvavimas bei daugumos dalyvaujančių narių pritarian- 
tis balsavimas yra būtini Nacionalinio Susirinkimo sprendimams priimti; 
kai balsai pasiskirsto po lygiai, svarstomas klausimas laikomas atmestu (49 
straipsnis). 

Nacionalinis Susirinkimas sprendžia biudžeto, kurį tvirtina įstatymu 
(54 straipsnio 1 dalis), valstybės finansų klausimus (54-58 straipsniai), 
nustato mokesčius (59 straipsnis). Jis taip pat turi teisę sutikti sudaryti ir 
ratifikuoti sutartis, turi teisę sutikti skelbti karą, siųsti ginkluotąsias pajėgas 





P Šaraev, P S. Socialno-političeskie sistemy stran Korejskovo poluostrova: učebnoe posobie. 
Tomsk: Izdatelstvo Tomskovo politechničeskovo universiteta, 2009, s. 21—25. 

į užsienio valstybes arba dislokuoti užsienio pajėgas Korėjos Respublikos 
teritorijoje (60 straipsnis). 

Nacionalinis Susirinkimas gali atlikti parlamentinius tyrimus (61 
straipsnis), reikalauti iš vykdomosios valdžios atstovų (Ministro Pirmi- 
ninko, Valstybės Tarybos narių ar kitų atstovų) atsiskaityti Nacionaliniam 
Susirinkimui (62 straipsnio 2 dalis), vykdyti apkaltą (65 straipsnis). 

Pagrindinė vykdomosios valdžios figūra yra Korėjos Respublikos 
Prezidentas, kuris yra tiek valstybės vadovas, tiek vykdomosios valdžios 
vadovas (66 straipsnio 1 ir 4 dalys). Jis yra atsakingas ir privalo saugoti 
valstybės nepriklausomybę, teritorinį vientisumą bei tęstinumą ir Kons- 
tituciją (66 straipsnio 2 dalis), privalo siekti tik taikaus tėvynės susivieni- 
jimo (66 straipsnio 3 dalis). Prezidentas yra renkamas tautos visuotiniu, 
lygiu, tiesioginiu ir slaptu balsavimu (67 straipsnio 1 dalis); juo gali būti 
renkami piliečiai, kurie gali būti renkami į Nacionalinį Susirinkimą ir ku- 
riems Prezidento rinkimų dieną sukako keturiasdešimt ar daugiau metų 
(67 straipsnio 4 dalis). Prezidento kadencijos laikotarpis yra penkeri me- 
tai, o Prezidentas negali būti perrenkamas (70 straipsnis) - taigi, Korėjos 
Respublikoje negali būti pakaitinio prezidentizmo sistemos??. Kai Prezi- 
dento pareigos yra laisvos arba Prezidentas dėl bet kokių priežasčių negali 
vykdyti savo pareigų, Ministras Pirmininkas arba Valstybės Tarybos nariai 
vyresniškumo tvarka, numatyta įstatyme, eina jo pareigas (71 straipsnis). 
Prezidentas turi imunitetą (84 straipsnis), jam taikomi įvairūs apribojimai, 
susiję su kitų pareigų vykdymu (83 straipsnis). 

Prezidentas teisėkūros srityje skelbia išleistus įstatymus (53 straips- 
nio 1 dalis), turi įstatymų veto teisę (53 straipsnio 2 dalis), negali nurodyti 
įstatymo teksto, kurį turėtų priimti Nacionalinis Susirinkimas (53 straips- 
nio 3 dalis)?!. Prezidentas leidžia dekretus, susijusius su jam įstatymo nu- 
matytais, tiksliai apibrėžtais reikalais bei reikalais, būtinais įgyvendinti 
įstatymus (75 straipsnis) - taigi, Prezidentas leidžia pirmiausia įstatymų 
įgyvendinamuosius teisės aktus. Vis dėlto ypatingais atvejais Prezidentas 





20 Kūris, E. Konstitucija pagal Sartorį. Sartori, G. Lyginamoji konstitucinė inžinerija. 
Struktūrų, paskatų ir rezultatų tyrimas. Kaunas: UAB „Poligrafija ir informatika“, 2001, 
p. 11. 

2! Lietuvoje analogiškai nuspręsta, kad įstatymų leidybos sprendžiamąją galią turi tik 
Seimas (žr. Lietuvos Respublikos Konstitucinio Teismo 2014 m. sausio 24 d. nutarimą, 
TAR, 2014, Dok. Nr. 478). 

gali leisti ir įstatymo galią turinčius teisės aktus, tačiau visais atvejais tokie 
veiksmai turi būti patvirtinti Nacionalinio Susirinkimo (76 straipsnis). 

Prezidentas sudaro ir ratifikuoja sutartis; akredituoja, priima arba 
išsiunčia diplomatinius pasiuntinius; ir skelbia karą bei sudaro taiką (73 
straipsnis). Konstitucijos ir įstatymo nustatyta tvarka Prezidentas yra 
ginkluotųjų pajėgų vadas (74 straipsnio 1 dalis), skelbia karo padėtį (77 
straipsnis). 

Korėjos Respublikos Konstitucijoje tokios institucijos, kaip Vyriausy- 
bė, nėra numatyta. Tačiau vykdomosios valdžios funkcijas atlieka Valsty- 
bės Taryba, kurią sudaro Prezidentas, Ministras Pirmininkas ir kiti nariai, 
kurių skaičius negali viršyti trisdešimties ir būti mažesnis negu penkiolika 
(88 straipsnio 2 dalis); Prezidentas yra Valstybės Tarybos pirmininkas, o 
Ministras Pirmininkas — vicepirmininkas (88 straipsnio 3 dalis). Prezi- 
dentas Nacionalinio Susirinkimo sutikimu skiria Ministrą Pirmininką (86 
straipsnio 1 dalis), o Ministro Pirmininko patarimu skiria Valstybės Ta- 
rybos narius (87 straipsnio 1 dalis). Valstybės Taryba, kaip kolegiali ins- 
titucija, sprendžia svarbiausius ir labai įvairius klausimus (89 straipsnis). 
Pažymėtina, kad Ministro Pirmininko patarimu Prezidentas iš Valstybės 
Tarybos narių skiria ministrus (94 straipsnis). 

Korėjos Respublikos Konstitucijoje numatytos ir kitos vykdomosios 
valdžios institucijos. Kai kurios iš jų pagal Konstituciją turi būti būtinai 
įsteigtos — antai Audito ir kontrolės valdyba, kuri pavaldi Prezidentui ir 
kontroliuoja bei nagrinėja valstybės pajamų bei išlaidų sureguliavimą, 
valstybės ir kitų įstatyme numatytų organizacijų ataskaitas, valdymo agen- 
tūrų bei viešųjų pareigūnų darbo rezultatus (97 straipsnis); Nacionalinio 
Saugumo Taryba, kuri pataria Prezidentui numatant užsienio, karo ir vi- 
daus politikos kryptis, susijusias su nacionaliniu saugumu (91 straipsnio 1 
dalis). Kitos vykdomosios valdžios institucijos pagal Konstituciją tik gali 
būti įsteigtos (Vyresniųjų valstybės veikėjų patariamoji taryba, Patariamoji 
taryba demokratiniam ir taikiam susivienijimui, Nacionalinė ūkio pataria- 
moji taryba). 

Korėjos Respublikos Konstitucijoje tik pačiais bendriausiais aspektais 
aptariama teisminė valdžia. Teisminė valdžia suteikiama teismams, suda- 
rytiems iš teisėjų (101 straipsnio 1 dalis), įstatymu nustatomi kvalifikaci- 
niai reikalavimai teisėjams (101 straipsnio 3 dalis), teisėjai valdo būdami 
nepriklausomi pagal savo sąžinę ir nepažeisdami Konstitucijos ir įstatymo 
(103 straipsnis). Numatytos kai kurios teisėjų nepriklausomumo garanti- 

jos - nė vieno teisėjo negalima pašalinti iš pareigų, išskyrus dėl apkaltos 
arba dėl laisvės atėmimo bausmės be kalėjimo darbų ar sunkesnės baus- 
mės, arba nušalinti nuo pareigų, jo atlyginimą sumažinti ar jis negali patir- 
ti kitokio nepalankaus jo traktavimo, išskyrus dėl drausminės nuobaudos 
(106 straipsnio 1 dalis). Konstitucijoje nurodomas proceso viešumo prin- 
cipas (109 straipsnis). 

Konstitucijoje numatyta, kad Korėjos Respublikos teismus sudaro 
Aukščiausiasis Teismas, kuris yra aukščiausias valstybės teismas, ir kiti 
atitinkamų lygių teismai (101 straipsnio 2 dalis). Pagal įstatymus Korėjos 
Respublikoje yra trijų lygių teismai: Aukščiausiasis Teismas, aukštesnieji 
teismai, nagrinėjantys bylas apeliacine tvarka arba svarbiausias bylas pir- 
mąja instancija, bei apygardų teismai, kurių filialai yra rajonų teismai??. 
Egzistuoja specializuoti Šeimos, Patentų bei Administracinis teismai?, 
Konstitucijoje numatyti karo teismai (110 straipsnis). 

Korėjos Respublikoje ypatinga yra tai, kad visus teisėjus, išskyrus 
Aukščiausiojo Teismo pirmininką bei šio teismo teisėjus, kuriuos skiria su 
Prezidentas Nacionalinio Susirinkimo sutikimu (104 straipsnio lir 2 da- 
lys), skiria Aukščiausiojo Teismo pirmininkas, gavęs Aukščiausiojo Teis- 
mo teisėjų konferencijos sutikimą (104 straipsnio 3 dalis). Nors Konstitu- 
cijos 105 straipsnio 3 dalyje numatyta, kad kitų teisėjų negu Aukščiausiojo 
Teismo pirmininkas ir teisėjai kadencija yra dešimt metų ir jie įstatymo 
nustatyta tvarka gali būti paskiriami kitai kadencijai, o Konstitucijos 105 
straipsnio 2 dalyje numatyta, kad Aukščiausiojo Teismo teisėjų kadencija 
yra šešeri metai ir jie įstatymo nustatyta tvarka gali būti paskiriami kitai 
kadencijai, tačiau realybėje jie paprastai paskiriami ir antrai kadencijai“. 
Tik Aukščiausiojo Teismo pirmininko kadencijų skaičius yra griežtai ri- 
botas - Aukščiausiojo Teismo pirmininko kadencija yra šešeri metai ir jis 
negali būti paskiriamas kitai kadencijai (105 straipsnio 1 dalis). 

Korėjos Respublikos Konstitucijos 111 straipsnyje numatyta, kad 
Konstitucinį Teismą sudaro devyni teisėjai, tinkami būti teismų teisėjais, ir 
jie yra skiriami Prezidento (2 dalis); iš devynių teisėjų trys turi būti paskirti 
iš asmenų, parinktų Nacionalinio Susirinkimo, ir trys paskirti iš asmenų, 
pasiūlytų Aukščiausiojo Teismo pirmininko (3 dalis); Konstitucinio Teis- 





2 Šaraev, P. S. Socialno-političeskie sistemy stran Korejskovo poluostrova: učebnoe posobie. 
Tomsk: Izdatelstvo Tomskovo politechničeskovo universiteta, 2009, s. 30—33. 

3 Ibid. 

* Ibid. 

mo pirmininką skiria Prezidentas iš šio teismo teisėjų gavęs Nacionalinio 
Susirinkimo sutikimą (4 dalis). Konstitucijos 112 straipsnyje nustatyta, jog 
Konstitucinio Teismo teisėjų kadencija yra šešeri metai ir jie įstatymo nu- 
statyta tvarka gali būti paskiriami kitai kadencijai (1 dalis); Konstitucinio 
Teismo teisėjai negali būti jokios politinės partijos nariai, dalyvauti politi- 
nėje veikloje (2 dalis); Konstitucinio Teismo teisėjo negalima pašalinti iš 
pareigų, išskyrus dėl apkaltos arba dėl laisvės atėmimo bausmės be kalėji- 
mo darbų ar sunkesnės bausmės (3 dalis). 

Konstitucinis Teismas garantuoja Konstitucijos viršenybę teisės aktų 
sistemoje, todėl jis sprendžia pagal teismų prašymus dėl įstatymų konstitu- 
cingumo (107 straipsnio 1 dalis, 111 straipsnio 1 dalies 1 punktas). Be to, 
Konstitucinis Teismas sprendžia apkaltos, politinės partijos išformavimo, 
kompetencijos ginčų tarp Valstybės įstaigų, tarp Valstybės įstaigų ir vietos 
valdžios įstaigų ir tarp vietos valdžios įstaigų klausimus, konstitucinės jus- 
ticijos bylas pagal konstitucinį skundą. 

Kadangi Korėjos Respublikos Konstitucija yra itin griežta ir nebuvo 
pakeista nuo 1987 m., Korėjos Konstitucinis Teismas, aiškindamas Konsti- 
tuciją, yra itin aktyvus ir dėl to sulaukia kritikos akademiniame juridiniame 
diskurse, kad „politikuoja“. Nors Korėjos Respublikos Konstitucijos tekste 
nėra numatyta Korėjos Respublikos sostinė, tačiau Konstitucinis Teismas, 
pabrėždamas, kad pastaruosius šešis šimtus metų Korėjos sostinė buvo 
Seulas, remdamasis „paprotine konstitucija“, konstatavo, kad pagal Konsti- 
tuciją Seulas yra Korėjos Respublikos sostinė. Kitaip tariant, jis „atskleidė“ 
Konstitucijos nuostatą, jog Seulas yra Korėjos Respublikos sostinė“. Taip 
pat Korėjos Respublikos Konstitucinis Teismas buvo itin politiškai akty- 
vus, priimdamas 2004 m. sprendimą apkaltos Prezidentui R. Moo-hyunui 
(1946-2009) procese?“. Aktyvus Konstitucinis Teismas užtikrina realios, o 
ne menamos Konstitucijos efektyvų veikimą, gina ir saugo konstitucines 
vertybes, net padeda siekti svarbių valstybei tikslų (Seulas yra pripažintas 
kaip visos Korėjos sostinė; taigi, Konstitucinis Teismas žengė žingsnį Ko- 
rėjos suvienijimo link). 





* Hahm, Ch. Beyond „law vs. politics“ in constitutional adjudication: Lessons from 
South Korea. International Journal of Constitutional Law: Oxford University Press and 
New York University School of Law. 2012, Vol. 10. No. 1, 22 (Apie atskleidžiamąjį 
teisės aiškinimą žr. Baublys, L.; Beinoravičius, D.; Kaluina, A. ir kt. Teisės teorijos 
įvadas. 2 leidimas. Vilnius: Mes, 2012, p. 421). 

* Ibid. (palyginkite Lietuvos Respublikos Konstitucinio Teismo aktyvų vaidmenį 
Prezidento R. Pakso apkaltos metu, žr. Lietuvos Respublikos Konstitucinio Teismo 
2004 m. kovo 31 d. išvada (Žin., 2004, Nr. 49-1600). 

Mes, Korėjos žmonės, didžiuodamiesi turtinga istorija ir tradicijomis, 
besitęsiančiomis nuo neatmenamų laikų, puoselėdami Korėjos Respubli- 
kos Laikinosios Vyriausybės, užgimusios 1919 m. Kovo Pirmosios Nepri- 
klausomybės Sąjūdyje, tikslą ir 1960 m. Balandžio devynioliktosios suki- 
limo prieš neteisingumą demokratinius idealus, prisiėmę demokratinės 
reformos ir taikaus mūsų tėvynės suvienijimo misiją, pasiryžę sutvirtinti 
tautinę vienybę teisingumu, žmoniškumu bei broliška meile, ir 

Sunaikinti visas socialines ydas bei neteisingumą, ir 

Suteikti lygias galimybes kiekvienam asmeniui ir numatyti visokerio- 
pą asmeninių gebėjimų visose srityse, įskaitant politinį, ekonominį, socia- 
linį ir kultūrinį gyvenimą, lavinimą, toliau stiprinant pagrindinę laisvą bei 
demokratinę tvarką, palankią privačiai iniciatyvai bei viešajai santarvei, ir 

Padėti kiekvienam asmeniui vykdyti pareigas bei įsipareigojimus, ly- 
dinčius laisves bei teises, ir 

Kelti visų piliečių gyvenimo kokybę ir prisidėti prie besitęsiančios pa- 
saulinės taikos bei bendros žmonijos gerovės ir taip užtikrinti sau bei mūsų 
ainiams saugumą, laisvę bei laimę amžiams nacionaliniame referendume, 
plaukiančiame iš Nacionalinio Susirinkimo rezoliucijos, keičiame Kons- 
tituciją, pašventintą ir išleistą tūkstantis devyni šimtai keturiasdešimt aš- 
tuntųjų Viešpaties (anno Domini) metų liepos dvyliktąją ir vėliau pakeistą 
aštuonis kartus. 

1987 m. spalio 29 d. 





"7 Korėjos Respublikos Konstitucija, paskelbta Korėjos Konstitucinio Teismo interneto 
puslapyje http://english.ccourt.go.kr/home/att. file/download/Constitution. of the 
Republic. of Korea.pdf, išversta iš anglų kalbos. 

I SKYRIUS 
BENDROSIOS NUOSTATOS 


1 straipsnis 

(1) Korėjos Respublika yra demokratinė respublika. 

(2) Korėjos Respublikos suverenitetas priklauso Tautai, o visa valsty- 
bės valdžia kyla iš Tautos. 


2straipsnis 

(1) Korėjos Respublikos pilietybė nustatoma įstatyme. 

(2) Įstatymo nustatyta tvarka valstybė privalo saugoti savo piliečius 
užsienyje. 


3 straipsnis 
Korėjos Respublikos teritoriją sudaro Korėjos pusiasalis ir jo gretimos 
salos. 


4 straipsnis 
Korėjos Respublika siekia suvienijimo ir formuluoja bei vykdo taikaus 
suvienijimo politiką, grįstą laisvės ir demokratijos principais. 


5 straipsnis 

(1) Korėjos Respublika stengiasi palaikyti tarptautinę taiką ir atsisako 
visokeriopos karinės agresijos. 

(2) Karinės pajėgos naudojamos šventai nacionalinio saugumo misi- 
jai bei teritorijos gynybai, o jų politinis neutralumas turi būti išlaikomas. 


6 straipsnis 

(1) Pagal Konstituciją ir visuotinai pripažintas tarptautinės teisės tai- 
sykles tinkamai sudarytos ir promulguotos sutartys turi tokią pačią galią 
kaip nacionaliniai Korėjos Respublikos įstatymai. 

(2) Užsieniečių teisinė padėtis garantuojama tokia, kokia numatyta 
tarptautinėje teisėje ir sutartyse. 


7 straipsnis 
(1) Visi viešieji pareigūnai privalo tarnauti visai Tautai ir yra atsakingi 
žmonėms. 

(2) Viešųjų pareigūnų teisinė padėtis ir politinis nešališkumas garan- 
tuojami tokie, kokie numatyti įstatyme. 


8 straipsnis 

(1) Politinės partijos steigiamos laisvai, ir daugiapartinė politinė sis- 
tema turi būti garantuojama. 

(2) Savo tikslais, organizacija ir veikla politinės partijos turi būti de- 
mokratinės bei privalo turėti būtinas organizacines priemones, užtikrinan- 
čias žmonių galimybę dalyvauti formuojant politinę valią. 

(3) Valstybė saugo politines partijas ir įstatyme nustatytomis sąlygo- 
mis teikia jų veiklai reikalingas lėšas. 

(4) Jei politinės partijos tikslai ir veikla prieštarauja fundamentaliai 
demokratinei tvarkai, Vyriausybė gali iškelti jai ieškinį Konstituciniame 
Teisme dėl jos veiklos nutraukimo, ir politinės partijos veikla gali būti nu- 
traukta vadovaujantis Konstitucinio Teismo sprendimu. 


9 straipsnis 
Valstybė siekia išlaikyti bei plėtoti kultūrinį paveldą ir sustiprinti na- 
cionalinę kultūrą. 


II SKYRIUS 
PILIEČIŲ TEISĖS IR PAREIGOS 


10 straipsnis 

Visiems piliečiams garantuojami žmogiški orumas bei vertė, ir jie turi 
teisę siekti laimės. Valstybė įsipareigoja sutvirtinti ir užtikrinti pamatines 
bei neliečiamas individų žmogaus teises. 


11 straipsnis 

(1) Visi piliečiai yra lygūs prieš įstatymą, ir negali būti diskrimina- 
cijos politiniame, ekonominiame, socialiniame ar kultūriniame gyvenime 
lyties, religijos ar socialinės padėties pagrindu. 

(2) Joks privilegijuotas luomas jokia forma negali būti pripažintas ar 
kada nors įsteigtas. 

(3) Visų apdovanojimų ar pasižymėjimo ženklų teikimas gali skatinti 
tik jų gavėjus, ir iš to negali kilti jokios paskesnės privilegijos. 

12 straipsnis 

(1) Visi piliečiai turi asmeninę laisvę. Joks asmuo negali būti sulai- 
kytas, suimtas, apieškotas, areštuotas ar apklaustas, išskyrus įstatymo nu- 
statyta tvarka. Joks asmuo negali būti nubaustas, prevenciškai suvaržyta 
jo laisvė ar verčiamas dirbti kitaip, kaip tokiais pagrindais ir pagal tokias 
procedūras, kokios yra nustatytos įstatyme. 

(2) Joks pilietis negali būti kankinamas ar būti verčiamas liudyti prieš 
save baudžiamosiose bylose. 

(3) Sulaikymo, suėmimo, arešto ar apieškos atvejais prokuroro reika- 
lavimu pagal tinkamas procedūras privalo būti priimamos teisėjo nutartys: 
su sąlyga, kai įtariamasis baudžiamojoje byloje sulaikomas flagrante delicto 
arba kai yra pavojus, jog asmuo, įtariamas padaręs nusikaltimą, už kurį 
skiriama ne mažesnė kaip trejų metų laisvės atėmimo bausmė, gali pabėgti 
arba sunaikinti įrodymus, tyrimo institucijos gali reikalauti ex post facto 
nutarties. 

(4) Bet kuris sulaikytas ar suimtas asmuo nedelsiant turi teisę į advo- 
kato pagalbą. Kai kaltinamasis baudžiamojoje byloje neišgali pasisamdyti 
advokato, valstybė įstatymo nustatyta tvarka privalo kaltinamajam paskirti 
advokatą. 

(5) Joks asmuo negali būti sulaikytas ar suimtas jo neinformuojant 
apie sulaikymo ar suėmimo priežastį ir jo teisę į advokato pagalbą. Sulai- 
kyto ar suimto asmens šeima ir t. t., kaip numatyta įstatyme, privalo būti 
nedelsiant informuota apie sulaikymo ar suėmimo priežastį, laiką ir vietą. 

(6) Bet kuris sulaikytas ar suimtas asmuo turi teisę reikalauti teismo 
išnagrinėti sulaikymo ar suėmimo teisėtumą. 

(7) Tuo atveju, kai prisipažinimas yra išgautas prieš kaltinamojo va- 
lią jį kankinant, prievartaujant, bauginant, pernelyg ilgai laikant, apgaulės 
būdu ar t. t., arba tuo atveju, kai formaliame bylos tyrime prisipažinimas 
tėra vienintelis įrodymas prieš kaltinamąjį, toks prisipažinimas negali būti 
pripažintas kaltės įrodymu, taip pat kaltinamasis negali būti nubaustas šio 
prisipažinimo pagrindu. 


13 straipsnis 

(1) Joks pilietis negali būti persekiojamas baudžiamąja tvarka už vei- 
ką, kuri nėra laikoma nusikaltimu pagal įstatymą, galiojantį jos padarymo 
metu, taip pat negali būti baudžiamas antrą kartą už ją. 

(2) Jokio piliečio politinės teisės negali būti apribotos, taip pat jokio 
asmens nuosavybės teisės negali būti atimtos taikant retroaktyvią tei- 
sėkūrą. 

(3) Joks pilietis negali patirti nepalankaus elgesio savo atžvilgiu dėl 
savo giminaičio atliktos veikos. 


14 straipsnis 

Visi piliečiai gali laisvai pasirinkti gyvenamąją vietą ir turi teisę laisvai 
judėti. 
15 straipsnis 

Visi piliečiai gali laisvai pasirinkti profesiją. 


16 straipsnis 

Draudžiama įsiveržti į visų piliečių gyvenamąją vietą. Gyvenamojoje 
vietoje atliekant paiešką ar poėmį, būtina pateikti pagal prokuroro reikala- 
vimą priimtą teisėjo nutartį. 


17 straipsnis 
Jokio piliečio privatumas negali būti pažeistas. 


18 straipsnis 
Jokio piliečio korespondencijos privatumas negali būti pažeistas. 


19 straipsnis 
Visi piliečiai turi sąžinės laisvę. 


20 straipsnis 
(1) Visi piliečiai turi tikėjimo laisvę. 
(2) Nėra valstybinės religijos, o bažnyčia ir valstybė turi būti atskirtos. 


21 straipsnis 

(1) Visi piliečiai turi kalbos ir spaudos laisvę, taip pat susirinkimų ir 
asociacijų laisvę. 

(2) Neleidžiama licencijuoti ar cenzūruoti kalbos ir spaudos, licenci- 
juoti susirinkimų ir asociacijų. 

(3) Įstatymu nustatomi laikraščių veiklai užtikrinti būtini žinių tarny- 
bų ir transliavimo įrenginių bei reikalų standartai. 

(4) Nei kalba, nei spauda negali pažeisti garbės ar kitų asmenų teisių, 

taip pat pakenkti viešajai moralei ar visuomenės etikai. Jei kalba ar spauda 
pažeidžia garbę ar kitų asmenų teises, gali būti reiškiami ieškiniai dėl pa- 
darytos žalos atlyginimo. 


22 straipsnis 

(1) Visi piliečiai turi mokslo ir meno laisvę. 

(2) Įstatymu saugomos autorių, išradėjų, mokslininkų, inžinierių ir 
menininkų teisės. 


23 straipsnis 

(1) Teisė į nuosavybę yra garantuojama visiems piliečiams. Jos turinys 
ir apribojimai nustatomi įstatymu. 

(2) Nuosavybės teisių įgyvendinimas turi atitikti visuomenės gerovę. 

(3) Įstatymu nustatomos privačios nuosavybės nusavinimo, naudoji- 
mo ar apribojimo visuomenės poreikiams sąlygos ir kompensacija už tai: 
su sąlyga, kad šiuo atveju turi būti mokama teisinga kompensacija. 


24 straipsnis 
Įstatymo nustatyta tvarka visi piliečiai turi teisę dalyvauti rinkimuose. 


25 straipsnis 
Įstatymo nustatyta tvarka visi piliečiai turi teisę užimti pareigas vals- 
tybės tarnyboje. 


26 straipsnis 

(1) Įstatymo nustatyta tvarka visi piliečiai turi rašytinės peticijos, pa- 
duodamos bet kuriai valdžios įstaigai, teisę. 

(2) Valstybė yra įpareigota išnagrinėti tokias peticijas. 


27 straipsnis 

(1) Įstatymo nustatyta tvarka visi piliečiai turi teisę į teisėjų, atitin- 
kančių Konstitucijos ir įstatymo nustatytus reikalavimus, vedamą teismo 
procesą. 

(2) Korėjos Respublikos teritorijoje karo teismas negali nagrinėti 
piliečių, nesančių karo prievolininkais ar karo pajėgų darbuotojais, bylų, 
išskyrus, kai baudžiama už įstatyme numatytus nusikaltimus, susijusius 
su svarbia įslaptinta karine informacija, sargyba, sargybos postais, kenks- 

mingo maisto bei gėrimų tiekimu, karo kaliniais ir karinėmis prekėmis bei 
įranga, ir kai paskelbiama ypatinga karo padėtis. 

(3) Visi piliečiai turi teisę į spartų teismo procesą. Kaltinamasis turi 
teisę į neuždelstą viešą teismo procesą, išskyrus, esant pateisinamoms prie- 
žastims. 

(4) Kaltinamojo nekaltumas preziumuojamas iki tol, kol paskelbia- 
mas apkaltinamasis nuosprendis. 

(5) Įstatymo nustatyta tvarka nusikaltimo auka turi teisę kalbėti teis- 
mo proceso, kuriame jis yra dalyvis, metu. 


28 straipsnis 

Kai įtariamasis ar kaltinamasis, kuriam buvo apribota laisvė, nėra 
apkaltinamas įstatymo nustatyta tvarka arba teismo yra išteisinamas, jis 
įstatymo nustatyta tvarka turi teisę kelti ieškinį valstybei dėl teisingos kom- 
pensacijos atlyginimo. 


29 straipsnis 

(1) Kai asmuo patyrė žalą dėl neteisėtos viešojo pareigūno veikos 
šiam vykdant viešas pareigas, jis įstatymo nustatyta tvarka turi teisę pa- 
teikti ieškinį valstybei ar viešajai organizacijai dėl teisingos kompensacijos 
atlyginimo. Šiuo atveju susijęs viešasis pareigūnas negali būti atleistas nuo 
atsakomybės. 

(2) Kai karo prievolininkas ar karo pajėgų darbuotojas, policijos pa- 
reigūnas ar kiti įstatymo numatyti pareigūnai patiria žalą dėl viešųjų parei- 
gų, pavyzdžiui, kovos veiksmų, treniruočių ir t. t., atlikimo, jie neturi teisės 
kelti ieškinio valstybei ar viešajai organizacijai dėl neteisėtos viešojo parei- 
gūno veikos šiam vykdant viešas pareigas pagrindu, bet turi teisę į įstatymo 
numatytą kompensaciją. 


30 straipsnis 

Piliečiai, kurie dėl kitų asmenų nusikalstamų veikų patyrė kūno su- 
žalojimus ar mirė, įstatymo nustatyta tvarka turi teisę gauti valstybės pa- 
ramą. 


31 straipsnis 

(1) Pagal savo galimybes visi piliečiai turi lygią teisę į mokymąsi. 

(2) Visi piliečiai, turintys remtinų vaikų, yra atsakingi už jų pradinį 
išsilavinimą ir kitokį išsilavinimą, kaip tai numatyta įstatyme. 

(3) Privalomas mokymas yra nemokamas. 

(4) Įstatymo nustatyta tvarka yra garantuojami mokymo nepriklau- 
somumas, profesionalumas bei politinis nešališkumas ir aukštojo mokslo 
institucijų autonomija. 

(5) Valstybė skatina mokymąsi visą gyvenimą. 

(6) Įstatymu nustatomi pagrindiniai dalykai, susiję su švietimo siste- 
ma, įskaitant mokymąsi mokykloje bei mokymąsi visą gyvenimą, valdymą, 
finansavimą ir mokytojų padėtį. 


32 straipsnis 

(1) Visi piliečiai turi teisę į darbą. Valstybė socialinėmis ir ekonomi- 
nėmis priemonėmis stengiasi padidinti darbuotojų užimtumą ir garantuoti 
geriausią atlyginimą už darbą, taip pat įstatymo nustatyta tvarka įgyven- 
dinti minimalios algos sistemą. 

(2) Visi piliečiai turi pareigą dirbti. Valstybė, paisydama demokrati- 
nių principų, įstatymu nustato pareigos dirbti apimtį ir sąlygas. 

(3) Garantuojant žmogaus orumą, įstatymu nustatomi darbo sąlygų 
standartai. 

(4) Dirbančioms moterims suteikiama speciali apsauga, ir jos negali 
būti neteisingai diskriminuojamos įdarbinimo, atlyginimų ir darbo sąlygų 
aspektu. 

(5) Dirbantiems vaikams suteikiama speciali apsauga. 

(6) Įstatymo nustatyta tvarka pirmenybinė galimybė dirbti suteikiama 
tiems, kurie išskirtinai nusipelnė valstybei, sužeistiems veteranams bei po- 
licininkams, karių ir policininkų, žuvusių tarnybos metu, šeimų nariams. 


33 straipsnis 

(1) Gerindami darbo sąlygas, darbuotojai turi teisę į nepriklausomą 
susivienijimą, kolektyvines derybas ir kolektyvinius veiksmus. 

(2) Tik tie viešieji pareigūnai, kurie numatyti įstatyme, turi teisę į vie- 
nijimąsi, kolektyvines derybas ir kolektyvinius veiksmus. 

(3) Darbuotojų, dirbančių svarbiose gynybos pramonės šakose, teisė 
į kolektyvinius veiksmus gali būti apribota arba uždrausta įstatymo nusta- 
tyta tvarka. 


34 straipsnis 
(1) Visi piliečiai turi teisę į Žmogaus vertą gyvenimą. 

(2) Valstybė turi pareigą stengtis skatinti socialinę apsaugą ir socialinį 
aprūpinimą. 

(3) Valstybė stengiasi skatinti moterų socialinį aprūpinimą ir teises. 

(4) Valstybė turi pareigą įgyvendinti pensininkų ir jaunimo socialinio 
aprūpinimo augimo politiką. 

(5) Įstatymo nustatyta tvarka valstybė saugo piliečius, negalinčius už- 
sidirbti pragyvenimui dėl fizinio neįgalumo, ligos, seno amžiaus ar kitų 
priežasčių. 

(6) Valstybė stengiasi užkirsti kelią stichinėms nelaimėms ir apsaugo- 
ti piliečius nuo jų daromos žalos. 


35 straipsnis 

(1) Visi piliečiai turi teisę į sveiką ir malonią aplinką. Valstybė ir visi 
piliečiai stengiasi saugoti aplinką. 

(2) Įstatymu nustatomas aplinkos teisės turinys. 

(3) Valstybė, vykdydama gyvenamųjų namų plėtros politiką ir pan., 
stengiasi visiems piliečiams užtikrinti patogias gyvenimo sąlygas. 


36 straipsnis 

(1) Santuoka ir šeimos gyvenimas pradedami ir palaikomi individu- 
alaus orumo ir lyčių lygybės pagrindais, o valstybė, siekdama šio tikslo, 
atlieka viską pagal savo galias. 

(2) Valstybė stengiasi saugoti motinystę. 

(3) Valstybė saugo piliečių sveikatą. 


37 straipsnis 

(1) Piliečių laisvių ir teisių negalima nepaisyti tuo pagrindu, kad jos 
nėra paminėtos Konstitucijoje. 

(2) Įstatymu galima riboti piliečių laisves ir teises tik tada, kai būtina 
nacionaliniam saugumui, teisės ir tvarkos palaikymui arba visuomenės ge- 
rovei. Net tada, kai šie ribojimai yra skiriami, joks esminis laisvės ar teisės 
aspektas negali būti paneigtas. 


38 straipsnis 
Įstatymo nustatyta tvarka visi piliečiai turi pareigą mokėti mokesčius. 

39 straipsnis 

(1) Įstatymo nustatyta tvarka visi piliečiai turi nacionalinės gynybos 
pareigą. 

(2) Joks pilietis negali būti nepalankiai traktuojamas tuo pagrindu, 
kad jis atliko karinės tarnybos prievolę. 


III SKYRIUS 
NACIONALINIS SUSIRINKIMAS 


40 straipsnis 
Nacionaliniam Susirinkimui suteikiama įstatymų leidžiamoji valdžia. 


41 straipsnis 

(1) Nacionalinį Susirinkimą sudaro nariai, piliečių išrinkti visuotiniu, 
lygiu, tiesioginiu ir slaptu balsavimu. 

(2) Nacionalinio Susirinkimo narių skaičius nustatomas įstatymu, ta- 
čiau šis skaičius negali būti mažesnis negu 200. 

(3) Įstatymu nustatomos Nacionalinio Susirinkimo narių rinkimų 
apygardos, proporcinis atstovavimas ir kiti su Nacionalinio Susirinkimo 
rinkimais susiję reikalai. 


42 straipsnis 
Nacionalinio Susirinkimo narių kadencija yra ketveri metai. 


43 straipsnis 
Nacionalinio Susirinkimo nariai negali tuo pat metu užimti jokių kitų 
pareigų, negu nustatytų įstatyme. 


44 straipsnis 

(1) Nacionalinio Susirinkimo sesijų metu joks Nacionalinio Susirin- 
kimo narys negali būti sulaikytas ar suimtas be Nacionalinio Susirinkimo 
sutikimo, išskyrus flagrante delicto atveju. 

(2) Iki sesijos pradžios sulaikius ar suėmus Nacionalinio Susirinkimo 
narį, toks narys Nacionalinio Susirinkimo reikalavimu turi būti paleistas 
per sesiją, išskyrus flagrante delicto atveju. 

45 straipsnis 

Joks Nacionalinio Susirinkimo narys už Nacionalinio Susirinkimo 
ribų negali atsakyti už oficialiai pareikštas nuomones ar balsavimą Susi- 
rinkime. 


46 straipsnis 

(1) Nacionalinio Susirinkimo nariai privalo laikytis aukštų sąžinin- 
gumo standartų. 

(2) Nacionalinio Susirinkimo nariai teikia pirmenybę nacionaliniams 
interesams ir sąžiningai įgyvendina savo pareigas. 

(3) Nacionalinio Susirinkimo nariai, piktnaudžiaudami savo padėti- 
mi, negali įgyti turtinių ar padėties teisių ir interesų arba padėti įgyti juos 
kitiems asmenims, šiems sudarant sutartis su valstybe, viešosiomis organi- 
zacijomis ir pramonininkais ar pasinaudojant jais. 


47 straipsnis 

(1) Įstatymo nustatyta tvarka Nacionalinio Susirinkimo eilinė sesija 
šaukiama kartą per metus, o Nacionalinio Susirinkimo neeilinės sesijos šau- 
kiamos Prezidento arba vienos ketvirtosios ar daugiau visų narių prašymu. 

(2) Eilinės sesijos laikotarpis neturi viršyti šimto dienų, o neeilinių 
sesijų - trisdešimties dienų. 

(3) Jeigu Prezidentas prašo sušaukti neeilinę sesiją, tai jis privalo tiks- 
liai nurodyti sesijos laikotarpį ir savo prašymo priežastis. 


48 straipsnis 
Nacionalinis Susirinkimas išsirenka vieną Pirmininką ir du vicepir- 
mininkus. 


49 straipsnis 

Išskyrus tuomet, kai kitaip nustatyta Konstitucijoje ar įstatyme, visų 
narių daugumos dalyvavimas bei daugumos dalyvaujančių narių prita- 
riantis balsavimas yra būtini Nacionalinio Susirinkimo sprendimams 
priimti. Kai balsai pasiskirsto po lygiai, svarstomas klausimas laikomas 
atmestu. 


50 straipsnis 

(1) Nacionalinio Susirinkimo sesijos yra viešos: su išlyga, jog jos gali 
būti neviešos, kai dauguma dalyvaujančių narių nusprendžia kitaip arba 
kai Pirmininkas mano, jog tai yra būtina dėl nacionalinio saugumo. 

(2) Sesijų posėdžių, kurie nebuvo atviri visuomenei, viešas atskleidi- 
mas nustatomas įstatymu. 


51 straipsnis 

Nacionalinio Susirinkimo aptarimui pateikti įstatymų projektai ir kiti 
klausimai negali būti nesvarstomi tuo pagrindu, jog jie neaktualūs sesijos, 
kurioje buvo inicijuoti, metu, išskyrus tuomet, kai Nacionalinio Susirinki- 
mo narių įgaliojimų terminas baigėsi. 


52 straipsnis 
Įstatymų projektų iniciatyvos teisę turi Nacionalinio Susirinkimo na- 
riai ir vykdomoji valdžia. 


53 straipsnis 

(1) Kiekvienas Nacionalinio Susirinkimo priimtas įstatymo projektas 
turi būti siunčiamas vykdomajai valdžiai, o Prezidentas jį turi paskelbti per 
penkiolika dienų. 

(2) Prieštaraudamas įstatymo projektui, Prezidentas per laikotarpį, 
numatytą šio straipsnio 1 dalyje, gali jį grąžinti Nacionaliniam Susirinki- 
mui su rašytiniu savo prieštaravimo paaiškinimu ir reikalauti, kad jis būtų 
persvarstytas. Tai Prezidentas gali padaryti ir per Nacionalinio Susirinki- 
mo pertrauką. 

(3) Prezidentas negali reikalauti, kad Nacionalinis Susirinkimas per- 
svarstytų dalį įstatymo projekto. 

(4) Tuo atveju, kai yra prašymas persvarstyti įstatymo projektą, Naci- 
onalinis Susirinkimas privalo jį svarstyti, ir, jeigu Nacionalinis Susirinki- 
mas, dalyvaujant daugiau nei pusei visų narių ir dviejų trečiųjų ar didesnės 
dalyvaujančių narių daugumos pritarimu vėl išleidžia tą patį įstatymo pro- 
jektą, jis tampa įstatymu. 

(5) Jeigu Prezidentas nepaskelbia įstatymo projekto arba neprašo Na- 
cionalinio Susirinkimo persvarstyti jį per laikotarpį, nurodytą šio straips- 
nio 1 dalyje, jis tampa įstatymu. 

(6) Prezidentas privalo nedelsdamas paskelbti įstatymą, priimtą pagal 
šio straipsnio 4 ir 5 dalis. Jeigu Prezidentas per penkias dienas nepaskelbia 
įstatymo, tapusio tokiu pagal šio straipsnio 5 dalį arba pagal 4 dalį grąžinto 
vykdomajai valdžiai, Pirmininkas jį paskelbia. 

(7) Išskyrus numatytas išimtis, įstatymas įsigalioja praėjus dvidešimt 
dienų nuo jo paskelbimo. 

54 straipsnis 

(1) Nacionalinis Susirinkimas privalo svarstyti ir spręsti dėl naciona- 
linio biudžeto įstatymo projekto. 

(2) Vykdomoji valdžia parengia biudžeto įstatymo projektą kiekvie- 
niems fiskaliniams metams ir teikia jį Nacionaliniam Susirinkimui ne vė- 
liau kaip devyniasdešimt dienų iki fiskalinių metų pradžios. Nacionalinis 
Susirinkimas ne vėliau kaip trisdešimt dienų iki fiskalinių metų pradžios 
sprendžia dėl jo. 

(3) Jeigu biudžeto įstatymo projektas nėra išleidžiamas iki fiskalinių 
metų pradžios, Vykdomoji valdžia iš praėjusių fiskalinių metų biudžeto iki 
tol, kol Nacionalinis Susirinkimas išleis biudžeto įstatymo projektą, gali 
atlikti mokėjimus tokiems tikslams: 

1. Konstitucijoje ar įstatyme nustatytoms agentūroms ir paslau- 

goms išlaikyti ir veiklai; 

2. Įstatyme numatytoms privalomosioms išlaidoms vykdyti; ir 

3. Ankstesniame biudžete patvirtintiems projektams tęsti. 


55 straipsnis 

(1) Vykdomoji valdžia privalo gauti Nacionalinio Susirinkimo prita- 
rimą tuo atveju, kai būtina atlikti trunkamuosius mokėjimus ilgesnį negu 
vienerių fiskalinių metų laikotarpį, nurodytam laikotarpiui. 

(2) Nacionalinis Susirinkimas tvirtina rezervinio fondo dydį. Išmokas 
iš rezervinio fondo turi patvirtinti Nacionalinis Susirinkimas kitoje sesijoje. 


56 straipsnis 

Kai būtina pakeisti biudžetą, vykdomoji valdžia rengia papildomą 
peržiūrėto biudžeto įstatymo projektą ir teikia jį Nacionaliniam Susirin- 
kimui. 
57 straipsnis 

Be vykdomosios valdžios sutikimo Nacionalinis Susirinkimas negali 
didinti jokio vykdomosios valdžios pateikto biudžeto straipsnio išlaidų su- 
mos bei sukurti naujų išlaidų straipsnių. 


58 straipsnis 

Kai vykdomoji valdžia ketina išleisti nacionalines obligacijas arba su- 
daryti susitarimus, kurie gali užtraukti valstybei biudžetą viršijančias finan- 
sines prievoles, ji turi gauti išankstinį Nacionalinio Susirinkimo sutikimą. 


449 


PASAULIO VALSTYBIŲ KONSTITUCIJOS | Korėjos Respublika 


59 straipsnis 
Įstatymu nustatomos mokesčių rūšys ir tarifai. 


60 straipsnis 

(1) Nacionalinis Susirinkimas turi teisę sutikti sudaryti ir ratifikuo- 
ti sutartis, susijusias su abipuse pagalba arba abipuse apsauga; sutartis dėl 
svarbių tarptautinių organizacijų; bendradarbiavimo, prekybos ir laivybos 
sutartis; sutartis, susijusias su bet kokiais suvereniteto suvaržymais; taikos 
sutartis; sutartis, kurios apsunkins valstybę ar žmones svarbiomis finansi- 
nėmis prievolėmis; arba sutartis, susijusias su įstatymų leidybos klausimais. 

(2) Nacionalinis Susirinkimas taip pat turi teisę sutikti skelbti karą, 
siųsti ginkluotąsias pajėgas į užsienio valstybes arba dislokuoti užsienio 
pajėgas Korėjos Respublikos teritorijoje. 


61 straipsnis 

(1) Nacionalinis Susirinkimas gali kontroliuoti valstybės reikalus 
arba tirti tam tikrus valstybės reikalus ir gali pareikalauti pateikti tiesiogiai 
su tuo susijusius dokumentus, apklausti liudytoją asmeniškai ir išreikalauti 
parodymus arba nuomonės pareiškimus. 

(2) Įstatymu nustatomos procedūros ir kiti būtini klausimai, susiję su 
valstybės valdymo kontrole ir tyrimu. 


62 straipsnis 

(1) Ministras Pirmininkas, Valstybės Tarybos nariai ar valdžios atsto- 
vai gali dalyvauti Nacionalinio Susirinkimo ar jo komitetų posėdžiuose ir 
pranešti apie valstybės valdymą arba pateikti nuomones ir atsakyti į klau- 
simus. 

(2) Kai Nacionalinis Susirinkimas ar jo komitetai reikalauja, Minis- 
tras Pirmininkas, Valstybės Tarybos nariai ar valdžios atstovai privalo da- 
lyvauti bet kokiuose Nacionalinio Susirinkimo posėdžiuose ir atsakyti į 
klausimus. Jeigu reikalaujama, kad atvyktų Ministras Pirmininkas ar Vals- 
tybės Tarybos nariai, Ministras Pirmininkas ar Valstybės Tarybos nariai 
gali atsivesti Valstybės Tarybos narius ar valdžios atstovus dalyvauti bet 
kokiuose Nacionalinio Susirinkimo posėdžiuose ir atsakyti į klausimus. 


63 straipsnis 
(1) Nacionalinis Susirinkimas gali išleisti rekomendaciją atleisti Mi- 
nistrą Pirmininką ar Valstybės Tarybos narį iš pareigų. 

(2) Šio straipsnio 1 dalyje numatytą rekomendaciją dėl atleidimo gali 
teikti viena trečioji ar didesnė visų Nacionalinio Susirinkimo narių daugu- 
ma, oji išleidžiama visų Nacionalinio Susirinkimo narių pritariančių balsų 
dauguma. 


64 straipsnis 

(1) Nacionalinis Susirinkimas gali nustatyti savo procedūrų ir vidaus 
santykių taisykles: su išlyga, kad jos negali prieštarauti įstatymui. 

(2) Nacionalinis Susirinkimas gali tikrinti savo narių kvalifikaciją ir 
imtis drausminių poveikio priemonių prieš savo narius. 

(3) Dviejų trečiųjų ar didesne visų Nacionalinio Susirinkimo narių 
pritariančių balsų dauguma bet kuris Nacionalinio Susirinkimo narys gali 
būti pašalintas iš pareigų. 

(4) Sprendimai, priimti šio straipsnio 2 ir 3 dalių pagrindu, negali 
būti skundžiami teismui. 


65 straipsnis 

(1) Tuo atveju, kai Prezidentas, Ministras Pirmininkas, Valstybės Ta- 
rybos nariai, ministrai, Konstitucinio Teismo teisėjai, teisėjai, Nacionali- 
nės rinkimų komisijos nariai, Audito ir kontrolės valdybos pirmininkas ir 
nariai, kiti įstatymo numatyti pareigūnai, vykdydami tarnybines pareigas, 
pažeidžia Konstituciją ar kitus įstatymus, Nacionalinis Susirinkimas gali 
išleisti pasiūlymą dėl jų apkaltos. 

(2) Šio straipsnio 1 dalyje numatytą siūlymą pradėti apkaltą gali teikti 
viena trečioji ar didesnė visų Nacionalinio Susirinkimo narių dauguma, 
o jis išleidžiamas visų Nacionalinio Susirinkimo narių pritariančių balsų 
dauguma: su išlyga, kad apkaltos Prezidentui siūlymą gali teikti visų Naci- 
onalinio Susirinkimo narių dauguma, o jis išleidžiamas dviejų trečiųjų ar 
didesne visų Nacionalinio Susirinkimo narių balsų dauguma. 

(3) Bet kurio asmens, kuriam siūlyta pradėti apkaltą, įgaliojimai su- 
stabdomi tol, kol apkalta bus baigta. 

(4) Sprendimo dėl apkaltos priėmimas negali trukti ilgiau negu paša- 
linimas iš viešųjų pareigų: su sąlyga, kad apkaltintas asmuo neatleidžiamas 
nuo civilinės ar baudžiamosios atsakomybės. 

IV SKYRIUS 
VYKDOMOJI VALDŽIA 
1 SKIRSNIS. Prezidentas 


66 straipsnis 

(1) Prezidentas yra valstybės vadovas ir atstovauja valstybei vis a vis 
su užsienio valstybėmis. 

(2) Prezidentas yra atsakingas ir privalo saugoti valstybės nepriklau- 
somybę, teritorinį vientisumą bei tęstinumą ir Konstituciją. 

(3) Prezidentas privalo siekti tik taikaus tėvynės susivienijimo. 

(4) Vykdomoji valdžia suteikta vykdomosios valdžios šakai, vadovau- 
jamai Prezidento. 


67 straipsnis 

(1) Prezidentas renkamas Tautos visuotiniu, lygiu, tiesioginiu ir slap- 
tu balsavimu. 

(2) Tuo atveju, kai du ar daugiau asmenų rinkimuose, nurodytuose 
šio straipsnio 1 dalyje, surenka tą patį didžiausią balsų skaičių, asmuo, ku- 
ris surenka didžiausią balsų skaičių Nacionalinio Susirinkimo viešoje sesi- 
joje, kurioje dalyvauja dauguma visų Nacionalinio Susirinkimo narių, yra 
išrenkamas. 

(3) Jeigu yra ir kai yra tik vienas kandidatas į Prezidento pareigas, jis 
neišrenkamas Prezidentu tol, kol nesurenka mažiausiai vienos trečiosios 
visų rinkėjų balsų. 

(4) Piliečiai, kurie gali būti renkami į Nacionalinį Susirinkimą ir ku- 
riems sukako keturiasdešimt ar daugiau metų Prezidento rinkimų dieną, 
gali būti renkami Prezidentu. 

(5) Įstatymu nustatomi Prezidento rinkimų klausimai. 


68 straipsnis 

(1) Einančio pareigas Prezidento įpėdinis turi būti išrinktas likus nuo 
septyniasdešimties iki keturiasdešimties dienų iki kadencijos pabaigos. 

(2) Tuo atveju, kai Prezidento pareigos tampa laisvos ar išrinktasis 
Prezidentas miršta, ar jis teismo nutarimu pripažįstamas netinkamu užim- 
ti pareigas, ar dėl bet kokių kitų priežasčių, įpėdinis turi būti išrinktas per 
šešiasdešimt dienų. 

69 straipsnis 

Prezidentas inauguracijos metu privalo taip prisiekti: „Aš iškilmin- 
gai prisiekiu Tautai, kad ištikimai vykdysiu Prezidento pareigas laikyda- 
masis Konstitucijos, gindamas valstybę, siekdamas tėvynės taikaus su- 
vienijimo, skatindamas žmonių laisvę bei gerovę ir stengdamasis plėtoti 
tautinę kultūrą.“ 


70 straipsnis 


Prezidento kadencijos laikotarpis yra penkeri metai, Prezidentas ne- 
gali būti perrenkamas. 


71 straipsnis 

Kai Prezidento pareigos yra laisvos arba Prezidentas dėl bet kokių 
priežasčių negali vykdyti savo pareigų, Ministras Pirmininkas arba Vals- 
tybės Tarybos nariai vyresniškumo tvarka, numatyta įstatyme, eina jo par- 
eigas. 


72 straipsnis 


Prezidentas, jei mano, kad tai būtina, gali pateikti svarbias veiklos 
kryptis, susijusias su diplomatija, nacionaline gynyba, susivienijimu ir ki- 
tais reikalais, susijusiais su Tautos likimu, Tautos referendumui. 


73 straipsnis 


Prezidentas sudaro ir ratifikuoja sutartis; akredituoja, priima arba iš- 
siunčia diplomatinius pasiuntinius; ir skelbia karą bei sudaro taiką. 


74 straipsnis 


(1) Konstitucijos ir įstatymo nustatyta tvarka Prezidentas yra gin- 
kluotųjų pajėgų vadas. 
(2) Įstatymu nustatomi ginkluotųjų pajėgų struktūra ir sudarymas. 


75 straipsnis 
Prezidentas leidžia dekretus, susijusius su jam įstatymo pavestais, 
tiksliai apibrėžtais reikalais bei reikalais, būtinais įgyvendinant įstatymus. 


76 straipsnis 
(1) Vidaus neramumų, išorinio pavojaus, stichinės nelaimės ar gilios 
finansinės ar ekonominės krizės laikotarpiais Prezidentas gali imtis mini- 

malių būtinų finansinių ir ekonominių veiksmų ar išleisti įsakymus, turin- 
čius įstatymo galią, tik tuomet, kai reikia imtis skubių priemonių nacio- 
naliniam saugumui ar viešajai rimčiai ir tvarkai palaikyti ir kai nėra laiko 
laukti Nacionalinio Susirinkimo sušaukimo. 

(2) Didesnių karo veiksmų, keliančių grėsmę nacionaliniam saugu- 
mui, atveju Prezidentas gali išleisti įsakymus, turinčius įstatymo galią, tik 
tuomet, kai reikia apsaugoti Tautos vientisumą ir neįmanoma sušaukti Na- 
cionalinio Susirinkimo. 

(3) Tais atvejais, kai pagal šio straipsnio 1 ir 2 dalis imamasi veiksmų 
ar yra išleidžiami įsakymai, Prezidentas skubiai apie juos praneša Naciona- 
liniam Susirinkimui ir gauna jo pritarimą. 

(4) Tuo atveju, kaip pritarimas negaunamas, veiksmai ir įsakymai iš- 
kart netenka galios. Šiuo atveju atitinkamais įsakymais pakeisti arba pri- 
pažinti netekusiais galios įstatymai spontaniškai atgauna jų pradinę galią 
tada, kai įsakymams nėra pritariama. 

(5) Prezidentas nedelsdamas privalo informuoti visuomenę apie 
aplinkybes, nurodytas šio straipsnio 3 ir 4 dalyse. 


77 straipsnis 

(1) Įstatymo nustatyta tvarka Prezidentas gali skelbti karo padėtį, kai 
kyla karo grėsmė arba siekiant palaikyti visuomenės saugumą ir tvarką 
mobilizuojant karo pajėgas karo, ginkluoto konflikto ar panašios naciona- 
linės kritinės padėties metu. 

(2) Karo padėtis yra dviejų rūšių: nepaprastoji karo padėtis ir įspėja- 
moji karo padėtis. 

(3) Esant nepaprastajai karo padėčiai, įstatymo nustatyta tvarka gali 
būti imamasi nepaprastų priemonių, atsižvelgiant į orderių, kalbos, spau- 
dos, susirinkimų ir asociacijų laisvės būtinybę arba į vykdomosios valdžios 
ir teisminės valdžios įgaliojimus. 

(4) Paskelbęs karo padėtį Prezidentas apie tai privalo nedelsdamas in- 
formuoti Nacionalinį Susirinkimą. 

(5) Kai Nacionalinis Susirinkimas visų Nacionalinio Susirinkimo na- 
rių pritariančių balsų dauguma reikalauja atšaukti karo padėtį, Prezidentas 
privalo sutikti. 


78 straipsnis 
Konstitucijos ir įstatymo nustatyta tvarka Prezidentas skiria ir atlei- 
džia viešuosius pareigūnus. 

79 straipsnis 

(1) Įstatymo nustatyta tvarka Prezidentas teikia amnestiją, malonę ir 
atkuria teises. 

(2) Prezidentas, teikdamas bendrąją amnestiją, turi gauti Nacionali- 
nio Susirinkimo sutikimą. 

(3) Įstatymu reguliuojami reikalai, susiję su amnestija, malone ir tei- 
sių atkūrimu. 


80 straipsnis 
Įstatymo nustatyta tvarka Prezidentas teikia apdovanojimus ir kitus 
pasižymėjimo ženklus. 


81 straipsnis 

Prezidentas gali dalyvauti Nacionaliniame Susirinkime ir kreiptis į jį 
ar išreikšti savo požiūrį rašytiniu pranešimu. 
82 straipsnis 

Teisiniai Prezidento veiksmai atliekami raštu, ir šie dokumentai turi 


būti Ministro Pirmininko ir susijusių Valstybės Tarybos narių patvirtinami 
parašu. Tas pats taikoma karo reikalams. 


83 straipsnis 

Įstatymo nustatyta tvarka Prezidentas negali kartu eiti Ministro Pir- 
mininko, Valstybės Tarybos nario, bet kurio ministro arba kitų viešųjų ar 
privačių pareigų. 


84 straipsnis 
Prezidentas, eidamas pareigas, negali būti kaltinamas dėl nusikaltimo, 
išskyrus maištą ar išdavystę, padarymo. 


85 straipsnis 
Įstatymu reguliuojami santykiai, susiję su baigusių kadenciją Prezi- 
dentų padėtimi ir mandagiu vertinimu. 

2 SKIRSNIS. Vykdomosios valdžios šaka 


1 poskyris. Ministras Pirmininkas ir Valstybės Tarybos nariai 


86 straipsnis 

(1) Prezidentas Nacionalinio Susirinkimo sutikimu skiria Ministrą 
Pirmininką. 

(2) Ministras Pirmininkas padeda Prezidentui ir Prezidento nurody- 
mu vadovauja Ministerijoms. 

(3) Joks aktyvios karo tarnybos pareigūnas negali būti skiriamas Mi- 
nistru Pirmininku. 


87 straipsnis 

(1) Prezidentas Ministro Pirmininko patarimu skiria Valstybės Tary- 
bos narius. 

(2) Valstybės Tarybos nariai padeda Prezidentui tvarkyti valstybės 
reikalus ir patys, būdami Valstybės Tarybos sudėtine dalimi, svarsto vals- 
tybės reikalus. 

(3) Ministras Pirmininkas gali siūlyti Prezidentui iš pareigų šalinti 
Valstybės Tarybos narį. 

(4) Joks aktyvios karo tarnybos pareigūnas negali būti skiriamas Vals- 
tybės Tarybos nariu. 


2 poskyris. Valstybės Taryba 


88 straipsnis 

(1) Valstybės Taryba svarsto svarbias veiklos kryptis, tenkančias vyk- 
domosios valdžios įgaliojimams. 

(2) Valstybės Tarybą sudaro Prezidentas, Ministras Pirmininkas ir 
kiti nariai, kurių skaičius negali viršyti trisdešimties ir būti mažesnis negu 
penkiolika. 

(3) Prezidentas yra Valstybės Tarybos pirmininkas, o Ministras Pir- 
mininkas - vicepirmininkas. 


89 straipsnis 
Valstybės Tarybai svarstyti perduodami šie reikalai: 
1. Pagrindiniai valstybės santykių planai ir bendrosios vykdomo- 
sios valdžios veiklos kryptys; 

Karo skelbimas, taikos sudarymas ir kiti svarbūs užsienio politi- 
kos reikalai; 

Konstitucijos pataisų projektai, nacionalinių referendumų pa- 
siūlymai, pasiūlytos sutartys, įstatymų projektai ir pasiūlyti Pre- 
zidento dekretai; 

Biudžetai, atsiskaitymų sąskaitos, valstybės nuosavybės dispona- 
vimo pagrindiniai planai, sutartys, sukeliančios finansines prie- 
voles valstybei, ir kiti svarbūs finansiniai reikalai; 

Prezidento skubūs įsakymai ir skubūs finansiniai bei ekonomi- 
niai veiksmai ir įsakymai, taip pat karo padėties paskelbimas ir 
nutraukimas; 

Svarbūs karo santykiai; 

Nacionalinio Susirinkimo neeilinės sesijos sušaukimo prašymai; 
Apdovanojimų teikimas; 

Amnestijos, teisių švelninimo arba atkūrimo teikimas; 
Ministerijų kompetencijos ribų nustatymas; 

Pagrindiniai planai, susiję su įgaliojimų vykdomosios valdžios 
institucijoms perdavimu arba paskirstymu tarp jų; 

Valstybės santykių valdymo vertinimas bei analizė; 

Kiekvienos Ministerijos svarbių veiklos krypčių formulavimas ir 
koordinavimas; 

Politinės partijos išformavimo veikla; 

Vykdomajai valdžiai pateiktų ar perduotų peticijų, susijusių su 
vykdomosios valdžios veiklos kryptimis, nagrinėjimas; 
Generalinio prokuroro, jungtinio štabo viršininkų pirmininko, 
kiekvienos ginkluotos tarnybos štabo viršininko, nacionalinių 
universitetų rektorių, ambasadorių ir kitų tokių viešųjų pareigū- 
nų bei svarbių valstybės valdomų įmonių vadovų, kurie numatyti 
įstatyme, skyrimas; ir 

Kiti reikalai, priskirti Prezidentui, Ministrui Pirmininkui ar Vals- 
tybės Tarybos nariui. 


90 straipsnis 


(1) Vyresniųjų valstybės veikėjų patariamoji taryba, sudaryta iš vy- 
resniųjų valstybės veikėjų, gali būti įsteigta patarti Prezidentui dėl svarbių 
Valstybės santykių. 

(2) Artimiausias buvęs Prezidentas tampa Vyresniųjų valstybės veikė- 
jų patariamosios tarybos pirmininku: su išlyga, jei nėra artimiausio buvu- 
sio Prezidento, Prezidentas skiria pirmininką. 

(3) Įstatymu nustatomos Vyresniųjų valstybės veikėjų patariamosios 
tarybos struktūra, funkcijos bei kiti būtini susiję reikalai. 


91 straipsnis 

(1) Nacionalinio saugumo taryba įsteigiama patarti Prezidentui nu- 
matant užsienio, karo ir vidaus politikos kryptis, susijusias su nacionaliniu 
saugumu, iki jų aptarimo Valstybės Taryboje. 

(2) Nacionalinio saugumo tarybos posėdžiams pirmininkauja Prezi- 
dentas. 

(3) Įstatymu nustatomos Nacionalinio saugumo tarybos struktūra, 
funkcijos bei kiti būtini susiję reikalai. 
92 straipsnis 

(1) Patariamoji demokratinio ir taikaus susivienijimo taryba gali būti 
įsteigta patarti Prezidentui planuojant taikią susivienijimo politiką. 

(2) Įstatymu nustatomos Patariamosios demokratinio ir taikaus susi- 
vienijimo tarybos struktūra, funkcijos bei kiti būtini susiję reikalai. 


93 straipsnis 
(1) Nacionalinė ūkio patariamoji taryba gali būti įsteigta patarti Pre- 
zidentui formuojant svarbias nacionalinio ūkio plėtros politikos kryptis. 
(2) Įstatymu nustatomos Nacionalinės ūkio patariamosios tarybos 
struktūra, funkcijos bei kiti būtini susiję reikalai. 


3 poskyris. Ministerijos 


94 straipsnis 
Ministro Pirmininko patarimu Prezidentas iš Valstybės Tarybos narių 
skiria ministrus. 


95 straipsnis 

Įstatymu arba Prezidento dekretu įgalioti arba ex officio Ministras Pir- 
mininkas arba bet kuris ministras leidžia Ministro Pirmininko arba minis- 
terijos įsakus, susijusius su jų kompetencijos reikalais. 

96 straipsnis 
Įstatymu nustatomas kiekvienos ministerijos įsteigimas, struktūra ir 
funkcijos. 


4 poskyris. Audito ir kontrolės valdyba 


97 straipsnis 

Audito ir kontrolės valdyba tiesiogiai pavaldi Prezidentui ir kontro- 
liuoja bei nagrinėja valstybės pajamas ir išlaidas, valstybės ir kitų įstatyme 
numatytų organizacijų ataskaitas, valdymo agentūrų bei viešųjų pareigūnų 
darbo rezultatus. 


98 straipsnis 

(1) Audito ir kontrolės valdybą sudaro ne mažiau kaip penki ir ne 
daugiau negu vienuolika narių, įskaitant pirmininką. 

(2) Prezidentas, gavęs Nacionalinio Susirinkimo sutikimą, skiria val- 
dybos pirmininką. Pirmininko kadencija yra ketveri metai, ir jis kitai ka- 
dencijai gali būti skiriamas tik vieną kartą. 

(3) Pirmininko patarimu Prezidentas skiria Valdybos narius. Narių 
kadencija yra ketveri metai, ir jie kitai kadencijai gali būti skiriami tik vie- 
ną kartą. 

99 straipsnis 
Kasmet Audito ir kontrolės valdyba tikrina pajamų ir išlaidų ataskai- 


tas ir kitais metais už rezultatus atsiskaito Prezidentui ir Nacionaliniam 
Susirinkimui. 
100 straipsnis 

Įstatymu nustatomi Audito ir kontrolės valdybos struktūra ir funk- 


cijos, kvalifikaciniai reikalavimai jos nariams, viešųjų pareigūnų, esančių 
kontrolės objektu, ratas ir kiti būtini reikalai. 


V SKYRIUS 
TEISMAI 


101 straipsnis 
(1) Teisminė valdžia suteikiama teismams, sudarytiems iš teisėjų. 

(2) Teismų sistemą sudaro Aukščiausiasis Teismas, kuris yra aukš- 
čiausias valstybės teismas, ir kiti atitinkamų lygių teismai. 
(3) Kvalifikaciniai reikalavimai teisėjams nustatomi įstatymu. 


102 straipsnis 

(1) Aukščiausiajame Teisme gali būti steigiami skyriai. 

(2) Aukščiausiajame Teisme gali būti Aukščiausiojo Teismo teisėjai: 
su išlyga, kad įstatymo nustatyta tvarka į Aukščiausiąjį Teismą gali būti pa- 
skirti kiti negu Aukščiausiojo Teismo teisėjai. 

(3) Įstatymu nustatoma Aukščiausiojo Teismo ir žemesnių teismų 
sandara. 


103 straipsnis 
Teisėjai valdo būdami nepriklausomi pagal savo sąžinę ir nepažeisda- 
mi Konstitucijos ir įstatymo. 


104 straipsnis 

(1) Aukščiausiojo Teismo pirmininką skiria Prezidentas, gavęs Nacio- 
nalinio Susirinkimo sutikimą. 

(2) Aukščiausiojo Teismo teisėjus skiria Prezidentas, Aukščiausiojo 
Teismo pirmininko siūlymu ir gavus Nacionalinio Susirinkimo sutikimą. 

(3) Kitus teisėjus negu Aukščiausiojo Teismo pirmininkas ir teisėjai 
skiria Aukščiausiojo Teismo pirmininkas, gavęs Aukščiausiojo Teismo tei- 
sėjų konferencijos sutikimą. 


105 straipsnis 

(1) Aukščiausiojo Teismo pirmininko kadencija yra šešeri metai ir jis 
negali būti paskiriamas kitai kadencijai. 

(2) Aukščiausiojo Teismo teisėjų kadencija yra šešeri metai ir jie įsta- 
tymo nustatyta tvarka gali būti paskiriami kitai kadencijai. 

(3) Kitų teisėjų negu Aukščiausiojo Teismo pirmininkas ir teisėjai ka- 
dencija yra dešimt metų ir jie įstatymo nustatyta tvarka gali būti paskiriami 
kitai kadencijai. 

(4) Įstatymu nustatomas teisėjų išėjimo į pensiją amžius. 


106 straipsnis 
(1) Jokio teisėjo negalima pašalinti iš pareigų, išskyrus dėl apkaltos 
arba dėl laisvės atėmimo bausmės be kalėjimo darbų ar sunkesnės baus- 

mės, arba nušalinti nuo pareigų, jo atlyginimą sumažinti ar jis negali patirti 
kitokio nepalankaus jo traktavimo, išskyrus dėl drausminės nuobaudos. 

(2) Kai teisėjas negali vykdyti savo oficialių pareigų dėl sunkios psi- 
chinės ar fizinės būklės, įstatymo nustatyta tvarka jis gali būti atstatydintas 
iš savo pareigų. 


107 straipsnis 

(1) Kai įstatymo konstitucingumas yra ginčijamas teisme, teismas 
turi prašyti Konstitucinio Teismo sprendimo ir spręsti vadovaudamasis 
minėtu sprendimu. 

(2) Aukščiausiasis Teismas turi įgaliojimus vykdyti galutinę adminis- 
tracinių įsakų, nurodymų ar veiksmų, kai jų konstitucingumas ar teisėtu- 
mas yra ginčijamas teisme, konstitucingumo ar teisėtumo kontrolę. 

(3) Iki teisminio bylos nagrinėjimo gali būti atliekama administra- 
cinių apeliacinių skundų nagrinėjimo procedūra. Administracinių apelia- 
cinių skundų nagrinėjimo procedūra turi būti nustatyta įstatyme ir turi 
atitikti teisminio nagrinėjimo principus. 


108 straipsnis 

Aukščiausiasis Teismas, nepažeisdamas įstatymo, gali nustatyti regla- 
mentą, susijusį su teismo procesu ir vidaus drausme, ir teismo administra- 
vimo nuostatus. 


109 straipsnis 

Teisminiai nagrinėjimai ir sprendimai yra vieši: su išlyga, kai yra pa- 
vojus, jog tokie teismo procesai gali pakenkti nacionaliniam saugumui ar 
sutrikdyti visuomenės saugumą ir tvarką ar būti žalingi visuomenės mora- 
lei, teismo sprendimu teisminiai nagrinėjimai gali būti uždari. 


110 straipsnis 

(1) Karo teismai gali būti įsteigti kaip ypatingi teismai vykdyti teisin- 
gumą karo procese. 

(2) Aukščiausiasis Teismas yra galutinė apeliacinė instancija karo 
teismų sprendimams. 

(3) Įstatymu nustatomi karo teismų struktūra bei įgaliojimai ir kvali- 
fikaciniai reikalavimai jų teisėjams. 

(4) Ypatingos karo padėties atveju karo procesuose negalima apeliaci- 
ja, kai sprendžiamos bylos dėl kareivių ir karo pajėgų darbuotojų nusikal- 

timų; dėl karinio šnipinėjimo; ir dėl įstatyme numatytų nusikaltimų, susi- 
jusių su sargyba, sargybos postais, kenksmingo maisto bei gėrimų tiekimu, 
karo kaliniais, išskyrus mirties bausmės atvejį. 


VI SKYRIUS 
KONSTITUCINIS TEISMAS 


111 straipsnis 
(1) Konstitucinis Teismas vykdo teisingumą dėl šių reikalų: 

1. Teismų prašymu dėl įstatymo konstitucingumo; 

2. Apkaltos; 

3. Politinės partijos išformavimo; 

4. Kompetencijos ginčų tarp valstybės įstaigų, tarp valstybės įs- 
taigų ir vietos valdžios įstaigų ir tarp vietos valdžios įstaigų; ir 

5. Konstitucinio skundo, kaip numatyta įstatyme. 

(2) Konstitucinį Teismą sudaro devyni teisėjai, tinkami būti teismų 
teisėjais, skiriami Prezidento. 

(3) Tarp teisėjų, nurodytų šio straipsnio 2 dalyje, trys turi būti paskir- 
ti iš asmenų, parinktų Nacionalinio Susirinkimo, ir trys paskirti iš asmenų, 
pasiūlytų Aukščiausiojo Teismo pirmininko. 

(4) Konstitucinio Teismo pirmininką skiria Prezidentas iš šio teismo 
teisėjų Nacionalinio Susirinkimo pritarimu. 


112 straipsnis 

(1) Konstitucinio Teismo teisėjų kadencija yra šešeri metai ir jie įsta- 
tymo nustatyta tvarka gali būti paskiriami kitai kadencijai. 

(2) Konstitucinio Teismo teisėjai negali būti jokios politinės partijos 
nariai, dalyvauti politinėje veikloje. 

(3) Konstitucinio Teismo teisėjo negalima pašalinti iš pareigų, išsky- 
rus dėl apkaltos arba dėl laisvės atėmimo bausmės be kalėjimo darbų ar 
sunkesnės bausmės. 


113 straipsnis 

(1) Kai Konstitucinis Teismas priima sprendimą dėl įstatymo kons- 
titucingumo, sprendimą dėl apkaltos, sprendimą dėl politinės partijos iš- 
formavimo ar pritariantį sprendimą, susijusį su konstituciniu skundu, yra 
reikalingas šešių ar daugiau teisėjų pritarimas. 

(2) Konstitucinis Teismas, nepažeisdamas įstatymo, gali nustatyti re- 

glamentą, susijusį su jo procesu ir vidaus drausme, ir teismo administravi- 
mo nuostatus. 

(3) Įstatymu nustatomi Konstitucinio Teismo struktūra, pareigos ir 
kiti būtini reikalai. 


VII SKYRIUS 
RINKIMŲ VALDYMAS 


114 straipsnis 

(1) Rinkimų komisijos steigiamos rinkimų ir nacionalinių referen- 
dumų teisingam valdymui ir administraciniams reikalams, susijusiems su 
politinėmis partijomis. 

(2) Nacionalinė rinkimų komisija susideda iš trijų narių, skiriamų 
Prezidento, trijų narių, parenkamų Nacionalinio Susirinkimo, ir trijų na- 
rių, nurodytų Aukščiausiojo Teismo pirmininko. Komisijos pirmininkas 
išrenkamas iš narių. 

(3) Komisijos narių kadencija yra šešeri metai. 

(4) Komisijos nariai negali būti jokios politinės partijos nariai, daly- 
vauti politinėje veikloje. 

(5) Komisijos nario negalima pašalinti iš pareigų, išskyrus dėl ap- 
kaltos arba dėl laisvės atėmimo bausmės be kalėjimo darbų ar sunkesnės 
bausmės. 

(6) Nacionalinė rinkimų komisija, nepažeisdama įstatymo ir dekretų, 
gali nustatyti reglamentą, susijusį su rinkimų, nacionalinių referendumų 
valdymu ir administraciniais reikalais, susijusiais su politinėmis partijo- 
mis, ir taip pat gali nustatyti nuostatus, suderintus su įstatymu ir susijusius 
su vidaus drausme. 

(7) Įstatymu nustatomi visų lygių rinkimų komisijų struktūra, parei- 
gos ir kiti būtini reikalai. 


115 straipsnis 

(1) Visų lygių rinkimų komisijos gali išleisti būtinas instrukcijas, skir- 
tas administracinėms agentūroms, besirūpinančioms administraciniais 
rinkimų ir nacionalinių referendumų reikalais, tokiais kaip apklausų sąra- 
šų parengimas. 

(2) Minėtos administracinės agentūros, gavusios minėtas instrukci- 
jas, privalo jų laikytis. 

116 straipsnis 

(1) Rinkimų kampanijas organizuoja visų lygių rinkimų komisijos, 
nepažeisdamos įstatymo. Lygios galimybės turi būti užtikrinamos kiek- 
vienam. 

(2) Rinkimų išlaidos negali būti primestos politinėms partijoms ar 
kandidatams, nebent įstatyme būtų numatyta kitaip. 


VIII SKYRIUS 
VIETOS SAVIVALDA 


117 straipsnis 

(1) Vietos valdžios įstaigos sprendžia administracinius reikalus, susi- 
jusius su vietos gyventojų socialine gerove, turto valdymu, ir, paisydamos 
įstatymų ir žemesnės juridinės galios aktų, gali išleisti teisinį reguliavimą, 
susijusį su vietos savivalda. 

(2) Vietos valdžios įstaigų rūšis nustato įstatymas. 


118 straipsnis 

(1) Vietos valdžia turi tarybą. 

(2) Įstatymu nustatomi vietos valdžios tarybų struktūra bei įgalioji- 
mai ir jų narių rinkimai; vietos valdžios vadovų rinkimų procedūros; ir kiti 
reikalai, susiję su vietos valdžios organizacija bei veikla. 


IX SKYRIUS 
ŪKIS 
119 straipsnis 

(1) Korėjos Respublikos ūkinė tvarka grindžiama pagarba įmonių ir 
individų laisvei ir kūrybinei iniciatyvai ekonominiuose santykiuose. 

(2) Valstybė gali reguliuoti ir koordinuoti ekonominius santykius 
tam, kad palaikytų nacionalinio ūkio subalansuotą augimą bei tvarumą, 
užtikrintų tinkamą pajamų paskirstymą, sukliudytų dominuoti rinkoje bei 
piktnaudžiauti ekonomine galia ir demokratizuotų ūkį, derinant ūkio su- 
bjektų bendradarbiavimą. 


120 straipsnis 
(1) Įstatymo nustatyta tvarka tam tikram laikotarpiui gali būti iš- 
duodamos licencijos naudoti, plėtoti ar sunaudoti mineralus ir visus kitus 

svarbius žemės gelmių išteklius, jūrų išteklius, vandens energiją ir gamti- 
nius energetinius išteklius, tinkamus ūkiniam naudojimui. 

(2) Valstybė saugo žemę bei gamtos išteklius ir nustato planą, būtiną 
jų subalansuotai raidai ir naudojimui. 


121 straipsnis 
(1) Valstybė žemės ūkio paskirties žemėje siekia įgyvendinti kulti- 
vuojamos žemės principą. Ūkininkauti nuomojamoje žemėje draudžiama. 
(2) Žemės ūkio paskirties žemės nuoma ir žemės ūkio paskirties že- 
mės perskirstymas gali būti leidžiami įstatymo nustatyta tvarka siekiant 
padidinti žemės ūkio produktyvumą ir užtikrinti racionalų žemės ūkio pa- 
skirties žemės naudojimą arba dėl neišvengiamų aplinkybių. 


122 straipsnis 

Įstatymo nustatyta tvarka valstybė gali nustatyti apribojimus ir prie- 
voles, būtinas veiksmingam ir subalansuotam Tautos žemės, skirtos visų 
piliečių produktyviai veiklai ir kasdieniam gyvenimui, naudojimui, vysty- 
mui ir išsaugojimui. 

123 straipsnis 

(1) Valstybė numato ir įgyvendina ūkininkų ir žvejų bendruomenių 
plėtros ir palaikymo planą siekiant išsaugoti ir skatinti žemės ūkį bei žuvi- 
ninkystę. 

(2) Valstybė privalo skatinti regionines ekonomikas, kad užtikrintų 
visų regionų subalansuotą raidą. 

(3) Valstybė saugo ir skatina smulkias bei vidutines įmones. 

(4) Valstybė siekia stabilizuoti žemės ūkio ir žvejybos produktų kai- 
nas palaikydama pusiausvyrą tarp šių produktų paklausos bei pasiūlos ir 
tobulindama jų prekybos bei platinimo sistemas tam, kad apsaugotų ūki- 
ninkų bei žvejų interesus. 

(5) Valstybė skatina ūkininkų, žvejų bei verslininkų, užsiimančių 
smulkia bei vidutine pramone, savitarpio pagalbos organizacijas ir laiduoja 
jų nepriklausomą veiklą bei plėtrą. 


124 straipsnis 

Įstatymo nustatyta tvarka Valstybė laiduoja vartotojų apsaugos ju- 
dėjimą, skatinant pagrįsto vartojimo veiklą bei produktų kokybės tobu- 
linimą. 

125 straipsnis 
Valstybė skatina užsienio prekybą ir ją gali reguliuoti bei koordinuoti. 


126 straipsnis 

Privačios įmonės neturi būti nacionalizuojamos ar perleidžiamos vie- 
tos valdžios nuosavybėn, jų valdymas negali būti kontroliuojamas ar admi- 
nistruojamas valstybės, išskyrus įstatymo numatytus atvejus, kai neatidė- 
liotinai būtina nacionalinei gynybai ar nacionaliniam ūkiui. 


127 straipsnis 

(1) Valstybė siekia plėtoti nacionalinę ekonomiką vystydama mokslą 
bei technologijas, informaciją bei žmogiškuosius išteklius ir skatindama 
inovacijas. 

(2) Valstybė privalo nustatyti nacionalinių standartų sistemą. 

(3) Prezidentas gali įsteigti patariamąsias organizacijas, būtinas šio 
straipsnio 1 dalyje numatytam tikslui pasiekti. 


X SKYRIUS 
KONSTITUCIJOS PATAISOS 


128 straipsnis 

(1) Siūlymą keisti Konstituciją gali pateikti arba Nacionalinio Susirin- 
kimo visų narių dauguma, arba Prezidentas. 

(2) Konstitucijos pataisos, kuriomis pratęsiama Prezidento kadencija 
arba kuriomis leidžiama perrinkti Prezidentą, negali būti taikomos einan- 
čiam pareigas Prezidentui šių Konstitucijos pataisų pasiūlymo metu. 


129 straipsnis 
Pasiūlytas Konstitucijos pataisas Prezidentas pateikia visuomenei dvi- 
dešimčiai ar daugiau dienų. 


130 straipsnis 

(1) Nacionalinis Susirinkimas dėl pasiūlytų pataisų sprendžia per še- 
šiasdešimt dienų nuo jų paskelbimo visuomenei, o Nacionalinio Susirin- 
kimo teigiamam sprendimui priimti reikia dviejų trečiųjų ar daugiau visų 
Nacionalinio Susirinkimo narių pritariančių balsų. 

(2) Pasiūlytos Konstitucijos pataisos teikiamos nacionaliniam refe- 
rendumui ne vėliau kaip trisdešimt dienų po Nacionalinio Susirinkimo tei- 

giamo sprendimo ir priimamos daugiau negu pusės visų balsų, surenkamų 
daugiau negu pusės rinkėjų, galinčių balsuoti Nacionalinio Susirinkimo 
narių rinkimuose, dauguma. 

(3) Kai pasiūlytoms Konstitucijos pataisoms pritariama šio straipsnio 
2 dalyje numatytu būdu, Konstitucijos pataisos įforminamos, ir Preziden- 
tas jas nedelsdamas paskelbia. 


PAPILDYMAI 


1 straipsnis 

Ši Konstitucija įsigalioja tūkstantis devyni šimtai aštuoniasdešimt aš- 
tuntųjų Viešpaties (ann0 Domini) metų vasario dvidešimt penktą dieną: su 
išlyga, kad įstatymų, būtinų įgyvendinti šią Konstituciją, išleidimas bei pa- 
keitimas, Prezidento ir Nacionalinio Susirinkimo rinkimai pagal šią Kons- 
tituciją ir kiti pasirengimai įgyvendinti šią Konstituciją gali būti atlikti iki 
šios Konstitucijos įsigaliojimo. 


2 straipsnis 

(1) Pirmieji Prezidento rinkimai pagal šią Konstituciją rengiami ne 
vėliau negu keturiasdešimt dienų iki šios Konstitucijos įsigaliojimo. 

(2) Pirmojo Prezidento pagal šią Konstituciją kadencija prasideda jos 
įsigaliojimo datą. 


3 straipsnis 

(1) Pirmieji Nacionalinio Susirinkimo rinkimai pagal šią Konstituciją 
rengiami per šešis mėnesius nuo šios Konstitucijos paskelbimo. Pirmojo 
Nacionalinio Susirinkimo narių, išrinktų pagal šią Konstituciją, kadencija 
prasideda Nacionalinio Susirinkimo pagal šią Konstituciją pirmojo sušau- 
kimo datą. 

(2) Nacionalinio Susirinkimo narių, einančių pareigas šios Konstitu- 
cijos paskelbimo metu, kadencija baigiasi dieną iki Nacionalinio Susirinki- 
mo pirmojo sušaukimo pagal šio straipsnio 1 dalį. 


4 straipsnis 

(1) Viešieji pareigūnai ir įmonių tarnautojai, paskirti valdžios, einan- 
tys pareigas šios Konstitucijos įsigaliojimo metu, laikomi paskirtais pagal 
šią Konstituciją: su išlyga, kad viešieji pareigūnai, kurių rinkimų procedū- 
ros ar juos skiriantys pareigūnai yra pakeisti pagal šią Konstituciją, Aukš- 

čiausiojo Teismo pirmininkas ir Audito ir kontrolės valdybos pirmininkas 
eina pareigas tol, kol jų įpėdiniai bus parinkti pagal šią Konstituciją, o jų 
kadencijos baigsis dieną iki jų įpėdinių paskyrimo į tarnybą. 

(2) Teisėjai, priskirti Aukščiausiajam Teismui, nesantys Aukščiau- 
siojo Teismo pirmininku ar teisėjais ir einantys pareigas šios Konstituci- 
jos įsigaliojimo metu, laikomi paskirtais pagal šią Konstituciją, nepaisant 
nuostatos, numatytos šio straipsnio 1 dalyje. 

(3) Tos šios Konstitucijos nuostatos, kurios nurodo viešųjų pareigūnų 
kadencijos terminus arba kurios apriboja tų viešųjų pareigūnų kadencijų 
skaičių, pagal šią Konstituciją įsigalioja tų viešųjų pareigūnų pirmų rinki- 
mų arba pirmo paskyrimo dieną. 


5 straipsnis 
Įstatymai, dekretai, įsakai ir sutartys, galiojantys šios Konstitucijos 
įsigaliojimo metu, išlieka galioti, nebent jie prieštarauja šiai Konstitucijai. 


6 straipsnis 

Tos organizacijos, veikiančios šios Konstitucijos įsigaliojimo metu, 
kurios vykdė funkcijas, priskirtinas naujoms organizacijoms, kurios bus 
įsteigtos pagal šią Konstituciją, tęsia savo veiklą ir vykdo šias funkcijas iki 
tol, kol naujos organizacijos bus įkurtos pagal šią Konstituciją. 


468 





RRO-IJOS RESEULLIE 


PRATARMĖ 


Kroatija 1918 m. paskelbė nepriklausomybę, tačiau netrukus kroatai 
nusprendė prisijungti prie naujai sukurtos Serbų, Kroatų ir Slovėnų kara- 
lystės. Deja, kroatų tarpe greitai pradėjo sklisti nepasitenkinimas, kadangi 
Kroatija tikėjosi, jog Serbų, Kroatų ir Slovėnų valstybė bus federacinė vals- 
tybė, tačiau kroatų nusivylimui valstybė buvo unitarinė. Po to, kai Stjepan 
Radic, kroatų lyderis, kovojęs už kroatų autonomiją, buvo nušautas, kara- 
lius Aleksandras sustabdė Parlamento veiklą ir įvedė diktatūrą. Formaliai 
diktatūra baigėsi tik 1931 m., kai Serbų, Kroatų ir Slovėnų Respublika buvo 
pervadinta į Jugoslaviją. 

Prasidėjus II Pasauliniam karui Jugoslaviją okupavo Vokietija ir Ita- 
lija. Dalis Kroatijos, Bosnijos, Herzegovinos ir Sirmos regionas buvo pa- 
skelbti Nepriklausoma Kroatų Respublika, kuri buvo nacių valdoma ma- 
rionetinė valstybė. Jugoslavijoje pradėjo formuotis partizaninis judėjimas, 
kuris dar iki II Pasaulinio karo pabaigos atgavo Jugoslavijos kontrolę. Po II 
Pasaulinio karo Kroatija tapo federaciniu Jugoslavijos vienetu. 

Kroatijai dar esant Jugoslavijos sudėtyje buvo surengti pirmieji dau- 
giapartiniai rinkimai. Susirinkus naujai išrinktam parlamentui buvo pri- 
imtas sprendimas keisti 1974 m. Kroatijos Konstituciją tam, „jog būtų 
pašalintos nuostatos, kuriose atsispindi ideologinės vienos pakraipos 
nuostatos“ ir „būtų pakeistos nuostatomis, kurios atspindi demokratinę, 
daugiapartinę ir respublikinę valstybės organizacijos formą“! 

1990 m. gruodžio 22 d. Kroatijos Respublika priėmė Konstituciją, 
kuri su tam tikrais pataisymais galioja iki šiol. Ši Konstitucija kartais yra 
vadinama Kalėdų Konstitucija. Tik priėmus Konstituciją 1991 m. birželio 
25 d. Kroatija paskelbė nepriklausomybę nuo Jugoslavijos. 

Kroatijos Respublikos Konstituciją sudaro preambulė ir skyriai: Pa- 





Informacija pateikta Kroatijos Respublikos Konstitucinio Teismo internetinėje svetai- 
nėje, prieiga internete: http://www.usud.hr/ 

Pirmieji pakeitimai buvo padaryti 1998 m. taip pat Konstitucija buvo keista 2000 ir 
2001 m., kai buvo sumažintos prezidento galios bei nuspręsta keisti dviejų rūmų par- 
lamentą į vienų rūmų parlamentą. Paskutinį kartą Konstitucija buvo keista 2010 m. 

grindinės nuostatos; Žmogaus teisių ir pagrindinių laisvių apsauga; Val- 
džios organizacija; Kroatijos Respublikos Konstitucinis Teismas; Bendruo- 
menės lygmuo, vietos ir regioninė savivalda; Tarptautiniai santykiai; Eu- 
ropos Sąjunga; Konstitucijos keitimas ir Baigiamosios nuostatos - iš viso 
152 straipsniai. 

Kroatijos Respublikos Konstitucijos preambulėje stengtasi pabrėžti 
ilgametį valstybingumo tęstinumą, pažymint, kad Kroatijos tapatybė bei 
valstybingumo tęstinumas atsiskleidė įvairiais istoriniais laikotarpiais? 

Kroatijos Konstitucijoje įtvirtinta, kad Kroatija - unitarinė valstybė 
bei akcentuota, jog Kroatija yra nepriklausoma, vieninga, suvereni, de- 
mokratinės gerovės valstybė, deklaruojamas teisinės valstybės principas 
(1 str.). Pabrėžiamas Kroatijos Respublikos suverenumas, kuris yra neat- 
imamas, nedalomas ir neperleidžiamas (2 str.). 

Kroatijos suverenitetą, nepriklausomybę ir teritorinį vientisumą už- 
tikrina ne tik Kroatijos Respublikos ginkluotosios pajėgos, bet gali būti 
pasitelktos ir valstybių sąjungininkių ginkluotosios pajėgos. Ginkluotos 
agresijos atveju Kroatijos Respublika ir pati įsipareigoja suteikti pagalbą 
valstybėms sąjungininkėms, tačiau tam reikalingas Parlamento narių balsų 
dauguma priimtas sprendimas (7 str.). 

Kaip ir kitų demokratinių valstybių konstitucijose, akcentuojamos 
didžiausios konstitucinės santvarkos vertybės, tokios kaip laisvė, lygios 
teisės, tautinė ir lyčių lygybė, taikos palaikymas, socialinis teisingumas, 
pagarba Žmogaus teisėms, nuosavybės neliečiamybė, gamtos ir aplinkos 
išsaugojimas, teisinė valstybė ir demokratija, daugiapartinė sistema (3 str.). 

Žmogaus teisės ir laisvės išdėstytos Konstitucijos pradžioje. Asmeni- 
nės ir politinės laisvės ir teisės yra atskirtos nuo ekonominių, socialinių 
ir kultūrinių teisių. Vadovaujantis normomis, reguliuojančiomis žmogaus 
teisių ir pagrindinių laisvių apsaugą ir atitinkančiomis tarptautinius žmo- 
gaus teisių standartus, kiekvienas turi visas teises ir laisves, nepriklausomai 





3 E. Jarašiūnas pažymi, kad istoriniai rakursai pagrindiniame įstatyme būdingesni ša- 
lims, kurios tikro valstybingumo neturėjo arba jo užuomazgų buvo tik tolimoje is- 
torijoje, todėl suprantamas siekis pabrėžti valstybingumo tradiciją. Tai galimai lėmė 
ir Kroatijos 1991m. Konstitucijos preambulės „Istoriniai pagrindai“ atsiradimą bei 
platumą. Toks istorinės raidos detalizavimas vertinamas kaip bene ilgiausias bandy- 
mas pagrindinio įstatymo tekste išdėstyti visus galimus istorinius pagrindus, kuriais 
grindžiama kroatų tautos teisė į nepriklausomą valstybę (Jarašiūnas, E., Žvelgiant į 
Lietuvos Respublikos 1992 m. Konstituciją platesniame konstitucionalizmo raidos 
kontekste, Jurisprudencija, 2002, 30 (22), p. 47-56). 

nuo rasės, spalvos, kilmės, kalbos, religijos, politinių ar kitų įsitikinimų, 
tautinės ar socialinės kilmės, turtinės padėties, amžiaus, išsilavinimo, soci- 
alinės padėties ar kitų požymių. Visi yra lygūs prieš įstatymą, o tautinėms 
mažumoms garantuojama teisė laisvai reikšti savo tautybę, vartoti kalbą ir 
raštą, turėti kultūrinę autonomiją (14 str.). Be to, yra garantuojama minties 
ir žodžio laisvė, sąžinės ir tikėjimo laisvė, laisvė vienytis, laisvė išpažinti 
savo religiją ar kitus įsitikinimus, kadangi visos religinės bendruomenės 
yra lygios prieš įstatymą ir atskirtos nuo valstybės. 18 metų sulaukęs Kroa- 
tijos pilietis turi rinkimų teisę. 

Taip pat Konstitucijoje yra garantuojama plati tautinių mažumų teisių 
apsauga. Pavyzdžiui, Konstitucijoje įtvirtinta, kad oficialioji kalba yra kro- 
atų kalba ir lotyniški rašmenys, tačiau tam tikrais atvejais kartu su kroatų 
kalba ir lotyniškais rašmenimis atskiruose vietiniuose dariniuose oficialiai 
gali būti vartojama kita kalba ir kirilica ar kiti rašmenys (12 str.). 

Konstitucijos 48 ir 49 straipsniuose garantuota nuosavybės teisės ap- 
sauga, įtvirtinant, jog ekonomikos sistemos pagrindas yra laisvos įmonės 
ir laisva rinka, o valstybė prisiima pareigą skatinti piliečių ekonominę pa- 
žangą. Kiekvienas turi teisę į darbą ir laisvę dirbti, pasirinkti profesiją bei 
gauti atlyginimą, suteikiantį galimybę užsitikrinti laisvą ir tinkamą gyve- 
nimą sau pačiam ir savo šeimai (55 str., 56 str.). Kiekvieno pajėgaus Kroa- 
tijos Respublikos piliečio pareiga yra karinė tarnyba, tačiau numatyta išly- 
ga atsisakyti atlikti karines pareigas dėl moralinių ar religinių įsitikinimų 
(47 str.). Įtvirtintas priverstino ar privalomojo darbo draudimas (23 str.). 

Kroatijos politinė sistema yra pagrįsta valdžiu pasidalijimo principu. 
Kroatijoje įstatymų leidžiamąją funkciją vykdo Kroatijos Parlamentas - 
(kroatiškai Sabor (Susirinkimas), vykdomąją - Vyriausybė ir Respublikos 
prezidentas, o teisminę - teismai. 

Kroatijos Parlamentas - vienerių rūmų“ įstatymų leidžiamasis or- 
ganas, kurį sudaro ne mažiau kaip 100 ir ne daugiau kaip 160 deputatų, 
visuotiniu slaptu balsavimu renkamų ketverių metų kadencijai. Tautos at- 
stovai į parlamentą renkami pagal proporcinę atstovavimo sistemą dvyli- 
koje apygardų. Proporcinė Kroatijos Parlamento rinkimų sistema atitinka 
Europoje vyraujančią, užimančią absoliučią daugumą proporcinę rinkimų 
sistemą. Dešimtyje apygardų renkama 14 atstovų, tuo tarpu Diasporos apy- 
gardoje renkama iki 14 atstovų, o tautinių mažumų apygardoje renkami 8 





* Iki 2000 metų Konstitucijos pataisų Kroatijos Respublikoje buvo dviejų rūmų parla- 
mentas. 

atstovai. Vietos Parlamente yra paskirstomos d Hondto metodu. Kroatijos 
Parlamentas gali būti paleistas dviem atvejais - jeigu taip nusprendžia pats 
Parlamentas arba Vyriausybės siūlymu Prezidentas (78 str., 104 str.). Pagal 
Konstitucijos 80 straipsnį Parlamento vidinė struktūra ir veiklos metodai 
nustatomi Parlamento deputatų balsų dauguma priimtais potvarkiais, o tai 
reiškia, kad pagal Konstituciją tik Parlamentas, o ne jokia kita valstybinės 
valdžios institucija turi įgaliojimus nustatyti savo struktūrą ir darbo tvarką. 
Įstatymų leidybos iniciatyvos teisė suteikta kiekvienam deputatui, Kroati- 
jos Parlamento partijoms ir darbo grupėms bei Kroatijos Respublikos Vy- 
riausybei (85 str.). 

Parlamentas viešuose posėdžiuose, deputatams balsuojant asmeniškai 
eilinėse arba neeilinėse sesijose (Respublikos Prezidento, Vyriausybės ar 
deputatų daugumos prašymu) sprendžia dėl Konstitucijos pakeitimų pri- 
ėmimo; priima įstatymus; centrinį biudžetą; sprendžia dėl karo ir taikos; 
priima Kroatijos Parlamento politiką numatančius dokumentus; naciona- 
linio saugumo ir gynybos strategiją; vykdo civilinę ginkluotųjų pajėgų ir 
saugumo tarnybų priežiūrą; sprendžia dėl Kroatijos Respublikos sienų ribų 
pakeitimo; šaukia referendumus; vykdo rinkimus, skiria ir atleidžia pagal 
tarnybų, kurios atsako Kroatijos Parlamentui, darbą; skelbia amnestiją ir 
kt. (81 str.). 

Konstitucijos 93 straipsnyje įtvirtinta kontrolieriaus, atsakingo už 
konstitucinių žmogaus teisių ir laisvių propagavimą ir apsaugą, pareigybė. 
Kiekvienas asmuo, kuris mano, kad jo konstitucinės teisės ar laisvės buvo 
pažeistos ar kyla grėsmė dėl neteisėto valstybės institucijų, vietos ar regio- 
ninės savivaldos institucijų ar juridinių asmenų, kuriems suteiktos viešo- 
jo administravimo funkcijos, veiksmų ar neveikimo, gali paduoti skundą 
kontrolieriui.Kontrolierių aštuonerių metų kadencijai renka Parlamentas. 
Jis naudojasi tokiu pačiu imunitetu kaip ir Parlamento nariai. 

Priėmus Konstituciją Prezidento įgaliojimai buvo gana platūs, tačiau 
situacija pasikeitė po pirmojo Prezidento mirties.Franjo Tudjman Kroati- 
jos Respublikos Prezidento pareigas ėjo nuo pat 1991 m. iki savo mirties 
(1999 m.). Tuo metu Konstitucija suteikė Prezidentui plačius įgaliojimus, 
pavyzdžiui prezidentui buvo suteikta teisė skirti ministrą pirmininką, Vy- 
riausybė buvo atskaitinga ne tik Parlamentui, bet ir Prezidentui. Po Prezi- 
dento Franjo Tudjman mirties imta svarstyti dėl Konstitucijos pakeitimų, 
kurie apribotų prezidento galias. Galų gale 2000 m. lapkritį Parlamentui 

buvo pateikti Konstitucijos pakeitimai, mažinantys Prezidento įtaką,bei 
buvo nustatyta daugiau atvejų, kai galutinį sprendimą priima Parlamentas: 
numatyta, kad galutinį sprendimą dėl Vyriausybės skyrimo priima parla- 
mentas; uždrausta Prezidentui būti politinių partijų nariu; numatytos sąly- 
gos, apsunkinančios galimybę Prezidentui paleisti Parlamentą. 

Respublikos Prezidentas atstovauja Kroatijos Respublikai ir veikia jos 
vardu vidaus ir užsienio politikoje (94 str.). Prezidentas užtikrina nuolatinį 
darnų ir stabilų valstybinių institucijų veikimą, yra atsakingas už valstybės 
nepriklausomybės ir teritorinio vientisumo išsaugojimą, jis taip pat yra vy- 
riausiasis karinių pajėgų vadas, skiria ir atleidžia karinius vadovus, šaukia 
Kroatijos Parlamento rinkimus ir pradeda jo pirmąjį posėdį, šaukia refe- 
rendumus, patiki įgaliojimus formuoti Vyriausybę (priima sprendimą dėl 
Ministro Pirmininko skyrimo; Ministras Pirmininkas ir Vyriausybė prisie- 
kia Prezidentui; jeigu Vyriausybė nesuformuota Konstitucijoje nustatytu 
terminu ir tvarka, paskiria laikinąją nešališką Vyriausybę ir skelbia pirma- 
laikius Parlamento rinkimus), siūlo Parlamentui svarstyti skirti ir atleisti 
Kroatijos Respublikos Aukščiausiojo Teismo pirmininką, teikia malones, 
teikia ordinus ir apdovanojimus, bendradarbiauja su Vyriausybe formuo- 
damas ir įgyvendindamas užsienio politiką, skelbia įstatymus, gali pradėti 
įstatymo konstitucingumo įvertinimo procedūras Kroatijos Respublikos 
Konstituciniame Teisme (89 str., 98 str.). Kroatijos Prezidento įgaliojimai 
turi tiesiogines sąsajas su Kroatijos Vyriausybe, formuojant ir įgyvendi- 
nant užsienio politiką, steigiant diplomatines atstovybes ir konsulines 
įstaigas bei skiriant ar atšaukiant jų vadovus, vadovaujant saugumo tar- 
nybų darbui, skiriant saugumo tarnybų vadovus, Prezidentui inicijuojant 
svarstyti konkrečius klausimus ir dalyvaujant Vyriausybės posėdžiuose, 
paleidžiant Parlamentą, jeigu šis nusprendžia nepasitikėti Vyriausybe ar ji 
nepriima centrinio biudžeto per 120 dienų nuo tos dienos, kai jis buvo pa- 
siūlytas (99 str., 103 str., 104 str., 107 str.). Pažymėtina, kad Prezidentas yra 
saistomas Vyriausybės siūlymų: Prezidentas po Vyriausybės pasiūlymo, 
kontrasignavus Ministrui Pirmininkui ir po Parlamentinių partijų disku- 
sijų gali paleisti Parlamentą; Vyriausybės siūlymu sprendžia diplomatinių 
atstovybių ir konsulinių įstaigų steigimo ir jų vadovų skyrimo klausimus; 
įsako veikti ginkluotosioms pajėgoms, kilus akivaizdžiai ir realiai grėsmei 
Kroatijos Respublikos nepriklausomybei. 

Prezidentas renkamas remiantis visuotine ir lygia rinkimų teise tiesio- 
giniuose rinkimuose penkerių metų kadencijai (95 str.). Kroatijos Respu- 


475 


PASAULIO VALSTYBIŲ KONSTITUCIJOS | Kroatijos Respublika 


blikoje Prezidento rinkimai vyksta tiesioginiu slaptu balsavimu dviem bal- 
savimo etapais: jei nė vienas kandidatas nesurenka paprastosios daugumos 
balsų pirmajame ture, du kandidatai, surinkę didžiausią balsų skaičių, ke- 
liauja į antrąjį turą (galutiniai rinkimai) (95 str.). Du kandidatai, kurie laimi 
daugiausia balsų per pirmuosius rinkimus, turi teisę kandidatuoti pakarto- 
tiniuose rinkimuose, o vienam pasitraukus dalyvauti pakartotiniuose rin- 
kimuose teisę įgyja kitas kandidatas, gavęs daugiausia rinkėjų balsų. Be to, 
Konstitucija riboja galimybę tapti Prezidentu daugiau nei du kartus. Numa- 
tyti ir kiti apribojimai Prezidentui, tokie kaip draudimas atlikti viešąsias ar 
profesines pareigas, būti bet kurios partijos nariu (97 str.). Konstitucijos 105 
straipsnyje reglamentuota Prezidento apkaltos procedūra, akcentuojant, kad 
Prezidentui apkalta gali būti pradėta už bet kokį Konstitucijos pažeidimą, 
įgaliojimų netekimo atvejų nedetalizuojant. Prezidento apkaltos procesą gali 
pradėti Kroatijos Parlamentas dviejų trečdalių visų deputatų balsų dauguma. 

Vykdomosios valdžios funkcijas įgyvendina Kroatijos Respublikos 
Vyriausybė, kuri yra atskaitinga Parlamentui. Kroatijos Respublikos Vy- 
riausybę sudaro Ministras Pirmininkas, vienas ar daugiau Pirmininko pa- 
vaduotų ir ministrai (109 str.). Kaip ir Prezidentui, Ministrui Pirmininkui 
bei Vyriausybės nariams nustatyti draudimai atlikti viešąsias ar profesines 
pareigas (be Vyriausybės sutikimo), tačiau, priešingai nei Prezidentas, Vy- 
riausybės nariai gali būti bet kurios partijos nariais (109 str.). 

Vyriausybė gali pradėti dirbti tik turėdama visų parlamento deputatų 
balsų daugumos išreikštą pasitikėjimą, Prezidentui priėmus sprendimą dėl 
Ministro Pirmininko skyrimo, Ministrui Pirmininkui priėmus sprendimą 
dėl Vyriausybės narių skyrimo ir Ministrui Pirmininkui bei Vyriausybei 
prisiekus Parlamentui. Parlamentas gali pareikšti nepasitikėjimą tiek visai 
Vyriausybei, tiek Ministrui Pirmininkui, tiek atskiram Vyriausybės nariui. 
Konstitucijos 115 straipsnyje įtvirtinta solidari Ministro Pirmininko ir Vy- 
riausybės atsakomybė už Vyriausybės priimtus sprendimus, o už minis- 
trams priskirtas sritis jie atsako asmeniškai. 

Konstitucijos 113 straipsnis reglamentuoja pagrindines Vyriausybės 
funkcijas, dalį įgaliojimų numatant specialiu įstatymu. Kroatijos Respu- 
blikos Vyriausybė siūlo Parlamentui įstatymų ir kitų teisės aktų projektus, 
teikia centrinį biudžetą ir metines ataskaitas, priimta dekretus, įgyvendi- 
nančius įstatymus, vykdo šalies ir užsienio politiką, vadovauja ir kontro- 
liuoja valstybės tarnybos veiklą, rūpinasi šalies plėtra, vadovauja viešųjų 
paslaugų teikimui ir plėtra. 

Konstitucijos 118 straipsnis įtvirtina teisminės valdžios principus, t. y. 
tai, kad teismai yra savarankiški ir nepriklausomi, teisingumą vykdo vado- 
vaudamiesi teisės aktais. 

Kroatijos Aukščiausiasis Teismas yra aukščiausia teisminė institucija, 
užtikrinanti vienodą įstatymų taikymą ir visų piliečių lygybę. Aukščiau- 
siojo Teismo pirmininką renka (4 metų laikotarpiui) ir iš pareigų atleidžia 
Kroatijos Parlamentas Respublikos Prezidento siūlymu, išklausęs Aukš- 
čiausiojo Teismo plenarinės sesijos ir kompetentingų Kroatijos Parlamen- 
to komitetų nuomones. 

Teisėjus (išskyrus Kroatijos Respublikos Aukščiausiojo Teismo pir- 
mininką) bei teismų pirmininkus į pareigas skiria ir atleidžia, paaukšti- 
na ir perkelia, organizuoja mokymus, sprendžia drausminės atsakomybės 
klausimus savarankiška ir nepriklausoma institucija - Nacionalinė Teismų 
Taryba, kurią sudaro vienuolika narių, iš jų septyni teisėjai, du universitetų 
teisės srities profesoriai ir du Parlamento nariai, iš kurių vienas iš opozi- 
cijos gretų (124 str.). Išsami Nacionalinės Teismų Tarybos kompetencija ir 
veiklos tvarka reglamentuota atskiru įstatymu. 

Kroatijos Respublikos Konstitucinis Teismas susideda iš 13 teisėjų, 
kuriuos renka Kroatijos Parlamentas (Parlamento Konstitucinių reikalų 
komiteto siūlymu) 8 metams. Konstitucinio Teismo pirmininką skiria ne 
Parlamentas, o pats Konstitucinis Teismas. Pažymėtina, kad Konstitucinio 
Teismo teisėjų ir Konstitucinio Teismo pirmininko (4 metai) kadencijos 
trukmė skiriasi. Konstitucinio Teismo teisėjai skiriami vienai kadencijai, 
kuri gali būti pratęsta iki 6 mėnesių, jeigu pasibaigus kadencijai nebuvo 
išrinktas arba nepradėjo eiti pareigų naujas teisėjas. 

Konstitucinis Teismas sprendžia, ar įstatymai bei kiti teisės aktai ne- 
prieštarauja Konstitucijai, priima sprendimus dėl konstitucinių peticijų dėl 
individualių sprendimų, kuriuos priėmė valstybės, vietinės ir regioninės 
savivaldos įstaigos ir juridiniai asmenys, kuriems patikėtos viešojo admi- 
nistravimo funkcijos. Konstitucinis Teismas tikrina konstitucingumą ir 
teisėtumą, priima sprendimus dėl jurisdikcinių ginčų, kilusių tarp įstaty- 
mų leidžiamosios, vykdomosios ir teisminės valdžių, sprendžia dėl Respu- 


Ma 


blikos Prezidento apkaltos, prižiūri politinių partinių programų ir veiklos 
atitiktį Konstitucijai, gali uždrausti partijas, prižiūri rinkimų ir referendu- 
mų konstitucingumą bei teisėtumą ir kt. 

Valstybinio kaltinimo tarnyba (prokuratūra) vaidina ypatingą vai- 
dmenį Kroatijos teisminėje sistemoje, kadangi tai yra autonomiška, ne- 

priklausoma teisminė institucija, įpareigota pradėti nusikalstamą veiką 
ar kitus baudžiamuosius nusižengimus padariusių asmenų baudžiamąjį 
persekiojimą, imtis teisinių priemonių apsaugoti Kroatijos Respublikos 
nuosavybę ir taikyti teisines priemones, siekiant apsaugoti Konstituciją ir 
įstatymą. Generalinį prokurorą skiria Parlamentas 4 metų kadencijai Kro- 
atijos Vyriausybės teikimu, o generalinio prokuroro pavaduotojai pareigas 
eina visą gyvenimą. 

Konstitucijos 125 straipsnis numato netipišką bei kitoms valstybėms 
nebūdingą organą - Nacionalinės Prokuratūros Tarybą, kurią sudaro 11 
narių, renkamų ketverių metų kadencijai, ne daugiau nei 2 kadencijoms. 
Nacionalinės Prokuratūros Tarybos kompetenciją, organizaciją, rinkimo 
ir veiklos tvarką reguliuoja specialus įstatymas. 

Kroatija suskirstyta į 6 regionus (Istrija ir Kvarnero regionas, Dalma- 
tija, Zagrebas, Centrinė Kroatija, Slavonija ir Baranija bei Šiaurinė apygar- 
da), 20 apskričių ir 1 (Zagrebą) miestą, kuriam pagal įstatymą suteikiamas 
apskrities statusas. Apskrities, kuri yra regioninės savivaldos vienetas, sta- 
tusas atskiru įstatymu gali būti suteikiamas ne tik sostinei Zagrebui, bet ir 
kitiems didiesiems Kroatijos miestams. Konstitucija numato vietos ir regi- 
oninę savivaldą, turint teisę į pajamas ir laisvę jomis disponuoti. Piliečiams 
garantuojama teisė į vietos ir regioninę savivaldą, tiesiogiai, susirinkimuo- 
se, referendumuose ir kitokia tiesioginių sprendimų priėmimo forma da- 
lyvauti, sprendžiant vietos lygmens klausimus (133 str.). Nustatant vietos ir 
regioninės savivaldos vienetų kompetenciją, atsižvelgiama į reikalų mastą 
ir prigimtį, efektyvumo ir ekonomiškumo reikalavimus (135 str.). 

Kroatijos Respublika tapo Europos Sąjungos nare 2013 m. liepos 1 d. 
po ilgų ir sunkių beveik 12 metų trukusių derybų.*Konstitucijoje regla- 
mentuotos Kroatijos, kaip Europos Sąjungos narės, teisės ir pareigos bei 
detalizuotos Kroatijos piliečių teisės, kylančios iš Europos Sąjungos acguis 
communautaire. 

Kroatijos Respublikos Konstitucija gali būti keičiama, pasiūlius ne 
mažiau kaip vienam penktadaliui Parlamento narių, Prezidentui ir Vyriau- 
sybei, o sprendimas pakeisti Konstituciją priimamas dviejų trečdalių Kro- 
atijos Parlamento deputatų balsų dauguma (147 str., 148 str.). 





* Branko Smerdel, In guest ofa doctrine: Croatian constitutional identity in the Europe- 
an Union, 2014 m. 

Istoriniai pagrindai 


Tūkstantmetė nacionalinė Kroatijos tautos tapatybė ir valstybingumo 
tęstinumas, patvirtintas jos įvairių politinių formų istorinės patirties, ir 
įamžintas bei plėtojamas kuriant valstybės idėją, pagrįsta istorine kroatų 
tautos teise į visišką suverenitetą, atsiskleidė: 


Formuojantis Kroatijos kunigaikštystėms septintajame amžiuje; 
nepriklausomoje viduramžių Kroatijos valstybėje, sukurtoje de- 
vintajame amžiuje; 

Kroatų Karalystėje, sukurtoje dešimtajame amžiuje; 
valstybingumo atributuose, kurie buvo išsaugoti Kroatijos ir Ven- 
grijos personalinėje unijoje; 

1527 metais Kroatijos Parlamentui priėmus nepriklausomą ir suve- 
renų sprendimą išrinkti karalių iš Habsburgų dinastijos; 

1712 metais Kroatijos Parlamentui priėmus nepriklausomą ir suve- 
renų sprendimą ratifikuoti Pragmatinę sankciją; 

Kroatijos Parlamento 1848 metų išvadose, paremtose istorine, na- 
cionaline, prigimtine Kroatijos tautos teise, dėl Trivienės Kroatijos 
Karalystės vientisumo atkūrimo valdant banui (vicekaraliui); 
Kroatijos ir Vengrijos 1868 metų kompromise, nustatančiame Dal- 
matijos Karalystės, Kroatijos ir Slavonijos, ir Vengrijos Karalystės 
santykius, paremtame abiejų valstybių teisinėmis tradicijomis ir 
1712 metų Pragmatine sankcija; 

Kroatijos Parlamento 1918 m. spalio 29 d. sprendime nutraukti 
visus konstitucinius ryšius tarp Kroatijos ir Austrijos-Vengrijos ir 





6 


Kroatijos Respublikos Konstitucija, paskelbta Kroatijos Parlamento internetiniame 


puslapyje http://www.sabor.hr/Default.aspx?art=2405, išversta iš anglų kalbos. 

tuo pat metu, remiantis nepriklausomos Kroatijos istorinėmis ir 
prigimtinėmis nacionalinėmis teisėmis, prisijungti prie slovėnų, 
kroatų ir serbų valstybės, esančios buvusioje Habsburgų imperijos 
teritorijoje; 

- fakte, kad Kroatijos Parlamentas niekada neratifikavo slovėnų, kro- 
atų ir serbų valstybės Nacionalinės Tarybos priimto sprendimo su- 
sivienyti su Serbija ir Juodkalnija į serbų, kroatų ir slovėnų karalystę 
(1918m. gruodžio 1 d.), kuri vėliau paskelbta Jugoslavijos Karalyste 
(1929 m. spalio 3 d.); 

- 1939 metais sukurtame Kroatijos Banate, kuris atkūrė Kroatų vals- 
tybės autonomiją Jugoslavijos Karalystėje; 

- Antrojo Pasaulinio karo metu sukurtuose valstybės suvereniteto 
pagrinduose, išreikštuose Nacionalinės Kroatijos Išlaisvinimo Te- 
ritorinės Antifašistinės Tarybos sprendime (1943), priešinantis Ne- 
priklausomos Kroatijos Valstybės atšaukimui (1941), taip pat Kroa- 
tijos Liaudies Respublikos Konstitucijai (1947) ir visoms vėlesnėms 
Kroatijos Socialistinės Respublikos konstitucijoms (1963-1990), 
įvykus istoriniams pokyčiams, pasižymintiems komunistinės sis- 
temos atsisakymu ir pokyčiais Europos tarptautinėje tvarkoje, 
pirmuosiuose demokratiniuose rinkimuose (1990) kroatų tautai 
laisvai išreiškus valią dar kartą patvirtinti savo tūkstantmetį vals- 
tybingumą; 

- naujojoje Kroatijos Respublikos Konstitucijoje (1990), Kroatijos 
tautos ir Kroatijos gynėjų pergalėje teisingame, teisėtame ir gy- 
nybiniame išlaisvinimo kare, Tėvynės kare (1991-1995), kuriame 
Kroatijos tauta parodė savo pasiryžimą ir pasirengimą sukurti ir 
išsaugoti Kroatijos Respubliką kaip nepriklausomą ir savarankišką, 
suverenią ir demokratinę valstybę. 

Kylanti iš šių istorinių faktų ir visuotinai pripažintų principų, regla- 
mentuojančių šiuolaikinį pasaulį, ir iš neatimamos ir nedalomos, neper- 
duodamos ir amžinos Kroatijos tautos teisės į laisvą tautos apsisprendimą 
ir valstybės suverenitetą, įskaitant neliečiamą teisę į atsiskyrimą ir jungi- 
mąsi, kaip pagrindinių sąlygų tai kai ir tarptautinės tvarkos stabilumui, 
Kroatijos Respublika yra įkurta kaip nacionalinė valstybė, sudaryta iš Kro- 
atijos tautos ir iš jos tautinių mažumų: serbų, čekų, slovakų, italų, vengrų, 
žydų, vokiečių, austrų, ukrainiečių, rusėnų, bosnių, slovėnų, juodkalnie- 
čių, makedonų, rusų, bulgarų, lenkų, romų, rumunų, turkų, vlachų, albanų 

ir kitų, kurie yra jos piliečiai ir kuriems garantuojamos lygios teisės kaip ir 
kroatų tautybės piliečiams, ir jų nacionalinių teisių į gyvendinimas, laikan- 
tis demokratinių Jungtinių Tautų ir laisvojo pasaulio šalių normų. 

Gerbiant Kroatijos tautos ir visų piliečių valią, tvirtai išreikštą laisvuo- 
se rinkimuose, Kroatijos Respublika įkurta ir vystosi kaip suvereni ir de- 
mokratinė valstybė, kurioje lygybė, laisvė, žmogaus ir pilietinės teisės yra 
garantuotos ir saugomos, ir skatinama ekonominė bei kultūrinė pažanga ir 
socialinė gerovė. 


Kroatijos Respublikos Konstitucija 


Pagrindinės nuostatos 


1 straipsnis 

Kroatijos Respublika yra unitarinė ir nedaloma demokratinė gerovės 
valstybė. 

Valdžia Kroatijos Respublikoje kyla iš žmonių ir priklauso žmonėms 
kaip laisvų ir lygių piliečių bendruomenei. 

Žmonės įgyvendina valdžią rinkdami atstovus ir tiesiogiai priimdami 
sprendimus. 


2 straipsnis 

Kroatijos Respublikos suverenitetas yra neatimamas, nedalomas ir 
neperleidžiamas. 

Kroatijos Respublikos suverenitetas apima jos žemę, upes, ežerus, ka- 
nalus, vidinius jūrų vandenis, teritorinę jūrą ir visa oro erdvę virš jų. 

Kroatijos Respublika, vadovaudamasi tarptautine teise, įgyvendina 
suverenias teises ir jurisdikciją Adrijos jūros laivybos zonose ir jūros dugne 
už valstybės teritorijos ribų iki kaimyninių šalių sienų. 

Kroatijos Parlamentas ir žmonės tiesiogiai, nepriklausomai ir pagal 
Konstituciją bei įstatymus sprendžia dėl: 

- ekonominių, teisinių ir politinių reikalų reguliavimo Kroatijos Res- 

publikoje; 

- gamtos ir kultūros vertybių išsaugojimo bei naudojimo; 

- sąjungų sudarymo su kitomis valstybėmis. 

Kroatijos Respublika gali sudaryti sąjungas su kitomis valstybėmis, 
išlaikydama savo suverenią teisę spręsti dėl funkcijų delegavimo ir teisės 
laisvai iš jų pasitraukti. 

3 straipsnis 

Aukščiausios Kroatijos Respublikos konstitucinės santvarkos vertybės 
yra laisvė, lygios teisės, tautinė ir lyčių lygybė, taikos palaikymas, socialinis 
teisingumas, pagarba žmogaus teisėms, nuosavybės neliečiamumas, gam- 
tos ir aplinkos apsauga, įstatymų viršenybė ir demokratinė daugiapartinė 
sistema. 


4straipsnis 

Kroatijos Respublikoje valstybės valdžia yra pagrįsta valdžių padaliji- 
mo principu ir sudaryta iš įstatymų leidžiamosios, vykdomosios ir teismi- 
nės šakų, kuri yra ribojama konstituciškai garantuotos teisės į vietinę bei 
regioninę savivaldą. 

Valdžių padalijimo principas apima savitarpio bendradarbiavimo ir 
stabdžių bei atsvarų sistema, kaip tai nustatyta Konstitucijoje ir įstatyme. 


5 straipsnis 

Kroatijos Respublikoje įstatymai turi atitikti Konstituciją. Kiti teisės 
aktai turi atitikti Konstituciją ir įstatymus. 

Visi asmenys privalo laikytis Konstitucijos ir įstatymo ir gerbti Kroa- 
tijos Respublikos teisinę santvarką. 


6 straipsnis 

Teisė steigti politines partijas neribojama. 

Vidinė politinių partijų struktūra turi atitikti pagrindinius konstituci- 
nius demokratinius principus. 

Politinės partijos privalo viešai atskleisti finansavimo ir turto šaltinius. 

Politinės partijos, kurios savo programose ar smurtiniais veiksmais 
kelia grėsmę laisvai demokratinei santvarkai ar Kroatijos Respublikos gy- 
vavimui, laikomos antikonstitucinėmis. Dėl jų nekonstitucingumo spren- 
džia Kroatijos Respublikos Konstitucinis Teismas. 

Politinių partijų statusas ir finansavimas reguliuojamas įstatymu. 


7 straipsnis 

Ginkluotosios pajėgos saugo Kroatijos Respublikos suverenitetą ir ne- 
priklausomybę, gina jos teritorinį vientisumą. Valstybės sąjungininkės, va- 
dovaudamosis ratifikuotomis tarptautinėmis sutartimis, gali teikti pagalbą 
saugant Kroatijos Respublikos suverenitetą ir nepriklausomybę ir ginant 
teritorinį vientisumą. 

Ginkluotosios valstybių sąjungininkių pajėgos gali kirsti valstybinę 
sieną ir įžengti į Kroatijos Respubliką ar veikti valstybinių sienų ribose 
taip, kaip tai nustatyta ratifikuotose tarptautinėse sutartyse, vadovaujantis 
Kroatijos Respublikos Vyriausybės sprendimu, kuriam pritarė Kroatijos 
Respublikos Prezidentas. 

Kroatijos Respublikos ginkluotos pajėgos agresijos atveju gali teikti 
pagalbą vienai ar daugiau valstybių sąjungininkių taip, kaip tai nustatyta 
ratifikuotose tarptautinėse sutartyse, vadovaujantis Kroatijos Parlamento 
sprendimu, pasiūlytu Kroatijos Respublikos Vyriausybės, kuriam pritarė 
Kroatijos Respublikos Prezidentas. 

Kroatijos Respublikos ginkluotosios pajėgos gali kirsti valstybines 
sienas ar veikti už sienų ribų vadovaujantis Kroatijos Parlamento sprendi- 
mu, pasiūlyto Kroatijos Respublikos Vyriausybės, kuriam pritarė Kroatijos 
Respublikos Prezidentas. 

Sprendimus, aptartus (3), (4) ir (5) šio straipsnio dalyse, priima Kroa- 
tijos Parlamentas visų jo narių balsų dauguma. 

Kroatijos Respublikos Prezidentui atsisakius suteikti sutikimą, aptartą 
(3), (4) ir (5) šio straipsnio dalyse, Kroatijos Parlamentas priima sprendi- 
mą dviejų trečdalių visų jo narių balsų dauguma. 

Vadovaujantis Kroatijos Respublikos Vyriausybės sprendimu, kuriam 
pritarė Kroatijos Respublikos Prezidentas, Kroatijos Respublikos ginkluo- 
tosios pajėgos, veikdamos per tarptautines organizacijas, kurioms priklau- 
so Kroatijos Respublika, ar vykstant prisijungimo prie tokių organizacijų 
procesui, laikantis tarptautinių sutarčių, gali kirsti Kroatijos Respublikos 
valstybines sienas karinių pratybų ir mokymų tikslu ar siekiant teikti hu- 
manitarinę pagalbą. 

Vadovaujantis Kroatijos Respublikos Vyriausybės sprendimu, kuriam 
pritarė Kroatijos Respublikos Prezidentas, valstybių sąjungininkių ginkluo- 
tosios pajėgos, veikdamos per tarptautines organizacijas, kurioms priklau- 
so Kroatijos Respublika, ar vykstant prisijungimo prie tokių organizacijų 
procesui, laikantis tarptautinių sutarčių, gali kirsti Kroatijos Respublikos 
valstybines sienas karinių pratybų ir mokymų tikslu ar siekiant teikti hu- 
manitarinę pagalbą. 

Esant aplinkybėms, nurodytoms Konstitucijos 17 ir 101 straipsniuose, 
atsižvelgus į grėsmės prigimtį, karinės pajėgos gali būti pasitelktos padėti 
policijai ar kitoms valstybės institucijoms. 

Kroatijos Respublikos karinės pajėgos taip pat gali būti pasitelktos ko- 

vojant su gaisrais ir gelbėjimo operacijose, ir Kroatijos Respublikos teisių 
jūroje priežiūrai bei apsaugai. 

Gynybos struktūra, pavaldumo tvarka, administravimas bei Kroati- 
jos Respublikos ginkluotųjų pajėgų demokratinė stebėsena reguliuojama 
Konstitucija ir įstatymu. 


8 straipsnis 


Kroatijos Respublikos sienos gali būti keičiamos tik Kroatijos parla- 
mento sprendimu. 


9 straipsnis 

Kroatijos pilietybė ir jos įgijimas bei netekimas reglamentuojamas 
įstatymu. 

Kroatijos Respublikos pilietis negali būti prievarta ištremtas iš Kroa- 
tijos Respublikos ar iš jo atimta pilietybė, ar būti išduotas kitai valstybei, iš- 
skyrus tuos atvejus, kai yra vykdomas sprendimas dėl ekstradicijos ar per- 
davimo, vadovaujantis tarptautine sutartimi ar Europos Sąjungos acguis 
communautaire. 


10 straipsnis 

Kroatijos Respublika užtikrina savo piliečių, gyvenančių ar išvykusių 
į užsienį,teises ir interesus bei remia jų ryšį su tėvyne. 

Kroatijos Respublika garantuoja ypatingą rūpestį ir apsaugą kitose ša- 
lyse esančiai Kroatijos tautos daliai. 


11 straipsnis 

Kroatijos Respublikos herbas yra istorinis Kroatijos herbas, kuris yra 
sudarytas iš dvidešimt penkių kintančių raudonų ir baltų (sidabrinių) laukų. 

Kroatijos Respublikos vėliava yra sudaryta iš raudonos, baltos ir mė- 
lynos trispalvės, su istoriniu Kroatijos herbu centre. 

Kroatijos Respublikos himnas yra Lijepa naša domovino. 

Kroatijos istorinio herbo ir vėliavos apibūdinimas, himno tekstas ir 
šių bei kitų valstybės simbolių naudojimas nustatomas įstatymu. 


12 straipsnis 


Kroatijos Respublikoje oficialiai vartojama kroatų kalba ir lotyniški 
rašmenys. 
Atskiruose vietiniuose vienetuose, esant sąlygoms, nustatytoms įsta- 


484 


Kroatijos Respublikos Konstitucija 


tyme, oficialiai gali būti vartojama kita kalba ir kirilica ar kiti rašmenys 
kartu su kroatų kalba ir lotyniškais rašmenimis. 


13 straipsnis 
Kroatijos Respublikos sostinė yra Zagrebas. 
Sostinės Zagrebo statusą, jurisdikciją ir organizaciją nustato įstatymas. 


Žmogaus teisių ir pagrindinių laivių apsauga 
1. Bendrosios nuostatos 


14 straipsnis 

Kroatijos Respublikoje visi asmenys naudojasi teisėmis bei laisvėmis, 
nepriklausomai nuo rasės, spalvos, lyties, kalbos, religijos, politinių ar kitų 
įsitikinimų, tautinės ar socialinės kilmės, nuosavybės, gimimo, išsilavini- 
mo, socialinio statuso ar kitų požymių. 

Visi asmenys yra lygūs prieš įstatymą. 


15 straipsnis 

Kroatijos Respublikoje garantuojamos lygios teisės visiems tautinių 
mažumų nariams. 

Tautinių mažumų lygybė ir teisių apsauga nustatoma konstituciniu 
aktu, priimtu laikantis pagrindinių įstatymų priėmimo tvarkos. 

Neskaitant bendros rinkimų teisės, tautinių mažumų nariams įsta- 
tymu gali būti nustatyta teisė rinkti savo atstovus į Kroatijos Parlamentą. 
Visų tautinių mažumų nariams yra garantuojama laisvė reikšti savo tau- 
tiškumą, vartoti kalbą ir rašmenis ir naudotis teise į kultūrinę autonomiją. 


16 straipsnis 

Laisvės ir teisės gali būti ribojamos tik įstatymu, siekiant apsaugoti 
kitų laisves ir teises, teisinę tvarką ir viešąją moralę ir sveikatą. 

Laisvių ar teisių ribojimas kiekvienu individualiu atveju turi būti pro- 
porcingas nustatomų ribojimų poreikiui. 


17 straipsnis 

Individualios konstituciškai garantuotos laisvės ir teisės gali būti ri- 
bojamos esant karo padėčiai ar kilus aiškiai grėsmei Kroatijos Respublikos 
nepriklausomybei ir vienybei ar kilus gamtinėms nelaimėms. Dėl tokio 

ribojimo sprendžia Kroatijos Parlamentas dviejų trečdalių visų jo narių 
balsų dauguma, jeigu Kroatijos Parlamentas negali susirinkti, sprendžia 
Respublikos Prezidentas. 

Ribojimai privalo atitikti grėsmės pobūdį ir negali sąlygoti piliečių ne- 
lygybės dėl jų rasės, spalvos, lyties, kalbos, religijos, tautinės ar socialinės 
kilmės. 

Net ir kilus aiškiai grėsmei valstybės gyvavimui, negali būti suvaržo- 
ma Konstitucijoje įtvirtinta teisė į gyvybę, panaikinti draudimai kankinti, 
žiauriai ar nežmoniškai elgtis ar bausti, ir nuostatos, susijusios su teisiniu 
nusikalstamų veikų ir bausmės apibrėžimais, minties, sąžinės bei religijos 
laisve. 


18 straipsnis 

Garantuojama teisė apskųsti individualų teisinį teismo sprendimą, 
priimtą pirmosios instancijos teismo proceso metu, ar kitos įgaliotos ins- 
titucijos sprendimą. 

Išimtiniais, įstatymo nustatytais atvejais, apeliacijos teisė gali būti ne- 
suteikta, jeigu yra nustatyta kita teisinė apsauga. 


19 straipsnis 

Valstybinių institucijų, valstybės tarnautojų ir subjektų, kuriems su- 
teikti viešosios valdžios įgaliojimai, individualūs sprendimai turi būti grin- 
džiami įstatymu. 

Garantuojama teisminė individualių sprendimų, kuriuos priėmė vals- 
tybinės institucijos ir kiti subjektai, kuriems suteikti viešosios valdžios įga- 
liojimai, kontrolė. 


20 straipsnis 

Kiekvienas, kuris vydydamas valdžios nurodymus pažeidžia Kons- 
titucijos nuostatas, susijusias su Žmogaus teisėmis ir pagrindinėmis lais- 
vėmis, yra laikomas asmeniškai atsakingu ir negali būti atleidžiamas nuo 
atsakomybės. 


2. Asmeninės ir politinės laisvės ir teisės 
21 straipsnis 


Kiekvienas žmogus turi teisę į gyvybę. 
Kroatijos Respublikoje mirties bausmė draudžiama. 

22 straipsnis 

Žmogaus laisvė ir asmenybė yra neliečiama. 

Niekam negali būti atimta ar ribojama laisvė, išskyrus įstatyme nusta- 
tytais pagrindais, teismo sprendimu. 


23 straipsnis 

Niekas negali būti jokia forma išnaudojamas ar su juo be sutikimo 
prievarta atliekami medicininiai ar moksliniai bandymai. 

Prievartinis ar privalomas darbas draudžiamas. 


24 straipsnis 

Asmuo gali būti suimamas arba sulaikomas tik remiantis teismo 
sprendimu, kuris buvo priimtas vadovaujantis įstatymu. Toks sprendimas 
turi būti perskaitytas ir įteiktas asmeniui jo suėmimo metu. 

Policija gali suimti asmenį be teismo sprendimo, kai yra pagrindas 
įtarti, kad toks asmuo padarė sunkų nusikaltimą, nustatytą įstatyme. Toks 
asmuo privalo nedelsiant suprantamai būti informuotas apie jo / jos suė- 
mimo priežastis, teises, kaip tai nustatyta įstatyme. 

Kiekvienas suimtas ar sulaikytas asmuo turi teisę pateikti skundą teis- 
mui, kuris privalo nedelsiant nuspręsti dėl suėmimo teisėtumo. 


25 straipsnis 

Su kiekvienu suimtu ar nuteistu asmeniu turi būti elgiamasi humaniš- 
kai, jo orumas turi būti gerbiamas. 

Kiekvienas sulaikytas ir apkaltintas nusikaltimu asmuo turi teisę per 
trumpiausią laiką, nustatytą įstatymo, būti pristatytas teismui ir būti ištei- 
sintas ar nuteistas per teisės aktuose nustatytą laikotarpį. 

Sulaikytasis gali būti paleistas už užstatą tam, kad pasirengtų gynybai. 

Kiekvienas, kuris buvo neteisėtai sulaikytas, ar neteisėtai nuteistas, 
turi teisę į žalos atlyginimą ir viešą atsiprašymą vadovaujantis įstatymo 
nuostatomis. 


26 straipsnis 

Visi Kroatijos Respublikos piliečiai ir užsieniečiai turi vienodas teises 
teismuose, valstybinėse institucijose ir kitose institucijose, kurioms suteik- 
ti viešosios valdžios įgaliojimai. 

27 straipsnis 
Vadovaujantis įstatymu, teisininkai savarankiškai ir nepriklausomai 
teikia teisinę pagalbą. 


28straipsnis 
Kiekvienas yra laikomas nekaltu ir negali būti laikomas kaltu padaręs 
nusikalstamą veiką, kol kaltė neįrodoma privalomu teismo sprendimu. 


29 straipsnis 

Kiekvienas turi teisę, kad dėl jo ar jos teisių ir pareigų, ar įtarimų, ar 
kaltinimų nusikalstamos veikos padarymu sąžiningai, per protingą termi- 
ną nuspręstų teisėtai įsteigtas, nepriklausomas ir nešališkas teismas. 

Įtarimo ar kaltinimo nusikalstama veika atveju įtariamasis, apkaltin- 

tas ar kaltinamasis turi teisę: 

- būti išsamiai jam suprantama kalba, per įmanomai trumpiausią ter- 
miną informuotas apie jam pareikštų kaltinimų pobūdį ir pagrin- 
dus ir jį inkriminuojančius įrodymus; 

- turėti pakankamai laiko ir galimybių pasiruoštigynybai; 

- į advokatą, su kuriuo gali neribotai bendrauti, bei būti informuo- 
tam apie šią teisę; 

- pasiruošti gynybai savarankiškai ar su pasirinktu advokatu ir, 
jeigu jis neturi pakankamai išteklių, gauti nemokamą advokato 
pagalbą,kuri suteikiama vadovaujantis įstatyme nustatytomis sąly- 
gomis; 

- dalyvauti teismo posėdžiuose, kuriose nagrinėjama jo / jos byla; 

- apklausti ar rengti kaltinimo liudytojų apklausas ir reikalauti iš- 
kviesti bei apklausti gynybos liudytojus tomis pačiomis sąlygomis, 
kurios taikomos kaltinimo liudytojams; 

- nemokamą vertėjo pagalbą,jeigu jis / ji nesupranta kalbos, kuri var- 
tojama teisme. 

Kaltės pripažinimas iš įtariamojo, apkaltinto ar kaltinamojo asmens 

negali būti išgaunamas prievarta. 

Neteisėtai gauti įrodymai negali būti pripažįstami teismo procese. 

Baudžiamasis procesas teisme gali būti pradedamas tik prokuroro rei- 

kalavimu. 

30 straipsnis 

Už sunkią ar ypatingai negarbingą nusikalstamą veiką pagal įstatymą 
gali būti atimtos įgytos teisės, ar draudžiama tam tikrą laikotarpį naudotis 
su specifine veikla susijusiomis teisėmis, jei tai yra būtina siekiant apsau- 
goti teisinę tvarką. 


31 straipsnis 

Niekas negali būti baudžiamas už veiką, kuri prieš jos padarymą 
nacionalinėje ar tarptautinėje teisėje nebuvo apibrėžta kaip baustinas 
pažeidimas,taip pat asmuo negali būti baudžiamas bausme, kuri veikos 
padarymo metu nebuvo numatyta įstatyme. Jeigu švelnesnė bausmė yra 
nustatyta po aptartos veikos padarymo, turi būti taikoma tokia bausmė. 

Niekas negali būti iš naujo teisiamas ar baudžiamas už veiką, už kurią 
toks asmuo,vadovaujantis įstatymu, jau buvo išteisintas ar nuteistas priva- 
lomu teismo sprendimu. 

Teismo proceso atnaujinimo pagrindai ir priežastys pagal šio straips- 
nio (2) dalį gali būti nustatomi tik įstatymu, vadovaujantis Konstitucija ir 
tarptautinėmis sutartimis. 

Senaties terminas netaikomas nusikaltimams dėl karo kurstymo, taip 
pat jokioms nusikalstamoms veikoms padarytoms ekonominės kaitos ir 
privatizavimo, Tėvynės Karo ir taikios reintegracijos metu, karo metu ir 
aiškiai esančio pavojaus valstybės nepriklausomybei bei teritorijos vienti- 
sumui metu, kaip tai nustatyta įstatyme, arba toms veikoms, kurioms sena- 
ties terminas netaikomas pagal tarptautinę teisę. Bet koks pelnas, gautas iš 
nurodytų veikų ar susijęs sujomis, konfiskuojamas. 


32 straipsnis 

Kiekvienas asmuo, teisėtai esantis Kroatijos Respublikos teritorijoje, 
turi teisę į judėjimo laisvę ir laisvę pasirinkti gyvenamąją vietą. 

Visi Respublikos piliečiai turi teisę bet kuriuo metu išvykti iš valstybės 
teritorijos visam laikui arba laikinai įsikurti užsienyje ir grįžti bet kuriuo 
metu. 

Teisė judėti Kroatijos Respublikos teritorijoje ir teisė išvykti išimti- 
niais atvejais, jeigu būtina apsaugoti teisinę tvarką ar sveikatą, kitų teises ir 
laisves, gali būti ribojama įstatymu. 


489 


PASAULIO VALSTYBIŲ KONSTITUCIJOS | Kroatijos Respublika 


33 straipsnis 

Užsienio piliečiams ir asmenims be pilietybės gali būti suteiktas prie- 
globstis Kroatijoje, nebent yra vykdomas baudžiamasis persekiojimas dėl 
to asmens padarytų nepolitinių nusikaltimų ir veiklos, prieštaraujančios 
pagrindiniams tarptautinės teisės principams. 

Joks teisėtai Kroatijos Respublikoje esantis užsienietis negali būti iš- 
tremtas ar išduotas kitai valstybei, išskyrus vykdant sprendimus, priimtus 
laikantis tarptautinės sutarties arteisės. 


34 straipsnis 

Būstas neliečiamas. 

Krata gyvenamojoje ar kitoje patalpoje gali būti atlikta tik motyvuotu, 
rašytiniu teismo sprendimu, priimtu vadovaujantis įstatymu. 

Patalpoje gyvenantis asmuo ar jo įgaliotas atstovas turi teisę dalyvauti 
atliekant jo /jos gyvenamųjų ar kitų patalpų kratą dalyvaujant dviem kvies- 
tiniams liudytojams. 

Policijos pareigūnai,įstatyme numatytais atvejais, gali įeiti į gyve- 
namasias ar kitas patalpas nedalyvaujant liudytojams ir neturint teismo 
sprendimo ar sutikimo iš gyventojo ir atlikti kratą, jei tai yra būtina sie- 
kiant vykdyti teismo sprendimą suimti asmenį, siekiant sulaikyti asmenį ar 
siekiant išvengti grėsmės gyvybei ar didelės žalos turtui atsiradimui. 

Esant pagrįstiems įtarimams, kad nusikalstamos veikos vykdytojo gy- 
venamosiose patalpose yra įrodymai, kuriuos būtina surasti ar išsaugoti, 
krata gali būti atliekama tik dalyvaujant liudytojams. 


35 straipsnis 
Garantuojama pagarba ir teisinė apsauga kiekvieno asmens asmeni- 
niam ir šeiminiam gyvenimui, orumui ir reputacijai. 


36 straipsnis 

Teisė į susirašinėjimo laisvę ir privatumą yra garantuojama ir nelie- 
čiama, tapati apsauga garantuojama bendravimui kitomis komunikacijos 
formomis. 

Apribojimai, būtini nacionaliniam saugumui ir baudžiamajam perse- 
kiojimui užtikrinti, nustatomi tik įstatymu. 

37 straipsnis 

Asmens duomenų apsauga ir slaptumas garantuojamas visiems. Be 
asmens sutikimo asmens duomenys gali būti renkami, tvarkomi ir nau- 
dojami tik laikantis įstatyme nustatytų sąlygų. 

Duomenų apsauga ir informacijos sistemų priežiūra reglamentuoja- 
ma įstatymu. 

Draudžiama naudoti asmens duomenis tikslams, nesuderinamiems 
su jų rinkimo tikslu. 


38 straipsnis 

Minties ir sąžinės laisvė garantuojama. 

Teisė į saviraišką reiškia, jog garantuojama teisė į spaudos ir žinias- 
klaidos laisvę, žodžio laisvę, ir teisę viešai reikšti savo įsitikinimus bei teisę 
steigti viešųjų ryšių įstaigas. 

Cenzūra yra draudžiama. Žurnalistai turi teisę laisvai skleisti ir gauti 
informaciją. 

Teisė gauti informaciją iš valdžios institucijų yra garantuojama. Tei- 
sės gauti informaciją ribojimai kiekvienu konkrečiu atveju, vadovaujantis 
įstatymu, turi būti proporcingi tokio ribojimo poreikio prigimčiai ir būti 
būtini laisvoje ir demokratinėjevisuomenėje. 

Jei žiniasklaidos priemonėmis yra pažeidžiamos konstituciškai ar įsta- 
tymiškai įtvirtintos teisės, asmeniui garantuojama teisė į ištaisymą. 


39 straipsnis 

Bet koks karo kurstymas ar raginimas naudoti smurtą, nacionalinės, 
rasinės ar religinės neapykantos kurstymas ar kitos netolerancijos formos 
yra draudžiamos ir baudžiamos pagal įstatymą. 


40 straipsnis 

Sąžinės ir religijos laisvė, laisvė reikšti religinius ar kitokius įsitikini- 
mus garantuojama. 
41 straipsnis 

Visos religinės bendruomenės yra lygios prieš įstatymą ir atskirtos 
nuovalstybės. 

Religinės bendruomenės, laikantis įstatymų, gali viešai atlikti religines 
apeigas, steigti mokyklas, akademijas ar kitas institucijas ir aprūpinimo bei 

labdaros organizacijas, jas valdyti ir naudotis valstybės apsauga ir pagalba 
vykdant savo veiklą. 


42 straipsnis 
Kiekvienam vadovaujantis įstatymu garantuojama teisė į viešus susi- 
rinkimus ir taikius protestus. 


43 straipsnis 

Teisė laisvai jungtis į organizacijas, siekiant apsaugoti viešuosius inte- 
resus ar skleisti socialinius, ekonominius, politinius, nacionalinius, kultū- 
rinius ar kitus įsitikinimus ir tikslus, garantuojama kiekvienam. Šiuo tiks- 
lu, laikantis įstatymo, kiekvienas gali laisvai vienytis į profesines sąjungas 
ir kitas asociacijas, prisijungti prie jų ar iš jų išstoti. 

Teisė laisvai jungtis į organizacijas yra ribojama draudimu imtis bet 
kokių smurtinių veiksmų prieš demokratinę konstitucinę tvarką ir Kroati- 
jos Respublikos nepriklausomybę, vienybę ir teritorinį vientisumą. 


44 straipsnis 

Kiekvienas Kroatijos Respublikos pilietis turi teisę vienodomis sąly- 
gomis dalyvauti tvarkant viešuosius reikalus ir naudotis viešosiomis pas- 
laugomis. 


45 straipsnis 

Visi Kroatijos piliečiai, sulaukę aštuoniolikos (rinkėjai), turi teisę re- 
miantis visuotine ir lygia rinkimų teise, laikantis įstatymo, rinkti Kroatijos 
Parlamentą, Kroatijos Respublikos Prezidentą ir Europos Parlamentą ir 
dalyvauti priimant sprendimą nacionaliniame referendume. 

Rinkėjai, kurie neturi registruotos nuolatinės gyvenamosios vietos 
Kroatijos Respublikoje, rinkimuose į Kroatijos Parlamentą, laikantis įsta- 
tymo, turi teisę rinkti tris atstovus. 

Kroatijos Parlamento, Kroatijos Respublikos Prezidento ir Europos 
Parlamento rinkimuose ir priimant sprendimą nacionaliniame referendu- 
me, rinkimų teise turi būti naudojamasi tiesiogiai ir slaptai, rinkėjai, kurie 
neturi registruotos nuolatinės gyvenamosios vietos Kroatijos Respubliko- 
je, balsuoja rinkimų apylinkėse, esančiose Kroatijos Respublikos diploma- 
tinėse-konsulinėse atstovybėse, užsienio valstybėse, kuriose jie gyvena. 

Kroatijos Parlamento, Kroatijos Respublikos Prezidento ir Europos 
Parlamento rinkimuose ir priimant sprendimus nacionaliniame referen- 

dume, Kroatijos Respublika savo piliečiams, kurie yra registravę nuolatinę 
gyvenamąją vietą Kroatijos Respublikoje ir rinkimų metu yra už jos sie- 
nų ribų, užtikrina naudojimąsi balsavimo teise taip, kad jie galėtų balsuoti 
diplomatinėse-konsulinėse Kroatijos Respublikos atstovybėse, esančiose 
užsienio valstybėse, kuriose jie yra įsikūrę, ar kitu būdu,nustatytu įstatyme. 


46 straipsnis 


Kiekvienas turi teisę pateikti peticijas, skundus ir pasiūlymus valsty- 
bės ir kitoms viešosioms institucijoms ir gauti iš jų atsakymus. 


47 straipsnis 

Karinė tarnyba ir Kroatijos Respublikos gynimas yra kiekvieno pajė- 
gaus Kroatijos Respublikos piliečio pareiga. 

Religiniais ar moraliniais įsitikinimais pagrįstas sąžiningas priešta- 
ravimas atlikti karinę tarnybą ginkluotosiose pajėgose yra galimas. Tokie 
asmenys turi atlikti kitas pareigas, nustatytas įstatyme. 


3. Ekonominės, socialinės ir kultūrinės teisės 


48 straipsnis 
Garantuojama teisė į nuosavybę. 
Iš nuosavybės teisės kyla įsipareigojimai. Nuosavybės teisės turėtojai 
ir naudotojai prisideda prie bendros gerovės. 
Užsienietis gali naudotis nuosavybės teise įstatyme nustatyta tvarka. 
Paveldėjimo teisė yra garantuojama. 


49 straipsnis 

Laisvas verslas ir rinkos sudaro Kroatijos Respublikos ekonominės 
sistemos pagrindą. 

Valstybė užtikrina visų verslininkų lygų teisinį statusą rinkoje. Pik- 
tnaudžiavimas monopolijomis, kaip tai apibrėžta įstatyme, draudžiamas. 

Valstybė skatina savo piliečių ekonominę pažangą ir socialinę gerovę 
ir rūpinasi visų regionų ekonomine gerove. 

Teisės, įsigytos investuojant kapitalą, negali būti pažeidžiamos įstaty- 
mu ar kitu teisės aktu. 

Užsienio investuotojams užtikrinamas nemokamas pelno ir investuo- 
to kapitalo pervedimas ir repatriacija. 

50 straipsnis 

Vadovaujantis įstatymu nuosavybės teisė gali būti apribota ar panai- 
kinta Kroatijos Respublikos naudai, už nuosavybę kompensuojant pagal 
jos rinkos vertę. 

Laisvas verslas ir nuosavybės teisės gali būti ribojamos įstatymu, sie- 
kiant apsaugoti Kroatijos Respublikos interesus ir saugumą, gamtą, žmo- 
gaus aplinką ir žmogaus sveikatą. 


51 straipsnis 

Kiekvienas asmuo, atsižvelgiant į jo ekonominį pajėgumą, dalyvauja 
apmokant viešasias išlaidas. 

Mokesčių sistema yra pagrįsta lygybės ir teisingumo principais. 


52 straipsnis 

Jūrai, pajūriui, saloms, vandenynams, oro erdvei, naudingosioms iš- 
kasenoms ir kitiems gamtos turtams, taip pat žemei, miškui, florai ir fau- 
nai, kitiems gamtinės aplinkos komponentams, nekilnojamajam turtui ir 
daiktams, turintiems ypatingą kultūrinę, istorinę, ekonominę ar ekologinę 
reikšmę, kurie įstatyme apibūdinami kaip ypatingai reikšmingi Kroatijos 
Respublikai, garantuojama speciali apsauga. 

Būdas, kuriuo teisių turėtojai ir savininkai gali naudoti Kroatijos Res- 
publikai reikšmingą turtą, taip pat ir kompensacijos už bet kokį šiam turtui 
taikomą ribojimą, nustatomi įstatymu. 


53 straipsnis 

Nacionalinis Kroatijos bankas yra centrinis Kroatijos Respublikos 
bankas. 

Nacionalinis Kroatijos bankas yra savarankiškas ir nepriklausomas ir 
atsiskaito už savo darbą Kroatijos Parlamentui. 

Nacionalinio Kroatijos banko valdytojas valdo Nacionalinį Kroatijos 
banką ir atlieka jo operacijas. 

Nacionalinio Kroatijos banko veiklos organizavimą, tikslus, uždavi- 
nius ir kompetenciją nustato įstatymas. 


54 straipsnis 


Valstybės Audito Tarnyba yra nepriklausoma ir savarankiška aukš- 
čiausia audito institucija Kroatijos Respublikoje. 

Valstybės Audito Tarnybai vadovauja Generalinis Auditorius, kuris 
yra atskaitingas Kroatijos Parlamentui. 

Valstybės Audito Tarnybos įsteigimą, veiklos organizavimą, kompe- 
tenciją ir veiklą nustato įstatymas. 


55 straipsnis 

Kiekvienas turi teisę į darbą ir laisvai dirbti. 

Kiekvienas asmuo gali laisvai pasirinkti profesiją ir veiklą ir turi ga- 
limybę lygiomis sąlygomis įsidarbinti norimoje darbovietėje ar užimti pa- 
geidaujamą postą. 


56 straipsnis 

Kiekvienas darbuotojas turi teisę į atlyginimą, suteikiantį galimybę 
užsitikrinti nepriklausomą ir tinkamą gyvenimą šeimai. 

Maksimalus darbo laikas reguliuojamas įstatymu. 

Kiekvienas darbuotojas turi teisę į savaitės poilsį ir kasmetines moka- 
mas atostogas ir niekada negali atsisakyti šių teisių. 

Darbuotojai gali, laikydamiesi įstatymo, dalyvauti priimant sprendi- 
mus savo darbovietėse. 


57 straipsnis 

Darbuotojų ir jų šeimos narių teisė į socialinę apsaugą ir socialinį 
draudimą reguliuojama įstatymu ir kolektyvinėmis sutartimis. 

Teisės, susijusios su vaiko gimimu, motinyste ir vaiko priežiūra, regu- 
liuojamos įstatymu. 


58 straipsnis 

Valstybė užtikrina pagalbą silpniems, ligotiems ar kitiems asmenims, 
negalintiems užsitikrinti pagrindinių pragyvenimo poreikių dėl nedarbo 
ar darbingumo netekimo. 

Valstybė skiria ypatingą dėmesį neįgaliems asmenims ir jų įtraukimui 
į socialinį gyvenimą. 

Valstybė skiria ypatingą dėmesį Kroatijos karo veteranams ir neįga- 
liems Kroatijos karo veteranams, taip pat žuvusių Kroatijos karo veteranų 
našlėms, tėvams ir vaikams. 

Humanitarinės pagalbos gavimas iš užsienio negali būti draudžiamas. 

59 straipsnis 
Kiekvienam, vadovaujantis įstatymu, garantuojama teisė į sveikatos 
priežiūrą. 


60 straipsnis 

Siekiant apsaugoti savo ekonominius ir socialinius interesus, darbuo- 
tojai turi teisę įkurti profesines sąjungas ir laisvai į jas įstoti bei išstoti. 

Profesinės sąjungos gali sudaryti federacijas ir įstoti į tarptautines 
profesinių sąjungų organizacijas. 

Profesinių sąjungų įkūrimas ginkluotosiose pajėgose ir policijoje gali 
būti ribojamas įstatymu. 

Darbdaviai turi teisę burtis į asociacijas ir laisvai į jas įstoti bei išstoti. 


61 straipsnis 

Teisė streikuoti yra garantuojama. 

Teisė streikuoti, laikantis įstatyme nustatytos tvarkos, gali būti ribo- 
jama ginkluotosiose pajėgose, policijoje, valstybės tarnyboje ir viešąsias 
paslaugas teikiančiose institucijose. 


62 straipsnis 

Valstybė teikia ypatingą apsaugą šeimai. 

Santuoka ir santuokos,bendro gyvenimo neįregistravus, santuokos ir 
šeimos teisiniai santykiai yra reguliuojami įstatymu. 


63 straipsnis 

Valstybė saugo motinystę, vaikus ir jaunimą ir kuria socialines, kul- 
tūrines, švietimo, materialines ir kitas sąlygas, skatinančias teisės įtinkamą 
gyvenimą įgyvendinimą. 


64 straipsnis 

Tėvai yra atsakingi už savo vaikų auklėjimą, gerovę ir išsilavinimą ir 
turi teisę ir laisvę priimti savarankiškus sprendimus dėl savo vaikų auklė- 
jimo. 

Tėvai atsakingi už savo vaikų teisės į visapusišką ir harmoningą jų as- 
menybės vystymąsi užtikrinimą. 

Fiziškai ir protiškai neįgalūs ir socialiai apleisti vaikai turi teisę į ypa- 
tingą priežiūrą, švietimą ir gerovę. 

Vaikai privalo rūpintis savo vyresnio amžiaus ir ligotais tėvais. 

Valstybė skiria specialią priežiūrą našlaičiams ir nepilnamečiams, pa- 
liktiems jų tėvų. 


65 straipsnis 

Kiekvienas turi pareigą saugoti vaikus ir ligotus asmenis. 

Vaikai negali būti įdarbinti, kol nesulaukia įstatyme nustatyto am- 
žiaus, taip pat negali būti verčiami ar jiems negali būti leidžiama dirbti 
darbo, kuris yra kenksmingas jų sveikatai ar moralei. 

Jauni žmonės, motinos ir neįgalieji turi teisę į specialią apsaugą darbe. 


66 straipsnis 

Kroatijos Respublikoje kiekvienas vienodomis sąlygomis, pagal savo 
gabumus, turi teisę į mokslą. 

Privalomas mokslas, vadovaujantis įstatymu, yra nemokamas. 


67 straipsnis 
Privačių mokyklų ir mokymosi įstaigų steigimas, laikantis sąlygų, nu- 
statytų įstatyme, yra leidžiamas. 


68 straipsnis 

Garantuojama universitetų autonomija. 

Universitetai, vadovaudamiesi įstatymu, savarankiškai sprendžia dėl 
savo struktūros ir veiklos. 


69 straipsnis 
Garantuojama mokslinė, kultūrinė ir meninio kūrybingumo laisvė. 
Valstybė skatina ir remia mokslo, kultūros ir meno vystymąsi. 
Valstybė saugo mokslo, kultūros ir meno vertybes kaip nacionalines 
dvasines vertybes. 
Garantuojama neturtinių ir turtinių teisių, kylančių iš mokslo, kultū- 
ros, meno, intelektinės ir kitų kūrybinių pastangų, apsauga. 
Valstybė skatina, remia ir rūpinasi kūno kultūra ir sportu. 


70 straipsnis 

Kiekvienas turi teisę į sveiką gyvenimą. 

Valstybė užtikrina sveikos aplinkos sąlygas. 

Kiekvienas, pagal savo galimybes ir veiklą, skiria ypatingą dėmesį 
žmogaus sveikatos, gamtos ir žmogaus aplinkos apsaugai. 

Valdžios organizacija 


1. Kroatijos Parlamentas 


71 straipsnis 
Kroatijos Parlamentas yra žmonių atstovaujamoji institucija, kuriai 
suteikta įstatymų leidžiamoji galia. 


72straipsnis 

Kroatijos Parlamentas turi ne mažiau kaip 100 ir ne daugiau kaip 160 
deputatų, išrinktų slaptu balsavimu, remiantis tiesiogine, visuotine ir lygia 
rinkimų teise. 


73 straipsnis 
Deputatai į Kroatijos Parlamentą renkami ketverių metų kadencijai. 
Kroatijos Parlamento deputatų skaičius, jų rinkimo sąlygos ir tvarka 
reguliuojami įstatymu. 


74 straipsnis 

Deputatų rinkimai į Kroatijos Parlamentą vykdomi ne vėliau kaip per 
60 dienų, kai pasibaigia Parlamento kadencija arba paleidžiamas Kroatijos 
Parlamentas. 

Pirmasis Kroatijos Parlamento posėdis turi būti surengtas ne vėliau 
kaip praėjus 20 dienų po rinkimų. 

Kroatijos Parlamentas savo pirmajame posėdyje, dalyvaujant daugu- 
mai jo deputatų, išrenka Pirmininką. 


75 straipsnis 

Kroatijos Parlamento deputatai nėra varžomi mandato. 

Kroatijos Parlamento deputatai reguliariai gauna piniginį atlyginimą 
bei naudojasi kitomis teisėmis, nustatytomis įstatymu. 


76 straipsnis 

Kroatijos Parlamento deputatai turi imunitetą. 

Joks deputatas negali būti patrauktas baudžiamojon atsakomybėn, 
sulaikytas ar nuteistas už Kroatijos Parlamente išreikštą nuomonę ar bal- 
savimą. 


498 


Kroatijos Respublikos Konstitucija 


Joks deputatas negali būti sulaikytas, taip pat negali būti pradėtos bau- 
džiamosios procedūros prieš jį be Kroatijos Parlamento pritarimo. 

Deputatas gali būti sulaikytas be Kroatijos Parlamento pritarimo tik 
užtiktas darantis nusikalstamą veiką, už kurią skiriama laisvės atėmimo 
bausmė, viršijanti penkerius metus. Tokiu atveju apie tai pranešama Kroa- 
tijos Parlamento Pirmininkui. 

Jei Kroatijos Parlamentas neposėdžiauja, pritarimą dėl deputato su- 
laikymo ar leidimą tęsti baudžiamąjį persekiojimą duoda ir sprendimą dėl 
jo/jos teisės į imunitetą priima Mandatų ir privilegijų komisija, kurį vėliau 
turi patvirtinti Kroatijos Parlamentas. 


77 straipsnis 
Deputatų kadencija Kroatijos Parlamente gali būti pratęsiama įstaty- 
mu karo atveju ar atvejais, numatytais Konstitucijos 17 ir 101 straipsniuose. 


78 straipsnis 

Kroatijos Parlamentas gali būti paleistas tam, kad būtų surengti iš- 
ankstiniai rinkimai, jeigu sprendimas priimamas visų deputatų balsų dau- 
gumą. 

Respublikos Prezidentas, vadovaudamasis Konstitucijos 104 straips- 
niu, gali paleisti Kroatijos Parlamentą. 


79 straipsnis 

Kroatijos Parlamentas posėdžiauja eilinėse sesijose du kartus per me- 
tus: nuo sausio 15 dienos ir liepos 15 dienos, ir nuo rugsėjo 15 dienos ir 
gruodžio 15 dienos. 

Kroatijos Parlamentas posėdžiauja neeilinėje sesijoje Respublikos 
Prezidento, Vyriausybės ar deputatų daugumos prašymu. 

Kroatijos Parlamento Pirmininkas, prieš tai gavęs parlamentinių par- 
tijų nuomonę, gali sušaukti Parlamentą į neeilinę sesiją. 


80 straipsnis 

Kroatijos Parlamentas turi Pirmininką ir vieną ar daugiau Pirmininko 
pavaduotojų. 

Kroatijos Parlamentas vidinę organizaciją ir veiklos metodus regu- 
liuoja potvarkiais. 

Potvarkiai priimami visų deputatų balsų dauguma. 

81 straipsnis 

Kroatijos Parlamentas: 

- sprendžia dėl Konstitucijos priėmimo ir pakeitimo; 

- priima įstatymus; 

- tvirtina centrinį biudžetą; 

- sprendžia dėl karo ir taikos; 

- priima Kroatijos Parlamento politiką išreiškiančius dokumentus; 

- priima Kroatijos Respublikos nacionalinio saugumo ir gynybos 
strategiją; 

- vykdo Kroatijos Respublikos civilinę ginkluotųjų pajėgų ir saugu- 
mo tarnybų priežiūrą; 

- sprendžia dėl Kroatijos Respublikos sienų ribų pakeitimo; 

- šaukia referendumus; 

- vykdo rinkimus, paskyrimus ir atleidimus vadovaujantis Konstitu- 
cija ir įstatymais; 

- prižiūri Kroatijos Respublikos Vyriausybės ir kitų valstybės institu- 
cijų, kurios atsiskaito Kroatijos Parlamentui, darbą pagal Konstitu- 
ciją ir įstatymą; 

- suteikia amnestiją už nusikalstamų veikų įvykdymą; ir 

- atlieka kitas Konstitucijoje nurodytas funkcijas. 


82 straipsnis 

Kroatijos Parlamentas sprendimus priima visų deputatų balsų daugu- 
ma, užtikrinant, kad dauguma deputatų dalyvauja sesijoje, jei kitaip nenu- 
rodyta Konstitucijoje. 

Deputatai balsuoja asmeniškai. 


83 straipsnis 

Kroatijos Parlamentas įstatymus (pagrindinius įstatymus), reglamen- 
tuojančius tautinių mažumų teises, priima dviejų trečdalių visų deputatų 
balsų dauguma. 

Kroatijos Parlamentas visų deputatų balsų dauguma priima įstatymus 
(pagrindinius įstatymus), detalizuojančius konstituciškai nustatytas žmo- 
gaus teises ir pagrindines laisves, rinkimų sistemą, vyriausybinių institu- 
cijų ir valstybės tarnybos organizaciją ir vietinės bei regioninės savivaldos 
organizaciją ir kompetenciją. 

Kroatijos Parlamentas sprendimą, numatytą Konstitucijos 8 straips- 
nyje, priima dviejų trečdalių visų jo deputatų balsų dauguma. 


84 straipsnis 
Kroatijos Parlamento posėdžiai yra vieši. 


85 straipsnis 

Teisę siūlyti įstatymo projektą turi kiekvienas deputatas, Kroatijos 
Parlamento parlamentinės partijos ir darbo grupės, taip pat Kroatijos Res- 
publikos Vyriausybė. 


86 straipsnis 

Kroatijos Parlamento deputatai turi teisę teikti klausimus Kroatijos 
Respublikos Vyriausybei ir atskiriems ministrams. 

Viena dešimtoji Kroatijos Parlamento narių gali pateikti interpeliaciją 
Kroatijos Respublikos Vyriausybei ar bet kuriam jos nariui dėl Vyriausybės 
ar jos nario darbo. 

Deputatų klausimai ir interpeliacijos pateikimas reguliuojami potvar- 
kiais. 


87 straipsnis 

Kroatijos Parlamentas gali surengti referendumą dėl siūlymų pakeisti 
Konstituciją, dėl įstatymo projekto ar bet kokio kito jo kompetencijai pri- 
klausančio klausimo. 

Respublikos Prezidentas gali Vyriausybės siūlymu, kontrasignavus 
Ministrui Pirmininkui, šaukti referendumą dėl siūlymų pakeisti Konsti- 
tuciją ar dėl tokio klausimo, kuris, jo ar Vyriausybės manymu, yra svarbus 
Kroatijos Respublikos nepriklausomybei, vientisumui ir egzistavimui. 

Kroatijos Parlamentas, vadovaudamasis įstatymu, šaukia referendum 
dėl klausimų, nurodytų (1) ir (2) šio straipsnio dalyse, kai to prašo dešimt 
procentų visų Kroatijos Respublikos rinkėjų. 

Sprendimai tokiame referendume priimami jame dalyvavusių rinkėjų 
balsų dauguma. 

Sprendimai priimti referendume yra privalomi. 

Tokiame referendume priimamas įstatymas. Toks įstatymas gali suda- 
ryti sąlygas surengti konsultacinį referendumą. 

88 straipsnis 

Kroatijos Parlamentas gali ne ilgiau kaip vienerius metus leisti Kroa- 
tijos Respublikos Vyriausybei dekretais reguliuoti atskirus klausimus, 
patenkančiusį Parlamento kompetenciją, išskyrus tuos, kurie susiję su 
konstituciškai nustatytomis žmogaus teisėmis ir pagrindinėmis laisvėmis, 
nacionalinėmis teisėmis, rinkimų sistema ir vyriausybinių institucijų bei 
vietos savivaldos organizacija, kompetencija ir veikla. 

Dekretai, priimti įgyvendinant suteiktą teisėkūros teisę,atgal negalioja. 

Dekretai, priimti įgyvendinant suteiktą teisėkūros teisę,nustoja galioti 
pasibaigus vienerių metų terminui nuo datos, kai tokie įgaliojimai buvo 
suteikti, nebent Kroatijos Parlamentas nuspręstų kitaip. 


89 straipsnis 

Respublikos Prezidentas įstatymus skelbia per aštuonias dienas po jų 
priėmimo Kroatijos Parlamente dienos. 

Jeigu Respublikos Prezidentas mano, kad skelbtinas įstatymas nea- 
titinka Konstitucijos, jis / ji gali pradėti tokio įstatymo konstitucingumo 
įvertinimo procedūras Kroatijos Respublikos Konstituciniame Teisme. 


90 straipsnis 

Prieš jų įsigaliojimą įstatymai ir kiti norminiai Vyriausybės institucijų 
aktai skelbiami oficialiame Kroatijos Respublikos leidinyje Narodne novi- 
ne. Institucijų, kurioms suteikti viešosios valdžios įgaliojimai, nutarimai 
prieš jų įsigaliojimą, vadovaujantis įstatymu, paskelbiami taip, kad būtų 
galima su jais susipažinti. 

Įstatymas įsigalioja ne anksčiau kaip aštuntą dieną po jo paskelbimo, 
išskyrus, jeigu dėl pateisinamų priežasčių nurodyta kitaip. 

Įstatymai ir kiti vyriausybinių institucijų ir institucijų, kurioms su- 
teikti viešosios valdžios įgaliojimai, teisės aktai atgal negalioja. 

Tik atskiros įstatymo nuostatos dėl ypatingai pateisinamų priežasčių 
gali būti taikomos atgaline data. 


91 straipsnis 

Vyriausybinės pajamos ir išlaidos turi būti numatytos centriniame 
biudžete. 

Kroatijos Parlamentas turi priimti centrinį biudžetą visų jo narių bal- 
sų dauguma. 


502 


Kroatijos Respublikos Konstitucija 


Įstatyme, kurio įgyvendinimui reikalingi finansiniai ištekliai, turi būti 
numatyti jų šaltiniai. 


92 straipsnis 

Kroatijos Parlamentas gali sudaryti tyrimo komisijas bet kokiu viešo- 
jo intereso klausimu. 

Tokios tyrimo komisijos sudėtis, kompetencija ir įgaliojimai nustato- 
mi įstatymu. 

Tyrimo komisijos pirmininką renka opoziciją atstovaujantys deputa- 
tai balsų dauguma. 


93 straipsnis 

Kontrolierius yra Kroatijos Parlamento įgaliotinis, atsakingas už 
Konstitucijoje, įstatymuose ir tarptautiniuose teisiniuose dokumentuose 
dėl žmogaus teisių ir laisvių, kuriuos ratifikavo Kroatijos Respublika, įtvir- 
tintų žmogaus teisių ir laisvių skatinimą bei apsaugą. 

Kiekvienas gali pateikti skundą Kontrolieriui, jeiga mano, kad buvo 
kėsinamasi į jo/ jos konstitucines teises ar jos buvo pažeistos, dėl bet kokio 
neteisėto ar netinkamo vyriausybinių institucijų ir valstybės tarnautojų, 
vietinės ir regioninės savivaldos institucijos ir institucijų, kurioms suteikti 
viešosios valdžios įgaliojimai, veiksmo. 

Kroatijos Parlamentas Kontrolierių renka 8 metų kadencijai. Kon- 
trolierius, atlikdamas pareigas, yra savarankiškas ir nepriklausomas. 
Kontrolieriaus ir jo pavaduotojų rinkimų ir atleidimo, įgaliojimų ir vei- 
klos metodai reglamentuojami įstatymu. Kontrolieriui įstatymu, siekiant 
apsaugoti pagrindines konstitucines teises, gali būti suteikiami tam tikri 
įgaliojimai,susiję su fiziniais ir juridiniais asmenimis. 

Kontrolierius ir kiti Kroatijos Respublikos Parlamento įgaliotiniai, 
atsakingi už žmogaus teisių ir pagrindinių laisvių skatinimą bei apsaugą, 
naudojasi tokiu pačiu imunitetu kaip ir Kroatijos Parlamento deputatai. 


2. Kroatijos Respublikos Prezidentas 
94 straipsnis 


Kroatijos Respublikos Prezidentas šalyje ir užsienyje atstovauja Kroa- 
tijos Respubliką ir veikia jos vardu. 

Respublikos Prezidentas užtikrina nuolatinį ir subalansuotą Vyriau- 
sybės funkcionavimą ir stabilumą. 

Respublikos Prezidentas atsakingas už Kroatijos Respublikos nepri- 
klausomybės ir teritorinio vientisumo gynimą. 


95 straipsnis 

Respublikos Prezidentas renkamas penkerių metų kadencijai tiesiogi- 
niu ir slaptu balsavimu, remiantis visuotine ir lygia rinkimų teise. 

Niekas negali būti išrinktas Respublikos Prezidentu daugiau nei du 
kartus. 

Respublikos Prezidentas išrenkamas rinkimuose dalyvavusių rinkė- 
jų balsų dauguma. Jeigu nė vienas iš kandidatų nesurinko reikiamo balsų 
skaičiaus, rinkimai turi būti pakartoti po 14 dienų. 

Du kandidatai, kurie surenka daugiausiai balsų per pirmuosius rinki- 
mus, turi teisę kandidatuoti pakartotiniuose rinkimuose. Jei kuris nors iš 
šių kandidatų pasitraukia iš pakartotinų rinkimų, teisę dalyvauti pakarto- 
tiniuose rinkimuose įgyja kitas kandidatas, kuris surinko daugiausiai rin- 
kėjų balsų. 

Respublikos Prezidento rinkimai rengiami likus ne mažiau kaip 30 ir 
ne daugiau kaip 60 dienų iki pareigas einančio asmens kadencijos pabaigos. 

Prieš pradėdamas eiti pareigas Respublikos Prezidentas, deklaruoda- 
mas ištikimybę Konstitucijai, iškilmingai prisiekia Kroatijos Respublikos 
Konstitucinio Teismo pirmininkui. 

Respublikos Prezidento rinkimus, priesaiką ir jos davimą reglamen- 
tuoja įstatymas. 


96 straipsnis 

Respublikos Prezidentas negali atlikti jokių kitų viešųjų ar profesinių 
pareigų. 

Išrinktas Respublikos Prezidentas turi atsisakyti narystės bet kokioje 
politinėje partijoje ir apie tai pranešti Kroatijos Parlamentui. 


97 straipsnis 

Jeigu Respublikos Prezidentas išvykęs, dėl ligos ar kasmetinių atos- 
togų negali vykdyti pareigų trumpą laikotarpį, jis gali patikėti savo vardu 
vykdyti pareigas Kroatijos Parlamento Pirmininkui. Sprendimą grįžti vyk- 
dyti perduotas pareigas priima Respublikos Prezidentas. 

Jeigu Respublikos Prezidentas dėl ligos ar nedarbingumo negali vyk- 
dyti pareigų ilgesnį laikotarpį ir jei negali priimti sprendimo laikinai pati- 
kėti kam nors eiti savo pareigų, laikinai Respublikos Prezidento pareigas 
Konstitucinio Teismo sprendimu eina Parlamento Pirmininkas. Vyriausy- 
bės siūlymu šį klausimą sprendžia Konstitucinis Teismas. 

Respublikos Prezidento mirties ar atsistatydinimo atveju, apie kurį 
turi būti pranešta Kroatijos Respublikos Konstitucinio Teismo Pirminin- 
kui ir Kroatijos Parlamento Pirmininkui, arba kai Konstitucinis Teismas 
nusprendžia, jog yra pagrindas nutraukti Prezidento įgaliojimus, Preziden- 
to funkcijas pagal Konstituciją laikinai perima Parlamento Pirmininkas. 

Kai Kroatijos Parlamento Pirmininkas, veikiantis kaip laikinas Res- 
publikos Prezidentas, priima sprendimą skelbti įstatymą, tokį sprendimą 
turi kontrasignuoti Kroatijos Respublikos Ministras Pirmininkas. 

Naujo Respublikos Prezidento rinkimai turi būti surengti per 60 die- 
nų po tos dienos, kai asmuo laikinai einantis Respublikos Prezidento par- 
eigas perima pareigų vykdymą laikantis šio straipsnio (3) dalies. 


98 straipsnis 

Respublikos Prezidentas: 

- skelbia Kroatijos Parlamento rinkimus ir šaukia pirmąjį posėdį; 

- skelbia referendum pagal Konstituciją; 

- suteikia mandatą formuoti Vyriausybę asmeniui, kuris pagal Kroati- 
jos Parlamente gautų vietų skaičių ir pasibaigus konsultacijoms,turi 
daugumos visų deputatų pasitikėjimą; 

- teikia malones; 

- teikia apdovanojimus ir premijas, nurodytas įstatyme; 

- atlieka kitas Konstitucijoje numatytas pareigas. 


99 straipsnis 

Respublikos Prezidentas ir Kroatijos Respublikos Vyriausybė bendra- 
darbiauja formuojant ir įgyvendinant užsienio politiką. 

Respublikos Prezidentas Vyriausybės siūlymu, sprendimą kontrasig- 
navus Ministrui Pirmininkui, priima sprendimą dėl Kroatijos Respublikos 
diplomatinių atstovybių ir konsulinių įstaigų užsienyje įkūrimo. 

Respublikos Prezidentas Vyriausybės siūlymu ir atsižvelgęs į atitinka- 
mo Kroatijos Parlamento komiteto nuomonę, priima sprendimą, kurį turi 
kontrasignuoti Ministras Pirmininkas, dėl Kroatijos Respublikos diploma- 
tinės misijos užsienyje vadovo paskyrimo ir atšaukimo. 

Respublikos Prezidentas priima skiriamuosius raštus ir atšaukimo 
raštus iš užsienio diplomatinių atstovybių vadovų. 


100 straipsnis 

Respublikos Prezidentas yra Kroatijos Respublikos ginkluotųjų pajė- 
gų vyriausiasis vadas. 

Respublikos Prezidentas, vadovaudamasis įstatymu, skiria ir atleidžia 
karinius vadovus. 

Kroatijos Parlamento sprendimu Respublikos Prezidentas gali skelbti 
karą ir sudaryti taiką. 

Kilus akivaizdžiai ir realiai grėsmei Kroatijos Respublikos nepriklau- 
somybei, vientisumui ir egzistavimui, Respublikos Prezidentas gali, spren- 
dimą kontrasignavus Ministrui Pirmininkui, įsakyti veikti ginkluotosioms 
pajėgoms nepaskelbus karo padėties. 


101 straipsnis 

Karo padėties metu Respublikos Prezidentas, neviršydamas Kroatijos 
Parlamento nustatytų įgaliojimų ribų, gali paskelbti įstatymo galią turin- 
čius dekretus. Jei Kroatijos Parlamentas neposėdžiauja, Respublikos Prezi- 
dentas turi teisę leisti dekretus, turinčius įstatymo galią, siekiant reguliuoti 
visus su karo padėtimi susijusius klausimus. 

Kilus akivaizdžiai ir realiai grėsmei valstybės nepriklausomybei, vien- 
tisumui ir egzistavimui ar kai valdžios institucijoms trukdoma atlikti jų 
konstitucines pareigas, Respublikos Prezidentas gali, Ministro Pirmininko 
siūlymu, priimti įstatymo galią turinčius dekretus, kuriuos turi kontrasi- 
gnuoti Ministras Pirmininkas. 

Respublikos Prezidentas teikia įstatymo galią turinčius dekretus Kro- 
atijos Parlamentui tvirtinti iš karto, kai jis susirenka. 

Jeigu Respublikos Prezidentas Kroatijos Parlamentui nepateikia tokio 
dekreto tvirtinti, laikydamasis šios straipsnio (3) dalies reikalavimų, ar jei- 
gu Kroatijos Parlamentas jo nepatvirtina, įstatymo galią turintis dekretas 
nustoja galioti. 

Šio straipsnio (1) ir (2) dalyse nurodytais atvejais Respublikos Prezi- 
dentas privalo šaukti Vyriausybės posėdį ir jam pirmininkauti. 


102 straipsnis 
Respublikos Prezidentas gali siūlyti Vyriausybei surengti posėdį ir ap- 
svarstyti konkrečius klausimus. 

Respublikos Prezidentas gali dalyvauti bet kuriame Vyriausybės posė- 
dyje ir svarstymuose. 


103 straipsnis 

Respublikos Prezidentas ir Kroatijos Respublikos Vyriausybė, vado- 
vaudamiesi Konstitucija ir įstatymu, bendradarbiauja vadovaudami sau- 
gumo tarnybų darbui. 

Sprendimą skirti saugumo tarnybų vadovus kontrasignuoja Respubli- 
kos Prezidentas ir Ministras Pirmininkas, remdamiesi išankstine atitinka- 
mo Kroatijos Parlamento komiteto nuomone. 


104 straipsnis 

Jei Koratijos Parlamentas pareiškia nepasitikėjimą Vyriausybe ar ne- 
patvirtina centrinio biudžeto per 120 dienų nuo tada, kai jis pasiūlytas, 
Vyriausybės siūlymu po parlamentinių partijų atstovų konsultacijų Respu- 
blikos Prezidentas gali priimti sprendimą, kurį turi kontrasignuoti Minis- 
tras Pirmininkas, paleisti Parlamentą. 

Respublikos Prezidentas Vyriausybės siūlymu negali paleisti Kroati- 
jos Parlamento, kol vyksta jo apkaltos procesas dėl bet kokio Konstitucijos 
pažeidimo. 


105 straipsnis 

Respublikos Prezidentui gali būti pradėta apkalta dėl bet kokio Kons- 
titucijos pažeidimo, kurį jis padarė eidamas pareigas. 

Respublikos Prezidento apkaltos procesą gali inicijuoti Kroatijos Par- 
lamentas dviejų trečdalių visų deputatų balsų dauguma. 

Kroatijos Respublikos Konstitucinis Teismas sprendžia dėl apkaltos 
Respublikos Prezidentui dviejų trečdalių visų jo teisėjų balsų dauguma. 

Kroatijos Respublikos Konstitucinis Teismas sprendimą dėl Respub- 
likos Prezidento apkaltos priima per 30 dienų po tos dienos, kurią jis gavo 
siūlymą pradėti Respublikos Prezidento apkaltą dėl Konstitucijos pažei- 
dimo. 

Jeigu Kroatijos Respublikos Konstitucinis Teismas palaiko apkaltą, 
Respublikos Prezidentas atleidžiamas iš pareigų vadovaujantis Konstitu- 
cija. 


106 straipsnis 
Respublikos Prezidentas turi imunitetą. 

Respublikos Prezidentas negali būti sulaikytas, taip pat baudžiama- 
sis jo / jos persekiojimas negali būti pradėtas be išankstinio Konstitucinio 
Teismo pritarimo. 

Respublikos Prezidentas be Konstitucinio Teismo patvirtinimo gali 
būti sulaikytas tik užkluptas darantis nusikalstamą veiką, už kurią baudžia- 
ma ne mažesne kaip penkerių metų laisvės atėmimo bausme. Tokiu atveju 
valstybės institucija, kuri sulaikė Respublikos Prezidentą, nedelsdama turi 
pranešti apie tai Kroatijos Respublikos Konstitucinio Teismo Pirmininkui. 


107 straipsnis 

Vykdant funkcijas Respublikos Prezidentui padeda patariamosios ins- 
titucijos. Respublikos Prezidentas skiria ir atleidžia tokių institucijų narius. 
Paskyrimai, prieštaraujantys valdžių padalijimo principui, draudžiami. 

Patariamąsias, profesines ir kitas užduotis atlieka Respublikos Prezi- 
dento kanceliarija. Respublikos Prezidento kanceliarija ir Kroatijos Res- 
publikos Vyriausybės kanceliarijos darbuotojai bendradarbiauja atlikdami 
bendras užduotis. Finansavimas, reikalingas Respublikos Prezidento kan- 
celiarijos darbui, įtraukiamas į centrinį Kroatijos Respublikos biudžetą. 


3. Kroatijos Respublikos Vyriausybė 


108 straipsnis 
Kroatijos Respublikos Vyriausybė įgyvendina vykdomąją valdžią, va- 
dovaudamasi Konstitucija ir įstatymu. 


109 straipsnis 

Kroatijos Respublikos Vyriausybę sudaro Ministras Pirmininkas, vie- 
nas ar daugiau Ministro Pirmininko pavaduotojų ir ministrai. 

Be Vyriausybės sutikimo Ministras Pirmininkas ir Vyriausybės nariai 
negali atlikti jokių kitų viešųjų ar profesinių pareigų. 


110 straipsnis 

Vyriausybės narius siūlo asmuo, kuriam Respublikos Prezidentas pa- 
tiki mandatą suformuoti Vyriausybę. 

Iš karto suformavus Vyriausybę arba vėliausiai praėjus 30 dienų po 
mandato priėmimo paskirtasis, bet dar nepradėjęs eiti pareigų Ministras 
Pirmininkas, siekiant Kroatijos Parlamento pasitikėjimo, pristato Vyriau- 
sybę ir jos politiką Kroatijos Parlamentui. 

Vyriausybė pradeda eiti pareigas, kai jai visų Kroatijos Parlamento de- 
putatų balsų dauguma išreiškiamas pasitikėjimas. 

Ministras Pirmininkas ir Vyriausybės nariai iškilmingai prisiekia 
Kroatijos Parlamentui. Priesaikos tekstas turi būti nustatytas įstatymu. 

Vadovaujantis Kroatijos Parlamento sprendimu dėl pasitikėjimo Kro- 
atijos Respublikos Vyriausybe, Respublikos Prezidentas priima sprendimą 
dėl Ministro Pirmininko paskyrimo, kurį turi pasirašyti Kroatijos Parla- 
mento Pirmininkas, o Ministras Pirmininkas priima sprendimą dėl Vyriau- 
sybės narių paskyrimo, kurį pasirašo Kroatijos Parlamento Pirmininkas. 


111 straipsnis 

Jei paskirtajam, bet dar nepradėjusiam eiti pareigų Ministrui Pirmi- 
ninkui, nepavyksta suformuoti Vyriausybės per 30 dienų po mandato pri- 
ėmimo, Respublikos Prezidentas gali papildomai pratęsti tokio mandato 
terminą daugiausiai dar 30 dienų. 

Jei paskirtajam, bet dar nepradėjusiam eiti pareigų Ministrui Pirmi- 
ninkui, nepavyksta suformuoti Vyriausybės per pratęstą terminą arba jei 
siūloma Vyriausybė neužsitikrina Kroatijos Parlamento pasitikėjimo, Res- 
publikos Prezidentas perduoda mandatą formuoti Vyriausybę kitam as- 
meniui. 


112 straipsnis 

Jei Vyriausybė nesuformuojama pagal Konstitucijos 110ir 111 straips- 
nius, Respublikos Prezidentas paskiria laikinąją nešališką Vyriausybę ir 
tuo pat metu skelbia pirmalaikius Kroatijos Parlamento rinkimus. 


113 straipsnis 
Kroatijos Respublikos Vyriausybė: 
- siūlo Kroatijos Parlamentui įstatymų ir kitų teisės aktų projektus; 
- teikia centrinį biudžetą ir metines ataskaitas; 
- vykdo įstatymus ir kitus Kroatijos Parlamento sprendimus; 
- priima dekretus įgyvendinančius įstatymus; 
- vykdo užsienio ir vidaus politiką; 
- vadovauja ir kontroliuoja valstybės tarnybos veiklą; 
- rūpinasi ekonomine šalies plėtra; 
- vadovauja viešųjų paslaugų teikimui ir plėtrai; 
- atlieka kitas pareigas, numatytas Konstitucijoje ir įstatyme. 

114 straipsnis 
Vyriausybės organizacija, veikimo būdas ir sprendimų priėmimo 
tvarka reguliuojama įstatymu ir įsakymais. 


115 straipsnis 

Vyriausybė atskaitinga Kroatijos Parlamentui. 

Ministras Pirmininkas ir Vyriausybės nariai solidariai atsakingi už 
Vyriausybės priimtus sprendimus ir asmeniškai atsakingi už jiems pri- 
skirtas sritis. 


116 straipsnis 

Balsavimas dėl pasitikėjimo Ministru Pirmininku, konkrečiu Vyriau- 
sybės nariu ar visa Vyriausybe gali būti rengiamas pasiūlius ne mažiau nei 
vienam penktadaliui Kroatijos Parlamento deputatų. 

Išreikšti pasitikėjimą gali prašyti ir Ministras Pirmininkas. 

Balsavimas dėl pasitikėjimo ar ginčai dėl to negali būti vykdomi, kol 
nepraėjo septynios dienos po tos dienos, kai Kroatijos Parlamentui buvo 
pateiktas pasiūlymas. 

Diskusijos ir balsavimas dėl pasitikėjimo vyksta ne vėliau nei 30 dienų 
po tos dienos, kurią Kroatijos Parlamentui buvo pateiktas pasiūlymas. 

Sprendimas nepasitikėti priimamas, jei jam pritaria dauguma visų 
Kroatijos Parlamento narių. 

Jei Kroatijos Parlamentas nepriima sprendimo dėl nepasitikėjimo, iš 
naujo tą patį siūlymą tie patys deputatai gali teikti tik po šešių mėnesių. 

Jei buvo priimtas sprendimas nepasitikėti Ministru Pirmininku arba 
visa Vyriausybe, Ministras Pirmininkas ir Vyriausybė atsistatydina. Jei 
paskirtajam, bet dar nepradėjusiam eiti pareigų Ministrui Pirmininkui ir 
numatomiems Vyriausybės nariams pasitikėjimas nepareiškiamas per 30 
dienų, Kroatijos Parlamento Pirmininkas apie tai praneša Kroatijos Respu- 
blikos Prezidentui. Gavęs tokį Kroatijos Parlamento Pirmininko praneši- 
mą, Respublikos Prezidentas nedelsdamas paleidžia Parlamentą ir skelbia 
Parlamento rinkimus. 

Jei sprendimas dėl nepasitikėjimo Vyriausybės nariu priimamas, Mi- 
nistras Pirmininkas Kroatijos Parlamentui gali pristatyti kitą narį balsavi- 
mui dėl pasitikėjimo arba Ministras Pirmininkas ir Vyriausybė gali atsi- 
statydinti. 

Visais atvejais, kuriais Ministras Pirmininkas ar Vyriausybė atsistaty- 
dina, taikomos šio straipsnio (7) dalies nuostatos. 


117 straipsnis 

Valstybės tarnybos organizacija, įsipareigojimai ir veikla reglamen- 
tuojama įstatymu. 

Kai kurios valstybės tarnybos funkcijos gali būti įstatymu perduotos 
vietinei ir regioninei savivaldai ir juridiniams asmenims, kuriems suteikti 
viešosios valdžios įgaliojimai. 

Valstybės tarnautojų statusą ir valstybinių darbuotojų darbo statusą 
reguliuoja įstatymas ir kiti teisė saktai. 


4. Teisminė valdžia 


118 straipsnis 

Teisminę valdžią vykdo teismai. 

Teisminė valdžia yra savarankiška ir nepriklausoma. 

Teismai vykdo teisingumą vadovaudamiesi Konstitucija, įstatymu, 
tarptautinėmis sutartimis ir kitais galiojančiais teisės šaltiniais. 


119 straipsnis 

Kroatijos Respublikos Aukščiausiasis Teismas,kaip aukščiausia teis- 
minė institucija,užtikrina vienodą įstatymų taikymą ir visų lygybę prieš 
įstatymą. 

Kroatijos Respublikos Aukščiausiojo Teismo Pirmininką skiria ir at- 
leidžia Kroatijos Parlamentas Respublikos Prezidento siūlymu, prieš tai ga- 
ves Kroatijos Respublikos Aukščiausiojo Teismo bendro susirinkimo ir ati- 
tinkamo Kroatijos Parlamento komiteto nuomonę. Kroatijos Respublikos 
Aukščiausiojo Teismo Pirmininkas skiriamas ketverių metų kadencijai. 

Teismų įsteigimas, jurisdikcija, sudėtis ir teismo organzacija bei teis- 
mo procesas reguliuojami įstatymu. 


120 straipsnis 

Teismo posėdžiai yra atviri visuomenei ir sprendimai skelbiami viešai 
Kroatijos Respublikos vardu. 

Teisė dalyvauti teismo procese ar jo dalyje gali būti apribota dėl bū- 
tinybės demokratinėje visuomenėje dėl moralės normų, viešosios tvarkos 

ar nacionalinio saugumo, ypač jei yra teisiami nepilnamečiai, arba siekiant 
apsaugoti šalių privatų gyvenimą, santuokos ginčuose ir procedūrose, su- 
sijusiose su globa ir įvaikinimu, arba siekiant apsaugoti Kroatijos Respubli- 
kos karines, tarnybos, prekybos ir gynybos ar saugumo paslaptis, tačiau tik 
tiek, kiek teismas mano esant būtina konkrečioje situacijoje, kai viešumas 
gali pakenkti teisingumo interesams. 


121 straipsnis 

Teisminiai įgaliojimai yra suteikti asmeniškai teisėjams. 

Taikos magistratai ir teismo patarėjai, vadovaudamiesi įstatymu, daly- 
vauja teisminiame procese. 


122 straipsnis 

Teisėjai pagal įstatymą turi imunitetą. 

Teisėjai ir taikos magistratai, kurie dalyvauja teisminiame procese, 
negali būti patraukti atsakomybėn dėl nuomonės ar balsavimo priimant 
teisminį sprendimą, nebent teisėjas pažeidžia įstatymą ir šis pažeidimas 
yra laikomas nusikalstama veika. 

Teisėjas negali būti suimtas arba sulaikytas atliekant tyrimą, susijusį 
su bet kokiu baudžiamuoju persekiojimu dėl veikos, padarytos atliekant 
teisėjo pareigas, be išankstinio Nacionalinės Teismų Tarybos sutikimo. 


123 straipsnis 

Teisėjo kadencija yra iki gyvos galvos. 

Teisėjas atleidžiamas iš pareigų: 

- paties prašymu; 

- jeigu nebegali atlikti pareigų dėl nuolatinio pobūdžio aplinkybių; 

- jeigu nuteistas už nusikalstamą veiką, dėl kurios nevertas eiti teisėjo 

pareigų; 

- jei pagal įstatymą Nacionalinė Teismų Taryba taip nusprendžia dėl 

sunkaus drausmės pažeidimo padarymo; 

- sulaukus septyniasdešimties metų amžiaus. 

Teisėjas turi teisę pateikti apeliaciją dėl sprendimo atleisti jį iš teisėjo 
pareigų Konstituciniam Teismui per 15 dienų nuo to laiko, kai buvo įteik- 
tas sprendimas. Konstitucinis Teismas priima sprendimą dėl apeliacinio 
skundo, laikydamasis tokios procedūros ir būdamas tokios sudėties, kaip 
tai nustatyta Konstituciniame akte dėl Kroatijos Respublikos Konstitucinio 
Teismo. 

Teisėjas turi teisę pateikti skundą dėl Nacionalinės Teismų Tarybos 
sprendimo dėl drausminės atsakomybės Konstituciniam Teismui per 15 
dienų nuo to laiko, kai sprendimas buvo įteiktas. Konstitucinis Teismas 
priima sprendimą dėl skundo pagal procedūrą, nustatytą Konstituciniame 
akte dėl Kroatijos Respublikos Konstitucinio Teismo. 

Šio straipsnio (4) ir (5) dalyse nurodytais atvejais Konstitucinis Teis- 
mas priima sprendimą ne vėliau kaip per 30 dienų nuo tos dienos, kai buvo 
pateikta apeliacija. Toks Konstitucinio Teismo sprendimas neapima teisės 
į konstitucinę peticiją. 

Teisėjas negali būti perkeliamas prieš jo valią, išskyrus atvejus, kai 
teismas yra naikinamas arba reorganizuojamas laikantis įstatymų. 

Teisėjas negali eiti pareigų ar atlikti darbo, kuris įstatyme apibrėžtas 
kaip nesuderinamas su teisėjo darbu. 


124 straipsnis 

Nacionalinė Teismų Taryba yra savarankiška ir nepriklausoma insti- 
tucija, užtikrinanti Kroatijos Respublikos teisminės valdžios savarankišku- 
mą ir nepriklausomumą. 

Nacionalinė Teismų Taryba savarankiškai sprendžia, vadovaudama- 
si Konstitucija ir įstatymu, dėl teisėjų ir teismų pirmininkų paskyrimo, 
paaukštinimo, perkėlimo, atleidimo ir drausminės atsakomybės, išskyrus 
Kroatijos Respublikos Aukščiausiojo Teismo Pirmininką. 

Sprendimus, nurodytus šios traipsnio (2) punkte, Taryba priima neša- 
liškai, remiantis įstatyme nustatytais kriterijais. 

Nacionalinė Teismų Taryba dalyvauja teisėjų ir teismų personalo to- 
bulinimo ir mokymų procese. 

Nacionalinę Teismų Tarybą sudaro vienuolika narių, iš jų septyni yra 
teisėjai, du universiteto teisės profesoriai ir du Parlamento nariai, iš kurių 
vienas yra iš opozicijos gretų. 

Nacionalinės Teismų Tarybos nariai išsirenka pirmininką. 

Teismų pirmininkai negali būti išrinkti į Nacionalinę Teismų Tarybą. 

Nacionalinės Teismų Tarybos nariai renkami ketverių metų kadenci- 
jai. Niekas negali būti Nacionalinės Teismų Tarybos nariu daugiau nei dvi 
kadencijas. 

Nacionalinės Teismų Tarybos kompetenciją, organizaciją, rinkimo 
tvarką ir veiklą reglamentuoja įstatymas. 

5. Valstybinio kaltinimo tarnyba (prokuratūra) 


125 straipsnis 

Prokuratūra yra savarankiška ir nepriklausoma teisminė institucija, 
įgaliota ir įpareigota pradėti nusikalstamą veiką ar kitus baudžiamuosius 
nusižengimus padariusių asmenų baudžiamąjį persekiojimą, imtis teisinių 
priemonių apsaugoti Kroatijos Respublikos nuosavybę ir taikyti teisines 
priemones, siekiant apsaugoti Konstituciją ir įstatymą. 

Kroatijos Parlamentas Kroatijos Respublikos Vyriausybės siūlymu ke- 
tverių metų kadencijai skiria Generalinį Prokurorą, prieš tai gavęs atitin- 
kamo Kroatijos Parlamento komiteto nuomonę. 

Nacionalinės Prokuratūros Taryba skiria, atleidžia Generalinio Pro- 
kuroro pavaduotojus ir skiria drausmines nuobaudas. 

Nacionalinės Prokuratūros Taryba sprendimus, nurodytus šio straips- 
nio (3) dalyje, priima nešališkai, vadovaudamasi įstatyme nustatytais kri- 
terijais. 

Generalinio Prokuroro pavaduotojų kadencija yra iki gyvos galvos. 
Nacionalinę Prokuratūros Tarybą sudaro vienuolika narių, iš kurių septyni 
yra Generalinio Prokuroro pavaduotojai, du universiteto teisės profesoriai 
ir du Parlamento nariai, iš kurių vienas turi būti iš opozicijos gretų. 

Nacionalinės Prokuratūros Tarybos nariai renkami ketverių metų ka- 
dencijai. Niekas negali būti Nacionalinės Prokuratūros Tarybos nariu dau- 
giau nei dvi kadencijas. 

Nacionalinės Prokuratūros Tarybos nariai išsirenka pirmininką. 

Prokuratūrų vadovai negali būti renkami į Nacionalinę Prokuratūros 
Tarybą. 

Nacionalinės Prokuratūros Tarybos kompetencija, organizacija, rin- 
kimo tvarka ir veiklos tvarka reglamentuojama įstatymu. 

Nacionalinės Prokuratūros Tarybos įsteigimas, organizacija, kompe- 
tencija ir jurisdikcija reglamentuojama įstatymu. 


Kroatijos Respublikos Konstitucinis Teismas 


126 straipsnis 


Kroatijos Respublikos Konstitucinį Teismą sudaro trylika teisėjų, iš- 
rinktų dviejų trečdalių Kroatijos Parlamento deputatų balsų dauguma iš 
žinomų teisininkų, ypač teisėjų, prokurorų, advokatų ir universitetų teisės 

srities profesorių, laikantis konstituciniame akte nustatytos procedūros ir 
metodo. Konstitucinio Teismo teisėjai renkami 8 metų kadencijai, išskirti- 
niais atvejais, jei pasibaigus teisėjo kadencijai nebuvo išrinktas arba nepra- 
dėjo eiti pareigų naujas teisėjas, ji pratęsiama iki šešių mėnesių. 

Kroatijos Parlamento komitetas, atsakingas už konstitucinius reikalus 
Kroatijos Parlamente, vykdo kandidatų į Konstitucinio Teismo teisėjus no- 
minavimo ir pasiūlymo procedūrą. 

Kroatijos Respublikos Konstitucinis Teismas ketverių metų kadencijai 
išsirenka pirmininką. 


127 straipsnis 

Kroatijos Respublikos Konstitucinio Teismo teisėjai negali eiti kitų 
viešų ar profesinių pareigų. 

Kroatijos Respublikos Konstitucinio Teismo teisėjai turi tokį pat imu- 
nitetą kaip ir Kroatijos Parlamento nariai. 


128 straipsnis 

Kroatijos Respublikos Konstitucinio Teismo teisėjas gali būti atlei- 
džiamas iš pareigų nesibaigus kadencijai, kuriai jis buvo išrinktas, jo pa- 
ties prašymu, jei jis nuteistas laisvės atėmimo bausme arba nebegali atlikti 
pareigų dėl nuolatinio pobūdžio aplinkybių, tai turi būti patvirtinta paties 
teismo. 


129 straipsnis 

Kroatijos Respublikos Konstitucinis Teismas: 

- sprendžia dėl įstatymų atitikties Konstitucijai; 

- sprendžia dėl kitų teisės aktų atitikties Konstitucijai ir įstatymams; 

- sprendžia dėl įstatymų ir kitų teisės aktų, kurie nebegalioja, konsti- 
tucingumo ir teisėtumo, jeigu praėjo ne daugiau nei vieneri metai 
nuo tada, kai aktas nebegalioja, iki prašymo ar pasiūlymo pradėti 
procedūras pateikimo; 

- sprendžia dėl konstitucinių peticijų dėl individualių sprendimų, 
kuriuos priėmė vyriausybinės institucijos, vietos ir regionų savival- 
dos institucijos ir juridiniai asmenys, kuriems suteikti valdingi įga- 
liojimai, kai tokie sprendimai pažeidžia žmogaus teises ir pagrin- 
dines laisves, taip pat teises į Kroatijos Respublikos Konstitucijos 
garantuojamą vietos bei regioninę savivaldą; 

- stebi Konstitucijos ir kitų įstatymų laikymąsi ir praneša Kroatijos 
Parlamentui apie nustatytus pažeidimus; 

- priima sprendimus dėl jurisdikcinių ginčų, kilusių tarp įstatymų 
leidžiamosios,vykdomosios ir teisminės valdžių; 

- sprendžia, vadovaudamasis Konstitucija, dėl Respublikos Preziden- 
to apkaltos; 

- prižiūri politinių partijų programų ir veiklos atitiktį Konstitucijai ir 
gali, vadovaujantis Konstitucija, uždrausti Konstitucijos reikalavi- 
mų neatitinkančias partijas; 

- stebi, ar rinkimai ir referendumai vyksta laikantis Konstitucijos ir 
įstatymų, ir sprendžia rinkiminius ginčus, kurie nepatenka į kitų 
teismų jurisdikciją; 

- vykdo kitas Konstitucijoje nustatytas pareigas. 


130 straipsnis 

Konstituciniam Teismui nustačius, kad kompetentinga institucija, at- 
sakinga už teisės akto, reikalingo Konstitucijos, įstatymo ar kito teisės akto 
taikymui, priėmimą, to nepadaro, apie tai praneša Vyriausybei, ir praneša 
Kroatijos Parlamentui, kai Vyriausybė turėjo priimti tokį aktą, tačiau to 
nepadarė. 


131 straipsnis 

Kroatijos Respublikos Konstitucinis Teismas panaikina įstatymą nu- 
stačius, jog jis prieštarauja Konstitucijai. 

Kroatijos Respublikos Konstitucinis Teismas panaikina ar anuliuoja 
bet kokį kitą teisės aktą nustačius jog šis aktas neatitinka Konstitucijos ar 
yra neteisėtas. 

Jeigu Kroatijos Konstitucinis Teismas tais atvejais, kurie yra nustatyti 
Konstitucijos 129 straipsnio (1) dalies 3 punkte, nustato, jog įstatymas nea- 
titinka Konstitucijos ir įstatymo ar kad kitas teisės aktas neatitinka Konsti- 
tucijos ir įstatymo, priimas prendimą, skelbiantį, kad teisės aktas neatitin- 
ka Konstitucijos ar įstatymo. 


132 straipsnis 

Kroatijos Respublikos Konstitucinio Teismo teisėjų paskyrimo proce- 
dūra ir sąlygos bei kadencijos pasibaigimas, konstitucingumo ir teisėtumo 
procedūros pradžios terminai ir sąlygos, procedūra ir sprendimų teisinis 
poveikis, žmogaus teisių ir pagrindinių laisvių, kurias garantuoja Konsti- 

tucija, apsauga ir kiti klausimai, gyvybiškai svarbūs Kroatijos Respublikos 
Konstitucinio Teismo pareigų atlikimui, reguliuojami konstituciniu aktu. 
Toks konstitucinis aktas priimamas laikantis tvarkos, kuria keičiama 
Konstitucija. 
Kroatijos Respublikos Konstitucinio Teismo vidinę organizaciją regu- 
liuoja jo potvarkiai. 


Bendruomenės lygmuo,vietos ir regioninė savivalda 


133 straipsnis 

Piliečiams laiduojama teisė į vietos ir regioninę savivaldą. 

Teisė į vietos ir regionų savivaldą įgyvendinama per vietos ir / arba re- 
gioninius atstovaujamuosius organus, sudarytus iš narių, išrinktų laisvuo- 
se, tiesioginiuose, lygiuose, visuotiniuose rinkimuose slaptu balsavimu. 

Piliečiai gali tiesiogiai, susirinkimuose, referendumuose ir kitokia 
tiesioginių sprendimų priėmimo forma dalyvauti, sprendžiant vietos lyg- 
mens klausimus,vadovaujantis įstatymu ir vietos potvarkiais. 

Šiame straipsnyje numatytos teisės suteikiamos ir Europos Sąjungos 
piliečiams,vadovaujantis įstatymu ir ES acguiscommunautaire. 


134 straipsnis 

Savivaldybės ir miesteliai yra vietos savivaldos vienetai ir jų teritorijos 
nustatomos įstatymo nustatyta tvarka. Įstatyme gali būti numatyti kiti vie- 
tos savivaldos vienetai. 

Apskritys yra regioninės savivaldos vienetai. Apskrities teritorija yra 
apibrėžta įstatymo nustatyta tvarka. 

Įstatymu sostinei Zagrebui gali būti suteiktas apskrities statusas. Di- 
desniems Kroatijos Respublikos miestams įstatymu gali būti suteikti aps- 
krities įgaliojimai. 

Bendruomenės lygmens savivaldos formos gali būti įsteigtos bend- 
ruomenėje ar bet kurioje jos dalyje. 


135 straipsnis 

Vietos savivaldos vienetai, tiesiogiai tenkindami piliečių poreikius, 
tvarko jų jurisdikcijai priklausančius vietos reikalus,ypač reikalai, susiję su 
vietovių ir būsto, planavimo ir miestų planavimo, komunalinių paslaugų, 
vaikų priežiūros, socialinės rūpybos, pirminės sveikatos priežiūros paslau- 
gų, švietimo ir pradinio mokymo, kultūros, kūno kultūros ir sporto, var- 

totojų apsaugos, aplinkos apsaugos ir jos kokybės gerinimo, priešgaisrinės 
apsaugos bei pilietinės gynybos organizavimu. 

Regioninės savivaldos vienetai tvarko regioninės reikšmės reikalus, 
ypač reikalus, susijusius su švietimo, sveikatos apsaugos, planavimo ir mies- 
tų planavimo, ekonominės plėtros, transporto ir transporto infrastruktūros, 
švietimo, sveikatos, socialinių ir kultūrinių institucijų tinkle plėtra. 

Reikalai, patenkantys į vietos ir regiono savivaldos kompetenciją, re- 
guliuojami įstatymu. Skirstant tokius klausimus pirmenybė teikiama insti- 
tucijoms, kurios yra lengviausiai prieinamos piliečiams. 

Nustatant vietos ir regioninių savivaldos vienetų kompetenciją, atsi- 
žvelgiama į reikalų apimtis ir prigimtį, efektyvumo ir ekonomiškumo rei- 
kalavimus. 


136 straipsnis 

Vietos ir regioninės savivaldos vienetai turi teisę įstatymo nustatyto- 
se ribose savarankiškai reguliuoti per savo chartijas savo institucijų vidinę 
organizaciją ir jų jurisdikciją, jas pritaikyti vietiniams poreikiams ir gali- 
mybėms. 


137 straipsnis 

Vietos ir regioninės savivaldos vienetai, vykdydami savo kompetenci- 
jai priskirtas funkcijas, yra nepriklausomi, jų konstitucingumo ir teisėtu- 
mo kontrolę vykdant įgaliotoms vyriausybės institucijoms. 


138 straipsnis 

Vietos ir regioninės savivaldos vienetai turi teisę į pajamas ir laisvai 
jomis disponuoti, naudotis pagal savo užduotis ir kompetenciją. 

Vietos ir regioninės savivaldos vienetų pajamos yra proporcingos jų 
galioms, kaip numatyta Konstitucijoje ir įstatyme. 

Valstybė, vadovaudamasi įstatymu,suteikia finansinę pagalbą silpnes- 
niems vietos ir regioninės savivaldos vienetams. 

Tarptautiniai santykiai 
1. Tarptautinės sutartys 


139 straipsnis 

Vadovaujantis Konstitucija, įstatymu ir tarptautinės teisės taisyklėmis, 
atsižvelgiant į tarptautinės sutarties pobūdį ir turinį, tarptautines sutartis 
gali sudaryti Kroatijos Parlamentas, Respublikos Prezidentas ar Kroatijos 
Respublikos Vyriausybė. 


140 straipsnis 

Kroatijos Parlamentas ratifikuoja tarptautines sutartis, dėl kurių rei- 
kia keisti įstatymus, karinio ir politinio pobūdžio tarptautines sutartis, ir 
tarptautines sutartis, dėl kurių kyla Kroatijos Respublikos finansiniai įsi- 
pareigojimai. 

Tarptautinės sutartys, kurios suteikia tarptautinei organizacijai ar są- 
jungai teises, kylančias iš Kroatijos Respublikos Konstitucijos, ratifikuo- 
jamos dviejų trečdalių Kroatijos Parlamento deputatų balsų dauguma. 
Respublikos Prezidentas pasirašo tarptautinės sutarties ratifikavimo, pri- 
sijungimo, patvirtinimo dokumentus, kuriuos ratifikuoja Kroatijos Parla- 
mentas, laikantis šio straipsnio (1) ir (2) dalių. 

Tarptautines sutartis, kurios neturi būti ratifikuojamos Kroatijos Par- 
lamento, sudaro Respublikos Prezidentas, Vyriausybei pasiūlius,ar Kroati- 
jos Respublikos Vyriausybė. 


141 straipsnis 

Paskelbtos ir įsigaliojusios tarptautinės sutartys, kurios buvo sudary- 
tos ir ratifikuotos laikantis Konstitucijos, yra nacionalinės Kroatijos Res- 
publikos teisinės tvarkos dalis ir turi viršenybę prieš nacionalinį įstatymą. 
Jų nuostatos gali būti keičiamos ar panaikinamos tik esant jose nustaty- 
toms sąlygoms ir laikantis nustatytos tvarkos arba pagal tarptautinės teisės 
taisykles. 

2. Asociacijos ir disociacijos 


142 straipsnis 

Procedūra, kurios metu Kroatijos Respublikos sudaro sąjungas su ki- 
tomis valstybėmis, gali būti inicijuojama mažiausiai vieno trečdalio Kroa- 
tijos Parlamento deputatų, Respublikos Prezidento ir Kroatijos Respubli- 
kos Vyriausybės. 

Bet kokia Kroatijos Respublikos prisijungimo prie sąjungų su kitomis 
valstybėmis procedūra, jeigu tokia sąjunga nulemia ar gali nulemti Pietų 
slavų sąjungos valstybės atkūrimą ar bet kokios formos suvienytą Balkanų 
valstybę, yra draudžiama. 

Dėl Kroatijos Respublikos dalyvavimo bet kokioje sąjungoje visų pir- 
ma sprendžia Kroatijos Parlamentas dviejų trečdalių balsų dauguma. 

Sprendimas, susijęs su Kroatijos Respublikos prisijungimu prie są- 
jungos, priimamas referendume visų balsavusių referendume rinkėjų balsų 
dauguma. 

Toks referendumas turi būti surengtas per 30 dienų nuo tos dienos, 
kai sprendimą priėmė Kroatijos Parlamentas. 

Šio straipsnio nuostatos, susijusios sudalyvavimu sąjungose, taip pat 
taikomos ir sąlygoms bei procedūroms dėl Kroatijos Respublikos išstojimo 
iš sąjungos. 


Europos Sąjunga 


1. Teisiniai narystės ir konstitucinių galių perleidimo pagrindai 


143 straipsnis 

Pagal Konstitucijos 142 straipsnį Kroatijos Respublika kaip Europos 
Sąjungos narė dalyvauja kuriant Europos vienybę kartu su kitomis Euro- 
pos valstybėmis, siekiant užtikrinti ilgalaikę taiką, laisvę, saugumą ir kles- 
tėjimą ir pasiekti kitus bendruosius tikslus, laikantis pagrindinių Europos 
Sąjungos principų ir vertybių. 

Pagal Konstitucijos 140 ir 141 straipsnius Kroatijos Respublika sutei- 
kia Europos Sąjungos institucijoms įgaliojimus, būtinus teisėms ir įsiparei- 
gojimams, atsiradusiems dėl narystės, vykdyti. 

144 straipsnis 

Kroatijos Respublikos piliečiai tiesiogiai atstovaujami Europos Parla- 
mente, kur jie, per savo demokratiškai išrinktus atstovus, sprendžia jų 
kompetencijai priskirtus klausimus. 

Kroatijos Parlamentas dalyvauja Europos teisėkūros procese, kaip nu- 
statyta Europos Sąjungos steigimo sutartyse. 

Kroatijos Respublikos Vyriausybė atsiskaito Kroatijos Parlamentui 
dėl teisės aktų ir sprendimų projektų, kuriuos priimant Europos Sąjungos 
institucijose ji dalyvauja. Dėl tokių teisės aktų ir sprendimų projektų Kroa- 
tijos Parlamentas gali priimti išvadas, kurios sudaro pagrindą Vyriausybės 
veiksmams Europos Sąjungos institucijose. 

Kroatijos Parlamento ir Kroatijos Respublikos Vyriausybės veiksmų 
Europos Sąjungoje parlamentinė priežiūra yra reglamentuojama įstatymu. 

Kroatijos Respubliką Europos Taryboje atstovauja Vyriausybė ir Kro- 
atijos Respublikos Prezidentas, laikantis jų konstitucinių įgaliojimų. 


3. Europos Sąjungos teisė 


145 straipsnis 

Teisės, kylančios iš Europos Sąjungos acguis communautaire, įgyven- 
dinamos taip pat kaip ir teisės pagal Kroatijos teisę. 

Visi teisės aktai ir sprendimai, priimti Kroatijos Respublikos Europos 
Sąjungos institucijose, taikomi Kroatijos Respublikoje pagal Europos Są- 
jungos acguis communautaire. 

Kroatijos teismai saugo subjektyvias teises, pagrįstas Europos Sąjun- 
gos acguis communautaire. 

Vyriausybinės institucijos, vietos ir regionų savivaldos institucijos ir 
juridiniai asmenys, kuriems suteikti viešosios valdžios įgaliojimai, tiesio- 
giai taiko Europos Sąjungos teisę. 


521 


PASAULIO VALSTYBIŲ KONSTITUCIJOS | Kroatijos Respublika 


4. Europos Sąjungos piliečių teisės 


146 straipsnis 

Kroatijos Respublikos piliečiai yra Europos Sąjungos piliečiai ir turi 

teises, kurias garantuoja Europos Sąjungos acguis communautaire, tai yra: 

- judėjimo ir apsigyvenimo laisvę visų Valstybių Narių teritorijoje; 

- aktyvią ir pasyvią rinkimų teisę Europos Parlamento rinkimuose 
ir vietos rinkimuose kitoje valstybėje narėje, pagal tos Valstybės 
Narės įstatymą; 

- esant trečiojoje šalyje, kurioje Kroatijos Respublika neturi diplo- 
matinio ir konsulinio atstovavimo, teisę į bet kurios Valstybės Na- 
rės konsulinę ir diplomatinę apsaugą, kuri yra lygi jos piliečiams 
suteiktai apsaugai; 

- teisę pateikti peticijas Europos Parlamentui, skundus Europos om- 
budsmenui ir teisę kreiptis į Europos Sąjungos institucijas ir pata- 
riamuosius organus kroatų kalba, taip pat visomis kitomis Europos 
Sąjungos oficialiomis kalbomis ir gauti atsakymą ta pačia kalba. 

Visos teisės turi būti įgyvendinamos laikantis sąlygų ir apribojimų, 

nustatytų Europos Sąjungos steigimo sutartyse, ir priemonių, kurių imtasi 
pagal tokias sutartis. 

Kroatijos Respublikoje visomis teisėmis, kurias garantuoja Europos 

Sąjungos acguis communautaire, naudojasi visi Europos Sąjungos piliečiai. 


Konstitucijos keitimas 


147 straipsnis 

Kroatijos Respublikos Konstitucijos pataisas gali siūlyti ne mažiau 
kaip vienas penktadalis Kroatijos Parlamento narių, Respublikos Preziden- 
tas ir Kroatijos Respublikos Vyriausybė. 


148 straipsnis 

Kroatijos Parlamentas visų deputatų balsų dauguma sprendžia, ar ini- 
cijuoti Konstitucijos keitimo procedūrą. 

Dėl Konstitucijos pakeitimų projekto sprendžiama visų Kroatijos Par- 
lamento narių balsų dauguma. 

149 straipsnis 
Sprendimas pakeisti Konstituciją priimamas dviejų trečdalių visų de- 
putatų balsų dauguma. 


150 straipsnis 
Konstitucijos pakeitimą skelbia Kroatijos Parlamentas. 


Baigiamosios nuostatos 


151 straipsnis 

Kroatijos Parlamentas turi priimti Konstitucinį aktą, įgyvendinantį 
Kroatijos Respublikos Konstituciją, per šešis mėnesius nuo 2010 metų bir- 
želio 16 dienos, Kroatijos Respublikos Konstitucijos pakeitimų paskelbimo 
datos. 


152 straipsnis 

Konstitucijos pakeitimai įsigalioja nuo jų paskelbimo, 2010 metų 
birželio 16 dienos, išskyrus 9 straipsnio (2) dalį, susijusią su sprendimo 
vykdymu dėl ekstradicijos arba perdavimu pagal Europos Sąjungos acguis 
communautaire ir Kroatijos Respublikos Konstitucijos 133 straipsnio (4) 
dalį ir 144, 145 ir 146 straipsnius, kurie įsigaliojo Kroatijos Respublikos 
įstojimo į Europos Sąjungą dieną. 

EATVIJOS RESPUBLIĖ 


PRATARMĖ 


Šiuolaikinės Latvijos valstybės konstitucionalizmas siejasi su tolimes- 
niais ir artimesniais istoriniais reiškiniais ir faktais. Jie byloja apie latvių 
tautos nenutrūkstamas pastangas sukurti tokią valstybės organizaciją, kuri 
būtų patikima politinė teisinė priemonė, užtikrinanti latvių tautos, jos kul- 
tūros išlikimą bei nepriklausomą politinę gyvenseną. 

Istorikai pripažįsta, kad kai kurių valstybingumo formų požymių 
šiuolaikinėje Latvijos teritorijoje buvo jau V a., Rytų Latvijoje kūrėsi trys 
latgalių kunigaikštystės - Jersika, Kuoknesė, Talava. Valstybingumo dari- 
nių būta ir vakarinėje Latvijoje, kur gyveno kuršiai ir žiemgaliai. Valstybin- 
gumo požymių raida Latvijos teritorijoje nutrūko, kai XII a. antroje pusėje 
čia gyvenusias baltų gentis pavergė vokiečių feodalai, o vėliau - įsikūrę Ka- 
lavijuočių ir Livonijos kariniai ordinai. 

XIII a. pabaigoje Latvijos žemėse, kurios priklausė Rygos arkivys- 
kupijai, Kuršo vyskupijai ir Livonijos ordinui, galutinai įsigalėjo vokie- 
čių feodalai ir kryžiuočiai, įkurta Livonijos valstybė. Per Livonijos karą 
1558-1583 m. teritorija į šiaurę nuo Dauguvos atiteko Lietuvos ir Lenkijos 
valstybei, o teritorijoje į pietus nuo Dauguvos sukurta Kuršo kunigaikš- 
tystė. Po 1600-1629 m. Lietuvos ir Lenkijos valstybės bei Švedijos karo 
pasirašius Altmarko paliaubas, Švedijai atiteko Vidžemė su Ryga, o Lie- 
tuvos ir Lenkijos valstybei - Latgalė. Po šiaurės karo pagal Ništato taikos 
susitarimą (1721) Vidžemė tapo Rusijos imperijos dalimi, o po Lietuvos 
ir Lenkijos valstybių padalijimo ir visa likusi Latvijos dalis buvo prijungta 
prie Rusijos: 1772 m. - Latgalė, 1795 m. - Kuršo kunigaikštystė ir Piltenės 
sritis. Taigi nuo XVIII a. pabaigos latvių apgyventos teritorijos tapo Rusijos 
imperijos dalimi. 

XIX a. viduryje plito jaunalatvių tautinis sąjūdis, kuriame aktyviai 
veikė latviai inteligentai - mokytojai, teisininkai, valdininkai. Spaudoje vis 
aštriau buvo reiškiama nuomonė apie vokiečių baronų viešpatavimą, pri- 
vilegijas, tautinę priespaudą. Jaunalatvių sąjūdis reikalavo žemės, teismo ir 
kitų reformų, teisės vartoti latvių kalbą. Judėjimo tikslas buvo žadinti latvių 
tautos dvasią ir savimonę. 

Nepriklausomos Latvijos valstybės įkūrimą XX a. pradžioje lėmė la- 
tvių tautos politiniai siekiai ir palankios istorinės aplinkybės šiems tiks- 
lams įgyvendinti. Šis procesas buvo labai sudėtingas ir dramatiškas, nes 
Pirmojo pasaulinio karo laikotarpiu ir po jo Latvijos visuomenėje buvo 
reiškiamos įvairios nuomonės dėl Latvijos valstybingumo. Latvijos politi- 
nės partijos ir visuomeniniai judėjimai Pirmojo pasaulinio karo pradžioje 
siekė Rusijos imperijoje iškovoti latviams bent jau autonomiją. Kryptin- 
giau buvo reikalaujama mokyklose dėstyti latvių kalba, ją vartoti viešajame 
gyvenime. Konservatyvesnės partijos nesiekė net visavertiškesnės politi- 
nės autonomijos. Šiuo atžvilgiu išsiskyrė socialdemokratai, kurių viena 
iš nuostatų buvo atsiskirti nuo Rusijos. Latvių socialistų revoliucionierių 
grupė 1913 m. reikalavo Latvijos nepriklausomybės, tačiau - Rusijos Fe- 
deracijoje. 

Po Vasario revoliucijos Rusijoje, 1917 m. liepos 30 d., latvių organiza- 
cijų bei darbininkų ir kareivių tarybų atstovų konferencijoje, nors ir buvo 
pareikšta, kad latvių tauta, kaip ir kitos tautos, turi teisę pati kurti savo 
ateitį, tačiau sakyta, kad Latvija turi būti demokratinės Rusijos Respublikos 
sudėtine dalimi. Tuo metu vykęs latvių valstiečių suvažiavimas buvo už 
Latvijos nepriklausomybę ir neutralumą. 1917 m. spalio viduryje Latvių 
tautos atstovų susirinkime deklaruota, kad būtina siekti visiškos Latvijos 
politinės autonomijos. 

Rusijoje įvykus bolševikų prversmui, 1917 m. lapkričio 17-19 d. la- 
tvių dešiniosios krypties politinės partijos Valkoje sudarė Tautos Tarybą 
(Tautas Padome). Taryba priėmė Deklaraciją, kurioje išreikšta latvių teisė 
į nepriklausomą valstybę. Netrukus prie Tautos Tarybos prisijungė latvių 
socialdemokratai. Tarybos politinėje platformoje buvo pabrėžta, kad kuo 
greičiau reikia sušaukti Konstitucinę Asamblėją (Satversmes Sapulce), pa- 
skelbti nepriklausomą demokratinę Latvijos Respubliką, užtikrinti tauti- 
nių mažumų teises. 

1918 m. lapkričio 18 d. Tautos Taryba priėmė Aktą, kuriuo paskelbė, 
kad įkuriama nepriklausoma Latvijos Respublika. Deklaruota, kad Tautos 
Taryba yra vienintelė Latvijos suverenios valdžios reiškėja, o Latvijos vals- 
tybės valdymo forma yra demokratinė respublika. Beje, 1918 m. lapkričio 
11 d., t. y. dar prieš Akto paskelbimą, Anglija pripažino Latvijos valstybę 
de facto.1918 m. lapkričio 19 d. Karlis Ulmanis, ignoruodamas okupacinę 
vokiečių valdžią, sudarė Latvijos laikinąją vyriausybę. Tautos Taryba ir vy- 
riausybė nedelsiant pradėjo formuoti įkurtos valstybės teisinius pagrindus: 

priimti teismų ir teisminio proceso laikinieji nuostatai, paskelbtas Piliety- 
bės įstatymas bei Latvijos Respublikos Konstitucinės Asamblėjos rinkimų 
įstatymai, reguliuotas savivaldybių statusas ir rinkimų tvarka, teisiškai api- 
brėžta finansų sisitema bei daugelis kitų valstybės funkcionavimo sričių. 

1920 m. balandžio 17-18 d. vykusiuose rinkimuose išrinkta Konstitu- 
cinė Asamblėja. 1920 m. gegužės 1 d. Deklaracijoje dėl Latvijos valstybės 
proklamuota, kad suvereni valstybės valdžia priklauso tautai, o Latvija yra 
nepriklausoma suvereni respublika, kurioje demokratinės politinės siste- 
mos pagrindas - Latvijos žmonių valia. 1920 m. birželio 1 d. Konstitucinė 
Asamblėja priėmė Latvijos valstybės Laikinąją Konstituciją (Satversme). 

Vienas pagrindinių Konstitucinės Asamblėjos istorinių uždavinių 
buvo nuolatinės konstitucijos parengimas. Latvijos Respublikos Konstiutu- 
cija priimta 1922 m. vasario 15 d. Pagal Konstituciją vieninteliu įstatymų 
leidėju pripažintas parlamentas (Saeima), kurią sudarė 100 atstovų, renka- 
mų 3 metams. Valstybės vadovą - Prezidentą rinko parlamentas taip pat 
3 metams. Mokslo šaltiniuose pastebima, kad Latvijos konstitucionalizmo 
raidą lėmė vadinamasis Vestminsterio politinės sistemos modelis, taip pat 
Veimaro Konstitucijos idėjos!. Konstitucinė Asamblėja pasuko ne preziden- 
tinės, bet parlamentinės respublikos vertybių plėtojimo ir įtvirtinimo keliu. 

Konstitucijos priėmimu iš esmės buvo baigtas pirmasis Latvijos vals- 
tybės kūrimo etapas. 

1934 m. kovo 17 d. Latvijos Respublikos Ministru Pirmininku septin- 
tą kartą buvo paskirtas K. Ulmanis. Jis iškėlė konstitucinės reformos idėjas, 
pagal kurias turėjo būti išplėstos vykdomosios valdžios galios, tačiau Saei- 
ma K. Ulmaniui nepritarė. 1934 m. iš gegužės 15 į 16-ąją buvo paskelbta 
karinė padėtis, paleista Saeima, uždraustos politinės partijos. 1936 m. Res- 
publikos Prezidento funkcijas pradėjo eiti K. Ulmanis. Latvijos politinio 
gyvenimo kursas buvo pasuktas autoritarizmo kryptimi. 

Latvijos, kaip Estijos ir Lietuvos, lemtį lėmė 1939 m. rugpjūčio 23 d. 
SSRS ir nacistinės Vokietijos pasirašyta nepuolimo sutartis ir slaptieji jos 
priedai (protokolai), taip pat 1939 m. rugsėjo 28 d. pasirašyta SSRS ir na- 
cistinės Vokietijos sienos ir draugystės sutartis su slaptaisiais protokolais. 
Latvija, kaip ir Estija bei Lietuva, atiteko SSRS įtakos zonai. Maskva nedels- 
dama pareikalavo, kad visos Baltijos valstybės pasirašytų su SSRS vadina- 
mąsias draugystės ir savitarpio pagalbos sutartis, pagal kurias jų teritorijo- 





! Taube, C. Constitutionalism in Estonia, Latvia and Lithuania. A study in comparative 


constitutional law. Upsala: Justus Forlag, 2001, p. 112. 

se turėjo būti dislokuojamos Raudonosios armijos įgulos. 1939 m. spalio 
5 d. sutartį buvo priversta pasirašyti ir Latvijos vyriausybė. Šis aktas buvo 
būsimosios okupacijos ir aneksijos preliudija. 1940 m. birželio 16 d. SSRS, 
pateikusi Latvijos vyriausybei notą dėl neva Savitarpio pagalbos sutarties 
nesilaikymo, pareikalavo iš Latvijos vyriausybės sutikimo, kad į Latvijos 
teritoriją būtų įvesti papildomi Raudonosios armijos daliniai. Buvo vei- 
kiama pagal scenarijų, vykdomą Estijoje ir Lietuvoje. Papildomi kariniai 
daliniai Latvijoje buvo dislokuoti 1940 m. birželio 17 d., ir ši data laikytina 
Latvijos valstybės okupacijos ir aneksijos pradžia. 

1940 m. birželio 20 d. atsistatydino Latvijos Respublikos vyriausybė ir 
tą pačią dieną prezidentas K. Ulmanis sudarė vadinamąją Liaudies vyriau- 
sybę, kuri pradėjo vykdyti Maskvos direktyvas. 1940 m. liepos 14-15 d. 
išrinktas vadinamasis Liaudies Seimas paskelbė Sovietų valdžią ir Latvijos 
Sovietinę Socialistinę Respubliką, priėmė Deklaraciją dėl Latvijos SSR pri- 
ėmimo į SSRS sudėtį. 1940 m. rugpjūčio 5 d. SSRS Aukščiausiosios Tary- 
bos sesijoje Latvijos SSR kartu su Estijos SSR ir Lietuvos SSR buvo inkor- 
poruotos į SSRS. 1940 m. rugpjūčio 25 d. Liaudies Seimas priėmė Konsti- 
tuciją pagal SSRS aprobuotą standartą, pasivadino Aukščiausiąja Taryba ir 
patvirtino naują vyriausybę - Liaudies komisarų tarybą. 

Okupavus ir aneksavus Latviją buvo sugriauta buvusi valstybinė poli- 
tinė sandara. Pagal Rusijos etaloną įsteigta valdžios ir teismų sistema, įvesti 
Rusijos kodeksai, sunaikinta privatinė nuosavybė ir ja paremta ūkio siste- 
ma. Okupaciją ir aneksiją ženklino politinis, teisinis ir administracinis tero- 
ras, masiniai trėmimai į Sibirą, tautinių organizacijų ir kultūros naikinimas. 

Prasidėjus Antrajam pasauliniam karui Latviją okupavo nacistinė Vo- 
kietija. Latvijoje, kaip ir kitose okupuotose valstybėse, buvo sukurta vokiš- 
koji karinė valdymo tvarka, funkcionavo centralizuota teismų sistema bei 
kitos okupacinės valdžios, buvo leista ribotų galių vietos savivalda. 

Po Antrojo pasaulinio karo tęsėsi SSRS okupacija ir aneksija, vėl pra- 
dėjo veikti 1940 m. Konstitucija ir ja grindžiama valdymo tvarka, valdžios 
ir valdymo institucijų struktūra, o politinė sistema paremta komunistų 
partijos vienpartiniu režimu. Ši Konstitucija, šiek tiek pakoreguota, veikė 
iki 1978 m., kai buvo priimta nauja 1978 m. Konstitucija. 

Praėjusio amžiaus devintajame dešimtmetyje vis akivaizdžiau buvo 
matoma gilėjanti SSRS ekonominė ir socialinė krizė. Šios problemos neiš- 
vengiamai skverbėsi į politinę sistemą ir ją apibūdinančius politinius santy- 
kius. Maskvoje paskelbus vadinamąją pertvarką (perestroika), SSRS ėmėsi 

politinių, ūkinių veiksmų keisti situaciją. Deklaruojant apie viešumo prin- 
cipą visuomenėje, spaudoje, visur prabilta apie dramatišką socialinę būklę. 
Latvijoje, kaip ir Estijoje bei Lietuvoje, plačiai ir atvirai pradėta nagrinėti 
istoriniai reikškiniai, lėmę tautų likimą ir, aišku, Baltijos šalių okupaciją 
bei aneksiją. Vienas pagrindinių klausimų buvo vadinamojo 1938 m. Mo- 
lotovo ir Ribentropo pakto reikšmė netenkant nepriklausomybės. Štai jau 
1987 m. rugpjūčio 23 d. minint šio pakto metines Rygoje įvyko pirmasis 
didelis žmonių mitingas, o 1988 m. organizuotas žymiai gausesnis žmonių 
susirinkimas. Visuomeniniai sąjūdžiai, Latvijos Žmogaus teisių gynimo 
grupė „Helsinkis 86“, kūrybinės sąjungos, atgimstančios politinės partijos 
žadino tautos istorinę politinę atmintį, populiarino Latvijos Respublikos 
nepriklausomybę ženklinančius faktus ir reiškinius. 

1988 m. birželio 2 d. Latvijos rašytojų suvažiavimo priimtoje deklara- 
cijoje reikalauta Latvijai plačios politinės autonomijos, ekonominio sava- 
rankiškumo. Dokumentui pritarė latvių žurnalistai, architektai, teatrų dar- 
buotojai, kinematografininkai ir kitos kūrybinės sąjungos. Visur vieningai 
reikšta, kad latvių kalbai turi būti suteiktas valstybinės kalbos statusas, o 
valstybinis suverenitetas aprėptų visas vidaus ir užsienio politikos sferas. 
Deklaracijoje užsimenama apie Latvijos atsiskyrimą nuo SSRS. 

Baltijos kraštų klausimas buvo nuolatos keliamas tarptautinėse orga- 
nizacijose, Jungtinėse Tautose, šių valstybių okupacijos ir aneksijos nepri- 
pažino JAV ir kitos valstybės. 1983 m. sausio 13 d. Europos Parlamentas 
priėmė rezoliuciją „Dėl padėties Estijoje, Latvijoje ir Lietuvoje“, kurioje 
smerkė Baltijos valstybių okupaciją ir reikalavo pripažinti jų teisę į laisvą 
apsisprendimą. 1987 m. spalio 1 d. Strasbūre vėl priimta rezoliucija dėl pa- 
dėties Pabaltijo valstybėse, kreiptasi į SSRS, kad ji gerbtų laisvą apsispren- 
dimą ir žmogaus teises Pabaltijo kraštuose. 1988 m. gegužės 21 d. Europos 
Parlamente buvo įsteigta Baltų reikalų grupė (Baltic Intergroup), kurią su- 
darė įvairių Parlamento frakcijų deputatai. 

Latvių tautos išsivadavimo sąjūdžiui ypač reikšmingas Liaudies Fron- 
to įkūrimas. 1988 m. spalio 8 d. Rygoje prasidėjusiame Liaudies Fronto 
Steigiamajame Suvažiavime nagrinėtos latvių kultūros nuopolio, suvere- 
niteto, žmogaus teisių ir laisvių problemos. Akcentuota, kad reikia atkur- 
ti latvių kariuomenę, atskleisti stalinizmo nusikaltimus, riboti imigraciją, 
plėsti ekonominį savarankiškumą, nustatyti Latvijos įstatymų viršenybę 
SSRS teisės aktų atžvilgiu. Išrinkta Liaudies Fronto taryba (pirmininkas 
Dainis Ivonis) telkė Latvijos žmones išsilaisvinimo kovoje. 

Vienas iškiliausių to meto reiškinių buvo Latvijos, kaip ir kitų Bal- 
tijos kraštų, žmonių visuotinis pasipriešinimas SSRS paskelbtai konstitu- 
cinei reformai. Latvijos Liaudies Fronto valdyba, Estijos Liaudies Eronto 
valdyba bei Lietuvos Persitvarkymo Sąjūdžio Seimo taryba pareiškė, kad 
rengiant tuos projektus respublikos nedalyvavo, o planuojama reforma vi- 
siškai neatliepia Baltijos tautų interesų. Laikytasi pozicijos, kad visi tie pro- 
jektai turi būti atmesti, o naują SSRS konstitucinę sandarą turi rengti komi- 
sija, sudaryta pariteto pagrindu iš visų sąjunginių respublikų atstovų ir tik 
tada, kai bus peržiūrėtos ir priimtos sąjunginių respublikų konstitucijos. 

Nors kiekviena Baltijos respublika sprendė savąsias politinio laisvėji- 
mo aktualijas, tačiau Latvijos Liaudies Fronto, Estijos Liaudies Fronto, Lie- 
tuvos Persitvarkymo Sąjūdžio bendruose forumuose formuluoti visus vie- 
nijantys tikslai ir uždaviniai. Įsikūrusi Baltijos Asamblėja 1989 m. gegužės 
14 d. priėmė Baltijos tautų deklaraciją, kurioje paskelbta, kad natūralios 
neatimamos tautų teisės yra: teisė gyventi istoriškai susiklosčiusioje savo 
teritorijoje; teisė apsispręsti ir laisvai nustatyti savo politinį statusą; teisė iš- 
saugoti ir ugdyti savo kultūrą ir savitumą; pareiga garantuoti žmogui teises 
ir laisves; teisė pasirinkti tokias ūkininkavimo formas, kurios užtikrintų 
socialinį ir kultūrinį vientisumą ir raidą, taip pat gamtos išteklių tausoji- 
mą ir aplinkos išsaugojimą; teisė savarankiškai bendradarbiauti su kitomis 
tautomis ir valstybėmis. Asamblėja pabrėžė, kad būtent šios teisės turi būti 
Baltijos tautų politinės ir ekonominės raidos pagrindas - taip išreiškiamas 
Baltijos tautų siekis atgauti valstybinį suverenitetą neutraliame ir demilita- 
rizuotame Baltijos ir Skandinavijos regione. 

1989 m. rugsėjo 9 d. Baltijos Asamblėjos deklaracijoje „Apie Estijos, 
Latvijos ir Lietuvos teritorijų vientisumą“ skelbta, kad trijų Baltijos šalių te- 
ritorijos yra jų valstybinio vientisumo pagrindas, o administraciniai pakei- 
timai gali būti daromi tik teisiniu ir konstituciniu būdu, taip pat sudarant 
tarpvalstybines sutartis. Bet kurie mėginimai pakeisti Latvijos, Estijos ir 
Lietuvos teritorinį vientisumą, pavyzdžiui, šiaurės rytų Estijos, Daugpilio, 
pietryčių Lietuvos atžvilgiu, traktuotini kaip šiurkšti politinio spaudimo 
priemonė, tokie veiksmai nukreipti prieš Baltijos šalių savarankiškumo ir 
nepriklausomybės siekius, prieš ten gyvenančių tautų interesus. 

Latvijos Liaudies Frontas, išreikšdamas latvių tautos lūkesčius atkurti 





* Plačiau apie tai žr.: Žilys, J. Latvijos Respublikos Konstitucija (Satversme). Konstitu- 

suverenitetą, spaudė tuometinę Aukščiausiąją Tarybą imtis ryžtingesnių 
politinės reformos veiksmų. 1989 m. liepos 28 d. Aukščiausioji Taryba 
pagaliau ryžosi priimti Deklaraciją „Dėl Latvijos valstybinio suvereniteto“ 
pabrėždama, kad Molotovo-Ribentropo paktas buvo kriminalinis aktas, 
kuriuo buvo padėtas pagrindas okupuoti ir aneksuoti Latvijos valstybę. 
Paskelbta, kad turi būti atkurtas Latvijos valstybės suverenitetas, garantuo- 
tas Latvijos įstatymų viršenybės principas, suteiktas politinis, ekonominis 
bei kultūrinis savarankiškumas, o santykiai su SSRS turi būti grindžiami 
tarpvalstybiniais susitarimais?. Beje, tuometinė Aukščiausioji Taryba dar 
1988 m. gruodžio 6 d. buvo priėmusi sprendimą suteikti latvių kalbai ofici- 
aliosios kalbos statusą, o 1990 m. sausio 11 d. pakeitė konstituciją ir panai- 
kino Latvijos komunistų partijos vienvaldystę ir prilygino jos teisinį statu- 
są kitų politinių partijų ir visuomeninių organizacijų politiniam statusui. 
1990 m. vasario 15 d. Deklaracijoje buvo paskelbta, kad 1940 m. liepos 21 
d. Latvijos Saeimos (parlamento) priimta deklaracija dėl Latvijos Respubli- 
kos prisijungimo prie SSRS yra negaliojanti. Abiejose deklaracijose buvo 
proklamuojamas Latvijos suverenitetas liekant SSRS nare. 

1990 m. kovo 18 d. įvyko Aukščiausiosios Tarybos deputatų rinki- 
mų pirmasis turas, kuriame Latvijos Liaudies Frontas šventė neabejotiną 
pergalę. Rinkimų rezultatai bylojo apie tai, kad Latvijoje kardinaliai pa- 
sikeitė politinė aplinka, o naujoji Aukščiausioji Taryba tiesiog negali į tai 
neatsižvelgti. Tada plačiai diskutuota apie tai, kokiu keliu eiti įgyvendinant 
nepriklausomybės siekius - pasirinkti maksimalią ar minimalią politinių 
veiksmų programą“. 

1990 m. gegužės 4 d. Aukščiausioji Taryba priėmė Deklaraciją „Dėl 
Latvijos Respublikos nepriklausomybės atkūrimo“*. Apibendrinant is- 
torinius įvykius ir akivaizdžius faktus, dėl kurių buvo nutraukta Latvijos 
valstybingumo raida, paskelbta, kad Latvijos Respublikos inkorporavimas 
į SSRS sudėtį pagal tarptautinę teisę neturi galios, o Latvijos Respublika 
kaip tarptautinės teisės subjektas de jure egzistuoja iki šiol ir tai patvirtina 





* Plačiau apie tai žr.: Balodis, R. The Constitution of Latvia. Institut fur Rechts politik an 
der Universitat Trier, 2004, p. 9. 

* Plačiau apie tai žr.: Jundzis, T. Latvijos neprikausomybės atgavimo ir įtvirtinimo parla- 
mentinis kelias. 1989-1993 m. Valstybės atkūrimas. Lietuvos Parlamentas 1990-1992. 
Sud. Romualdas Ozolas, Birutė Valionytė. Vilnius: Standartų spaustuvė, 2013, p. 446, 
447. 

* The Republic of Latvia Supreme Council and Government Reporter. No. 20,1990, 
p.1046-1048. 

50 pasaulio valstybių. Aukščiausioji Taryba atnaujino 1922 m. vasario 15 
d. Latvijos Respublikos Konstitucijos veikimą visoje Latvijos teritorijoje, 
tačiau iki naujos redakcijos konstitucijos priėmimo nusprendė sustabdyti 
Konstitucijos veikimą, išskyrus tuos straipsnius, kurie gali būti pakeisti tik 
referendumu („Latvija yra nepriklausoma demokratinė respublika“, „Su- 
vereni valdžia Latvijos valstybėje priklauso Latvijos liaudžiai“. „Latvijos 
valstybės teritoriją, nustatytą tarptautinėmis sutartimis, sudaro Vidžemė, 
Latgalė, Kuržemė ir Žiemgalė“, „Saeima renkama visuotinių, lygių, tiesio- 
ginių rinkimų pagrindu slaptai balsuojant ir proporcinių rinkimų būdu“). 

Esminis Deklaracijos bruožas buvo tas, kad joje nustatytas Latvijos 
Respublikos atkūrimo de facto pereinamasis laikotarpis, kuris turėjo baig- 
tis Latvijos Respublikos Saeimos sušaukimu. Tuo laikotarpiu aukščiausią 
valstybės valdžią turėjo įgyvendinti Latvijos Respublikos Aukščiausioji 
Taryba. Pereinamuoju laikotarpiu buvo galima taikyti Latvijos SSR Konsti- 
tucijos normas ir kitus galiojančius teisės aktus tiek, kiek jie neprieštaravo 
pagrindinėms 1922 m. vasario 15 d. Konstitucijos nuostatoms. Pabrėžta, 
kad pereinamuoju laikotarpiu teisę priimti naujus arba keisti galiojančius 
teisės aktus turi tik Latvijos Respublikos Aukščiausioji Taryba. 

Deklaracijoje konstatuota, kad Latvijos Respublikos ir SSRS tarpusa- 
vio santykiai turi būti grindžiami 1920 m. rugpjūčio 11 d. Rusijos ir Latvi- 
jos taikos sutartimi, kurioje visiems laikams pripažinta Latvijos Respubli- 
kos nepriklausomybė. 

Po to, kai Maskvoje žlugo mėginimai įvykdyti karinį perversmą, 
1991 m. rugpjūčio 21 d. Latvijos Respublikos Aukščiausioji Taryba nedels- 
dama priėmė konstitucinį įstatymą „Dėl Latvijos Respublikos valstybinio 
statuso“ skelbiantį, kad Latvija yra nepriklausoma demokratinė respubli- 
ka, kurios suvereni valdžia priklauso Latvijos liaudžiai ir kurios tarptautinį 
teisinį statusą nustato 1922 m. vasario 15 d. Latvijos Respublikos Konsti- 
tucija. Įstatyme pripažinta, kad 1990 m. gegužės 4 d. Dėklaracijos nuos- 
tata dėl pereinamojo laikotarpio nustatymo neteko galios. Konstitucinio 
įstatymo politinis teisinis pagrindas buvo 1990 m. gegužės 4 d. Nepriklau- 
somybės deklaracija, 1991 m. kovo 3 d. vykusios Latvijos piliečių apklau- 
sos rezultatai, taip pat tas faktas, kad dėl 1991 m. rugpjūčio 19 d. karinio 
perversmo SSR Sąjungoje nustojo veikti konstitucinės institucijos ir nėra 
galimybių realizuoti Deklaracijoje numatytų derybų su SSRS. 

Latvijos Respublikos pagrindinės konstitucinės charakteristikos. Iš Kons- 
titucijos 1 straipsnio, kuriame nustatyta, kad Latvija yra nepriklausoma de- 

mokratinė respublika, išplaukia teisinės valstybės prioritetai. Vienas svar- 
biausių - valstybės valdžių padalijimo ir teisėtumo principas. Juo remiantis 
kuriama valstybės valdžios organizacija ir funkcionavimas. Šis principas 
suponuoja darnų visų valdžių bendradarbiavimą, tarpusavio kontrolę ir ri- 
bojimą, taip pat valdžių nuosaikumą. Teisinės valstybės doktrina reiškia ir 
tai, kad Latvijos valstybės suverenitetas priklauso tautai. Tuo pripažįstama, 
kad niekam kitam, o tik tautai priklauso steigiamosios valdžios galios, o 
įsteigtoji valdžia turi įgyvendinti tautos valią, reiškiamą referendumuose, 
Saeimos rinkimuose ir kitomis konstitucinėmis formomis. 

Pagal valdžių padalijimo ir teisėtumo principą įstatymų leidžiamoji 
valdžia priklauso tautai ir įstatymų leidėjui - Saeimai. Vykdomosios val- 
džios funkcijas įgyvendina vyriausybė priimdama visuotinai privalomus 
(išorinius) norminius aktus tais atvejais, kurie nustatyti Konstitucijoje ir 
įstatymuose. Iš valstybės valdžių padalijimo kyla tai, kad teisminė valdžia 
kontroliuoja įstatymų leidžiamąją ir vykdomąją valdžias. Už kontrolės ribų 
negali būti nė viena vykdomosios valdžios išleista teisės norma ir veiks- 
mas, jeigu su jais susijęs kokio nors asmens interesas. 

Latvijos mokslo šaltiniuose pažymima, kad konstitucinis latvių kalbos 
principas yra vienas svarbiausių Latvijos valstybingumo pamatų“. Latvių 
kalbos kaip valstybinės kalbos statusas reiškia, kad Latvijos gyventojai turi 
teisę vartoti latvių kalbą žodžiu ir raštu. Atsižvelgdamas į istorines aplin- 
kybes ir į politines realijas Latvijos Respublikos Konstitucinis Teismas ne 
kartą akcentavo, kad reikia ginti latvių kalbą, stiprinti jos vartojimą, nes 
Latvija yra vienintelė pasaulio vieta, kur galima garantuoti latvių kalbos 
vystymąsi. Pabrėžiama, kad latvių kalba yra pagrindinė tautos išlikimo ga- 
rantija, todėl siaurinant latvių kalbos vartojimo ribas kyla grėsmė valstybės 
demokratinei santvarkai. 

Latvijos Respublikos pilietybės klausimas buvo viena sudėtingiausių 
politinių socialinių klausimų, kurį turėjo spręsti atkurtos nepriklausomos 
Latvijos valstybės institucijos. 1994 m. liepos 22 d. Pilietybės įstatyme, nors 
ir buvo perimtos kai kurios 1918-1940 m. Latvijos Respublikos teisės aktų 
nuostatos dėl pilietybės, bet reikėjo atsižvelgti ir į egzistuojančias realijas. 
Viena iš jų - okupacijos metu vykusi masinė ir nekontroliuojama imigra- 
cija. Atsižvelgiant į tai buvo suformuluotos natūralizacijos sąlygos ir išskir- 
tinai asmenims, kurie nekonstituciniais būdais kovojo prieš Latvijos nepri- 





* Balodis, R. The Constitution of Latvia, supra note, 3, p. 16. 

klausomybę; nuteisti už fašizmo, šovinizmo, nacionalizmo, totalitarizmo 
idėjų propagandą; yra užsienio valstybės valdžios, valdymo, teisėsaugos 
įstaigų pareigūnai, tarnauja užsienio valstybės ginkluotosiose pajėgose, vi- 
daus reikalų kariuomenėje, saugumo ar policijos (milicijos) struktūrose; 
buvo KGB darbuotojai, informatoriai, agentai, jeigu tai konstatuota įsta- 
tymų nustatyta tvarka; po 1991 m. sausio 13 d. veikė prieš Latvijos Respu- 
bliką būdami TSKP ir kitų organizacijų nariai. Latvijos teisinėje sistemoje 
nepripažįstama dviguba pilietybė. 

Latvijos Respublikos Konstitucijos 3 straipsnyje suformuluotas La- 
tvijos valstybės teritorijos vientisumo integralumo principas, jis išreikštas 
taip: „Latvijos valstybės teritorija ribojama sienų, nustatytų tarptautinėmis 
sutartimis, susideda iš Vidžemės, Latgalos, Kuržemės ir Žiemgalės.“ 

Konstitucijoje įtvirtintas Latvijos integracijos į demokratines tarptau- 
tines bendruomenes prielaidos. Deklaruojama, kad Latvija, siekdama sti- 
printi demokratiją ir sudarydama tarptautines sutartis, gali perduoti dalį 
valstybės institucijų funkcijų tarptautinėms organizacijoms, o klausimas 
dėl Latvijos narystės Europos Sąjungoje turi būti sprendžiamas referen- 
dumu. Tokiu pat būdu turi būti sprendžiami klausimai, susiję su Latvijos 
narystės Europos Sąjungoje esminiais pakeitimais. 

Latvijos Respublikos parlamentas - Saeima. Pagal valstybės valdymo 
formą Latvija priskiriama parlamentinėms respublikoms, kur valdžios 
sąranga grindžiama atstovaujamosios demokratijos principų prioritetu. 
Konstitucinėje tikrovėje tai reiškia, kad atstovaujamoji valstybės valdžios 
institucija yra ne tik įstatymų leidėjas ir kontroliuojantis vykdomąją val- 
džią, bet ir parlamentinės demokratijos garantas apskritai, konstitucinės 
sistemos šerdis. 1993 m. birželyje vykusiuose rinkimuose buvo išrinkta 
5-oji Latvijos Respubblikos Saeima. Šiuo žingsniu buvo užbaigtas Latvijos 
Respublikos, kurios nepriklausomybė paskelbta 1918 m., institucijų atkū- 
rimo procesas". 

Latvijos Respublikos parlamentą - Saeimą, tęsiant Latvijos parlamen- 
tinę tradiciją, sudaro 100 atstovų. Vienerių rūmų Saeimos struktūra taip 
pat yra konstitucinio paveldo dalis. Latvijos konstitucionalizmo ištakose 
susiformavo ir nuostata dėl proporcinės rinkimų sistemos. Ir šiuo metu 
parlamente gali būti atstovaujamos tik tos politinės partijos, kurios rin- 
kimuose surinko ne mažiau kaip 5 proc. rinkėjų balsų. Iškilus abejonių 





7 Jundzis, T. Latvijos nepriklausomybės atgavimo ir įtvirtinimo parlamentinis kelias. 

dėl šios nuostatos pagrįstumo Konstitucinis Teismas konstatavo, kad pro- 
porcinė rinkimų sistema, kitaip nei mažoritarinė, garantuoja atstovavimą 
ir toms politinėms jėgoms, kurios turi nedidelį elektorato palaikymą, o 5 
proc. barjeras yra būtinas, nes išvengiama pernelyg didelio Saeimos poli- 
tinio išsiskaidymo. Ši nuostata nereiškia, kad pažeidžiamas lygių rinkimų 
principas. 

Rinkimų įstatyme apibrėžiant aktyviąją ir pasyviąją rinkimų teisę 
nustatyti kai kurie apribojimai, kurie neprieštarauja rinkimų teisės demo- 
kratiniams principams. Kandidatais į Saeimos narius negali būti etatiniai 
SSRS, Latvijos SSR, užsienio valstybių saugumo, žvalgybos ar kontržvalgy- 
bos darbuotojai, taip pat tie asmenys, kurie po 1991 m. sausio 13 d. buvo 
kompartijos, Latvijos SSR darbo žmonių internacionalinio fronto, Darbo 
kolektyvų jungtinės tarybos, Karo ir darbo veteranų organizacijos, Visos 
Latvijos visuomenės gelbėjimo komiteto ir jo regioninių komitetų nariai. 

Saeimos paleidimą nepasibaigus jos kadencijai gali inicijuoti Respu- 
blikos Prezidentas, tačiau šis klausimas sprendžiamas referendume. Jeigu 
per referendumą daugiau kaip pusės jame dalyvaujančių balsų dauguma 
pritariama Saeimos paleidimui, skelbiami naujos Saeimos rinkimai. Jei- 
gu per referendumą nebuvo priimtas sprendimas dėl Saeimos paleidimo, 
laikoma, kad valstybės Prezidentas netenka savo pareigų, o Saeima renka 
naują Prezidentą. 

Latvijos konstitucinei tradicijai priskirtinas dar vienas Saeimos kons- 
titucinio statuso bruožas, kurio esmė ta, kad Konstitucijoje nėra susiste- 
minto bendro konstitucinių galių sąrašo. Nors Saeimos įgaliojimai nuro- 
dyti 2 skirsnyje „Saeima“ ir kitose Konstitucijos normose, tačiau dauguma 
Saeimos teisių ir pareigų siejami su įstatymų leidyba ir apibrėžiami Kons- 
titucijos 5 skirsnyje. 

Pagal Konstituciją įstatymų leidimo funkciją įgyvendina du objektai, 
t. y. Latvijos Respublikos Saeima ir Latvijos piliečiai, dalyvaujantys referen- 
dume. Tik referendumu gali būti pritariama Saeimos priimtam Konstituci- 
jos pakeitimo įstatymui, jeigu juo keičiamas Konstitucijos 1 straipsnis, nu- 
statantis, kad Latvija yra nepriklausoma demokratinė respublika, 2 straips- 
nis, kuriame skelbiama, kad Latvijos valstybės suvereni valdžia priklauso 
tautai, 3 straipsnis, įtvirtinantis Latvijos valstybės teritorijos vientisumą, 
4 straipsnis dėl latvių kalbos, valstybės vėliavos, 6 straipsnis, numatantis 
Saeimos rinkimų demokratinius pagrindus, ir 77 straipsnis, kuriame rei- 
kalaujama šių straipsnių keitimo klausimą spręsti tik referendumu. Tik re- 

ferendumu gali būti sprendžiama dėl Latvijos narystės Europos Sąjungoje 
arba dėl esminių šios narystės sąlygų pakeitimo. Reikėtų atkreipti dėmesį 
į tai, kad referendumas negali būti organziuojamas dėl biudžeto, valstybės 
skolos, mokesčių, muitų, transporto tarifų, karo prievolės, karo skelbimo ir 
pradėjimo, taikos sutarčių, nepaprastosios padėties įvedimo ir atšaukimo, 
mobilizacijos ir demobilizacijos, tarptautinių sutarčių. 

Latvijos Respublikos Prezidentas. Pažymėtina, kad Prezidento instituto 
turinys mažai pakito palyginti su praėjusio amžiaus trečiajame dešimtme- 
tyje suformuluota prezidentinės valdžios koncepcija. Prezidento instituci- 
jos esmę šiuolaikinėje Latvijos konstitucinėje sistemoje galima apibūdinti 
tuo, kad ji paremta klasikine parlamentinės respublikos idėja, kurią vieno- 
kia ar kitokia politine teisine forma pripažino ir pritaikė daugelis Europos 
valstybių. Šiuo atžvilgiu Prezidento konstitucinis statusas patvirtina latvių 
tautos vertybines orientacijas ne į prezidentizmą, o į parlamentinės demo- 
kratijos prioritetus valdžios institutinėje sąrangoje. 

Prezidentas įgyvendina tradicines valstybės reprezentacijos funkcijas, 
skiria Latvijos ir priima užsienio šalių diplomatinius atstovus. Jis yra vy- 
riausiasis Latvijos ginkluotųjų pajėgų vadas ir įgyvendina funkcijas, susi- 
jusias su šių pareigų vykdymu. 

Respublikos Prezidentui netaikoma atsakomybė už jo veiklą, nes visus 
Prezidento aktus turi kontrasignuoti Ministras Pirmininkas arba atitinka- 
mas ministras, kurie ir prisiima atsakomybę už šiuos aktus. Tačiau Prezi- 
dentas gali būti patrauktas baudžiamojon atsakomybėn, jeigu yra gautas 
Saeimos sutikimas, už kurį balsuoja ne mažiau kaip du trečdaliai visų Sa- 
eimos narių. Tokia pačia balsų dauguma Prezidentas gali būti atleistas iš 
pareigų. 

Ypač reikšmingos Prezidento galios teisėkūroje. Jis turi ne tik įstaty- 
mų leidimo iniciatyvos, bet ir įstatymų promulgavimo bei veto teisę. Pas- 
taroji prerogatyva susijusi su teise delsti paskelbti įstatymą, kai to reikalauja 
ne mažiau kaip trečdalis Saeimos narių. Neskelbiamas įstatymas gali būti 
teikiamas referendumui, kai to reikalauja dešimtadalis rinkėjų. Jeigu per 2 
mėnesius toks reikalavimas nepateikiamas, Respublikos Prezidentas pri- 
valo įstatymą paskelbti. Referendumas šiuo klausimu neorganizuojamas, 
jeigu Saeima dviejų trečdalių balsų dauguma įstatymą priims pakartotinai. 
Prezidento galimybes veikti teisėkūrą papildo jo teisė kreiptis į Konstiru- 
cinį Teismą dėl įstatymų ir Latvijos tarptautinių sutarčių atitikties Kons- 
titucijai, dėl kitų norminių teisės aktų arba jų dalių atitikties aukštesnės 

teisinės galios teisės normoms (aktams), dėl nacionalinės teisės normų ati- 
tikties Latvijos tarptautinėms sutartims. 

Valstybės Prezidento santykius su vykdomąja valdžia lemia parlamen- 
tinės demokratijos dėsnis, reiškiantis, kad vyriausybė politiškai atsakinga 
parlamentui. Nors Prezidentas ir paveda konkrečiam asmeniui po Saeimo 
rinkimų sudaryti Ministrų Kabinetą, tačiau tokį sprendimą lemia įvykusių 
rinkimų rezultatai ir politinių partijų susitarimai dėl būsimosios vyriau- 
sybės. Kita vertus, esant konkrečioms politinėms situacijoms, politinių 
jėgų sanklodoms, kai sunku surasti politinius kompromisus, Prezidentas 
gali suvaidinti reikšmingą vaidmenį skatinant ir darant įtaką vyriausybės 
formavimo procesui. Konstitucijoje numatyta, kad Prezidentas turi teisę 
sukviesti nepaprastąjį Ministrų Kabineto posėdį, jam pirmininkauti ir nu- 
statyti jo dienotvarkę. 

Vyriausybės konstitucinis statusas bendrais bruožais atskleistas Kons- 
titucijoje, o konkretesni teisinės padėties aspektai buvo įtvirtinti 1993 m. 
liepos 16 d. įstatyme „Dėl Ministrų Kabineto sandaros“, kuris vėliau buvo 
ne kartą keičiamas ir papildomas. Beje, iki 1996 m. gegužės 31 d., kai buvo 
padaryta esminė įstatymo korekcija, jis vadinosi įstatymu „Dėl 1925 m. 
blandžio 1 d. įstatymo „Ministrų Kabineto sandara“ atkūrimo“. 

Ministrų Kabinetas pradeda vykdyti savo įgaliojimus po to, kai Saei- 
ma, išklausiusi Ministro Pirmininko pranešimą apie vyriausybės sudary- 
mą, taip pat deklaraciją apie Ministrų Kabineto būsimosios veiklos kryptis, 
pareiškia pasitikėjimą Ministru Pirmininku. Parlamento pareikštas nepa- 
sitikėjimas Ministru Pirmininku arba ministru sukelia tradicines pase- 
kmes - šie asmenys privalo atsistatydinti. Tačiau pareiškus nepasitikėjimą 
Ministru Pirmininku atsistatydina visa vyriausybė. Nepasitikėjimas Minis- 
trų Kabinetu gali būti taip pat pareikštas atmetus vyriausybės pateiktą kitų 
metų valstybės biudžeto projektą. Konstitucijoje numatyta Ministro Pir- 
mininko ir kitų vyriausybės narių atsistatydinimo teisė . Latvijos teisinėje 
sistemoje nustatytas dar vienas pagrindas, kuriuo remiantis vyriausybės 
nariai gali netekti savo įgaliojimų. Turimi galvoje tie atvejai, kai vyriausy- 
bės vadovas pareikalavo, kad ministras arba valstybės ministras atsistaty- 
dintų. Tokiais atvejais Ministro Pirmininko reikalavimas nedviprasmiškai 
privalomas, nors Saeima ir nepareiškė nepasitikėjimo šiais pareigūnais. 

Vyriausybės ir jos narių teisės aktų leidimo pagrindai regalmentuoja- 
mi Vyriausybės įstatyme. Išskirtinai pažymėtina, kad tarp Saeimos sesijų 
esant neatidėliotinai būtinybei vyriausybė gali priimti teisės aktus - taisy- 

kles, turinčias įstatymo galią. Tačiau šiais aktais negalima keisti rinkimų 
tvarkos, teismų struktūros ir teisminio proceso taisyklių, biudžeto įstaty- 
mo, mokesčių, muitų įstatymų, taip pat leisti amnestijos aktų. Šie vyriausy- 
bės sprendimai turi būti pateikti Saeimai įvertinti. Vyriausybė taip pat gali 
priimti taisykles ir tuo atveju, jeigu tai tiesiogiai nurodyta įstatyme. Šiuo 
atveju įstatyme turi būti nurodytos teisinio reguliavimo kryptys, kurių vy- 
riausybė privalo laikytis. Vyriausybė gali priimti ir kitus teisės aktus, jeigu 
atitinkamo klausimo nereglamentuoja įstatymas. Visais atvejais priimti tei- 
sės aktai negali prieštarauti Konstitucijai ir įstatymams. 

Vyriausybę sudaro Ministras Pirmininkas ir ministrai. Be tradicinių 
ministrų, kurie vadovauja atitinkamoms ministerijoms, Ministras Pirmi- 
ninkas gali pakviesti į vyriausybę visateisiu Ministrų Kabineto nariu vieną 
asmenį Ministro Pirmininko pavaduotoju bei vieną ar kelis ministrus ypa- 
tingiems pavedimams. Be to, Ministras Pirmininkas ministro, vadovaujan- 
čio atitinkamai ministerijai, sutikimu gali paskirti valstybės ministru asme- 
nį, vadovaujantį atskirai atitinkamos ministerijos jurisdikcijai priklausan- 
čiai valdymo sričiai. 

Teisminės valdžios konstitucinio statuso pagrindai bendriausiu pavida- 
lu suformuluoti Konstitucijoje, o konkrečiau 1992 m. gruodžio 15 d. įstaty- 
me „Dėl teisminės valdžios“, kuris daug kartų buvo keičiamas ir pildomas. 
Respublikoje teisingumą įgyvendina rajonų (miestų) teismai, apygardų 
teismai, Aukščiausiasis Teismas, o karo ir nepaprastosios padėties metu — 
ir karo teismai. 

Teisminės valdžios funkcionavimas grindžiamas šiomis konstituci- 
nėmis vertybėmis: asmuo turi teisę į teisminę gynybą nuo pasikėsinimų 
įjo gyvybę, sveikatą, asmens laisvę, garbę, orumą ir turtą; kiekvienam as- 
meniui garantuojama teisė siekti, kad visiško lygiateisiškumo pagrindais 
viešai nagrinėjant bylą nepriklausomame ir objektyviame teisme būtų nu- 
statytos asmens teisės ir pareigos arba jam pateikto kaltinimo pagrįstumas 
laikantis visų teisingumo kriterijų; visi asmenys yra lygūs prieš teisingumą 
ir teismą; teisingumą teismas vykdo nepriklausomai nuo kilmės, socialinės 
ir turtinės padėties, rasės ar tautinio priklausomumo, lyties, išsilavinimo, 
kalbos, santykio su religija, užsiėmimo rūšies, gyvenamosios vietos, politi- 
nių ir kitokių pažiūrų. 

Konstitucijoje ir Konstitucinio Teismo formuluojamoje konstituci- 
nėje doktrinoje akcentuojamas teismo nepriklausomumo principas, kuris 
apima: teisėjų nepriklausomumą ir jų pavaldumą tik įstatymui; draudimą 

kištis į teismo veiklą (neleidžiamas joks teisingumo įgyvendinimo ribo- 
jimas ir kitas neteisėtas poveikis nepriklausomai nuo to, kokiu tikslu tai 
daroma. Niekas neturi teisės reikalauti iš teisėjo ataskaitos arba paaiškini- 
mų dėl to, kaip išnagrinėta konkreti byla arba paskelbti teisėjų pasitarime 
reikštas nuomones); atsakomybę už teismo negerbimą; teisėjo neliečiamu- 
mą; teisėjai negali dalyvauti nagrinėjant tokią bylą, jeigu jie asmeniškai tie- 
siogiai ar netiesiogiai suinteresuoti bylos baigtimi. 

Iš teisinės demokratinės valstybė prigimties išplaukia teisminio pro- 
ceso pradai: tiesa; teisėtumas; viešumas; kolegialumas; teisminio proceso 
kalba; gynybos teisė; nekaltumo prezumpcija; bylos šalių lygybė; rungty- 
niškumas; teisminio posėdžio nepertraukiamumas; žodiškumas ir tiesio- 
giškumas; procesinė ekonomija; bylų skirstymo teisėjams objektyvus pa- 
grįstumas. 

Latvijos Respublikos Konstitucinis Teismas. 1922 m. vasario 15 d. Kons- 
titucijoje, kurios idėjomis remiamasi šiuolaikiniame konstitucionalizme, 
nebuvo numatyta teisminė teisės aktų konstitucinio teisėtumo patikra. 

Pirmasis etapas kuriant konstitucinės justicijos modelį Latvijoje buvo 
1992 m. gruodžio 15 d. įstatymo „Apie teisminę valdžią“ priėmimas. Įsta- 
tyme buvo ne tik pripažintas konstitucinės kontrolės neišvengiamumas 
šiuolaikinėje konstitucinėje sistemoje, bet ir numatyta, kad Aukščiausia- 
jame Teisme bus įsteigta kolegija, turėsianti spręsti konstitucinius ginčus. 
Vėliau buvo prieita prie išvados, kad konstitucinės kontrolės funkciją turi 
įgyvendinti atskira institucija - Konstitucinis Teismas. 

1996 m. birželio 5 d. Saeima priėmė įstatymą, kuriuo pakeitė Konsti- 
tuciją, o 85 straipsnis apibrėžė pagrindinius Konstitucinio Teismo statuso 
elementus. Nustatyta, kad Latvijoje veikia Konstitucinis Teismas, kuris, 
neperžengdamas įstatymo nustatytų kompetencijos ribų, nagrinėja bylas 
dėl įstatymų atitikties Konstitucijai, taip pat kitas bylas, kurios įstatymu 
perduotos jo kompetencijai. Numatyta, kad šio Teismo teisėjus įstatymo 
nustatytam laikui tvirtina Saeima, jeigu už tai slaptai balsavo ne mažiau 
kaip 51 Saeimos narys. 1996 m. birželio 5 d. Saeima priėmė Konstitucinio 
Teismo įstatymą, kuris įsigaliojo birželio 28 d. 1996 m. spaly ir lapkrity 
Seima paskyrė 6 Teismo teisėjus, o pirmoji byla buvo išnagrinėta 1997 m. 
balandžio 27 d. 

1997 m. rugsėjo 11 d. Saeima pakeitė kai kuriuos Konstitucinio Teis- 
mo įstatymo straipsnius, kurie reglamentavo klausimus dėl pareiškimo 
Konstituciniam Teismui padavimo tvarkos, dėl atstovavimo Konstitucinia- 

me Teisme, dėl Konstitucinio Teismo sprendimo turinio, dėl Konstitucinio 
Teismo teisėjo kitos veiklos ribojimo. 

Pagal to meto teisinį reguliavimą šios institucijos galios buvo ribotos, 
o kontroliuojamų objektų sąrašas buvo santykinai siauras. Konstitucinio 
Teismo įstatymas iš esmės buvo pakeistas 2000 m. lapkričio 30 d. įstatymu. 
Juo buvo patikslinti Teismo įgaliojimai, pakoreguotos teisminio proceso 
taisyklės, įtvirtinta asmenų konstitucinio skundo koncepcija. Šias slinktis 
suponavo ir tai, kad 1998 m. spalio 15 d. Latvijos Respublikos Konstitucija 
buvo papildyta 8 skirsniu „Pagrindinės žmogaus teisės“. 

Konstitucinio Teismo statuso pagrindas yra Konstitucijos straipsnis, 
kuris yra Konstitucijos skyriuje „Teismas“. Tai reiškia, kad Konstitucinis 
Teismas besąlygiškai priskiriamas teisminei valdžiai. Konstitucinio Teis- 
mo įstatyme nurodoma, kad šis Teismas yra nepriklausoma teisminės val- 
džios institucija, kuri, neperžengdama Konstitucijos ir Konstitucinio Teis- 
mo įstatyme nustatytos kompetencijos ribos, nagrinėja bylas dėl įstatymų 
ir kitų norminių aktų atitikties Konstitucijai, taip pat kitas bylas, kurios 
įstatymu perduotos jo kompetencijai. Nors rengiant Konstitucinio Teismo 
veiklą reglamentuojančius teisės aktus, taip pat Teismo veiklos pradžioje 
buvo galvojama, kad, be Konstitucinio Teismo įstatymo, turėtų būti pa- 
rengtas ir Teismo proceso įstatymas, tačiau ši idėja iki šiol neįgyvendinta?. 
Šiuo metu konstitucinio teisminio proceso taisyklės nustatytos Konstitu- 
cinio Teismo įstatyme ir Konstitucinio Teismo reglamente, kuriame pa- 
tikslinami ne tik proceso, bet sprendžiami ir kiti Teismo struktūros bei 
organizavimo klausimai. 

Konstitucinis Teismas nagrinėja šias bylas: 1) dėl įstatymų atitikties 
Konstitucijai; 2) dėl Latvijos tarptautinių sutarčių atitikties Konstitucijai; 
3) dėl kitų norminių aktų ar jų dalies atitikties aukštesnės teisinės galios 
teisės normoms (aktams); 4) dėl Saeimos, Ministrų Kabineto, Valstybės 
Prezidento, Saeimos pirmininko, Ministro Pirmininko kitų aktų (išsky- 
rus administracinius teisės aktus) atitikties įstatymams; 5) dėl ministro 
potvarkio, kuriuo ministras, remdamasis Ministro Kabineto įgaliojimu, 
sustabdė savivaldybės tarybos (dūmos) sprendimą; 6) dėl Latvijos teisės 





Plačiau apie tai žr.: Endzinš, A. The Constitutional Claim in Latvia. Interpretation and 
Direct Application of the Constitution. Vilnius: Baltijos kopija, 2002, p. 82. 

? Endzinš, A. The Constitutional Courts of the Republic of Latvija and te Republic of 
Lithuania. Similarities and differences. Constitutional justice: the present and the fu- 
ture. Vilnius: Klaipėdos rytas, 1998, p. 371. 


542 


PRATARMĖ 


normų atitikties Latvijos tarptautinėms sutartims, kurios neprieštarauja 
Latvijos Respublikos Konstitucijai!?. 

Žmogaus teisės ir laisvės Latvijos Respublikos Konstitucijoje. Visų pir- 
ma pažymėtina, kad 1922 m. vasario 15 d., kai buvo priimama Latvijos 
Respublikos Konstitucija, nebuvo atskiro skyriaus, kuriame sistemiškai 
būtų suformuluotos žmogaus teisės ir laisvės. Konstitucijos leidėjas - Saei- 
ma pagrindinį dėmesį skyrė valstybės, jos institucijų struktūrai ir sąveikai. 
Nors Konstitucijoje ir buvo įtvirtintos pagrindinės žmogaus teisės, tačiau 
tai buvo fragmentiška ir nenuoseklu. Šio konstitucinės teisės instituto tu- 
rinys, t. y. konkrečios žmogaus teisės ir laisvės, buvo įgyvendintos Saeimos 
leidžiamuose įstatymuose, kituose teisės aktuose!!. 

Dvidešimtojo amžiaus pabaigoje siekiant atkurti nepriklausomą La- 
tvijos valstybę šių tikslų organiškoji dalis taip pat buvo užtikrinti Latvijos 
žmonių teises ir laisves, įtvirtinti jų konstitucines ir kitas teisines, politines, 
socialines garantijas. Štai minėtoje 1990 m. gegužės 4 d. Aukščiausiosios 
Tarybos deklaracijoje „Dėl Latvijos Respublikos nepriklausomybės atkūri- 
mo“ skelbta, kad Latvijos Respublikos ir kitų valstybių piliečiams, nuolatos 
gyvenantiems Latvijos teritorijoje, garantuojamos socialinės, ekonominės 
ir kultūrinės teisės, taip pat politinės laisvės pagal pripažintas tarptautinės 
teisės normas. Šios laisvės ir teisės taikomos ir SSRS piliečiams, kurie pa- 
reikš pageidavimą gyventi Latvijoje nepriimdami jos pilietybės. Tą pačią 
dieną' Aukščiausioji Taryba priėmė Deklaraciją „Dėl Latvijos Respublikos 
prisijungimo prie tarptautinės teisės dokumentų žmogaus teisių klausimais“, 
kuria pripažino 1966 m. gruodžio 16 d. Tarptautinių pilietinių ir politinių 
teisių paktą. Šis Paktas Latvijoje pradėjo galioti nuo 1992 m. liepos 14 d. 

1991 m. gruodžio 10 d. Latvijos Respublikos Aukščiausioji Taryba 
priėmė konstitucinį įstatymą „Dėl žmogaus ir piliečių teisių ir pareigų“, 
kuriuo susistemino demokratinėje pasaulio bendrijoje visuotinai pripažin- 
tas žmogaus pilietines, politines, socialines, ekonomines, kultūrines teises 
bei laisves. 

1997 m. birželio 4 d. Latvijos Respublikos Saeima ratifikavo Europos 
pagrindinių žmogaus teisių ir laisvių apsaugos konvenciją. Vėliau Latvijos 
Respublika ratifikavo kitus tarptautinės teisės aktus dėl žmogaus teisių ir 
laisvių. 





0 Plačiau apie tai žr.: Žilys, J. Latvijos Respublikos Konstitucija (Satversme). Konstitu- 
cinio reguliavimo įvairovė, supra note, 2, p. 248-258. 
U Balodis, R. The Constitution of Latvia, supra note, 3, p. 40. 

1998 m. spalio 15 d. Latvijos Respublikos Saeima papildė Konstituci- 
ją 8 skirsniu „Pagrindinės žmogaus teisės“, kuriame suformulavo vientisą 
žmogaus teisių ir laisvių katalogą, apibendrintai išreiškiantį Žmogaus sta- 
tuso visuomenėje ir valstybėje šiuolaikinę doktriną. Šiuo atžvilgiu reikia 
konstatuoti ir tai, kad Latvijos Respublikos Konstitucinis Teismas vaidina 
išskirtinai reikšmingą vaidmenį realizuojant šią doktriną. Teismo aktuo- 
se interpretuojant konstitucines normas pateikiama jų turinio samprata ir 
tuo užtikrinamas konstitucinių nuostatų veiksmingumas socialinėje tikro- 
vėje!?, 





P Ušacka, A. Fundamental Human rights and interpretation of the Constitution by the 
Constitutional Court of the Republic of Latvia. Interpretation and Direct Application of 
the Constitution. Vilnius: Baltijos kopija, 2002, p. 129. 

Priimta 1992 m. vasario 15 d. 


Latvijos Konstitucinės Asamblėjos (Satversmes Sapulces) 
jungtiniame posėdyje 


Latvijos valstybė, paskelbta 1918 metų lapkričio 18 dieną, sukurta su- 
jungus istorines latvių žemes, remiantis latvių nacijos neatšaukiama valia 
ir jos neatimama apsisprendimo teise, kad būtų garantuotas latvių nacijos, 
jos kalbos ir kultūros gyvavimas bei raida per amžius ir užtikrinta Latvijos 
tautos ir kiekvieno laisvė ir gerovė. 

Latvijos tauta išsikovojo savo valstybę Laisvės kovose. Laisvai išrink- 
toje Konstitucinėje Asamblėjoje ji įtvirtino valstybės santvarką ir nulėmė 
savo Konstituciją. 

Latvijos tauta nepripažino okupacinių režimų, jiems priešinosi ir at- 
gavo laisvę, o 1990 metų gegužės 4 dieną atkūrė nepriklausomybę vals- 
tybingumo istorinio tęstinumo pagrindu. Ji gerbia savo laisvės kovotojus, 
atmena svetimų valdžių aukas, smerkia komunistinį ir nacistinį totalitrinį 
režimą bei jų nusikaltimus. 

Latvija kaip demokratinė, teisinė, socialiai atsakinga ir nacionalinė vals- 
tybė remiasi pagarba žmogui, jo laisvei, pripažįsta ir gina pagrindines žmo- 
gaus teises, gerbia tautines mažumas. Latvijos tauta gina savo suverenitetą, 





5 Latvijos Respublikos Konstitucija, paskelbta Latvijos oficialiame teisės aktų skelbimo 
internetiniame puslapyje http://likumi.lv/doc.php*id=57980, išversta iš latvių kalbos. 
Aktualizuotas Latvijos Respublikos Konstitucijos vertimas. Užsienio šalių konstituci- 
jos. Vilnius: Lietuvos teisės universiteto Leidybos centras, 2004. 

Latvijos valstybės nepriklausomybę, teritoriją ir jos vientisumą bei demokra- 
tinę valstybės santvarką. 

Latvijos identitetą Europos kultūrinėje erdvėje nuo seno formuoja 
latvių ir lyvių tradicijos, latvių išmintis, latvių kalba, bendražmogiškos ir 
krikščioniškos vertybės. Ištikimybė Latvijai, latvių kalba kaip vienintelė 
valstybinė kalba, laisvė, lygybė, solidarumas, teisingumas, sąžiningumas, 
darbštumas ir šeima yra vieningos visuomenės pagrindas. Kiekvienas rū- 
pinasi savimi, savo artimaisiais ir visos visuomenės gerove, atsakingai el- 
giasi su kitais, ateities kartomis, aplinka ir gamta. 

Latvija, būdama lygiateise tarptautinės bendruomenės nare, gina savo 
nacionalinius interesus ir remia vieningos Europos ir pasaulio tvarią ir de- 
mokratinę plėtrą. 

Telaimina Dievas Latviją! 


I SKIRSNIS. Bendrosios nuostatos 


1. Latvija yra nepriklausoma demokratinė respublika. 

2. Latvijos valstybės suverenitetas priklauso Latvijos tautai. 

3. Latvijos valstybės teritorija ribojama sienų, nustatytų tarptautinė- 
mis sutartimis, susideda iš Vidžemės, Latgalos, Kuržemės ir Žiemgalės. 

4. Valstybinė kalba Latvijos Respublikoje yra latvių kalba. Latvijos vė- 
liava - raudona su balta juosta. 


II SKIRSNIS. Saeima (Latvijos parlamentas) 


5. Saeimą sudaro šimtas tautos atstovų. 

6. Saeima renkama visuotinių, lygių tiesioginių rinkimų pagrindu 
slaptai balsuojant ir proporcinių rinkimų būdu. 

7. Dalijant Latviją į atskiras rinkimų apygardas, kiekvienoje rinkimų 
apygardoje renkamų Saeimos deputatų skaičius nustatomas proporcingai 
kiekvienoje apygardoje esančiam rinkėjų skaičiui. 

8. Latvijos piliečiai, turintys visas pilietybės teises ir kuriems rinkimų 
dieną yra sukakę 18 metų, turi rinkimų teisę. 

9. Kiekvienas Latvijos pilietis, turintis visas pilietybės teises ir kuris 
rinkimų pirmąją dieną yra ne jaunesnis kaip 21 metų, gali būti renkamas 
Saeimos nariu. 

10. Saeima renkama ketveriems metams. 

11. Rinkimai į Saeimą rengiami pirmąjį spalio šeštadienį. 

12. Naujai išrinkta Saeima į pirmąjį posėdį renkasi pirmąjį lapkričio 
antradienį, tuo metu baigiasi ankstesnės Saeimos įgaliojimai. 

13. Jeigu Saeimos rinkimai, paleidus ankstesnę Saeimą, rengiami kitu 
metų laiku, taip išrinkta Saeima sušaukiama ne vėliau kaip praėjus vienam 
mėnesiui po jos išrinkimo ir jos įgaliojimai baigiasi po trejų metų, pirmąjį 
lapkričio antradienį, kai sušaukiama naujai išrinkta Saeima. 

14. Ne mažiau kaip 1/10 rinkėjų turi teisę inicijuoti referendumą dėl 
Saeimos paleidimo. Jeigu referendume už Saeimos paleidimą pasisako 
dauguma rinkėjų ir ne mažiau kaip 2/3 paskutiniuose Saeimos rinkimuose 
dalyvavusių rinkėjų, Saeima laikoma paleista. Referendumas dėl Saeimos 
paleidimo negali būti skelbiamas vienerius metus po Saeimos sušaukimo, 
likus metams iki Saeimos įgaliojimų pabaigos, likus šešiems mėnesiams iki 
Valstybės Prezidento kadencijos pabaigos, bei ne anksčiau kaip praėjus še- 
šiems mėnesiams po prieš tai vykusio referendumo dėl Saeimos paleidimo. 

Rinkėjai negali atšaukti pavienių Saeimos narių. 

15. Saeimos posėdžiai vyksta Rygoje ir tik esant ypatingoms aplinky- 
bėms Saeima renkasi kitoje vietoje. 

16. Saeima renka savo prezidiumą, kurį sudaro pirmininkas, du pava- 
duotojai ir sekretoriai. Prezidiumas veikia nenutrūkstamai per visą Saei- 
mos įgaliojimų laikotarpį. 

17. Pirmąjį naujai išrinktos Saeimos posėdį pradeda ankstesnės Sa- 
eimos pirmininkas arba, Prezidiumo pavedimu, kitas Prezidiumo narys. 

18. Saeima pati tikrina savo narių įgaliojimus. 

Saeimos nariu išrinktas asmuo Saeimos nario įgaliojimus įgyja tik Sa- 
eimos posėdžio metu davęs šį iškilmingą pažadą: 

„Aš, prisiimdamas Saeimos nario pareigas, prisiekiu (iškilmingai pa- 
žadu) prieš Latvijos tautą būti ištikimas Latvijai, stiprinti jos suverenitetą ir 
latvių kalbą kaip vienintelę valstybinę kalbą, ginti Latviją kaip nepriklauso- 
mą ir demokratinę valstybę ir savo pareigas atlikti garbingai ir sąžiningai. 
Aš įsipareigoju laikytis Konstitucijos ir įstatymų.“ 

19. Saeimos prezidiumas šaukia Saeimos sesijas bei planuoja eilinius 
ar neeilinius posėdžius. 

20. Saeimos prezidiumas šaukia Saeimos posėdžius, jeigu to prašo 
Valstybės Prezidentas, Ministras Pirmininkas arba ne mažiau kaip 1/3 Sa- 
eimos narių. 

21. Saeima parengia reglamentą, kuriuo nustato vidaus veiklą ir tvar- 
ką. Saeimos darbo kalba - latvių kalba. 

22. Saeimos posėdžiai - vieši. Saeima, ne mažesne nei 2/3 posėdyje 
dalyvaujančių narių balsų dauguma, gali nuspręsti dirbti uždarame posė- 
dyje, jeigu to pareikalauja dešimt Saeimos narių, Valstybės Prezidentas, 
Ministras Pirmininkas ar ministras. 

23. Saeimos posėdžiai gali vykti, jeigu juose dalyvauja bent pusė Sa- 
eimos narių. 

24. Saeima sprendimus priima absoliučia posėdyje dalyvaujančių na- 
rių balsų dauguma, išskyrus ypatingus atvejus, numatytus Konstitucijoje. 

25. Saeima sudaro komitetus, nustato jų narių skaičių ir pareigas. 
Komitetai turi teisę reikalauti iš atskirų ministrų ir savivaldos institucijų 
informacijos bei paaiškinimų, būtinų komitetų darbui, bei teisę kviesti į 
savo posėdžius atitinkamų ministerijų ar savivaldos institucijų atsakingus 
atstovus pateikti paaiškinimus. Komitetai gali dirbti ir tarp Saeimos sesijų. 

26. Saeima tam tikrais nustatytais atvejais paskiria parlamentinio tyri- 
mo komisiją, jeigu to prašo ne mažiau kaip 1/3 Saeimos narių. 

27.Saeima turi teisę pateikti prašymus bei paklausimus Ministrui Pir- 
mininkui ar atskiriems ministrams, į kuriuos jie arba jų įgalioti atsakingi 
valstybės pareigūnai turi atsakyti. Ministras Pirmininkas ar ministras pa- 
teikia atitinkamus dokumentus ir norminius aktus, kurių prašo Saeima ar 
tam tikras jos komitetas. 

28. Saeimos nariui už balsavimą ar nuomonę, išsakytą vykdant savo 
pareigas, negali būti pradėtas teisminis, administracinis ar drausminis 
procesas. Saeimos nariui gali būti pradėtas teisminis procesas, jeigu jis, 
nors ir atlikdamas savo pareigas, platina: 

1) asmens garbę žeidžiančią melagingą informaciją, arba 

2) asmens garbę žeidžiančią informaciją apie privatų ar šeimos gyve- 
nimą. 

29. Saeimos narys be Saeimos sutikimo negali būti suimamas, negali 
būti atliekama krata jo gyvenamoje patalpoje ar kitaip suvaržoma jo laisvė. 
Saeimos narys gali būti suimtas, jeigu jis sulaikomas darantis nusikaltimą. 
Apie kiekvieno Saeimos nario suėmimą per 24 valandas turi būti praneša- 
ma Saeimos prezidiumui; Prezidiumas kitame Saeimos posėdyje siūlo Sa- 
eimai nuspręsti, ar Saeimos narį ir toliau laikyti suimtą, ar jį paleisti. Tarp 
Saeimos sesijų, iki sesijos atidarymo, klausimą dėl Saeimos nario tolesnio 
laikymo suimtu sprendžia Saeimos prezidiumas. 

30. Be Saeimos sutikimo negali būti pradėtas Saeimos nario baudžia- 
masis persekiojimas ar jam paskirta administracinė nuobauda. 

31. Saeimos narys turi teisę atsisakyti duoti parodymus: 

1) dėl asmenų, kurie jam, kaip tautos atstovui, patikėjo tam tikrus 
faktus ar informaciją; 

2) dėl asmenų, kuriems jis, vykdydamas savo, kaip tautos atstovo, 
pareigas, patikėjo tam tikrus faktus ar informaciją; 

3) dėl pačių tokių faktų ir informacijos. 

32. Saeimos narys pats ar kito asmens vardu negali gauti iš valstybės 
užsakymų ar koncesijų. Šio straipsnio nuostatos taikomos ministrams, net 
jeigu jie nėra Saeimos nariai. 

33. Saeimos nariams atlyginimas mokamas iš valstybės lėšų. 

34. Niekas negali būti traukiamas atsakomybėn už informacijos, na- 
grinėtos Saeimos ar jos komitetų posėdžiuose, paskelbimą, jeigu toks pa- 
skelbimas atitinka tiesą. Informacija, nagrinėta uždaruose Saeimos ir ko- 
mitetų posėdžiuose, gali būti atskleista tik gavus Saeimos prezidiumo ar 
komiteto sutikimą. 


III SKIRSNIS. Valstybės Prezidentas 


35. Valstybės Prezidentą renka Saeima ketveriems metams. 

36. Valstybės Prezidentas išrenkamas slaptu balsavimu, ne mažesne 
kaip 51 Saeimos nario balsų dauguma. 

37. Latvijos pilietis, kuris turi visas pilietybės teises ir yra sulaukęs 40 
metų amžiaus, gali būti renkamas Valstybės Prezidentu. Prezidentu negali 
būti renkamas asmuo, turintis dvigubą pilietybę. 

38. Valstybės Prezidento pareigos nesuderinamos su jokiomis kitomis 
pareigomis. Jeigu Prezidentu išrinktas asmuo yra Saeimos narys, jis turi 
atsisakyti Saeimos nario mandato. 

39. Tas pats asmuo negali eiti Valstybės Prezidento pareigų daugiau 
nei 8 metus iš eilės. 

40. Valstybės Prezidentas, prieš pradėdamas eiti pareigas, Saeimos po- 
sėdžio metu duoda šį iškilmingą pažadą: 

„Aš prisiekiu, kad visas mano darbas bus skirtas Latvijos žmonių 
gerovei. Aš padarysiu viską, kas yra mano galioje, kad skatinčiau Latvi- 
jos ir jos gyventojų gerovę. Aš šventai laikysiuosi Latvijos Konstitucijos ir 
įstatymų. Aš būsiu visiems vienodai teisingas ir sąžiningai vykdysiu savo 
pareigas.“ 

41. Prezidentas atstovauja valstybei tarptautiniuose santykiuose, ski- 
ria Latvijos diplomatinius atstovus ir priima kitų šalių diplomatinius atsto- 

vus. Prezidentas įgyvendina Saeimos nutarimus dėl tarptautinių sutarčių 
ratifikavimo. 

42. Valstybės Prezidentas yra vyriausiasis Latvijos ginkluotojų pajėgų 
vadas. Karo metu Prezidentas skiria vyriausiąjį karo pajėgų vadą. 

43. Valstybės Prezidentas skelbia karą remdamasis Saeimos spren- 
dimu. 

44. Valstybės Prezidentas turi teisę imtis bet kokių būtinų valstybės 
karinės gynybos veiksmų, jeigu kita valstybė paskelbia karą Latvijai ar 
priešas įsiveržia į jos teritoriją. Prezidentas nedelsdamas sušaukia Saeimą, 
kuri sprendžia dėl karo paskelbimo ir karo veiksmų pradžios. 

45. Valstybės Prezidentas turi teisę suteikti malonę nuteistiesiems, 
kurių atžvilgiu yra įsiteisėjęs teismo nuosprendis. Šios teisės panaudojimo 
apimtį ir tvarką nustato atskiras įstatymas. Amnestiją suteikia Saeima. 

46. Valstybės Prezidentas turi teisę sušaukti neeilinius Ministrų Kabi- 
neto posėdžius ir pirmininkauti jiems bei nustatyti jų darbotvarkę. 

47. Valstybės Prezidentas turi įstatymų leidybos iniciatyvos teisę. 

48. Valstybės Prezidentas turi teisę siūlyti paleisti Saeimą. Dėl tokio 
siūlymo rengiamas referendumas. Jeigu referendume daugiau kaip pusė 
balsuotojų pasisako už Saeimos paleidimą, Saeima laikoma paleista ir skel- 
biami nauji rinkimai, kurie turi įvykti ne vėliau kaip po dviejų mėnesių 
nuo Saeimos paleidimo. 

49. Jeigu Saeima buvo paleista, jos narių įgaliojimai tęsiasi, kol susi- 
renka naujai išrinkta Saeima, bet paleistoji Saeima gali susirinkti į posė- 
džius tik tuomet, jeigu ją sušaukia Valstybės Prezidentas. Tokių posėdžių 
dienotvarkę nustato Prezidentas. Nauji rinkimai turi įvykti ne anksčiau 
kaip po mėnesio ir ne vėliau kaip po dviejų mėnesių nuo Saeimos palei- 
dimo. 

50. Jeigu referendume daugiau kaip puse balsų nepritariama Saeimos 
paleidimui, Valstybės Prezidentas laikomas atleistu iš pareigų ir Saeima 
renka naują Valstybės Prezidentą, likusiam atleistojo Prezidento kadenci- 
jos laikui. 

51. Ne mažiau kaip pusės visų Saeimos narių siūlymu Saeima užda- 
rame posėdyje ne mažesne kaip 2/3 visų savo narių balsų dauguma gali 
nuspręsti atleisti Valstybės Prezidentą. Priėmusi tokį sprendimą Saeima 
nedelsiant išrenka naują Valstybės Prezidentą. 

52. Jeigu Valstybės Prezidentas atsistatydina, miršta ar yra atleidžiamas 
iš pareigų anksčiau negu pasibaigė jo kadencijos laikas, Valstybės Preziden- 

to pareigas eina Saeimos pirmininkas, kol Saeima išrenka naują Prezidentą. 
Saeimos pirmininkas taip pat eina Valstybės Prezidento pareigas, jeigu jis 
yra išvykęs į užsienį arba dėl kitos priežasties negali vykdyti savo pareigų. 
53. Valstybės Prezidentui už savo pareigų vykdymą netaikoma politi- 
nė atsakomybė. Visus Valstybės Prezidento aktus pasirašo (kontrasignuoja) 
Ministras Pirmininkas arba atitinkamas ministras, kuriems ir tenka visa at- 
sakomybė už šiuos aktus, išskyrus 48 ir 56 straipsniuose nurodytus atvejus. 
54. Valstybės Prezidentas gali būti traukiamas baudžiamojon atsako- 
mybėn, jeigu tam pritaria Saeima ne mažesne kaip 2/3 balsų dauguma. 


IV SKIRSNIS. Ministrų Kabinetas 


55. Ministrų Kabinetą sudaro Ministras Pirmininkas ir jo pakviesti 
ministrai. 

56. Ministrų Kabinetą formuoja asmuo, kuriam Valstybės Prezidentas 
paveda tai daryti. 

57. Ministerijų skaičių ir jų veiklos apimtį, kaip ir valstybės institucijų 
tarpusavio santykius, nustato įstatymas. 

58. Ministrų Kabinetui yra pavaldžios valstybės valdymo institucijos. 

59. Tam, kad Ministras Pirmininkas ir ministrai galėtų vykdyti savo 
pareigas, jie privalo turėti Saeimos pasitikėjimą, taip pat jie yra atskaitingi 
Saeimai už savo veiklą. Jeigu Saeima pareiškia nepasitikėjimą Ministru Pir- 
mininku, atsistatydina visas Ministrų Kabinetas. Jeigu pareiškiamas nepa- 
sitikėjimas tam tikru ministru, jis privalo atsistatydinti, į jo vietą Ministras 
Pirmininkas kviečia kitą asmenį. 

60. Ministrų Kabineto posėdžiams pirmininkauja Ministras Pirmi- 
ninkas, o jo nesant, Ministro Pirmininko įgaliotas ministras. 

61. Ministrų Kabinetas svarsto atskirų ministerijų parengtus įstatymų 
projektus ir kitus klausimus, susijusius su ministerijų veikla, kaip ir atskirų 
Ministrų Kabineto narių iškeltus valstybės politikos klausimus. 

62. Jeigu valstybei grasina priešas iš užsienio arba valstybėje ar jos da- 
lyje prasideda neramumai, ar iškyla tokių neramumų tikimybė ir tai kelia 
grėsmę valstybės santvarkai, Ministrų Kabinetas turi teisę paskelbti nepa- 
prastąją padėtį ir apie tai per 24 valandas pranešti Saeimos prezidiumui, šis 
nedelsdamas pateikia Ministrų Kabineto sprendimą Saeimai. 

63. Ministrai, netgi jeigu jie nėra Saeimos nariai, ir ministrų įgalioti 
atsakingi valstybės pareigūnai turi teisę dalyvauti Saeimos ir jos komitetų 
posėdžiuose ir teikti įstatymų projektų papildymus ir pataisas. 

V SKIRSNIS. Įstatymų leidyba 


64. Įstatymų leidybos teisė priklauso Saeimai, taip pat ir tautai šioje 
Konstitucijoje nustatyta tvarka ir apimtimi. 

65. Įstatymų projektus Saeimai gali pateikti Valstybės Prezidentas, Mi- 
nistrų Kabinetas, Saeimos komitetai, ne mažiau kaip penki Saeimos nariai, 
taip pat ir 1/10 rinkėjų šioje Konstitucijoje nustatytais atvejais ir tvarka. 

66. Kasmet iki biudžetinių metų pradžios Saeima svarsto valstybės pa- 
jamų ir išlaidų biudžetą, kurio projektą jai pateikia Ministrų Kabinetas. Jei- 
gu Saeima priima sprendimą dėl biudžete nenumatytų išlaidų, tokiu atveju 
sprendime nurodo ir šių išlaidų finansavimo šaltinius. 

Pasibaigus biudžetiniams metams Ministrų Kabinetas teikia Saeimai 
tvirtinti biudžeto įvykdymo ataskaitą. 

67. Taikos metu Saeima nustato ginkluotųjų pajėgų dydį. 

68. Visos tarptautinės sutartys, kuriose aptariami klausimai spren- 
džiami įstatymų leidybos būdu, privalo būti ratifikuotos Saeimos. 

Latvija, siekdama stiprinti demokratiją, sudarydama tarptautines 
sutartis dalį valstybės institucijų vykdomų funkcijų gali perduoti tarp- 
tautinėms institucijoms. Tarptautinės sutartys, kurių pagrindu dalis 
valstybės institucijų funkcijų yra perduodamos tarptautinėms institu- 
cijoms, ratifikuojamos Saeimos posėdyje, kai jame dalyvauja ne mažiau 
kaip 2/3 Saeimos narių ir 2/3 posėdyje dalyvaujančių Saeimos narių tam 
pritaria. 

Klausimas dėl Latvijos narystės Europos Sąjungoje turi būti spren- 
džiamas referendumu, kurį inicijuoja Saeima. 

Esminiai pakeitimai, susiję su Latvijos naryste Europos Sąjungoje, turi 
būti sprendžiami referendumu, kai tokio referendumo prašo ne mažiau 
kaip pusė Saeimos narių. 

69. Valstybės Prezidentas Saeimos priimtus įstatymus paskelbia ne 
anksčiau kaip dešimtąją ir ne vėliau kaip dvidešimt pirmąją dieną po jų 
priėmimo. Paskelbtas įstatymas įsigalioja po keturiolikos dienų, nebent 
įstatyme nustatytas kitoks terminas. 

70. Valstybės Prezidentas priimtus įstatymus skelbia šia tvarka: 

„Saeima (arba tauta) priėmė, o Valstybės Prezidentas skelbia šį įstaty- 
mą: (įstatymo tekstas).“ 

71. Valstybės Prezidentas per dešimt dienų nuo įstatymo priėmimo 
motyvuotu raštu gali kreiptis į Saeimos pirmininką ir reikalauti įstatymą 

svarstyti pakartotinai. Jeigu Saeima įstatymo nepakeičia, Prezidentas pri- 
valo jį paskelbti. 

72. Valstybės Prezidentas turi teisę delsti paskelbti įstatymą du mėne- 
sius, jeigu to reikalauja ne mažiau kaip 1/3 Saeimos narių. Šia teise Valsty- 
bės Prezidentas ir 1/3 Saeimos narių gali pasinaudoti per dešimt dienų nuo 
įstatymo priėmimo Saeimoje. Dėl tokio įstatymo rengiamas referendumas, 
jeigu to reikalauja ne mažiau kaip 1/10 rinkejų. Jeigu per anksčiau minėtus 
du mėnesius toks reikalavimas nėra gaunamas, tai, pasibaigus šiam laiko- 
tarpiui, įstatymas yra paskelbiamas. Referendumas nėra rengiamas, jeigu 
Saeima pakartotinai balsuoja dėl šio įstatymo ir ne mažiau kaip 3/4 visų 
deputatų pasisako už jo priėmimą. 

73. Referendumas negali būti rengiamas dėl biudžeto ir įstatymų dėl 
valstybės skolinimosi, mokesčių, muitų, geležinkelio tarifų, karo prievolės, 
karo paskelbimo ir jo pradžios, taikos sutarčių, nepaprastosios padėties 
paskelbimo ir atšaukimo, mobilizacijos ir demobilizacijos, taip pat susita- 
rimų su kitomis valstybėmis. 

74. Saeimos priimtas įstatymas, kurį buvo delsiama paskelbti 72 
straipsnyje nustatyta tvarka, gali buti panaikintas referendumu, jeigu jame 
balsuoja bent puse paskutiniuose Saeimos rinkimuose dalyvavusių rinkėjų 
ir dauguma iš jų pasisako už įstatymo panaikinimą. 

75. Jeigu Saeima, ne mažesne nei 2/3 Saeimos narių balsų dauguma, 
priima įstatymą skubos tvarka, Valstybės Prezidentas negali tokio įstatymo 
grąžinti pakartotinai svarstyti ir toks įstatymas taip pat negali būti priima- 
mas referendumu; Prezidentas turi tokį įstatymą paskelbti ne vėliau kaip 
per tris dienas nuo jo gavimo dienos. 

76. Saeima savo posėdžiuose gali keisti Konstituciją, jeigu juose daly- 
vauja 2/3 Saeimos narių. Konstitucijos pataisos priimamos per tris svars- 
tymus, jeigu už jas balsuoja ne mažiau kaip 2/3 posėdyje dalyvaujančių 
Saeimos narių. 

77. Jeigu Saeima pakeičia Konstitucijos 1, 2, 3, 4, 6 ar 77 straipsnius, 
kad tokios pataisos įsigaliotų reikalingas referendumo pritarimas. 

78. Ne mažiau kaip 1/10 rinkėjų turi teisę teikti Valstybės Preziden- 
tui tinkamai parengtą Konstitucijos pataisos ar įstatymo projektą, kuriuos 
Prezidentas perduota Saeimai. Jeigu Saeima nepriima siūlomų projektų be 
esminių pakeitimų, tuomet rengiamas referendumas. 

79. Konstitucijos pataisa priimama referendumu, jeigu už ją balsavo 
pusė visų balsavimo teisę turinčių piliečių. Įstatymo projektas, sprendimas 

dėl Latvijos narystės Europos Sąjungoje ar sprendimas dėl esminių narys- 
tės sąlygų pakeitimo priimamas referendumu, jeigu jame dalyvauja bent 
pusė paskutiniuose Saeimos rinkimuose dalyvavusių rinkėjų ir dauguma 
išjų pasisako už įstatymo projekto priėmimą, Latvijos narystę Europos Są- 
jungoje ar už esminius šios narystės sąlygų pakeitimus. 

80. Referendume gali dalyvauti visi Latvijos piliečiai, turintys balsavi- 
mo teisę Saeimos rinkimuose. 

81. Panaikintas. 


VI SKIRSNIS. Teismas 


82. Latvijoje teisingumą vykdo rajono (miesto) teismai, apygardų teis- 
mai ir Aukščiausiasis Teismas, o karo ar nepaprastosios padėties atveju - 
karo teismai. 

83. Teisėjai yra nepriklausomi ir vadovaujasi tik įstatymu. 

84. Teisėjus skiria Saeima ir jie yra neatšaukiami. Saeima gali atleisti 
teisėją iš pareigų prieš jo valią tik įstatymo nustatytais atvejais, vadovauda- 
masi Teisėjų drausmės kolegijos sprendimu ar teismo nuosprendžiu bau- 
džiamojoje byloje. Įstatymu gali būti nustatytas amžius, kuriam sukakus 
teisėjai atsistatydina. 

85. Latvijos Konstitucinis Teismas pagal įstatymo nustatytą kompe- 
tenciją nagrinėja bylas dėl įstatymų atitikties Konstitucijai bei kitas įstaty- 
me jo kompetencijai priskirtas bylas. Konstitucinis Teismas turi teisę pri- 
pažinti įstatymus ir kitus teisės aktus ar jų dalis negaliojančiais. 

Konstitucinio Teismo teisėjus įstatymo nustatytam terminui skiria Sa- 
eima, kai tam pritaria ne mažiau kaip 51 Saeimos narys. 

86. Teisingumą gali vykdyti tik tos institucijos, kurioms įstatymas su- 
teikia tokią teisę ir tik įstatymo numatyta tvarka. Karo teismai veikia vado- 
vaudamiesi specialiu įstatymu. 


VII SKIRSNIS. Valstybės kontrolė 


87. Valstybės kontrolė yra nepriklausoma, kolegiali institucija. 

88. Valstybės kontrolieriai skiriami ir patvirtinimi pareigoms tokia 
pačia tvarka kaip ir teisėjai, tik jie skiriami nustatytam laikotarpiui; atleisti 
iš pareigų per šį laikotarpį galima tik teismo sprendimu. Valstybės kontro- 
lės sistemą ir įgaliojimus nustato specialus įstatymas. 

VIII SKIRSNIS. Pagrindinės žmogaus teisės 


89. Valstybė pripažįsta ir saugo pagrindines žmogaus teises vadovau- 
damasi šia Konstitucija, įstatymais ir Latviją įpareigojančiais tarptautiniais 
susitarimais. 

90. Kiekvienas turi teisę žinoti savo teises. 

91. Įstatymui ir teismui visi asmenys Latvijoje yra lygus. Bet kokia dis- 
kriminacija įgyvendinant žmogaus teises yra negalima. 

92. Kiekvienas gali ginti savo teises ir teisėtus interesus kreipdamasis 
į teismą. Kiekvienas laikomas nekaltu, kol jo kaltumas neįrodytas įstatymų 
nustatyta tvarka. Kiekvienas, kurio teisės buvo nepagrįstai pažeistos, turi 
teisę į atitinkamą žalos atlyginimą. Kiekvienas turi teisę turėti advokatą. 

93. Žmogaus teisę į gyvybę saugo įstatymas. 

94. Kiekvienas turi teisę į asmens laisvę ir neliečiamumą. Niekam ne- 
gali būti suvaržyta laisvė kitaip, kaip tik pagal įstatymą. 

95. Valstybė saugo žmogaus garbę ir orumą. Kankinimas ar kitoks 
žiaurus, Žmogaus orumą žeminantis elgesys, yra draudžiamas. Niekas ne- 
gali būti nubaustas žiauria ar Žmogaus orumą žeminančia bausme. 

96. Kiekvienas turi teisę į privataus gyvenimo, gyvenamojo būsto ir 
korespondencijos neliečiamumą. 

97. Kiekvienas, teisėtai gyvenantis Latvijos teritorijoje, turi teisę lais- 
vai kilnotis ir pasirinkti gyvenamąją vietą. 

98. Kiekvienas turi teisę laisvai išvykti iš Latvijos. Kiekvienam, turin- 
čiam Latvijos pasą, garantuojama valstybės pagalba užsienyje ir teisė lais- 
vai grįžti į Latviją. Latvijos pilietis negali būti išduotas užsienio valstybei, 
išskyrus Saeimos ratifikuotose tarptautinėse sutartyse numatytus atvejus, 
jeigu išduodant Latvijos pilietį nepažeidžiamos Konstitucijoje įtvirtintos 
pagrindinės Žmogaus teisės. 

99. Kiekvienas turi minties, sąžinės ir tikėjimo laisvę. Bažnyčia yra 
atskirta nuo valstybės. 

100. Kiekvienas turi teisę į žodžio laisvę, kuri apima teisę gauti, turėti 
ir skleisti informaciją bei pažiūras. Cenzūra yra draudžiama. 

101. Kiekvienas Latvijos pilietis turi teisę įstatymo numatytu būdu 
dalyvauti valstybės ir savivaldos valdyme, taip pat eiti pareigas valstybės 
tarnyboje. Savivaldos narius gali rinkti Latvijos piliečiai, turintys visas pi- 
lietybės teises, ir nuolat Latvijoje gyvenantys Europos Sąjungos piliečiai. 
Kiekvienas nuolat Latvijoje gyvenantis Europos Sąjungos pilietis turi teisę 
dalyvauti savivaldos veikloje. Savivaldos darbo kalba yra latvių kalba. 

102. Kiekvienas turi teisę jungtis į asociacijas, politines partijas ir ki- 
tokias visuomenines organizacijas. 

103. Valstybė saugo taikių susirinkimų, eitynių ir piketų, apie kuriuos 
iš anksto pranešta, laisvę. 

104. Kiekvienas turi teisę įstatymo nustatytu būdu kreiptis su pareiš- 
kimu į valstybės ir savivaldybės institucijas ir gauti atsakymą. Kiekvienas 
turi teisę atsakymą gauti latvių kalba. 

105. Kiekvienas turi teisę į nuosavybę. Naudojantis nuosavybe, nega- 
lima pažeisti visuomenės interesų. Nuosavybės teisės gali būti ribojamos 
tik įstatymo numatytais atvejais. Nuosavybė gali būti paimama visuome- 
nės poreikiams tik išskirtiniais atvejais, kurie numatyti atskirame įstatyme 
ir už tai turi būti teisingai atlyginta. 

106. Kiekvienas žmogus turi teisę pasirinkti darbą ir darbo vietą 
pagal savo sugebėjimus ir kvalifikaciją. Priverčiamasis darbas draudžia- 
mas. Priverčiamuoju darbu nelaikomas darbas stichinės nelaimės ir jos 
padarinių likvidavimo metu bei darbas, kuris atliekamas teismo spren- 
dimu. 

107. Kievienas darbuotojas už atliktą darbą turi teisę gauti tokį darbą 
atitinkantį atlyginimą, kuris negali būti mažesnis nei valstybės nustatytas 
minimalus darbo užmokestis, taip pat turi teisę į kassavaitines poilsio die- 
nas ir teisę į kasmetines mokamas atostogas. 

108. Dirbantieji turi teisę į kolektyvinę darbo sutartį bei teisę strei- 
kuoti. Valstybė gina profesines sąjungas. 

109. Kiekvienas, sulaukęs senatvės, nedarbingumo atveju, netekęs 
darbo ar kitais įstatymo numatytais atvejais turi teisę į socialinę paramą. 

110. Valstybė saugo ir globoja santuoką - sąjungą tarp vyro ir moters, 
šeimą, tėvų ir vaikų teises. Valstybė ypatingai remia neįgalius vaikus, vai- 
kus, netekusius tėvų globos, ar vaikus, nukentėjusius nuo smurto. 

111. Valstybė rūpinasi žmonių sveikata ir garantuoja kiekvienam me- 
dicinos pagalbą. 

112. Kiekvienas turi teisę į išsilavinimą. Valstybė užtikrina galimybę 
įgyti nemokamą pradinį ir vidurinį išsilavinimą. Pradinis išsilavinimas yra 
privalomas. 

113. Valstybė pripažįsta mokslo, meno ir kitokios kūrybos laisvę, rū- 
pinasi autorių teisių ir patentų apsauga. 

114. Asmenys, priklausantys tautinėms mažumoms, turi teisę išsau- 
goti ir puoselėti savo kalbą, etninį ir kultūrinį savitumą. 

115. Valstybė saugo kiekvieno teisę gyventi palankioje (saugioje) 
aplinkoje, teikia informaciją apie aplinkos būklę ir rūpinasi jos išsaugoji- 
mu ir pagerinimu. 

116. Asmens teisės, įtvirtintos Konstitucijos 96, 97, 98, 100, 102, 103, 
106 ir 108 straipsniuose, gali būti ribojamos tik įstatymo numatytais atve- 
jais, siekiant apsaugoti kitų Žmonių teises, valstybės demokratinę santvar- 
ką, visuomenės saugumą, gerovę ir moralę. Šiame straipsnyje numatytais 
pagrindais gali būti apribotas ir religinių pažiūrų skleidimas. 


J. Čakste, 
Konstitucinės Asamblėjos pirmininkas 


R. Ivanovs, 
Konstitucinės Asamblėjos sekretorius 

Lenkijos Respublikoje galiojančios Konstitucijos keitimo procesas 
prasidėjo 1989 m. balandžio 7 d., kai buvo patikslinta 1952 m. Konstitucija 
ir atkurti antrieji parlamento rūmai - Senatas ir Respublikos Prezidento 
institucija. Įtvirtinti iš dalies laisvi parlamento - Senato ir 35 procentų Sei- 
mo atstovų - rinkimai!. 

1992 m. spalio 17 d. priimtas Konstitucinis įstatymas dėl Lenkijos 
Respublikos įstatymų leidžiamosios ir vykdomosios valdžių tarpusavio 
santykių ir teritorinės savivaldos. Dažnai vadinamos Mažąja, Konstitucijos 
77 straipsnis skelbė, kad 1952 m. liepos 22 d. Konstitucija netenka galios, 
tačiau kartu buvo palikti galioti kai kurie 1952 m. Konstitucijos skyriai 
(apie 2/3). Galiojo dalis 1952 m. Konstitucijos, 1992 m. balandžio 23 d. 
Konstitucinis aktas dėl Lenkijos Respublikos Konstitucijos parengimo ir 
priėmimo tvarkos ir minėta 1992 m. Mažoji Konstitucija. Šioje Konstituci- 
joje buvo įtvirtintas aiškus valdžių padalijimo principas. Įstatymų leidžia- 
moji valdžia priklausė Seimui ir Senatui, vykdomoji valdžia - Respublikos 
Prezidentui ir Ministrų Tarybai, o teisminė - nepriklausomiems teismams. 
Stipriai pakeista Ministrų Tarybos kompetencija, suteikti įgaliojimai, teisė 
leisti įstatymo galią turinčius potvarkius. Kad galėtų tokia teise pasinaudo- 
ti, ji turėjo pateikti motyvuotą kreipimąsi į Seimą dėl įgaliojimų. Vyriausy- 
bė įgijo teisę apibrėžtomis aplinkybėmis siūlyti projektus svarstyti skubos 
tvarka. Suteikti nauji įgaliojimai Respublikos Prezidentui sudarant Minis- 
trų Tarybą ir teikiant Ministrų Tarybos pirmininko kandidatūrą. Mažojoje 
Konstitucijoje nebuvo plečiamas asmenų teisių ir laisvių institutas. Kaip 
minėjome, užsitęsęs Lenkijos Konstitucijos rengimo ir priėmimo procesas 
buvo baigtas praktiškai tik po 8 metų, t. y. 1997 m. B. Banaszakas nurodo 
keletą priežasčių ir aplinkybių, trukdžiusių greitą Konstitucijos parengimą 
ir priėmimą. Visų pirma, jo manymu, trūko aiškios valstybės sandaros vi- 
zijos, antra, didelis politinių jėgų poliariškumas, t. y. 1991 m. I kadencijos 





1! Visuomeninis politinis judėjimas „Solidarumas“ iškovojo visus 35 procentus mandatų 
į Seimą ir 99 (iš 100) į Senatą. 

Seime buvo išrinkti 29 politinių partijų ir organizacijų atstovai, o tai trukdė 
pasiekti konsensusą?. Daug diskusijų kėlė Respublikos Prezidento statusas, 
socialinių teisių įtvirtinimas ir realizavimas bei Katalikų bažnyčios statusas 
valstybėje ir konstitucinės nuostatos dėl sąžinės bei tikėjimo laisvės. Taip 
pat įtakos turėjo ir parlamento paleidimas 1993 m. gegužės mėnesį. 

Lenkijos Respublikos 1997 m. Konstitucija yra panaši savo forma ir 
turiniu į Vidurio ir Rytų Europos regiono valstybių konstitucijas, kurios 
buvo priimtos po 1990 metų. Konstitucijoje įtvirtinta racionalizuoto parla- 
mentinio valdymo sistema, europinis konstitucinės justicijos modelis. 

Lenkijos Respublikos Konstituciją sudaro įžanginė dalis (preambu- 
lė) ir 243 straipsniai, suskirstyti į 13 skyrių. Pirmi du Konstitucijos skyriai 
skirti valstybės santvarkos principams, žmogaus ir piliečio teisėms bei par- 
eigoms. III skyriuje „Teisės šaltiniai“ įtvirtinta norminių aktų hierarchija ir 
priėmimo procedūros. Kiti skyriai skirti aukščiausioms valstybės valdžios 
institucijoms: Seimui ir Senatui, Prezidentui, Ministrų Tarybai ir vyriausy- 
bės administracijai, teismams ir tribunolams, valstybės kontrolės ir teisės 
apsaugos institucijoms. VII skyriuje nustatyti vietos savivaldos pagrindai. 
XI skyriuje reglamentuojama nepaprastųjų padėčių tipai ir teisių ir laisvių 
ribojimo pagrindai. XII skyriuje įtvirtinta Konstitucijos keitimo tvarka, 
XIII skyriuje apibrėžtos pereinamosios ir baigiamosios nuostatos, regla- 
mentuojančios Konstitucijos įsigaliojimo tvarką. 

Konstitucijos I skyriuje „Respublika“ nustatyti pagrindiniai valstybės 
ir tautos tarpusavio santykių principai. Lenkijos Respublika apibūdinama 
kaip bendras visų piliečių gėris, kaip demokratinė teisinė valstybė, įgyven- 
dinanti socialinio teisingumo principus. 

Kaip įvardija P. Sarnecki, Lenkijos Konstitucijos įžanginė dalis ir I 
skyrius ne tik sudaro teisinį valstybės ir tautos santykių pagrindą, bet ir 
veikia kaip visuomenės mobilizacija realizuojat ir užtikrinant jos teises 
(Konstitucijos 5 ir 6 straipsniai), o įžanginėje dalyje apibrėžtas sudėtingas 
valstybės kūrimo kelias gali veikti patriotiškai?. 

Lenkijos Konstitucijos 1 straipsnis skelbia, kad Lenkijos Respublika 
yra bendras visų piliečių gėris. Tai reiškia, kad kiekvienas Lenkijos pilie- 
tis gali naudotis visomis Lenkijos valstybės institucijomis ir kartu stiprinti 





2 


Banaszak, B. Prawo konstytucyjne. 5 wydanie Wydawnictwo C. H. Beck, Warszawa, 
2010, p. 2933. 

Sarnecki, P. Prawo konstytucyjne RP Wydanie: 8, Wydawnictwo C. H. Beck. Warszawa, 
2010, p. 71. 

viešąją valdžią. Šis Konstitucijos straipsnis tiesiogiai susijęs su 32 straips- 
niu, kuris nustato piliečių lygybę prieš teisę, ir 60 straipsniu, įtvirtinančiu 
piliečių teisę į valstybės tarnybą. Kita vertus, Lenkijos piliečiams Konsti- 
tucijos 82 straipsnyje numatoma ištikimybės Lenkijos valstybei pareiga ir 
rūpestis dėl bendro gėrio, o 85 straipsnyje pareiga ginti Tėvynę. 

Lenkijos Konstitucijos 2 straipsnis nustato, kad Lenkijos Respubli- 
ka yra demokratinė teisinė valstybė, įgyvendinanti socialinio teisingumo 
principus. Būtent Lenkijos Respublikos Konstitucijoje įtvirtintas teisinės 
valstybės principas reiškia, kad valstybėje veikia piliečių kontrolės mecha- 
nizmai, siekiant prižiūrėti valstybės valdžią įgyvendinančius tarnautojus. 
Šis straipsnis tiesiogiai susijęs su 4 straipsniu, nustatančiu, kad Lenkijos 
Respublikoje aukščiausia valdžia priklauso tautai, tauta įgyvendina valdžią 
per savo atstovus arba tiesiogiai. Lenkijos Konstitucija neleidžia valstybės 
valdžiai likti tik pasyviu socialinio valstybės gyvenimo stebėtoju, bet įpa- 
reigoja prižiūrėti, kai būtina ir koreguoti, socialinio gyvenimo eigą“. 

Lenkijos tauta kaip valdžios šaltinis organizuoja vieną valstybės val- 
džią vienoje valstybėje, tai nustato Konstitucijos 3 straipsnis. Tai reiškia, 
kad Lenkijos Respublika yra unitarinė valstybė ir Lenkijos Respublikos 
teritorijoje neveikia jokie kitų valstybių dariniai. Veikia valdžios decentra- 
lizacijos principas (Konstitucijos 15 straipsnis), vietos savivaldos institutas 
(Konstitucijos 16 straipsnis). 

Lenkijos Respublikos Konstitucijos 10 straipsnyje apibrėžtas valdžių 
padalijimo principas. Įstatymų leidžiamąją valdžią vykdo Seimas ir Sena- 
tas, vykdomąją - Respublikos Prezidentas ir Ministrų Taryba, o teismi- 
nę - teismai ir tribunolai. Minėto straipsnio nuostatas reikia vertinti kartu 
su įžangine Konstitucijos dalimi, kurioje skelbiamas valdžių tarpusavio 
bendradarbiavimas. Atitinkamai reikia įvertinti, kad valdžių padalijimo 
principas yra siejamas su pusiausvyra tarp minėtų valdžių. Lyginant su 
ankstesnėmis Lenkijos konstitucijomis, valdžių pusiausvyra siekiama su- 
stiprinti teisminės valdžios ir Respublikos Prezidento įgaliojimus. Lenki- 
jos Respublikos Konstitucija ir Konstitucinio Tribunolo jurisprudencijoje 
valdžių padalijimo principas suprantamas kaip trejopos kompetencijos 
įgyvendinimas. Ginčų atveju dėl valdžios šakų kompetencijos pagal Len- 
kijos Respublikos Konstitucijos 189 straipsnį sprendžia Konstitucinis Tri- 
bunolas. 





* Sarnecki, P. Prawo konstytucyjne RP Wydanie: 8, Wydawnictwo C. H. Beck. Warszawa, 
2010, p. 76. 

Konstitucijos I skyriuje pateiktos pagrindinės ir esminės nuostatos, 
apibrėžiančios Lenkijos Respublikos politinę santvarką ir konstitucinę sis- 
temą. Taip pat akivaizdu, kad dalis nuostatų yra kituose Konstitucijos sky- 
riuose ar žemesnės galios aktuose. 

Asmens konstitucinio statuso pagrindai apibrėžiami įžanginėje Len- 
kijos Respublikos Konstitucijos dalyje ir II skyriuje. Akivaizdu ir tai, kad 
Konstituciją vertinant kaip vientisą teisės aktą asmens konstitucinis statu- 
sas dažnai apibrėžiamas ir kituose Konstitucijos skyriuose. Minėtą Kons- 
titucijos skyrių sudaro 56 straipsniai. Konstitucijos II skyriuje išvardytos 
teisės ir laisvės yra klasifikuojamos ir sudaro bendrą asmeninių, politinių, 
socialinių, ekonominių ir kultūrinių teisių katalogą. 

Konstitucijos II skyriaus poskyryje „Bendrieji principai“ įtvirtini 
žmogaus orumo, laisvės ir lygybės principai. Konstitucinis asmens teisių ir 
laisvių institutas remiasi prigimtine asmens teisių ir laisvių idėja. Konstitu- 
cijos 30 straipsnyje apibrėžtas asmens orumas yra pagrindinis asmens tei- 
sių ir laisvių šaltinis. Taip pat svarbus asmens lygiateisiškumo įtvirtinimas 
ir diskriminacijos draudimas Konstitucijos 32 straipsnyje. Šie du apsektai 
patys svarbiausi Lenkijos Respublikoje užtikrinant šiuolaikinį konstitucinį 
asmens teisinį statusą. Be to, Konstitucijos 33 straipsnis skelbia, kad mote- 
rys ir vyrai Lenkijos Respublikoje šeiminiame, politiniame, visuomeninia- 
me ir ekonominiame gyvenime turi lygias teises. Konstitucijoje numatytas 
įpareigojimas vienodai traktuoti vyrą ir moterį privalomas tiek kuriant, 
tiek įgyvendinant teisę. 

Asmens laisvės principas reiškia, kad Lenkijos Respublika privalo už- 
tikrinti plačiausias galimybes asmens laisvei ir gali ją apriboti tik tada, kai 
tai būtina. Ribojant asmens teises ir laisves būtina spręsti teisių ir laisvių 
naudai (in dubio pro liberate). Konstitucijoje siekiama visas asmens teises ir 
laisves pripažinti pagrindinėmis ir užtikrinti efektyvią jų apsaugą tiek naci- 
onaliniame, tiek tarptautiniame lygiuose. Šiame Konstitucijos skyriuje 31 
straipsnio 2 dalis apibrėžia konstitucinius asmens teisių ribojimo principus 
ir nustato, kad apriboti galima tik įstatymu ir tik tada, kai būtina demokra- 
tinėje valstybėje dėl asmens saugumo ar viešosios tvarkos užtikrinimo, dėl 
aplinkos apsaugos, sveikatos ir visuomenės moralės arba dėl kitų asmenų 
teisių ir laisvių. 

Konstitucijos II skyriuje „Politinės teisės ir laisvės“ įtvirtinta teisė į 
susirinkimus, teisė į informaciją, kritikos teisė, teisė teikti peticijas ir kt. 
Konstitucijos 57 straipsnyje numatyta, kad kiekvienam garantuojama lais- 

vė organizuoti taikius susirinkimus ar juose dalyvauti. Šios laisvės apribo- 
jimus gali nustatyti įstatymas. Detaliau ši laisvė nagrinėjama įstatyme „Dėl 
teisės į susirinkimus“, priimtame 1990 m. liepos 5 d. Minėtame įstatyme 
nustatyta, kad ne mažesnė kaip 15 viešai susirinkusių asmenų grupė gali 
skelbti savo nuomonę. 

Asmenų galimybė gauti ir laisvai rinkti bei skleisti informaciją yra 
būtinas demokratinės valstybės elementas. Tai leidžia piliečiams vykdyti 
viešąją valdžios kontrolę ir daryti įtaką įgyvendinant valstybės politiką. 
Minėtos teisės ir laisvės įtvirtintos Lenkijos Konstitucijos 61 straipsnyje. 

Lenkijos Respublikos Konstitucijos II skyriaus poskyryje „Ekonomi- 
nės, socialinės ir kultūrinės teisės ir laisvės“ pateiktas išsamus ekonominių, 
socialinių ir kultūrinių teisių katalogas. Ekonominės teisės sudaro gali- 
mybes ir užtikrina asmenų dalyvavimą valstybės ekonominėje sistemoje. 
Socialinės teisės leidžia asmeniui įgyti priemones savo išlaikymui ir pa- 
tenkinti buitinius interesus. Kultūrinės teisės leidžia asmeniui dalyvauti 
kultūriniame gyvenime ir patenkinti dvasinius poreikius. Minėto poskyrio 
64 straipsnyje įtvirtinta kiekvieno teisė į nuosavybę, kitas turtines teises. 
Nuosavybės teisė yra tiesiogiai susijusi su asmeniu, kaip garantuojanti jo 
materialų nepriklausomumą. Plati konstitucinė nuosavybės teisės apsauga 
nereiškia jos absoliutaus pobūdžio. Konstitucija nustato, kad įstatyme turi 
būti nuosavybės teisių ribojimai, tačiau jie negali pažeisti nuosavybės tei- 
sės paskirties ir esmės. Konstitucijos 65 straipsnis įtvirtina kiekvieno teisę į 
darbą. Lenkijos Konstitucija teisę į darbą pirmiausia formuluoja kaip teisę 
kiekvienam laisvai pasirinkti profesiją bei darbo vietos pasirinkimą. Kons- 
titucija nustato ir ribojimus, pavyzdžiui, draudimas įdarbinti vaikus iki 16 
metų. Lenkijos Konstitucijos 68 straipsnyje įtvirtinta teisė į sveikatos ap- 
saugą. Konstitucijoje apibrėžiant teisę į sveikatos apsaugą išskiriami vaikai, 
nėščios moterys, neįgalieji ir pagyvenę asmenys. Reikia pasakyti, kad eko- 
nominių, socialinių ir kultūrinių teisių katalogas nesiskiria nuo standartų, 
įtvirtintų kitose Europos valstybėse. 

Du atskiri poskyriai „Žmogaus teisių ir laisvių apsaugos priemonės“ 
bei „Pareigos“ nustato galimybes ginti savo teises ir skelbia konstitucines 
pareigas. Šiuose poskyriuose numatytos realios teisinės garantijos, užtikri- 
nančios ir tiesioginį Konstitucijos taikymą. 

Lenkijos Respublikos Konstitucijoje leidėjas siekė apibrėžti visas svar- 
biausias asmens teises. Tačiau akivaizdu, kad nėra įmanoma viename pa- 
grindiniame akte apibrėžti visas asmens teises ir laisves, pavyzdžiui, drau- 

dimas du kartus tą patį asmenį bausti už nusižengimą apibrėžtas ne Kons- 
titucijoje. 

Lenkijos Respublikoje, kaip ir įprasta demokratinėse valstybėse, veikia 
suvereni valdžia. Suvereni valdžia yra renkama tautos pagal Konstitucijos 
nustatytus principus. Rinkimų teisės principai: visuotiniai, lygūs, tiesiogi- 
niai ir slapti, apibrėžti renkant atstovus į Seimą (Konstitucijos 96 straipsnio 
2 dalis), senatorius (97 straipsnio 2 dalis) ir Respublikos Prezidentą (127 
straipsnio 1 dalis). Detalesnis rinkimų teisės realizavimas apibrėžtas dvie- 
juose aktuose - 2001 m. balandžio 12 d. įstatyme dėl rinkimų į Seimą ir 
Senatą ir 1990 m. rugsėjo 27 d. įstatyme dėl Respublikos Prezidento rinki- 
mų. Kita laisvų rinkimų užtikrinimo garantija yra veikiančios nepriklauso- 
mos rinkimų institucijos. Nuolatos veikianti Valstybinė rinkimų komisija 
prižiūri rinkimų teisės reikalavimų įgyvendinimą, vykdo parengiamuosius 
darbus organizuojant rinkimus, nagrinėja pagal savo kompetenciją skun- 
dus ir kt. Komisiją sudaro po tris teisėjus iš aukščiausių teisminių instituci- 
jų (Konstitucinio Tribunolo, Aukščiausiojo Teismo ir Vyriausiojo adminis- 
tracinio teismo), juos į pareigas skiria Respublikos Prezidentas. 

Lenkijos Respublikos Konstitucijoje įtvirtinta Seimo (96 straipsnio 2 
dalis) ir Respublikos Prezidento (127 straipsnio 5 ir 6 dalys) rinkimų sis- 
tema. Rinkimai į Senatą reguliuojami įstatymu. Tai palengvina rinkimų 
sistemos modifikavimą renkant antruosius parlamento rūmus. 

Respublikos Prezidento rinkimai pagal Konstitucijos nuostatas re- 
miasi absoliučios daugumos principu. Jeigu pirmame ture joks kandidatas 
nesurenka reikiamos balsų daugumos, po 14 dienų organizuojamas antras 
turas, kuriame dalyvauja du daugiausiai balsų surinkę kandidatai. Antra- 
me ture laimi tas kandidatas, kuris gauna daugiausiai dalyvavusių rinkėjų 
balsų. Respublikos Prezidentas, kaip skelbia Konstitucijos 127 straipsnis, 
renkamas penkerių metų kadencijai, ir kandidatuoti gali asmenys, sulau- 
kę 35 metų ir remiami ne mažiau kaip 100 000 rinkimų teisę turinčių 
rinkėjų. 

Lenkijos Konstitucijos 96 straipsnio 2 dalis įtvirtina proporcinę Sei- 
mo rinkimų sistemą. Tokiu būdu yra išrenkama 460 deputatų. Seimas ir 
Senatas renkami ketverių metų kadencijai. Pagal Konstitucijos 99 straipsnį 
deputatu į Seimą gali kandidatuoti asmenys, sulaukę 21 metų, o į Senatą - 
30 metų. 

Lenkijos Respublikos Konstitucijos 10 straipsnio 2 dalis nurodo, kad 
įstatymų leidžiamąją valdžią vykdo Seimas ir Senatas. Seimas pagal Kons- 

titucijos 95 straipsnio 2 dalį vykdo Ministrų Tarybos kontrolę. Minėti 
Konstitucijos straipsniai negali būti suprantami kaip pateikiantys baigtinį 
įstatymų leidžiamosios valdžios įgaliojimų sąrašą. Pagal Lenkijos Konsti- 
tucijos apibrėžtą kompetenciją Seimas ir Senatas - aukščiausios konstitu- 
cinės valstybės institucijos. Taip pat atsižvelgiant į veikimo ribas šios insti- 
tucijos yra centrinės institucijos. Lenkijos parlamento kompetencija nėra 
ribojama Konstitucijos ir pagal konstitucinės sistemos sandarą Seimas ir 
Senatas leidžiamais įstatymais gali reguliuoti visas visuomenės gyvenimo 
sritis, visus teisinius santykius tarp fizinių asmenų ir kitų subjektų, taip 
pat valstybės institucijų ar kitose srityse, kur gali būti taikomos prievartos 
priemonės. Seimas ir Senatas pagal Konstitucijos 96 ir 97 straipsnius bei 
104 straipsnio nuostatas atstovauja tautai. 

Konstitucinėje doktrinoje Seimas ir Senatas apibrėžiami kaip pirmieji 
ir antrieji parlamento rūmai. Aišku, tokių terminų Lenkijos Respublikos 
Konstitucijoje nevartojama, tai tik doktrininė išraiška. Demokratinėse 
valstybėse parlamentai dažniausiai turi monopolį vykdant įstatymų lei- 
dybos funkciją. Tai reiškia, kad nė vienas įstatymas (išskyrus referendu- 
mu priimamus aktus) negali būti priimtas be parlamento valios. Dažnai 
valstybėse veikia tik vienų rūmų parlamentas arba dveji rūmai (bikame- 
ralizmas). Dvejų rūmų parlamentas veikia atskirai, tačiau kartu įgyven- 
dina įstatymų leidybos funkciją, nors kompetencija ir vieta konstitucinėje 
sistemoje skiriasi. Pagal Konstitucijos nuostatas Seimas priima įstatymus 
ir yra pagrindinė sprendžiamoji institucija, be Seimo teigiamo pritarimo 
negali būti priimtas nė vienas įstatymas. Kai kurie Lenkijos mokslininkai 
teigia, kad Senatas veikia ne kaip antrieji parlamento rūmai, bet pataria- 
moji institucija?. Su tokia pozicija galima sutikti iš dalies, kadangi Seimo ir 
Senato pozicijos skiriasi, ir Seimo padėtis šiuo požiūriu yra privilegijuota, 
dominuojanti. Tačiau Senatas veikia kaip antrieji parlamento rūmai, nes be 
Senato dalyvavimo negali būti pakeista Konstitucija, jis dalyvauja skiriant 
aukščiausius valstybės pareigūnus. Kita vertus, Lenkijos Respublika nėra 
federacija, todėl Senato kompetencija skiriasi nuo tų aukštųjų parlamento 
rūmų, kurie veikia ne unitarinėse valstybėse. Atsižvelgiant į pateiktą argu- 
mentaciją galima tvirtinti, kad Seimas ir Senatas - aukščiausios valdžios 
institucijos Lenkijos valstybėje, atstovaujančios tautai ir įgyvendinančios 
įstatymų leidžiamosios valdžios funkcijas. 





* Sarnecki, P. Prawo konstytucyjne RP Wydanie: 8. WMydawnictwo C. H. Beck. Warszawa, 
2010, p. 227. 

Atstovaujamosios demokratijos principai deputatus ir senatorius 
traktuoja kaip tautos atstovus, renkamus visuotiniuose rinkimuose įgy- 
vendinti valstybės valdžią. Laisvas mandatas reiškia, kad parlamento narys 
veikdamas tautos vardu yra laisvas ir vadovaujasi savo laisva valia, rinkėjai 
negali įpareigoti tautos atstovo veikti pagal instrukcijas. Būtent taip ir nu- 
matyta Konstitucijos 104 straipsnyje. Lenkijos Konstitucijoje nėra įtvirtin- 
tas mandato atšaukimo institutas, kuris galiojo Mažojoje Konstitucijoje iki 
1997 metų. 

Pagrindinė deputatų ir senatorių teisė yra dalyvauti visose diskusijo- 
se ir balsavimuose, tiek parlamento posėdžiuose, tiek vidaus dariniuose, 
ir teikti prašymus bei pasiūlymus. Deputatai individualiai gali dalyvauti 
vykdant kontrolės funkciją - tai visų pirma interpeliacijos ir klausimų ins- 
titutas, antra, deputatų intervencija. Būtent viešosios institucijos privalo 
per 14 dienų deputato reikalavimu pateikti informaciją tuo klausimu, dėl 
kurio pateiktas deputato paklausimas. Tam tikrą kontrolinę veiklą vykdo 
ir senatoriai, nors pats Senatas tiesiogiai nedalyvauja. Senatoriai, kaip ir 
deputatai, turi teisę gauti informaciją ir paaiškinimus iš vyriausybės narių 
arba valstybės ar savivaldos atstovų. 

Pagrindinis teisminės valdžios veiklos principas numatytas Lenkijos 
Konstitucijos 178 straipsnio 1 dalyje. Savo funkcijas vykdantys teisėjai yra 
nepriklausomi ir klauso tik Konstitucijos ir įstatymų. Lenkijos teismų sis- 
temą sudaro Aukščiausiasis Teismas, Vyriausiasis administracinis teismas, 
bendrieji, administraciniai ir kariniai teismai. Taip pat Lenkijos konstitu- 
cinėje sistemoje veikia specializuotos teisminės institucijos - Konstitucinis 
Tribunolas ir Valstybės Tribunolas. Konstitucinio Tribunolo kompetenci- 
ja labai plati, o individualaus skundo institutas leidžia veiksmingai ginti 
asmens teises ir laisves. Valstybės pareigūnų konstitucinės atsakomybės 
klausimui nagrinėti yra sukurta atskira valstybės institucija - Valstybės 
Tribunolas. Šie tribunolai drauge su kitais teismais sudaro atskirą ir nepri- 
klausomą valdžios dalį (173 straipsnis). Kita vertus, Konstitucinis Tribu- 
nolas yra specifinė insititucija ir nėra nurodyta bendroje teismų sistemoje, 
numatytoje 175 straipsnio 1 ir 2 dalyse. 

Rūpindamiesi mūsų Tėvynės būtimi ir ateitimi, 1989 metais atgavę 
galimybę suvereniai ir demokratiškai spręsti jos likimą, mes, Lenkijos 
Tauta - visi Respublikos piliečiai, tiek tikintys Dievą - tiesos, teisingumo, 
gėrio ir grožio šaltinį, tiek neišpažįstantys šio tikėjimo, o šias universalias 
vertybes kildinantys iš kitų šaltinių, lygūs teisėmis ir pareigomis bendram 
gėriui - Lenkijai, dėkingi mūsų protėviams už jų darbą, kovą už nepri- 
klausomybę, kainavusią didžiules aukas, už kultūrą, pagrįstą krikščio- 
niškuoju Tautos palikimu ir visuotinėmis vertybėmis, tęsdami geriausias 
Pirmosios ir Antrosios Respublikų tradicijas, įpareigoti ateities kartoms 
perduoti viską, kas vertinga įgyta per daugiau nei tūkstantį metų, susiję 
bendrumo saitais su mūsų tėvynainiais, išsklaidytais po pasaulį, suvokda- 
mi būtinybę bendradarbiauti su visomis šalimis Žmonijos Šeimos gerovės 
vardan, prisimindami karčią praeities patirtį, kai pagrindinės Žmogaus 
laisvės ir teisės mūsų Tėvynėje buvo pažeidžiamos, trokšdami visiems 
laikams garantuoti pilietines teises ir užtikrinti sąžiningą bei veiksmingą 
viešųjų institucijų veiklą, jausdami atsakomybę Dievui arba savo sąžinei, 
priimame Lenkijos Respublikos Konstituciją, kaip pagrindinę valstybės 
teisę, pagrįstą pagarba laisvei ir teisingumui, valdžių bendradarbiavimu, 
visuomenės dialogu ir subsidiarumo principu, stiprinančiu piliečių ir jų 
bendrijų teises. 

Visus, kas Trečiosios Respublikos gerovei taikys šią Konstituciją, kvie- 
čiame tai daryti rūpinantis, kad būtų išsaugotas prigimtinis žmogaus oru- 





“ Lenkijos Respublikos Konstitucija, paskelbta Lenkijos Konstitucinio Tribunolo in- 


ternetiniame puslapyje http://trybunal.gov.pl/o-trybunale/akty-normatywne/konsty- 
tucja-rzeczypospolitej-polskiej/, išversta iš lenkų kalbos. 

Aktualizuotas Lenkijos Respublikos Konstitucijos vertimas. Užsienio šalių konstituci- 
jos. Vilnius: Lietuvos teisės universiteto Leidybos centras, 2004. 

mas, jo teisė į laisvę ir pareiga būti solidariam su kitais, o pagarbą šiems 
principams laikyti nepajudinamu Lenkijos Respublikos pagrindu. 


I SKYRIUS 
RESPUBLIKA 


1 straipsnis 
Lenkijos Respublika yra bendras visų piliečių gėris. 


2 straipsnis 
Lenkijos Respublika yra demokratinė teisinė valstybė, įgyvendinanti 
socialinio teisingumo principus. 


3 straipsnis 
Lenkijos Respublika yra unitarinė valstybė. 


4 straipsnis 
1. Lenkijos Respublikoje aukščiausia valdžia priklauso Tautai. 
2. Tauta įgyvendina valdžią per savo atstovus arba tiesiogiai. 


5 straipsnis 

Lenkijos Respublika saugo nepriklausomybę ir savo teritorijos nelie- 
čiamumą, užtikrina žmogaus ir piliečio laisves bei teises ir piliečių saugu- 
mą, saugo nacionalinį paveldą ir užtikrina aplinkos apsaugą, vadovauda- 
masi tolygaus vystymosi principu. 


6 straipsnis 

1. Lenkijos Respublika sudaro sąlygas skleistis kultūrai, kuri yra len- 
kų tautos identiteto, jos išlikimo ir vystymosi šaltinis, ir tam, kad kultūros 
vertybės būtų visiems vienodai prieinamos. 

2. Lenkijos Respublika padeda užsienyje gyvenantiems lenkams iš- 
saugoti ryšius su nacionaliniu kultūros paveldu. 


7 straipsnis 
Viešosios valdžios institucijos veikia remdamosi teise ir neperženg- 
damos jos ribų. 

8 straipsnis 

1. Konstitucija yra aukščiausioji Lenkijos Respublikos teisė. 

2. Konstitucijos nuostatos taikomos tiesiogiai, nebent Konstitucija 
nustato kitaip. 


9 straipsnis 
Lenkijos Respublika laikosi ją įpareigojančios tarptautinės teisės. 


10 straipsnis 

1. Lenkijos Respublikos santvarka grindžiama įstatymų leidžiamosios 
valdžios, vykdomosios valdžios ir teisminės valdžios atskyrimu ir pusiaus- 
vyra. 

2. Įstatymų leidžiamąją valdžią įgyvendina Seimas ir Senatas, vykdo- 
mąją valdžią - Lenkijos Respublikos prezidentas ir Ministrų Taryba, teis- 
minę valdžią - teismai ir tribunolai. 


11 straipsnis 

1. Lenkijos Respublika užtikrina politinių partijų steigimo ir veiklos 
laisvę. Į politines partijas Lenkijos piliečiai jungiasi savanoriškumo ir lygy- 
bės pagrindais, siekdami demokratiniais metodais veikti valstybės politi- 
kos formavimą. 

2. Politinių partijų finansavimas yra viešas. 


12 straipsnis 

Lenkijos Respublika užtikrina profesinių sąjungų, visuomeninių-pro- 
fesinių žemdirbių organizacijų, draugijų, pilietinių judėjimų, kitų savano- 
riškų susivienijimų ir fondų steigimo ir veiklos laisvę. 


13 straipsnis 

Draudžiamos politinės partijos ir kitos organizacijos, savo programo- 
se besivadovaujančios totalitariniais nacizmo, fašizmo ir komunizmo vei- 
klos metodais bei praktika, taip pat tos, kurių programa arba veikla supo- 
nuoja ar leidžia rasinę ir tautinę neapykantą, prievartos naudojimą siekiant 
užgrobti valdžią ar paveikti valstybės politiką arba numato struktūros ar 
narystės įslaptinimą. 


14 straipsnis 
Lenkijos Respublika užtikrina spaudos ir kitų visuomenės informavi- 
mo priemonių laisvę. 

15 straipsnis 

1. Lenkijos Respublikos teritorinė sandara užtikrina viešosios val- 
džios decentralizaciją. 

2. Pagrindinį valstybės teritorinį suskirstymą, kuriuo atsižvelgiama į 
socialinius, ūkinius ar kultūrinius ryšius ir užtikrinama, kad teritoriniai 
vienetai pajėgtų vykdyti viešuosius uždavinius, nustato įstatymas. 


16 straipsnis 

1. Visi pagrindinio teritorinio suskirstymo vieneto gyventojai, re- 
miantis teise, sudaro savivaldos bendriją. 

2. Teritorinė savivalda dalyvauja įgyvendinant viešąją valdžią. Pagal 
įstatymus priklausančią esminę viešųjų uždavinių dalį savivalda vykdo 
savo vardu ir savo atsakomybe. 


17 straipsnis 

1. Įstatymu galima kurti profesines savivaldas, atstovaujančias asme- 
nims, kurių profesinei veiklai vykdyti reikia visuomenės pasitikėjimo, be- 
sirūpinančias derama šių profesijų veikla neperžengiant visuomenės inte- 
resų ribų ir jų apsaugos labui. 

2. Įstatymu galima kurti ir kitokias savivaldos rūšis. Šios savivaldos 
negali pažeisti profesinės veiklos laisvės ar apriboti ūkinės veiklos laisvės. 


18 straipsnis 
Lenkijos Respublika saugo ir globoja santuoką, kaip moters ir vyro 
sąjungą, šeimą, motinystę ir tėvystę. 


19 straipsnis 
Lenkijos Respublika rūpinasi kovų už nepriklausomybę veteranais, 
ypač karo invalidais. 


20 straipsnis 

Socialinis rinkos ūkis, pagrįstas ūkinės veiklos laisve, privačia nuosa- 
vybe ir solidarumu, socialinių partnerių dialogu ir bendradarbiavimu, yra 
Lenkijos Respublikos ekonominės santvarkos pagrindas. 


21 straipsnis 

1. Lenkijos Respublika saugo nuosavybę ir paveldėjimo teisę. 

2. Nusavinti nuosavybę leidžiama tik tuomet, kai tai daroma viešai- 
siais tikslais ir teisingai atlyginant. 

22 straipsnis 
Ūkinės veiklos laisvė gali būti apribota tik įstatymu ir tik atsižvelgiant 
į svarbų viešąjį interesą. 


23 straipsnis 
Šeimos ūkis yra valstybės agrarinės santvarkos pagrindas. Šis princi- 
pas nepažeidžia 21 ir 22 straipsnių nuostatų. 


24 straipsnis 
Lenkijos Respublika saugo darbą. Valstybė prižiūri darbo sąlygas. 


25 straipsnis 

1. Bažnyčios ir kitos tikėjimo organizacijos yra lygiateisės. 

2. Lenkijos Respublikos viešoji valdžia yra nešališka religinių, pasau- 
lėžiūros ir filosofinių įsitikinimų klausimais, užtikrindama jų raiškos laisvę 
viešajame gyvenime. 

3. Santykiai tarp valstybės ir bažnyčių bei kitų tikėjimo organizacijų 
grindžiami pagarba jų autonomijai ir abipuse nepriklausomybe savo srity- 
je, taip pat bendradarbiavimu žmogaus ir bendram labui. 

4. Santykius tarp Lenkijos Respublikos ir Katalikų bažnyčios nustato 
tarptautinė sutartis, sudaryta su Šventuoju Sostu, ir įstatymai. 

5. Santykius tarp Lenkijos Respublikos ir kitų bažnyčių bei tikėjimo 
organizacijų nustato įstatymai, priimti remiantis sutartimis, Ministrų Ta- 
rybos sudarytomis su jų įgaliotais atstovais. 


26 straipsnis 

1. Lenkijos Respublikos ginkluotosios pajėgos saugo valstybės nepri- 
klausomybę ir jos teritorijos vientisumą, taip pat užtikrina jos sienų sau- 
gumą ir neliečiamumą. 

2. Ginkluotosios pajėgos yra neutralios politiniuose reikaluose, jų at- 
žvilgiu yra vykdoma civilinė ir demokratinė kontrolė. 


27 straipsnis 


Lenkijos Respublikoje oficiali kalba yra lenkų kalba. Ši nuostata ne- 
pažeidžia tautinių mažumų teisių, kylančių iš ratifikuotų tarptautinių su- 
tarčių. 

28 straipsnis 

1. Lenkijos Respublikos herbas yra balto erelio su karūna atvaizdas 
raudoname lauke. 

2. Lenkijos Respublikos spalvos yra balta ir raudona. 

3. Lenkijos Respublikos himnas yra „Daąbrowskio Mazurka“. 

4. Lenkijos Respublikos herbą, spalvas ir himną saugo teisė. 

5. Detales, susijusias su herbu, spalvomis ir himnu, reguliuoja įstatymas. 


29 straipsnis 
Lenkijos Respublikos sostinė yra Varšuva. 


II SKYRIUS 
ŽMOGAUS IR PILIEČIO LAISVĖS, TEISĖS IR PAREIGOS 


BENDRIEJI PRINCIPAI 


30 straipsnis 

Prigimtinis ir neatimamas žmogaus orumas yra žmogaus ir piliečio 
laisvių ir teisių šaltinis. Jis neliečiamas, o jį gerbti ir saugoti yra viešosios 
valdžios pareiga. 


31 straipsnis 

1. Žmogaus laisvę saugo teisė. 

2. Kiekvienas privalo gerbti kitų laisves ir teises. Niekas negali būti 
verčiamas daryti to, ko jo neįpareigoja teisė. 

3. Naudojimosi konstitucinėmis laisvėmis ir teisėmis apribojimai gali 
būti nustatomi tik įstatymu ir tik tada, kai jie būtini demokratinėje vals- 
tybėje jos saugumui ar viešajai tvarkai užtikrinti arba aplinkai, žmonių 
sveikatai ir visuomenės moralei, taip pat kitų asmenų laisvėms ir teisėms 
apsaugoti. Šiais apribojimais negali būti pažeidžiama laisvių ir teisių esmė. 


32 straipsnis 

1. Teisės požiūriu visi yra lygūs. Visi turi teisę būti vienodai traktuo- 
jami viešosios valdžios. 

2. Niekas dėl jokios priežasties negali būti diskriminuojamas politi- 
niame, socialiniame ar ekonominiame gyvenime. 

33 straipsnis 

1. Lenkijos Respublikoje moteris ir vyras turi lygias teises šeimoje, po- 
litiniame, socialiniame ir ekonominiame gyvenime. 

2. Moteris ir vyras turi lygias teises į išsilavinimą, įdarbinimą ir pa- 
aukštinimą, į vienodą atlyginimą už lygiavertį darbą, į socialinį aprūpini- 
mą, taip pat lygias teises užimti pareigas, vykdyti funkcijas ir gauti oficia- 
lius garbės laipsnius ir apdovanojimus. 


34 straipsnis 

1. Lenkijos pilietybė įgyjama gimstant, jeigu tėvai yra Lenkijos pilie- 
čiai. Kitus Lenkijos pilietybės įgijimo atvejus nustato įstatymas. 

2. Lenkijos pilietis negali netekti Lenkijos pilietybės, nebent jis pats 
jos atsisako. 


35 straipsnis 

1. Lenkijos Respublika užtikrina savo piliečiams, priklausantiems 
tautinėms ir etninėms mažumoms, laisvę saugoti ir puoselėti savo kalbą, 
išsaugoti papročius bei tradicijas ir plėtoti savo kultūrą. 

2. Tautinės ir etninės mažumos turi teisę kurti savo švietimo, kultūros 
institucijas, taip pat institucijas religiniam savitumui apsaugoti ir dalyvauti 
sprendžiant su jų kultūros savitumu susijusius klausimus. 


36 straipsnis 


Būdamas užsienyje Lenkijos pilietis turi teisę į Lenkijos Respublikos 
globą. 


37 straipsnis 

1. Kiekvienas, priklausantis Lenkijos Respublikos jurisdikcijai, nau- 
dojasi Konstitucijos užtikrinamomis laisvėmis ir teisėmis. 

2. Šio principo išimtys, taikomos užsieniečiams, nustatomos įsta- 
tymu. 


ASMENINĖS LAISVĖS IR TEISĖS 


38 straipsnis 
Lenkijos Respublika kiekvienam žmogui užtikrina teisinę gyvybės 
apsaugą. 

39 straipsnis 
Su niekuo negali būti atliekami moksliniai, tarp jų ir medicinos ban- 
dymai, nesant savo valia išreikšto sutikimo. 


40 straipsnis 

Niekas negali būti kankinamas ar patirti žiauraus, nežmoniško ar že- 
minančio elgesio arba būti taip baudžiamas. Draudžiama taikyti fizines 
bausmes. 


41 straipsnis 

1. Kiekvienam yra užtikrinama asmens neliečiamybė ir asmens laisvė. 
Laisvė gali būti atimta ar apribota tik įstatymo nustatytais pagrindais ir 
tvarka. 

2. Kiekvienas, kuriam laisvė atimta ne teismo sprendimu, turi teisę 
kreiptis į teismą, kad nedelsiant būtų nustatyta, ar šis laisvės atėmimas 
teisėtas. Apie laisvės atėmimą nedelsiant pranešama šeimai arba asmens, 
kuriam atimta laisvė, nurodytam asmeniui. 

3. Kiekvienam sulaikytajam nedelsiant privalo būti suprantamai 
praneštos sulaikymo priežastys. Per 48 valandas nuo sulaikymo mo- 
mento jis turi būti pristatytas į teismą. Sulaikytasis turi būti paleistas, 
jei per 24 valandas nuo jo perdavimo teismo dispozicijon jam nebus 
įteiktas teismo nutarimas dėl laikino arešto kartu su pateikiamais kal- 
tinimais. 

4. Su kiekvienu, kam atimta laisvė, turi būti elgiamasi humaniškai. 

5. Kiekvienas, kam neteisėtai atimta laisvė, turi teisę į žalos atlyginimą. 


42 straipsnis 

1. Baudžiamojon atsakomybėn gali būti traukiamas tik tas, kas yra 
padaręs veiką, kurią draudė ir už kurią bausmę nustatė įstatymas, galiojęs 
veikos padarymo metu. Šis principas netrukdo bausti už veiką, kuri jos 
padarymo metu pagal tarptautinę teisę buvo laikoma nusikaltimu. 

2. Kiekvienas, kurio atžvilgiu vykdomas baudžiamasis procesas, turi 
teisę į gynybą visose proceso stadijose. Jis gali pasirinkti gynėją arba įstaty- 
mo nustatyta tvarka naudotis paskirto gynėjo pagalba. 

3. Kiekvienas laikomas nekaltu, kol jo kaltė nepatvirtinama įsiteisėju- 
siu teismo nuosprendžiu. 

43 straipsnis 
Karo nusikaltimams ir nusikaltimams žmoniškumui netaikoma senatis. 


44 straipsnis 

Senaties eiga atžvilgiu tų nusikaltimų, už kuriuos nėra persekiojama 
dėl politinių priežasčių ir kurie yra padaryti viešųjų pareigūnų arba jų pa- 
vedimu, sustoja iki tol, kol šios priežastys išnyksta. 


45 straipsnis 

1. Kiekvienas turi teisę, kad jo bylą teisingai ir viešai, nepagrįstai ne- 
vilkindamas išnagrinėtų kompetentingas, nepriklausomas ir nešališkas 
teismas. 

2. Nagrinėjimas gali būti neviešas moralės, valstybės saugumo ar vie- 
šosios tvarkos sumetimais, taip pat siekiant apsaugoti privatų šalių gyveni- 
mą ar kitą svarbų asmeninį interesą. Teismo sprendimas skelbiamas viešai. 


46 straipsnis 
Daiktas gali būti konfiskuotas tik įstatymo nustatytais atvejais ir tik 
įsiteisėjusiu teismo sprendimu. 


47 straipsnis 
Kiekvienas turi teisę į privataus ir šeimos gyvenimo, garbės ir gero 
vardo teisinę apsaugą, taip pat teisę spręsti dėl savo asmeninio gyvenimo. 


48 straipsnis 

1. Tėvai turi teisę auklėti vaikus pagal savo įsitikinimus. Auklėjant turi 
būti atsižvelgiama į vaiko brandos lygį, taip pat į jo sąžinės, tikėjimo ir 
įsitikinimų laisvę. 

2. Tėvystės teisės gali būti apribotos arba atimtos tik įstatymo nustaty- 
tais atvejais ir tik įsiteisėjusiu teismo sprendimu. 


49 straipsnis 
Garantuojama komunikacijų laisvė ir jų slaptumo apsauga. Jos gali 
būti ribojamos tik įstatymo nustatytais atvejais ir tvarka. 


50 straipsnis 
Garantuojama būsto neliečiamybė. Apieškoti būstą, patalpą ar trans- 
porto priemonę galima tik įstatymo nustatytais atvejais ir tvarka. 

51 straipsnis 

1. Niekas negali būti įpareigotas atskleisti su savo asmeniu susijusios 
informacijos kitaip, kaip tik remiantis įstatymu. 

2. Viešoji valdžia negali ieškoti, kaupti ir padaryti prieinamos kitokios 
informacijos apie piliečius, kaip tik tą, kuri būtina demokratinėje teisinėje 
valstybėje. 

3. Kiekvienas turi teisę susipažinti su susijusiais su savimi oficialiais 
dokumentais ir surinktais duomenimis. Šios teisės apribojimai gali būti 
nustatyti įstatymu. 

4. Kiekvienas turi teisę reikalauti ištaisyti ar pašalinti melagingą, neiš- 
samią ar įstatymui prieštaraujančiu būdu surinktą informaciją. 

5. Informacijos rinkimo ir atskleidimo principus bei tvarką nustato 
įstatymas. 


52 straipsnis 

1. Kiekvienam yra užtikrinama judėjimo Lenkijos Respublikos terito- 
rijoje laisvė, taip pat laisvė pasirinkti gyvenamąją ar buvimo vietą. 

2. Kiekvienas gali laisvai išvykti iš Lenkijos Respublikos teritorijos. 

3. Gali būti taikomi laisvių, apie kurias kalbama 1 ir 2 dalyse, įstatyme 
nustatyti apribojimai. 

4. Lenkijos piliečio negalima išsiųsti iš šalies arba drausti jam grįžti į 
šalį. 

5. Asmuo, kurio lenkiška kilmė buvo patvirtinta įstatymo nustatyta 
tvarka, gali visam laikui įsikurti Lenkijos Respublikos teritorijoje. 


53 straipsnis 

1. Kiekvienam užtikrinama sąžinės ir religijos laisvė. 

2. Religijos laisvė apima laisvę išpažinti ar savo nuožiūra priimti reli- 
giją, taip pat individualiai ar kartu su kitais, viešai ar privačiai išreikšti savo 
religiją atliekant kulto apeigas, meldžiantis, dalyvaujant apeigose, prakti- 
kuojant tikėjimą ir mokant jo. Religijos laisvė taip pat apima teisę turėti 
šventyklas ir kitas kulto vietas pagal tikinčiųjų poreikius bei žmonių teisę 
naudotis religine pagalba ten, kur jie yra. 

3. Tėvai turi teisę suteikti vaikams moralinį ir religinį auklėjimą ir 
švietimą pagal savo įsitikinimus. Atitinkamai taikoma 48 straipsnio 1 da- 
lies nuostata. 

4. Bažnyčios ar kitokios tikėjimo organizacijos, turinčios sureguliuotą 

teisinę padėtį, religijos gali būti mokoma mokykloje, tačiau tuo negali būti 
pažeidžiama kitų asmenų sąžinės ir religijos laisvė. 

5. Religijos išraiškos laisvė gali būti apribota tik įstatymu ir tik tada, 
kai tai būtina valstybės saugumui, viešajai tvarkai, kitų asmenų sveikatai, 
moralei ar laisvėms bei teisėms apsaugoti. 

6. Niekas negali būti verčiamas dalyvauti arba nedalyvauti religinėse 
praktikose. 

7. Niekas negali būti viešosios valdžios institucijų įpareigotas atskleisti 
savo pasaulėžiūrą, religinius įsitikinimus ar tikėjimą. 


54 straipsnis 

1. Kiekvienam užtikrinama laisvė reikšti savo pažiūras, gauti ir skleisti 
informaciją. 

2. Išankstinė visuomenės informavimo priemonių cenzūra ir spaudos 
licencijavimas draudžiami. Įstatymas gali nustatyti pareigą iš anksto gauti 
radijo ar televizijos stoties veiklos leidimą. 


55 straipsnis 

1. Lenkijos piliečio ekstradicija draudžiama, išskyrus šio straipsnio 2 
ir 3 dalyse numatytus atvejus. 

2. Lenkijos piliečio ekstradicija gali būti vykdoma pagal kitos valsty- 
bės ar tarptautinės teismo institucijos prašymą, jeigu tokia galimybė kyla 
iš Lenkijos Respublikos ratifikuotos tarptautinės sutarties arba įstatymo, 
kuriuo įgyvendinamas tarptautinės organizacijos, kurios narė yra Lenkijos 
Respublika, teisės aktas, ir jeigu veika, dėl kurios prašoma išduoti asmenį: 

1) buvo padaryta už Lenkijos Respublikos teritorijos ribų ir 

2) pagal Lenkijos Respublikos teisę buvo laikoma nusikalstama arba 
pagal Lenkijos Respublikos teisę būtų laikoma nusikalstama, jeigu būtų 
padaryta Lenkijos Respublikos teritorijoje, tiek veikos padarymo, tiek pra- 
šymo pateikimo metu. 

3. Sąlygų, nustatytų 2 dalies 1 ir 2 punktuose, neprivalo atitikti ekstra- 
dicija pagal tarptautinės teismo institucijos, įsteigtos Lenkijos Respublikos 
ratifikuotos tarptautinės sutarties pagrindu, prašymą, susijusį su jos juris- 
dikcijai priklausančiu genocido nusikaltimu, nusikaltimu žmoniškumui, 
karo nusikaltimu ar agresijos nusikaltimu. 

4. Ekstradicija draudžiama, jeigu prašoma išduoti asmenį, įtariamą 
dėl politinių priežasčių padarius nusikaltimą, nesusijusį su prievartos pa- 

naudojimu, arba jeigu jos vykdymas pažeis žmogaus ir piliečio laisves ir 
teises. 
5. Klausimą, ar ekstradicija galima, sprendžia teismas. 


56 straipsnis 

1. Užsieniečiai Lenkijos Respublikoje gali naudotis prieglobsčio teise 
įstatymo nustatytais pagrindais. 

2. Užsieniečiui, Lenkijos Respublikoje ieškančiam apsaugos nuo per- 
sekiojimo, pagal Lenkijos Respubliką įpareigojančias tarptautines sutartis 
gali būti suteiktas pabėgėlio statusas. 


POLITINĖS LAISVĖS IR TEISĖS 


57 straipsnis 
Kiekvienam užtikrinama laisvė organizuoti taikius susirinkimus ir 
dalyvauti juose. Šios laisvės apribojimus gali nustatyti įstatymas. 


58 straipsnis 

1. Kiekvienam užtikrinama susivienijimų laisvė. 

2. Draudžiami susivienijimai, kurių tikslas ar veikla prieštarauja 
Konstitucijai ar įstatymui. Klausimus dėl atsisakymo registruoti tokį susi- 
vienijimą ar jo veiklos uždraudimo sprendžia teismas. 

3. Įstatymas nustato susivienijimų, registruojamų teismine tvarka, rū- 
šis, šios registracijos tvarką ir šių susivienijimų priežiūros formas. 


59 straipsnis 

1. Užtikrinama laisvė jungtis į profesines sąjungas, visuomenines-pro- 
fesines žemdirbių organizacijas ir darbdavių organizacijas. 

2. Profesinės sąjungos ir darbdaviai bei jų organizacijos turi derybų 
teisę, būtent, siekiant išspręsti kolektyvinius ginčus, taip pat teisę sudaryti 
kolektyvines darbo sutartis ir kitokius susitarimus. 

3. Profesinės sąjungos neperžengdamos įstatymo nustatytų ribų 
turi teisę organizuoti darbuotojų streikus ir kitokias protesto formas. 
Visuomenės labui įstatymu streikas gali būti apribotas arba gali būti 
uždrausta streikuoti tam tikrų kategorijų arba tam tikrų sričių darbuo- 
tojams. 

4. Laisvės jungtis į profesines sąjungas ir darbdavių organizacijas bei 
kitų profesinių sąjungų laisvių srityje galimi tik tokie įstatyme nustatyti ap- 

ribojimai, kokius leidžia Lenkijos Respubliką įpareigojančios tarptautinės 
sutartys. 


60 straipsnis 
Lenkijos piliečiai, turintys visas viešąsias teises, turi teisę vienodais 
pagrindais stoti į viešąją tarnybą. 


61 straipsnis 

1. Pilietis turi teisę gauti informaciją apie viešosios valdžios insti- 
tucijų ir asmenų, vykdančių viešąsias funkcijas, veiklą. Ši teisė taip pat 
apima teisę gauti informaciją apie ūkinės ir profesinės savivaldos insti- 
tucijų bei kitų asmenų bei organizacinių vienetų veiklą tiek, kiek jie vyk- 
do viešosios valdžios uždavinius ir disponuoja komunaliniu ar valstybės 
iždo turtu. 

2. Teisė gauti informaciją apima galimybę susipažinti su kolegialių 
viešosios valdžios institucijų, sudarytų visuotinių rinkimų būdu, doku- 
mentais, taip pat stebėti jų posėdžius, kuriuose turi būti leidžiama įrašinėti 
garsą ar vaizdą. 

3. Teisė, apie kurią kalbama 1 ir 2 dalyse, gali būti apribota tik įstaty- 
muose numatytos kitų asmenų ir ūkio subjektų laisvių ir teisių apsaugos 
sumetimais, taip pat siekiant apsaugoti viešąją tvarką, valstybės saugumą 
ar svarbius ekonominius interesus. 

4. Informacijos, apie kurią kalbama 1 ir 2 dalyse, pateikimo tvarką 
nustato įstatymai, o kiek tai susiję su Seimu ir Senatu - jų reglamentai. 


62 straipsnis 

1. Lenkijos pilietis turi teisę dalyvauti referendume, taip pat teisę rink- 
ti Respublikos prezidentą, deputatus, senatorius ir atstovus į teritorinės sa- 
vivaldos institucijas, jeigu jam ne vėliau kaip balsavimo dieną yra sukakę 
18 metų. 

2. Teisės dalyvauti referendume ir teisės rinkti neturi asmenys, kurie 
įsiteisėjusiu teismo sprendimu yra pripažinti neveiksniais arba kuriems at- 
imtos viešosios ar rinkimų teisės. 


63 straipsnis 


Kiekvienas turi teisę viešaisiais, asmeniniais ar kito asmens interesais, 
pastarajam sutinkant, pateikti peticijas, siūlymus ir skundus viešosios val- 
džios institucijoms, taip pat visuomeninėms organizacijoms ir įstaigoms 

dėl jų vykdomų užduočių, pavestų joms viešojo administravimo srityje. 
Peticijų, pasiūlymų ir skundų nagrinėjimo tvarką nustato įstatymas. 


EKONOMINĖS, SOCIALINĖS IR KULTŪRINĖS 
LAISVĖS IR TEISĖS 


64 straipsnis 

1. Kiekvienas turi teisę į nuosavybę, į kitas turtines teises, taip pat pa- 
veldėjimo teisę. 

2. Užtikrinama visiems vienoda teisinė nuosavybės, kitų turtinių tei- 
sių ir paveldėjimo teisės apsauga. 

3. Nuosavybė gali būti apribota tik įstatymu ir tik tiek, kiek jis nepa- 
žeidžia nuosavybės teisės esmės. 


65 straipsnis 

1. Kiekvienam užtikrinama laisvė pasirinkti profesiją ir profesinės vei- 
klos laisvė, taip pat laisvė pasirinkti darbo vietą. Išimtis nustato įstatymas. 

2. Įpareigoti dirbti galima tik įstatymu. 

3. Draudžiama nuolatiniam darbui priimti vaikus iki 16 metų. Lei- 
džiamo įdarbinimo formas ir pobūdį nustato įstatymas. 

4. Minimalų atlyginimo už darbą dydį arba šio dydžio nustatymo 
būdą apibrėžia įstatymas. 

5. Viešoji valdžia vykdo politiką, kuria siekiama visiško, našaus užim- 
tumo, įgyvendindama nedarbo įveikimo programas, įskaitant profesinio 
konsultavimo ir mokymo, viešųjų darbų ir intervencinio darbo organiza- 
vimą ir rėmimą. 


66 straipsnis 

1. Kiekvienas turi teisę į saugias ir higieniškas darbo sąlygas. Šios tei- 
sės įgyvendinimo būdą ir darbdavių pareigas nustato įstatymas. 

2. Darbuotojas turi teisę į įstatymo nustatytas poilsio dienas ir į kas- 
metines mokamas atostogas; maksimalias darbo laiko normas nustato įsta- 
tymas. 


67 straipsnis 

1. Pilietis turi teisę į socialinį aprūpinimą nedarbingumo dėl ligos ar 
invalidumo atveju ir sulaukęs pensinio amžiaus. Socialinio aprūpinimo 
apimtį ir formas nustato įstatymas. 

2. Pilietis, ne savo valia likęs be darbo ir neturintis kitų pragyvenimo 
šaltinių, turi teisę į socialinį aprūpinimą, kurio apimtį ir formas nustato 
įstatymas. 


68 straipsnis 

1. Kiekvienas turi teisę į sveikatos apsaugą. 

2. Piliečiams, neatsižvelgiant į jų materialinę padėtį, viešoji valdžia už- 
tikrina vienodas galimybes gauti medicinos pagalbą, finansuojamą iš vie- 
šųjų lėšų. Medicinos pagalbos teikimo sąlygas ir apimtį nustato įstatymas. 

3. Viešoji valdžia privalo ypač rūpintis vaikų, nėščių moterų, neįgalių 
asmenų ir pagyvenusių asmenų sveikata. 

4. Viešoji valdžia privalo kovoti su epideminėmis ligomis ir užkirsti 
kelią neigiamą poveikį sveikatai darantiems aplinkos pablogėjimo pada- 
riniams. 

5. Viešoji valdžia remia kūno kultūros, ypač vaikų ir jaunimo, plėto- 
jimą. 


69 straipsnis 
Neįgaliems asmenims viešoji valdžia pagal įstatymą padeda užsitikrin- 
ti pragyvenimą, įgyti darbo įgūdžių, taip pat socialinio bendravimo srityje. 


70 straipsnis 

1. Kiekvienas turi teisę į mokslą. Mokytis iki 18 metų amžiaus privalo- 
ma. Pareigos mokytis mokykloje vykdymo būdą nustato įstatymas. 

2. Mokymas viešosiose mokyklose yra nemokamas. Įstatymu gali būti 
leidžiama kai kurias švietimo paslaugas viešosiose aukštosiose mokyklose 
teikti už mokestį. 

3. Tėvai gali laisvai parinkti savo vaikams kitas, ne tik viešąsias moky- 
klas. Piliečiai ir įstaigos turi teisę steigti pagrindines, vidurines ir aukštąsias 
mokyklas, taip pat auklėjimo įstaigas. Neviešųjų mokyklų steigimo ir vei- 
klos sąlygas, viešosios valdžios dalyvavimą jas finansuojant, taip pat moky- 
klų ir auklėjimo įstaigų pedagoginės priežiūros principus nustato įstatymas. 

4. Viešoji valdžia visiems piliečiams užtikrina lygias galimybes įgyti 
išsilavinimą. Šiuo tikslu ji kuria ir remia individualios finansinės ir organi- 
zacinės pagalbos moksleiviams ir studentams sistemas. Pagalbos teikimo 
sąlygas nustato įstatymas. 

5. Įstatymo nustatytais pagrindais užtikrinama aukštųjų mokyklų au- 
tonomija. 

71 straipsnis 

1. Valstybė, vykdydama savo socialinę ir ekonominę politiką, atsi- 
žvelgia į šeimos gerovę. Šeimos, kurių materialinė ir socialinė padėtis yra 
sunki, ypač daugiavaikės ir nepilnos, turi teisę į ypatingą viešosios valdžios 
pagalbą. 

2. Motina iki vaiko gimimo ir po jo turi teisę į ypatingą viešosios val- 
džios pagalbą, kurios apimtį nustato įstatymas. 


72 straipsnis 

1. Lenkijos Respublika užtikrina vaiko teisių apsaugą. Kiekvienas turi 
teisę reikalauti iš viešosios valdžios institucijų saugoti vaiką nuo prievar- 
tos, žiaurumo, išnaudojimo ir demoralizavimo. 

2. Vaikas, netekęs tėvų globos, turi teisę į viešosios valdžios globą ir 
pagalbą. 

3. Viešosios valdžios institucijos ir asmenys, atsakingi už vaiką, nusta- 
tydami vaiko teises, privalo išklausyti vaiko nuomonę ir pagal galimybes į 
ją atsižvelgti. 

4. Įstatymas nustato vaiko teisių gynėjo kompetenciją ir skyrimo 
tvarką. 


73 straipsnis 

Kiekvienam užtikrinama meninės kūrybos, mokslinių tyrinėjimų ir 
jų rezultatų skelbimo laisvė, dėstymo laisvė, taip pat laisvė naudotis kultū- 
ros vertybėmis. 


74 straipsnis 

1. Viešoji valdžia vykdo politiką, užtikrinančią ekologinį saugumą da- 
bartinei ir ateities kartoms. 

2. Aplinkos apsauga yra viešosios valdžios pareiga. 

3. Kiekvienas turi teisę į informaciją apie aplinkos būklę ir apsaugą. 

4. Viešoji valdžia remia piliečių veiksmus, kuriais siekiama apsaugoti 
ir pagerinti aplinkos būklę. 


75 straipsnis 

1. Viešoji valdžia vykdo politiką, padedančią patenkinti piliečių apsi- 
rūpinimo būstu poreikius, būtent, siekia įveikti benamystę, remia sociali- 
nių statybų plėtrą ir piliečių veiksmus, siekiant įsigyti nuosavą būstą. 

2. Nuomininkų teisių apsaugą reglamentuoja įstatymas. 

76 straipsnis 

Viešoji valdžia saugo vartotojus, naudotojus ir nuomininkus nuo 
veiksmų, keliančių grėsmę jų sveikatai, privatumui ir saugumui, taip pat 
nuo nesąžiningo elgesio rinkoje. Šios apsaugos apimtį nustato įstatymas. 


LAISVIŲ IR TEISIŲ APSAUGOS PRIEMONĖS 


77 straipsnis 

1. Kiekvienas turi teisę į žalos, padarytos neteisėtais viešosios valdžios 
institucijos veiksmais, atlyginimą. 

2. Įstatymas niekam negali užkirsti teisminio kelio pažeistoms lais- 
vėms ir teisėms apginti. 


78 straipsnis 

Kiekviena šalis turi teisę apskųsti pirmojoje instancijoje priimtus 
sprendimus ir nutarimus. Šio principo išimtis ir apskundimo tvarką nu- 
stato įstatymas. 


79 straipsnis 

1. Kiekvienas, kieno konstitucinės laisvės ar teisės buvo pažeistos, 
turi teisę įstatymo nustatytais pagrindais kreiptis į Konstitucinį Tribu- 
nolą su skundu dėl įstatymo ar kito norminio akto, kuriuo remdamasis 
teismas ar viešojo administravimo institucija priėmė galutinį sprendimą 
dėl jo laisvių, teisių arba jo pareigų, įtvirtintų Konstitucijoje, atitikties 
Konstitucijai. 

2. 1 dalies nuostata netaikoma 56 straipsnyje įtvirtintų teisių at- 
žvilgiu. 
80 straipsnis 

Kiekvienas turi teisę įstatymo nustatytais pagrindais kreiptis į piliečių 
teisių gynėją, prašydamas pagalbos ginant savo laisves ar teises, pažeistas 
viešosios valdžios institucijų. 


81 straipsnis 

Teises, nurodytas 65 straipsnio 4 ir 5 dalyse, 66 straipsnyje, 69 straips- 
nyje, 71 straipsnyje ir 74-76 straipsniuose, galima ginti neperžengiant įsta- 
tymo nustatytų ribų. 

82 straipsnis 
Lenkijos piliečio pareiga - būti ištikimam Lenkijos Respublikai ir rū- 
pintis bendra gerove. 


83 straipsnis 
Kiekvienas privalo laikytis Lenkijos Respublikos teisės. 


84 straipsnis 
Kiekvienas privalo prisiimti įstatymo nustatytas pareigas ir prievoles, 
įskaitant prievolę mokėti mokesčius. 


85 straipsnis 

1. Ginti Tėvynę yra Lenkijos piliečio pareiga. 

2. Karo tarnybos pareigos apimtį nustato įstatymas. 

3. Pilietis, dėl religinių įsitikinimų ar moralės principų negalintis at- 
likti karo tarnybos, gali būti įpareigotas atlikti alternatyviąją tarnybą įsta- 
tymo nustatytais pagrindais. 


86 straipsnis 
Kiekvienas privalo rūpintis aplinkos būkle ir atsako, jeigu ją pablogi- 
na. Šios atsakomybės principus nustato įstatymas. 


III SKYRIUS 
TEISĖS ŠALTINIAI 


87 straipsnis 

1. Lenkijos Respublikos visuotinai privalomos teisės šaltiniai yra: 
Konstitucija, įstatymai, ratifikuotos tarptautinės sutartys ir potvarkiai. 

2. Lenkijos Respublikos visuotinai privalomos teisės šaltiniai atitinka- 
mų institucijų veiklos teritorijoje yra jų priimti vietinės teisės aktai. 


88 straipsnis 
1. Įstatymai, potvarkiai ir vietinės teisės aktai įsigalioja tik paskelbti. 
2. Norminių aktų skelbimo principus ir tvarką nustato įstatymas. 
3. Tarptautinės sutartys, ratifikuotos remiantis išankstiniu įstatyme 

išreikštu sutikimu, skelbiamos ta pačia tvarka kaip ir įstatymai. Kitų tarp- 
tautinių sutarčių skelbimo principus nustato įstatymas. 


89 straipsnis 

1. Lenkijos Respublikai ratifikuojant ir denonsuojant tarptautinę su- 
tartį reikalingas išankstinis įstatyme išreikštas sutikimas, jei sutartis susi- 
jusi su: 

1) taika, sąjungomis, politiniais ar kariniais susitarimais, 

2) Konstitucijoje įtvirtintomis piliečių laisvėmis, teisėmis arba parei- 
gomis, 

3) Lenkijos Respublikos naryste tarptautinėse organizacijose, 

4) žymia finansine našta valstybei, 

5) klausimais, kuriuos reguliuoja įstatymas arba kurie pagal Konsti- 
tuciją turi būti sureguliuoti įstatymu. 

2. Apie ketinimą pateikti Respublikos Prezidentui ratifikuoti tarptau- 
tines sutartis, kurioms ratifikuoti nereikalingas įstatyme išreikštas sutiki- 
mas, Ministrų Tarybos pirmininkas praneša Seimui. 

3. Tarptautinių sutarčių sudarymo, ratifikavimo ir denonsavimo prin- 
cipus ir tvarką nustato įstatymas. 


90 straipsnis 

1. Lenkijos Respublika, remdamasi tarptautine sutartimi, gali perduo- 
ti tarptautinei organizacijai ar tarptautinei institucijai valstybės valdžios 
institucijų kompetenciją tam tikrais klausimais. 

2. Įstatymą, kuriuo išreiškiamas sutikimas ratifikuoti tarptautinę sutar- 
tį, apie kurią kalbama 1 dalyje, priima Seimas 2/3 balsų dauguma, dalyvau- 
jant ne mažiau kaip pusei nustatyto deputatų skaičiaus, ir Senatas 2/3 balsų 
dauguma, dalyvaujant ne mažiau kaip pusei nustatyto senatorių skaičiaus. 

3. Apie sutikimą ratifikuoti tokią sutartį gali būti nuspręsta visos šalies 
referendumu, remiantis 125 straipsnio nuostata. 

4. Nutarimą dėl to, kokiu būdu bus išreiškiamas sutikimas ratifikuoti, 
priima Seimas absoliučia balsų dauguma, dalyvaujant ne mažiau kaip pu- 
sei nustatyto deputatų skaičiaus. 


91 straipsnis 

1. Ratifikuota tarptautinė sutartis, paskelbus ją leidinyje „Dziennik 
Ustaw Rzeczypospolitej Polskiej“, yra šalies teisinės tvarkos dalis ir taikoma 
tiesiogiai, nebent jos taikymas siejamas su įstatymo priėmimu. 

2. Tarptautinė sutartis, ratifikuota remiantis išankstiniu įstatyme iš- 
reikštu sutikimu, turi pirmumą prieš įstatymą, jeigu šio įstatymo neįma- 
noma suderinti su sutartimi. 

3. Jeigu tai kyla iš Lenkijos Respublikos ratifikuotos sutarties, steigian- 
čios tarptautinę organizaciją, jos nustatyta teisė taikoma tiesiogiai ir turi 
pirmumą kolizijos su įstatymais atveju. 


92 straipsnis 

1. Potvarkius leidžia Konstitucijoje nurodytos institucijos, remdamo- 
si konkrečiu įstatyme įtvirtintu įgaliojimu, įstatymo įgyvendinimo tikslu. 
Įgaliojimas turi nustatyti instituciją, kompetentingą išleisti potvarkį, ir per- 
duodamus sureguliuoti klausimus bei nurodymus dėl akto turinio. 

2. Institucija, įgaliota priimti potvarkį, savo įgaliojimų, apie kuriuos 
kalbama 1 dalyje, negali perduoti kitai institucijai. 


93 straipsnis 

1. Ministrų Tarybos nutarimai ir Ministrų Tarybos pirmininko bei 
ministrų įsakymai yra vidinio pobūdžio ir privalomi tik asmenims, orga- 
nizaciniu atžvilgiu pavaldiems šiuos aktus leidžiančiai institucijai. 

2. Įsakymai leidžiami tik įstatymo pagrindu. Jais negali būti grindžia- 
mi sprendimai piliečių, juridinių asmenų ir kitų subjektų atžvilgiu. 

3. Nutarimai ir įsakymai tikrinami atitikties visuotinai privalomai tei- 
sei požiūriu. 
94 straipsnis 

Teritorinės savivaldos institucijos ir vyriausybinės administracijos vie- 
tinės institucijos, remdamosi įstatyme nustatytais įgaliojimais ir neperženg- 
damos jų ribų, priima vietinės teisės aktus, privalomus šių institucijų veiklos 
teritorijoje. Vietinės teisės aktų leidybos principus ir tvarką nustato įstatymas. 


IV SKYRIUS 
SEIMAS IR SENATAS 


95 straipsnis 

1. Įstatymų leidžiamąją valdžią Lenkijos Respublikoje įgyvendina Sei- 
mas ir Senatas. 

2. Seimas vykdo Ministrų Tarybos veiklos kontrolę, kurią apibrėžia 
Konstitucijos ir įstatymų nuostatos. 

RINKIMAI IR ĮGALIOJIMŲ TRUKMĖ 


96 straipsnis 

1. Seimą sudaro 460 deputatų. 

2. Rinkimai į Seimą yra visuotiniai, lygūs, tiesioginiai ir proporciniai, 
jie vyksta slaptu balsavimu. 


97 straipsnis 

1. Senatą sudaro 100 senatorių. 

2. Rinkimai į Senatą yra visuotiniai, tiesioginiai, jie vyksta slaptu bal- 
savimu. 


98 straipsnis 

1. Seimas ir Senatas renkami ketverių metų kadencijai. Seimo ir Se- 
nato kadencija prasideda tą dieną, kai Seimas susirenka į pirmąjį posėdį, ir 
baigiasi dieną prieš susirenkant kitos kadencijos Seimui. 

2. Rinkimus į Seimą ir Senatą skelbia Respublikos Prezidentas ne vėliau 
kaip prieš 90 dienų iki pasibaigiant 4 metams nuo Seimo ir Senato kadencijos 
pradžios, paskirdamas rinkimus poilsio dieną, patenkančią į 30-ties dienų lai- 
kotarpį prieš pasibaigiant 4 metams nuo Seimo ir Senato kadencijos pradžios. 

3. Seimas gali sutrumpinti savo kadenciją nutarimu, priimtu ne ma- 
žesne kaip 2/3 nustatyto deputatų skaičiaus balsų dauguma. Seimo kaden- 
cijos sutrumpinimas kartu reiškia ir Senato kadencijos sutrumpinimą. 5 
dalies nuostata taikoma atitinkamai. 

4. Respublikos Prezidentas, išklausęs Seimo pirmininko ir Senato pir- 
mininko nuomones, Konstitucijoje nustatytais atvejais gali sutrumpinti 
Seimo kadenciją. Sutrumpinus Seimo kadenciją, kartu sutrumpinama ir 
Senato kadencija. 

5. Respublikos Prezidentas, paskelbdamas apie Seimo kadencijos su- 
trumpinimą, kartu skelbia Seimo ir Senato rinkimus ir paskiria jų datą, ne 
vėlesnę kaip 45 dienos nuo paskelbimo apie Seimo kadencijos sutrumpini- 
mą dienos. Respublikos Prezidentas pirmąjį naujai išrinkto Seimo posėdį 
šaukia ne vėliau kaip per 15 dienų nuo rinkimų dienos. 

6. Sutrumpinus Seimo kadenciją atitinkamai taikoma 1 dalies nuostata. 


99 straipsnis 
1. Į Seimą gali būti išrinktas Lenkijos pilietis, turintis teisę rinkti, ku- 
riam ne vėliau kaip rinkimų dieną yra sukakę 21 metai. 

2. Į Senatą gali būti išrinktas Lenkijos pilietis, turintis teisę rinkti, ku- 
riam ne vėliau kaip rinkimų dieną yra sukakę 30 metų. 

3. Į Seimą ir į Senatą negali būti išrinktas asmuo, įsiteisėjusiu teismo 
nuosprendžiu nuteistas laisvės atėmimo bausme už tyčinį nusikaltimą, už 
kurį baudžiamoji atsakomybė taikoma pagal valstybinį kaltinimą. 


100 straipsnis 

1. Kandidatus į deputatus ir senatorius gali kelti politinės partijos ir 
rinkėjai. 

2. Negalima vienu metu kandidatuoti į Seimą ir Senatą. 

3. Kandidatų iškėlimo ir rinkimų vykdymo principus ir tvarką, taip 
pat rinkimų galiojimo sąlygas nustato įstatymas. 


101 straipsnis 

1. Rinkimų į Seimą ir Senatą galiojimą patvirtina Aukščiausiasis Teis- 
mas. 

2. Rinkėjas turi teisę įstatymo nustatytais pagrindais kreiptis į Aukš- 
čiausiąjį Teismą protestuodamas prieš rinkimų galiojimą. 


DEPUTATAI IR SENATORIAI 


102 straipsnis 
Negalima tuo pačiu metu būti deputatu ir senatoriumi. 


103 straipsnis 

1. Deputato mandato negalima suderinti su Lenkijos nacionalinio 
banko pirmininko, Aukščiausiųjų kontrolės rūmų pirmininko, piliečių 
teisių gynėjo, vaiko teisių gynėjo ir jų pavaduotojų, Pinigų politikos tary- 
bos nario, Nacionalinės radijo ir televizijos tarybos nario, ambasadoriaus 
funkcijų vykdymu, taip pat su tarnyba Seimo kanceliarijoje, Senato kance- 
liarijoje, Respublikos Prezidento kanceliarijoje ar su tarnyba vyriausybės 
administracijoje. Šis draudimas netaikomas Ministrų Tarybos nariams ir 
vyriausybės administracijos valstybės sekretoriams. 

2. Deputatu negali būti teisėjas, prokuroras, civilinės tarnybos tarnau- 
tojas, kareivis, atliekantis tikrąją karo tarnybą, policijos pareigūnas ir vals- 
tybės apsaugos tarnybų pareigūnas. 

3. Kitus draudimo derinti deputato mandatą su viešosiomis funkcijo- 
mis ar draudimo jį įgyvendinti atvejus gali nustatyti įstatymas. 

104 straipsnis 

1. Deputatai yra Tautos atstovai. Jų nesaisto rinkėjų priesakai. 

2. Prieš pradėdami įgyvendinti mandatą deputatai Seimui duoda to- 
kią priesaiką: 

„Iškilmingai prisiekiu dorai ir sąžiningai vykdyti pareigas Tautai, sau- 
goti Valstybės suverenitetą ir interesus, daryti viską Tėvynės gerovei ir pi- 
liečių labui, laikytis Konstitucijos ir kitų Lenkijos Respublikos įstatymų.“ 

Prisiekti galima priduriant sakinį „Tepadeda man Dievas“. 

3. Atsisakymas prisiekti reiškia mandato atsisakymą. 


105 straipsnis 

1. Deputatas negali būti patrauktas atsakomybėn už savo veiklą įgy- 
vendinant deputato mandatą nei jo galiojimo metu, nei jam pasibaigus. Už 
tokią veiklą deputatas atsako tik Seimui, o jei pažeidžia trečiųjų asmenų tei- 
ses gali būti patrauktas teisminėn atsakomybėn tik gavus Seimo sutikimą. 

2. Nuo rinkimų rezultatų paskelbimo dienos iki mandato pasibaigimo 
dienos deputatas negali būti patrauktas baudžiamojon atsakomybėn be Sei- 
mo sutikimo. 

3. Baudžiamasis procesas, pradėtas prieš asmenį iki jo išrinkimo de- 
putatu dienos, Seimo reikalavimu turi būti sustabdytas iki pasibaigs man- 
datas. Tokiu atveju šiam laikotarpiui taip pat sustabdoma baudžiamojo 
proceso senaties eiga. 

4. Deputatas gali duoti sutikimą būti patrauktas baudžiamojon atsa- 
komybėn. Tokiu atveju netaikomos 2 ir 3 dalies nuostatos. 

5. Deputatas negali būti sulaikytas ar suimtas be Seimo sutikimo, iš- 
skyrus, jei yra užtinkamas bedarantis nusikaltimą ir jei jį sulaikyti būtina, 
kad būtų užtikrinta teisinga proceso eiga. Apie sulaikymą nedelsiant pra- 
nešama Seimo pirmininkui, jis gali nurodyti nedelsiant paleisti sulaikytąjį. 

6. Detalius deputatų patraukimo baudžiamojon atsakomybėn princi- 
pus, taip pat proceso tvarką nustato įstatymas. 


106 straipsnis 
Sąlygas, būtinas, kad deputatas veiksmingai vykdytų savo pareigas, 
taip pat teisių, kylančių įgyvendinant mandatą, apsaugą nustato įstatymas. 


107 straipsnis 

1. Įstatymų nustatyta apimtimi deputatas negali užsiimti ūkine veikla, 
kurią vykdydamas gautų naudos iš Valstybės iždo ar teritorinės savivaldos 
turto, taip pat negali šio turto įsigyti. 

2. Už draudimų, apie kuriuos kalbama 1 dalyje, pažeidimą deputatas 
Seimo nutarimu, priimtu Seimo pirmininko siūlymu, gali būti patrauktas 
atsakomybėn prieš Valstybės tribunolą, sprendžiantį mandato atėmimo 
klausimą. 


108 straipsnis 
Senatoriams atitinkamai taikomos 103—107 straipsnių nuostatos. 


STRUKTŪRA IR VEIKLA 


109 straipsnis 

1. Seimas ir Senatas dirba posėdžiaudami. 

2. Pirmuosius Seimo ir Senato posėdžius Respublikos prezidentas 
šaukia ne vėliau kaip per 30 dienų nuo rinkimų dienos, išskyrus 98 straips- 
nio 3 ir 5 dalyse numatytus atvejus. 


110 straipsnis 

1. Seimas iš savo sudėties renka Seimo pirmininką ir vicepirmininkus. 

2. Seimo pirmininkas pirmininkauja Seimo posėdžiams, saugo Seimo 
teises ir atstovauja Seimui. 

3. Seimas sudaro nuolatines komisijas, taip pat gali sudaryti specialią- 
sias komisijas. 


111 straipsnis 
1. Seimas gali sudaryti tyrimo komisiją tam tikram klausimui ištirti. 
2. Tyrimo komisijos veiklos tvarką nustato įstatymas. 


112 straipsnis 

Seimo vidinę struktūrą ir darbų tvarką, jo institucijų sudarymo ir 
veiklos tvarką, taip pat valstybės institucijų konstitucinių ir įstatymuose 
nustatytų pareigų Seimui vykdymo būdą nustato Seimo priimtas Seimo 
reglamentas. 


113 straipsnis 

Seimo posėdžiai yra atviri. Jei reikalinga valstybės gerovei, Seimas gali 
absoliučia balsų dauguma, dalyvaujant ne mažiau kaip pusei nustatyto de- 
putatų skaičiaus, nutarti rengti uždarus posėdžius. 

114 straipsnis 

1. Konstitucijoje numatytais atvejais Seimas ir Senatas, posėdžiauda- 
mi kartu, pirmininkaujant Seimo pirmininkui arba jį pavaduojančiam Se- 
nato pirmininkui, veikia kaip Nacionalinis susirinkimas. 

2. Nacionalinis Susirinkimas priima savo reglamentą. 


115 straipsnis 

1. Ministrų Tarybos pirmininkas ir kiti Ministrų Tarybos nariai priva- 
lo atsakyti į deputatų interpeliacijas ir paklausimus per 21 dieną. 

2. Ministrų Tarybos pirmininkas ir kiti Ministrų Tarybos nariai apie 
einamuosius reikalus privalo pateikti atsakymus kiekviename Seimo po- 
sėdyje. 


116 straipsnis 

1. Seimas Lenkijos Respublikos vardu sprendžia karo padėties ir tai- 
kos sudarymo klausimus. 

2. Seimas gali priimti nutarimą dėl karo padėties tik Lenkijos Respu- 
blikos teritorijos ginkluoto užpuolimo atveju arba kai iš tarptautinių su- 
tarčių kyla įsipareigojimas bendrai gintis nuo agresijos. Jei Seimas negali 
susirinkti į posėdį, dėl karo padėties sprendžia Respublikos Prezidentas. 


117 straipsnis 

Ginkluotųjų pajėgų panaudojimo už Lenkijos Respublikos sienų pa- 
grindus nustato ratifikuota tarptautinė sutartis arba įstatymas. Svetimų 
kariuomenių buvimo Lenkijos Respublikos teritorijoje ir jų judėjimo per 
šią teritoriją principus nustato ratifikuotos tarptautinės sutartys arba įsta- 
tymai. 


118 straipsnis 

1. Įstatymų leidybos iniciatyvos teisė priklauso deputatams, Senatui, 
Respublikos Prezidentui ir Ministrų Tarybai. 

2. Įstatymų leidybos iniciatyvos teisė taip pat priklauso ne mažesnei 
kaip 100 000 piliečių, turinčių teisę rinkti Seimą, grupei. Šios teisės įgyven- 
dinimo tvarką nustato įstatymas. 

3. Iniciatoriai, pristatydami Seimui įstatymo projektą, pateikia duo- 
menis apie finansinius jo vykdymo padarinius. 

119 straipsnis 

1. Seimas įstatymo projektą svarsto trimis skaitymais. 

2. Teisę pateikti įstatymo projekto pataisas jį svarstant Seime turi pro- 
jekto iniciatorius, deputatai ir Ministrų Taryba. 

3. Seimo pirmininkas gali atsisakyti teikti balsavimui pataisą, kuri ne- 
buvo iš anksto pateikta komisijai. 

4. Iniciatorius gali atšaukti įstatymo projektą vykstant įstatymų leidy- 
bos procesui Seime iki antrojo skaitymo pabaigos. 


120 straipsnis 

Seimas įstatymus priima paprasta balsų dauguma, dalyvaujant ne ma- 
žiau kaip pusei nustatyto deputatų skaičiaus, nebent Konstitucija numato 
kitokią daugumą. Ta pačia tvarka Seimas priima nutarimus, jeigu įstaty- 
mas ar Seimo nutarimas nenustato kitaip. 


121 straipsnis 

1. Seimo priimtą įstatymą Seimo pirmininkas perduoda Senatui. 

2. Senatas per 30 dienų nuo įstatymo perdavimo gali priimti jį be pa- 
keitimų, patvirtinti pataisas arba nutarti atmesti jį visą. Jeigu Senatas per 
30 dienų nuo įstatymo perdavimo nepriima atitinkamo nutarimo, laiko- 
ma, kad įstatymas patvirtintas Seimo priimta redakcija. 

3. Senato nutarimas, kuriuo įstatymas atmetamas, arba Senato nutarime 
siūloma pataisa laikomi priimtais, jeigu Seimas jų neatmeta absoliučia balsų 
dauguma, dalyvaujant ne mažiau kaip pusei nustatyto deputatų skaičiaus. 


122 straipsnis 

1. Pasibaigus 121 straipsnyje nustatytam procesui Seimo pirmininkas 
priimtą įstatymą pateikia Respublikos Prezidentui pasirašyti. 

2. Respublikos Prezidentas įstatymą pasirašo per 21 dieną nuo pateiki- 
mo dienos ir skelbia jį leidinyje „Dziennik Ustaw Rzeczypospolitej Polskiej“. 

3. Prieš pasirašydamas įstatymą Respublikos Prezidentas gali kreiptis 
į Konstitucinį Tribunolą su prašymu ištirti įstatymo atitiktį Konstitucijai. 
Respublikos Prezidentas negali atsisakyti pasirašyti įstatymo, kurį Konsti- 
tucinis Tribunolas pripažino atitinkančiu Konstituciją. 

4. Respublikos Prezidentas atsisako pasirašyti įstatymą, kurį Kons- 
titucinis Tribunolas pripažįsta neatitinkančiu Konstitucijos. Tačiau jeigu 
Konstitucijos neatitinka atskiros įstatymo nuostatos, o Konstitucinis Tri- 
bunolas nenusprendžia, kad jos neatskiriamai susijusios su visu įstatymu, 

Respublikos Prezidentas, išklausęs Seimo pirmininko nuomonę, pasirašo 
įstatymą, išskyrus nuostatas, pripažintas neatitinkančiomis Konstitucijos, 
arba grąžina įstatymą Seimui, kad neatitiktis būtų pašalinta. 

5. Jeigu Respublikos Prezidentas nesikreipia su prašymu į Konstitu- 
cinį Tribunolą 3 dalyje nustatyta tvarka, jis gali motyvuotai perduoti įsta- 
tymą Seimui pakartotinai svarstyti. Seimui pakartotinai priėmus įstatymą 
3/5 balsų dauguma, dalyvaujant ne mažiau kaip pusei nustatyto deputatų 
skaičiaus, Respublikos Prezidentas per 7 dienas pasirašo įstatymą ir skelbia 
jį leidinyje „Dziennik Ustaw Rzeczypospolitej Polskiej. Seimui pakartotinai 
priėmus įstatymą Respublikos Prezidentas neturi teisės kreiptis į Konstitu- 
cinį Tribunolą 3 dalyje nustatyta tvarka. 

6. Respublikos Prezidentui kreipusis į Konstitucinį Tribunolą su pra- 
šymu dėl įstatymo atitikties Konstitucijai arba grąžinus Seimui įstatymą 
pakartotinai svarstyti, sustoja 2 dalyje nustatyto termino įstatymui pasira- 
šyti eiga. 

123 straipsnis 

1. Ministrų Taryba gali savo teikiamą įstatymo projektą pripažinti 
skubiu, išskyrus mokesčių įstatymų, įstatymų, susijusių su Respublikos 
Prezidento, Seimo, Senato ir teritorinės savivaldos institucijų rinkimais, 
viešosios valdžios organizaciją ir kompetenciją reguliuojančių įstatymų, 
taip pat kodeksų projektus. 

2. Seimo reglamentas ir Senato reglamentas nustato įstatymų leidybos 
proceso ypatumus esant skubiam projektui. 

3. Priimant įstatymą, kurio projektas pripažintas skubiu, jo svarstymo 
Senate terminas yra 14 dienų, o terminas Respublikos Prezidentui pasira- 
šyti įstatymą - 7 dienos. 


124 straipsnis 
Senatui atitinkamai taikomos 110, 112, 113 ir 120 straipsnių nuostatos. 


REFERENDUMAS 


125 straipsnis 

1. Ypatingą reikšmę valstybei turinčiais klausimais gali būti rengiamas 
visos šalies referendumas. 

2. Visos šalies referendumą turi teisę skelbti Seimas absoliučia balsų 
dauguma, dalyvaujant ne mažiau kaip pusei nustatyto deputatų skaičiaus, 

arba Respublikos Prezidentas Senato sutikimu absoliučia balsų dauguma, 
dalyvaujant ne mažiau kaip pusei nustatyto senatorių skaičiaus. 

3. Jeigu visos šalies referendume dalyvauja daugiau nei pusė balsavi- 
mo teisę turinčių asmenų, referendumo rezultatas yra privalomas. 

4. Visos šalies referendumo ir referendumo, apie kurį kalbama 235 
straipsnio 6 dalyje, galiojimą tvirtina Aukščiausiasis Teismas. 

5. Referendumo vykdymo principus ir tvarką nustato įstatymas. 


V SKYRIUS 
LENKIJOS RESPUBLIKOS PREZIDENTAS 


126 straipsnis 

1. Lenkijos Respublikos Prezidentas yra aukščiausias Lenkijos Respu- 
blikos atstovas ir valstybės valdžios tęstinumo garantas. 
jos, sergi valstybės suverenitetą ir saugumą, jos teritorijos neliečiamumą 
ir vientisumą. 

3. Respublikos Prezidentas savo uždavinius vykdo Konstitucijos ir 
įstatymų nustatyta apimtimi ir pagrindais. 


127 straipsnis 

1. Respublikos Prezidentą renka Tauta visuotiniuose, lygiuose, tiesio- 
giniuose rinkimuose ir slaptu balsavimu. 

2. Respublikos Prezidentas renkamas penkerių metų kadencijai ir pa- 
kartotinai gali būti išrinktas tik vieną kartą. 

3. Respublikos Prezidentu gali būti išrinktas Lenkijos pilietis, kuriam 
ne vėliau kaip rinkimų dieną yra sukakę 35 metai, turintis visas rinkimų 
į Seimą teises. Kandidatą iškelia ne mažiau kaip 100 000 piliečių, turinčių 
teisę rinkti Seimą. 

4. Respublikos Prezidentu išrenkamas kandidatas, gavęs daugiau kaip 
pusę galiojančių balsų. Jeigu nė vienas iš kandidatų nesurenka reikiamos 
daugumos, keturioliktą dieną po pirmojo balsavimo rengiamas pakartoti- 
nis balsavimas. 

5. Pakartotinai balsuojant renkama iš dviejų kandidatų, pirmojo bal- 
savimo metu gavusių didžiausią balsų skaičių. Jeigu kuris nors iš šių dviejų 
kandidatų atšaukia sutikimą kandidatuoti, praranda rinkimų teisę ar mirš- 
ta, vietoj jo dalyvauti pakartotiniame rinkimų balsavime leidžiama kandi- 

datui, kuris pirmojo balsavimo metu yra gavęs eilės tvarka didžiausią balsų 
skaičių. Tokiu atveju pakartotinio balsavimo data nukeliama dar 14 dienų. 
6. Respublikos Prezidentu išrenkamas kandidatas, pakartotinio balsa- 
vimo metu gavęs daugiau balsų. 
7. Kandidatų iškėlimo ir rinkimų vykdymo principus ir tvarką, taip 
pat Respublikos Prezidento rinkimų galiojimo sąlygas nustato įstatymas. 


128 straipsnis 

1. Respublikos Prezidento kadencija prasideda tą dieną, kai jis prade- 
da eiti savo pareigas. 

2. Respublikos Prezidento rinkimus skelbia Seimo pirmininkas, rin- 
kimų dieną paskirdamas ne anksčiau kaip likus 100 dienų ir ne vėliau kaip 
likus 75 dienoms iki pareigas einančio Respublikos Prezidento kadenci- 
jos pabaigos, o jeigu Respublikos Prezidentas paliktų postą nepasibaigus 
kadencijai - ne vėliau kaip keturioliktą dieną po to, kai postas paliktas, 
paskirdamas rinkimų datą poilsio dieną, patenkančią į 60-ties dienų laiko- 
tarpį nuo rinkimų paskelbimo dienos. 


129 straipsnis 

1. Respublikos Prezidento rinkimų galiojimą tvirtina Aukščiausiasis 
Teismas. 

2. Rinkėjas turi teisę įstatymo nustatytais pagrindais kreiptis į Aukš- 
čiausiąjį Teismą protestuodamas prieš Respublikos Prezidento rinkimų 
galiojimą. 

3. Respublikos Prezidento rinkimus pripažinus negaliojančiais, ren- 
giami nauji rinkimai, remiantis 128 straipsnio 2 dalies nuostatomis, nu- 
matytomis tam atvejui, jeigu Respublikos Prezidentas paliktų postą nepa- 
sibaigus kadencijai. 


130 straipsnis 

Respublikos Prezidentas pradeda eiti pareigas po to, kai Nacionalinia- 
me Susirinkime duoda tokią priesaiką: 

„Tautos valia pradėdamas eiti Lenkijos Respublikos Prezidento par- 
eigas iškilmingai prisiekiu, kad būsiu ištikimas Konstitucijos nuostatoms, 
nepalenkiamai saugosiu Tautos orumą, Valstybės nepriklausomybę ir 
saugumą, o Tėvynės ir piliečių gerovė man visada bus aukščiausias prie- 
sakas.“ 

Prisiekti galima priduriant sakinį „Tepadeda man Dievas“. 

131 straipsnis 

1. Jeigu Respublikos Prezidentas laikinai negali vykdyti pareigų, jis 
praneša apie tai Seimo pirmininkui, ir šis laikinai perima Respublikos 
Prezidento pareigas. Jeigu Respublikos Prezidentas neišgali pranešti Sei- 
mo pirmininkui apie tai, kad negali vykdyti pareigų, tuomet klausimą, ar 
esama kliūties Respublikos Prezidentui vykdyti pareigas, Seimo pirmi- 
ninko siūlymu sprendžia Konstitucinis Tribunolas. Jeigu Konstitucinis 
Tribunolas pripažįsta, kad Respublikos Prezidentas laikinai negali eiti 
pareigų, laikinai eiti Respublikos Prezidento pareigas jis paveda Seimo 
pirmininkui. 

2. Seimo pirmininkas laikinai, iki išrenkant naują Respublikos Prezi- 
dentą, eina Respublikos Prezidento pareigas, jeigu: 

1) Respublikos Prezidentas miršta, 

2) Respublikos Prezidentas atsisako pareigų, 

3) Respublikos Prezidento rinkimai pripažįstami negaliojančiais 
arba Prezidento postas po rinkimų neužimamas dėl kitų priežasčių, 

4) Nacionalinis Susirinkimas nutarimu, priimtu balsų dauguma, ne 
mažesne kaip 2/3 nustatyto Nacionalinio Susirinkimo narių skaičiaus, pri- 
pažįsta Respublikos Prezidento nuolatinį nepajėgumą vykdyti pareigas dėl 
sveikatos būklės, 

5) Valstybės Tribunolo sprendimu Respublikos Prezidentas pašali- 
namas iš pareigų. 

3. Jeigu Seimo pirmininkas negali eiti Respublikos Prezidento parei- 
gų, šias pareigas perima Senato pirmininkas. 

4. Asmuo, einantis Respublikos Prezidento pareigas, negali priimti 
sprendimo sutrumpinti Seimo kadenciją. 


132 straipsnis 

Respublikos Prezidentas negali užimti jokių kitų pareigų ar vykdyti 
kokių nors viešųjų funkcijų, išskyrus tas, kurios yra susijusios su einamo- 
mis pareigomis. 


133 straipsnis 

1. Respublikos Prezidentas, kaip valstybės atstovas užsienio santykių 
srityje: 

1) ratifikuoja ir denonsuoja tarptautines sutartis, apie tai pranešda- 
mas Seimui ir Senatui, 

2) skiria ir atšaukia Lenkijos Respublikos įgaliotuosius atstovus kito- 
se valstybėse ir prie tarptautinių organizacijų, 

3) priima akredituotų kitų valstybių ir tarptautinių organizacijų di- 
plomatinių atstovų įgaliojamuosius ir atšaukiamuosius raštus. 

2. Respublikos Prezidentas prieš ratifikuodamas tarptautinę sutartį 
gali kreiptis į Konstitucinį Tribunolą su prašymu ištirti jos atitiktį Kons- 
titucijai. 

3. Respublikos Prezidentas užsienio politikos srityje bendradarbiauja 
su Ministrų Tarybos pirmininku ir kompetentingų ministru. 


134 straipsnis 

1. Respublikos Prezidentas yra vyriausiasis Lenkijos Respublikos gin- 
kluotųjų pajėgų vadas. 

2. Taikos metu Respublikos Prezidentas vadovauja Ginkluotosioms 
pajėgoms per nacionalinės gynybos ministrą. 

3. Respublikos Prezidentas nustatytam laikui skiria Generalinio štabo 
viršininką ir Ginkluotųjų pajėgų padalinių vadus. Kadencijos laiką, atleidi- 
mo jai nepasibaigus tvarką ir sąlygas nustato įstatymas. 

4. Karo laikui Respublikos Prezidentas Ministrų Tarybos pirminin- 
ko siūlymu skiria vyriausiąjį Ginkluotųjų pajėgų vadą. Ta pačia tvarka jis 
gali vyriausiąjį Ginkluotųjų pajėgų vadą atleisti. Vyriausiojo Ginkluotųjų 
pajėgų vado kompetenciją ir jo pavaldumo Lenkijos Respublikos konstitu- 
cinėms institucijoms principus nustato įstatymas. 

5. Respublikos Prezidentas nacionalinės gynybos ministro siūlymu 
suteikia įstatymų nustatytus karinius laipsnius. 

6. Respublikos Prezidento kompetenciją, susijusią su vadovavimu 
Ginkluotosioms pajėgoms, detaliai reglamentuoja įstatymas. 


135 straipsnis 
Respublikos Prezidento patariamoji institucija valstybės vidaus ir išo- 
rės saugumo srityje yra Nacionalinio saugumo taryba. 


136 straipsnis 

Tiesioginės išorinės grėsmės valstybei atveju Respublikos Prezidentas 
Ministrų Tarybos pirmininko siūlymu priima sprendimą dėl visuotinės 
arba dalinės mobilizacijos ir Ginkluotųjų pajėgų panaudojimo Lenkijos 
Respublikai ginti. 

137 straipsnis 
Respublikos Prezidentas suteikia Lenkijos pilietybę ir duoda sutikimą 
atsisakyti Lenkijos pilietybės. 


138 straipsnis 
Respublikos Prezidentas skiria ordinus ir apdovanojimus. 


139 straipsnis 
Respublikos Prezidentas įgyvendina malonės teisę. Malonė neteikia- 
ma asmenims, nuteistiems Valstybės tribunolo. 


140 straipsnis 
Respublikos Prezidentas gali kreiptis su pranešimu į Seimą, Senatą ar 
Nacionalinį Susirinkimą. Dėl pranešimo debatai nevyksta. 


141 straipsnis 

1. Ypatingos reikšmės klausimais Respublikos Prezidentas gali su- 
šaukti Kabineto Tarybą. Kabineto Tarybą sudaro Ministrų Taryba, posė- 
džiaujanti pirmininkaujant Respublikos Prezidentui. 

2. Kabineto Taryba neturi Ministrų Tarybos įgaliojimų. 


142 straipsnis 

1. Respublikos Prezidentas 92 ir 93 straipsniuose nustatytais pagrin- 
dais leidžia potvarkius ir įsakymus. 

2. Įgyvendindamas kitus savo įgaliojimus Respublikos Prezidentas lei- 
džia įsakus. 


143 straipsnis 

Respublikos Prezidento pagalbinė institucija yra Respublikos Prezi- 
dento kanceliarija. Respublikos Prezidentas išleidžia Kanceliarijos statutą, 
taip pat skiria ir atleidžia Respublikos Prezidento kanceliarijos viršininką. 


144 straipsnis 

1. Respublikos Prezidentas, naudodamasis savo konstitucinėmis ir 
įstatymuose nustatytomis galiomis, leidžia oficialius aktus. 

2. Respublikos Prezidento oficialieji aktai galioja tik pasirašyti Mi- 
nistrų Tarybos pirmininko, jis pasirašydamas aktą prisiima atsakomybę 
Seimui. 


600 


Lenkijos Respublikos Konstitucija 


3. Antrosios dalies nuostata netaikoma: 

1) skiriant Seimo ir Senato rinkimus, 

2) sušaukiant naujai išrinktų Seimo ir Senato pirmąjį posėdį, 

3) sutrumpinant Seimo kadenciją Konstitucijoje nustatytais atvejais, 

4) įgyvendinant įstatymų leidybos iniciatyvos teisę, 

5) skelbiant visos šalies referendumą, 

6) pasirašant įstatymą arba atsisakant jį pasirašyti, 

7) įstatymą ar tarptautinę sutartį skelbiant leidinyje „Dziennik Ustaw 
Rzeczypospolitej Polskiej“, 

8) kreipiantis su pranešimu į Seimą, Senatą ar Nacionalinį Susirinkimą, 

9) kreipiantis į Konstitucinį Tribunolą, 

10) siūlant Aukščiausiesiems kontrolės rūmams atlikti kontrolę, 

11) parenkant ir skiriant Ministrų Tarybos pirmininką, 

12) priimant Ministrų Tarybos atsistatydinimą ir pavedant laikinai 
eiti pareigas, 

13) teikiant pasiūlymą Seimui dėl Ministrų Tarybos nario patraukimo 
atsakomybėn prieš Valstybės Tribunolą, 

14) atleidžiant ministrą, kuriam Seimas pareiškė nepasitikėjimą, 

15) sušaukiant Kabineto Tarybą, 

16) skiriant ordinus ir apdovanojimus, 

17) skiriant teisėjus, 

18) įgyvendinant malonės teisę, 

19) suteikiant Lenkijos pilietybę ir sutinkant jos atsisakyti, 

20) skiriant Aukščiausiojo Teismo pirmąjį pirmininką, 

21) skiriant Konstitucinio Tribunolo pirmininką ir vicepirmininką, 

22) skiriant Vyriausiojo administracinio teismo pirmininką, 

23) skiriant Aukščiausiojo Teismo pirmininkus ir Vyriausiojo admi- 
nistracinio teismo vicepirmininkus, 

24) teikiant siūlymą Seimui dėl Lenkijos nacionalinio banko pirmi- 
ninko skyrimo, 

25) skiriant Pinigų politikos tarybos narius, 

26) skiriant ir atleidžiant Nacionalinio saugumo tarybos narius, 

27) skiriant Nacionalinės radijo ir televizijos tarybos narius, 

28) leidžiant Respublikos Prezidento kanceliarijos statutą, skiriant ir 
atleidžiant Respublikos prezidento kanceliarijos viršininką, 

29) leidžiant įsakymus 93 straipsnyje nustatytais pagrindais, 

30) atsisakant Respublikos Prezidento pareigų. 

145 straipsnis 

1. Respublikos Prezidentas už Konstitucijos, įstatymo pažeidimą arba 
nusikaltimo padarymą gali būti patrauktas atsakomybėn prieš Valstybės 
Tribunolą. 

2. Kaltinimas Respublikos Prezidentui gali būti pareikštas Nacionali- 
nio Susirinkimo nutarimu, priimtu ne mažesne kaip 2/3 nustatyto Nacio- 
nalinio Susirinkimo narių skaičiaus balsų dauguma, pasiūlius ne mažiau 
kaip 140 Nacionalinio Susirinkimo narių. 

3. Nuo nutarimo pareikšti kaltinimą Respublikos Prezidentui prieš 
Valstybės Tribunolą priėmimo dienos Respublikos Prezidento įgaliojimai 
sustabdomi. 131 straipsnio nuostatos taikomos atitinkamai. 


VI SKYRIUS 
MINISTRŲ TARYBA IR VYRIAUSYBĖS ADMINISTRACIJA 


146 straipsnis 

1. Ministrų Taryba vykdo Lenkijos Respublikos vidaus ir užsienio po- 
litiką. 

2. Ministrų Tarybos kompetencijai priklauso valstybės politikos rei- 
kalai, nepavesti kitų valstybės ir teritorinės savivaldos institucijų kompe- 
tencijai. 

3. Ministrų Taryba vadovauja vyriausybės administracijai. 

4. Konstitucijos ir įstatymų nustatytais pagrindais ir apimtimi Minis- 
trų Taryba: 

1) užtikrina įstatymų įgyvendinimą, 

2) leidžia potvarkius, 

3) koordinuoja ir kontroliuoja vyriausybės administracijos instituci- 
jų darbą, 

4) saugo valstybės iždo interesus, 

5) priima valstybės biudžeto projektą, 

6) vadovauja valstybės biudžeto vykdymui, priima sprendimus dėl 
valstybinių sąskaitų uždarymo ir biudžeto vykdymo ataskaitą, 

7) užtikrina valstybės vidaus saugumą ir viešąją tvarką, 

8) užtikrina valstybės išorinį saugumą, 

9) vykdo bendrąjį vadovavimą santykių su kitomis valstybėmis ir 
tarptautinėmis organizacijomis srityje, 

10) sudaro tarptautines sutartis, kurios turi būti ratifikuojamos, tvirti- 
na ir denonsuoja kitas tarptautines sutartis, 

11) vykdo bendrąjį vadovavimą šalies gynybinio pajėgumo srityje ir 
kasmet nustato šaukiamų į tikrąją karo tarnybą piliečių skaičių, 

12) nustato savo darbo organizaciją ir tvarką. 


147 straipsnis 

1. Ministrų Tarybą sudaro Ministrų Tarybos pirmininkas ir ministrai. 

2. Į Ministrų Tarybos sudėtį gali būti paskirti Ministrų Tarybos vice- 
pirmininkai. 

3. Ministrų Tarybos pirmininkas ir vicepirmininkas taip pat gali vyk- 
dyti ministro funkcijas. 

4. Į Ministrų Tarybos sudėtį taip pat gali būti paskirti įstatymais nu- 
statytų komitetų pirmininkai. 


148 straipsnis 

Ministrų Tarybos pirmininkas: 

1) atstovauja Ministrų Tarybai, 

2) vadovauja Ministrų Tarybos darbams, 

3) leidžia potvarkius, 

4) užtikrina Ministrų Tarybos politikos vykdymą ir nustato jos įgy- 
vendinimo būdus, 

5) koordinuoja ir kontroliuoja Ministrų Tarybos narių darbą, 

6) vykdo teritorinės savivaldos priežiūrą pagal Konstitucijos ir įsta- 
tymų nustatytas ribas ir formas, 

7) yra vyriausybės administracijos darbuotojų vadovas. 


149 straipsnis 

1. Ministrai vadovauja atitinkamoms vyriausybės administracijos sri- 
tims arba vykdo Ministrų Tarybos pirmininko jiems pavestas užduotis. 
Ministro, vadovaujančio vyriausybės administracijos sričiai, veiklos apimtį 
nustato įstatymas. 

2. Ministras, vadovaujantis vyriausybės administracijos sričiai, leidžia 
potvarkius. Ministrų Taryba Ministrų Tarybos pirmininko siūlymu gali 
panaikinti ministro potvarkį ar įsakymą. 

3. Komiteto pirmininkui, apie kurį kalbama 147 straipsnio 4 dalyje, 
atitinkamai taikomos nuostatos, susijusios su vyriausybės administracijos 
sričiai vadovaujančiu ministru. 

150 straipsnis 
Ministrų Tarybos narys negali vykdyti veiklos, prieštaraujančios jo 
viešoms pareigoms. 


151 straipsnis 

Ministrų Tarybos pirmininkas, vicepirmininkai ir ministrai Respubli- 
kos Prezidentui duoda tokią priesaiką: 

„Pradėdamas eiti Ministrų Tarybos pirmininko (Ministrų Tarybos vi- 
cepirmininko, ministro) pareigas iškilmingai prisiekiu, kad liksiu ištikimas 
Konstitucijos nuostatoms ir kitiems Lenkijos Respublikos įstatymams, o 
Tėvynės ir piliečių gerovė man visada bus aukščiausias priesakas.“ 

Prisiekti galima priduriant sakinį „Tepadeda man Dievas“. 


152 straipsnis 
1. Ministrų Tarybos atstovas vaivadijoje yra vaivada. 
2. Vaivadų skyrimo ir atleidimo tvarką, veiklos sritį nustato įstatymas. 


153 straipsnis 

1. Siekiant užtikrinti profesionalų, sąžiningą, nešališką ir politiniu po- 
žiūriu neutralų valstybės uždavinių vykdymą, vyriausybės administracijos 
įstaigose veikia civilinės tarnybos korpusas. 

2. Ministrų Tarybos pirmininkas yra civilinės tarnybos korpuso va- 
dovas. 


154 straipsnis 

1. Respublikos Prezidentas parenka Ministrų Tarybos pirmininką, 
šis siūlo Ministrų Tarybos sudėtį. Respublikos Prezidentas skiria Ministrų 
Tarybos pirmininką kartu su kitais Ministrų Tarybos nariais per 14 dienų 
nuo pirmojo Seimo posėdžio ar buvusios Ministrų Tarybos atsistatydini- 
mo priėmimo dienos ir priima naujai sudarytos Ministrų Tarybos narių 
priesaiką. 

2. Ministrų Tarybos pirmininkas per 14 dienų nuo tos dienos, kai 
buvo paskirtas Respublikos Prezidento, pristato Seimui Ministrų Tarybos 
veiklos programą, siūlydamas pareikšti jai pasitikėjimą. Nutarimą dėl pasi- 
tikėjimo Seimas priima absoliučia balsų dauguma, dalyvaujant ne mažiau 
kaip pusei nustatyto deputatų skaičiaus. 

3. Jeigu Ministrų Taryba 1 dalyje nustatyta tvarka nepaskiriama arba 
pasitikėjimas 2 dalyje nustatyta tvarka nepareiškiamas, Seimas per 14 die- 

nų nuo terminų, nustatytų 1 ar 2 dalyje, pabaigos išrenka Ministrų Tary- 
bos pirmininką ir jo pasiūlytus Ministrų Tarybos narius absoliučia balsų 
dauguma, dalyvaujant ne mažiau kaip pusei nustatyto deputatų skaičiaus. 
Respublikos Prezidentas skiria tokiu būdu išrinktą Ministrų Tarybą ir pri- 
ima jos narių priesaiką. 


155 straipsnis 

1. Jeigu Ministrų Taryba 154 straipsnio 3 dalyje nustatyta tvarka ne- 
paskiriama, Respublikos Prezidentas per 14 dienų paskiria Ministrų Tary- 
bos pirmininką ir, jo siūlymu, kitus Ministrų Tarybos narius ir priima jų 
priesaiką. Seimas per 14 dienų nuo tos dienos, kai Respublikos Prezidentas 
paskiria Ministrų Tarybą, pareiškia jai pasitikėjimą balsų dauguma, daly- 
vaujant ne mažiau kaip pusei nustatyto deputatų skaičiaus. 

2. Jeigu pasitikėjimas 1 dalyje nustatyta tvarka Ministrų Tarybai ne- 
pareiškiamas, Respublikos Prezidentas sutrumpina Seimo kadenciją ir pa- 
skelbia rinkimus. 


156 straipsnis 

1. Ministrų Tarybos nariai atsako Valstybės Tribunolui už Konstituci- 
jos ar įstatymų pažeidimus, taip pat už nusikaltimus, padarytus dėl einamų 
pareigų. 

2. Nutarimą patraukti Ministrų Tarybos narį atsakomybėn prieš Vals- 
tybės Tribunolą Seimas priima Respublikos Prezidento arba ne mažiau kaip 
115 deputatų siūlymu, 3/5 nustatyto deputatų skaičiaus balsų dauguma. 

157 straipsnis 

1. Ministrų Tarybos nariai solidariai atsako Seimui už Ministrų Tary- 
bos veiklą. 

2. Ministrų Tarybos nariai taip pat individualiai atsako Seimui už jų 
kompetencijai priklausančius arba jiems Ministrų Tarybos pirmininko pa- 
vestus klausimus. 

158 straipsnis 

1. Nepasitikėjimą Ministrų Taryba Seimas reiškia absoliučia nustatyto 
deputatų skaičiaus balsų dauguma, ne mažiau kaip 46 deputatų siūlymu, 
kuriame kartu nurodomas konkretus kandidatas į Ministrų Tarybos pir- 
mininkus. Jeigu Seimas priima nutarimą, Respublikos Prezidentas priima 
Ministrų Tarybos atsistatydinimą ir skiria Seimo išrinktą naująjį Ministrų 
Tarybos pirmininką, o jo siūlymu - kitus Ministrų Tarybos narius ir prii- 
ma jų priesaiką. 

2. Dėl pasiūlymo priimti nutarimą, apie kurį kalbama 1 dalyje, gali 
būti balsuojama ne anksčiau kaip po 7 dienų nuo jo pateikimo. Pakarto- 
tinis siūlymas gali būti pateikiamas ne anksčiau kaip po 3 mėnesių nuo 
pirmesniojo pasiūlymo pateikimo. Pakartotinis pasiūlymas gali būti teikia- 
mas nepraėjus 3 mėnesiams, jeigu jį pateikia ne mažiau kaip 115 deputatų. 


159 straipsnis 

1. Seimas gali pareikšti ministrui nepasitikėjimą. Pasiūlymą pareikšti 
nepasitikėjimą gali pateikti ne mažiau kaip 69 deputatai. 158 straipsnio 2 
dalies nuostata taikoma atitinkamai. 

2. Respublikos Prezidentas atleidžia ministrą, kuriam Seimas nustaty- 
to deputatų skaičiaus balsų dauguma pareiškė nepasitikėjimą. 


160 straipsnis 

Ministrų Tarybos pirmininkas gali kreiptis į Seimą prašydamas pa- 
reikšti pasitikėjimą Ministrų Taryba. Pasitikėjimas Ministrų Taryba pa- 
reiškiamas balsų dauguma, dalyvaujant ne mažiau kaip pusei nustatyto 
deputatų skaičiaus. 


161 straipsnis 
Respublikos Prezidentas Ministrų Tarybos pirmininko siūlymu keičia 
Ministrų Tarybos sudėtį. 


162 straipsnis 

1. Ministrų Tarybos pirmininkas pirmajame naujai išrinkto Seimo 
posėdyje pareiškia apie Ministrų Tarybos atsistatydinimą. 

2. Ministrų Tarybos pirmininkas taip pat pareiškia apie Ministrų Ta- 
rybos atsistatydinimą, jeigu: 

1) Seimas nepatvirtina pasitikėjimo Ministrų Taryba, 

2) pareiškiamas nepasitikėjimas Ministrų Taryba, 

3) atsistatydina Ministrų Tarybos pirmininkas. 

3. Respublikos Prezidentas, priimdamas Ministrų Tarybos atsistaty- 
dinimą, paveda jai toliau eiti pareigas, kol bus paskirta nauja Ministrų Ta- 
ryba. 

4. Respublikos Prezidentas 2 dalies 3 punkte numatytu atveju gali at- 
sisakyti priimti Ministrų Tarybos atsistatydinimą. 

VII SKYRIUS 
TERITORINĖ SAVIVALDA 


163 straipsnis 
Teritorinė savivalda vykdo viešuosius uždavinius, Konstitucijos ar 
įstatymų nepriskirtus kitoms viešosios valdžios institucijoms. 


164 straipsnis 

1. Pagrindinis teritorinės savivaldos vienetas yra gmina. 

2. Kitus regioninės arba vietinės ir regioninės savivaldos vienetus nu- 
stato įstatymas. 

3. Gmina vykdo visus teritorinės savivaldos uždavinius, nepriskirtus 
kitiems teritorinės savivaldos vienetams. 


165 straipsnis 

1. Teritorinės savivaldos vienetai yra juridiniai asmenys. Jie turi nuo- 
savybės teisę ir kitas turtines teises. 

2. Teritorinės savivaldos vienetų savarankiškumas ginamas teisme. 


166 straipsnis 

1. Viešuosius uždavinius, skirtus savivaldos bendrijos poreikiams ten- 
kinti, teritorinės savivaldos vienetas vykdo kaip savo uždavinius. 

2. Jeigu tai kyla iš pagrįstų valstybės poreikių, įstatymas gali pavesti 
teritorinės savivaldos vienetams vykdyti kitus viešuosius uždavinius. Įsta- 
tymas nustato pavedamų uždavinių perdavimo tvarką ir vykdymo būdą. 

3. Ginčus dėl kompetencijos, kylančius tarp teritorinės savivaldos ir 
vyriausybės administracijos institucijų, sprendžia administraciniai teismai. 


167 straipsnis 

1. Teritorinės savivaldos vienetams užtikrinama teisė gauti viešųjų pa- 
jamų pagal jiems tenkančius uždavinius. 

2. Teritorinės savivaldos vienetų pajamos yra jų nuosavos pajamos ir 
bendrosios bei tikslinės dotacijos iš valstybės biudžeto. 

3. Teritorinės savivaldos vienetų pajamų šaltiniai nustatomi įstatymu. 

4. Keičiant teritorinės savivaldos vienetų uždavinius ir kompetenciją 
atitinkamai keičiamas ir viešųjų pajamų paskirstymas. 

168 straipsnis 
Teritorinės savivaldos vienetai turi teisę nustatyti vietinių mokesčių ir 
rinkliavų dydį neperžengdami įstatymų nustatytų ribų. 


169 straipsnis 

1. Teritorinės savivaldos vienetai savo uždavinius įgyvendina per 
sprendimus priimančias ir vykdomąsias institucijas. 

2. Rinkimai į sprendimus priimančias institucijas yra visuotiniai, ly- 
gūs, tiesioginiai ir vyksta slaptu balsavimu. Kandidatų iškėlimo ir rinkimų 
vykdymo principus ir tvarką, taip pat rinkimų galiojimo sąlygas nustato 
įstatymas. 

3. Rinkimų ir teritorinės savivaldos vienetų vykdomųjų institucijų at- 
šaukimo principus ir tvarką nustato įstatymas. 

4. Teritorinės savivaldos vienetų vidinę sandarą nustato sprendimus 
priimančios jų institucijos, neperžengdamos įstatymų nustatytų ribų. 


170 straipsnis 

Savivaldos bendrijos nariai referendumu gali spręsti su bendrija su- 
sijusius klausimus, įskaitant klausimą dėl teritorinės savivaldos instituci- 
jos, sudarytos tiesioginių rinkimų būdu, atšaukimo. Vietinio referendumo 
vykdymo principus ir tvarką nustato įstatymas. 


171 straipsnis 

1. Teritorinės savivaldos veikla prižiūrima teisėtumo požiūriu. 
Ministrų Tarybos pirmininkas ir vaivados, o finansų reikalų srityje - regi- 
oniniai apskaitos rūmai. 

3. Seimas Ministrų Tarybos pirmininko siūlymu gali paleisti spren- 
dimus priimančiąją teritorinės savivaldos instituciją, jeigu ši institucija 
šiurkščiai pažeidžia Konstituciją ar įstatymus. 


172 straipsnis 

1. Teritorinės savivaldos vienetai turi teisę jungtis. 

2. Teritorinės savivaldos vienetas turi teisę stoti į tarptautinius vietinių 
ir regioninių bendrijų susivienijimus, taip pat bendradarbiauti su vietinė- 
mis ir regioninėmis kitų valstybių bendrijomis. 

3. Pagrindus, kuriais remdamiesi teritorinės savivaldos vienetai gali 
naudotis teisėmis, apie kurias kalbama 1 ir 2 dalyse, nustato įstatymas. 

VIII SKYRIUS 
TEISMAI IR TRIBUNOLAI 


173 straipsnis 
Teismai ir tribunolai yra atskira ir nuo kitų valdžių nepriklausoma 
valdžia. 


174 straipsnis 
Teismai ir tribunolai sprendimus priima Lenkijos Respublikos vardu. 


TEISMAI 


175 straipsnis 

1. Lenkijos Respublikoje teisingumą vykdo Aukščiausiasis Teismas, 
bendrieji teismai, administraciniai teismai ir kariniai teismai. 

2. Ypatingasis teismas ar skubus procesas gali būti nustatomi tik karo 
laikui. 


176 straipsnis 

1. Teismo procesas yra ne mažiau kaip dviejų instancijų. 

2. Teismų santvarką ir kompetenciją, taip pat procesą teismuose nu- 
stato įstatymai. 


177 straipsnis 
Bendrieji teismai vykdo teisingumą visose bylose, išskyrus bylas, įsta- 
tymų priskiriamas kitų teismų kompetencijai. 


178 straipsnis 

1. Teisėjai, vykdydami savo pareigas, yra nepriklausomi ir klauso tik 
Konstitucijos ir įstatymų. 

2. Teisėjams užtikrinamos darbo sąlygos ir atlyginimas, atitinkantys 
aukštą jų statusą ir pareigų apimtį. 

3. Teisėjas negali priklausyti politinei partijai, profesinei sąjungai ar 
užsiimti viešąja veikla, nesuderinama su teismų ir teisėjų nepriklausomu- 
mo principais. 

179 straipsnis 
Teisėjus Nacionalinės teismų tarybos siūlymu neapibrėžtam laikui 
skiria Respublikos Prezidentas. 


180 straipsnis 

1. Teisėjai yra neatšaukiami. 

2. Pašalinti teisėją iš pareigų, sustabdyti jo įgaliojimus, perkelti į kitą 
vietą ar į kitas pareigas prieš jo valią galima tik teismo sprendimu ir tik 
įstatymų nustatytais atvejais. 

3. Teisėjas gali būti išleistas į pensiją, jeigu dėl ligos ar jėgų praradimo 
nebegali vykdyti savo pareigų. Proceso tvarką, taip pat kreipimosi į teismą 
būdą nustato įstatymas. 

4. Įstatymas nustato amžiaus ribą, kurią pasiekę teisėjai išeina į pensiją. 

5. Keičiant teismų santvarką arba teisminių apygardų ribas, teisėją 
galima perkelti į kitą teismą arba išleisti į pensiją, paliekant jam visą atly- 
ginimą. 


181 straipsnis 

Teisėjas negali būti patrauktas baudžiamojon atsakomybėn ir jam 
negali būti atimta laisvė be išankstinio įstatymo nustatyto teismo sutiki- 
mo. Teisėjas negali būti sulaikytas ar suimtas, išskyrus jeigu yra užtinka- 
mas bedarantis nusikaltimą, jeigu jį sulaikyti būtina, kad būtų užtikrinta 
teisinga proceso eiga. Apie sulaikymą nedelsiant pranešama kompeten- 
tingo vietinio teismo pirmininkui, jis gali nurodyti nedelsiant paleisti 
sulaikytąjį. 


182 straipsnis 
Piliečių dalyvavimą vykdant teisingumą nustato įstatymas. 


183 straipsnis 
priimant sprendimus. 

2. Aukščiausiasis Teismas taip pat vykdo kitą Konstitucijos ir įstatymų 
numatytą veiklą. 

3. Aukščiausiojo Teismo pirmąjį pirmininką skiria Respublikos Pre- 
zidentas šešerių metų kadencijai iš Aukščiausiojo Teismo teisėjų bendro 
susirinkimo pasiūlytų kandidatų. 

184 straipsnis 

Vyriausiasis administracinis teismas ir kiti administraciniai teismai 
įstatymo nustatyta apimtimi vykdo viešosios administracijos veiklos kon- 
trolę. Ši kontrolė taip pat apima sprendimų dėl teritorinės savivaldos insti- 
tucijų nutarimų ir vyriausybės administracijos vietinių institucijų normi- 
nių aktų atitikties įstatymams priėmimą. 


185 straipsnis 

Vyriausiojo administracinio teismo pirmininką šešerių metų kaden- 
cijai iš Vyriausiojo administracinio teismo teisėjų bendro susirinkimo pa- 
siūlytų kandidatų skiria Respublikos Prezidentas. 


186 straipsnis 

1. Nacionalinė teismų taryba saugo teismų ir teisėjų nepriklauso- 
mumą. 

2. Nacionalinė teismų taryba gali kreiptis į Konstitucinį Tribunolą su 
prašymu ištirti norminių aktų atitiktį Konstitucijai ta apimtimi, kuria jie 
susiję su teismų ir teisėjų nepriklausomumu. 


187 straipsnis 

1. Nacionalinę teismų tarybą sudaro: 

1) Aukščiausiojo Teismo pirmasis pirmininkas, teisingumo minis- 
tras, Vyriausiojo administracinio teismo pirmininkas ir Respublikos Pre- 
zidento paskirtas asmuo, 

2) penkiolika narių, išrinktų iš Aukščiausiojo Teismo, bendrųjų teis- 
mų, administracinių teismų ir karinių teismų teisėjų, 

3) keturi nariai, Seimo išrinkti iš deputatų, ir du nariai, Senato iš- 
rinkti iš senatorių. 

2. Nacionalinė teismų taryba iš savo narių renka pirmininką ir du vi- 
cepirmininkus. 

3. Išrinktų Nacionalinės teismų tarybos narių kadencija yra ketveri 
metai. 

4. Nacionalinės teismų tarybos struktūrą, veiklos sritį ir darbo tvarką, 
taip pat jos narių rinkimo būdą nustato įstatymas. 

188 straipsnis 

Konstitucinis Tribunolas priima sprendimus bylose dėl: 

1) įstatymų ir tarptautinių sutarčių atitikties Konstitucijai, 

2) įstatymų atitikties ratifikuotoms tarptautinėms sutartims, ku- 
rioms ratifikuoti reikia išankstinio įstatyme išreikšto sutikimo, 

3) centrinių valstybės institucijų leidžiamų teisės aktų atitikties 
Konstitucijai, ratiikuotoms tarptautinėms sutartims ir įstatymams, 

4) politinių partijų tikslų ar veiklos atitikties Konstitucijai, 

5) konstitucinių skundų, apie kuriuos kalbama 79 straipsnio 1 dalyje. 


189 straipsnis 


Konstitucinis Tribunolas sprendžia ginčus dėl kompetencijos tarp 
centrinių konstitucinių valstybės institucijų. 


190 straipsnis 

1. Konstitucinio Tribunolo sprendimai turi visiems privalomą galią ir 
yra galutiniai. 

2. Konstitucinio Tribunolo sprendimai bylose, išvardytose 188 straips- 
nyje, turi būti nedelsiant paskelbiami oficialiame leidinyje, kuriame buvo 
paskelbtas norminis aktas. Jeigu aktas nebuvo paskelbtas, sprendimas skel- 
biamas Lenkijos Respublikos oficialiame leidinyje „Monitor Polski“. 

3. Konstitucinio Tribunolo sprendimas įsigalioja jo paskelbimo dieną, 
tačiau Konstitucinis Tribunolas gali nustatyti kitą terminą, kada norminis 
aktas neteks privalomosios galios. Šis terminas negali viršyti aštuoniolikos 
mėnesių, jeigu kalbama apie įstatymą, o jeigu kalbama apie kitą norminį 
aktą - dvylikos mėnesių. Jeigu sprendimas susijęs su finansinėmis išlaido- 
mis, nenumatytomis biudžeto įstatyme, Konstitucinis Tribunolas terminą, 
kada norminis aktas neteks privalomosios galios, nustato susipažinęs su 
Ministrų Tarybos nuomone. 

4. Konstitucinio Tribunolo sprendimas, kad norminis aktas, kuriuo 
remiantis buvo priimtas įsiteisėjęs teismo sprendimas, galutinis adminis- 
tracinis sprendimas ar sprendimas kitokioje byloje, neatitinka Konstituci- 
jos, tarptautinės sutarties ar įstatymo, sudaro pagrindą procesui atnaujinti, 
administraciniam ar kitokiam sprendimui panaikinti, vadovaujantis šiam 
procesui taikomų taisyklių nustatytais principais ir tvarka. 

5. Konstitucinio Tribunolo sprendimai priimami balsų dauguma. 

191 straipsnis 

1. Su prašymu bylose, apie kurias kalbama 188 straipsnyje, į Konstitu- 
cinį Tribunolą gali kreiptis: 

1) Respublikos Prezidentas, Seimo pirmininkas, Senato pirminin- 
kas, Ministrų Tarybos pirmininkas, 50 deputatų, 30 senatorių, Aukščiau- 
siojo "Teismo pirmasis pirmininkas, Vyriausiojo administracinio teismo 
pirmininkas, generalinis prokuroras, Aukščiausiųjų kontrolės rūmų pir- 
mininkas, piliečių teisių gynėjas, 

2) Nacionalinė teismų taryba ta apimtimi, apie kurią kalbama 186 
straipsnio 2 dalyje, 

3) teritorinės savivaldos vienetų sprendimus priimančios institucijos, 

4) nacionalinės profesinių sąjungų institucijos ir nacionalinės darbda- 
vių organizacijų bei profesinių organizacijų vadovaujančiosios institucijos, 

5) bažnyčios ir tikėjimo organizacijos, 

6) subjektai, nustatyti 79 straipsnyje, jame nurodyta apimtimi. 

2. Subjektai, apie kuriuos kalbama 1 dalies 3-5 punktuose, gali kreip- 
tis su tokiu prašymu, jeigu norminis aktas yra susijęs su į jų veiklos sritį 
patenkančiais klausimais. 


192 straipsnis 

Su prašymu bylose, apie kurias kalbama 189 straipsnyje, į Konstitu- 
cinį Tribunolą gali kreiptis: Respublikos Prezidentas, Seimo pirmininkas, 
Senato pirmininkas, Ministrų Tarybos pirmininkas, Aukščiausiojo Teismo 
pirmasis pirmininkas, Vyriausiojo administracinio teismo pirmininkas ir 
Aukščiausiųjų kontrolės rūmų pirmininkas. 


193 straipsnis 

Kiekvienas teismas gali pateikti Konstituciniam Tribunolui teisinį 
klausimą dėl norminio akto atitikties Konstitucijai, ratifikuotoms tarptau- 
tinėms sutartims ar įstatymui, jeigu nuo atsakymo į teisinį klausimą pri- 
klauso teismo nagrinėjamos bylos sprendimas. 


194 straipsnis 

1. Konstitucinį Tribunolą sudaro 15 teisėjų, Seimo individualiai ren- 
kamų 9 metams iš asmenų, turinčių išskirtinių teisės žinių. Pakartotinai 
išrinkti į Tribunolo sudėtį neleidžiama. 

2. Konstitucinio Tribunolo pirmininką ir vicepirmininką skiria Res- 

publikos Prezidentas iš Konstitucinio Tribunolo teisėjų bendro susirinki- 
mo pasiūlytų kandidatų. 


195 straipsnis 

1. Konstitucinio Tribunolo teisėjai, vykdydami savo pareigas, yra ne- 
priklausomi ir klauso tik Konstitucijos. 

2. Konstitucinio Tribunolo teisėjams užtikrinamos darbo sąlygos ir 
atlyginimas, atitinkantys aukštą jų statusą ir pareigų apimtį. 

3. Konstitucinio Tribunolo teisėjai, kol eina pareigas, negali priklausy- 
ti politinei partijai, profesinei sąjungai ar užsiimti viešąja veikla, nesuderi- 
nama su teismų ir teisėjų nepriklausomumo principais. 


196 straipsnis 

Konstitucinio Tribunolo teisėjas be išankstinio Konstitucinio Tribunolo 
sutikimo negali būti patrauktas baudžiamojon atsakomybėn ir jam negali 
būti atimta laisvė. Teisėjas negali būti sulaikytas ar suimtas, išskyrus jeigu yra 
užtinkamas bedarantis nusikaltimą, jeigu jį sulaikyti būtina, kad būtų užti- 
krinta teisinga proceso eiga. Apie sulaikymą nedelsiant pranešama Konstitu- 
cinio Tribunolo pirmininkui, jis gali nurodyti nedelsiant paleisti sulaikytąjį. 


197 straipsnis 
Konstitucinio Tribunolo struktūrą ir proceso Tribunole tvarką nusta- 
to įstatymas. 


VALSTYBĖS TRIBUNOLAS 


198 straipsnis 

1. Už Konstitucijos ar įstatymo pažeidimą, padarytą dėl užimamų 
pareigų ar vykdant tarnybines pareigas, konstitucinė atsakomybė prieš 
Valstybės Tribunolą taikoma: Respublikos Prezidentui, Ministrų Tarybos 
pirmininkui ir Ministrų Tarybos nariams, Lenkijos nacionalinio banko 
pirmininkui, Aukščiausiųjų kontrolės rūmų pirmininkui, Nacionalinės ra- 
dijo ir televizijos tarybos nariams, asmenims, kuriems Ministrų Tarybos 
pirmininkas pavedė vadovauti ministerijoms, taip pat vyriausiajam Gin- 
kluotųjų pajėgų vadui. 

2. Konstitucinė atsakomybė prieš Valstybės Tribunolą taip pat taiko- 
ma deputatams ir senatoriams 107 straipsnyje nustatyta apimtimi. 

3. Valstybės Tribunolo skiriamų bausmių rūšis nustato įstatymas. 

199 straipsnis 

1. Valstybės Tribunolą sudaro pirmininkas, du pirmininko pavaduo- 
tojai ir 16 narių, Seimo renkamų ne iš deputatų ir senatorių, Seimo ka- 
dencijos laikui. Tribunolo pirmininko pavaduotojai ir ne mažiau kaip pusė 
Valstybės Tribunolo narių privalo turėti kvalifikaciją, kurios reikalaujama 
teisėjo pareigoms užimti. 

2. Valstybės Tribunolo pirmininkas yra Aukščiausiojo Teismo pirma- 
sis pirmininkas. 

3. Valstybės Tribunolo nariai, vykdydami Valstybės Tribunolo teisėjo 
funkciją, yra nepriklausomi ir klauso tik Konstitucijos bei įstatymų. 


200 straipsnis 

Valstybės Tribunolo narys be išankstinio Valstybės Tribunolo sutikimo 
negali būti patrauktas baudžiamojon atsakomybėn ir jam negali būti atimta 
laisvė. Valstybės Tribunolo narys negali būti sulaikytas ar suimtas, išskyrus jei- 
gu yra užtinkamas bedarantis nusikaltimą, jeigu jį sulaikyti būtina, kad būtų 
užtikrinta teisinga proceso eiga. Apie sulaikymą nedelsiant pranešama Vals- 
tybės Tribunolo pirmininkui, jis gali nurodyti nedelsiant paleisti sulaikytąjį. 


201 straipsnis 


Valstybės Tribunolo struktūrą ir proceso Tribunole tvarką nustato 
įstatymas. 


IX SKYRIUS 
VALSTYBĖS KONTROLĖS IR TEISĖS APSAUGOS INSTITUCIJOS 


AUKŠČIAUSIEJI KONTROLĖS RŪMAI 


202 straipsnis 

1. Aukščiausieji kontrolės rūmai yra aukščiausioji valstybės kontrolės 
institucija. 

2. Aukščiausieji kontrolės rūmai pavaldūs Seimui. 

3. Aukščiausieji kontrolės rūmai veikia kolegialumo pagrindais. 


203 straipsnis 
1. Aukščiausieji kontrolės rūmai kontroliuoja vyriausybės adminis- 
tracijos institucijų, Lenkijos nacionalinio banko, valstybinių juridinių as- 

menų ir kitų valstybinių organizacinių vienetų veiklą teisėtumo, ūkišku- 
mo, tikslingumo ir sąžiningumo požiūriu. 

2. Aukščiausieji kontrolės rūmai gali kontroliuoti teritorinės savival- 
dos institucijų, komunalinių juridinių asmenų ir kitų komunalinių organi- 
zacinių vienetų veiklą teisėtumo, ūkiškumo ir sąžiningumo požiūriu. 

3. Aukščiausieji kontrolės rūmai taip pat gali teisėtumo ir ūkiškumo 
požiūriu kontroliuoti kitų organizacinių vienetų ir ūkio subjektų veiklą 
tiek, kiek jie naudoja valstybės ar komunalinį turtą ar lėšas arba vykdo 
finansinius įsipareigojimus valstybei. 


204 straipsnis 

1. Aukščiausieji kontrolės rūmai pateikia Seimui: 

1) valstybės biudžeto ir pagrindinių pinigų politikos nuostatų įvyk- 
dymo analizę, 

2) nuomonę dėl Ministrų Tarybos valstybės biudžeto įvykdymo 
ataskaitos, 

3) informaciją apie kontrolės rezultatus, įstatyme numatytus pasiūly- 
mus ir kreipimusis. 

2. Aukščiausieji kontrolės rūmai kasmet pateikia Seimui savo veiklos 
ataskaitą. 


205 straipsnis 

1. Aukščiausiųjų kontrolės rūmų pirmininką skiria Seimas Senato su- 
tikimu 6 metams, jis gali būti pakartotinai paskirtas tik vieną kartą. 

2. Aukščiausiųjų kontrolės rūmų pirmininkas negali užimti kitų par- 
eigų, išskyrus aukštosios mokyklos profesoriaus pareigas, ar užsiimti kita 
profesine veikla. 

3. Aukščiausiųjų kontrolės rūmų pirmininkas negali priklausyti poli- 
tinei partijai, profesinei sąjungai ar užsiimti viešąja veikla, nesuderinama 
su jo aukštu statusu. 


206 straipsnis 

Aukščiausiųjų kontrolės rūmų pirmininkas be išankstinio Seimo suti- 
kimo negali būti patrauktas baudžiamojon atsakomybėn ir jam negali būti 
atimta laisvė. Aukščiausiųjų kontrolės rūmų pirmininkas negali būti su- 
laikytas ar suimtas, išskyrus jeigu yra užtinkamas bedarantis nusikaltimą 
ir jeigu jį sulaikyti būtina, kad būtų užtikrinta teisinga proceso eiga. Apie 

sulaikymą nedelsiant pranešama Seimo pirmininkui, jis gali nurodyti ne- 
delsiant paleisti sulaikytąjį. 


207 straipsnis 
Aukščiausiųjų kontrolės rūmų struktūrą ir veiklos tvarką nustato įsta- 
tymas. 


PILIEČIŲ TEISIŲ GYNĖJAS 


208 straipsnis 

1. Piliečių teisių gynėjas saugo Konstitucijoje ir kituose norminiuose 
aktuose įtvirtintas žmogaus ir piliečio laisves ir teises. 

2. Piliečių teisių gynėjo veiklos sritį ir tvarką nustato įstatymas. 


209 straipsnis 

1. Piliečių teisių gynėją skiria Seimas Senato sutikimu 5 metams. 

2. Piliečių teisių gynėjas negali užimti kitų pareigų, išskyrus aukšto- 
sios mokyklos profesoriaus pareigas, ar užsiimti kita profesine veikla. 

3. Piliečių teisių gynėjas negali priklausyti politinei partijai, profesinei 
sąjungai ar užsiimti viešąja veikla, nesuderinama su jo aukštu statusu. 


210 straipsnis 
Piliečių teisių gynėjas veikia savarankiškai, yra nepriklausomas nuo 
kitų valstybės institucijų ir įstatymo nustatytais pagrindais atsako tik Seimui. 


211 straipsnis 

Piliečių teisių gynėjas be išankstinio Seimo sutikimo negali būti pa- 
trauktas baudžiamojon atsakomybėn ir jam negali būti atimta laisvė. Pi- 
liečių teisių gynėjas negali būti sulaikytas ar suimtas, išskyrus jeigu yra 
užtinkamas bedarantis nusikaltimą ir jeigu jį sulaikyti būtina, kad būtų už- 
tikrinta teisinga proceso eiga. Apie sulaikymą nedelsiant pranešama Seimo 
pirmininkui, jis gali nurodyti nedelsiant paleisti sulaikytąjį. 


212 straipsnis 
Piliečių teisių gynėjas kasmet informuoja Seimą ir Senatą apie savo 
veiklą ir apie padėtį užtikrinant žmogaus ir piliečio laisves bei teises. 

213 straipsnis 

1. Nacionalinė radijo ir televizijos taryba saugo žodžio laisvę, teisę į 
informaciją, taip pat viešąjį interesą radijuje ir televizijoje. 

2. Nacionalinė radijo ir televizijos taryba leidžia potvarkius, o indivi- 
dualiais klausimais priima nutarimus. 


214 straipsnis 

1. Nacionalinės radijo ir televizijos tarybos narius skiria Seimas, Sena- 
tas ir Respublikos prezidentas. 

2. Nacionalinės radijo ir televizijos tarybos narys negali priklausyti 
politinei partijai, profesinei sąjungai ar užsiimti viešąja veikla, nesuderina- 
ma su jo aukštu statusu. 


215 straipsnis 
Nacionalinės radijo ir televizijos tarybos veiklos principus ir tvarką, jos 
struktūrą, taip pat detalius jos narių skyrimo principus nustato įstatymas. 


X SKYRIUS 
VIEŠIEJI FINANSAI 


216 straipsnis 

1. Finansinės lėšos viešiesiems tikslams kaupiamos ir leidžiamos įsta- 
tymo nustatytu būdu. 

2. Nekilnojamojo turto, dalių ar akcijų įgijimas, realizavimas ir apsun- 
kinimas, taip pat Valstybės iždo, Lenkijos nacionalinio banko ar kitų vals- 
tybinių juridinių asmenų vertybinių popierių emisija vykdomi įstatymo 
nustatytais pagrindais ir tvarka. 

3. Monopolis nustatomas įstatymu. 

4. Valstybė paskolas ima ir finansines garantijas bei laidavimus sutei- 
kia įstatymo nustatytais pagrindais ir tvarka. 

5. Negalima imti paskolų ar suteikti finansinių garantijų bei laidavi- 
mų, dėl kurių valstybės viešoji skola viršytų 3/5 metinio bendrojo vidaus 
produkto vertės. Metinio bendrojo vidaus produkto vertės ir valstybės vie- 
šosios skolos apskaičiavimo būdą nustato įstatymas. 

217 straipsnis 

Mokesčius, kitas viešąsias rinkliavas, apmokestinimo subjektus, 
objektus ir mokesčių tarifus, taip pat lengvatų suteikimo ir nepriemokų 
panaikinimo principus ir nuo mokesčių atleistų subjektų kategorijas nu- 
stato įstatymas. 


218 straipsnis 
Valstybės iždo organizaciją ir valstybės iždo turto valdymo būdą nu- 
stato įstatymas. 


219 straipsnis 

1. Seimas tvirtina biudžetinių metų valstybės biudžetą biudžeto įsta- 
tymo forma. 

2. Valstybės biudžeto projekto rengimo principus ir tvarką, jo deta- 
lumo laipsnį ir reikalavimus, kuriuos turi atitikti biudžeto įstatymo pro- 
jektas, taip pat biudžeto įstatymo vykdymo principus ir tvarką nustato 
įstatymas. 

3. Išimtiniais atvejais valstybės pajamas ir išlaidas trumpesniam nei 
metų laikotarpiui gali nustatyti laikinojo biudžeto įstatymas. Reikalavimai, 
taikomi biudžeto įstatymo projektui, atitinkamai taikomi ir laikinojo biu- 
džeto įstatymo projektui. 

4. Jeigu biudžeto įstatymas ar laikinojo biudžeto įstatymas neįsigalioja 
nuo biudžetinių metų pradžios, Ministrų Taryba finansinį ūkį tvarko va- 
dovaudamasi pateiktu įstatymo projektu. 


220 straipsnis 

1. Ministrų Tarybos planuotų išlaidų padidinimas arba pajamų apri- 
bojimas negali lemti didesnio, nei numatyta biudžeto įstatymo projekte, 
biudžeto deficito patvirtinimo Seime. 

2. Biudžeto įstatymas negali numatyti, kad biudžeto deficitas būtų 
dengiamas prisiimant įsipareigojimus centrinio valstybės banko atžvilgiu. 


221 straipsnis 

Biudžeto įstatymo, laikinojo biudžeto įstatymo, biudžeto įstatymo pa- 
keitimo įstatymo, įstatymo dėl viešosios paskolos paėmimo ir įstatymo dėl 
valstybės finansinių garantijų suteikimo leidybos iniciatyvos teisė priklau- 
so tik Ministrų Tarybai. 

222 straipsnis 

Ministrų Taryba ne vėliau kaip prieš tris mėnesius iki prasidedant 
biudžetiniams metams pateikia Seimui ateinančių metų biudžeto įstatymo 
projektą. Išimtiniais atvejais projektą galima pateikti vėliau. 


223 straipsnis 
Senatas gali priimti biudžeto įstatymo pataisas per 20 dienų nuo jo 
pateikimo Senatui dienos. 


224 straipsnis 

1. Respublikos Prezidentas per 7 dienas pasirašo Seimo pirmininko 
pateiktą biudžeto įstatymą arba laikinojo biudžeto įstatymą. Biudžeto įsta- 
tymui ir laikinajam biudžeto įstatymui netaikoma 122 straipsnio 5 dalies 
nuostata. 

2. Jeigu Respublikos Prezidentas prieš pasirašydamas biudžeto įstaty- 
mą arba laikinojo biudžeto įstatymą kreipiasi į Konstitucinį Tribunolą su 
prašymu ištirti jo atitiktį Konstitucijai, Tribunolas sprendimą šioje byloje 
priima ne vėliau kaip per 2 mėnesius nuo kreipimosi į Tribunolą dienos. 


225 straipsnis 

Jeigu per 4 mėnesius nuo biudžeto įstatymo projekto pateikimo Sei- 
mui dienos įstatymas nepateikiamas Respublikos Prezidentui pasirašyti, 
Respublikos Prezidentas per 14 dienų gali sutrumpinti Seimo kadenciją. 


226 straipsnis 

1. Ministrų Taryba per penkis mėnesius nuo biudžetinių metų pabai- 
gos pateikia Seimui biudžeto įstatymo įvykdymo ataskaitą kartu su infor- 
macija apie valstybės įsiskolinimo padėtį. 

2. Seimas išnagrinėja pateiktą ataskaitą ir, susipažinęs su Aukščiau- 
siųjų kontrolės rūmų nuomone, per 90 dienų nuo ataskaitos pateikimo 
Seimui dienos priima nutarimą pritarti arba atsisakyti pritarti Ministrų 
Tarybos ataskaitai. 


227 straipsnis 

1. Centrinis valstybės bankas yra Lenkijos nacionalinis bankas. Jam pri- 
klauso išimtinė pinigų emisijos ir pinigų politikos nustatymo bei įgyvendi- 
nimo teisė. Lenkijos nacionalinis bankas atsako už Lenkijos valiutos vertę. 

2. Lenkijos nacionalinio banko institucijos yra: Lenkijos nacionalinio 
banko pirmininkas, Pinigų politikos taryba ir Lenkijos nacionalinio banko 
valdyba. 

3. Lenkijos nacionalinio banko pirmininką skiria Seimas Respublikos 
Prezidento siūlymu 6 metams. 

4. Lenkijos nacionalinio banko pirmininkas negali priklausyti politi- 
nei partijai, profesinei sąjungai ar užsiimti viešąja veikla, nesuderinama su 
jo aukštu statusu. 

5. Į Pinigų politikos tarybos sudėtį įeina Lenkijos nacionalinio ban- 
ko pirmininkas, kaip pirmininkas, ir asmenys, turintys išskirtinių finansų 
srities žinių, skiriami 6 metams, po lygiai Respublikos Prezidento, Seimo 
ir Senato. 

6. Pinigų politikos taryba kasmet nustato pagrindines pinigų politi- 
kos nuostatas ir pateikia jas Seimui susipažinti tuo pat metu, kai Ministrų 
Taryba pateikia biudžeto įstatymo projektą. Pinigų politikos taryba per 5 
mėnesius nuo biudžetinių metų pabaigos pateikia Seimui pagrindinių pi- 
nigų politikos nuostatų įvykdymo ataskaitą. 

7. Lenkijos nacionalinio banko struktūrą ir veiklos principus, taip pat 
detalius jo organų sudarymo ir panaikinimo principus nustato įstatymas. 


XI SKYRIUS 
NEPAPRASTOSIOS PADĖTYS 


228 straipsnis 

1. Ypatingos grėsmės atvejais, jeigu įprastų konstitucinių priemonių 
nepakanka, gali būti įvesta atitinkama nepaprastoji padėtis: karo padėtis, 
išimtinė padėtis arba stichinės nelaimės padėtis. 

2. Nepaprastoji padėtis gali būti įvesta tik įstatymo pagrindu priimant 
potvarkį, kuris turi būti papildomai visiems viešai paskelbiamas. 

3. Viešosios valdžios institucijų veiklos principus, taip pat žmogaus 
ir piliečio laisvių ir teisių apribojimo tam tikros nepaprastosios padėties 
metu apimtį nustato įstatymas. 

4. Įstatymas gali nustatyti turtinių nuostolių, patirtų dėl žmogaus ir 
piliečio laisvių ir teisių apribojimo nepaprastosios padėties metu, atlygini- 
mo pagrindus, apimtį ir tvarką. 

5. Veiksmai, kurių imamasi įvedus nepaprastąją padėtį, turi atitikti 
grėsmės laipsnį ir jais turi būti siekiama kuo greičiau atkurti normalų vals- 
tybės funkcionavimą. 

6. Nepaprastosios padėties metu negali būti pakeista: Konstitucija, 
rinkimų į Seimą, Senatą ir teritorinės savivaldos institucijas nuostatos, Res- 
publikos Prezidento rinkimų įstatymas ir nepaprastųjų padėčių įstatymai. 

7. Nepaprastosios padėties metu ir 90 dienų po jos pabaigos negali 
būti sutrumpinta Seimo kadencija, vykdomas visos šalies referendumas, 
negali būti vykdomi rinkimai į Seimą, Senatą, teritorinės savivaldos ins- 
titucijas ir Respublikos Prezidento rinkimai, o šių institucijų kadencijos 
turi būti atitinkamai pratęstos. Rinkimai į teritorinės savivaldos institucijas 
galimi tik ten, kur nebuvo įvesta nepaprastoji padėtis. 


229 straipsnis 

Išorinės grėsmės valstybei, ginkluoto Lenkijos Respublikos teritorijos 
užpuolimo atveju arba kai iš tarptautinės sutarties kyla įsipareigojimas ben- 
drai gintis nuo agresijos, Respublikos Prezidentas Ministrų Tarybos siūly- 
mu gali įvesti karo padėtį valstybės teritorijos dalyje arba visoje teritorijoje. 


230 straipsnis 

1. Jeigu iškyla grėsmė valstybės konstitucinei santvarkai, piliečių sau- 
gumui ar viešajai tvarkai, Respublikos Prezidentas Ministrų Tarybos siūly- 
mu gali nustatytam laikui, ne ilgesniam kaip 90 dienų, įvesti išimtinę padė- 
tį valstybės teritorijos dalyje arba visoje teritorijoje. 

2. Išimtinė padėtis gali būti pratęsta tik vieną kartą, Seimo sutikimu ir 
ne ilgesniam kaip 60 dienų laikui. 


231 straipsnis 

Potvarkį dėl karo ar išimtinės padėties įvedimo Respublikos Preziden- 
tas pateikia Seimui per 48 valandas nuo jo pasirašymo. Seimas nedelsda- 
mas svarsto Respublikos Prezidento potvarkį. Seimas gali jį atšaukti abso- 
liučia balsų dauguma, dalyvaujant ne mažiau kaip pusei nustatyto deputa- 
tų skaičiaus. 


232 straipsnis 

Siekdama užkirsti kelią stichinės nelaimės pobūdžio gamtinių katas- 
trofų ar techninių avarijų padariniams, taip pat siekdama juos likviduoti, 
Ministrų Taryba gali nustatytam laikui, ne ilgesniam kaip 30 dienų, įvesti 

stichinės nelaimės padėtį valstybės teritorijos dalyje arba visoje teritorijoje. 
Stichinės nelaimės padėtis gali būti pratęsta Seimo sutikimu. 


233 straipsnis 

1. Įstatymas, nustatantis žmogaus ir piliečio laisvių ir teisių apriboji- 
mų karo bei išimtinės padėties metu apimtį, negali apriboti laisvių ir teisių, 
įtvirtintų 30 straipsnyje (žmogaus orumas), 34 ir 36 straipsniuose (piliety- 
bė), 38 straipsnyje (gyvybės apsauga), 39, 40 straipsniuose ir 41 straipsnio 
4 dalyje (humaniškas elgesys), 42 straipsnyje (baudžiamoji atsakomybė), 
45 straipsnyje (teisė kreiptis į teismą), 47 straipsnyje (asmeninės verty- 
bės), 53 straipsnyje (sąžinė ir religija), 63 straipsnyje (peticijos) ir 48 bei 72 
straipsniuose (šeima ir vaikas). 

2. Neleidžiama apriboti žmogaus ir piliečio laisvių ir teisių tik dėl jo 
rasės, lyties, kalbos, tikėjimo ar netikėjimo, socialinės kilmės, gimimo ar 
turto. 

3. Įstatymas, nustatantis žmogaus ir piliečio laisvių ir teisių apribo- 
jimų stichinės nelaimės padėties metu apimtį, gali apriboti laisves ir tei- 
ses, įtvirtintas 22 straipsnyje (ūkinės veiklos laisvė), 41 straipsnio 1, 3 ir 5 
dalyse (asmens laisvė), 50 straipsnyje (būsto neliečiamybė), 52 straipsnio 
1 dalyje (judėjimo ir buvimo Lenkijos Respublikos teritorijoje laisvė), 59 
straipsnio 3 dalyje (teisė streikuoti), 64 straipsnyje (nuosavybės teisė), 65 
straipsnio 1 dalyje (darbo laisvė), 66 straipsnio 1 dalyje (teisė į saugias ir 
higieniškas darbo sąlygas) ir 66 straipsnio 2 dalyje (teisė į poilsį). 


234 straipsnis 

1. Jeigu karo padėties metu Seimas negali susirinkti į posėdį, Respu- 
blikos Prezidentas Ministrų Tarybos siūlymu leidžia įstatymo galią turin- 
čius potvarkius, neperžengdamas 228 straipsnio 3-5 dalyse nustatytų ribų. 
Šiuos potvarkius Seimas turi patvirtinti artimiausiame posėdyje. 

2. Potvarkiai, apie kuriuos kalbama 1 dalyje, yra visuotinai privalomos 
teisės šaltiniai. 


XII SKYRIUS 
KONSTITUCIJOS KEITIMAS 


235 straipsnis 
1. Įstatymo dėl Konstitucijos keitimo projektą gali pateikti ne mažiau 
kaip 1/5 nustatyto deputatų skaičiaus, Senatas arba Respublikos Prezidentas. 

2. Konstitucija keičiama įstatymu, kurį vienodos redakcijos priima 
Seimas ir paskui, ne vėliau kaip per 60 dienų, - Senatas. 

3. Pirmasis įstatymo dėl Konstitucijos keitimo projekto skaitymas gali 
įvykti ne anksčiau kaip trisdešimtą dieną nuo įstatymo projekto pateikimo 
Seimui dienos. 

4. Įstatymą dėl Konstitucijos keitimo Seimas priima ne mažesne kaip 
2/3 balsų dauguma, dalyvaujant ne mažiau kaip pusei nustatyto deputatų 
skaičiaus, ir Senatas — absoliučia balsų dauguma, dalyvaujant ne mažiau 
kaip pusei nustatyto senatorių skaičiaus. 

5. Įstatymas, keičiantis Konstitucijos I, II arba XII skyrių nuostatas, 
Seime gali būti priimtas ne anksčiau kaip šešiasdešimtą dieną nuo šio įsta- 
tymo projekto pirmojo skaitymo. 

6. Jeigu įstatymas dėl Konstitucijos keitimo susijęs su I, II ar XII skyrių 
nuostatomis, subjektai, nustatyti 1 dalyje, gali per 45 dienas nuo įstatymo 
priėmimo Senate dienos pareikalauti, kad būtų surengtas jį patvirtinantis 
referendumas. Su šiuo pasiūlymu minėtieji subjektai kreipiasi į Seimo pir- 
mininką, šis nedelsdamas nurodo surengti referendumą per 60 dienų nuo 
pasiūlymo pateikimo dienos. 

7. Pasibaigus 4 ir 6 dalyse nustatytai procedūrai, Seimo pirmininkas 
pateikia priimtą įstatymą Respublikos Prezidentui pasirašyti. Respublikos 
Prezidentas pasirašo įstatymą per 21 dieną nuo pateikimo dienos ir skelbia 
jį leidinyje „Dziennik Ustaw Rzeczypospolitej Polskiej“. 


XIII SKYRIUS 
PEREINAMOSIOS IR BAIGIAMOSIOS NUOSTATOS 


236 straipsnis 

1. Per 2 metus nuo Konstitucijos įsigaliojimo dienos Ministrų Taryba 
pateikia Seimui įstatymų, būtinų Konstitucijai taikyti, projektus. 

2. Įstatymai, įgyvendinantys 176 straipsnio 1 dalį tiek, kiek ji taikoma 
administracinių teismų proceso atžvilgiu, bus priimti ne vėliau kaip per 5 
metus nuo Konstitucijos įsigaliojimo dienos. Prieš šiems įstatymams įsiga- 
liojant, veikia nuostatos, numatančios Vyriausiojo administracinio teismo 
sprendimų ypatingąją reviziją. 

237 straipsnis 

1. 4 metus nuo Konstitucijos įsigaliojimo dienos sprendimus bylose 
dėl nusižengimų priima nusižengimų bylų kolegijos, veikiančios prie rajo- 
nų teismų, tačiau sprendimus dėl arešto priima teismas. 

2. Apeliacijas dėl kolegijų sprendimų nagrinėja teismas. 


238 straipsnis 

1. Konstitucinių viešosios valdžios institucijų ir į jų sudėtį įeinančių 
asmenų, išrinktų arba paskirtų iki įsigaliojant Konstitucijai, kadencija bai- 
giasi, pasibaigus iki Konstitucijos įsigaliojimo dienos galiojusių nuostatų 
nustatytam laikotarpiui. 

2. Jeigu iki Konstitucijos įsigaliojimo dienos galiojusios nuostatos ne- 
nustatė šios kadencijos, o nuo išrinkimo ar paskyrimo dienos yra praėjęs 
ilgesnis negu nustatytasis Konstitucijoje laikotarpis, viešosios valdžios ins- 
titucijų ar į jų sudėtį įeinančių asmenų konstitucinė kadencija baigiasi po 
metų nuo Konstitucijos įsigaliojimo dienos. 

3. Jeigu iki Konstitucijos įsigaliojimo dienos galiojusios nuostatos ne- 
nustatė šios kadencijos, o nuo išrinkimo ar paskyrimo dienos yra praėjęs 
trumpesnis laikotarpis, negu Konstitucijoje nustatyta konstitucinių viešo- 
sios valdžios institucijų ar į jų sudėtį įeinančių asmenų kadencija, tai laikas, 
kurį šios institucijos ar asmenys vykdė funkcijas pagal anksčiau galiojusias 
nuostatas, įskaitomas į Konstitucijos nustatytą kadencijos laiką. 


239 straipsnis 

1. 2 metų laikotarpiu nuo Konstitucijos įsigaliojimo dienos Konstitu- 
cinio Tribunolo sprendimai dėl įstatymų, priimtų iki įsigaliojant Konstitu- 
cijai, neatitikties Konstitucijai nėra galutiniai ir turi būti apsvarstyti Seime, 
jis gali atmesti Konstitucinio Tribunolo sprendimą 2/3 balsų dauguma, 
dalyvaujant ne mažiau kaip pusei nustatyto deputatų skaičiaus. Tai netai- 
koma sprendimų, priimtų dėl Konstituciniam Tribunolui pateiktų teisinių 
klausimų, atžvilgiu. 

2. Procesas bylose dėl Konstitucinio Tribunolo visuotinai privalomo 
įstatymų aiškinimo, iškeltose iki įsigaliojant Konstitucijai, turi būti nu- 
trauktas. 

3. Nuo Konstitucijos įsigaliojimo dienos Konstitucinio Tribunolo nu- 
tarimai dėl įstatymų aiškinimo praranda visuotinai privalomą galią. Lieka 
galioti įsiteisėję teismo sprendimai ir kiti įsiteisėję viešosios valdžios ins- 

titucijų sprendimai, priimti atsižvelgiant į nuostatų reikšmę, nustatytą vi- 
suotinai privalomais Konstitucinio Tribunolo įstatymų išaiškinimais. 


240 straipsnis 

Vienerius metus nuo Konstitucijos įsigaliojimo dienos biudžeto įsta- 
tymas gali numatyti, kad biudžeto deficitas būtų dengiamas prisiimant įsi- 
pareigojimus pagrindinio valstybės banko atžvilgiu. 


241 straipsnis 

1. Tarptautinės sutartys, Lenkijos Respublikos iki šiol ratifikuotos re- 
miantis jų ratifikavimo metu galiojusiomis konstitucinėmis nuostatomis ir 
paskelbtos leidinyje „Dziennik Ustaw“, laikomos sutartimis, ratifikuotomis 
turint išankstinį įstatyme išreikštą sutikimą, ir jų atžvilgiu yra taikomos 
Konstitucijos 91 straipsnio nuostatos, jeigu iš tarptautinės sutarties turinio 
matyti, kad ji susijusi su Konstitucijos 89 straipsnio 1 dalyje išvardytų ka- 
tegorijų klausimais. 

2. Ministrų Taryba per 2 metus nuo Konstitucijos įsigaliojimo dienos 
pateikia Seimui tarptautinių sutarčių, kuriose yra Konstitucijos neatitin- 
kančių nuostatų, sąrašą. 

3. Senatoriai, išrinkti iki įsigaliojant Konstitucijai, kuriems nėra suka- 
kę 30 metų, išsaugo savo mandatus iki kadencijos, kuriai jie buvo išrinkti, 
pabaigos. 

4. Deputato ar senatoriaus mandato derinimas su funkcija ar užsiė- 
mimu, kuriems yra taikomas 103 straipsnyje nustatytas draudimas, lemia 
mandato pasibaigimą po mėnesio nuo Konstitucijos įsigaliojimo dienos, 
nebent deputatas ar senatorius anksčiau atsisakytų funkcijos ar nutrauktų 
užsiėmimą. 

5. Klausimai, svarstomi įstatymų leidybos procese, arba Konstituci- 
niame Tribunole ar Valstybės Tribunole nagrinėjamos bylos, pradėtos iki 
įsigaliojant Konstitucijai, nagrinėjamos pagal konstitucines nuostatas, ga- 
liojusias jų pradėjimo dieną. 

6. Per 2 metus nuo Konstitucijos įsigaliojimo dienos Ministrų Taryba 
nustato, kurie iš Ministrų Tarybos nutarimų ir ministrų ar kitų vyriausybės 
administracijos institucijų įsakymų, priimtų arba išleistų iki Konstitucijos 
įsigaliojimo dienos, turi būti - atsižvelgiant į Konstitucijos 87 straipsnio 1 
dalyje ir 92 straipsnyje nustatytas sąlygas — pakeisti potvarkiais, išleistais 
remiantis įgaliojimu, įtvirtintu įstatyme, kurio projektą Ministrų Taryba 

atitinkamu metu pateikia Seimui. Tuo pačiu terminu Ministrų Taryba pa- 
teikia Seimui įstatymo, nustatančio, kurie vyriausybės administracijos ins- 
titucijų norminiai aktai, išleisti iki Konstitucijos įsigaliojimo dienos, tampa 
nutarimais ar įsakymais Konstitucijos 93 straipsnio prasme, projektą. 

7. Konstitucijos įsigaliojimo dieną galiojantys vietinės teisės aktai ir 
gminos aktai tampa vietinės teisės aktais Konstitucijos 87 straipsnio 2 da- 
lies prasme. 


242 straipsnis 

Netenka galios: 

1) 1992 m. spalio 17 d. konstitucinis įstatymas „Dėl Lenkijos Respu- 
blikos įstatymų leidžiamosios ir vykdomosios valdžių tarpusavio santykių 
ir dėl teritorinės savivaldos“ (Dz. U. Nr. 84, poz. 426, 1995, Nr. 38, poz. 184, 
Nr. 150, poz. 729 ir 1996, Nr. 106, poz. 488), 

2) 1992 m. balandžio 23 d. konstitucinis įstatymas „Dėl Lenkijos 
Respublikos Konstitucijos rengimo ir priėmimo tvarkos“ (Dz. U. Nr. 67, 
poz. 336 ir 1994, Nr. 61, poz. 251). 


243 straipsnis 
Lenkijos Respublikos Konstitucija įsigalioja praėjus trims mėnesiams 
nuo jos paskelbimo dienos. 


627 





LLBANO: RESEUBLIKA 


PRATARMĖ 


Libano Respublika įsikūrusi vakarinėje Azijos dalyje, rytinėje Vidur- 
žemio jūros pakrantėje, ribojasi su Sirija (rytuose ir šiaurėje) bei Izraeliu 
(pietuose). Libanas yra viena iš mažiausių regiono valstybių, teužimtanti 
10,452 km?, suskirstytus į 6 gubernijas (muhafazah)!, kurios yra padalytos 
į 25 rajonus, o šie - į savivaldybes. Skirtingų šaltinių duomenimis, Libane 
gyvena apie 4-6 milijonus gyventojų, iš jų apie 2 milijonus - sostinėje Bei- 
rute“. 

Nepaisant to, kad Libanas yra maža valstybė, ji turėjo ir turi didžiulį 
kultūrinį poveikį arabų aplinkai. Libano visuomenė laikoma viena iš li- 
beraliausių regione, jai būdingi stiprūs ryšiai su Vakarų šalimis, ypač su 
Prancūzija?. Visa tai kartu su įvairialypė, skirtingus tikėjimus išpažįstančia 
visuomene, išskiria Libaną iš kitų arabų šalių. 

Nuo 1516 m. Libano teritorija buvo Osmanų imperijos dalis, turinti 
tam tikrą autonomiją, kuri, kai tik Osmanų imperija įsitraukė į Pirmąjį 
pasaulinį karą, buvo panaikinta įvedus tiesioginį karinį valdymą. Karui 
baigiantis Libanas buvo okupuotas Didžiosios Britanijos ir Prancūzijos 
kariuomenių“, o 1923 m. rugsėjo 29 d. įsigaliojo Tautų Lygos 1922 m. 
ratifikuotas Prancūzijos mandato Sirijai ir Libanui dokumentas, kuriuo 





! Taip pat yra priimti teisės aktai dėl dar dviejų gubernijų įsteigimo, kurie, 2015 m. duo- 


menimis, dar nėra įgyvendinti. The World Factbook. Lebanon [interaktyvus]. Central 

Intelligence Agency, Washington, 2015 [žiūrėta 2015-09-21]. <https://www.cia.gov/ 

library/publications/the-world-factbook/geos/le.html>. 

Pavyzdžiui, JAV Centrinės žvalgybos agentūros 2015 m. liepos mėn. duomenimis, 

Libane gyveno 6 184 701 gyventojų. Ibid. Manytina, kad į šį gyventojų skaičių yra 

įtraukti ir karo pabėgėliai iš Sirijos. Tuo tarpu pačių libaniečių skaičius vos viršija 4 

milijonus. Plačiau žr.: UN High Commissioner for Refugees. Refugees from Syria: Le- 

banon - March 2015 [interaktyvus]. ReliefWeb, 2015 [žiūrėta 2015-09-21]. <http:// 
reliefweb.int/report/lebanon/refugees-syria-lebanon-march-2015>. 

* El Samad, E. The Lebanese Legal System and Research [interaktyvus]. Hauser Global 
Law School Program, New York University School of Law, 2008 [žiūrėta 2013-10-05]. 
<http://www.nyulawglobal.org/globalex/Lebanon.htm>. 

* Lukšys, S. Libanas. Visuotinė lietuvių enciklopedija. 'TXIII. Vilnius: Mokslo ir enciklo- 
pedijų leidybos institutas, 2008, p. 89. 

vadovaujantis Libanas oficialiai tapo Prancūzijos mandatine teritorija“. 
Mandato dokumente, be kita ko, buvo numatytas Prancūzijos įsipareigo- 
jimas per tris metus nuo jo pasirašymo konsultuojantis su vietine valdžia 
pateikti projektą ir priimti konstituciją, kuri atitiktų Libano tautos sie- 
kius“. 1925 m. liepą Prancūzijos vyriausybė sudarė komisiją, ji iki 1926 m. 
gegužės 15 d. parengė Konstitucijos projektą, kuris buvo priimtas tų pačių 
metų gegužės 23 d.7 Viena Konstitucijos dalis reglamentavo šalies santy- 
kius su Prancūzija ir Tautų Lyga. Ji sudarė sąlygas Prancūzijai išsaugoti 
visišką politinę šalies kontrolę iki Libano nepriklausomybės paskelbimo 
1943 m. lapkričio 22 d.š 

Libano Konstitucija (toliau - Konstitucija) yra rašytinė, ją sudaro į 
šešias dalis suskirstyti 102 straipsniai. Ši Konstitucija laikoma griežta, ka- 
dangi jos keitimas yra sudėtingesnis nei paprastų įstatymų priėmimo ar 
keitimo procedūros?. Daug Konstitucijos straipsnių buvo pakeista 1927, 
1929, 1947, 1948, 1976 metais. Šie pakeitimai atspindi būdus, kuriais vado- 
vaujantis buvo konstituciškai sprendžiamos šalies problemos skirtinguose 
jos politinės raidos etapuose". Tačiau valstybei bene reikšmingiausi Kons- 
titucijos pakeitimai buvo priimti 1943 m., kai buvo panaikintos visos nuo- 
rodos į Prancūzijos mandatą, o arabų kalba buvo paskelbta valstybine", ir 
1990 m. po Tūif sutarties (Nacionalinio susitarimo dokumento), su kurios 
pasirašymu (1989 m.) siejama 1975-1990 m. pilietinio karo Libane pabai- 
ga ir kuri padėjo atsinaujinusios (antrosios) Libano Respublikos funkcio- 





Martin, L. Introduction. The Legal Basis of the New Boundaries. The Treaties of Peace 
1919-1923. Vol. 1. Clark, New Jersey: The Lawbook Exchange Ltd., 2007, p. xxxviii. 
French Mandate for Syria and the Lebanon. The American Journal of International 
Law, 1923, Vol. 17, No. 3, p. 177. 

Anot O. Houri, Libano Konstitucijos tekstas buvo parengtas vadovaujantis Prancūzi- 

jos Trečiosios Respublikos konstitucija. Houri, O. The Rule of Law in Lebanon: Pros- 

pects and Challenges. Hague: Hiil, 2012, p. 17. 

Šš Ibid., p. 8. 

*  Žr.: The Lebanese Constitution as promulgated May 23, 1926 with its amendments 1995 
[interaktyvus]. Presidency of the Republic of Lebanon [žiūrėta 2013-09-03]. <http:// 
www.presidency.gov.lb/English/LebaneseSystem/Pages/LebaneseConstitution.aspx>, 
art. 76, 77, 78, 79. 

" Tabbarah, B. Preface. The Lebanese Constitution. Arab Law Ouarterly, 1997, Vol. 12, 

No. 2, p. 224. 

Vis dėlto, vadovaujantis Konstitucijos 11 str., prancūzų kalba tebelaikoma alternatyvia 

oficialia kalba, kurią galima vartoti įstatymų numatytais atvejais. The Lebanese Consti- 

tution, supra note 9. 

navimo pagrindus'“. Be kitų reikšmingų pakeitimų, padarytų 1990 m.", 
Konstitucija taip pat buvo papildyta preambule, išreiškiančia principines 
Libano tautos nuostatas ir siekius. 

Šiuolaikinis Libanas yra unitarinė liberali daugiapartinė respublika su 
parlamentine valdymo sistema. Kaip pažymima Konstitucijos preambulėje, 
Libanas yra arabiškas savo tapatybe ir pažiūromis, jis yra vienas iš Arabų Ly- 
gos steigėjų ir aktyvių narių. Libanas taip pat yra parlamentinė demokratinė 
respublika, besivadovaujati liberalios ekonomikos dėsniais ir garantuojanti 
asmens laisves. Oficialus valstybės pavadinimas yra „Libano Respublika“ 
(Al Jumhuriyah Al Lubnaniyah). Respublikos valdymo forma numatyta jau 
originaliame 1926 m. Konstitucijos tekste. Antai vadovaujantis Konstitucijos 
101 straipsniu, nuo 1926 m. rugsėjo 1 d. Didysis Libanas vadinamas Libano 
Respublika, preambulės C dalis teigia, kad „Libanas yra parlamentinė demo- 
kratinė respublika...“ etc. Čia pat, taip pat preambulės D dalyje akcentuoja- 
mas demokratinis šalies valdymo pobūdis: „Tauta yra valdžios ir suverenite- 
to šaltinis; savo galias ji įgyvendina per konstitucines institucijas“. 

Konstitucijos preambulėje taip pat pabrėžiama, kad Libanas laikosi 
Jungtinių Tautų susitarimų ir vadovaujasi Visuotine žmogaus teisių dekla- 
racija, gerbia viešąsias laisves, ypač nuomonės ir tikėjimo laisves, socialinį 
teisingumą, piliečių teisių ir pareigų lygybę. Preambulėje taip pat nurodo- 
ma, kad kiekvienas libanietis turi teisę gyventi bet kurioje šalies teritorijos 
dalyje ir naudotis teisės viršenybe, kad ir kur begyventų". Konstitucijos 
antrojoje dalyje „Libaniečiai: jų teisės ir pareigos“ įtvirtinama gyventojų 
teisė turėti Libano pilietybę (6 str.), lygybė prieš įstatymus bei vienodos 
pilietinės ir politinės teisės bei pareigos (7 str.), lygios teisės užimti parei- 
gas valstybės tarnyboje (12 str.). Konstitucijos 8 straipsnyje teigiama, kad 
asmens laisvė yra garantuojama ir saugoma įstatymu, niekas negali būti 





Donohue, J. J. Changing the Lebanese Constitution: a Postmodern History. Cardozo 
Law Review, 2009, Vol. 30(6), p. 2526. 

Šia sutartimi buvo pasiūlytas iš viso trisdešimt vienas reikšmingas Konstitucijos pakei- 
timas, susijęs su valstybės suvereniteto stiprinimu ir jos valdymo reformomis. Plačiau 
žr.: Krayem, H. The Lebanese Civil War and the Taif Agreement [interaktyvus]. Digital 
Documentation Center, American University of Beirut [žiūrėta 2013-10-05]. <http:// 
ddc.aub.edu.lb/projects/pspa/conflict-resolution.html>. Libano Konstitucijos ir visų 
jos pakeitimų tekstus žr.: The Lebanese Constitution. Arab Law Ouarterly. 1997, Vol. 
12, No. 2, p. 224-261. 

The Lebanese Constitution, supra note 9, Preamble D. 

5 Ibid., Preamble, B. C. I. 

sulaikytas, įkalintas ar būti suimtas, niekas negali būti laikomas pažeidusiu 
teisę ar baudžiamas kitaip kaip tik įstatymo nustatytais pagrindais. Kons- 
titucijos 9 straipsnyje įtvirtinta neribota sąžinės laisvė bei laisvė išpažinti 
pasirinktą religiją, kuri neprieštarauja viešajai tvarkai ir moralei bei nepa- 
žeidžia kitų religinių bendruomenių narių orumo. Taip valstybė įsiparei- 
goja negloboti konkrečios religinės bendruomenės bei suteikti galimybę 
kiekvienam Žmogui pasirinkti jam tinkamą religiją ar keisti savo tikėjimą 
vadovaujantis įstatymų nustatytomis procedūromis'*. Valstybė taip pat įsi- 
pareigoja užtikrinti švietimo laisvę, jei jis neprieštarauja viešajai tvarkai ir 
moralei bei nepažeidžia religinių bendruomenių narių orumo, religinių 
bendruomenių teisę steigti savo mokyklas (10 str.), asmens laisvę išreikšti 
savo nuomonę žodžiu ar raštu, spaudos laisvę (13 str.), apsaugotą nuo bet 
kokių piktnaudžiaujančių valdžios veiksmų, tokių kaip konfiskavimas ar 
draudimas spausdinti leidinius. Konstitucija taip pat garantuoja gyvena- 
mosios vietos ir nuosavybės neliečiamumą (14, 15 str.) bei kolektyvines 
teises ir laisves, tokias kaip susirinkimų, asociacijų laisvė (13 str.), įskaitant 
ir teisę protestuoti. Protestai yra leidžiami, jei patvirtinama, kad jie yra tai- 
kūs, teisėti ir organizuojami vadovaujantis teisinėmis procedūromis". 

Nors Konstitucijoje įtvirtintas gana ribotas žmogaus teisių katalogas, 
vadovaudamasi Visuotine žmogaus teisių deklaracija ir kitais žmogaus tei- 
ses įtvirtinančiais teisės aktais, valstybė siekia užtikrinti ir konstitucijoje 
tiesiogiai neįtvirtintas teises. Vis dėlto šalyje pastebima nemažai žmogaus 
teisių pažeidimų, ypač susijusių su imigrantų, pabėgėlių, moterų ir kitų pa- 
žeidžiamų socialinių grupių teisėmis'*, konfesionalizmu, kuris religiniais 
pagrindais riboja piliečių teisę dalyvauti šalies valdyme, politinės nuomo- 
nės, religinės informacijos, kultūrinių renginių cenzūra“ etc. Be to, ne- 
paisant pilietinių visuomenės organizacijų pastangų, Libanas vis dar taiko 
mirties bausmę už tam tikrus žiaurius nusikaltimus?". 





6 Houri, O., supra note 7, p. 18. 

V Ibid., p. 19. 

18 Plačiau žr.: World Report 2013. Lebanon [interaktyvus]. Human Rights Watch, New 
York, U.S., 2013 [žiūrėta 2014-01-17]. <http://www.hrw.org/world-report/2013/coun- 
try-chapters/lebanon*page=3>. 

Plačiau žr.: Country Reports on Human Rights Practices for 2012. Lebanon [interak- 
tyvus]. Bureau of Democracy, Human Rights and Labor, U.S. Department of State, 
Washington, 2012 [žiūrėta 2014-01-17]. <http://Awww.state.gov/j/d11/rls/hrrpt/hu- 
manrightsreport/index.htmitwrapper>. 

2 El Samad, E, supra note 3. 

Kaip teigiama Konstitucijos preambulės E dalyje, Libano „politinė sis- 
tema grindžiama valdžių padalijimo, jų pusiausvyros ir bendradarbiavimo 
principu *!. Įstatymų leidžiamoji valdžia suteikta vienerių rūmų parlamen- 
tui - Deputatų Rūmams. Įstatymų vykdomoji valdžia pavesta Respublikos 
Prezidentui ir Ministro Pirmininko vadovaujamai Ministrų Tarybai. Teis- 
minę valdžią įgyvendina skirtingų lygių ir jurisdikcijų teismai. 

Prieš analizuojant šių institucijų formavimo ir veiklos ypatumus, bū- 
tina paminėti ypač ryškų ir ypač probleminį Libano politinės santvakos 
bruožą - konfesionalizmą. Senoji konfesinė sistema, kuri suteikė konfesi- 
joms?? nepriklausomybę sprendžiant religinius ir socialinius reikalus, to- 
kius kaip santuoka, skyrybos, vaikų globa, paveldėjimas ir kt., buvo papli- 
tusi anksčiau, nei buvo įkurta Libano valstybė, tačiau iki šiol ji lemia ne tik 
asmens statusą, bet ir valstybinių postų bei politinių jėgų šalyje pasiskirs- 
tymą. Politinis konfesionalizmas Libane yra kritikuojamas dėl savo diskri- 
minacinio pobūdžio ir neigiamo poveikio pilietiniam, politiniam ir soci- 
aliniam Libano žmonių gyvenimui?, tačiau dėl tarp religinių sektų nuolat 
kylančių neramumų“ jis taip pat laikomas multikultūrinės šalies stabilumo 





2 


The Lebanese Constitution, supra note 9. 

Šiuo metu Libane yra 18 oficialiai pripažintų religinių (konfesinių) bendruomenių. 
Pagrindinės islamo šakos yra šiitai ir sunitai. Didžiausia krikščionių grupė - maroni- 
tai. Antroji didžiausia kriškčionių grupė yra graikai ortodoksai. Lebanon [interakty- 
vus]. Embassy of the United States in Beirut [žiūrėta 2013-10-01]. <http://lebanon. 
usembassy.gov/root/pdfs/lebanonifr07.pdf>. 

3 Houri, O., supra note 7, p. 12. 

* Dar iki nepriklausomybės paskelbimo Libane gyvenančių religinių bendruomenių 
santykiai buvo nestabilūs, o tikslai skirtingi: musulmonai siekė nacionalinio suvere- 
numo, tačiau tik kartu su Sirija, o krikščionys žvalgėsi į Vakarus. Bendras nusivyli- 
mas mandatu paskatino prezidentą B. Al-Khoury (maronitą) ir Ministrą Pirmininką 
R. Al-Sulhą (sunitą) 1943 m. pasirašyti Nacionalinį Paktą, kuriuo vadovaudamiesi 
krikščionys atsisakytų Vakarų globos, o musulmonai - unijos su Sirija siekio ir sutartų 
darniai gyventi kartu. Donohue, J. J., supra note 12, p. 2511. Tačiau ilgainiui keičiantis 
demografinei situacijai, keitėsi ir šalies religinių bendruomenių narių skaitlingumas 
Libano krikščionių bendruomenės nenaudai (antai 2011 m. krikščionių bendruomenė 
sudarė apie 34,35 proc. visos Libano populiacijos. The Lebanese Demographic Reali- 
ty [interaktyvus]. Lebanese Information Center, Lebanon, 2013 January 14 [žiūrėta 
2013-11-22]. <http://www.lstatic.org/PDF/demographenglish.pdf>.). Neatsitiktinai 
vienas iš daugelio faktorių, lėmusių 1975-1990 m. pilietinį karą Libane, buvo religinių 
sektų nepasitenkinimas maronitų sektos dominavimu. 1989 m. pasirašyta Taif sutartis 
numatė Respublikos Prezidento (maronito) galių apribojimą ir patenkino musulmonų 
poreikį aktyviau įsitraukti į valstybės valdymą sulygindama krikčionių ir musulmonų 
vietų skaičių parlamente. Donohue, J. J., supra note 12, p. 2528. 

garantu“, todėl bėgant dešimtmečiams jo panaikinimo siekis vis dar išlieka 
sunkiai įgyvendinamas. 

Taigi nepaisant to, kad Konstitucijos preambulės H dalis aiškai nurodo 
nacionalinį tikslą - politinio konfesionalizmo panaikinimą, Libanas tebėra 
valdomas vadovaujantis šia paprotine taisykle bei Konstitucijos 24 straips- 
nio ir 95 straipsnio 3 dalies numatytomis pereinamojo laikotarpio nuosta- 
tomis, pagal kurias trys pagrindiniai Libano valstybės postai yra paskirsto- 
mi tarp trijų pagrindinių sektų: maronitų (Respublikos Prezidento postas), 
šiitų (Parlamento Pirmininko postas) ir sunitų (Ministro Pirmininko pos- 
tas), vietos parlamente skirstomos po lygiai tarp krikščionių ir muslumonų, 
o priklausymas vienai ir kitai religinei sektai lemia aukščiausių (pirmo ran- 
g0) valstybės tarnybos postų užėmimą. Toks politinės galios paskirstymas 
egzistuoja tiek nacionaliniame, tiek vietiniame valdymo lygmenyse““. 

Kaip buvo minėta, Libano Konstitucijoje nustatyta atstovaujamosios 
demokratijos forma, kai tauta valdo šalį per savo išrinktus atstovus, kartu 
sudarančius vienerių rūmų parlamentą - Deputatų Rūmus (toliau - Rū- 
mai). Konstitucija nekonkretizuoja šių Rūmų narių skaičiaus ar rinkimų 
tvarkos nukreipdama į šalyje galiojančius rinkimų įstatymus, kurie, be kita 
ko, nurodo, kad į Deputatų Rūmus renkami 128 nariai ketverių metų lai- 
kotarpiui pagal mažoritarinę rinkimų sistemą". Rinkimai yra visuotiniai, 
tiesioginiai, balsavimas juose slaptas. Parlamento rinkimuose savo atsto- 
vus gali rinkti ne jaunesni kaip 21-erių metų libaniečiai, atitinkantys rinki- 
mų įstatyme nustatytas sąlygas*š. Kandidatuoti į deputatus gali ne jaunesni 
nei 25-erių metų rinkimų įstatymo sąlygas atitinkantys Libano piliečiai“. 
Rūmų nario veikla grindžiama konstituciniu laisvo mandato principu“, 
jam yra suteiktas teisinis imunitetas dėl skelbiamos nuomonės ir idėjų?!. 

Parlamentas renkasi du kartus per metus į eilines sesijas (32 str.). 
Rūmų posėdžių kvorumą sudaro visų deputatų dauguma. Sprendimai 





* Harik, I. Toward a New Perspective on Secularism in Multicultural Societies. Leba- 
non in Limbo: Postwar Society and State in an uncertain Regional Environment. Ed. by 
Hant, T. X Salam, N., 2003. As cited in Donohue, J. J., supra note 12, p. 2530-2531. 

* El Samad, F,, supra note 3. 

" Lebanese Parliamentary Elections Law - Law No. 25. Official Gazette no. 41, 
09/10/2008. 

28 Plačiau žr.: Ibid., art. 3-6. 

2 Plačiau žr: Ibid., art. 7-10. 

* The Lebanese Constitution, supra note 9, art. 27. 

Ibid., art. 39. 

įprastai priimami balsų dauguma (34 str.). Balsuojat dėl Konstitucijos kei- 
timo, posėdyje turi dalyvauti ne mažiau kaip du trečdaliai visų Rūmų na- 
rių. Balsuojama ta pačia dauguma (79 str.)?". Neeilinių sesijų sušaukimo 
atvejus ir tvarką nustato Konstitucija (33, 69, 86 str.) ir įstatymai. 

Pagrindinės Rūmų funkcijos yra: įstatymų leidyba (16 str.), Vyriausy- 
bės sudėties tvirtinimas ir jos darbo stebėsena (37, 64, 69 str.), Respublikos 
Prezidento rinkimas (49 str.), tam tikrų taptautinių sutarčių ir susitarimų 
ratifikavimas (52 str.), metinio valstybės biudžeto tvirtinimas (32 str.) etc. 

Kaip pažymima Konstitucijos 24 straipsnyje, kol nebus pakeista po- 
litiniu konfesionalizmu grindžiama Rūmų rinkimo tvarka, vietos juose 
skirstomos vadovaujantis lygaus krikščionių ir musulmonų atstovavimo, 
proporcingo konfesinių grupių atstovavimo kiekvienai religinei bendruo- 
menei bei proporcingo geografinių regionų atstovavimo principais. Kons- 
titucijoje taip pat nurodoma, kad pasiekus preambulėje išsikeltą tikslą ir 
pirmąkart išrinkus Deputatų Rūmus ne konfesiniais pagrindais, bus įsteig- 
tas Senatas, kuriame būtų atstovaujamos visos religinės bendruomenės (22 
str.) ir taip garantuojami jų interesai“?. 

Kaip ir kitoms parlamentinėms sistemoms, Libano vykdomajai val- 
džiai yra būdingas dualizmas: ji yra padalinta tarp Respublikos Prezidento 
(toliau - Prezidentas) ir Ministrų Tarybos, kuriai vadovauja Ministras Pir- 
mininkas. Faktiškai vykdomoji valdžia yra sutelkta Ministrų Tarybos ran- 
kose, tuo tarpu Respublikos Prezidento vaidmuo yra daugiau konsensinės 
prigimties, apsiribojantis atstovavimo funkcijomis“. 

Kaip įtvirtinta Konstitucijos 49 straipsnyje, Prezidentas yra valstybės 
vadovas ir tautos vienybės simbolis, Auščiausiosios gynybos tarybos pir- 
mininkas ir vyriausiasis ginkuotųjų pajėgų vadas. Prezidentą renka dviejų 





* Konstitucijoje iki šiol nėra aiškiai apibrėžtas kvorumas, reikalingas renkant Respu- 


blikos Prezidentą. 2008 m., po to, kai pasibaigus Respublikos Prezidento kadencijai 
parlamentui nepavyko išrinkti naujo valstybės vadovo, šiuo klausimu vyko įtempti 
debatai. Vieni teigė, kad rinkimų kvorumas susidaro posėdyje dalyvaujant paprastajai 
Rūmų narių daugumai; kiti teigė, kad kvorumas yra tik tada, kai posėdyje dalyvauja du 
trečdaliai visų Rūmų narių. Saliba, I. M. Lebanon: Presidential Election and the Conflic- 
ting Constitutional Interpretations [interaktyvus]. The Library of Congress, U.S., 2007 
[žiūrėta 2014-01-13]. <http://Awww.loc.gov/law/help/lebanon-election.php>. 

Dvejų rūmų parlamentas, kurį sudarė Senatas ir Deputatų Rūmai, buvo numatytas jau 
1926 m. Konstitucijos 16 str., kuris 1927 m. spalio 17 d. konstituciniu įtatymu buvo 
pakeistas panaikinant Senatą ir įtvirtinant vienerių rūmų parlamentą. The Lebanese 
Constitution, supra note 13, p. 228. 

Houri, O., supra note 7, p. 11. 

trečdalių parlamento narių dauguma. Jei pirmojo balsavimo metu tokia 
balsų dauguma nėra surenkama, antrojo balsavimo metu yra pakankama 
absoliuti dauguma. Prezidentas renkamas šešerių metų kadencijai. Tas pats 
asmuo gali būti perrinktas neribotą kadencijų skaičių, tačiau tik praėjus 
šešeriems metams po jo paskutinės kadencijos pabaigos. Prezidentu negali 
būti renkami teisėjai, pirmo rango valstybės tarnautojai ar panašaus rango 
valstybės institucijų darbuotojai jų kadencijos ar tarnybos metu ar dvejus 
metus nuo jų atsistatydinimo ir jų tarnybos faktinio nutraukimo ar išėjimo 
į pensiją??. 

Prezidentas: turi įstatymų leidybos iniciatyvos teisę (18 str.), skelbia 
parlamento priimtus įstatymus (51 str.), atstovauja šaliai derybose dėl tarp- 
tautinių sutarčių, teikia jas ratifikuoti Ministų Tarybai arba parlamentui 
(52 str.), skiria Ministrą Pirmininką ir kartu su juo tvirtina Ministrų Ta- 
rybos sudėtį (53 str. 2, 4 d.), Konstitucijoje nurodytais atvejais gali prašyti 
Ministrų Tarybos paleisti parlamentą ir paskelbti naujus rinkimus (55 str. 
1 d.) etc.?9 

Konstitucijos 60 straipsnis pažymi, kad atlikdamas savo funkcijas 
Respublikos Prezidentas negali būti laikomas atsakingu, išskyrus Konsti- 
tucijos pažeidimo ar tėvynės išdavimo atvejus. Dėl šios priežasties Kons- 
titucijos 54 straipsnyje yra numatyta, kad Prezidento sprendimai privalo 
būti patvirtinti Ministro Pirmininko ir susijusio ministro ar ministrų pa- 
rašais išskyrus dekretą, paskiriantį naują Ministrą Pirmininką, ir dekretą, 
priimantį Vyriausybės atsistatydinimą ar pripažįstantį ją atsistatydinusia*". 
Tokiu būdu Ministras Pirmininkas ir ministrai tampa atsakingi Deputatų 
Rūmams už minėtus sprendimus. 

Ministras Pirmininkas yra faktinis vykdomosios valdžios vadovas, 
kurį po privalomų parlamentinių konsultacijų skiria Prezidentas. Minis- 





* Prezidento kadenciją ir reikalavimus kandidatui į Prezidento postą reglamentuojančio 
Konstitucijos 49 str. vienkartinės pataisos buvo darytos keturis kartus: trejiems me- 
tams buvo pratęsta Prezidento E. Hrawio kadencija (1989-1998); antrąsyk straipsnis 
buvo pakeistas siekiant, kad Prezidento postą galėtų užimti generolas E. Lahoudas, 
kurio kadencija vėliau taip pat buvo pratęsta trejiems metams (1998-2007); galiausiai 
2007 m. buvo padaryta dar viena pataisa, suteikianti galimybę Prezidentu išrinkti ge- 
nerolą M. Sleimaną (2008-2014). Donohue, J. J., supra note 12, p. 2527. Manoma, kad 
šias pataisas, be kita ko, lėmė ir gretimų šalių, visų pirma Sirijos, įtaka Libano vidaus 
politikai. El Samad, F., supra note 3. 

* The Lebanese Constitution, supra note 9. 


* Ibid. 

tro Pirmininko statusą ir funkcijas reglamentuoja Konstitucijos 64 straips- 
nis, kuriame, be kita ko, nurodoma, kad Ministras Pirmininkas vadovauja 
Ministrų Tarybai ir yra atsakingas už jos politikos įgyvendinimą. Minis- 
tras Pirmininkas taip pat yra Auščiausiosios gynybos tarybos pirmininko 
pavaduotojas. Jis kartu su Prezidentu formuoja Vyriausybę, savo parašu 
tvirtina Prezidento pasirašytus dekretus, išskyrus dekretą, kuriuo jis yra 
paskiriamas Vyriausybės vadovu, ir dekretą, priimantį Vyriausybės atsista- 
tydinimą ar pripažįstantį ją atsistatydinusia, kviečią Ministrų Tarybą į po- 
sėdžius ir nustato jų darbotvarkę, vadovaujantis priimtomis strategijomis 
koordinuoja skirtingų ministerijų veiklą etc.?* 

Faktinė įstatymų vykdomoji valdžia yra sukoncentruota Ministrų Ta- 
rybos rankose. Ministrų pareigas gali užimti tik libaniečiai, atitinkantys 
kandidatams į Deputatų Rūmų narius keliamus reikalavimus (66 str. 1 d.). 
Konstitucija nedraudžia tam pačiam asmeniui būti ir deputatu, ir ministru 
(28 str.). Ministrai yra kolektyviai atsakingi Rūmams už bendrą Vyriausybės 
politiką ir individualiai atsakingi už savo asmeninius veiksmus (66 str. 3 d.). 

Tarp Konstitucijos 65 straipsnyje įtvirtintų Ministrų Tarybos funkcijų 
yra: Vyriausybės politikos formavimas ir įgyvendinimas, įstatymų projektų 
rengimas, įstatymų vykdymo priežiūra, valstybės tarnautojų skyrimas ir 
atleidimas, Parlamento paleidimas Prezidento reikalavimu ar kitais ypatin- 
gais atvejais, biudžeto projekto rengimas etc.3? 

Teisėtų Ministrų Tarybos posėdžių kvorumas yra dviejų trečdalių 
jos narių dauguma. Sprendimai priimami bendru sutarimu arba posėdyje 
dalyvaujančių narių balsų dauguma. Svarbiausi nacionaliniai klausimai, 
tokie kaip Konstitucijos keitimas, nepaprastosios padėties paskelbimas ar 
atšaukimas, visuotinė mobilizacija ir kt., sprendžiami dviejų trečdalių visų 
Tarybos narių dauguma. 

Ministrų Taryba laikoma atsistatydinusia šiais konsitucijos 69 straips- 
nyje nustatytais atvejais: Ministro Pirmininko atsistatydinimas ar mirtis, 
vieno trečdalio Tarybos narių pasikeitimas, naujos Prezidento kadencijos 
pradžia, naujos Parlamento kadencijos pradžia arba praradus Parlamento 
pasitikėjimą. Atskiri ministrai atleidžiami išleidžiant dekretą, kurį pasirašo 
Respublikos Prezidentas ir Ministras Pirmininkas po to, kai jį patvirtina 
du trečdaliai Tarybos narių“. 





3 Ibid. 
* Ibid. 
9 Ibid. 

Kaip ir kitose demokratinėse sistemose, Libane teisminė valdžia yra 
reikšmingas teisingumo ir visuomenės stabilumo garantas. Vadovaujantis 
Konstitucijos 20 straipsniu, „Teisminė valdžia įgyvendinama skirtingų ly- 
gių ir jurisdikcijų teismų. <...> Vykdydami savo pareigas teisėjai yra ne- 
priklausomi. Visų teismų sprendimai ir nutartys yra priimami ir vykdomi 
Libano tautos vardu“*!. 

Libano teisminės valdžios struktūrai poveikį padarė kai kurios teisi- 
nės sistemos, įskaitant Prancūzijos (ypač civilinių ir administracinių teis- 
mų sistemos) ir osmanų (ypač religinių teismų sistemos)*. Šalyje veikia: 

Konstitucinė Taryba, kurios paskirtis - įstatymų ir kitų įstatymo galią 
turinčių teisės aktų konstitucingumo priežiūra ir ginčų dėl Parlamento ir 
Prezidento rinkimų sprendimas“*. 

Aukščiausioji Taryba, kuriai, vadovaujantis Konstitucijos 80 straips- 
niu, yra patikėta politinė jurisdikcija“. 

Bendrosios kompetencijos teismų sistema: pirmosios instancijos teis- 
mai (skirstomi į civilinius (komercinius) ir baudžiamuosius teismus), ape- 
liaciniai teismai ir kasacinis teismas“. 

Administracinių teismų sistema, nagrinėjanti ginčus, kylančius tarp 
valstybės, jos institucijų ir asmenų. Ją sudaro administraciniai tribunolai ir 
Valstybės Patariamoji Taryba. 

Karo teismų sistema nagrinėja bylas, susijusias su ginkluote ir amu- 
nicija, nusikaltimais valstybės saugumui, karo sąlygomis padarytais 
nusikaltimais, taip pat kai viena iš baudžiamosios bylos šalių priklauso 
ginkluotosioms pajėgoms. Šią sistemą sudaro kasacinis karinis teismas ir 
nuolatinis karinis teismas (esantys Beirute) bei po vieną teisėją kiekvie- 
noje gubernijoje““. 

Asmens statuso teismų sistema (pirmosios instancijos ir apeliaciniai 
teismai). Musulmonų bendruomenėse šie teismai sprendžia santuokos, 
skyrybų, globos, paveldėjimo klausimus. Kitoms religinėms bendruome- 
nėms priklausančių asmenų statuso klausimai sprendžiami skirtinguose 





1 Ibid. 

* Houri, O., supra note 7, p. 13 

3 The Lebanese Constitution, supra note 9, art. 19. 

Houri, O., supra note 7, p. 13. 

Plačiau žr.: Salamey, I. The Government and Politics of Lebanon. USA and Canada: 
Routledge, 2014, p. 156-159. 

Legal Research Guide: Lebanon [interaktyvus]. The Library of Congress, U.S. [žiūrėta 
2014-01-13]. <http://www.loc.gov/law/help/lebanon.php>. 

teismuose: paveldėjimo klausimus sprendžia bendrosios komeptencijos 
(civiliniai) teismai, tuo tarpu santuokos, skyrybų ir globos bylas nagrinėja 
krikščionių ir žydų religiniai teismai. Visi šie teismai turi daugiau nei vieną 
instanciją, o katalikų bendruomenės nariai taip pat gali kreiptis į Vatikano 
Rota teismą“. 

Šalyje taip pat veikia darbo teismai ir kiti specialios jurisdikcijos teis- 
mai, kurie įsteigiami susidarius tam tikroms aplinkybėms tam tikram laiko- 
tarpiui, pavyzdžiui, valstybinio audito teismai, nepilnamečių teismai etc.** 

Vienas reikšmingiausių 1990 m. Konstitucijos pakeitimų - Konstitu- 
cinės Tarybos įtvirtinimas. Ši Taryba buvo įsteigta 1993 m. liepos 14 d. 
vadovaujantis Prancūzijos pavyzdžiu. Konstitucinę Tarybą sudaro dešimt 
narių, pusę jų paskiria Parlamentas, o pusę - Ministrų Taryba iš mažiau- 
siai 25 metų teisininko darbo stažą turinčių 50-74 metų amžiaus asmenų. 
Konstitucinės Tarybos nariai skiriami šešerių metų laikotarpiui kas trejus 
metus atnaujinant pusę Tarybos sudėties*?. De facto Taryboje turi būti po 
lygiai krikščionių ir musulmonų“". 

Vadovaujantis Konstitucijos 19 straipsniu, pagrindinė Konstitucinės 
Tarybos funkcija - įstatymų atitikties Konstitucijai priežiūra ir ginčų, ky- 
lančių dėl parlamento ir Prezidento rinkimų, sprendimas. Teisę kreiptis į 
Konstitucinę Tarybą dėl įstatymų konstitucingumo turi Respublikos Pre- 
zidentas, parlamento Pirmininkas, Ministras Pirmininkas kartu su bent 
dešimt parlamento narių. Oficialiai pripažinti religinių bendruomenių 
vadovai turi teisę kreiptis į šią Tarybą dėl įstatymų, susijusių su asmens 
statusu, tikėjimo ir religinės praktikos laisve bei religinio švietimo laisve. 
Ginčai, kylantys dėl parlamento ir prezidento rinkimų Konstitucinėje Ta- 
ryboje nagrinėjami ne mažiau kaip vieno trečdalio visų parlamento narių 
reikalavimu?!. 





* Salamey, I., supra note 45. 


Houri, O., supra note 7; El Samad, E, supra note 3; Salamey, L., supra note 45. 

* Law No. 250 of 14/7/1993 on the Establishment of the Constitutional Council and its 
amendments. Official gazette. No. 47, 6/11/2008 [interaktyvus]. Lebanon Elections, 
2014 [žiūrėta 2014-01-07]. <http://www.elections.gov.lb/Legal-Framework/conseil- 
constitutionnel/'; sill aspx?lang=en-us>, art. 2-4. 

Lebanons 2009 Parliamentary Elections. The Constitutional Council [interaktyvus]. 
International Foundation for Electoral Systems. 27 May 2009 [žiūrėta 2014-01-07]. 
<http://www.ifes.org/-/media/Files/Publications/Papers/2009/1449/Constitutional- 
CouncilIFESLebanonBriefingPaper052709.pdf>. 

Law No. 250 of 14/7/1993 on the Establishment of the Constitutional Council and its 
amendments, supra note 49. 


48 


50 


5 


641 


PASAULIO VALSTYBIŲ KONSTITUCIJOS | Libano Respublika 


Sprendimai Konstitucinėje Taryboje priimami mažiausiai septynių 
narių balsų dauguma. Sprendimą pasirašo Konstitucinės Tarybos pirmi- 
ninkas ir visi nariai. Tarybos nariai turi teisę išreikšti atskirąją nuomonę, 
kuri laikoma sudėtine sprendimo dalimi ir privalo būti paskelbta ir plati- 
nama kartu su sprendimu?*. Konstitucinės Tarybos sprendimai galutiniai 
ir neskundžiami““. 

Apibendrinant galima teigti, kad nors Libano Konstitucijos preambu- 
lėje pabrėžiamas demokratinis šalies valdymo pobūdis bei pagarba žmo- 
gaus teisėms, o tekste aptinkama gana daug senas demokratijos tradicijas 
turinčių Vakarų šalių, o visų pirma Prancūzijos, konstitucinių nuostatų, 
teisės, politikos ir religijos susipynimas“* sprendžiant svarbiausius šalies 
valdymo klausimus, žmogaus teisių apsaugos, gretimų šalių“? įtakos ir ki- 
tos problemos atskleidžia Konstitucijos deklaratyvumą ir aktualių jos pa- 
keitimų, leidžiančių sustiprinti teisės viršenybę šalyje bei stiprios politinės 
valios įgyvendinti konstitucines nuostatas poreikį. 





2 Ibid., art. 12. 

5 Ibid., art. 13. 

* Anot. M. Saliba, 2008 m. Libano politinių frakcijų pasirašytas Doha susitarimas, kaip 
ir kiti anksčiau pasirašyti susitarimai, yra nebylus šalies politinių lyderių pripažini- 
mas, kad konstitucinės normos yra subordinuotos religinių bendruomenių konsensui. 
Esant tokiam konsensui, visi konstituciniai barjerai yra pašalinami. Saliba, I. M. Leba- 
non: Constitutional Law and the Political Rights of Religious Communities [interakty- 
vus]. The Library of Congress, U.S., 2010 [žiūrėta2014-01-13]. <http://www.loc.gov/ 
law/help/lebanon-constitutional-law.php>. 

Pasak J. J. Donohue, Sirijos vaidmuo Libane neretai yra reikšmingesnis už bet kokią 
konstitucinę pataisą. Donohue, J. J., supra note 12, p. 2522. 

Paskelbta 1926 m. gegužės 23 d. 
Su pakeitimais 


1995 


I DALIS. PAGRINDINĖS NUOSTATOS 


PREAMBULĖ 


A) Libanas yra suvereni, laisva ir nepriklausoma šalis. Ji yra neginčy- 
tina visų jos piliečių tėvynė. Ji suvienyta savo teritorijoje, tautoje ir insti- 
tucijose šios Konstitucijos apibrėžtose ir tarptautiniu mastu pripažintose 
ribose. 

B) Libanas yra arabiškas savo tapatybe ir ryšiais. Jis yra Arabų Šalių 
Lygos steigėjas bei aktyvus narys ir tvirtai laikosi jos paktų ir susitarimų. 
Libanas taip pat yra Jungtinių Tautų Organizacijos steigėjas bei aktyvus 
narys ir tvirtai laikosi jos susitarimų bei Visuotinės žmogaus teisių dekla- 
racijos. Valdžia inkorporuoja šiuos principus į visas sritis ir sferas be jokių 
išimčių. 

C) Libanas yra parlamentinė demokratinė respublika, grindžiama 
pagarba viešosioms laisvėms, ypač nuomonės ir tikėjimo laisvei, ir socia- 
liniam teisingumui bei visų piliečių teisių ir pareigų lygybei be diskrimi- 
nacijos. 

D) Tauta yra valdžios ir suvereniteto šaltinis; savo galias ji įgyvendina 
per konstitucines institucijas. 





* Libano Respublikos Konstitucija, paskelbta Libano Prezidento internetiniame pusla- 
pyje http://www.presidency.gov.lb/English/LebaneseSystem/Pages/LebaneseConstitu- 
tion.aspx, išversta iš anglų kalbos. 

E) Politinė sistema grindžiama valdžių padalijimo, pusiausvyros ir 
bendradarbiavimo principu. 

F) Ekonominė sistema yra laisva ir užtikrina privačią inciatyvą bei 
teisę į privačią nuosavybę. 

G) Tolygi plėtra tarp regionų švietimo, socialiniame ir ekonominia- 
me lygmenyse yra pagrindinis valstybės vienybės ir sistemos stabilumo 
ramstis. 

H) Politinio konfesionalizmo panaikinimas yra pagrindinis naciona- 
linis tikslas, kurio bus siekiama vadovaujantis laipsnišku planu. 

I) Libano teritorija yra viena visiems libaniečiams. Kiekvienas libanie- 
tis turi teisę gyventi bet kurioje jos dalyje ir naudotis teisės viršenybe kad ir 
kur begyventų. Libane žmonės nėra skirstomi jų tarpusavio ryšių pagrin- 
dais, o ne libaniečiai nėra skaldomi, atskiriami ar kolonizuojami. 

J) Bendro gyvenimo susitarimui prieštaraujanti valdžia nėra konsti- 
tuciškai legitimi. 


PIRMAS SKYRIUS 
VALSTYBĖ IR JOS TERITORIJA 


1 straipsnis 

Libanas yra nepriklausoma, nedaloma ir suvereni valstybė. Jos sienos 
yra tokios, kurios ją dabar riboja: 

Šiaurėje: nuo Nahr Al-Kabir žiočių palei liniją, sekančią šios upės 
kryptį iki jos susikirtimo su Wadi Khalid taško, esančio prieš Jisr Al-Oa- 
mar. 

Rytuose: viršūnės linija, skirianti Wadi Khalid ir Nahr Al-Asi, einanti 
per Mu'aysarah, Harbanah, Hayt, Ibish, Faysan kaimus iki dviejų kaimų - 
Brifa ir Matraba - aukščio. Ši linija eina palei šiaurinę Ba'albak rajono 
sieną šiaurės rytų ir pietryčių kryptimis, iš ten rytinėmis Ba'albak, Biga, 
Hasbayya ir Rashayya rajonų sienomis. 

Pietuose: dabartinės pietinės Sūr (Tyre) ir Marji yun rajonų sienos. 

Vakaruose: Viduržemio jūra. 


2straipsnis 
Jokia Libano teritorijos dalis negali būti nusavinta ar perleista. 

3 straipsnis 
Administracinių sričių ribos negali būti keičiamos, išskyrus įstatymu. 


4 straipsnis 
Didysis Libanas yra Respublika, kurios sostinė yra Beirutas. 


5 straipnis 

Libano vėliava sudaryta iš trijų horizontalių juostų: baltos juostos tarp 
dviejų raudonų. Baltos juostos plotis lygus abiejų raudonų juostų pločiui. 
Baltos juostos centre yra žalias kedro medis, užimantis vieną trečdalį bal- 
tos juostos. Jo viršūnė liečia viršutinę raudoną juostą, o šaknys - apatinę 
raudoną juostą. 


ANTRAS SKYRIUS 
LIBANIEČIAI: JŲ TEISĖS IR PAREIGOS 


6 straipsnis 
Libano pilietybė ir būdas, kuriuo ji įgyjama, išsaugoma ir praranda- 
ma, yra apibrėžiama įstatymu. 


7 straipsnis 

Visi libaniečiai yra lygūs prieš įstatymą. Jie vienodai naudojasi pilieti- 
nėmis ir politinėmis teisėmis ir yra saistomi viešųjų įsipareigojimų ir par- 
eigų be jokių išimčių. 
8 straipsnis 

Asmens laisvė yra garantuojama ir saugoma įstatymu. Niekas negali 
būti sulaikytas, įkalintas ar laikomas suimtas išskyrus vadovaujantis įsta- 
tymo nuostatomis. Teisės pažeidimas gali būti įrodytas ir bausmė paskirta 
tik remiantis įstatymu. 


9 straipsnis 

Sąžinės laisvė yra neribota. Išreikšdama pagarbą Visagaliam Viešpa- 
čiui, valstybė gerbia visas religijas ir tikėjimus, garantuoja laisvo visų re- 
liginių apeigų atlikimo apsaugą, jei jomis nėra trikdoma viešoji tvarka. Ji 

taip pat garantuoja, kad asmens statusas ir religiniai gyventojų interesai, 
nepriklausomai nuo to, kokiai religinei sektai jie priklauso, yra gerbiami. 


10 straipsnis 

Švietimas yra laisvas tiek, kiek jis neprieštarauja viešajai tvarkai ir 
moralei, nepažeidžia nė vienos religijos ar sektos orumo. Religinių ben- 
druomenių teisė turėti savo mokyklas nėra pažeidžiama, jei jos vadovau- 
jasi bendromis valstybės nustatytomis taisyklėmis, reglamentuojančiomis 
viešąjį mokymą. 
11 straipsnis 


Arabų kalba yra oficiali valstybinė kalba. Įstatymo nustatytais atvejais 
gali būti vartojama prancūzų kalba. 


12 straipsnis 

Kiekvienas libanietis turi teisę eiti pareigas valstybės tarnyboje; pir- 
menybė yra teikiama tik atsižvelgiant į nuopelnus ir kompetenciją, vado- 
vaujantis įstatyme nustatytomis sąlygomis. Atskiras statutas užtikrina vals- 
tybės tarnautojų teises tose srityse, kurioms jie priklauso. 


13 straipsnis 
Laisvė reikšti savo nuomonę žodžiu ar raštu, spaudos, susirinkimų ir 
asociacijų laisvės yra garantuojamos laikantis įstatymo. 


14 straipsnis 
Gyvenamoji vieta yra neliečiama. Niekas negali įeiti į ją, išskyrus įsta- 
tymo nurodytais atvejais ir būdais. 


15 straipsnis 

Nuosavybės teises gina įstatymas. Nuosavybė negali būti paimta, iš- 
skyrus visuomenės naudai įstatymo nustatytais atvejais prieš tai teisingai 
atlyginus. 

II DALIS. VALDŽIOS 


PIRMAS SKYRIUS 
BENDROSIOS NUOSTATOS 


16 straipsnis 
Įstatymų leidžiamoji valdžia suteikta vienintelei institucijai - Depu- 
tatų Rūmams. 


17 straipsnis 
Įstatymų vykdomoji valdžia patikėta Ministrų Tarybai, kuri ją įgyven- 
dina vadovaudamasi šioje konstitucijoje nustatytomis sąlygomis. 


18 straipsnis 
Deputatų Rūmai ir Ministrų Taryba turi įstatymų leidybos iniciatyvos 
teisę. Joks įstatymas nėra skelbiamas, kol jo nepriima Rūmai. 


19 straipsnis 
gumą ir spręstų ginčus, kylančius dėl parlamento ir Prezidento rinkimų. 
Respublikos Prezidentas, parlamento Pirmininkas, Ministras Pirmininkas 
kartu su dešimt parlamento narių turi teisę kreiptis į šią Tarybą dėl klausi- 
mų, susijusių su įstatymų konstituciningumu. Oficialiai pripažinti religinių 
bendruomenių vadovai turi teisę kreiptis į šią Tarybą dėl įstatymų, susi- 
jusių su asmens statusu, tikėjimo ir religinės praktikos laisve bei religinio 
švietimo laisve. 

Tarybos struktūrą, veiklą, sudarymą ir kreipimosi būdus reglamen- 
tuojančias taisykles nustato atskiras įstatymas. 


20 straipsnis 

Teisminė valdžia įgyvendinama skirtingų lygių ir jurisdikcijų teismų. 
Ji funkcionuoja įstatymų nustatyta tvarka ir teikia būtinas garantijas teisė- 
jams bei bylos šalims. 

Įstatymas apibrėžia teisminių garantijų sąlygas ir ribas. Vykdydami 
savo pareigas teisėjai yra nepriklausomi. Visų teismų sprendimai ir nutar- 
tys yra priimami ir vykdomi Libano Tautos vardu. 

21 straipsnis 
Kiekvienas Libano pilietis, kuriam yra sukakę dvidešimt vieneri me- 
tai, yra rinkėjas, jei jis atitinka rinkimų įstatyme nustatytas sąlygas. 


ANTRAS SKYRIUS 
ĮSTATYMŲ LEIDŽIAMOJI VALDŽIA 


22 straipsnis 

Kartu su pirmaisiais nacionalinais, nekonfesiniais Deputatų Rūmų rin- 
kimais įsteigiamas Senatas, kuriame atstovaujamos visos religinės bendruo- 
menės. Jo įgaliojimai apribojami pagrindiniais nacionaliniais klausmais. 


23 straipsnis 
(Panaikintas) 


24 straipsnis 

Deputatų Rūmus sudaro išrinkti nariai; jų skaičių ir rinkimo būdą 
nustato galiojantys rinkimų įstatymai. Kol Rūmai priims naujus rinkimų 
nekonfesiniais pagrindais įstatymus, vietos juose paskirstomos vadovau- 
jantis šiais principais: 

a. Lygus krikščionių ir musulmonų atstovavimas. 

b. Proporcingas konfesinių grupių atstovavimas kiekvienos iš dviejų 
religinių bendruomenių ribose. 

c. Proporcigas geografinių regionų atstovavimas. 

Tam, kad būtų įtvirtinta lygybė tarp krikščionių ir musulmonų, kaip 
nustatyta Nacionalinio Susitarimo Dokumente, išskirtinai ir tik vieną kar- 
tą šiuo metu laisvos vietos, taip pat ir įstatymu nustatytos naujos vietos 
užimamos pagal susitarimą, visos tuo pačiu metu ir dviejų trečdalių Nacio- 
nalinės Vienybės Vyriausybės dauguma. Rinkimų įstatymai patikslina šios 
išlygos įgyvendinimo detales. 


25 straipsnis 

Jei Deputatų Rūmai paleidžiami, sprendime dėl paleidimo turi būti 
numatytas naujų rinkimų organizavimas vadovaujantis 24 straipsniu ir ne 
per ilgesnį nei trijų mėnesių laikotarpį. 

TREČIAS SKYRIUS 
BENDROSIOS NUOSTATOS 


26 straipsnis 
Vyriausybė ir Deputatų Rūmai yra įsikūrę Beirute. 


27 straipsnis 
Rūmų narys atstovauja visai tautai. Jo rinkėjai negali primesti jokių 
apribojimų ar sąlygų jo mandatui. 


28 straipsnis 
Deputatas gali užimti ministro postą. Visi ar dalis ministrų gali būti 
atrinkti iš Deputatų Rūmų narių ar iš Rūmams nepriklausančių asmenų. 


29 straipsnis 
Atvejai, kai asmenys pripažįstami netinkamais tapti deputatais, nusta- 
tomi įstatymu. 


30 straipsnis 

Tik patys deputatai gali spręsti dėl savo mandato galiojimo. Joks de- 
putato mandatas negali būti pripažintas negaliojančiu iškyrus dviejų treč- 
dalių visų narių balsų dauguma. Ši išlyga yra panaikinama savaime, kai 
tik įsteigiama Konstitucinė Taryba ir įgyvendinami su tuo susiję įstatymai. 


31 straipsnis 
Rūmų posėdžiai kitoje nei teisėtoms sesijoms nustatytoje vietoje yra 
neteisėti ir ipso facto niekiniai. 


32 straipsnis 

Rūmai kasmet susirenka į dvi eilines sesijas. Pirmoji sesija prasideda 
pirmą antradienį po kovo 15 d., jos posėdžiai tęsiasi iki gegužės pabaigos. 
Antroji sesija prasideda pirmą antradienį po spalio 15 d.; jos posėdžiai pir- 
miausia yra skirti diskusijoms ir balsavimui dėl biudžeto. Ši sesija trunka 
iki metų pabaigos. 


33 straipsnis 
Eilinės sesijos prasideda ir baigiasi savaime 32 straipsnyje nustatyto- 
mis dienomis. Respublikos Prezidentas Ministro Pirmininko sutikimu gali 

sušaukti Rūmus į neeilines sesijas išleisdamas dekretą, nurodantį neeilinės 
sesijos pradžios ir pabaigos datas bei darbotvarkę. Respublikos Prezidentas 
privalo sukviesti Rūmus, jei to reikalauja absoliuti visų jų narių dauguma. 


34 straipsnis 

Rūmai nėra teisėtai išrinkti, kol nėra išrinkta visų jų narių dauguma. 
Sprendimai priimami balsų dauguma. Jei balsai pasiskirsto po lygiai, svars- 
tomas klausimas laikomas nepriimtu. 


35 straipsnis 

Rūmų posėdžiai yra vieši, tačiau reikalaujant Vyriausybei ar penkiems 
deputatams, Rūmai gali rinktis į slaptus posėdžius. Vėliau jie gali nuspręsti, 
ar tęsti to paties klausimo diskusiją viešai. 


36 straipsnis 

Balsuojama žodžiu arba nariams atsistojant, išskyrus rinkimų atveju, 
kai balsavimas yra slaptas. Dėl įstatymų ir pasitikėjimo klausimais visada 
balsuojama vardiniu balsavimu ir garsiai išsakant savo poziciją. 


37 straipsnis 

Kiekvienas deputatas eilinės ar neeilinės sesijų metu turi neribotą tei- 
sę kelti nepasitikėjimo Vyriausybe klausimą. Diskusijos ir balsavimas dėl 
tokio pasiūlymo gali vykti tik praėjus bent penkioms dienoms po jo patei- 
kimo Rūmų biurui ir perdavimo susijusiems ministrams. 


38 straipsnis 
Joks Rūmų atmestas įstatymo projektas negali būti iš naujo pateiktas 
svarstyti tos pačios sesijos metu. 


39 straipsnis 
Joks Rūmų narys negali būti persekiojamas dėl savo įgaliojimų laiko- 
tarpiu išreikštų idėjų ir nuomonės. 


40 straipsnis 

Joks Rūmų narys sesijų metu negali būti persekiojamas ar suimtas dėl 
kriminalinio nusikaltimo be Rūmų sutikimo, išskyrus, jei jis buvo sugautas 
jį vykdantis. 

41 straipsnis 

Rūmuose atsiradus laisvai vietai, įpėdinio rinkimai prasideda per du 
mėnesius. Naujo nario įgaliojimai neviršija senojo nario, kurio vietą jis už- 
ima, įgaliojimų ribų; tačiau jei vieta Rūmuose tampa laisva per paskutinius 
šešis jų įgaliojimų mėnesius, įpėdinis nėra renkamas. 


42 straipsnis 

Visuotiniai Rūmų rinkimai vyksta per šešiasdešimties dienų laikotar- 
pi prieš jų įgaliojimų pabaigą. 
43 straipsnis 

Rūmai nustato savo vidines taisykles ir procedūras. 


44 straipsnis 

Pirmą kartą susirinkusių išrinktų naujųjų Rūmų posėdžiui pirminin- 
kauja vyriausias narys ir sekretoriauja du jauniausi nariai. Tuomet slaptu 
balsavimu ir absoliučia balsų dauguma atskirai renkami Rūmų Pirminin- 
kas ir vicepirmininkas eiti pareigas visą Rūmų kadencijos laikotarpį. Trečio 
balsavimo metu santykinė dauguma yra pakankama. Jei balsai pasiskirsto 
po lygiai, išrinktu laikomas vyriausias kandidatas. 

Kiekvieną kartą, kai išrenkami nauji Rūmai, taip pat kiekvienų metų 
spalio sesijos metu, Rūmai slaptu balsavimu pirmoje šio straipsnio dalyje 
nustatyta dauguma renka du sekretorius. 

Rūmai gali tik kartą pirmajame posėdyje, surengtame praėjus dve- 
jiems metams po Pirmininko ir vicepirmininko išrinkimo, panaikinti savo 
pasitikėjimą Pirmininku ar vicepirmininku dviejų trečdalių Rūmų narių 
sprendimu, pagrįstu bent dešimties deputatų pasirašyta peticija. Tokiu 
atveju Rūmai privalo skubiai surengti posėdį dėl laisvos vietos užėmimo. 


45 straipsnis 
Rūmų nariai gali balsuoti tik tada, kai dalyvauja posėdyje. Balsuoti 
pagal įgaliojimą nėra leidžiama. 


46 straipsnis 
Rūmų Pirmininkas turi išskirtinę teisę palaikyti tvarką posėdžių metu. 

47 straipsnis 
Peticijos Rūmams gali būti teikiamos tik raštu. Jos negali būti patei- 
kiamos žodžiu ar iš Rūmų tribūnos. 


48 straipsnis 
Rūmų narių atlyginimas nustatomas įstatymu. 


KETVIRTAS SKYRIUS 
VYKDOMOJI VALDŽIA 


PIRMAS [SKIRSNIS]: Respublikos Prezidentas 


49 straipsnis 

Respublikos Prezidentas yra valstybės vadovas ir tautos vienybės sim- 
bolis. Jis saugo konstituciją bei Libano nepriklausomybę, vienybę ir teri- 
torinį vientisumą. Prezidentas vadovauja Aukščiausiajai gynybos tarybai 
ir yra Vyriausiasis ginkluotųjų pajėgų, pavaldžių Ministrų Tarybai, vadas. 

Respublikos Prezidentas renkamas slaptu balsavimu dviejų trečdalių 
Deputatų Rūmų balsų dauguma. Po pirmo balsavimo absoliuti dauguma 
yra pakankama. Prezidento kadencijos laikas šešeri metai. Jis negali būti 
perrinktas šešerius metus po jo paskutinės kadencijos pabaigos. Niekas 
negali būti išrinktas Respublikos Prezidentu, jei neatitinka tinkamumo 
Deputatų Rūmams sąlygų. 

Prezidentu negali būti renkami teisėjai, pirmojo rango valstybės tar- 
nautojai ar lygiaverčio rango valstybės institucijų darbuotojai jų kadencijos 
ar tarnybos metu ar dvejus metus nuo jų atsistatydinimo ir jų tarnybos 
faktinio nutraukimo ar išėjimo į pensiją. 


50 straipsnis 


Pradėjęs eiti pareigas Respublikos Prezidentas duoda ištikimybės 
Tautai ir konstitucijai priesaiką parlamente šiais žodžiais: 

„Prisiekiu Visagaliu Viešpačiu laikytis Konstitucijos ir Libano Tautos 
įstatymų bei palaikyti Libano nepriklausomybę ir jos teritorinį vientisumą.“ 

51 straipsnis 

Respublikos Prezidentas skelbia Rūmų patvirtintus įstatymus per 
konstitucijoje nurodytą laikotarpį. Jis reikalauja šiuos įstatymus publikuoti 
ir negali jų pakeisti ar atleisti nuo pareigos laikytis šių įstatymų nuostatų. 


52 straipsnis 

Respublikos Prezidentas sudaro ir ratifikuoja tarptautines sutartis Mi- 
nistro Pirmininko sutikimu. Šios sutartys laikomos ratifikuotomis po to, 
kai joms pritaria Ministrų Taryba. Rūmai ir deputatai su jomis turi būti 
supažindinti, jei tai nepažeidžia nacionalinių interesų ir valstybės saugu- 
mo. Tačiau sutartys, susijusios su valstybės finansais, komercinės sutartys 
ir sutartys, kurių negalima kasmet denonsuoti, negali būti laikomos ratifi- 
kuotomis, kol nėra patvirtintos Deputatų Rūmuose. 


53 straipsnis 

1. Respublikos Prezidentas panorėjęs pirmininkauja Ministrų Tarybai 
nedalyvaudamas balsavime. 

2. Respublikos Prezidentas paskiria Ministrą Pirmininką po privalo- 
mų parlamentinių konsultacijų ir pasitarimo su Deputatų Rūmų Pirminin- 
ku, kurių turinį Prezidentas formaliai atskleidžia Ministrui Pirmininkui. 

3. Tik jis išleidžia dekretą, kuriuo paskiria Ministrą Pirmininką. 

4. Jis Ministro Pirmininko pritarimu leidžia dekretą, paskiriantį Vy- 
riausybę, ir dekretus, priimančius ministrų atsistatydinimą ar juos atlei- 
džiančius. 

5. Tik jis leidžia dekretus, priimančius Vyriausybės atsistatydinimą ar 
pripažįstančius ją atsistatydinusia. 

6. Jis persiunčia Deputatų Rūmams įstatymų projektus, kuriuos jam 
pateikė Ministrų Taryba. 

7. Jis akredituoja amabasadorius ir priima ambasadorių skiriamuosius 
raštus. 

8. Jis pirmininkauja oficialiems susirinkimams ir dekretu skiria ofici- 
alius apdovanojimus. 

9. Jis dekretu suteikia malonę individuliais atvejais, tačiau visuotinė 
amnestija gali būti suteikta tik įstatymu. 

10. Kai būtina, jis adresuoja raštus Deputatų Rūmams. 

11. Jis gali pasiūlyti Ministrų Tarybai bet kokį į darbotvarkę neįtrauk- 
tą skubų klausimą. 

12. Ministro Pirmininko pritarimu jis gali sukviesti Ministrų Tarybą į 
neeilinį posėdį, kai tik laiko jį būtinu. 


54 straipsnis 

Prezidento sprendimai privalo būti patvirtinti Ministro Pirmininko ir 
susijusio ministro ar ministrų parašais išskyrus dekretą, paskiriantį naują 
Ministrą Pirmininką, ir dekretą, priimantį Vyriausybės atsistatydinimą ar 
pripažįstantį ją atsistatydinusia. Įstatymus skelbiantys dekretai privalo būti 
patvirtinti Ministro Pirmininko parašu. 


55 straipsnis 

Remdamasis 65 ir 77 šios Konstitucijos straipsniuose nustatytomis 
sąlygomis, Respublikos Prezidentas gali prašyti Ministrų Tarybos paleis- 
ti Deputatų Rūmus jų įgaliojimams nepasibaigus. Jei Taryba, remdamasi 
šiuo prašymu, nusprendžia paleisti Deputatų Rūmus, Prezidentas išleidžia 
juos paleidžiantį dekretą; šiuo atveju, kaip numatyta 25 straipsnyje, susi- 
renka rinkimų organai ir nauji Rūmai kviečiami susirinkti per penkiolika 
dienų po rinkimų paskelbimo. 

Deputatų Rūmų biuras toliau vykdo savo funkcijas iki naujų Rūmų 
išrinkimo. 

Jei per 25 konstitucijos straipsnyje nurodytą laikotarpį rinkimai nej- 
vyksta, Rūmus paleidžiantis dekretas laikomas negaliojančiu ir Deputatų 
Rūmai toliau vykdo savo įgaliojimus remdamiesi Konstitucijoje numaty- 
tomis sąlygomis. 


56 straipsnis 

Respublikos Prezidentas skelbia ir reikalauja publikuoti priimtus įsta- 
tymus per mėnesį nuo jų perdavimo Vyriausybei. Jis privalo per penkias 
dienas paskelbti įstatymus, kurie Rūmų sprendimu buvo pripažinti sku- 
biais, ir reikalauti juos publikuoti. 

Prezidentas leidžia dekretus ir reikalauja juos publikuoti; jis turi teisę 
prašyti Ministrų Tarybos peržiūrėti bet kurį Rūmų sprendimą per pen- 
kiolika dienų nuo jo registravimo Prezidentūroje. Jei Ministrų Taryba pri- 
taria priimtam sprendimui arba, jei terminui pasibaigus dekretas nebuvo 
išleistas ar grąžintas, sprendimas ar dekretas laikomas savaime veikiančiu 
ir privalo būti publikuotas. 

57 straipsnis 

Respublikos Prezidentas, informavęs Ministrų Tarybą, turi teisę pra- 
šyti pakartotinio įstatymo svarstymo kartą per jo paskelbimui nurodytą 
laikotarpį. Šis prašymas negali būti atmestas. Kai Prezidentas naudojasi šia 
teise, iš jo nereikalaujama paskelbti įstatymo, kol jis nebus iš naujo apsvars- 
tytas ir patvirtintas absoliučia visų teisėtai Rūmus sudarančių narių dau- 
guma. Jei terminui pasibaigus įstatymas nebuvo paskelbtas ar grąžintas, jis 
laikomas savaime galiojančiu ir privalo būti publikuotas. 


58 straipsnis 

Kiekvienas įstatymo projektas, kurį Ministrų Taryba laiko skubiu ir 
kurio skubumas yra nurodomas jo perdavimo Deputatų Rūmams dekrete, 
gali būti išleistas Respublikos Prezidento per keturiasdešimt dienų nuo jo 
perdavimo Rūmams, po to, kai jis buvo įtrauktas į Rūmų posėdžio darbo- 
tvarkę ir svarstomas, jei praėjus nurodytam terminui Rūmai nieko nenu- 
sprendė. 


59 straipsnis 

Respublikos Prezidentas gali atidėti Rūmų [posėdžius] ne ilgesniam 
kaip vieno mėnesio laikotarpiui. Jis negali to padaryti du kartus per tą pa- 
čią sesiją. 

60 straipsnis 

Atlikdamas savo funkcijas Respublikos Prezidentas negali būti lai- 
komas atsakingu išskyrus Konstitucijos pažeidimo ar tėvynės išdavimo 
atvejus. 

Tačiau atsakomybė už paprastus nusikaltimus yra taikoma vadovau- 
jantis ordinariniais įstatymais. Dėl šių nusikaltimų, taip pat dėl Konstitu- 
cijos pažeidimo ir tėvynės išdavimo jis gali būti apkaltintas dviejų trečda- 
lių visų Deputatų Rūmų narių dauguma. Jį teisia 80 straipsnyje numatyta 
Aukščiausioji Taryba. Aukščiausiosios Tarybos prokuroro funkcijas atlieka 
teisėjas, paskirtas Aukščiausiosios Tarybos plenariniame posėdyje. 


61 straipsnis 

Jeigu Respublikos Prezidentui paskelbta apkalta, jis nušalinamas nuo 
pareigų. Preziento vieta lieka laisva, kol Aukščiausioji Taryba išsprendžia 
klausimą. 

62 straipsnis 
Jei Prezidento vieta dėl kokių nors priežasčių atsilaisvina, Prezidento 
įgaliojimus laikinai vykdo Ministrų Taryba. 


63 straipsnis 
Respublikos Prezidento darbo užmokestis nustatomas įstatymu. Jis 
negali būti didinamas arba mažinamas jo kadencijos metu. 


ANTRAS [SKIRSNIS]: Ministras Pirmininkas 


64 straipsnis 

Ministras Pirmininkas yra Vyriausybės vadovas ir jos atstovas. Jis kal- 
ba jos vardu ir yra atsakingas už Ministrų Tarybos nustatytos bendros po- 
litikos vykdymą. Jis naudojasi šiomis galiomis: 

1. Vadovauja Ministrų Tarybai ir ex officio yra Aukščiausiosios gyni- 
mo tarybos vadovo pavaduotojas. 

2. Veda parlamentines konsultacijas dėl Vyriausybės formavimo. Jis 
kartu su Respublikos Prezidentu pasirašo jos formavimo dekretą. Per tris- 
dešimt dienų po dekreto dėl Vyriausybės suformavimo išleidimo, jis pri- 
valo pristatyti Rūmams bendrą Vyriausybės politiką, kad įgytų jų pasitikė- 
jimą. Vyriausybė nevykdo įgaliojimų, kol nėra įgijusi Rūmų pasitikėjimo, 
nei po to, kai atsistatydina ar yra laikoma atsistatydinusia, išskyrus valdy- 
mo reikalus siaurąja prasme. 

3. Deputatų Rūmams pristato bendrą Vyriausybės politiką. 

4. Kartu su Respublikos Prezidentu pasirašo visus dekretus išskyrus 
dekretą, kuriuo jis yra paskiriamas Vyriausybės vadovu, ir dekretą, prii- 
mantį Vyriasusybės atsistatydinimą ar pripažįstantį ją atsistatydinusia. 

5. Pasirašo dekretą, kviečiantį į neeilinę sesiją, ir dekretus, skelbian- 
čius įstatymus bei reikalaujančius pakartotinio įstatymų svarstymo. 

6. Kviečia Ministrų Tarybą į sesiją ir nustato darbotvarkę, iš anksto in- 
formuoja Prezidentą apie į darbotvarkę įtrauktus klausimus ir apie skubius 
klausmus, kurie bus svarstomi. 

7. Prižiūri ministerijų ir valstybinių instituciją veiklą, koordinuoja mi- 
nistrų kabineto [veiklą] ir nurodo bendrąsias gaires, užtikrinančias sklan- 
dų darbą. 

8. Vyriausybėje rengia darbo susitikimus su kompetentingais valdžios 
organais dalyvaujant suinteresuotam ministrui. 

TREČIAS [SKIRSNIS]: Ministrų Taryba 


65 straipsnis 

Vykdomoji valdžia suteikta Ministrų Tarybai, kuriai pavaldžios gin- 
kluotosios pajėgos. Ji įgyvendina šiuos įgaliojimus: 

1. Nustato bendrą Vyriausybės politiką visose srityse, rengia įstatymų 
projektus ir organizacinius dekretus bei priima jų įgyvendinimui būtinus 
sprendimus. 
sričių, įskaitant civilinių, karinių ir saugumo institucijų ir įstaigų, veiklą. 

3. Vadovaudamasi įstatymu skiria ir atleidžia valstybės tarnautojus, 
priima jų atsistatydinimą. 

4. Respublikos Prezidento prašymu paleidžia Deputatų Rūmus, jei šie 
dėl nepateisinamų priežasčių nesusirenka į eilinę sesiją arba nesusirenka 
paeiliui į dvi neeilines sesijas, [kurių] kiekviena ilgesnė nei vienas mėnuo, 
arba jei Rūmai grąžina metinio biudžeto planą siekdami sustabdyti Vy- 
riausybės darbą. Šia teise negali būti pasinaudota antrą kartą dėl tų pačių 
priežasčių, dėl kurių Rūmai buvo paleisti pirmą kartą. 

5. Ministrų Taryba periodiškai posėdžiauja tam skirtoje vietoje, o 
Respublikos Prezidentas vadovauja jos posėdžiams, kai [juose] dalyvauja. 
Teisėtų Tarybos posėdžių kvorumas yra dviejų trečdalių jos narių daugu- 
ma. Ji priima sprendimus bendru sutarimu. Jei tai neįmanoma, ji priima 
sprendimus dalyvaujančių narių balsų dauguma. Svarbiausi nacionaliniai 
klausimai reikalauja dviejų trečdalių Vyriausybės narių, išvardintų ją for- 
muojančiame dekrete, pritarimo. Svarbiausiais laikomi šie klausimai: 

Konstitucijos pataisa, nepaprastosios padėties paskelbimas ir jos at- 
šaukimas, karas ir taika, visuotinė mobilizacija, tarptautiniai susitarimai ir 
sutartys, metinis valstybės biudžetas, didelės apimties ir ilgalaikiai plėtros 
projektai, pirmojo ir jam lygiaverčio rango valstybės tarnautojų paskyri- 
mas, rinkimų įstatymai, pilietybės įstatymai, asmens statuso įstatymai ir 
ministrų atleidimas. 


66 straipsnis 

Tik libaniečiai, galintys būti išrinkti deputatais, gali užimti ministrų 
pareigas. 

Ministrai administruoja Vyriausybės paslaugas, jiems patikėtas įsta- 

tymų ir reglamentų, priklausančių atitinkamų ministerijų kompetencijos 
sritims, taikymas. 

Ministrai yra kolektyviai atsakingi Rūmams už bendrą Vyriausybės 
politiką ir individualiai atsakingi už savo asmeninius veiksmus. 


67 straipsnis 

Ministrai panorėję gali lankyti Rūmų [posėdžius] ir turi teisę būti iš- 
girsti, kai tik pageidauja kalbėti. Jiems gali padėti bet kas, ką jie pasirenka 
iš ministerijos tarnautojų. 


68 straipsnis 
Kai Rūmai, remdamiesi 37 straipsniu, išreiškia nepasitikėjimą minis- 
tru, jis privalo atsistatydinti. 


69 straipsnis 

Vyriausybė laikoma atsistatydinusia šiais atvejais: 

a. jei atsistatydina Ministras Pirmininkas; 

b. jei praranda daugiau nei trečdalį savo narių, nurodytų ją formuo- 
jančiame dekrete; 

c. jei Ministras Pirmininkas miršta; 

d. Respublikos Prezidento kadencijos pradžioje; 

e. Deputatų Rūmų kadencijos pradžioje; 

f. kai ji praranda Deputatų Rūmų pasitikėjimą dėl Rūmų iniciatyvos 
arba dėl Tarybos iniciatyvos siekiant [įgyti] pasitikėjimą. 

Ministrai atleidžiami dekretu, kurį pasirašo Respublikos Prezidentas 
ir Ministras Pirmininkas po to, kai jį patvirtina du trečdaliai Tarybos narių. 

Kai Taryba atsistatydina ar yra laikoma atsistatydinusia, Deputatų Rū- 
mai laikomi savaime susirinkusiais į neeilinę sesiją, kol naujoji Taryba yra 
suformuojama ir įgyja Rūmų pasitikėjimą. 


70 straipsnis 

Deputatų Rūmai turi teisę paskelbti apkaltą Ministrui Pirmininkui 
ar ministrams dėl tėvynės išdavimo ar dėl šiurkštaus pareigų pažeidimo. 
Sprendimas paskelbti apkaltą gali būti priimtas tik dviejų trečdalių visų 
Rūmų narių dauguma. Ministro Pirmininko ir pavienių ministrų civilinę 
atsakomybę nustato atskiras įstatymas. 


71 straipsnis 
Ministrą Pirmininką arba ministrą, kuriems paskelbta apkalta, teisia 
Aukščiausioji Taryba. 

72 straipsnis 

Ministras Pirmininkas arba ministras nustoja eiti pareigas, kai tik pa- 
skelbiamas jo apkaltos sprendimas. Jei jis atsistatydina, jo atsistatydinimas 
netrukdo pradėti ar tęsti teismo proceso prieš jį. 


III DALIS 
A: RESPUBLIKOS PREZIDENTO RINKIMAI 


73 straipsnis 

Likus mažiausiai vienam ir daugiausiai dviem mėnesiams iki Respu- 
blikos Prezidento kadencijos pabaigos Rūmų Pirmininkas sušaukia Rūmus 
rinkti naują Respublikos Prezidentą. Jei Rūmai šiam tikslui nėra sušaukia- 
mi, jie patys renkasi likus dešimčiai dienų iki Prezidento kadencijos pa- 
baigos. 


74 straipsnis 

Jei Prezidento vieta tampa laisva jam mirus, atsistatydinus ar dėl kitų 
priežasčių, Rūmai susirenka nedelsiant ir, vadovaudamiesi įstatymu, ren- 
ka įpėdinį. Jei atsiradus laisvai vietai Rūmai paleidžiami, rinkimų organai 
sušaukiami nedelsiant, ir kai tik įvyksta rinkimai, Rūmai susirenka vado- 
vaudamiesi įstatymu. 


75 straipsnis 

Respublikos Prezidentą išrinkti susirinkę Rūmai yra laikomi rinkimų 
organu, o ne įstatymų leidžiamuoju susirinkimu. Jie turi neatidėliotinai 
imtis valstybės vadovo rinkimo prieš svarstydami bet kurį kitą klausimą. 


B: KONSTITUCIJOS KEITIMAS 


76 straipsnis 

Konstitucija gali būti keičiama Respublikos Prezidento siūlymu. To- 
kiu atveju Vyriausybė pateikia įstatymo projektą Deputatų Rūmams. 
77 straipsnis 

Konstitucija taip pat gali būti keičiama Deputatų Rūmų prašymu. To- 
kiu atveju turi būti laikomasi šių procedūrų: 


Deputatų Rūmai eilinės sesijos metu bent dešimties savo narių pra- 

šymu gali pasiūlyti keisti konstituciją dviejų trečdalių visų narių, teisėtai 
sudarančių Rūmus, dauguma. 

Pasiūlyme nurodyti straipsniai ir klausimai privalo būti aiškiai api- 
brėžti ir išdėstyti. Tuomet Rūmų Pirmininkas persiunčia rekomendaciją 
Vyriausybei prašydamas jos parengti susijusį įstatymo projektą. Jei Vyriau- 
sybė pritaria Rūmų pasiūlymui dviejų trečdalių [balsų] dauguma, ji privalo 
per keturis mėnesius parengti pataisos projektą ir pateikti jį Rūmams; jei 
nepritaria, ji grąžina sprendimą Rūmams pakartotinai svarstyti. Jei Rūmai 
pritaria savo siūlymui trijų ketvirtadalių visų narių, teisėtai sudarančių 
Rūmus, balsų dauguma, Respublikos Prezidentas turi arba pritarti Rūmų 
rekomendacijai, arba paprašyti Ministrų Tarybos paleisti Rūmus ir per tris 
mėnesius surengti naujus rinkimus. Jei naujieji Rūmai primygtinai reika- 
lauja keisti konstituciją, Vyriausybė privalo sutikti ir per keturis mėnesius 
pateikti pataisos projektą. 


C: DEPUTATŲ RŪMŲ DARBO TVARKA 


78 straipsnis 

Jei Rūmams yra pateiktas įstatymo projektas dėl Konstitucijos patai- 
sos, jie privalo atidėti kitus darbus ir apsiriboti tik jo svarstymu iki galu- 
tinio balsavimo. Jie gali svarstyti ir balsuoti tik dėl straipsnių ir klausimų, 
kurie yra aiškiai išvardyti ir apibrėžti jiems pateiktame projekte. 


79 straipsnis 

Jei Rūmams pateiktas įstatymo projektas dėl Konstitucijos pataisos, 
jie gali jį svarstyti ar dėl jo balsuoti, tik kai [posėdyje] dalyvauja dviejų 
trečdalių visų narių, teisėtai sudarančių Rūmus, dauguma. Balsuojama ta 
pačia dauguma. 

Respublikos Prezidentas privalo paskelbti konstitucijos pataisos įsta- 
tymą tokiomis pačiomis sąlygomis bei ta pačia forma kaip ir ordinarinius 
įstatymus. Jis turi teisę informavęs Ministrų Taybą per paskelbimui nusta- 
tytą laikotarpį paprašyti Rūmų persvarstyti projektą, šiuo atveju balsuoja- 
ma dviejų trečdalių dauguma. 

IV DALIS. ĮVAIRIOS NUOSTATOS 


A: AUKŠČIAUSIOJI TARYBA 


80 straipsnis 

Aukščiausiąją Tarybą, kurios funkcija yra teisti prezidentus ir minis- 
trus, sudaro septyni Deputatų Rūmų išrinkti deputatai ir aštuoni aukš- 
čiausio rango pagal teisminę hierarchiją arba, vienodo rango atveju, pagal 
vyresnumą Libano teisėjai. Jie susirenka vadovaujami aukščiausio rango 
teisėjo. Aukščiausiosios Tarybos sprendimai priimami dešimties balsų 
dauguma. Šios Tarybos darbo tvarką nustato atskiras įstatymas. 


B: FINANSAI 


81 straipsnis 

Libano Respublikoje valstybiniai mokesčiai gali būti paskirti ir nauji 
mokesčiai nustatyti ar surinkti tik [vadovaujantis] įstatymu, kuris taiko- 
mas visoje Libano teritorijoje be jokių išimčių. 
82 straipsnis 

Mokestis gali būti pakeistas ar panaikintas tik įstatymu. 


83 straipsnis 

Kasmet spalio sesijos pradžioje Vyriausybė pateikia Deputatų Rū- 
mams kitų metų bendro valstybės išlaidų ir pajamų biudžeto sąmatą. Dėl 
biudžeto balsuojama pastraipsniui. 


84 straipsnis 

Svarstant biudžetą ir įstatymų projektus dėl papildomų ar specialių 
kreditų paėmimo, Rūmai negali didinti biudžete ar minėtų įstatymų pro- 
jektuose numatytų kreditų [sumos] nei keisdami esamus įstatymus, nei 
siūlydami naujus. Tačiau, pasibaigus šiam svarstymui, Rūmai gali pasiūlyti 
priimti su papildomomis išlaidomis susijusius įstatymus. 


85 straipsnis 
Specialus kreditas gali būti paimtas tik išleidžiant atskirą įstatymą. 
Tačiau dėl nenumatytų aplinkybių atsiradus neatidėliotinoms išlaidoms, 

Respublikos Prezidentas gali išleisti dekretą, paremtą Ministrų Tarybos 
sprendimu, paimti papildomus ar specialius kreditus ar perkelti asignavi- 
mus į biudžetą tol, kol tie kreditai neviršija biudžeto įstatyme nurodytos 
maksimalios sumos. Šios priemonės turi būti pateiktos Rūmams tvirtinti 
artimiausioje sesijoje. 


86 straipsnis 

Jei Deputatų Rūmai nepateikia galutinio sprendimo dėl biudžeto są- 
matos prieš pasibaigiant biudžeto svarstymui skirtai sesijai, Respublikos 
Prezidentas, suderinęs su Ministru Pirmininku, nedelsdamas sušaukia 
Rūmus į neeilinę sesiją, kuri trunka iki sausio pabaigos, kad toliau būtų 
svarstomas biudžetas; jei šios neeilinės sesijos pabaigoje dėl biudžeto są- 
matos nėra galutinai susitarta, Ministrų Taryba gali priimti sprendimą, ku- 
rio pagrindu Prezidentas išleidžia dekretą, įgyvendinantį minėtas sąmatas 
ta forma, kuria jos buvo pateiktos Rūmams. Ministrų Taryba gali naudotis 
šia teise, jei biudžeto sąmatos buvo pateiktos Rūmams bent penkiolika die- 
nų prieš jų sesijos pradžią. Minėtos neeilinės sesijos metu mokesčiai, rin- 
kliavos, muitai, baudos ir kitų rūšių pajamos toliau renkami vadovaujan- 
tis ankstesnių metų biudžetu, prie kurio pridedami papildomi nuolatiniai 
kreditai ir atimami sugrąžinti nuolatiniai kreditai, o Vyriausybė nustato 
sausio mėnesio išlaidas prieš tai buvusių metų „laikinosios dvyliktosios 
dalies“ pagrindu. 


87 straipsnis 

Galutinės kiekvienų metų finansinės valdymo ataskaitos privalo būti 
pateiktos Rūmams tvirtinti prieš paskelbiant kitų metų biudžetą. Audito 
biuras įsteigiamas atskiru įstatymu. 


88 straipsnis 
Valstybinės paskolos ar įsipareigojimai, susiję su iždo lėšų išlaidomis, 
gali būti prisiimti tik įstatymu. 


89 straipsnis 

Koncesijos ar [kitos] sutartys dėl šalies gamtos išteklių naudojimo ar 
komunialinių įmonių paslaugų [gali būti pasirašytos] ir monopolija gali 
būti suteikta tik įstatymu ir tik ribotam laikotarpiui. 

V DALIS. NUOSTATOS, SUSIJUSIOS SU MANDATO VALDŽIA 
IR TAUTŲ LYGA 


90 straipsnis 
(Panaikintas) 


91 straipsnis 
(Panaikintas) 


92 straipsnis 
(Panaikintas) 


93 straipsnis 
(Panaikintas) 


94 straipsnis 
(Panaikintas) 


VI DALIS. BAIGIAMOSIOS IR LAIKINOSIOS NUOSTATOS 


95 straipsnis 

Deputatų Rūmai, išrinkti lygybės tarp musulmonų ir krikščionių pa- 
grindu, vadovaudamiesi pereinamojo laikotarpio planu, imasi atitinkamų 
priemonių politiniam konfesionalizmui panaikinti. Suformuojamas Na- 
cionalinis Komitetas, kuriam vadovauja Respublikos Prezidentas ir kurį, 
be Deputatų Rūmų Pirmininko bei Ministro Pirmininko, taip pat sudaro 
žymūs politikai, intelektualai ir visuomenės veikėjai. 

Šio Komiteto užduotis yra išnagrinėti ir pasiūlyti priemones, užti- 
krinančias politinio konfesionalizmo panaikinimą, pateikti jas Deputatų 
Rūmams ir Ministrų Tarybai bei prižiūrėti pereinamojo laikotarpio plano 
vykdymą. 

Pereinamojo laikotarpio metu: 

a. Formuojant Vyriausybę religinės grupės yra atstovaujamos teisingu 
ir nešališku būdu. 

b. Vadovaujantis nacionalinio susitarimo reikalavimais, religinio ats- 
tovavimo principas valstybinėje tarnyboje, teisminėse, karinėse ir saugu- 
mo institucijose, valstybinėse ir mišriose įstaigose negalioja; jis turi būti 
pakeistas profesionalumo ir kompetencijos principais. Tačiau pirmojo 


663 


PASAULIO VALSTYBIŲ KONSTITUCIJOS | Libano Respublika 


rango bei joms lygiavertės pareigos yra išimtis iš šios taisyklės ir turi būti 
paskirstytos po lygiai tarp krikščionių ir musulmonų ne paskiriant konkre- 
čią tarnybą kokiai nors religinei grupei, o taikant profesionalumo ir kom- 
petencijos principus. 


96 straipsnis 


(Panaikintas) 


97 straipsnis 
(Panaikintas) 


98 straipsnis 
(Panaikintas) 


99 straipsnis 
(Panaikintas) 


100 straipsnis 
(Panaikintas) 


101 straipsnis 
Nuo 1926 m. rugsėjo 1 d. „Didžiojo Libano“ valstybė nekeičiamai va- 
dinama „Libano Respublika“. 


102 straipsnis 
Visos šiai konstitucijai prieštaraujančios įstatymų nuostatos yra pa- 
naikinamos. 

Lichtenšteino Kunigaikštystės (Fiūrstentum Liechtenstein)! konsti- 


tucinė istorija prasidėjo 1862 m., kai buvo priimta pirmoji šios valstybės 
Konstitucija. Šiuo metu Lichtenšteino Kunigaikštystėje galiojanti Konsti- 
tucija priimta 1921 m. spalio 5 d. Pagal priėmimo būdą ją galima priskirti 
oktrojuotosioms konstitucijoms*. Nors ši Konstitucija ir apibūdinama kaip 
ankstesniosios, t. y. 1862 m., Konstitucijos modifikacija, tačiau iš tikrųjų 
pakeitimai buvo esminiai, nes ši Konstitucija - tai kompromiso tarp Ku- 
nigaikščio ir tautos galių paieškos rezultatas, taip vadinamosios dualizmo 





1 


Šios valstybės istorijos pradžia yra siejama su Austrijos princo Johano Adamo Lich- 
tenšteino vardu. Jis 1 699 m. užėmė Šelenbergo vietovę, o 1712 m. prie jos prijungė 
Vaduco grafystę. 1719 m. jos buvo suvienytos ir įkurta nuo Šventosios Romos im- 
perijos priklausoma Lichtenšteino Kunigaikštystė. 1806 m. ši valstybė atsiskyrė nuo 
Šventosios Romos imperijos ir tapo suvereni. Įtikinti pasaulį, kad šalis sugebės tvar- 
kytis savarankiškai, nebuvo lengva, ypač XIX a., kurio didžiąją dalį (1815-1866 m.) 
metais Lichtenšteinas jau oficialiai paskelbė savo nepriklausomybę. Iki Pirmojo pasau- 
linio karo pabaigos Lichtenšteinas palaikė glaudžius ryšius su Austrija, bet ekonominis 
nuosmukis lėmė, kad dėl šios priežasties Lichtenšteinas įstojo į Muitų ir Monetarinę 
sąjungas su Šveicarija. Ši šalis Lichtenšteinui šiuo metu atstovauja ir užsienyje. Antra- 
jame pasauliniame kare šalis išliko neutrali, šios politikos laikosi ir dabar. Su Šveicarija 
ją sieja Muitų sąjunga, bendras piniginis vienetas ir net ūkio vientisumas. 1990 m. Ku- 
nigaikštystė įstojo į Europos Sąjungą ir šiandien apibūdinama kaip industrinė agrarinė 
šalis, pasižyminti pastoviais ekonomikos rodikliais. 

Šios Konstitucijos preambulėje teigiama, jog Dievo malonės dėka Lichtenšteino Ku- 
nigaikštis Johanas II skelbia pakeistą 1862 m. spalio 26 d. Konstituciją, kuriai prita- 
rė ir Landtagas. Faktiškai Konstitucijos projektą parengė Vyriausybė, jai vienbalsiai 
pritarė Landtagas, o Kunigaikštis iš esmės tik sankcionavo jau parengtą ir priimtą 
Konstitucijos projektą. Tai liudija ir Konstitucijos sudedamąja dalimi laikomi du Ku- 
nigaikščio Johano II laiškai, adresuoti Vyriausybės vadovui ir princui Karlui, kuris 
buvo kunigaikščio sūnėnas. Kunigaikštis minėtuose laiškuose praneša, kad jis sankci- 
onuoja Konstituciją, tačiau dėl blogos sveikatos būklės ir garbingo amžiaus (tuo metu 
jis ėjo aštuoniasdešimt pirmuosius metus) negalės atvykti į šalį, kad galėtų dalyvauti 
iškilmingoje Konstitucijos pasirašymo ceremonijoje. Atsižvelgdamas į tai jis pranešė 
Vyriausybei ir princui Karlui, kuris Kunigaikščio nesant šalyje vykdė jo funkcijas, apie 
savo sprendimą prašyti princą Karlą jo vardu pasirašyti pagrindinio šalies įstatymo 
tekstą. Tai ir buvo padaryta Kunigaikščio gimimo dieną - 1921 m. spalio 5 d. 

koncepcijos, kuriai būdinga aktyvios monarchijos, stiprios politinėmis jė- 
gomis, o kartu ir tiesioginės demokratijos, pasireiškiančios tautos iniciaty- 
vų ir referendumų forma, įtvirtinimo pavyzdys“. 

Pagal šią Konstituciją valstybės valdymo forma - dualistinė monarchi- 
ja, kurioje suverenitetas priklauso tautai ir monarchui; monarcho valdžia iš 
esmės apribota įstatymų leidžiamosios valdžios. Teigiama, kad tai pradinė, 
ribota konstitucinės monarchijos forma, t. y. šioje valdymo formoje paste- 
bimas iš dalies pripažįstamas valdžių padalijimas, tačiau bent jau vykdo- 
moji valdžia atribojama nuo leidžiamosios“. Taigi pagal šios Konstitucijos 
nuostatas Kunigaikščio galios buvo apribotos, nes buvo įtvirtinta renkama 
institucija - Landtagas (Landtag), kuriam buvo suteikta teisė leisti įstaty- 
mus ir tvirtinti valstybės biudžetą. 

Lichtenšteino 1921 m. Konstitucija apibūdinama kaip liberali Konsti- 
tucija, atspindinti demokratinius pokyčius, po Pirmojo pasaulinio karo ap- 
ėmusius visą Europą. Joje akivaizdžios naujos tendencijos, pasireiškiančios 
siekimu įtvirtinti demokratiniais pagrindais grindžiamą valstybinę, visuo- 
meninę ir politinę santvarką, be kita ko, pripažįstant ir valstybės socialinę 
atsakomybę už pilietį ir visuomenę. Šios Konstitucijos autoriams neabe- 
jotiną įtaką padarė Veimaro Konstitucija, kuri tuo laikotarpiu buvo gana 
pažangi". Pagal jos nuostatas Kunigaikštis valdo drauge su tauta: Lichtenš- 
teino Kunigaikštystė - tai konstitucinė, demokratiniais ir parlamentiniais 
principais grindžiama monarchija. 

Konstituciją sudaro 115 straipsnių“. Jie suskirstyti į dvylika skyrių. 
Pirmajame Konstitucijos skyriuje „Kunigaikštystė“ (1-6 str.) yra įtvirtinta 
valstybės valdymo forma, teritorinė santvarka, valstybės atributika, kalba 
ir kt. Pagal Konstitucijos 1 straipsnio 1 dalį Lichtešteinas yra dviejų vieto- 
vių — Vaduco (Vaduz) ir Šelenbergo (Schellenberg) - valstybinė sąjunga, 
kurią sudaro vienuolika bendruomenių. Jos tikslas - valstybės teritorijoje 





Žr. plačiau: Vainiutė, M. Liuksemburgo Didžiosios Hercogystės konstitucinė santvar- 
ka. Jurisprudencija. 2008, 9(111), p. 66-73. 

Lietuvos konstitucinė teisė. Vadovėlis. Liber Amicorum Juozui Žiliui. Mykolo Romerio 
universitetas, 2012, p. 313. 

* Žr. plačiau: Vainiutė, M. 1919 m. rugpjūčio 11 d. Vokietijos Reicho (Veimaro) Kon- 
stitucija: keletas aspektų. Teisės raida: retrospektyva ir perspektyva. Liber Amicorum 
Mindaugui Maksimaičiui. Mykolo Romerio universitetas, 2013, p. 474-508. 

Žr. Marxer, W.; Pallinger, Z. T. Die politischen Systeme Andorras, Liechtensteins, Mo- 
nacos, San Marinos und des Vatikan. Ismayr, W. (Hrsg.). Die politischen Systeme West- 
europas. 4, aktualsierte und ūberarbeitete Auflage. Heidleberg, S. 914-924. 

gyvenantiems žmonėms suteikti galimybę gyventi laisvai ir taikiai. Vaducą 
(kalnų vietovę, dar vadinamą Viršutiniu kraštu) sudaro šešios bendruome- 
nės", o Šelenbergą (žemumą, Žemutinį kraštą) — penkios“. Vaduco mies- 
tas yra valstybės sostinė, kurioje reziduoja Landtagas ir Vyriausybė (1 str. 
2 d.). Minėta, kad Lichtenšteinas - konstitucinė paveldima monarchija, 
grindžiama demokratija ir parlamentarizmu (pagal Konstitucijos 79 ir 80 
str.). Valstybės valdžią, remiantis Konstitucijos nuostatomis, įgyvendina 
Kunigaikštis ir tauta (2 str.). Valstybės teritorijos sienos gali būti keičia- 
mos tik pagal įstatymą. Bendruomenių sienų pakeitimai arba naujų ben- 
druomenių kūrimas galimas tik daugumos ten gyvenančių rinkimų teisę 
turinčių piliečių sprendimu. Bendruomenėms suteikiama teisė išstoti iš są- 
jungos. Tam taip pat reikalingas daugumos ten gyvenančių piliečių spren- 
dimas. Tai reglamentuoja įstatymas arba valstybinė sutartis (4 str.). Pagal 
Konstitucijos 5 straipsnį valstybės herbas yra Lichtenšteino kunigaikščių 
dinastijos herbas, valstybės spalvos - mėlyna ir raudona. Vokiečių kalbai 
suteiktas valstybinės kalbos statusas (6 str.). 

Lichtenšteine 1921 m. Šveicarijos pavyzdžiu įtvirtinta referendumo 
ir tautos iniciatyvos teisė?. Taigi Lichtenšteino Konstitucija suteikia teisę 
šalies piliečiams savo iniciatyva keisti Konstituciją ir leisti įstatymus. Tie- 
sioginė demokratija įtvirtinta daugelyje Konstitucijos nuostatų. Štai 48 
straipsnio 2 dalyje nustatyta, kad esant pagrįstam raštiškam 1 000 rinkimų 
teisę turinčių piliečių reikalavimui arba ne mažiau kaip trijų bendruome- 
nių susirinkimų nutarimu turi būti sušauktas Landtagas, o 1 500 rinkimų 
teisę turinčių šalies piliečių arba ne mažiau kaip keturių bendruomenių 
nutarimu gali būti reikalaujama Landtagą paleisti (48 str. 3 d.). 

2003 m. kovo mėn. priėmus Konstitucijos pakeitimus tiesioginės de- 
mokratijos institutas buvo dar labiau išplėstas. Naujame 13b straipsnyje 
nustatyta, kad ne mažiau kaip 1 500 rinkimų teisę turinčių piliečių turi tei- 
sę Kunigaikščiui pareikšti pagrįstą nepasitikėjimą. Artimiausiame posėdy- 
je Landtagas privalo pateikti rekomendaciją ir surengti tautos balsavimą. 
Konstitucijos XI skyriaus, skirto Konstitucijos apsaugai, 113 straipsnyje 





7 Vaducas (Vaduz), Balzersas (Balzers), Plankenas (Planken), Šanas (Schaan), Trizenas 
(Triesen), Trisenbergas (Triesenberg). 

Ešenas (Eschen), Gamprinas (Gamprin), Maurenas (Mauren), Rugelis (Ruggell), Šelen- 
bergas (Schellenberg). 

Zi plačiau: Vainiutė, M.; Beinoravičius, D. Šveicarijos Konfederacijos 1999 m. balan- 
džio 18 d. Konstitucija. Konstitucinio reguliavimo įvairovė. Kolektyvinė monografija. 
Vilnius, Mykolo Romerio universitetas, 2006, p. 64-109. 

nurodoma, kad ne mažiau kaip 1 500 piliečių turi teisę pareikšti iniciatyvą 
dėl monarchijos panaikinimo. Jei tokiai iniciatyvai tauta pritartų, Landta- 
gas turėtų parengti respublikiniais pagrindais paremtą konstituciją ir ne 
anksčiau kaip po vienerių metų ir ne vėliau kaip po dvejų metų ją pateikti 
tautai balsuoti. Kunigaikščiui suteikiama teisė tautai balsuoti pateikti naują 
konstituciją. Jei yra du skirtingi projektai, piliečiams išlieka galimybė pri- 
tarti senajai Konstitucijai. Kaip jau minėta, jei monarchiją nusprendžiama 
panaikinti, tokio sprendimo Kunigaikštis vetuoti negali. Taigi tiesioginė 
demokratija Lichtenšteine yra gyva jėga, pasireiškianti iniciatyvos (postū- 
mis pasikeitimams) arba referendumo (tautos veto) forma. Ji veikia netie- 
siogiai ir tiesiogiai: Vyriausybė ir Landtagas svarstydami įstatymą visada 
privalo atsižvelgti į tai, kad gali būti rengiamas referendumas. 

Antrajame Konstitucijos skyriuje (7-13b str.) yra įtvirtintas Kuni- 
gaikščio teisinis statusas. Kaip jau minėta, Kunigaikštis kaip antrasis suve- 
renas šalia tautos naudojasi plačiomis jam suteiktomis galiomis, tačiau tai 
daryti nevaržomai jis negali: Konstitucijos 7 straipsnio 1 dalyje nustatyta, 
kad Kunigaikštis yra valstybės vadovas, savo teises valdydamas valstybę 
įgyvendinantis laikydamasis Konstitucijos ir kitų įstatymų nuostatų. Ku- 
nigaikštis prieš užimdamas sostą tai privalo patvirtinti ir raštu (13 str. 1 
d.). Pasakytina, kad 2003 m. pakeitus Konstituciją, tik Kunigaikščiui tauta 
balsavimu gali pareikšti nepasitikėjimą (13b str.). Kaip jau minėta, tauta 
taip pat turi teisę balsuoti dėl monarchijos panaikinimo. 

Pagal Konstitucijos 3 straipsnį sostas yra paveldimas. Paveldėjimo 
tvarka detaliai reglamentuojama specialiame įstatyme, pačioje Konstitu- 
cijoje to nenurodoma. Kunigaikštį gali pavaduoti teisę sostą paveldėti tu- 
rintis pilnametystės sulaukęs princas (13a str.). Iki 2003 m. Kunigaikščio 
asmuo buvo apibūdinamas kaip šventas ir neliečiamas; dabar ši nuostata 
modernesnė: Kunigaikštis neturi paklusti jurisdikcijai, jis nėra teisiškai at- 
sakingas. Tas pats galioja ir tam asmeniui, kuris pagal Konstitucijos 13a 
straipsnį vykdo valstybės vadovo funkcijas (7 str. 2 d.). 

Vienas iš svarbiausių Kunigaikščio įgaliojimų — atstovavimas vals- 
tybei užsienyje. Šis atstovavimas nėra formalus ar reprezentatyvus. Pagal 
Konstitucijos 9 straipsnį įsigalioja tik šalies Kunigaikščio sankcionuotas 
įstatymas. Todėl Kunigaikščio veto teisė galioja net ir tautos balsavimo re- 
zultatams!". Pagal Konstitucijos 10 straipsnį Kunigaikštis, Landtagui neda- 





" 2003 m. buvo priimti du šiuo požiūriu svarbūs pakeitimai. Pagal 113 straipsnį Kuni- 
gaikštis tokios teisės neturi, jei tauta balsuodama pareikštų norą, kad būtų panaikinta 

lyvaujant, su Vyriausybe imasi reikiamų priemonių ir leidžia potvarkius, 
kad įstatymai būtų įgyvendinami ir taikomi. Tam tikrais atvejais, siekiant 
užtikrinti valstybės saugumą ir gerovę, jis turi teisę priimti ypatinguosius, 
ne ilgiau kaip 6 mėnesius galiojančius potvarkius, kuriais gali būti apribo- 
jamas kai kurių Konstitucijoje įtvirtintų teisių taikymas. 

Santykiuose su parlamentu Kunigaikščio įgaliojimai pirmiausia pasi- 
reiškia tuo, kad pagal Konstitucijos 48 straipsnį jam suteikiama teisė su- 
šaukti Landtagą, užbaigti arba trims mėnesiams atidėti jo susirinkimus 
arba jį paleisti. Pagal Konstitucijos 64 straipsnio 1 dalį Kunigaikščiui (kaip 
ir Landtagui, tautai ir bendruomenėms) yra suteikiama įstatymų leidybos 
iniciatyvos teisė, kuri pasireiškia Vyriausybės projektų forma. 

Kiti Kunigaikščio įgaliojimai susiję su Vyriausybės formavimu: pagal 
Konstitucijos 79 straipsnio 2 dalį Vyriausybės vadovą ir jo pavaduotoją 
Kunigaikščio siūlymu skiria Landtagas ir Kunigaikštis bendru sutarimu. 
Vyriausybės vadovas privalo informuoti Kunigaikštį apie jo kompetenci- 
jai priskiriamas sritis. Kunigaikštis pasirašo Vyriausybės vadovo siūlymu 
priimtus sprendimus, kuriuos Vyriausybės vadovas turi kontrasignuoti 
(86 str.). Be to, Kunigaikštis pagal Konstitucijos 11 straipsnį skiria teisėjus. 
Tradiciškai šalies vadovui suteikta ir malonės teisė (12 str.). 

Konstitucijos IV skyriuje įtvirtintos piliečių teisės ir pareigos. Pir- 
miausia paminėtinos tokios laisvės ir teisės kaip teisė laisvai pasirinkti gy- 
venamąją vietą, įsigyti turtą (28 str.), lygybės prieš įstatymą, visų piliečių 
vienoda galimybė dirbti viešojoje tarnyboje, vyrų ir moterų lygybė (31 
str.), asmens ir būsto neliečiamumo (32 str.), tikėjimo ir sąžinės (37 str. 
1 d.), nuomonės laisvė (40 str.). Bažnyčia nėra atskiriama nuo valstybės: 
Romos katalikų religinei bendruomenei valstybė garantuoja apsaugą; ki- 
tos konfesijos reikšti savo įsitikinimus ir atlikti religines pamaldas turi lai- 
kydamosi dorovės ir viešosios tvarkos reikalavimų (37 str. 2 d.). Politinės 
teisės yra suteikiamos visiems piliečiams, kuriems yra sukakę 18 metų ir 
kurie nuolat gyvena Kunigaikštystės teritorijoje (29 str.). Konstitucijos 33 
straipsnyje nustatytos kai kurios procesinės teisės: niekam negali būti at- 
imta teisė turėti teisėtą teisėją, draudžiama steigti išimtinius teismus, gali 
būti baudžiama tik laikantis įstatymų, garantuojama teisė turėti gynėją (33 
str.). Nei pilietinės, nei politinės teisės negali būti ribojamos dėl religinių 
įsitikinimų; dėl to negali būti atsisakoma ir atlikti pilietines pareigas (39 





monarchija. Taip pat tuo atveju, jei Kunigaikštis įstatymo per šešis mėnesius nesank- 
cionuoja, laikoma, kad jis tokį įstatymą atmeta. 

str.). Pilietybės klausimus pagal Konstitucijos 30 straipsnį reglamentuoja 
atskiri įstatymai. Suteikiamos tokios politinės teisės kaip teisė steigti sąjun- 
gas, susirinkimų laisvė (41 str.), įtvirtinta ir peticijų teisė (42 str.), taip pat 
teisė atsakingoms institucijoms pateikti skundus (43 str.). Konstitucijoje 
nustatyta tik viena pareiga visiems iki 60 metų piliečiams - jei būtina, ginti 
tėvynę privaloma visiems (44 str.). Taigi galima teigti, kad Konstitucijoje 
įtvirtintas gana platus žmogaus teisių ir laisvių katalogas, iš esmės niekuo 
nesiskiriantis nuo kitų demokratinių valstybių. 

Šiame kontekste paminėtina, kad Konstitucijoje, prieš asmens teisinį 
statusą nusakančias nuostatas, įtvirtintas skyrius „Apie valstybės užduotis“, 
skirtas valstybės įsipareigojimams visuomenei ir piliečiams, kurio paskir- 
tis - garantuoti įtvirtintas teises ir laisves ir numatyti tam tikrą jų įgyven- 
dinimo mechanizmą. Štai 14 straipsnyje sakoma, kad svarbiausia valstybės 
užduotis yra visos visuomenės gerovės siekimas, todėl valstybė rūpinasi 
teisės kūrimu ir jos išsaugojimu, taip pat tautos religinių, paprotinių ir 
ekonominių interesų apsauga. Šiame skyriuje nustatomi valstybės įsipa- 
reigojimai tautos švietimo, sveikatos apsaugos, racionalaus tautos ūkio or- 
ganizavimo, teisingo mokesčių nustatymo srityse. Šiame skyriuje taip pat 
įtvirtintos valstybės garantijos nustatant teisę į darbą, taip pat valstybės 
parama sveikatos draudimo ligos, senatvės, neįgalumo ir kitais atvejais. 

Konstitucijos V skyriuje apibrėžta Landtago teisinė padėtis. 45 straips- 
nyje jis apibūdinamas kaip visiems šalies gyventojams atstovaujanti insti- 
tucija, kurios paskirtis - pagal Konstitucijos nuostatas įgyvendinti tautos 
teises ir interesus santykiuose su Vyriausybe ir laikantis Konstitucijoje įtvir- 
tintų nuostatų skatinti Kunigaikščio rūmų bei šalies gerovę. Landtagą suda- 
ro 25 deputatai, kuriuos renka tauta remdamasi visuotine, lygia, tiesiogine 
rinkimų teise ir slaptu balsavimu pagal proporcinę rinkimų sistemą. Abi 
Kunigaikštystės dalys - aukštutinė ir žemutinė - sudaro atskiras rinkimų 
apygardas!!. Kartu su deputatais kiekvienoje rinkimų apygardoje yra renka- 
mi ir deputatų pavaduotojai (46 str.). Pagrindinė jų funkcija - garantuoti, 
kad nebūtų iškreiptas balsų santykis, jei deputatai negalėtų dalyvauti plena- 
riniame posėdyje. Minėtame straipsnyje numatomas vadinamasis užtveria- 
masis barjeras: tik partijos, surinkusios daugiau kaip 8 proc. rinkėjų balsų, 
gali dalyvauti mandatų dalybose. Vyriausybės ir teismų atstovai tuo pačiu 
metu negali būti ir Landtago nariai. Pagal Konstitucijos 47 straipsnį Land- 





U Pirmajai atstovauja 15 deputatų, o antrajai - 10. 

tago nario įgaliojimų laikas - ketveri metai. Jei Landtagas yra paleidžiamas, 
per šešias savaites turi būti surengiami nauji rinkimai (50 str.). Pirmajame 
posėdyje vadovaujant vyriausiam nariui renkamas Landtago prezidentas ir 
jo pavaduotojas (52 str.). Landtago nariai naudojasi imuniteto ir indemnite- 
to teise (56-57 str.). Jei Konstitucijoje ir Landtago reglamente nėra nustaty- 
ta kitaip, kad būtų priimamas Landtago nutarimas, posėdyje turi dalyvauti 
ne mažiau kaip 2/3 jo narių ir už jį turi balsuoti absoliuti dalyvaujančiųjų 
dauguma. Jei balsai pasiskirsto po lygiai, lemia pirmininko balsas (58 str.). 

Landtago įgaliojimai yra įtvirtinti Konstitucijos 62 straipsnyje. Svar- 
biausi iš jų yra šie: dalyvavimas įstatymų leidyboje, sudarant valstybines 
sutartis, valstybės kreditų, paskolų nustatymas, valstybės turto pirkimas ir 
pardavimas ir kitų finansinių klausimų svarstymas, nepasitikėjimo klausi- 
mo Vyriausybei ar jos nariui iškėlimas, valstybės administracijos kontrolė 
ir kiti. Pagal Konstitucijos 64 straipsnį Landtagas yra vienas iš subjektų, 
turinčių įstatymų leidybos iniciatyvos teisę. Nedalyvaujant Landtagui 
negali būti priimtas, pakeistas arba autentiškai išaiškintas joks įstatymas. 
Įstatymas įsigalioja, kai jam pritaria Landtagas, o tada jį sankcionuoja Ku- 
nigaikštis, kontrasignuoja atsakingas Vyriausybės vadovas arba jo pava- 
duotojas ir kai jis paskelbiamas valstybės įstatymų leidinyje (65 str. 1 d.). 

"Tuo laikotarpiu, kai Landtago posėdžiai atidedami, kai jis savo darbą 
baigia arba paleidžiamas, iki naujo susirinkimo vietoj jo veikia šalies ko- 
mitetas (Konstitucijos VI skyrius). Be kita ko, tarp Landtago posėdžių jis 
veikia ir kaip Konstitucijos saugotojas (71 str.). Jį sudaro Landtago prezi- 
dentas arba jo pavaduotojas ir keturi deputatai, lygiais pagrindais atstovau- 
jantys abiem šalies dalims. Juos iš savo narių išrenka Landtagas (72 str.). 
Landtagas posėdžiauja apytiksliai 8-10 kartų per metus po dvi tris dienas. 
Kitu laiku parlamento nariai gali eiti savo įprastas pareigas, taigi jie nėra 
atitolę nuo realaus gyvenimo. Posėdžiai paprastai yra vieši. 

Įstatymų projektai pirmiausia aptariami pirmajame pasitarime. Land- 
tagas nusprendžia, ar apskritai jis turi būti svarstomas. Pirmojo svarstymo 
metu Landtagas dėl projekto pateikia pasiūlymus Vyriausybei, o ši juos de- 
taliai patikrina. Antrojo svarstymo metu aptariamas kiekvienas straipsnis 
ir dėl kiekvieno iš jų atskirai balsuojama. Tada balsuojama dėl viso įstatymo 
projekto. Vyriausybės pasirašytos sutarties Landtagas negali pakeisti, jis 
gali tik jai pritarti arba ją atmesti. Tačiau Landtagas turi teisę pakeisti kie- 
kvieną biudžeto punktą. Daugiausia įstatymų projektų pateikia Vyriausybė 
ir jos ekspertai, tačiau Landtagas ir jo nariai gali pateikti ir savo siūlymus. 


673 


PASAULIO VALSTYBIŲ KONSTITUCIJOS | Lichtenšteino Kunigaikštystė 


Kadangi Landtago darbų mastas didelis, nemaža parlamentinio darbo da- 
lis yra atliekama komisijose: veikia trys nuolatinės komisijos. Kiekvieną jų 
sudaro penki nariai. Ypač svarbiems klausimams svarstyti gali būti sudaro- 
mos ir laikinosios komisijos. Nuo 1989 m. yra įteisinta galimybė septynių 
parlamentarų reikalavimu sukurti parlamentinę tyrimo komisiją. Prakti- 
koje didelę parlamentinio darbo dalį atlieka ir frakcijos. Jų posėdžiuose yra 
numatomi aptarti klausimai, partijų pozicijos ir kita. 

Landtago galios ribotos, nes svarbią sprendimo teisę turi Kunigaikš- 
tis, tauta ir Vyriausybė. Todėl Lichtenšteino politiniame gyvenime būtina 
nuolat siekti kompromiso. Tai pasakytina ir apie partijas, atstovaujamas 
parlamente, kai silpnesnė partija pagal Konstitucijos 58 straipsnį gali atsi- 
sakyti dalyvauti priimant sprendimus ir taip paralyžiuoti parlamento dar- 
bą: minėtame straipsnyje nustatyta, kad tam, jog būtų priimtas Landtago 
spendimas, turi dalyvauti ne mažiau kaip 2/3 visų narių, o sprendimui pri- 
imti būtina absoliuti visų dalyvaujančių narių dauguma, jei Konstitucijoje 
ir įstatymuose nėra numatyta kitaip. Tokiu atveju Landtagas gali būti pa- 
leistas ir rengiami nauji rinkimai. 

Atsižvelgiant į Konstitucijoje įtvirtintą vadinamąjį dualizmą Vyriau- 
sybė (Konstitucijos VII skyrius) gali būti apibūdinama kaip Kunigaikš- 
čio ir Landtago jungiamoji grandis. Pagal Konstitucijos 78 straipsnį ji yra 
jiems atsakinga. Vyriausybę sudaro jos vadovas ir keturios tarybos (79 str. 
1 d.). Juos skiria Kunigaikštis Landtago siūlymu. Taip pat yra skiriami ir jų 
pavaduotojai. Vyriausybės nariu gali būti tik Lichtenšteine gimęs asmuo, 
kuris gali būti renkamas Landtago nariu. Ne mažiau kaip du Vyriausybės 
nariai turi būti išrenkami iš abiejų valstybę sudarančių vietovių, kad būtų 
atstovaujama ir kalnų vietovei, ir žemumai. Vyriausybės įgaliojimų laikas — 
ketveri metai. Ji eina savo pareigas, kol po rinkimų yra paskiriama nauja 
Vyriausybė. Tam, kad būtų priimtas kolegialios Vyriausybės nutarimas, 
turi dalyvauti ne mažiau kaip keturi jos nariai. 

Vyriausybės vadovas vadovauja Vyriausybei. Jis rūpinasi Kunigaikš- 
čio pavedimų vykdymu, jo išleistais įsakymais, kontrasignuoja įstatymus 
(85 str.). Jis prieš pradėdamas eiti pareigas prisiekia Kunigaikščiui, o kiti 
Vyriausybės nariai ir valstybės tarnautojai - Vyriausybės vadovui (87 str.). 
Visus svarbiausius reikalus, ypač susijusius su valdymo ginčais, Vyriausybė 
sprendžia kolegialiai. Ne tokių svarbių klausimų sprendimas pagal įstaty- 
mą gali būti perduotas atitinkamiems Vyriausybės nariams. Vyriausybės 
vadovas yra atsakingas už kolegialiai priimtų nutarimų vykdymą. Tik tuo 

atveju, jei mano, kad nutarimas prieštarauja įstatymams ir kitiems teisės 
aktams, jis gali tokio nutarimo vykdymą sustabdyti ir kreiptis į Adminis- 
tracinį teismą, kuris ir nusprendžia dėl tokio nutarimo vykdymo (90 str.). 

Kiekvieno įgaliojimų laiko pradžioje Vyriausybės vadovas ir tarybos 
pasidalija kompetenciją ir numato pavadavimo sistemą (91 str.). Vyriausybė 
yra atsakinga už įstatymų vykdymą ir atlieka visus teisėtus Kunigaikščio ir 
Landtago pavedimus (92 str. 1 d.). Konstitucijos 93 straipsnyje, kurį sudaro 
aštuoni punktai, reglamentuojamos Vyriausybės veiklos sritys: pavaldžių 
institucijų ir tarnautojų priežiūra, Vyriausybės ir kitų institucijų persona- 
lo parinkimas, kasmetinių pranešimų apie jos veiklą, Landtagui teikiamų 
projektų parengimas, Landtago pateiktų projektų įvertinimas ir kita. Nors 
Vyriausybė yra kolegiali, jos vadovas vaidina ypač svarbų vaidmenį. Jis yra 
asmeniškai atsakingas už Vyriausybės politikos įgyvendinimą. Pažymėtini 
ir jo gana artimi oficialūs santykiai su Kunigaikščiu ir ypatingas subalan- 
suojamasis, tarpininkaujantis vaidmuo valstybės vadovo ir Landtago tarpu- 
savio santykiuose, kuriems tuo pat metu jis yra ir atsakingas. 

Nors Landtagas turi teisę pateikti įstatymų projektus, Vyriausybės vaid- 
muo šioje srityje svarbesnis. Tai paaiškinama tuo, kad Vyriausybė gali pa- 
sinaudoti valstybinėje tarnyboje dirbančių specialistų ir užsienio ekspertų 
patarimais bei nuomonėmis. Vyriausybė įstatymų leidybos procese elgia- 
si labai apdairiai: ji konsultuojasi su visais, kuriems numatomas priimti 
įstatymas gali turėti poveikio. Pateikdama įstatymo projektą Landtagui 
Vyriausybė paprastai pateikia objektyviai parengtus lydimuosius raštus, 
kuriuose nurodomos pagrindinės siūlymo priežastys, teisinės ir konstitu- 
cinės, finansinės ir asmenis liečiančios pasekmės. Vyriausybė bando su- 
rasti kompromisą, kuris gali būti apibūdinamas kaip tam tikra apsauga, 
nes paskutinį žodį visais atvejais tartų tauta, jei būtų nuspręsta surengti 
referendumą"". 

1921 m. Konstitucijos VIII skyrius apie teismus iš esmės buvo pareng- 
tas naujai. Taigi nuo tų metų Vaduce veikia tokie teismai: pirmosios ins- 
tancijos Kunigaikštiškasis apylinkės teismas (Fiūrstliches Landgericht), an- 
trosios instancijos Kunigaikštiškasis apygardos teismas (Fiūrstliches Ober- 
gericht) ir trečiosios instancijos Kunigaikštiškasis Aukščiausiasis Teismas 
(Firstliches Oberstes Gerichtshof). Pirmosios instancijos teisme dirba šiai 
profesijai pasirengę teisėjai, jie bylas nagrinėja dažniausiai vienasmeniš- 





2 Beattie, D. Liechtenstein: Geschichte «R Gegenwart, 1. Auflage, Triesen: van Eck 
Verlag, 2005, S. 269. 


675 


PASAULIO VALSTYBIŲ KONSTITUCIJOS | Lichtenšteino Kunigaikštystė 


kai, o baudžiamąsias bylas paprastai nagrinėja tarėjų teismas, kurį sudaro 
teisėjas ir du tarėjai (neprofesionalai). Taip siekiama teisingumą vykdyti 
kaip galima „arčiau tautos“ ir taip, be kita ko, užtikrinti, kad vartojama 
terminologija būtų suprantama ir neprofesionalams. Šiuose teismuose dir- 
ba ir kitų tautybių teisėjai (dažniausiai austrai arba šveicarai)“. Paprastai 
įrodymų tyrimo ir proceso tvarka remiasi austrų pavyzdžiu. 

Kunigaikštiškasis apygardos teismas ir Kunigaikštiškasis Aukščiausia- 
sis Teismas yra kolegialūs teismai!*. Kunigaikštiškasis apygardos teismas, 
be kita ko, kontroliuoja žemesniųjų teismų, o Kunigaikštiškasis Aukščiau- 
siasis Teismas - Kunigaikštiškojo apygardos teismo narių veiklą. Dauguma 
šių teismų teisėjų yra neprofesionalai. Jie renkami taip, kad galėtų atstovau- 
ti šalies kalnų daliai ir žemumai, taip pat svarbiausiems amatams ir profe- 
sijoms. 

Viena svarbiausių 1921 m. Konstitucijos naujovių buvo Administra- 
cinio teismo (Verwaltungsgericht)“ ir Valstybės teismo (Staatsgerichtshof) 
įtvirtinimas. Jie skiriasi nuo bendrosios kompetencijos teismų ir Konsti- 
tucijoje jiems numatyta savarankiška vieta. Administracinio teismo, kuris 
politiniame Lichtenšteino gyvenime yra itin svarbus, kompetencijai pri- 
skirtini skundai dėl Vyriausybės ir vietoj jos veikiančių sudarytų ypatingų 
komisijų nutarimai ir sprendimai (97 str., 102 str. 5 d.). Tuo tarpu Valstybės 
teismo rūmų uždavinys - saugoti Konstitucijoje įtvirtintas teises, spręsti 
dėl kompetencijos tarp teismų ir valdymo institucijų kilusius konfliktus. 
Šis teismas taip pat veikia kaip drausmės teismas Vyriausybės nariams ir 
kaip rinkimų teismas. Be to, šis teismas tikrina įstatymų atitiktį Konstituci- 
jai ir Vyriausybės nutarimų atitiktį įstatymams bei valstybės sutarčių kons- 
titucingumą. Prieštaraujančius teisės aktus jis gali panaikinti (104 str.). 

Pagal Konstitucijos 95 straipsnį visus teisėjus skiria Kunigaikštis. 
2003 m. Konstitucijos 96 straipsnyje buvo įtvirtinta naujovė: teisėjų atrankai 
buvo sudaryta speciali kolegija, kuriai pirmininkauja Kunigaikštis, turintis 
lemiamą balsą joje. Šią kolegiją sudaro vienodas Kunigaikščio ir Landtago 





5 Tai paaiškinama tuo, kad palyginti nedaug šalies gyventojų siekia eiti šias pareigas. Be 
to, taip stengiamasi užtikrinti teisėjų nešališkumo principą (šeiminiai, asmeniniai ar 
profesiniai santykiai Lichtenšteine artimi, todėl teisėjai gana dažnai nušalinami). 
Tradiciškai Kunigaikštiškojo apygardos teismo prezidentas yra šveicaras, o jo 
pavaduotojas - Austrijos pilietis. Tuo tarpu Kunigaikštiškojo Aukščiausiojo Teismo 
prezidentas tradiciškai yra austras, o jo pavaduotojas - šveicaras. 

Iki 2003 m. Konstitucijos pakeitimo šis teismas vadinosi Administracinių skundų 
instancija (Verwaltungsbeschwerde-Instanz). 

deleguotų narių skaičius, o jis priklauso nuo parlamente atstovaujamų parti- 
jų skaičiaus. Į minėtos komisijos sudėtį taip pat įeina už justiciją atsakingas 
Vyriausybės narys. Kandidatus į teisėjus kolegija Landtagui gali siūlyti tik 
tada, kai jiems pritaria Kunigaikštis. Jei Landtagas pasiūlytą kandidatą iš- 
renka, tada jį Kunigaikštis ir paskiria teisėju. Nuo 2003 m. garantuojamas 
nepriklausomumas visiems visų lygių teismų teisėjams, atsisakant nuorodos 
dėl nepriklausomumo nuo Vyriausybės, taip išreiškiant mintį, kad teismams 
įtakos negali daryti jokia valdžia (Vyriausybė, Landtagas ar Kunigaikštis). 
Lichtenšteino Kunigaikštystėje bendruomenės vaidmuo (Konstituci- 
jos X skyrius), nepaisant centralizmo tendencijų, svarbus. Jų autonomiš- 
kumas yra susiformavęs istoriškai, ir tai yra šalies identiteto dalis. Kaip jau 
minėta, šalyje yra vienuolika bendruomenių, visos jos nurodytos Kons- 
titucijos 1 straipsnio 1 dalyje. 2003 m. priėmus Konstitucijos pakeitimus 
4 straipsnio 2 dalyje buvo įtvirtinta atskirų bendruomenių prieštaringai - 
kaip gresianti valstybės vienybei ir mažos valstybės egzistencijai - vertina- 
ma secesijos teisė!“. Dėl to turėtų nuspręsti bendruomenės rinkimų teisę 
turinčių gyventojų dauguma, vadovaudamasi įstatymo arba tarptautinės 
sutarties nuostatomis. Kitos Konstitucijos nuostatos, reglamentuojančios 
vietinį valdymą, po 2003 m. konstitucinės reformos liko nepakitusios. Iš 
jų paminėtina 110 straipsnio 1 dalis, kurioje nustatyta, kad bendruomenių 
egzistavimą, organizavimą ir joms keliamas užduotis bei perduotas veiklos 
sritis reglamentuoja įstatymai. Pagal Konstitucijos 25 straipsnį bendruome- 
nės, remiantis atskirais įstatymais, įpareigojamos rūpintis neturtingaisiais, 
valstybei prižiūrint ir skiriant paramą našlaičių, psichikos, nepagydomų ir 
dėl senatvės silpnų ligonių apsaugai. Tokiems tikslams įgyvendinti valsty- 
bė skiria reikiamas priemones, o įstatymuose turi būti tiksliai nurodoma, 
ar viena ar kita veikla yra priskiriama bendruomenių veiklos sričiai, todėl 
visada valstybės ir bendruomenių veikla yra aiškiai formaliai atskiriama. 
Aukščiausiasis bendruomenės organas yra bendruomenės susirin- 
kimas. Jį sudaro visi rinkimų teisę turintys bendruomenės piliečiai, taip 
pat toje bendruomenėje nuolat gyvenantys kitų bendruomenių piliečiai ir 
bendruomenių garbės piliečiai, kurie toje bendruomenėje gyvena. Dėl rin- 
kėjų skaičiaus padidėjimo susirinkimai nebešaukiami. Jie nėra ir tokio dy- 
džio, kad būtų formuojami bendruomenių parlamentai. Be to, tai gali būti 
vertinama ir kaip tiesioginės demokratijos ribojimas. Bendruomenėms 





6 Beattie, D. Liechtenstein: Geschichte X Gegenwart, 1. Auflage, Triesen: van Eck Ver- 
lag, 2005, S. 290-291. 

vadovauja burmistrai, renkami kas ketveri metai absoliučia balsų daugu- 
ma. Bendruomenių tarybos!" renkamos proporciniu balsavimu. Kaip jau 
minėta, bendruomenių autonomija nėra absoliuti: jų veikla grindžiama 
Konstitucijos ir šalies įstatymų nuostatomis įtvirtinant valstybinę priežiū- 
rą Vyriausybės nutarimų forma (ypač finansų srityje). Bendruomenėms 
suteikta kompetencija kontroliuojama tikrinant bendruomenių institucijų 
priimamų nutarimų teisėtumą ir jų veiklą. 

Konstitucijos XI skyriuje „Konstitucijos apsauga“ nustatyta Kons- 
titucijos pakeitimo ir papildymo bei aiškinimo tvarka. Konstitucijos 112 
straipsnio 1 dalyje įtvirtintas Konstitucijos privalomumo principas. Kons- 
titucijos pakeitimai arba visuotinai privalomi išaiškinimai galimi Vyriausy- 
bės, Landtago arba šalies piliečių siūlymu pagal Konstitucijos 64 straipsnį 
(112 str. 2 d.). Neabejotinai reikšmingas šio skyriaus 113 straipsnis, pagal 
jo nuostatas gali būti pakeista valstybės valdymo forma. 

Konstitucijos baigiamųjų nuostatų (XII skyrius) 114 straipsnyje nu- 
statyta, kad visi įstatymai ir kiti teisės aktai, kurių nuostatos prieštarauja 
Konstitucijai, turi būti panaikinti ir laikomi negaliojančiais, o įstatymų 
nuostatų, nesuderinamų su pagrindinio įstatymo dvasia, konstitucingu- 
mas turi būti patikrintas. Paskutiniame - 115 straipsnyje - Vyriausybė yra 
įpareigojama įgyvendinti Konstitucijos nuostatas ir parengti visų joje nu- 
matytų įstatymų projektus. 

Lichtenšteino Konstituciją pagal keitimo būdą galima priskirti „griež- 
toms“ konstitucijoms: remiantis 111 straipsnio 2 dalimi tam turi pritarti 
posėdyje dalyvaujančių Landtago narių dauguma arba 4 palamento narių, 
dalyvaujančių vienas po kito vykstančiuose parlamento posėdžiuose. Per 
visą Konstitucijos galiojimo laikotarpį ji buvo ne kartą keista ir pildyta, 
tačiau pataisos Konstitucijos esmės beveik nepakeitė. 

Lichtenšteino konstitucinei raidai svarbūs buvo 1992-2003 m., va- 
dinamasis konstitucinės krizės laikotarpis, apėmęs daugelį fazių. Vykusių 
diskusijų objektas nebuvo monarchijos egzistavimas apskritai, tebuvo ke- 
liamas klausimas, kokios turi būti valdžios galios ir kaip ji turi būti įgy- 
vendinama!“. Iškalbingas įvairių svarstymų ir veiksmų rezultatas buvo tai, 





" Bendruomenių tarybų skaičius priklauso nuo gyventojų skaičiaus (iki 1 500 gyvento- 
jų - 6-8 tarybos, 1 500-3 000 gyventojų - 8-10 tarybų, daugiau kaip 3 000 gyventojų - 
10-12 tarybų). 

š Beattie, D. Liechtenstein: Geschichte X Gegenwart, 1. Auflage, Triesen: van Eck Ver- 
lag, 2005, S. 219. 

jog 2003 m. kovo 14 ir 16 d. vykusiuose balsavimuose 84,6 proc. rinkėjų 
vis dėlto išreiškė norą, kad būtų išlaikyta stipri ir politiškai aktyvi monar- 
chija. Vienas rinkimų šūkis tuo metu skelbė: „Mums gerai sekasi - tegu 
taip ir lieka“. Galima išskirti tokias pagrindines šios pozicijos priežastis: 
monarchija yra laikoma nacionalinio identiteto dalimi; ji reiškia tęstinu- 
mą; su monarchija yra siejami ekonominiai ir politiniai pranašumai, taip 
pat jos vienijantis vaidmuo Antrojo pasaulinio karo metu; kunigaikščiai 
niekada nepiktnaudžiavo savo valdžia; jų įtaka priklauso nuo Konstitucijos 
ir įstatymų, nuo jų patirties ir asmeninių, moralinių bei dvasinių savybių; 
kunigaikščiai daug prisideda prie politikos formavimo, ypač formuojant 
valstybės įvaizdį užsienyje; nedidelėje valstybėje, turinčioje mažai gyven- 
tojų, nepriklausomas monarchas, esant tam tikroms politinės sistemos 
blokadoms, gali veikti gana aktyviai ir konstitucinį procesą vėl priversti 
rutuliotis"?. 

Atsižvelgiant į tai, kad, kaip minėta, rinkėjai išsakė norą išsaugoti stip- 
rią ir politiškai aktyvią monarchiją, galima teigti, kad paskutinė vokiškai 
kalbanti monarchija turėtų gyvuoti dar ilgai, nors Konstitucija ir numato 
galimybę esamą valdymo formą pakeisti respublika. Valstybės valdžią įgy- 
vendinančios institucijos ir anksčiau, ir dabar nuolatinio dialogo metu turi 
siekti konsensuso, kuris būtinas pirmiausia atsižvelgiant į Lichtenšteino 
Kunigaikštystės kaip mažos valstybės dydį ir išorinį jos pažeidžiamumą. 
Šis dialogas ir konsensusas, be abejo, suteikia Lichtenšteinui ir vidinio sta- 
bilumo. 





5 Beattie, D. Liechtenstein: Geschichte X Gegenwart, 1. Auflage, Triesen: van Eck Ver- 
lag, 2005, S. 255, 

Mes, Johanas II, iš Dievo malonės suverenus Lichtenšteino Kunigaikš- 
tis, Troppau hercogas, Rietbergo grafas etc. etc. etc., skelbiame, kad 1862 
metų rugsėjo 26 dienos Konstitucija mūsų Landtago pritarimu pakeista 
taip: 


I SKYRIUS. Kunigaikštystė 


Art. 17! 

1) Lichtenšteino Kunigaikštystė yra sąjunginė valstybė iš dviejų kraš- 
tų, susidedančių iš vienuolikos bendruomenių. Lichtenšteino Kunigaikš- 
tystė privalo tarnauti žmonėms, gyvenantiems jos sienų ribose, kad jie 
galėtų gyventi laisvėje ir tarpusavio taikoje. Vaduco kraštas (Aukštutinis) 
sudarytas iš Vaduco, Balzerso, Plankeno, Šano, Trizeno ir Trisenbergo ben- 
druomenių, Šelenbergo kraštas (Žemutinis) sudarytas iš Ešeno, Gampri- 
no, Maureno, Rugelio ir Šelenbergo bendruomenių. 

2) Vaducas yra sostinė, čia reziduoja Landtagas ir Vyriausybė. 


Art. 2 

Kunigaikštystė yra konstitucinė, paveldima monarchija, grįsta de- 
mokratiniais ir parlamentarizmo pagrindais (Art. 79 ir 80); Valstybės val- 
džią įkūnija ir įtvirtina Kunigaikštis ir Tauta, ji įgyvendinama abiejų pagal 
Konstitucijoje įtvirtintas nuostatas. 





2 Lichtenšteino Kunigaikštystės Konstitucija, paskelbta Verfassung des Fiūrstentums 
Liechtenstein vom 5. Oktober 1921/Liechtensteinisches Landesgesetzblatt. Nr. 15 aus- 
gegeben am 24. Oktober 1921, išversta iš vokiečių kalbos. 

* Art. 1 pakeistas LGB1. 2003 Nr. 186. 

Art. 3* 

Lichtenšteino Kunigaikštystės dinastijos sosto paveldėjimo eiliškumas, 
Kunigaikščio pilnametystė ir sosto įpėdinio - princo, kaip kad ir sosto re- 
gentystė, jeigu ji iškyla, yra nustatyta valdančiosios dinastijos įstatymuose. 


Art. 43 

1) Valstybės teritorija gali būti keičiama tik pagal įstatymą. Keisti ben- 
druomenių teritorijų ribas, nustatyti naujas ir sujungti esamas bendruo- 
menes galima tik daugumos ten nuolatos gyvenančių ir rinkimų teisę tu- 
rinčių žemės gyventojų sprendimu. 

2) Atskiros bendruomenės pasilieka teisę išstoti iš valstybės sąjungos. 
Išstoti nusprendžia dauguma ten nuolat gyvenančių ir rinkimų teisę turin- 
čių žemės rinkėjų. Išstojimo tvarka nustatoma įstatymu arba tuo tikslu su- 
daryta valstybine sutartimi. Jeigu nustatoma valstybės sutartimi, bendruo- 
menėje po sutarties sudarymo derybų surengiamas antrasis balsavimas. 


Art. 5 
Valstybės herbas yra Lichtenšteino dinastijos herbas; valstybės spal- 
vos yra mėlyna ir raudona. 


Art. 6 
Vokiečių kalba yra valstybinė ir valstybės tarnybų kalba. 


II SKYRIUS. Kunigaikštis 


Art. 7 

1) Kunigaikštis yra valstybės vadovas ir įgyvendina valstybės valdžią 
laikydamasis Konstitucijos nuostatų ir kitų atitinkamų įstatymų. 

2) Kunigaikščio asmuo nėra pavaldus teisminei jurisdikcijai ir teisiš- 
kai nėra atsakingas. Tas pats galioja dinastijos nariui, kuris pagal Art. 13 
įgyvendina Kunigaikščio kaip valstybės vadovo funkcijas. 


Art. 8 
1) Kunigaikštis atstovauja valstybei tarptautiniuose santykiuose su 
užsienio valstybėmis, leisdamas prireikus dalyvauti Vyriausybei. 





2 Art. 3 pakeistas LGBI. 2003 Nr. 186. 
* Art. 4 pakeistas LGBI 2003 Nr. 186. 

2) Valstybinėms sutartims dėl valstybės teritorijos atskyrimo arba 
valstybės nuosavybės perleidimo, prisiimant naštą Kunigaikštystei ar jos 
pavaldiniams?* arba įsipareigojimus, kuriais būtų pažeistos krašto gyven- 
tojų teisės, būtinas Landtago pritarimas. 


Art. 9 
Kiekvienas įstatymas įsigalioja tik sankcionuotas Kunigaikščio. 


Art. 10* 

1) Kunigaikštis be Landtago dalyvavimo per Vyriausybę leidžia po- 
tvarkius, būtinus įstatymams ir iš valstybės valdžios ir teisės numatytos 
kontrolės išplaukiančioms priemonėms įgyvendinti (Art. 92). Neatidėlio- 
tinais atvejais jis imasi būtinų priemonių saugumui ir gerovei užtikrinti. 

2) Būtinieji potvarkiai negali panaikinti Konstitucijos kaip visumos 
ar atskirų jos nuostatų galiojimo ir riboti Konstituciją taikant tik atskiras 
jos nuostatas. Būtinieji potvarkiai negali pažeisti nei kiekvieno žmogaus 
teisės į gyvybę, kankinimų ir nežmoniškų veiksmų, vergovės ir priverstinio 
darbo draudimo, nei principo „nėra įstatymo, nėra bausmės“. Be to, šio 
straipsnio nuostatos, leidžiant būtinuosius potvarkius, negali varžyti Art. 
3, Art. 13 ir Art. 113, lygiai kaip ir Dinastijos įstatymo. Būtinieji potvarkiai 
netenka galios praėjus šešiems mėnesiams nuo jų išleidimo. 


Art. 1176 


Kunigaikštis skiria teisėjus atsižvelgdamas į Konstitucijos nuostatas 
(Art. 96). 


Art. 12 

1) Kunigaikštis turi malonės, bausmės sušvelninimo ir pakeitimo teisę 
dėl įsiteisėjusių paskirtų bausmių ir gali nutraukti iškeltą bylą ar pradėtą 
tyrimą. 

2) Dėl tarnybinių veiksmų nuteistam Vyriausybės nariui malonės ar 
bausmės švelninimo teisę Kunigaikštis suteikia tik Landtago teikimu. 





* Konstitucijoje vartojamas terminas „pavaldiniai“ reiškia visus asmenis, turinčius Lich- 
tenšteino piliečio teises, nepaisant jų lyties (LGB1. 1971 Nr. 22). 

* Art.10 pakeistas LGBI. 2003 Nr. 186. 

* Art.11 pakeistas LGBI. 2003 Nr. 186. 


682 


Lichtenšteino Kunigaikštystės Konstitucija 


Art. 137 

Kiekvienas sosto paveldėtojas prieš duodamas ištikimybės priesaiką raš- 
tu, remdamasis Kunigaikščio garbe ir titulu, prisiekia, kad jis Lichtenšteino 
Kunigaikštystę valdys laikydamasis Konstitucijos ir įstatymų, išlaikys šalies 
vientisumą, nepertraukiamai ir vienodai įgyvendins Kunigaikštystės teises. 


Art. 13bis28 

Kunigaikštis gali artimiausiam teisėtam, pilnamečiui savo dinastijos 
paveldėtojui, kaip savo atstovui, patikėti savo aukščiausias teises dėl laikinų 
aplinkybių arba rengdamasis perduoti sostą. 


Art. 13ter? 

Mažiausiai 1 500 piliečių turi teisę pareikšti pagrįstą nepasitikėjimą 
Kunigaikščiu. Jį Landtagas artimiausiame savo posėdyje paskelbia ir orga- 
nizuoja tautos balsavimą (Art. 66, 6 dalis). Tautos balsavimu patvirtinus 
nepasitikėjimą, pagal Dinastijos įstatymą apie jį turi būti pranešta Kuni- 
gaikščiui. Pagal Dinastijos įstatymą su priimtu Kunigaikščio sprendimu 
Landtagas supažindinamas per šešis mėnesius. 


III SKYRIUS. Apie valstybės uždavinius 


Art. 14 

Pagrindinė valstybės užduotis yra užtikrinti bendrą tautos gerovę. 
Šiuo tikslu valstybė kurs ir įgyvendins teisę, kuri gins tautos religinius, do- 
rovinius ir ūkinius interesus. 


Art. 15 

Valstybė skiria ypatingą dėmesį ugdymui ir išsilavinimui. Turi būti 
užtikrinta augančio jaunimo religinis, dorovinis ir patriotinis ugdymas ir 
profesiniai įgūdžiai bendrai veikiant šeimai, mokyklai ir Bažnyčiai. 
Art. 16 

1) Visa bendrojo ugdymo ir mokymo sistema yra prižiūrima valsty- 


bės, nepažeidžiant Bažnyčios mokymo neliečiamybės. 
2) Nustatoma bendrojo lavinimo prievolė. 





"7 Art. 13 pakeistas LGBL 2003 Nr. 186. 
2 Art.13bis pakeistas LGBL 2003 Nr. 186. 
* Art.13ter pakeistas LGBI. 2003 Nr. 186. 

3) Valstybė rūpinasi, kad privalomas pradinis išsilavinimas būtų tei- 
kiamas valstybinėse mokyklose tinkama apimtimi ir nemokamai. 

4) Religijos mokymu rūpinasi Bažnyčios institucijos. 

5) Niekas negali palikti prižiūrimo ar globojamo jaunuolio be nusta- 
tyto pradinio lavinimo, įgyjamo viešojoje mokykloje. 

6)30 

7)31 

8) Leidžiamas mokymas privačiose mokyklose tiek, kiek jis atitinka 
įstatymuose numatytus mokymo trukmės, tikslų ir viešųjų mokyklų įren- 
gimo ir organizavimo reikalavimus. 


Art. 17 

1) Valstybė remia ir skatina mokymąsi ir lavinimąsi?*. 

2) Valstybė padeda nepasiturintiems ir gabiems aukštesnės mokyklos 
mokiniams, suteikdama reikiamas stipendijas. 


Art. 18 

Valstybė rūpinasi valstybės sveikatos sistema, remia ligonių priežiūrą 
ir siekia įstatymo numatytu būdu kovoti su girtuoklyste, perauklėjant gir- 
tuoklius ir darbo vengiančius asmenis. 


Art. 19 

1) Valstybė gina teisę į darbą ir gina darbo jėgą, ypač moteris ir jauni- 
mą, dirbančius pramonėje ir prekyboje. 

2) Sekmadieniai ir valstybės nustatytos šventinės dienos yra poilsio 
dienos, tai nustatoma įstatymu dėl sekmadienio ir šventinių dienų poilsio. 


Art. 20 

1) Siekiant padidinti užimtumą ir užtikrinti ūkinius interesus, vals- 
tybė gina ir plėtoja kalnų ir žemės ūkį, prekybą, pramonę; ji ypač plėtos 
nuostolių, kurie kelia grėsmę darbui ir prekėms, draudimą ir imsis visų 
atsargumo priemonių tokių nuostolių išvengti. 

2) Valstybė ypatingą dėmesį skiria šiuolaikinius reikalavimus atitin- 
kančio susisiekimo organizavimui. 

3) Ji remia užtvankų statybą, miškų želdinimą ir nusausinimo darbus 
ir visus siekius ir dėmesį kreips į naujus darbo užmokesčio šaltinius. 





* Art. 166 d. panaikintas LGBI. 1972 Nr. 8. 
* Art. 167 d. panaikinta LGBI. 1972 Nr. 8. 
* Art. 17 1 d. pakeista LGBL. 1972 Nr. 8. 


684 


Lichtenšteino Kunigaikštystės Konstitucija 


Art. 21 

Valstybei priklauso aukščiausioji teisė į vandenis, remiantis galiojan- 
čiais ir leidžiamais įstatymais. Vandenų naudojimas, tiekimas ir apsauga 
turi būti vykdoma laikantis įstatymo reguliavimo, atsižvelgiant į technikos 
išsivystymą. Elektros energijos sritį reguliuoja įstatymas. 


Art. 22 

Valstybė įgyvendina savo aukščiausiąsias teises sprendžiant medžio- 
klės, žvejybos ir kalnakasybos klausimus leisdama šių sričių įstatymus, ku- 
riais gina žemės ūkio ir bendruomenių finansinius interesus. 


Art. 23 
Finansų sistemos ir valstybės kreditų reguliavimas yra valstybės regla- 
mentavimo sritis. 


Art. 24 

1) Valstybė leisdama įstatymus rūpinasi tinkamu mokesčių paskirs- 
tymu, neapmokestindama gyvybiškai būtino pragyvenimo minimumo, ir 
labiau apmokestindama vertingesnį turtą arba didesnes pajamas. 

2) Valstybės finansinė padėtis turi būti kiek įmanoma gerinama, ypač 
labiau rūpinantis naujų pajamų viešiesiems poreikiams įgyvendinti šaltinių 
paieška. 


Art. 25 

Nepasiturinčiųjų reikalai yra bendruomenių veiklos sritis pagal esa- 
mus ypatingus įstatymus. Tačiau valstybė šioje srityje vykdo griežčiausią 
kontrolę. Ji gali bendruomenėms teikti tikslingą, reikiamą pagalbą, ypač 
našlaičių, psichikos ligonių, nepagydomų ligonių ir vyresnio amžiaus as- 
menų priežiūrai. 
Art. 26 


Valstybė remia ir užtikrina sveikatos, senatvės, invalidumo ir gaisro 
nuostolių draudimą. 


Art. 27 

1) Valstybė rūpinasi greitu materialines teises ginančiu procesu ir jų 
gyvendinimu, taip pat tais pačiais principais paremta administracinės tei- 
sės justicija. 

2) Šalių profesinių interesų atstovavimas yra reguliuojamas įstatymu. 

Art. 27bis** 
1) Žmogaus orumas yra gerbiamas ir saugomas. 
2) Niekas negali taikyti nežmoniškų ar žeminančių veiksmų ar bausmių. 


Art. 27ter** 
1) Kiekvienas žmogus turi teisę į gyvybę. 
2) Mirties bausmė yra uždrausta. 


Art. 28 

1) Kiekvienas pavaldinys, laikydamasis įstatymo nuostatų, turi teisę 
laisvai apsigyventi bet kurioje vietovėje valstybės teritorijos ribose ir įsigyti 
bet kokios rūšies turto. 

2) Užsieniečių atvykimas ir išvykimas, buvimas ir apsigyvenimas yra 
nustatytas valstybės sutartimis ir įstatymais. 

3) Buvimas Kunigaikštystės teritorijoje įpareigoja vykdyti jos įstaty- 
mus ir suteikia gynybą pagal Konstituciją ir įstatymus. 


Art. 29 

1) Pilietinės teisės, numatytos Konstitucijoje ir įstatymuose, priklauso 
kiekvienam pavaldiniui““. 

2) Politinės teisės dalyvauti valstybės reikaluose priklauso kiekvienam 
pavaldiniui, kuris, sulaukęs 18 metų pilnametystės, šalyje turi nuolatinę 
gyvenamąją vietą ir kurio nėra apribotos rinkimo ir balsavimo teisės?". 


Art. 30 
Pilietybės įgijimą ir praradimą nustato įstatymai. 


Art. 31 
1) Visi pavaldiniai yra lygūs prieš įstatymą. Jie lygiais pagrindais gali 
būti paskirti į viešąsias pareigas. 





Konstitucijoje vartojamas terminas „pavaldiniai“ reiškia visus asmenis, turinčius Lich- 
tenšteino piliečio teises, nepaisant jų lyties (LGBI. 1971 Nr. 22). 

* Art. 27bis įvestas LGBI. 2005 Nr. 267. 

* Art. 27ter įvestas LGBL. 2005 Nr. 267. 

Konstitucijoje vartojamas terminas „pavaldiniai“ reiškia visus asmenis, turinčius Lich- 
tenšteino piliečio teises, nepaisant jų lyties (LGB1. 1971 Nr. 22). 

* Art. 22d. pakeista LGBI. 2000 Nr. 55. 

2) Vyras ir moteris yra lygiateisiai“. 
3) Užsieniečių tesės pirmiausia nustatomos sutartimis ir tik jų nesant 
laikantis abipusiškumo principo“. 


Art. 32 

1) Laiduojama asmens laisvė, būsto neliečiamybė ir susirašinėjimo bei 
dokumentų neliečiamybė. 

2) Asmens sulaikymas ar įkalinimas, taip pat būsto ar asmens krata, 
laiškų arba dokumentų atskleidimas ar paėmimas galimas tik įstatymo nu- 
matytais atvejais ir būdais bei tvarka. 

3) Neteisėtai sulaikytas ar įrodžius, kad yra nekaltai sulaikytas ar nu- 
teistas, asmuo turi teisę teismine tvarka reikalauti iš valstybės žalos atlygi- 
nimo. Įstatymai nustato valstybės teisę ir jos mastą reikšti regreso reikala- 
vimus tretiesiems asmenims. 


Art. 33 

1) Niekas negali būti atskirtas nuo jam įprastai teismingo teismo, 
draudžiama steigti ypatinguosius teismus. 

2) Bausmės gali būti nustatomos tik įstatymu ir skiriamos tik pagal 
įstatymą. 

3) Visose baudžiamosiose bylose kaltinamajam laiduojama teisė į gy- 


nybą. 


Art. 34 

1) Laiduojama privačios nuosavybės neliečiamybė; nusavinimas vyk- 
domas tik įstatymo numatytais atvejais. 

2) Autorių teisę nustato įstatymas. 


Art. 35 

1) Esant viešajam interesui gali būti paimamas arba varžomas bet ko- 
kios rūšies turtas, kilus ginčui žalos atlyginimas nustatomas teisme. 

2) Nusavinimo tvarka nustatoma įstatymu. 


Art. 36 

Prekyba ir verslas yra laisvi, išskyrus įstatymų numatytus apribojimus; 
išskirtinių verslo ar prekybos privilegijų tam tikram laikui išleidimas yra 
nustatytas įstatymu. 





* Art. 31 2d. pakeista LGBI. 1992 Nr. 81. 
* Art. 313 d. pakeista LGBI. 1992 Nr. 81. 

Art. 37 

1) Kiekvienam laiduojama tikėjimo ir sąžinės laisvė. 

2) Romos katalikų religija yra valstybinė religija ir kaip tokia naudosis 
visiška valstybės apsauga; kitoms konfesijoms yra garantuojama jų moky- 
mo ir apeigų laisvė, laikantis moralės ir viešosios tvarkos nustatytų apri- 
bojimų. 


Art. 38 

Laiduojama religinių bendruomenių ir sąjungų, jų įstaigų, fondų nuo- 
savybė bei visos kitos turtinės teisės, naudojamos kulto, mokymo, labda- 
ros tikslams. Bažnyčios turto valdymą bendruomenėje nustatys specialus 
įstatymas; iki jo priėmimo bažnytinės institucijos įpareigotos turtą valdyti 
bendru sutarimu. 


Art. 39 
Naudojimasis pilietinėmis ir politinėmis teisėmis nepriklauso nuo iš- 
pažįstamos religijos, dėl to paties negalima pažeisti pilietinių pareigų. 


Art. 40 

Kiekvienas turi teisę laisvai reikšti ir skelbti savo mintis žodžiu, raštu, 
spaudoje ar vaizdu, laikydamasis įstatymo ir moralės apribojimų; cenzūra 
gali būti nustatyta tik viešiems pristatymams ir parodoms. 


Art. 41 

Laiduojama susivienijimų ir susirinkimų laisvė, laikantis įstatymų ap- 
ribojimų. 
Art. 42 

Laiduojama peticijos teisė kreiptis į Landtagą ar valstybinę komisiją 
ir ši teisė priklauso ne tik atskiriems asmenims, kurių teisės ir interesai 


yra pažeisti, bet suteikiama ir bendruomenėms bei korporacijoms reikšti 
pageidavimus ir prašymus per savo atstovą Landtage. 


Art. 43 

Laiduojama teisė skųsti. Kiekvienas pavaldinys turi teisę skųsti vals- 
tybės institucijos nekonstitucingą, įstatymų ar potvarkių neatitinkantį el- 
gesį ar veiksmus, kuriais buvo pažeistos jo teisės ar interesai. Skundžiama 
tiesiogiai aukštesnei institucijai ir prireikus aukščiausiai instancijai, jeigu 

tik nėra įstatymo apribojimų. Jeigu skundą aukštesnė institucija atmeta, ji 
privalo skundo davėjui pagrįsti savo sprendimą. 


Art. 44 

1) Kiekvienas karinei tarnybai tinkamas asmuo iki sulauks 60 metų 
amžiaus, jei būtina, yra įpareigotas ginti tėvynę. 

2) Išskyrus šiuos atvejus, ginkluotosios pajėgos turi būti iki tolei suda- 
rytos ir palaikomos, kol jų reikia policijos tarnybai ar vidaus tvarkai palai- 
kyti. Išsamesnius nutarimus dėl to priims įstatymų leidėjas. 


V SKYRIUS. Apie Landtagą 


Art. 45 

1) Landtagas yra teisėta, visų pavaldinių įgaliota institucija, pagal 
Konstitucijos nuostatas rūpinasi, įgyvendina tautos teises ir interesus san- 
tykiuose su Vyriausybe ir kiek įmanoma puoselėja dinastijos ir valstybės 
gerovę, laikydamasis Konstitucijos principų. 

2) Landtagui suteiktos teisės gali būti įgyvendinamos tik pagal įstaty- 
mą sušauktuose susirinkimuose. 


Art. 46 

1) Landtagą sudaro 25 deputatai, tautos renkami visuotinu, lygiu, 
slaptu ir tiesioginiu balsavimu pagal proporcinę rinkimų sistemą. Viršuti- 
nis ir Žemutinis kraštas yra atskiros rinkimų apygardos. Iš 25 deputatų 15 
tenka Viršutiniam kraštui ir 10 Žemutiniam““. 

2) Kiekvienoje rinkimų apygardoje renkant 25 deputatus išrenkami 
ir pavaduojantys deputatai. Kiekvienu atveju vienoje rinkimų apygardoje 
trims deputatams išrenkamas vienas pavaduojantis, bent vienas, jei tik rin- 
kėjų grupė rinkimų apylinkėje gauna mandatą*!. 

3) Mandatai paskirstomi pagal rinkėjų grupes, kurios gavo mažiausiai 
aštuonis procentus visoje šalyje atiduotų galiojančių balsų“*. 

4) Vyriausybės nariai ir teisėjai negali tuo pačiu metu būti ir Landtago 
nariai“. 

5) Išsamiau rinkimų tvarką reglamentuoja specialus įstatymas“. 





* Art. 46 1 d. pakeista LGB1.1988 Nr. 11. 

*1 Art. 46 1 d. pakeista LGB1.1994 Nr. 46 ir pataisyta LGBL. 1994 Nr. 56. 
*2 Art. 465 d. įterpta LGB1.1973 Nr. 49. 

* Art. 464d. pakeista LGBI. 1997 Nr. 46. 

Art. 46 4 d. pakeista LGBI. 1997 Nr. 46. 


£ 

Art. 47 

Landtago mandatas suteikiamas ketveriems metams, atsižvelgiant į tai 
eiliniai Landtago rinkimai vyksta paskutinių, ketvirtųjų, metų vasario arba 
kovo mėnesį. Perrinkimas yra leidžiamas“. 


Art. 48 

1) Kunigaikštis turi teisę, su išimtimi, numatyta tolesniuose straips- 
niuose, sušaukti ar nutraukti Landtago posėdžius ir, esant svarbioms prie- 
žastims, kurios kiekvieną kartą pranešamos susirinkimui, nukelti juos 
trims mėnesiams arba Landtagą paleisti. Apie nukėlimą, nutraukimą ar 
paleidimą pranešama tik susirinkusiam Landtagui“. 

2) Landtagas gali būti sušauktas esant pagrįstam raštiškam mažiausiai 
1 000 rinkimų teisę turinčių piliečių reikalavimui ar bent trijų bendruome- 
nių susirinkimų nutarimu“. 

3) Esant ankstesnėje dalyje nurodytoms sąlygoms, 1 500 piliečių, tu- 
rinčių rinkimų teisę, reikalavimu arba keturių bendruomenių susirinkimų 
nutarimu galima referendumu reikalauti paleisti Landtagą“s. 


Art. 49 

1) Landtagas į eilines sesijas šaukiamas kiekvienų metų pradžioje Ku- 
nigaikščio potvarkiu nurodant susirinkimo vietą, dieną ir valandą. 

2) Pirmininkas šaukia į eilinius posėdžius. 

3) Pasibaigus nukėlimo laikui, Landtagas per mėnesį iš naujo sušau- 
kiamas Kunigaikščio potvarkiu. 

4) Kai rinkėjų grupei atstovaujantis deputatas negali atvykti į posėdį, 
viename ar daugelyje posėdžių vietoj jo dalyvauja pavaduojantis deputatas 
ir turi balsavimo teisę“. 


Art. 50 


Paleidus Landtagą nauji rinkimai turi įvykti per šešias savaites. Naujai 
išrinkti deputatai sušaukiami per 14 dienų. 





“5 Art. 465 d. pakeista LGBI. 1958 Nr. 1. 

* „Art. 48 1 d. Konstitucija tai aiškina taip, kad kai Kunigaikštis paleidžia Landtagą, iš- 
rinkto naujojo Landtago ketverių metų mandatas pradeda galioti po įvykusių naujų 
rinkimų.“ (LGBI. 1929 Nr. 5). 

*“ Art. 482 d. pakeista LGBL. 1947 Nr. 55 ir LGBI. 1984 Nr. 27. 

* Art. 483 d. pakeista LGBL. 1947 Nr. 55 ir LGBI. 1984 Nr. 27. 

* Art. 494 d. įvestas LGBI. 1939 Nr. 3. 

Art. 517? 

1) Paveldint sostą Landtagas į neeilinį posėdį sušaukiamas per 30 die- 
nų, kaip numatyta Art. 13, paskelbti Kunigaikštį ir priimti paveldėtojo iš- 
tikimybės priesaiką. 

2) Jeigu iki tolei Landtagas buvo paleistas, tai naujieji rinkimai turi 
taip skubiai įvykti, kad Landtagą būtų galima sušaukti vėliausiai praėjus 
keturiasdešimt dienų po paveldėtojo įžengimo į sostą. 


Art. 52 

1) Landtagas savo pirmajame teisėtai sušauktame posėdyje, kuriam 
vadovauja vyriausias amžiumi deputatas, iš savo narių einamiesiems me- 
tams išsirenka Landtago pirmininką ir pavaduotoją. 

2) Panaikintas?!. 


Art. 5377 

Paskelbus šaukimą deputatai atvyksta į Vyriausybės buveinę. Jeigu 
deputatui iškyla kliūčių atvykti ir jei tai pirmas šaukimas, apie tai jis laiku 
ir pagrįsdamas neatvykimą praneša Vyriausybei ir vėliau Landtago pirmi- 
ninkui. Jeigu kliūtys tampa nuolatinės ir jeigu jo negalima pavaduoti pagal 
nustatytą tvarką, organizuojami pakartotiniai rinkimai. 


Art. 54 

1) Landtagą iškilmingai atidaro Kunigaikštis arba jo įgaliotinis. Visi 
išrinkti naujieji nariai prisiekia Kunigaikščiui ar jo įgaliotiniam: 

„Prisiekiu laikytis Konstitucijos ir galiojančių įstatymų. Landtage są- 
žiningai, iš visų jėgų, panaudodamas žinias ir gebėjimus rūpintis tėvynės 
gerove ir tepadeda man Dievas.“ 

2) Vėliau naujieji Landtago nariai prisiekia Pirmininkui. 


Art. 55 
Landtago sesiją užbaigia Kunigaikštis asmeniškai arba per įgaliotinį. 


Art. 56 
1) Nė vienas deputatas negali būti suimtas be Landtago sutikimo, kol 
vyksta posėdžių sesija, išskyrus, kai suimamas nusikaltimo padarymo vietoje. 





* Art. 5 pakeistas LGBL 2003 Nr. 186. 
* Art. 52 2 d. panaikinta LGBI. 1989 Nr. 71. 
* Art. 53 pakeistas LGBL. 1939 Nr. 3. 

2) Šiuo atveju apie areštą nurodant pagrindą tuoj pat pranešama 
Landtagui, kuris sprendžia dėl arešto palaikymo. Landtago reikalavimu 
jam pateikiami visi bylos dokumentai. 

3) Jeigu deputatas areštuojamas, kai Landtagas nėra susirinkęs, nedel- 
siant apie tai pranešama nurodant pagrindą Valstybės komitetui. 


Art. 57 

1) Deputatai balsuoja remdamiesi duota priesaika ir savo įsitikini- 
mais. Jie niekada nėra atsakingi už savo balsavimą, o Landtago posėdžiuo- 
se ar jo komisijose už pasisakymus atsakingi tik Landtagui ir niekada už tai 
negali būti patraukti teisinėn atsakomybėn. 

2) Drausminė atsakomybė reglamentuojama išleistame Landtago dar- 
bo reglamente. 


Art. 58 
1) Landtago sprendimai priimamai absoliučia dviejų trečdalių įstaty- 
me nustatytų deputatų balsų dauguma, jeigu kitaip nenumato Konstitucija 
arba Reikalų darbo reglamentas. Tas pats taikoma ir rinkimams Landtage. 
2) Jei balsai pasiskirsto po lygiai, lemia pirmininko balsas, ir tik rin- 
kimų atveju po trečiojo balsavimo, visais kitais atvejais po pirmojo balsa- 
vimo. 


Art. 59 

1) Rinkimų pažeidimo atvejus nagrinėja Valstybės teismas. 

2) Landtagas tikrina savo narių rinkimo ir rinkimų apskritai teisėtu- 
mą remdamasis rinkimų protokolais ir galimais Valstybės teismo sprendi- 
mais. 


Art. 60 
Landtagas atsižvelgdamas į Konstitucijos nuostatas priima savo darbo 
reglamentą. 


Art. 617? 
Deputatams iš valstybės iždo mokamos įstatyme numatytos kompen- 
sacijos ir padengiamos kelionės išlaidos. 





* Art. 61 pakeistas LGBL. 1958 Nr. 1. 

Art. 62 

Landtago veiklai pirmiausia priskiriamos tokios sritys: 

a) pagal Konstituciją dalyvauti įstatymų leidyboje; 

b) dalyvauti pasirašant valstybės sutartis (Art. 8); 

€) tvirtinti metinį valstybės biudžeto projektą ir nustatyti mokesčius ir 
kitokias viešąsias rinkliavas; 

d) priimti nutarimus dėl kreditų, laidavimo ir paskolų, padidinančių 
valstybei naštą, taip pat dėl valstybės turto pirkimo ir pardavimo; 

e) priimti nutarimus dėl kasmetinių Vyriausybės ataskaitų apie visą 
valstybės valdymą; 

f) teikti pasiūlymus, skundus dėl valstybės valdymo ir jį kontroliuoti 
(Art63)**; 

g) iškelti kaltinimo bylą Valstybės teisme Vyriausybės nariui dėl Kons- 
titucijos ar kitų įstatymų pažeidimo?"; 

h) priimti nutarimą dėl nepasitikėjimo Vyriausybe arba vienu iš jos 
narių““. 


Art. 63 

1) Landtagui priklauso teisė kontroliuoti visą valstybės, įskaitant 
teisminę, valdžią. Šią teisę Landtagas įgyvendina per savo paties išrinktą 
Reikalų patikros komisiją. Landtago kontrolės teisė neapima nei teismų 
sprendimų, nei Kunigaikščio numatytų veiklų??. 

2) Landtagas, nustatęs valstybės valdymo trūkumus ar pažeidimus, 
bet kuriuo metu gali pranešti apie juos arba tiesiogiai informuoti Kuni- 
gaikštį arba Vyriausybę ir reikalauti juos pašalinti. Landtagas informuoja- 
mas apie dėl to atliktą tyrimą ir jo pagrindu priimtus potvarkius. 

3) Panaikintas“. 

4) Vyriausybės atstovas turi būti išklausytas ir yra įpareigotas atsakyti 
į deputatų teikiamas interpeliacijas. 


Art. 63bis?? 
Landtagas turi teisę sudaryti tyrimo komisijas. Tai yra privalu, jeigu to 
reikalauja mažiausiai ketvirtadalis įstatyme numatytų deputatų. 





** Art. 62 f pakeistas LGBL 2003 Nr. 186. 
* Art. 62 g pakeistas LGBL 2003 Nr. 186. 
* Art. 62 h įvestas LGBI. 2003 Nr. 186. 

* Art. 63 1 d. pakeista LGBL 2003 Nr. 186. 
* LGBI. 2003 Nr.189, Nr. 64. 

* Art. 63bis įvestas LGBI.1989 Nr. 64. 

Art. 63ter“" 
Landtagas turi teisę sudaryti finansų komisijas, kurios taip pat gali 
priimti sprendimus dėl žemės sklypų įgijimo ir perleidimo. 


Art. 64 

1) Įstatymų iniciatyvos teisė, t. y. teikti įstatymų pasiūlymus, priklauso: 

a) Kunigaikščiui teikiant per Vyriausybės projektus; 

b) pačiam Landtagui; 

c) rinkimų teisę turintiems piliečiams, esant toliau išdėstytoms sąly- 
goms. 

2) Jeigu bent 1 000 rinkimų teisę turinčių piliečių, kurių parašai ir 
rinkimų teisė yra patvirtinti bendruomenės valdybos pagal gyvenamąją 
vietą, raštu arba mažiausiai trijų bendruomenių susirinkimuose priimtu 
tokiu pat sprendimu gali siūlyti priimti arba atšaukti įstatymą, tuomet toks 
reikalavimas įtraukiamas į artimiausią Landtago posėdį“! 

3) Institucijoms, nurodytoms nuo a iki c punktų, pareiškus reikalavimą 
išleisti įstatymą, kuris nebuvo numatytas Konstitucijoje ir kurio kaip vienkar- 
tinio finansinio įstatymo priėmimas padidintų nenumatytą ar ilgalaikį valsty- 
bės įsipareigojimą, toks reikalavimas perduodamas Landtagui svarstyti, jeigu 
su įstatymo pasiūlymu teikiamas išlaidų padengimo pasiūlymas. 

4) Konstitucijos keitimą numatanti įstatymų iniciatyva priklauso ma- 
žiausiai 1 500 rinkimų teisę turinčių piliečių arba teikiama mažiausiai ke- 
turių bendruomenių“?. 

5) Tautos įstatymų iniciatyvos teisę išsamiau apibrėžia įstatymas. 


Art. 65 

1) Be Landtago dalyvavimo negali būti išleistas arba autentiškai išaiš- 
kintas nė vienas įstatymas. Įstatymas įsigalioja, kai jam pritaria Landtagas, 
o tada jį sankcionuoja Kunigaikštis, kontrasignuoja Vyriausybės pirminin- 
kas ar jam atstovaujantis asmuo ir jis paskelbiamas Landesgesetzblatt'e. Jei- 
gu Kunigaikštis per šešis mėnesius nesuteikia sankcijos, jos atsisakoma“*. 

2) Be to, pagal tolesnių straipsnių nuostatas vyksta Tautos balsavimas 
(referendumas)““. 





“9 Art. 63ter įvestas LGB1.1974 Nr 46. 

“ Art. 642 d. pakeista LGBL. 1947 Nr. 55 ir LGBI. 1984 Nr. 27. 
* Art. 644 d. pakeista LGBL. 1947 Nr. 55 ir LGBI 1984 Nr. 27. 
S Art. 65 1 d. 3 sakiniu papildyta LGBI. 2003 Nr. 186. 

“ Art. 65 2 d. pakeista LGBI. 2003 Nr. 186. 

Art. 66 

1) Kiekvienas Landtago priimtas ir kaip skubus nepaskelbtas įstaty- 
mas, jeigu jis sukelia ne mažesnes kaip 30 000 frankų vienkartines arba ne 
mažesnes kaip 150 000 tūkstančių metines išlaidas, teikiamas tautai bal- 
suoti, jeigu Landtagas taip nusprendžia, arba per 30 dienų nuo Landtago 
sprendimo priėmimo paskelbimo mažiausiai 1 000 rinkimų teisę turinčių 
piliečių arba mažiausiai trys bendruomenės teikia tokį pageidavimą pagal 
Art. 64 numatytas sąlygas“. 

2) Reikalavimas keisti Konstituciją ar jos dalį gali būti reiškiamas ma- 
žiausiai 1 500 rinkimų teisę turinčių piliečių arba mažiausiai 4 bendruo- 
menių““. 

3) Landtagas turi teisę skelbti tautos balsavimą dėl atskirų principų 
įtraukimo į jau išleistą įstatymą. 

4) Tautos balsavimas vyksta bendruomenėse, absoliuti dauguma ga- 
liojančių balsų visoje šalyje lemia, ar įstatymas yra priimtas, ar atmestas. 

5) Referendumu priimami įstatymai yra teikiami Kunigaikščio sank- 
cijai tik po Tautos balsavimo ir atitinkamai neįvykus Tautos balsavimui per 
numatytą trisdešimties dienų terminą“. 

6) Jeigu Landtagas atmeta Tautos iniciatyva (64 art. B c) parengtą įsta- 
tymą, kuriame prireikus numatytas įstatymo išlaidų padengimas, dėl tokio 
įstatymo balsuoja Tauta. Įstatymo projektas, priimtas rinkimų teisę turin- 
čių piliečių, šiuo atveju pakeičia Landtage priimamą įstatymą. 

7) Kitos nuostatos dėl referendumo bus nustatytos įstatyme. 


Art. 66bis“* 

1) Kiekvienas Landtago sprendimas dėl valstybinės sutarties sudary- 
mo (Art. 8) teikiamas Tautai balsuoti, jeigu taip nusprendžia Landtagas 
arba per 30 dienų po Landtago sprendimo paskelbimo mažiausiai 1 500 
rinkimų teisę turinčių piliečių, arba to nori mažiausiai 4 bendruomenės 
pagal Art. 64 nuostatas. 

2) Tautos balsavime dėl Landtago sprendimo priėmimo ar atmetimo 
lemia absoliuti dauguma visoje šalyje galiojančių balsų. 

3) Detalesnės nuostatos dėl šio referendumo bus nustatytos įstatyme. 





“ Art. 66 1 d. pakeista LGBI. 1996 Nr. 85. 

“ Art. 66 2 d. pakeista LGBI 1947 Nr. 55 ir LGBI 1984 Nr. 27. 
* Art. 65 5 d. pakeista LGBI. 2003 Nr.186. 

* Art. 66bis įvestas LGBI. 1992 Nr. 27. 


695 


PASAULIO VALSTYBIŲ KONSTITUCIJOS | Lichtenšteino Kunigaikštystė 


Art. 67 

1) Jeigu kitaip įstatyme nenustatyta, įstatymas įsigalioja praėjus aštuo- 
nioms dienoms nuo jo paskelbimo valstybės laikraštyje. 

2) Įstatymų, finansinių nutarimų, valstybės sutarčių, potvarkių, tarptau- 
tinių organizacijų nutarimų ir teisinių nuostatų, priimtų valstybinių sutarčių 
pagrindu, paskelbimo būdas ir apimtis bus reglamentuojami įstatymu. Lich- 
tenšteino Kunigaikštystėje taikomoms teisinėms nuostatoms, kylančioms iš 
valstybės sutarčių, gali būti taikoma supaprastinta skelbimo forma, ypač tais 
atvejais, kai pateikiama publikavimo užsienio teisės rinkiniuose nuoroda“. 

3) Remiantis 1992 metų gegužės 2 d. Europos ekonominės bendri- 
jos sutartimi, Lichtenšteinui galiojančios ir ateityje įsigaliosiančios teisinės 
nuostatos bus skelbiamos EEB teisės rinkiniuose. Skelbimo rūšis ir apimtis 
EEB rinkiniuose bus nustatyta įstatyme. 


Art. 68 

1) Be Landtago pritarimo negali būti nustatyti ar padidinti tiesioginiai 
ar netiesioginiai mokesčiai ir jokios kitos valstybinės prievolės ar visuo- 
tiniai mokesčiai. Sutikimas turi būti aiškiai nurodytas skelbiant mokestį. 

2) Landtago pritarimas taip pat reikalingas paskirstant, dalinant visus 
privalomuosius mokesčius ir rinkliavas asmenims, kaip kad paveldėjimo 
atveju. 

3) Įprastai mokesčiai ir rinkliavos nustatomos administraciniams me- 
tams. 


Art. 69 

1) Atsižvelgdama į valstybės valdymą Vyriausybė Landtagui patikrinti 
ir patvirtinti teikia išsamią ateinančių administracinių metų pajamų ir iš- 
laidų sąmatą, kurioje turi būti numatyti reikalingi mokesčiai. 

2) Administracinių metų pirmojoje pusėje Vyriausybė praneša Land- 
tagui apie praėjusių administracinių metų patvirtintų ir gautų biudžeto 
mokesčių panaudojimą, numatant pagrįstai viršytų išlaidų patvirtinimą 
Landtage bei nepagrįstas didesnes išlaidas, už kurias atsako Vyriausybė. 

3) Pagal nustatytas sąlygas Vyriausybė turi teisę į nenumatytas būtinas 
biudžeto išlaidas. 

4) Sutaupytomis vienos biudžeto eilutės lėšomis negalima dengti kitų 
biudžeto eilučių trūkumo. 





* Art. 67 2 d. pakeista LGBI. 1996 Nr. 121. 

Art. 7070 
Vyriausybė, derindama su Landtagu, tvarko valstybės finansus. Ji in- 
formuoja Landtagą pateikdama ataskaitinį pranešimą (Art. 69 2 d.). 


VI SKYRIUS. Valstybės komitetas 


Art. 71 

Jei Landtago sesijos yra atidėtos, nutrauktos arba Landtagas paleistas 
ir dar nesusirinkęs, Landtago funkcijas atlieka Valstybės komitetas, spren- 
džiantis klausimus, kur reikalingas jo paties ar jo komisijų veikimas, nepa- 
žeidžiant 48-57 straipsnių nuostatų dėl naujojo Landtago veiklos pradžios 
ar išrinkimo. 


Art. 72 
1) Valstybės komitetą sudaro ligi tolei buvęs Landtago pirmininkas, o 
jo nesant jį pakeičia pavaduotojas ir keturi nariai, iš Landtago atstovų ren- 
kami nepažeidžiant vienodo Aukštutinio ir Žemutinio krašto atstovavimo. 
2) Landtagas bet kokiomis aplinkybėmis turi turėti galimybę dalyvau- 
ti šiuose rinkimuose, taip pat tame posėdyje, kuriame yra skelbiamas jo 
sesijų atidėjimas, užbaigimas ar paleidimas. 


Art. 73 
Valstybės komiteto mandato galiojimas pasibaigia vėl susirinkus 
Landtagui. 


Art. 74 

Valstybės komitetas pirmiausia turi tokias teises ir pareigas: 

a) stebėti, kad būtų laikomasi Konstitucijos, rūpintis Landtago funk- 
cijų įgyvendinimu ir, jei atidėtos sesijos arba Landtagas paleistas, kad būtų 
laiku vėl sušauktas; 

b) tikrinti valstybės iždo sąskaitas ir teikti savo pranešimą bei pasiū- 
lymus Landtagui; 

c) esant atitinkamam Landtago sprendimui pasirašyti valstybės iždo 
skolinius ir užstato įsipareigojimus. 

d) vykdyti ypatingus Landtago pavedimus ruošiantis būsimam klau- 
simų svarstymui; 





" Art. 70 pakeistas LGBI. 2003 Nr. 186. 

e) skubiais atvejais pateikti duomenis Kunigaikščiui arba Vyriausy- 
bei ir esant konstitucinių teisių pažeidimams ar grėsmei teikti pranešimus, 
protestus ir skundus?!; 

f) susiklosčius svarbioms aplinkybėms pasiūlyti Landtagui susirinkti. 


Art. 75 
Valstybės komitetas negali priimti ilgalaikių įsipareigojimų valstybės 
vardu ir už savo veiklą atskaitingas Landtagui. 


Art. 76 

1) Valstybės komiteto posėdžiai vyksta esant poreikiui ir kviečiami 
pirmininko Vyriausybės posėdyje. 

2) Kad galiotų jo sprendimas, posėdyje turi dalyvauti mažiausiai trys 
nariai. 


Art. 77 
Valstybės komiteto nariai, kaip tautos atstovai, už dalyvavimą posė- 
džiuose gauna dienpinigius ir padengiamos jų kelionės išlaidos. 


VII SKYRIUS. Apie Vyriausybę?? 


Art. 78 

1) Valstybės valdymą laikantis šio artikulo nuostatų įgyvendina kole- 
giali Vyriausybė, atsakinga Kunigaikščiui ir Landtagui, laikantis Konstitu- 
cijos nuostatų ir kitų įstatymų". 

2) Remiantis įstatymu ar įstatymo galios įgaliojimu numatytos funk- 
cijos gali būti perduotos savarankiškai vykdyti atskiriems pareigūnams, 
tarnyboms ar ypatingoms komisijoms, laikantis Vyriausybės nutarimų“. 

3) Remiantis įstatymu gali būti sudarytos ypatingos skundų komisi- 
jos, kurios pakeičia Vyriausybę“. 

4) Sprendžiant ūkio, socialinius ir kultūrinius uždavinius pagal įstaty- 
mą gali būti steigiamos Vyriausybės kontroliuojamos ypatingos korporaci- 
nės draugijos, ypatingos draugijos ir viešosios teisės institucijos““. 





" Art. 74 e punktas pakeistas LGBL. 2003 Nr.186. 

" Antraštė prieš Art. 78 pakeista LGBL. 2003 Nr. 186. 
* Art. 78 1 d. pakeista LGBIL. 1972 Nr. 8. 

" Art. 782 d. pakeista LGBIL. 1964 Nr. 10. 

* Art. 783 d. pakeista LGBL. 1964 Nr. 10. 

"* Art. 78 4 d. pakeista LGBI. 1964 Nr. 10. 

Art. 79 

1) Kolegialią Vyriausybę sudaro Vyriausybės vadovas ir keturi Vyriau- 
sybės patarėjai. 

2) Vyriausybės vadovas ir Vyriausybės patarėjai yra skiriami Landtago 
siūlymu bendru Kunigaikščio ir Landtago sutarimu. Tokiu pat būdu pa- 
skiriami Vyriausybės vadovo ir Vyriausybės patarėjų pavaduotojai, kurie 
prireikus Vyriausybės posėdžiuose pavaduoja Vyriausybės narį". 

3) Vieną iš Vyriausybės patarėjų Landtago siūlymu Kunigaikštis skiria 
Vyriausybės vadovo pavaduotoju", 

4) Vyriausybės nariai turi būti lichtenšteiniečiai ir turėti rinkimų teisę 
bei teisę būti išrinkti į Landtagą".. 

5) Sudarant Vyriausybę būtina, kad kiekvienas valstybės kraštas turė- 
tų bent du atstovus. To laikomasi ir skiriant pavaduotojus“?. 

6) Vyriausybei įgaliojimai suteikiami ketveriems metams. Kol bus 
paskirta nauja Vyriausybė, buvusios Vyriausybės nariai vykdo funkcijas, 
prisiimdami atsakomybę, kol imamas taikyti Art. 80. 


Art. 80*! 

1) Vyriausybei netekus Kunigaikščio ar Landtago pasitikėjimo pra- 
randamos teisės vykdyti institucijos įgaliojimus. Tam laikui, kol pradės 
dirbti nauja Vyriausybė, Kunigaikštis remiantis Art. 79 1 d. ir 4 d. pereina- 
majai Vyriausybei paveda laikinai rūpintis valstybės valdžia (Art. 78, 1 d.). 
Kunigaikštis taip pat gali senosios Vyriausybės narius paskirti į pereinamą- 
ją Vyriausybę. Praėjus keturiems mėnesiams po paskyrimo Landtagas bal- 
suoja dėl pasitikėjimo perinamąja Vyriausybe, jeigu prieš tai Kunigaikštis 
bendru sutarimu su Landtagu, kuris pasiūlė, nepatvirtino naujos Vyriau- 
sybės (Art. 79, 2 d.) 

2) Vienam Vyriausybės nariui netekus Kunigaikščio ar Landtago pa- 
sitikėjimo, sprendimą dėl jo teisės vykdyti institucijos įgaliojimus bendru 
sutarimu priima Kunigaikštis ir Landtagas. Kol bus paskirtas naujas Vy- 
riausybės narys, funkcijas vykdo pavaduotojas. 





" Art. 79 2 d. pakeista LGBI. 1965 Nr. 22. 
"* Art. 79 3 d. pakeista LGBI. 1965 Nr. 22. 
* Art. 794 d. pakeista LGBL 2003 Nr. 186. 
Š Art. 79 5 d. pakeista LGBI. 1965 Nr. 22. 
“Art. 80 pakeistas LGBI. 2003 Nr. 186. 

Art. 81** 

Kad Vyriausybės sprendimas įsigaliotų, posėdyje turi dalyvauti ma- 
žiausiai keturi nariai ir būtina dalyvaujančių narių balsų dauguma. Nesant 
balsų persvaros, sprendimą lemia posėdžiui pirmininkaujančiojo balsas. 
Balsavimas yra privalomas. 


Art. 82 
Įstatyme bus nustatyta, kokiais pagrindais Vyriausybės narys gali būti 
atleistas nuo institucijos veiksmų vykdymo arba nušalintas. 


Art. 833 
Vyriausybės veikla paremta iš dalies kolegialumu, iš dalies žinybin- 
gumu. 


Art. 845* 
Vyriausybė išleidžia savo reglamentą priėmusi nutarimą. 


Art. 859 

Vyriausybės vadovas vadovauja Vyriausybei. Jis rūpinasi jam tiesiogiai 
Kunigaikščio pavestais reikalais ir kontrasignuoja įstatymus, Kunigaikščio 
ar regento išleidžiamus įsakus ar potvarkius bei naudojasi priskirtomis pri- 
vilegijomis viešose šventėse kaip Kunigaikščio reprezentantas. 


Art. 86 

1) Vyriausybės vadovas praneša ar pateikia atitinkamą ataskaitą Kuni- 
gaikščiui apie visų reikalų tvarkymą įgyvendinant jo suverenumą. 

2) Oficialus dokumentas dėl Vyriausybės vadovo pateikimo skelbia- 
mas rezoliucija, kuri įsigalioja pasirašyta valstybės valdovo ir kontrasi- 
gnuota Vyriausybės vadovo. 


Art. 87 

Vyriausybės vadovas tarnybinę priesaiką įteikia Kunigaikščiui arba 
regentui; kiti Vyriausybės nariai ir valstybės pareigūnai prisiekia Vyriau- 
sybės vadovui. 





* Art. 81 pakeistas LGBI. 1965 Nr. 22. 
8 Art. 83 pakeistas LGBI. 1965 Nr. 22. 
* Art. 84 pakeistas LGBI. 1965 Nr. 22. 
Š Art. 85 pakeistas LGBL. 1972 Nr. 8. 

Art. 88** 

Nesant Vyriausybės vadovo jo pavaduotojas vykdo funkcijas, kurios 
įsakmiai Konstitucijos pavestos Vyriausybės vadovui. Jeigu nėra ir Vyriau- 
sybės vadovo pavaduotojo, jį pavaduoja vyriausias amžiumi vyriausybės 
patarėjas. 


Art. 89 

Vyriausybės vadovas pasirašo Vyriausybės po kolegialaus svarstymo 
priimtus nutarimus ir potvarkius; taip pat tiesiogiai stebi visų reikalų eigą 
Vyriausybėje. 


Art. 90 

1) Visi svarbesnieji, Vyriausybei svarstyti perduodami dalykai, ypač 
administracinių ginčų užbaigimas, privalo būti aptariami ir sprendimai 
priimami kolegialioje Vyriausybėje. Aiškiai mažesnės svarbos dalykai gali 
būti pagal įstatymą ir kompetenciją perduoti Vyriausybės nariams, kurie 
savarankiškai priima sprendimą“. 

2) Įstatymams ir tiesiogiai taikomoms valstybės sutartims įgyvendinti 
ji leidžia nutarimus, kurie negali peržengti įstatymo ar tiesiogiai taikomos 
valstybės sutarties ribų. Vyriausybės posėdžius protokoluoja Vyriausybės 
sekretorius, o jo nesant Vyriausybės skiriamas jo pavaduotojas“*. 

3) Vyriausybės vadovas įgyvendina Vyriausybės priimtus sprendi- 
mus. Tik tais atvejais, kai jis mano, kad sprendimas prieštarauja galiojan- 
tiems įstatymams ar nutarimams, jis gali sustabdyti sprendimo vykdymą ir 
nedelsdamas privalo pranešti Administraciniam teismui, kuris nepažeis- 
damas šalies apskundimo teisės sprendžia dėl tolesnio įgyvendinimo“?. 


Art. 9170 

Rengdamasi kolegialiai ar vienasmeniškai priimti sprendimus įsta- 
tymo numatytais atvejais kolegiali Vyriausybė pradėdama savo kadenciją 
visas funkcijas paskirsto Vyriausybės vadovui ir Vyriausybės patarėjams. 
Esant kliūčių turi būti nustatytas pavadavimas. 





“ Art. 88 pakeistas LGBI. 1965 Nr. 22. 

š Art. 90 1 d. pakeista LGBI. 1965 Nr. 22. 

Š Art. 90 2 d. pakeista LGBI. 1965 Nr. 22. 

* Art. 90 3 d. pakeista LGBI. 1965 Nr. 22 ir LGBIL 2003 Nr. 186. 
* Art. 91 pakeistas LGBI. 1965 Nr. 22. 

Art. 927! 

1) Vyriausybei tenka pareiga įgyvendinti visus įstatymus ir visus teisė- 
tus Kunigaikščio arba Landtago pavedimus. 

2) Prireikus ji leidžia įstatymų ir tiesiogiai taikomų valstybės sutarčių 
įgyvendinimo nutarimus, kurie turi būti leidžiami laikantis įstatymo ir tie- 
siogiai taikomų valstybės sutarčių nuostatų. 

3) Vyriausybė gali išleisti kitų valstybės sutarčių pobūdžio įsiparei- 
gojimų įgyvendinimo nutarimus, kuriems nereikia išleisti naujų įstatymų. 

4) Valstybės valdymą turi apriboti Konstitucija, įstatymai ir valstybės 
sutarčių normos, taip pat ir tais atvejais, kai įstatymas valdžiai leidžia savo 
nuožiūra priimti sprendimą, būtina griežtai laikytis įstatymų numatytų 
ribų. 


Art. 93 

Vyriausybei pirmiausia numatytos tokios veiklos: 

a) visų pavaldžių institucijų ir pareigūnų drausminė priežiūra'*. 

b) reikiamo Vyriausybės ir kitų įstaigų personalo skyrimas; 

c) kalėjimų priežiūra, sulaikytųjų, dėl kurių vyksta tyrimas, ar nuteis- 
tųjų priežiūra; 

d) valstybei priklausančių pastatų valdymas; 

e) ordinarinių teismų priežiūra dėl jų teisėtos ir nepertraukiamos vei- 
klos vykdymo“; 

f) metinės veiklos ataskaitos teikimas Landtagui; 

g) išvadų dėl tokių Landtagui teikiamų projektų teikimas; 

h) priimti potvarkius dėl skubių, biudžeto sąmatoje nenumatytų iš- 
laidų. 


Art. 94** 
Administracinė organizacija nustatoma įstatyme. 





*! Art. 92 pakeistas LGBI. 2003 Nr. 186. 

* Art. 93 a) pakeistas LGBI. 2008 Nr. 145. 
* Art. 93 e) pakeistas LGBL 2007 Nr. 346. 
** Art. 94 pakeistas LGBL. 1965 Nr. 22 

VIII SKYRIUS. Apie teismus?" 


A. Bendrosios nuostatos?“ 


Art. 9577 

1) Teisingumą Kunigaikščio ir Tautos vardu vykdo įpareigoti teisėjai, 
skiriami Kunigaikščio (Art. 11). Teismo sprendimai leidžiami teisėjo pri- 
imamų „Kunigaikščio ir Tautos vardu“ ir išrašomų nuosprendžių forma. 

2) Teisėjai vykdydami savo pareigas, laikydamiesi įstatymų savo vei- 
kloje ir tesės nustatytos proceso tvarkos yra nepriklausomi. Sprendimus ir 
nuosprendžius priimdami jie laikosi šio principo. Neteisminės instituci- 
jos teisminei praktikai gali turėti tiek įtakos, kiek tai aiškiai yra numačiusi 
Konstitucija (Art. 12). 

3) Teisėjais šiame straipsnyje yra laikomi visi ordinarinių teismų tei- 
sėjai (Art. nuo 97 iki 101), administracinių teismų teisėjai (Art. 102 ir 103) 
ir Valstybės teismo teisėjai (Art. 104 ir 105). 


Art. 96* 

1) Renkant teisėjus Kunigaikštis ir Landtagas sudaro bendrą komisi- 
ją. Šiai komisijai pirmininkauja Kunigaikštis ir jis turi atrankos teisę. Į šią 
komisiją jis gali pakviesti keletą narių, kaip kad Landtagas siunčia atstovus. 
Landtagas siunčia po vieną tautos atstovą nuo kiekvienos Landtage rinkė- 
jams atstovaujančios grupės. Vyriausybė siunčia Vyriausybės narį, atsakin- 
gą už justiciją. Komisijos pasitarimai konfidencialūs. Komisija kandidatus 
gali siūlyti Landtagui tik Kunigaikščio pritarimu. Jeigu pasiūlytus kandida- 
tus išrenka Landtagas, teisėjais juos skiria Kunigaikštis. 

2) Jeigu Landtagas atmeta komisijos pasiūlytą kandidatą ir per ke- 
turias savaites nepasiekiamas sutarimas dėl naujo kandidato, Landtagas 
pasiūlo savo kandidatą ir paskiria tautos balsavimą. Tautos balsavime rin- 
kimų teisę turintys piliečiai turi teisę nominuoti savo kandidatą, laikantis 
iniciatyvos teikimo sąlygų (Art. 64). Jeigu balsuojama dėl daugiau nei dvie- 
jų kandidatų, antras balsavimo turas vyksta pagal Art. 113 2 d. Kandidatas, 
surinkęs absoliučią balsų daugumą, Kunigaikščio paskiriamas teisėju. 





* Antraštė įvesta LGBL. 2003 Nr. 186. 

* Antraštė pakeista LGBI. 2003 Nr.186. 
* Art. 95 pakeistas LGBL. 2003 Nr.186. 
* Art. 96 pakeistas LGBL. 2003 Nr. 186. 

3) Kadencijai išrinktas teisėjas toliau eina savo pareigas, kol jo perė- 
mėjas prisiekia. 


B. Ordinariniai teismai"? 


Art. 97100 
1) Ordinarinę justiciją pirmąja instancija vykdo Kunigaikštiškasis Že- 
mės teismas Vaduce, antrąja instancija Kunigaikštiškasis vyresnysis teismas 
Vaduce ir trečiąja instancija - Kunigaikštiškasis Aukščiausiasis Teismas. 
2) Ordinarinių teismų organizavimas, procesas ir teismo išlaidos bus 
nustatytos įstatyme. 


Art. 9810! 

Rūpintis atskirais, tiksliai apibrėžtais klausimais pirmosios instanci- 
jos justicijoje įstatymas gali pavesti specialiai parinktiems neteisminiams 
Žemės teismo (Landgerichtes) tarnautojams (teisingumo vykdytojams). 


Art, 99102 
Biudžeto ir Kunigaikščio domeno įstaigos gali būti ieškovai ir atsako- 
vai ordinariniuose teismuose. 


Art. 100! 

1) Civilinių ginčų teisena remiasi žodiniu, tiesioginiu bylos procesu ir 
laisvu įrodinėjimu. Baudžiamosiose bylose, be viso to, dar taikomas kalti- 
nimo pareiškimo principas. 

2) Ordinarinį teisingumą pirmosios instancijos teismų civilinėse by- 
lose įgyvendina vienas ar keli atskirai veikiantys teisėjai. 

3) Aukštesnysis ir Aukščiausiasis teismai yra kolegialūs. 

4) Teisminė justicija baudžiamosiose bylose vykdoma pirmosios ins- 
tancijos Žemės teisme, o prieš tai prireikus Šefenų teisme, Kriminaliniame 
teisme ir Jaunimo teisme. 





* Antraštė pakeista LGBI. 2003 Nr. 186. 
0 Art. 97 pakeistas LGBI. 2003 Nr. 186. 
! Art. 98 pakeistas LGBl. 2008 Nr. 145. 
2 Art. 99 pakeistas LGBI. 2003 Nr. 186. 
" Art. 100 pakeistas LGBI. 2003 Nr. 186. 

Art. 101'0* 

1) Žemės teismo pirmininkas vykdo Žemės teismo teisėjų priežiūrą. 

2) Vyresniojo teismo pirmininkas vykdo Žemės teismo pirmininko 
ir Vyresniojo teismo teisėjų priežiūrą. Jis vykdo drausminę Žemės teismo 
teisėjų kontrolę. 

3) Aukščiausiojo Teismo pirmininkas stebi Aukštesniojo teismo pir- 
mininką ir Aukščiausiojo Teismo teisėjus. Jis vykdo drausminę Vyresniojo 
teismo pirmininko ir Aukščiausiojo Teismo teisėjų kontrolę. 

4) Tarnybinis senatas, susidedantis iš trijų teisės žinovų, Aukščiau- 
siojo Teismo teisėjų, vykdo Aukščiausiojo Teismo pirmininko priežiūrą ir 
drausminę kontrolę. 


C. Administracinis teismas! 


Art. 102106 

1) Administracinį teismą sudaro penki teisėjai ir penki pakaitiniai 
teisėjai, skiriami Kunigaikščio (Art. 96). Dauguma teisėjų turi turėti Lich- 
tenšteino pilietybę. Dauguma teisėjų turi būti teisės žinovai. 

2) Administracinio teismo teisėjų ir pakaitinių teisėjų kadencija trun- 
ka penkerius metus. Pagal nustatytą kadencijos pasibaigimo tvarką kasmet 
išeina vienas teisėjas ir atitinkamai pakaitinis teisėjas. Pirmą kartą skiria- 
mų teisėjų ir pakaitinių teisėjų kadencijos trukmė nustatoma burtais. Jeigu 
teisėjas ar pakaitinis teisėjas pasitraukia iš pareigų anksčiau laiko, į jo vietą 
paskirtas teisėjas pareigas eina likusį kadencijos laiką. 

3) Kasmet penki teisėjai iš savo narių metams renka pirmininką ir jo 
pakaitinį pirmininką. Perrinkimas yra leidžiamas. 

4) Jeigu teisėjas negali eiti savo pareigų, jį pavaduoja pakaitinis teisė- 
jas. Pavadavimo atveju kas kiek laiko taikomas rotacijos principas. 

5) Jeigu įstatymas nenustato kitaip, visi Vyriausybės ir Vyriausybės 
sudarytų ypatingų komisijų (Art. 78 3 d.) potvarkiai ir sprendimai gali būti 
skundžiami Administraciniam teismui. 

6) Įgyvendinant tarptautinę savitarpio pagalbą įstatyme galima nu- 
matyti Administracinio teismo teisėjo įgaliojimų sankcionavimą konkre- 
čiomis priemonėmis, taip pat ir pirmosios instancijos teismo tiesioginį 
skundą Administraciniam teismui. 





4 Art. 101 pakeistas LGBI. 2007 Nr. 346. 
105 Antraštė įvesta LGBL. 2003 Nr. 186. 
W6 Art. 102 pakeistas LGBL 2003 Nr. 186. 

Art. 103107 
Kitos nuostatos dėl proceso, susilaikymo pareigos, apmokėjimo ir ša- 
lių rinkliavų bus nustatytos specialiame įstatyme. 


D. Valstybės teismas !0š 


Art. 104 

1) Pagal specialų įstatymą bus steigiamas Valstybės teismas, kaip vie- 
šosios teisės teismas, Konstitucijos garantuojamoms teisėms saugoti, kom- 
petencijos ginčams tarp teismų ir administracinių įstaigų spręsti ir kaip 
drausmės teismas Vyriausybės nariams. 

2) Jo kompetencijai taip pat priklauso įstatymų, valstybės sutarčių 
konstitucingumo, Vyriausybės aktų atitikties įstatymams patikra; šiose by- 
lose priima kasacinį nuosprendį. Jis veikia ir kaip rinkimų bylų teismas!9?. 


Art. 105!!0 

Valstybės teismą sudaro penki teisėjai ir penki pakaitiniai teisėjai, ski- 
riami Kunigaikščio (Art. 96). Valstybės teismo pirmininkas ir dauguma 
teisėjų privalo turėti Lichtenšteino pilietybę. Be to, taikomos kas? pagal 
Art. 102 nuostatų turinį. 


IX DALIS. Apie įstaigas ir valstybės tarnautojus!!! 
Art. 106!!2 


Neterminuotos teisėjų darbo vietos gali būti steigiamos gavus Land- 
tago pritarimą. 


Art. 10715 

Valstybės įstaigų organizavimas nustatomas įstatyme. Visų valstybės 
įstaigų, išskyrus tarpvalstybiniuose susitarimuose numatytas, buveinė yra 
šalyje; kolegialiose įstaigose daugumą sudaro lichtenšteiniečiai. 





7 Art. 103 pakeistas LGBI. 2003 Nr. 186. 
8 Antraštė pakeista LGBI. 2003 Nr. 186. 
* Art. 1042 d. pakeistas LGBL. 2003 Nr. 186. 
10 Art. 105 pakeistas LGBI. 2003 Nr. 186. 
U! Antraštė pakeista LGBI. 2003 Nr. 186. 
U2 Art.106 pakeistas LGBI. 2008 Nr. 145. 
Uš Art.107 pakeistas LGBL. 2003 Nr. 186. 

Art. 108!* 

Vyriausybės nariai, valstybės tarnautojai, kaip ir visi savivaldybių pir- 
mininkai, jų pavaduotojai ir bendruomenių iždininkai, pradėdami tarnybą 
prisiekia tokiais žodžiais: 

„Aš prisiekiu ištikimybę Kunigaikščiui, laikytis įstatymų ir Konstitu- 
cijos ir tepadeda man Dievas.“ 


Art. 109!55 


1) Šalis, bendruomenės ir kitos korporacijos, įstaigos ir viešosios tei- 
sės institucijos atsako už žalą tretiesiems asmenims, kurią padarė asmenys 
jų vardu vykdydami tarnybinę veiklą. Esant tyčiai ar dideliam nerūpestin- 
gumui kaltiems asmenims gali būti taikoma regreso teisė. 

2) Asmenys atsako valstybei, bendruomenei ar kitokiai korporacijai, 
įstaigai ar viešosios teisės įstaigai, kurių vardu jie veikia, už tiesiogiai tyčia 
ar dėl didelio nerūpestingumo padarytą žalą pažeidžiant pareiginius nuos- 
tatus. 

3) Kitos nuostatos, ypač dėl kompetencijos, bus nustatytos įstatyme. 


X SKYRIUS. Apie bendruomenes!!* 


Art. 110 


1) Įstatymas nustato bendruomenių padėtį, organizavimą, tikslus, jų 
tiesioginės ir perduodamos veiklos sritis. 

2) Bendruomenių teisiniame reglamentavime turi būti įtvirtinti tokie 
principai: 

a) laisvi vietos valdytojų ir kitų institucijų rinkimai bendruomenės 
susirinkime; 

b) savarankiškas bendruomenių turto valdymas ir vietos policijos vei- 
klos vykdymas prižiūrint Vyriausybei; 

€) rūpinimasis tikslinga pagalba vargšams prižiūrint Vyriausybei; 

d) bendruomenių teisė priimti piliečius ir pavaldinių laisvė!" palikti 
bet kurią bendruomenę. 





U* Art. 108 pakeistas LGBL 2003 Nr. 186. 

US Art. 109 ir 109bis buvo įvesti LGBl. 1964 Nr. 10 ir pakeista LGBI. 2003 Nr. 186. 

U6 Antraštė pakeista LGBI. 2003 Nr. 186. 

U7 „Konstitucijoje vartojama pavaldinio sąvoka yra suprantama kaip Lichtenšteino pilie- 
tybę turinčio asmens, nepaisant jo lyties“ (LGBI. 1971 Nr. 22). 

Art. 111!!š 

Priimant sprendimus dėl bendruomenės klausimų dalyvauja visi ben- 
druomenėje gyvenantys pavaldiniai, turintys rinkimų ir balsavimo teisę, 
sulaukę 18 metų ir kurių rinkimų ir balsavimo teisės nėra suvaržytos. 


XI SKYRIUS. Konstitucijos užtikrinimas 


Art. 112!P 

1) Dabartinis Konstitucijos dokumentas po jo paskelbimo tampa pa- 
grindiniu visus saistančiu šalies įstatymu. 

2) Vyriausybė gali siūlyti šio pagrindinio įstatymo pakeitimus arba 
visuotinai privalomus aiškinimus, taip pat Landtago iniciatyvos numatytos 
Art. 64. Siūlymas turi pritarti visi posėdyje dalyvaujantys Landtago nariai 
arba trys ketvirtadaliai dviejuose vienas po kito vykstančiuose posėdžiuose 
dalyvaujančių narių, prireikus dėl to balsuoja Tauta (Art. 66) ir visais atve- 
jais būtinas Kunigaikščio pritarimas, išimtis tik monarchijos naikinimo 
procedūra (Art. 113). 


Art. 113 

1) Mažiausiai 1 500 šalies piliečių turi iniciatyvos teisę siūlyti panai- 
kinti monarchiją. Jeigu tokiai iniciatyvai pritaria tauta, Landtagas paren- 
gia naują, respublikos nuostatomis grįstą konstituciją ir ją anksčiausiai po 
metų, o vėliausiai po dvejų teikia tautai balsuoti. Kunigaikščiui suteikta 
teisė teikti tautai balsuoti naują Konstituciją. Tokia procedūra pakeičia Art. 
112 2 dalyje numatytą Konstitucijos keitimo procedūrą. 

2) Jei pateikiamas vienas projektas, jam priimti pakanka paprastos 
balsų daugumos (Art. 66). Pateikus du projektus rinkimų teisę turintys pi- 
liečiai gali pasirinkti galiojančią Konstituciją arba vieną iš projektų. Šiuo 
atveju rinkimų teisę turintys piliečiai pirmame balsavime turi po du balsus. 
Jais jie savo noru lemia, kurie du Konstitucijos variantai pateks į antrąjį 
balsavimo turą. Antrajame balsavimo ture, kuris vyksta po pirmojo turo 
praėjus 14 dienų, rinkimų teisę turintis pilietis turi vieną balsą. Priimta 
laikoma absoliučią balsų daugumą gavusi Konstitucija (Art. 66, 4 d.). 





Uš Art. 111 (110bis ) buvo pakeistas LGB1. 2000 Nr. 55 ir LGBL. 2003 Nr. 186. 
V? Art. 112 pakeistas LGBI. 2003 Nr. 186. 


708 


Lichtenšteino Kunigaikštystės Konstitucija 
XII SKYRIUS. Baigiamiosios nuostatos 


Art. 114"0 

Visi įstatymai, nutarimai ir statutinės nuostatos, aiškiai prieštaraujan- 
tys galiojančios Konstitucijos nuostatoms, yra tuoj pat atšaukiami ir lai- 
komi negaliojančiais; įstatymo nuostatos, priešingos Konstitucijos dvasiai, 


turi būti teikiamos konstitucinei patikrai!*!. 


Art. 115 
1) Šios Konstitucijos įgyvendinimas yra patikėtas mano Vyriausybei. 
2) Vyriausybė turi kuo skubiau parengti Konstitucijoje numatytus 
įstatymus ir atlikti Konstitucijoje numatytus jos įgyvendinimo veiksmus. 
Vaducas, 1921 m. spalio 5 d. 
Atstovaujant Jo Šviesybei, valdžioje esančiam Kunigaikščiui Johanui 
II von Liechtensteinui ir dėl to ranka tinkamai parašytam raštui 1921 m. 
spalio 2 d.: 
Pasirašyta Karl 
Pasirašyta Jos. Ospelt 
Kunigaikščio patarėjas 





20 Art. 114 pakeistas LGBI. 2003 Nr. 186. 
"1 Art. 115 pakeistas LGBL 2003 Nr. 186. 

LIUKSEMBURGO | 
DIDŽIOJI HERCOGYSTĖ 


PRATARMĖ! 


Liuksemburgas - vienintelė pasaulyje Didžioji Hercogystė. Tai ma- 
žiausia Europos Sąjungos narė - nedidelė valstybė Vakarų Europoje, be- 
siribojanti su Vokietija, Prancūzija ir Belgija“. Tai šalis, išsiskirianti ne tik 
savo aktyviu dalyvavimu Europos integracijos procese, bet ir pasižyminti 
politiniu stabilumu, siejamu su ypač pozityviu ekonominiu vystymusi, lei- 
džiančiu kalbėti apie „Liuksemburgo modelį“ arba „Liuksemburgo kelią“. 

Šios šalies konstitucionalizmo raidos istorija prasidėjo 1848 m. liepos 
9 d. priėmus pirmąją jos Konstituciją. Šiuo metu galioja 1868 m. spalio 
17 d. Konstitucija. Ji buvo priimta oktrojavimo būdu“. Vienas išskirtinių 
šios Konstitucijos bruožų yra tai, jog, skirtingai negu daugelio Europos 
valstybių, kurių valdymo forma yra respublika, joje yra įtvirtinta monar- 
chijos valdymo forma, kuri Konstitucijos galiojimo metu kito. 

Konstitucijos 114 straipsnyje nustatyta gana sudėtinga jos keitimo 
tvarka, todėl Konstitucija gali būti apibūdinama kaip „griežta“. Ji gali būti 





! Pratarmėje išdėstyta asmeninė ją rengusių autorių nuomonė. 


Žr. plačiau: Vainiutė, M. Liuksemburgo Didžiosios Hercogystės konstitucinė sistema. 
Europos Sąjungos valstybių narių konstitucinės sistemos. Mokslo studija. Vilnius: My- 
kolo Romerio universitetas, 2012, p. 566-596; Vainiutė, M. Liuksemburgo Didžiosios 
Hercogystės konstitucinė santvarka, Jurisprudencija. 2008 9(111), p. 66-73. 

Pirmasis rašytinis Liuksemburgo Didžiosios Hercogystės paminėjimas - 963 m., kai 
aprašytos Liuksemburgo pilies statybos, siejamos su grafo Zigfrydo (Siegfried) vardu. 
Pastačius šią pilį, pradėtas statyti ir miestas, kuris vėliau tapo sunkiai įveikiama tvir- 
tove, pavadinta Šiaurės Gibraltaru. 1354 m., valdant Karoliui IV, Liuksemburgas tapo 
Hercogyste ir įėjo į Šv. Romos imperijos sudėtį. Nuo XV a. pilį stiprino okupantai - 
Burbonai, Habsburgai, prancūzai ir kiti. Po įvairių istorinių vingių Vienos kongreso 
(1815 m.) nutarimu buvo paskelbta nepriklausoma Liuksemburgo Didžioji Hercogys- 
tė. Liuksemburgo nepriklausomybė pripažinta 1839 m., bet formaliai ratifikuota tik 
1867 m. Šį statusą valstybė išlaikė iki šių dienų. Per Pirmąjį ir Antrąjį pasaulinius karus 
Liuksemburgą buvo okupavusi Vokietija. 1944 m. išlaisvintas jis atsisakė neutraliteto, 
0 1949 m. įstojo į NATO. 1957 m. Liuksemburgas kartu su kitomis penkiomis valsty- 
bėmis įkūrė Europos Ekonominę Bendriją, nuo 1999 m. yra euro zonoje. 
Konstitucijos pabaigoje nurodoma, kad 1841 m. spalio 12 d. Konstitucija buvo oktro- 
juota Nyderlandų Karaliaus Liuksemburgo Didžiojo Hercogo Vilhelmo II. 

keičiama parlamentui - Deputatų Rūmams - balsuojant du kartus iš eilės; 
tarp balsavimų turi būti daroma ne mažesnė kaip trijų mėnesių pertrauka. 
Tam, kad pakeitimas būtų priimtas, reikia, jog jam pritartų 2/3 deputatų. 
Po deputatų pirmojo balsavimo gali būti skelbiamas referendumas, kuris 
atstoja antrąjį balsavimą, jei po dviejų mėnesių to reikalauja daugiau nei 14 
deputatų, dalyvavusių pirmajame balsavime, arba 25 000 rinkėjų, įtrauktų 
įrinkėjų, dalyvaujančių parlamento rinkimuose, sąrašus. Konstitucijos 115 
straipsnis iki 1998 m. sausio 12 d. priimto Konstitucijos pakeitimo draudė 
keisti Konstituciją regentystės metu. Remiantis galiojančia šio straipsnio 
redakcija draudžiama regentystės metu keisti tik tas Konstitucijos nuosta- 
tas, kurios reglamentuoja Didžiojo Hercogo prerogatyvas, jo teisinį statusą 
ir sosto paveldėjimo tvarką“. 

Per visą Konstitucijos galiojimo laikotarpį, taigi beveik per 160 metų, 
ši Konstitucija buvo pakeista 34 įstatymais (paskutinysis pakeitimas - 2009 
m.)“. Esminiai pakeitimai buvo priimti 1919 m., kai buvo apribota monar- 
cho valdžia eksplicitiškai įtvirtinus tautos suvereniteto principą (32 str.) ir 
taip sustiprinus parlamento vaidmenį, 1948 m. Konstitucijos 51 straipsny- 
je deklaravus parlamentinės demokratijos principą ir 1998 m. apribojus 
Didžiojo Hercogo įgaliojimus bei atsisakius nuostatos, kad jam vienam 
pavesta įgyvendinti vykdomąją valdžią, bei nustačius, kad Didysis Herco- 
gas yra valstybės vadovas, vienybės simbolis bei nacionalinės nepriklauso- 
mybės garantas, kuriam pavesta įgyvendinti vykdomąją valdžią. Minėtais 
Konstitucijos pakeitimais buvo pereita nuo dualistinės prie parlamentinės 





* Tokia Konstitucijos keitimo tvarka numatyta tik 2003 m. priėmus atitinkamus pakeiti- 


mus. Pagal ankstesnį reguliavimą parlamento ketinimo pakeisti Konstituciją pasekmė 
buvo automatiškas jo paleidimas. Naujai išrinktas parlamentas ir tuo pačiu Konstitu- 
cijos pakeitimus priimantis susirinkimas („constituanta“) Konstituciją galėjo pakeisti 
tik tuo atveju, jei balsuojant dalyvavo 3/4 parlamento narių ir pakeitimui pritarė 2/3. 

“ 1919 m. gegužės 15 d; 1948 m. balandžio 28 d.; 1948 m. gegužės 6 d.; 1948 m. gegužės 
15 d.; 1948 m. gegužės 21 d.; 1956 m. liepos 27 d.; 1956 m. spalio 25 d.; 1972 m. sausio 
27 d.; 1979 m. birželio 13 d.; 1983 m. lapkričio 25 d.; 1988 m. gruodžio 20 d.; 1989 m. 
kovo 31 d.; 1989 m. balandžio 20 d.; 1989 m. birželio 13 d.; 1989 m. birželio 16 d.; 1989 
m. birželio 19 d.; 1994 m. gruodžio 23 d.; 1996 m. liepos 12 d.; 1998 m. sausio 12 d; 
1999 m. balandžio 29 d.; 1999 m. birželio 2 d.; 2000 m. rugpjūčio 8 d.; 2003 m. vasario 
18 d.; 2003 m. gruodžio 19 d.; 2004 m. gegužės 26 d.; 2004 m. lapkričio 19 d.; 2005 m. 
birželio 21 d.; 2006 m. birželio 1 d.; 2006 m. liepos 13 d.; 2007 m. kovo 29 d.; 2007 m. 
spalio 24 d.; 2008 m. kovo 31 d.; 2008 m. spalio 23 d.; 2009 m. kovo 12 d. Paminėtina, 
kad vienu įstatymu kai kuriais atvejais buvo keičiamas daugiau nei vienas straipsnis. 
Kai kurie straipsniai nuo Konstitucijos priėmimo buvo pakeisti ar papildyti kelis kar- 
tus, pavyzdžiui, 23, 37, 51 straipsniai. 

monarchijos, kurioje suvereni valdžia priklauso tautai, o monarchas - tik 
įsteigtos valdžios institucija, vykdanti tam tikras Konstitucijoje nustatytas 
funkcijas. Kai kurie autoriai ją ir šiuo metu įvardija kaip dualistinę nuro- 
dydami, kad pagrindinis tokio priskyrimo kriterijus - Vyriausybės atsako- 
mybė ir Didžiajam Hercogui, ir parlamentui". 

Kita svarbi konstitucinė reforma įvyko 1948 m., kai buvo atsisakyta 
neutraliteto principo, siekiant sudaryti sąlygas narystei NATO ir integraci- 
jai į Vakarų Europos struktūras. Tais metais Konstitucijoje buvo įtvirtintas 
ir pagrindinių teisių katalogas. Paminėtini ir kiti Konstitucijos pakeitimai: 
1972 m. amžiaus cenzas aktyviajai rinkimų teisei įgyvendinti buvo suma- 
žintas iki 18 metų; 1983 m. pakeistas Didžiojo Hercogo priesaikos, kurią jis 
duoda užimdamas sostą, tekstas; 1988 m. sumažintas deputatų skaičius iki 
60; 1996 m. buvo apriboti Valstybės Tarybos įgaliojimai ir įtvirtinta kons- 
titucinė bei administracinė justicija. 

2015 m. birželio 7 d. įvyko Liuksemburgo konstitucinis referendumas, 
kuris buvo pirmas tokio pobūdžio referendumas Europos konstitucinės 
teisės prasme. Jo metu rinkėjų nuomonės buvo teiraujamasi dėl trijų klau- 
simų. Visų pirma - dėl balsavimo teisės Deputatų Rūmų rinkimuose sutei- 
kimo užsieniečiams, kurie gyvena Liuksemburge ne trumpiau kaip dešimt 
metų ir kurie anksčiau dalyvavo savivaldybių arba Europos Parlamento 
rinkimuose Liuksemburge. Kitais dviem klausimais buvo klausiama dėl 
16-18 metų amžiaus Liuksemburgo piliečių teisės būti įrašytiems į rinkė- 
jų sąrašus ir balsuoti Deputatų Rūmų, Europos Parlamento, savivaldybių 
rinkimuose bei referendumuose, taip pat dėl apribojimo, pagal kurį asmuo 
negalėtų eiti Vyriausybės nario pareigų ilgiau kaip dešimt metų iš eilės. 
Rinkėjai nepritarė nė vienam iš šių trijų siūlytų Konstitucijos pakeitimų. Į 
pirmąjį referendumo klausimą neigiamai atsakė beveik 81 proc. balsavusių 
rinkėjų, į antrąjį - 78 proc., o į trečiąjį - beveik 70 proc. 

Kalbant apie Liuksemburgo Didžiosios Hercogystės Konstitucijos 
struktūrą, paminėtina, kad Konstituciją sudaro pagrindinė dalis (I-X sky- 
riai), bendrosios nuostatos, pereinamosios ir baigiamosios nuostatos, ku- 





7 Hirsch, M.; Thewes, M. Die Verfassung. Lorig, W. H.; Hirsch, M. (Hrsg.). Das politi- 
sche System Luxemburgs: Eine Einfūhrung. 1. Auflage, Wiesbaden: VS Verlag fūr 
Sozialwissenschaften, 2008, S. 94. 

Referendume taip pat buvo ketinama užduoti dar vieną klausimą - dėl pritarimo tam, 
kad valstybė nebeturėtų mokėti oficialių religijų dvasininkams atlyginimų bei pensijų, 
tačiau šis klausimas buvo išbrauktas iš referendumo, nes Liuksemburgo Vyriausybė ir 
religijų atstovai 2015 m. sausio mėnesį dėl jo pasiekė susitarimą. 

rioms skirti du atskiri skyriai. Taigi jai būdingi tokie pat struktūriniai ele- 
mentai, kurie sudaro daugelio kitų šalių konstitucijas. Tiesa, preambulės ši 
Konstitucija neturi. Iš viso ją sudaro 120 straipsnių". 

Konstitucijos I skyriaus „Valstybė, jos teritorija ir Didysis Hercogas“ 1 
straipsnis skelbia Liuksemburgo Didžiąją Hercogystę esant demokratine, 
laisva, nepriklausoma ir nedaloma valstybe. Konstitucijoje valstybės val- 
dymo forma nėra konkrečiai nurodyta, nes iš esmės tai atskleidžia kiti šio 
skyriaus straipsniai, reglamentuojantys Didžiojo Hercogo teisinį statusą ir 
jo santykį su kitomis valstybės valdžios institucijomis, tačiau konstitucinės 
teisės doktrinoje ši valstybė yra priskiriama parlamentinėms monarchi- 
joms. Kaip minėta, Liuksemburgo Didžiosios Hercogystės valdymo forma 
teisinėje literatūroje įvardijama ir kaip dualistinė monarchija. 

Aptariant Liuksemburgo Konstitucijoje įtvirtintą valdžių padalijimo 
principą, reikia pasakyti, kad šis principas joje nėra tiesiogiai skelbiamas, 
bet valstybės institucijų sistema yra organizuota pagal šį principą. Taip teigti 
leidžia Konstitucijos III skyriaus „Apie valstybės valdžią“ analizė, nes šį sky- 
rių sudarančiuose trijuose paragrafuose nurodytos trys valdžios - Didysis 
Hercogas, parlamentas kaip įstatymų leidžiamoji valdžia ir teisminė valdžia 
nustatant, kad teisingumas vykdomas Didžiojo Hercogo vardu. Konstituci- 
jos 49a straipsnis numato, jog įgaliojimų įgyvendinimas, kuris pagal Kons- 
tituciją suteiktas įstatymų leidžiamajai, vykdomajai ir teisminei valdžioms, 
sutartimi gali būti laikinai perduotas tarptautinėms institucijoms. 

Liuksemburgo Didžioji Hercogystė yra nedaloma valstybė, taigi pa- 
gal valstybės sandaros formą ji yra unitarinė. Remiantis Konstitucijos 2 
straipsniu teismų ir administracinių apygardų, kantonų ir komunų terito- 
rijų ribos bei vietovės gali būti keičiamos tik įstatymu "“. 

Konstitucijos I skyriuje „Valstybė, jos teritorija ir Didysis Hercogas“ 
įtvirtintos ir su Didžiojo Hercogo statusu susijusios nuostatos. Tai, kad 
jau Konstitucijos I skyriuje įtvirtintos svarbiausios nuostatos, susijusios su 
valstybės vadovo statusu, rodo, jog jis yra pripažįstamas kaip viena svar- 
biausių valstybės vertybių, lygiaverčių, pavyzdžiui, suvereniteto ar demo- 
kratijos kategorijoms. Kartu ryškėja ir konstitucinio valstybės santvarkos 





9 


Po pakeitimų, padarytų 1989 m. kovo 31 d., panaikinusių 121 straipsnį. 

" Paminėtina, kad Liuksemburgo Didžioji Hercogystė suskirstyta į tris apygardas: Dy- 
kircho (Diekirch), Grėvenmacherio (Grėiwemaacher, Grevenmacher) ir Liuksemburgo 
(Lėtzebuerg, Luxembourg, Luxemburg), kurios toliau skirstomos į 12 kantonų, o šie - į 
116 komunų. 

modelio struktūrinis išsiskaidymas, nes monarcho institutas nuo parla- 
mentą bei Vyriausybę reglamentuojančių nuostatų atskiriamas skyriumi 
dėl žmogaus teisių ir laisvių. III skyriuje „Apie valstybės valdžią“ regla- 
mentuojamas Didžiojo Hercogo statusas. Tradiciškai valdžios institucijų 
reglamentavimas pradedamas nuo Didžiojo Hercogo instituto, kuriam su- 
teikiama didelė vertybinė ir institucinė reikšmė. 

Kaip ir kai kurių kitų Europos valstybių, Liuksemburgo Didžiosios 
Hercogystės Konstitucijoje įtvirtinta paveldimo sosto koncepcija!!. Kons- 
titucijos 3 straipsnyje nustatyta, kad sostą paveldi Nasau (Nassau) šeimos 
dinastija, remiantis 1783 m. birželio 30 d. sutartimi, 1815 m. birželio 9 d. 
Vienos sutarties 71 straipsniu ir 1867 m. gegužės 11 d. Londono sutarti- 
mi. Liuksemburge egzistuoja seniausia sosto paveldėjimo sistema - salijų 
sistema. Konstitucijos 4 straipsnyje įtvirtintas Didžiojo Hercogo asmens 
neliečiamumas. Tai yra vienas šio instituto išskirtinių požymių. Valstybės 
valdovas yra vertinamas kaip autoritetas, stabilumo garantas, įkūnijantis 
vienybę, jam jaučiama didelė pagarba. Didysis Hercogas teisę naudotis 
visomis prerogatyvomis įgyja sulaukęs 18 metų. Užimdamas sostą, De- 
putatų Rūmuose jis prisiekia gerbti Konstituciją ir įstatymus, saugoti ne- 
priklausomybę ir valstybės teritorijos integralumą, taip pat visuomenės ir 
asmens laisves (5 str.). Taigi prisiekdamas valdovas įsipareigoja užtikrinti 
valstybėje galiojančių įstatymų veiksmingumą ir nepiktnaudžiauti įgyjant 
imunitetą gautomis privilegijomis. Kiti Konstitucijos I skyriaus straipsniai 
reglamentuoja Didžiojo Hercogo įgaliojimų įgyvendinimą jo mirties atve- 
ju, kai jo įpėdinis yra nepilnametis. Remiantis Konstitucijos 6 straipsniu 
tokiu atveju Didžiojo Hercogo įgaliojimus perima sosto regentas. 

Konstitucijos II skyriuje (9-31 str.) įtvirtintos pagrindinės Liuksem- 
burgo piliečių teisės ir pareigos. Skyrius pradedamas pilietybės klausimų 
reglamentavimu (9-10 str.). Toliau įtvirtinama lygybė prieš įstatymą, ly- 
gios galimybės būti priimtiems į valstybės tarnybą (10a str.). Konstitucijos 
11 straipsnyje įtvirtinta viena esminių nuostatų, pagal kurią valstybė ga- 
rantuoja žmogaus ir šeimos prigimtines teises. Be to, šiuo straipsniu garan- 
tuojama vyrų ir moterų teisių ir pareigų lygybė, teisė į darbą, socialinė ir 





U Kitos Europos Sąjungos valstybės narės, kuriose yra įtvirtinta monarchijos valdymo 
forma, yra Belgijos Karalystė, Danijos Karalystė, Ispanijos Karalystė, Nyderlandų Ka- 
ralystė, Švedijos Karalystė bei Jungtinė Karalystė. Jos visos yra paveldimos monarchi- 
jos. Kitos Europos monarchijos yra Andoros Kunigaikštystė, Lichtenšteino Kunigaikš- 
tystė, Monako Kunigaikštystė, Norvegijos Karalystė ir Vatikano Miesto Valstybė. 

sveikatos apsauga, prekybos ir verslo laisvė. Konstitucija taip pat užtikrina 
asmens laisvę (12 str.), teisę į teisingą teismą (13 str.), nustato imperaty- 
vą taikyti bausmes tik laikantis įstatymų (14 str.), būsto neliečiamumą (15 
str.). Nuosavybės teisė pagal Konstitucijos 16 straipsnį gali būti apribota 
tik atsižvelgiant į visuomenės interesus, teisingai atlyginant. Draudžiama 
bausti konfiskuojant turtą (17 str.). 1999 m. priėmus Konstitucijos patai- 
są buvo uždrausta mirties bausmė. Konstitucijoje taip pat garantuojama 
religijos, nuomonės, susirinkimų, susivienijimų ir susirašinėjimo laisvė. 
Konstitucijos nuostatos įpareigoja valstybę rūpintis švietimo lygiu joje: 
23 straipsnyje įvirtinta valstybės pareiga visiems, gyvenantiems Liuksem- 
burgo Didžiojoje Hercogystėje, užtikrinti privalomą nemokamą pradinį 
išsilavinimą. Šiame straipsnyje reglamentuojami ir kiti su švietimu susiję 
klausimai. Konstitucijos 27 straipsnyje įtvirtinta peticijos teisė. Taigi ap- 
žvelgus šioje Konstitucijoje įtvirtintas teises ir laisves pasakytina, kad ly- 
ginant su kitomis valstybėmis šioje šalyje nėra ryškių teisinio reguliavimo 
ypatumų. Be abejo, teisių ir laisvių katalogo šiuolaikiškumą lėmė ir tai, kad 
jis Konstitucijos galiojimo metu buvo nuolat tobulinamas, priimant atitin- 
kamus pakeitimus. Konstitucija nenustato oficialios valstybinės kalbos, jos 
29 straipsnyje tik fiksuojama, jog kalbos vartojimą administravimo ir tei- 
singumo vykdymo srityse nustato įstatymas. Šiuo metu šalyje vartojamos 
trys oficialios kalbos: liuksemburgiečių, prancūzų ir vokiečių. 

Didžioji dalis Konstitucijos III skyriaus „Apie suverenią valdžią“ 
nuostatų skirtos Didžiojo Hercogo prerogatyvoms reglamentuoti, taip pat 
įtvirtinti ir pagrindiniai įstatymų leidybos, teisingumo vykdymo principai. 
Didžiojo Hercogo prerogatyvos iš esmės reglamentuojamos Konstitucijos 
33-48 straipsniuose. Didysis Hercogas valstybės valdžią įgyvendina va- 
dovaudamasis šalies Konstitucija ir įstatymais. Jis neturi jokių kitų galių, 
išskyrus tas, kurias jam suteikia Konstitucija arba ja remiantis išleisti spe- 
cialieji įstatymai, nepažeidžiant Konstitucijos 3 straipsnio nuostatos, ku- 
rioje yra įtvirtinta sosto paveldėjimo tvarka!'*. Pažymėtina, kad Didžiojo 
Hercogo vaidmuo, įgyvendinant valstybės valdžią, dažniausiai yra mini- 
malus, kadangi pagrindiniai su valstybės valdymu susiję įgaliojimai pri- 
klauso parlamentui bei Vyriausybei, kuriems ir tenka visa politinė teisinė 
atsakomybė. 





"2 Nuo 2000 m. spalio 7 d. valstybės vadovas yra Jo Karališkoji Didenybė Didysis Herco- 
gas Henris (Son Altesse Royale le Grand-Duc Henri), gimęs 1955 m. balandžio 16 d. Jis 
yra šeštasis Liuksemburgo Nasau-Veilburgo (Nassau-Weilburg) dinastijos valdovas. 

Aptariant valstybės vadovo konstitucinį statusą, dar kartą atkreipti- 
nas dėmesys į tai, kad Konstitucijos 51 straipsnyje skelbiamas parlamen- 
tinės demokratijos principas. Konstitucijos 76 ir 77 straipsnių nuostatos, 
kuriose įtvirtinta monarcho teisė formuoti Vyriausybę, pasižymi parla- 
mentinei monarchijai būdingais bruožais, pirmiausiai atkreipiant dėmesį 
į tai, kad Vyriausybė yra atskaitinga parlamentui, o ne monarchui. Nors 
remiantis minėtos Konstitucijos nuostatomis Vyriausybę skiria valstybės 
vadovas, tačiau tai gali būti apibūdinama tik kaip formali teisė: iš tiesų tai 
lemia po rinkimų susiformavę daugumos santykiai ir partijų koaliciniai 
susitarimai. 

Remiantis Konstitucijos 34 straipsniu Didysis Hercogas per tris mė- 
nesius turi paskelbti parlamento priimtus įstatymus. Įgyvendindamas įsta- 
tymus pagal Konstitucijos 36 straipsnį, jis leidžia reikiamus potvarkius ir 
nutarimus. Didysis Hercogas nėra politiškai atsakingas: kiekvieną jo po- 
tvarkį turi kontrasignuoti atitinkamas Vyriausybės narys. Politinei prak- 
tikai reikšminga pripažįstama jo veikla atstovaujant valstybei užsienyje". 
Jis sudaro tarptautines sutartis, kurios įsigalioja tik po to, kai patvirtina- 
mos įstatymu ir įstatymo numatyta tvarka paskelbiamos. Didysis Hercogas 
vadovauja ginkluotosioms pajėgoms. Jis turi teisę skelbti karo pradžią ir 
pabaigą, kai jį tam įgalioja parlamentas. Tradiciškai, kaip ir kitiems vals- 
tybių vadovams, Didžiajam Hercogui yra suteikta malonės ir apdovanoji- 
mų teikimo teisė, teisė suteikti titulus, taip pat įgyvendinant įstatymą kalti 
monetas. Konstitucijoje nustatyta, kad valstybės vadovo oficiali rezidencija 
yra Didžiojo Hercogo rūmai Liuksemburgo mieste (Groussherzogleche Pa- 
lais an der Stad Lėtzebuerg, le Palais grand-ducal de la ville de Luxembourg, 
Grofšherzoglicher Palast in Luxemburg Stadt) ir Bergo pilis (Schlass Bierg, le 
chūteau de Colmar-Berg, Schloss Berg). 

Aptariant klausimą, kam priklauso įstatymų leidybos iniciatyvos 
teisė, t. y. Vyriausybei, Didžiajam Hercogui ar Deputatų Rūmams, svar- 
bu pažymėti, kad Konstitucijoje vartojamos dvi sąvokos: „įstatymo pro- 
jektas“ ir „įstatymo pasiūlymas“. Parlamentas gali Didžiajam Hercogui 
pasiūlyti įstatymus, kuriuos būtų tikslinga priimti. Po to Didysis Herco- 
gas, jo manymu, reikiamų įstatymų projektus gali pateikti parlamentui. 
Atsižvelgiant į tai reikia pritarti teisinėje literatūroje pateiktai nuomonei, 





5 Schroen, M. Das politische System Luxemburgs. Ismayr, W. (Hrsg.). Die politischen 
Systeme Westeuropas. 4., aktualisierte und ūberarbeitete Auflage. Wiesbaden, VS Ver- 
lag fūr Sozialwissenschften, 2009, S. 484. 

kad įstatymų leidybos iniciatyvos teisę šalyje turi tik Didysis Hercogas“. 
Taip pat paminėtina, kad šalyje teisingumas vykdomas Didžiojo Hercogo 
vardu. 

Paminėtina ir tai, kad Konstitucijoje numatytas ir atstovavimo Didžia- 
jam Hercogui institutas. Pagal Konstitucijos 42 straipsnį Didžiajam Herco- 
gui gali atstovauti princas iš Didžiojo Hercogo dinastijos, kuriam yra sutei- 
kiamas Didžiojo Hercogo pavaduotojo titulas ir kuris reziduoja Didžiojoje 
Hercogystėje. 

Konstitucijos IV skyrius yra skirtas parlamento - Deputatų Rūmų 
(D'Chamber, la Chambre des dėputės, Abgeordnetenkammer) - statusui re- 
glamentuoti. Remiantis Konstitucijos 50 straipsniu Deputatų Rūmai ats- 
tovauja šaliai, deputatai balsuoja nepriklausomai nuo savo rinkėjų valios, 
vadovaudamiesi tik bendraisiais Didžiosios Hercogystės interesais. Taip 
Konstitucijoje įtvirtinamas laisvo parlamento narių mandato principas. 
Deputatų Rūmus sudaro 60 deputatų, kurie renkami penkerių metų ka- 
dencijai pagal proporcinę rinkimų sistemą". 

Kaip nurodoma Konstitucijos 51 straipsnio 6 dalyje, šalis yra suskirs- 
tyta į 4 rinkimų apygardas: pietų, centro, šiaurės ir rytų, nurodant konkre- 
čius joms priklausančius kantonus!“. Šiame straipsnyje taip pat įtvirtinti 
visuotinių, tiesioginių, lygių rinkimų teisės principai". Šalies Parlamentą 





Koncruryrjuu rocyjapcTB EBponbi. Iloj pez. JI. A. OkynbkoBa. MockBa. AsjaTeb- 
cTBo HOPMA. 2001, T. 2, c. 398. 

Liuksemburgo Didžiosios Hercogystės parlamentarizmui būdingas aukštas konsensu- 
so lygis, kuris garantuoja politinės sistemos stabilumą. Koalicines vyriausybes papras- 
tai sudaro Socialinė krikščionių partija (Chrėschtlech-Sozial Vollekspartei |CSV], Partie 
chrėtien-social, Christlich Soziale Vokspartei), Liuksemburgo socialistinė darbininkų 
partija (Lėtzebuerger Sozialistesch Aarbechterpartei [LSAP], Partie ouvrier socialiste, 
Luxemburger Sozialistische Arbeiterpartei ) ir Demokratų parija (Demokratesch Partei 
[DP], Partie dėmocratigue, Demokratische Partei). 

Pietų rinkiminėje apygardoje renkami 23 deputatai, rytų - 7, centro - 21, šiaurės - 9. 
Pietų apygardą sudaro šie kantotnai: Ešas prie Alzeto (Esch-Uelzecht, Esch-sur-Alzet- 
te, Esch an der Alzette ) ir Kapelenas (Kapellen, Cappellen), centro - Liuksemburgas 
(Lėtzebuerg, Luxembourg, Luxemburg) ir Meršas (Miersch, Mersch), šiaurės - Dykir- 
chas (Dikrech, Diekirch), Redanžas (Rėiden, Redange, Redingen), Vilcas (Wolz, Wiltz), 
Klervo (Klierf, Clervaux, Clerf), Viandenas (Veianen, Vianden Viaden) ir rytų - Grė- 
venmacheris (Grėiwemaacher, Grevenmacher), Rėmichas (Rėimech, Remich) ir Echter- 
nachas (Iechternach, Echternach). 

Detalesnės nuostatos apie deputatų rinkimus įtvirtintos 2003 m. vasario 18 d. priimta- 
me rinkimų įstatyme. 

sudaro vieneri rūmai, nes manoma, kad mažai valstybei nėra poreikio 
steigti dvejų rūmų tautos atstovybę!*. 

Toliau Konstitucijoje detaliai reglamentuojamos sąlygos piliečių ak- 
tyviajai ir pasyviajai rinkimų teisėms įgyvendinti. Teisė rinkti suteikta 
Liuksemburgo Didžiosios Hercogystės piliečiams ir pilietėms, turintiems 
pilietines ir politines teises, sulaukusiems 18 metų amžiaus. Iš esmės tie 
patys reikalavimai keliami ir pasyviajai rinkimų teisei įgyvendinti, nusta- 
tyta tik viena papildoma sąlyga - šią teisę įgyvendinti siekiantys asmenys 
Didžiojoje Hercogystėje turi turėti nuolatinę gyvenamąją vietą. Konstituci- 
joje taip pat nustatyta, kad deputato mandatas nesuderinamas su Vyriausy- 
bės nario, Valstybės Tarybos nario, teisėjo, Audito rūmų nario, apygardos 
komisaro, mokesčių rinkėjo, atskaitingo valstybės tarnautojo, taip pat ka- 
riškio, atliekančio profesinę karo tarnybą, pareigomis. Esant tokiam nesu- 
derinamumui, asmenys turi teisę pasirinkti arba deputato mandatą, arba 
paminėtas pareigas (54 str.). 

Pažymėtina, kad balsavimas yra privalomas visiems asmenims, įtrauk- 
tiems į rinkėjų sąrašus. Rinkėjas negali įgalioti kito asmens balsuoti vietoj 
jo. Asmenys, kurie negali dalyvauti rinkimuose, apie tai turi informuoti 
kompetentingą prokurorą pagal jo veiklos teritoriją ir nurodyti tai pagrin- 
džiančias svarbias priežastis. Asmenys, neatvykę balsuoti ir neinformavę 
apie negalėjimą dalyvauti rinkimuose, baudžiami bauda. Atleidžiami nuo 
pareigos balsuoti asmenys, vyresni nei 75 metų ir gyvenantys kitoje komu- 
noje nei ta, į kurios rinkėjų sąrašus jie yra įtraukti. 

Deputatų Rūmams vadovauja pirmininkas, jo pavaduotojas, taip pat 
sudaromas sekretoriatas. Deputatų Rūmų pirmininkui pavedama atlikti ne 
tik tradicines parlamento vadovo funkcijas, bet ir palaikyti nuolatinį ryšį 
tarp parlamento ir Didžiojo Hercogo. Deputatų Rūmuose sudaromos ne 
mažiau kaip penkis deputatus turinčios frakcijos. Deputatų Rūmuose taip 
pat formuojami komitetai, susidedantys iš 11-14 deputatų, kuriuose iš esmės 
ir atliekamas įstatymų leidžiamosios valdžios darbas. Deputatų Rūmų po- 
sėdžiai yra atviri, išskyrus kai kurias šios institucijos reglamente numatytas 
išimtis. Deputatų Rūmų sprendimai priimami absoliučia balsų dauguma. 

Keli Konstitucijos straipsniai reglamentuoja įstatymų leidybos pro- 
cesą, kuris vyksta dviem lygmenimis: nacionaliniu ir municipaliniu. Tie- 





8 Hirsch, M.; Thewes, M. Die Verfassung. Lorig, W. H.; Hirsch, M. (Hrsg.). Das politi- 
sche System Luxemburgs: Eine Einfūhrung. 1. Auflage, Wiesbaden: VS Verlag fūr 
Sozialwissenschaften, 2008, S. 97. 

sioginės demokratijos galimybė Konstitucijoje numatyta tik konsultacinio 
referendumo forma. Taigi svarbiausią vaidmenį įstatymų leidybos procese 
vaidina parlamentas, Vyriausybė, Valstybės Taryba ir Didysis Hercogas. 
Įstatymai įsigalioja, kai juos priima Deputatų Rūmai ir jiems pritaria bei 
juos paskelbia Didysis Hercogas. 

Konstitucijos V skyriuje (76-83 str.) reglamentuojama Liuksembur- 
go Didžiosios Hercogystės Vyriausybės teisinė padėtis. Konstitucijos 76 
straipsnyje nustatyta, kad Didysis Hercogas reguliuoja Vyriausybės, kuri 
turi būti sudaryta mažiausiai iš trijų narių, organizavimą. Vyriausybės su- 
darymas - Didžiojo Hercogo prerogatyva (77 str.). Jis gali paleisti Vyriau- 
sybę ar atleisti kurį nors ministrą, jei šis praranda monarcho pasitikėjimą. 
Vis dėlto tokį sprendimą valstybės vadovas priima ne savarankiškai, o pa- 
sitaręs su Parlamentu. 

Vyriausybę sudaro Didysis Hercogas, tačiau jai vadovauja Ministras 
Pirmininkas, kuris vadinamas Valstybės Ministru. Jis koordinuoja minis- 
terijų veiklą ir nurodo jų veiklos kryptis, tačiau pagal Konstituciją jam ne- 
suteikiamas joks išskirtinis vaidmuo. Vyriausybės narių įgaliojimai atitin- 
kamose srityse yra gana platūs. Kai kurie ministrai vadovauja daugiau nei 
vienai ministerijai. Vyriausybės nariai turi teisę dalyvauti Deputatų Rūmų 
posėdžiuose. Jų reikalavimu jie turi būti išklausyti. Konstitucijos 82 ir 83 
straipsniai reglamentuoja Vyriausybės narių atsakomybės klausimus. Vy- 
riausybė yra priklausoma nuo parlamento daugumos. 

1989 m. birželio 13 d. Konstitucija buvo papildyta nauju V skyriu- 
mi „Apie Valstybės Tarybą“, kurį tesudaro vienas - 83a — straipsnis. Šis 
straipsnis buvo pakeistas 1996 m. liepos 12 d., nauja redakcija įsigaliojo 
1997 m. sausio 1 d. Iki šios konstitucinės reformos Valstybės Taryba, tiks- 
liau vadinamasis Teisminis ginčų nagrinėjimo komitetas, kurį sudarė 11 
narių, atliko patariamąją funkciją įstatymų leidybos procese, kita vertus, 
jis buvo ir aukščiausioji instancija sprendžiant administracinius ginčus. 
Minėtą konstitucinę reformą lėmė 1995 m. rugsėjo 28 d. Europos Žmo- 
gaus Teisių Teismo sprendimas byloje Procola prieš Liuksemburgą“, kuria- 
me buvo konstatuota, kad tokia dviguba kompetencija yra nesuderinama 
su Europos žmogaus teisių ir pagrindinių laisvių apsaugos konvencijos 6 
straipsniu. Sprendimas buvo grindžiamas tuo, kad Teisminio komiteto 
nariams vykdant ir teisminės, ir įstatymų leidžiamosios valdžios funkcijas 





B 1995 m. rugsėjo 28 d. sprendimas Procola prieš Luksemburgą, serija A, nr. 326. 

pažeidžiamas teisėjų nepriklausomumo principas. Taigi paskelbus minėtą 
sprendimą, buvo operatyviai reaguota ir įsteigta dviejų instancijų admi- 
nistracinė justicija. Taip pat buvo išplėstos Valstybės Tarybos funkcijos. Jai 
būdinga patariamoji funkcija, nustatant naujų įstatymų suderinamumą su 
jau galiojančia teise, o ypač - su Konstitucija. Visus įstatymus parlamen- 
tas gali priimti tik tada, kai dėl jų išvadą pateikia Valstybės Taryba. Išvada 
pateikiama pranešimo, patarimų forma, gali būti pateiktas ir alternatyvus 
įstatymo projektas. Valstybės Taryba gali ne tik atlikti jai Konstitucijoje nu- 
statytus įgaliojimus, bet ir Vyriausybei nurodyti, kokius naujus įstatymus 
ar nutarimus reikėtų priimti ar pakeisti. Taigi Valstybės Taryba apibūdina- 
ma ir kaip parlamento „teisinio valstybingumo sąžinė“, ir kaip tam tikras 
įstatymų leidybos proceso „stabdis“, atsižvelgiant į pateikiamų įstatymų 
projektų gausą, ir kaip institucija, kompensuojanti deputatų bei frakcijų 
veiklai užtikrinti reikiamų darbuotojų stygių“. 

Valstybės Taryba gali būti apibūdinama kaip specifinė teisinė institu- 
cija, į kurią, viena vertus, gali būti skiriamas pats Didžiojo Hercogo pavel- 
dėtojas ir, kita vertus, iš esmės atnaujinant šią instituciją, septynis iš dvide- 
šimt vieno Valstybės Tarybos nario jis gali paskirti tiesiogiai. Kitus septy- 
nis narius jis skiria iš dešimties kandidatų sąrašo, kurį pateikia Deputatų 
Rūmai, o dar kitus septynis - iš dešimties kandidatų sąrašo, kurį pateikia 
pati Valstybės Taryba. Kandidatams keliami šie reikalavimai: Liuksembur- 
go Didžiosios Hercogystės pilietybės turėjimas, pilietinių ir politinių teisių 
turėjimas, gyvenamoji vieta Liuksemburgo Didžiojoje Hercogystėje ir ne 
mažesnis kaip 30 metų amžius. Valstybės Tarybos nario įgaliojimų laikas 
15 metų, išskyrus tuos atvejus, kai narys sulaukia 72 metų amžiaus. Vals- 
tybės Tarybai vadovauja pirmininkas, kurį gali pavaduoti du pavaduotojai. 
Jie kartu sudaro Valstybės Tarybos prezidiumą. Valstybės tarybos nario 
pareigos nesuderinamos su Vyriausybės arba parlamento nario pareigo- 
mis. Pasakytina, kad Valstybės Tarybos funkcijos Liuksemburgo politinėje 
sistemoje yra kitokios negu antrųjų parlamento rūmų kai kuriose pasaulio 
šalyse, pavyzdžiui, Prancūzijoje, Belgijoje ar Nyderlanduose. Ši institucija 
nėra suformuojama visuotiniais rinkimais, todėl įstatymų leidybos srityje 
ji neturi tokių įgaliojimų, kaip parlamentas. 

Konstitucijos VI skyriuje (84-95b str.) įtvirtinti pagrindiniai teisminės 
valdžios organizavimo principai. Bendrosios kompetencijos teismams bei 





2 Schroen, M. Das politische System Luxemburgs. Ismayr, W. (Hrsg.). Die politischen 
Systeme Westeuropas. Opladen: Leske+Budrich. 1997, S. 387-388. 

administracinei ir konstitucinei justicijai skirtas vienas Konstitucijos sky- 
rius. Pagal Konstitucijos 84 straipsnį ginčai, kurių dalykas yra civilinės tei- 
sės, gali būti sprendžiami tik teisme. Ginčai, kurių dalykas - politinės teisės, 
taip pat sprendžiami teisme, išskyrus įstatyme numatytas išimtis (85 str.). 

Liuksemburgo Didžiosios Hercogystės teismų sistema sudaryta pagal 
prancūzų teisminės valdžios modelį. Ją sudaro bendrosios kompetencijos 
ir administraciniai teismai. Šalis suskirstyta į dvi teismines apygardas — 
Liuksemburgo ir Dykircho. Kaip pirmoji instancija šalyje veikia apygar- 
dos teismai (Tribunaux darrondissement, Bezirksgerichte). Bylas dėl mažų 
ieškinio sumų nagrinėja taikos teismai (Justice de paix, Friedensgerichte), 
esantys Liuksemburge, Dykirche ir Eše prie Alzeto. Šiuose miestuose 
įsteigti ir darbo teismai, kuriuose sprendžiant bylas dalyvauja ne tik tei- 
sėjas, bet ir darbuotojo bei darbdavio atstovai. Kaip antroji instancija ša- 
lyje veikia vienintelis apeliacinis teismas. Šio teismo priimtus sprendimus 
galima apskųsti Kasaciniam teismui?!. Šiam teismui pavaldūs socialiniai 
teismai, kurių struktūra analogiška darbo teismų struktūrai. 

Baudžiamųjų bylų nagrinėjimo sistema panaši į civilinių bylų nagri- 
nėjimo sistemą. Mažesni nusižengimai nagrinėjami vadinamuosiuose ci- 
viliniuose teismuose, kurie įsteigti prie taikos teismų. Bylos dėl nesunkių 
baudžiamųjų nusižengimų nagrinėjamos vienuose atitinkamos apygardos 
teismo rūmuose, o dėl sunkių baudžiamųjų nusikaltimų - kituose. Šių teis- 
mų priimti sprendimai gali būti skundžiami apeliaciniam teismui, o pasta- 
rojo - kasaciniam. 

Remiantis Konstitucijos 86 straipsniu, joks teismas, jokia kita teisminė 
institucija negali būti įsteigta kitaip, kaip tik įstatymu. Draudžiama steigti 
komisijas ir nepaprastuosius teismus. Pagal Konstitucijos 94 straipsnį spe- 
cialiuoju įstatymu gali būti įsteigti karo teismai. Konstitucijos 89 straips- 
nyje nustatyta, kad kiekvienas teismo sprendimas turi būti motyvuotas ir 
paskelbtas viešame teismo posėdyje. 





* Konstitucijos 87 straipsnyje yra įtvirtina Aukštojo Teisingumo Teismo institucija, 
kurią sudaro kartu veikiantys Apeliaciniai ir Kasaciniai teismai, ir Generalinė pro- 
kuratūra. Laikoma, kad šiam Teismui vadovauja Konstitucinio Teismo pirmininkas, 
užtikrindamas efektyvų bylų nagrinėjimą <http://www.justice.public.lu/fr/organi- 
sation-justice/juridictions-judiciaires/cour-superieure-justice/index.html>. Pagal 
Konstitucijos 95 straipsnį šis Teismas sprendžia ginčus, kilusius dėl bylų teismingumo 
(Kremer M., Lavandier C. Luxembourg. Les juridictions des Ėtats membres de VUnion 
europėenne. - Structure et organisation. Luxembourg, 2009, Office des publications 
officielles des Communautės europėennes, p. 440-442). 

Teisėjų skyrimo tvarka nustatyta Konstitucijos 90 ir 91 straipsniuose. 
Taikos teisėjus ir apygardų teismų teisėjus tiesiogiai skiria Didysis Herco- 
gas. Tarybos prie Aukščiausiojo Teismo narius, taip pat apygardų teismų 
pirmininkus ir jų pavaduotojus Didysis Hercogas skiria atsižvelgdamas į 
Aukščiausiojo Teismo išvadas (90 str.). Konstitucijos 91 straipsnis įtvirtina 
teisėjų nekeičiamumo principą. 

Įgyvendinus konstitucinę reformą 1996 m. birželio 12 d. buvo priimti 
svarbūs Konstitucijos pakeitimai, įtvirtinę administracinę justiciją. Admi- 
nistracinė justicija buvo išskirta iš vykdomosios valdžios sferos, Prancūzi- 
jos pavyzdžiu suformuota atskira teisminės valdžios šaka. Vadovaujantis 
Konstitucijos 95a straipsniu administracinius ginčus sprendžia administra- 
cinis teismas (Tribunal administratif, Verwaltungsgericht) ir Aukščiausiasis 
administracinis teismas (Cour administrative, Verwaltungsgerichtshof), kuris 
apibrėžiamas kaip aukščiausioji administracinės justicijos instancija. Pagal 
nuo 1996 m. gruodžio 7 d. galiojantį teisinį reguliavimą kiekvienam pilie- 
čiui buvo suteikta teisė administraciniam teismui apskųsti administracinius 
aktus. Administracinių teismų įgaliojimus ir jų organizavimą nustato įstaty- 
mas. Pagal Konstitucijos 95a straipsnio 5 dalį administracinių teismų teisė- 
jus skiria Didysis Hercogas. Aukščiausiojo administracinio teismo teisėjai 
ir administracinio teismo pirmininkas bei jo pavaduotojas skiriami išklau- 
sius Aukščiausiojo administracinio teismo nuomonę, išskyrus tą atvejį, kai 
skiriama pirmą kartą. Konstitucijos 95a straipsnio 6 dalyje numatyta, kad 
administracinių teismų teisėjams taikomos Konstitucijos 91, 92 ir 93 straips- 
nių nuostatos. Tai reiškia, kad jiems taip pat taikomas teisėjų nepakeičiamu- 
mo principas, teisėjo pareigų nesuderinamumo su kitomis pareigomis, už 
kurias mokamas atlygis, principas, užtikrinamos socialinės garantijos. 

Konstitucinė justicija — tai palyginti naujas institutas Liuksemburgo 
Didžiojoje Hercogystėje. Kaip jau minėta, 1996 m. liepos 12 d. priėmus 
Konstitucijos pataisas, kurios įsigaliojo nuo 1997 m. sausio 1 d., šioje vals- 
tybėje buvo įkurta ne tik administracinė, bet ir konstitucinė justicija. Iki 
to laiko administraciniams teismams ir Konstituciniam Teismui priskir- 
tas funkcijas atliko Valstybės Taryba. Taigi Konstitucinis Teismas, įsteigtas 
pagal europietiškąjį konstitucinės justicijos modelį, kaip ir administraci- 
niai teismai savo darbą pradėjo 1997 m. Konstitucinei kontrolei skirtas 
vienas - 95b - Konstitucijos straipsnis. Pagal šio straipsnio 1 dalį Kons- 
titucinis Teismas (Cour Constitutionnelle, Verfassungsgericht) sprendžia 
įstatymų atitikties Konstitucijai klausimus. Šiame straipsnyje taip pat nu- 

statyta, kad Konstitucinio Teismo teisėjai yra Aukštojo Teisingumo Teismo 
pirmininkas, Aukščiausiojo administracinio teismo pirmininkas, du Kasa- 
cinio Teismo nariai ir penki teisėjai, kuriuos skiria Didysis Hercogas ben- 
dru Aukštojo Teisingumo Teismo ir Aukščiausiojo administracinio teismo 
siūlymu, dėl kurio priimamas sprendimas šiam tikslui surengtame susi- 
rinkime. Konstitucinio Teismo organizavimą bei jam suteiktų įgaliojimų 
įgyvendinimo būdus nustato atskiras įstatymas. Konstituciniame Teisme 
bylas nagrinėja penkių teisėjų sudėties kolegija. 

Kreipimasis į Konstitucinį Teismą gali būti inicijuojamas dviem bū- 
dais. Sprendžiant ginčus bendrosios kompetencijos arba administracinia- 
me teisme klausimą dėl įstatymo atitikties Konstitucijai gali kelti bylos šalys 
arba bylą nagrinėjantis teismas. Kai tai daro pats teismas, prieš kreipdama- 
sis į Konstitucinį Teismą, jis išklauso bylos šalių nuomones. Konstitucinio 
Teismo pirmininkas nusprendžia, kurie iš visų devynių šio teismo teisėjų 
atliks teisės normų atitikties Konstitucijai kontrolę, tai darydamas jis turi 
užtikrinti ir rotacijos principo laikymąsi. Konstitucinio Teismo pasitarimai 
paprastai būna slapti, tačiau sprendimai skelbiami viešai. 

Vietos savivaldos klausimus reglamentuoja Konstitucijos IX skyrius 
„Apie komunas“. Vadovaujantis Konstitucijos 107 straipsniu, komunos 
yra teritoriniu pagrindu sudaryti autonomiški vienetai, turintys juridinių 
asmenų statusą ir per savo institucijas bei savo interesais valdantys jiems 
priklausantį turtą. Šalyje iš viso yra 118 komunų, komunos atstovaujamo- 
ji institucija yra komunos taryba (Gemengeroot, Conseil Communal, Ge- 
meinderat), kurią tiesioginiuose rinkimuose išrenka komunos gyventojai. 
Užsienio valstybių piliečiai, norintys dalyvauti komunų tarybų rinkimuose 
pirmą kartą, turi asmeniškai pateikti komunos, kurioje yra jų gyvenamoji 
vieta, administracijai prašymą būti įrašytiems į rinkėjų sąrašą. Būti rin- 
kėjais ar kandidatais šiuose rinkimuose gali asmenys, atitinkantys įstaty- 
mo nustatytas sąlygas bei nepraradę rinkimų teisės savo gyvenamojoje ar 
kilmės valstybėje ir deklaravę gyvenamąją vietą Liuksemburgo Didžiojoje 
Hercogystėje ne mažiau kaip penkerius metus. Trečiųjų šalių piliečiams 
taikomas reikalavimas turėti leidimą gyventi šalyje ir, tam tikrais atvejais, 
vizą. Į rinkėjų sąrašus įtrauktiems užsieniečiams dalyvavimas rinkimuose 
taip pat yra privalomas. Užsieniečiai, norintys kandidatuoti į komunos ta- 
rybą, be šių reikalavimų tenkinimo, atitinkamoje komunoje turi būti turėję 
nuolatinę gyvenamąją vietą ne mažiau kaip šešis mėnesius iki kandidatū- 
ros pateikimo dienos. 

Paprastai komunos tarybą sudaro 9-27 nariai. Didysis Hercogas turi 
teisę ją paleisti. Komunos taryba kasmet sudaro savo biudžetą, leidžia re- 
glamentus viešosios tvarkos, švietimo organizavimo, teritorijų planavimo 
ir kitais tarybų kompetencijai priskirtaisiais klausimais. Didžiojo Hercogo 
pritarimu tarybos gali nustatyti mokesčius. Komunos tarybos vykdomo- 
ji institucija yra burmistro“? ir posėdininkų*? kolegija (Schefferoot, Collėge 
des bourgmestre et ėchevins, Schėffenkollegium), kurios sudėtyje yra 2-6 na- 
riai, renkami iš komunų tarybų narių, dažniausiai tai yra partijų, surinku- 
sių daugiausiai balsų per savivaldos rinkimus, nariai. Komunų institucijų 
sudėtį, įgaliojimus ir organizavimą nustato įstatymas. 

Apibendrinant pasakytina, kad Liuksemburgo Didžiosios Herco- 
gystės Konstitucija priskirtina vadinamajam pirmosios bangos?“ pasaulio 
konstitucijų raidos etapui, kaip Konstitucija, priimta iki Pirmojo pasauli- 
nio karo, iš esmės reglamentuojanti valstybės organizavimo klausimus ir 
įtvirtinanti piliečių teisių katalogą; pagal keitimo procedūrų sudėtingumą 
ji laikoma „griežta“. Tai dualistinės monarchijos arba, kai kurių autorių 
nuomone, parlamentinės monarchijos valdymo modelį ir demokratinį po- 
litinį režimą įtvirtinanti Konstitucija. 





2 Atitikmuo Lietuvoje - meras. 

* Vadinamasis „posėdininkas“, arba tiksliau būtų pavadinti - burmistro pavaduotojas, 
yra komunos tarybos narys, kuris įgyja įgaliojimus atskirose srityse ir dirba kartu su 
burmistru. Pavyzdžiui, ši „kolegija“ gali būti atsakinga už komunos tarybos priim- 
tų teisės aktų paskelbimą ir vykdymą, už komunos paveldo tvarkymą, už mokesčių 
surinkimą, už komunos įstaigų kontrolę, už darbų organizavimą komunoje ir pan. 
Vadinamosios „kolegijos“ posėdžiams pirmininkauja burmistras ir jie yra ne vieši. 
Jarašiūnas, E. Nuo pirmosios iki naujausių konstitucijų: keletas minčių apie konstituci- 
nio reguliavimo raidą. Šiuolaikinė konstitucija: studijos apie užsienio šalių konstitucinį 
reguliavimą. Kolektyvinė monografija. Vilnius: Mykolo Romerio universitetas, 2005, 
p. 20-23. 


24 


727 


1868 m. spalio 17 d. 


LIUKSEMBURGO DIDŽIOSIOS 
HERCOGYSTĖS KONSTITUCIJĄ25 


(Mėm.““ 23, 1868 m. spalio 22 d., p. 220) 


Konsoliduotas tekstas 


I SKYRIUS 
APIE VALSTYBĘ, JOS TERITORIJĄ IR DIDIĮJĮ HERCOGĄ 


1 straipsnis 
Liuksemburgo Didžioji Hercogystė yra demokratinė, laisva, nepri- 
klausoma ir nedaloma valstybė. 





* Liuksemburgo Didžiosios Hercogystės Konstitucija, paskelbta Liuksemburgo oficia- 
liame teisės aktų skelbimo internetiniame puslapyje http://www.legilux.public.lu/leg/ 
textescoordonnes/recueils/Constitution/Constitution.pdf, išversta iš prancūzų kalbos. 

* Mėmorial: Journal officiel du Grand-Duchė de Luxembourg / Amtsblatt des Grossherzog- 
tums Luxemburg (Liuksemburgo Didžiosios Kunigaikštystės oficialusis leidinys, kuris 
yra skirstomas į tris kategorijas: Mėmorial A (skelbiami įstatymai ir poįstatyminiai ak- 
tai), Mėmorial B (skelbiami individualūs administraciniai aktai; pavyzdžiui, gali būti 
skelbiami aplinkraščiai, pareiškimai, nuomonės ar įvairi kita informacija) ir Mėmorial 
C (įmonių, asociacijų ir fondų, nesiekiančių pelno, leidinys; pavyzdžiui, gali būti skel- 
biama apie įmonės / asociacijos / fondo veiklos formos arba vadovybės pasikeitimus, 
apie įmonės / asociacijos / fondo veiklos nutraukimą, skelbiami pranešimai apie vi- 
suotinius akcininkų susirinkimus ir kt.) <http://www.legilux.public.lu/functions/fag/ 
guestion02/index.html>. 

2straipsnis 

Teisminių ar administracinių apygardų, kantonų bei komunų ribos ir 
miestai, kurie yra šių administracinių vienetų centrai, gali būti pakeisti tik 
įstatymu. 


3 straipsnis 

Liuksemburgo Didžiosios Hercogystės karūna yra paveldima Nassau 
dinastijos pagal 1783 m. birželio 30 d. sutartį, 1815 m. birželio 9 d. Vienos 
sutarties 71 straipsnį ir 1867 m. gegužės 11 d. Londono sutarties 1 straipsnį. 


4 straipsnis 
Didžiojo Hercogo asmuo yra neliečiamas. 


5 straipsnis 

(1) Didysis Hercogas pilnamečiu tampa sukakęs 18 metų. Užimda- 
mas sostą Didysis Hercogas kaip įmanoma greičiau, dalyvaujant Deputatų 
Rūmams arba jų paskirtiems atstovams, duoda tokią priesaiką: 

(2) „Aš prisiekiu laikytis Liuksemburgo Didžiosios Hercogystės 
Konstitucijos ir įstatymų, užtikrinti nacionalinę nepriklausomybę ir teri- 
torinį vientisumą, taip pat visuomenės ir asmens laisves.“ 


6 straipsnis 
Jeigu Didžiajam Hercogui mirus jo paveldėtojas yra nepilnametis, pa- 
gal sutartį dėl šeimos nustatoma regentystė. 


7 straipsnis 

(1) Jeigu Didysis Hercogas negali valdyti šalies, nustatoma regentystė, 
kaip ir nepilnamečio paveldėtojo atveju. 

(2) Laisvo sosto atveju Deputatų Rūmai laikinai nustato regentystę. 
Per 30 dienų sušaukiami dvigubai daugiau narių turintys naujieji Deputatų 
Rūmai, kurie galutinai priima sprendimą dėl sosto užėmimo. 


8 straipsnis 

(1) Pradėdamas eiti pareigas, regentas duoda tokią priesaiką: 

(2) „Aš prisiekiu ištikimybę Didžiajam Hercogui. Aš prisiekiu laikytis 
šalies Konstitucijos ir įstatymų.“ 

II SKYRIUS 
APIE VIEŠĄSIAS LAISVES IR PAGRINDINES TEISES 


9 straipsnis 

Liuksemburgo piliečio statusas įgyjamas, išsaugomas ir prarandamas 
pagal įstatymo nustatytas taisykles. 

Ši Konstitucija ir kiti įstatymai dėl politinių teisių nustato sąlygas, ku- 
rios, be šio statuso, būtinos šioms teisėms įgyvendinti. 

Nukrypstant nuo pirmesnės pastraipos, įstatymas gali nustatyti politi- 
nes teises ne Liuksemburgo piliečiams. 


10 straipsnis 
(Panaikintas) 


10a straipsnis 

(1) Liuksemburgo piliečiai yra lygūs prieš įstatymą. 

(2) Jie gali eiti viešąsias, civilines ir karines pareigas; sąlygas asmenims, 
nesantiems Liuksemburgo piliečiais, eiti tokias pareigas numato įstatymas. 


11 straipsnis 

(1) Valstybė garantuoja žmogaus ir šeimos prigimtines teises. 

(2) Vyrai ir moterys turi lygias teises ir pareigas. 
lygybės klausimais. 

(3) Valstybė garantuoja privataus gyvenimo apsaugą, išskyrus įstaty- 
mo nustatytas išimtis. 
nam piliečiui būtų užtikrintas šios teisės įgyvendinimas. Įstatymas garan- 
tuoja profesinių sąjungų laisves ir reglamentuoja teisę streikuoti. 

(5) Įstatymas nustato socialinės apsaugos, sveikatos apsaugos, dar- 
buotojų teisių, kovos su skurdu ir neįgalių piliečių socialinės integracijos 
principus. 

(6) Yra užtikrinami prekybos ir pramonės laisvė, vertimasis laisvosio- 
mis profesijomis ir žemės ūkio darbu, išskyrus įstatymo nustatytus apri- 
bojimus. 

Laisvosios profesijos įgyvendinimo klausimais įstatymas gali suteikti 
profesinėms įstaigoms, turinčioms civilinį teisinį subjektiškumą, įgalioji- 
mus priimti reglamentus. 

Įstatymas, nepažeisdamas bendrosios kompetencijos ir administraci- 
nių teismų įgaliojimų, gali nustatyti šių reglamentų priėmimo, panaikini- 
mo ar jų galiojimo sustabdymo procedūras. 


1la straipsnis 

Valstybė garantuoja natūralios žmogaus ir gamtos aplinkos apsaugą 
užtikrindama tvarią pusiausvyrą tarp gamtos, ypač jos gebėjimo atsinau- 
jinti, išsaugojimo ir esamų bei būsimų kartų poreikių tenkinimo. 

Ji rūpinasi gyvūnijos apsauga ir gerove. 


12 straipsnis 

Asmens laisvė yra garantuojama. Niekas negali būti persekiojamas 
kitaip, kaip įstatymo nustatytais pagrindais ir pagal įstatymo nustatytas 
procedūras. Niekas negali būti sulaikytas arba laikomas suimtu kitaip, kaip 
įstatymo nustatytais pagrindais ir pagal įstatymo nustatytas procedūras. 
Išskyrus sulaikymą su įkalčiais nusikaltimo vietoje, niekas negali būti su- 
laikytas kitaip nei pagal motyvuotą teisėjo nutartį, kuri turi būti pateikta 
sulaikymo metu arba ne vėliau kaip per dvidešimt keturias valandas po jo. 
Kiekvienas asmuo turi būti nedelsiant informuojamas apie teisines prie- 
mones, kuriomis jis gali naudotis siekdamas atgauti savo laisvę. 


13 straipsnis 

Niekas prieš savo valią negali atsisakyti įstatymo suteiktos teisės į teis- 
minę gynybą. 
14 straipsnis 


Jokia bausmė negali būti nustatyta ir taikoma kitaip nei pagal įstatymą. 


15 straipsnis 
Gyvenamoji vieta yra neliečiama. Įeiti į gyvenamąją vietą neleidžiama 
kitaip, kaip tik įstatymo numatytais atvejais ir tvarka. 


16 straipsnis 
Nuosavybė negali būti paimama kitaip, kaip tik įstatymo nustatyta 
tvarka visuomenės poreikiams ir teisingai atlyginus. 

17 straipsnis 
Turto konfiskavimo bausmė negali būti nustatyta. 


18 straipsnis 
Mirties bausmė negali būti nustatyta. 


19 straipsnis 

Tikėjimo laisvė ir laisvė išpažinti ir skleisti religiją negali būti apri- 
bojamos kitaip, kaip bausmėmis už nusižengimus, padarytus naudojantis 
šiomis laisvėmis. 


20 straipsnis 

Niekas negali būti jokiais būdais verčiamas pasirinkti tikėjimo ar at- 
likinėti religines apeigas, taip pat laikytis religinių arba tikėjimo poilsio 
dienų. 


21 straipsnis 
Civilinė santuoka visuomet turi būti sudaroma prieš jos bažnytinį pa- 
laiminimą. 


22 straipsnis 

Valstybės dalyvavimas skiriant religinių bendruomenių vadovus ir in- 
vestitūroje, kitų dvasininkų skyrimas ir atleidimas iš pareigų, taip pat vienų 
ir kitų galimybė susisiekti su savo religiniais vadovais ir viešai skelbti savo 
aktus, taip pat bažnyčios ir valstybės santykiai yra susitarimų, teikiamų 
Deputatų Rūmams, atsižvelgiant į klausimus, kuriems spręsti būtinas jų 
dalyvavimas, dalykas. 


23 straipsnis 

Valstybė rūpinasi pradinio mokymo organizavimu, kuris yra privalo- 
mas ir nemokamas ir kurio prieinamumas turi būti užtikrintas kiekvienam 
asmeniui, gyvenančiam Didžiojoje Hercogystėje. Medicininė ir socialinė 
pagalba reglamentuojamos įstatymu. 

Valstybė įsteigia nemokamas vidurinio mokymo ir privalomųjų aukš- 
tojo mokymo kursų įstaigas. 

Įstatymas nustato viešojo mokymo finansavimo tvarką, taip pat Vy- 
riausybės ir komunų dalyvavimo jį prižiūrint sąlygas, įstatymas taip pat re- 
guliuoja visus klausimus, kurie yra susiję su mokymu ir apibrėžia kriterijus, 

pagal kuriuos nustatoma finansinės paramos moksleiviams ir studentams 
sistema. 

Kiekvienas yra laisvas studijuoti Didžiojoje Hercogystėje arba užsie- 
nyje ir lankyti savo pasirinktus universitetus su išlygomis, nustatytomis 
įstatyme dėl priėmimo į darbą ir tam tikrų profesijų veiklos sąlygų. 


24 straipsnis 

Garantuojamos teisė laisvai reikšti įsitikinimus visais klausimais ir 
spaudos laisvė, išskyrus atvejus, kai baudžiama už baudžiamuosius nusi- 
žengimus, padarytus naudojantis šiomis laisvėmis. Cenzūra niekada ne- 
galės būti įvesta. 


25 straipsnis 

Konstitucija garantuoja teisę rinktis be ginklo į taikius susirinkimus, 
laikantis įstatymų reglamentuojančių šios teisės įgyvendinimo tvarką, ne- 
numatant išankstinio leidimo gavimo reikalavimo. Ši nuostata netaikoma 
politiniams, religiniams ar kitiems susirinkimams atvirose vietose; tokius 
susirinkimus reglamentuoja įstatymai ir policijos veiklą reglamentuojantys 
teisės aktai. 


26 straipsnis 
Konstitucija garantuoja asociacijos teisę, be išankstinio leidimo, lai- 
kantis įstatymų, kurie reguliuoja šios teisės įgyvendinimą. 


27 straipsnis 

Kiekvienas turi teisę kreiptis į viešosios valdžios institucijas su petici- 
jomis, pasirašytomis vieno ar daugiau asmenų. Tik viešosios valdžios ins- 
titucijos gali teikti kolektyvines peticijas. 


28 straipsnis 

Asmens susirašinėjimo slaptumas neliečiamas. Įstatymas nustato pa- 
reigūnus, atsakingus už susirašinėjimo, kurį užtikrina pašto įstaigos, slap- 
tumo pažeidimus. 

Įstatymas nustato susirašinėjimo telegrafu slaptumo garantijas. 


29 straipsnis 


Įstatymas nustato kalbų vartojimą administracinėje ir teisminėje 
veikloje. 

30 straipsnis 

Valstybės pareigūnų baudžiamajam persekiojimui už jų tarnybinius 
veiksmus, išskyrus Vyriausybės nariams nustatytas išimtis, nereikalaujama 
jokio išankstinio leidimo. 


31 straipsnis 

Visų kategorijų valstybės tarnybos tarnautojai, išskyrus Vyriausybės 
narius, negali būti atleisti iš pareigų, netekti garbės ženklų ir pensijų kitaip 
kaip tik įstatymo nustatyta tvarka. 


III SKYRIUS 
APIE SUVERENIĄ GALIĄ 


32 straipsnis 

(1) Suvereni galia priklauso Tautai. 

Didysis Hercogas įgyvendina suverenią galią, remdamasis šia Konsti- 
tucija ir šalies įstatymais. 

(2) Didysis Hercogas turi tik Konstitucija ir pagal Konstituciją priim- 
tais specialiaisiais įstatymais oficialiai suteiktus įgaliojimus, nepažeidžiant 
šios Konstitucijos 3 straipsnio. 

(3) Tose srityse, kurios pagal Konstituciją turi būti reglamentuojamos 
įstatymais, Didysis Hercogas gali priimti reglamentus ir nutarimus tik įsta- 
tyme nustatytiems tikslams pasiekti, laikantis įstatyme nustatytų sąlygų ir 
tvarkos. 

(4) Vis dėlto, iškilus tarptautinei krizei, Didysis Hercogas skubos atve- 
ju bet kurioje srityje gali priimti reglamentus, kuriais gali būti nukryps- 
tama net nuo galiojančių teisės aktų nuostatų. Šių reglamentų galiojimo 
trukmė ne ilgesnė kaip trys mėnesiai. 


32a straipsnis 
Politinės partijos konkuruoja dėl tautos valios formavimo ir jos raiš- 
kos per visuotinius rinkimus. Jos yra demokratinio pliuralizmo išraiška. 

33 straipsnis 

Didysis Hercogas yra valstybės vadovas, jos vienybės simbolis ir na- 
cionalinės nepriklausomybės garantas. Remdamasis Konstitucija ir šalies 
įstatymais, jis įgyvendina vykdomąją valdžią. 


34 straipsnis 
Didysis Hercogas pasirašo ir viešai paskelbia įstatymus per tris mėne- 
sius po Deputatų Rūmų balsavimo. 


35 straipsnis 

Didysis Hercogas skiria į civilinę ir karo tarnybą, laikantis įstatymo, 
išskyrus jame nustatytas išimtis. 

Iš valstybės biudžeto finansuojami postai gali būti steigiami tik pagal 
įstatymų nuostatas. 


36 straipsnis 
Didysis Hercogas priima įstatymų įgyvendinimui būtinus reglamen- 
tus ir nutarimus. 


37 straipsnis 

Didysis Hercogas sudaro sutartis. Sutartys įsigalioja tik po to, kai pa- 
tvirtinamos įstatymu ir paskelbiamos įstatymų nustatyta tvarka. 

Konstitucijos III skyriaus 4 skirsnio 49a straipsnyje nurodytos sutar- 
tys tvirtinamos įstatymu, už kurį balsuojama Konstitucijos 114 straipsnio 
antroje pastraipoje nustatyta tvarka. 

Slaptos sutartys yra panaikinamos. 

Didysis Hercogas priima sutarčių vykdymui būtinus reglamentus ir 
nutarimus pagal tokią tvarką, kuri taikoma įstatymų įgyvendinimo prie- 
monėms, ir jie sukelia tokias pasekmes kaip ir įstatymų įgyvendinimo 
priemonės, išskyrus sritis, kurios pagal Konstituciją reglamentuojamos 
įstatymu. 

Teritorija gali būti perleidžiama, keičiama ar prijungiama tik remian- 
tis įstatymu. 

Didysis Hercogas vadovauja ginkluotosioms pajėgoms; jis skelbia 
karą ir karo pabaigą po to, kai Deputatų Rūmai suteikia tam leidimą bal- 
suodami Konstitucijos 114 straipsnio antroje pastraipoje nustatyta tvarka. 

38 straipsnis 
Didysis Hercogas turi teisę atleisti nuo teismo paskirtos bausmės ar ją 
sumažinti, išskyrus Vyriausybės narių atžvilgiu priimtus sprendimus. 


39 straipsnis 
Didysis Hercogas turi teisę pagal įstatymą leisti monetas. 


40 straipsnis 
Didysis Hercogas turi teisę suteikti kilmingus titulus, negalėdamas su- 
teikti jokių su titulais susijusių privilegijų. 


41 straipsnis 


Didysis Hercogas, laikydamasis įstatyme nustatytų reikalavimų, teikia 
karinius ir civilinius ordinus. 


42 straipsnis 

Didžiajam Hercogui gali atstovauti kraujo princas, kuriam suteikia- 
mas Didžiojo Hercogo pavaduotojo titulas ir kuris reziduoja Didžiojoje 
Hercogystėje. 

Prieš vykdydamas savo įgaliojimus šis atstovas prisiekia laikytis Kons- 
titucijos. 


43 straipsnis 

Metinis suvereno rūmų biudžetas sudaro tris šimtus tūkstančių auk- 
sinių frankų per metus. 

Jis gali būti keičiamas įstatymu kiekvieno valdymo pradžioje. Kiekvie- 
nais metais biudžeto įstatymu suvereno rūmams gali būti skiriamos atsto- 
vavimo išlaidoms padengti būtinos sumos. 


44 straipsnis 
Didžiojo Hercogo rezidencija yra Didžiojo Hercogo rūmai Liuksem- 
burgo mieste ir Bergo pilis. 


45 straipsnis 
Didžiojo Hercogo priimtos nuostatos turi būti kontrasignuojamos at- 
sakingo Vyriausybės nario. 


736 


Liuksemburgo Didžiosios Hercogystės Konstitucija 
S 2. Apie įstatymų leidybą 


46 straipsnis 
Kiekvienam įstatymui reikalaujamas Deputatų Rūmų sutikimas. 


47 straipsnis 

Didysis Hercogas teikia Deputatų Rūmams pasiūlymus dėl įstatymų 
projektų ar įstatymų projektus, kurių priėmimo jis pageidautų. 

Deputatų Rūmai turi teisę siūlyti Didžiajam Hercogui įstatymo pro- 
jektus. 


48 straipsnis 
Oficialus įstatymų aiškinimas gali būti vykdomas tik remiantis įsta- 
tymais. 


S 3. Apie teisingumą 


49 straipsnis 
Teisingumą vykdo teismai ir tribunolai Didžiojo Hercogo vardu. 
Teismų nuosprendžiai ir sprendimai vykdomi Didžiojo Hercogo vardu. 


S 4. Apie tarptautinius įgaliojimus 


49a straipsnis 

Įgaliojimų, pagal Konstituciją priskirtų įstatymų leidžiamajai, vykdo- 
majai ir teisminei valdžioms, vykdymas gali būti laikinai perduotas pagal 
sutartį tarptautinės teisės institucijoms. 


IV SKYRIUS 
APIE DEPUTATŲ RŪMUS 


50 straipsnis 

Deputatų Rūmai atstovauja šaliai. Deputatai balsuoja nepriklausomai 
nuo savo rinkėjų valios, vadovaudamiesi tik Didžiosios Hercogystės ben- 
draisiais interesais. 

51 straipsnis 

(1) Didžioji Liuksemburgo Hercogystė yra parlamentinė demokratija. 

(2) Deputatų Rūmų organizavimą reglamentuoja įstatymas. 

(3) Deputatų Rūmai susideda iš 60 deputatų. Pagal Konstitucijos 114 
straipsnio antrosios pastraipos nuostatas priimtas įstatymas nustato kie- 
kvienoje rinkimų apygardoje renkamų deputatų skaičių. 

(4) Rinkimai yra tiesioginiai. 

(5) Deputatai renkami visuotiniu, paprastu ir lygiu balsavimu, balsuo- 
jant pagal sąrašus pagal proporcinio atstovavimo sistemą, taikant mažes- 
nės rinkimų kvotos principą ir pagal įstatymo nustatytas taisykles. 

= Šalis dalinama į keturias rinkimų apygardas: 

Pietų, susidedančią iš Ešo prie Alzeto (Esch-Uelzecht, Esch-sur-Al- 
zette, Esch an der Alzette) ir Kapeleno (Kapellen, Cappellen) kanto- 
nų, 

- Centras, susidedantį iš Liuksemburgo (Lėtzebuerg, Luxembourg, 
Luxemburg) ir Meršo (Miersch, Mersch) kantonų, 

- Šiaurė, susidedantį iš Dikircheno (Dikrech, Diekirch), Redingeno 
(Rėiden, Redange, Redingen), Viltzo (Wolz, Wiltz), Klerfo (Klierf, 
Clervaux, Clerf) ir Viandeno (Veianen, Vianden) kantonų, 

- Rytai, susidedantį iš Grevenmacherio (Grėiwemaacher, Grevenma- 
cher), Remicho (Rėimech, Remich) ir Echternacho (Iechternach, 
Echternach) kantonų. 

(7) Rinkėjai gali būti pakviesti pasisakyti referendume įstatymo 

nustatytais atvejais ir sąlygomis. 


52 straipsnis 

Siekiant būti rinkėju reikia: 

1) būti Liuksemburgo piliečiu arba piliete, 

2) turėti politines ir civilines teises, 

3) būti ne jaunesniam nei aštuoniolikos metų amžiaus. 

Be šių trijų sąlygų, reikia atitikti ir įstatyme nustatytas sąlygas. Jokia 
cenzo sąlyga negali būti nustatoma. 

Siekiant būti renkamam reikia: 

1) būti Liuksemburgo piliečiu arba piliete, 

2) turėti politines ir civilines teises, 

3) būti ne jaunesniam nei aštuoniolikos metų amžiaus, 

4) turėti gyvenamąją vietą Didžiojoje Hercogystėje. 
Jokia kita sąlyga būti renkamam negali būti nustatyta. 


53 straipsnis 

Rinkti ir būti renkami neturi teisės: 

1) nuteisti už baudžiamuosius nusikaltimus; 

2) tie, kuriems pagal teismo nuosprendį atimta balso teisė už nusižen- 
gimus; 

3) neveiksnūs pilnamečiai asmenys. 

Jokie kiti teisės rinkti ir būti renkamam neturėjimo pagrindai negali 
būti numatyti. 

Balsavimo teisė gali būti sugrąžinta suteikiant malonę asmenims, ku- 
rie ją prarado dėl baudžiamosios atsakomybės pagal teismo nuosprendį 
taikymo. 


54 straipsnis 

(1) Deputato mandatas yra nesuderinamas su tokiomis pareigomis: 

1) Vyriausybės nario; 

2) Valstybės Tarybos nario; 

3) bendrosios kompetencijos teismų teisėjo; 

4) Audito rūmų nario; 

5) apygardos komisaro; 

6) mokesčių rinkėjo ar atskaitingo valstybės tarnautojo; 

7) profesinę karo tarnybą atliekančio kariškio. 

(2) Pareigūnai turi teisę pasirinkti deputato mandatą arba einamas 
pareigas, kai jos yra nesuderinamos su mandatu. 

(3) Deputatas, pakviestas užimti Vyriausybės nario pareigas ir palikęs 
šias pareigas, įtraukiamas į sąrašą, pagal kurį jis buvo išrinktas, tokiomis 
pačiomis teisėmis, kaip pirmas pretendentas. 

Tas pats galioja papildomam deputatui, kuris pakviestas užimti Vy- 
riausybės nario pareigas, atsisako deputato mandato, kuris jam būtų pri- 
klausęs vykdant šias pareigas. 

Kilus konkurencijai tarp keleto asmenų, turinčių teisę, pakartotinai į 
deputatų sąrašą įtraukiama pagal rinkimuose gautą balsų skaičių. 

55 straipsnis 
Konstitucijos 54 straipsnyje nustatyti nesuderinamumo atvejai nėra 
kliūtis ateityje įstatymu nustatyti kitus atvejus. 


56 straipsnis 
Deputatai renkami penkerių metų laikotarpiui. 


57 straipsnis 

(1) Deputatų Rūmai tikrina savo narių įgaliojimus ir sprendžia su tuo 
susijusius ginčus. 

(2) Prieš pradėdami eiti pareigas deputatai duoda šią priesaiką: „Aš 
prisiekiu būti ištikimas Didžiajam Hercogui, laikytis Konstitucijos ir vals- 
tybės įstatymų.“ 

(3) Ši priesaika duodama viešame posėdyje Deputatų Rūmų pirmi- 
ninkui. 


58 straipsnis 

Deputatas, paskirtas Vyriausybės į mokamas pareigas ir sutikęs jas 
priimti, nedelsiant nustoja dalyvauti viešuose posėdžiuose, ir į savo parei- 
gas gali sugrįžti, tik kai yra iš naujo išrenkamas deputatu. 


59 straipsnis 

Už kiekvieną įstatymą balsuojama antrą kartą, jeigu tik Deputatų Rū- 
mai su Valstybės Tarybos pritarimu viešame posėdyje nenustato kitaip. 
Laiko tarpas tarp dviejų balsavimų turi būti ne mažesnis nei trys mėnesiai. 


60 straipsnis 
Kiekvienoje sesijoje Deputatų Rūmai išsirenka savo pirmininką ir jo 
pavaduotojus bei sudaro jų kabinetus. 


61 straipsnis 
Deputatų Rūmų posėdžiai yra vieši, išskyrus reglamente nustatytas 
išimtis. 
62 straipsnis 
Visi sprendimai priimami absoliučia balsų dauguma. Jeigu balsai pasi- 
dalina lygiomis dalimis, balsavimui pateiktas pasiūlymas laikomas atmestu. 
Deputatų Rūmai gali priimti sprendimą, tik jei dalyvauja jų narių dau- 
guma. 

63 straipsnis 
(Panaikintas) 


64 straipsnis 
Deputatų Rūmai turi teisę atlikti tyrimus. Įstatymas reglamentuoja 
šios teisės įgyvendinimą. 


65 straipsnis 

Rūmai balsuoja už visą įstatymą. Balsavimas vyksta visada asmeniškai 
kviečiant. 

Nemažiau negu penkių deputatų prašymu prieš balsuojant dėl viso 
įstatymo gali pirmiausia būti balsuojama dėl vieno ar kelių straipsnių. 

Leidžiamas balsavimas pagal įgaliojimą. Niekas negali gauti daugiau 
negu vieną įgaliojimą. 


66 straipsnis 
Deputatų Rūmai turi teisę keisti ir suskirstyti pateiktus straipsnius ir 
pasiūlymus dėl pakeitimų. 


67 straipsnis 

Draudžiama asmeniškai teikti peticijas Deputatų Rūmams. 

Deputatų Rūmai turi teisę jiems pateiktas peticijas perduoti Vyriau- 
sybės nariams. Vyriausybės nariai teikia paaiškinimus dėl peticijų turinio 
kiekvieną kartą, kai to prašo Deputatų Rūmai. 

Deputatų Rūmai nenagrinėja peticijų, kurių objektas - asmeniniai in- 
teresai, išskyrus tuos atvejus, kai peticijos susijusios su neteisėtais Vyriau- 
sybės arba viešosios valdžios institucijų veiksmais, arba kai sprendimas dėl 
peticijos priklauso Rūmų kompetencijai. 


68 straipsnis 
Deputatas negali būti traukiamas nei civilinėn, nei baudžiamojon at- 
sakomybėn už einant pareigas pareikštą nuomonę ar atliktą balsavimą. 


69 straipsnis 

Išskyrus Konstitucijos 68 straipsnyje nustatytus atvejus, deputatai gali 
būti traukiami baudžiamojon atsakomybėn net per sesiją. 

Vis dėlto per sesiją deputatas gali būti suimamas tik iš anksto gavus De- 
putatų Rūmų leidimą, išskyrus atvejį, kai jis sulaikomas nusikaltimo vietoje. 

Deputatui skirtų bausmių, taip pat ir susijusių su laisvės atėmimu, 
vykdymui Deputatų Rūmų leidimo nereikia. 


70 straipsnis 
Deputatų Rūmai savo reglamente nustato tvarką, kurios laikydamiesi 
vykdys savo įgaliojimus. 


71 straipsnis 
Deputatų Rūmų posėdžiai vyksta Didžiosios Hercogystės administra- 
cijos buveinės vietoje. 


72 straipsnis 

(1) Rūmai kasmet susirenka į eilinę sesiją reglamente nustatytus laiku. 

(2) Didysis Hercogas gali sukviesti Deputatų Rūmus į neeilinę sesiją; 
jis privalo tai padaryti vieno trečdalio deputatų prašymu. 

(3) Kiekvieną Deputatų Rūmų sesiją pradeda ir užbaigia Didysis Her- 
cogas arba jo vardu tam tikslui paskirtas įgaliotinis. 


73 straipsnis 
(Panaikintas) 


74 straipsnis 

Didysis Hercogas gali paleisti Deputatų Rūmus. 

Naujieji rinkimai turi įvykti ne vėliau kaip po trijų mėnesių nuo De- 
putatų Rūmų paleidimo dienos. 


75 straipsnis 
Deputatų Rūmų nariai, be kelionės išlaidų kompensavimo, gauna at- 
lyginimą, kurio dydis ir sąlygoss nustatomi įstatymu. 


V SKYRIUS 
APIE DIDŽIOSIOS HERCOGYSTĖS VYRIAUSYBĘ 


76 straipsnis 

Didysis Hercogas nustato Vyriausybės, kurią sudaro ne mažiau kaip 
trys nariai, organizavimą. 

Vykdydamas pagal Konstitucijos 36 straipsnį ir 37 straipsnio ketvirtą 

pastraipą jam suteiktus įgaliojimus, Didysis Hercogas, jo nustatytais atve- 
jais, gali įpareigoti Vyriausybės narius imtis įgyvendinimo priemonių. 


77 straipsnis 
Didysis Hercogas skiria ir atleidžia Vyriausybės narius. 


78 straipsnis 
Vyriausybės nariai yra atsakingi. 


79 straipsnis 

Tarp Vyriausybės narių ir Didžiojo Hercogo nėra jokios tarpinės val- 
džios institucijos. 
80 straipsnis 

Vyriausybės nariai turi teisę dalyvauti Deputatų Rūmų posėdžiuose ir 
turi būti išklausyti, kai jie to prašo. 

Deputatų Rūmai gali prašyti Vyriausybės narių dalyvavimo. 
81 straipsnis 

Jokiu atveju Didysis Hercogas žodiniu arba rašytiniu įsakymu negali 
atleisti Vyriausybės nario nuo atsakomybės. 


82 straipsnis 

Deputatų Rūmai turi teisę pateikti kaltinimus Vyriausybės nariams. 
Įstatymas nustato atsakomybės atvejus, taikytinas bausmes ir procedūras, 
kurios taikomos tuo atveju, kai Deputatų Rūmai pateikia kaltinimus arba 
nukentėjusios pusės prašymu pradedamas persekiojimas. 


83 straipsnis 
Didysis Hercogas gali suteikti malonę nuteistam Vyriausybės nariui 
tik Deputatų Rūmų prašymu. 
Va SKYRIUS 
APIE VALSTYBĖS TARYBĄ 


83a straipsnis 


Valstybės Taryba teikia išvadas dėl įstatymo projektų ir pasiūlymų bei 
dėl pasiūlytų įstatymų pakeitimų, taip pat visais kitais klausimais, priskir- 

tais Vyriausybės arba įstatymų. Dėl įstatymų straipsnių, už kuriuos Depu- 
tatų Rūmai balsuoja pagal Konstitucijos 65 straipsnį, ji teikia išvadą per 
įstatymo nustatytą terminą. 

Valstybės Tarybos organizavimą ir įgaliojimų įgyvendinimo tvarką 
nustato įstatymas. 


VI SKYRIUS 
APIE TEISINGUMĄ 


84 straipsnis 
Ginčų, kurių dalykas yra civilinės teisės, sprendimas priklauso išim- 
tinai teismams. 


85 straipsnis 
Ginčų, kurių dalykas yra politinės teisės, sprendimas, priklauso teis- 
mams, išskyrus įstatyme nustatytus atvejus. 


86 straipsnis 

Joks teismas, jokia teisminė institucija negali būti sukurti kitaip kaip 
pagal įstatymą. Jokie nepaprastieji teismai ar komisijos, nepriklausomai 
nuo to, kaip vadintųsi, negali būti sudaryti. 


87 straipsnis 
Aukštojo Teisingumo Teismo organizaciją nustato įstatymas. 


88 straipsnis 
Teismų posėdžiai yra vieši, jeigu dėl viešumo nekyla pavojus viešajai 
tvarkai ir moralei, o tokiu atveju teismas dėl to priima sprendimą. 


89 straipsnis 
Kiekvienas teismo sprendimas turi būti motyvuotas ir paskelbtas vie- 
šame teismo posėdyje. 


90 straipsnis 

Taikos teisėjus ir teismų teisėjus tiesiogiai skiria Didysis Hercogas. 
Teismo teisėjus ir apygardos teismų pirmininkus bei pirmininkų pava- 
duotojus skiria Didysis Hercogas pagal Aukštojo Teisingumo Teismo iš- 
vadą. 

91 straipsnis 
(1) Taikos teisėjai, apygardos teismų teisėjai ir teismo tarėjai skiria- 
mi iki gyvos galvos. Nė vienas iš jų negali būti pašalintas iš pareigų arba 
laikinai nuo jų nušalintas kitaip kaip teismo sprendimu. Kiekvienas iš šių 
teisėjų gali būti perkeltas tik į naują paskyrimo vietą ir gavus jo sutikimą. 
(2) Tačiau jie gali būti nušalinti nuo pareigų, atšaukti arba perkelti dėl 
ligos ar netinkamo elgesio įstatymo nustatyta tvarka. 


92 straipsnis 
Bendrosios kompetencijos teismų narių atlyginimus nustato įstatymas. 


93 straipsnis 

Išskyrus įstatyme numatytus atvejus, joks teisėjas negali sutikti vykdy- 
ti Vyriausybės skiriamų atlyginamų funkcijų, nebent jis jas vykdo nemoka- 
mai ir nepažeisdamas įstatyme nustatytų nesuderinamumo su einamomis 
pareigomis sąlygų. 


94 straipsnis 

(1) Ypatingi įstatymai nustato karinių teismų organizavimą, jų kom- 
petenciją, teises ir pareigas šių teismų narių ir jų galiojimo laikotarpio. 

(2) Įstatymas reglamentuoja taip pat darbo teismų organizavimą ir 
socialinės apsaugos teismų, jų įgaliojimus, jų paskyrimo tvarka ir pareigų 
ėjimo trukmę. 


95 straipsnis 

Aukštieji teismai ir pirmosios instancijos teismai taiko bendrus ir vie- 
tos nutarimus ir reglamentus, jeigu jie atitinka įstatymus. Aukštasis Tei- 
singumo Teismas sprendžia ginčus dėl teismingumo įstatymo nustatyta 
tvarka. 


95a straipsnis 

(1) Administraciniai ginčai patenka į Aukščiausiojo administracinio 
teismo ir pirmos instancijos administracinio teismo jurisdikciją. Šių teis- 
mų jurisdikcijai įstatymo nustatytais atvejais ir sąlygomis priskiriami na- 
grinėti mokestiniai ginčai. 

(2) Pagal įstatymą gali būti steigiami kiti administraciniai teismai. 

(3) Aukščiausiasis administracinis teismas yra aukščiausia adminis- 
tracinių teismų instancija. 

(4) Administracinių teismų kompetenciją ir organizavimą reglamen- 
tuoja įstatymas. 

(5) Aukščiausiojo administracinio teismo ir pirmosios instancijos 
administracinio teismo teisėjus skiria Didysis Hercogas. Aukščiausiojo 
administracinio teismo narių, taip pat pirmosios instancijos administra- 
cinio teismo pirmininko bei jo pavaduotojo paskyrimams, išskyrus pir- 
muosius paskyrimus, būtina gauti Aukščiausiojo administracinio teismo 
išvadą. 

(6) Konstitucijos 91, 92 ir 93 straipsnio nuostatos taikomos Aukščiau- 
siojo administracinio teismo ir pirmosios instancijos administracinio teis- 
mo teisėjams. 


95b straipsnis 

(1) Konstitucinis Teismas, priimdamas nutarimą, sprendžia dėl įsta- 
tymų atitikties Konstitucijai. 

(2) Kiekvienas teismas įstatymo nustatyta tvarka gali kreiptis į Kons- 
titucinį Teismą su prašymu dėl prejudicinio sprendimo, kad Konstitucinis 
Teismas nuspręstų dėl įstatymų, išskyrus įstatymus, kuriais patvirtinamos 
tarptautinės sutartys, atitikties Konstitucijai. 

(3) Konstitucinis Teismas susideda iš Aukštojo Teisingumo Teismo 
pirmininko, Aukščiausiojo administracinio teismo pirmininko, dviejų 
Kasacinio teismo narių ir penkių teisėjų, paskirtų Didžiojo Hercogo ben- 
dru Aukštojo Teisingumo Teismo ir Aukščiausiojo administracinio teismo 
siūlymu. Jiems taikomos Konstitucijos 91, 92 ir 93 straipsnių nuostatos. 
Konstitucinį Teismą sudaro viena kolegija, kuri posėdžiauja penkių teisėjų 
sudėtimi. 

(4) Konstitucinio Teismo organizavimą ir jo įgaliojimų vykdymo tvar- 
ką ir būdus nustato įstatymas. 


VII SKYRIUS 


APIE VIEŠĄSIAS PAJĖGAS 


96 straipsnis 


Visus su ginkluotosiomis pajėgomis susijusius klausimus reglamen- 
tuoja įstatymas. 

97 straipsnis 
Tvarkos užtikrinimo pajėgų organizavimas ir įgaliojimai yra įstatymų 
reguliavimo dalykas. 


98 straipsnis 
Gali būti formuojama piliečių gvardija, kurios organizavimą nustato 
įstatymas. 


VIII SKYRIUS 
APIE FINANSUS 


99 straipsnis 

Mokesčiai valstybei gali būti nustatyti tik įstatymu. Jokia valstybinė 
paskola negali būti paimta be Deputatų Rūmų sutikimo. Joks valstybės 
nekilnojamasis turtas negali būti perleistas, jeigu toks perleidimas nėra 
leidžiamas pagal specialų įstatymą. Vis dėlto pagrindiniame įstatyme gali 
būti nustatytos ribos, kurių neviršijant nereikia prašyti specialaus Deputatų 
Rūmų leidimo. Bet koks valstybės įgyjamas svarbus nekilnojamasis turtas, 
bet koks valstybei reikšmingo stambaus infrastruktūros projekto arba dide- 
lio pastato statybos vykdymas, bet koks svarbaus finansinio įsipareigojimo 
prisiėmimas valstybės vardu turi būti leidžiamas tik specialiu įstatymu. 

Pagrindinis įstatymas nustato ribas, kurias viršijus toks leidimas bū- 
tinas. 

Bet koks įsipareigojimas, vykdytinas iš valstybės biudžeto, prisiimtas 
ilgesniam laikui nei biudžetiniams metams, gali būti nustatytas tik specia- 
liu įstatymu. Bet kokia įmoka ar mokestis komunos naudai gali būti nusta- 
tomi tik komunos tarybos sutikimu. Įstatymas nustato išimtis, kai praktika 
parodo, kad egzistuoja būtinybė nustatyti komunos mokesčius. 


100 straipsnis 

Dėl mokesčių valstybei balsuojama kasmet. Įstatymai, nustatantys 
šiuos mokesčius, galioja vienerius metus, nebent jų galiojimas yra atnau- 
jinamas. 


101 straipsnis 
Negali būti nustatomos jokios mokesčių privilegijos. Tik įstatymu gali 
būti nustatytas atleidimas nuo mokesčių ar jų sumažinimas. 

102 straipsnis 

Išskyrus konkrečiai įstatyme numatytus atvejus, piliečiams arba vie- 
šosios valdžios institucijoms negali būti nustatomos kitokios nei mokesčiai 
finansinės prievolės valstybei arba komunai. 


103 straipsnis 
Jokia pensija, jokios nedarbingumo išmokos, joks atlyginimas iš vals- 
tybės iždo negali būti suteikti kitaip nei pagal įstatymą. 


104 straipsnis 

Kasmet Deputatų Rūmai priima biudžeto įvykdymo ataskaitą ir bal- 
suoja dėl biudžeto. Visos valstybės pajamos ir išlaidos turi būti įtrauktos į 
biudžetą ir jo įvykdymo ataskaitas. 


105 straipsnis 

(1) Audito rūmai atlieka valstybės institucijų, viešojo administravimo 
įstaigų ir tarnybų finansų administravimo kontrolę; įstatymas gali jiems pri- 
skirti kitas kontrolės funkcijas, susijusias su viešųjų lėšų administravimu. 

(2) Įstatymas reglamentuoja Audito rūmų organizavimą ir įgalioji- 
mus, taip pat kontrolės vykdymo būdus ir santykius su Deputatų Rūmais. 

(3) Audito rūmų narius skiria Didysis Hercogas Deputatų Rūmų siū- 
lymu. 

(4) Bendra valstybės finansų įvykdymo apyskaita teikiama Deputatų 
Rūmams su Audito rūmų pastabomis. 


106 straipsnis 


Atlyginimus bei pensijas religinių bendruomenių dvasininkams moka 
valstybė pagal įstatymą. 
IX SKYRIUS 
APIE KOMUNAS 


107 straipsnis 

(1) Komunos yra savivaldą turintys teritoriniai vienetai, sudaromi pa- 
gal teritoriją; jos turi juridinio asmens teises ir per savo įstaigas valdo savo 
turtą bei atstovauja savo interesams. 

(2) Kiekvienoje komunoje yra komunos taryba, kurią jos gyventojai 
renka tiesiogiai; įstatymas nustato sąlygas būti renkamiems ir rinkti. 

(3) Komunos taryba kasmet nustato komunos biudžetą ir tvirtina 
jo įvykdymo ataskaitą. Ji priima komunos reglamentus, išskyrus skubos 
atvejus. Gavusi Didžiojo Hercogo pritarimą, komunos taryba gali nustatyti 
vietinius mokesčius. Didysis Hercogas turi teisę paleisti komunos tarybą. 

(4) Komuną valdo burmistro ir posėdininkų kolegija, kurios nariai 
renkami iš komunos tarybos narių. Burmistro ir posėdininkų kolegijos na- 
riai turi atitikti pilietybės reikalavimus, nustatytus įstatymu, priimtu pagal 
Konstitucijos 114 straipsnio 2 dalies sąlygas. 

(5) Įstatymas nustato komunos įstaigų sudėtį, organizavimą ir kom- 
petenciją. Įstatymas nustato komunos tarnautojų statusą. Įstatyme nustaty- 
ta tvarka ir būdais komuna dalyvauja švietimo organizavime. 

(6) Įstatymas reglamentuoja komunos valdymo kontrolę. Jis gali nu- 
statyti, kad kai kurie komunos institucijų / įstaigų priimti aktai turėtų būti 
teikiami patvirtinti priežiūros institucijai, taip pat numatyti, kad jie bus 
panaikinti arba sustabdytas jų galiojimas tuo atveju, jei jie būtų neteisėti 
arba nesuderinami su viešuoju interesu, nepažeidžiant bendrosios kompe- 
tencijos ar administracinių teismų jurisdikcijos. 


108 straipsnis 
Civilinės būklės aktų tvarkymas, išdavimas ir registrų vedimas išimti- 
nai priklauso komunos valdžios įstaigų įgaliojimų sričiai. 


X SKYRIUS 
APIE VIEŠĄSIAS ĮSTAIGAS 


108a straipsnis 

Įstatymu gali būti steigiamos viešosios įstaigos, turinčios civilinį tei- 
sinį subjektiškumą, ir įstatyme nustatomi šių įstaigų organizavimas ir vei- 
klos sritis. Atsižvelgiant į jų veiklos sritį, įstatymu šioms įstaigoms gali būti 
suteikta teisė priimti reglamentus, be to, įstatyme gali būti nustatyta, kad 
priežiūros institucija tvirtina šiuos reglamentus ar net gali būti numaty- 
tas jų panaikinimas ar galiojimo sustabdymas tuo atveju, kai jie neteisėti, 
nepažeidžiant bendrosios kompetencijos ar administracinių teismų juris- 
dikcijos. 

XI SKYRIUS 
BENDROSIOS NUOSTATOS 


109 straipsnis 

Liuksemburgo miestas yra Didžiosios Hercogystės sostinė ir Vyriau- 
sybės buveinė. Vyriausybės buveinė gali būti perkelta tik laikinai ir dėl 
svarbių priežasčių. 


110 straipsnis 

(1) Įpareigojimas duoti priesaiką gali būti nustatytas tik įstatymu, ku- 
ris numato priesaikos turinį. 

(2) Visi civiliai tarnautojai, prieš pradėdami eiti pareigas, duoda šią 
priesaiką: 

„Aš prisiekiu būti ištikimas Didžiajam Hercogui, laikytis Konstituci- 
jos ir valstybės įstatymų. Aš pasižadu vykdyti savo funkcijas dorai, tiksliai 
ir nešališkai.“ 

111 straipsnis 


Visi užsieniečiai, esantys Didžiosios Hercogystės teritorijoje, naudoja- 
si asmens ir turto apsauga, išskyrus įstatymų nustatytas išimtis. 


112 straipsnis 
Visi įstatymai, nutarimai arba valstybės ar komunų institucijų priimti 
reglamentai yra privalomi tik paskelbti įstatyme nustatyta forma. 


113 straipsnis 
Nė vienos Konstitucijos nuostatos galiojimas negali būti sustabdytas. 


114 straipsnis 

Visi Konstitucijos pakeitimai turi būti priimti dviem Deputatų Rūmų 
balsavimais dėl tos pačios redakcijos, tarp kurių daroma ne mažesnė kaip 
trijų mėnesių pertrauka. 

Konstitucijos pakeitimas yra priimtas, jeigu už jį balsuoja ne mažiau 
kaip du trečdaliai Deputatų Rūmų narių; balsavimas pagal įgaliojimą nėra 
leidžiamas. 

Konstitucijos pakeitimo tekstas, kuriam buvo pritarta po pirmojo 
Deputatų Rūmų svarstymo, teikiamas referendumui, kuris pakeičia antrąjį 


750 


Liuksemburgo Didžiosios Hercogystės Konstitucija 


Deputatų Rūmų balsavimą, jeigu to per du mėnesius nuo pirmojo balsavi- 
mo prašo daugiau kaip vienas ketvirtadalis Deputatų Rūmų narių arba dvi- 
dešimt penki tūkstančiai rinkėjų, įrašytų į įstatymų leidžiamosios vadžios 
rinkėjų sąrašus. Konstitucijos pakeitimas yra priimtas, jei jam pritariama 
dauguma tinkamai išreikštų balsų. Tautos referendumo vykdymo tvarką 
reglamentuoja įstatymas. 


115 straipsnis 

Per regentystės laikotarpį negali būti padarytas joks Konstitucijos pa- 
keitimas, susijęs su Didžiojo Hercogo konstitucinėmis prerogatyvomis, jo 
statusu, taip pat sosto paveldėjimo tvarka. 


XII SKYRIUS 
PEREINAMOSIOS IR PAPILDOMOS NUOSTATOS 


116 straipsnis 

Tol, kol įstatymu nebus nustatyta kitaip, Deputatų Rūmai turės diskre- 
cijos teisę pateikti kaltinimus Vyriausybės nariui, o visos sudėties Aukštasis 
Teisingumo Teismas jį teis, priimdamas nuosprendį, kuriame kvalifikuos 
teisės pažeidimą ir nustatys bausmę. Tačiau bausmė negali būti sunkesnė 
negu laisvės atėmimas, išskyrus atvejus, tiesiogiai numatytus baudžiamuo- 
siuose įstatymuose. 


117 straipsnis 
Nuo Konstitucijos įsigaliojimo dienos visi įstatymai, dekretai, nutari- 
mai, reglamentai ir kiti aktai, kurie jai prieštarauja, yra panaikinami. 


118 straipsnis 

Konstitucijos nuostatos nekliudo aprobuoti Tarptautinio Baudžiamo- 
jo Tribunolo statuto, kuris buvo priimtas 1998 liepos 17 d. Romoje, ir vyk- 
dyti iš šio statuto kylančių įsipareigojimų laikantis jame numatytų sąlygų. 


119 straipsnis 
Iki Konstitucijos 22 straipsnyje numatytų susitarimų sudarymo lieka 
galioti dabartinės nuostatos religijų klausimais. 

120 straipsnis 


Iki Konstitucijoje numatytų įstatymų ir reglamentų paskelbimo taiko- 
mi galiojantys įstatymai ir reglamentai. 


121 straipsnis 
(Panaikintas) 


Het Loo, 1868 m. spalio 17 d. 

PRATARMĖ 


Suverenus karinis Hospitaljerų Šv. Jono Jeruzalės, Rodo ir Maltos or- 
dinas, dar vadinamas Maltos Ordinu, yra vienas seniausių veikiančių tarp- 
tautinės bendrijos narių, turintis ilgą, o kartu ir permainingą valstybingu- 
mo istoriją, kuri vaizdingai atspindi pastarojo tūkstantmečio šios bendrijos 
politinę ir teisinę raidą. Savo klestėjimo metais Maltos Ordinas valdomose 
teritorijose sukūrė stiprias valstybes, tačiau Naujaisiais amžiais netekęs ka- 
rinės didybės ir teritorinio suverenumo sugrįžo prie pirminės savo misijos 
pagelbėti ligoniams ir vargstantiesiems. 

Istoriniai tarptautinio subjektiškumo bruožai. Suverenaus karinio Hos- 
pitaljerų Šv. Jono Jeruzalės, Rodo ir Maltos Ordino ištakos siekia 1048 m., 
kai susikūrusiai vienuoliškai Šv. Jono bendruomenei buvo suteiktas leidi- 
mas Jeruzalėje statyti bažnyčią, konventą ir ligoninę ir taip pasirūpinti į 
Šventąją Žemę atvykstančiais piligrimais. XI-XIII a. Artimuosiuose Ry- 
tuose, vykstant kryžiaus karams, susikūrusi kryžiuočių Jeruzalės karalystė 
įpareigojo Šv. Jono bendruomenę nuo musulmonų ginti ne vien piligrimus, 
bet ir Šventąją Žemę!. Taip Jeruzalės hospitaljerų bendruomenė prisiėmė 
karines funkcijas ir „tarnavimą vargšams“ papildė „tikėjimo gynimo“ įsipa- 
reigojimu. 1113 m. vasario 15 d. bule Piae Postulatio Voluntatis popiežius 
Paskalis II, atsižvelgdamas į didelius Maltos Ordino nuopelnus, patvirtino 
Šv. Jono ligoninės turėtojų (hospitaljerų, arba špitolininkų) ypatingą statu- 
są, paimdamas juos Šventojo Sosto globon (Protectio Sancti Petri). Šis ypa- 
tingas statusas suteikė Šv. Jono Krikštytojo (būsimajam Maltos) ordinui pa- 
čiam išsirinkti savo vadovą be pasaulietinių valdovų (karalių, kunigaikščių 
ir pan.) ar vietinių vyskupų įsikišimo, t. y. kad mirus įkūrėjui niekas negali 
nei gudraudamas, nei jėga iš šalies paskirti įpėdinio, kol patys broliai vado- 
vaudamiesi dieviškais nuostatais jo neišrinko ir jam šių pareigų nesuteikė. 
Kartu Maltos Ordinas buvo atleistas nuo pareigos vyskupams mokėti de- 
šimtinę, o Jeruzalės titulu apdovanotų ligoninių nuosavybės „tiek Azijoje, 





1 


Karski, K. Zakony rycerskie Kosciola Katolickiego jako podmioty prawa międzynar- 
odowego (Studium historycznoprawne). Studia Iuridica. 2002, Vol. XL, p. 93-106. 


755 


PASAULIO VALSTYBIŲ KONSTITUCIJOS | Maltos Ordinas 


tiek ir Europoje“ niekam neleidžiama nusavinti, prisidengiant Maltos Or- 
dino vardu ją gausinti arba niokoti*. Bulėje popiežius numato ir bažnytines 
bausmes (ekskomuniką) tiems, kurie nesilaiko bulėje paskelbtos tvarkos?. 
Ši bausmė būtų skiriama tiek bažnytiniams, tiek pasaulietiniams asmenims, 
kurie nepaisys šiame dokumente įtvirtintų privilegijų: „Jei po dviejų trijų 
perspėjimų jis nesikeičia ir nesistengia keistis, tokiu atveju jis netenka oru- 
mo, valdžios ir garbės. Težino jis, kad įžeidžia Dievą, kad be atgailos negali 
priimti Viešpaties kūno ir kraujo ir kad Paskutinei teismo dienai jis užsitar- 
nauja griežčiausią bausmę.“ Šioje bulėje numatyta tvarka buvo pripažinta 
ir kitų popiežių. Pie Postulatio Voluntatis laikomas Maltos Ordino teisiniu 
pagrindu, įtvirtinusiu Maltos Ordino tarptautinį politinį ir finansinį imuni- 
tetą. Toks tarptautinis subjektiškumas minimu istoriniu laikotarpiu nebuvo 
kažkuo išimtinis: jį turėjo ir kiti kariniai riterių ordinai, kurie istorijos tė- 
kmėje sunyko, pavyzdžiui, labiau žinomi Tamplierių ar Kryžiuočių ordinai“. 

Pirmuoju Ordino Didžiuoju Magistru 1120 m. buvo išrinktas Ray- 
mondas du Puy (1083-1160), jo vadovavimo metais buvo patvirtintas 
pirmasis Maltos Ordino statutas bei iki šiol naudojamas herbas - baltas 
aštuoniakampis kryžius, žinomas Maltiečių kryžiaus vardu. Maltos Ordino 
nariai buvo įvairių krikščioniškų tautų atstovai, davę vienuolinius neturto, 
skaistybės ir klusnumo įžadus. 1291 m. kritus paskutinei krikščionių tvir- 
tovei Šventojoje Žemėje - Akros miestui, Maltos Ordinas buvo priverstas 
laikinai įsikurti Kipre. Nuo 1310 m. iki 1523 m. Maltos Ordinui pavyko 
įsitvirtinti Rodo saloje ir į ją įgijo teritorinį suverenumą. Didžiojo Magistro 
valdomas Maltos Ordinas mezgė diplomatinius santykius su kitomis šali- 
mis, kaldino savus pinigus. Stiprus karinis Rodo riterių laivynas buvo labai 
svarbus ginant krikščionišką Europą nuo musulmonų antpuolių, tačiau 
1523 m. po ne vieną mėnesį trukusios kovos riteriai buvo priversti palikti 
Rodo salą. Septynerius metus neturėjęs teritorijos, bet nepraradęs suvere- 
numo, 1530 m. Maltos Ordinas iš imperatoriaus Karolio V gavo leidimą, 
tam pritarė popiežius Klemensui VII, įsikurti itin strateginėje Europai vie- 
toje - Maltos saloje. Į Maltos Ordino statutą buvo įtraukta pareiga - likti 
neutraliam galimoje kovoje tarp krikščioniškų valstybių ir nekovoti su jo- 
mis. Tuo laikotarpiu Maltos Ordinas įgijo dabartinį Maltos Ordino vardą. 





2 Codice diplomatico del Sacro Militare Ordine Gerosolimitano. T: 1. Lucca, 1733, p. 269. 

3 Ibid. 

* Karski, K. Zakony rycerskie Kosciola Katolickiego jako podmioty prawa miedzynarod- 
owego, Op. cit. 

Per daugiau kaip 250 buvimo Maltoje metų Maltos Ordinas buvo svarbus 
krikščionių atramos punktas, ginantis Europos šalis nuo islamo ekspan- 
sijos. Maltos Ordinui vėl pavyko sukurti vieną stipriausių laivynų Vidur- 
žemio jūroje: 1565 m. turkams užpuolus salą, Maltos Ordino riteriai, va- 
dovaujami Didžiojo Magistro Jeano de la Valletteos?, atlaikė trijų mėnesių 
apsiaustį, o per lemtingą Europai Lepanto mūšį (1571 m.) maltiečių riterių 
laivynas svariai prisidėjo nugalint Osmanų laivyną. Tačiau po dviejų šimtų 
metų Maltos Ordino likimą netikėtai pakeitė Napoleono Bonaparto užka- 
riavimai, kai 1798 m. Egipto kampanijos metu buvo užimta Maltos sala. 
Laikydamiesi Maltos Ordino įsipareigojimo nekelti ginklo prieš krikščio- 
nis, riteriai buvo priversti palikti salą. Nors 1802 m. Amjeno sutartimi tarp 
Prancūzijos ir Didžiosios Britanijos Ordinui buvo garantuotos jo suvere- 
nios teisės į Maltos salyną, tačiau ten jam sugrįžti niekada taip ir nepavy- 
ko, nes Vienos kongresas teises į Maltą pripažino Didžiajai Britanijai“. Tuo 
pačiu metu buvo daugiašalių ir dvišalių diplomatinių bandymų Maltos Or- 
dinui suteikti suverenias teises į kitas salas Europoje, pavyzdžiui, Baltijos ir 
Egėjo jūrose'. Taip Maltos Ordinas, per ilgus šimtmečius savo valdomose 
teritorijose sukūręs stiprias suverenias valstybes, liko be teritorijos. Po lai- 
kinų sustojimų Mesinoje, Katanijoje ir Feraroje, 1834 m. Maltos Ordino 
vadovybė įsikūrė Romoje, via Condotti 68 ir Villa Aventina rūmuose, kur 
jai popiežius užtikrino eksteritorialinį statusą. Iškart po Italijos susivieniji- 
mo Italijos valstybinės institucijos, tarp jų ir teismai, spręsdami klausimus, 
susijusius su Maltos Ordino nuosavybe Italijoje, pripažino ypatingą Maltos 
Ordino statusą, nes „europinės viešosios teisės požiūriu Maltos Ordinas 
nepraradęs savo suverenumo“. Ilgainiui Maltos Ordino tarptautinė teisinė 
padėtis pradėjo dominti tarptautinės teisės doktriną, ypač po 1929 m. La- 
terano sutarties, pasirašytos tarp Italijos ir Šventojo Sosto, pagal kurią pas- 
tarasis atgavo suverenias teises, tiesa, jau tik į Vatikano miesto teritoriją. Ne 
mažiau įdomus aspektas nūdienos akimis žiūrint buvo ir Maltos Ordino 
vidaus teisės santykis su kanonų teise bei apskritai Maltos Ordino istoriš- 
kai glaudūs santykiai su Šventuoju Sostu, kurie paskatindavo diskusijas dėl 





* Dabartinės Maltos Respublikos sostinė Valeta pavadinta šio magistro vardu. 

* Rapisardi, A. Sacra Hierosolymitana religio. Profili storico-giuridici e relazione interna- 
zionali. Universita degli studi di Macerata. Istituto di studi storici. 2011, p. 1-148. 

7 Gazzoni, E Ordine di Malta. Enciclopedia di diritto. 1981. Vol. XXXI, p. 18. 

š Pezzana, A. II fondamento giuridico e storico della sovranita delVOrdine Gerosolimitano 
di Malta. Roma 1973, p. 21; Rapisardi, A. Sacra Hierosolymitana religio, op. cit, p. 
116-119. 

tų santykių pobūdžio bei, galiausiai, dėl paties Maltos Ordino suverenumo. 
Popiežiaus Pijaus XII įsteigtas ad hoc Kardinolų tribunolas turėjo pateikti 
išaiškinimą dėl šių santykių pobūdžio, kuris labiau atitiktų teisės realijas". 
Tribunolas 1953 m. sausio 24 d. nutarimu"? pripažino Romos Kurijos Vie- 
nuolijų kongregacijos kompetenciją spręsti klausimus, susijusius su Maltos 
Ordino, kaip vienuolinio ordino, regula, o Maltos Ordinas savo reikalus, 
kuriuos jis realizuoja kaip suverenus tarptautinės teisės subjektas, tiesiogiai 
tvarko su Šventojo Sosto Valstybės sekretoriatu, kurio pagrindinė funkcija 
yra užsienio reikalai. Nors šis sprendimas, daugelio autorių nuomone, iki 
galo neišsklaidė Šventojo Sosto nuostatų globėjiško pobūdžio dvišaliuo- 
se santykiuose, tačiau Maltos Ordinas, remiantis šiuo sprendimu, dekla- 
ravo 1961 m. Konstitucinėje Chartijoje savo autonomiją Šventojo Sosto 
atžvilgiu ir savo, kaip tarptautinės teisės subjekto, suverenumą. Kardino- 
lų tribunolo išaiškinimas turėjo įtakos Maltos Ordino santykių su Italija, 
šalimi, kurioje reziduoja, tolesniam vystymuisi ir suteikė jiems aiškumo: 
1960 m. Italija apsikeitė su Maltos Ordinu notomis dėl tarpusavio santy- 
kių sureguliavimo, taip formaliai pripažįstant Maltos Ordino vadovą kaip 
kitos valstybės vadovą ir kartu įvardijant Maltos Ordino būstinės vietą bei 
pripažįstant Maltos Ordino institucijoms juridinio asmens statusą!'. Vis 
dėlto linkstama manyti!?, kad šia sutartimi nebuvo užmegzti diplomatiniai 
santykiai, bet buvo pripažintas jau egzistuojančių santykių tarp Italijos ir 
Ordino faktas ir kartu buvo susitarta dėl šių santykių sureglamentavimo"“. 





? Tribunolo sudarymą inicijavo kilusi kontroversija tarp Maltos Ordino ir Romos Kurijos 


Vienuolynų kongregacijos, kuri ėmė pretenduoti į išimtinį vaidmenį Maltos Ordino 
reikaluose, remiantis faktu, kad Maltos Ordinas yra visų pirma religinis ordinas, o jo 
regula yra Šventojo Sosto aprobuota. Nesutikdamas su tokiu aiškinimu, 1951 m. Mal- 
tos Ordino Didysis Magistras, remdamasis popiežių suteiktomis privilegijomis Maltos 
Ordinui, kreipėsi į Popiežių, prašydamas jo išaiškinimo; žr. Gazzoni E Ordine di Malta, 
op. cit, p. 19. 
" Sentenza di Papa Pio XII del 10 dicembre 1951. Acta Apostolicae Sedis. 1953. Vol. XLV, 
p. 765-767. 
Ministero Affari Esteri. Scambio di Note tra la Repubblica Italiana e il Sovrano Milita- 
re Ordine di Malta per la regolamentazione dei reciproci rapporti. Roma, 1962, p. 3-6. 
2 Gazzoni, E LOrdine di Malta. Milano, 1979, p. 105; F. Turriziani Colonna, Sovranita e 
indipendenza nel Sovrano Militare Ordine di Malta, Citta del Vaticano, 2006. 
Kita vertus, dalis Italijos autorių atkreipia dėmesį į šios tarptautinės sutarties kai ku- 
rių rekvizitų nebuvimą, pvz., ji nebuvo paskelbta oficialiame leidinyje Gazzeta Uffi- 
ciale, ir todėl abejoja šios sutarties tarptautiniu pobūdžiu tarptautinės viešosios teisės 
požiūriu, žr.: Giuliano, M., Scovazzi, T., Treves, T. Diritto internazionale. Parte genera- 
le. Milano, 1991, p. 160; Conforti, B. Sui privilegi e le immunita dellOrdine di Malta. 

1980 m. Italijos užsienio reikalų ministro siūlymu Respublikos Prezidentas 
šalies atstovybei prie Maltos Ordino suteikė ambasados titulą!“ 

Tik netekęs teritorinio suverenumo Maltos Ordinas susitelkė ties savo 
pirmine ir pagrindine misija — tikėjimo saugojimo ir pagalbos vargstan- 
tiesiems (Tuitio fidei et obseguum pauperum) veiklos. Tuo tikslu daugelyje 
pasaulio šalių kūrėsi nacionalinės Maltos Ordino organizacijos. Labai daug 
pagalbos Maltos Ordino riteriai suteikė ligoniams ir vargstantiesiems Pir- 
mojo ir Antrojo pasaulinio karo metais. Vėlesniais metais Maltos Ordino 
humanitarinė ir karitatyvinė veikla plėtėsi toliau, kartu augo ir jo tarptau- 
tins prestižas. Iki praėjusio amžiaus paskutiniojo dešimtmečio Jungtinėse 
Tautose Maltos Ordinas užėmė paprasto delegato diplomatinę poziciją. 
1994 m. Italijos bei dar 27 šalių atstovų prie Jungtinių Tautų teikimu Mal- 
tos Ordinui buvo suteiktas nuolatinio stebėtojo statusas dėl jo ypatingo 
vaidmens tarptautinių humanitarinių santykių srityje. Šis sprendimas ne- 
buvo lengvai pasiektas: nors tuo metu Maltos Ordinas jau palaikė dviša- 
lius santykius su 64 šalimis, tarp jų ir su Lietuva, dalis valstybių, remiantis 
tuo, kad Maltos Ordinas neturi savo teritorijos ir nuolatinių gyventojų, 
atsisakė prilyginti jį valstybei". Palaipsniui Maltos Ordino atstovai buvo 
akredituoti prie FAO, UNESCO, atidarytos atstovybės Vienoje ir Ženevoje. 
Dabartiniu metu Maltos Ordinas palaiko diplomatinius santykius su 104 
valstybėmis“. 

Maltos Ordino valdymo forma išlaikė daugelį istorinių bruožų, kurie 
daro jį išskirtinį. Nors ir nevaldydamas teritorijos, Maltos Ordinas derina 
renkamosios monarchijos (kaip ir Romos Popiežiaus) valdymo formą su 
aristokratinės respublikos (panašiai, kaip ir Venecijos Respublikos atveju), 
kurios galva yra Magnus Magister Hospitalis Sancti Joannis Hierosolymita- 
ni, valdymo forma". 

Maltos Ordino Konstitucinė Chartija (toliau Chartija) buvo priimta 





II Foro italiano. 1990. Vol. 113. I. c. 2598-2604. 
4 Decreto del Presidente della Repubblica 15 dicembre 1980 n. 1055. Raccolta Ufficiale 
delle Leggi e dei Decreti del Presidente della Repubblica Italiana. Roma, 1980. 
5 Miracola S. II sovrano militare ordine di Malta all ONU. Stato sovrano o O.N.G.. Lo 
S.M.O.M. dagli splendori del XX secolo alla crisi odierna. Palermo, 2013, p. 28-30. 
Šalių, palaikančių diplomatinius santykius su Maltos Ordinu, sąrašas pateikiamas 
Maltos Ordino oficialiame tinklalapyje <http://www.orderofmalta.int/diplomatic-rela- 
tions/862/sovereign-order-of-malta-bilateral-relations/*lang=en> [žiūrėta 2014-04-1 ]. 
Rapisardi, A. Sacra Hierosolymitana religio, op. cit, p. 3. 

1961 m., ji pakeitė nuo 1956 m. galiojusią konstituciją ad experimentum“. 
Ji nustato Maltos Ordino struktūrinius pagrindus tiek vidaus, tiek išorės 
santykiuose, taip pat apibrėžia jo suverenitetą bei santykių su Šventuoju 
Sostu pobūdį. Remiantis Chartijos nuostatomis 1966 m. buvo priimtas 
Maltos Ordino kodeksas (toliau Kodeksas), kuris nustato Maltos Ordino 
funkcijas, įstatymų leidybos, valdymo, teisminių ir religinių institucijų, 
sudarančių vidinę Maltos Ordino sąrangą, kompetenciją ir tarpusavio san- 
tykius. 

Chartijoje yra pabrėžiamas Maltos Ordino suverenus pobūdis, ir tai 
turi svarbią reikšmę apžvelgiant jo teisinę sistemą. Turint omenyje ypatin- 
gus, tarp jų ir istorinius, santykius, Maltos Ordiną siejančius su Šventuoju 
Sostu, nenuostabu, kad Maltos Ordino teisės sistema kartu funkcionuoja ir 
susipina su Romos Katalikų Bažnyčios kanonų teisės sistema. Tokia kanonų 
teisės recepcija paaiškintina tuo, kad Maltos Ordinas istoriškai yra vienuo- 
linis ordinas, kurio vienuolinę regulą patvirtino Romos Popiežius, o pas- 
tarajam Maltos Ordino riteriai prisiekė bei pasiprašė jo dvasinėn globon. 
Kai kurie Maltos Ordino nariai priima vienuolinius įžadus (riteriai išpaži- 
nėjai), kiti nariai yra kunigai (konventų kapelionai), ir būtent jų atžvilgiu 
pasireiškia ribota Maltos Ordino vienuolinė prigimtis. Ši prigimtis neleidžia 
tapatinti Maltos Ordino su eiliniu vienuoliniu ordinu, nes vis dėlto didžio- 
ji narių dalis yra pasauliečiai, kurie reikšmingai dalyvauja Maltos Ordino 
valdyme. Be to, pažymėtina, kad Maltos Ordino nariams nėra bendruo- 
meninio gyvenimo pareigos - vieno iš pagrindinių bruožų, apibūdinančių 
vienuolijas. 

Tačiau teisės sistema, apibrėžta 1961 m. Chartijoje ir 1966 m. Kodek- 
se, vis dėlto nebuvo iki galo aiški ne tik konstitucinės teisės požiūriu, bet 
ir tarptautinės viešosios teisės požiūriu“. Viena vertus, Maltos Ordinas 
pripažįstamas kaip suverenus tarptautinės teisės subjektas, nors ir nedis- 
ponuojantis savo teritorija, be to, skirtingai nuo Maltos Ordino santykių 
pobūdžio su kitomis valstybėmis, jį sieja ypatingi santykiai su Šventuoju 
Sostu. Šie ypatingi santykiai buvo apibrėžti popiežiaus Pijaus XII įsteigto 





Costarela, M. La Carta costituzionale del Sovrano Militare Ordine ospedaliero di San 
Giovanni di Gerusalemme, detto di Rodi, detto di Malta. Diritto Ecclesiastico. 1957, p. 
116 et seg. 

Papanti-Pelletier de Berminy, P. UOrdinamento Giuridico Melitense dopo il Capitolo 
Generale del 1997. Fondazione Melitense “"Donna Maria Marullo di Condojanni" Col- 
lana di studi. 2002. Vol II, p. 48-58. 

ad hoc Kardinolų tribunolo 1953 m. sausio 24 d. nutarimu, kuriame buvo 
pripažinta Maltos Ordino autonomija Šventojo Sosto atžvilgiu ir jo suve- 
renumas kitų tarptautinės teisės subjektų atžvilgiu. Chartijos 4 straipsnyje 
buvo tiesioginė nuoroda į šį Kardinolų tribunolo nutarimą ir buvo pripa- 
žinta, kad Maltos Ordino riterių, davusių amžinuosius įžadus, religiniai 
klausimai buvo tiesiogiai pavaldūs Šventojo Sosto Vienuolijų kongrega- 
cijai, o Maltos Ordinas savo suverenių kompetencijų srityje bendrauja su 
Šventojo Sosto Valstybės sekretoriatu (Valstybės sekretoriato funkcijos yra 
išimtinai susijusios su tarptautinės teisės reguliuojamais santykiais). 

1997 m. sušaukta neeilinė Generalinė Kapitula modifikavo Konstitu- 
cinę Chartiją, kartu įtvirtindama tolesnę Maltos Ordino „emancipaciją“ 
santykiuose su Šventuoju Sostu. Naujoje Chartijos redakcijoje nebeliko 
nuorodos į minėtą Kardinolų tribunolo nutarimą; buvo nustatyta, kad: 
Maltos Ordino nariai, priėmę vienuolinius įžadus, tiesiogiai pavaldūs Mal- 
tos Ordino vyresnybei (4 str. 2 parag.); Maltos Ordinas turi visavertę, re- 
miantis tarptautine teise, diplomatinę atstovybę prie Šventojo Sosto (4 str. 
5 parag.); Maltos Ordino Didysis Magistras tik praneša apie savo rinkimus 
ir būsimą pareigų ėjimą (14 str.; ankstesnė šio straipsnio redakcija nustatė 
privalomą išankstinį Romos Popiežiaus patvirtinimą pareigoms eiti). Kai 
kurie autoriai šiuos Konstitucinės Chartijos pakeitimus apibūdino kaip re- 
voliucinius, kurie galutinai pašalino galimas abejones dėl Maltos Ordino 
suverenumo ir bet kokius numanomus priklausomybės nuo Šventojo Sos- 
to požymius?" 

Maltos Ordino pilietybė yra siejama tik su kai kuriomis pareigybėmis 
Maltos Ordine, tačiau absoliuti dauguma Maltos Ordino narių išlieka savo 
šalių piliečiai. Taigi Maltos Ordino pilietybė yra funkcinė, arba profesi- 
nė, kuri turi analogą tarptautinėje teisėje, pavyzdžiui, Vatikano pilietybę. 
Normos, reglamentuojančios asmenų priėmimą į Maltos Ordino narius, 
istoriškai evoliucionavo: nors Maltos Ordino narių kilmingumas vis dar iš- 
lieka reikšmingas, tačiau pastaruoju metu, be senosios, kraujo kilmės aris- 
tokratijos, kažkada vaidinusios išimtinį vaidmenį, yra daug narių, kuriems 
kilmė suteikta „per suvereno malonę“. Konstitucinė Chartija, pabrėždama 
tradiciškai aristokratinį Maltos Ordino pobūdį, kartu suverenui sutei- 
kia galias priimti į Maltos Ordiną nekilmingus asmenis meritokratiniais 





2 Papanti-Pelletier de Berminy, P. /Ordinamento Giuridico Melitense..., op. cit., p. 48-58. 
Taip pat žr.: Dziuba, A. E. Relacje dyplomatyczne między Stolicą Apostolską a Zako- 
nem Maltanskim. Wroclawski Przegląd Teologiczny. 2011. Vol. 21, p. 13-26 


761 


PASAULIO VALSTYBIŲ KONSTITUCIJOS | Maltos Ordinas 


pagrindais*!. Galiausiai, dabartiniu metu kilmė nėra būtina sąlyga siekti 
bet kurių pareigų Maltos Ordine, išskyrus Didžiojo Magistro, kuris pagal 
Chartiją privalo būti renkamas iš garbės ir atsidavimo riterių rango? 

Maltos Ordino istorinis riterinis pobūdis taip pat išliko - Maltos Or- 
dino nariai yra ir riteriai, t. y. tapdami nariais jie įšventinami į riterystę. 
Narystė Maltos Ordine yra neatsiejama ir nuo konfesinės priklausomy- 
bės - Maltos Ordino nariai privalo išpažinti katalikybę, be to, riteriai pri- 
valo dalyvauti humanitarinėje ir karitatyvinėje Maltos Ordino veikloje. 
Kitas ypatumas yra susijęs su tuo, kad Maltos Ordino nariai riteriai nėra 
lygūs savo teisėmis ir pareigomis, nes Maltos Ordino teisės sistema istoriš- 
kai išsaugojo ranginę narystę“. Narystė yra trijų rangų: teisingumo riteriai 
(arba išpažinėjai) ir konventų kapelionai, kurie iškilmingai duoda neturto, 
skaistybės ir paklusnumo įžadus; paklusnumo riteriai, kurie iškilmingai 
pasižada savo gyvenime sekti Katalikų Bažnyčios mokymu ir įstatymais, 
bei trečio rango riteriai, kurie formaliai neduoda įžadų ar pasižadėjimų, 
bet privalo būti pavyzdingo krikščioniško elgesio (Kodekso 136 str.). An- 
trojo ir trečiojo rango riteriai savo rango viduje skirstomi pagal kilmingu- 
mo rekvizitus, kurie skirtingose nacionalinėse asociacijose gali turėti savų 
ypatumų, tačiau yra lygūs savo teisėmis ir pareigomis?“ . 

Įstatymų leidyba. Aukščiausias įstatymų leidėjas Maltos Ordine yra 
Generalinė Kapitula, susidedanti iš įvairių rangų atstovų. Jai priklauso 
pirminė įstatymų leidybos galia, vidaus ir išorės veiklos gairių ir progra- 
mos nustatymas. Kapitula sušaukiama kas penkeri metai bei kiekvieną 
kartą, kai Didysis Magistras mano esant būtina. Kapitula turi galią keisti 
Konstitucinę Chartiją ir Kodeksą. Dabartinė Chartijos redakcija numato 
kvalifikuotos daugumos reikalavimą (22 str. 4 parag.), norint keisti Char- 
tijos tekstą, t. y. griežtesnį, nei reikalaujama Kodekso teksto keitimams, ir 
taip Maltos Ordino konstitucinis modelis transformavosi iš „lankstaus“ į 
„griežtą“. Generalinė Kapitula, be įstatymų leidybos, atlieka ir kitas funk- 
cijas, tarp kurių pažymėtini rinkimai į Suvereniąją tarybą. 

Panašus savo sudėtimi yra kitas konstitucinis organas - Valstybės ple- 





2 Gazzoni, T. M. LOrdine di Malta e la sua Carta Costituzionale. Roma, 1973, p. 14 

* Pezzana, A. LOrdine di Malta come comunitė umana. Responsabilita e dialogo. II. 4. 
1971, p. 29-35, 32. 

3 Ibid., p. 30 

4 Ibid., p. 31, n. 5. 

* Papanti-Pelletier de Berminy, P. LOrdinamento Giuridico Melitense ..., op. cit., p. 54. 

narinė taryba, kuri susirenka Didžiojo Magistro mirties ar permanentinių 
kliūčių, trukdančių Didžiajam Magistrui vykdyti pareigas, atveju. Pagrin- 
dinė ir išimtinė jos funkcija yra išrinkti kitą Didijį Magistrą. 

Aptariant Maltos Ordino įstatymų leidybos valdžią, reikia pažymėti, 
kad valdymo organai kai kuriais ribotais atvejais gali leisti įstatymų leidy- 
bos aktus, pavyzdžiui, 15 straipsnio 2 paragrafas numato, kad Didysis Ma- 
gistras, prieš tai gavęs Suvereniosios tarybos pritarimą, gali leisti „įstatymų 
leidybos nuostatas klausimais, kurių neapibrėžia Konstitucinė Chartija ir 
Kodeksas“. Tačiau šie aktai yra žemesnio rango nei Konstitucinė Chartija 
ar Kodeksas. Tai nelaikytina kaip anomalija šiuolaikiniam valdymo galių 
pasiskirstymo principui, nes šis principas nėra visiškai griežtai įgyvendina- 
mas šiuolaikiniuose konstitucijų tekstuose: kai kurios konstitucijos ribotas 
įstatymų leidybos funkcijas pripažįsta valdymo organams, kurie jas reali- 
zuoja įstatymų galios dekretų ar deleguojamų dekretų pavidalu. 

Vykdomoji valdžia. Maltos Ordino valdymą vykdo Didysis Magistras, 
padedamas Suvereniosios tarybos, kurią paprastai sudaro riteriai išpaži- 
nėjai. Dabartinė Chartijos redakcija aiškiau apibrėžia Didžiojo Magistro 
teisinę padėtį ir jo santykius su Suvereniąja taryba. Ankstesnėje redakcijoje 
klausimų kilo dėl abiejų organų kompetencijos atribojimo. Dabar Chartija 
numato, kad visi Maltos Ordino valdymo aktai yra Didžiojo Magistro ak- 
vykdymą, pareigų perdavimą ir Maltos Ordino bendrąjį valdymą“ (15 str. 1 
parag.). Suvereniosios tarybos „pagalba“ Didžiajam Magistrui instituciškai 
realizuojama Tarybos pritarimu arba patarimu, priklausomai nuo svars- 
tomo dalyko pobūdžio, kuriam Chartija nustato vieną ar kitą sprendimo 
priėmimo būdą. 

Atitinkamai, Didysis Magistras kai kuriais, gana ribotais atvejais gali 
išleisti vadinamuosius Magistro dekretus be išankstinio Suvereniosios ta- 
rybos pritarimo. Tačiau svarbesnių dalykų sprendimuose Didžiojo Ma- 
gistro dekretai privalo gauti išankstinį Suvereniosios tarybos pritarimą 
(vadinamieji Tarybos dekretai). Šiais atvejais valdymo akto priėmimas 
apribojamas ne tik procedūriniu, bet ir materialiu požiūriu, kai Didysis 
Magistras negali priimti dekreto, neatitinkančio Tarybos nutarimo. Kita 
vertus, Didžiajam Magistrui nėra pareigos leisti dekreto, kuriam jis nepri- 
taria: Chartijos 15 straipsnio 3 paragrafas numato, kad Didysis Magistras 
nėra įpareigotas leisti dekretą, už kurį buvo Taryboje nubalsuota. Taigi, Di- 
džiojo Magistro teisinė padėtis negali būti apibūdinama kaip primus inter 

pares Suvereniojoje taryboje. Be to, reikia pabrėžti, nors Didysis Magistras 
ir vadovauja Tarybai (20 str. 2 parag.), tačiau nedalyvauja jos balsavimuose 
(20 str. 7 parag.). Galiausiai, reikia turėti omenyje, kad Didysis Magistras, 
nors ir būdamas Suvereniosios tarybos pirmininkas, turi autonomiškas ga- 
lias, skirtingas nuo pačios Tarybos galių, kurios realizuojamos ne tik išorė- 
je, kaip Maltos Ordino atstovo tarptautinėje bendruomenėje, bet ir Maltos 
Ordino viduje“. 

Reikia pažymėti, kad vykdomosios valdžios organizacijoje svarbų 
vaidmenį atlieka keturios vadinamosios „aukštosios pareigybės“, kurių ti- 
tuliarai yra kartu ir Suvereniosios tarybos nariai. Visų pirma išskirtinas 
Didysis kancleris, kuris prilyginamas Ministrui Pirmininkui-Valstybės se- 
kretoriui. Didysis komendantas vykdo aukščiausiąją religinę valdžią riterių 
išpažinėjų bei paklusnumo riterių ir damų atvžvilgiu, taip pat eina pareigas 
ad interim Didžiojo Magistro mirties, atsistatydinimo ar kitu negalėjimo 
eiti pareigas atveju. Didysis hospitaljeras (špitolininkas) koordinuoja Mal- 
tos Ordino tarptautines humanitarines, karitatyvines ir ligoninių funkci- 
jas. Iždininkas atlieka finansų sekretoriaus vaidmenį 

Teisminė valdžia. Teismų funkciją senaisiais laikais vykdė Generalinė 
Kapitula, tačiau šiandien vadovaujantis valdžių atskyrimo principu ji pa- 
vesta savarankiškam teisminiam organui. Bažnytinės kompetencijos bylos, 
t. y. susijusios su Katalikų Bažnyčios kanonų teisės taikymu, yra paveda- 
mos ordinariniams bažnytiniams teismams, o Apaštalų Sosto teismams 
yra žinybingos riterių išpažinėjų bylos, kiek tai susiję su kanonų teisės 
taikymu. Pasaulietinės bylos tarp Maltos Ordino fizinių ir juridinių bei 
trečiųjų asmenų nagrinėjamos pirmosios instancijos Magistro tribuno- 
le bei aukštesniajame apeliaciniame Magistro tribunole?'. Tribunolai yra 
žinybingi nagrinėti bylas, susijusias su kilmės ginčais, su patronato teise 
valdomų komendorijų bei fundacijų investitūros klausimais, su ginčais 
tarp pačių komendorijų, su Maltos Ordino darbuotojų darbo ginčais, su 
ginčais, kylančiais tarp pačių Maltos Ordino narių bei tarp centrinio ir pe- 
riferinio valdymo organų ir t. t. (Kodekso 225 str.). Tribunolams yra leista 
vykdyti arbitražo, taip pat ir tarptautinio, funkcijas, net ir tarp ginčo šalių, 
nepriklausančių Maltos Ordinui (Kodekso 204 str.). 

Naujoji Konstitucinės Chartijos redakcija panaikino buvusią gana dvi- 
prasmišką suvereniteto požiūriu nuostatą, numatančią galimybę kasacine 





26 Ibid., p. 54 
"7 Gazzoni, E Ordine di Malta, op. cit. 

tvarka kreiptis į Vatikano Miesto Valstybės kasacinį teismą. Kita vertus, 
iš praktinės pusės ši Konstitucijos novacija reikštų, kad nesant numatytos 
specialios kasacijos instancijos šią funkciją turi atlikti Magistro apeliacinis 
tribunolasžė. 

Chartijoje taip pat nėra numatyta ir konstitucinio teismo funkcijų. 
Įstatymų aktų konstitucingumo kontrolę gali vykdyti Magistro tribunolai, 
kurie, nors ir negalėdami paskelbti žemesnio rango aktų negaliojančiais 
dėl prieštaravimų Konstitucijai, tačiau turėdami teisės techninio aiškinimo 
galias gali netaikyti nekonstitucinių normų (Kodekso 2 str. 2 parag.). 

Teisėjai parenkami iš Maltos Ordino narių, ypač turinčių patirties tei- 
sės srityje: kol kas teisėjų dauguma yra kartu ir Italijos teismų teisėjai, kurie 
yra gavę leidimus iš Italijos nacionalinės teismų administracijos, nepriešta- 
raujant Užsienio reikalų ministerijai". Pasakytina, kad tribunolų sprendi- 
mai yra pripažįstami Italijoje, remiantis Italijos civilinio proceso kodekso 
797 straipsniu“. 

Valdymo struktūra. Be centrinio valdymo organų, egzistuoja perife- 
rinė valdymo sistema, susidedanti iš didžiųjų priorijų, subpriorijų, kurių 
pagrindinė užduotis sielovadinė ir religinė, bei iš nacionalinių asociacijų, 
kurių užduotys yra pasaulietinio pobūdžio, visų pirma pagalba vargstantie- 
siems ir ligoniams. Jos steigiamos Magistro dekretu, o jų statutai sudaromi 
atsižvelgiant į vietos šalių nacionalinę teisinę bazę bei tvirtinami Didžiojo 
Magistro kartu su Suvereniąja taryba. Asociacijos ir priorijos sutelkia rite- 
rius pagal jų nacionalinę priklausomybę. 

Maltos Ordinas savo turtais gali laisvai disponuoti, tačiau dalis jo tur- 
tų yra perduoti in commendam?' komendorijoms. Komendorijos skirsty- 
tinos į komendorijas, kurių turtas patikėtas Didžiojo Magistro diskrecija 
valdyti riteriams išpažinėjams, bei į šeimos patronato teise valdomas ko- 





2 Papanti-Pelletier de Berminy, P. LOrdinamento Giuridico Melitense ..., op. cit., p. 55. 


Cansacchi, G. La soggettivita internazionale dellOrdine di Malta e i suoi riflessi 
nellordinamento amministrativo italiano. Atti del convegno di Benevento sugli Ordini 
cavallereschi. Roma, 1971, p. 54. 

Comba, A. Delibazione di sentenza emanata da giurisdizioni di enti internazionali 
non territoriali. Rivista di diritto internazionale privato e processuale. 1978. P. 392 et 
seg. Kita vertus, dalis Italijos teisės doktrinos šiuo klausimu yra priešingos nuomonės, 
t. y. ginčija tokių sprendimų pripažinimo teisėtumą vien dėl to fakto, kad Maltos Ordi- 
nas nedisponuoja jokia teritorija, pvz., žr.: Jemolo, A. C. II cavaliere inesistente. Rivista 
trimestrale di diritto processuale civile. 1979, p. 803 et seą. 

Tai patikėjimo valdyti bažnytinį ar vienuolynų turtą būdas, ypač paplitęs viduramžiais. 

mendorijas, kurios įsteigtos riteriui perleidus savo turtą Maltos Ordinui??. 
Pasibaigus paveldėtojų linijai, komendorija išnyksta, o turtas pereina visiš- 
kon Maltos Ordino dispozicijon?*. 

Teisės šaltiniai. Maltos Ordino teisės šaltinių sistemą sudaro Konstitu- 
cinė Chartija, Ordino kodeksas, Rohano kodeksas** (ta apimtimi, kiek šio 
Kodekso nuostatos neprieštarauja Chartijai ar Maltos Ordino kodeksui), 
ratifikuotos tarptautinės sutartys, kompetentingų Maltos Ordino organų 
išleisti įstatymų aktai, papročiai bei popiežių suteiktos privilegijos. Iki 1997 
m. konstitucinės reformos lygiaverčiai Konstitucinei Chartijai teisės šal- 
tiniai buvo Katalikų Bažnyčios kanonų, Maltos Ordino regula, paskutinį 
kartą patvirtinta popiežiaus Jono XXIII, bei kiti popiežių aktai, turintys 
įstatymo galią **. Naujojoje Chartijos redakcijoje iš Maltos Ordino teisės 
šaltinių sąrašo buvo išbraukti popiežių įstatymų aktai, o tai rodo galuti- 
nę Maltos Ordino „emancipaciją“ Šventojo Sosto atžvilgiu, tačiau reikia 
pažymėti, kad panašaus likimo vis dėlto nesusilaukė popiežių įvairiais is- 
toriniais laikotarpiais suteiktos privilegijos, kurios didžia dalimi nulėmė 
dabartinio Maltos Ordino, kaip tarptautinio teisės subjekto, raidą. Kanonų 
teisės nuostatos išliko Maltos Ordino teisės šaltiniu, tačiau jų vaidmuo yra 
subsidiarus Konstitucinės Chartijos ir Maltos Ordino kodekso atžvilgiu. 





32 Gazzoni, T. M. Postilla a COMBA, Rilevanza nellordinamento interno italiano delle at- 

tivita pubblicistiche esplicate nellordinamento melitense. Giurisprudenza italiana. 1965, 

I, 1, p. 420 et seg. 

Pezzana, A. Imposta di successione e commende melitensi. Foro italiano. 1964, I, 2054 ss. 

* Rohano kodeksas (Codice del Sacro Militare Ordine Gerosolimitano) buvo sudarytas 
1782 m. Maltos Ordino Didžiojo Magistro Emanuelio de Rohano nurodymu, siekiant 
susisteminti ir kodifikuoti visus Maltos Ordino teisės šaltinius; žr.: Micallef, A. Lectu- 
res on the Statutes of the Sacred Order of St. John of Jerusalem at the University (of 
Studies) of Malta 1792. Juris Fontes. Rechtsguellen in Vergangenheit und Gegenwart. 
Vol. 2. Karlsruhe, 2012. 

* Gazzoni, E Ordine di Malta. Op. cit. 

SUVERENUS KARINIS 
HOSPITAILJERŲ ŠV. JONO, JERUZALĖS, 
RODO IR MALTOS ORDINAS** 


KONSTITUCINĖ CHARTIJA 


Paskelbta 1961 metų birželio 27 dieną 


Neeilinės Generalinės Kapitulos reformuota 
1997 metų balandžio 28-30 dienomis 


Roma 1998 


I SKYRIUS 
MALTOS ORDINAS IR JO PRIGIMTIS 


1 straipsnis. Maltos Ordino ištakos ir prigimtis 

1 parag. Suverenus karinis Hospitaljerų Šv. Jono Jeruzalės, vadinamas 
Rodo, taip pat vadinamas Maltos Ordinu, kilo iš Šv. Jono ligoninės Jeruza- 
lėje hospitaljerų grupės, kurį aplinkybės pašaukė šalia pirminių labdary- 
bės uždavinių prisidėti karine tarnyba ginti maldininkus, keliaujančius į 
Šventąją Žemę, ir krikščioniškąją civilizaciją Rytuose, ilgainiui tapęs Rodo, 
o vėliau ir Maltos salų suverenu, yra religinis pasaulietinis, tradiciškai kari- 
nis, riterių ir kilmingųjų ordinas. 





* Suverenaus karinio Hospitaljerų Šv. Jono, Jeruzalės, Rodo ir Maltos Ordino Konsti- 
tucinė Chartija, paskelbta Maltos Ordino oficialiame internetiniame puslapyje http:// 
www.orderofmalta.int, išversta iš italų kalbos. 

2 parag. Tautų teritorijose, kuriose Maltos Ordinas vykdo savo veiklą, 
remiantis tarptautinėmis sutartimis, struktūrą sudaro didžiosios priorijos, 
priorijos, subpriorijos ir nacionalinės asociacijos. 

3 parag. Šioje Chartijoje ir Kodekse suverenus karinis Maltos Ordinas 
vadinamas Maltos Ordinu arba Ordinu. 

4 parag. Tolesnėse normose didžiosios priorijos ir nacionalinės aso- 
ciacijos vadinamos priorijomis ir asociacijomis. Maltos Ordino kodeksas 
vadinamas Kodeksu. 


2 straipsnis. Tikslai 

1 parag. Gerbiant šimtametes tradicijas, Maltos Ordino tikslas yra 
skleisti per savo narių pasiaukojimą Dievo garbę, tarnystė Tikėjimui ir 
Šventajam Tėvui bei pagalba artimajam. 

2 parag. Ištikimas dieviškiesiems įstatymams ir Mūsų Viešpaties Jė- 
zaus Kristaus priesakams ir vedamas Bažnyčios mokymo, Maltos Ordinas 
remiasi krikščioniškomis labdaros ir brolybės dorybėmis ir jas skleidžia, 
darydamas mielaširdystės darbus ligoniams, vargšams ir netekusiems tė- 
vynės, nepaisant jų tikėjimo, rasės, kilmės ir amžiaus. Ypač jis vykdo ins- 
titucines užduotis hospitalinėje srityje, tarp jų ir socialinės ir medicinos 
pagalbos, taip pat ir rūpinantis ypatingų nelaimių bei karų aukomis, jų 
dvasiniu pakėlimu ir stiprinant jų tikėjimą Dievu. 

3 parag. Remiantis Kodekso normomis, priorijos ir asociacijos savo 
institucinei veiklai vykdyti gali steigti pavaldžius vienetus, veikiančius pa- 
gal nacionalinius įstatymus, tarptautines sutartis bei sudarytus susitarimus 
su Tautomis. 


3 straipsnis. Suverenumas 

1 parag. Maltos Ordinas yra tarptautinės teisės subjektas ir vykdo su- 
verenias funkcijas. 

2 parag. Įstatymų leidybos, vykdomosios ir teisminės funkcijos pri- 
klauso kompetentingiems Maltos Ordino organams pagal Konstitucinės 
Chartijos ir Kodekso nuostatas. 


4straipsnis. Santykiai su Apaštalų Sostu 

1 parag. Maltos Ordinas yra Šventojo Sosto pripažintas teisės subjek- 
tas. 

2 parag. Vienuoliai nariai savo įžadais, taip pat ir antrojo rango nariai 
Paklusnumo pasižadėjimu Maltos Ordine yra pavaldūs tik savo atitinka- 

miems vyresniesiems. Remiantis Kanonų teisės kodeksu, Maltos Ordino 
bažnyčios ir vienuoliniai institutai nepriklauso vyskupijų jurisdikcijai ir 
yra tiesiogiai pavaldūs Šventajam Sostui. 

3 parag. Santykiuose su Šventuoju Sostu galioja Maltos Ordino įgytos 
teisės, papročiai bei popiežių suteiktos ir neatšauktos privilegijos. 

4 parag. Savo atstovu prie Maltos Ordino Popiežius skiria Šventosios 
Romos Bažnyčios kardinolą, kuriam suteikiamas Cardinalis Patronus ti- 
tulas ir ypatingos galios. Kardinolas globėjas turi pareigą skatinti Maltos 
Ordino ir jo narių dvasinius poreikius bei santykius tarp Šventojo Sosto ir 
Maltos Ordino. 

5 parag. Pagal tarptautinės teisės nuostatas Maltos Ordinas turi diplo- 
matinę atstovybę prie Šventojo Sosto. 

6 parag. Religinė prigimtis netrukdo Maltos Ordinui, kaip valstybių 
pripažintam tarptautinės teisės subjektui, vykdyti savo suverenias galias. 


5 straipsnis. Maltos Ordino teisės šaltiniai 

Maltos Ordino teisės šaltiniai yra: 

1. Konstitucinė Chartija, Maltos Ordino kodeksas ir subsidiarumo 
pagrindu kanoniniai įstatymai. 

2. Įstatymų leidybos nuostatos, kaip nurodyta Konstitucinės Charti- 
jos 15 straipsnio 2 paragrafo a) pastraipoje. 

3. Tarptautiniai susitarimai, ratifikuoti laikantis Konstitucinės Char- 
tijos 15 straipsnio 2 paragrafo h) pastraipoje įtvirtintų nuostatų. 

4. Papročiai ir privilegijos. 

5. Rohano kodeksas, kiek tai neprieštarauja esamoms nuostatoms. 


6 straipsnis. Maltos Ordino vėliavos, insignijos ir herbas 

1 parag. Maltos Ordino vėliavą sudaro arba baltas lotyniškas kryžius 
raudoname lauke, arba aštuoniakampis baltas kryžius raudoname lauke 
(Maltos kryžius). 

2parag. Maltos Ordino herbą sudaro aštuoniakampyje kryžiuje [esan- 
tis] raudoname ovaliniame lauke lotyniškas kryžius, apjuostas rožiniu ir 
apgobtas karūnuota kunigaikščio mantija. 

3 parag. Suvereniosios tarybos pritarimu Didžiojo Magistro patvirtin- 
tas specialus reglamentas nustato Maltos Ordino vėliavų, insignijų ir herbo 
požymius bei naudojimo tvarką. 

7 straipsnis. Kalba 
Maltos Ordino oficiali kalba yra italų kalba. 


II SKYRIUS 
MALTOS ORDINO NARIAI 


8 straipsnis. Rangai 


1 parag. Maltos Ordino nariai yra trijų rangų: 

A) Pirmajam rangui priklauso teisingumo riteriai arba išpažinėjai bei 
religinius įžadus priėmę konventų kapelionai išpažinėjai; 

B) Antrajam rangui priklauso paklusnieji nariai, davę pasižadėjimą 
pagal 9 straipsnio 2 paragrafo nuostatas ir skirstomi į tris katego- 


rijas: 

a. paklusnieji garbės ir atsidavimo riteriai ir damos 
b. paklusnieji malonės ir atsidavimo riteriai ir damos 
c.  paklusnieji Magistro malonės riteriai ir damos 


C) Trečiajam rangui priklauso nariai, nepriėmę religinių įžadų ar pa- 
sižadėjimo, bet gyvenantys pagal Bažnyčios nuostatas ir pasiryžę 
įsipareigoti Maltos Ordinui ir Bažnyčiai, kurie yra skirstomi į še- 
šias kategorijas: 


encoss 


f 


garbės ir atsidavimo riteriai ir damos 
konventų kapelionai ad honorem 
malonės ir atsidavimo riteriai ir damos 
Magistro kapelionai 

Magistro malonės riteriai ir damos 
atsidavimo donatai ir donatos 


2 parag. Atitikties sąlygas atskiriems rangams ir kategorijoms nustato 


Kodeksas. 


9 straipsnis. Narių pareigos 


1 parag. Riteriai ir kapelionai, priklausantys pirmajam rangui, pri- 
ima neturto, skaistybės ir paklusnumo įžadus pagal Kodekso nuosta- 
tas ir taip siekia evangelinio tobulumo. Jie yra vienuoliai su visomis iš 
kanonų teisės kylančiomis pasekmėmis ir laikosi jų atžvilgiu taikomų 
partikuliarinių normų. Jie nėra įpareigoti laikytis bendruomeninio gy- 


venimo. 

2 parag. Antrojo rango nariai pasižadėdami įsipareigoja siekti savo 
statusu krikščioniško gyvenimo tobulumo Maltos Ordino dvasioje. 

3 parag. Maltos Ordino nariai privalo pavyzdingai derinti savo gy- 
venimą su Bažnyčios mokymu ir nuostatomis ir atsidėti Maltos Ordino 
pagalbos veikloms, kaip tai yra numatyta Kodekse. 

4 parag. Antrojo ir trečiojo rango nariai per nacionalines organizaci- 
jas Didžiajam Magistrui telkia finansinius įnašus, kurių dydį nustato Gene- 
ralinė Kapitula. Kunigai yra atleidžiami nuo šių įnašų. 


10 straipsnis. Narių priklausomybė 

1 parag. Ten, kur veikia tik priorijos, į ją automatiškai priimami visi 
trijų rangų nariai. 

2 parag. Ten, kur yra įsteigtos subpriorijos, į ją priimami tik pirmojo 
ir antrojo rango nariai. 

3 parag. Ten, kur įsteigta asociacija, į ją priimami trijų rangų nariai. 

4 parag. Ten, kur toje pačioje teritorijoje veikia asociacija, įeinanti į 
priorijos ar subpriorijos sudėtį, visi pirmojo ir antrojo rango nariai yra kar- 
tu ir priorijos ar subpriorijos nariai. 

5 parag. Teritorijoje, kurioje neveikia nei priorijos, nei subpriorijos, 
pirmojo ir antrojo rango nariai suburiami į Gremio Religionis. 

6 parag. Teritorijoje, kurioje neveikia nei priorija, nei asociacija, tre- 
čiojo rango nariai suburiami į Maltos Ordino instituciją pagal Didžiojo 
Magistro nurodymą. 

7 parag. Didysis Magistras, gavęs Suverenios tarybos pritarimą ir iš- 
klausęs atitinkamus priorus, regentus ar pirmininkus, gali perkelti Maltos 
Ordino narį su jo sutikimu į prioriją, subprioriją ar asociaciją, remdamasis 
anksčiau išdėstytomis nuostatomis. 


11 straipsnis. Pareigos ir tarnybos 

1 parag. Didžiojo Magistro ir Didžiojo komendanto pareigos ir tarny- 
bos suteikiamos riteriams, davusiems amžinuosius įžadus. 

2 parag. Prioro pareigos patikimos riteriams, davusiems amžinuosius 
arba laikinuosius įžadus. 

3 parag. Aukštąsias pareigas bei Suvereniosios tarybos pareigas, išsky- 
rus 20 str. 4 parag. nuostatas, priorijų ir subpriorijų kanclerio, iždininko ir 
hospitaljero bei taip pat jų regento, pavaduotojo, vikaro ir prokuratoriaus 
pareigas, visų pirma, užima davę įžadus riteriai. Jei į jas renkami paklus- 

nieji riteriai dėl jų ypatingų nuopelnų, tokie rinkimai turi būti patvirtinti 
Didžiojo Magistro. 

4 parag. Aukštosios pareigos, taip pat priorų, vikarų, pavaduotojų, 
prokuratorių, regentų, priorijų kanclerių, taip pat bent keturių iš šešių Su- 
vereniosios tarybos konsultorių pareigos yra rezervuojamos riteriams, tu- 
rintiems garbės ir atsidavimo bei malonės ir atsidavimo ženklus. 


III SKYRIUS 
MALTOS ORDINO VALDYMAS 


12 straipsnis. Didysis Magistras 
Didžiajam Magistrui, Maltos Ordino vadovui, priklauso suverenios 
išimtinės teisės ir garbės ženklai bei Prakilniosios Aukštybės titulas. 


13 straipsnis. Didžiojo Magistro rinkimų sąlygos 

1 parag. Didijį Magistrą iki gyvos galvos renka Valstybės plenarinė 
taryba iš riterių išpažinėjų, davusių amžinuosius įžadus bent prieš dešimt 
metų, jei jų amžius nesiekia penkiasdešimties metų, arba iš vyresnių riterių 
išpažinėjų, esančių Maltos Ordino nariais per dešimt metų, kuriems pa- 
kanka, kad amžinuosius įžadus būtų davę prieš trejus metus. 

2 parag. Didysis Magistras ir Didžiojo Magistro pavaduotojas turi ati- 
tikti garbės ir atsidavimo riteriams nustatytus kilmės reikalavimus. 

3 parag. Prieš pradėdamas eiti pareigas išrinktasis laišku praneša 
Šventajam Tėvui apie Didžiojo Magistro išrinkimą. 


14 straipsnis. Didžiojo Magistro priesaika 

Išrinktasis į Didžiojo Magistro garbę, pranešęs Šventajam Tėvui apie 
įvykusius rinkimus, iškilmingame Valstybės plenarinės tarybos posėdyje 
Kardinolui globėjui duoda tokią priesaiką: 

„AŠ... IŠKILMINGAI PASIŽADU IR PRISIEKIU ŠIUO ŠVENČIAU- 
SIUOJU MEDŽIO KRYŽIUMI IR ŠVENTOSIOMIS DIEVO EVANGE- 
LIJOMIS LAIKYTIS MŪSŲ ORDINO KONSTITUCINĖS CHARTIJOS, 
KODEKSO IR GARBINGŲ PAPROČIŲ BEI SĄŽININGAI VADOVAUTI 
ORDINO VEIKLAI. TEPADEDA MAN DIEVAS IR, JEI NETESĖSIU, PA- 
TEKS Į PAVOJŲ MANO SIELA.“ 

15 straipsnis. Didžiojo Magistro galios 
1 parag. Didysis Magistras, padedamas Suvereniosios tarybos, vykdo 
aukščiausiąją valdžią, pareigų perdavimą ir Maltos Ordino bendrąjį val- 
dymą. 
2 parag. Didysis Magistras būtent: 
a) priima, prieš tai Suvereniajai tarybai nutarus, įstatymų leidybos nuos- 
tatas klausimais, kurių neapima Konstitucinė Chartija ir Kodeksas 
b) dekretu tvirtina valdymo aktus 
c) priima, prieš tai Suvereniajai tarybai slaptu balsavimu nutarus, 
Maltos Ordino narius į pirmojo rango noviciatą, jų amžinuosius 
įžadus ir laikinuosius įžadus bei į antrojo rango bandomuosius 
metus ir jų pasižadėjimą 
d) priima, prieš tai Suvereniajai tarybai nutarus, Maltos Ordino na- 
rius į pirmojo rango aspirantūrą 
e) priima, prieš tai Suvereniajai tarybai nusprendus arba Motu Pro- 
prio būdu, į Maltos Ordiną trečiojo rango narius 
f) padedamas Suvereniosios tarybos, administruoja bendrojo iždo 
turtus ir kontroliuoja nuosavybę 
g) vykdo Šventojo Sosto aktus Maltos Ordino klausimais ir infor- 
muoja Šventąjį Sostą apie Maltos Ordino būklę ir poreikius 
h) ratifikuoja, prieš tai Suvereniajai tarybai pritarus, tarptautinius su- 
sitarimus 
i) šaukia neilinę Generalinę Kapitulą, galinčią paleisti Suvereniąją 
tarybą ir išrinkti naują tarybą remiantis Konstitucinės Chartijos ir 
Kodekso nuostatomis 
3 parag. Dekretai, nurodyti 2 b) paragrafe, yra Magistro arba Tarybos, 
priklausomai nuo to, ar valdymo aktą tiesiogiai leidžia Didysis Magistras, 
ar prieš tai jam buvo pritarta arba dėl jo iš anksto nutarta Suvereniojoje 
taryboje. Patariamojo balso atveju Didysis Magistras negali išleisti dekreto, 
neatitinkančio nutarimo, tačiau ir neprivalo išleisti atitinkantį jį. 


16 straipsnis. Didžiojo Magistro pareigų atsisakymas 
Atsistatydinimą iš Didžiojo Magistro pareigų turi priimti Suverenioji 
taryba bei tam, kad įsigaliotų, turi būti apie jį pranešta Šventajam Tėvui. 


17 straipsnis. Ypatingasis valdymas 
1 parag. Permanentinės kliūties vykdyti Didžiojo Magistro pareigas, 
jo atsistatydinimo ar mirties atvejais Maltos Ordiną valdo pavaduotojas 

ad interim Didžiojo komendanto asmenyje, kuris gali vykdyti ordinarinio 
administravimo veiksmus tol, kol pareigos yra laisvos. 

2 parag. Apie permanentinę kliūtį vykdyti Didžiojo Magistro pareigas 
kolegialios procedūros būdu paskelbia Pirmosios instancijos magistro tri- 
bunolas dviejų trečdalių Suvereniosios tarybos narių teikimu. Tokiu atve- 
ju Suvereniąją tarybą sušaukia ir jai pirmininkauja Didysis komendantas 
arba Didysis kancleris, arba absoliučia dauguma nariai susirenka patys. 
Teikimą pristato Didysis kancleris ar kitas Suvereniosios tarybos deleguo- 
tas asmuo. Jei teikimas yra patenkinamas, Didysis komendantas pradeda 
eiti pavaduotojo ad interim pareigas. 

3 parag. Esant kliūčiai Didžiajam Magistrui eiti pareigas ilgiau negu 
vieną mėnesį, Didysis komendantas imasi Maltos Ordino ordinarinio 
administravimo ir nedelsdamas sušaukia Suvereniąją tarybą tai patvirtinti. 

4 parag. Kliūties vykdyti Didžiojo komendanto pareigas atveju Suve- 
renioji taryba išrenka iš savo narių, amžinuosius įžadus priėmusių riterių, 
pavaduotoją ad interim. 

5 parag. Didžiojo Magistro pavaduotojas, remiantis 23 straipsnio 5 
paragrafu, yra renkamas iš riterių, atitinkančių sąlygas būti renkamiems į 
Didžiojo Magistro pareigas. Prieš pradėdamas eiti pareigas, Didžiojo Ma- 
gistro pavaduotojas duoda priesaiką, remiantis 14 straipsniu. Didžiojo Ma- 
gistro pavaduotojo atsistatydinimą turi priimti Suverenioji taryba, ir, kad 
įsigaliotų, turi būti pranešta Šventajam Tėvui. 


18 straipsnis. Aukštosios pareigos 

1 parag. Yra šios aukštosios pareigos: 

- Didysis komendantas 

- Didysis kancleris 

- Didysis hospitaljeras 

- Bendrasis iždininkas 

2 parag. Asmenų, užimančių aukštąsias pareigas, keitimą reguliuoja 
Kodeksas. 


19 straipsnis. Prelatas 

1 parag. Prelatą, parinkęs iš Didžiojo Magistro pateikto trijų kandi- 
datūrų sąrašo, prieš tai patvirtinto Suvereniosios tarybos, skiria Popiežius. 
Tuo atveju, kai nė vienas kandidatas negauna Šventojo Tėvo pritarimo, pa- 
teikiami kiti nominantai. Prelatas padeda Kardinolui globėjui, vykdančiam 
savo pareigas Maltos Ordine. 

2 parag. Prelatas vadovauja Maltos Ordino ganytojišką misiją vyk- 
dantiems dvasininkams ir stebi, kad kapelionų vienuolinis ir ganytojiškas 
gyvenimas bei apaštalavimas atitiktų Maltos Ordino discipliną ir dvasią. 

3 parag. Prelatas padeda Didžiajam Magistrui ir Didžiajam komen- 
dantui rūpintis Maltos Ordino narių sielovada ir religinėmis praktikomis 
bei viskuo, kas yra susiję su dvasiniu Maltos Ordino darbų pobūdžiu. 

4 parag. Kiekvienoje Generalinės Kapitulos sesijoje Prelatas pristato 
pranešimą apie Maltos Ordino dvasinę būklę. 


20 straipsnis. Suverenioji taryba 

1 parag. Suverenioji taryba padeda Didžiajam Magistrui valdyti Mal- 
tos Ordiną. 

2 parag. Suvereniąją tarybą sudaro: 

a) Didysis Magistras arba jo pavaduotojas, kuris jai pirmininkauja 

b) keturių aukštųjų pareigybių tituliarai ir šeši konsultoriai 

3 parag. Suvereniosios tarybos narius, išskyrus Didijį Magistrą ir jo 
pavaduotoją, renka Generalinė Kapitula susirinkusiųjų daugumos balsais. 

4 parag. Didysis komendantas ir bent keturi kiti Suvereniosios tary- 
bos nariai turi būti iš riterių, davusių amžinuosius ar laikinuosius įžadus. 

5 parag. Priimant į Ordino pirmojo rango narius balso teisę turi tik 
Suvereniosios tarybos nariai riteriai, davę amžinuosius ar laikinuosius įža- 
dus. 

6 parag. Suvereniosios tarybos nariai vykdo savo pareigas iki naujo- 
sios Generalinės Kapitulos sudėties ir gali būti perrenkami. Perrenkant tre- 
čiai arba paskesnei kadencijai į tas pačias pareigas yra būtina dviejų trečda- 
lių susirinkusiųjų balsų dauguma. 

7 parag. Didysis Magistras nedalyvauja balsavime dėl tų dalykų, ku- 
riems Suverenioji taryba turi sprendžiamąjį balsą arba privalo pateikti savo 
nuomonę, kaip tai numatyta 15 straipsnio 3 paragrafe. Konsultorių, įskai- 
tant ir aukštųjų pareigybių tituliarų, balsams pasidalijus per pusę, Didžiojo 
Magistro sprendimas yra lemiamas. Jei Didysis Magistras neišreiškia savo 
nuomonės, sprendimo priėmimas yra stabdomas. 


21 straipsnis. Valdančioji taryba 

1 parag. Valdančioji taryba yra patariamasis organas sprendžiant 
politinius, religinius, hospitalinės veiklos, tarptautinius ar kitus Maltos 
Ordino gyvenimo klausimus ir gali teikti siūlymus keturių aukštųjų pa- 

reigybių tituliarams bei Auditorių kolegijai. Taryba renkasi bent du kar- 
tus per metus. 

2 parag. Valdančiąją tarybą sudaro šeši konsultoriai iš skirtingų geo- 
grafinių rajonų, kuriuos renka Generalinė Kapitula iš narių, priklausančių 
trims Maltos Ordino rangams. 

3 parag. Valdančiosios tarybos posėdžiuose dalyvauja: 

a) Didysis Magistras ar jo pavaduotojas, kuris juos sušaukia ir jiems 

pirmininkauja 

b) Suvereniosios tarybos nariai 

c) Maltos Ordino prelatas, kai sprendžiami su jo kompetencija susiję 

klausimai 

4 parag. Šeši konsultoriai vykdo pareigas iki naujos Generalinės Kapi- 
tulos sudėties ir gali būti perrenkami tik vieną kartą. 


22 straipsnis. Generalinė Kapitula 
1 parag. Generalinė Kapitula yra aukščiausiasis Maltos Ordino susi- 
rinkimas ir jį sudaro skirtingų rangų atstovai. Ji sušaukiama kas penkeri 
metai bei kiekvienąkart, kai Didysis Magistras, išklausęs Suvereniąją tary- 
bą, mano esant būtina, arba kai Didžiojo Magistro prašo priorijų, subprio- 
rijų ir asociacijų dauguma. 
2 parag. Generalinę Kapitulą sudaro: 
a) Didysis Magistras ar jo pavaduotojas, kuris jai pirmininkauja 
b) Suvereniosios tarybos nariai 
c) Prelatas 
d) priorai arba, kai jų vieta laisva, - jų nuolatiniai pakaitiniai (proku- 
ratoriai, vikarai, pavaduotojai) 
e) vietininkai išpažinėjai 
f) du riteriai išpažinėjai, kuriuos deleguoja kiekviena priorija, o ne- 
sant vieno iš jų - paklusnumo riteris 
g) vienas riteris išpažinėjas ir vienas paklusnumo riteris, kuriuos de- 
leguoja riteriai „Gremio Religionis“ 
h) penki subpriorijų regentai, remiantis Kodekso nuostatomis 
i) penkiolika skirtingų asociacijų atstovų, remiantis Kodekso nuosta- 
tomis 
j) šeši Maltos Ordino Valdančiosios tarybos konsultoriai 
3 parag. Generalinė Kapitula susirenka išrinkti Suvereniosios tarybos 
narius, Valdančiosios tarybos konsultorius, Audito kolegijos narius; spręsti 

dėl galimų Konstitucinės Chartijos ir Kodekso pataisų; nagrinėti ir spręsti 
svarbiausias problemas, susijusias su Maltos Ordino sielovadine ir ekono- 
mine būkle, veiksmų programomis, tarptautiniais santykiais. 

4 parag. Konstitucinės Chartijos pataisoms patvirtinti būtina dvie- 
jų trečdalių dauguma. Kodekso pataisoms patvirtinti yra būtina absoliuti 
dauguma, išskyrus nuo šešto iki devyniasdešimt trečiojo straipsnių, susi- 
jusių išimtinai su pirmojo rango nariais, pataisoms, kurioms patvirtinti 
būtina absoliučios daugumos riterių išpažinėjų, turinčių balso teisę, dau- 
guma. 


23 straipsnis. Valstybės plenarinė taryba 

1 parag. Valstybės plenarinė taryba renka Didįjį Magistrą arba jo pa- 
vaduotoją 

2 parag. Balso teisę turi: 

a) Didžiojo Magistro pavaduotojas arba pavaduotojas ad interim 

b) Suvereniosios tarybos nariai 

c) Prelatas 

d) priorai arba, kai jų vieta laisva, - jų nuolatiniai pakaitiniai (proku- 

ratoriai, vikarai, pavaduotojai) 

e) vietininkai išpažinėjai 

f) du riteriai išpažinėjai, deleguoti iš kiekvienos priorijos 

g) vienas riteris išpažinėjas ir vienas paklusnusis riteris, kuriuos dele- 

guoja riteriai „Gremio Religionis“ 

h) penki subpriorijų regentai 

i) penkiolika skirtingų asociacijų atstovų, remiantis Kodekso nuosta- 

tomis 

3 parag. Didžiajam Magistrui išrinkti yra būtina dalyvaujančių ir tu- 
rinčių balso teisę balsų dauguma plius vienas. 

4 parag. Pirmojo rango nariai, dalyvaujantys Valstybės plenarinėje 
taryboje, gali siūlyti tris kandidatus. Jei po pirmos Valstybės plenarinės 
tarybos posėdžių dienos nepateikiamos trys kandidatūros arba jei nepa- 
vyksta pirmųjų trijų balsavimų metu išrinkti kandidato iš pasiūlyto sąrašo, 
Valstybės plenarinės tarybos nariai gali rinkti tolesniuose balsavimuose. 

5 parag. Po penkto nesėkmingo balsavimo Valstybės plenarinė tary- 
ba ta pačia dauguma nutaria, ar pradėti Didžiojo Magistro pavaduotojo 
ilgiausiai vienerių metų laikotarpiui rinkimus. Neigiamu atveju iš naujo 
pradedamas balsavimas dėl Didžiojo Magistro rinkimų. Teigiamu atveju 

Didžiojo Magistro pavaduotojas balsavimo būdu yra išrenkamas iš dvie- 
jų kandidatų, gavusių daugiausia balsų per penktąjį balsavimą. Balsavime 
laimi vienas iš kadidatų, gavęs daugiausia balsų. Jei kandidatas yra vienas, 
būtina dalyvaujančiųjų balsų dauguma. 

6 parag. Išrinktasis Didžiojo Magistro pavaduotojas turi sušaukti 
Valstybės plenarinę tarybą iki baigsis jo mandatas. 


24 straipsnis. Bendrosios rinkimų taisyklės 

1 parag. Generalinės Kapitulos ir Valstybės plenarinės tarybos nariai 
bei turintieji balsavimo teisę rinkti priorus, regentus ir asociacijų pirmi- 
ninkus privalo ją realizuoti asmeniškai ir negali skirti atstovų, delegatų ar 
prokuratorių nei balsuoti raštu, išskyrus atvejus, numatytus Kodekso 196 
straipsnyje. 

2 parag. Išskyrus bet kurios kitaip nustatančios nuostatos atvejus, 
kvorumas skaičiuojamas atsižvelgiant į turinčiųjų balsavimo teisę ir bal- 
suojančiųjų skaičių. Kai numatyta dviejų trečdalių dauguma, ji būtina tik 
pirmiesiems trims balsavimams. Paskesniems balsavimams yra pakanka- 
ma dalyvaujančiųjų dauguma, turinti balso teisę, išskyrus bet kurios kitaip 
nustatančios nuostatos atvejus. 


25 straipsnis. Teisinė taryba 

1 parag. Teisinė taryba yra techninis, patariamasis, kolegialus organas, 
kurio galima atsiklausti ypatingos svarbos teisiniais klausimais ir proble- 
momis. 

2 parag. Ją sudaro pirmininkas, vicepirmininkas, generalinis sekreto- 
rius ir keturi nariai. 

3 parag. Narius skiria Didysis Magistras, prieš tai išklausęs Suverenio- 
sios tarybos nuomonę. Jie renkami iš teisės mokslų ekspertų, išmanančių 
Maltos Ordino, viešąją ir tarptautinę bei kanonų teisę, pirmenybę teikiant 
Maltos Ordino nariams. Pareigas eina trejus metus ir gali būti iš naujo pa- 
tvirtinti. 

26 straipsnis. Teismų sąranga 

1 parag. Bažnytinės kompetencijos bylos, remiantis Kanonų teisės 

kodekso nuostatomis, yra žinybingos ordinariniams bažnytiniams tribu- 


nolams. 
2 parag. Pasaulietinės kompetencijos bylose tarp Maltos Ordino fizi- 

nių ir juridinių asmenų bei trečiųjų asmenų teisminę funkciją vykdo Ma- 
gistro tribunolai, remiantis Kodekso nuostatomis. 

3 parag. Didysis Magistras, prieš tai gavęs Suvereniosios tarybos prita- 
rimą, skiria Magistro tribunolų pirmininkus, teisėjus ir kanclerį. 

4 parag. Magistro tribunolų teisėjai renkami iš Maltos Ordino narių, 
ypač teisės ekspertų. Pareigas eina trejus metus ir gali būti iš naujo patvir- 
tinti. 

5 parag. Teismų sąrangą ir procedūrą Magistro tribunoluose regla- 
mentuoja Kodeksas. 


27 straipsnis. Auditorių kolegija 

1 parag. Auditorių kolegija prižiūri ir kontroliuoja pajamas, išlaidas ir 
visą Maltos Ordino turtą. Ji taip pat yra Bendrojo iždininko patariamasis 
organas. 

2 parag. Kolegiją sudaro pirmininkas, keturi tituliniai ir du pakaitiniai 
konsultoriai. 

3 parag. Auditorių kolegijos narius renka Generalinė Kapitula turin- 
čiųjų balso teisę balsų dauguma per pirmąjį balsavimą bei dalyvaujančiųjų 
balsų dauguma per paskesnius balsavimus. Jie renkami iš riterių, išmanan- 
čių teisės, ekonomikos ir finansų dalykus. Pareigų ėjimas trunka iki naujos 
Generalinės Kapitulos sudėties, jie gali būti perrenkami kitam mandatui ir 
dviejų trečdalių balsų dauguma trečiajam mandatui. 


IV SKYRIUS 
MALTOS ORDINO ORGANIZAVIMAS 


28 straipsnis. Subjektų steigimas 

1 parag. Didžiąją prioriją, prioriją, subprioriją ar asociaciją steigia bei 
atitinkamą statutą tvirtina Didysis Magistras, gavęs prieš tai Suvereniosios 
tarybos pritarimą. 

2 parag. Didžiosios priorijos statusas priklauso kai kurioms priori- 
joms, remiantis papročiu ar Generalinės Kapitulos nutarimu. 

3 parag. Didysis Magistras, išklausęs kompetentingų priorijų, su- 
bpriorijų ar asociacijų nuomonę bei gavęs Suvereniosios tarybos pritari- 
mą, imasi naujų subjektų steigimo ir atitinkamų statutų tvirtinimo. Apie 
priorijos ar subpriorijos steigimą Didysis Magistras praneša Šventajam 
Tėvui. 


779 


PASAULIO VALSTYBIŲ KONSTITUCIJOS | Maltos Ordinas 


4 parag. Tokios pačios procedūros turi būti laikomasi priorijas, su- 
bpriorijas ar asociacijas jungiant, skaidant ar panaikinant. 

5 parag. Kiekvienos teritorijos ribose negali būti steigiama daugiau 
kaip viena priorija ar subpriorija. Santykius tarp priorijų ir asociacijų, 
esančių toje pačioje teritorijoje, reguliuoja Kodeksas. 


29 straipsnis. Priorijų valdymas 

1 parag. Priorijoms steigti yra būtini bent penki riteriai išpažinėjai. 

2 parag. Trijų rangų nariai dalyvauja asamblėjoje. 

3 parag. Priorui padeda Mažoji taryba (Consiglio ristretto) , kurią, re- 
miantis priorijos statutu, renka kapitula. 

4 parag. Kapitulą sudaro: 

a) prioras 

b) priorijai priklausantys riteriai ir kapelionai išpažinėjai 

c) kancleris, iždininkas ir, teritorijoje, kurioje nėra asociacijos, hospi- 

taljeras 

d) du antrojo rango narių atstovai 

e) du trečiojo rango narių atstovai, ten kur nėra asociacijos 

5 parag. Kanclerį ir iždininką iš pirmojo ar antrojo rango riterių skiria 
prioras, prieš tai išklausęs pirmojo rango narių nuomonės. Hospitaljerą ir 
antrojo bei trečiojo rango narių atstovus renka asamblėja. 

6 parag. Nariai išpažinėjai balsų dauguma siūlo tris kandidatus, iš jų 
priorijos kapitulos nariai renka priorą. 

7 parag. Išrinkas prioras negali eiti pareigų, kol negavo Didžiojo Ma- 
gistro patvirtinimo, kuriam pritarė Suverenioji taryba, ir kol nedavė prie- 
saikos. 

8 parag. Priorijos statutas nustato kitas priorijos kapitulos ir asamblė- 
jos funkcijas. 


30 straipsnis. Priorų pareigų trukmė 

Prioras ir Mažosios tarybos nariai vykdo pareigas šešerius metus ir 
gali būti perrenkami. Perrenkant trečiam ir paskesniems laikotarpiams yra 
būtina dviejų trečdalių dauguma. 


31 straipsnis. Prioro pavaduotojas 
1 parag. Kiekvieną kartą, esant praktiniams sumetimams ar būtinybei, 
prioras, išklausęs kapitulos nuomonę, gali skirti pavaduotoją vieneriems 

metams, kuris jį pavaduoja visiškai ar iš dalies. Skyrimą tvirtina Didysis 
Magistras, prieš tai išklausęs Suvereniosios tarybos nuomonę. 

2 parag. Būtinybės atveju, kai prioras nevykdo nurodymų pagal 1 par- 
agrafą, skyrimo eiti prioro pareigas kompetencija pereina Didžiajam Ma- 
gistrui, prieš tai išklausius Suvereniosios tarybos nuomonę. 

3 parag. Prioras, išklausęs Mažąją tarybą, gali skirti pavaduotoją, kuris 
jį pavaduoja ne ilgesniam kaip trijų mėnesių laikotarpiui. 

4 parag. Prioro pavaduotojas, remiantis 11 straipsnio 3 paragrafo 
nuostatomis, turi būti riteris išpažinėjas arba paklusnusis riteris. 


32 straipsnis. Vikaras ir prokuratorius 

1 parag. Didysis Magistras, kai prieš tai pritaria Suverenioji taryba, 
gali dėl teisėtų ir ypatingai svarbių priežasčių atšaukti priorą ir skirti vi- 
karą. 

2 parag. Kai pagal kanonų teisės nuostatas nėra įmanoma išrinkti pri- 
orą, vikaras eina pareigas iki naujos Generalinės Kapitulos sudėties. 

3 parag. Nesant galimybių veikti priorijai arba esant kitoms teisėtoms 
ir ypatingai svarbioms priežastims, Didysis Magistras, prieš tai Suverenia- 
jai tarybai pritarus, skiria prokuratorių, kuris eina pareigas iki naujos Ge- 
neralinės Kapitulos sudėties. 

4 parag. Vikaras ir prokuratorius, remiantis 11 straispnio 3 paragrafo 
nuostatomis, turi būti riteriai išpažinėjai arba paklusnumo riteriai. 


33 straipsnis. Subpriorijos ir regentų skyrimas 

1 parag. Subpriorijai įsteigti yra būtini bent devyni paklusnumo riteriai. 

2 parag. Subpriorijai vadovauja riteris išpažinėjas arba paklusnusis ri- 
teris, turintis regento titulą, kuriam padeda Taryba bei kapitula pagal Sta- 
tuto bei Kodekso nuostatas 

3 parag. Regentą ir konsultorius renka kapitula. Regentas pradeda eiti 
pareigas, kai gauna Didžiojo Magistro patvirtinimą, o prieš tai Suverenio- 
sios tarybos pritarimą bei kai davė priesaiką. 

4 parag. Regentas ir konsultoriai eina pareigas šešerius metus ir gali 
būti perrenkami. Perrenkant trečiam ir paskesniems laikotarpiams yra bū- 
tina dviejų trečdalių dauguma. 


34 straipsnis. Asociacijos 
1 parag. Asociacijos steigiamos Didžiojo Magistro dekretu, prieš tai 
gavus Suvereniosios tarybos pritarimą. Jų statutai sudaromi atsižvelgiant į 

šalių, kurių teritorijoje turi būstines, vidaus teisę ir yra tvirtinami Didžiojo 
Magistro, prieš tai gavus Suvereniosiosi tarybos pritarimą. 

2 parag. Didysis Magistras, prieš tai išklausęs Suvereniosios tarybos 
nuomonę, tvirtina pirmininko ir valdybos narių skyrimą. Jų pareigų ėjimo 
trukmę nustato Statutas ir ji gali būti mažiausiai treji, bet ne daugiau kaip 
šešeri metai. Jei Statutas tai numato, jie gali būti perrenkami. 


35 straipsnis. Delegatūros 

1 parag. Priorijos, subpriorijos ir asociacijos, remiantis Kodekso nuos- 
tatomis, gali steigti regionines delegatūras. 

2 parag. Delegatūras sudaro visi priorijų, subpriorijų ir asociacijų na- 
riai, reziduojantys atitinkamoje teritorijoje. Jų sąrangą nustato atitinkamų 
priorijų, subpriorijų ir asociacijų statutai bei reglamentas, kurį tvirtina Di- 
dysis Magistras, prieš tai gavęs Suvereniosios tarybos pritarimą. 

3 parag. Delegatūrai vadovauja Ordino narys, turintis delegato titulą. 
Pirmą kartą jį skiria jo vyrenysis, išklausęs atitinkamos tarybos nuomo- 
nę. Kitus kartus yra renkamas delegatūros narių ir tvirtinamas vyresniojo. 
Priorijos ar subpriorijos delegatūros, kur tai įmanoma, turi būti patikėtos 
riteriui išpažinėjui ar paklusnumo riteriui. 

4parag. Delegatui padeda Taryba, sudaryta iš ne daugiau kaip penkių 
narių ir kapeliono, kuris rūpinasi delegatūros narių sielovada. 


36 straipsnis. Konstitucinės Chartijos tekstas ir jo oficialūs vertimai 

1 parag. Konstitucinės Chartijos tekstas parašytas italų kalba. Didysis 
Magistras, prieš tai išklausęs Suvereniosios tarybos nuomonę, paveda at- 
likti oficialų vertimą į anglų, prancūzų, vokiečių ir ispanų kalbas. 

2 parag. Tekstas italų kalba su Ordino vadovo parašu ir Valstybės ans- 
tpaudu yra saugomas Magistro archyve. 

3 parag. Esant aiškinimo prieštaravimų, viršenybę turi oficialus teks- 
tas italų kalba. 


37 straipsnis. Pereinamosios nuostatos 

Didysis Magistras, prieš tai pritarus Suvereniajai tarybai, leidžia per- 
einamąsias nuostatas, reguliuojančias santykius tol, kol įsigalios Konstitu- 
cinė Chartija ir Kodeksas. 


Carlo Marullo di Condojanni Br. Andrew Bertie 
Didysis kancleris 

NEEIEOS ESĖ WIEILIKS 


PRATARMĖ 


Maltos Respublika - salų valstybė Viduržemio jūroje ir kartu viena tan- 
kiausiai gyvenamų valstybių pasaulyje. Savo istoriją Malta skaičiuoja nuo pat 
ketvirto tūkstantmečio pr. Kr., kai joje jau buvo išplėtotas religinis centras ir 
savita architektūra. 218 m. pr. Kr. Malta tapo Romos imperijos dalimi, 533 
m. Malta įsiliejo į Bizantijos imperiją, o nuo 870 m. buvo kontroliuojama 
arabų, kurie padarė didelę įtaką Maltos gyvenimui, papročiams ir kalbai. Vė- 
liau Maltą dar ne kartą valdė įvairios tautos, kol 1798 m. ją okupavo Napo- 
leono armija. Tačiau Maltos gyventojai sukilo prieš prancūzų valdymą ir su 
britų pagalba 1800 m. juos išvijo. Kiek vėliau, 1814 m., Malta savanoriškai 
tapo Britų imperijos dalimi, t. y. iš esmės Didžiosios Britanijos kolonija!. 

Nepriklausoma valstybe Malta tapo tik 1964 m. rugsėjo 21 d, bet 
išliko Britų Tautų sandraugos dalimi“. 1974 m. gruodžio 13 d. įvykdžius 
konstitucinę reformą Malta tapo Respublika, tačiau iki šiol yra Tautų San- 
draugos narė. 2004 m. gegužės 1 d. Malta tapo Europos Sąjungos nare“. 

Dabartinė Maltos Konstitucija, priimta 1964 m., yra Maltos konsti- 
tucijų istorijos ir konstitucionalizmo vystymosi rezultatas. Didelę reikšmę 
Maltos konstitucingumo raidai turėjo 1961 m. Konstitucija, priimta Maltai 
dar esant Didžiosios Britanijos kolonija. Ši Konstitucija iš esmės panaiki- 
no valdžios dualizmą, įtvirtindama Maltos valdžios institucijas, turinčias 
įstatymų leidžiamąją ir įstatymų vykdomąją valdžią. Tačiau Malta vis dar 
išliko Didžiosios Britanijos kolonija, todėl pastaroji kontroliavo gynybos 
ir užsienio reikalus?. Tokio dalinio savarankiškumo Maltai suteikimas 

neišvengiamai reiškė besiartinantį Maltos nepriklausomybės paskelbimą. 
Nepriklausoma valstybe Malta tapo 1964 m. rugsėjo 21 d., kartu buvo pri- 
imta ir nauja 1964 m. Maltos Konstitucija“. Pagrindu nepriklausomybei 
ir pagrindu priimti naują konstituciją tapo Jungtinės Karalystės priimtas 
Maltos Nepriklausomybės Aktas?, kuriuo Maltai buvo suteikta nepriklau- 
somybė. Tačiau net ir priėmus 1964 m. Konstituciją, Malta išliko monar- 
chija, ir Jungtinės Karalystės karalienė buvo pripažįstama Maltos Karalie- 
ne, atstovaujama ir veikianti Maltoje per generalinį gubernatorių. Tačiau 
generalinis gubernatorius veikė su Maltos, o ne Jungtinės Karalystės val- 
džios organų pritarimu, dėl to Malta, nors formaliai išliko Britanijos karū- 
nos įtakos monarchija, iš esmės buvo nepriklausoma įgyvendindama tiek 
įstatymų leidžiamąją, tiek vykdomąją valdžią“. 

1974 m. gruodžio 13 d. Maltoje buvo įvykdyta konstitucinė refor- 
ma, buvo priimti Konstitucijos pakeitimai ir Malta tapo respublika, kurios 
vadovas yra prezidentas?. Nepaisant konstitucinės reformos ir perėjimo 
į respublikinę valdymo formą, Malta iki šiol išliko Britanijos tautų san- 
draugos nare. 

Maltos Respublikos Konstitucijai daug įtakos padarė britiška konsti- 
tucinė sistema (nors Jungtinės Karalystės Konstitucija ir yra laikoma nera- 
šytine). Tai tipiškas parlamentinės demokratijos konstitucijos pavyzdys". 
Maltos Respublikos Konstitucija - vientisas rašytinis dokumentas, todėl 
ji priskirtina prie pasaulyje labiausiai paplitusios rašytinės konstitucijos 
formos. Maltos Konstitucija suskirstyta į vienuolika skyrių: Maltos Respu- 
blika, Principų deklaracija, Pilietybė, Pagrindinės asmens teisės ir laisvės, 
Prezidentas, Parlamentas (pastarasis skyrius yra papildomai suskirstytas į 
tris dalis), Vykdomoji valdžia, Teisminė valdžia, Finansai, Valstybės tar- 
nyba, Kitos nuostatos. Konstitucija taip pat turi keturis priedus. Pirmasis 
priedas buvo skirtas tam tikrų įstatymų galiojimui ir galimam prieštara- 





Constitution of Malta [interaktyvus]. [žiūrėta 2014-04-28]. <http://justiceservices.gov. 

mt/DownloadDocument.aspx?app=lomkitemid=8566>. 

7 Malta Independence Act 1964 [interaktyvus]. [žiūrėta 2011-08-31]. <http://www.le- 
gislation.gov.uk/ukpga/1964/86+commentary-c656109>. 

š Kortmann, C., et al. Constitutional Law of 10 EU Member States. The 2004 Enlarge- 
ment. Kluwer Law International, 2006, p. VII-9. 

?  Kortmann, C., et al. Constitutional Law of 10 EU Member States. The 2004 Enlarge- 

ment. Kluwer Law International, 2006, p. VII-9. 

European Integration and Constitutional Law. Council of Europe Publishing, 2001, p. 

26. 

vimui Konstitucijai pereinamuoju laikotarpiu aptarti, antrasis ir trečiasis 
pateikia pareigūnų duodamos priesaikos ir ištikimybės priesaikos tekstus, 
o ketvirtajame priede išvardintos Britanijos tautų sandraugai priklausan- 
čios valstybės. 

Pirmame Konstitucijos skyriuje aptariami pagrindiniai Maltos vals- 
tybės principai. Deklaruojama, kad Malta yra demokratinė respublika (1 
straipsnio 1 dalis), apibrėžiama Maltos teritorija (1 straipsnio 2 dalis). Čia 
deklaruojamas ir Maltos neutralitetas - Malta yra neutrali valstybė, akty- 
viai propaguojanti taiką, saugumą ir socialinę pažangą, taip pat atsisakanti 
dalyvauti bet kokiame kariniame aljanse (1 straipsnio 3 dalis). Vienas iš 
Maltos Konstitucijos ypatumų - Konstitucijoje įtvirtinama Romos katalikų 
religija, kuri deklaruojama kaip Maltos religija, kartu įtvirtinant, kad Ro- 
mos katalikų religinis mokymas turi būti teikiamas kaip privalomo moky- 
mo dalis visose valstybinėse mokyklose; be to, Romos katalikų bažnyčios 
vadovybė turi pareigą ir teisę mokyti, kokie principai yra geri, o kokie blogi 
(2 straipsnis). Svarbios ir pirmajame Maltos Konstitucijos skyriuje ir ypač 
Konstitucijos 6 straipsnyje įtvirtintos nuostatos dėl Konstitucijos viršeny- 
bės principo - nustatoma, kad jeigu koks nors įstatymas neatitinka Kons- 
titucijos, Konstitucija turi viršenybę, o toks įstatymas ta apimtimi, kuria 
neatitinka Konstitucijos, yra niekinis. 

Maltos Konstitucija įtvirtina skirtingas Konstitucijos keitimo proce- 
dūras atsižvelgiant į tai, kokios Konstitucijos nuostatos yra keičiamos. Ben- 
dra taisyklė, nustatyta Maltos Konstitucijos 66 straipsnio 1 ir 5 dalyse, yra 
ta, kad Konstitucija yra keičiama Parlamento aktu, už kurį galutiniame bal- 
savime turi balsuoti dauguma (t. y. daugiau kaip pusė) visų Atstovų Rūmų 
narių. Tačiau pagal Maltos Konstitucijos 66 straipsnio 2 dalį, Konstitucijos 
66 straipsnis (nustatantis Konstitucijos keitimo tvarką), 1 straipsnis (nu- 
statantis Maltos valstybės organizavimo klausimus, tarp jų ir tai, kad Malta 
yra demokratinė respublika), 2 straipsnio 2 dalis (nustatanti, kad Romos 
katalikų bažnyčios vadovybė turi pareigą ir teisę mokyti, kokie principai 
yra geri, o kokie blogi), 3 straipsnio 1 dalis (nustatanti Maltos vėliavą), 5 
straipsnio 1 dalis (nustatanti Maltos nacionalinę kalbą), 6 straipsnis (įtvir- 
tinantis konstitucijos viršenybės principą), 38-42 straipsniai (įtvirtinantys 
tam tikras žmogaus teises ir laisves), 51, 52, 56, 57, 60, 61, 64A, straips- 
niai 65 straipsnio 3 dalis, 75 straipsnio 2 dalis, 76 straipsnis, išskyrus jo 2 
dalį, 77 straipsnis (šie visi straipsniai susiję su Parlamento organizavimo ir 
jo rinkimų organizavimo principais, ombudsmenu, Atstovų Rūmų narių 

indemnitetu, parlamento paleidimu), 78, 80, 91 straipsniai (susiję su vyk- 
domosios valdžios organizavimo principais, ministrų skyrimu), 95-100 
straipsniai (įtvirtinantys teisminės valdžios organizavimo principus), 102 
110, 113, 114 straipsniai (valstybės finansai ir valstybės tarnybos organi- 
zavimo principai), 115A straipsnis (vietos savivalda), 118, 119 straipsniai 
(susiję su Radijo ir televizijos komisija), 120 straipsnis (susijęs su Darbo 
komisija), taip pat 124 straipsnis (jame nustatomi Konstitucijoje vartoja- 
mų sąvokų apibrėžimai), kiek jo taikymas, susijęs su prieš tai išvardytais 
straipsniais, gali būti keičiami parlamento aktu, už kurį galutiniame balsa- 
vime turi balsuoti ne mažiau kaip du trečdaliai visų Atstovų Rūmų narių. 

Be to, Maltos Konstitucijos 66 straipsnio 3 dalis nustato, kad Maltos 
Konstitucijos 66 straipsnio 3 ir 4 dalys (susiję su kai kurių Konstitucijos 
nuostatų keitimu) bei 76 straipsnio 2 dalis (nustatanti parlamento kaden- 
cijos trukmę) gali būti keičiamos, kai jų pakeitimams galutiniame balsavi- 
me pritaria ne mažiau kaip du trečdaliai visų Atstovų Rūmų narių, tačiau 
praėjus ne mažiau kaip trims mėnesiams ir ne daugiau kaip šešiems mė- 
nesiams nuo balsavimo pakeitimai turi būti pateikti patvirtinti rinkėjams, 
kurių dauguma turi pritarti pakeitimams, t. y. praktiškai turi įvykti refe- 
rendumas. 

Taigi galima konstatuoti, kad Maltos Konstitucija yra gana lanksti - ją 
beveik visais atvejais gali keisti Atstovų Rūmai paprasta visų narių balsų 
dauguma ir tik tam tikrų straipsnių pakeitimui reikalinga kvalifikuota bal- 
sų dauguma ar tautos pritarimas. 

Jau pačiame pirmame Maltos Konstitucijos straipsnyje pabrėžiama, 
kad Malta yra demokratinė respublika, paremta pagarba fundamentalioms 
žmogaus teisėms ir laisvėms. 

Žmogaus teisėms ir laisvėms yra skirtas Maltos Konstitucijos IV 
skyrius. Šio skyriaus konstrukcija paremta Konstitucijos 32 straipsnyje 
įtvirtintomis pagrindinių asmens teisių ir laisvių pamatinėmis nuostato- 
mis: teisė į gyvybę, laisvę, asmens saugumą, nuosavybę ir teisinę apsaugą; 
sąžinės ir saviraiškos laivė, taikių susirinkimų ir asociacijų laisvė; teisė į 
privataus ir šeimos gyvenimo gerbimą. Tolesnės Maltos Konstitucijos IV 
skyriaus nuostatos yra tarsi skirtos plačiau išdėstyti minėtas 32 straipsnyje 
nurodytas teises, tačiau yra apžvelgiami gana įvairūs šių teisių aspektai ir 
tokiu būdu įtvirtinamas gana platus Žmogaus teisių katalogas. 

Be bendrųjų žmogaus teisių apsaugos aspektų, Maltos Konstitucijos 
32 straipsnyje įtvirtinamas ir lygiateisiškumo principas nurodant, kad 

Konstitucijoje įtvirtintomis teisėmis gali naudotis kiekvienas Maltoje 
esantis asmuo nepriklausomai nuo jo rasės, kilmės, politinių įsitikinimų, 
spalvos, pažiūrų, lyties, seksualinės orientacijos. Kartu įtvirtinamas ir pa- 
grindinis naudojimosi teisėmis ir laisvėmis principas - visais atvejais turi 
būti gerbiamos kitų asmenų teisės ir laisvės ir viešasis interesas - taip su- 
formuluojamas pagrindinis teisių ir laisvių ribojimo principas. Taip pat yra 
svarbus ir nediskriminavimo principas, kuris dėstomas ne šalia bendrųjų 
žmogaus teisių apsaugos principų, o žmogaus teisių apsaugai skirto sky- 
riaus pabaigoje - Konstitucijos 45 straipsnyje. 

Nors Maltos Konstitucijos 2 straipsnyje įtvirtinta valstybinė religija 
(Romos katalikų bažnyčios), Maltos Konstitucijos 40 straipsnis taip pat ga- 
rantuoja ir visišką sąžinės laisvę bei teisę laisvai praktikuoti atitinkamas 
religines apeigas. Taip užtikrinamas demokratinis asmens ir Bažnyčios 
santykis, o valstybinė religija nėra prievarta primetama ir asmenys gali 
laisvai pasirinkti, kokią religiją praktikuoti. Tačiau nepaisant įtvirtintos są- 
žinės laisvės, išskirtinio statuso suteikimas Romos katalikų bažnyčiai gali 
būti traktuojamas kaip privilegijų ir privalumų jai suteikimas lyginant su 
kitomis religijomis, o tai jau kelia pagrįstų abejonių dėl kitas religijas išpa- 
žįstančių asmenų ar apskritai kitų religijų diskriminacijos!'. 

Skirdama didelį dėmesį asmeninėms teisėms ir laisvėms, Maltos 
Konstitucija praktiškai neaptaria ekonominių (išskyrus teisę į nuosavybę), 
socialinių ir kultūrinių teisių ir laisvių, o politines teises įtvirtina nustaty- 
dama parlamento (Atstovų Rūmų) rinkimo tvarką. 

Pagal valstybės valdymo formą Malta yra parlamentinė respublika. 
Respublikinę Maltos valdymo formą deklaruoja jau pats pirmas Konstitu- 
cijos straipsnis, įtvirtinantis, kad Malta yra demokratinė respublika. 

Remiantis Maltos Konstitucijos 48 straipsniu, Maltos valstybės vado- 
vas yra Prezidentas, kurį skiria Atstovų Rūmai penkerių metų laikotarpiui. 
Prezidentas yra laikomas parlamento dalimi, t. y. parlamentas susidaro 
iš Atstovų Rūmų ir Prezidento (čia aiškiai jaučiama Jungtinė Karalystės 
konstitucinės sistemos įtaka). Ir nors Maltos Prezidentui Konstitucija su- 
teikia tam tikrus įgaliojimus, jie yra labiau formalaus pobūdžio ir anali- 
zuojant Maltos Prezidento prerogatyvas aiškiai matyti Jungtinės Karalystės 
konstitucinės sistemos įtaka - tai galima paaiškinti tuo, kad Malta - buvusi 
Jungtinės Karalystės kolonija, o iki 1974 m. konstitucinės reformos Malta 





U Grech, A. Religion, Tolerance, and Discrimination in Malta [interaktyvus]. [žiūrėta 
2012-04-10]. <http://aei.pitt.edu/6034/1/27.pdf>. 

buvo konstitucinė monarchija, kurios vadovas buvo Jungtinė Karalystės 
monarchas. 

Nors Maltos Prezidentas turi iš pirmo žvilgsnio tam tikrus įgalioji- 
mus, šie įgaliojimai yra gana formalūs ir Prezidentas dažnu atveju jų įgy- 
vendinti visiškai savarankiškai negali. Galima konstatuoti, kad Maltos Vy- 
riausybė yra atskaitinga parlamentui, ir nepaisant kai kurių Konstitucijoje 
įtvirtintų Prezidento įgaliojimų Malta laikytina parlamentine respublika. 

Aptariant Maltos sandaros formą galima vienareikšmiškai konstatuo- 
ti, kad Malta yra unitarinė valstybė. Maltą sudaro septynios salos, esan- 
čios Viduržemio jūroje, tačiau tik trys salos - Malta, Gozo ir Comino, yra 
gyvenamos“. Konstitucijos 115A straipsnis numato, kad Maltos teritorija 
turi būti suskirstyta į vietos savivaldybes, kurias administruoja savivaldos 
taryba (angl. Local Council), kurią renka tos savivaldybės nuolatiniai gy- 
ventojai. Savivaldos veiklą reglamentuoja Savivaldos tarybų aktas“, kuris 
nustato savivaldos tarybų rinkimų tvarką, kompetenciją bei kitus savival- 
dybių veiklos klausimus. Šiuo metu Maltoje yra 68 savivaldybės - 54 Mal- 
tos saloje ir 14 Gozo saloje!*. Jokių autonomijos teises turinčių ar kitokių 
specifinių teritorinių darinių Maltos Konstitucija nenumato. 

Malta - demokratinė valstybė. Tai deklaruojama jau pirmajame Kons- 
titucijos straipsnyje. Tokią išvadą galima padaryti ir analizuojant Konstitu- 
cijos tekstą - Konstitucija įtvirtina valdžių padalijimą (įstatymų leidžiamo- 
ji valdžia - Atstovų Rūmai, vykdomoji valdžia - Prezidentas ir Vyriausybė, 
teisminė valdžia - teismai), šiuolaikinius rinkimų principus atitinkančius 
rinkimus, pripažįsta opozicijos teises, įtvirtina pagrindines žmogaus teises 





2 EU member countries - Malta [interaktyvus]. [žiūrėta 2012-04-13]. <http://europa.eu/ 
about-eu/countries/member-countries/malta/index en.htm>. 

5 Local Councils Act, 23rd July, 1993, 1st January, 1994, 1st April, 1995, 1st April, 1999. 
ACT XV of 1993, as amended by Legal Notice 53 of 1995, Act XII of 1995; Legal Notices 
170 of 1995, 28 and 97 of 1996; Acts: VIII, XIII and XV of 1996; Legal Notice 205 of 
1996; Act XVI of 1997; Legal Notices 107 of 1997, 87 and 255 of 1998, Act XXI of 1999; 
Legal Notices 7, 19 and 77 of 2001, and 48, 79 and 153 of 2002; Act XII of 2002; Legal 
Notice 117 of 2003; Acts XVI of 2003 and III of 2004; Legal Notice 326 of 2004; Act I of 
2005; Legal Notices 76, 158 and 272 of 2005, and 111 and 181 of 2006; Acts II and XXI of 
2007; Legal Notices 82, 96, 372 and 425 of 2007, and 26, 128 and 161 of 2008; Acts XVI 
of 2008 and XVI of 2009; Legal Notice 179 of 2010; Act V of 2011; and Legal Notices 230, 
231 and 313 of 2011 [interaktyvus]. [žiūrėta 2012-04-13]. <http://www.justiceservices. 
gov.mt/DownloadDocument.aspx*app=lomėitemid=883381=1>. 

4 Local Councils Association [interaktyvus]. [žiūrėta 2012-04-13]. <http://www.lca.org. 
mt/pages/iseSinglePages.asp?m=20>. 

ir laisves ir Konstitucijos viršenybės principą (Konstitucijos 6 straipsnis 
nustato, kad jeigu koks nors įstatymas prieštarauja Konstitucijai, Konsti- 
tucija turi viršenybę ir toks įstatymas, kiek jis neatitinka Konstitucijos, yra 
niekinis) bei pasižymi kitais demokratijos atributais. Kiek neįprastas daly- 
kas Maltos Konstitucijoje - valstybinės religijos įtvirtinimas ir jos santy- 
kis su demokratine santvarka. Tačiau daugiausiai kritikos sulaukia ne pats 
valstybinės religijos įtvirtinimo faktas, o specifinių teisių suteikimas Ro- 
mos katalikų bažnyčiai" - Konstitucijos 2 straipsnis nustato, kad Romos 
katalikų bažnyčios vyresnybė turi pareigą ir teisę mokyti, kurie principai 
yra geri, o kurie - blogi, taip pat Romos katalikų tikybos mokymas yra pri- 
valomas visose valstybinėse mokyklose kaip privaloma disciplina. 

Dar vienas aspektas, kurį reikėtų paminėti kalbant apie Maltos valsty- 
bės formą, - Maltos deklaruojamas neutralitetas. Konstitucijos 1 straipsnio 
3 dalis nustato, kad Malta yra neutrali valstybė, aktyviai propaguojanti tai- 
ką, saugumą ir socialinę pažangą tarp visų tautų laikydamasi atsisakymo 
dalyvauti kariniuose aljansuose politikos. 

Kaip minėta, vadovaujantis valdžių padalijimo principu valstybės val- 
džia Maltoje suskirstyta į įstatymų leidžiamąją, kurią įgyvendina Atstovų 
Rūmai (pažymėtina, kad Maltos parlamentas susideda ir Atstovų Rūmų ir 
Prezidento, tačiau pastarasis priskiriamas vykdomajai valdžiai), vykdomą- 
ją, kurią įgyvendina Prezidentas ir Vyriausybė, ir teisminę, kurią įgyven- 
dina teismai. 

Bene daugiausiai dėmesio Maltos Konstitucijoje skiriama parlamen- 
tui, o konkrečiai - Atstovų Rūmams. 

Pagrindinė parlamento užduotis - leisti įstatymus. Tačiau Maltos 
Konstitucijos 65 straipsnyje taip pat nurodoma, kokius principus turi ati- 
tikti parlamento leidžiami įstatymai: parlamentas leidžia įstatymus taikai, 
tvarkai ir geram Maltos valdymui, atitinkančius visišką pagarbą Žmogaus 
teisėms, visuotinai priimtiems tarptautinės teisės principams ir Maltos re- 
gioniniams bei tarptautiniams įsipareigojimams, ypač prisiimtiems sutar- 
timi dėl prisijungimo prie Europos Sąjungos, pasirašyta Atėnuose 2003 m. 
balandžio 16 d.'* Taip pat, kaip jau minėta, remiantis Maltos Konstituci- 





5 Grech, A. Religion, Tolerance, and Discrimination in Malta [interaktyvus]. [žiūrėta 
2012-04-10]. <http://aei.pitt.edu/6034/1/27.pdf>. 

6 The Treaty of Accession to the European Union 2003 of the Czech Republic, Estonia, 
Cyprus, Latvia, Lithuania, Hungary, Malta, Poland, Slovenia and Slovakia Signed in At- 
hens on 16 April, 2003 [interaktyvus]. [žiūrėta 2012-04-13]. <http://ec.europa.eu/en- 

jos 66 straipsniu Atstovų Rūmai daugeliu atvejų gali keisti ir Konstituciją. 
Pagal Konstitucijos 67 straipsnį Atstovų Rūmai turi teisę patys patvirtinti 
savo veiklos procedūras, tačiau turi atsižvelgti į Konstitucijos nuostatas. 
Atitinkamai Atstovų Rūmų veiklos procedūras reglamentuoja Atstovų 
Rūmų procedūrų reglamentas". 

Konstitucija nenustato konkretaus Atstovų Rūmų narių skaičiaus, ta- 
čiau remiantis Konstitucijos 52 straipsniu Atstovų Rūmų skaičius turi būti 
nelyginis ir turi dalintis iš rinkimų apygardų skaičiaus, kurių skaičių nu- 
stato parlamentas, o rinkimų apygardų skaičius turi būti nuo devynių iki 
penkiolikos ir taip pat būtinai nelyginis skaičius (56 straipsnis). Be to, iš 
kiekvienos rinkimų apygardos turi būti išrinkta nuo penkių iki septynių 
Atstovų Rūmų narių. Šiuo metu yra 69 Atstovų Rūmų nariai!*. Pagal Mal- 
tos Konstitucijos 76 straipsnį, Atstovų Rūmų kadencija - penkeri metai. 

Atstovų Rūmai renkami vadovaujantis proporcinio atstovavimo prin- 
cipu su preferencinio balsavimo sistema (angl. single transfereable vote) 
atskirose rinkimų apygardose, kurių yra nuo devynių iki penkiolikos (tiks- 
lų skaičių nustato parlamentas). Didžiąją dalį Atstovų Rūmų rinkimų pro- 
cedūrų vykdo Rinkimų komisija. Rinkimai vykdomi remiantis Maltos vi- 
suotinių rinkimų aktu"?. Pažymėtina, kad tiek Konstitucija, tiek Visuotinių 
rinkimų aktas numato gana sudėtingą Atstovų Rūmų rinkimų rezultatų 
nustatymo procedūrą, kurios pagrindinis tikslas, kad rinkimų rezultatai 
kuo tiksliau atspindėtų už kandidatus atiduotų balsų proporcijas, t. y. sie- 
kiant išvengti bet kokio neproporcingumo (pavyzdžiui, tokiose situacijose, 





largement/archives/enlargement process/future prospects/negotiations/eu10. bulga- 
ria romania/treaty. 2003/content/index en.htm>. 

"V Standing Orders of The House of Representatives Order, 16th March, 1962. LEGAL NO- 
TICE 23 of 1962 as adapted by the Malta Independence Order, 1964, and as amended by 
Legal Notice 46 of 1965; Act LVIII of 1974; Legal Notice 148 of 1975; Act XIII of 1983; 
Resolutions 198 and 231 of 1995, 67 of 2003 and 235 of 2006; and Legal Notice 407 of 
2007 [interaktyvus]. [žiūrėta 2012-04-14]. <http://www.justiceservices.gov.mt/Down- 
loadDocument.aspx?app=lomkitemid=8970A1=1>. 

Iš Kamra tad - Deputati (Malta) [interaktyvus]. [žiūrėta 2012-04-14]. <http://www.par- 

lament.mt/membersofparliament>. 

General Elections Act, To make provision for the gualification of voters, the constitution 

of Electoral Divisions, the method of registration of voters and the Election and Co-op- 

tion of Members of Parliament, 27th September, 1991. ACT XXI of 1991 as amended 

by Acts XXIV of 1995 and XV of 1996; Legal Notice 178 of 1996; Acts VI of 2001, XVI 

of 2002 and XXI of 2007; Legal Notice 425 of 2007; and Act VII of 2009 [interakty- 

vus]. [žiūrėta 2012-04-14]. <http://www.justiceservices.gov.mt/DownloadDocument. 
aspx?app=lomkitemid=8824k!=1>. 

kai daugiausiai balsų visoje Maltos teritorijoje gavusi partija nelaimi rin- 
kimų, taikomos atitinkamos korekcijos siekiant ištaisyti šią disproporci- 
ją - kad gautų mandatų skaičius kiek įmanoma būtų labiau proporcingas 
bendram šios partijos gautų balsų skaičiui). 

Atstovų Rūmai dirba sesijose - pagal Konstitucijos 75 straipsnį kie- 
kvienais metais turi įvykti bent viena parlamento sesija, t. y. tarp vienos 
sesijos paskutinio posėdžio ir kitos sesijos pirmo posėdžio neturi praeiti 
daugiau kaip dvylika mėnesių. 

Maltos Konstitucijos 78 straipsnis nustato, kad Maltos vykdomoji 
valdžia priklauso Prezidentui. Prezidentas įgyvendina vykdomąją valdžią 
tiesiogiai arba per jam pavaldžius pareigūnus laikydamasis Konstitucijos. 
Tačiau parlamentas turi teisę priskirti tam tikras funkcijas ar įgaliojimus 
kitiems asmenims bei institucijoms. Iš kitos pusės, nepaisant šių Konsti- 
tucijos nuostatų, realiai vykdomąją valdžią Maltoje įgyvendina Vyriausy- 
bė - Kabinetas, o Konstitucijos 85 straipsnis nustato, kad įgyvendindamas 
savo funkcijas Prezidentas veikia tik su Ministro Pirmininko ar atitinkamo 
ministro pritarimu, tai tik patvirtina, kad realiai vykdomoji valdžia yra mi- 
nistro pirmininko ir Kabineto rankose. 

Maltos Prezidentą skiria Atstovų Rūmai penkerių metų kadencijai. 
Pagal Konstitucijos 48 straipsnį Maltos Prezidento įgaliojimai pasibaigia 
(i), kai baigiasi jo kadencija arba (ii) jis yra pašalinamas iš pareigų Atstovų 
Rūmų nutarimu dėl negalėjimo vykdyti pareigas (tiek dėl fizinės ar psichi- 
nės negalios, tiek dėl bet kokių kitų priežasčių) ar dėl netinkamo elgesio. 
Kai Prezidento postas yra laisvas iki bus paskirtas naujas Prezidentas arba 
kai Prezidentas yra išvykęs iš Maltos ar išėjęs atostogų, ar dėl bet kokių 
priežasčių negali atlikti Konstitucijos jam priskirtų funkcijų, šias funkcijas 
atlieka Ministro Pirmininko po konsultacijų su opozicijos lyderiu paskir- 
tas asmuo, o jeigu toks asmuo, galintis atlikti Prezidento funkcijas, nėra 
paskirtas - jas atlieka vyriausiasis teisėjas (49 straipsnis). 

Remiantis Maltos Konstitucijos 85 straipsniu, atlikdamas savo funk- 
cijas (tiek susijusias su Maltos vykdomosios valdžios įgyvendinimu, tiek 
bet kokias kitas jam Konstitucijos ar įstatymų priskirtas funkcijas - Kons- 
titucijos 85 straipsnio 3 dalis) Prezidentas veikia Kabineto ar ministro, vei- 
kiančio Kabineto vardu, patarimu, išskyrus tuos atvejus, kai pagal Konsti- 
tuciją ar bet kokį įstatymą Prezidentas turi veikti su bet kokio kito asmens 
ar institucijos patarimu. Prezidento dalyvavimą valstybės gyvenime užti- 
krina tai, kad Konstitucijos 87 straipsnis įpareigoja Ministrą Pirmininką 

informuoti apie bendrą Maltos Vyriausybės veiklą ir pateikti Prezidentui 
jo paprašytą informaciją apie bet kokius su Maltos Vyriausybe susijusius 
dalykus. 

Konstitucija neįtvirtina Maltos Prezidento imuniteto, tačiau Maltos 
baudžiamasis kodeksas?? nustato, kad negali būti pradėtas prezidento bau- 
džiamasis persekiojimas už veiksmus, jo padarytus vykdant Prezidento 
pareigas. 

Kaip minėta, iš esmės vykdomąją valdžią Maltoje įgyvendina Kabine- 
tas, kurį sudaro Ministras Pirmininkas ir ministrai. Ministrą Pirmininką 
skiria Prezidentas, tačiau Konstitucijos 80 straipsnis Prezidentą įpareigoja 
Ministru Pirmininku skirti tą Atstovų Rūmų narį, kuris geriausiai galėtų 
gauti daugumos Atstovų Rūmų narių palaikymą. Ministrus taip pat skiria 
Prezidentas, tačiau Ministro Pirmininko patarimu. 

Įdomi Maltos konstitucinės sistemos ypatybė - opozicijos lyderis. 
Konstitucijoje jo statusas aptariamas prie vykdomosios valdžios ir Konsti- 
tucija numato nemažai atvejų, kai su opozicijos lyderiu turi būti konsultuo- 
jamasi skiriant įvairius pareigūnus. Opozicijos lyderį skiria Prezidentas, 
tačiau Konstitucija numato tam tikras taisykles. 

Teisminę valdžią Maltoje įgyvendina teismai, o Malta pasižymi gana 
sudėtingos struktūros teismų sistema. Konstitucija neįtvirtina konkrečios 
Maltos teismų sistemos, tik Maltos Konstitucijos 95 straipsnis nustato, kad 
Maltoje veikia aukštesnieji teismai, kurių kompetenciją ir jurisdikciją gali 
nustatyti įstatymas. Lygiai taip pat Konstitucijos 99 straipsnis nustato, kad 
Maltoje veikia ir žemesnieji teismai, kurių kompetenciją ir jurisdikciją nu- 
stato įstatymas. Tokiu būdu Maltoje teismai veikia Konstitucijos ir atskirų 
įstatymų pagrindu. Pavyzdžiui, nemažai civilinių teismų veiklos aspektų 
yra nustatyta Maltos civilinio proceso kodekse*', o specialiojo Nepilname- 
čių teismo veiklos aspektus reglamentuoja specialus įstatymas??. 





2 Criminal Code, To amend and consolidate the Penal Laws and the Laws of Criminal 
Procedure, 10th June, 1854. ORDER-IN-COUNCIL of the 30th of January, 1854, as 
amended [interaktyvus]. [žiūrėta 2012-04-15]. <http://www.justiceservices.gov.mt/ 
DownloadDocument.aspx*app=lomkitemid=857481=1>. 

Code of Organization and Civil Procedure, To amend and consolidate the Laws of Or- 
ganization and Civil Procedure, 1st August, 1855. ORDINANCE IV of 1854 as amen- 
ded [interaktyvus]. [žiūrėta 2012-04-15]. <http://www.justiceservices.gov.mt/Down- 
loadDocument.aspx?app=lomkitemid=8577A1=1>. 

Juvenile Court Act, For the setting up ofa Juvenile Courtand to provide for matters relating 
to children and young persons, 25th July, 1980. Enacted by ACT XXIV of 1980, as amen- 


2 


2 


o 


794 


PRATARMĖ 


Neanalizuojant visų maltos teismų sistemos ypatumų, galima kons- 
tatuoti, kad Maltoje veikia šie aukštesnieji teismai: Konstitucinis Teismas 
(tačiau jis veikia ir kaip apeliacinė instancija tam tikros kategorijos bylose 
tam tikrais klausimais), Apeliacinis teismas, Baudžiamųjų bylų apeliacinis 
teismas (angl. Court of Criminal Appeal), Civilinių bylų teismas (angl. Civil 
Court) ir Baudžiamųjų bylų teismas (angl. Criminal Court). Taip pat Mal- 
toje veikia šie žemesnieji teismai: Maltos magistratų teismas ir Gozo ma- 
gistratų teismas?. Šalia šių teismų pačią žemiausią grandinę sudaro įvairūs 
ad hoc administraciniai tribunolai, smulkių ginčių tribunolas, Nepilname- 
čių teismas ir vietiniai tribunolai““. 

Maltos teismų sistemos ypatumas - Konstitucijoje numatyta Teisin- 
gumo vykdymo komisija, į kurią įeina Prezidentas (jis yra šios Komisijos 
pirmininkas) ir kiti devyni nariai (tarp jų - vyriausiasis teisėjas (Komisijos 
pirmininko pavaduotojas), generalinis prokuroras, aukštesniųjų teismų 
teisėjai ir žemesniųjų teismų magistratai bei Advokatų rūmų pirminin- 
kas). Komisija atlieka šias funkcijas: (i) prižiūri aukštesniųjų ir žemesniųjų 
teismų darbą ir atitinkamam už teisingumą atsakingam ministrui teikia 
rekomendacijas dėl efektyvesnio teismų darbo; (ii) pataria už teisingumą 
atsakingam ministrui dėl teisingumo veiklos administravimo organiza- 
vimo; (iii) Ministro Pirmininko prašymu teikia jam rekomendacijas dėl 
aukštesniųjų teismų teisėjų ir juos pavaduojančių asmenų bei žemesniųjų 
teismų magistratų skyrimo; (iv) rengia Etikos kodeksą ar kodeksus, regu- 
liuojančius asmenų, veikiančių teisminės valdžios sistemoje, veiklą; (v) 
Advokatų ir teisinių įgaliotinių komiteto (angl. Committee for Advocates 
and Legal Procurators) patarimu rengia Etikos kodeksą ar kodeksus, regla- 
mentuojančius šių profesijų asmenų profesinį elgesį; (vi) atkreipia teisėjo 
ar magistrato dėmesį į bet ką, kas yra netinkama efektyviam ir tinkamam 
atitinkamo teismo funkcionavimui, taip pat atkreipia teisėjo ar magistrato 
dėmesį į bet kokį elgesį, kuris gali turėti įtakos jiems suteiktam pasitikėji- 
mui, ir į bet kokį jiems taikomo Etikos kodekso ar kodeksų nesilaikymo 
atvejį; (vii) laikantis įstatymų taiko nuobaudas praktikuojantiems advo- 





ded by Acts: XI of 1985 and VIII of 1990 [interaktyvus]. [žiūrėta 2012-04-15]. <http:// 
www.justiceservices.gov.mt/DownloadDocument.aspx?app=lo0mkitemid=8774x!=1>. 
3 The judiciary - Malta. The Courts [interaktyvus]. [žiūrėta 2012-04-15]. <http://www. 
judiciarymalta.gov.mt/the-courts>. 
* The judiciary - Malta. Court Structure, Administration and Supplementary Staff [in- 
teraktyvus]. [žiūrėta 2012-04-15]. <http://www.judiciarymalta.gov.mt/court-structu- 
re>. 

katams ir teisiniams įgaliotiniams; (viii) atlieka kitas įstatymų priskirtas 
funkcijas (101A straipsnis). 

Konstitucinę kontrolę Maltoje įgyvendina vienas iš aukštesniųjų teis- 
mų, kuris vadinamas Konstituciniu Teismu. Konstitucinį Teismą sudaro 
trys teisėjai. Nors Maltoje dažnai yra manoma, kad Konstitucinis Teismas 
yra pats aukščiausias teismas Maltoje, tačiau iš tikrųjų jo jurisdikcija yra 
gana specifinė - jis tam tikrais atvejais veikia kaip apeliacinė instancija, o 
tam tikrais atvejais - kaip pirma ir vienintelė instancija“. 

Konstitucijos 95 straipsnis nustato Konstitucinio Teismo jurisdikci- 
ją. Konstitucinis Teismas (i) sprendžia su rinkimais susijusius klausimus 
- ar asmuo buvo teisėtai išrinktas Atstovų Rūmų nariu; ar Atstovų Rūmų 
narys privalo pasitraukti iš užimamų pareigų ir ar jis pagal Konstitucijos 
55 straipsnio 2 dalį privalo nustoti vykdyti Atstovų Rūmų nario funkcijas 
(minėtame Konstitucijos straipsnyje numatyti tam tikri atvejai, kai asmuo 
nebeatitinka Atstovų Rūmų nariui keliamų reikalavimų, tačiau galutinis 
klausimo sprendimas gali būti atidedamas, kol pasibaigs visos apeliacijos 
ir pan. — šiuo pareinamuoju laikotarpiu toks asmuo privalo vykdyti At- 
stovų Rūmų nario funkcijas); ar asmuo, kuris buvo išrinktas spikeriu ne 
iš Atstovų Rūmų narių, buvo išrinktas tinkamai (šiuo atveju Konstitucinis 
Teismas veikia kaip pirma ir vienintelė instancija); (ii) sprendžia klausimus 
dėl rinkimų teisėtumo, tarp jų ir klausimus dėl neteisėtos ar korupcinės 
veiklos ar kitų teisės pažeidimų, susijusių su rinkimais, taip pat ar buvo 
kišimasis į rinkimus iš užsienio (šiuo atveju Konstitucinis Teismas veikia 
kaip pirma ir vienintelė instancija). Šiais atvejais Konstitucinis Teismas turi 
teisę anuliuoti rinkimus vienoje ar keliose rinkimų apygardose arba duoti 
nurodymus ar įsakymus ar taikyti atitaisymus ar kitas priemones, kurios 
jam atrodo tinkamos atsižvelgiant į situaciją (56 straipsnio 3-6 dalys); (iii) 
veikia kaip apeliacinė instancija Civilinio teismo Pirmųjų rūmų sprendi- 
mams (angl. Civil Court, First Hall) dėl žmogaus teisių, įtvirtintų Maltos 
Konstitucijos 33-45 straipsniuose, pažeidimų (46 straipsnis); (iv) veikia 
kaip apeliacinė instancija Maltos pirmosios instancijos teismų sprendi- 
mams, kiek tai susiję su Maltos Konstitucijos aiškinimu; (v) veikia kaip 
apeliacinė instancija Maltos pirmosios instancijos teismų sprendimams, 
kiek tai susiję su įstatymų galiojimu; (vi) sprendžia dėl pirmosios instan- 
cijos teismo nuspręstų dalykų kartu su klausimais, kurie perduoti spręsti 





5 The judiciary - Malta. Constitutional Court [interaktyvus]. [žiūrėta 2012-04-15]. 
<http://judiciarymalta.gov.mt/constitutional-court>. 

Konstituciniam Teismui pagal anksčiau nurodytą jurisdikciją, dėl kurių 
apeliacija pateikta Konstituciniam Teismui“. 

Maltos Konstitucinio Teismo sudarymas nėra kuo nors ypatingas — 
tai vienas iš aukštesniųjų teismų, kurio teisėjams keliami tokie pat reika- 
lavimai kaip ir kitiems aukštesniųjų teismų teisėjams. Iš esmės pagal savo 
struktūrą Konstitucinis Teismas faktiškai yra labiau panašus į vieną iš Mal- 
tos apeliacinio teismo padalinių, kuris veikia kaip Konstitucinis Teismas, 
o Konstitucijoje duodama nuoroda į Konstitucinį Teismą iš esmės nurodo 
ne teismą apskritai, o tam tikrą teisėjų kolegiją, kuri veikia kaip Konstitu- 
cinis Teismas. Tai ypač matyti iš to, kad teisėjai, įprastai sudarantys Kons- 
titucinį Teismą, veikia ir kaip Apeliacinio teismo teisėjai, t. y. nagrinėja 
ir kitas bylas, kurios yra priskiriamos Apeliacinio teismo kompetencijai??. 
Tačiau analizuojant Maltos Konstitucinio Teismo jurisdikciją matyti, kad 
kaip Konstitucinis Teismas jis sprendžia klausimus dėl įvairių rinkimų tei- 
sėtumo, taip pat yra apeliacinė instancija byloms klausimuose dėl žmogaus 
teisių, Konstitucijos aiškinimo ir įstatymų galiojimo - klausimus, kuriuos 
įprastai sprendžia europietiško modelio konstituciniai teismai. Atsižvel- 
giant į tai galima teigti, kad pagal sprendžiamus klausimus Maltos Kons- 
titucinis Teismas yra labiau panašus į europietiško modelio konstitucinį 
teismą. Tačiau Maltos Konstitucinio Teismo struktūrinė padėtis ir tai, kad 
jo kompetencijai priskirtus klausimus, išskyrus rinkimų klausimus, jis 
sprendžia kaip apeliacinės instancijos teismas, t. y. nagrinėdamas konkre- 
čias bylas ir priimdamas sprendimus jose, daro jį panašų į amerikietiško 
modelio konstitucinį teismą. Toks dualistinis Konstitucinio Teismo pobū- 
dis atitinka Maltos teisinę sistemą, kuri taip pat yra mišri - turi tiek konti- 
nentinės, tiek bendrosios teisės bruožų“. 





* The judiciary - Malta. Constitutional Court [interaktyvus]. [žiūrėta 2012-04-15). 
<http://judiciarymalta.gov.mt/constitutional-court>. 

7 The judiciary - Malta. Constitutional Court [interaktyvus]. [žiūrėta 2012-04-15). 
<http://www.judiciarymalta.gov.mt/constitutional-court>; The judiciary - Malta. 
Court of Appeal [interaktyvus]. [žiūrėta 2012-04-15]. <http://www.judiciarymalta.gov. 
mt/court-of-appeal>. 

2 CIA - The World Factbook [interaktyvus]. [žiūrėta 2012-04-15]. <https://www.cia.gov/ 
library/publications/the-world-factbook/geos/mt.html>. 

1964 m. Maltos Nepriklausomybės Deklaracija su šiais pakeitimas: 
1965 m. XLI, 1966 m. XXXVII, 1967m. IX, 1970 m. XXVI, 1972 m. XLVII, 
1974 m. LVII, LVIII, 1976 m. XXXVIII, 1977 m. X, 1979 m. XXIX, 1987 
m IV, 1989 m. XXIII; Deklaracijų Nr. 1990 m. II ir VI; aktai 1991 m. XIX, 
1994 m. XI; Deklaracijos 1995 m. IV ir 1996 m. III; Aktai: 1996 m. XI, 
1997m. XVII, 2000 m. III, 2001 m. XIII, 2003 m. V bei 2007 m. XIV ir XXI. 


1964 m. rugsėjo 21 d? 


PIRMAS SKYRIUS 
MALTOS RESPUBLIKA 


1. (1) Malta yra demokratinė respublika, paremta darbu bei pagarba 
asmens pamatinėms teisėms ir laisvėms. 

(2) Maltos teritorija susideda iš tų teritorijų, kurios sudarė Maltą iš 
karto po numatytos dienos, įskaitant jos teritorinius vandenis ar tokias te- 
ritorijas ir vandenis, kuriuos parlamentas nustato įstatymu. 

(3) Malta yra neutrali valstybė, aktyviai propaguojanti taiką, saugumą ir 
socialinę pažangą tarp visų tautų, besilaikanti neutralumo politikos ir atsisa- 
kanti dalyvauti bet kokiame kariniame aljanse. Toks statusas apima ir tai, kad: 

(a) nebus leidžiama dislokuoti jokios karinės bazės Maltos teritorijoje; 

(b) bet kokios karinės jėgos veiksmai Maltoje nebus leidžiami, išsky- 
rus atvejus, kai to prašo Maltos Vyriausybė, ir tiktai šiais atvejais: 





2 Maltos Respublikos Konstitucija, paskelbta Maltos parlamento internetiniame pusla- 
pyje http://www.parlament.mt/constituion-of-malta, išversta iš anglų kalbos. 
*0 Žiūrėti 1964 m. rugsėjo 2 d. Maltos Nepriklausomybės Deklaraciją. 

(i) ginklu ginant pažeidžiamas prigimtines teises Maltos Respublikos 
teritorijoje, kurioje galioja Maltos suverenitetas ar, vadovaudamasi prie- 
monėmis arba veiksmais, nusprendė Jungtinių Tautų Saugumo Taryba; 
arba 

(ii) kai egzistuoja grėsmė Maltos Respublikos suverenitetui, nepri- 
klausomybei, neutralumui, vieningumui ar teritoriniam vientisumui; 

(c) išskyrus tai, kas minėta, jokia kita materialinė bazė Maltoje nebus 
naudojama tokia paskirtimi ir tokiu mastu, kad leistų Maltoje koncentruo- 
tis užsienio karinėms pajėgoms; 

(d) išskyrus anksčiau minėtus atvejus, jokios užsienio karinės pajė- 
gos nebus įleistas į Maltos teritoriją, išskyrus kariškius, atliekančius arba 
padedančius atlikti civilinius ar veiklos plėtojimo darbus, ir kitus karinius 
techninius darbuotojus, padedančius ginti Maltos Respubliką; 

(e) Maltos Respublikos laivų statyklos bus naudojamos civiliniams 
komerciniams tikslams, bet taip pat, be pagrįstų laiko ir kiekio limitų, gali 
būti naudojamos iš rikiuotės išvestų karinių laivų statybai arba remontui; 
ir, atsižvelgiant į nesivienijimo principus, minėtomis laivų statyklomis ne- 
bus leidžiama naudotis dviejų supervalstybių laivams. 

2. (1) Maltos religija yra Romos katalikų apaštalų religija. 

(2) Romos katalikų apaštalų bažnyčios vadovai turi pareigą ir teisę 
mokyti, kurie principai yra teisingi ir kurie yra klaidingi. 

(3) Romos katalikų apaštalų tikėjimo mokymas turi būti užtikrinamas 
visose valstybinėse mokyklose kaip privalomas dalykas. 

3. (1) Nacionalinė Maltos vėliava susideda iš dviejų lygių vertikalių 
dryžių, balto prie vėliavos koto ir toliau plevėsuojančio raudono. 

(2) Jurgio kryžius, suteiktas Maltai Jo Didenybės Karaliaus Jurgio VI 
1942 balandžio 15 d., vaizduojamas raudonais kraštais balto dryžio kantone. 

4. Nacionalinis Maltos himnas yra „L-Innu Malti“, prasidedantis žo- 
džiais „Lil din 1-Art helwa i-Omm li tatna isimha“. 

5. (1) Nacionalinė Maltos kalba yra maltiečių kalba. 

(2) Maltiečių ir anglų kalbos ir kitos tokios kalbos, kurios gali būti 
nustatytos parlamento (įstatymu, už kurį balsavo ne mažiau kaip du treč- 
daliai visų Atstovų Rūmų), bus naudojamos kaip oficialios Maltos kalbos ir 
administracija visais oficialiais tikslais turi vartoti tokias kalbas: 

Užtikrinama, kad kiekvienas asmuo galėtų kreiptis į administraciją 
bet kuria iš oficialių kalbų ir atsakymą administracija taip pat pateiktų ta 
pačia kalba. 

(3) Teismo kalba turi būti maltiečių kalba: 

Užtikrinama, kad parlamentas įgyvendins tokias nuostatas dėl anglų 
kalbos vartojimo tokiose bylose ir tokiomis sąlygomis, kaip tai bus nusta- 
tyta. 

(4) Atstovų Rūmai, reguliuodami savo procedūras, gali nustatyti kalbą 
ar kalbas, kurios bus vartojamos parlamento procese ir įrašuose. 

6. Atsižvelgiant į šios Konstitucijos 47 straipsnio (7) ir (9) dalis ir 66 
straipsnį, jeigu bet koks įstatymas yra nesuderinamas su šia Konstitucija, ši 
Konstitucija turi viršenybę ir kiti teisės aktai, atsižvelgiant į jų nesuderina- 
mumą, turi būti pripažinti negaliojančiais. 


ANTRAS SKYRIUS 
PRINCIPŲ DEKLARAVIMAS 


7. Valstybė pripažįsta teisę dirbti visiems gyventojams ir turi skatinti 
atsirasti tokias sąlygas, kurios užtikrintų šią teisę. 

8. Valstybė turi skatinti kultūros plėtrą ir mokslo bei technikos išra- 
dimus. 

9. Valstybė turi saugoti kraštovaizdį, istorinį ir meninį Tautos paveldą. 

10. Pagrindinis išsilavinimas turi būti privalomas ir nemokamas vals- 
tybinėse mokyklose. 

11. (1) Gabūs ir nusipelnę moksleiviai, netgi be finansinių išteklių, 
turi teisę siekti aukščiausio įvertinimo. 

(2) Valstybė turi įgyvendinti šį principą teikdama stipendijas, išmo- 
kas moksleivių šeimoms ir taikydama kitas nuostatas dėl konkurencingo 
egzaminavimo. 

12. (1) Valstybė turi saugoti darbą. 

(2) Ji turi užtikrinti profesionalų ar profesinį rengimą ir darbuotojų 
pažangą. 

13. (1) Maksimalus darbo valandų skaičius turi būti nustatytas įsta- 
tymu. 

(2) Darbuotojas turi teisę į kassavaitinę poilsio dieną ir kasmetines 
mokamas atostogas; jis negali atsisakyti šios teisės. 

14. Valstybė privalo skatinti vienodas vyrų ir moterų teises, suteik- 
ti visas ekonomines, socialines, kultūrines, pilietines ir politines teises ir 
šiam tikslui įgyvendinti imasi atitinkamų priemonių siekiant pašalinti bet 

kokias lyčių diskriminacijos formas tarp asmenų, organizacijų ar įmonių; 
Valstybė ypač turi užtikrinti, kad dirbančios moterys turėtų lygias teises ir 
tą patį darbo užmokestį už tą patį darbą kaip ir vyrai. 

15. Minimalus mokamo darbo amžius turi būti nustatytas įstatymu. 

16. Valstybė turi siekti užtikrinti mažumų darbo apsaugą ir užtikrinti 
jiems teisę į lygiai taip pat apmokamą darbą. 

17. (1) Kiekvienas pilietis, nesugebantis dirbti ir neapsirūpinantis bū- 
tinais pragyvenimo ištekliais, turi teisę į išmokas ir socialinę paramą. 

(2) Darbuotojai turi teisę į būtiną draudimo įmokų mokėjimą, skirtą 
jų poreikiams patenkinti avarijos, ligos, nedarbingumo, senatvės ir nesava- 
noriško nedarbo atvejais. 

(3) Nedarbingi asmenys ir asmenys, nesugebantys dirbti, turi teisę į 
mokymąsi ir profesinį rengimą. 

18. Valstybė privalo skatinti privataus sektoriaus verslumą. 

19. Valstybė turi užtikrinti amatininkų prekybos apsaugą ir plėtrą. 

20. Valstybė pripažįsta socialines kooperatyvų funkcijas ir turi skatinti 
jų steigimą. 

21. Šio skyriaus nuostatos negali būti ginamos jokiame teisme, tačiau 
šio skyriaus principai vis dėlto yra šalies valdymo pagrindas ir valstybės 
tikslas turi būti taikyti šiuos principus priimant įstatymus. 


TREČIAS SKYRIUS 
PILIETYBĖ 


22. (1) Matos pilietybės įgijimas, turėjimas, atsisakymas ir praradimas 
turi būti nustatomas įstatymu. 

(2) Dviguba ar daugiariopa pilietybė yra leidžiama atsižvelgiant į tuo 
metu Maltoje galiojančius įstatymus. 

23. (1) Kiekvienas asmuo, kuris pagal šią Konstituciją ar bet kokį par- 
lamento aktą yra Maltos pilietis, ar pagal bet kokį reguliavimą, tuo metu 
galiojantį bet kurioje šalyje, kuriai yra taikomas šis straipsnis, yra tos šalies 
pilietis, turi Sandraugos pilietybę. 

(2) Kiekvienas asmuo, kuris yra Britanijos asmuo be pilietybės pagal 
1948 Britų pilietybės aktą, ar tie asmenys, kurių Britanijos statusą nustato 
to paties Akto 2 straipsnis, atsižvelgiant į tą statusą, turi Sandraugos pilie- 
čio statusą. 

(3) Šalys, kurioms yra taikomas šis straipsnis, yra išvardintos šios 
Konstitucijos ketvirtojoje lentelėje. 

(4) Prezidentas, paskelbdamas deklaraciją, gali iš dalies pakeisti, pa- 
pildyti, atšaukti arba visiškai pakeisti šalių sąrašą, pateiktą šios Konstituci- 
jos ketvirtojoje lentelėje. 

24. (1) Sandraugos pilietis, kuris nėra Maltos pilietis, arba Airijos Res- 
publikos pilietis, kuris nėra Maltos pilietis, negali būti kaltinamas už nusi- 
kaltimą, padarytą veikimu ar neveikimu Maltoje arba bet kurioje Sandrau- 
gos dalyje, kitoje nei Malta ar Airijos Respublika, arba bet kurioje užsienio 
valstybėje, pagal galiojančius įstatymus, nebent: 

(a) veikimas arba neveikimas būtų nusikaltimas, jeigu jis būtų užsie- 
nietis; ir 

(b) tuo atveju, jei veikimas arba neveikimas bet kurioje Sandraugos ar 
Airijos Respublikoje būtų nusikaltimas, tai būtų nusikaltimas valstybėje, 
kurioje veikimas ar neveikimas buvo atliktas. 

(2) Šiame straipsnyje: 

„Užsienietis“ reiškia asmenį, kuris nėra Sandraugos pilietis, Britanijos 
saugomas asmuo ar Airijos Respublikos pilietis; 

„Britanijos saugomas asmuo“ reiškia asmenį, kuris yra saugomas Bri- 
tanijos pagal 1948 Britų pilietybės aktą arba kitą įstatymą Jungtinėje Kara- 
lystėje keičiantį aktą. 

„Užsienio valstybė“ reiškia valstybę (išskyrus Airijos Respubliką), kuri 
nėra Sandraugos dalis. 

25. (Panaikintas) 

26. (Panaikintas) 

27. (Panaikintas) 

28. (Pernumeruotas) 

29. (Pernumeruotas) 

30. (Panaikintas) 

31. (Panaikintas) 


KETVIRTAS SKYRIUS 
PAMATINĖS ASMENS TEISĖS IR LAISVĖS 
32. Kiekvienas asmuo Maltoje turi teisę į pamatines asmens teises ir 


laisves, tai yra teises, nepaisant jo rasės, kilmės vietos, politinių įsitikinimų, 
spalvos, tikėjimo ar lyties, tačiau jam yra privaloma gerbti kitų teises ir lais- 

ves, viešą interesą, kiekvieną ir visas toliau išvardintas teises į: 

(a) gyvybę, laisvę, asmens saugumą, nuosavybės teisę ir teisėtą ap- 
saugą; 

(b) sąžinės, saviraiškos laisvę ir taikius susirinkimus bei asociacijas; ir 

(c) asmeninio ir šeimos gyvenimo gerbimą; 

vėlesnės šio skyriaus nuostatos turi apsauginį poveikį minėtoms tei- 
sėms ir laisvėms, atsižvelgiant į tokius apribojimus ir apsaugą, kokie yra 
nustatyti šiose nuostatose bei skirti užtikrinti naudojimąsi teisėmis ir lais- 
vėmis, taip pat joks asmuo neturi pažeisti kitų asmenų teisių ir laisvių ar 
visuomenės intereso. 

33. (1) Jokiam asmeniui negali būti tyčia atimta gyvybė, išskyrus vyk- 
dant teismo nuosprendį pagal Maltos tesės aktus, kuriais vadovaujantis jis 
buvo nubaustas už baudžiamąjį nusikaltimą. 

(2) Įstatymuose numatyta atsakomybė nebus laikoma pažeista dėl jė- 
gos panaudojimo tokiais atvejais, kurie yra minimi toliau, bei nebus laiko- 
ma, kad asmeniui atimta jo gyvybė pažeidžiant šį straipsnį, jei jis miršta dėl 
jėgos naudojimo tokiu mastu, kiek yra pagrįstai pateisinama atsižvelgiant 
į bylos aplinkybes: 

(a) besiginant nuo asmens smurto ar ginant nuosavybę; 

(b) siekiant atlikti teisėtą sulaikymą ar užkirsti kelią teisėtai sulaiky- 
tam asmeniui pabėgti; 

(c) sustabdant riaušes, maištą ar sukilimą; arba 

(d) siekiant užkardyti baudžiamąjį nusikaltimą; 

Arba jis miršta dėl teisėto veiksmo ar karo. 

34. (1) Jokiam asmeniui neturi būti atimta jo asmens laisvė, išskyrus 
įstatymu nustatytais toliau nurodytais atvejais, tai yra: 

(a) dėljo nesugebėjimo atsikirsi į baudžiamąjį kaltinimą; 

(b) atliekant bausmę arba teismo nutartį, nesvarbu, Maltoje ar kitoje 
valstybėje, kurioje jis buvo pripažintas kaltu dėl baudžiamojo nusikaltimo; 

(c) vykdant asmeniui paskirtą teismo nuosprendį, nubaudžiant asme- 
nį už nepagarbą teismui ar kitam tribunolui arba, vykdant Atstovų Rūmų 
įsakymą, nubaudžiant narį už nepagarbą sau arba kitiems nariams ar pasi- 
naudojimą padėtimi; 

(d) vykdant teismo sprendimą, asmens įpareigojimams užtikrinti įsta- 
tymo nustatyta tvarka; 

(e) vykdant teismo sprendimą, atvesdinti asmenį į teismą arba, vyk- 
dant Atstovų Rūmų sprendimą, atvesdinti jį į šiuos Rūmus; 

(f) kai yra pagrįstas įtarimas dėl nusikalstamos veikos padarymo ar 

ketinimo ją padaryti; 

(g) jei asmeniui nėra sukakę aštuoniolikos metų, dėl jo išsilavinimo 
ar gerovės; 

(h) užkertant kelią infekcijų ar užkrečiamųjų ligų plitimui; 

(i) dėl asmens, kai pagrįstai įtariama esant jį psichiškai neveiksnų, pri- 
klausomą nuo narkotikų ar alkoholio, priežiūros ar gydymo arba visuome- 
nės apsaugos; arba 

(j) siekiant užkirsti kelią neteisėtai patekti į Maltą arba vykdant pri- 
verstinį išsiuntimą, ekstradiciją ar kitą teisėtą asmens pašalinimą iš Maltos 
arba yra iškelta byla, susijusi su tuo asmeniu ar jį suvaržanti, o asmuo yra 
perduodamas Maltai norint pergabenti, dėl jo išdavimo ar perkėlimo kaip 
nuteisto kalinio iš vienos vietos į kitą. 

(2) Kiekvienas asmuo, kuris buvo suimtas ar sulaikytas, turi būti in- 
formuotas apie jo suėmimo ar sulaikymo priežastis ta kalba, kurią jis su- 
pranta: 

Jei vertėjas yra būtinas, tačiau jis nėra lengvai pasiekiamas ar kitaip ne- 
įmanoma laikytis šios straipsnio dalies nuostatų asmens arešto ar sulaiky- 
mo metu, tokios nuostatos turi būti pradėta laikytis kiek įmanoma greičiau. 

(3) Bet kuris asmuo, kuris yra suimtas ar sulaikytas: 

(a) norint atvesdinti jį į teismą, vykdant teismo nutartį; arba 

(b) esant pagrįstų įtarimų dėl baudžiamojo nusikaltimo padarymo ar 
ketinimo jį padaryti 

ir kuris nėra paleidžiamas, turi būti ne vėliau kaip per keturiasdešimt 
aštuonias valandas pristatytas į teismą; ir jei bet kuris asmuo, suimtas ar 
sulaikytas tokiu atveju, kaip nurodyta šios dalies (b) paragrafe, yra netei- 
siamas per pagrįstą terminą, nepakenkiant tolesniems kaltinimams, kurie 
gali būti jam iškelti, turi būti paleistas be išlygų arba numatant tam tikras 
būtinas sąlygas, įskaitant tokias, kurios būtinos užtikrinti, kad asmuo nu- 
statytą dieną atvyks į teismą, arba būtina užtikrinti kaltinimus prelimina- 
riajame teisminiame procese. 

(4) Bet kuris asmuo, kuris yra neteisėtai suimtas ar sulaikytas bet ku- 
rio asmens, turi teisę į tai padariusio asmens kompensaciją. 

(5) Jokie veiksmai, susiję ar atlikti valstybės institucijų, vadovaujan- 
tis įstatymu, negali būti laikomi nesuderinami ar prieštaraujantys šiam 
straipsniui, kai tas įstatymas yra priimtas nepaprastosios padėties atveju, 
kaip tai nustato šios Konstitucijos 47 straipsnio 2 dalies (a) arba (b) punk- 
tai, tais tikslais, kurie yra būtini nepaprastosios padėties atveju. 

(6) Jei bet kuris asmuo, kuris yra teisėtai sulaikytas pagal galiojan- 
tį įstatymą, kaip tai nustatyta pastarojoje dalyje, bet kuriuo jo sulaikymo 
metu, bet ne anksčiau kaip praėjus šešiems mėnesiams po paskutinio tokio 
prašymo pateikimo, sulaikytojo byla turi būti peržiūrėta nepriklausomo ir 
nešališko tribunolo, įsteigto pagal įstatymą ir sudaryto iš asmens ar asme- 
nų, kurių kiekvienas eina ar anksčiau ėjo teisėjo pareigas arba yra kvalifi- 
kuotas būti paskirtas į tokias pareigas Maltoje. 

(7) Po bet kokios šio tribunolo peržiūros pagal tai, kas išdėstyta pas- 
tarojoje dalyje, byloje dėl asmens sulaikymo tribunolas gali priimti reko- 
mendacijas, susijusias su būtinumu ar tikslingumu tęsti jo kardymą insti- 
tucijoje, kuriai jis buvo perduotas, nebent įstatymo nustatyta, kad institu- 
cijai nėra privaloma elgtis pagal tokias rekomendacijas. 

35. (1) Joks asmuo negali būti verčiamas dirbti priverstinį darbą. 

(2) Šiame straipsnyje vartojama sąvoka „priverstinis darbas“ neapima: 

(a) bet kokio darbo, reikalaujamo kaip teismo sprendimo pasekmės; 

(b) darbo, reikalaujamo iš bet kurio asmens, kol jis teisėtai sulaikomas 
teismo sprendimu ar pagal orderį, nors to ir nereikalauja tokia paskirta 
bausmė arba įsakymas, bet yra pagrįstai būtina higienos arba jo esamos 
vietos, kurioje jis yra sulaikytas, išlaikymo tikslais, arba jei jis yra sulaikytas 
dėl jo priežiūros, gydymo, švietimo ar gerovės, kurių pagrįstai reikalauja- 
ma šio straipsnio tikslams pasiekti; 

(c) bet kokio darbo, kuris yra reikalaujamas kaip iš karinių pajėgų na- 
rio, kuriam taikoma drausminė nuobauda, vykdant savo pareigas, arba tuo 
atveju, jeigu asmuo turi sąmoningų prieštaravimų tarnauti jūrų laivyne, 
kariuomenėje ar oro pajėgose, bet kokio darbo, kuris tam asmeniui yra 
privalomas pagal įstatymus tokioje tarnyboje; 

(d) bet kokio darbo, būtino nepaprastosios padėties atveju arba ki- 
tokio pavojaus atveju, kuris kelia grėsmę gyvybei ar visuomenės gerovei. 

36. (1) Niekam negali būti taikoma nežmoniška ar žeminanti bausmė 
arba elgesys. 

(2) Jokie veiksmai, susiję ar atlikti valstybės institucijų, vadovaujan- 
tis įstatymu, negali būti laikomi nesuderinamais ar prieštaraujančiais šiam 
straipsniui, jei tas įstatymas nustato bausmės taikymą, kuri buvo teisėta 
Maltoje prieš nustatytą dieną. 

(3) (a) Joks įstatymas negali nustatyti kolektyvinių bausmių skyrimo. 

(b) Niekas šioje dalyje negali užkirsti kelio skirti kolektyvines baus- 
mes karinių pajėgų nariams pagal įstatymus, reguliuojančius elgesį tokiose 
pajėgose. 

37. (1) Jokia nuosavybė, teisė ar teisėtas interesas į nuosavybę bet 
kokia apimtimi negali būti priverstinai perimta, išskyrus atvejus, kai yra 
taikytinas įstatymas, nustatantis paėmimą ar perėmimą -— 

(a) suteikiant atitinkamą kompensaciją; 

(b) užtikrinant, kad bet kuris asmuo, teigiantis, jog turi gauti tokią 
kompensaciją, turėtų teisę į nepriklausomą ir nešališką teismą ar įsteigtą 
įstatymų nustatyta tvarka tribunolą norint nustatyti jo teisėtus interesus ar 
teisę į nuosavybę ir kompensacijos sumą, į kurią jis turi teisę, bei gauti šią 
kompensaciją; ir 

(c) bet kuriai šaliai užtikrinant teisę į apeliaciją tame teisme ar tribu- 
nole sprendžiamoje byloje, pateikiant skundą Maltos apeliaciniam teismui: 

Užtikrinama, kad parlamentas specialiais atvejais gali, jei mano, kad 
taip veikti yra būtina siekiant užtikrinti nacionalinius interesus, remiantis 
įstatymo nustatytais kriterijais, kurių turi būti laikomasi, įskaitant veiks- 
nius ir kitas aplinkybes, nustatant mokamą kompensaciją už nusavintą ar 
paimtą turtą; ir visais atvejais kompensacija turi būti nustatoma ir mokama 
atitinkamai. 

(2) Niekas šiame straipsnyje negali būti laikoma kaip įtakos darymas 
kokio nors įstatymo leidimui ar veikimui tiek, kiek tai nustato paėmimą ar 
nuosavybės atskyrimą: 

(a) mokėjimui bet kokio mokesčio, procento ar įmokos; 

(b) bausmei arba kaip įstatymo pažeidimo pasekmei civiliniame pro- 
cese, arba priimtam apkaltinamajam nuosprendžiui dėl baudžiamojo nu- 
sikaltimo įvykdyti; 

(c) kai kėsinamasi gabenti nuosavybę iš Maltos arba į ją, pažeidžiant 
bet kokį įstatymą; 

(d) mėginio paėmimo tikslais pagal bet kokį įstatymą; 

(e) tuo atveju, kai nuosavybės teise priklausantis gyvūnas buvo rastas 
kito asmens teritorijoje ar pasiklydęs; 

(f) kilnojamojo ar nekilnojamojo daikto nuomos, licencinės, išimti- 
nės teisės ar hipotekos, kilnojamojo ar nekilnojamojo turto įkeitimo, turto 
perleidimo ar kitos sutarties pagrindu; 

(g) teisių perdavimo ar turto administravimo kito asmens pavedimu 
ir jo naudai, kai pavedimą duodantis asmuo turi teisę į kito asmens faktiš- 
kai negrąžintas palūkanas, turtą, valdomą patikėjimo teise, priešui priklau- 
sančią nuosavybę ar bankrutuojančios arba kitaip suvaržytos, nemokios 
įmonės turtą, asmenų, kurie yra psichiškai nesveiki, mirę, ar juridinių as- 

menų, kurie dėl likvidavimo yra praradę juridinio asmens teises; 

(h) teismo sprendimui ar įsakymui vykdyti; 

(i) dėl to, jog nuosavybė yra pavojingos būklės ar kenksminga žmo- 
nių, gyvūnų ar augalijos gerovei; 

(j) pagal bet kokį Maltos Vyriausybės įstatymą, atsižvelgiant į nusta- 
tytus apribojimus, įgijimo būdą, apleistos žemės, naudingųjų išteklių buvi- 
mą, rentos ar paveldėjimo teisių apribojimus; arba 

(k) tokiam laikui, kuris yra būtinas bet kokiam tyrimui, kaltinimui, teis- 
miniam procesui arba teisminiam tyrimui, arba, žemės atveju, atliekant jų: 

(i) dirvožemio apsaugą arba kitų gamtos išteklių konservavimo dar- 
bus, arba rekonstrukciją karo padarytai žalai likviduoti; arba 

(ii) žemės ūkio plėtrą arba gerinimą, kurių žemės savininkas ar gy- 
ventojas reikalavo, tačiau jo reikalavimas be pagrįstos ir teisėtos priežasties 
buvo atmestas arba nenagrinėtas. 

(3) Niekas šiame straipsnyje negali būti laikomas pažeidžiančiu bet 
kokį įstatymą, jei tai užtiktina nuosavybės teisių perdavimą Maltos Vyriau- 
sybei dėl bet kokių požeminių mineralų, vandens ir senovinių vertybių. 

(4) Niekas šiame straipsnyje negali būti laikomas pažeidžiančiu bet 
kokį įstatymą dėl privalomo paėmimo nuosavybėn, viešojo intereso arba 
privalomo atskyrimo dėl visuomenės intereso ar bet kokios teisės į nuosa- 
vybę, kai tas nekilnojamasis turtas, palūkanos arba teisės į jį yra turimos 
juridinio asmens, kuris yra įsteigtas pagal bet kokį įstatymą visuomenės 
poreikiams tenkinti ir į kurį nėra investuojama pinigų, išskyrus tuos, kurie 
yra nustatyti Maltos įstatymų. 

38. (1) Išskyrus tuos atvejus, kai asmuo pats duoda sutikimą arba tėvų 
jo auklėjimo tikslais, joks asmuo negali būti apieškomas ar jo nuosavybė 
negali būti apieškoma be paties asmens sutikimo. 

(2) Jokie veiksmai, susiję ar atlikti valstybės institucijų, vadovaujantis 
įstatymu, negali būti laikomi nesuderinami su šiuo straipsniu ar jam prieš- 
taraujantys, jei tas įstatymas įtvirtina šias nuostatas: 

(a) tai yra pagrįstai reikalinga gynybai, viešajam saugumui, viešajai 
tvarkai, visuomenės moralei ir padorumui, visuomenės sveikatai, miesto 
ir valstybės planavimui, naudingųjų iškasenų plėtrai ir utilizavimui arba 
nuosavybės plėtrai ir utilizavimui, kiek tai yra reikalinga visuomenės ge- 
rovei pagerinti; 

(b) tai yra pagrįstai reikalinga kitų asmenų teisėms ir laisvėms skatinti; 

(c) suteikia teisę Maltos Vyriausybės departamentui, vietinės savival- 

dos institucijai ar įstatymų nustatyta tvarka visuomeniniais tikslais įsteig- 
tam viešajam juridiniam asmeniui užeiti į asmens patalpas turint tikslą jas 
apieškoti arba dėl to, kas susiję su mokesčiais, muitais ar mokėjimais, arba 
stengiantis užtikrinti darbus, susijusius su bet kokia nuosavybe ar įrengi- 
niu, kuris yra teisėtai tose patalpose ir kuris priklauso Vyriausybei, savival- 
dai ar viešiesiems juridiniams asmenims; arba 

(d) asmens apieškojimas yra būtinas teismo sprendimui ar įsakymui 
vykdyti arba tai yra būtina norint užkirsi kelią nusikaltimui ar rengiant 
baudžiamuosius kaltinimus 

ir, išskyrus anksčiau nurodytus atvejus, teisėsaugos institucijų atlikti 
veiksmai turi būti pagrįstai pateisinami demokratinėje visuomenėje. 

39. (1) Kai asmuo yra kaltinamas baudžiamuoju nusikaltimu, išsky- 
rus atvejus, kai kaltinimas yra nutrauktas, jam turi būti užtikrinama teisė į 
protingą laiką trunkantį, nepriklausomą ir nešališką, įstatymišką teisminį 
nagrinėjimą. 

(2) Bet kuris teismas ar kita teisminė institucija, nustatanti civilinių 
teisių ar pareigų egzistavimą ar apimtį, savo veikloje turi būti nepriklauso- 
ma ir nešališka; ir, kai kaltinimai dėl tokio nustatymo yra keliami asmens 
tokiame teisme ar teisminėje institucijoje, byla turi būti išnagrinėjama per 
protingą laiką. 

(3) Išskyrus atvejus, kai šalys sutaria kitaip, visi kaltinimai teisme ir 
visi kaltinimai dėl teisminių institucijų nustatytų civilinių teisių ar pareigų 
egzistavimo turi būti nagrinėjami viešai. 

(4) Niekas, kas nustatyta šio straipsnio 3 punkte, nedraudžia teismui 
arba kitai teisminei institucijai, kaip nurodyta tame pačiame punkte, iš- 
skyrus byloje dalyvaujančius asmenis, kitus nei proceso šalys asmenis ir jų 
atstovus, atlikti šių veiksmų: 

(a) teisme nagrinėjamoje byloje dėl pasirinktos jurisdikcijos ir kitų 
procesinių veiksmų, kurie taikomi Maltos teismų praktikoje arba panašaus 
pagrindo bylų praktikoje, prašyti pašalinti teisėjų kolegijos narius; 

(b) byloje dėl su mokesčiais susijusių teisinių santykių; arba 

(c) tokiems veiksmams, kuriuos teismas ar teisminė institucija: 

(i) pripažintų būtinais ar tikslingais esamomis aplinkybėmis, kai vie- 
šumas pakenktų teisingumui; arba 

(ii) jei taip įgalintų ar reikalautų įstatymas dėl gynybos, visuomenės 
saugumo, viešo intereso, visuomenės moralės ar padorumo, asmenų, ku- 
riems nėra sukakę aštuoniolikos metų, gerovės arba asmenų privataus gy- 
venimo apsaugos, susijusios su teisminiu procesu. 

(5) Bet kuris asmuo, kuris yra kaltinamas baudžiamuoju nusikaltimu, 
yra laikomas nekaltu, kol jo kaltė nėra įrodyta: 

Su sąlyga, kad jokie veiksmai, susiję ar atlikti valstybės institucijų va- 
dovaujantis įstatymu, negali būti laikomi nesuderinami ar prieštaraujantys 
šiai straipsnio daliai, kai tas įstatymas, kaip minėta anksčiau, kaltinamam 
asmeniui nustato naštą įrodyti būtinus faktus. 

(6) Bet kuris asmuo, kuris yra kaltinamas baudžiamojo nusikaltimo 
padarymu: 

(a) turi būti raštu detaliai informuotas dėl jam pateiktų kaltinimų ta 
kalba, kurią jis supranta; 

(b) jam turi būti suteiktas adekvatus laikas ir sąlygos pasiruošti savo 
gynybai; 

(c) turi būti leidžiama ginti save pačiam arba pasitelkus atstovą, o as- 
meniui, kuris neįgali pasisamdyti atstovo, tačiau kuris šiam yra reikalingas 
atsižvelgiant į bylos aplinkybes ir sudėtingumą, turi teisę į tokį atstovavimą 
iš valstybės lėšų; 

(d) turi būti suteiktos priemonės teisminiame procese klausinėti teis- 
me iškviestus liudyti liudytojus pačiam arba per savo atstovą ir gauti pa- 
grįstą liudytojų išlaidų apmokėjimą bei turėti tokias pačias sąlygas iškviesti 
asmenį liudyti bei jį klausinėti kaip ir kaltintojai; ir 

(e) turi teisę nemokamai naudotis vertėjo pagalba, jeigu jis negali su- 
prasti vartojamos proceso kalbos, 

ir, išskyrus su jo paties sutikimu, teisminis procesas negali vykti be jo 
dalyvavimo, nebent asmuo savo buvimu siekia padaryti procesą neįgyven- 
dinamą ir teismas jam įsakė pašalinti kaltinamąjį iš teismo proceso ir tęsti 
jam nedalyvaujant. 

(7) Kai asmuo yra teisiamas už bet kokios nusikalstamos veikos pada- 
rymą, kaltinamasis asmuo arba jo įgaliotas asmuo kaltinamojo vardu, jei 
asmuo to reikalauja ir sumokėjęs pagrįstą mokestį, kuris gali būti nusta- 
tytas įstatymuose, per protingą laiką po kaltinamojo sprendimo turi būti 
informuotas apie bet kurį iš teisminio proceso įrašų, pateikiant kaltinama- 
jam jo kopiją. 

(8) Joks asmuo negali būti teisiamas už baudžiamąjį nusikaltimą, pa- 
darytą veikimu arba neveikimu, kuris veikos padarymo metu nebuvo kri- 
minalizuotas, ir jokia bausmė negali būti taikoma už jokį baudžiamąjį nu- 
sikaltimą, kuris yra aukštesnio laipsnio ar turinio už maksimalią bausmę, 
kuri buvo taikoma tuo metu, kai buvo atlikta veika. 

(9) Joks asmuo, kuris įrodo, kad jis buvo teisiamas kompetentingo 
teismo už baudžiamąjį nusikaltimą ir nuteistas arba išteisintas, negali būti 
dar kartą teisiamas už tą patį nusikaltimą arba kitą nusikaltimą, už kurį jis 
galėjo būti nuteistas tame teismo procese už tą veiką, išskyrus, kai aukš- 
tesnis teismas apeliacinėje instancijoje arba peržiūrėdamas procesinius 
veiksmus, susijusius su nuteisimu arba išteisinimu; ir joks asmuo negali 
būti teisiamas už nusikalstamą veiką, jei jis įrodo, kad jam buvo suteikta 
malonė dėl tos veikos: 

Užtikrinant, kad niekas pagal jokį įstatymą negali būti nesuderinama 
arba pažeidžiama remiantis straipsniu dėl tos priežasties, kad įstatymas 
įgalina bet kokį teismą teisti disciplinuotųjų pajėgų narį už baudžiamąjį 
nusikaltimą, su sąlyga, kad bet koks teismas nuteisdamas arba išteisinda- 
mas tokį narį remsis tos disciplinuotos jėgos įstatymu, taigi, bet koks teis- 
mas teisdamas tokį narį ir skirdamas bausmę turi vadovautis tuo discipli- 
nuotųjų pajėgų įstatymu. 

(10) Joks asmuo, teisiamas už baudžiamąjį nusikaltimą, negali būti 
priverstas duoti parodymus prieš save patį. 

(11) Šiame straipsnyje „atstovas“ reiškia asmenį, kuris gali praktikuoti 
Maltoje kaip advokatas arba prokuroras, išskyrus atvejus, kai atsižvelgiant 
į teisme nagrinėjamą bylą valstybinis prokuroras neturi atstovavimo teisės. 

40. (1) Visi asmenys Maltoje turi turėti visišką sąžinės laisvę ir teisę 
laisvai praktikuoti jų tikėjimo modelį. 

(2) Joks asmuo negali būti verčiamas mokytis religijos ar dėstytisavo 
religijos žinias, išskyrus atvejus, kai asmeniui nėra sukakę šešiolikos metų; 
tokiu atveju šį reikalavimą gali kelti asmuo, kuris pagal įstatymus yra va- 
dovaujantis tokiam asmeniui, ir kitais atvejais, jei asmuo to reikalaudamas 
siekia: 

Užtikrinant, kad toks reikalavimas nebus laikomas prieštaraujančiu 
šiam straipsniui, jei jis įtvirtina, kad žinojimas, mokėjimas arba instruk- 
tavimas reikalauja tokios religijos mokymo, arba tampant kunigu, arba 
religinėje bendruomenėje, arba religiniams tikslams, išskyrus atvejus, kai 
toks reikalavimas negali būti pagrįstai pateisinamas demokratinėje visuo- 
menėje. 

(3) Jokie veiksmai, susiję ar atlikti valstybės institucijų, vadovaujan- 
tis įstatymu, negali būti laikomi nesuderinamais ar prieštaraujančiais šio 
straipsnio (1) dalies nuostatai tiek, kiek įstatymas numato, kad yra pagrįs- 
tai reikalinga visuomenės saugumo interesais, viešosios tvarkos, visuome- 

nės moralės ar padorumo, visuomenės sveikatos arba kitų asmenų teisių ir 
laisvių apsaugai ir, išskyrus tiek, kiek šios nuostatos, atsižvelgiant į situaci- 
ją, gali būti pagrįstai pateisinamos demokratinėje visuomenėje. 

41. (1) Išskyrus paties sutikimą arba jo tėvų auklėjimą, jokiam asme- 
niui negali būti trukdoma naudotis saviraiškos laisve, įskaitant laisvę be 
įsikišimo turėti savo nuomonę, laisvę be įsikišimo gauti idėjas ir informa- 
ciją, laisvę be įsikišimo skleisti idėjas ir informaciją (nesvarbu, ar tai yra 
skleidžiama viešai, ar asmeniui, ar asmenų grupei) ir laisvę į susirašinėjimą 
be jokio įsikišimo. 

(2) Joks veiksmas, atliekamas pagal įstatymą, negali būti laikoma ne- 
suderinamu arba pažeidžiančiu šio straipsnio (1) dalį tiek, kiek įstatymas 
numato, kad — 

(a) tai yra pagrįstai reikalinga: 

(i) dėl gynybos, visuomenės saugumo, visuomenės intereso, visuome- 
nės moralės ir padorumo arba visuomenės sveikatos; arba 

(ii) siekiant apsaugoti reputaciją, teises ir laisves kitų asmenų arba pri- 
vatų gyvenimą asmenų, susijusių su byla, užkertant kelią atskleisti konfi- 
dencialią informaciją, užtikrinant institucijų ir teismų nepriklausomumą 
apsaugant parlamento teises arba reguliuojant telefono, telegrafo, pašto, 
belaidžio ryšio, televizijos ar kitos komunikacijos priemones viešos paro- 
dos ar viešų kultūros renginių metu; arba 

(b) tai nustato ribojimus valstybės pareigūnams, 

ir, išskyrus tiek, kiek nustato šios nuostatos arba susiklosčiusiomis 
aplinkybėmis atliktas veiksmas, negali būti pagrįstai pateisinamas demo- 
kratinėje visuomenėje. 

(3) Bet kurie asmenys, reziduojantys Maltoje, gali redaguoti arba 
spausdinti laikraštį ar žurnalą kas dieną arba periodiškai: 

Jeigu įstatymu bus įtvirtintos šios nuostatos : 

(a) uždraudimas arba sustabdymas redaguoti arba spausdinti bet kurį 
tokį laikraštį ar žurnalą asmenims, kuriems yra mažiau nei dvidešimt vie- 
neri metai; ir 

(b) užtikrinimas, kad kiekvienas tokio laikraščio ar žurnalo redakto- 
rius ar leidėjas informuotų valstybinę instituciją dėl savo amžiaus ir nuola- 
tos informuotų apie savo gyvenamąją vietą. 

(4) Kai policija konfiskuoja bet kokį laikraščio tiražą dėl to, kad buvo 
padarytas baudžiamasis nusikaltimas, leidėjai turi per dvidešimt keturias 
valandas nuo konfiskavimo pristatyti konfiskuotą daiktą kompetentingam 

teismui ir, jeigu teismas nusprendžia, kad tai yra prima facie byla dėl tokio 
nusikaltimo, tas tiražas turi būti grąžintas asmeniui, iš kurio jis buvo kon- 
fiskuotas. 

(5) Jokiam asmeniui negali būti atimta pilietybė pagal šios Konstitu- 
cijos 30 (1) (b) straipsnio nuostatas ar jo juridinis subjektiškumas dėl po- 
litinių įsitikinimų. 

42. (1) Išskyrus jo paties sutikimu ar tėvų jo auklėjimo tikslais, jo- 
kiam asmeniui negali būti apribota taikių susirinkimų bei asociacijų laisvė, 
laisvė taikiai susirikti bei bendrauti su kitais asmenimis ir ypač įkurti jo 
interesus ginančias profsąjungas ar kitokias asociacijas ar joms priklausyti. 

(2) Niekas, kas nustatyta ar atlikta pagal įstatymą, nebus laikoma ne- 
suderinama su šio straipsnio nuostatomis, jei — 

(a) tai pagrįstai reikalinga — 

(i) dėl gynybos interesų, viešojo saugumo, viešosios tvarkos, viešosios 
moralės ar padorumo, ar sveikatos; arba 

(ii) siekiant apsaugoti kitų asmenų teises bei laisves; 

(b) tai nustato apribojimus viešiesiems pareigūnams 

ir išskyrus, jei nuostata ar atliktas veiksmas nėra pateisinamas demo- 
kratinėje visuomenėje. 

(3) Besąlygiškai taikant šį straipsnį, bet kokia nuostata, uždraudžianti 
susirinkimus ar demonstracijas viename ar keliuose nustatytuose miestuo- 
se, miesteliuose, priemiesčiuose ar kaimuose, bus laikoma nepateisinama 
demokratinėje visuomenėje. 

43. (1) Ekstradicija leidžiama tik pagal susitarimus, sudarytus pagal 
sutartį ir patvirtintus įstatymo. 

(2) Joks asmuo negali būti išduotas už politinį nusikaltimą. 

(3) Joks Maltos pilietis negali būti išsiųstas iš Maltos, išskyrus eks- 
tradicijos atvejus ar pagal įstatymą, kaip numatyta šios Konstitucijos 
44 (3) (b) straipsnyje. 

(4) Nuostatos, kurios yra įtvirtintos tuo metu galiojančiame ekstra- 
dicijos įstatyme dėl žmonių išsiuntimo iš Maltos į kitą Britų sandraugos 
valstybę ten dalyvauti teismo posėdyje arba atlikti bausmę toje valstybė- 
je dėl nusikaltimo, padaryto toje valstybėje, ir bet kokie bendri susitari- 
mai dėl asmenų ekstradicijos tarp Britų sandraugos šalių šio straipsnio 
(1) dalies tikslais laikomi susitarimais pagal sutartį ir (2) dalis yra ne- 
taikoma dėl asmens išsiuntimo ar ekstradicijos pagal tokias nuostatas ar 
susitarimus. 

44. (1) Nė vienam Maltos gyventojui negali būti atimta jo judėjimo 
laisvė ir, įgyvendinant šį straipsnį, minimoji laisvė reiškia teisę laisvai ju- 
dėti Maltoje, teisę gyventi bet kurioje Maltos dalyje, teisę išvykti ir teisę 
atvykti į Maltą. 

(2) Bet koks gyventojo judėjimo laisvės apribojimas, kuris yra atlieka- 
mas remiantis įstatymu, negali būti laikomas pažeidžiančiu šį straipsnį ar 
nesuderinamas su juo. 

(3) Jokie veiksmai, susiję ar atlikti valstybės institucijų, vadovaujantis 
įstatymu, negali būti laikomi prieštaraujantys šiam straipsniui ar nesuderi- 
nami su juo tiek, kiek įstatymas numato - 

(a) atvejus, kai tai gali būti pagrįstai reikalaujama gynybos, viešojo 
saugumo, viešosios tvarkos, visuomenės moralės ar padorumo arba visuo- 
menės sveikatos sumetimais ir išskyrus tiek, kiek šios nuostatos arba, atsi- 
žvelgiant į aplinkybes, atliktas veiksmas pagal įstatymą negali būti pagrįstai 
pateisinamas demokratinėje visuomenėje; 

(b) judėjimo laisvės apribojimas bet kuriam Maltos gyventojui, kuris 
nėra gyventojas pagal Maltos pilietybės įstatymo 3 (1) arba 5 (1) straipsnį, 
galiojusį prieš įsigaliojant 2000 m. Maltos pilietybės įstatymui (su pataiso- 
mis); 

(c) apribojimų įvedimą dėl viešųjų pareigūnų judėjimo Maltoje; arba 

(d) teisės išvykti asmeniui iš Maltos pagrįstai reikalingą ribojimą, kad 
būtų užtikrintas tam asmeniui įstatymo priskirtos prievolės užtikrinimas, 
išskyrus tiek, kiek šios nuostatos arba, priklausomai nuo situacijos, veikla, 
atlikta pagal įstatymą, negali būti pagrįstai pateisinamos demokratinėje vi- 
suomenėje. 

(4) Šio straipsnio keliamais tikslais kiekvienas asmuo: 

(a) kuris yra emigravęs iš Maltos (nesvarbu, prieš ar po Nepriklauso- 
mybės dienos) ir nebuvo gyventojas pagal Maltos pilietybės įstatymo 3 (1) 
arba 5 (1) straipsnį, galiojusį prieš įsigaliojant 2000 m. Maltos pilietybės 
įstatymui (su pataisomis), nutraukė buvimą tokiu gyventoju; arba 

(b) kuris emigravo iš Maltos prieš Nepriklausomybės dieną ir, nors 
jis nustojo būti Jungtinės Karalystės pilietis prieš tą dieną, gali tapti Maltos 
piliečiu pagal Maltos pilietybės įstatymo, galiojusio iki įsigaliojant 2000 m. 
Maltos pilietybės įstatymui (su pataisomis), 3 (1) arba 5 (1) straipsnį; arba 

(c)*! kuris yra sutuoktinis asmens, paminėto šio straipsnio (a) arba (b) 





* Šis įstatymas pakeitė 1970 m. Ekstradicijos (Britų sandraugos valstybių) aktą. 

punktuose, arba asmens, kuris yra Maltos pilietis pagal Maltos pilietybės 
įstatymo, galiojusio iki įsigaliojant 2000 m. Maltos pilietybės įstatymui (su 
pataisomis), 3 (1) arba 5 (1) straipsnį ir kuris buvo susituokęs su tuo as- 
meniu mažiausiai penkerius metus ir dar vis gyvena su sutuoktiniu, arba 
yra tokio asmens vaikas, kuriam nėra sukakę dvidešimt vieneri metai; arba 

(d) kuris yra našlys arba našlė asmens, paminėto šios dalies (a) arba 
(b) paragrafuose, arba asmens, kuris jo mirties momentu buvo Maltos pi- 
lietis pagal Maltos pilietybės įstatymo, galiojusio iki įsigaliojant 2000 m. 
Maltos pilietybės įstatymui (su pataisomis), 3 (1) arba 5 (1) straipsnį ir ku- 
ris vis dar gyveno su juo arba jo mirties momentu ir buvo su juo susituokęs 
mažiausiai penkerius metus, arba tas, kuris norėjo susituokti, bet dėl to 
asmens mirties nebuvo santuokoje ne mažiau kaip penkerius metus, arba 
yra jaunesnis kaip dvidešimt vienerių metų amžiaus tokio asmens vaikas, 

privalo būti pripažintas Maltos piliečiu pagal Maltos pilietybės įstaty- 
mo, galiojusio iki įsigaliojant 2000 m. Maltos pilietybės įstatymui (su patai- 
somis), 3 (1) arba 5 (1) straipsnį: 

Atsižvelgiant į tai, kad už tokius su Maltos pilietybe susijusius veiks- 
mus atsakingas ministras bet kuriuo metu gali pareikšti, kad tai priešta- 
rauja viešajam interesui, kad sutuoktinis, kaip minėta (c) paragrafe, arba 
našlė ar našlys, kaip minėta (d) paragrafe, arba vaikas, jaunesnis nei aštuo- 
niolikos metų, kaip minėta (c) arba (d) paragrafe, ir toliau būtų laikomi 
sutuoktiniu, našle, našliu arba vaiku, kaip gali susiklostyti situacija, tuoj po 
to nustoja būti laikomi Maltos piliečiu, kaip buvo nurodyta anksčiau: 

Atsižvelgiama į tai, kad iš ministro, atsakingo už su Maltos pilietybe 
susijusius reikalus, negali būti reikalaujama be priežasties priimti su iš- 
ankstine išlyga susijusį įsakymą, ministro sprendimas negalėtų būti skun- 
džiamas apeliacine tvarka ar peržiūrimas. 

(5) Jeigu bet kuris asmuo, kurio judėjimo laivė buvo suvaržyta vado- 
vaujantis (3) (a) dalies nuostatomis, suvaržymo galiojimo metu, tačiau ne 
anksčiau kaip po šešių mėnesių nuo įsakymo dėl suvaržymo paskelbimo, 
arba po šešių mėnesių po to, kai jis paskutinį kartą teikė tokį prašymą, 
priklausomai nuo situacijos, reikalauja, jo byla turi būti peržiūrima ne- 
priklausomo ir nešališko tribunolo, įsteigto pagal įstatymą, sudaryto iš 
asmens ar asmenų, kurie eina ar ėjo teisėjo pareigas arba turi atitinkamą 
kvalifikaciją, kad būtų paskirti į tas pareigas Maltoje - 

Su sąlyga, kad asmuo, kurio judėjimo laisvė buvo apribota pagal ap- 
ribojimą, kuris taikomas asmenims apskritai arba tam tikrai asmenų ka- 

tegorijai, negali pateikti prašymo pagal šią straipsnio dalį, jei jis negavo 
rašytinio Civilinio teismo Pirmųjų rūmų sutikimo. 

asmens judėjimo laisvė buvo suvaržyta, gali pateikti rekomendacijas dėl 
valdžios institucijos nustatyto apribojimo būtinybės ir tikslingumo, išsky- 
rus atvejus, kai įstatymo yra nustatyta kitaip, valdžios institucija neprivalo 
veikti pagal tokias rekomendacijas. 

45. (1) Vadovaujantis šio straipsnio (4), (5) ir (7) dalimis, joks įstaty- 
mas negali nustatyti tokio reguliavimo, kuris pats ar jo keliami padariniai 
būtų diskriminuojantys. 

(2) Vadovaujantis šio straipsnio (4), (5) ir (7) dalimis, joks asmuo ne- 
gali būti diskriminuojamas jokio asmens, veikiančio pagal bet kokį įstaty- 
mą, arba vykdydamas valstybinių institucijų pavedimus. 

(3) Šiame straipsnyje sąvoka „diskriminavimas“ reiškia skirtingą el- 
gesį su skirtingais asmenimis, visiškai ar iš esmės susijusį su asmens rase, 
kilme, politinėmis pažiūromis, spalva, tikėjimu ar lytimi, kai tokiems as- 
menims yra taikomi įgalinimai ar apribojimai, kurie nėra taikomi kito- 
kiems tokio aprašymo asmenims, arba šiems yra suteikiamos privilegijos 
ar pranašumai, kurie nėra suteikiami kitokių pažiūrų asmenims. 

(4) Šio straipsnio (1) dalis negali būti taikoma jokiam įstatymui tiek, 
kiek tas įstatymas - 

(a) numato valstybės pajamų ar kitų valstybės lėšų asignavimą; arba 

(b) reguliuoja asmenis, kurie nėra Maltos piliečiai; arba 

(c) reguliuoja įvaikinimą, santuoką, santuokos nutraukimą, laidotu- 
ves, turto perdavimą mirties ar kitais atvejais nustatytas asmenines teises 
anksčiau nedetalizuotais pagrindais; 

(d) taiko asmenims, apibūdintiems šio straipsnio (3) dalyje, bet kokį 
apribojimą arba suteikia visas privilegijas ir pranašumus, kurie, atsižvel- 
giant į prigimtį ir ypatingas aplinkybes, susijusias su tokiais asmenimis, 
apibūdintais bet kuriame kitame apraše ir bet kuriose kitose šios Konsti- 
tucijos nuostatose, yra pagrįstai pateisinami demokratinėje visuomenėje; 

(e) nustato veiklos pradėjimą ir vykdymą, susidarius nepaprastajai pa- 
dėčiai, priemones, kurios yra pagrįstai pateisinamos esamomis sąlygomis: 

Su sąlyga, kad šios dalies (c) paragrafas negali būti taikomas jokiems 
įstatymams, kuriuose yra nuostatų, kuriomis tiesiogiai diskriminuojama 
ar kurios gali sukelti diskriminacinį poveikį leisdamos skirtingą elgesį su 
skirtingos lyties asmenimis. 

(5) Jokia nuostata, susijusi su bet kuriuo įstatymu, negali būti laikoma 

nesuderinama ar prieštaraujančia šio straipsnio (1) daliai, jeigu tai nustatoma: 

(a) atsižvelgiant į tarnybos kvalifikacijas arba disciplinuotųjų pajėgų 
tarnavimo sąlygas; arba 

(b) atsižvelgiant į kvalifikaciją (kvalifikacijos nebuvimas konkrečiai 
siejamas su lytimi), reikiamą tarnauti visuomeninės paskirties tarnyboje 
kaip valstybės pareigūnui, arba vietos valdžios institucijoje arba įstaigoje, 
įsteigtoje visuomenės poreikiams tenkinti pagal įstatymą. 

(6) Šio straipsnio (2) dalis negali būti taikoma niekam, kas yra tiesio- 
giai nurodyta ar kaip būtina prielaida turi būti padaryta pagal tokią įstaty- 
mo nuostatą, kaip yra nustatyta šio straipsnio (4) ar (5) dalyje. 

(7) Niekas, kas yra susiję su įstatymu, negali būti laikoma nesuderina- 
mu ar prieštaraujančiu šiam straipsniui tiek, kiek tas įstatymas numato (su 
lytimi nesusijusiais klausimais), kad asmeniui pagal šio straipsnio (3) dalį 
negali būti taikomi jokie šios Konstitucijos 38, 40, 41, 42 ir 44 straipsnių 
nustatyti teisių ir laisvių apribojimai, tokie apribojimai yra leidžiami tik 
pagal 38 (2), 40 (2), 41 (2), 42 (2) arba 44 (3) straipsnius. 

(8) Jokia šio straipsnio (2) dalies nuostata negali turėti įtakos institu- 
cijų sprendimams, civilinių ar baudžiamųjų kaltinimų, kurie pareikšti tam 
asmeniui pagal šią Konstituciją ar bet kokį kitą įstatymą, teisme vykdymui 
ar nutraukimui. 

(9) Reikalavimas, kad Romos katalikų apaštalų tikybos mokytų tik 
asmuo, išpažįstantis šią religiją, negali būti laikomas pažeidžiančiu šio 
straipsnio reikalavimus arba nesuderinamu su jais. 

(10) Iki pasibaigiant dvejų metų laikotarpiui, kuris prasideda 1991 m. 
liepos 1 d., niekas, susijęs su įstatymais, išleistais iki 1991 m. liepos 1 d., 
negali būti laikomu nesuderinamu su šio straipsnio nuostatomis tiek, kiek 
įstatymai numato skirtingą elgesį su skirtingais asmenimis dėl lyties. 

(11) Niekas pagal šio straipsnio nuostatas negali turėti įtakos jokiam 
įstatymui ar bet kam, kas atliekama pagal įstatymą ar bet kokią kitą proce- 
dūrą, arba susitarimą, kol toks įstatymas, veiksmas, procedūra ar susitari- 
mas užtikrina specialias priemones, kuriomis siekiama paspartinti de facto 
lygybę tarp vyrų ir moterų, ir tol, kol tos priemonės, atsižvelgiant į sociali- 
nę Maltos struktūrą, yra pagrįstai reikalingos demokratinėje visuomenėje. 

46. (1) Atsižvelgiant į šio straipsnio (6) ir (7) dalis, bet kuris asmuo, 
kuris teigia, kad šios Konstitucijos nuostatos nuo 33 iki 45 straipsnio (im- 
tinai) buvo, yra ar gali būti pažeistos santykiuose su juo arba kitu asmeniu, 

kaip tai nustato Maltos Civilinio teismo Pirmieji rūmai, ir asmuo, kuris 
taip teigia, nesiimdamas kitų teisėtų priemonių šiuo klausimu, gali kreiptis 
į Civilinio teismo Pirmuosius rūmus dėl kompensacijos. 

(2) Civilinio teismo Pirmieji rūmai turi turėti pirminę jurisdikciją 
nagrinėti ir spręsti bet kokį pareiškimą, pateiktą bet kurio asmens įgyven- 
dinant šio straipsnio (1) dalį, priimti tokius procesinius dokumentus ir 
teikti nurodymus, kaip tai jiems atrodo tinkama, dėl jų įgyvendinimo arba 
užtikrinant jų įgyvendinimą, bet kurių nuostatų nuo 33 iki 45 straipsnių 
(imtinai), pagal kurias asmuo turi teisę į apsaugą: 

Su sąlyga, kad teismas galės, jei mano, kad reikėtų tai padaryti, atsisa- 
kyti naudotis savo įgaliojimais pagal šią dalį, jei kiekvienu atveju įsitikina, 
kad buvo imtasi reikiamų priemonių pažeistoms teisėms ginti, kurios yra 
ar buvo galimos atitinkamam asmeniui pagal bet kokį įstatymą. 

(3) Jeigu bet kokie kaltinimai kitame teisme nei Civilinio teismo Pir- 
muosiuose rūmuose arba Konstituciniame Teisme prieštarauja bet kurioms 
33 iki 45 straipsnių (imtinai) nuostatoms, tas teismas turi perduoti klausimą 
spręsti Civilinio teismo Pirmiesiems rūmams, nebent, jo paties nuomone, iš- 
keltas klausimas stokoja įrodymų arba nepagrįstas; ir tas teismas pateikia savo 
sprendimą bet kokiu klausimu, perduotu pagal šios straipsnio (4) dalies nuos- 
tatas. Teismas, kuriame iškilo klausimas, privalo atsižvelgti į šį sprendimą. 

(4) Kiekviena šalis, vadovaudamasi šiuo straipsniu ir pateikusi kalti- 
nimus Civilinio teismo Pirmiesiems rūmams, turi teisę į apeliaciją Konsti- 
tuciniame Teisme. 

(5) Apeliacija negali būti pareikšta pagal šį straipsnį, nustačius, kad 
dėl bet kokio keliamo klausimo nepakanka įrodymų ar jis nepagrįstas. 

(6) Parlamento išleistu įstatymu Civilinio teismo Pirmiesiems rū- 
mams gali būti suteiktos papaildomos galios, be tų, kurios suteikiamos 
šiame straipsnyje, jei tai yra būtina arba pageidautina siekiant sudaryti są- 
lygas teismui veiksmingai vykdyti šio straipsnio jam suteiktus įgaliojimus. 

(7) Teismo proceso taisyklės, atsižvelgiant į Maltos teismų praktiką 
ir taikomas procedūras, šio straipsnio tikslais gali būti priimamos asmens 
ar institucijos, tuo metu įgaliotos priimti tokias teismo proceso taisykles 
tiems teismams, ir jos turi užtinkrinti, kad teismo procesas būtų kiek įma- 
noma operatyvesnis. 

47. (1) Šiame skyriuje, išskyrus atvejus, kai numatyta kitaip, toliau nu- 
rodytos sąvokos turi tokias reikšmes: 

„pažeidimas“ - nustatyto reikalavimo nesilaikymas, kalbant apie bet 

kokį reikalavimą panašios sąvokos turi būti aiškinamos atitinkamai. 

„teismas“ - bet koks teisėtas Maltos teismas, išskyrus teismą, sudarytą 
pagal drausminę teisę, tačiau įskaitant 33 ir 35 šios Konstitucijos straips- 
niuose numatytais atvejais sudarytą teismą dėl drausminės teisės pažeidi- 
mų. „drausminė teisė“ - teisė, reguliuojanti tvarką: 

(a) bet kokiose disciplinuotosiose pajėgose; arba 

(b) asmenų, atliekančių bausmę įkalinimo įstaigose; 

„disciplinuotosios pajėgos“ reiškia: 

(a) Maltos Vyriausybės karinį jūrų laivyną, kariuomenę arba oro pa- 
jėgas; 

(b) Maltos policijos pajėgas; 

(c) bet kokią kitą policijos jėgą, nustatytą Maltoje; 

(d) Maltos įkalinimo įstaigų apsaugos tarnybą. 

„Narys“ - bet kuris asmuo, kuris yra susijęs su disciplinuota jėga pagal 
įstatymus, reguliuojančius tą disciplinuotą jėgą, ir yra tos jėgos subjektas; 

(2) Šiame skyriuje „ypatingoji padėtis“ reiškia bet kokį laikotarpį, ku- 
rio metu: 

(a) Malta dalyvauja bet kokiame kare; arba 

(b) galioja Prezidento nutarimas, nustatantis karo padėtį, arba 

(c) galioja Atstovų Rūmų rezoliucija, priimta ne mažiau nei dviejų 
trečdalių visų Atstovų Rūmų narių, numatanti, kad Maltos demokratinėms 
institucijoms gresia nuvertimas. 

(3) (a) Paskelbta ypatingoji padėtis nedelsiant suderinama su Atsto- 
vų Rūmais ir, jeigu Rūmai tuo metu nėra susirinkę dėl pertraukos, kuri 
nesibaigs per ateinančias dešimt dienų, Prezidentas sušaukia Rūmus per 
penkias dienas ir Rūmai toliau veikia taip, lyg pertrauka būtų pasibaigusi 
iki tos dienos. 

(b) Ypatingosios padėties paskelbimas turi, nebent tai anksčiau buvo 
Prezidento atšaukta, nustoti galioti per keturiolika dienų nuo tokios padė- 
ties paskelbimo arba ilgiau, kaip nustatyta kitame punkte, tačiau neskel- 
biant kitos nepaprastosios padėties tuo laikotarpiu arba prieš jo pabaigą. 

(c) Jeigu bet kuriuo metu, kai galioja ypatingoji padėtis (įskaitant bet 
kada, kai ji galioja privalomai pagal šią dalį), rezoliucija yra skelbiama At- 
stovų Rūmų, pritariant paskelbimo galiojimo tolesniam laikotarpiui, tačiau 
ne daugiau kaip trims mėnesiams, pradedant nuo dienos, kurią, jeigu ne- 
būtų atšaukta anksčiau, ji bet kokiu atveju pasibaigtų. 

(4) Tokia rezoliucija, kaip nustatyta (2) dalies (c) punkte, jeigu jos 

anksčiau neatšaukė Atstovų Rūmai, nustoja galioti pasibaigus dvylikai 
mėnesių, pradedant skaičiuoti nuo dienos, kurią ji buvo paskelbta, arba 
trumpesniam laikotarpiui, kaip tai yra nurodyta toliau, tačiau, Atstovų Rū- 
mams neskelbiant kitos rezoliucijos, šioje dalyje nustatyta tvarka arba iki 
to laikotarpio pabaigos. 

(5) Tuo atveju, kai pagal Maltoje galiojančius įstatymus bet kuris as- 
muo yra susijęs su bet kuriomis disciplinuotosiomis pajėgomis, niekas, kas 
atlikta tos jėgos institucijų, negali būti laikoma nesuderinama arba priešta- 
raujama bet kuriai šio skyriaus nuostatai, išskyrus 33, 35 ir 36 straipsnius. 

(6) Tuo atveju, kai bet kuris asmuo yra disciplinuotųjų pajėgų, įsteigtų 
kitaip, nei nurodyta anksčiau, ir Maltoje veikiančių teisėtai, narys, niekas, kas 
atlikta tos disciplinuotos jėgos institucijų pagal drausminę teisę, negali būti 
laikoma nesuderinama su šio skyriaus nuostatomis arba joms prieštaraujama. 

(7) Iki laikotarpio, pasibaigiančio 1993 m. liepos 30 d., niekas, kas yra 
susijęs su Pirmame šios Konstitucijos priede detalizuota teise, ir iki šio lai- 
kotarpio pabaigos, pradedant nuo nustatytos dienos, niekas, kas nurodyta 
bet kuriame kitame įstatyme prieš nustatytą dieną, negali būti laikoma ne- 
suderinama su šio skyriaus 33-45 straipsnių (imtinai) nuostatomis ir, kaip 
nustatyta anksčiau, joks valstybės institucijų veiksmas pagal tokį įstatymą 
negali būti laikomas nesuderinamu su šiais straipsniais. 

(8) Kai bet kuri įstatymo nuostata, galiojusi prieš nustatytą datą, yra 
laikoma nesuderinama su bet kuriomis šio skyriaus 33-45 straipsnių (im- 
tinai) nuostatomis, joks asmuo negali reikalauti kompensacijos dėl valsty- 
bės institucijų veiksmų, atliktų pagal tuo metu galiojusias nuostatas. 

(9) Jokia šios Konstitucijos 37 straipsnio nuostata negali daryti įtakos 
po 1962 m. kovo 3 d. galiojusių įstatymų veikimui arba bet kokiam įsta- 
tymui tą ar po tos dienos, kuris pakeičia arba nustato bet kokį įstatymą, 
galiojantį tuo metu (arba tokį įstatymą kaip kartkartėmis pakeičiamą ar 
panaikinamą šiame punkte nurodytu būdu), ir tai: 

(a) neįtraukia turto rūšių, kurios gali būti paimtos nuosavybėn arba 
teisių ir interesų į nuosavybę, kurie gali iškilti; 

(b) nenurodo papildomų tikslų arba aplinkybių, kai tokia nuosavybė 
gali būti perimta arba įgyta; 

(c) nenurodo sąlygų, kurioms esant yra galima kompensacija, bet ku- 
riam savininkui arba asmeniui, besidominčiam nuosavybe; arba 

(d) neatima iš asmens jokių šios Konstitucijos 37 straipsnio (b) ar (c) 
punktuose nustatytų teisių. 

PENKTAS SKYRIUS 
PREZIDENTAS 


*248. (1) Maltos Prezidentas privalo būti paskirtas Atstovų Rūmams 
paskelbus rezoliuciją: 

(2) Asmuo negali būti paskirtas į Prezidento kabinetą, jeigu: 

(a) jis nėra Maltos pilietis; arba 

(b) jis yra arba buvo Aukščiausiojo Teismo pirmininkas ar kitoks tei- 
sėjas aukštesniuosiuose teismuose; arba 

(c) jis, vadovaujantis šios Konstitucijos 109, 118 ir 120 straipsniais, 
negali būti paskirtas į bet kokį kabinetą. 

(3) Prezidento kabinetas turi būti paleistas: 

(a) pasibaigus penkeriems metams nuo paskyrimo į tą kabinetą die- 
nos; arba 

(b) jei kabineto vadovas yra atšaukiamas iš kabineto Atstovų Rūmų 
rezoliucija, dėl jo nesugebėjimo eiti jo kabineto funkcijų (nesvarbu, ar dėl 
jo fizinio, ar protinio silpnumo, arba kitų priežasčių) arba blogo elgesio. 

49. Kai Prezidento kabinetas laikinai atostogauja ir iki kito naujo 
Prezidento paskyrimo, ir kai kabineto vadovas yra išvykęs iš Maltos arba 
atostogauja ar dėl to, kad negali atlikti savo funkcijų, jam nustatytų pagal 
šią Konstituciją, tas funkcijas gali atlikti Ministras Pirmininkas, asmuo, 
paskirtas pasikonsultavus su opozicijos lyderiu, jeigu tokio asmens, kuris 
galėtų atlikti, nėra, jas gali atlikti Aukščiausiojo Teismo pirmininkas. 

“50. Paskirtas arba galimas paskirti Prezidento kabineto funkcijom 
vykdyti asmuo, prieš pradėdamas eiti šias pareigas, privalo priimti ir pasi- 
rašyti kabineto priesaiką, pateiktą šios Konstitucijos antrojoje lentelėje. Bet 
kuris asmuo, paskirtas į Prezidento kabinetą pagal šios Konstitucijos 48 
straipsnio (1) dalį, privalo priimti kabineto priesaiką Rūmuose. 





* Pastaba: (4) šio straipsnio punktas buvo panaikintas dėl jo atskiro veikimo. 
* 48 straipsnio (4) dalis buvo panaikinta, atsižvelgiant į tai, kad šios straipsnio dalies 
nebuvo. 

ŠEŠTAS SKYRIUS 
PARLAMENTAS 


I DALIS. Parlamento sudėtis 


51. Maltos parlamentas yra sudarytas iš Prezidento ir Atstovų Rūmų. 

52. (1) Atsižvelgiant į šio straipsnio pakeitimus Atstovų Rūmai yra 
sudaryti iš lyginio narių skaičiaus ir paskirstyti pagal rinkimų apygardų, 
kurias kartkarčiais nustato parlamentas, skaičių. Tokie nariai turi būti 
renkami tuo metu Maltoje galiojančių įstatymų nustatyta tvarka, lygiomis 
proporcijomis iš rinkimų apygardų, nustatytų šios Konstitucijos 56 straips- 
nyje, kiekviena apygarda pateikia ne mažiau nei penkis ir ne daugiau kaip 
septynis narius, kaip tai įstatyme nustato parlamentas; ir toks narys yra 
vadinamas „parlamento nariu“: 

Tais atvejais, kai - 

(i) per bet kuriuos eilinius rinkimus politinė partija (toliau šiame 
straipsnyje vadinama „visiškos daugumos partija“) bendrai laimi daugiau 
nei penkiasdešimt procentų visų rinkimuose dalyvavusių balsų, Rinkimų 
komisijos įskaitytų į jos kandidatus pagal pirmąjį visų balsų skaičiavimą; 
arba 

(ii) per eilinius rinkimus, kuriuose dalyvauja daugiau nei dvi politinės 
partijos ir kai yra išrenkamos tik dvi tokios partijos, politinė partija, surin- 
kusi galiojančius balsus tokiuose rinkimuose, Rinkimų komisijos įskaitytų 
į jos kandidatus pagal pirmąjį visų balsų skaičiavimą (toliau šiame straips- 
nyje taip pat vadinama „santykinės daugumos partija“), kuri yra surinkusi 
daugiau balsų nei bet kuri kita partija (toliau šiame straipsnyje vadinama 
„mažumos partija“), 

ir proporcija, kuria išrinkti kandidatai sudarė visiškos daugumos 
partiją arba santykinės daugumos partiją (pagal situaciją), atstovauja at- 
sižvelgiant, kad visas skaičius narių, išrinktų į Atstovų Rūmus, yra mažes- 
nis už proporciją, kuria rinkėjų skaičius išrinko tokius kandidatus pirmu 
skaičiavimu, atsižvelgiant į visą skaičių balsų, skirtų per tą patį pirmą visų 
balsų skaičiavimą išrinktiems visų partijų kandidatams, tai tokios partijos 
išrinktų kandidatų skaičius turi padidėti (pagal situaciją) papildomų kan- 
didatų skaičiumi pagal aplinkybes, nustatytas Pagrindinių rinkimų įstaty- 
mo, įsigaliojusio 2007 m. rugsėjo 30 d., tryliktojoje lentelėje ir šios lentelės 

prieduose (toliau vadinama „susiję teisės aktai“), IV dalyje Pagrindinių 
rinkimų reguliavimas (Balsavimo biuletenių rūšiavimas, Eiliniai rinkimai 
ir išrinkimas) arba, kaip nustatyta vėlesniuose pakeitimuose ar pakeiti- 
muose iš dalies, užtikrinant (3) dalies nuostatas: 

Užtikrinant, kad: 

(i) tokie rinkimų rezultatai, kaip numatyta pirmosios sąlygos (i) 
punkte, bet jei yra tik viena mažumos partija; arba 

(ii) tokie rinkimų rezultatai, kaip nustatyta pirmosios sąlygos (ii) 
punkte, 

ir proporcija, kuria kandidatų skaičius yra išrenkamas, sukuriant ma- 
žumos koaliciją, atstovauja visiems išrinktiems Atstovų Rūmų nariams, 
yra mažesnė nei proporcija, kuria balsų skaičius yra paskirtas visiems jos 
kandidatams pirmuoju balsų skaičiavimo etapu, atstovauja santykiuose su 
visais balsais, paskirtais per tą patį pirmąjį balsų skaičiavimo etapą visiems 
visų partijų renkamiems kandidatams, mažumos partijos kandidatų skai- 
čius turi būti padidintas atitinkamu kandidatų skaičiumi, kaip nustatyta 
2007 m. rugsėjo 30 d. galiojusiuose įstatymuose arba vėlesniais pakeitimais 
ar pakeistais (3) dalyje nustatytu būdu. 

"Tuo atveju, kaip nustatyta šios dalies pirmojoje ir antrojoje nuostatoje, 
toks asmuo turi būti Rinkimų komisijos paskelbtas išrinktu į papildomas 
vietas, sukurtas pagal minėtas nuostatas, kurios yra skiriamos nurodytos 
partijos kandidatams, kurie išrinkti į papildomas vietas, sukurtas Rinki- 
mų komisijos paskutiniu skaičiavimu, kurie gavo didžiausią arba antrą di- 
džiausią balsų skaičių, bet nebuvo išrinkti, nepaisant apygardos, kurioje 
yra toks didžiausias ar didesnis balsų skaičius. 

(2) Jeigu bet kuris asmuo, kuris nėra Atstovų Rūmų narys, yra išren- 
kamas Rūmų Pirmininku, jis privalo, eidamas pirmininko pareigas, būti ir 
Rūmų narys: 

Užtikrinant, kad tokiu atveju Pirmininkas nebus laikomas Rūmų na- 
riu tam, kad būtų surinktas pakankamas balsų skaičius, reikalingas parem- 
ti įstatymo projektą bet kokiems šios Konstitucijos 66 straipsnio tikslams. 

(3) Visuotinių rinkimų nuostatų IV dalis, Visuotinių rinkimų akto 
tryliktoji lentelė ir priedas prie šios lentelės, kuri yra įsigaliojanti pagal šią 
dalį, gali būti panaikinta, iš dalies pakeista arba pakeista parlamento išleis- 
tu įstatymo projektu šios Konstitucijos 66 straipsnio (2) dalyje nurodytu 
būdu. 

53. Atsižvelgiant į šios Konstitucijos 54 straipsnio pakeitimus, asmuo 

turi būti laikomas išrinktu nariu į Atstovų Rūmus, jeigu jis gali atitikti kan- 
didatui rinkimuose į Atstovų Rūmus keliamus reikalavimus, nustatytus 
šios Konstitucijos 57 straipsnyje, o nesant šių aplinkybių asmuo negali būti 
laikomas išrinktu. 

54. (1) Joks asmuo negali būti laikomas išrinktu nariu į Atstovų Rū- 
mus, jeigu: 

(a) jis yra kitos valstybės nei Malta pilietis, tapęs tokiu piliečiu savano- 
riškai arba pagal kitos šalies įstatymus; 

(b) jis eina pareigas viešajame sektoriuje arba yra Maltos Vyriausybės 
ginkluotųjų pajėgų narys, jeigu parlamentas nenustato kitaip; 

(c) jis yra šalis, neribotos atsakomybės partnerystės partneris arba di- 
rektorius ar vadovas įmonės, kuri taip pat yra šalis sandorio su Maltos Vy- 
riausybe dėl darbų atlikimo arba prekių tiekimo visuomenės aptarnavimo 
srityje ir kuris nebuvo per vieną mėnesį prieš rinkimų datą paskelbtas Vy- 
riausybės biuletenyje, nurodant tokios sutarties pobūdį, savo, partnerystės 
ar įmonės interesus; 

(d) jam yra iškeltas ir dar nepasibaigęs bankrotas, buvo nustatytas 
arba kitaip paskelbtas bankrotas pagal bet kokius Maltoje galiojančius įsta- 
tymus; 

(e) jis yra suvaržytas ar neveiksnus dėl bet kokios protinės negalios 
arba Maltos teismo nustatymo, arba kitaip nustatytas kaip psichiškai ne- 
įgalus; 

(f) jis bet kurio Maltos teismo yra nuteistas kalėti iki gyvos galvos arba 
yra atliekantis įkalinimo bausmę (kad ir kaip ji būtų vadinama), teismo 
nustatytą ir viršijančią dvyliką mėnesių arba pakeistą kompetentingos ins- 
titucijos į kokią nors kitą tokio teismo jam skiriamą bausmę; 

(g) jis vadovauja arba bet kuriame kabinete eina funkcijas, kurios su- 
sijusios su bet kokia atsakomybe arba su rinkimų į Atstovų Rūmus organi- 
zavimu arba rinkėjų registravimu; 

(h) jis yra pašalintas iš Atstovų Rūmų narių pagal bet kokį tuo metu 
Maltoje galiojusį įstatymą, už bet kokio nusižengimo padarymą, susijusį su 
rinkimais į Atstovų Rūmus. 

(2) Atsižvelgiant į šio straipsnio (1) dalies (f) punktą - 

(a) dvi arba daugiau bausmių, kurios turi būti atliktos iš eilės, turi būt 
laikomos atskiromis bausmėmis, jeigu nė viena iš jų neviršija dvylikos mė- 
nesių, tačiau jeigu viena jų viršija šį terminą, bausmės turi būti laikomos 
viena bausme; ir 

(b) negali būti nustatoma laisvės atėmimo bausmės pakeitimo baudos 
sumokėjimo alternatyva. 

(3) Asmuo negali būti laikomas vadovaujančiu arba tarnaujančiu vals- 
tybės tarnyboje pagal šio straipsnio (1) dalies (b) punktą, jeigu: 

(a) jis yra išėjęs eilinių atostogų, kol bus atsisakoma viešosios tarny- 
bos; 

(b) jis yra Maltos universiteto dėstytojas ir nesiverčia privačia profesi- 
ne praktika arba visą savo laiką skiria Maltos Vyriausybei. 

55. (1) Parlamento nario vieta tampa laisva: 

(a) paleidus parlamentą po jo rinkimų; 

(b) jei parlamento narys raštu, skirtu parlamento Pirmininkui, arba, 
jei parlamento Pirmininko postas yra laisvas arba parlamento Pirmininkas 
yra išvykęs iš Maltos, parlamento Pirmininko pavaduotojui, atsisako savo 
mandato; 

€) jei parlamento narys sudaro sutartį su Maltos Vyriausybe dėl dar- 
bų vykdymo ar prekių tiekimo viešajam interesui tenkinti arba bet kokią 
partnerystės sutartį, pagal kurią parlamento narys prisiima neribotą atsa- 
komybę arba yra bendrovės, sudarančios tokią sutartį, direktorius ar vado- 
vas, arba tampa partnerystės sutarties neribotos atsakomybės partneriu ar 
bendrovės, sudarančios tokią sutartį, direktoriumi ar vadovu: 

Parlamento narys neprivalo atsisakyti savo mandato dėl šiame par- 
agrafe išdėstytų aplinkybių, jei prieš įgijęs interesą tapti tokios sutarties 
šalimi ar kaip galima anksčiau, įgijęs tokį interesą (kaip neribotos atsa- 
komybės partneris partnerystės sutartyje arba bendrovės direktorius ar 
vadovas), atskleidžia parlamento Pirmininkui sutarties esmę ir savo arba 
partnerystės, arba bendrovės interesą sutartimi ir Atstovų Rūmai išleidžia 
rezoliuciją, numatančią išlygą dėl šiame paragrafe nustatytų taisyklių; 

(d) jei nepertraukiamai nedalyvauja Atstovų Rūmų posėdžiuose tokį 
laikotarpį, kaip yra nustatyta Rūmų nuostatuose; 

(e) jei praranda Maltos pilietybę; 

(f) jei nebegali būti registruojamas kaip Atstovų Rūmų rinkėjas; 

(g) pagal šio straipsnio (2) dalyje išdėstytas nuostatas, iškilus bet ko- 
kioms aplinkybėms, kurios jam nebūnant Atstovų Rūmų nariu pašalintų jo 
galimybę būti renkamam į šias pareigas. 

(2) (a) Jei iškyla aplinkybės, nurodytos šio straipsnio (1) dalies (g) 
punkte, dėl to, kad bet kuris Atstovų Rūmų narys yra nuteisiamas mirties 
bausme ar įkalinimu, pripažintas neveiksniu ar iš dalies neveiksniu, teismi- 


824 


Maltos Respublikos Konstitucija 


ne tvarka bankrutavusiu arba kitokiu būdu paskelbęs apie savo bankrotą, 
arba nuteistas už pažeidimą, susijusį su rinkimais, ir jeigu Atstovų Rūmų 
narys turi teisę į apeliaciją dėl tokių sprendimų, jis privalo nedelsdamas 
sustabdyti savo įgaliojimus kaip Rūmų narys, tačiau, remiantis šio straips- 
nio nuostatomis, neprivalo atsisakyti savo mandato, kol sueis trisdešimties 
dienų laikotarpis nuo teisės į sprendimo apeliaciją įgijimo. 

Rūmų Pirmininkas turi teisę pratęsti šį laikotarpį, siekiant įgalin- 
ti Rūmų narį ginti savo teises, tačiau, jeigu bendra laikotarpio pratęsimų 
suma viršija šimtą penkiasdešimt dienų, ji privalo būti patvirtinta Rūmų 
priimta rezoliucija. 

(b) Jei, priėmus sprendimą dėl teiktos apeliacijos, aplinkybės ne- 
išnyksta ir Rūmų narys nebeturi tolesnių apeliacijos priemonių arba jei 
Rūmų narys praleidžia bet kokį apeliacijos terminą ar laiku nepraneša apie 
tokius veiksmus, arba jei atsisako ginti savo teises, arba jei dėl bet kurios 
kitos priežasties Rūmų narys nebegali ginti savo teisių, jis privalo atsisakyti 
savo mandato. 

(c) Jei anksčiau išvardintos priežastys, dėl kurių Rūmų narys atsisakė 
savo mandato, išnyksta per laikotarpį, nurodytą šios dalies paragrafe (a), jo 
vieta neatsilaisvina ir Rūmų narys gali pratęsti savo iki tol turėtas funkcijas 
kaip Atstovų Rūmų narys. 

(d) Šioje dalyje „apeliacija“ reiškia Rūmų nario veiksmus, kuriais bet 
kokios rūšies byloje teismo sprendimas yra perduodamas peržiūrėti Civili- 
nio teismo Pirmiesiems rūmams. 

56. (1) Atstovų Rūmų nariai yra renkami atsižvelgiant į proporcinio 
atstovavimo principą, kuris įgyvendinamas balso perkėlimo sistema. At- 
stovų Rūmų nariai renkamai rinkimų apygardose, kurių skaičių nustato 
parlamentas, atsižvelgdamas į reikalavimą nustatyti nelyginį apygardų 
skaičių, bet ne mažesnį nei devynios apygardos ir ne didesnį nei penkioli- 
ka apygardų. 

(2) Rinkimai į Atstovų Rūmus privalo būti sąžiningi ir vykdomi ven- 
giant nelegalių priemonių ar užsienio jėgų įsikišimo. 

(3) Rinkimų Komisijai nustatoma pareiga sustabdyti rinkimų procesą 
visose rinkimų apygardose arba kurioje iš apygardų, jei turi pagrindą ma- 
nyti, kad rinkimai yra vykdomi nesąžiningai ar yra daromi kiti pažeidimai, 
susiję su rinkimais, arba rinkimų rezultatams įtakos turi užsienio jėgos, o 
tokios veikos, pažeidimai arba užsienio trukdymai yra didelio masto arba 
galima pagrįstai manyti, kad paveikė rinkimų rezultatus visose ar bet ku- 

rioje iš rinkimų apygardų. 

(4) Jei rinkimai yra suspenduojami dėl bet kurios iš šio straipsnio (3) 
dalyje numatytų priežasčių, Rinkimų komisijos vadovas privalo kreiptis į 
Konstitucinį Teismą, kad šis pateiktų savo sprendimą. 

(5) Esant priežastims, nurodytoms šio straipsnio (3) dalyje, dėl kurių 
rinkimai turėtų būti suspenduoti, tačiau toks sprendimas nėra priimtas, 
arba kilus priežastims, kurios galėjo paveikti rinkimų rezultatus vienoje iš 
rinkimų apygardų ar visose apygardose, bet kuris asmuo, turintis balsavi- 
mo teisę, gali ne vėliau nei per tris dienas nuo oficialių rinkimų rezultatų 
paskelbimo kreiptis į Konstitucinį Teismą, kad jis priimtų sprendimą dėl 
minėtų priežasčių. 

(6) Bet koks kreipimasis į Konstitucinį Teismą, remiantis šio straips- 
nio (4) ir (5) dalyse numatytais pagrindais, privalo būti atliktas ir Teismo 
sprendimas privalo būti priimtas remiantis tuo metu galiojančiais Maltos 
įstatymais. Tokio kreipimosi pagrindu Konstitucinis Teismas, remdamasis 
minėtomis šio straipsnio dalimis, turi teisę, neviršydamas savo įgaliojimų, 
panaikinti rinkimų rezultatus vienoje ar visose rinkimų apygardose ir nu- 
rodyti ar priimti sprendimą imtis tokių priemonių, kurios yra būtinos, atsi- 
žvelgiant į pažeidimo aplinkybes, o ypač siekiant užtikrinti laisvų rinkimų 
teisę toje teritorijoje, kurioje rinkimų rezultatai buvo panaikinti, ir kaip tik 
įmanoma anksčiau surengti naujus rinkimus. 

(7) Jei rinkimų rezultatai buvo panaikinti remiantis šio straipsnio (6) 
dalimi, rinkimų rezultatai laikomi preliminariais ir nelaikomi oficialiais 
iki to momento, kai yra baigiami teisėti rinkimai visose rinkimų apygar- 
dose. 

(8) Išskyrus parlamento akto projekte, priimtame specialia procedū- 
ra, numatyta šios Konstitucijos 66 straipsnio (2) dalyje, negali būti daromi 
jokie įstatymų pakeitimai — 

(a) kuriais neteisėtas veikimas ar neveikimas, susijęs su Atstovų Rūmų 
narių rinkimais, nebebus laikomas neteisėtu ar užsienio jėgų įsikišimu; 
arba 

(b) kuriais yra keičiamos arba papildomos aplinkybės ar sąlygos, pa- 
gal kurias toks veikimas ar neveikimas yra laikomas neteisėtais veiksmais 
ar užsienio jėgų įsikišimu; arba 

(c) sumažinama bausmė, kuri yra skiriama už tokias veikas, jei asmuo 
yra pripažįstamas kaltu; 

ir šios dalies tikslais šios Konstitucijos 66 straipsnio (7) dalis turi būti 

taikoma, jei šios Konstitucijos nuostatos yra keičiamos tokia pačia tvarka 
kaip ir bet kurie kiti teisės aktai. 

(9) Joks asmuo, kuris pagal galiojančius Maltos įstatymus yra regis- 
truotas kaip rinkėjas vienoje iš rinkimų apygardų, neturi teisės balsuoti 
rinkimuose į Atstovų Rūmus kitose rinkimų apygardose. 

(10) Atstovų Rūmų rinkimuose - 

(a) balsuojama slaptu balsavimu, tokia tvarka, kuria yra užtikrinamas 
rinkėjo balso slaptumas; ir 

(b) jokiam asmeniui negali būti suteikiama teisė balsuoti už kitą as- 
menį: 

Įgyvendinant šią nuostatą, įstatyme gali būti numatoma teisė, jei as- 
muo, kuris pats negali balsuoti dėl aklumo ar bet kurios kitos fizinės nega- 
vimo vietoje, rinkėjo nurodymu, pažymėti rinkimų biuletenyje pageidau- 
jamą pasirinkimą. 

Įstatymu gali būti numatyti reikalavimai asmenims, negalintiems bal- 
suoti dėl aklumo, sudaryti adekvačias ir specialias sąlygas, leidžiančias to- 
kiems asmenims balsuoti savarankiškai, be kitų asmenų pagalbos. 

(11) Balsavimo biuleteniai turi būti sudaromi tokiu būdu, kad neraš- 
tingi asmenys galėtų atskirti politines partijas, kurioms priklauso kandi- 
datai. 

(12) Kandidatams ir jų rinkimų štabui privalo būti suteiktos galimy- 
bės stebėti balsadėžių transportavimą, jų užantspaudavimą ir atidarymą. 

(13) Sąvokos „nesąžiningi veiksmai“, „pažeidimai, susiję su Atstovų 
Rūmų narių rinkimais“ ir „užsienio jėgų įsikišimas“ yra suprantamos taip, 
kaip jų reikšmę nustato tuo metu galiojantys įstatymai, reguliuojantys rin- 
kimų vykdymą arba užsienio jėgų įsikišimą į rinkimus. Bet koks įstatymas, 
susijęs su šios Konstitucijos šiuo straipsniu ir 37-47 straipsniais (imtinai), 
privalo būti skirtas užtikrinti viešąją tvarką ir protingai pateisinamas de- 
mokratinėje visuomenėje. 

57. Remiantis šios Konstitucijos 58 straipsnio nuostatomis, balsavimo 
teisę Atstovų Rūmų rinkimuose turi asmenys, kurie - 

(a) yra Maltos piliečiai; 

(b) yra sulaukę aštuoniolikos metų amžiaus; ir 

(c) yra registruoti Maltos gyventojai, per aštuoniolika mėnesių nuo 
registracijos Maltoje nepertraukiamai gyvenę šešis mėnesius ar kelis trum- 
pesnius laikotarpius, kurių bendra suma viršija šešis mėnesius: 

šio paragrafo nuostatos nėra taikomos: 

asmenims, kurie yra Maltos gyventojai, tačiau neatitinka reikalavimų, 
keliamų šiame paragrafe dėl viešosios tarnybos užsienyje, įskaitant tarnybą 
ar priežastis, nurodytas šios Konstitucijos 124 straipsnio (3) dalyje, arba 
dėl karinės tarnybos, apibrėžtos šios Konstitucijos 47 straipsnyje. 

58. Asmeniui negali būti suteikiama balsavimo teisė Atstovų Rūmų 
rinkimuose, jei - 

(a) Maltos teismo pripažįstamas neveiksniu ar kitokiu būdu nustato- 
ma, kad asmuo yra nevisiškai veiksnus; 

(b) jei asmuo yra nuteistas bet kurio Maltos teismo mirties bausme 
arba įkalinimo bausme, viršijančia dvylikos mėnesių laikotarpį, arba asme- 
niui tas pats teismas ar kita kompetentinga institucija, kuri tokią bausmę 
yra pakeitusi kita bausme, arba asmeniui paskirtos bausmės vykdymas yra 
atidėtas; arba 

(c) asmeniui yra atimta teisė balsuoti pagal bet kurį tuo metu galio- 
jantį Maltos įstatymą dėl įstatymo pažeidimų, susijusių su Atstovų Rūmų 
rinkimų pažeidimais. 

59. (1) Naujai išrinktiems Atstovų Rūmams pirmą kartą susirinkus į 
posėdį, prieš pradedant svarstyti kitus klausimus, jie privalo išsirinkti vie- 
ną asmenį eiti Rūmų Pirmininko pareigas; jei Rūmų Pirmininko vieta tam- 
pa laisva bet kuriuo metu iki kito Atstovų Rūmų paleidimo, Rūmai privalo 
kiek įmanoma greičiau išsirinkti kitą asmenį šiai vietai užimti. 

(2) Pirmininkas privalo būti renkamas - 

(a) iš Atstovų Rūmų narių, kurie nėra ministrai ar parlamento sekre- 
toriai, arba 

(b) iš asmenų, kurie nėra Atstovų Rūmų nariai, tačiau atitinka reikala- 
vimus, keliamus kandidatams į Atstovų Rūmus. 

(3) Naujai išrinktiems Atstovų Rūmams pirmą kartą susirinkus į po- 
sėdį, prieš pradedant svarstyti kitus klausimus, išskyrus Rūmų Pirmininko 
rinkimus, Rūmai privalo išrinkti Rūmų narį Pirmininko pavaduotojo par- 
eigoms. Renkamas asmuo negali būti ministras arba parlamento sekreto- 
rius; jei Pirmininko pavaduotojo vieta tampa laisva, bet kuriuo metu iki 
kito Atstovų Rūmų paleidimo Rūmai privalo kiek įmanoma greičiau išsi- 
rinkti kitą asmenį šiai vietai užimti. 

(4) Asmuo privalo atsistatydinti iš Rūmų Pirmininko arba Pirminin- 
ko pavaduotojo pareigų — 

(a) jei Rūmų Pirmininkas išrinktas iš Atstovų Rūmų narių arba jei 

Pirmininko pavaduotojas — 

(i) nustoja būti Atstovų Rūmų nariu: 

Atsižvelgiama į tai, kad Rūmų Pirmininkas lieka užimamose pareigo- 
se, jei jis nustojo būti Rūmų nariu dėl to, kad Atstovų Rūmai buvo paleisti, 
iki tol, kol Atstovų Rūmai susirenka pirmą kartą po naujų rinkimų; 

(ii) jei yra paskiriamas ministro arba parlamento sekretoriaus parei- 
goms; 

(b) jei Rūmų Pirmininkas yra išrenkamas ne iš Atstovų Rūmų narių - 

(i) kai Atstovų Rūmai susirenka pirmą kartą po Rūmų paleidimo; 

(ii) jei iškyla bet kokios priežastys, dėl kurių asmuo nebegalėtų būti 
renkamas į Atstovų Rūmus; 

(c) jei praneša apie savo atsistatydinimą Atstovų Rūmams arba savo 
ranka rašytą prašymą atsistatydinti įteikia Rūmų Pirmininko atveju - 
Rūmų klerkui, Pirmininko pavaduotojo atveju - Pirmininkui (arba, jei 
Rūmų Pirmininko vieta yra laisva arba Pirmininkas yra išvykęs iš Maltos, 
Rūmų klerkui); arba 

(d) Pirmininko pavaduotojo atveju, jei jis yra išrenkamas Rūmų Pir- 
mininko pareigoms. 

(5) (a) Iškilus aplinkybėms, nurodytoms šios Konstitucijos 55 straips- 
nio (2) dalyje, jei Rūmų Pirmininko arba Pirmininko pavaduotojo yra rei- 
kalaujama sustabdyti savo kaip Atstovų Rūmų nario įgaliojimus, jis privalo 
sustabdyti ir einamų pareigų įgaliojimus ir, kol asmuo atsistatydins iš savo 
pareigų arba atnaujins savo įgaliojimus, šiuos įgaliojimus vykdys — 

(i) Rūmų Pirmininko atveju Pirmininko pavaduotojas arba, jei Pirmi- 
ninko pavaduotojo vieta yra laisva ar Pirmininko pavaduotojas yra įparei- 
gotas nustoti vykdyti savo įgaliojimus kaip Atstovų Rūmų narys, remiantis 
šios Konstitucijos 55 straipsnio (2) dalies nuostatomis, šiuos įgaliojimus 
vykdys šiam tikslui Atstovų Rūmų išrinktas Rūmų narys (neinantis minis- 
tro ar parlamento sekretoriaus pareigų); 

(ii) Pirmininko pavaduotojo atveju šiam tikslui Atstovų Rūmų išrink- 
tas Rūmų narys (neinantis ministro ar parlamento sekretoriaus pareigų). 

(b) Jei Rūmų Pirmininkas arba Pirmininko pavaduotojas atnauji- 
na savo kaip Atstovų Rūmų nario įgaliojimus pagal šios Konstitucijos 55 
straipsnio (2) dalyje išdėstytas normas, jis taip pat gali atnaujinti savo par- 
eiginius įgaliojimus. 

60. (1) Maltoje veikia Rinkimų komisija. 

(2) Rinkimų komisiją sudaro Komisijos pirmininkas, kuris tuo pat 

metu yra ir Vyriausiasis rinkimų komisaras, skiriamas iš valstybės tarny- 
bos, bei toks narių skaičius, kurį nustato tuo metu galiojantys Maltos įsta- 
tymai. 

(3) Rinkimų komisijos nariai yra skiriami Prezidento, gavusio Minis- 
tro Pirmininko pritarimą, kuris yra suderintas su opozicijos lyderiu. 

(4) Rinkimų komisijos nariu negali būti asmenys, kurie tuo metu už- 
ima ministro ar parlamento sekretoriaus pareigas arba yra kandidatai rin- 
kimuose, arba eina kitas valstybines pareigas. 

(5) Remiantis šio straipsnio nuostatomis, Komisijos narys privalo at- 
sistatydinti, jei - 

(a) po jo paskyrimo Komisijos nariu praėjo treji metai arba trumpes- 
nis laikotarpis, nurodytas įsakyme, kuriuo asmuo yra paskirtas Komisijos 
nariu; arba 

(b) iškyla kitos aplinkybės, dėl kurių, jei jis nebūtų Komisijos narys, 
negalėtų būti skiriamas į šias pareigas. 

(6) Remiantis šio straipsnio (7) dalies nuostatomis, Rinkimų komi- 
sijos narys gali būti Prezidento pašalintas iš šių pareigų, jei tam pritaria 
Ministras Pirmininkas. 

(7) Rinkimų komisijos narys negali būti atleidžiamas iš šių pareigų, 
išskyrus jei jis nėra pajėgus vykdyti savo įgaliojimus (įskaitant priežastis, 
kylančias iš fizinės ar protinės negalios arba kitas priežastis) arba dėl ne- 
tinkamo elgesio. 

(8) Jei Rinkimų komisijos nario vieta tampa laisva arba jei Komisijos 
narys dėl bet kokių priežasčių negali vykdyti savo įgaliojimų, Prezidentas, 
gavęs Ministro Pirmininko pritarimą, kuris yra suderintas su opozicijos ly- 
deriu, gali paskirti kitą asmenį laikinai eiti Komisijos nario pareigas, jei jis 
atitinka reikalavimus, keliamus Komisijos nariams; bet kuris, tokiu būdu 
paskirtas asmuo, remiantis šio straipsnio (5), (6) ir (7) dalių nuostatomis, 
privalo atsistatydinti, kai asmuo, dėl atitinkamų priežasčių negalėjęs eiti 
savo pareigų, pratęsia savo įgaliojimus. 

(9) Vykdydama savo įgaliojimus Rinkimų komisija yra nepavaldi jo- 
kiam asmeniui ar vadovybei. 

61. (1) Rinkimų komisija privalo peržiūrėti Rinkimų apygardų, nuro- 
dytų šios Konstitucijos 56 straipsnio (1) dalyje, ribas ne dažniau kaip kartą 
per dvejus metus ir ne rečiau nei kartą per penkerius metus ir, vadovaujan- 
tis taisyklėmis, išdėstytomis šiame straipsnyje, gali pakeisti šių apygardų 
ribas tokia apimtimi, kuri Komisijos nuožiūra yra reikalinga: 

Užtikrinant Komisijos pareigą atlikti tokią peržiūrą ir, remiantis šio 
straipsnio nuostatomis, pakeisti apygardų ribas, kai parlamentas priėmė 
sprendimą pakeisti rinkimų apygardų skaičių; papildomai Komisija, rem- 
damasi šio straipsnio nuostatomis, gali bet kuriuo metu įvykdyti tokią per- 
žiūrą ir pakeisti apygardų ribas, jei, jos nuomone, tai yra būtina, kad būtų 
išlaikomas įstatymų nustatytas gyventojų populiacijos cenzas. 

(2) Bet koks parlamento sprendimas, pakeičiantis rinkimų apygardų 
skaičių, įsigalioja nuo to momento, kai įsigalioja sprendimas dėl apygardų 
ribų pakeitimo, priimtas remiantis šio straipsnio (1) dalies nuostatomis. 

(3) Komisijai priėmus sprendimą dėl apygardų ribų pakeitimo, re- 
miantis šio straipsnio nuostatomis, turi būti atlikti šie veiksmai: 

(a) Vyriausiasis rinkimų komisaras privalo kiek galima anksčiau apie 
ribų pakeitimą pranešti Ministrui Pirmininkui ir opozicijos lyderiui; 

(b) ne vėliau kaip per du mėnesius nuo tokio pranešimo gavimo Mi- 
nistras Pirmininkas privalo šį klausimą dėl apygardų ribų pakeitimo iškelti 
Atstovų Rūmų posėdyje svarstyti; 

(c) ne vėliau kaip per penkis mėnesius nuo tos dienos, kai pranešimą 
gavo Ministras Pirmininkas, Rūmai gali priimti rezoliuciją, kuria arba pri- 
tarta tokiam ribų pakeitimui, arba grąžina Komisijai persvarstyti; 

(d) praėjus šešiems mėnesiams nuo pranešimo įteikimo Ministrui 
Pirmininkui arba nuo dienos, kai ribų pakeitimai yra patvirtinami Rūmų, 
arba, jei pakeitimai yra grąžinami Komisijai, per du mėnesius nuo tokio 
grąžinimo Vyriausiasis rinkimų komisaras privalo apie rinkimų apygar- 
dų ribų pakeitimus arba paliktas galioti senąsias ribas pranešti oficialiame 
valstybės žinių laikraštyje; ir 

(e) visi šie pakeitimai įsigalioja nuo kito parlamento paleidimo, įvyk- 
siančio po oficialaus valstybės žinių laikraščio publikavimo, kuriame yra 
išdėstyti ribų pakeitimai, kaip tai yra išdėstyta šios dalies (d) paragrafe: 

Šio paragrafo nuostatos negali būti aiškinamos tokia prasme, kuri ap- 
ribotų galimybę skelbti rinkėjų sąrašus ar pakeistų reikalavimus, keliamus 
rinkėjų registracijai, tvarka, kurią nustato tuo metu galiojantys Maltos įsta- 
tymai, galiojančia iki Atstovų Rūmų paleidimo. 

(4) Rinkimų apygardų ribų pakeitimas, vykdomas remiantis šio 
straipsnio nuostatomis, turi būti atliktas taip, kad būtų užtikrinama, jog 
Komisijai įvykdžius ribų peržiūrą skaičius, gautas padalinus visą rinkėjų 
skaičių atitinkamoje rinkimų apygardoje (kuris nustatomas iš tuo metu su- 
daryto rinkėjų sąrašo) iš mandatų, skirtų tai apygardai, skaičiaus, gautas 

rezultatas būtų apytiksliai lygus rinkėjų kvotai vienam mandatui: 

Komisijai atliekant peržiūrą, pakeitimai privalo būti atliekami taip, 
kad atitinkamoje rinkimų apygardoje balsuotojų skaičius nebūtų didesnis 
ar mažesnis nei rinkėjų kvotos ir mandatų, suteiktų tai apygardai, skaičiaus 
sandaugai ne daugiau kaip 5 nuošimčiais, atsižvelgiant į geografinius regi- 
ono ypatumus, gyventojų tankumo skirtumus ir kitus reikšmingus fakto- 
rius: 

Goco sala ir Maltos salyno salos, skirtingai nei Maltos sala, yra lai- 
komi viena bendra rinkimų apygarda, kuri negali būti išskirstyta į dvi ar 
daugiau rinkimų apygardų. 

(4A) Rinkimų apygardų ribos bet kurių visuotinių rinkimų metu, 
vyksiančių po parlamento paleidimo po 2007 m. rugsėjo 1 d., yra tuo metu 
galiojančios su visais pakeitimais, priimtais remiantis šio straipsnio (4B) 
dalies nuostatomis, jei jos atitinka reikalavimus, išdėstytus šio straipsnio 
(4) dalyje ir šios Konstitucijos 61A straipsnyje. 

(4B) Nepaisant nuostatų, išdėstytų šio straipsnio (1) dalyje, Rinkimų 
komisija negali keisti rinkimų apygardų ribų, galiosiančių 2007 m. rugsėjo 
1 d.,iki dienos, kai tvarka, nustatyta šio straipsnio (1) dalyje, arba kita tvar- 
ka, nustatyta tame pačiame straipsnyje, yra paskelbiami oficialūs Atstovų 
Rūmų rinkimų rezultatai po parlamento paleidimo: 

Rinkimų komisija privalo iki 2007 m. rugsėjo 30 d. peržiūrėti rinkimų 
apygardų ribas tokia apimtimi, kad rinkimų apygardai keliami reikalavi- 
mai atitiktų nustatytus šio straipsnio (4) dalyje; šie pakeitimai, nepaisant 
kitų šio straipsnio nuostatų, įsigalioja kartu su rinkėjų sąrašo, sudaryto 
2007 m. rugsėjo 30 d., paskelbimu. 

(5) „Rinkėjų kvota“ reiškia skaičių, gaunamą dalinant visų Maltos rin- 
kėjų skaičių (kuris nustatomas iš tuo metu sudaryto rinkėjų sąrašo) iš viso 
mandatų Atstovų Rūmuose skaičiaus. 

(6) Rinkimų ir balsavimo, vykdomo pagal šios Konstitucijos 66 (3) 

Goco sala ir Maltos salyno salos, kitaip nei Maltos sala, negali būti 
dalinamos į rinkimų apygardas. 

61A. (1) Šio straipsnio nuostatos yra taikomos, jei peržiūrint rinkimų 
apygardų ribas pagal šios Konstitucijos 61 straipsnio nuostatas Rinkimų 
komisija dėl to paties straipsnio (4) dalyje nustatytų nuostatų padalino 
Goco salą ir Maltos salyno salas į daugiau nei vieną rinkimų apygardą. 

(2) Tokiu atveju Rinkimų komisija privalo: 

(a) įkurti vieną rinkimų apygardą, apimančią Goco salą, kartu su Mal- 
tos salyno salomis, išskyrus Maltos salą; ir 

(b) taikyti šios Konstitucijos 61 straipsnio (4) ir (5) dalių nuostatas tik 
rinkėjams ir rinkimų apygardoms, esančioms Maltos saloje, į skaičiavimus 
neįtraukiant Goco salos ir Maltos salyno salų rinkėjų. 

(3) Atsižvelgiant į šio straipsnio (2) dalies (b) paragrafą, skaičiuojant 
bendrą Maltos salos rinkėjų skaičių kiekvienoje iš rinkimų apygardų, ben- 
dras rinkimų apygardų Maltos saloje skaičius yra viena apygarda mažesnis, 
nei kokį nustatė Visuotinių rinkimų įstatymo 17 straipsnis. 

62. Jei Atstovų Rūmuose lieka arba atsiranda laisvas mandatas, jis pri- 
valo būti užpildomas tuo metu galiojančių įstatymų nustatyta tvarka. 

63. Iškilus klausimams, ar — 

(a) asmuo gali būti teisėtai renkamas Atstovų Rūmų nariu; 

(b) asmuo atsisakė Rūmų nario mandato arba yra reikalaujama nu- 
traukti savo įgaliojimus pagal šios Konstitucijos 55 straipsnio (2) dalį; arba 

(c) asmuo yra teisėtai išrinktas Rūmų Pirmininku iš asmenų, kurie 
nėra Rūmų nariai, arba jei buvo išrinkti tokia tvarka ir atsistatydino iš 
Rūmų Pirmininko pareigų, 

turi būti kreipiamasi į Konstitucinį Teismą tuo metu galiojančių Mal- 
tos įstatymų tvarka, kad jis priimtų atitinkamą sprendimą dėl minėtų klau- 
simų. 

64. (1) Atstovų Rūmuose turi būti įsteigta klerko pareigybė. 

(2) Atstovų Rūmų Klerko departamentas ir narių departamentai pri- 
klauso valstybės tarnybai. 

64A. (1) Turi būti įsteigta ir veikti administracinių tyrimų komisa- 
ro pareigybė, vadinama ombudsmenu, kuriai yra priskirtini tyrimai dėl 
administracinių funkcijų vykdymo, kurias vykdė Vyriausybė arba kitos 
viešosios valdžios įstaigos, padaliniai ar pareigybės, įsteigtos įstatymo pa- 
grindu (įskaitant įstaigas, padalinius ir pareigybes, įsteigtas šios Konstitu- 
cijos pagrindu). 

(2) Ombudsmeno skyrimo tvarka, kadencijos trukmė ir įgaliojimų 
sustabdymo ar nutraukimo tvarka, kartu su kitais klausimais, atsitiktiniais 
ar šalutiniais, laikytinais būtinais ar tiksliniais, tam, kad būtų tinkamai 
vykdomos pareigos, nurodytos šio straipsnio (1) dalyje, turi būti nustatyti 
parlamento akte. 

II DALIS. Parlamento procedūros ir įgaliojimai 


65. (1) Atsižvelgiant į Konstitucijos nuostatas, parlamentas gali priimti 
įstatymus dėl taikos, viešosios tvarkos ir Maltos valdymo, visiškai užtikri- 
nančius žmogaus teises, atitinkančius bendrai pripažįstamus tarptautinės 
teisės principus bei Maltos tarptautinius ir regioninius įsipareigojimus, 
ypač prisiimtus dėl stojimo į Europos Sąjungą ir pasirašytus Atėnuose 2003 
m. balandžio 16 d. 

(2) Parlamentas įstatymu gali apibrėžti Atstovų Rūmų ir jų narių pri- 
vilegijas, imunitetus ir galias, neapsunkindamas šio straipsnio (1) dalies 
vykdymo bei laikydamasis šio straipsnio (3), (4) ir (5) dalių nuostatų. 

(3) Jokiam Atstovų Rūmų nariui negali būti pareikšti civiliniai ar bau- 
džiamieji kaltinimai dėl jo išsakytų žodžių ar pateiktų raštų Rūmams arba 
jų komitetams dėl bet kokio klausimo ar dalyko, pristatytos peticijos, įsta- 
tymo projekto, rezoliucijos, prašymo ar kitko. 

(4) Sesijos laikotarpiu Atstovų Rūmų nariai negali būti suimti dėl jo- 
kios civilinės skolos, išskyrus dėl tokio įsiskolinimo, kuris užtraukia bau- 
džiamąją atsakomybę. 

(5) Jokiame teismo iškeltame procese jam priklausančioje jurisdikcijoje 
teismo dokumentas negali būti įteiktas ar vykdomas ar per Pirmininką, kler- 
ką ar kitą Rūmų pareigūną Atstovų Rūmų prieigose, kol Rūmai posėdžiauja. 

66. (1) Atsižvelgdamas į šio straipsnio nuostatas, parlamentas gali 
keisti Konstitucijos straipsnius ir (jei tai sudaro dalį Maltos įstatymų) Mal- 
tos 1964 m. Nepriklausomybės Akto straipsnius. 

(2) Tai taikoma keičiant — 

(a) šį straipsnį; arba 

(b) Konstitucijos 1 straipsnį, 2 straipsnio 2 dalį, 3 straipsnio (2) dalį, 
5 straipsnio (1) dalį, 6 straipsnį, straipsnius nuo 32 iki 48 (imtinai), 51, 52, 
56, 57, 69, 61 ir 64A straipsnius, 65 straipsnio 3 dalį, 75 straipsnio 2 dalį, 76 
straipsnį (išskyrus straipsnio (2) dalį), 77 ir 78 straipsnius, 80 straipsnį, 91 
straipsnį, straipsnius nuo 95 iki 110 (imtinai), straipsnius nuo 102 iki 110 
(imtinai), straipsnius 113, 114 115A, 118, 119 ar 120; arba 

(c) Konstitucijos 124 straipsnį taikant jį bet kurioms nuostatoms, de- 
talizuotoms šios dalies (a) ar (b) paragrafuose, 

parlamento įstatymo projektas, remiantis šiuo straipsniu, negali būti 
leidžiamas Atstovų Rūmuose, nebent galutinio balsavimo metu jam prita- 
ria ne mažiau nei du trečdaliai Rūmų narių. 

(3) Tai taikoma keičiant — 

(a) šio straipsnio šią ar (4) dalis; arba 

(b) Konstitucijos 76 straipsnio (2) dalį, 

šiame straipsnyje nurodytas parlamento įstatymo projektas negali 
būti teikiamas Prezidentui tvirtinti, nebent jei praėjo ne mažiau nei trys ir 
ne daugiau nei šeši mėnesiai po jo priėmimo Rūmuose šio straipsnio (2) 
dalyje numatyta tvarka, t. y. jis buvo pateiktas kvalifikuotiems rinkikams, 
turintiems teisę rinkti Atstovų Rūmų narius, ir didžiajai daliai rinkėjų pa- 
tvirtinus tokį įstatymo projektą. 

(4) Konstitucijos 56 straipsnio (10) dalies nuostatos yra taikomos rin- 
kikų, kuriems yra taikoma šio straipsnio (3) dalis, balsavimui dėl pateikto 
įstatymo projekto, taip kaip tai yra taikoma renkant Atstovų Rūmų narius, 
ir dėl nurodytų anksčiau klausimų yra balsuojama parlamento nustatyta 
tvarka. 

(5) Tuo atveju, kai parlamento aktu yra keičiamos kitos nei nustatytos 
šio straipsnio (2) ir (3) dalyse Konstitucijos nuostatos, toks parlamento ak- 
tas negali būti išleidžiamas Atstovų Rūmų, nebent jei paskutinio balsavimo 
Rūmuose metu aktui yra pritariama balsų narių dauguma. 

(6) Parlamento aktas, keičiantis Atstovų Rūmų narių skaičių, negali 
paveikti narystės Rūmuose anksčiau, nei bus paleistas parlamentas. 

(7) Šiame straipsnyje — 

(a) nuorodos į šią Konstituciją ar 1964 Maltos Nepriklausomybės Aktą 
apima ir nuorodas į bet kurį įstatymą, kuris pataiso ar pakeičia tą aktą; ir 

(b) nuorodos į bet kokias Konstitucijos ar 1964 Maltos Nepriklauso- 
mybės Akto nuostatas ir bet kokį jų pakeitimą, įskaitant nuorodas į pakei- 
timus, modifikacijas ar perleistas iš naujo su ar be pakeitimų, modifikacijų, 
sustabdymo ar panaikinimo, apims ir pakeistas nuostatas. 

67. (1) Atsižvelgdami į šios Konstitucijos nuostatas, Atstovų Rūmai 
gali reglamentuoti savo vidaus tvarką. 

(2) Atstovų Rūmai gali veikti, nepaisydami bet kurio nario nedalyva- 
vimo (įskaitant bet kokį nedalyvavimą, kai Rūmai susirenka pirmą kartą 
paskirtą dieną arba vėliau, arba po parlamento paleidimo) ir buvimas ar 
dalyvavimas bet kokio asmens, neturinčio teisės būti ar dalyvauti Rūmų 
procesuose, nedaro tokių veiksmų negaliojančių. 

(3) Bet kokia nuostata, kuria siekiama įgyvendinti šio straipsnio 
(1) dalį, reglamentuojanti Rūmų komitetų, kurie gilintųsi į visuomenei 
svarbius klausimus, steigimą, turi būti nustatyta taip, kad užtikrintų 

bet kurio Komiteto tinkamą veikimą Rūmuose ir deramą Rūmų atsto- 
vavimą. 

68. Joks Atstovų Rūmų narys negali dalyvauti Atstovų Rūmų veikloje 
(išskyrus veiklą, būtiną įgyvendinti šį straipsnį) iki tol, kol prisiekė ir pasi- 
rašė po ištikimybės priesaika: 

Užtikrinant, kad pralamento Pirmininko ir parlamento Pirmininko 
pavaduotojo rinkimai gali vykti prieš Rūmų nariams prisiekiant ir pasira- 
šant po priesaika. 

69. (1) Atstovų Rūmų posėdžiams vadovauja — 

(a) Parlamento Pirmininkas; arba 

(b) Parlamento Pirmininkui nedalyvaujant, parlamento Pirmininko 
pavaduotojas; arba 

(c) nedalyvaujant parlamento Pirmininkui ar parlamento Pirmininko 
pavaduotojui, Rūmų narys (neužimantis ministro ar parlamento sekreto- 
riaus pareigų), kurį šiam tikslui išrenka Rūmai. 

(2) Nuorodos šiame straipsnyje į tokius atvejus, kai parlamento Pir- 
mininkas ar parlamento Pirmininko pavaduotojas nedalyvauja posėdžiuo- 
se, taip pat yra taikomos ir atvejams, kai parlamento Pirmininkas ar parla- 
mento Pirmininko pavaduotojas nėra išrinkti. 

70. (1) Jei per Atstovų Rūmų posėdį dalyvaujantis narys atkreipia po- 
sėdžiui vadovaujančio asmens dėmesį, kad nėra kvorumo, kuris yra nu- 
statytas Rūmų nuostatuose, vadovaujantis asmuo nustato, kad nėra Rūmų 
kvorumo, Rūmų posėdis yra atidedamas. 

(2) Dėl šio straipsnio tikslų — 

(a) Atstovų Rūmų kvorumą sudaro penkiolika narių; ir 

(b) Atstovų Rūmų posėdžiui vadovaujantis asmuo, skaičiuojant kvo- 
rumą, nėra įskaitomas. 

71. (1) Išskyrus tuos atvejus, kai ši Konstitucija nustato kitaip, visi 
Atstovų Rūmų spendžiami klausimai yra sprendžiami visų dalyvavusių ir 
balsavusių narių dauguma. 

(2) Parlamento Pirmininkas nebalsuoja, išskyrus atvejus, kai balsai 
yra pasiskirstę po lygiai ir jo balsas turi lemiamą balsą. 

(3) Bet koks kitas asmuo, kai jis vadovauja Atstovų Rūmų posėdžiui, 
išlaiko savo balsavimo teisę ir tuo atveju, kai balsai pasiskirsto po lygiai, o 
balsas yra lemiamas. 

72. (1) Parlamentas yra įgalintas leisti įstatymus, kurie bus sudaromi 
Atstovų Rūmų įstatymų projektų pagrindais ir patvirtinti Prezidento. 

(2) Kai įstatymo projektas yra pristatomas Prezidentui, jis nedelsda- 
mas turi pasirašyti išreikšdamas savo pritarimą. 

(3) Įstatymo projektas negali tapti įstatymu, kol jis bus išleistas ir pa- 
tvirtintas pagal šios Konstitucijos numatytą tvarką. 

(4) Kai įstatymas yra patvirtinamas Prezidento, jis turi būti nedelsiant 
paskelbiamas laikraštyje ir neįsigalioja iki tokio paskelbimo, tačiau parla- 
mentas gali atidėti tokio įstatymo įsigaliojimą ir priimti atgaline data ga- 
liojančius įstatymus. 

73. Išskyrus jei Prezidentas rekomenduoja gavęs Ministro Pirmininko 
pritarimą, Atstovų Rūmai negali — 

(a) priimti jokio įstatymo projekto (įskaitant tokio įstatymo projek- 
to pataisas), jei, vadovaujančio posėdžiui asmens nuomone, toks įstatymo 
projektas siekia sukurti naujus ar padidinti esamus mokesčius, numatant 
ar padidinant pajamų apmokestinimą ar kitokias Maltos lėšas ar kitaip 
keičiant tokius teisės aktus, išskyrus jei mokesčiai mažinami, jungiami ar 
grąžinamos Maltos skolas. 

(b) teikti prašymą (įskaitant tokio prašymo pataisą), kuris, posėdžiui 
vadovaujančio asmens nuomone, yra skirtas anksčiau minėtiems tikslams 
pasiekti. 

(c) priimti peticiją, kuri, vadovaujančio posėdžiui asmens nuomo- 
ne, reikalauja išleisti nuostatas, reikalaujančias pasiekti anksčiau minėtus 
tikslus. 

74. Išskyrus jei kitaip nustato parlamentas, kiekvienas įstatymas turi 
būti išleidžiamas tiek maltiečių, tiek anglų kalbomis, ir tuo atveju, jei yra 
neatitikimų tarp maltiečių ir anglų kalbomis parašytų dokumentų tekstų, 
pirmenybė teikiama maltiečių kalba parašytam dokumentui. 


III DALIS. Sukvietimas, prerogacija ir paleidimas 


75. (1) Kiekviena parlamento sesija turi prasidėti tokiu metu, kokiu 
paskiria Prezidentas, ir sesija vyksta tokioje vietoje, kokią paskiria Prezi- 
dentas arba kokią Atstovų Rūmai mano esą tinkamą. 

(2) Parlamentas renkasi bent į vieną sesiją kasmet bei laikotarpis tarp 
paskutinės ir naujos sesijos negali būti ilgesnis negu 12 mėnesių. 

(3) Atstovų Rūmai privalo susirinkti ne vėliau negu per du mėnesius 
nuo paprastųjų rinkimų rezultato paskelbimo, skelbiamų Rinkimų komisi- 
jos, skiriamos Prezidento. 

76. (1) Prezidentas bet kuriuo metu gali nutraukti parlamento sesiją 
ar paleisti parlamentą. 

(2) Atsižvelgiant į šio straipsnio (3) dalies nuostatas, parlamentas, 
nebent jei yra paleidžiamas anksčiau, posėdžiaus penkerius metus nuo 
pirmojo posėdžio po prieš tai buvusio parlamento paleidimo ir, praėjus 
tokiam laikui, bus laikomas paleistu. 

(3) Tuo metu, kai Malta dalyvauja kare, parlamento posėdžiavimo ter- 
minas gali būti pratęsiamas ilgesniam negu 5 metų terminui, nustatytam 
šio straipsnio (2) dalyje, tačiau vienas posėdžiavimo pratęsimas negali būti 
ilgesnis nei 12 mėnesių. 

Atsižvelgiant į tai ir remiantis šia straipsnio dalimi, parlamento galio- 
jimas iš viso negali būti pratęsiamas ilgesniam negu 5 metų terminui. 

(4) Jei tarp parlamento paleidimo ir Atstovų Rūmų rinkimų susidaro 
ypatingoji padėtis, dėl kurios, Ministro Pirmininko nuomone, reikia su- 
šaukti parlamentą, Prezidentas gali sušaukti paleistą parlamentą ir tokiu 
atveju parlamentas bus laikomas paleistu (išskyrus dėl Konstitucijos 77 
straipsnio ir dėl 61 (3) bei 66 (6) straipsnių, susijusių su bendrais rinki- 
mais), tačiau bus laikomas (išskyrus dėl to, kas anksčiau minėta) paleistu 
kitą rinkimų apylinkių uždarymo dieną. 

(5) Prezidentas įgyvendindamas savo pareigas veikia su Ministro Pir- 
mininko pritarimu. 

Atsižvelgiant į tai, kad - 

(a) jei Atstovų Rūmai išleidžia rezoliuciją, remiamą daugumos visų 
narių, dėl nepasitikėjimo vyriausybe, ir Ministras Pirmininkas per tris die- 
nas neatsistatydina iš užimamų pareigų ir pataria dėl paleidimo, tuomet 
Prezidentas gali paleisti parlamentą; 

(b) jei Ministro Pirmininko pareigos yra laisvos ir Prezidentas mano, 
kad artimiausiu metu šių pareigų negalės užimti asmuo, turintis daugumos 
Atstovų Rūmų narių palaikymą, Prezidentas gali paleisti parlamentą; ir 

(c) jei Ministras Pirmininkas rekomenduoja paleisti parlamentą, ta- 
čiau Prezidentas mano, kad Vyriausybė gali atlikti savo įgaliojimus nepa- 
leidus ir toks paleidimas prieštarautų Maltos interesams, Prezidentas gali 
atsisakyti paleisti parlamentą. 

77. Atstovų Rūmų rinkimai yra rengiami per tris mėnesius po par- 
lamento paleidimo ir tokiu metu, kokiu nustato Prezidentas su Ministro 
Pirmininko pritarimu. 

ŠEŠTAS SKYRIUS 
VYKDOMOJI VALDŽIA 


78. (1) Vykdomoji Maltos valdžia yra suteikta Prezidentui. 

(2) Maltos vykdomosios valdžios įgaliojimai yra įgyvendinami Prezi- 
dento tiesiogiai arba per jam pavaldžius pareigūnus, remiantis šios Kons- 
titucijos nuostatomis. 

(3) Niekas negali trukdyti parlamentui suteikti įgaliojimus asmenims 
ar institucijoms, kitoms negu Prezidentas. 

79. (1) Yra sudaromas Maltos Kabinetas, kuris susideda iš Ministro 
Pirmininko ir paskirto tokio skaičiaus ministrų, kad atitiktų šios Konsti- 
tucijos 80 straipsnį. 

(2) Kabinetas kontroliuoja ir vadovauja Maltos Vyriausybei ir yra so- 
lidariai atsakingas parlamentui. 

80. Prezidentas Ministru Pirmininku paskiria vieną iš Atstovų Rūmų 
narių, kuris, jo nuomone, geriausiai gebės išnaudoti Rūmų narių paramą 
ir su Ministro Pirmininko pritarimu paskirti kitus ministrus iš Atstovų 
Rūmų: 

Jei atsiranda poreikis paskirti Ministrą Pirmininką ar bet kokį kitą 
ministrą, kai parlamentas yra paleistas, asmuo, kuris buvo Atstovų Rūmų 
nariu prieš pat paleidimą, gali būti skiriamas Ministru Pirmininku arba bet 
kokiu kitu ministru, laikant, kad toks asmuo vis dar yra Atstovų Rūmų na- 
riu, tačiau taip paskirtas asmuo privalo palikti pareigas parlamento sesijos 
pradžioje, jei nėra vėl išrenkamas į Rūmus. 

81. (1) Jei Atstovų Rūmai patvirtina rezoliuciją, kuri yra palaikoma 
daugumos narių, išreiškiančią nepasitikėjimą Vyriausybe, Prezidentas gali 
pašalinti Ministrą Pirmininką iš pareigų. 

Prezidentas tai atlikti gali tik praėjus trims dienoms po balsavimo 
ir nusprendęs nepaleisti parlamento, remdamasis šios Konstitucijos 76 
straipsniu. 

(2) Ministro Pirmininko postas taip pat lieka laisvas — 

(a) kai po parlamento paleidimo Prezidentas informuoja Ministrą 
Pirmininką, kad ketina iš naujo paskirti jį arba paskirti kitą asmenį Minis- 
tru Pirmininku; 

(b) jei jis nustoja būti Atstovų Rūmų nariu kitu atveju negu paleidžia- 
mas parlamentas; arba 

(c) jei pagal 55 straipsnio (2) dalies nustatytus reikalavimus jis privalo 
nustoti vykdyti Atstovų Rūmų nario funkcijas. 

(3) Ministro, kito negu Ministras Pirmininkas, postas atlaisvinamas - 

(a) paskiriant naują arba iš naujo paskiriant tą patį asmenį Ministru 
Pirmininku; 

(b) jei jo paskyrimas į ministro vietą atšaukiamas Prezidento, veikian- 
čio su Ministro Pirmininko pritarimu. 

(c) jei jis nustoja būti Atstovų Rūmų nariu kitu atveju negu paleidžia- 
mas parlamentas. 

(d) jei pagal 55 straipsnio (2) dalies nustatytus reikalavimus jis privalo 
nustoti vykdyti Atstovų Rūmų nario funkcijas. 

82. (1) Remiantis šios Konstitucijos nuostatomis, Prezidentas, veikda- 
mas Ministro Pirmininko pritarimu, gali rašytiniais nurodymais priskirti 
Ministrui Pirmininkui ar bet kokiam kitam ministrui bet kokius Vyriausy- 
bės įgaliojimus, įskaitant bet kokio vyriausybinio departamento valdymą. 

(2) Niekas šiame straipsnyje negali įgalinti Prezidento suteikti minis- 
trui įgaliojimus vykdyti ar atleisti nuo pareigų, kurios yra suteiktos arba 
priskirtos šios Konstitucijos ar bet kokio kito įstatymo, skirto asmeniui ar 
įstaigai, kitam negu ministras. 

83. (1) Kai Ministras yra išvykęs iš Maltos ar atostogauja, ar negali 
atlikti savo pareigų dėl ligos, Prezidentas gali įgalioti kitą Kabineto narį at- 
likti jam priskirtas funkcijas (kitas, negu yra priskirta šiuo straipsniu) ir šis 
narys gali atlikti šias funkcijas, kol įgaliojimas yra atšaukiamas Prezidento. 

(2) Šiame straipsnyje išvardintos Prezidento galios turi būti įgyvendi- 
namos su Ministro Pirmininko pritarimu. 

Jei Prezidentas mano, kad nepraktiška gauti Ministro Pirmininko pri- 
tarimą jo nesant ar dėl jo ligos, Prezidentas gali įgyvendinti šias teises ir be 
pritarimo. 

84. (1) Jei ministras, kitas negu Ministras Pirmininkas, negali atlikti 
savo pareigų dėl ligos ar nedalyvavimo, Prezidentas gali paskirti kitą Atsto- 
vų Rūmų narį laikinai užimti ministro pareigas. 

Jei parlamentas yra paleistas, asmuo, kuris prieš pat parlamento pa- 
leidimą buvo Atstovų Rūmų nariu, gali būti paskirtas laikinuoju ministru, 
laikant, kad jis vis dar yra tų Rūmų narys, tačiau bet kuris taip paskirtas as- 
muo privalo palikti užimamą postą kitos parlamento kadencijos pradžioje, 
jeijis netampa to parlamento nariu. 

(2) Atsižvelgiant į šios Konstitucijos 81 straipsnį, laikinai paskirtas 

ministras šias pareigas eis, kol Prezidentas jį informuos, kad ministras, į 
kurio vietą buvo paskirtas laikinas ministras, vėl gali atlikti priskirtas funk- 
cijas, arba kol tas ministras paliks savo postą. 

(3) Šiuo straipsniu suteiktus įgaliojimus Prezidentas vykdo su Minis- 
tro Pirmininko pritarimu. 

85. Prezidentas, įgyvendindamas savo įgaliojimus, veikia patariamas 
Kabineto arba ministro, veikiančio pagal bendrą Kabineto įgaliojimą, iš- 
skyrus atvejus, kai Konstitucija ar kitas įstatymas reikalauja veikti su kito 
asmens ar institucijos, kitos negu Kabinetas, pritarimu: 

Prezidentas veiks savo nuožiūra, atlikdamas šias funkcijas - 

(a) vykdydamas savo įgaliojimus, susijusius su parlamento paleidimu, 
priskirtu jam Konstitucijos 76 straipsnio (5) dalimi; 

(b) vykdydamas savo įgaliojimus paskirti Ministrą Pirmininką arba 
pašalinti Ministrą Pirmininką iš užimamų pareigų, kurie numatyti Konsti- 
tucijos 80 straipsnip ir 81 straipsnio (1) dalyje; 

(c) vykdydamas savo įgaliojimus, numatytus Konstitucijos 83 straipsny- 
je (susijusius su Ministro Pirmininko pareigų vykdymu jo nesant, jam atos- 
togaujant ar sergant) esant to straipsnio (2) dalyje nurodytoms aplinkybėms. 

(d) vykdydamas savo įgaliojimus, priskirtus šios Konstitucijos 90 
straipsnio, paskirti ir atšaukti opozicijos lyderį, ir 

(e) pareikšdamas savo pritarimą šios Konstitucijos 110 straipsnio (4) 
dalyje nustatytiems tikslams dėl savo asmeninio personalo paskyrimo. 

(2) Kai Konstitucija numato, kad Prezidentas turi veikti patariamas 
bet kokio asmens arba institucijos, klausimas, ar jis tokį patarimą gavo ir ar 
veikė atsižvelgdamas į jį, negali būti keliamas jokiame teisme. 

(3) Nuorodos į šio straipsnio (1) dalį, taikomą Prezidento atlieka- 
moms funkcijoms, turi būti aiškinamos kaip nuorodos į tuos įgaliojimus 
ir pareigas, vykdomas įgyvendinant Maltos vykdomąją valdžią, ir į kitus 
įgaliojimus ar pareigas, suteiktas jam, kaip Prezidentui, šios Konstitucijos 
bei kitų įstatymų. 

86. (1) Kai Konstitucija numato, kad vykdant kokią nors pareigą rei- 
kalinga kokio nors asmens ar institucijos rekomendacija, jis turi atlikti šią 
pareigą remiantis šia rekomendacija: 

Atsižvelgiant į tai — 

(a) prieš veikdamas atsižvelgdamas į nurodytą rekomendaciją, jis gali 
vieną kartą nusiųsti šią rekomendaciją suteikusiam asmeniui ar institucijai 
pakartotinai peržiūrėti; ir 

(b) jei asmuo ar institucija po originalios rekomendacijos peržiūros pa- 
teikia kitą rekomendaciją, šios straipsnio dalies nuostatos bus taikomos kitai 
rekomendacijai taip, kaip jos buvo taikomos originaliai rekomendacijai. 

(2) Kai Konstitucija numato, kad Ministras Pirmininkas turi atlikti 
pareigas pasikonsultavęs su kokiu nors asmeniu arba institucija, jam nėra 
privaloma atlikti šią pareigą atsižvelgiant į tą konsultaciją. 

(3) Kai pagal šią Konstituciją Ministro Pirmininko reikalaujama at- 
likti kokią nors funkciją, atsižvelgiant į kokio nors asmens ar institucijos 
rekomendacijas ar po konsultacijos su šiais asmenimis, klausimas, ar jis 
gavo ir veikė pagal šią asmens ar institucijos rekomendaciją ar konsultaciją, 
negali būti svarstomas teisme. 

87. Ministras Pirmininkas privalo informuoti Prezidentą apie vadova- 
vimą Maltos Vyriausybei ir privalo pateikti bet kokią Prezidento reikalau- 
jamą informaciją, susijusią su Maltos Vyriausybe. 

88. (1) Prezidentas, patariamas Ministro Pirmininko, gali paskirti 
parlamento sekretorius iš Atstovų Rūmų narių, kad jie padėtų ministrams 
atlikti jų pareigas: 

Jei parlamentas yra paleistas, asmuo, kuris prieš pat paleidimą buvo 
Atstovų Rūmų nariu, gali būti paskirtas parlamento sekretoriumi, tarsi jis 
būtų parlamento nariu, tačiau bet kuris taip paskirtas asmuo privalo palikti 
postą kitos parlamento kadencijos pradžioje, jei jis į jį neišrenkamas. 

(2) Šios Konstitucijos 81 straipsnio (3) dalies nuostatos sekretoriams 
taikomos taip pat kaip ir ministrams. 

89. Ministras ar parlamento sekretorius negali pradėti vykdyti savo 
pareigų, kol nepriėmė ir nepasirašė ištikimybės priesaikos bei pareigų 
priesako, įtvirtintų trečiame ir antrame šios Konstitucijos prieduose. 

90. (1) Prezidentas privalo paskirti opozicijos lyderį. 

(2) Susiklosčius sąlygoms, būtinoms paskirti opozicijos lyderį, Prezi- 
dentas skiria: 

(a) jei vienos opozicinės partijos turi didesnį vietų skaičių Atstovų 
Rūmuose negu kitos partijos, tą Atstovų Rūmų narį, kuris yra tos partijos 
lyderis; arba 

(b) jei opozicinės partijos turi vienodą mandatų skaičių Rūmuose 
arba jei nėra nė vienos opozicinės partijos, arba joks asmuo negali užim- 
ti šios pozicijos remiantis šios dalies (a) punktu, Rūmų narį, Prezidento 
nuomone, turintį palaikymą vienos didžiausios opozicinės grupės, kuri yra 
pasirengusi paremti vieną lyderį. 

(3) Opozicijos lyderio vieta lieka laisva - 

(a) jei paleidus parlamentą Prezidentas jį informuoja apie ketinimą 
paskirti kitą asmenį opozicijos lyderiu; 

(b) jei jis nustoja būti Atstovų Rūmu nariu kitu pagrindu negu parla- 
mento paleidimas; 

(c) jei remiantis šios Konstitucijos 55 straipsnio (2) dalimi jis privalo 
nustoti vykdyti savo, kaip Atstovų Rūmų nario, funkcijas; arba 

(d) jei jis atšaukiamas iš savo pareigų remiantis šio straipsnio (4) da- 
limi. 

(4) Jei Prezidento sprendimu Atstovų Rūmų narys, ne opozicijos ly- 
deris, tampa opozicinės partijos, turinčios didžiausią mandatų skaičių Rū- 
muose, lyderiu arba jei opozicijos lyderis prarado vienos didžiausios opo- 
zicinės grupės paramą Vyriausybei, Prezidentas atšaukia opozicijos lyderį. 

(5) Šio straipsnio (4) dalis nebus taikoma tuo atveju, jei parlamentas 
yra paleistas. 

91. (1) Bus paskiriamas generalinis advokatas, kuris užims viešąsias 
pareigas ir kuris bus skiriamas Prezidento, veikiančio su Ministro Pirmi- 
ninko pritarimu. 

(2) Asmuo negali būti laikomas pakankamai kvalifikuotu užimti ge- 
neralinio advokato pareigas, jei jis nėra kvalifikuotas būti skiriamu aukš- 
tesniųjų teismų teisėju. 

(3) Vykdydamas savo pareigas pradedant, atliekant ir nutraukiant kri- 
minalines teismines procedūras ar bet kokius kitus įgaliojimus, jam su- 
teiktus įstatymo, leidžiančio jam įgyvendinti įgaliojimus savo individualiu 
spendimu, generalinis advokatas negali būti vadovaujamas ar kontroliuo- 
jamas jokio asmens ar institucijos. 

(4) Atsižvelgiant į šio straipsnio (5) dalies reikalavimus generalinis 
advokatas privalo palikti savo postą sulaukęs šešiasdešimt penkerių metų 
amžiaus. 

(5) Šios Konstitucijos 97 straipsnio (2) ir (3) dalys yra taikomos gene- 
raliniam advokatui. 

92. (1) Ministras, gavęs įgaliojimus vadovauti vyriausybės departa- 
mentui, turi formuoti bendrą politiką ir kontroliuoti tą departamentą. Taip 
valdomas ir kontroliuojamas departamentas turi būti prižiūrimas nuolati- 
nio sekretoriaus; 

Atsižvelgiant į tai du arba daugiau Vyriausybės departamentų gali būti 
priskirti nuolatinio sekretoriaus priežiūrai. 

(2) Ministras Pirmininkas yra atsakingas už departamentų priskyri- 
mą nuolatinių sekretorių priežiūrai. 

(3) Įgaliojimai skirti viešuosius pareigūnus užimti nuolatinio sekre- 
toriaus pareigas ir pašalinti šias pareigas einančius asmenis yra patikėtos 
Prezidentui, veikiančiam su Ministro Pirmininko pritarimu, jei Ministras 
Pirmininkas prieš tai konsultavosi su Viešųjų paslaugų komisija. 

(4) Departamentų vadovai, išskyrus, kurių paskyrimo tvarką specia- 
liai nustato ši Konstitucija, yra skiriami Ministro Pirmininko iš vyresniųjų 
viešųjų tarnautojų, pasikonsultavus su Viešųjų paslaugų komisija. 

93. (1) Prezidentas turi šiuos įgaliojimus - 

(a) Suteikti bet kuriam nuteistam asmeniui laisvę be jokių suvaržymų 
arba nustatant teisėtas sąlygas; 

(b) Bet kuriam asmeniui suteikti bet kokio nuosprendžio vykdymo 
atidėjimą dėl bet kokio padaryto teisės pažeidimo neapibrėžtam arba nu- 
rodytam laikui; 

(c) Sušvelninti bet kokią paskirtą bausmę už bet kokį nusikaltimą bet 
kokiam asmeniui; arba 

(d) atidėti visą arba dalį nuosprendžio, paskirto asmeniui už nusikal- 
timą ar nuobaudą, ar turto konfiskavimą, nustatytą valstybės dėl bet kokio 
nusižengimo. 

(2) (a) Maltos teismas, nuteisęs asmenį mirties bausme, arba, jei as- 
muo buvo nuteistas karo lauko teismo, jam vadovaujantis asmuo privalo 
Prezidentui pateikti rašytinę bylos ataskaitą ir informaciją iš bylos ar bet 
kokia kita pageidaujama Prezidento informacija turi būti pateikiama tei- 
singumo ministrui. 

(b) Minėtasis ministras privalo nusiųsti tokią rašytinę ataskaitą ir in- 
formaciją (jei tokia yra) Kabinetui ir Kabinetas pataria Prezidentui, ar jis 
turėtų suteikti nusikaltėliui malonę, ar nuosprendžio vykdymą atidėti, Pre- 
zidentui įgyvendinant šio straipsnio suteiktas galias. 

94. (1) Kabineto sekretorius yra viešasis pareigūnas, skiriamas Minis- 
tro Pirmininko. 

(2) Kabineto sekretorius klauso Ministro Pirmininko nurodymų ir 
yra atsakingas už Kabineto susitikimo organizavimą, protokolus, Kabineto 
sprendimų perdavimą atsakingiems asmenims ar institucijoms ir kitas Mi- 
nistro Pirmininko jam pavestas funkcijas. 

VIII SKYRIUS 
TEISMINĖ VALDŽIA 


95. (1) Malta turi aukštesniuosius teismus, kuriems galias ir jurisdik- 
ciją suteikia Maltoje galiojantis įstatymas. 

(2) Vienas iš aukštesniųjų teismų, sudarytas iš trijų teisėjų, kurie pa- 
gal tuo metu galiojančius įstatymus galėtų sudaryti Apeliacinį teismą, bus 
žinomas kaip Konstitucinis Teismas ir turės jurisdikciją išklausyti ir nu- 
spręsti dėl: 

(a) Konstitucijos 63 straipsnyje nustatytų klausimų; 

(b) bet kokių nuorodų į šios Konstitucijos 56 straipsnį ir kitų į šį 
straipsnį nukreipiančių bei su rinkimus į Atstovų Rūmus reglamentuojan- 
čiais įstatymais susijusių klausimų; 

(c) apeliacijų dėl Civilinio teismo Pirmųjų rūmų sprendimų, remian- 
tis šios Konstitucijos 46 straipsniu; 

(d) apeliacijų dėl visų Maltos jurisdikcijos teismų šios Konstitucijos 
interpretavimo, išskyrus priskirtas šios Konstitucijos 46 straipsniui; 

(e) apeliacijų dėl teismo sprendimų, susijusių su įstatymų galiojimu, 
išskyrus klausimus, priskirtinus šios Konstitucijos 46 straipsniui; 

(f) bet koks klausimas, išspręstas Maltos teismo, kartu su kitais klau- 
simais, reglamentuojamais tolesnėse šio straipsnio dalyse, kuriais galima 
pateikti apeliaciją Konstituciniam Teismui: 

Atsižvelgiant į tai, kad niekas šiame paragrafe negali uždrausti atskirai 
pateikti apeliacijos Apeliaciniam teismui, remiantis tuo metu galiojančiais 
Maltos įstatymais. 

(3) Nepaisant šio straipsnio (2) dalies, jei (d) ir (e) paragrafuose pami- 
nėtas klausimas pirmą kartą iškyla apeliacinės instancijos teisme, tas teis- 
mas turi perduoti klausimą nagrinėti tam teismui, kuris priėmė sprendi- 
mą, nebent jei, jo nuomone, klausimas yra nerimtas ar nepagrįstas, ir toks 
teismas priims sprendimą pateiktu klausimu atsižvelgdamas į šio straips- 
nio (2) dalį, teismas, kuriame toks klausimas iškilo, turi atsižvelgti į priimtą 
sprendimą. 

(4) Šios Konstitucijos 46 straipsnio (6) ir (7) dalys yra taikomos Kons- 
tituciniam Teismui ir nuorodos, esančios tose straipsnio dalyse, bus laiko- 
mos nuorodomis į tą straipsnį. 

(5) Jei Atstovų Rūmų rinkimų metu ir 30 dienų po rinkimų Konsti- 

tucinis Teismas nėra sudaromas remiantis šiuo straipsniu, minėtasis Teis- 
mas, nebent kitaip nustatyta įstatymų, turi būti sudaromas remiantis šia 
straipsnio dalimi ir turi būti sudarytas iš trijų vyresniųjų teisėjų, einančių 
užimamas pareigas, įskaitant vyriausiąjį teisėją ar kitą teisėją, vykdantį vy- 
riausiojo teisėjo funkcijas; ir jei bet kuriuo kitu laiku minėtasis Teismas 
nėra sudaromas remiantis šiuo straipsniu per ilgesnį negu 15 dienų lai- 
kotarpį, toks Teismas, pasibaigus minėtajam 15 dienų terminui, jei iki tol 
nebus sudarytas remiantis įstatymu, bus sudarytas remiantis šia straipsnio 
dalimi ir susidės iš trijų vyresniųjų teisėjų, kaip nurodyta anksčiau. 

(6) Aukštesniųjų teismų teisėjai bus laikomi vyriausiaisiais teisėjais ir 
jų skaičius bus nustatomas pagal tuo metu galiojančius Maltos įstatymus. 

Aukštesniojo teismo teisėjas be jo sutikimo negali būti pašalintas iš 
einamų pareigų jo kadencijos laikotarpiu. 

96. (1) Vyresniųjų teismų teisėjai yra skiriami Prezidento su Ministro 
Pirmininko pritarimu. 

(2) Asmuo nėra laikomas kvalifikuotu būti vyresniųjų teismų teisė- 
ju, nebent jis ne mažiau nei dvylika metų buvo praktikuojančiu advokatu 
Maltoje arba tarnavo kaip magistratas Maltoje, arba ėjo abejas pareigas tęs- 
tiniu laikotarpiu arba atskirais laikotarpiais. 

97. (1) Atsižvelgiant į šio straipsnio nuostatas, aukštesniųjų teismų 
teisėjas privalo palikti savo užimamas pareigas sulaukęs šešiasdešimt pen- 
kerių metų amžiaus. 

(2) Aukštesniųjų teismų teisėjas negali būti pašalintas iš einamų par- 
eigų, išskyrus jei Prezidentas kreipiasi į Atstovų Rūmus ir tam pritaria ne 
mažiau negu du trečdaliai narių dėl parodyto teisėjo nesugebėjimo atlikti 
savo pareigų (kylančio dėl kūno, proto negalios ar dėl kitos priežasties). 

(3) Parlamentas gali nustatyti kreipimosi procedūrą ir procedūrą, nu- 
statančią tyrimo ir įrodymų rinkimo tvarką dėl vyresniųjų teismų teisėjo 
nesugebėjimo atlikti pareigų ar netinkamo jų atlikimo, remiantis prieš tai 
esančia straipsnio dalimi. 

98. (1) Jei niekas neužima vyriausiojo teisėjo pareigų arba jei vyriau- 
siasis teisėjas dėl kokių nors priežasčių negali atlikti savo pareigų, kol as- 
muo yra paskiriamas į šias pareigas ir pradeda jas vykdyti arba kol vyriau- 
siasis teisėjas vėl pradeda vykdyti savo pareigas, tokias funkcijas (išskyrus 
tokia apimtimi, kokią numato įstatymas) vykdo vienas iš aukštesniojo teis- 
mo teisėjų, kuris yra skiriamas Prezidento, veikiančio su Ministro Pirmi- 
ninko pritarimu. 

(2) Jei kokio nors aukštesniojo teismo teisėjo (išskyrus aukštojo teisė- 
jo) vieta yra laisva arba toks teisėjas yra paskirtas eiti aukštojo teisėjo par- 
eigas, arba dėl bet kokių priežasčių negali atlikti savo funkcijų, Prezidentas, 
veikdamas su Ministro Pirmininko pritarimu, gali paskirti kvalifikuotą as- 
menį, galintį užimti aukštesniojo teismo teisėjo pareigas, šio teismo teisėju: 

Nepaisant to, kad toks asmuo jau yra sulaukęs šešiasdešimt penkerių 
metų amžiaus. 

(3) Kiekvienas asmuo, paskirtas aukštesniojo teismo teisėju remiantis 
šio straipsnio (2) dalimi, eis šias pareigas nustatytą laiką, o jei tokio termi- 
no nėra, kol jo paskyrimas bus atšauktas Prezidento, veikiančio su Minis- 
tro Pirmininko pritarimu. 

99. Maltoje veikia žemesnieji teismai, turintys tokias galias ir jurisdik- 
ciją, kokią numato tuo metu Maltoje galiojantys įstatymai. 

100. (1) Žemesniųjų teismų magistratai yra skiriami Prezidento, vei- 
kiančio Ministro Pirmininko pritarimu. 

(2) Asmuo nelaikomas kvalifikuotu eiti magistrato pareigas, nebent jis 
buvo praktikuojantis advokatas Maltoje nepertrūkstamai ar su pertrūkiais 
bendrai sudėjus ne mažiau nei septynerius metus. 

(3) Atsižvelgiant į šio straipsnio (4) dalies nuostatas, magistratas pri- 
valo atsistatydinti iš einamų pareigų sulaukęs šešiasdešimt penkerių metų 
amžiaus. 

(4) 97 straipsnio (2) ir (3) dalys yra taikomos ir žemesniesiems teis- 
mams. 

101. Aukštesniųjų teismų ar magistrato teismų teisėjai negali pradėti 
eiti savo pareigų, nebent jei prisiekė ir pasirašė po lojalumo priesaika ir to- 
kios priesaikos tinkamas vykdymas gali būti nustatytas Maltoje galiojančių 
įstatymų. 

101 A. (1) Sudaroma Teisingumo administracijos komisija, kuri susi- 
deda iš Prezidento, kuris eina pirmininko pareigas, ir kitų devynių narių, 
kurie yra: 

(a) aukštasis teisėjas, kuris bus pirmininko pavaduotojas ir vadovaus 
komisijos veiklai nesant pirmininko; 

(b) generalinis advokatas, ex officio; 

(c) du nariai, kurie bus renkami ketveriems metams aukštesniųjų teis- 
mų teisėjų iš savo narių; 

(d) du nariai renkami ketverių metų laikotarpiui žemesniųjų magis- 
tratų iš savo narių; 


847 


PASAULIO VALSTYBIŲ KONSTITUCIJOS | Maltos Respublika 


(e) du nariai skiriami ketverių metų laikotarpiui, vienas Ministro Pir- 
mininko ir kitas opozicijos lyderio, abiem atvejais asmuo turi būti sulaukęs 
keturiasdešimt penkerių metų amžiaus, būti gerbiamas visuomenės ir tu- 
rėti doro bei sąžiningo asmens reputaciją. 

(f) Advokatų rūmų prezidentas, ex officio. 

(2) Prezidentas turės tik balsą, lemiantį asmenų skyrimą; pirmininko 
pavaduotojas, vadovaujantis Komisijos susirinkimui, išlaiko originalią bal- 
savimo teisę kartu su narių rinkimo teise. 

(3) Teisingumo administracijos komisijos nariai yra renkami atsižvel- 
giant į tokias taisykles, kokias nustato asmuo ar institucija pagal šios Kons- 
titucijos 46 straipsnio (7) dalį. 

(4) (a) Asmuo nelaikomas kvalifikuotu eiti Teisingumo administraci- 
jos komisijos pareigas ar būti skiriamu į jas, jei: 

(i) jis yra ministras, parlamento sekretorius, Atstovų Rūmų narys ar 
vietinės valdžios narys; arba 

(ii) jei buvo nuteistas už bet kokį nusikaltimą, baudžiamą įkalinimu 
bet kokiam laikotarpiui; arba 

(iii) jei jis yra pripažintas netinkamu būti renkamas į Atstovų Rūmus 
dėl bet kokių priežasčių, paminėtų (a), (c), (d), (e), (f), (g) ar (h) šios Kons- 
titucijos (1) dalies paragrafuose. 

(b) Teisingumo administracijos komisijos nario pozicija tampa laisva 
dėl bet kokių atsiradusių aplinkybių, dėl kurių, jei jis nebūtų Komisijos 
narys, jis nebūtų laikomas pakankamai kvalifikuotu būti nariu, ir tokio 
Komisijos nario narystė gali būti sustabdoma ar jis nušalinamas tokia pat 
tvarka, kokia yra taikoma aukštesniųjų teismų teisėjams. 

(c) Jei nariai yra išrinkti remiantis šio straipsnio (1) dalies (c) ir (d) 
paragrafais arba turi būti skiriami atsižvelgiant į to paties straipsnio (e) 
paragrafą ir nėra taip išrinkit arba skiriami per dvi savaites Prezidento nu- 
statytu tikslu, Prezidentas, kuris skiria narius, savo sprendimu turi skirti 
narius, kurie, jo nuomone, turės tokias pat savybes ir kvalifikacijas kaip 
tokie nariai. 

(6) (a) Teisingumo administracijos komisija turi Advokatų ir teisės 
įgaliotinių komitetą, kurio sudėtį, funkcijas ir įgaliojimus nustato įstaty- 
mai. Komisija bet kokias funkcijas, susijusias su advokatų ir teisės įgalio- 
tinių profesijomis, įgyvendina per minėtą Komitetą tokiu būdu ir su tokia 
priežiūra, kaip nustato minėtas įstatymas. (b) Nepaisant šios straipsnio 
dalies (a) paragrafo nuostatų, Komisija turi kreiptis į Advokatų ir teisės 

įgaliotinių komitetą (toliau šiame straipsnyje - „Komitetas“) dėl bet kokio 
klausimo, susijusio su advokato ar teisės įgaliotinio tinkamo savo profe- 
sinių pareigų vykdymo, išskyrus dėl apeliacijos, Komisija neveiks kitaip, 
negu nustato Komitetas savo išvadose.Tačiau jei Komiteto išvados nebuvo 
pateiktos Komisijai per du mėnesius, kai klausimas buvo pateiktas Komi- 
tetui, ar per ilgesnį terminą ar terminus, nustatytus Komisijos, jokiu atveju, 
išskyrus dėl labai išskirtinių priežasčių, negali užtrukti ilgiau negu keturis 
mėnesius, Komisija turi pati ištirti ir pateikti išvadą tokiu klausimu. 

(c) Neapsiribojant anksčiau minėto paragrafo nuostatomis, Komisija 
gali paskirti tokius komitetus padėti dėl bet kokio dalyko, patenkančio į 
Komisijos funkcijas, jeigu atrodo tinkama. 

(7) Vykdydami savo pareigas Komisijos ar jos komitetų nariai turi 
veikti savo individualiu sprendimu ir neturi būti veikiami ir kontroliuoja- 
mi jokio asmens ar institucijos. 

(8) Šios Konstitucijos 121 straipsnio (2) ir (3) dalys taikomos bet ko- 
kiam komitetui ar komisijai. 

(9) Teisingumo administracijos komisija turi sekretorių, kuris taip pat 
eina bet kokio Komisijos komiteto sekretoriaus pareigas. Komisijos sekre- 
torius skiriamas Komisijos iš viešųjų pareigūnų, priskirtų teismams, arba iš 
teisinių profesijų narių. Sekretorius eina šias pareigas, kol yra atšaukiamas 
Komisijos. 

(10) Asmuo, paskirtas Teisingumo administracijos komisijos ar vieno 
iš jos komitetų nariu, gali būti pašalinamas Prezidento, atsižvelgiančio į 
institucijos, skiriančios tokį narį, organo ar vadovo pritarimą, bet jis gali 
būti pašalinamas tik dėl negalėjimo atlikti numatytų pareigų (kylančių iš 
proto ar kūno negalios ar dėl bet kokios kitos priežasties) ar netinkamo 
elgesio. 

(11) Teisingumo administracijos komisijos funkcijos yra: 

(a) prižiūrėti aukštesniųjų ir žemesniųjų teismų darbą ir teisingumo 
ministrui pateikti efektyvesnį šių teismų darbą užtikrinančias rekomenda- 
cijas; 

(b) patarti teisingumo ministrui dėl bet kokio su teisingumo admini- 
stracija susijusio klausimo. 

(c) Ministro Pirmininko reikalavimu patarti dėl paskyrimų, numatytų 
šios Konstitucijos 96, 98 ar 100 straipsniuose; 

(d) parengti etikos kodeksą ar kodeksus, reguliuojančius teismų siste- 
mos darbuotojų elgesį; 

(e) patariant Advokatų ir teisės įgaliotinių komitetui parengti profesi- 
nį šių profesijų narių elgesį reguliuojantį etikos kodeksą ar kodeksus; 

Atsižvelgiant į tai, kad toks patarimas nėra suteikiamas per Komisijos 
nustatytą laiką, Komisija gali parengti tokį kodeksą ar kodeksus be reika- 
laujamo patarimo. 

(f) atkreipti teisėjo ar magistrato dėmesį į bet kokį dalyką, nepaisant 
kuriame teisme veikia teisėjas, kuris gali būti nepalankus efektyviam ir 
tinkamam tokio teismo darbui, ir atkreipti teisėjo ar magistrato dėmesį į 
veiksmus, kurie galėtų paveikti pasitikėjimą, ar etikos kodekso ar kodeksų 
nesilaikymą; 

(g) atsižvelgiant į įstatymą, drausminti advokatus ir teisės įgaliotinius, 
praktikuojančius savo profesiją; ir 

(h) vykdyti kitas įstatymo priskirtas funkcijas. 

(12) Teisingumo administracijos komisija teisingumo ministrui kas- 
met pateikia savo praėjusių metų veiksmų ataskaitą ir bet kuriuo metu, kai 
atrodo tinkama ar reikalauja minėtasis ministras, pateikia jam ataskaitą 
bet kokiu klausimu. 

(13) Prezidento galios dėl bet kurio įstatymo, susijusio su teisėjų ir 
magistratų teisių perdavimu ar pareigų suteikimu teisėjams ir magistra- 
tams, turi būti vykdomos patariant teisingumo ministrui, tačiau ministras, 
patariamas Prezidento, privalo veikti atsižvelgdamas į vyriausiojo teisėjo 
rekomendacijas. 

Jei vyriausiasis teisėjas nepateikia rekomendacijos ministrui ir kito- 
kiu atveju, kai ministrui atrodo tinkama, ministras gali patarti Prezidentui 
iškilusiu klausimu atsižvelgdamas į aplinkybes bet kokia, jam tinkama at- 
rodančia forma. 

Atsižvelgiant į tai, kad tokiu atveju pranešimas apie faktą nurodant 
aplinkybes nedelsiant paskelbiamas oficialiame laikraštyje, ministras apie 
tokį faktą praneša Atstovų Rūmams ne vėliau negu per antrą posėdį po to, 
kai jis patarė Prezidentui. 

(14) Klausimas, ar Teisingumo administracijos komisija gali atlikti jai 
šios Konstitucijos patikėtą funkciją, negali būti kvestionuojama jokiame 
teisme. 

IX SKYRIUS 
FINANSAI 


102. (1) Visos pajamos ir kitokios lėšos, surenkamos ar gaunamos 
Maltos, gaunamos į kitą fondą, įsteigtą specialiam tikslui tuo metu Maltoje 
galiojančio įstatymo), bus mokamos, nebent parlamentas nurodytų kitaip, 
į suformuotą vieną konsoliduotąjį fondą. 

(2) jokios lėšos negali būti išskaitomis iš konsoliduotojo fondo, nebent 
jei norima atlikti mokėjimus, kurie turi būti apmokami iš fondo pagal šią 
Konstituciją ar kitą tuo metu Maltoje galiojantį įstatymą, arba jei pinigų 
paėmimas buvo patvirtintas atitinkamu aktu, nustatytu šios Konstitucijos 
104 straipsnyje. 

(3) Jokios lėšos negali būti išskaitomos iš viešojo fondo, kito negu 
konsoliduotasis fondas, nebent jei tai leidžia tuo metu Maltoje galiojantis 
įstatymas. 

(4) Jokios lėšos negali būti paimamos iš konsoliduotojo fondo ar kito 
viešojo fondo, išskyrus tvarka, numatyta tuo metu Maltoje galiojančio įsta- 
tymo. 

(5) Kaina, mokesčiai ir konsoliduotojo fondo lėšų surinkimo išlaidos 
yra apmokamos iš fondo. 

103. (1) Finansų ministras turi būti pasiruošęs Atstovų Rūmams pa- 
teikti finansinių metų Maltos pajamų ir išlaidų prognozes ne vėliau kaip 
per trisdešimt dienų nuo finansinių metų pradžios. 

(2) Išlaidų antraštės privalo turėti sąmatą (kitą, negu konsoliduoto- 
jo fondo mokamos išlaidos, nustatytos šios Konstitucijos ar kito tuo metu 
Maltoje galiojančio įstatymo), kuri įtraukiama į akto projektą, žinomą kaip 
asignavimo teisės akto projektą, atsižvelgiant į tai, kad būtini mokėjimai 
iš konsoliduotojo fondo siekiant padengti išlaidas ir tų sumų mokėjimo 
paskirtis bus nurodoma. 

(3) Jei atitinkamais finansiniais metais nustatoma — 

(a) kad asignavimo akte numatyta suma yra nepakankama arba iškilo 
akte nenumatytų išlaidų poreikis; arba 

(b) kad lėšos buvo išleistos kuriam nors tikslui, viršijant tam tikslui 
skirtą sumą (jei tokia yra), 

papildoma sąmata, nurodanti reikalingas sumas ar išlaidas, pateikia- 
ma Atstovų Rūmams ir tokių išlaidų antraštės įtraukiamos į papildomą 
asignavimo aktą. 

104. Jei asignavimo aktas neįsigaliojo iki finansinių metų pradžios, 
parlamentas gali įgalinti finansų ministrą išimti pinigų iš konsoliduotojo 
fondo išlaidoms, kurias jis mano esant būtinas Maltos Vyriausybės veiklai 
užtikrinti, iki keturių mėnesių nuo finansinių metų pradžios arba iki akto 
įsigaliojimo, priklausomai, kas įvyksta anksčiau. 

105. (1) Parlamentas gali įsteigti specialųjį fondą ir įgalioti finansų 
ministrą, jei jis mano, kad iškilo skubus ir nenumatytas papildomų išlaidų 
poreikis, dėl kurių nėra išleistas joks aktas, atlikti išskaitymus iš to fondo 
siekiant patenkinti nurodytus poreikius. 

(2) Atlikus išskaitymus, nustatytus šio straipsnio (1) dalies, kiek įma- 
noma greičiau turi būti pristatoma papildoma sąmata ir papildomas asi- 
gnavimo įstatymo projektas, siekiant pakeisti taip išmokėtas lėšas. 

106. (1) Maltos viešoji skola yra išskaitoma iš konsoliduotojo fondo ir 
kitų viešųjų Maltos fondų. 

(2) Šiame straipsnyje minima viešoji skola apima ir šios skolos palū- 
kanas, padengimo fondo mokėjimus ir perkėlimo lėšas, atsirandančias dėl 
šios skolos kainų, mokesčių ir išlaidų valdymo. 

107. (1) Asmenims, einantiems pareigas, kurioms taikomas šis straips- 
nis, atlyginimas už darbą mokamas pagal įstatymą. 

(2) Atlyginimai ir išmokos asmenims, einantiems pareigas, kurioms 
taikomas šis straipsnis, mokami iš konsoliduotojo fondo. 

(3) Atlyginimai, mokami asmenims, einantiems pareigas, kurioms yra 
taikomas šis straipsnis, ir atžvelgiant į įstaigos reglamentą, išskyrus išmo- 
kas, negali būti keičiami asmens nenaudai po jo paskyrimo, ir dėl šioje 
straipsnio dalyje nustatytų tikslų atlyginimas ir numatytos darbo sąlygos, 
priklausančios nuo asmens pasirinkimo, turi būti palankesnės jam negu 
tos, kurias jis buvo pasirinkęs. 

(4) Šis straipsnis taikomas pareigoms, nurodytoms šios Konstitucijos 
48, 91, 95 (6), 100, 109, 118 ir 120 straipsniuose. 

108. (1) Vyriausiojo auditoriaus pareigos yra laikomos viešomis pareigo- 
mis, ir jis turi tokias pareigas, kokios numatytos tolesnėse šio straipsnio dalyse. 

(2) Vyriausiasis auditorius yra Atstovų Rūmų pareigūnas, skiriamas 
Prezidento, veikiančio pagal Atstovų Rūmų rezoliuciją, paremtą ne mažiau 
negu dviejų trečdalių visų Rūmų narių balsų: 

Asmuo, kuris nėra Atstovų Rūmų narys, išrenkamas Atstovų Rūmų 
Pirmininku, nėra laikomas Rūmų nariu, kai būtina surinkti daugumą re- 
miantis šia straipsnio dalimi. 

(3) (a) Atsižvelgiant į šio straipsnio (4) dalies nuostatus, vyriausiasis 
auditorius eina pareigas penkerius metuss nuo paskyrimo datos ir gali būti 
dar kartą skiriamas pakartotiniam penkerių metų laikotarpiui. 

(b) Kai vyriausiasis auditorius yra paskiriamas iš viešųjų pareigūnų ir 
baigiantis jo paskyrimo laikotarpiui jam dar nėra suėjęs viešajai tarnybai 
taikomas pensinis amžius, asmuo yra paskiriamas į viešąją tarnybą ir jam 
toliau mokamas šio straipsnio (6) dalyje numatytas darbo užmokestis ir 
išmokos. 

(c) Vyriausiojo auditoriaus einamos mokamos pareigos Maltos Vy- 
riausybėje arba komercinė ar profesinė veikla laikoma neteisėta jo pasky- 
rimo laikotarpiu. 

(4) (a) Vyriausiasis auditorius bet kada gali būti pašalinamas iš parei- 
gų arba jo įgaliojimai sustabdomi Atstovų Rūmų kreipimusi, palaikomu ne 
mažiau kaip dviejų trečdalių visų Rūmų narių, reikalaujančių tokio paša- 
linimo dėl parodyto nesugebėjimo atlikti pareiginių funkcijų (kylančių iš 
kūno ar proto sutrikimų ar dėl kitų priežasčių) ar netinkamo pareigų atli- 
kimo, ir straipsnio (2) dalies paragrafas (a) yra taikomas, siekiant užtikrinti 
šios straipsnio dalies reikalaujamą daugumą. 

(b) Bet kuriuo metu, kai parlamentas neposėdžiauja, vyriausiojo 
auditoriaus įgaliojimai gali būti sustabdomi Prezidento, veikiančio savo 
sprendimu, dėl vyriausiojo auditoriaus nesugebėjimo atlikti savo pareigų 
ar netinkamo elgesio, kuris buvo įrodytas Prezidentui; bet toks įgaliojimų 
sustabdymas negali tęstis ilgiau negu du mėnesius nuo kitos parlamento 
sesijos. 

(5) Sąskaitos — 

(a) visi Maltos Vyriausybės departamentai ir įstaigos, įskaitant Viešų- 
jų paslaugų komisijos įstaigą ir Atstovų Rūmų klerkų įstaigą ir visus aukš- 
tesniuosius ir žemesniuosius Maltos teismus, ir 

(b) kitokių viešosios valdžios ar kitų organų, administruojančių, lai- 
kančių ar naudojančių lėšas, priklausančias tiesiogiai ar netiesiogiai Maltos 
Vyriausybei, kaip tai nustato tuo metu Maltoje veikiantys įstatymai. 

Kas metai vyriausiasis auditorius audituoja ir atsiskaito Atstovų Rū- 
mams ir dėl to vyriausiasis auditorius ar jo įgaliotas asmuo turi priėjimą 
prie apskaitos knygų, įrašų ir kitų dokumentų, susijusių su šiomis sąskai- 
tomis. 

(6) (a) Vyriausiajam auditoriui mokamas atlyginimas ir pašalpos, nu- 
statytos ar leidžiamos vyresniųjų teismų teisėjams. 

(b) Toks atlyginimas ir pašalpos mokamos iš konsoliduotojo fondo ir 
tokiam atlyginimo mokėjimui taikomos šios Konstitucijos 107 straipsnio 
(3) dalies nuostatos. 

(7) Vyriausiasis auditorius negali pradėti eiti savo pareigų, nebent 
prisiekė ir pasirašė po lojalumo priesaika, ir tokios priesaikos tinkamas 
vykdymas gali būti nurodytas tuo metu galiojančiuose Maltos įstatymuose. 

(8) Parlamentas, remdamasis įstatymu, kartkarčiais nurodo būdą, 
kaip vyriausiasis auditorius turėtų pateikti ataskaitas. 

(9) (a) Vyriausiojo auditoriaus pavaduotojas, kurio pareigos yra lai- 
komos viešosiomis pareigomis ir jis atlieka tokias pat pareigas, kokias vy- 
riausiasis auditorius retkarčiais jam paveda, ir kuris, kai vyriausiojo au- 
ditoriaus pareigos yra laikinai neužimtos ir iki tol, kol naujas vyriausiasis 
auditorius yra paskirtas, ir kai vyriausiojo auditoriaus nėra Maltoje arba jis 
atostogauja ar dėl bet kokios kitos priežasties negali atlikti savo pareigų, 
atlieka vyriausiojo auditoriaus funkcijas. 

(b) (2) dalis, (3) dalies paragrafai (a) ir (c), (4) dalis, (6) dalies para- 
grafas (b) ir (7) dalis taikomi ir vyriausiojo auditoriaus pavaduotojui. 

(c) Vyriausiojo auditoriaus pavaduotojui bus mokamas toks atlygini- 
mas ir tokios pašalpos, kokios yra nustatomos žemesniųjų teismų magis- 
tratams. 

(d) Kai vyriausiojo auditoriaus pavaduotojas yra paskiriamas iš vie- 
šųjų pareigūnų ir baigiantis jo paskyrimo laikotarpiui jis dar nėra sulaukęs 
viešajai tarnybai taikomo pensinio amžius, jis yra paskiriamas į viešąją tar- 
nybą ir jam toliau mokamas šio straipsnio dalyje numatytas darbo užmo- 
kestis ir išmokos. 

(10) (a) Sudaroma Nacionalinė audito tarnyba, susidedanti iš šiai tar- 
nybai vadovaujančio vyriausiojo auditoriaus, vyriausiojo auditoriaus pava- 
duotojo ir kitų pareigūnų, skiriamų vyriausiojo auditoriaus, jei vyriausiasis 
auditorius mano, kad jam tai yra reikalinga norint atlikti pareigas, ir šios 
Konstitucijos 110 straipsnio nuostatos nebus taikomos Nacionalinio audi- 
to tarnybos pareigūnams. 

(b) Parlamentas įstatymu nustato, kokiu būdu Nacionalinei audito 
tarnybai skiriamos lėšos ir kokia tvarka audituojamos Nacionalinės audito 
tarnybos sąskaitos, ir apie tai parengia pranešimą. 

(11) Niekas šiame straipsnyje negali būti laikoma uždraudžiančiu per- 
leisti kitas vyriausiojo auditoriaus ar Nacionalinės audito tarnybos funkci- 
jas ar įgaliojimus tuo metu Maltoje galiojančiu įstatymu. 

(12) Vykdydamas šioje Konstitucijoje numatytas funkcijas vyriausia- 
sis auditorius ir vyriausiojo auditoriaus pavaduotojas negali būti kontro- 
liuojami ar vadovaujami jokio asmens. 


X SKYRIUS 
VIEŠOJI TARNYBA 


109. (1) Maltos viešosios tarnybos komisija susideda iš pirmininko, 
pirmininko pavaduotojo ir nuo vieno iki trijų kitų narių. 

(2) Viešosios tarnybos komisijos nariai yra skiriami Prezidento, vei- 
kiančio su Ministro Pirmininko pritarimu, šiam pasikonsultavus su opo- 
zicijos lyderiu. 

(3) Asmuo laikomas nekvalifikuotu eiti Viešosios tarnybos komisijos 
nario pareigas, jei jis yra ministras, parlamento sekretorius, narys ar kandi- 
datas rinkimuose į Atstovų Rūmus, vietinės savivaldos narys ar yra viešasis 
pareigūnas. 

(4) Viešosios tarnybos komisijos narys trejus metus po jo paskutinės 
darbo dienos Komisijoje negali būti paskirtas į viešąją įstaigą ar veikti joje. 

(5) Atsižvelgiant į šio straipsnio nuostatas, Viešosios tarnybos komisi- 
jos nario postas lieka laisvas — 

(a) pasibaigus penkerių metų terminui nuo jo paskyrimo arba anks- 
tesnės datos, kuri yra nurodyta jo paskyrimo dokumentuose; arba 

(b) jei iškyla naujų aplinkybių, dėl kurių asmuo negalėtų būti renka- 
mas Komisijos nariu. 

(6) Viešosios tarnybos komisijos narys gali būti pašalintas iš pareigų 
Prezidento, veikiančio su Ministro Pirmininko pritarimu, tačiau jis gali 
būti pašalinamas tik dėl negalėjimo atlikti savo pareigų (kylančių iš proto 
ar kūno negalios ar dėl kitos priežasties) ar dėl netinkamo elgesio. 

(7) Jei Viešosios tarnybos komisijos nario vieta yra laisva arba narys 
dėl kokių nors priežasčių negali atlikti savo funkcijų, Prezidentas, veik- 
damas su Ministro Pirmininko pritarimu, jeigu jis yra pasikonsultavęs su 
opozicijos lyderiu, gali laikinai paskirti asmenį būti Komisijos nariu, kuris 
yra kvalifikuotas tokiam paskyrimui; ir taip paskirtas asmuo, atsižvelgiant 
į straipsnio (5) ir (6) dalis, nustoja būti tokiu nariu, kai asmuo yra paskiria- 
mas į šį postą arba jei asmuo, kuris negalėjo atlikti savo funkcijų, pradeda 
jas vėl vykdyti. 

110. (1) Atsižvelgiant į šios Konstitucijos nuostatas, Ministrui Pirmi- 
ninkui yra suteikiama galia paskirti asmenis į viešąsias pareigas ir vykdyti 
šias pareigas einančių asmenų kontrolę, atsižvelgiant į Viešosios tarnybos 
komisijos rekomendacijas. 

Ministras Pirmininkas, atsižvelgiant į tai, kad jis veikia patariamas 
Viešosios tarnybos komisijos, gali perdavimo dokumente nustatytomis są- 
lygomis raštu perduoti bet kokius savo įgaliojimus, nustatytus šioje straips- 
nio dalyje, pareigūnui ar institucijai, kurie yra nustatyti tame dokumente. 

(2) Įgaliojimų perdavimas pagal šio straipsnio nuostatas — 

(a) neapribojant Ministro Pirmininko, veikiančio su Viešosios tarny- 
bos komisijos rekomendacija, galių; 

(b) galima įgalioti viešąjį pareigūną ar kitą suinteresuotą instituciją 
įgyvendinti tokį įgaliojimą su Viešosios tarnybos komisijos rekomendacija 
ar be jos; ir 

(c) į viešosios tarnybos pareigas, kai renkamasi ne iš tarnautojų, nebent 
jei tokia atranka buvo paskelbta oficialiame biuletenyje, įdarbinama tik per 
įdarbinimo tarnybą, kuri užtikrina, kad nėra jokio išskyrimo ar palankumo 
už ar prieš bet kurį asmenį dėl jo politinių pažiūrų ir užtikrina įdarbinimą 
tik remdamasi geriausiais viešosios tarnybos ir tautos interesais. 

(3) (a) Apeliacijas dėl bet kokio viešojo pareigūno ar institucijos 
sprendimo pašalinti asmenį iš viešosios tarnybos nagrinėja Ministras Pir- 
mininkas, vadovaudamasis Viešosios tarnybos komisijos rekomendacijo- 
mis, taip įgyvendindamas galias, priskirtas šio straipsnio (1) dalyje: 

Atsižvelgiant į tai, kad tokia apeliacijos teisė negali užkirsti kelio pa- 
sinaudoti jokia kita apeliacijos teise, nustatyta šios Konstitucijos 121 (1) 
straipsnyje, atsižvelgiant į pagal šio straipsnio (1) dalį perduotų teisių įgy- 
vendinimą. 

(b) Šiame straipsnyje numatyta apeliacijos teisė turi būti įgyvendi- 
nama atsižvelgiant į nustatytas procedūrines nuostatas, kaip tai gali būti 
nustatyta Viešosios tarnybos komisijos pagal šios Konstitucijos 121 (1) 
straipsnį: 

Atsižvelgiam į tai, kad bet kokia taip numatyta procedūra yra taikoma 
taip pat visoms pareigūnų kategorijoms. 

(c) Kai apeliacija teikiama viešojo pareigūno pagal šios dalies (b) 
paragrafą, po svarstymo Viešosios tarnybos komisijoje jis turi teisę būti 
išklausytas Komisijos asmeniškai bei padedamas profsąjungos, kuriai jis 
priklauso, atstovo. 

(4) Remiantis šiuo straipsniu joks asmuo negali būti skiriamas į Prezi- 
dento kabinetą be Prezidento pritarimo. 

(5) Šio straipsnio nuostatos nebus taikomos — 

(a) pareigoms, nurodytoms šios Konstitucijos 91, 92 (išskyrus straips- 
nio (4) dalį ir toliau), 94, 95 (6), 100, 108 ir 111 straipsniuose; arba 

(b) paskyrimams į viešąją tarnybą dviem mėnesiams ar trumpesniam 
laikui reikalinga Viešosios tarnybos komisijos rekomendacija; arba 

(c) paskyrimams į pareigas, nurodytiems 92 (4) straipsnyje, ir pasky- 
rimams dėl perkėlimo į pareigas ar iš jų, nurodytiems Konstitucijos 112 
straipsnyje. 

(6) Įdarbinimas institucijose, įsteigtose pagal šią Konstituciją ar bet 
kokį kitą įstatymą ar bendrijose, ar kitose institucijose, kuriose Maltos Vy- 
riausybė ar anksčiau minėtos institucijos turi kontroliuojantį interesą ar 
realią kontrolę, yra vykdoma per įdarbinimo tarnybą, kaip nurodyta šio 
straipsnio (2) dalyje, nebent jei įdarbinama po viešo egzamino, apie kurį 
buvo tinkamai pranešta. 

111. Įgaliojimai paskirti asmenis eiti pareigas, kurioms taikomas šis 
straipsnis, taip pat pašalinti tokiu būdu paskirtus asmenis yra patikimi 
Prezidentui, veikiančiam su Ministro Pirmininko pritarimu. 

Atsižvelgiant į tai, kad pasirenkamas asmuo yra iš viešųjų tarnautojų, 
Ministras Pirmininkas turi, prieš išreikšdamas savo pritarimą, kaip nurody- 
ta šiame straipsnyje, pasikonsultuoti su Viešųjų paslaugų komisija ir, jei yra 
pašalinamas iš pareigų, į kurias buvo paskirtas, remiantis šiuo straipsniu, as- 
muo atgauna rangą, kurį jis turėjo viešojoje tarnyboje iškart prieš paskyrimą. 

(2) Pareigos, kurioms taikomas šis straipsnis, yra ambasadoriaus, ko- 
misaro ar kito pagrindinio Maltos atstovo pareigos kitoje valstybėje. 

112. (1) Įgaliojimai dėl perkėlimo į pareigas ir iš jų, kurioms yra taiko- 
mas šis straipsnis, priklauso Ministrui Pirmininkui, veikiančiam su Viešų- 
jų paslaugų komisijos pritarimu. 

Jei į tokias pareigas paskirtas asmuo, atsižvelgiant į šio straipsnio 
nuostatas, atšaukiamas iš jų, jis atgauna rangą, turėtą viešojoje tarnyboje 
prieš tokį paskyrimą. 

(2) Pareigos, kurioms galioja šis straipsnis — 

(a) pareigos, kurias einant reikalaujama gyventi už Maltos ribų, sie- 
kiant tinkamai įgyvendinti paskirtas funkcijas; ir 

(b) pareigos ministerijoje, atsakingoje už Maltos užsienio ryšius, kaip 
kartkarčiais gali būti paskiriama Ministro Mirmininko. 

113. (1) Atsižvelgiant į šios Konstitucijos 114 straipsnio nuostatas, 
įstatymai taikomi išmokoms, kurioms taikomas šis straipsnis, dėl asmenų, 
kuriems buvo suteikta tokia išmoka, taikomas atitinkamą dieną galiojantis 
įstatymas ar vėlesnis įstatymas, jei jis yra nemažiau palankus tokiam as- 
meniui. 

(2) Šiame straipsnyje „susijusi data“ reiškia — 

(a) data, susijusi su bet kokiomis išmokomis, paskirtomis prieš pasky- 
rimo datą, kurią išmokos buvo suteiktos; 

(b) susijusi su bet kokiomis išmokomis ar išmokomis, kurios turi būti 
patvirtintos paskyrimo dieną ar vėliau asmeniui ar susijusi su asmeniu, ku- 
ris buvo viešasis pareigūnas dieną prieš paskyrimo datą; ir 

(c) visų suteiktų ar ketinamų suteikti išmokų, susijusių su asmeniu, 
kuris tampa viešuoju pareigūnu paskyrimo dieną ar vėliau, dieną, kurią jis 
tampa viešuoju pareigūnu. 

(3) Kai asmuo gali rinktis iš dviejų ar daugiau taikomų įstatymų, pasi- 
renkamas įstatymas, dėl šio straipsnio nuostatų laikomas palankesniu jam 
negu kitas įstatymas ar įstatymai. 

(4) Bet kokia išmoka, kuriai taikomas šis straipsnis (netaikoma išmo- 
koms, kurios mokamos iš kito viešojo Maltos fondo), mokama iš konsoli- 
duotojo fondo. 

(5) Šis straipsnis taikomas išmokoms ar kompensacijoms, moka- 
moms pagal pensijas reglamentuojančius įstatymus asmenims, kurie yra 
ar buvo viešieji tarnautojai, dėl jų tarnybos ar jų našliams, vaikams, pri- 
klausomiems asmenims ar asmeniniams tokių asmenų atstovams. 

(6) Nuorodos į straipsnius, taikomus bet kokioms išmokoms, kurioms 
taikomas šis straipsnis, apima (nepaneigiant jų bendrumo) nuorodas į bet 
kokį įstatymą, nustatytantį laikotarpį ir tvarką, pagal kurią asmuo gali išeiti 
į pensiją ar tapti tinkamu gauti išmokas. 

(7) Niekas, reglamentuojamas ar atliktas remiantis įstatymu, nebus 
laikomas nesuderinamu ar prieštaraujančiu šiam straipsniui, jei įstatymas 
nurodo, kad išmokos, taikomos pagal šį straipsnį, yra ar gali būti sumaži- 
namos ar sustabdomi jų išmokėjimai — 

(a) iki tol, kol asmuo pasiekia šešiasdešimties metų amžių ar kitą ma- 
žesnę amžiaus ribą, numatytą įstatymo, jei toks asmuo gauna pajamas, ku- 
rioms taikoma ši straipsnio dalis, ir tokios nuostatos yra išleistos siekiant, 
kad tokios pajamos, kartu su nesusijusiomis išmokomis, minimomis vė- 
liau, sudėtos kartu neviršytų nustatytos įstatymo sumos, taip pat suma, ne 

mažesnė negu atlyginimas, mokamas atsižvelgiant į tokio asmens užima- 
mą postą išėjmo į pensiją metu ir tik jei toks atlyginimas yra padidėjęs ir 
atitinkantis padidinimus prieš išeinant į pensiją; arba 

(b) siekiant užtikrinti teisinių reikalavimų atitiktį šio straipsnio dalies 
paragrafui (a); arba 

(c) jei tinkamas asmuo nustoja būti Maltos piliečiu. 

(8) Pajamomis, kurioms taikoma šio straipsnio (7) dalis, yra laikomas 
bet koks užmokestis ar kitos pajamos, susijusios su ar kylančios iš darbo 
santykių, darbo, paslaugų, pareigų, prekybos, verslo, ar iš pensijos, pašalpų 
ar panašių mokėjimų, gaunamų iš tokio darbo ar kito pajamų šaltinio. 

114. (1) Jei kokios nors išmokos gali būti sustabdomas, sumažinamos, 
sulaikomos asmens ar įstatymu besiremiančios institucijos, šios išmokos 
negali būti taip sustabdomos, sumažinamos ar sulaikomos be Viešosios 
tarnybos komisijos pritarimo, nebent jei tokios išmokos yra mažinamos 
ar sulaikomos atsižvelgiant į teisės aktus, numatytus šios Konstitucijos 113 
straipsnio (7) dalyje. 

(3) Šis straipsnis yra taikomas išmokoms, remiantis įstatymu, nusta- 
tančiu pensijas, susijusiu su pašalpomis ar kompensacijomis asmenims, 
kurie yra ar buvo viešieji pareigūnai, atsižvelgiant ir į šių asmenų viešąją 
tarnybą, našlius, vaikus, priklausomus asmenis ar tokio asmens atstovus. 

115. Klausimas, ar: 

(a) Viešosios tarnybos komisija teisingai atliko funkcijas, patikėtas jai 
šia Konstitucija; 

(b) bet kuris Viešosios tarnybos narys ar viešasis pareigūnas, ar insti- 
tucija turėjo įgaliojimus atlikti bet kurią funkciją, paskirtą tokiam nariui, 
viešajam pareigūnui ar institucijai, vykdydamas šios Konstitucijos 110 
straipsnio (1) dalies reikalavimus; arba 

(c) bet kuris Viešosios tarnybos komisijos narys ar kitas pareigūnas, 
ar kita institucija tinkamai įvykdė bet kurią funkciją, susijusią su Komisijos 
darbu arba susijusią su bet kokia prieš tai minima funkcija, nebus ginčija- 
ma teismuose. 


XA SKYRIUS 
VIETOS TARYBOS 


Valstybė sukurs vietinės valdžios sistemą, kurioje Malta bus suskirs- 
tyta į tiek teritorinių vienetų, kiek nustatys įstatymas, kiekvienas iš terito- 

rinių vienetų bus valdomas vietos tarybos, renkamos to teritorinio vieneto 
gyventojų, ir įsteigtas bei veikiantis atsižvelgiant į tuo metu galiojančius 
įstatymus. 


IX SKYRIUS 
BENDRI 


116. Teisė paskelbti, kad įstatymas yra negaliojantis kitais pagrindais 
negu numatytais šios Konstitucijos 33 ir 45 straipsniuose, yra taikoma 
visiems asmenims neišskiriant nė vieno ir iš asmens, pradedančio tokią 
procedūrą, nebus reikalaujama parodyti asmeninio suinteresuotumo, su- 
sijusio su tokia procedūra. 

117. (1) Įkurti, išlaikyti ar priklausyti asmenų asociacijai, kurioje as- 
menys yra organizuojami ir treniruojami arba organizuojami ir ekipuo- 
jami, siekiant naudoti ar rodyti fizinę jėgą dėl tam tikrų politinių tikslų 
skatinimo, yra draudžiama. 

(2) Šio straipsnio nuostatos bus užtikrinamos pralamento nustatyta 
tvarka. 

118. (1) Maltoje veikia Transliavimo administracija, kuri sudaroma iš 
pirmininko ir tokio skaičiaus narių, kokį nustato Maltos įstatymai, tačiau 
ne mažiau kaip keturių narių. 

(2) Transliavimo administracijos nariai yra skiriami Prezidento, vei- 
kiančio su Ministro Pirmininko pritarimu, pasikonsultavusiu su opozicijos 
lyderiu. 

(3) Asmuo laikomas nekvalifikuotu eiti Transliavimo administracijos 
nario pareigas, jei jis yra ministras ar parlamento sekretorius, narys ar kan- 
didatas rinkimuose į Atstovų Rūmus, vietinės valdžios narys arba viešasis 
pareigūnas. 

(4) Transliavimo administracijos narys per trejų metų laikotarpį, pra- 
sidedantį nuo paskutinės jo pareigų ėjimo dienos ar laikino pareigų ėjimo 
dienos, negali būti laikomas tinkamu skirti į jokias viešąsias pareigas. 

(5) Atsižvelgiant į šio straipsnio nuostatas, Transliavimo administra- 
cijos nario vieta tampa laisa, - 

(a) pasibaigus penkerių metų terminui nuo jo paskyrimo datos arba 
ankstesnės datos, jei tai buvo nurodyta jo paskyrimo dokumentuose; 

(b) jei atsiranda aplinkybių, dėl kurių asmuo, nebūdamas Transliavi- 
mo administracijos narys, būtų laikomas netinkamu eiti šias pareigas. 

(6) Transliavimo administracijos narys gali būti pašalinamas iš eina- 
mų pareigų Prezidento, veikiančio su Ministro Pirmininko pritarimu, bet 
jis gali būti pašalinamas tik dėl negalėjimo vykdyti savo pareiginių funkci- 
jų (kylančių dėl kūno ar proto negalios ar kitų priežasčių) ar dėl netinkamo 
elgesio. 

(7) Jei Transliavimo administracijos nario vieta yra laisva arba narys 
dėl bet kokių priežasčių negali atlikti savo pareigų, Prezidentas, veikiantis 
su Ministro Pirmininko pritarimu, jei jis pasikonsultavo su opozicijos ly- 
deriu, gali paskirti asmenį, kuris yra kvalifikuotas būti nariu arba laikinai 
eiti Transliavimo administracijos nario pareigas; ir bet kuris paskirtas as- 
muo, atsižvelgiant į šio straipsnio (5) ir (6) dalis, nustoja eiti pareigas, jei 
paskiriamas asmuo nuolatos eiti šias pareigas arba narys, negalėjęs atlikti 
savo pareigų, vėl jas atlieka. 

(8) Vykdydama šios Konstitucijos 119 (1) straipsnyje nustatytas funk- 
cijas, Transliavimo administracija negali būti kontroliuojama arba kuruo- 
jama bet kokių asmenų ar įstaigų. 

119. (1) Transliavimo administracijos funkcija yra kiek įmanoma 
užtikrinti, kad garso ir televizijos transliacijos Maltoje nešališkai pateiktų 
politinius, pramonės ar su aktualia viešąja politika susijusius klausimus, ir 
užtikrinti, kad transliavimo materialinė bazė ir laikas būtų proporcingai 
padalijamas asmenims, priklausantiems skirtingoms politinėms partijoms. 

(2) Transliavimo administracijos funkcijos, nustatytos straipsnio (1) 
dalyje, turi būti atliekamos netrukdant atlikti kitų funkcijų, numatytų tuo 
metu galiojančių Maltos įstatymų. 

120. (1) Yra sudaroma Maltos darbo komisija, susidedanti iš pirmi- 
ninko ir keturių kitų narių. 

(2) Darbo komisijos nariai yra skiriami Prezidento, kuris skirdamas 
pirmininką turi veikti Ministro Pirmininko pritarimu, atsižvelgiant į tai, 
kad jis pasikonsultavo su opozicijos lyderiu, ir skiria du iš keturių narių, 
kuriems pritaria Ministras Pirmininkas, kitiems dviem turi pritarti opo- 
zicijos lyderis. 

(3) Asmuo laikomas nekvalifikuotu eiti Darbo komisijos nario parei- 
gas, jei jis yra ministras, parlamento sekretorius, narys ar kandidatas rin- 
kimuose į Atstovų Rūmus, vietinės valdžios narys ar viešasis pareigūnas. 

(4) Darbo komisijos narys per trejų metų laikotarpį, prasidedantį nuo 
paskutinės pareigų ėjimo ar veikimo einat komisijos nario pareigas dienos, 
negali būti laikomas tinkamu skirti į bet kokias viešąsias pareigas ar jas eiti. 

(5) Atsižvelgiant į šio straipsnio nuostatas, Darbo komisijos nario par- 
eigos laikomos neužimtomis, jei - 

(a) praėjo trejų metų terminas nuo paskyrimo datos, arba 

(b) atsiranda aplinkybių, dėl kurių asmuo, nebūdamas Komisijos na- 
riu, būtų laikomas netinkamu eiti šias pareigas. 

(6) Darbo komisijos narys gali būti pašalinamas iš pareigų Prezidento, 
veikiančio su asmens, einančio pareigas, į kurias einančio asmens patari- 
mu toks narys buvo paskirtas, ir atsižvelgiant, kai yra aktualu, kaip nuro- 
dyta šio straipsnio (2) dalyje, paskirti asmenį, kuris yra kvalifikuotas būti 
skiriamu laikinu Komisijos nariu, ir bet kuris taip paskirtas asmuo, atsi- 
žvelgiant į šio straipsnio (5) ir (6) dalis, nustoja būti tokiu nariu, kai asmuo 
yra paskiriamas nuolatos eiti šias pareigas arba, jei asmuo, negalėjęs atlikti 
savo pareigų, gali pradėti jas vėl vykdyti. 

(7) Jei Darbo komisijos nario vieta tampa laisva ar narys dėl bet kokios 
priežasties negali atlikti savo pareigų, Prezidentas, veikiantis su asmens, 
kurio pritarimu toks Darbo komisijos narys buvo paskirtas, kai tai yra tai- 
koma, kaip nurodyta šio straipsnio (2) dalyje, gali asmenį, kuris yra kvalifi- 
kuotas būti Komisijos nariu, paskirti laikinai eiti Komisijos nario pareigas; 
ir taip skiriamas asmuo, atsižvelgiant į šio straipsnio (5) ir (6) dalis, nustoja 
būti tokiu nariu, kai asmuo yra paskiriamas nuolatos eiti šias pareigas arba 
asmuo, negalėjęs atlikti savo pareigų, gali pradėti jas vėl vykdyti. 

(8) Darbo Komisijos pareiga užtikrinti, kad nebūtų suteikiama pir- 
menybė, išskirtinumas ar palankumas asmeniui dėl jo politinių įsitikini- 
mų, kiek tai yra nepateisinama demokratinėje visuomenėje. 

(9) Bet kuris asmuo, kuris teigia, kad buvo suteikta pirmenybė, išskir- 
tinumas ar palankumas, kaip paminėta anksčiau, gali kreiptis į Darbo ko- 
misiją tokia tvarka, kokia nustatyta dėl žalos atlyginimo. 

(10) Parlamentas parengia nuostatas, suteikiančias Komisijai galias, 
būtinas ar norimas siekiant įgalinti Komisiją efektyviai paskirti kompensa- 
ciją ir bendrai vykdyti šios Konstitucijos nustatytas funkcijas. 

121. (1) Bet kokia Komisija, įsteigta pagal šią Konstituciją, gali su 
Ministro Pirmininko ar kito ministro, įgalioto veikti Ministro Pirminin- 
ko vardu, reglamentuoti ar kitaip reguliuoti savo procedūras bei suteikti 
įgaliojimus ir priskirti pareigas bet kokiam Maltos Vyriausybės viešajam 
pareigūnui ar institucijai, siekiant įgyvendinti nustatytas jos funkcijas. 

(2) Bet kuri komisija, įsteigta remiantis šia Konstitucija, gali veikti 
neatsižvelgiant į tai, kad nario vieta yra neužimta ir procedūros laikomos 

teisėtomis, nepaisant to, kad kai kurie dalyvaujantys asmenys neturėjo įga- 
liojimų tai daryti. 

(3) Bet kuris svarstomas klausimas bet kuriame komisijos, įsteigtos 
remiantis šia Konstitucija, susirinkime nusprendžiamas narių balsų dau- 
guma, ir jei narių balsai pasiskirsto po lygiai, nario, vadovaujančio susirin- 
kimui, balsas bus lemiamas. 

(4) Dėl šio straipsnio (3) dalies nuorodos Rinkimų komisijos nariams 
turi būti interpretuojamos įskaitant nuostatas, skiriamas Komisijos pirmi- 
ninkui. 

(5) Šio straipsnio nuostatos taip pat yra taikomos Transliavimo tarny- 
bai, įsteigtai pagal šią Konstituciją. 

122. (1) Asmuo, kuris yra paskiriamas, išrenkamas ar kitaip paren- 
kamas eiti pareigas, įsteigtas remiantis šia Konstitucija (įskaitant Ministro 
Pirmininko, ministro ar parlamento sekretoriaus pareigas), gali atsistaty- 
dinti pateikdamas pasirašytą prašymą asmeniui ar įstaigai, kuri jį paskyrė, 
išrinko ar kitaip parinko. 

(2) Asmens atsistatydinimas iš tokių pareigų įsigalioja, kai atsistaty- 
dinimo raštą gauna asmuo, institucija, kuriai jis buvo adresuotas, arba as- 
muo, kuris buvo įgaliotas tokio asmens arba institucijos. 

123. (1) Išskyrus jei kitaip nurodyta šioje Konstitucijoje, kai asmuo 
atsistatydina iš bet kokių pareigų, įsteigtų pagal šią Konstituciją, įskaitant 
Ministro Pirmininko, ministro ar parlamento sekretoriaus pareigas, jis, jei 
yra kvalifikuotas, gali būti vėl skiriamas, renkamas ar kitaip parinktas eiti 
šias pareigas, atsižvelgiant į šios Konstitucijos nuostatas. 

(2) Šio straipsnio (1) dalis nėra taikoma Prezidento pareigoms, bet 
yra taikoma asmenims, paskirtiems atlikti Prezidento funkcijas, remiantis 
Konstitucijos 49 straipsniu. 

(3) Kai pagal Konstituciją asmeniui ar tarnybai yra suteikiama teisė 
paskirti asmenis į viešąsias pareigas, asmuo gali būti paskiriamas į tokias 
pareigas, nepaisant to, kad jas tuo metu eina kitas asmuo, jei toks kitas 
asmuo yra išvykęs ar pateikęs prašymą atsistatydinti; ir kai du ar daugiau 
asmenų užima šias pareigas remiantis šios dalies nuostatomis, asmuo, pa- 
skutinis paskirtas į tokias pareigas, bus laikomas vieninteliu asmeniu, ei- 
nančiu šias pareigas. 

124. (1) Šioje Konstitucijoje, nebent kontekstas nurodo kitaip, — 

„parlamento aktas“ reiškia bet kokį parlamento išleistą teisės aktą; 

„Nustatyta diena“ reiškia 1964 m. rugsėjo 21 d.; 

„Kabinetas“ reiškia Kabinetą, įsteigtą pagal šios Konstitucijos 79 
straipsnį; 

„Britanijos tautų sandrauga“ reiškia Maltą, bet kurią valstybę, kuriai 
taikomas šios Konstitucijos 23 straipsnis, ir bet kokį tokios valstybės pri- 
klausinį; 

„Konsoliduotasis fondas“ reiškia konsoliduotąjį fondą, įsteigtą re- 
miantis Konstitucijos 102 straipsniu; 

„Konstitucinis Teismas“ reiškia Konstitucinį Teismą, įsteigtą remian- 
tis šios Konstitucijos 95 straipsniu; 

„finansiniai metai“ reiškia dvylikos mėnesių laikotarpį, pasibaigiantį 
kiekvienų metų gruodžio 31 d., arbą kitą laikotarpį, nustatytą parlamento; 

„laikraštis“ reiškia Maltos Vyriausybės laikraštį arba bet kokį kitą jį 
pakeičiantį oficialų laikraštį, leidžiamą Maltos Vyriausybės; 

„Rūmai“ reiškia Atstovų Rūmus, įsteigtus pagal šios Konstitucijos 51 
straipsnį; 

„įstatymas“ apima bet kokią priemonę, turinčią įstatymo galią, ir bet 
kokį nerašytą įstatymą ir „teisėtas“ ir „teisėtai“ turėtų būti vartojami atsi- 
žvelgiant į tai; 

„Malta“ reiškia Maltos salą, Gozo salą ir kitas Maltos archipelago sa- 
las, įskaitant ir teritorinius vandenis; 

„Ištikimybės priesaika“ reiškia ištikimybės priesaiką, pateiktą šios 
Konstitucijos trečioje dalyje, ar kitą tokią parlamento nustatytą priesaiką; 

„parlamentas“ reiškia Maltos parlamentą; 

„viešos pareigos“ reiškia mokamas pareigas viešojoje tarnyboje; 

„viešasis pareigūnas“ reiškia asmenį, einantį viešąsias pareigas, arba 
asmenį, paskirtą atlikti tokių pareigų funkcijas; 

„viešoji tarnyba“ reiškia, atsižvelgiant į šio straipsnio (2) ir (3) dalis, 
civilinę tarnybą Maltos Vyriausybėje; 

„sesija“ reiškia Atstovų Rūmų posėdžius nuo šios Konstitucijos įsiga- 
liojimo arba po parlamento darbo pertraukos, arba po parlamento paleidi- 
mo bet kuriuo metu ir pasibaigiantį, kai parlamento veikla yra sustabdoma 
ar jis paleidžiamas be sustabdymo; 

„posėdis“ reiškia laiką, kurį Atstovų Rūmai posėdžiauja be pertraukos 
įskaitant laiką, kai Rūmai posėdžiauja komitetuose; 

„parlamento Pirmininkas“ arba „parlamento Pirmininko pavaduoto- 
jas“ reiškia atitinkamai parlamento Pirmininką arba parlamento Pirminin- 
ko pavaduotoją, išrinktus remiantis šios Konstitucijos 59 straipsniu. 

(2) Šioje Konstitucijoje, nebent jei kontekste galima suprasti kitaip, 
terminas „viešoji tarnyba“ apima teisėjo pareigas aukštesniuosiuose teis- 
muose, generalinio auditoriaus pareigas ir generalinio auditoriaus pava- 
duotojo, žemesniųjų teismų teisėjų pareigas ir pareigas Maltos policijos 
pajėgose. 

(3) Šioje Konstitucijoje terminas „viešoji tarnyba“ neapima šių parei- 
8ų- 

(i) Ministro Pirmininko ar kito ministro, parlamento sekretoriaus, 
parlamento Pirmininko, parlamento Pirmininko pavaduotojo, Atstovų 
Rūmų nario, komisijos, įsteigtos remiantis šia Konstitucija, nario; 

(ii) išskyrus jei einantis pareigas asmuo yra išrenkamas iš viešosios 
tarnybos, ambasadorius, aukštasis komisaras ar kitas įgaliotas Maltos at- 
stovas kitoje valstybėje; arba 

(iii) išskyrus jei taip nurodyta parlamento, tarybos, valdybos, specia- 
listų grupės, komiteto ar kitokio panašaus organo narys, kuris yra įsteigtas 
remiantis įstatymu. 

(4) dėl Konstitucijoje nustatytų tikslų, asmuo nebus laikomas užiman- 
čiu viešąsias pareigas, jei jis gauna pensiją ar kitokias pašalpas ir panašias į 
pašalpas išmokas dėl viešosios tarnybos. 

(5) šioje Konstitucijoje, nebent kontekstas reikalauja kitaip 

(a) nuoroda į paskyrimą į pareigas bus interpretuojama kaip įtrau- 
kianti nuorodą į paskyrimą, paaukštinimą ar perkėlimą į tas pareigas ir 
dėl paskyrimo atlikti pareigas tuo laikotarpiu, kai asmuo neina ar kuriuo 
eina tas pareigas, atostogauja ar negali (dėl priežasčių, susijusių su proto ar 
kūno negalia, ar dėl bet kokių kitų priežasčių) atlikti tų funkcijų; ir 

(b) nuoroda į asmenį, einantį pareigas nurodytą laikotarpį, ar nuo- 
roda į šios Konstitucijos straipsnį, nustatantį, kad tos pareigos turi būti 
interpretuojamos įskaitant nuorodas į bet kurį asmenį, tuo metu teisėtai 
atliekantį tų pareigų funkcijas. 

(6) Kai Konstitucija įgalioja asmenį ar instituciją paskirti asmenį veik- 
tiar atlikti tų pareigų funkcijas, jei šias pareigas einantis asmuo negali pats 
atlikti tų funkcijų, toks paskyrimas negali būti kvestionuojamas kaip pa- 
grindas, kad tas pareigas užimantis asmuo negalėjo atlikti tų funkcijų. 

(7) Šios Konstitucijos nuorodos į įgaliojimus pašalinti viešąjį pareigū- 
ną iš einamų pareigų turi būti interpretuojamos kaip nuorodos į įstatymo 
suteiktus įgaliojimus reikalauti ar leisti tokiam asmeniui atsistatydinti iš 
viešosios tarnybos: 

Atsižvelgiant į tai — 

(a) nė viena šios straipsnio dalies nuostata negali būti interpretuojama 
kaip suteikianti asmeniui ar institucijai teisę reikalauti šios Konstitucijos 
91, 95(6), 100 ar 108(1) ar (9) straipsniuose nurodytas pareigas einančio 
asmens atsistatydinti iš viešosios tarnybos; ir 

(b) šios straipsnio dalies nuostatos nėra taikomos įstatymo suteik- 
toms galioms, leidžiančioms asmeniui atsistatydinti iš viešosios tarnybos, 
kai toks asmuo reikalavo atsistatydinti iš viešosios tarnybos dėl patikrintų 
medicininių priežasčių. 

(8) Šios Konstitucijos nuostatos, leidžiančios asmeniui ar institucijai 
pašalinti viešąjį tarnautoją iš einamų pareigų, neturi įtakos jokio asmens ar 
institucijos teisei panaikinti bet kokias pareigybes ar bet kokio įstatymo, 
nustatančio privalomą atsistatydinimą viešiesiems pareigūnams apskritai 
ar tam tikrai jų grupei pasiekus tam tikrą nustatytą amžių. 

(9) Konstitucijos suteikia galia patvirtinti deklaraciją, įsakymą, taisy- 
kles ar reglamentavimą, ar duoti nurodymus apima ir galią, įgyvendinamą 
nustatyta tvarka, pakeisti ar atšaukti bet kokią tokią deklaraciją, įsakymą, 
taisykles, reglamentavimą ar nurodymus. 

(10) Jokios šios Konstitucijos nuostatos, nustatančios, kad asmuo 
ar institucija, atliekant šios Konstitucijos priskirtas funkcijas, negali būti 
valdomi ar kontroliuojami jokio kito asmens ar institucijos, nebus inter- 
pretuojamos kaip uždraudžiančios teismui vykdyti funkcijas, susijusias 
su klausimais, ar toks asmuo ar institucija atliko savo funkcijas pagal šią 
Konstituciją ar įstatymus. 

(11) Kai ši Konstitucija reikalauja asmens prisiekti, jam turi būti lei- 
džiama, jei jis reikalauja, laikytis tokio reikalavimo patvirtinant priesaiką 
raštu. 

(12) Visos šios Konstitucijos nuorodos į įstatymą, kuris buvo išleistas 
prieš įsigaliojant šiai Konstitucijai, turi būti, nebent jei Konstitucijoje nu- 
rodyta priešingai, interpretuojamos kaip nuoroda į tą įstatymą, galiojusį 
iškart prieš įsigaliojimo dieną. 

(13) Šios Konstitucijos nuoroda į įstatymą, kuris pataiso ar pakeičia 
bet kurį kitą įstatymą, turi būti interpretuojama kaip nuoroda į įstatymą, 
kuris modifikuoja, iš naujo priima su ar be pakeitimų ar modifikacijų, ar 
sukuria kitokias nuostatas kitame įstatyme. 

(14) Kai parlamentas įstatymu numato parlamento aktų interpretavi- 
mą, tokio įstatymo nuostatos, net jei nurodyta taikyti anksčiau už Kons- 

tituciją priimtiems įstatymams, bus taikomos aiškinant šią Konstituciją 
ir kitais su parlamento aktais susijusiais atvejais, tarsi ši Konstitucija būtų 
parlamento aktas, išleistas po minėto įstatymo įsigaliojimo dienos: 
Atsižvelgiant į tai, kas išdėstyta, iki tol, kol parlamentas priims minė- 
tas nuostatas, šios Konstitucijos aiškinimui ir kitais susijusiais atvejais bus 
taikomas įstatymas, kuris tam tikslui buvo skirtas atitinkamą dieną. 


KONSTITUCIJOS PRIEDAI 


Pirmas priedas 


47 (7) straipsnis 
Baudžiamasis kodeksas (9 skyrius) 
Policijos įstatymų kodeksas (10 skyrius) 
Civilinio proceso kodeksas (12 skyrius) 
Komercinis kodeksas (13 skyrius) 
Civilinis kodeksas (16 skyrius) 
Antras priedas 


50 ir 89 straipsniai 

Pareiginės priesaikos 

(a) Prezidento priesaika 

AS iii iškilmingai prisiekiu / patvirtinu, kad ištikimai vykdysiu 
Maltos Prezidento pareigas (atliksiu Prezidento pareigas) ir kiek galėda- 
mas saugosiu ir ginsiu Maltos Konstituciją. (Tepadeda man Dievas.) 

(b) Aš... iškilmingai prisiekiu / patvirtinu, kad aš ištikimai ir są- 
žiningai vykdysiu Maltos (Ministro Pirmininko, ministro, parlamento se- 
kretoriaus) pareigas pagal Konstituciją ir Maltos įstatymus, be baimės ar 
prielankumo. (Tepadeda man Dievas.) 

Trečias priedas 


134 (1) Straipsnis 

Ištikimybės priesaika 

AS Ausis iškilmingai prisiekiu / pareiškiu, kad tikėsiu ir būsiu ištikimas 
žmonėms ir Maltos Respublikai bei Konstitucijai. (Tepadeda man Dievas.) 

Namibija 


Ketvirtas priedas 

Britų sandraugos šalių, išskyrus Maltą, sąrašas 

Antigva ir Barbuda Nauru 

Australija Naujoji Zelandija 

Bahamai Nigerija 

Bangladešas Pakistanas 

Barbadosas Papua Naujoji Gvinėja 

Belizas Šv. Kitas ir Nevis 

Botsvana Šv. Liucija 

Brunėjus Šv. Vincentas ir Grenadinai 

Kamerūnas Seišeliai 

Kanada Siera Leonė 

Kipras Singapūras 

Dominika Saliamono salos 

Gambija Pietų Afrika 

Gana Šri Lanka 

Grenada Svazilandas 

Gajana Tanzanija 

Indija Tangas 

Jamaika Trinidadas ir Tobagas 

Kenija Tuvalu 

Kiribatis Uganda 

Lesotas Jungtinė Didžiosios Britanijos ir 

Malavis Šiaurės Airijos Karalystė ir kolonijos 

Malaizija Vanuatu 

Maldyvai Vakarų Samoa 

Mauricijus Zambija 

Mozambikas Zimbabvė 





E-H 


MOLDOVOS RESPUBLIKA 








PRATARMĖ 


Moldovos Respublikos 1994 m. liepos 29 d. Konstitucijos, kuri įsiga- 
liojo 1994 m. rugpjūčio 28 d., priėmimas buvo istorinis moldavų tautos 
įvykis, lydimas kitų svarbių politinių ir istorinių įvykių pasaulyje bei Mol- 
dovos Respublikoje. Tam, kad geriau suprastume šios Konstitucijos svarbą, 
tikslinga apžvelgti jos rengimo ir priėmimo aplinkybes bei trumpai pateik- 
ti tam tikrus Moldovos Respublikos istorijos faktus. 

Trumpa istorinių įvykių, kurie susiję su Moldovos istorija, apžvalga. 
Regioną, kuriame yra Moldova, galime pavadinti kultūrų sankryža. Pagal 
kai kuriuos moldovų tautos istorinius rankraščius laikoma, kad Moldovos 
kunigaikštystė, kaip valstybė, įkurta 1359 metais!.Tačiau kiti rašytiniai pa- 
liudijimai nurodo, kad Moldovos valstybė įkurta kur kas anksčiau. Nėra 
jokios abejonės, kad žodžių Malu-Davia, Mollis-Dacia, Mollis-Davia, Mul- 
da, Molda, Molta kilmė yra ankstesnė negu buvusi viduramžių Moldovos 
kunigaikštystė?. Moldovos kunigaikštystė buvo įsikūrusi tarp Karpatų kal- 
nų, Dniestro upės ir Juodosios jūros. Dabar šia teritorija dalinasi Moldovos 
Respublika, Rumunija ir Ukraina?. 

Nuo XV a. Moldovos siuzerenu buvo Osmanų imperija. Po Rusijos- 
Turkijos karo 1806-1812 m. rytinė Moldovos kunigaikštystės dalis, turin- 
ti savo rytinę sieną su Dniestro upe ir vakarinę sieną su Pruto upe, buvo 





Republic of Moldova Constitutional Court “Judgment on the Interpretation of Article 
13, par. (1) of the Constitution in correlation with the Preamble of the Constitution 
and the Declaration of Independence of the Republic of Moldova" (Applications No. 
8b/2013 and 41b/2013). [interaktyvus]. [žiūrėta 2014-03-07].<http://www.constcourt. 
md/ccdocview.php*tip=hotaririkdocid=476£!=en>. 

2 Foit, G. Ignat, M. Studii Si Materiale Istorie. III tomas. Suceava, 1973, p.77-78. [inter- 
aktyvus], [žiūrėta 2015-12-24]. <http://www.muzeulbucovinei.ro/studii. si materiale 
-3/files/res/downloads/studii si materiale3.pdf>. 

Republic of Moldova Constitutional Court “Judgment on the Interpretation of Article 
13, par. (1) of the Constitution in correlation with the Preamble of the Constitution 
and the Declaration of Independence of the Republic of Moldova" (Applications No. 
8b/2013 and 41b/2013). [interaktyvus]. [žiūrėta 2014-03-07].<http://www.constcourt. 
md/ccdocview.php*tip=hotaririkdocid=476£!=en>. 

aneksuota Rusijos imperijos. Valstybės pavadinimas pasikeitė į Besarabiją“. 
Po Bukarešto (1812 m. gegužės 16 d.) rusų-turkų taikos sutarties Vakarų 
(Karpatų-Pruto) Moldova liko turkų kolonija. Pruto-Dniestro Moldovos 
dalis nuo 1812 m. priklausė Rusijos jurisdikcijai. 

Tačiau 1918 m. pradžioje Besarabija pasiskelbė nepriklausoma nuo 
Rusijos ir 1918 m. kovo 27 d. susijungė su Rumunija. 1924 m. kairiajame 
Dniestro upės krante Sovietų valdžia įkūrė Moldovos Autonominę Sovietų 
Respubliką Ukrainos sudėtyje“. 

Sovietų valdžiai ir nacistinei Vokietijai pasirašius Molotovo-Riben- 
tropo paktą, 1940 m. birželio 28 d. Sovietų Sąjunga aneksavo Besarabiją. 
1940 m. rugpjūčio 2 d. Ukrainos Sovietų Socialistinės Respublikos centri- 
nės valdžios sprendimu maždaug 70 96 Besarabijos teritorijos ir 80 96 jos po- 
puliacijos tapo Moldovos Sovietine Socialistine Respublika. Likusi Besara- 
bijos dalis buvo inkorporuota į Ukrainos Sovietų Socialistinę Respubliką“. 

Moldovos Respublikos Konstitucijos priėmimo istorinės aplinkybės. 
1991 m. rugpjūčio 27 d. Didžiosios Nacionalinės Asamblėjos sprendimu 
Moldovos parlamentas priėmė Moldovos Respublikos Nepriklausomybės 
Deklaraciją, kurioje pažymima, kad nepaisant SSRS valstybinių instituci- 
jų spaudimo savo suverenią teisę vykdanti Moldovos Respublikos Tauta 
nedalyvavo 1991 m. gegužės 17 d. referendume „Dėl SSRS išsaugojimo". 

Moldovos Respublikos Nepriklausomybės Deklaracijos* tekste pabrė- 
žiama, kad moldavų tauta jau seniai gyvena Padniestrėje, ir tai yra teri- 
torinė istorinės ir etninės Moldovos Respublikos dalis. Be to, Moldovos 
Respublikos parlamentas Nepriklausomybės Deklaracijoje pažymi, kad 
kitų šalių parlamentai savo deklaracijose bendru susitarimu pritaria, jog 
tarp SSRS Vyriausybės ir Vokietijos vyriausybės 1939 m. rugpjūčio 23 d. 
sudarytas Molotovo-Ribentropo paktas negalioja nuo pat pradžių, ir taip 





* Ibid. 

* Republic of Moldova Constitutional Court “Judgment on the Interpretation of Article 
13, par. (1) of the Constitution in correlation with the Preamble of the Constitution 
and the Declaration of Independence of the Republic of Moldova" (Applications No. 
8b/2013 and 41b/2013). [interaktyvus]. [žiūrėta 2014-03-07].<http://www.constcourt. 
md/ccdocview.php*tip=hotaririkdocid=476k!=en>. 

S Ibid. 

Moldovos Respublikos parlamento įstatymas Nr. 691 „Dėl Moldovos Respublikos 

Nepriklausomybės Deklaracijos“. Monitorul Oficial. Nr. 011. Priimtas 1991 m. 

rugpjūčio 27d. [interaktyvus]. [žiūrėta 2014-03-03]. <http://lex.justice.md/viewdoc. 

php'action= viewškview=dockid=3132288lang=2>. 

Š Ibid. 

pat, kaip ir kitos valstybės, reikalauja pašalinti politines ir teisines pase- 
kmes, kilusias iš šio pakto. Nepriklausomybės deklaracijoje nurodoma, 
kad paskutiniais metais Moldovos Respublikos demokratinis judėjimas už 
nacionalinį išsivadavimą dar kartą patvirtino savo troškimus dėl laisvės, 
nepriklausomybės ir tautinės vienybės, kurie buvo išreikšti Didžiuosiuose 
Nacionaliniuose Susirinkimuose Kišiniovo mieste 1989 m. rugpjūčio 27 d., 
1990 m. gruodžio 16 d. bei 1991 m. rugpjūčio 27 d. ir įtvirtinti Moldovos 
Respublikos Parlamento priimtais teisės aktais: 1989 m. rugpjūčio 31 d. 
„Dėl rumunų kalbos pripažinimo valstybine kalba ir grąžinimo jai lotynų 
abėcėlės'?1990 m. balandžio 27 d. „Dėl valstybinės vėliavos“, 1990 m. lap- 
kričio 3 d. „Dėl valstybinio herbo“ ir 1991 m. gegužės 23 d. „Dėl oficialaus 
valstybės pavadinimo“. Nepriklausomybės Deklaracijoje yra pateiktas rei- 
kalavimas, kad Sovietų Socialistinių Respublikų Sąjungos Vyriausybė pra- 
dėtų derybas su Moldovos Respublikos Vyriausybe dėl neteisėto valstybės 
okupacijos nutraukimo ir sovietinės kariuomenės išvedimo iš Moldovos 
Respublikos nacionalinės teritorijos. Pažymima, kad 1991 m. rugpjūčio 
27 d. Nepriklausomybės Deklaracijoje garantuojamos socialinės, ekono- 
minės, kultūrinės teisės ir politinės laisvės visiems Moldovos Respublikos 
piliečiams, įskaitant asmenis, priklausančius tautinėms, etninėms, kalbi- 
nėms ir religinėms grupėms, remiantis Helsinkio baigiamojo akto nuos- 
tatomis bei priimtais vėlesniais dokumentais, taip pat Paryžiaus Chartija 
Naujajai Europai. 

Vienas pagrindinių Moldovai tenkančių sunkumų - atsiskyrusio Pa- 
dniestrės regiono, vienašališkai paskelbusio nepriklausomybę, klausimas. 
Moldovos-Padniestrės konfliktas iš esmės yra Moldovos ir Rusijos konf- 
liktas, nes šio regiono atsiskyrimą parėmė 14 Armijos Rusijos kariai (14' 
Army troops), kas turėjo įtakos Moldovos konstitucingumo procesams". 





? Nepriklausomybės Deklaracijoje yra nustatyta, kad valstybinė kalba yra rumunų, o 


Moldovos Konstitucijoje, kad valstybinė kalba yra moldavų. 2013 m. gruodžio 5 d. 
Moldovos Respublikos Konstitucinis Teismas nusprendė, kad Moldovos Respublikos 
valstybinė kalba yra rumunų, atsižvelgiant į pirminį teisės aktą, t. y. Nepriklausomybės 
Deklaraciją [interaktyvus]. [žiūrėta 2014-03-07]. <http://www.moldova.org/court- 
ruled-romanian-as-moldovas-official-language-240511-eng/ >, < http://news.rambler. 
ru/22549807/>, | <http://nv-online.info/by/435/world/73759/Az»1<0M-MonaBn - 
IIPH3HaH-PYMBIHCKUĖ.htm>. 

Europos Žmogaus Teisių Teismo sprendimas “Ilascu and others v. Moldova and Rus- 
sia. No. 48787/99".[interaktyvus], [žiūrėta 2015-12-21]. <http://hudoc.echr.coe.int/ 
eng?i=001-61886utm. source=www.russianpulse.rukkutm. medium=linkkutm. co 
mpaign=articlež(“itemid":[“001-61886*]]>. 

Moldovos tauta savo valstybės ateitį sieja su Europos politine ir kultū- 
rine bendryste. 2014 m. liepos 2 d. Moldovos parlamentas ratifikavo Euro- 
pos Sąjungos ir Moldovos asociacijos susitarimą, kuriam 2014 m. lapkričio 
13 d. pritarė ir Europos Sąjungos Parlamentas!!, 

Moldovos Respublikos Konstitucijos turinio apžvalga. Moldovos Res- 
publikos politiniai ir istoriniai įvykiai parodo tautos siekį kurti teisinę 
valstybę. 1994 m. liepos 29 d. buvo priimta nepriklausomos Moldovos 
Respublikos Konstitucija, kuri įsigaliojo 1994 m. rugpjūčio 27 d.". Nuo tos 
pačios dienos pripažįstama netekusia galios 1978 m. balandžio 15 d. Mol- 
dovos Sovietų Socialistinės Respublikos Konstitucija su visais vėlesniais jos 
pakeitimais ir papildymais“. 

1994 m. liepos 29 d. priimta Moldovos Respublikos Konstitucija susi- 
deda iš 7 dalių, kurios suskirstytos į skyrius ir straipsnius. Moldovos Res- 
publikos Konstitucijos preambulėje konstatuojama Moldovos Respublika 
kaip teisinė valstybė, kuriai svarbu užtikrinti pilietinę taiką, demokratiją, 
žmogaus orumą, jo teises ir laisves, laisvą žmogaus asmenybės vystymąsi, 
teisingumą ir politinį pliuralizmą. Be to, Konstitucijoje pažymėti žmonių 
siekiai gyventi suverenioje valstybėje, pastangos gerbti visuotines žmogaus 
vertybes, noras gyventi taikoje ir santarvėje su visomis pasaulio tautomis, 
laikantis visuotinai pripažintų principų ir tarptautinių teisės normų. 

Konstitucijos I dalyje įtvirtinta, kad Moldovos Respublika - demo- 
kratinė, suvereni, nepriklausoma, vienetinė ir nedaloma valstybė su sos- 
tine Kišiniovu. Valdymo forma yra respublika. Šioje dalyje konstatuota, 
kad Konstitucija - svarbiausias šalies įstatymas, kuriame konstitucinės 
nuostatos dėl svarbiausių Žmogaus teisių ir laisvių turi būti aiškinamos 
ir taikomos pagal Visuotinę žmogaus teisių deklaraciją bei kitas svarbias 
konvencijas ir sutartis. Pažymėtina, kad šioje dalyje aprašyta Moldovos 
Respublikos simbolika, t. y. vėliava, herbas ir himnas. 





" Europos Pralamento oficialus puslapis. [interaktyvus], [žiūrėta 2014-03-21]. <http:// 
www.europarl.europa.eu/atyourservice/lt/displayFtu.html?ftuld=FTU. 6.5.5.html>. 
50 autorių, įvairių sričių specialistų (istorijos, kultūros, politologijos, psichologijos, 
ekonomikos ir finansų) įkurtas internetinis puslapis pateikti neiškraipytus Moldovo 
kultūros ir istorijos įvykius [interaktyvus]. [žiūrėta 2014-04-01]. <http://www.moldo- 
venii.md/ru/section/733>. 

5 Oficialus Moldovos Respublikos Prezidento internetinis puslapis [interaktyvus]. 

[žiūrėta 2014-03-28]. <http://www.presidente.md.rus/presidency>. 

Svarbu paminėti, kad I dalies 6 straipsnis nurodo, jog įstatymų lei- 
džiamoji, vykdomoji ir teisminė valdžios yra atskirtos ir bendradarbiauja, 
įgyvendindamos joms Konstitucijoje numatytus įgaliojimus. 

Konstitucijos II dalyje nustatytos pagrindinės Žmogaus laisvės, tei- 
sės ir pareigos. Šioje dalyje įtvirtintos teisės į gyvybę, fizinę ir psichinę 
neliečiamybę, laisvę ir asmeninę neliečiamybę, gynybą, laisvą judėjimą, 
asmeninį, šeiminį ir privatų gyvenimą, mokslą, sveikatos apsaugą, sveiką 
aplinką bei nurodytos kitos teisės. Be to, numatyta laisvė jungtis į partijas 
ir kitas socialines-politines organizacijas, taip pat įtvirtintos susirinkimų, 
sąžinės, nuomonės ir saviraiškos laisvės. 

Konstitucijos III dalyje numatytos pagrindinės šalies valdžios insti- 
tucijos. Šios dalies IV skyriuje nustatytas parlamento vaidmuo valstybėje, 
parlamento narių statusas, jų darbo organizavimas ir įgaliojimai. V sky- 
riuje nustatytos pagrindinės Moldovos Respublikos Prezidento funkcijos. 
Remiantis Moldovos Respublikos Konstitucija, šios šalies Prezidentas — 
nacionalinio suverenumo, nepriklausomybės, vienybės ir teritorinio vien- 
tisumo šalyje garantas. Kandidatu į Prezidento postą gali būti teisę balsuo- 
ti turintis vyresnis negu 40 metų amžiaus Moldovos Respublikos pilietis, 
kalbantis valstybine kalba, turintis nuolatinę gyvenamąją vietą Moldovos 
Respublikos teritorijoje ir ne mažiau kaip 10 metų joje gyvenantis. Kons- 
titucijos III dalies VI skyriuje pristatoma Vyriausybės struktūra, aptariami 
įgaliojimų suteikimo jos nariams pagrindai. VII skyriuje nustatytas par- 
lamento ir Vyriausybės bendradarbiavimas remiantis Konstitucijos nuos- 
tatomis. Viešajam administravimui skirtas III dalies VIII skyrius. Šiame 
skyriuje nustatyti pagrindiniai viešojo administravimo principai. Be to, 
nurodyta, kad administraciniu požiūriu Moldovos Respublikos teritori- 
ja dalinama į kaimus, miestus, rajonus ir Gagauzijos autonominį terito- 
rinį vienetą. Gagauzija - autonominis teritorinis vienetas - turi specialų 
statusą ir sudaro sudėtinę ir neatskiriamą Moldovos Respublikos dalį. Jis 
savarankiškai sprendžia politinius, ekonominius ir kultūrinius klausimus 
pagal savo kompetenciją ir Moldovos Respublikos Konstitucijos nuostatas, 
veikdamas visos visuomenės interesais. Pasakytina, kad 1994 m. gruodžio 
23 d. Moldovos Respublikos Parlamentas priėmė įstatymą, kuriuo patvirti- 
no, kad Gagauzija turi ypatingą teisinį statusą. Šiame įstatyme pakartojama 
Moldovos Konstitucijos nuostata, kad Gagauzija - teritorinė autonomija, 
turinti ypatingą statusą. Tačiau atkreiptinas dėmesys, kad šiame įstatyme 
Gagauzijos teritorijjoje pripažįstamos oficialios moldavų, gagauzų ir rusų 


875 


PASAULIO VALSTYBIŲ KONSTITUCIJOS | Moldovos Respublika 


kalbos!*. Tuo tarpu Moldovos Respublikos Konstitucijos 13 straipsnyje nu- 
matyta, kad Moldovos Respublikos valstybinė kalba yra moldavų kalba. 
Pažymėtina, kad 2013 m. gruodžio 5 d. Moldovos Respublikos Konstituci- 
nis Teismas nusprendė, kad Moldovos Respublikos Nepriklausomybės De- 
klaracija, kurioje oficiali kalba yra numatyta „rumunų“, sudaro visumą su 
Konstitucija, o esant neatitikimams tarp Nepriklausomybės Deklaracijos 
teksto ir Konstitucijos teksto, viršenybę turi originalus Nepriklausomybės 
Deklaracijos tekstas“. Be to, Gagauzija turi savo simboliką, kuri naudo- 
jama kartu su Moldovos Respublikos simbolika. Kitas svarbus aspektas, 
kad III dalies 110 straipsnio 2 punktas nustato, jog Dniestro upės kairia- 
jame krante esančioms vietovėms gali būti suteiktos specialios autono- 
mijos formos ir sąlygos pagal organiniame įstatyme numatytas specialias 
įstatymo nuostatas. Pažymėtina, kad 2005 m. liepos 22 d. buvo priimtas 
Moldovos Respublikos parlamento įstatymas dėl kairiajame Dniestro upės 
krante (Padniestrės) gyvenamųjų vietovių teisinio statuso. Jame nustatyta, 
kad Moldovos Respublika įsteigia savarankišką teritorinį vienetą, turintį 
specialų teisinį statusą - Padniestrę. Padniestrė turi savo simbolius, kurie 
yra naudojami kartu su Moldovos Respublikos simboliais. Padniestrės ofi- 
cialios kalbos yra moldovos kalba, kurios rašto sistema remiasi lotyniška 
abėcėle, bei ukrainiečių ir rusų kalbos'“. 

Konstitucijos III dalies IX skyrius nustato teismų sistemą. Jame nu- 
rodoma, kad tik teismai vykdo teisingumą Moldovos Respublikos vardu. 
Šio skyriaus 115 straipsnis konkretizuoja, kad teisingumą vykdo Aukščiau- 
siasis Teisingumo Teismas, apeliaciniai teismai ir teismai. Be to, gali būti 
ir specialūs teismai tam tikrų kategorijų byloms spręsti. Konstitucijos III 
dalies IX skyrius skirstomas į tris skirsnius. Pirmasis skirsnis nustato tei- 
sėjų statusą, pretendentų į teisėjus atrankos pagrindus bei kitus su teismais 
susijusius klausimus. Antrasis skirsnis skirtas Magistratūros Aukščiausio- 





Moldovos Respublikos Parlamento įstatymas Nr. 344 „Dėl ypatingo Gagauzijos 
teisinio statuso“. Monitorul Oficial. 1994-12-23. Nr. 003. 

Moldovos Respublikos Konstitucinio Teismo sprendimas Nr. 36, priimtas 2013 m. 
gruodžio 5 d. [interaktyvus], [žiūrėta 2016-01-05]. < http://www.constcourt.md/ 
ccdocview.php*tip=hotaririštdocid=47681=ru>. 

Moldovos Respublikos Parlamento įstatymas Nr. 173 „Dėl pagrindinių nuostatų 
ypatingo kairiojo Dniestro upės kranto (Padniestrės) gyvenamosios vietovės teisinio 
statu- so“. Monitorul Oficial. 2005-07-22. Nr. 101-103. < [interaktyvus].[žiūrėta 2014- 
03-15]. <http://lex.justice.md/viewdoc.php*action=viewkview=dockid=313004k la 
ng=2>. 

sios Tarybos sudėčiai ir įgaliojimams pristatyti. 122 straipsniu nustatyta, 
kad Magistratūros Aukščiausiąją Tarybą sudaro teisėjai ir universitetų dės- 
tytojai, renkami 4 metams. III dalies IX skyriaus trečiame skirsnyje trum- 
pai aprašoma prokuratūros veikla. Pabrėžiama, kad prokuratūra atstovauja 
bendriems visuomenės interesams, gina teisinę valstybę ir piliečių teises ir 
laisves, pagal įstatymus vadovauja baudžiamajam persekiojimui ir jį vykdo, 
taip pat teismuose pateikia kaltinimus. 

Konstitucijos IV dalis skirta šalies ekonomikai ir viešiesiems finan- 
sams. Šioje dalyje nustatytos Moldovos Respublikos piliečių, užsienio pi- 
liečių ir pilietybės neturinčių asmenų nuosavybės teisės. Be to, nurody- 
tos pagrindinės nacionalinio biudžeto ir mokesčių sistemos nuostatos bei 
administravimo ir panaudojimo tvarką. 

Moldovos Respublikos Konstitucijos V dalis skirta Konstitucinio 
Teismo statuso, jo narių įgaliojimų, struktūros bei kitoms pagrindinėms 
nuostatoms. Konstitucinis Teismas, gavęs kreipimąsi, vykdo Parlamen- 
to įstatymų ir sprendimų, Prezidento dekretų, Vyriausybės nutarimų ir 
sprendimų, taip pat tarptautinių sutarčių, kurių šalis yra Moldovos Respu- 
blika, konstitucinę kontrolę. Be to, aiškina Konstituciją ir formuluoja savo 
poziciją dėl iniciatyvų, kuriomis siekiama pakeisti Konstituciją. 

Konstitucijos VI dalis skirta pagrindiniams Moldovos Respublikos 
Konstitucijos peržiūrėjimo klausimams. Šioje dalyje nurodyta, kad Kons- 
titucijos peržiūrėjimo iniciatyvą turi ne mažiau kaip 200 000 balso teisę 
turinčių Moldovos Respublikos piliečių, ne mažiau kaip vienas trečdalis 
parlamento narių bei Vyriausybė. 

Konstitucijos VII dalyje pateikiamos baigiamosios ir laikinosios 
Konstitucijos nuostatos. Šią Konstitucijos dalį sudaro aštuoni straipsniai. 
Svarbu pažymėti, kad šioje dalyje nurodyta, jog įstatymai ir kiti norminiai 
aktai galioja ta apimtimi, kiek jie neprieštarauja šiai Konstitucijai. Be to, 
VII dalis „Baigiamosios ir laikinosios nuostatos“ laikoma sudedamąja šios 
Konstitucijos dalimi ir reglamentuoja klausimus, susijusius su jos įsiga- 
liojimu. 

MES, įgaliotieji Moldovos Respublikos tautos atstovai, Parlamento 
deputatai, 

REMDAMIESI šimtamečiu tautos siekiu gyventi suverenioje šalyje, 
išreikštą Moldovos Respublikos nepriklausomybės paskelbimu, 

ATSIŽVELGDAMI į nenutrūkstamą moldavų tautos valstybingumą, 
susikūrusį istorinėje ir etninėje erdvėje, 

SIEKDAMI patenkinti kitos etninės kilmės piliečių interesus, kartu su 
moldavais sudarančius Moldovos Respublikos tautą, 

PRIPAŽINDAMI teisinę valstybę, pilietinę taiką, demokratiją, žmo- 
gaus orumą, jo teises ir laisves, laisvą Žmogaus asmenybės vystymąsi, tei- 
singumą ir politinį pliuralizmą kaip aukščiausias vertybes, 

SUVOKDAMI savo atsakomybę ir pareigą praeities, dabarties ir atei- 
ties kartoms, 

PATVIRTINDAMI mūsų įsipareigojimą gerbti bendražmogiškas 
vertybes, siekį gyventi taikoje ir santarvėje su visomis pasaulio tautomis, 
laikantis visuotinai pripažintų principų ir tarptautinių teisės normų, prii- 
mame Moldovos Respublikos Konstituciją, skelbdami ją AUKŠČIAUSIU 
VISUOMENĖS IR VALSTYBĖS ĮSTATYMU. 


I DALIS. PAGRINDINIAI PRINCIPAI 


1 straipsnis. Moldovos Respublikos valstybė 
(1) Moldovos Respublika yra suvereni, nepriklausoma, vieninga ir 
nedaloma valstybė. 





" Moldovos Respublikos Konstitucija, paskelbta Moldovos prezidento internetiniame 
puslapyje http://www.president.md/eng/constitution, išversta iš anglų kalbos, taip pat 
iš rusų kalbos http://www.president.md/rus/constitution; 

(2) Valstybės valdymo forma yra respublika. 

(3) Moldovos Respublika - demokratinė teisinė valstybė, kurioje 
žmogaus orumas, jo teisės ir laisvės, laisvas žmogaus asmenybės vystyma- 
sis, teisingumas ir politinis pliuralizmas yra pripažintos aukščiausios ver- 
tybės. 


2 straipsnis. Suverenitetas ir valstybinė valdžia 

(1) Nacionalinis suverenitetas priklauso Moldovos Respublikos tau- 
tai, kuris įgyvendinamas tiesiogiai arba per atstovaujančias institucijas 
Konstitucijoje nurodytais būdais. 

(2) Nei individualus asmuo ar žmonių grupė, nei socialinė grupė ar 
politinė partija bei kita visuomeninė organizacija negali vykdyti valstybės 
valdžios įgaliojimų savo vardu. Valstybinės valdžios užgrobimas laikomas 
sunkiu nusikaltimu tautai. 


3 straipsnis. Teritorija 

(1) Moldovos Respublikos teritorija nedaloma. 

(2) Valstybės sienos nustatytos remiantis organiniu įstatymu, atsi- 
žvelgiant į visuotinai pripažintus tarptautinės teisės principus ir taisykles. 


4straipsnis. Žmogaus teisės ir laisvės 

(1) Konstitucinės nuostatos dėl žmogaus teisių ir laisvių aiškinamos 
ir taikomos pagal Visuotinę žmogaus teisių deklaraciją ir kitas konvencijas 
bei sutartis, kurių viena šalis yra Moldovos Respublika. 

(2) Jei yra neatitikimų tarp susitarimų ir sutarčių dėl pagrindinių 
žmogaus teisių ir vidaus įstatymų, kai viena šalis yra Moldovos Respublika, 
tai tarptautinės normos turi prioritetą. 


5 straipsnis. Demokratija ir politinis pliuralizmas 

(1) Demokratija Moldovos Respublikoje įgyvendinama politinio 
pliuralizmo sąlygomis, kuris nesuderinamas su diktatūra ir totalitarizmu. 

(2) Jokia ideologija negali būti nustatyta kaip oficiali valstybės ideolo- 
gija. 
6 straipsnis. Valdžios padalijimas ir bendradarbiavimas 

Moldovos Respublikoje įstatymų leidžiamoji, vykdomoji ir teisminė 
valdžios yra atskirtos ir bendradarbiauja, įgyvendindamos savo prerogaty- 
vas pagal Konstitucijos nuostatas. 

7 straipsnis. Konstitucija - aukščiausiasis įstatymas 

Moldovos Respublikos Konstitucija yra aukščiausiasis įstatymas. Joks 
įstatymas ar kitas teisės aktas, kuris prieštarauja Konstitucijos nuostatoms, 
neturi teisinės galios. 


8 straipsnis. Laikymasis tarptautinės teisės ir tarptautinių sutarčių 

(1) Moldovos Respublika įsipareigoja laikytis Jungtinių Tautų Organi- 
zacijos įstatų ir sutarčių, kurių viena iš šalių yra, kurti savo santykius su kito- 
mis valstybėmis, remiantis visuotinai pripažintais tarptautinės teisės princi- 
pais ir normomis. 

(2) Prieš įsigaliojant tarptautinei sutarčiai, prieštaraujančiai Konstituci- 
jai, turi būti keičiamos Konstitucijos nuostatos. 


9 straipsnis. Pagrindiniai nuosavybės principai 

(1) Nuosavybė yra viešoji ir privačioji. Ji susideda iš materialinių ir 
intelektualinių vertybių. 

(2) Turtas negali būti naudojamas žmogaus teisėms, laisvėms ir oru- 
mui apriboti. 

(3) Rinka, ekonominės iniciatyvos laisvė ir sąžininga konkurencija 
yra pagrindiniai ekonomikos veiksniai. 


10 straipsnis. Tautos vienybė ir teisė į tapatumą 

(1) Valstybės pamatus sudaro Moldovos Respublikos Tautos vieny- 
bė. Moldovos Respublika yra bendra ir nedaloma tėvynė visiems jos pilie- 
čiams. 

(2) Valstybė pripažįsta ir garantuoja visų piliečių teisę išsaugoti, plė- 
toti ir išreikšti savo etninį, kultūrinį, kalbinį ir religinį tapatumą. 


11 straipsnis. Moldovos Respublika - neutrali valstybė 

(1) Moldovos Respublika skelbia savo nuolatinį neutralitetą. 

(2) Moldovos Respublika neleidžia savo teritorijoje būti kitų valstybių 
ginkluotosioms pajėgoms. 


12 straipsnis. Valstybinė simbolika 

(1) Moldovos Respublika turi vėliavą, herbą ir himną. 

(2) Moldovos Respublikos valstybės vėliava yra trispalvė. Spalvos yra 
išdėstytos vertikaliai tokia tvarka nuo stiebo: mėlyna, geltona ir raudona. 
Centre, ant geltonos juostelės yra valstybinis Moldovos herbas. 

(3) Moldovos Respublikos valstybinį herbą kerta skydas, kurio viršu- 


880 


Moldovos Respublikos Konstitucija 


je-raudonas, apačioje-mėlynas laukas. Skydo centre tauro galvos vaizdas, 
tarp jo ragų aštuonių spindulių žvaigždė, dešinėje galvos pusėje - penkia- 
lapė rožė, kairėje - šiek tiek palenktas ir nukreiptas į kairę pusmėnulis. Visi 
skydo elementai yra paauksuoti (geltoni). Skydas yra ant natūralaus erelio 
krūtinės, snape laikančio auksinį kryžių (erelis - kryžiuotis), dešinėje lai- 
kantis naguose - žalią alyvos šakelę, kairėje - auksinį skeptrą. 

(4) Moldovos Respublikos himnas nustato organinis įstatymas. 

(5) Vėliava, herbas ir himnas yra Moldovos Respublikos valstybės 
simboliai ir saugomi įstatymo. 


13 straipsnis. Valstybinė kalba, kitų kalbų vartojimas 

(1) Moldovos Respublikos valstybinė kalba yra moldavų kalba, o raš- 
tas remiasi lotyniška abėcėle. 

(2) Valstybė pripažįsta ir saugo teisę į išsaugojimą, plėtojimą ir varto- 
jimą rusų kalbos ir kitų kalbų, kuriomis yra kalbama valstybės teritorijoje. 

(3) Valstybė skatina tarptautinio bendravimo kalbų mokymąsi. 

(4) Kalbų vartojimo tvarką Moldovos Respublikoje nustato organinis 
įstatymas. 


14 straipsnis. Sostinė 
Moldovos Respublikos sostinė yra Kišiniovo miestas. 


II DALIS. PAGRINDINĖS TEISĖS, LAISVĖS IR PAREIGOS 


1 SKYRIUS 
BENDROSIOS NUOSTATOS 


15 straipsnis. Universalumas 
Moldovos Respublikos piliečiai turi teises ir laisves, nustatytas Konsti- 
tucijos bei kitų įstatymų ir turi juose numatytas pareigas. 


16 straipsnis. Lygybė 

(1) Svarbiausia valstybės pareiga yra gerbti ir ginti žmogaus asme- 
nybę. 

(2) Visi Moldovos Respublikos piliečiai yra lygūs prieš įstatymą ir 
valdžios institucijas, nepriklausomai nuo rasės, tautybės, etninės kilmės, 
kalbos, religijos, lyties, pažiūrų, narystės politinėse partijose, socialinės ir 
turtinės padėties. 

17 straipsnis. Moldovos Respublikos pilietybė 

(1) Moldovos Respublikos pilietybė įgyjama, išsaugoma ar jos neten- 
kama pagal organinio įstatymo nustatytas sąlygas. 

(2) Iš nieko negali būti savavališkai atimta pilietybė arba teisė ją pa- 
keisti. 


18 straipsnis. Moldovos Respublikos piliečių apsauga 

(1) Moldovos Respublikos piliečiai turi valstybės apsaugą tiek šalies 
viduje, tiek už jos ribų. 

(2) Moldovos Respublikos piliečiai negali būti išduoti kitai valstybei 
ar išsiunčiami iš šalies. 


19 straipsnis. Teisinis užsienio piliečių ir asmenų be pilietybės statusas 

(1) Užsienio piliečiai ir asmenys be pilietybės turi tokias pačias teises 
ir pareigas kaip ir Moldovos Respublikos piliečiai, išskyrus įstatymo nusta- 
tytas išimtis. 

(2) Užsienio piliečiai ir asmenys be pilietybės gali būti išduoti kitai 
valstybei tik remiantis tarptautine sutartimi, savitarpio pagalba arba teis- 
mo sprendimu. 

(3) Teisė į prieglobstį yra suteikiama ir panaikinama remiantis įstaty- 
mu ir laikantis tarptautinių sutarčių, kurių viena šalis yra Moldovos Res- 
publika. 


20 straipsnis. Teisė kreiptis į teismą 

(1) Kiekvienas asmuo turi teisę į tai, kad kompetetingi teismai efekty- 
viai atkurtų pažeistas jo teises, laisves ir teisėtus interesus. 

(2) Joks įstatymas negali apriboti teisės kreiptis į teismą. 


21 straipsnis. Nekaltumo prezumpcija 

Kiekvienas asmuo, kaltinamas nusikaltimo padarymu yra laikomas 
nekaltu, kol jo kaltumas nebus įrodytas įstatymo nustatyta tvarka viešo 
teisminio nagrinėjimo metu, kuriame jam bus suteikiamos visos būtinos 
gynybos garantijos. 


22 straipsnis. Įstatymo negaliojimas atgaline data 

Niekas negali būti nuteistas už veiksmus ar neveikimą, kurie padary- 
mo metu nebuvo laikomi nusikaltimu. Negali būti skiriama bausmė, sun- 
kesnė negu ta, kuri galėjo būti taikoma nusikaltimo metu. 

23 straipsnis. Kiekvieno asmens teisė žinoti savo teises ir pareigas 

(1) Kiekvienas asmuo turi teisę būti teisės subjektu. 

(2) Valstybė užtikrina kiekvieno asmens teisę žinoti savo teises ir pa- 
reigas. Šiuo tikslu valstybė skelbia visus įstatymus ir kitus norminius aktus 
ir užtikrina jų prieinamumą. 


II SKYRIUS 
PAGRINDINĖS TEISĖS IR LAISVĖS 


24 straipsnis. Teisė į gyvybę, fizinę ir psichinę neliečiamybę 

(1) Valstybė kiekvienam garantuoja teisę į gyvybę, fizinę ir psichinę 
neliečiamybę. 

(2) Niekas negali būti kankinamas arba žiauriai, nežmoniškai žemi- 
nant jo orumą su juo elgiamasi ir jis baudžiamas. 

(3) Mirties bausmė panaikinama. Niekas negali būti nuteistas tokia 
bausme, ir ji niekam negali būti įvykdyta. 


25 straipsnis. Teisė į laisvę ir saugumą 

(1) Teisė į laisvę ir saugumą neliečiamybę yra neliečiama. 

(2) Asmens krata, sulaikymas ar suėmimas yra leidžiami tik įstatymo 
nustatytais atvejais ir tvarka. 

(3) Sulaikymo trukmė negali viršyti 72 valandų. 

(4) Suimti galima ne ilgesniam negu 30 dienų laikotarpiui tik esant 
teisėjo išduotam orderiui. Orderio teisėtumas pagal įstatymą gali būti skun- 
džiamas aukštesnės instancijos teismui. Suėmimo terminą pagal įstatymą gali 
pratęsti tik teisėjas arba teismas ne ilgesniam nei 12 mėnesių laikotarpiui. 

(5) Sulaikytas ar suimtas asmuo nedelsiant supažindinamas su sulai- 
kymo ar suėmimo pagrindais, o kuo kaltinamas - kiek įmanoma greičiau; 
sulaikymo ir suėmimo pagrindai pateikiami tik dalyvaujant jo pasirinktam 
ar valstybės paskirtam advokatui. 

(6) Sulaikytas arba suimtas asmuo turi būti paleistas, jei išnyko jo su- 
laikymo ar suėmimo pagrindai. 

26 straipsnis. Teisė į gynybą 
(1) Teisė į gynybą garantuojama. 


(2) Kiekvienas asmuo turi teisę pats teisėtomis priemonėmis reaguoti 
į savo teisų ir laisvių pažeidimą. 

(3) Viso proceso metu šalys turi teisę naudotis pasirinkto ar paskirto 
advokato pagalba. 

(4) Kišimasis į asmenų veiklą, vykdančių gynybą nustatytose ribose, 
baudžiamas pagal įstatymą. 


27 straipsnis. Teisė į judėjimo laisvę 

(1) Teisė į judėjimo laisvę šalyje garantuojama. 

(2) Kiekvienam Moldovos Respublikos piliečiui garantuojama teisė 
apsigyventi ar būti bet kokioje valstybės gyvenamojoje vietovėje, išvykti iš 
šalies, emigruoti iš jos ir grįžti į šalį. 


28 straipsnis. Intymus, šeiminis ir privatus gyvenimas 
Valstybė gerbia ir saugo intymų, šeiminį ir privatų gyvenimą. 


29 straipsnis. Būsto neliečiamumas 

(1) Būstas ir asmens gyvenamoji vieta yra neliečiami. Niekas negali 
įeiti į ar būti būste, ar asmens gyvenamoje vietoje be jo sutikimo. 

(2) Įstatymas leidžia nuo (1) punkto nuostatų nukrypti, kai būtina: 

a) vykdyti arešto orderį ar teismo sprendimą; 

b) pašalinti gręsianti pavojų gyvybei, asmens fizinei neliečiamybei ar 

jo turtui; 

c) užkirsti kelią epidemijos plitimui. 

(3) Krata ir nusikaltimo vietos apžiūra leidžiami ir atliekami tik pagal 
įstatymą. 

(4) Daryti kratą nakties metu, išskyrus kai nusikaltimas akivaizdus, 
draudžiama. 


30 straipsnis. Korespondencijos privatumas 

(1) Valstybė užtikrina laiškų, telegramų ir kitų pašto siuntų, telefoni- 
nių pokalbių ir kitų teisėtų susisiekimo priemonių privatumą. 

(2) Įstatymo nustatyta tvarka nukrypti nuo (1) punkto nuostatų lei- 
džiama kai būtina užtikrinti nacionalinio saugumo interesus, valstybės 
ekonominę gerovę, viešąją tvarką ir užkirsti kelią nusikaltimams. 


31 straipsnis. Sąžinės laisvė 

(1) Sąžinės laisvė yra garantuojama. Ji turi reikštis pakantumo bei sa- 
vitarpio pagarbos dvasia. 

(2) Bet kuri religija yra laisva ir veikia pagal įstatymą ir savo įstatus. 

(3) Santykiuose tarp religijų bet kokios nesantaikos pasireiškimas yra 
draudžiamas. 

(4) Bet kuri religija yra savarankiška, atskirta nuo valstybės ir naudo- 
jasi jos parama, be kita ko, sudaromos religinių paslaugų atlikimo sąlygos 
kariuomenėje, ligoninėse, kalėjimuose ir globos įstaigose. 


32 straipsnis. Nuomonės ir saviraiškos laisvė 

(1) Kiekvienam piliečiui garantuojama minties ir nuomonės laisvė, 
taip pat viešai reiškiama saviraiškos laisvė žodžiu, vaizdu ar kitomis gali- 
momis priemonėmis. 

(2) Žodžio laisvė negali pažeisti garbės, orumo ar kito asmens teisės 
turėti savo požiūrį. 

(3) Įstatymu draudžiamas ir baudžiamas valstybės ir tautos neigimas 
ir žeminimas, karinės agresijos, nacionalinės, rasinės ar religinės nesantai- 
kos raginimai, diskriminacijos, teritorinio separatizmo, visuomenės smur- 
to, o taip pat kitų veiksmų kurstymas, kuriais keliama grėsmė konstitucinei 
santvarkai. 


33 straipsnis. Kūrybinė laisvė 

(1) Meninės ir mokslinės kūrybos laisvė garantuojama. Kūryba nėra 
cenzūruojama. 

(2) Piliečių teisė į intelektinę nuosavybę, jų materialiniai ir moraliniai in- 
teresai, kylantys iš įvairių formų intelektinės kūrybos, saugomi įstatymu. 

(3) Valstybė prisideda prie nacionalinės ir pasaulinės kultūros ir 
mokslo pasiekimų išsaugojimo, plėtros ir sklaidos. 


34 straipsnis. Teisė į informaciją 

(1) Asmens teisė turėti prieigą prie bet kokios informacijos, susijusios 
su viešaisiais reikalais, negali būti ribojama. 

(2) Valstybės institucijos pagal savo kompetenciją privalo užtikrinti, 
kad piliečiai būtų tinkamai informuojami apie viešuosius reikalus ir klau- 
simus, liečiančius jų asmeninius interesus. 

(3) Teisė į informaciją negali pažeisti priemonių, skirtų piliečių ap- 
saugai ir nacionaliniam saugumui. 

(4) Tiek valstybinės, tiek ir privačios visuomenės informavimo prie- 
monės privalo pateikti teisingą informaciją visuomenei. 

(5) Visuomenės informavimo priemonės nėra cenzūruojamos. 

35 straipsnis. Teisė į mokslą 

(1) Teisė į mokslą įgyvendinama privalomu pagrindiniu išsilavinimu, 
licėjiniu ir profesiniu išsilavinimu, aukštuoju mokslu ir taip pat per kitų 
formų mokymus bei kvalifikacijos kėlimą. 

(2) Remiantis įstatymu valstybė užtikrina asmens teisę pasirinkti mo- 
kymosi ir švietimo kalbą. 

(3) Valstybinės kalbos mokymas yra užtikrinamas visuose švietimo 
institucijų lygiuose. 

(4) Valstybinis išsilavinimas yra nemokamas. 

(5) Mokymo įstaigos, tame tarpe nevalstybinės, kuriamos ir savo vei- 
klą vykdo pagal įstatymą. 

(6) Aukštojo mokslo įstaigos turi teisę į autonomiją. 

(7) Valstybinis licėjaus, profesinis ir aukštasis išsilavinimas yra vieno- 
dai prieinamas visiems, priklausomai nuo asmeninių sugebėjimų. 

(8) Valstybė užtikrina laisvą religinį švietimą, laikantis įstatymo. Vi- 
suomenės švietimas yra pasaulietiškas. 

(9) Pirmumo teisė pasirinkti vaikų švietimo sritį priklauso tėvams. 


36 straipsnis. Teisė į sveikatos apsaugą 

(1) Teisė į sveikatos apsaugą yra garantuojama. 

(2) Minimali valstybinė sveikatos priežiūra yra nemokama. 

(3) Sveikatos apsaugos sistemos struktūrą ir būtinąsias priemones, 
skirtas apsaugoti individualią fizinę ir psichinę sveikatą, nustato organi- 
ninis įstatymas. 


37 straipsnis. Teisė į sveiką aplinką 

(1) Kiekvienas žmogus turi teisę gyventi ekologiškai saugioje ir svei- 
koje aplinkoje, vartoti sveikus maisto produktus ir naudoti nekenksmingus 
buitinius prietaisus. 

(2) Valstybė garantuoja kiekvienam teisę į nemokamą prieigą prie 
tikslios informacijos apie aplinką, gyvenimo ir darbo sąlygas, maisto pro- 
duktų ir buitinių prietaisų kokybę. 

(3) Informacijos apie žmogaus sveikatai žalingus veiksnius slėpimas 
arba klastojimas yra draudžiamas įstatymo. 


sveikatai ir turtui dėl ekologinių teisės pažeidimų. 

38 straipsnis. Teisę rinkti ir būti išrinktam 

(1) Tautos valia yra valstybinės valdžios pagrindas. Ši valia išreiškia- 
ma laisvais eiliniais rinkimais remiantis visuotine, lygia ir tiesiogine rinki- 
mų teise, slaptu ir laisvu balsavimu. 

(2) Teisę balsuoti turi Moldovos Respublikos piliečiai, kuriems rin- 
kimų dieną yra sukakę 18 metų, išskyrus asmenis, kuriems atimta ši teisė 
pagal įstatymą. 

(3) Teisė būti renkamam garantuojama įstatymo visiems Moldovos 
Respublikos piliečiams, turintiems teisę balsuoti. 


39 straipsnis. Teisė valdyti 

(1) Moldovos Respublikos piliečiai turi teisę dalyvauti svarstant vie- 
šuosius reikalus tiek tiesiogiai, tiek per savo atstovus. 

(2) Prieinamumas prie valstybės tarnybos garantuojama kiekvienam 
Moldovos Respublikos piliečiui pagal įstatymą. 


40 straipsnis. Susirinkimų laisvė 

Susirinkimai, demonstracijos, mitingai, eitynės ar bet koks kitas susi- 
rinkimas yra laisvi ir gali būti organizuojami ir vykdomi tik taikiai ir ne- 
naudojant ginklų. 


41 straipsnis. Laisvė jungtis į partijas ir kitas socialines-politines 
organizacijas 

(1) Piliečiai gali laisvai vienytis į partijas ar kitas socialines-politines 
organizacijas. Šios organizacijos padeda piliečiams išreikšti politinę valią, 
kuri vykdoma per eilinius rinkimus remiantis įstatymu. 

(2) Visos partijos ir kitos socialinės-politinės organizacijos yra lygios 
prieš įstatymą. 

(3) Valstybė užtikrina partijų ir kitų socialinių-politinių organizacijų 
teisių ir teisėtų interesų apsaugą. 

(4) Partijų ar kitų socialinių-politinių organizacijų veikla ir tikslai, 
kurie nukreipti prieš politinį pliuralizmą, teisinę valstybę, suverenumą, 
nepriklausomybę ir teritorinį Moldovos Respublikos vientisumą, priešta- 
rauja Konstitucijai. 

(5) Slaptos organizacijos draudžiamos. 

(6) Partijų, kurių nariai yra užsienio piliečiai, veikla yra draudžiama. 

(7) Su valstybės tarnautojo pareigomis nesuderinama narystė politi- 
nėse partijose nustatoma organinių įstatymu. 

42 straipsnis. Teisė steigti profesines sąjungas ir stoti į jas 

(1) Kiekvienas darbuotojas turi teisę steigti ir jungtis į profesines są- 
jungas savo interesams ginti. 

(2) Profesinės sąjungos yra steigiamos ir veikia pagal savo įstatus ir 
pagal įstatymą. Jos padeda apsaugoti darbuotojų profesinius, ekonominius 
ir socialinius interesus. 


43 straipsnis. Teisė į darbą ir darbo apsaugą 

(1) Kiekvienas asmuo turi teisę į darbą, į laisvą darbo pasirinkimą, į 
teisingas ir tinkamas darbo sąlygas ir teisę į apsaugą nedarbo atveju. 

(2) Visi darbuotojai turi teisę į socialinę apsaugą nedarbo atveju. Nu- 
statomos darbuotojų saugos ir higienos, moterų ir jaunimo darbo tvarkos, 
minimalaus darbo užmokesčio, kassavaitinio poilsio laiko, mokamų atos- 
togų, darbo sunkiomis sąlygomis, taip pat kitų specifinių situacijų apsau- 
gos priemonės. 

(3) Darbo savaitė neturi viršyti 40 valandų. 

(4) Darbo derybų ir privalomojo pobūdžio kolektyvinių sutarčių teisė 
yra garantuojama. 


44 straipsnis. Priverstinio darbo draudimas 

(1) Priverstinis darbas yra draudžiamas. 

(2) Priverstiniu darbu nelaikoma: 

a) karinė tarnyba ar ją pakeičianti alternatyvioji tarnyba asmenims, 
kurie remiantis įstatymu atleidžiami nuo privalomosios karinės 
tarnybos; 

b) nuteistojo asmens darbas vykdomas laisvės atėmimo arba lygtinio 
atleidimo nuo laisvės atėmimo bausmės laikotarpiu; 

c) darbas, vykdomas stichinių nelaimių ar kitais pavojų atvejais, taip pat 
darbai, kurie yra įprastinių pilietinių pareigų dalis pagal įstatymus. 


45 straipsnis. Teisė streikuoti 

(1) Teisė streikuoti yra pripažįstama. Streikai gali būti vykdomi tik 
siekiant apsaugoti darbuotojų profesinius ekonominio ir socialinio pobū- 
džio interesus. 

(2) Teisę streikuoti, taip pat atsakomybę už nelegalius streikus įgy- 
vendinimo sąlygas nustato įstatymas. 

46 straipsnis. Privačios nuosavybės teisė ir jos apsauga 

(1) Teisė į privačią nuosavybę ir į patvirtintus valstybės skolinius įsi- 
pareigojimus yra garantuojama. 

(2) Niekam negali būti atimta jo nuosavybė, nebent ji gali būti pai- 
mama tik įstatymo nustatyta tvarka visuomenės poreikiams ir iš anksto 
numatant teisingą atlyginimą. 

(3) Teisėtai įgytas turtas negali būti konfiskuojamas. Teisėtumas įgyto 
turto preziumuojamas. 

(4) Turtas, kuris buvo skirtas, naudotas nusikalstamai veiklai daryti 
arba įgytas kaip padaryto nusižengimo ar nusikaltimo rezultatas, yra kon- 
fiskuojamas pagal įstatymą. 

(5) Teisė į privatinę nuosavybę įpareigoja laikytis aplinkos apsaugos 
reikalavimų ir užtikrinti gerus kaimyninius santykius, taip pat atitikti kitus 
reikalavimus, kurie nustatyti savininkui pagal įstatymą. 

(6) Privačiosios nuosavybės paveldėjimo teisė yra garantuojama. 


47 straipsnis. Teisė į socialinę paramą ir apsaugą 

(1) Valstybė privalo imtis veiksmų, užtikrinti kiekvieno asmens ir jo / 
jos šeimos nario deramą pragyvenimo lygį, sveikatos apsaugą ir gerovę, 
įskaitant maistą, drabužius, pastogę, medicinos priežiūrą ir būtinas socia- 
lines paslaugas. 

(2) Visi piliečiai turi teisę į socialinę apsaugą nedarbo, ligos, negalios, 
našlystės, senatvės ar kitais atvejais, netekus pajamų dėl nuo jų nepriklau- 
sančių aplinkybių. 


48 straipsnis. Šeima 

(1) Šeima yra natūrali ir pagrindinė visuomenės ląstelė ir ji turi teisę į 
visuomenės ir valstybės apsaugą. 

(2) Šeima grindžiama laisvu sutikimu sudaryti vyro ir moters santuo- 
ką, jų lygiateisiškumu ir jų, kaip tėvų, teise ir pareiga užtikrinti savo vaikų 
auklėjimą, švietimą ir mokymą. 

(3) Santuokos sudarymo, nutraukimo ir anuliavimo sąlygas nustato 
įstatymas. 

(4) Vaikai privalo rūpintis savo tėvais ir padėti jiems. 


49 straipsnis. Šeimos ir našlaičių apsauga 
(1) Valstybė ekonominėmis ir kitomis priemonėmis prisideda prie 
šeimos formavimo ir jai pavestų pareigų vykdymo. 

(2) Valstybė saugo motinystę, vaikus ir jaunimą, skatindama reikalin- 
gų institucijų plėtrą. 

(3) Visos pastangos, kuriomis siekiama išlaikyti, auklėti bei mokyti 
tėvų globos netekusius našlaičius ir vaikus, apmokamos valstybės ir visuo- 
menės. Valstybė skatina ir remia labdaros veiklą šių vaikų naudai. 


50 straipsnis. Motinų, vaikų ir jaunimo apsauga 

(1) Motinoms ir vaikams teikiama speciali pagalba ir apsauga. Visiems 
vaikams, įskaitant gimusius ne santuokoje, taikoma ta pati socialinė apsauga. 

(2) Vaikams ir jaunimui teikiama ypatinga pagalba naudotis savo tei- 
sėmis. 

(3) Valstybė moka vaikams reikiamas išmokas, taip pat pašalpas, skir- 
tas pasirūpinti sergančiais ir neįgaliais vaikais. Kitos socialinės pagalbos 
vaikams ir jaunimui formos numatytos įstatymuose. 

(4) Draudžiama išnaudoti nepilnamečius ir juos įtraukti į veiklą, kuri 
gali būti žalinga jų sveikatai, moralei arba kelti grėsmę jų gyvybei arba nor- 
maliam vystymuisi. 

(5) Valdžios institucijos privalo užtikrinti reikiamas sąlygas jaunimui 
laisvai dalyvauti šalies socialiniame, ekonominiame, kultūriniame ir spor- 
to gyvenime. 


51 straipsnis. Neįgaliųjų apsauga 

(1) Visa visuomenė rūpinasi ypatinga neįgaliųjų apsauga. Valstybė 
privalo užtikrinti normalias neįgaliųjų gydymo ir reabilitacijos, švietimo, 
mokymo ir socialinės integracijos sąlygas. 

(2) Jokiam asmeniui negali būti taikomas priverstinis gydymas, išsky- 
rus įstatymuose numatytus atvejus. 


52 straipsnis. Teisė teikti peticijas 

(1) Visi piliečiai turi teisę kreiptis į valdžios institucijas su peticijomis, 
surašytomis tik jas pasirašiusių asmenų vardu. 

(2) Teisėtai įsteigtos organizacijos turi teisę teikti peticijas tik kolekty- 
vų, kuriems jos atstovauja, vardu. 


53 straipsnis. Asmens teisės, kurias pažeidė valdžios institucijos 
(1) Asmuo, kurio teises pažeidė valdžios institucija priimdama admi- 
nistracinį aktą arba neišspręsdama skundo per įstatymuose nustatytą ter- 

miną, turi teisę reikalauti savo teisių pripažinimo, akto panaikinimo ir 
nuostolių padengimo. 

(2) Valstybei tenka įstatymuose numatyta materialinė atsakomybė už 
asmens teisių pažeidimus, padarytus dėl klaidų, kurias baudžiamosiose by- 
lose padarė tyrimo organai arba teismai. 


54 straipsnis. Teisių ir laisvių apribojimai 

(1) Moldovos Respublikoje negali būti priimtas joks įstatymas, kuris 
galėtų sumažinti arba apriboti asmens arba piliečio pagrindines teises ir 
laisves. 

(2) Naudojimuisi šiomis teisėmis ir laisvėmis netaikomi jokie apri- 
bojimai, išskyrus tuos, kuriuos numato įstatymas, kurie atitinka visuotinai 
pripažintas tarptautinės teisės normas ir yra būtini valstybės saugumo in- 
teresams, teritoriniam vientisumui, valstybės ekonominei gerovei, viešajai 
tvarkai, siekiant užkirsti kelią masiniams neramumams ir nusikaltimams, 
apsaugoti kitų asmenų teises, laisves ir orumą, sutrukdyti konfidencialios 
informacijos atskleidimui arba užtikrinti valdžią ir nešališkumą. 

(3) 2 punkte numatytos nuostatos neleidžia riboti 20-24 straipsniuo- 
se numatytų teisių. 

(4) Taikomas apribojimas turi būti proporcingas susidariusiai situaci- 
jai ir negali turėti įtakos atitinkamos teisės arba laisvės egzistavimui. 


55 straipsnis. Naudojimasis teisėmis ir laisvėmis 
Kiekvienas asmuo savo konstitucinėmis teisėmis ir laisvėmis naudoja- 
si sąžiningai, nepažeisdamas kitų asmenų teisių ir laisvių. 


56 straipsnis. Atsidavimas šaliai 

(1) Atsidavimas šaliai yra šventas. 

(2) Piliečiai, einantys pareigas valstybės tarnyboje, taip pat kariškiai 
atsako už lojalų savo pareigų vykdymą, o įstatymuose numatytais atvejais 
jie turi duoti reikiamą priesaiką. 


57 straipsnis. Tėvynės gynyba 

(1) Tėvynės gynimas yra šventa kiekvieno piliečio teisė ir pareiga. 

(2) Karinė tarnyba atliekama kaip numatyta įstatymuose, ginkluoto- 
siose pajėgose, skirtose šalies ir sienų gynybai, taip pat palaikyti viešąją 
tvarką. 

58 straipsnis. Finansinis indėlis 

(1) Piliečiai privalo prisidėti prie viešųjų išlaidų mokėdami rinkliavas 
ir mokesčius. 

(2) Įstatymuose numatyta mokesčių sistema privalo užtikrinti teisin- 
gą mokestinės naštos paskirstymą. 

(3) Draudžiami bet kokie kiti įstatymuose nenumatyti mokesčiai. 


59 straipsnis. Aplinkos ir paminklų apsauga 
Aplinkos apsauga, istorinių ir kultūrinių paminklų išsaugojimas yra 
kiekvieno piliečio pareiga. 


III DALIS. VALDŽIOS INSTITUCIJOS 


IV SKYRIUS 
PARLAMENTAS 


PIRMAS SKIRSNIS. Organizavimas ir funkcionavimas 


60 straipsnis. Parlamentas - aukščiausioji atstovaujamoji ir įstatymų 
leidžiamoji valdžia 

(1) Parlamentas yra aukščiausiasis tautai atstovaujantis organas ir vie- 
nintelė valstybės įstatymų leidžiamoji valdžia Moldovos Respublikoje. 

(2) Parlamentą sudaro 101 narys. 


61 straipsnis. Parlamento rinkimai 

(1) Parlamento nariai renkami remiantis visuotine, lygia ir tiesiogine 
rinkimų teise, slaptu ir laisvu balsavimu. 

(2) Rinkimų organizavimo ir vykdymo būdą nustato organinis įsta- 
tymas. 

(3) Parlamento narių rinkimai turi būti organizuojami ne vėliau kaip 
praėjus 3 mėnesiams nuo ankstesnio Parlamento įgaliojimų pabaigos arba 
ankstesnės sudėties Parlamento paleidimo. 


62 straipsnis. Parlamento nario mandato pripažinimas galiojančiu 

Centrinės rinkimų komisijos siūlymu Konstitucinis Teismas spren- 
džia dėl Parlamento nario mandato pripažinimo galiojančiu arba rinkimų 
įstatymų pažeidimo atveju negaliojančiu. 

63 straipsnis. Kadencija 

(1) Parlamentas renkamas 4 metų kadencijai, kuri gali būti pratęsta 
organiniu įstatymu karo arba stichinės nelaimės atveju. 

(2) Parlamentas šaukiamas į sesiją Moldovos Respublikos Prezidento 
kvietimu ne vėliau kaip per 30 dienų nuo rinkimų dienos. 

(3) Parlamentas vykdo savo įgaliojimus iki naujai išrinkto Parlamen- 
to teisėto susirinkimo. Šiuo laikotarpiu negalimi jokie Konstitucijos pakei- 
timai, negali būti priimamas, keičiamas arba panaikinamas joks organinis 
įstatymas. 

(4) Į ankstesnio Parlamento darbotvarkę įtrauktus įstatymų projektus 
arba įstatymų leidybos iniciatyvas svarsto naujos sudėties Parlamentas. 


64 straipsnis. Vidinė organizacija 

(1) Parlamento struktūra, organizavimas ir funkcionavimas nustato- 
mi Parlamento reglamente. Parlamento finansavimo šaltiniai numatomi 
Parlamento patvirtintame biudžete. 

(2) Parlamento Pirmininkas renkamas slaptu balsavimu Parlamentui 
suteiktų įgaliojimų laikotarpiui išrinktų Parlamento narių balsų dauguma. 
Pirmininkas gali būti bet kuriuo metu atšauktas iš pareigų slaptu Parla- 
mento balsavimu ne mažiau kaip dviejų trečdalių visų jo narių balsų dau- 
guma. 

(3) Pirmininko pavaduotojai renkami Parlamento Pirmininko teiki- 
mu, pasitarus su Parlamento frakcijomis. 


65 straipsnis. Posėdžių viešumas 
(1) Parlamento posėdžiai yra vieši. 
(2) Parlamentas gali nuspręsti, kad tam tikri posėdžiai bus uždari. 


66 straipsnis. Pagrindiniai įgaliojimai 

Parlamentas turi šiuos pagrindinius įgaliojimus: 

a) priimti įstatymus, sprendimus ir pasiūlymus; 

b) skelbti referendumus; 

€) teikti įstatymų aiškinimus ir užtikrinti teisinio reglamentavimo vie- 
novę visoje šalyje; 

d) tvirtinti pagrindines valstybės vidaus ir užsienio politikos kryptis; 

e) tvirtinti valstybės karinę doktriną; 

f) vykdyti vykdomosios valdžios parlamentinę kontrolę Konstitucijo- 
je numatytu būdu ir mastu; 

g) ratifikuoti, nutraukti, sustabdyti ir panaikinti Moldovos Respubli- 
kos sudarytas tarptautines sutartis; 

h) tvirtinti valstybės biudžetą ir kontroliuoti jo vykdymą; 

i) prižiūrėti valstybės paskolų suteikimą, ekonominės ar kitokios pa- 
galbos teikimą užsienio šalims, sutarčių sudarymą dėl iš užsienio šaltinių 
gaunamų valstybės paskolų ir kreditų; 

j) įstatymuose numatytais atvejais rinkti ir skirti valstybės pareigūnus; 

k) tvirtinti Moldovos Respublikos ordinus ir medalius; 

1) skelbti dalinę arba visuotinę ginkluotųjų pajėgų mobilizaciją; 

m) skelbti nepaprastąją, apgulties ir karo padėtį; 

n) pradėti tyrimus ir nagrinėjimus dėl klausimų, susijusių su visuo- 
menės interesais; 

0) įstatymuose numatytais atvejais sustabdyti vietinių viešojo admi- 
nistravimo organų veiklą; 

p) leisti amnestijos aktus; 

r) vykdyti kitus Konstitucijoje ir įstatymuose numatytus įgaliojimus. 


67 straipsnis. Parlamento sesijos 

(1) Per metus vyksta dvi eilinės Parlamento sesijos. Pirmoji sesija pra- 
sideda vasario mėnesį ir baigiasi ne vėliau kaip liepos mėnesio pabaigoje. 
Antroji sesija prasideda rugsėjo mėnesį ir baigiasi ne vėliau kaip gruodžio 
mėnesio pabaigoje. 

(2) Parlamentas taip pat gali rinktis į neeilines arba specialiąsias se- 
sijas Moldovos Respublikos Prezidento, Parlamento Pirmininko arba treč- 
dalio Parlamento narių reikalavimu. 


ANTRAS SKIRSNIS. Parlamento narių statusas 


68 straipsnis. Atstovaujamasis mandatas 

1. Veikdami pagal jiems suteiktą mandatą Parlamento nariai tarnauja 
tautai. 

2. Bet koks imperatyvinis mandatas laikomas negaliojančiu. 


69 straipsnis. Parlamento narių mandatas 

(1) Parlamento nariai pradeda veikti pagal savo mandatą tik pripaži- 
nus jį galiojančiu. 

(2) Parlamento nario pareigos baigiasi naujai išrinkto Parlamento su- 

sirinkimo dieną, Parlamento nariui atsistatydinus, panaikinus jo mandatą, 
pareigų nesuderinamumo arba mirties atveju. 


70 straipsnis. Pareigų nesuderinamumas ir imunitetas 

(1) Deputato nario pareigos nesuderinamos su bet kokiomis kitomis 
mokamomis pareigomis, išskyrus pedagoginę ir mokslinę veiklą. 

(2) Kiti galimi pareigų nesuderinamumo atvejai nustatyti organinia- 
me įstatyme. 

(3) Deputatas negali būti sulaikomas, suimamas, atliekama jo asmens 
apžiūra, išskyrus kai jis užtinkamas bedarantis nusikaltimą arba negali būti 
traukiamas teisminėn atsakomybėn be Parlamento sutikimo, duoto išklau- 
sius deputato. 


71 straipsnis. Nepriklausoma nuomonė 
Parlamento nariai negali būti persekiojami arba traukiami atsakomy- 
bėn už balsavimą arba nuomonę, išreikštą pasinaudojant savo mandatu. 


TREČIAS SKIRSNIS. Įstatymų leidyba 


72 straipsnis. Įstatymų kategorijos 

(1) Parlamentas turi teisę leisti konstitucinius, organinius ir paprastus 
įstatymus. 

(2) Konstituciniai įstatymai - tai įstatymai keičiantys Konstituciją. 

(3) Organinis įstatymas reglamentuoja: 

a) rinkimų sistemą; 

b) referendumų organizavimą ir vykdymą; 

c) Parlamento organizavimą ir veikimą; 

d) Vyriausybės organizavimą ir veikimą; 

e) Konstitucinio Teismo, Magistratūros Aukščiausiosios Tarybos, teis- 
mų sistemos ir administracinių teismų organizavimą ir veikimą; 

f) savivaldos ir teritorijos organizavimą, taip pat bendrą vietos auto- 
nomijos režimą; 

£) politinių partijų organizavimą ir veikimą; 

h) ypatingos ekonominės zonos steigimo tvarką; 

i) privačios nuosavybės ir paveldėjimo bendrąją teisinę sistemą; 

j) darbo santykių, profesinių sąjungų ir socialinės apsaugos bendrąją 
sistemą; 

k) bendrą švietimo sistemos organizavimą; 

1) bendrą religijų režimą; 

m) nepaprastąją padėtį, apgulties ir karo padėtį; 

n) nusikaltimus, bausmes ir jų vykdymo tvarką, 

0) amnestijos ir malonės suteikimą; 

p) kitas sritis, kuriose pagal Konstituciją turi būti priimti organiniai 
įstatymai; 

r) kitas sritis, kuriose Parlamentas rekomenduoja priimti organinius 
įstatymus. 

(4) Paprasti įstatymai taikomi bet kokioje socialinių santykių srityje, 
išskyrus konstitucinių ir organinių įstatymų reglamentuojamas sritis. 


73 straipsnis. Įstatymų leidybos iniciatyva 

Teisę inicijuoti įstatymų leidybą turi Parlamento nariai, Moldovos 
Respublikos Prezidentas, Vyriausybė ir Gagauzijos autonominio teritori- 
nio vieneto Tautos Susirinkimas. 


74 straipsnis. Įstatymų ir sprendimų priėmimas 

(1) Organiniai įstatymai priimami išrinktų Parlamento narių balsų 
dauguma bent po dviejų svarstymų. 

(2) Paprasti įstatymai ir sprendimai priimami dalyvaujančių Parla- 
mento narių balsų dauguma. 

(3) Vyriausybės pateikti įstatymo projektai ir deputatų patvirtinti 
teisės aktų pasiūlymai svarstomi Parlamento, įskaitant svarstomus skubos 
tvarka, pagal Vyriausybės nustatytą tvarką ir laikantis prioritetų. Kiti teisės 
aktų pasiūlymai svarstomi nustatyta tvarka. 

(4) Įstatymus skelbia Moldovos Respublikos Prezidentas. 


75 straipsnis. Referendumas 

(1) Ypatingos svarbos klausimai, dėl kurių Moldovos visuomenėje ir 
valstybėje kyla konfrontacija, sprendžiami referendumu. 

(2) Norminiai teisės aktai, priimti remiantis respublikos referendumo 
rezultatais, turi aukščiausiąją teisinę galią. 


76 straipsnis. Įstatymo įsigaliojimas 
Įstatymai skelbiami Moldovos Respublikos oficialiame leidinyje „Mo- 


nitorul Oficial“ ir įsigalioja arba nuo jų paskelbimo dienos, arba nuo pa- 
čiame įstatymo tekste nurodytos datos. Nepaskelbtas įstatymas negalioja. 

V SKYRIUS 
MOLDOVOS RESPUBLIKOS PREZIDENTAS 


77 straipsnis. Moldovos Respublikos Prezidentas - valstybės vadovas 
(1) Moldovos Respublikos Prezidentas yra valstybės vadovas. 
(2) Moldovos Respublikos Prezidentas atstovauja valstybei ir yra ša- 
lies suvereniteto ir nepriklausomybės, taip pat valstybės vienybės ir terito- 
rinio vientisumo garantas. 


78 straipsnis. Prezidento rinkimai 

(1) Moldovos Respublikos Prezidentą renka Parlamentas slaptu bal- 
savimu. 

(2) Kiekvienas Moldovos Respublikos pilietis, turintis teisę balsuoti 
ir vyresnis kaip 40 metų, kuris gyveno ir turi nuolatinę gyvenamąją vietą 
Moldovos Respublikos teritorijoje ne mažiau kaip 10 metų ir kalba valsty- 
bine kalba, gali būti renkamas Moldovos Respublikos Prezidentu. 

(3) Kandidatas, surinkęs trijų penktadalių išrinktų Parlamento narių 
balsus, skelbiamas nauju Prezidentu. Jei nė vienas kandidatas nesurinko 
reikiamo skaičiaus balsų, organizuojamas antras balsavimas, kurio metu 
balsuojama už du daugiausia balsų surinkusius kandidatus, kurie nustato- 
mi pirmo balsavimo metu gautų balsų mažėjimo tvarka. 

(4) Jei ir antrame ture nė vienas kandidatas nesurenka reikiamo balsų 
skaičiaus, organizuojami pakartotiniai rinkimai. 

(5) Jei Moldovos Respublikos Prezidentas neišrenkamas po pakarto- 
tinių rinkimų, esamas Prezidentas paleidžia Parlamentą ir nustato naujų 
Parlamento rinkimų datą. 

(6) Moldovos Respublikos Prezidento rinkimo tvarką nustato organi- 
nis įstatymas. 


79 straipsnis. Mandato pripažinimas ir priesaikos davimas 

(1) Rinkimų į Moldovos Respublikos Prezidento pareigas rezultatus 
galiojančiais pripažįsta Konstitucinis Teismas. 

(2) Laimėjęs kandidatas, kurio išrinkimas pripažintas galiojančiu, 
duoda šią priesaiką Parlamente ir Konstituciniame Teisme ne vėliau kaip 
per 45 dienas po rinkimų: 

„Aš iškilmingai prisiekiu visas savo jėgas ir gebėjimus skirti Moldo- 
vos Respublikos klestėjimui, laikytis Konstitucijos ir šalies įstatymų, ginti 

demokratiją, pagrindines žmogaus teises ir laisves, Moldovos suverenitetą, 
nepriklausomybę, vienybę ir teritorinį vientisumą.“ 


80 straipsnis. Kadencija 

(1) Moldovos Respublikos Prezidentas renkamas 4 metų laikotarpiui 
ir pradeda eiti pareigas priesaikos davimo dieną. 

(2) Moldovos Respublikos Prezidentas eina pareigas iki naujai išrink- 
to Prezidento priesaikos davimo. 

(3) Moldovos Respublikos Prezidento įgaliojimai gali būti pratęsti 
karo arba katastrofos atveju pagal organinį įstatymą. 

(4) Tas pats asmuo gali eiti Moldovos Respublikos Prezidento parei- 
gas ne daugiau kaip 2 kadencijas iš eilės. 


81 straipsnis. Pareigų nesuderinamumas ir imunitetas 

(1) Moldovos Respublikos Prezidento pareigos nesuderinamos su bet 
kokiomis kitomis mokamomis pareigomis. 

(2) Moldovos Respublikos Prezidentui taikomas teisinis imunitetas. 
Jis teisiškai neatsako už nuomones, pareikštas naudojantis savo įgalioji- 
mais. 

(3) Parlamentas, dviejų trečdalių išrinktų deputatų balsų dauguma, 
gali nuspręsti pradėti Moldovos Respublikos Prezidento apkaltą, jei jis pa- 
daro nusikaltimą. Teisminis nagrinėjimas yra priskiriamas Aukščiausiojo 
Teismo kompetencijai pagal įstatymą. Prezidentas teisiškai nušalinamas 
nuo pareigų nuo teismo nuosprendžio įsigaliojimo dienos. 


82 straipsnis - panaikintas 
83 straipsnis - panaikintas 


84 straipsnis. Pranešimai 

(1) Moldovos Respublikos Prezidentas gali dalyvauti Parlamento po- 
sėdžiuose. 

(2) Moldovos Respublikos Prezidentas kreipiasi į Parlamentą su pra- 
nešimais dėl nacionalinės svarbos klausimų. 


85 straipsnis. Parlamento paleidimas 

(1) Jei neįmanoma sudaryti Vyriausybės arba jei 3 mėnesius blokuo- 
jamas įstatymų priėmimas, Moldovos Respublikos Prezidentas, pasitaręs 
su parlamentinėmis frakcijomis, gali paleisti Parlamentą. 

(2) Parlamentas gali būti paleidžiamas, jei jis nenubalsavo dėl pasiti- 
kėjimo nauja Vyriausybe per 45 dienas po pirmo Prezidento pasiūlymo ir 
tik atmetus ne mažiau kaip du pasiūlymus dėl įgaliojimų suteikimo. 

(3) Parlamentas per metus gali būti paleidžiamas tik kartą. 

(4) Parlamentas negali būti paleidžiamas likus 6 mėnesiams iki Mol- 
dovos Respublikos Prezidento kadencijos pabaigos arba nepaprastosios 
padėties, karo padėties ir karo metu, išskyrus 78 straipsnio 5 punkte nu- 
matytą atvejį. 


86 straipsnis. Įgaliojimai užsienio politikos srityje 

(1) Moldovos Respublikos Prezidentas turi teisę vykdyti oficialias 
derybas, sudaryti tarptautines sutartis Moldovos Respublikos vardu ir jas 
pateikti Parlamentui ratifikuoti įstatymuose nustatyta tvarka ir terminais. 

(2) Vyriausybės siūlymu Moldovos Respublikos Prezidentas skiria ir 
atšaukia Moldovos Respublikos diplomatinius atstovus ir teikia, naikina 
arba keičia diplomatinius rangus. 

(3) Moldovos Respublikos Prezidentas priima skyrimo ir atšaukimo 
raštus iš užsienio valstybių diplomatinių atstovų Moldovos Respublikoje. 


87 straipsnis. Įgaliojimai šalies gynybos srityje 

(1) Moldovos Respublikos Prezidentas yra vyriausiasis ginkluotųjų 
pajėgų vadas. 

(2) Esant išankstiniam Parlamento pritarimui, Moldovos Respubli- 
kos Prezidentas skelbia dalinę arba visuotinę ginkluotųjų pajėgų mobili- 
zaciją. 

(3) Ginkluotos agresijos prieš šalį atveju Moldovos Respublikos Pre- 
zidentas imasi reikiamų žingsnių atremti agresiją, taip pat skelbia karo pa- 
dėtį ir nedelsdamas praneša Parlamentui apie susidariusią padėtį. Jei tuo 
metu nėra Parlamento sesijos, ji šaukiama per 24 valandas nuo agresijos 
pasireiškimo. 

(4) Moldovos Respublikos Prezidentas gali imtis ir kitų tinkamų prie- 
monių šalies saugumui ir viešajai tvarkai užtikrinti pagal įstatymus ir jų 
numatytu mastu. 

88 straipsnis. Kiti įgaliojimai 
Moldovos Respublikos Prezidentas taip pat vykdo šiuos įgaliojimus: 


a) apdovanoja medaliais ir garbės titulais, 
b) skiria įstatymuose numatytus aukščiausius karinius laipsnius; 

c) sprendžia Moldovos Respublikos pilietybės klausimus ir suteikia 
politinį prieglobstį; 

d) skiria į valstybines pareigas įstatymuose numatyta tvarka; 

e) teikia malonę; 

f) gali reikalauti iš Tautos išreikšti savo valią referendumu dėl nacio- 
nalinės svarbos klausimų; 

g) skiria diplomatinius rangus; 

h) įstatymuose numatyta tvarka skiria aukščiausius kvalifikacinius 
laipsnius prokuratūros, teismų pareigūnams ir kitų kategorijų valstybės 
tarnautojams; 

i) atšaukia Vyriausybės aktus, kurie prieštarauja įstatymams, iki Kons- 
titucinis Teismas priima galutinį sprendimą; 

j) naudojasi kitais įstatymuose numatytais įgaliojimais. 


89 straipsnis. Pašalinimas iš pareigų 

(1) Jei Moldovos Respublikos Prezidentas padaro atitinkamus veiks- 
mus, kurie pažeidžia konstitucines nuostatas, Parlamentas pašalina jį iš 
pareigų dviejų trečdalių savo narių balsų dauguma. 

(2) Pasiūlymą dėl pašalinimo iš pareigų turi pateikti ne mažiau kaip 
vienas trečdalis narių, apie tokį pasiūlymą nedelsiant turi būti pranešta 
Prezidentui. Prezidentas gali duoti paaiškinimus dėl jam pateiktų kaltini- 
mų Parlamente ir Konstituciniame Teisme. 


90 straipsnis. Neužimtos pareigos 

(1) Skelbiama, kad Moldovos Respublikos Prezidento pareigos ne- 
užimtos, jei baigiasi Prezidento įgaliojimai, jei Prezidentas atsistatydina, 
pašalinamas iš pareigų, neabejotinai nebegali vykdyti savo pareigų arba 
miršta. 

(2) Moldovos Respublikos Prezidento atsistatydinimo pareiškimas 
pateikiamas Parlamentui, kuris išreiškia savo nuomonę šiuo klausimu. 

(3) Per 30 dienų nuo atitinkamo kreipimosi Konstitucinis Teismas 
pripažįsta, kad Moldovos Respublikos Prezidentas negali vykdyti savo par- 
eigų visa apimtimi ilgiau kaip 60 dienų. 

(4) Per du mėnesius po to, kai Moldovos Respublikos Prezidento parei- 
gos tapo laisvos, pagal įstatymus organizuojami nauji Prezidento rinkimai. 

91 straipsnis. Laikinos pareigos 

Jei Moldovos Respublikos Prezidento pareigos tampa laisvos arba jei 
Prezidentas pašalintas iš pareigų, arba jei jis laikinai negali vykdyti savo 
pareigų, jo pareigas laikinai eina Parlamento Pirmininkas arba Ministras 
Pirmininkas pirmumo tvarka. 


92 straipsnis. Laikinai einančio Prezidento pareigas asmens 
atsakomybė 

Jei asmuo, laikinai einantis Moldovos Respublikos Prezidento parei- 
gas, padaro sunkius nusižengimus, pažeisdamas Konstitucijos nuostatas, 
taikomas 89 straipsnio 1 punktas ir 91 straipsnis. 


93 straipsnis. Įstatymų skelbimas 
(1) Moldovos Respublikos Prezidentas skelbia priimtus įstatymus. 
(2) Jei Moldovos Respublikos Prezidentas turi kokių nors prieštara- 
vimų dėl priimto įstatymo, jis turi teisę ne vėliau kaip per dvi savaites grą- 
žinti jį Parlamentui svarstyti iš naujo. Jei Parlamentas laikosi savo anksčiau 
priimto sprendimo, Prezidentas turi įstatymą paskelbti. 


94 straipsnis. Prezidento aktai 

(1) Naudodamasis savo įgaliojimais, Moldovos Respublikos Prezi- 
dentas išleidžia dekretus, kurie turi būti vykdomi visoje valstybės teritori- 
joje. Dekretai skelbiami Moldovos Respublikos oficialiame leidinyje „Mo- 
nitorul Oficial“. 

(2) Dekretus, kuriuos išleido Prezidentas, pasinaudodamas 86 straips- 
nio 2 punkte ir 87 straipsnio 2, 3 ir 4 punktuose išdėstytais savo įgaliojimais, 
pasirašo ir Ministras Pirmininkas. 


95 straipsnis. Prezidento aparato finansiniai ištekliai, kompensacija ir 
kitos teisės 
(1) Skirtos lėšos Moldovos Respublikos Prezidento kanceliarijai pagal 
jo pasiūlymą tvirtinamos Parlamento ir įtraukiamos į valstybės biudžetą. 
(2) Atlyginimą ir kitas Moldovos Respublikos Prezidento teises nu- 
stato įstatymas. 

VI SKYRIUS 
VYRIAUSYBĖ 


96 straipsnis. Vaidmuo 

(1) Vyriausybė užtikrina valstybės vidaus ir užsienio politikos vykdy- 
mą ir vykdo bendrąjį vadovavimą viešajam administravimui. 

(2) Vykdydama savo įgaliojimus Vyriausybė vadovaujasi Parlamento 
patvirtinta savo veiklos programa. 


97 straipsnis. Struktūra 
Vyriausybę sudaro Ministras Pirmininkas, jo pirmasis pavaduotojas ir 
pavaduotojai, ministrai ir kiti organiniame įstatyme numatyti nariai. 


98 straipsnis. Įgaliojimų suteikimas 

(1) Pasikonsultavęs su Parlamento frakcijomis Moldovos Respublikos 
Prezidentas siūlo Ministro Pirmininko kandidatūrą. 

(2) Per 15 dienų nuo kandidatūros pasiūlymo į Ministro Pirminin- 
ko pareigas Parlamentas prašo balsuoti dėl pritarimo Vyriausybės veiklos 
programai ir Vyriausybės narių sąrašui. 

(3) Veiklos programa ir Vyriausybės narių sąrašas svarstomi Parla- 
mento posėdyje. Parlamentas išreiškia pasitikėjimą Vyriausybe Parlamen- 
to išrinktų deputatų balsų dauguma. 

(4) Parlamentui nubalsavus dėl pasitikėjimo, Moldovos Respublikos 
Prezidentas skiria Vyriausybę. 

(5) Vyriausybė pradeda vykdyti savo įgaliojimus nuo tos dienos, kai 
jos nariai prisiekia Moldovos Respublikos Prezidento akivaizdoje. 

(6) Esant reikalui pertvarkyti kadrus ar esant laisvai pareigybei Vy- 
riausybėje Moldovos Respublikos Prezidentas remiantis Ministro Pirmi- 
ninko siūlymu atleidžia iš pareigų ir skiria atskirus Vyriausybės narius. 


99 straipsnis. Pareigų nesuderinamumas 

(1) Vyriausybės nario pareigos nesuderinamos su jokiomis kitomis 
mokamomis pareigomis. 

(2) Kitus pareigų nesuderinamumo atvejus nustato organinis įstaty- 
mas. 

100 straipsnis. Vyriausybės nario įgaliojimų pabaiga 
Vyriausybės nario įgaliojimai baigiasi atsistatydinimo, atšaukimo, 
pareigų nesuderinamumo arba mirties atveju. 


101 straipsnis. Ministras Pirmininkas 

(1) Ministras Pirmininkas vadovauja Vyriausybei ir koordinuoja jos 
narių veiklą, atsižvelgdamas į jiems suteiktus įgaliojimus. 

(2) Jei Ministras Pirmininkas negali eiti savo pareigų arba jam mirus, 
Moldovos Respublikos Prezidentas paskiria kitą Vyriausybės narį laikinai 
vykdyti Ministro Pirmininko pareigas iki naujos Vyriausybės suformavi- 
mo. Laikinas Ministro Pirmininko pareigų vykdymas nutraukiamas, jeigu 
Ministras Pirmininkas atnaujina savo veiklą Vyriausybėje. 

(3) Ministrui Pirmininkui atsistatydinus, iš pareigų pasitraukia visa 
Vyriausybė. 


102 straipsnis. Vyriausybės aktai 

(1) Vyriausybė priima nutarimus, sprendimus ir potvarkius. 

(2) Nutarimai priimami siekiant įgyvendinti įstatymus. 

(3) Sprendimai priimami vadovaujantis 106b straipsniu. 

(4) Vyriausybės nutarimus ir sprendimus pasirašo Ministras Pirmi- 
ninkas ir už jų įgyvendinimą atsakingi ministrai, tokie nutarimai ir spren- 
dimai skelbiami Moldovos Respublikos oficialiame leidinyje „Monitorul 
Oficial“. Nepaskelbtas nutarimas arba sprendimas negalioja. 

(5) Potvarkius priima Ministras Pirmininkas, jie skirti Vyriausybės 
veiklos vidinei organizacijai. 


103 straipsnis. Įgaliojimų pabaiga 

(1) Vyriausybė vykdo savo įgaliojimus iki naujų Parlamento rinkimų 
rezultatų patvirtinimo. 

(2) Jei Parlamentas nubalsuoja dėl nepasitikėjimo Vyriausybe, jei 
Ministras Pirmininkas atsistatydina, taip pat 1 punkte numatytu atveju 
Vyriausybė vykdo tik viešųjų reikalų administravimo funkcijas iki naujos 
Vyriausybės priesaikos davimo. 

VII SKYRIUS 
PARLAMENTO IR VYRIAUSYBĖS SANTYKIAI 


104 straipsnis. Parlamento informavimas 

(1) Vyriausybė atsiskaito Parlamentui, jo komitetams ir atskiriems 
nariams teikdama jų prašomą informaciją ir dokumentus. 

(2) Vyriausybės nariai gali dalyvauti Parlamento posėdžiuose. Parei- 
kalavus jie privalo juose dalyvauti. 


105 straipsnis. Klausimai ir paklausimai 

(1) Vyriausybė ir atskiri jos nariai privalo atsakinėti į Parlamento na- 
rių klausimus ir paklausimus. 

(2) Parlamentas gali priimti sprendimą suformuluoti savo poziciją dėl 
paklausimo. 


106 straipsnis. Balsavimas dėl nepasitikėjimo 

(1) Ne mažiau kaip ketvirčio narių siūlymu Parlamentas gali išreikšti 
nepasitikėjimą Vyriausybe Parlamento narių balsų dauguma. 

(2) Pasiūlymas balsuoti dėl nepasitikėjimo turi būti išnagrinėtas per 3 
dienas nuo jo pateikimo Parlamentui. 


106a straipsnis. Vyriausybės prisiimama atsakomybė 

(1) Vyriausybė gali prisiimti atsakomybę prieš Parlamentą už veiklos 
programą, bendro pobūdžio politinį pareiškimą arba įstatymo projektą. 

(2) Vyriausybė atstatydinama, jeigu pareikštas nepasitikėjimas nepra- 
ėjus trim dienom nuo veiklos programos pristatymo, bendro pobūdžio po- 
litinio pareiškimo arba įstatymo projekto pateikimo, priimto laikantis 106 
straipsnio nuostatų. 

(3) Jei Vyriausybė neatstatydinama, kaip numatyta 2 punkte, pateik- 
tas įstatymo projektas laikomas priimtu, o programa arba bendro pobūdžio 
politinis pareiškimas tampa privalomi Vyriausybei. 


106b straipsnis. Įstatymų leidybos įgaliojimų delegavimas 

(1) Siekiant, kad būtų pradėta vykdyti Vyriausybės veiklos programa, 
Parlamentas Vyriausybė siūlymu gali priimti specialų įstatymą, leidžiantį 
Vyriausybei priimti sprendimus tose srityse, kurioms netaikomi organiniai 
įstatymai. 


904 


Moldovos Respublikos Konstitucija 


(2) Tokius įgaliojimus suteikiantis įstatymas būtinai turi nustatyti sri- 
tį ir datą, iki kurios gali būti priimami sprendimai. 

(3) Potvarkiai įsigalioja nuo jų viešo paskelbimo, promulgacija jiems 
netaikoma. 

(4) Jei to reikalauja įgaliojimus suteikiantis įstatymas, potvarkiai turi 
būti pateikiami Parlamentui tvirtinti. Įstatymo projektas dėl potvarkių 
patvirtinimo turi būti pateiktas per įgaliojimus suteikiančiame įstatyme 
numatytą terminą. Jei šio termino nesilaikoma, potvarkis negalioja. Jei 
Parlamentas neatmeta įstatymo projekto dėl potvarkio patvirtinimo, tokie 
sprendimai lieka galioti. 

(5) Pasibaigus potvarkių priėmimo terminui, tokie potvarkiai gali 
būti panaikinti, atšaukti arba pakeisti tik įstatymu. 


VIII SKYRIUS 
VIEŠASIS ADMINISTRAVIMAS 


107 straipsnis. Specializuotas centrinis viešasis administravimas 

(1) Ministerijos yra specializuotos centrinės valstybės institucijos. 
Vadovaudamosi įstatymais jos įgyvendina Vyriausybės politiką, jos nuta- 
rimus ir įsakymus, taip pat prižiūri joms priskirtas sritis ir atsako už savo 
vykdomą veiklą. 

(2) Siekiant valdyti, koordinuoti ir kontroliuoti šalies ūkį, vadovau- 
jantis įstatymais steigiamos ir kitos administravimo institucijos, kurios ne- 
patenka į tiesioginę ministerijų kompetenciją. 


108 straipsnis. Ginkluotosios pajėgos 

(1) Ginkluotosios pajėgos paklūsta išimtinai tautos valiai, siekiant ap- 
saugoti šalies suverenitetą, nepriklausomybę, vienybę ir teritorinį vientisu- 
mą bei konstitucinę demokratiją. 

(2) Šalies gynybos sistemos struktūra nustatoma organiniu įstatymu. 


109 straipsnis. Pagrindiniai vietinio viešojo administravimo principai 
(1) Administracinių teritorinių vienetų viešasis administravimas pa- 
remtas vietos autonomijos, viešųjų tarnybų decentralizacijos, vietos viešo- 
jo administravimo institucijų rinkimų ir konsultavimosi su piliečiais svar- 
biausiais vietinės svarbos klausimais principais. 
(2) Autonomijos sąvoka apima tiek vietos viešojo administravimo or- 


905 


PASAULIO VALSTYBIŲ KONSTITUCIJOS | Moldovos Respublika 


ganizavimą ir veikimą, tiek tokios administracijos atstovaujamų bendruo- 
menių valdymą. 

(3) Minėtų principų įgyvendinimas negali turėti įtakos valstybės 
vientisumui. 


110 straipsnis. Administracinė-teritorinė sandara 

(1) Administraciniu požiūriu Moldovos Respublikos teritorija dalina- 
ma į kaimus, miestus, rajonus ir Gagauzijos autonominį teritorinį vienetą. 
Tam tikri miestai gali būti paskelbti savivaldybėmis įstatymuose numatyta 
tvarka. 

(2) Dniestro upės kairiajame krante esančioms vietovėms gali būti 
suteiktos specialios autonomijos formos ir sąlygos pagal organiniame įsta- 
tyme numatytas specialias įstatymo nuostatas. 

(3) Moldovos Respublikos sostinės - Kišiniovo miesto statusą regla- 
mentuoja organinis įstatymas. 


111 straipsnis. Gagauzijos autonominis teritorinis vienetas 

(1) Gagauzija yra autonominis teritorinis vienetas, turintis specialų 
statusą ir esantis gagauzų tautos apsisprendimo forma, jis sudaro sudėti- 
nę ir neatskiriamą Moldovos Respublikos dalį ir savarankiškai sprendžia 
politinius, ekonominius ir kultūrinius klausimus pagal savo kompetenciją 
remiantis Moldovos Respublikos Konstitucijos nuostatomis veikdamas vi- 
sos visuomenės interesais. 

(2) Gagauzijos autonominio teritorinio vieneto teritorijoje garantuo- 
jamos visos Moldovos Respublikos Konstitucijoje ir įstatymuose numaty- 
tos teisės ir laisvės. 

(3) Gagauzijos autonominiame teritoriniame vienete veikia įstaty- 
muose numatyti atstovaujamieji ir vykdomieji organai. 

(4) Gagauzijos autonominio teritorinio vieneto teritorijoje esanti 
žemė, žemės gelmės, vandenys, augalija ir gyvūnija, taip pat kiti gamtiniai 
ištekliai priklauso Moldovos Respublikos tautai ir kartu yra Gagauzijos 
ekonominis pagrindas. 

(5) Gagauzijos autonominio teritorinio vieneto biudžetas sudaromas 
pagal normas, kurias nustato įstatymas, reglamentuojantis specialų Gagau- 
zijos statusą. 

(6) Vyriausybė įstatymuose numatyta tvarka kontroliuoja, kaip 
Gagauzijos autonominiame teritoriniame vienete laikomasi Moldovos 
Respublikos įstatymų. 

(7) Organiniai įstatymai, reglamentuojantys Gagauzijos autonominio 
teritorinio vieneto specialųjį statusą, gali būti keičiami trijų penktadalių 
išrinktų Parlamento narių balsų dauguma. 


112 straipsnis. Kaimų ir miestų valdžia 

(1) Vietinės renkamos tarybos ir merai yra viešojo administravimo or- 
ganai, per kuriuos kaimuose ir miestuose įgyvendinama vietinė autonomija. 

(2) Pagalįstatymus vietinės tarybos ir merai veikia kaip autonominiai 
administracinės valdžios organai ir vykdo visuomeninių reikalų sprendi- 
mo kaimuose ir miestuose funkciją. 

(3) Vietinių tarybų ir merų rinkimo tvarką, taip pat jų įgaliojimus ir 
kompetencijos ribas nustato įstatymai. 


113 straipsnis. Rajono taryba 

(1) Rajono taryba koordinuoja kaimų ir miestų tarybų veiklą dėl rajo- 
ninės reikšmės viešųjų reikalų tvarkymo. 

(2) Rajono taryba renkama ir veikia įstatymuose numatyta tvarka. 

(3) Vietos valdžios institucijų santykiai grindžiami autonomijos, tei- 
sėtumo ir bendradarbiavimo principais, sprendžiant bendrus klausimus. 


IX SKYRIUS 
TEISMINĖ VALDŽIA 


PIRMAS SKIRSNIS. Teismai 


114 straipsnis. Teisingumo vykdymas 
Teisingumą pagal įstatymą vykdo teismai. 


115 straipsnis. Teismai 

(1) Teisingumą vykdo Aukščiausiasis Teisingumo Teismas, apeliaci- 
niai teismai ir teismai. 

(2) Pagal įstatymus gali būti specialūs teismai tam tikrų kategorijų by- 
loms spręsti. 

(3) Draudžiama steigti ypatinguosius teismus. 

(4) Teismų struktūrą ir jų kompetencijos ribas, teismų procesą nusta- 
to organinis įstatymas. 

116 straipsnis. Teisėjų statusas 

(1) Teismų teisėjai yra nepriklausomi, nešališki ir pagal įstatymus ne- 
atšaukiami. 

(2) Teismų teisėjus pagal įstatymą skiria Moldovos Respublikos Pre- 
zidentas Magistratūros Aukščiausiosios Tarybos teikimu. Konkursą laimė- 
ję teisėjai iš pradžių skiriami 5 metų kadencijai. Pasibaigus 5 metų kaden- 
cijai, teisėjai į šias pareigas skiriami iki tam tikro įstatymuose numatyto 
amžiaus. 

(3) Teismų pirmininkus ir pirmininkų pavaduotojus skiria Moldovos 
Respublikos Prezidentas Magistratūros Aukščiausiosios Tarybos teikimu 
ketveriems metams. 

(4) Aukščiausiojo Teisingumo Teismo pirmininką, pirmininko pava- 
duotojus ir teisėjus skiria Parlamentas Magistratūros Aukščiausiosios Tary- 
bos teikimu. Jie turi turėti ne mažesnį kaip 10 metų teisėjo darbo stažą. 

(5) Teisėjai paaukštinami ir perkeliami tik jų sutikimu. 

(6) Teisėjams skiriamos sankcijos tik įstatymuose numatyta tvarka. 

(7) Teisėjo pareigos nesuderinamos su bet kokiomis kitomis viešomis 
arba privačiomis mokamomis pareigomis, išskyrus pedagoginę ir moksli- 
nę veiklą. 


117 straipsnis. Teismo procesų viešumas 

Teismo posėdžiai visuose teismuose yra vieši. Bylas nagrinėti užda- 
ruose teismo posėdžiuose leidžiama tik tam tikrais įstatymuose numaty- 
tais atvejais ir laikantis procesinių taisyklių. 


118 straipsnis. Teismo procese vartojama kalba ir teisė į vertėją 

(1) Teismo procesai vyksta moldavų kalba. 

(2) Asmenys, kurie nesupranta moldavų kalbos ir ja nekalba, turi tei- 
sę susipažinti su visais bylos dokumentais ir medžiaga ir bylos nagrinėjimo 
metu kalbėti per vertėją. 

(3) Pagal įstatymus teismo procesas taip pat gali vykti daugeliui bylos 
nagrinėjime dalyvaujančių asmenų priimtina kalba. 


119 straipsnis. Apeliacijos būdai 

Byloje dalyvaujantys asmenys ir kompetentingos valstybės instituci- 
jos įstatymuose numatyta tvarka gali teikti apeliacinius skundus dėl teismų 
priimtų sprendimų. 

120 straipsnis. Nuosprendžių ir kitų galutinių teismo spendimų 
privalomumas 

Laikytis teismų priimtų nuosprendžių ir kitų galutinių teismo spren- 
dimų, taip pat teismų reikalavimu bendradarbiauti su teismais bylos na- 
grinėjimo metu bei vykdant nuosprendžius ir kitus galutinius sprendimus 
yra privaloma. 


121 straipsnis. Teismų biudžetas, kompensacijos ir kitos teisės 

(1) Teismų biudžetą tvirtina Parlamentas, teismų biudžetas įtraukia- 
mas į valstybės biudžetą. 

(2) Kompensacijos teisėjams ir kitos teisėjų teisės numatomos įstaty- 
muose. 

(3) Teismų dispozicijoje yra policijos pajėgos. 


ANTRAS SKIRSNIS. Magistratūros Aukščiausioji Taryba 


122 straipsnis. Sudėtis 

(1) Magistratūros Aukščiausiąją Tarybą sudaro teisėjai ir universitetų 
dėstytojai, renkami 4 metų terminui. 

(2) Aukščiausiojo Teisingumo Teismo pirmininkas, teisingumo mi- 
nistras ir generalinis prokuroras pagal pareigas įeina į Magistratūros Aukš- 
čiausiosios Tarybos sudėtį. 


123 straipsnis. Įgaliojimai 

(1) Magistratūros Aukščiausioji Taryba užtikrina teisėjų paskyrimą, 
perkėlimą, pašalinimą iš pareigų, paaukštinimą ir drausminių sankcijų 
jiems skyrimą. 

(2) Magistratūros Aukščiausiosios Tarybos organizavimo būdą ir vei- 
klą numato organinis įstatymas. 


TREČIAS SKIRSNIS. Prokuratūra 


124 straipsnis. Įgaliojimai ir struktūra 

(1) Prokuratūra atstovauja bendriems visuomenės interesams, gina 
teisinę valstybę ir piliečių teises ir laisves, pagal įstatymus vadovauja bau- 
džiamajam persekiojimui ir jį vykdo, teismuose pateikia kaltinimus. 

(2) Prokuratūros sistema apima Generalinę prokuratūrą, teritorines 
ir specializuotas prokuratūras. 

(3) Prokuratūrų struktūrą, kompetencijos ribas ir veikimo būdą nu- 
mato įstatymai. 


125 straipsnis. Prokurorų įgaliojimai 

(1) Generalinį prokurorą skiria Parlamentas Parlamento Pirmininko 
teikimu. 

(2) Generalinis prokuroras skiria jam pavaldžius prokurorus. 

(3) Prokurorai skiriami 5 metų terminui. 

(4) Prokuroro pareigos nesuderinamos su jokiomis kitomis viešomis 
arba privačiomis mokamomis pareigomis, išskyrus pedagoginę ir moksli- 
nę veiklą. 

(5) Vykdydami savo įgaliojimus prokurorai paklūsta tik įstatymui. 


IV DALIS. ŠALIES EKONOMIKA IR VIEŠIFJI FINANSAI 


126 straipsnis. Ekonomika 

(1) Moldovos Respublikos ekonomika yra socialiai orientuota rinkos 
ekonomika, paremta laisvai konkuruojančios privačios ir viešosios nuosa- 
vybės bendru buvimu. 

(2) Valstybė privalo užtikrinti: 

a) ekonominės veiklos reguliavimą ir jai priklausančios viešosios nuo- 
savybės valdymą pagal įstatymus; 

b) prekybos ir verslo veiklos laisvę, sąžiningos konkurencijos gynimą, 
palankių sąlygų sukūrimą visų gamybos veiksnių plėtrai; 

c) nacionalinių interesų gynimą ekonominėje, finansinėje ir valiuti- 
nėje veikloje; 

d) mokslinių tyrimų skatinimą; 

e) žemės ir kitų gamtinių išteklių racionalų naudojimą atsižvelgiant į 
šalies interesus; 

f) aplinkos atkūrimą ir išsaugojimą, taip pat ekologinės pusiausvyros 
išlaikymą; 

g) dirbančiųjų skaičiaus padidinimą, tinkamų sąlygų sudarymą gyve- 
nimo lygiui pagerinti; 

h) fizinių ir juridinių asmenų, įskaitant užsienio asmenis, investicijų 
neliečiamumą. 

127 straipsnis. Nuosavybė 

(1) Valstybė gina nuosavybę. 

(2) Valstybė garantuoja savininkui visas nuosavybės teisių įgyvendi- 
nimo formas, kurios neprieštarauja visuomenės interesams. 

(3) Viešoji nuosavybė priklauso valstybei arba teritoriniams-admi- 
nistraciniams vienetams. 

(4) Visi žemės gelmių ištekliai, oro erdvė, vandenys ir miškai, kurie 
naudojami visuomenės labui, ekonominių regionų ir žemyninio šelfo gam- 
tiniai ištekliai, susisiekimo linijos, taip pat kitos įstatymuose numatytos 
sritys yra išimtinai viešosios nuosavybės objektai. 


128 straipsnis. Užsienio piliečių ir pilietybės neturinčių asmenų 
nuosavybė 

(1) Moldovos Respublikoje užsienio valstybių, tarptautinių organiza- 
cijų, užsienio piliečių ir pilietybės neturinčių asmenų nuosavybė yra gina- 
ma įstatymo. 

(2) Užsienio fizinių ir juridinių asmenų, taip pat pilietybės neturinčių 
asmenų teisės turėti nuosavybės Moldovos Respublikos teritorijoje naudo- 
jimosi tvarką ir sąlygas reglamentuoja įstatymas. 


129 straipsnis. Išorinė ekonominė veikla 

(1) Parlamentas tvirtina pagrindines išorinės ekonominės veiklos 
kryptis, užsienio paskolų ir kreditų panaudojimo principus. 

(2) Vyriausybė užtikrina nacionalinių interesų gynimą išorinėje eko- 
nominėje veikloje ir vykdo arba laisvos prekybos politiką, arba protekcio- 
nistinę politiką, atsižvelgdama į nacionalinius interesus. 


130 straipsnis. Finansinė ir kreditavimo sistema 

(1) Valstybės, teritorinių administracinių vienetų ir viešųjų institucijų 
finansinių lėšų kaupimą, administravimą, panaudojimą ir kontrolę regla- 
mentuoja įstatymai. 

(2) Moldovos Respublikos nacionalinė valiuta yra Moldovos lėja. 

(3) Moldovos Respublikos nacionaliniam bankui suteikta išimtinė pi- 
nigų emisijos teisė, kuri vykdoma Parlamento sprendimu. 


131 straipsnis. Nacionalinis viešasis biudžetas 

(1) Nacionalinį viešąjį biudžetą sudaro valstybės biudžetas, valstybi- 
nio socialinio draudimo biudžetas, taip pat rajonų, miestų ir kaimų biu- 
džetai. 

(2) Vyriausybė parengia metinį valstybės biudžeto ir valstybinio so- 
cialinio draudimo biudžeto projektą, kuriuos atskirai pateikia Parlamentui 
tvirtinti. Sudarytas nebiudžetinis fondas taip pat turi būti pateiktas Parla- 
mentui tvirtinti. 

(3) Jeivalstybės biudžetas ir valstybinio socialinio draudimo biudžetas 
nepatvirtinami priimant įstatymą likus mažiau kaip 3 dienoms iki einamų- 
jų biudžetinių metų pabaigos, tai toliau laikomasi praėjusių metų valstybės 
biudžeto ir valstybinio socialinio draudimo biudžeto iki naujų biudžetų 
patvirtinimo. 

(4) Įstatymų leidybos iniciatyva arba pakeitimas, kurie reiškia biudžeto 
pajamų arba paskolų padidėjimą arba sumažėjimą, taip pat biudžeto išlaidų 
padidinimą arba sumažinimą, priimami, tik jei tam pritaria Vyriausybė. 

(5) Rajonų, miestų ir kaimų biudžetai sudaromi, tvirtinami ir vykdo- 
mi įstatymuose numatyta tvarka. 

(6) Jokios biudžeto išlaidos negali būti tvirtinamos prieš tai nenuro- 
džius atitinkamų pajamų gavimo šaltinio. 


132 straipsnis. Mokesčių sistema 

(1) Visus mokesčius, rinkliavas ir kitas valstybės biudžeto ir valstybi- 
nio socialinio draudimo biudžeto pajamas, taip pat rajonų, miestų ir kaimų 
biudžetų pajamas įstatymuose nustatyta tvarka numato kompetentingi ats- 
tovaujamieji organai. 

(2) Visų kitų rūšių apmokestinimas draudžiamas. 


133 straipsnis. Audito rūmai 

(1) Audito rūmai prižiūri viešųjų finansinių išteklių kaupimo, admi- 
nistravimo ir panaudojimo tvarką. 

(2) Audito rūmus sudaro 7 nariai. 

(3) Audito rūmų pirmininką 5 metų kadencijai skiria Parlamentas 
Parlamento Pirmininko teikimu. Audito rūmų narius skiria Parlamentas 
Audito rūmų pirmininko teikimu. 

(4) Audito rūmai kasmet teikia Parlamentui ataskaitą apie viešųjų fi- 
nansinių išteklių administravimą ir panaudojimą. 

(5) Kitas Audito rūmams priskirtas teises, taip pat jo organizavimo ir 
veikimo tvarką nustato organinis įstatymas. 


912 


Moldovos Respublikos Konstitucija 


V DALIS. KONSTITUCINIS TEISMAS 


134 straipsnis. Statusas 

(1) Konstitucinis Teismas yra vienintelis konstitucinės jurisdikcijos 
organas Moldovos Respublikoje. 

(2) Konstitucinis Teismas nepriklauso nuo kitų valdžios institucijų ir 
paklūsta tik Konstitucijai. 

(3) Konstitucinis Teismas garantuoja Konstitucijos viršenybę, užti- 
krina valstybinės valdžios padalinimo į įstatymų leidžiamąją, vykdomąją 
ir teisminę valdžią principo įgyvendinimą ir garantuoja valstybės atsako- 
mybę piliečiui ir piliečio atsakomybę valstybei. 


135 straipsnis. Įgaliojimai 

(1) Konstitucinis Teismas: 

a) gavęs kreipimąsi vykdo Parlamento įstatymų ir sprendimų, Prezi- 
dento dekretų, Vyriausybės nutarimų ir sprendimų, taip pat tarptautinių 
sutarčių, kurių šalis yra Moldovos Respublika, konstitucinę kontrolę; 

b) aiškina Konstituciją; 

d) tvirtina respublikinių referendumų rezultatus; 

e) tvirtina Moldovos Respublikos Parlamento ir Prezidento rinkimų 
rezultatus; 

f) konstatuoja aplinkybes, pateisinančias Parlamento paleidimą, Mol- 
dovos Respublikos Prezidento pašalinimą iš pareigų arba laikiną Preziden- 
to pareigų vykdymą, taip pat Moldovos Respublikos Prezidento negalėjimą 
vykdyti visų savo pareigų ilgiau kaip 60 dienų; 

g) priima sprendimus dėl teisės aktų neatitikties Konstitucijai, kai 
kreipiasi Aukščiausiasis Teisingumo Teismas; 

h) priima sprendimus dėl klausimų, susijusių su partijos atitiktimi 
Konstitucijai. 

(2) Konstitucinis Teismas vykdo veiklą Konstitucinio Teismo įstaty- 
me numatytų subjektų iniciatyva. 


136 straipsnis. Struktūra 
(1) Konstitucinį Teismą sudaro 6 teisėjai, skiriami 6 metų kadencijai. 
(2) Du teisėjus skiria Parlamentas, du — Vyriausybė, o likusius du - 
Magistratūros Aukščiausioji Taryba. 

(3) Konstitucinio Teismo teisėjai Konstitucinio Teismo pirmininką 
renka slaptu balsavimu. 


137 straipsnis. Nepriklausomybė 
Savo kadencijos laikotarpiu Konstitucinio Teismo teisėjai negali būti 
pašalinami iš pareigų, jie yra nepriklausomi ir paklūsta tik Konstitucijai. 


138 straipsnis. Paskyrimo sąlygos 

Konstitucinio Teismo teisėjai turi turėti aukštąjį teisinį išsilavinimą, 
aukštą profesinę kompetenciją ir ne mažiau kaip 15 metų stažą teisės srity- 
je, teisės pedagogikos arba mokslo srityje. 


139 straipsnis. Pareigų nesuderinamumas 

Konstitucinio Teismo teisėjo pareigos nesuderinamos su bet kokiomis 
kitomis viešomis arba privačiomis mokamomis pareigomis, išskyrus peda- 
goginę ir mokslinę veiklą. 


140 straipsnis. Konstitucinio Teismo sprendimai 

(1) Įstatymai ir kiti norminiai aktai arba jų dalys netenka galios nuo 
to momento, kai Konstitucinis Teismas priima atitinkamą sprendimą. 

(2) Konstitucinio Teismo sprendimai yra galutiniai ir neskundžiami. 


VI DALIS. KONSTITUCIJOS PERŽIŪRĖJIMAS 


141 straipsnis. Konstitucijos peržiūrėjimo iniciatyva 

(1) Konstitucijos peržiūrėjimą gali inicijuoti: 

a) ne mažiau kaip 200 000 balso teisę turinčių Moldovos Respublikos 
mažiau kaip pusės antrojo lygmens teritorinių administracinių vienetų ir 
kiekviename tokiame vienete turi būti surinkta ne mažiau kaip 20 000 to- 
kią iniciatyvą remiančių parašų; 

b) ne mažiau kaip vienas trečdalis Parlamento narių; 

c) Vyriausybė. 

(2) Konstitucinių įstatymų projektai turi būti pateikiami Parlamentui 
kartu su Konstitucinio Teismo patariamąja išvada, priimta bent 4 teisėjų 
balsais. 

(1) Nuostatos dėl valstybės suvereniteto, nepriklausomybės ir vien- 
tisumo, taip pat nuostatos dėl nuolatinio valstybės neutraliteto gali būti 
peržiūrimos tik referendumu registruotų balso teisę turinčių piliečių balsų 
dauguma. 

(2) Konstitucijos nuostatos negali būti keičiamos, jei toks pakeitimas 
reikštų piliečių pagrindinių teisių ir laisvių arba jų garantijų pažeidimą. 

(3) Konstitucija negali būti peržiūrima esant nepaprastajai padėčiai, 
karo padėčiai ir karui. 


143 straipsnis. Įstatymas dėl Konstitucijos pakeitimo 

(1) Parlamentas turi teisę priimti įstatymą dėl Konstitucijos pakeiti- 
mo praėjus ne mažiau kaip 6 mėnesiams po atitinkamos iniciatyvos prista- 
tymo. Toks įstatymas priimamas dviejų trečdalių Parlamento narių balsų 
dauguma. 

(2) Jei per vienerius metus po to, kai buvo pristatyta iniciatyva dėl 
Konstitucijos pakeitimo, Parlamentas nepriėmė atitinkamo konstitucinio 
įstatymo, laikoma, kad tokio pasiūlymo galiojimas baigėsi. 


VII DALIS. BAIGIAMOSIOS IR LAIKINOSIOS NUOSTATOS 


I straipsnis 

(1) Šią Konstituciją priėmė Parlamentas, Moldovos Respublikos Pre- 
zidentas turi ją paskelbti per 3 dienas. 

(2) Moldovos Respublikos Konstitucija įsigalioja 1994 m. rugpjūčio 
27 d. Nuo tos pačios dienos pripažįstama netekusia galios 1978 m. balan- 
džio 15 d. Moldovos Respublikos Konstitucija su visais vėlesniais jos pakei- 
timais ir papildymais. 


II straipsnis 

1. Įstatymai ir kiti norminiai aktai galioja ta apimtimi, kiek jie neprieš- 
tarauja šiai Konstitucijai. 

2. Per vienerius metus nuo šios Konstitucijos įsigaliojimo dienos, 
nuolatiniai Parlamento ir Vyriausybės komitetai turi išnagrinėti įstatymų 
atitiktį Konstitucijai ir pateikti Parlamentui atitinkamus pasiūlymus. 

III straipsnis 

(1) Valstybės institucijos, veikiančios šios Konstitucijos įsigaliojimo 
dieną, lieka toliau veikti iki naujų institucijų įkūrimo. 

(2) Parlamentas, kurį sudaro 104 nariai, išrinkti pasinaudojant vi- 
suotine lygių, tiesioginių, slaptų ir laisvų rinkimų teise politinio ir partijų 
pliuralizmo sąlygomis pagal 1993 m. spalio 14 d. Įstatymą dėl Parlamento 
rinkimų, lieka veikti iki savo įgaliojimų pabaigos, išskyrus šioje Konstitu- 
cijoje numatytus atvejus. 

(3) Moldovos Respublikos Prezidentas, išrinktas 5 metų kadencijai 
remiantis visuotine lygių, tiesioginių, slaptų ir laisvų rinkimų teise politi- 
nio ir partijų pliuralizmo sąlygomis pagal 1991 m. rugsėjo 18 d. Įstatymą 
dėl Moldovos Respublikos Prezidento rinkimų, lieka eiti savo pareigas iki 
savo įgaliojimų pabaigos, išskyrus šioje Konstitucijoje numatytus atvejus. 

(4) Parlamento patvirtinta Vyriausybė ir toliau vykdo savo funkcijas iki 
savo įgaliojimų pabaigos, išskyrus šioje Konstitucijoje numatytus atvejus. 

(5) Vietinės valstybinės valdžios ir valdymo institucijos ir toliau vyk- 
do savo funkcijas iki savo įgaliojimų pabaigos, išskyrus šioje Konstitucijoje 
numatytus atvejus. 

(6) Teisėjams, kurie šios Konstitucijos įsigaliojimo dieną turi ne ma- 
žiau kaip 5 metų darbo teisme stažą, taikomas 116 straipsnio 1 punkte nu- 
matytas neatšaukiamumo principas remiantis Moldovos Respublikos Pre- 
zidento dekretu, priimtu pasiūlius Teisingumo ministrui ir Aukščiausiojo 
Teismo pirmininkui. 

(7) Per 2 metus nuo šios Konstitucijos įsigaliojimo teismų sistema 
turi būti pertvarkyta pagal įstatymus, kaip numatyta 115 straipsnyje. 


IV straipsnis 

25 straipsnio 4 punkte numatytos nuostatos, susijusios su suėmimo 
terminu, neturėtų iki 1995 m. sausio 1 d. būti taikomos asmenims, kurie 
padarė sunkius nusikaltimus, numatytus Baudžiamojo kodekso 7 straips- 
nio 1 punkte. 


V straipsnis 
(1) Per 6 mėnesius nuo šios Konstitucijos įsigaliojimo turi būti įsteig- 
tas Konstitucinis Teismas ir Audito rūmai. 

(2) Į pirmos sudėties Konstitucinį Teismą teisėjus Magistratūros 
Aukščiausiosios Tarybos vardu skiria liaudies teisėjų visuotinis susirinki- 
mas ir Aukščiausiojo Teismo nariai. 


VI straipsnis 

Iki Konstitucinio Teismo įsteigimo visus šios Konstitucijos 135 
straipsnyje numatytus klausimus gali spręsti Aukščiausiasis Teismas Par- 
lamento iniciatyva. 


VII straipsnis 

(1) 1989 m. rugsėjo 1 d. Įstatymas dėl kalbų, kuriomis kalbama Mol- 
dovos Respublikos teritorijoje, vartojimo galioja ta apimtimi, kiek jis ne- 
prieštarauja šiai Konstitucijai. 

(2) Minėtas įstatymas gali būti keičiamas ne mažiau kaip dviejų treč- 
dalių Parlamento narių balsų dauguma per 7 metus nuo šios Konstitucijos 
įsigaliojimo. 


VIII straipsnis 

VII dalis „Baigiamosios ir laikinosios nuostatos“ laikoma sudedamąja 
šios Konstitucijos dalimi ir reglamentuoja klausimus, susijusius su jos įsi- 
galiojimu. 

Dabartinės Nyderlandų Karalystės Konstitucijos istorinė priėmimo 
data 1814 m.! Esminė jos revizija vyko 1983 m., taigi Nyderlandų Kons- 
titucija viena iš seniausių Europos valstybių konstitucijų. Nyderlandų Ka- 
ralystė galėtų būti priskiriama valstybėms, turinčioms senas konstitucines 
tradicijas. Konstitucinę reikšmę jau turėjo 1579 m. Utrechto sąjungos su- 
tartis, įsteigusi konfederaciją. Susijungus 7 provincijoms buvo nustatyta 
respublikos valdymo forma. Ši sutartis galiojo iki 1795 m. Utrechto sąjunga 
neturėjo stiprios centralizuotos valdžios, tačiau turėjo valdymo instituciją 
(oland. Staten-Generaal, angl. States General), kuri vis dėlto labiau priminė 
provincijų atstovų susirinkimą nei nacionalinį parlamentą. 

Nyderlandų Karalystė turi turtingas valstybingumo tradicijas. Da- 
bartinę Nyderlandų Karalystę sudaro kelios provincijos, kurios praei- 
tyje buvo daugiau ar mažiau nepriklausomos respublikos?. Nyderlandų 
Karalystė buvo įkurta 1814 m., kai princas Vilhelmas I (Viljamo Ora- 
niečio palikuonis) buvo paskelbtas karaliumi. Napoleono laikotarpis 
paliko pėdsakus Nyderlandų istorijoje.1813 m. Nyderlandai išsivadavo 
iš Prancūzijos valdymo. Tokio išsivadavimo rezultatas buvo pirmoji ra- 
šytinė Nyderlandų Konstitucija, priimta 1814 m. Kad ir kaip būtų keista, 
tačiau ši Konstitucija grąžino monarchiją, kurios nebuvo nuo 1581 m., 
kai Nyderlandai atsisakė paklusti Ispanijos karaliaus Filypo II valdžiai. 
Nyderlandų Karalystės valstybingumo kelias mena nelengvas kovas dėl 
nepriklausomybės su Ispanija. Tačiau respublikos tradicijos nebuvo pa- 





! Konstitucijos pirminė data neretai nurodoma ir kaip 1815 m., siejant ją su 1815 


metų 1814 m. konstitucijos pakeitimais. Kai kada Konstitucijos pirminė data nurodo- 
ma ir kaip 1814/1815. Plačiau žr.: L.EM. Besselink, Constitutional Referenda in the 
Netherlands: A Debate in the Margin, vol.11.1 Electronic Journal of Comparative Law 
( May 2007). http:/www.ejcl.org/111/art111-2pdf 

Nyderlandai taip pat ilgą laiką buvo kolonijinė valstybė ir turėjo daug kolonijų. Kai 
kurios Karibų salos, tokios kaip Arubos, Kiurasao, Bonero, Šv. Martyno, Šv. Eustachi- 
jaus ir Sabos, ir dabar priklauso Karalystei. Aruba, turinti specialų statusą, ir kitos 
salos sudaro Nyderlandų Antilus, yra susijusios federaciniais ryšiais su Nyderlandų 
teritorija Europoje. 

mirštos, 1814 m. Konstitucija įsteigė parlamentą (oland. Staten-Generaal, 
angl. States General), susidedantį iš vienerių Rūmų. Parlamentas kartu su 
monarchu įgyvendino įstatymų leidybos galias, tačiau monarchas turėjo 
nemažai ir savarankiškų galių. Ši Konstitucija įsteigė ir nepriklausomą 
teisminę valdžią. 

1815 m., Vienos sutartimi prie Nyderlandų prijungus Belgiją, pakeitus 
Konstituciją buvo įsteigtas dvejų Rūmų palamentas. Tačiau Belgija buvo 
nepatenkinta tokiu prijungimu ir po 1830 m. sukilimo atsiskyrė nuo Ny- 
derlandų. Toks atsiskyrimas buvo patvirtintas 1839 m. Londono sutartimi. 
Tokia yra ir dabartinė Nyderlandų Karalystė Europoje. 

Konstitucija buvo keičiama 1840 m. ir vėliau, tačiau esminė konstitu- 
cinė reforma įvyko 1848 m. Įgyvendinant reformą buvo formuluojami kai 
kurie svarbūs parlamentinės monarchijos principai. 1848 m. Konstitucijos 
pataisos yra reikšmingos, nemažai jos nustatytų principų yra svarbūs ir šių 
dienų konstitucinei Nyderlandų sąrangai. 1879 m. Aukščiausiojo Teismo 
Meerenberg byla3, kurioje teismas apribojo vyriausybės galias, nusprendęs, 
kad visas teisės normas, susijusias su bausmėmis, turi priimti parlamentas, 
paskatino 1887 m. peržiūrėti Konstituciją. 1917 m. konstitucinė reforma 
suteikė visuotinę rinkimų teisę ir vyrams, ir moterims, ir įtvirtino propor- 
cinio atstovavimo rinkimų sistemą. 

Taigi, dabartinė Nyderlandų Karalystės Konstitucija yra priskirtina 
seniausioms Europos valstybių konstitucijoms, joje atsispindi Nyderlandų 
Karalystės istorinė konstitucinė raida. Ši Konstitucija ne kartą keista lai- 
kantis Konstitucijos keitimo tradicijos. 

Vertinant Nyderlandų konstitucinės tradicijos raidą pažymėtina, kad 
1983 m. įvykdžius esminę konstitucinę reformą nedaug kas pasikeitė ly- 
ginant su 1848 m. konstitucine sąranga. Svarbiausius konstitucinės teisės 
pokyčius nulėmė Europos Sąjungos teisė, tarptautinės ir supranacionalinės 
teisės įtaka. Parlamento ir politinių procesų pokyčiai vyko nepriklausomai 
nuo formalių konstitucijos pataisų“. 

Nyderlandų Konstitucija atspindi kai kurias olandų konstitucinės tei- 
sės tradicijas, besiskiriančias nuo kai kurių kitų Europos valstybių. Jos ne- 
varžo ideologinės nuostatos, joje neatsispindi valstybės valdžios šaltinis - 
daugelis Europos konstitucijų nurodo, kad suverenitetas priklauso tautai ar 





*  Kortmann, C. A. J. M; Bovend'Eret, P. P. T. Constitutional Law of the Netherlands. Klu- 
wer Law International, 2007, p. 21. 
4 Ibid., p. 21. 

pan.", joje nėra nuostatų dėl valstybės valdžios kilmės, neformuluojami ir 
valstybės valdžios institucijų funkcionavimo principai, kaip antai - valdžių 
padalijimo ir kt. 

Daugelis esminių konstitucinių principų, kaip antai - monarchinė 
valdymo forma, atstovaujamoji demokratija, valstybės socialinė prigimtis, 
pagarba Žmogaus teisėms, yra implicitiškai įtvirtinti Nyderlandų konstitu- 
cinėje teisėje. Konstitucijoje nėra ir preambulės, kurioje įprastai formuluo- 
jamos konstitucinės doktrininės nuostatos. Nors dėl Konstitucijos pakeiti- 
mo ir papildymo preambule buvo ne kartą diskutuojama, tačiau nesutarus 
dėl jos reikalingumo ir turinio politikams šiuo aspektu Konstitucija nėra 
pakeista. Konstitucijoje atskirai neformuluojami valstybės valdžios sanda- 
ros principai, kaip savarankiškas principas nedeklaruojamas ir žmogaus 
prigimtinių teisių principas. 

Nyderlandų konstitucinė teisė, kaip ir Didžiosios Britanijos (Anglijos) 
teisė, yra atvira teisės sistema, kurios esminiai pokyčiai vyksta be formalių 
Konstitucijos pakeitimų, ypač tai akivaizdu aiškinantis parlamento ir vy- 
riausybės santykių raidą. Konstitucija palieka plačias galimybes įstatymų 
leidėjui reglamentuoti įvairias sritis, taip pat ir valdžios institucijų organi- 
zavimo pagrindus. Konstitucinė sistema leidžia vyriausybei, parlamentui 
ar teismams surasti būdų, kaip reaguojant į besikeičiančią politinę ir so- 
cialinę tikrovę - vykdyti būtinus pokyčius, nekeičiant Konstitucijos nuos- 
tatų, Konstitucijos keitimo procedūros yra ypač sudėtingos. Nyderlandų 
Karalystės Konstitucija pagal keitimo tvarką priskiriama prie griežtų kons- 
titucijų. Norint, kad dabartinė konstitucinės teisės tradicija išliktų atvira 
ir lanksti, būtina pripažinti „nerašytinės“ konstitucinės teisės reikšmę. Šie 
Nyderlandų konstitucinės teisės bruožai ypač turi įtakos konstitucinei tei- 
sės šaltinių sistemai ir jų įvairovei. 

Kaip vienas iš Nyderlandų konstitucinės teisės bruožų išskiriama ir 
tai, kad valstybės valdymo forma - konstitucinė monarchija, nors Nyder- 
landai turi turtingas respublikos tradicijas. Todėl aiškinantis jos konstitu- 
cinę valstybės valdymo tradiciją ir terminologiją reikėtų kartu nagrinėti ir 
pirminę 1814 m. Konstitucijos versiją. 





* Lietuvos Respublikos Konstitucijos 2 straipsnyje sakoma, kad valstybę kuria Tauta; su- 


verenitetas priklauso Tautai. Vokietijos Federacinės Respublikos Konstitucija numato, 
kad visa valstybinė valdžia kyla iš Tautos. Tauta ją vykdo per rinkimus ir balsavimus ir 
per ypatingas įstatymų leidžiamosios, vykdomosios ir teisminės valdžios institucijas. 
Britų konstitucinės teisės tradicija skelbia parlamento suverenitetą. 

Išskirtinis konstitucinės sąrangos bruožas yra tas, kad Konstitucija 
nenumato konstitucinės kontrolės mechanizmo, neįsteigta konstitucinės 
kontrolės institucija, teismams nesuteikta teisė pripažinti parlamento aktus 
prieštaraujančiais Konstitucijai, niekam nesuteikta ir Konstitucijos oficialaus 
interpretavimo teisė, tai reikšmingai veikia konstitucinės doktrinos raidą. 
Nei teismai, nei kuri kita institucija neturi įgaliojimų spręsti dėl parlamento 
aktų konstitucingumo. Konstitucijos 120 straipsnyje nustatyta, kad teismai 
negali spręsti dėl parlamento aktų ir tarptautinių sutarčių atitikties Kons- 
titucijai. Ši taisyklė buvo įtvirtinta dar Konstitucijos 1848 m. redakcijoje. 
Parlamentas pats turi teisę spręsti, ar parlamento aktas neprieštarauja Kons- 
titucijai turinio, formos, priėmimo procedūrų požiūriu“. Taigi parlamentas 
ir vyriausybė interpretuoja Konstituciją, jie formuoja inter alia konstitucinę 
tradiciją. Šis principas taikomas ir Nyderlandų Karalystės Chartijai. 

Nyderlandų Karalystės Chartija yra svarbus konstitucinis dokumen- 
tas, ji buvo priimta ir ratifikuota 1954 m. ir atspindi savitą valstybės fe- 
deralinę struktūrą (dekolonizuotą 1950 m. sistemą), europinės dalies ir 
Karibų salose esančių Nyderlandų Antilų ir Arubos sąjungą. Kiekviena šių 
valstybių turi savarankišką valdymo sistemą - konstitucijas, parlamentą, 
vyriausybę", bet federalinio valdymo sistemą iš esmės įgyvendina europinė 
Nyderlandų Karalystės dalis. 

Teismai gali atsisakyti taikyti parlamento teisės aktą tik tuo atveju, jei- 
gu jo taikymas pažeistų teises, kurių įstatymų leidėjas neketino suvaržyti, 
tokios situacijos kartais iškyla teismuose taikant mokesčių įstatymus. Teis- 
mai gali spręsti apie įstatymų leidėjo valią, ketinimus, įtvirtinant tam tikrą 
teisinį reguliavimą, ir vertinti, ar jo formuluotės juos atitinka. Taigi contra 
legem doktrina negali būti taikoma tais atvejais, kai taikytinas teisinis regu- 
liavimas atitinka įstatymo leidėjo tikslus?. 

Kadangi Konstitucijos 120 straipsnyje expressis verbis įtvirtintas drau- 
dimas teismams tik parlamento aktus vertinti atitikties Konstitucijai as- 





“ Aukščiausiojo Teismo 1989 m. balandžio 14 d. sprendimu (NJ 469) ši konstitucinė 


nuostata buvo interpretuota plečiamai, kad parlamento aktai negali būti vertinami ne 
tik atitikties Konstitucijai, bet ir Nyderlandų Karalystės Chartijai, kuri yra aukštesnės 
teisinės galios nei kad Konstitucija. Tačiau Aukščiausiasis Teismas pažymėjo ir tai, kad 
įstatymų leidėjas gali pakeisti Konstitucijos 120 straipsnyje įtvirtintas nuostatas. 
Heringa, A. W.; Kiiver, P. Constitutions Compared. An introduction to Comparative 
Constitutional Law. Intersentia Antverpen - Oxford, 2007, p. 26. 

Šš van der Schyff, G. Constitutional Reviw by the Judiciary in the Netherlands: A bridge 

too far? German Law Journal. Vol. 11, No. 02, p. 278. 

pektu, teismai gal spręsti dėl žemesnės galios aktų (inter alia vykdomosios 
valdžios, vietos valdžios aktų) atitikties aukštesnės teisinės galios aktams, 
taip pat ir Konstitucijai. Tačiau tais atvejais, kai tokie teisės aktai yra išlei- 
džiami institucijoms įgyvendinant deleguotos įstatymų leidybos teises ir 
jie remiasi įstatymų leidėjo nuostatomis, teismas negali vykdyti tokių aktų 
konstitucinės kontrolės“. 

Teismams yra suteikti įgaliojimai spręsti ir dėl teisės aktų, inter alia 
parlamento aktų, atitikties tarptautinėms sutartims, inter alia Europos 
žmogaus teisių konvencijai ir Europos Sąjungos teisei, ši teisė yra nacio- 
nalinės teisės sistemos dalis. Konstitucijos 94 straipsnyje yra įtvirtinta tai- 
syklė, kad teisės aktai, prieštaraujantys tarptautinėms sutartims (ar tarp- 
tautinių institucijų sprendimams), negali būti taikomi. Būdama viena iš 
Europos Bendrijų steigėjų Nyderlandų Karalystė yra veikiama Europos 
Sąjungos teisės, jos teisminio interpretavimo bei Žmogaus teisių ir pagrin- 
dinių laisvių apsaugos konvencijos (Europos žmogaus teisių konvencijos) 
jurisprudencijos. 

Mokslinėje doktrinoje ir politikoje dažnai diskutuojama dėl Konstitu- 
cijos pataisos, kuri įtvirtintų teisės aktų konstitucinę kontrolę. Diskutuoja- 
ma ir tai, ar konstitucinės kontrolės sistema turi būti difuzinė, ar centrali- 
zuota"“. Kai kurie autoriai pažymi, kad Nyderlandai yra viena paskutiniųjų 
liberaliosios demokratijos valstybių, nesuteikiančių teismams teisės spręsti 
dėl parlamento teisės aktų atitikties konstitucijai''. Kadangi tam tikrais 
atvejais tarptautinių sutarčių ir Konstitucijos nuostatos sutampa, galime 
manyti, kad tokiu būdu netiesiogiai tam tikra apimtimi yra vykdoma ir 
konstitucinė kontrolė. 

Konstitucijoje vyriausybės ir parlamento santykiai nėra pakankamai 
griežtai reglamentuoti, nėra vienareikšmiškai interpretuojama ir minis- 
trų atsakomybė, kai kurios aplinkybės, kuriomis gali būti paleistas par- 
lamentas, ir pan. Šios problemos priskiriamos parlamento ir vyriausybės 
santykiams. Teismai į tokius ginčus neturi teisės įsiterpti, toks valdžių 
tarpusavio santykių sprendimas suprantamas kaip valdžių padalijimas ir 
atskyrimas. 





? Ten pat, p. 279. 

9 Kortmann, C. A. J. M; Bovend'Eret, P. P. T. Constitutional Law of the Netherlands. 
Kluwer Law International. 2007, p. 127. 

U van der Schyft, G. Constitutional Reviw by the Judiciary in the Netherlands: A bridge 
too far? German Law Journal. Vol. 11, No. 02, p. 275. 

Taigi konstitucingumo ginčų klausimai yra įstatymų leidžiamosios ir 
vykdomosios valdžių rankose, nors Nyderlandų mokslinėje konstitucinėje 
doktrinoje pažymima, kad šiuo metu dėl didelio tarptautinės teisės povei- 
kio teisminės valdžios įtaka pastebimai didėja"?. 

Konstitucinės teisės šaltiniais yra ES pirminė teisė ir kai kurie antrinės 
teisės aktai, kai kurios tarptautinės sutartys, Nyderlandų Karalystės Char- 
tija, Konstitucija, įstatymai ir kai kurie kiti teisės aktai, supranacionalinės 
ir tarptautinės teisės srities teismų sprendimai, nacionalinių teismų spren- 
dimai, konvencijos. 

Ypač svarbus konstitucinės teisės šaltinis yra ES teisė. Nuo Romos su- 
tarties įsigaliojimo Nyderlandų teisės sistema yra ypač veikiama ES teisės. 
Pirminė ir antrinė ES teisė taikoma tiesiogiai, o teisės normų kolizijos atve- 
juji turi viršenybę prieš nacionalinės teisės aktus, taip pat ir Konstituciją“. 

Taigi tarptautinės sutartys - svarbus konstitucinės teisės šaltinis. Ny- 
derlandų teisėje laikomasi tiesioginės tarptautinės ir nacionalinės teisės są- 
veikos koncepcijos (monistinės). Kai kurios tarptautinės sutartys gali būti 
priskirtos konstitucinės teisės šaltiniams, tokioms sutartims priskirtinos 
Europos žmogaus teisių konvencija, Jungtinių Tautų dokumentai, inter alia 
Politinių ir pilietinių teisių paktas ir kt. 

Pagal Konstituciją tarptautinės sutartys, prie kurių Nyderlandų Kara- 
lystė yra prisijungusi, yra tiesiogiai taikomos ir turi viršenybę prieš įstaty- 
mus. Kaip numatyta Konstitucijos 91 straipsnio 3 dalyje, jeigu tarptautinės 
sutarties nuostatos prieštarauja Konstitucijai, kad tokia sutartis įsigaliotų, 
jai turi pritarti ne mažiau kaip du trečdaliai parlamento narių. Taigi tarp- 
tautinių sutarčių vaidmuo ypač reikšmingas. 

Nyderlandų Karalystės Chartija (Chartija), kuri reglamentuoja Ny- 
derlandų, Nyderlandų Antilų ir Arubos tarpusavio santykius, tam tikra 
prasme gali būti vertinama kaip federacijos konstitucija. Federacijos vals- 
tybės vadovas - karalius (Dutch King). Chartijoje atsispindi tam tikra fe- 
deralizmo sistema. Nyderlandų Karalystės federalinė valstybės sandaros 
forma gali būti vadinama „centrifūgine“, kai unitarinės valstybės steigia 
federaciją!*. Ši federacija yra eurocentrinė, nes olandų parlamentas ir vy- 
riausybė iš esmės vykdo federalinius įgaliojimus. 





2 Kortmann, C. A. J. M; Bovend'Eret, P. P. T. Constitutional Law of the Netherlands. 
Kluwer Law International. 2007, p. 21. 

S Ibid., p. 29. 

4 Heringa, A. W.; Kiiver, P. Constitutions Compared. An introduction to Comparative 
Constitutional Law. Intersentia Antverpen - Oxford, 2007, p. 30. 

Nyderlandų Karalystės Konstitucija, be abejo, yra svarbiausias kons- 
titucinės teisės šaltinis, ji, visų pirma, yra skirta europinei Nyderlandų 
teritorijai. Kaip minėta, Konstitucija buvo priimta 1814 m. Konstitucijos 
reikšmingi pakitimai vyko 1848 m., ji iš esmės buvo pakeista 1983 m., ta- 
čiaujos struktūra išliko 1814 m. versijos. Konstitucija pagal keitimo tvarką 
priskiriama griežtoms konstitucijoms. Konstitucija, kaip minėta, priskirti- 
na atviroms ir gali būti plačiai interpretuojama įstatymų leidėjo. 

Konstitucija daugelį konstitucinių teisinių santykių paveda regla- 
mentuoti parlamentui ir vyriausybei organiniais įstatymais ir kitais aktais 
(organic statutes and regulations). Dažnai Konstitucijoje formuluojami tik 
bendrieji esminiai principai. Konstitucinės teisės santykius reglamentuoja 
įstatymai ir kiti teisės aktai. Konstitucija nustato tik kai kuriuos bendruo- 
sius pagrindus ir palieka plačią erdvę konstitucinius santykius reglamen- 
tuoti parlamento aktais. Teisės aktai, kuriais reglamentuojamos viešosios 
valdžios institucijos ir jų įgaliojimai, vadinami organinias įstatymais (or- 
ganieke regelingen). Teisminės valdžios organizavimo pagrindus, vietos 
valdžios (local government) santykius reguliuoja parlamento aktai. Bet ir 
parlamento, jo dvejų Rūmų organizaciją ir veiklą taip pat reglamentuoja 
parlamento aktai (vadinamieji reglamentai) (reglamenten van order). Kaip 
vieną konstitucinio reguliavimo bruožų galime paminėti, kad Konstituci- 
jos 107 straipsnyje tiesiogiai nurodoma, jog civilinė ir baudžiamoji teisės, 
baudžiamasis ir civilinis procesai reglamentuojami parlamento aktais ko- 
deksų forma, bendrieji administracinės teisės principai nustatomi parla- 
mento akte. 

Svarbus konstitucinės teisės šaltinis yra ir teismų praktika. Europos 
Teisingumo Teismo sprendimai yra privalomi pagal Europos Sąjungos 
teisės nuostatas. Didelę reikšmę turi ir Europos Žmogaus Teisių Teismo 
jurisprudencija. Kartais šių teismų sprendimai įsakmiai reikalauja daryti 
konstitucinės ir kitų teisės sričių teisės pataisas. Nors nacionaliniai teismai, 
kaip minėta, ir nevykdo konstitucinės kontrolės, bet jų sprendimai yra 
reikšmingi ir konstitucinės teisės požiūriu, nes teismai sprendžia, ar įstaty- 
mai atitinka tiesiogiai taikomų tarptautinių sutarčių nuostatas. Jie taip pat 
gali spręsti, ar teisės aktai, išskyrus parlamento įstatymus, atitinka Konsti- 
tuciją. Teismai nevykdo konstitucinės parlamento aktų kontrolės, tačiau jie 
gali spręsti dėl žemesnės teisės galios aktų atitikties Konstitucijai. Teismai 
dažnai interpretuoja ir konstitucinę bei tarptautinėse sutartyse įtvirtintą 
žmogaus teisių doktriną. 

Vyriausybės aktai, reguliuojantys konstitucinės srities santykius, taip 
pat priskirtini konstitucinės teisės šaltiniams. Karaliaus dekretai, kurie yra 
kontrasignuojami ministro ar Valstybės sekretoriaus, kaip ir Karaliaus de- 
kretai, paprastai yra teisės taikymo aktai - Ministro Pirmininko skyrimas, 
kurį Ministras Pirmininkas ir kontrasignuoja, irgi priskirtini konstitucinės 
teisės šaltiniams. 

Konstitucinės teisės šaltiniams priskiriama nemažai poįstatyminių 
aktų rūšių, tarp jų ir ministerijų aktai. Pagal Nyderlandų konstitucinės tei- 
sės mokslinę doktriną konstitucinės teisės šaltiniams priskiriami net ir tam 
tikri provincijų (municipalitetų) priimami teisės aktai “. Be abejo, šie teisės 
šaltiniai turi reglamentuoti tam tikrus konstitucinės srities santykius. 

Kitiems (fakultatyviniams) konstitucinės teisės šaltiniams priskirti- 
nos konvencijos, mokslinė doktrina, patariamųjų institucijų aktai. 

Konstitucinės konvencijos (nerašytinės taisyklės) yra svarbus konsti- 
tucinės teisės šaltinis - jos reguliuoja parlamento ir vyriausybės bei kitus 
konstitucinius santykius. Vienai tokių konvencijų priskirtina vadinamoji 
ministrų politinio pasitikėjimo taisyklė - ministras, kuris praranda vie- 
nų iš parlamento Rūmų pasitikėjimą, turi atsistatydinti. Konstitucinėms 
konvencijoms priskirtina ir taisyklė, kad Vyriausybė gali paleisti vienus iš 
parlamento Rūmų tik vienąkart tuo pačiu pagrindu. Ši konvencija remiasi 
konstituciniu pagrindu - Konstitucijos 64 straipsnyje inter alia numatyta, 
kad Karaliaus dekretu Antrieji (žemieji) ar Pirmieji (aukštieji) parlamento 
Rūmai gali būti paleisti, tokiu atveju turi būti skelbiami pirmalaikiai rin- 
kimai. Šios konvencijos susiformavo 1866-1868 m. laikotarpiu. Ministrų 
kabineto formavimas taip pat grindžiamas konvencijomis. 

Teisinė mokslinė doktrina taip pat gali būti konstitucinės teisės šal- 
tinis, nors tai nėra visuotinai pripažįstama. Mokslinė doktrina buvo ypač 
reikšminga rengiant 1983 m. Konstitucijos versiją, kuri, kaip minėta, yra 
reikšminga 1814 m. Nyderlandų Konstitucijos (su vėlesniais pakeitimais) 
revizija. 

Nors patariamųjų institucijų (advisory bodies) aktai, kaip antai, Vals- 
tybės Tarybos rekomendacijos, negali būti tiesioginiais konstitucinės teisės 
šaltiniais, jie vis dėlto jiems turi reikšmingos įtakos. 

Nyderlandų Karalystę sudaro Antilai ir Aruba, esantys Karibų salyne, 
ir Nyderlandai Europoje. Pagal valstybės sandarą Europoje esanti Nyder- 





5 Ibid., p. 35. 

landų Karalystė (be Karibuose esančių federacijos subjektų) sudaro decen- 
tralizuotą unitarinę valstybę. 

Nyderlandų Karalystė - parlamentinė atstovaujamoji demokratija, 
konstitucinė monarchija. Jos valstybės sandaros formą sudėtinga viena- 
reikšmiškai apibrėžti - netipinė federacija, decentralizuota unitarinė vals- 
tybė. Nyderlandų Karalystę sudaro Nyderlandai, Nyderlandų Antilai ir 
Aruba!“. Aukščiausią teisinę galią, kaip minėta, turi Nyderlandų Karalystės 
Chartija, kurios nuostatose atsispindi valstybės sandaros ypatumai. Nyder- 
landų Karalystėje dominuoja europinės Karalystės dalies - olandų insti- 
tucijos, kuriose ne visada atstovaujami kiti federacijos subjektai. Olandų 
institucijos dominuoja reglamentuojant visos Karalystės santykius, nors 
užjūrio teritorijos turi autonomiją ir yra priėmusios konstitucijas. Taigi 
federacijos subjektai nėra lygūs. Karalius yra valstybės vadovas Nyderlan- 
dų ir kitų federacijos subjektų. Nyderlandų Antiluose ir Aruboje guber- 
natoriai, kuriuos skiria Karalius, atstovauja Karaliui, gubernatoriai yra ir 
vyriausybių nariai. Nyderlandų Vyriausybę sudaro Karalius ir ministrai, 
taip pat po vieną ministrą (plenipotentiary minister) iš Nyderlandų Antilų 
ir Arubos. Jie dalyvauja Nyderlandų Karalystės Ministrų Tarybos pasita- 
rimuose. Kadangi galutiniai sprendimai yra priimami balsų dauguma, tai 
Ministrų Taryboje dominuoja olandų ministrai. Karalystėje nėra atskiro 
aukščiausiojo teismo. Chartija numato, kad Olandijos Aukščiausiasis Teis- 
mas yra aukščiausia teisminė instancija ir Nyderlandų Antiluose, ir Aru- 
boje. Valstybės taryba yra reikšmingiausia patariamoji Nyderlandų Kara- 
lystės institucija, kurios darbe taip pat gali dalyvauti federacijos subjektų 
atstovai. Nyderlandų Karalystėje nėra ir federacijos parlamento. Olandų 
parlamentas ir vyriausybė iš esmės vykdo federalinius įgaliojimus. 

Nyderlandų Karalystės Chartijoje formuluojamas principas, kad Ny- 
derlandų Karalystės subjektai vidaus klausimuose yra savarankiški. Fede- 
racijos klausimams Chartija priskiria Karalystės nepriklausomybės gyni- 
mo, tarptautinių santykių, olandų pilietybės, užsienio piliečių atvykimo į 
Karalystę, taip pat jų išsiuntimo iš šalies klausimus. Nors Olandijos įtaka 
yra esminė, vis dėlto kiekviena valstybė grindžiama demokratine teisine 
sistema veikia tam tikra prasme nepriklausomai (išskyrus tarptautinius 
santykius)". 





6 Anksčiau ir kai kurios kitos teritorijos buvo Nyderlandų Karalystės dalys, inter alia 
1949 m. Indonezija tapo suverenia valstybe, 1975 m. tokia tapo ir Surinamas. 
7 Ibid., p. 40. 

Nyderlandų Karalystės valdymo forma - konstitucinė monarchija. 
Nuo 1814 m. ji yra paveldima monarchija. Konstitucijos antrojo skyriaus 
„Vyriausybė“ 1 skirsnyje gana plačiai reglamentuojama sosto paveldėjimo 
tvarka!š. Konstitucijos prasme karalius yra vyriausybės dalis. Pagal kons- 
titucinę tradiciją Karalius yra Nyderlandų Karalystės valstybės vadovas. 
Tačiau Karalius nėra vyriausybės vadovas, jai vadovauja Ministras Pirmi- 
ninkas. Karalius atstovauja valstybei užsienio santykiuose. Valstybės vi- 
daus reikaluose Karalius pirmiausia yra simbolinė figūra, tačiau jis vaidina 
svarbų vaidmenį sudarant ministrų kabinetą. 

Vyriausybę sudaro Karalius ir ministrai (Konstitucijos 42 straipsnis). 
Vyriausybei vadovauja Karaliaus skiriamas ministras pirmininkas. Kara- 
lius skiria ir atleidžia Ministrą Pirmininką ir ministrus. Ministerijos taip 
pat steigiamos Karaliaus dekretu (Konstitucijos 44 straipsnis). Vyriausybės 
aktams priimti reikalingas Karaliaus ir ministrų sutarimas. Visi Karaliaus 
aktai yra kontrasignuojami ministrų ar valstybės sekretorių (Konstituci- 
jos 47, 48 straipsniai). Už Vyriausybės darbą atsako ministrai. Ministrai 
turi turėti parlamento pasitikėjimą. Ministrai sudaro ministrų kabinetą, 
kuriam vadovauja Ministras Pirmininkas (Konstitucijos 45 straipsnis). 
Valstybės sekretoriai taip pat yra skiriami ir atleidžiami Karaliaus dekretu. 

Karalius turi įvairias asmenines teises, pavyzdžiui, jis nemoka kai ku- 
rių mokesčių (not a subject to personal taxation). Karalius turi platų imu- 
nitetą, jam negali būti taikoma teisinė atsakomybė. Ministrai neturi tokio 
imuniteto, jiems gali būti taikoma baudžiamoji ir kita teisinė atsakomybė. 
Tačiau paprastai ministrams tenka politinė (konstitucinė) atsakomybė. 

Parlamentą (oland. Staten-Generaal, angl. States General) sudaro dve- 
ji Rūmai - Antrieji (žemieji) ir Pirmieji (aukštieji) Rūmai (Olandų parla- 
mentas). Ši tradicija siekia 1815 m. Abeji parlamento Rūmai yra renkami 4 
metų kadencijai proporcinio atstovavimo rinkimų sistema (balsuojama už 
kurį nors kandidatų sąrašą, taikoma reitingavimo sistema), tačiau jie for- 
muojami skirtingai ir turi skirtingas konstitucines galias. Antrųjų Rūmų 
nariai (150 narių) renkami visuotinais rinkimais, o Pirmieji Rūmai (a sena- 
torial assembly), kuriuos sudaro 75 nariai, yra renkami provincijų tarybų 
narių. Niekas negali būti renkamas abejų Rūmų nariu. 





š Konstitucijos 28 straipsnyje numatyta, kad parlamentas turi teisę nepritarti Karaliaus 
ar sosto paveldėtojo (ar esančio sosto paveldėjimo eilėje) vedyboms, tokiu atveju Ka- 
ralius praranda įgaliojimus, o sosto paveldėtojas - teisę paveldėti sostą. 

Abeji parlamento Rūmai atstovauja piliečiams. Konstitucijos 50 straips- 
nyje numatyta, kad parlamentas atstovauja visai Nyderlandų tautai. Šiuo po- 
žiūriu bikameralinė Nyderlandų parlamento struktūra skiriasi nuo Didžio- 
sios Britanijos, Prancūzijos ar Vokietijos parlamentų. Iš esmės parlamento 
Rūmų kompetencija yra tapati. Dėl šios priežasties buvo bandoma atsisa- 
kyti vienų iš Rūmų, nes Rūmai dubliuoja veiklą. Tačiau vis dėlto kai kurio- 
se srityse Rūmų kompetencija skiriasi. Pirmieji Rūmai gali siūlyti pataisas, 
Antrieji Rūmai gali tik pritarti įstatymui arba atmesti įstatymą, kurį priėmė 
Pirmieji Rūmai. Kai kurių pareigūnų, pavyzdžiui, Aukščiausiojo Teismo tei- 
sėjų skyrimas, irgi yra Antrųjų Rūmų prerogatyva. Taigi tam tikra prasme 
Pirmieji Rūmai yra reikšmingesni, jie vaidina pagrindinį vaidmenį sudarant 
vyriausybę. Tačiau abeji Rūmai gali savarankiškai inicijuoti parlamentinius 
tyrimus, naudotis interpeliacijos ir kitomis parlamentinės kontrolės teisė- 
mis. Pirmuosius Rūmus sudaro profesionalūs politikai, nes šių Rūmų nariai 
į komitetų arba plenarinius posėdžius, į susitikimus su vyriausybe renkasi 
kiekvieną savaitės dieną, o Antrųjų Rūmų nariai - tik kartą per savaitę. Jie, 
be darbo parlamente, paprastai dirba ir kitą darbą. Tačiau Antrieji Rūmai, 
kad ir kitaip organizuodami darbą, neretai nepritaria Pirmųjų Rūmų priim- 
tam įstatymui, taigi realiai dalyvauja įstatymų leidyboje. Parlamentas leidžia 
įstatymus visai Karalystei didesne - kvalifikuota dauguma nei kad europinei 
Nyderlandų Karalystės daliai. Kartais Rūmai posėdžiauja kartu. Parlamento 
Rūmai veikia nepriklausomai, laisvo mandato principu. Parlamento nariai 
negali būti traukiami baudžiamojon ar kitom atsakomybėn už pasisakymus 
žodžiu arba raštu parlameno posėdžiuose ar jo komitetuose. 

Nyderlandų konstitucinė valdžios sandara yra grindžiama teisinės 
valstybės principais, nors tiesiogiai Konstitucija tokio principo neįvardija. 
Vyriausybė veikia neperžengdama jai numatytų Konstitucijos ir įstatymų 
ribų, teisminė valdžia yra savarankiška ir nepriklausoma. Valstybės val- 
džios yra atskirtos, jų galios derinamos. Aiškiausiai atskirta teisminė val- 
džia, vykdomoji ir įstatymų leidžiamoji valdžios atskirtos ne taip griežtai, 
nes vyriausybė kartu su parlamentu įgyvendina įstatymų leidžiamąją val- 
džią, vyriausybė gali nustatyti piliečiams privalomas taisykles. Vyriausybė 
gali būti traktuojama kaip įstatymų leidybos partnerė. Valdžių tarpusavio 
santykiai, „cheks and balandes“ principai įgyvendinami įvairiai: parlamen- 
tas yra dvejų Rūmų, vyriausybė turi turėti parlamento pasitikėjimą, vyriau- 
sybė gali paleisti parlamento Rūmus ir kt. 

Nyderlandų Karalystės valdymo formą galėtume apibūdinti kaip 

konstitucinę monarchiją, kurioje atstovaujamoji demokratija grindžiama 
parlamentine sistema. 

Nyderlandų Karalystės Konstituciją sudaro Nyderlandų Karalystės 
Chartija ir Konstitucija. Chartija buvo priimta 1954 m. ir nustato santykius 
tarp Nyderlandų ir Nyderlandų Antilų ir Arubos. Šie du federacijos subjek- 
tai, esantys Karibų salyne, turi ir atskiras konstitucijas. Chartiją galime ver- 
tinti kaip federalinę šių trijų subjektų konstituciją. Chartijos 5 straipsnio 2 
dalyje numatyta, kad Chartija turi aukštesnę teisinę galią nei Konstitucija. 
Tačiau tai nėra įtvirtinta vienareikšmiškai, nes to paties straipsnio 1 dalyje 
numatyta, kad kai kuriuos federacijos klausimus sprendžia Konstitucija. 
Taigi dalis Konstitucijos yra taikoma ne tik Europoje, bet ir visoje Kara- 
lystėje. Chartija gali būti keičiama tik visų federacijos subjektų pritarimu. 

Tarp konstitucinės teisės šaltinių Konstitucija ir Nyderlandų Karalys- 
tės Chartija turi aukščiausią teisinę galią. Kaip svarbus teisinės valstybės 
principas yra žmogaus teisės ir jų apsauga. Žmogaus teisių katalogas yra 
esminė konstitucinė nuostata, jis sudaro pirmąjį Konstitucijos skyrių. 

Konstituciją sudaro 8 skyriai: Pagrindinės teisės; Vyriausybė; Parla- 
mentas (oland. Staten-Generaal; angl. States General); Valstybės Taryba, 
Audito rūmai, Nuolatiniai konsultaciniai organai; Įstatymų leidyba ir 
valstybės valdymas; Teisingumo vykdymas, Provincijos, municipalitetai 
(savivaldybės), vandens kontrolės organai ir kiti valstybės organai, tarp 
jų ir ombudsmenas; Konstitucijos keitimas. Konstituciją taip pat sudaro 
papildomi straipsniai ir kai kurie Konstitucijos straipsniai, kurie galioja 
laikinai. 

Konstitucijos keitimas yra sudėtinga ir ilgai trunkanti procedūra, 
paprastai ji trunka kelerius metus. Ji susideda iš dviejų etapų. Pirmajame 
etape Konstitucijos pakeitimo projektas yra pristatomas ir svarstomas. Jei- 
gu jam pritaria parlamento Rūmai, šis pakeitimas yra skelbiamas viešai. 
Antrajame etape paleidžiami Antrieji Rūmai. Paprastai Konstitucijos pa- 
keitimo procedūra yra derinama su parlamento Antrųjų Rūmų kadencijos 
pabaiga. Išrinkti parlamento Antrieji Rūmai turi pritarti Konstitucijos kei- 
timui. Tiek parlamento Pirmieji, tiek ir Antrieji Rūmai antrajame projek- 
to priėmimo etape turi pritarti Konstitucijos pakeitimui ne mažesne kaip 
dviejų trečdalių balsų dauguma. Kad Konstitucijos pataisa įsigaliotų, jai 
turi pritarti (ratifikuoti) ir vyriausybė. Nepaisant tokios sudėtingos proce- 
dūros, 1814 m. Konstitucija buvo keičiama, tačiau tik kai kurie pakeitimai, 
inter alia 1848 ir 1917 m. pakeitimai, turi ypatingą reikšmę. Konstitucijos 

pakeitimas integruojamas į Konstitucijos tekstą!?. Šiuo metu galioja Kons- 
titucijos 2008 m. redakcija. Konstitucijos pakeitimai ne visais atvejais iškart 
pradeda veikti, kaip numatyta 140 Konstitucijos straipsnyje. Prieštaraujan- 
tys Konstitucijos pataisai teisės aktai galioja tol, kol atitinkamai pakeičiami 
ir suderinami su naujomis Konstitucijos nuostatomis. 

Olandų konstitucinės teisės doktrinoje pagrindinės teisės ir laisvės 
dažniausiai vadinamos pagrindinėmis teisėmis. Skiriamos klasikinės pa- 
grindinės teisės ir socialinės ekonominės teisės. Politinių teisių terminas 
vartojamas retai. Garantuojama teisminė konstitucinių teisių gynyba. Teis- 
mų praktikoje taip pat gali būti formuluojamos pagrindinės teisės, dažnai 
yra taikomi ir bendrieji teisės principai, pavyzdžiui, teisinio tikrumo, ly- 
giateisiškumo. Konstitucinį žmogaus teisių katalogą papildo Europos Są- 
jungos teisė ir Europos Teisingumo Teismo sprendimai. Didelę įtaką daro 
ir Europos Žmogaus Teisių Teismo jurisprudencija. Nyderlandai kartu 
su dar 9 valstybėmis yra Europos Tarybos steigėjai. Tarptautinėje teisėje 
susiformavusi žmogaus teisių doktrina turi didelę įtaką Žmogaus teisių 
sampratai ir tam tikrais atvejais užpildo tam tikras konstitucinio katalogo 
spragas. Nors pagal Konstitucijoje įtvirtintą principą tarptautinė teisė turi 
pirmumą nacionalinės teisės atžvilgiu, tačiau, jei nacionalinė teisė suteikia 
daugiau teisių garantijų, taikoma nacionalinė teisė. Konstitucinė žmogaus 
teisių ribojimo doktrina taip pat grindžiama europinės teisės, inter alia Eu- 
ropos žmogaus teisių konvencijos nuostatomis. 

Konstitucijoje daug dėmesio skiriama Žmogaus teisėms. Pirmasis 
Konstitucijos skyrius skirtas pagrindinėms teisėms, tai liudija šio konsti- 
tucinio instituto svarbą. Kai kurios žmogaus teisių nuostatos reglamen- 
tuojamos ir kituose skyriuose, pavyzdžiui, teisė gauti informaciją iš vals- 
tybės valdžios institucijų (110 str.) reglamentuojama V skyriuje, skirtame 
įstatymų leidybai ir valstybės valdymui, o mirties bausmės draudimas 





5 Konstitucija buvo keičiama inter alia 1815, 1840, 1848, 1884, 1887, 1917, 1922, 1938, 

1946, 1948, 1953, 1956, 1963, 1972, 1983, 1987, 1995, 1999, 2000, 2002, 2005, 2006, 
2008 m. 
Vieni paskutiniųjų Konstitucijos keitimų vyko 2006 ir 2008 m. 2006 m. buvo keičiamas 
Konstitucijos 23 straipsnis, kuriame reglamentuojami inter alia teisės į pradinį 
mokymąsi aspektai, sustiprinant viešųjų mokyklų (public schools) reikšmę. 2008 m. 
buvo keičiamas Konstitucijos 54 straipsnis, inter alia skirtas aktyviosios rinkimų teisės 
į parlamento žemuosius rūmus įgyvendinimui, tikslinant šios teisės ribojimus. 2008 
m. buvo keičiami ir Konstitucijos 125 ir 126 straipsniai, reglamentuojantys inter alia 
provincijos asamblėjų ir miestų tarybų sandarą. 

(114 str.) - VI skyriuje, skirtame teisingumui vykdyti. Kaip žmogaus teisių 
katalogo ypatumą galime išskirti tai, kad konstituciniame žmogaus teisių 
kataloge nėra įtvirtinta teisė į gyvybę, kuri paprastai yra konstitucijose de- 
klaruojama. 

Žmogaus teisių katalogas apima ir pilietines politines, ir socialines kul- 
tūrines teises. Be tradicinių žmogaus teises garantuojančių nuostatų, įtvir- 
tintų daugelyje demokratinių valstybių konstitucijų, yra ir išskirtinių nuos- 
tatų, pavyzdžiui, teisė į teisinę pagalbą civilinėse, baudžiamosiose ir admi- 
nistracinėse bylose (18 str.). Konstitucijoje numatytos ir valstybės pareigos 
rūpintis aplinkos apsauga (21 str.), gyventojų sveikata ir tinkamu gyvenimo 
lygiu (gerove) (22 str.). Konstitucijos 20 straipsnio 3 dalyje numatyta, kad 
piliečiai, neturintys lėšų pragyventi, turi teisę gauti valstybės paramą pa- 
gal parlamento priimtą įstatymą. Konstitucijoje daug dėmesio skirta teisei 
į mokslą. Konstitucijos 23 straipsnyje inter alia nustatyta, kad vyriausybė 
kasmet turi parlamentui pateikti ataskaitą apie šios teisės įgyvendinimą. 
Nyderlandų Karalystės Konstitucijoje formuojamas modernus požiūris į 
žmogaus teises, deklaruojami teisinės socialinės valstybės principai. 

Svarbi žmogaus teisių apsaugos požiūriu ombudsmeno institucija. 
Ombudsmeną 6 metams skiria parlamento Antrieji Rūmai. Ombudsme- 
nas sprendžia skundus dėl valstybės institucijų veiksmų, kuriais pažeidžia- 
mos žmogaus teisės. 

Teisminės valdžios nepriklausomumas - svarbus konstitucinis teis- 
minės valdžios bruožas. Konstitucijos VI skyrius nustato teisminės val- 
džios pagrindus. Teismų sistemą sudaro Aukščiausiasis Teismas, apeliaci- 
niai teismai (5), apygardų teismų (19) ir apylinkių teismai (64). Prokura- 
tūra gali būti priskiriama teisminei valdžiai ir yra atsakinga už nusikals- 
tamų veikų tyrimą. Teisėjai skiriami iki 70 metų Karaliaus aktu. Aukš- 
čiausiojo Teismo teisėjas yra skiriamas iš trijų kandidatų, kuriuos pateikia 
parlamento Antrieji Rūmai. Vyriausybė gali iš šio sąrašo pasirinkti, tačiau 
paprastai teisėjas skiriamas iš pirmųjų sąrašo kandidatų. Teismų, išskyrus 
apylinkių teismus ir kai kuriuos atvejus apygardų teismuose, kur teisė- 
jas sprendžia vienasmeniškai, sprendimus priima kolegijos (3-5 teisėjų). 
Dauguma Aukščiausiojo Teismo sprendimų yra priimami 5 teisėjų kolegi- 
jų. Administraciniai teismai turi atskirą sistemą. Konstitucija numato, kad 
teismai nagrinėja civilinio pobūdžio ginčus, baudžiamąsias (teisės pažei- 
dimų) bylas ir kt. Konstitucijoje numatyti ir kai kurie teisminio proceso 
principai. 

Kaip minėta, pagal Konstitucijos 94 straipsnyje formuluojamą prin- 
cipą teismai neturi taikyti nacionalinės teisės, jeigu tai prieštarauja tarp- 
tautinėms sutartims arba tarptautinių institucijų sprendimams, kurie yra 
privalomi Nyderlandų valstybei. Tai tam tikru mastu kompensuoja kons- 
titucinės kontrolės mechanizmo - įstatymų konstitucingumo teisminės 
kontrolės, nebuvimą. 

Konstitucijos 119 straipsnyje numatyta, kad bylas dėl parlamento na- 
rių (ir buvusių), ministrų ir valstybės sekretorių tarnybos metu padarytų 
teisės pažeidimų sprendžia Aukščiausiasis Teismas. 

Konstitucija daug dėmesio skiria provincijoms ir savivaldybėms (mu- 
nicipalitetams). Nyderlandai turi decentralizuotą vietos valdymo sistemą, 
kurią įtvirtina Konstitucijos 7 skyriuje išdėstytos nuostatos, inter alia ir tai, 
kad provincijos ir municipalitetai gali būti panaikinami ir nauji įkuriami, 
keičiamos jų teritorijų ribos tik specialiu parlamento aktu (Act of Parlia- 
ment) (Konstitucijos 123 str.). Pagrindiniai savivaldybių (municipalitetų) 
ir provincijų organizacijos ir veiklos klausimai yra reglamentuojami spe- 
cialiu Savivaldybių ir provincijų įstatymu, kuriame šie klausimai, priėmus 
1984 m. įstatymą, yra reglamentuojami viename akte. Konstitucijoje nu- 
statyta išimtinė centrinės valdžios kompetencija, kaip antai, užsienio reika- 
lai, pinigų sistema, teisingumo vykdymas, civilinės ir baudžiamosios teisės 
(iš dalies), baudžiamojo ir civilinio procesų reglamentavimas. Tik parla- 
mentas gali nustatyti pagrindinių žmogaus teisių ribojimus. Taigi vietos 
valdymo institucijoms palikta plati veiklos sritis. Vietos valdymo instituci- 
jų kompetencija yra savarankiška arba derinama (medebewind) su centrine 
valdžia. 

2008 m. 


1 SKYRIUS. PAGRINDINĖS TEISĖS 


1 straipsnis 

Nyderlanduose su visais žmonėmis esant tokioms pačioms aplinky- 
bėms elgiamasi vienodai. Diskriminacija dėl religijos, įsitikinimų, politinės 
nuomonės, rasės, lyties ar bet kokiais kitais pagrindais neleidžiama. 


2 straipsnis 

1. Nyderlandų pilietybė reguliuojama parlamento įstatymu. 

2. Užsieniečių priėmimo ir išsiuntimo klausimai reguliuojami parla- 
mento įstatymu. 

3. Ekstradicija gali būti taikoma tik remiantis sutartimi. Papildomas 
su ekstradicija susijusias taisykles nustato parlamento įstatymas. 

4. Išskyrus parlamento įstatymu nustatytais atvejais, kiekvienas turi 
teisę išvykti iš šalies. 


3 straipsnis 
Visi Nyderlandų piliečiai turi tokias pačias teises būti skiriami į vals- 
tybės tarnybą. 





20 


Nyderlandų Konstitucija, paskelbta Nyderlandų Vyriausybės internetiniame puslapyje 
https://www.government.nl/topics/constitution-and-democracy/documents/ 
regulations/2012/10/18/the-constitution-of-the-kingdom-of-the-netherlands-2008, 
išversta iš anglų kalbos. 

4 straipsnis 

Kiekvienas Nyderlandų pilietis turi lygias teises rinkti visuotinių ats- 
tovaujamųjų institucijų narius ir dalyvauti rinkimuose į šias institucijas, 
atsižvelgiant į parlamento įstatymu nustatytus ribojimus ir išimtis. 


5 straipsnis 
Kiekvienas turi teisę teikti raštiškas peticijas kompetentingoms insti- 
tucijoms. 


6 straipsnis 

1. Kiekvienas turi teisę laisvai vienas ar su kitais išpažinti savo religiją 
ar tikėjimą, nepažeisdamas teisės aktuose nustatytos savo atsakomybės. 

2. Taisyklės, susijusios su naudojimusi šia teise ne pastatų viduje ar 
uždarose vietose, gali būti nustatytos parlamento įstatyme dėl sveikatos ap- 
saugos, eismo reguliavimo tikslais, kovai su viešosios tvarkos pažeidimais 
užtikrinti ar siekiant jų išvengti. 


7 straipsnis 

1. Niekam nėra būtinas išankstinis leidimas mintims arba nuomonei 
spaudoje skelbti, nepažeidžiant kiekvieno asmens teisės aktuose nustatytos 
atsakomybės. 

2. Taisykles, susijusias su radiju ir televizija, nustato parlamento įsta- 
tymas. Radijo arba televizijos laidų turinio išankstinė kontrolė negalima. 

3. Niekas neprivalo gauti išankstinio pritarimo mintims arba nuo- 
monėms, kurios skelbiamos kitomis negu pirmesnėse dalyse nurodytomis 
priemonėmis, nepažeidžiant kiekvieno asmens teisės aktuose nustatytos 
atsakomybės. Renginiai, kuriuose gali dalyvauti jaunesni nei šešiolikos 
metų asmenys, gali būti reglamentuojami parlamento įstatyme, siekiant 
užtikrinti aukštą moralės lygį. 

4. Šio straipsnio nuostatos netaikomos komercinei reklamai. 


8 straipsnis 
Pripažįstama susivienijimų laisvė. Ši laisvė pagal parlamento įstatymą 
gali būti ribojama, siekiant užtikrinti viešąją tvarką. 


9 straipsnis 


1. Teisė į susirinkimus ir demonstracijas pripažįstama nepažeidžiant 
kiekvieno amens teisės aktuose nustatytos atsakomybės. 

2. Parlamento įstatyme gali būti nustatytos sveikatos apsaugos, eismo 
reguliavimo ir kovos su viešosios tvarkos pažeidimais ar jų prevencijos tai- 
syklės. 


10 straipsnis 

1. Kiekvienas asmuo turi teisę į pagarbą jo privatumui, nepažeidžiant 
apribojimų ar nuostatų, nustatytų parlamento įstatyme. 

2. Parlamento įstatymas nustato privatumo apsaugos taisykles, susiju- 
sias su asmens duomenų rinkimu ir platinimu. 

3. Taisyklės, susijusios su asmenų teise būti informuotiems apie su- 
rinktus jų asmens duomenis ir jų panaudojimą bei teise į tai, kad šie duo- 
menys būtų ištaisyti, nustatomos parlamento įstatyme. 


11 straipsnis 
Kiekvienas turi teisę į asmens neliečiamumą, nepažeidžiant apriboji- 
mų ar nuostatų, nustatytų parlamento įstatymo. 


12 straipsnis 

1. Be gyventojo sutikimo įeiti į jo būstą leidžiama tik parlamento įsta- 
tymo nustatytais atvejais ir tvarka jame tam tikslui nurodytiems asmenims. 

2. Atsižvelgiant į parlamento įstatyme nustatytas išimtis, įeinant į būs- 
tą pirmesnėje dalyje nurodyta tvarka yra būtinas išankstinis pranešimas, 
nurodant tikslą. 

3. Apie patekimą į jo būstą gyventojas turi būti nedelsiant informuoja- 
mas raštu. Jeigu įeita buvo valstybės saugumo interesais arba dėl baudžia- 
mosios bylos, tokio pranešimo įteikimas gali būti atidėtas parlamento įsta- 
tyme nustatyta tvarka. Pranešti nereikia parlamento įstatyme nustatytais 
atvejais, jei toks pranešimas neatitiktų valstybės saugumo interesų. 


13 straipsnis 

1. Susirašinėjimo privatumas yra neliečiamas, išskyrus teismo spren- 
dimu parlamento įstatymo nustatytais atvejais. 

2. Susižinojimo telefonu ir telegrafu privatumas yra neliečiamas, iš- 
skyrus parlamento įstatymo nustatytais atvejais, kai tai atlieka parlamento 
įstatyme konkrečiai nurodyti subjektai arba esant jų leidimui. 

14 straipsnis 
anksto užtikrinus kompensaciją už visą turtą pagal parlamento įstatymo 
nustatytą tvarką. 

2. Išankstinis kompensacijos užtikrinimas nebūtinas, kai turtą nusa- 
vinti būtina ypatingais skubos atvejais. 

3. Jeigu, veikdama viešaisiais interesais, kompetentinga institucija su- 
naikina turtą, jis tampa netinkamas naudoti arba yra apribojamos savinin- 
ko teisės į turtą, parlamento įstatymo nustatytais atvejais ir tvarka užtikri- 
nama teisė į visą arba dalinę kompensaciją. 


15 straipsnis 

1. Niekam negali būti atimta laisvė kitaip, kaip parlamento įstatymo 
nustatytais atvejais ir tvarka. 

2. Kiekvienas, kurio laisvė buvo atimta kitaip nei teismo sprendimu, 
gali kreiptis į teismą dėl įpareigojimo jį paleisti. Tokiu atveju teismas jo 
prašymą turi išnagrinėti per parlamento įstatymo nustatytą terminą. Jeigu, 
teismo nuomone, laisvės atėmimas yra neteisėtas, asmuo turi būti nedel- 
siant paleistas. 

3. Asmens, kurio laisvė atimta vykstant bylos nagrinėjimui, byla turi 
būti išnagrinėta per įmanomai trumpiausią laiką. 

4. Asmens, kurio laisvė atimta teisėtai, pagrindinės teisės gali būti 
apribotos tiek, kiek naudojimasis tokiomis teisėmis yra nesuderinamas su 
laisvės atėmimu. 


16 straipsnis 
Už jokį nusižengimą negali būti baudžiama, nebent tokia veika būtų 
pripažinta nusižengimu remiantis teisės aktais jos padarymo metu. 


17 straipsnis 
Jokiam asmeniui prieš jo valią negali būti užkirstas kelias kreiptis į 
teismą, į kurį jis turėtų teisę kreiptis, remiantis teisės aktais. 


18 straipsnis 

1. Kiekvienas gali būti teisėtai atstovaujamas teisiniuose ir adminis- 
traciniuose procesuose. 

2. Taisyklės, susijusios su teisinės pagalbos teikimu ribotų išteklių as- 
menims, nustatomos parlamento įstatyme. 

19 straipsnis 

1. Valdžios institucijos turi rūpintis tuo, kad būtų skatinamas pakan- 
kamas užimtumas. 

2. Taisyklės, susijusios su dirbančiųjų teisiniu statusu ir apsauga bei jų 
dalyvavimu bendrai priimant sprendimus, nustatomos parlamento įstatyme. 

3. Pripažįstama kiekvieno Nyderlandų piliečio laisvė pasirinkti darbą, 
nepažeidžiant apribojimų ar nuostatų, nustatytų parlamento įstatyme. 


20 straipsnis 

1. Valdžios institucijos turi rūpintis gyventojų galimybės pragyventi 
užtikrinimu ir siekti paskirstyti turtą. 

2. Taisyklės, susijusios su teise į socialinę apsaugą, nustatomos parla- 
mento įstatyme. 

3. Nyderlandų piliečiai, gyvenantys Nyderlanduose ir nepajėgiantys 
apsirūpinti, parlamento įstatymo nustatyta tvarka turi teisę gauti pagalbą 
iš valdžios institucijų. 


21 straipsnis 
Valdžios institucijos turi rūpintis tuo, kad šalis būtų tinkama gyventi, 
saugoti bei gerinti aplinką. 


22 straipsnis 

1. Valdžios institucijos turi imtis priemonių gyventojų sveikatai ge- 
rinti. 

2. Valdžios institucijos turi rūpintis pakankamo gyvenamojo būsto 
suteikimu. 

3. Valdžios institucijos turi skatinti socialinį ir kultūrinį vystymąsi bei 
laisvalaikio veiklas. 


23 straipsnis 

1. Vyriausybė turi nuolat rūpintis švietimu. 

2. Švietimą gali vykdyti visi asmenys, neapribojant valdžios institucijų 
teisės vykdyti priežiūrą ir teisės aktuose nustatyti švietimo formas bei tei- 
sės vertinti mokytojų kompetenciją ir dorovinį vientisumą, kurie turi būti 
reguliuojami parlamento įstatyme. 

3. Valstybės institucijų vykdomą švietimą reguliuoja parlamento įsta- 
tymas, užtikrinant deramą pagarbą kiekvieno asmens religijai ar tikėjimui. 

4. Valdžios institucijos turi užtikrinti pakankamą skaičių pradinio ug- 
dymo valstybinių mokyklų kiekvienoje savivaldybėje. Išimtys iš šios nuos- 
tatos gali būti leidžiamos remiantis parlamento įstatyme nustatytomis tai- 
syklėmis, su sąlyga, kad minėtą išsilavinimą yra galimybė įgyti valstybinėje 
mokykloje arba kitu būdu. 

5. Reikalavimai mokykloms, visiškai arba iš dalies finansuojamoms 
iš valstybės lėšų, nustatomi parlamento įstatyme, privačių mokyklų atve- 
ju — deramai atsižvelgiant į laisvę vykdyti švietimą pagal religinius arba 
kitokius įsitikinimus. 

6. Pradinio ugdymo srityje turi būti garantuojami vienodi reikalavi- 
mai tiek valstybės finansuojamoms privačioms mokykloms, tiek valstybi- 
nėms mokykloms. Atitinkamomis nuostatomis ypač turi būti užtikrinama 
pagarba privačių mokyklų laisvei pasirinkti mokymo priemones ir savo 
nuožiūra skirti mokytojus. 

7. Privačios pradinės mokyklos, atitinkančios parlamento įstatyme 
nustatytas sąlygas, finansuojamos iš valstybės lėšų tokiais pačiais pagrin- 
dais, kaip ir valstybinės mokyklos. Sąlygas, pagal kurias privatus vidurinis 
ir priešuniversitetinis lavinimas finansuojamas iš valstybės lėšų, nustato 
parlamento įstatymas. 

8. Vyriausybė metines švietimo būklės ataskaitas teikia parlamentui. 


2 SKYRIUS. VYRIAUSYBĖ 


$ 1. Karalius 


24 straipsnis 


Karaliaus sostas yra paveldimas ir priklauso teisėtiems Oranžo-Nas- 
sau princo Karaliaus Viljamo I įpėdiniams. 


25 straipsnis 

Karaliui mirus, teisę į sostą paveldi vyriausias teisėtas Karaliaus įpė- 
dinis, tą pačią taisyklę taikant sostą paveldint įpėdinio vaikams, jeigu įpė- 
diniai miršta anksčiau negu Karalius. Jeigu Karalius neturi įpėdinių, teisė 
į sostą tokia pačia tvarka tenka teisėtiems Karaliaus tėvo ir, atitinkamai, 
senelio įpėdiniams, kurie yra įpėdinystės linijoje, tačiau su mirusiu Kara- 
liumi yra susiję ne mažiau negu trečio laipsnio giminyste. 

26 straipsnis 

Įpėdinystės tikslais laikoma, kad Karaliaus mirties momentu nėščios 
moters kūdikis yra jau gimęs. Jei jis gimsta negyvas, laikoma, kad jo nie- 
kada nebuvo. 


27 straipsnis 

Atsisakius sosto, jis paveldimas pagal pirmesniuose straipsniuose nu- 
statytas taisykles. Vaikai, gimę po sosto atsisakymo, bei jų įpėdiniai sosto 
paveldėti negali. 


28 straipsnis 

1. Laikoma, kad Karalius atsisako sosto, jeigu jis sudaro santuoką, ne- 
gavęs sutikimo, remiantis parlamento įstatymu. 

2. Įpėdinis į sostą, sudaręs tokią santuoką, toje santuokoje gimę vaikai 
bei jų palikuonys netenka sosto paveldėjimo teisės. 

3. Įstatymo projektą dėl šio sutikimo bendroje sesijoje nagrinėja ir jį 
priima abeji parlamento Rūmai. 


29 straipsnis 

1. Atsiradus neišvengiamoms ypatingoms aplinkybėms, paveldėjimo 
teisė kuriam nors asmeniui ar asmenims gali būti panaikinta parlamento 
įstatymo. 

2. Įstatymo projektas šiuo tikslu teikiamas Karaliaus arba jo vardu. Šį 
klausimą bendroje sesijose nagrinėja ir sprendimą priima abeji parlamen- 
to Rūmai. Įstatymo projektas priimamas, jei už jį balsuojama bent dviejų 
trečdalių balsų dauguma. 


30 straipsnis 

1. Sosto paveldėtojas gali būti paskirtas pagal parlamento įstatymą, 
jei paaiškėja, kad kitu atveju paveldėtojo nebus. Įstatymo projektas teikia- 
mas Karaliaus arba jo vardu ir po to parlamento Rūmai paleidžiami. Šį 
klausimą bendroje sesijoje nagrinėja ir sprendimą priima naujai sušaukti 
parlamento Rūmai. Įstatymo projektas priimamas, jeigu už jį balsuojama 
bent dviejų trečdalių balsų dauguma. 

2. Parlamento Rūmai paleidžiami, jeigu Karaliui mirus arba atsisakius 
sosto nėra paveldėtojo. Naujai sušaukti parlamento Rūmai per keturis mė- 
nesius nuo mirties arba sosto atsisakymo susirenka į bendrą sesiją spręsti 

dėl Karaliaus paskyrimo. Sosto perėmėjas paskiriamas, jei už jį balsuojama 
bent dviejų trečdalių balsų dauguma. 


31 straipsnis 

1. Paskirtasis Karalius gali būti pakeistas tik savo teisėtų įpėdinių pa- 
gal paveldėjimo teisę. 

2. Paveldėjimo teisės nuostatos ir šio straipsnio pirmoji dalis mutatis 
mutandis taikomos paskirtajam sosto perėmėjui, dar netapusiam Karaliumi. 


32 straipsnis 

Priėmęs karališkąją privilegiją, Karalius nedelsiant yra prisaikdinamas 
ir inauguruojamas viešajame bendrame abejų parlamento Rūmų posėdy- 
je sostinėje Amsterdame. Karalius prisiekia arba pasižada būti ištikimas 
Konstitucijai ir patikimai vykdyti savo pareigas. Tikslios taisyklės nustato- 
mos parlamento įstatyme. 


33 straipsnis 
Karalius karališkosios privilegijos vykdyti negali, kol nėra sulaukęs 
aštuoniolikos metų amžiaus. 


34 straipsnis 

Nepilnamečio Karaliaus tėvų ir globėjų pareigas bei priežiūrą nusta- 
to parlamento įstatymas. Šį klausimą nagrinėja ir sprendimą priima abeji 
parlamento Rūmai bendrame posėdyje. 


35 straipsnis 

1. Jeigu, Ministrų kabineto (Ministerraad) nuomone, Karalius yra nepa- 
jėgus vykdyti karališkąją privilegiją, jis atitinkamai apie tai informuoja abejus 
parlamento Rūmus ir pateikia jiems Valstybės Tarybos (Raad van State) re- 
komendaciją. Tokiu atveju abeji parlamento Rūmai surengia bendrą posėdį. 

2. Jeigu abeji parlamento Rūmai šiai nuomonei pritaria, priimamas 
sprendimas, kad Karalius yra nepajėgus vykdyti karališkąją privilegiją. Šis 
nutarimas paskelbiamas viešai pagal bendrojo posėdžio pirmininko nuro- 
dymus ir nedelsiant įsigalioja. 

3. Karaliui vėl tapus pajėgiam vykdyti karališkąją privilegiją, apie tai 
pranešama parlamento įstatyme. Šį klausimą bendroje sesijoje nagrinėja ir 
sprendimą priima abeji parlamento Rūmai. Karalius karališkąją privilegiją 
vėl pradeda vykdyti, kai įstatymas paskelbiamas viešai. 

4. Nusprendus, kad Karalius nėra pajėgus vykdyti karališkosios privi- 
legijos, jo asmens apsauga, jei būtina, nustatoma parlamento įstatyme. Šį 
klausimą bendrame posėdyje nagrinėja ir sprendimą priima abeji parla- 
mento Rūmai. 


36 straipsnis 

Karalius gali laikinai atsisakyti karališkosios privilegijos ir vėl pradė- 
ti ją vykdyti parlamento įstatymo nustatyta tvarka. Atitinkamas įstatymo 
projektas teikiamas Karaliaus arba jo vardu. Šį klausimą bendrame posė- 
dyje nagrinėja ir sprendimą priima abeji parlamento Rūmai. 


37 straipsnis 

1. Karališkąją privilegiją regentas vykdo: a) kol Karalius sulaukia 
aštuoniolikos metų amžiaus; b) jeigu teisė į sostą priklauso negimusiam 
vaikui; c) jeigu nuspręsta, kad Karalius yra nepajėgus vykdyti karališko- 
sios privilegijos; d) jeigu Karalius yra laikinai atsisakęs vykdyti karališkąją 
prerogatyvą; e) jeigu nėra sosto paveldėtojo, Karaliui mirus arba atsisakius 
sosto. 

2. Regentas paskiriamas pagal parlamento įstatymą. Šį klausimą ben- 
drame posėdyje nagrinėja ir sprendimą priima abeji parlamento Rūmai. 

3. Šio straipsnio 1 dalies (c) ir (d) punktuose nustatytais atvejais nu- 
matomas Karaliaus įpėdinis teisėtai tampa regentu, jeigu yra sulaukęs aš- 
tuoniolikos metų. 

4. Regentas abejų parlamento Rūmų bendrame posėdyje prisiekia 
arba pasižada būti ištikimas Konstitucijai ir patikimai vykdyti savo par- 
eigas. Taisyklės, susijusios su regento pareigomis, nustatomos parlamento 
įstatyme, kuriame gali būti numatytos nuostatos dėl paveldėjimo ir pakei- 
timo. Šį klausimą bendrame posėdyje nagrinėja ir sprendimą priima abeji 
parlamento Rūmai. 

5. Regentui mutatis mutandis taikomi 35 ir 36 straipsniai. 


38 straipsnis 
Karališkąją privilegiją vykdo Valstybės Taryba, kol yra priimama al- 
ternatyvi nuostata dėl šių įgaliojimų vykdymo. 


39 straipsnis 
Priklausymą karališkajai šeimai reguliuoja parlamento įstatymas. 


944 


Nyderlandų Karalystės Konstitucija 


40 straipsnis 

1. Karalius metines išmokas iš valstybės gauna pagal parlamento įstaty- 
mo nustatytas taisykles. Šis įstatymas taip pat nustato, kurie kiti karališkosios 
šeimos nariai gauna valstybės išmokas, bei reguliuojamos pačios išmokos. 

2. Mokėjimai, jų gauti iš valstybės, bei vykdant pareigas naudojamas 
turtas neapmokestinami asmens pajamų mokesčiu. Be to, Karaliaus arba 
jo numatomo įpėdinio iš Karaliaus rūmų paveldėtas arba dovanų gautas 
turtas neapmokestinamas paveldėjimo mokesčiu, turto perleidimo arba 
dovanojimo mokesčiais. Papildomas atleidimas nuo apmokestinimo gali 
būti numatytas parlamento įstatyme. 

3. Įstatymų projektai dėl šio straipsnio pirmesnėse dalyse nurodytų 
nuostatų parlamento priimami dviejų trečdalių balsų dauguma. 


41 straipsnis 


Karalius organizuoja savo namų ūkį deramai atsižvelgdamas į viešąjį 
interesą. 


$ 2. Karalius ir ministrai 


42 straipsnis 

1. Vyriausybę sudaro Karalius ir ministrai. 

2. Ministrai, o ne Karalius, yra atsakingi už vyriausybės priimamus 
aktus. 


43 straipsnis 
Ministras Pirmininkas ir kiti ministrai skiriami ir atleidžiami Kara- 
liaus dekretu. 


44 straipsnis 

1. Ministerijos steigiamos Karaliaus dekretu. Ministerijoms vadovauja 
ministras. 

2. Taip pat gali būti skiriami ministrai, nepriskirti žinyboms. 


45 straipsnis 

1. Visi ministrai sudaro Kabinetą. 

2. Kabinetui vadovauja Ministras Pirmininkas. 

3. Ministrų kabinetas nagrinėja ir priima sprendimus dėl bendros vy- 
riausybės politikos ir užtikrina jos darnumą. 

46 straipsnis 

1. Karaliaus dekretu gali būti skiriami ir atleidžiami valstybės sekre- 
toriai. 

2. Valstybės sekretorius ministerijos įgaliojimus vietoj ministro vykdo 
tais atvejais, kai, ministro nuomone, tai yra būtina. Tokiais atvejais Valsty- 
bės sekretorius laikosi ministro nurodymų. Atsakomybė tenka Valstybės 
sekretoriui, neapribojant ministro atsakomybės. 


47 straipsnis 
Visus parlamento įstatymus ir Karaliaus dekretus pasirašo Karalius ir 
vienas ar keli ministrai arba Valstybės sekretoriai. 


48 straipsnis 

Karaliaus dekretas, kuriuo paskiriamas Ministras Pirmininkas, Mi- 
nistro Pirmininko kontrasignuojamas. Karaliaus dekretai, kuriais paski- 
riami arba atleidžiami ministrai ir Valstybės sekretoriai, kontrasignuojami 
Ministro Pirmininko. 


49 straipsnis 

Priimami į pareigas, ministrai ir Valstybės sekretoriai duoda priesaiką 
arba iškilmingai pareiškia bei pasižada Karaliaus akivaizdoje parlamento 
įstatymo nustatyta tvarka, kad jie nėra padarę nieko, dėl ko negalėtų teisė- 
tai eiti šių pareigų, taip pat prisiekia arba pasižada būti ištikimi Konstituci- 
jai, patikimai vykdyti savo pareigas. 


3 SKYRIUS. PARLAMENTAS (staten-generaal; states general) 


$ 1. Struktūra ir sudėtis 


50 straipsnis 
Parlamentas atstovauja visai Nyderlandų Tautai. 


51 straipsnis 

1. Parlamentą sudaro Antrieji Rūmai (Tweede Kamer) ir Pirmieji Rū- 
mai (Eerste Kamer). 

2. Antruosius Rūmus sudaro šimtas penkiasdešimt narių. 

3. Pirmuosius Rūmus sudaro septyniasdešimt penki nariai. 

4. Abeji Rūmai laikomi vienu vienetu, kai posėdžiauja bendrame po- 
sėdyje. 


52 straipsnis 

1. Abejų Rūmų kadencija yra ketveri metai. 

2. Jeigu provincijų tarybų (provinciale staten) kadencija parlamento 
įstatymo nustatoma kitam nei ketverių metų terminui, atitinkamai pakei- 
čiama Pirmųjų Rūmų kadencija. 


53 straipsnis 

1. Abejų Rūmų nariai renkami pagal proporcinio atstovavimo siste- 
mą, laikantis parlamento įstatymo nustatytų apribojimų. 

2. Renkama slaptu balsavimu. 


54 straipsnis 

1. Antrųjų Rūmų nariai renkami tiesiogiai Nyderlandų piliečių, su- 
laukusių aštuoniolikos metų amžiaus, išskyrus Nyderlandų piliečius, kurie 
pagal parlamento įstatymą gali neturėti teisės balsuoti dėl to, kad jie nėra 
Nyderlandų gyventojai. 

2. Balsavimo teisės neturi asmuo, padaręs parlamento įstatyme numa- 
tytą nusikaltimą ir dėl to nuteistas galutiniu įsiteisėjusiu teismo sprendimu 
ne mažiau nei vieneriems metams laisvės atėmimo bausme ir tuo pat metu 
yra netekęs teisės balsuoti. 


55 straipsnis 

Pirmųjų Rūmų narius renka provincijų tarybų nariai. Šie rinkimai 
vyksta ne vėliau nei po trijų mėnesių nuo provincijų tarybų narių rinkimų, 
išskyrus Rūmų paleidimo atveju. 


56 straipsnis 
Parlamento nariu gali būti renkamas asmuo, kuris yra Nyderlandų pi- 
lietis, sulaukęs aštuoniolikos metų amžiaus ir turintis teisę balsuoti. 


57 straipsnis 

1. Niekas negali būti abejų Rūmų narys. 

2. Parlamento narys negali būti ministru, Valstybės sekretoriumi, 
Valstybės Tarybos nariu, Audito teismo (Algemene Rekenkamer) nariu, na- 

cionaliniu ombudsmenu arba ombudsmeno pavaduotoju, Aukščiausiojo 
Teismo nariu arba generaliniu prokuroru ar Aukščiausiojo Teismo gene- 
raliniu advokatu. 

3. Nepaisant pirmesniųjų nuostatų, ministras arba Valstybės sekreto- 
rius, pateikęs atsistatydinimo prašymą, gali eiti šias pareigas ir būti parla- 
mento nariu, kol bus priimtas sprendimas dėl jo atsistatydinimo. 

4. Kitos valstybės pareigūnų pareigos, kurių negali užimti asmuo, ku- 
ris tuo metu yra parlamento arba kurių nors vienų Rūmų narys, gali būti 
nustatytos parlamento įstatyme. 


57a straipsnis 


Parlamento nario, kuris išėjęs nėštumo ar vaiko priežiūros atostogų 
arba yra nedarbingas dėl ligos, laikino pakeitimo tvarką nustato parlamen- 
to įstatymas. 


58 straipsnis 

Kiekvieni Rūmai išnagrinėja savo naujai paskirtų narių mandatus ir 
deramai laikydamiesi parlamento įstatymo nustatytų taisyklių sprendžia 
su mandatais arba rinkimais susijusius ginčus. 


59 straipsnis 
Visi kiti klausimai, susiję su teise balsuoti ir rinkimais, reguliuojami 
parlamento įstatymo. 


60 straipsnis 

Priimami į pareigas Rūmų nariai duoda priesaiką arba iškilmingai 
pareiškia bei pasižada Rūmų akivaizdoje parlamento įstatymo nustatyta 
tvarka, kad jie nėra padarę nieko, dėl ko negalėtų teisėtai užimti šių par- 
eigų, taip pat prisiekia arba pasižada būti ištikimi Konstitucijai, patikimai 
vykdyti savo pareigas. 


61 straipsnis 

1. Kiekvieni Rūmai iš savo narių skiria pirmininką. 

2. Kiekvieni Rūmai skiria sekretorių, kuris, kaip ir kiti abejų Rūmų 
pareigūnai, negali būti parlamento nariu. 


62 straipsnis 
Pirmųjų Rūmų Pirmininkas pirmininkauja bendruose abejų Rūmų 
posėdžiuose. 

63 straipsnis 

Finansinį parlamento narių ir buvusių narių bei jų išlaikytinių atlygi- 
nimą nustato parlamento įstatymas. Rūmai įstatymo projektą šiuo klausi- 
mu gali priimti tik tuo atveju, jeigu už jį balsuojama bent dviejų trečdalių 
balsų dauguma. 


64 straipsnis 
1. Kiekvieni Rūmai gali būti paleisti Karaliaus dekretu. 
2. Priėmus dekretą dėl paleidimo, nauji paleistų Rūmų rinkimai turi 
būti surengiami ir naujai išrinkti Rūmai turi susirinkti per tris mėnesius. 
3. Paleidimas įsigalioja tą dieną, kai susirenka naujai išrinkti Rūmai. 
4. Po paleidimo susirinkusių Antrųjų Rūmų kadencija nustatoma par- 
lamento įstatymu ir negali būti ilgesnė nei penkeri metai. Po paleidimo 
susirinkusių Pirmųjų Rūmų kadencija baigiasi tada, kada būtų pasibaigusi 
paleistųjų Rūmų kadencija. 


$ 2. Procedūra 


65 straipsnis 

Oficiali ataskaita apie vyriausybės vykdomą politiką skaitoma Ka- 
raliaus arba jo vardu prieš bendrą abejų parlamento Rūmų posėdį, kuris 
rengiamas kiekvienais metais trečiąjį rugsėjo antradienį arba anksčiau par- 
lamento įstatymo nustatytais atvejais. 


66 straipsnis 

1. Parlamento posėdžiai yra vieši. 

2. Uždari posėdžiai gali būti rengiami, jeigu to reikalauja vienas de- 
šimtadalis dalyvaujančių narių arba jeigu, Pirmininko nuomone, tai yra 
būtina. 

3. Tokiu atveju atitinkami Rūmai arba abeji Rūmai bendrame posėdy- 
je sprendžia, ar tolesni svarstymai turi būti tęsiami ir sprendimai priimami 
uždarame posėdyje. 


67 straipsnis 

1. Rūmai gali svarstyti klausimus arba priimti sprendimus atskirai 
arba bendrame posėdyje tik tuo atveju, jeigu dalyvauja daugiau nei pusė 
narių. 

2. Sprendimai priimami balsų dauguma. 

3. Balsuodami nariai nėra saistomi mandato ar instrukcijų. 

4. Klausimais, kurie nėra susiję su asmenimis, balsuojama žodžiu ir 
vardiniu balsavimu, jeigu to reikalauja bent vienas narys. 


68 straipsnis 

Ministrai ir Valstybės sekretoriai žodžiu arba raštu rūmams atskirai arba 
bendrame posėdyje pateikia informaciją pagal vieno ar kelių narių pateiktą 
užklausą, jeigu informacijos pateikimas neprieštarauja Valstybės interesams. 


69 straipsnis 

1. Ministrai ir Valstybės sekretoriai turi teisę lankyti parlamento posė- 
džius ir dalyvauti svarstymuose. 

2. Jie gali būti kviečiami dalyvauti atskiruose Rūmų arba bendruose 
abejų parlamento Rūmų posėdžiuose. 

3. Posėdžiuose jiems gali asistuoti jų nurodyti asmenys. 


70 straipsnis 
Abeji Rūmai, tiek veikdami kartu, tiek atskirai turi teisę teikti paklau- 
simus (enguėte), kurių pateikimo tvarką nustato parlamento įstatymas. 


71 straipsnis 

Parlamento nariai, ministrai, Valstybės sekretoriai ir kiti parlamento 
svarstymuose dalyvaujantys asmenys negali būti traukiami baudžiamojon 
ar kiton atsakomybėn už pasisakymus žodžiu arba raštu parlamento posė- 
džiuose ar jo komitetuose. 


72 straipsnis 
Kiekvieni parlamento Rūmai ir abeji Rūmai bendrame posėdyje pa- 
rengia darbo reglamentą. 


4 SKYRIUS. VALSTYBĖS TARYBA, AUDITO TEISMAS, 
NACIONALINIS OMBUDSMENAS IR NUOLATINĖS 
PATARIAMOSIOS INSTITUCIJOS 


73 straipsnis 
1. Dėlįstatymų projektų, svarstomų potvarkių projektų taryboje ir pa- 
siūlymų dėl parlamente tvirtintinų sutarčių konsultuojamasi su Valstybės 

Taryba arba jos skyriumi. Šių konsultacijų gali būti atsisakoma parlamento 
įstatymo nustatytais atvejais. 

2. Taryba arba Tarybos skyrius yra atsakingi už administracinių ginčų 
nagrinėjimą ir išvadą dėl ginčo sprendimo tais atvejais, kai sprendimas dėl 
ginčo yra priimamas Karaliaus dekretu. 

3. Tarybai arba Tarybos skyriui parlamento įstatymu gali būti pavestas 
sprendimų administraciniuose ginčuose priėmimas. 


74 straipsnis 

1. Karalius yra Valstybės Tarybos Prezidentas. Būsimas Karaliaus įpė- 
dinis, sulaukęs aštuoniolikos metų amžiaus, turi teisę būti Tarybos nariu. 
Kitiems karališkosios šeimos nariams teisė būti Tarybos nariais gali būti 
suteikiama parlamento įstatymo nustatyta tvarka. 

2. Tarybos nariai į šias pareigas skiriami iki gyvos galvos Karaliaus 
dekretu. 

3. Jų narystė Taryboje baigiasi jiems atsistatydinus arba sulaukus par- 
lamento įstatyme nustatyto amžiaus. 

4. Jų narystė Taryboje gali būti sustabdyta arba nutraukta parlamento 
įstatyme nustatytais atvejais. 

5. Jų teisinį statusą kitais aspektais reguliuoja parlamento įstatymas. 


75 straipsnis 

1. Valstybės Tarybos struktūrą, sudėtį ir įgaliojimus reglamentuoja 
parlamento įstatymas. 

2. Papildomas pareigas Tarybai arba Tarybos skyriui gali priskirti par- 
lamento įstatymas. 


76 straipsnis 
Audito teismas (Algemene Rekenkamer) atsakingas už Valstybės paja- 
mų ir išlaidų tikrinimą. 


77 straipsnis 

1. Audito teismo nariai skiriami iki gyvos galvos Karaliaus dekretu iš 
trijų asmenų į vieną laisvą vietą sąrašo, kurį sudaro parlamento Antrieji 
Rūmai. 

2. Jų narystė baigiasi jiems atsistatydinus arba sulaukus parlamento 
įstatyme nustatyto amžiaus. 

3. Jų narystė gali būti sustabdyta arba nutraukta Aukščiausiojo Teismo 
parlamento įstatyme nustatytais atvejais. 

4. Jų teisinis statusas kitais aspektais reguliuojamas parlamento įsta- 


tymo. 


78 straipsnis 

1. Audito teismo struktūrą, sudėtį ir įgaliojimus reglamentuoja parla- 
mento įstatymas. 

2. Papildomas pareigas Audito teismui gali priskirti parlamento įsta- 
tymas. 


78a straipsnis 

1. Nacionalinis ombudsmenas gavęs prašymą arba savo iniciatyva na- 
grinėja parlamento įstatyme nustatytus valstybės valdymo ir kitų adminis- 
tracinių institucijų veiksmus. 

2. Nacionalinį ombudsmeną ir ombudsmeno pavaduotoją parlamen- 
to įstatyme nustatytai kadencijai skiria parlamento Antrieji Rūmai. Jie gali 
atsistatydinti iš pareigų arba išeiti į pensiją sulaukę parlamento įstatyme 
nustatyto amžiaus. Jie gali būti laikinai nušalinti nuo pareigų arba atleisti 
Antrųjų Rūmų parlamento įstatyme nustatytais pagrindais. Jų teisinis sta- 
tusas kitais aspektais reguliuojamas parlamento įstatymo. 

3. Nacionalinio ombudsmeno įgaliojimus ir darbo metodus regla- 
mentuoja parlamento įstatymas. 

4. Papildomos pareigos nacionaliniam ombudsmenui gali būti pri- 
skirtos parlamento įstatymo. 


79 straipsnis 

1. Nuolatinės patariamosios institucijos teisėkūros ir valstybės admi- 
nistravimo klausimais steigiamos parlamento įstatyme nustatyta tvarka. 

2. Šių institucijų struktūrą, sudėtį ir įgaliojimus reglamentuoja parla- 
mento įstatymas. 

3. Papildomas pareigas šioms institucijoms gali priskirti parlamento 
įstatymas. 


80 straipsnis 

1. Institucijų, nurodytų šiame skyriuje, rekomendacijos skelbiamos 
viešai parlamento įstatyme nustatyta tvarka. 

2. Išskyrus parlamento įstatyme nustatytus atvejus, rekomendacijos 
dėl Karaliaus arba jo vardu teikiamų įstatymų projektų teikiamos parla- 
mentui. 

5 SKYRIUS. TEISĖKŪRA IR ADMINISTRAVIMAS 


S 1. Parlamento įstatymai ir kiti teisės aktai 


81 straipsnis 
Parlamento įstatymai priimami bendrai vyriausybės ir parlamento. 


82 straipsnis 

1. Įstatymų projektus gali teikti Karalius arba jie gali būti teikiami Ka- 
raliaus vardu bei parlamento Antrieji Rūmai. 

2. Įstatymų projektai, nagrinėjami bendrajame parlamento posėdyje, 
gali būti teikiami Karaliaus arba jo vardu, arba parlamento bendrojo posė- 
džio, jeigu tai atitinka 2 skyriaus nuostatas. 

3. Įstatymų projektai, kuriuos teikia Antrieji Rūmai arba parlamento 
bendrasis posėdis, pristatomi Rūmuose arba bendrajame posėdyje atitin- 
kamai vieno arba kelių narių. 


83 straipsnis 

Įstatymų projektai, teikiami Karaliaus arba jo vardu, perduodami An- 
triesiems Rūmams arba bendrajam posėdžiui, jeigu juos būtina nagrinėti 
parlamento bendrajame posėdyje. 


84 straipsnis 

1. Karaliaus arba jo vardu pateiktas įstatymo projektas, kuris dar nėra 
priimtas Antruosiuose Rūmuose arba bendrajame parlamento posėdyje, 
šių Rūmų arba atitinkamai bendrojo posėdžio gali būti pataisytas vieno 
arba kelių vyriausybės narių siūlymu. 

2. Antrųjų Rūmų arba bendrojo parlamento posėdžio pateiktą dar ne- 
priimtą įstatymo projektą gali pataisyti vienas narys arba keli šių Rūmų arba 
atitinkamai bendrojo posėdžio arba įstatymo projektą siūlantys nariai. 


85 straipsnis 

Antrieji Rūmai, priėmę įstatymo projektą arba nusprendę pateikti 
įstatymo projektą, jį pateikia Pirmiesiems Rūmams, kurie Antrųjų Rūmų 
jiems pateiktą įstatymo projektą išnagrinėja. Antrieji Rūmai gali pavesti 
vienam ar keliems savo nariams ginti pateiktą įstatymo projektą Pirmuo- 
siuose Rūmuose. 

86 straipsnis 

1. Įstatymo projektą pasiūlęs narys gali jį atsiimti arba šio nario vardu 
jis gali būti atsiimtas, kol jo nepriėmė parlamentas. 

2. Įstatymo projektą, kurį teikia Antrieji Rūmai arba parlamento bend- 
rasis posėdis, jį pateikęs narys arba nariai gali atsiimti, kol jis nėra priimtas. 


87 straipsnis 

1. Įstatymo projektas tampa parlamento įstatymu, kai jį priima parla- 
mentas ir ratifikuoja Karalius. 

2. Karalius ir parlamentas informuoja vienas kitą apie savo sprendi- 
mus dėl visų įstatymų projektų. 


88 straipsnis 
Parlamento įstatymų skelbimą ir įsigaliojimą reglamentuoja parla- 
mento įstatymas. Įstatymai neįsigalioja, kol nėra paskelbti. 


89 straipsnis 

1. Tarybos potvarkiai įtvirtinami Karaliaus dekretu. 

2. Teisės aktai, numatantys nuobaudas, potvarkiuose įtvirtinami tik 
laikantis parlamento įstatymo. Nuobaudos, kurios gali būti skiriamos, nu- 
statomos parlamento įstatyme. 

3. Tarybos potvarkių skelbimą ir įsigaliojimą reglamentuoja parla- 
mento įstatymas. Jie neįsigalioja, kol nėra paskelbti. 

4. Šio straipsnio antroji ir trečioji dalys mutatis mutandis taikomos 
kitiems visuotinai privalomiems valstybės išleistiems teisės aktams. 


S 2. Įvairios nuostatos 


90 straipsnis 
Vyriausybė skatina tarptautinės teisinės tvarkos plėtrą. 


91 straipsnis 

1. Karalystė nėra susaistyta sutartimis, taip pat tokios sutartys negali 
būti denonsuotos be išankstinio parlamento pritarimo. Atvejai, kai toks 
pritarimas nebūtinas, nustatomi parlamento įstatyme. 

2. Pritarimo suteikimo tvarka nustatoma parlamento įstatyme, kuria- 
me taip pat gali būti numatyta nebylaus pritarimo galimybė. 


954 


Nyderlandų Karalystės Konstitucija 


3. Sutarties nuostatas, prieštaraujančias Konstitucijai arba galinčias 
sukelti tokį prieštaravimą, parlamento Rūmai gali patvirtinti tik tuo atveju, 
jeigu už jas balsuojama bent dviejų trečdalių balsų dauguma. 


92 straipsnis 

Remiantis sutartimi įstatymų leidybos, vykdomieji arba teisminiai 
įgaliojimai tarptautinėms institucijoms gali būti suteikti, kai tai yra būtina, 
vadovaujantis 91 straipsnio 3 dalies nuostatomis. 


93 straipsnis 

Sutarčių ir tarptautinių institucijų sprendimų nuostatos, kurios pagal 
savo turinį gali būti privalomos visiems asmenims, privalomomis tampa 
po jų paskelbimo. 


94 straipsnis 

Karalystėje galiojantys teisės aktai nėra taikomi, jeigu jų taikymas 
prieštarauja visiems asmenims privalomų sutarčių arba tarptautinių insti- 
tucijų sprendimų nuostatoms. 


95 straipsnis 
Taisyklės, susijusios su sutarčių ir tarptautinių institucijų sprendimų 
paskelbimu, nustatomos parlamento įstatymo. 


96 straipsnis 

1. Karo padėtis Karalystėje negali būti skelbiama be išankstinio parla- 
mento pritarimo. 

2. Šis pritarimas nebūtinas tais atvejais, kai pasitarti su parlamentu yra 
neįmanoma dėl faktinės karo padėties. 

3. Šį klausimą nagrinėja ir sprendimą priima abeji parlamento Rūmai 
bendrajame posėdyje. 

4. Šio straipsnio pirmosios ir trečiosios dalių nuostatos mutatis mu- 
tandis taikomos ir karo padėties pabaigos skelbimui. 


97 straipsnis 

1. Karalystės interesų gynybai ir apsaugai bei tarptautinės teisinės 
tvarkos palaikymui ir skatinimui sudaromos ginkluotosios pajėgos. 

2. Ginkluotosioms pajėgoms vadovauja Vyriausybė. 

98 straipsnis 

1. Ginkluotąsias pajėgas sudaro savanoriai. Jų sudėtyje gali būti ir 
šauktiniai. 

2. Privalomąją karinę tarnybą ir įgaliojimus atidėti šaukimus atlikti 
aktyviąją tarnybą reglamentuoja parlamento įstatymas. 


99 straipsnis 
Atleidimą nuo karinės tarnybos dėl dorovinių įsitikinimų reguliuoja 
parlamento įstatymas. 


99a straipsnis 
Parlamento įstatymas gali nustatyti pareigas, susijusias su pilietine gy- 
nyba. 


100 straipsnis 

1. Vyriausybė turi iš anksto informuoti parlamentą, jeigu ginkluo- 
tąsias pajėgas ketinama dislokuoti arba panaudoti siekiant palaikyti arba 
skatinti tarptautinę teisinę tvarką. Tokie atvejai apima humanitarinės pa- 
galbos teikimą ginkluoto kontlikto atveju. 

2. Šio straipsnio pirmosios dalies nuostatos netaikomos, jeigu infor- 
macijos iš anksto atskleisti neįmanoma dėl rimtų priežasčių. Tokiu atveju 
informacija pateikiama kiek įmanoma greičiau. 


101 straipsnis 
(Negalioja pagal 1995 m. liepos 10 d. Karalystės įstatymą, Įstatymų ir 
dekretų biuletenis Nr. 401) 


102 straipsnis 
(Negalioja pagal 2000 m. birželio 22 d. Karalystės įstatymą, Įstatymų 
ir dekretų biuletenis Nr. 294) 


103 straipsnis 

1. Atvejai, kuriais Karaliaus dekretu gali būti skelbiama parlamento 
įstatymu apibrėžta nepaprastoji padėtis vidaus ar išorės saugumui palai- 
kyti, nustatyti parlamento įstatyme. Tokio paskelbimo pasekmes numato 
parlamento įstatymas. 

2. Skelbiant nepaprastąją padėtį, gali būti nesilaikoma Konstitucijos 
nuostatų dėl provincijų, savivaldybių ir vandenų išteklių valdybų (waters- 
chappen) vykdomųjų institucijų įgaliojimų bei pagrindinių teisių, nustaty- 
tų 6 straipsnyje, tiek, kiek šiame straipsnyje numatyta teisė nėra susijusi su 
jos realizavimu pastatuose ir uždarose vietose, taip pat 7, 8, 9 straipsniuose, 
12 straipsnio 2 ir 3 dalyse, 13 straipsnyje ir 113 straipsnio 1 ir 3 dalyse. 

3. Nedelsiant po nepaprastosios padėties paskelbimo ir tais atvejais, 
kai, parlamento nuomone, tai yra būtina, iki nepaprastosios padėties nu- 
traukimo Karaliaus dekretu, sprendimą dėl nepaprastosios padėties tru- 
kmės priima parlamentas. Šį klausimą nagrinėja ir sprendimą priima abeji 
parlamento Rūmai bendrajame posėdyje. 


104 straipsnis 
Valstybės nustatyti mokesčiai renkami vadovaujantis parlamento įsta- 
tymu. Kitas valstybės nustatytas rinkliavas nustato parlamento įstatymas. 


105 straipsnis 

1. Valstybės pajamos ir išlaidos nustatomos parlamento įstatyme. 

2. Įstatymų projektai, susiję su bendrosiomis biudžeto sąmatomis, tei- 
kiamos Karaliaus arba jo vardu kiekvienais metais 65 straipsnyje nurodytą 
dieną. 

3. Valstybės pajamų ir išlaidų ataskaita parlamentui pateikiama va- 
dovaujantis atitinkamomis parlamento įstatymo nuostatomis. Balansas, 
patvirtintas Audito teismo, teikiamas parlamentui. 

4. Taisyklės, susijusios su Valstybės finansų valdymu, nustatomos par- 
lamento įstatyme. 


106 straipsnis 
Monetarinė sistema reglamentuojama parlamento įstatyme. 


107 straipsnis 

1. Civilinė teisė, baudžiamoji teisė ir civilinis bei baudžiamasis pro- 
cesai reglamentuojami pagal parlamento įstatymą bendruosiuose teisės 
kodeksuose, neapribojant teisės tam tikrus klausimus reguliuoti atskiruose 
parlamento įstatymuose. 

2. Bendrosios administracinės teisės taisyklės nustatomos parlamento 
įstatyme. 

108 straipsnis 
(Negalioja pagal 1999 m. vasario 25 d. Karalystės įstatymą, Įstatymų ir 
dekretų biuletenis Nr. 133) 


109 straipsnis 

Valstybės tarnautojų teisinę padėtį reglamentuoja parlamento įstaty- 
mas. Taisykles, susijusias su valstybės tarnautojų teisių apsauga ir jų daly- 
vavimu bendrai priimant sprendimus, nustato parlamento įstatymas. 


110 straipsnis 

Vykdydamos savo pareigas, valstybės valdžios institucijos užtikrina 
visuomenės teisę į informaciją pagal parlamento įstatymo nustatytas tai- 
sykles. 


111 straipsnis 
Apdovanojimai steigiami remiantis parlamento įstatymu. 


6 SKYRIUS. TEISINGUMO VYKDYMAS 


112 straipsnis 

1. Ginčus, susijusius su teisėmis pagal civilinę teisę ir skolomis, nagri- 
nėja teismai. 

2. Atsakomybė už ginčų, kylančių ne iš civilinės teisės, sprendimą pa- 
gal parlamento įstatymą gali būti priskirta teisėjams arba teismams, nepri- 
klausantiems teismų sistemai. Tokių bylų nagrinėjimo tvarką ir sprendimų 
rezultatus nustato parlamento įstatymas. 


113 straipsnis 

1. Bylas dėl nusižengimų taip pat nagrinėja teismai. 

2. Valstybės valdymo institucijų iškeltas drausmines bylas reglamen- 
tuoja parlamento įstatymas. 

3. Laisvės atėmimo bausmę gali skirti tik teismas. 

4. Parlamento įstatymas gali nustatyti kitokias bylų už Nyderlandų 
ribų ir pagal karo teisę nagrinėjimo taisykles. 


114 straipsnis 
Mirties bausmė negali būti skiriama. 

115 straipsnis 
Kilus 112 straipsnio 2 dalyje nurodytiems ginčams, galima pateikti 
skundą aukštesnei administracinei institucijai. 


116 straipsnis 
1. Teismai, priklausantys teismų sistemai, apibrėžti parlamento įsta- 
tyme. 

2. Teismų sistemos struktūrą, sudėtį ir įgaliojimus reglamentuoja par- 
lamento įstatymas. 

3. Parlamento įstatymo numatytais atvejais vykdant teisingumą kar- 
tu su teisminės valdžios atstovais gali dalyvauti asmenys, nepriklausantys 
teisminei valdžiai. 

4. Už teisingumo vykdymą atsakingų teisminės valdžios atstovų vyk- 
domą pirmesnėje straipsnio dalyje nurodytų asmenų pareigų atlikimo 
priežiūrą reglamentuoja parlamento įstatymas. 


117 straipsnis 

1. Teisingumą vykdantys teisminės valdžios atstovai ir Aukščiausiojo 
Teismo generalinis prokuroras skiriami iki gyvos galvos Karaliaus dekretu. 

2. Šių asmenų tarnyba baigiasi jiems atsistatydinus arba sulaukus par- 
lamento įstatyme nustatyto amžiaus. 

3. Parlamento įstatymo nustatytais atvejais šie asmenys nuo pareigų 
gali būti laikinai nušalinti arba iš jų atleisti teismų sistemai priklausančio 
teismo, nurodyto parlamento įstatyme. 

4. Jų teisinė padėtis kitais aspektais reglamentuojama parlamento įsta- 
tyme. 


118 straipsnis 
1. Nyderlandų Aukščiausiojo Teismo teisėjai skiriami iš trijų asmenų 
sąrašo, sudaromo parlamento Antrųjų Rūmų. 

2. Aukščiausiasis Teismas, parlamento įstatyme nustatytais atvejais ir 
laikydamasis jame numatytų apribojimų, yra atsakingas už įstatymų neati- 
tinkančių teismo sprendimų panaikinimą (kasacija). 

3. Papildomos pareigos Aukščiausiajam Teismui gali būti priskirtos 
parlamento įstatymu. 

119 straipsnis 

Esamų ir buvusių parlamento narių, ministrų ir Valstybės sekretorių 
bylos už jų padarytus nusižengimus einant pareigas, nagrinėjamos Aukš- 
čiausiajame Teisme. Byla iškeliama Karaliaus dekretu arba Antrųjų Rūmų 
nutarimu. 


120 straipsnis 
Parlamento įstatymų ir sutarčių konstitucingumo teismai netiria. 


121 straipsnis 

Išskyrus parlamento įstatyme nustatytus atvejus, bylos nagrinėjamos 
viešai ir teismo sprendimuose nurodomi jų priėmimo pagrindai. Teismo 
sprendimai skelbiami viešai. 


122 straipsnis 

1. Malonė suteikiama Karaliaus dekretu, remiantis parlamento įstaty- 
me apibrėžtomis teismo rekomendacijomis, deramai atsižvelgiant į parla- 
mento įstatyme nustatytą tvarką. 

2. Amnestija suteikiama remiantis parlamento įstatymu. 


7 SKYRIUS. PROVINCIJOS, SAVIVALDYBĖS, VANDENS 
IŠTEKLIŲ VALDYBOS IR KITOS VIEŠOSIOS INSTITUCIJOS 


123 straipsnis 
1. Provincijos ir savivaldybės gali būti panaikinamos ir naujos gali 
būti steigiamos pagal parlamento įstatymą. 


M 


tuoja parlamento įstatymas. 


124 straipsnis 

1. Provincijų ir savivaldybių įgaliojimai tvarkyti ir administruoti savo 
vidaus reikalus pavedami jų administraciniams organams. 

2. Pagal parlamento įstatymą gali būti reikalaujama, kad provincijų ir 
savivaldybių administraciniai organai vykdytų tvarkymo ir administravi- 
mo įgaliojimus. 

125 straipsnis 

1. Provincijoms ir savivaldybėms vadovauja atitinkamai provincijų ir 
savivaldybių tarybos. Jų susirinkimai yra vieši, išskyrus parlamento įstaty- 
me numatytais atvejais. 

2. Provincijos administraciją sudaro provincijos vykdomasis organas 
ir Karaliaus įgaliotinis (Commissaris van de Koning); savivaldybės admi- 
nistraciją sudaro savivaldybės vykdomasis organas (College van Burgeme- 
ester en Wethouders) ir meras. 


126 straipsnis 
Karaliaus įgaliotiniui pagal parlamento įstatymą gali būti pavesta vyk- 
dyti vyriausybės duotus tarnybinius nurodymus. 


127 straipsnis 

Provincijų ir savivaldybių potvarkius priima atitinkamai provincijų 
arba savivaldybių tarybos, išskyrus parlamento įstatyme arba provincijų 
ar savivaldybių tarybų nustatytais atvejais, remiantis parlamento įstatymu. 


128 straipsnis 

Išskyrus 123 straipsnyje nustatytais atvejais, 124 straipsnio 1 dalyje 
numatytus įgaliojimus kitiems 125 straipsnyje nenurodytiems organams 
perduoti gali tik provincijų arba atitinkamai savivaldybių tarybos. 


129 straipsnis 

1. Provincijų ir savivaldybių tarybų nariai yra tiesiogiai renkami Ny- 
derlandų piliečių, gyvenančių atitinkamoje provincijoje ar savivaldybėje ir 
atitinkančių reikalavimus, nustatytus rinkimams į parlamento Antruosius 
Rūmus. Tos pačios sąlygos taikomos narystei. 

2. Tarybų nariai renkami pagal proporcinio atstovavimo sistemą, lai- 
kantis parlamento įstatyme nustatytų ribų. 

3. Taikoma 53 straipsnio 2 dalis ir 59 straipsnis. Mutatis mutandis tai- 
komas 57a straipsnis. 

4. Provincijų ir savivaldybių tarybų kadencija yra ketveri metai, ne- 
bent parlamento įstatyme nustatyta kitaip. 

5. Pareigybės, kurių negali užimti provincijų ir savivaldybių tarybų 
nariai narystės metu, nustatomos parlamento įstatyme. Įstatyme taip pat 
gali būti nustatyta, kad kliūtimi tapti provincijų ar savivaldybių tarybų na- 

riais bus šeiminiai ar santuokiniai ryšiai, taip pat narystės praradimą gali 
lemti ir tam tikrų nusikalstamų veikų, nurodytų parlamento įstatyme, pa- 
darymas. 

6. Balsuojant narių nesaisto mandatas ar instrukcijos. 


130 straipsnis 

Teisė rinkti savivaldybių tarybos narius ir teisė būti renkamiems sa- 
vivaldybių tarybos nariais pagal parlamento įstatymą gali būti suteikta re- 
zidentams, kurie nėra Nyderlandų piliečiai, jeigu jie atitinka reikalavimus, 
taikomus rezidentams, kurie yra Nyderlandų piliečiai. 


131 straipsnis 
Karaliaus patikėtiniai ir merai skiriami Karaliaus dekretu. 


132 straipsnis 

1. Provincijų ir savivaldybių struktūrą bei jų administracinių organų 
sudėtį ir įgaliojimus reguliuoja parlamento įstatymas. 

2. Administracinių organų priežiūra vykdoma remiantis parlamento 
įstatymu. 

3. Administracinių organų sprendimai iš anksto peržiūrimi tik parla- 
mento įstatymo nustatytais atvejais ir tvarka. 

4. Administracinių organų sprendimai gali būti panaikinti tik Kara- 
liaus dekretu ir tik tuo pagrindu, kad jie prieštarauja įstatymams arba vie- 
šajam interesui. 

5. Nuostatas, taikomas reguliavimo ir administravimo klausimų ne- 
atitikties pagal 124 straipsnio 2 dalį atveju, reglamentuoja parlamento 
įstatymas. Nepaisant 125 ir 127 straipsnių, parlamento įstatyme gali būti 
įtvirtintos nuostatos, reglamentuojančios provincijos arba savivaldybės 
administracinių organų šiurkštaus pareigų nevykdymo atvejus. 

6. Mokesčius, kuriuos gali rinkti provincijų ir savivaldybių adminis- 
traciniai organai, bei jų finansinius ryšius su centrine vyriausybe regla- 
mentuoja parlamento įstatymas. 


133 straipsnis 

1. Tiek, kiek parlamento įstatymu nenustatyta kitaip, vandens išteklių 
valdybų (waterschappen) steigimas ir panaikinimas, jų pareigų ir struktū- 
ros reguliavimas kartu su jų administracinių organų sudėtimi nustatomi 
provincijų potvarkiu pagal parlamento įstatymo nustatytas taisykles. 

2. Vandens išteklių valdybų administracinių organų teisėkūros ir ki- 
tus įgaliojimus, taip pat jų susirinkimų viešumo klausimus reglamentuoja 
parlamento įstatymas. 

3. Provincijų ir kitų institucijų vykdomą šių administracinių organų 
priežiūrą reglamentuoja parlamento įstatymas. Administracinių organų 
sprendimai gali būti panaikinti tik tuo atveju, jeigu jie prieštarauja įstaty- 
mams arba viešajam interesui. 


134 straipsnis 

1. Profesijos ir amatų pagrindu sukurti viešieji organai bei kitos viešo- 
sios institucijos gali būti steigiamos ir panaikinamos parlamento įstatymo 
nustatyta tvarka. 

2. Šių institucijų pareigas ir struktūrą, jų administracinių organų su- 
dėtį ir įgaliojimus bei jų susirinkimų viešumo klausimus reglamentuoja 
parlamento įstatymas. Teisėkūros įgaliojimai jų administraciniams orga- 
nams gali būti suteikti pagal parlamento įstatymą. 

3. Administracinių organų priežiūra reglamentuojama parlamento 
įstatyme. Administracinių organų sprendimai gali būti panaikinti tik tuo 
atveju, jeigu jie prieštarauja įstatymams arba viešajam interesui. 


135 straipsnis 

Taisyklės, susijusios su klausimais, kuriuose dalyvauja dvi arba dau- 
giau valstybės institucijų, nustatomos parlamento įstatyme. Jose gali 
būti numatyta įsteigti naują valstybės instituciją ir tokiu atveju taikomos 
134 straipsnio 2 ir 3 dalys. 


136 straipsnis 

Valstybės institucijų ginčai sprendžiami Karaliaus dekretu, išskyrus 
atvejus, kai jie patenka į teismų kompetenciją arba sprendimai parlamento 
įstatymu perduodami kitoms institucijoms. 


8 SKYRIUS. KONSTITUCIJOS KEITIMAS 


137 straipsnis 

1. Priimamas parlamento įstatymas, kuriame konstatuojama, kad turi 
būti nagrinėjama siūlomos formos Konstitucijos pataisa. 

2. Antrieji Rūmai Karaliaus arba jo vardu pateiktu siūlymu arba kitais 
pagrindais šiuo tikslu pateiktą įstatymo projektą gali suskaidyti į kelis ats- 
kirus projektus. 

3. Paskelbus šio straipsnio pirmojoje dalyje nurodytą įstatymo projek- 
tą, Antrieji Rūmai paleidžiami. 

4. Susirinkus naujiems Antriesiems Rūmams, pirmojoje dalyje nuro- 
dytas įstatymo projektas antrajame svarstyme nagrinėjamas parlamento 
abejų Rūmų. Šis įstatymo projektas priimamas tik tuo atveju, jeigu už jį 
balsuojama bent dviejų trečdalių balsų dauguma. 

5. Antrieji Rūmai Karaliaus arba jo vardu pateiktu pasiūlymu arba ki- 
tais pagrindais įstatymo projektą dėl Konstitucijos keitimo gali suskaidyti į 
keletą atskirų projektų, jeigu už tai balsuojama bent dviejų trečdalių balsų 
dauguma. 


138 straipsnis 

1. Kol įstatymo projektai dėl Konstitucijos keitimo po antrojo svars- 
tymo dar nėra ratifikuoti Karaliaus, parlamento įstatymu gali būti pateik- 
tos nuostatos, kuriomis: a) atitinkamai derinami priimti siūlymai ir nepa- 
taisytos Konstitucijos nuostatos; b) keičiamas dalijimas į skyrius, dalis ir 
straipsnius, taip pat jų antraštės ir numeracija. 

2. Įstatymo projektas, kuriame pateiktos šio straipsnio 1 dalies 
a) punkte numatytos nuostatos, abejų Rūmų priimamas tik tuo atveju, jei- 
gu už jį balsuojama dviejų trečdalių balsų dauguma. 


139 straipsnis 
Konstitucijos pataisos, priimtos parlamento ir ratifikuotos Karaliaus, 
įsigalioja nedelsiant po jų paskelbimo. 


140 straipsnis 

Parlamento įstatymai ir kiti teisės aktai bei dekretai, kurie prieštarau- 
ja Konstitucijos pataisai, lieka galioti tol, kol jų nuostatos suderinamos su 
Konstitucija. 


141 straipsnis 

Pakeistas Konstitucijos tekstas, kuriame gali būti atitinkamai naujai 
sunumeruoti skyriai, dalys ir straipsniai bei atitinkamai pakeistos nuoro- 
dos į juos, skelbiamas Karaliaus dekretu. 


142 straipsnis 


Konstitucija parlamento įstatymu gali būti suderinta su Nyderlandų 
Karalystės Chartija. Mutatis mutandis taikomi 139, 140 ir 141 straipsniai. 

I straipsnis 

57a straipsnis ir 129 straipsnio 3 dalies antras sakinys įsigalioja tik po 
ketverių metų arba kitą ankstesnę dieną, jeigu tai būtų nustatyta parlamen- 
to įstatyme. 


II straipsnis 

54 straipsnio 2 dalies pakeitimas įsigalioja tik po penkerių metų arba 
kitą ankstesnę dieną, jeigu tai būtų nustatyta arlamento įstatyme. Šis laiko- 
tarpis parlamento įstatymu gali būti pratęstas iki penkerių metų. 


III-VIII straipsniai 
(Negalioja pagal 1995 m. liepos 10 d. Karalystės įstatymą, Įstatymų ir 
dekretų biuletenis Nr. 404) 


IX straipsnis 
16 straipsnis netaikomas nusikaltimams, už kuriuos baudžiama pagal 
Karo nusikaltimų dekretą (Besluit Buitengewoon Strafrecht). 


X straipsnis 
(Negalioja pagal 1995 m. liepos 10 d. Karalystės įstatymą, Įstatymų ir 
dekretų biuletenis Nr. 404) 


XI straipsnis 
(Negalioja pagal 1999 m. spalio 6 d. Karalystės įstatymą, Įstatymų ir 
dekretų biuletenis Nr. 454) 


XII-XVI straipsniai 

(Negalioja pagal 1995 m. liepos 10 d. Karalystės įstatymą, Įstatymų ir 
dekretų biuletenis Nr. 404) 
XVII straipsnis 

(Negalioja pagal 1999 m. vasario 25 d. Karalystės įstatymą, Įstatymų ir 
dekretų biuletenis Nr. 135) 
XVIII straipsnis 


(Negalioja pagal 1995 m. liepos 10 d. Karalystės įstatymą, Įstatymų ir 
dekretų biuletenis Nr. 404) 

XIX straipsnis 

Parlamento įstatymų formuluotės, įtvirtintos 1972 m. Konstitucijos 
redakcijos 81 straipsnyje, taip pat pranešimų, siunčiamų kartu su įstatymų 
projektais vienų Rūmų kitiems arba Karaliui, bei Karaliaus parlamentui 
siunčiamų pranešimų, informuojančių apie jo priimtą sprendimą dėl įsta- 
tymo projekto, formuluotės, kaip numatyta 1972 m. Konstitucijos redakci- 
jos 123, 124, 127, 128 ir 130 straipsniuose, lieka galioti, kol nebus nustatyta 
kitaip. 
XX straipsnis 

(Negalioja pagal 1995 m. liepos 10 d. Karalystės įstatymą, Įstatymų ir 
dekretų biuletenis Nr. 402) 


XXI straipsnis 

(Negalioja pagal 1999 m. spalio 6 d. Karalystės įstatymą, Įstatymų ir 
dekretų biuletenis Nr. 454) 
XXII-XXIII straipsniai 


(Negalioja pagal 1995 m. liepos 10 d. Karalystės įstatymą, Įstatymų ir 
dekretų biuletenis Nr. 404) 


XXIV-XXV straipsniai 
(Negalioja pagal 1999 m. vasario 25 d. Karalystės įstatymą, Įstatymų ir 
dekretų biuletenis Nr. 135) 


XXVI-XXIX straipsniai 

(Negalioja pagal 1995 m. liepos 10 d. Karalystės įstatymą, Įstatymų ir 
dekretų biuletenis Nr. 404) 
XXX straipsnis 

(Negalioja pagal 1999 m. spalio 6 d. Karalystės įstatymą, Įstatymų ir 
dekretų biuletenis Nr. 454) 


1972 m. ir 1983 m. Konstitucijos redakcijos straipsniai, 
kurie lieka galioti 


54 straipsnio 2 dalis 
Teisės balsuoti neturi šie asmenys: a) asmuo, padaręs parlamento įsta- 

tyme numatytą nusikaltimą ir dėl to nuteistas galutiniu ir įsiteisėjusiu teis- 
mo sprendimu ne mažiau nei vieneriems metams laisvės atėmimo bausme 
ir tuo pat metu yra netekęs teisės balsuoti; b) asmuo, galutiniu ir įsiteisėju- 
siu teismo sprendimu pripažintas neveiksniu dėl psichikos sutrikimo. 


81 straipsnis 

Įstatymų paskelbimo forma: 

„Mes“ (nurodyti) „Nyderlandų Karalius“ (nurodyti) 

„Sveikindami visus, kurie mato arba girdi šį pareiškimą, skelbiame: 

„Atsižvelgiant į tai, kad mes nusprendėme, jog“ (nurodyti) 

(Įstatymo argumentai) 

„Taigi mes, išklausę Valstybės Tarybos ir pasitarę su parlamentu, pa- 
tvirtinome ir pareiškėme, kaip ir šiuo patvirtiname ir pareiškiame“ (nuro- 
dyti) 

(Įstatymo turinys) 

„Atsižvelgiant į“ (nurodyti) 

"Tuo atveju, jeigu valdo Karalienė arba karališkoji valdžia priklauso 
regentui, arba Valstybės Tarybai, ši forma atitinkamai gali būti keičiama. 


130 straipsnis 

Karalius kaip įmanoma greičiau praneša parlamentui apie savo prita- 
rimą arba nepritarimą parlamento priimtam įstatymo projektui. Praneša- 
ma viena iš šių formų: 

„Karalius pritaria įstatymo projektui.“ 

arba: 

„Karalius svarsto įstatymo projektą.“ 


967 





NORVEGIJOS KARALYSTĖ 


PRATARMĖ 


Šiuolaikinė Norvegijos Karalystė yra parlamentinė monarchija, įkurta 
1814 m. gegužės 17 d., kai Norvegijos tautos atstovai Steigiamajame Kons- 
titucinės Asamblėjos susirinkime Eidsvolyje paskelbė Norvegiją laisva, sa- 
varankiška ir nepriklausoma konstitucine monarchija ir priėmė jos Kons- 
tituciją. Ši Konstitucija dabar yra seniausia Europoje galiojanti ir tiesiogiai 
veikianti konstitucija. Šiam konstituciniam fenomenui šiemet sukako 200 
metų. Per šį laikotarpį Konstitucija buvo pildyta (ypač dėl Norvegijos ir 
Švedijos unijos nutraukimo 1905 m.) bei keista, atsisakant laikmečio dva- 
sios neatitinkančių konstitucinių nuostatų ir normų, bet jos archainė kalba 
ir struktūra išliko. Šiuo metu galima susipažinti su pirminiais Norvegijos 
Karalystės Konstitucijos dokumentais: Eidsvolio Konstitucijos originalu, 
jos 1978 m., 1992 m., 1995 m., 2010 m. konsoliduotomis ir interpretuoto- 
mis versijomis, kitais istoriniais dokumentais!. 

Visiškai tikėtina, kad Norvegijos Karalystės Konstitucijos ilgaamžiš- 
kumą lemia dvi grupės veiksnių - sociokultūrinis norvegų tautos cha- 
rakteris ir monarcho institucijos lankstumas prisitaikyti prie pakitusios 
politinės realybės. Norvegų tauta susiformavo veikiama šiaurės jūrinio 
gyvenimo ypatumų, todėl ir jų vardas kildinamas iš senovinių Šiaurės ger- 
manų kalbų ir reiškia „šiaurės kelias“. Senąja nordų kalba būtų „nord veg“*. 
„Šiaurės kelias“ — tai nenutrūkstamų gamtinių sąlygų procesas, kuris lėmė 
atkaklių, ištvermingų ir sumanių žmonių įsitvirtinimą Europos žemyno 
pakraštyje. Jų bendruomenės sukūrė išskirtinį vikingų fenomeną, gyvavusį 
apie 300 metų (800-1066 m.). Norvegijos karalystes 872 m. suvienijo Ha- 
raldas I iš Vestfoldo ir tapo jos pirmuoju karaliumi. X a. pradžios Norvegi- 
joje buvo platinama krikščionybė. Haakonas I (920-961 m.) buvo pirmasis 
Norvegijos karalius krikščionis. Tačiau dėl karalių politikos ir giminystės 
ryšių su kitomis karališkosiomis Skandinavijos šeimomis Norvegijos Ka- 
ralystė nuo XIV a. kelis šimtmečius buvo besikeičiančiose unijose su savo 





! <http://www.hoelseth.com/grunnloven/žhistorikk> [2014-03-20]. 
2 <http://lt.wikipedia.org/wiki/Norvegija/> [2014-03-20]. 

kaimynėmis - Švedija ir Danija. Apibendrintai galima teigti, kad Norvegi- 
jos Karalystė yra senoji Europos valstybė, turinti turtingą gamtinį, istorinį, 
kultūrinį ir teisinį paveldą“, kurį ypač kruopščiai saugoja. 

Šioje studijoje siekiama atskleisti Norvegijos Karalystės Konstitucijos 
sukūrimo, priėmimo ir ilgalaikio įsigaliojimo istorines, kultūrines ir poli- 
tines aplinkybes, pagrindinius Konstitucijos bruožus ir pateikti jos galio- 
jančio varianto teisinį vertimą į lietuvių kalbą. 

Norvegijos Karalystės Konstitucijos parengimą ir priėmimą lėmė 
prieš tai palankiai susiklostęs ekonominių, socialinių ir politinių veiksnių 
derinys, kurį galima apibūdinti kaip norvegų tautos atgimimą. Po nesė- 
kmingo 1537 m. sukilimo prieš Danijos įgyvendinamą reformaciją ir savo- 
sios Bažnyčios nepriklausomybės praradimo bei daugiau kaip šimtą metų 
alinančių periodinių Šiaurės karų norvegų tauta atsigavo ir sustiprėjo tik 
XVIII a., kai jungtinė Danijos ir Norvegijos valstybė ėmė laikytis neutrali- 
teto. Šio amžiaus pabaigoje apie 75 proc. Norvegijos valstiečių tapo žemės 
savininkais, plėtėsi žuvų, medienos ir geležies eksportas, vystėsi prekiniai 
piniginiai santykiai, daugiau kaip dvigubai išaugo Norvegijos laivynas ir 
krovinių plukdymo talpos. Visa tai skatino nacionalinės savimonės stiprė- 
jimą“. 

Tačiau XIX a. pradžioje Danija įsivėlė į karą su Didžiąja Britanija ir 
patyrė pralaimėjimą. Todėl 1814 m. sausio 14 d. turėjo pasirašyti Kylio 
taikos sutartį su Didžiąja Britanija ir jos sąjungininke Švedija. Pagal Ky- 
lio taikos sutartį Danija „atidavė“ Švedijai Norvegiją. Kylio taikos sutartis 
norvegams įžiebė Norvegijos nacionalinės nepriklausomybės paskelbimo 
viltį. Danijos karaliaus vietininko Norvegijoje princo Kristijono Erederi- 
ko iniciatyva visose valstybinėse bažnyčiose ir kariniuose vienetuose buvo 
išrinkti atstovai į Steigiamąjį susirinkimą, kuris buvo sušauktas Eidsvolio 
dvare balandžio 10 d. Per penkias savaites buvo parengta Norvegijos Ka- 
ralystės Konstitucija ir 112 Norvegijos Konstitucinės Asamblėjos narių jai 
pritarė 1814 m. gegužės 16 d. ir pasirašė gegužės 17 d. Todėl gegužės 17 d. 
dabar švenčiama kaip Norvegijos Karalystės Konstitucijos diena“. 





3 <http://www.samfunnskunnskap.no/?page id=8158lang=en/> [2014-03-30]. Taip 
pat žr: Stenersen O., Libaek I. History of Norway: from the ice age to today. Engelsk / 
Heftet /: Dinamo Forlag, 2003. 

* <http://www.samfunnskunnskap.no/?page id=8158lang=en/> [2014-03-20]. Taip 
pat žr.: Stenersen O., Libaek I. History of Norway: from the ice age to today. Engelsk / 
Heftet /: Dinamo Forlag, 2003. 

* <http://www.hoelseth.com/grunnloven/žhistorikk/> [2014-03-20]. 

Socialinių ir politinių veiksnių analizė atskleidžia, kad Norvegijos 
Karalystės Konstitucijos parengimą lėmė Konstitucinės Asamblėjos narių 
socialinė sudėtis: 57 jos nariai buvo pareigūnai ir jie sudarė Asamblėjos 
narių daugumą; 37 nariai buvo ūkininkai. Pareigūnų ir ūkininkų sąjunga 
prisidėjo prie siekio apriboti monarcho teises ir išplėsti rinkimų teises. Tai 
buvo radikalus žingsnis, nes to meto Europoje, viena vertus, dar vyravo ab- 
soliutinė monarchija, bet kita vertus, jau kalėsi demokratijos daigai. Todėl 
neatsitiktinai Norvegijos Karalystės Konstitucijos kūrėjai nepriklausomy- 
bės ir demokratijos dvasios sėmėsi iš JAV Nepriklausomybės deklaracijos 
ir konstitucijos, Didžiosios Prancūzijos revoliucijos ir jos konstitucijos 
bei Ispanijos 1812 m. konstitucijos. Nors Konstitucinės Asamblėjos nariai 
nevartoja demokratijos sąvokos, jos realaus įgyvendinimo mechanizmų 
pradmenys išreikšti reglamentuojant Karaliaus ir Stortingo (parlamento) 
bei radikalių ir tradicinių vertybių santykius. Eidsvolio Konstitucija rado 
tinkamą radikalių ir tradicinių vertybių derinį, kuris istorinėje raidoje pa- 
siteisino. Pavyzdžiui, vykdomosios, įstatymų leidžiamosios ir teisminės 
valdžios atskyrimo principas buvo tiesiogiai perimtas iš radikalių JAV ir 
Prancūzijos konstitucinių sistemų. Norvegijos Karalystės Konstitucija iš- 
laikė monarcho institutą, tik jo galia buvo apribota. Karaliaus veto išliko, 
bet jis nebuvo absoliutus. Siekiant išsaugoti Norvegijos ryšius su Danija, 
Eidsvolio signatarai išsirinko Karaliumi princą Kristijoną Frederiką. Išlai- 
kytas valstybinis Bažnyčios vaidmuo. 

Konstitucija įteisino kai kurias prigimtines Žmogaus teises. Pavyz- 
džiui, išplėsta, bet nenustatyta visuotinė teisė balsuoti. Visi vyrai, kurie 
buvo arba ūkininkai, turintys savo žemės, valstybės tarnautojai, arba mies- 
tų nekilnojamojo turto savininkai, galėjo balsuoti. Todėl apie 40 proc. visų 
vyresnių kaip 25 metų Norvegijos vyrų buvo suteikta teisė balsuoti. Svarbų 
vaidmenį formuojant Konstitucijos kalbą ir formuluojant dalį prigimtinių 
teisių atliko Konstitucinės Asamblėjos narys Adolfas Diriksas, kuris buvo 
Konstitucinių reikalų komiteto teisinis sekretorius ir užsienio konstitucijų 
ekspertas. Jo nuomonės paisyta formuluojant labai svarbius Konstitucijos 
straipsnius, pavyzdžiui, dėl spaudos laisvės (100 str.), saugumo nuo nepa- 





Taip pat: <http://snl.no/1814/Det selvstendige Norges f00C390B8dsel/> [2014-03-20]. 
Taip pat: Nohlen D., Stover P. Elections in Europe: A data handbook. 2010, p. 1438. 
<http://www.thefreelibrary.com/Elections+i1n+Europe903B+a+data+handbook.- 
a0241137729“>Elections in Europe; a data handbook/> [2014-03-30]. 

grįstos kratos ir arešto (102 str.) ir kt.? 

Tačiau tarptautinių santykių tikrovė nebuvo palanki įteisinti Norve- 
gijos Karalystės nepriklausomybę. Nors Norvegijos Karalystės Karalius ir 
pareigūnai bandė užsitikrinti Didžiosios Britanijos paramą, bet karas su 
Švedija tapo neišvengiamas. Trumpame kare Norvegijai nepavyko atsilai- 
kyti prieš Švediją ir jai teko 1814 m. rugpjūčio 4 d. pasirašyti Moso kon- 
venciją. Pagal ją buvo nutarta abi šalis sujungti į uniją ir į Norvegijos sostą 
išrinkti Švedijos monarchą. Vis dėlto tarptautiniu lygmeniu buvo įvertin- 
tas norvegų ryžtas ginti savo nepriklausomybę ir dėl to jiems palikta ga- 
lioti Norvegijos Eidsvolio Konstitucija su kai kuriomis pataisomis, kurios 
netiko unijai. 

Labai svarbu pažymėti, kad Norvegijos ir Švedijos unijos sutartis sudarė 
palankias teisines galimybes įsitvirtinti Norvegijos parlamentui - Stortingui. 
Nors Švedijos Karalius skyrė Norvegijos vyriausybės (Valstybės Tarybos) na- 
rius, bet turėjo gauti Stortingo rekomendacijas. Norvegija išlaikė tam tikrą 
savarankiškumą: savo parlamentą, centrinę administraciją, vietos savivaldą, 
teismus, Bažnyčią, nacionalinį banką ir universitetus. Stortingas leido savo 
įstatymus, tvarkė finansus ir pilietybės klausimus. Nors Norvegijos kariuo- 
menė buvo pavaldi Karaliui, bet be Stortingo sutikimo negalėjo būti panau- 
dota už Norvegijos ribų. Taigi Stortingas tapo norvegų kovos su unija centru 
ir 1905 m. birželio 7 d. nutraukė uniją, pasinaudodamas palankia Didžiosios 
Britanijos pozicija. Tais pačiais metais Norvegijos žmonių plebiscitas pritarė 
šiam Stortingo sprendimui. 1905 m. spalio 26 d. Švedija ir Norvegija pasirašė 
Karlstado susitarimus, patvirtinančius unijos nutraukimą“. 

Unijos nutraukimas sukėlė aktyvią diskusiją dėl Norvegijos valdymo 
formos. Respublikos idėjos, kurios buvo iškilusios Eidsvolyje, dalies nor- 
vegų elito nebuvo visiškai atmestos ar užmirštos. Todėl apsispręsti dėl Nor- 
vegijos valdymo formos norvegų tauta galėjo 1905 m. lapkričio 12-13 d. 
referendume, kurio rezultatai buvo ypač įtikinami: 78,9 proc. balsavo už 
karalystę. Tų pačių metų lapkričio 18 d. Stortingas Norvegijos Karaliumi 
išrinko Danijos princą Karlą, kuris pasirinko Haakono VII vardą“. Taip jis 
pagerbė ir pratęsė tūkstantmetę norvegų tautos tradiciją. 

Taigi referendumo rezultatai ir Karaliaus vardas patvirtina, kad nor- 
vegų tauta saugoja tradicines vertybes. Kita vertus, jai priimtinos taip pat 





* <http://snl.no/1814/Det. selvstendige Norges f00C396B8dsel/> [2014-03-20]. 
7 <http://snl.no/1814/Det selvstendige Norges f00C396B8dsel/> [2014-03-20]. 
š <http://snl.no/Norsk historie fra 1815 til 1905/> [2014-03-20]. 

svarbiausios konstitucionalizmo idėjos - valdžios galių apribojimas ir vis 
platesnis prigimtinių teisių konstitucinis įtvirtinimas. Pavyzdžiui, 1898 m. 
buvo įtvirtinta vyrų, vyresnių kaip 20 metų amžiaus, visuotinė rinkimų tei- 
sė. Moterims savivaldybės rinkimų teisė buvo suteikta 1910 m., o visuotinė 
rinkimų teisė 1913 metais?. Norvegijos Karalystė buvo ketvirtoji pasaulio 
valstybė, suteikusi moterims visuotinę rinkimų teisę. Todėl dar kartą gali- 
ma teigti, kad demokratinių ir tradicinių vertybių derinio puoselėjimas yra 
Norvegijos Karalystės Konstitucijos ilgaamžiškumo garantija. 

Eidsvolio Konstitucijos pirmoji dalis „Karalystės valdymo forma ir reli- 
gija“ atlieka Konstitucijos preambulės funkciją, nes joje apibrėžtas Karalystės 
vientisumas (1 str.) ir valstybės vertybės (2 str.). Dabar veikiančioje Konsti- 
tucijos versijoje pirmasis skyrius vadinamas „Valdymo forma“ ir apima du 
straipsnius. Religijos statuso aptartis perkelta į antrą Konstitucijos skyrių. 
Taip pat pakeistas ir šiuolaikiškai išplėstas Konstitucijos 2 straipsnio turinys. 
Norvegijos Karalystės Konstitucija yra viena paskutinių pirmosios bangos 
konstitucijų, kurios simboliu išskiriama 1787 m. JAV konstitucija!?. Tai labai 
stiprus pasaulinis simbolis, išaukštinęs ne tik svarbiausią konstitucionaliz- 
mo principą - valstybės valdžios galios ribojimą, atsižvelgiant į prigimtines 
žmogaus teises, bet ir respublikos idėją, kuri yra priešingybė monarchijai. 
Taigi JAV Konstitucijos dvasios veikiamiems Eidsvolio Konstitucinės Asam- 
blėjos nariams, dar kitaip vadinamiems „Eidsvolio vyrams“ (Eidsvollsmenne- 
ne), reikėjo atsakyti į du labai svarbius nepriklausomos Norvegijos valstybės 
valdymo formos klausimus: 1) ar Norvegija bus monarchija, ar respublika; 
2)jeigu bus monarchija, tai kokio pobūdžio. Tai nebuvo lengvas sprendimas, 
bet Eidsvolio signatarai apsisprendė dėl ribotos (indskrenket) ir paveldimos 
monarchijos. Todėl dabar Konstitucijos 1 straipsnis pabrėžia: „Norvegijos 
Karalystė yra laisva, nepriklausoma, nedaloma ir neatimama viešpatija. Jos 
valdymo forma yra ribota ir paveldima monarchija.“!! 

Ribota monarchija gali būti tik konstitucinė monarchija, kur monar- 
cho kaip valstybės vadovo įgaliojimus riboja konstitucija. Skiriamos dvi 
konstitucinės monarchijos formos - dualistinė ir parlamentinė monarchija. 
Pagrindinis veiksnys, pagal kurį yra nustatoma konkrečios šalies valdymo 





? Ibid. 

"0 Jarašiūnas, E. Žvelgiant į Lietuvos Respublikos 1992 m. Konstituciją platesniame kon- 
stitucionalizmo raidos kontekste. Jurisprudencija. 2002, 30 (22): 50. 

Uu <https://www.stortinget.no/en/In-English/About-the-Storting/The-Constitution/ 
The-Constitution/> [2014-03-20]. 

forma, yra valstybės vadovo (monarcho) santykis su kitomis valstybinės 
valdžios institucijomis ir tauta'?. Dualistinėje monarchijoje valdžios šakų 
atskyrimas nėra išsamus. Dažniausiai skiriamos dvi savarankiškos valdžios 
šakos - vykdomoji valdžia ir parlamentas. Teismai nėra visiškai savaran- 
kiški, nes vienokiu ar kitokiu laipsniu priklauso nuo monarcho sprendi- 
mų. Taigi dualistinė monarchija yra tokia valstybės valdžių sistema, kurioje 
valstybės vykdomąją valdžią įgyvendina valdovas ir vyriausybė, tuo tarpu 
įstatymų leidžiamosios valdžios kompetencija priklauso tautos renkamam 
parlamentui. Tokiai valstybinės valdžios sąrangai yra būdingas monarcho 
ir parlamento dualizmas. Monarchas praktiškai yra nepriklausomas nuo 
parlamento, įgyvendindamas vykdomąją valdžią. Jis pats skiria vyriausy- 
bę, kuri yra atskaitinga tik valdovui. Parlamentas, kuriam pagal konstituciją 
priklauso įstatymų leidžiamosios valdžios kompetencija, neturi jokios įta- 
kos formuojant vyriausybę, vertinant jos veiklą. Dualistinėje monarchijoje 
nėra vyriausybės atsakomybės parlamentui instituto“. Parlamento įgalioji- 
mai įstatymų leidžiamosios valdžios srityje irgi yra apriboti. Monarchas turi 
absoliutaus veto teisę, leidžiančią jam atmesti parlamento priimtą įstatymą. 

Parlamentinė monarchija yra tokia valstybės valdžių sistema, kurioje 
valstybės valdovo institutas netenka daugumos vykdomosios ir teisminės 
valdžios funkcijų. Valstybės valdžios yra aiškiai padalintos į tris savaran- 
kiškas valdžios šakas - įstatymų leidžiamąją, vykdomąją (valstybės vado- 
vas ir vyriausybė) ir teismų valdžią. Parlamentinėje monarchijoje galioja 
demokratiniu būdu priimta konstitucija, įstatymų leidžiamosios valdžios 
kompetencija išimtinai suteikta tik parlamentui. Monarcho įgaliojimų ap- 
imtis gali būti labai skirtinga: monarchas gali turėti labai plačius įgalioji- 
mus - būti faktišku vyriausybės vadovu ir ginkluotųjų pajėgų vadu (pvz., 
Norvegijos Karalystės Konstitucijos 25 straipsnis: „Karalius yra vyriausia- 
sis Karalystės žemės ir jūros pajėgų komandoras. Šios pajėgos negali būti 
didinamos ar mažinamos be Stortingo sutikimo“'*); gali praktiškai nedaly- 
vauti valstybės valdyme ir atlikti tik įvairias atstovavimo funkcijas. Net ir 
pastaruoju atveju monarchas yra teisinis valstybės vadovas, bet praktiškai 





YUnpkun B. E. CpaBHuTeIbHOe KOHCTHUTYIMOHHOS NpaBo. MockBa: MexxxyHapoj(HbIe 
oTHOINIEeHMe, 2002, c. 261. 

MuumHa A. A. KogcTuTyMOoKKoe (rocyxapcTBeHHOe) IMpaBO 3apy66xXHbIX CTPAH. 
Mocxsa: HOcrmnHcbopM, 2002, c. 70. 

4 <https://www.stortinget.no/en/In-English/About-the-Storting/The-Constitution/ 
The-Constitution/> [2014-03-20]. 

nedalyvauja valstybės valdyme". Todėl paplitęs posakis, kad „monarchas 
karaliauja, bet nevaldo“. 

Šiuolaikinė Norvegijos Karalystė yra neabejotinai parlamentinė mo- 
narchija. Tačiau jos formavimosi ištakose - Eidsvolio Konstitucijoje, dua- 
listinės ir parlamentinės monarchijų skirtis nėra ryški. Monarchas turėjo 
pakankamai reikšmingą veto, kuriuo galėjo užblokuoti įstatymų leidybą. 
Karalius pats pasirenka Tarybą (sudaro vyriausybę) iš Norvegijos pilie- 
čių, galinčių balsuoti. Šiuolaikinės Norvegijos Karalystės Konstitucijos 12 
straipsnyje nurodyta, kad ši Taryba susideda iš Ministro Pirmininko ir dar 
bent septynių narių!“. Karalius dabar nesinaudoja šia konstitucine teise, 
nes nuo 1884 m. birželio 23 d. Norvegijoje įsigalėjo parlamento viršenybė 
ir Taryba tapo pavaldi Stortingui". Taigi Norvegijos Karalystei kaip parla- 
mentinei monarchijai galutinai susiformuoti dar reikėjo 70 metų politinės 
evoliucijos. 

Eidsvolio Konstitucijos 2 straipsnio pakeitimui prireikė 180 metų. 
Dar 1992 m. Konstitucijos versijoje 2 straipsnis buvo suformuluotas taip: 
„Visi Karalystės gyventojai turi teisę laisvai pasirinkti savo religiją. Evan- 
gelikų liuteronų religija lieka oficiali Valstybės religija. Ją išpažįstantys gy- 
ventojai įsipareigoja taip auklėti ir savo vaikus.“!* Dabar evangelikų liute- 
ronų religijos vaidmens konstitucinis pabrėžimas yra panaikintas, bet tai 
dar nereiškia, kad dėl to sumažėjo tradicinis ir tautą vienijantis Norvegijos 
bažnyčios vaidmuo. Dabar Konstitucijos 2 straipsnis pabrėžia, kad „Mūsų 
vertybių pagrindas išlieka mūsų krikščioniškasis bei žmogiškasis paveldas. 
Ši Konstitucija užtikrina demokratiją, teisinę valstybę ir žmogaus teises“??. 
Taigi šia formuluote Norvegijos Karalystės Konstitucija, viena vertus, išlai- 
ko savo tradiciją, bet kita vertus, perima ir šiuolaikinio konstitucionalizmo 
formuluotes. Neatsitiktinai ir Europos Sąjungos kūrėjai naujo socialinio 
darinio konstitucines galias konstruoja „semdamiesi įkvėpimo iš kultū- 
rinio, religinio ir humanistinio paveldo, iš kurio susiformavo visuotinės 
vertybės: neliečiamos ir prigimtinės žmogaus teisės, laisvė, demokratija, 





Akymes A. B. KoncTHTyYUOHHOe NpaBO sapy6exKHbIx cTpan. Mocxaa: IIpnop-MspaT, 

2003, c. 25. 

6 <https://www.stortinget.no/en/In-English/About-the-Storting/The-Constitution/ 
The-Constitution/> [2014-03-20]. 

" <http://snl.no/Norsk historie fra 1815 til 1905/> [2014-03-20]. 

Iš <http://www.hoelseth.com/grunnloven/žhistorikk/> [2014-03-20]. 

B <https://www.stortinget.no/en/In-English/About-the-Storting/The-Constitution/ 

The-Constitution/> [2014-03-20]. 

lygybė ir teisinė valstybė“*?. 

Antrasis Konstitucijos skyrius reglamentuota Karaliaus ir karališko- 
sios šeimos bei religijos konstitucinį statusą, Karaliaus kaip valstybės vado- 
vo teises ir pareigas, Valstybės Tarybos - Karalystės vykdomosios valdžios 
sudarymą ir veikimo teisines galimybes bei atsakomybę, Karaliaus ir Stor- 
tingo (parlamento) santykius. Šis Konstitucijos skyrius yra plačiausias ir jį 
dabar sudaro 46 straipsniai, iš jų 4 straipsniai yra panaikinti. Tai pagrindi- 
nis Konstitucijos skyrius, todėl neatsitiktinai jis eina po pirmojo Konstitu- 
cijos skyriaus - įsivaizduojamos preambulės. 

Karaliaus ir karališkosios šeimos konstitucinį statusą apibrėžia Kons- 
titucijos 3, 5-9, 35-37 straipsniai ir jų dalys. Pavyzdžiui, Konstitucijos 3 
straipsnis apibrėžia Karaliaus kaip valstybės vadovo teisinį statusą: vykdo- 
moji valdžia patikėta Karaliui ar Karalienei, jei ji paveldėjo Karūną pagal 
šios Konstitucijos 7, 8 ar 48 straipsnį. Kai vykdomoji valdžia patikima Ka- 
ralienei, ji turi visas teises ir įsipareigojimus, kuriais pagal šią Konstituciją 
ar Žemės įstatymą naudojasi Karalius. 5 straipsnis pabrėžia Karaliaus as- 
mens neliečiamumą: „Karaliaus asmuo yra šventas, jis negali būti smerkia- 
mas ar kaltinamas. Atsakomybė tenka jo Tarybai.“?! Karaliaus priesaikos 
tekstą ir priesaiką Stortingui reglamentuoja Konstitucijos 9 straipsnis. 

Religijos ir Bažnyčios konstitucinio statuso apibrėžtį atskleidžia 4 ir 16 
straipsniai. Pavyzdžiui, Konstitucijos 4 straipsnio dabartinė redakcija pa- 
brėžia, kad „Karalius visada išpažįsta evangelikų liuteronų religiją“. Anks- 
tesnėje šio straipsnio redakcijoje dar buvo papildomi žodžiai „ją remia ir 
gina“. Taigi galima teigti, kad dabartiniais laikais niekas nesikėsina į norve- 
gų evangelikų liuteronų tikėjimą. Kita vertus, Konstitucijos 16 straipsnyje 
yra įtvirtinta: 1. Religijos pasirinkimo laisvė (1 dalis). 2. Norvegijos bažny- 
čia, kaip Evangelikų liuteronų bažnyčia, lieka Norvegijos bažnyčia ir kaip 
tokia yra valstybės palaikoma (2 dalis). 3. Konkrečios jos organizacinės 
nuostatos yra nustatytos įstatymu (3 dalis). 4. Visos religijos ir religinės 
grupės yra vienodai remiamos (4 dalis)??. 

Norvegijos Karalystė yra paveldima monarchija (1 straipsnio 2 da- 





20 Sutartis dėl Konstitucijos Europai. Liuksemburgas: Europos Bendrijų oficialiųjų 

lies baigiamoji nuostata). Todėl Norvegijos Karalystės Konstitucijoje ypač 
kruopščiai sureglamentuotas monarcho valdymo nenutrūkstamumas (6- 
9, 34-37, 39-41, 44-47 str. ir jų dalys). Monarchas dažniausiai sostą peri- 
ma laikydamasis labai tiksliai Konstitucijoje apibrėžtos paveldėjimo tra- 
dicijos**. Norvegijos Karalystės monarcho sosto paveldėjimo tvarką regla- 
mentuoja dabartinės redakcijos Konstitucijos 6 straipsnis. Remiantis juo 
galima teigti, kad Norvegijos Karalystėje sosto paveldėjimas grindžiamas 
Kastilijos sistema. Kitaip tariant, monarcho moteriškos ir vyriškos lyties 
įpėdiniai kaip pretendentai į sostą turi tas pačias sosto paveldėjimo teises. 
Ankstesnėse Konstitucijos redakcijose (iki 1990 m. redakcijos) sosto pa- 
veldėjimas buvo pagal Salijų sistemą. Pagrindinis skirtumas tarp Salijų ir 
Kastilijos sistemų yra tas, kad pastarojoje pripažįstama valdovo moteriškos 
lyties įpėdinių teisė pretenduoti į sostą, vyriškajai giminei suteikiant pir- 
mumą tik konkrečioje paveldėjimo kartoje. 

Taip pat reglamentuojama Karaliaus ir tiesioginių Karūnos paveldėto- 
jų judėjimo ir veiksmų laisvė. Pavyzdžiui, Konstitucijos 11 straipsnis riboja 
Karaliaus teisę išvykti už šalies ribų: Karalius reziduoja Karalystėje ir be 
Stortingo sutikimo už Karalystės ribų negali likti ilgiau nei šešis mėnesius, 
kitaip iš jo, kaip iš asmens, bus atimamos teisės į Karūną. Karalius negali 
priimti jokios kitos karūnos ar valdžios be Stortingo sutikimo, kuriam rei- 
kalingi du trečdaliai jo balsų?*. Kai tik sosto įpėdiniui sukanka aštuoniolika 
metų, ji ar jis paskiriamas užimti vietą Valstybės Taryboje, nors be balso 
teisės ir atsakomybės (35 str.). Princesė ar princas, paskirtas perimti Nor- 
vegijos Karūną, negali susituokti be Karaliaus sutikimo. Ji ar jis taip pat 
negali priimti jokios kitos karūnos ar valdžios be Karaliaus ir Stortingo 
sutikimo; Stortingo sutikimui gauti reikia dviejų trečdalių balsų. Jei ji ar jis 
veikia priešingai šiai taisyklei, jie ir jų palikuonys netenka teisės į Norvegi- 
jos sostą (36 str.)"?. Karaliui mirus, o sosto įpėdiniui esant nepilnamečiui, 
Valstybės Taryba nedelsiant sušaukia Stortingą (39 str.). Stortingui susirin- 
kus ir priėmus valdymo nuostatas Karaliaus nepilnametystės laikotarpiui, 
Valstybės Taryba lieka atsakinga už Karalystės administravimą remiantis 
Konstitucija (40 str.). Tačiau Stortingas nenusišalina nuo valstybės valdy- 





3 Alder J. Constitutional and administrative law. London: The Macmillian Press LTD 
Houndsmills, Basingtoke, Hampshire RG21 2XS, 1991, p. 196. 

mo ir parenka patikėtinius, kurie kontroliuoja, kaip atliekamas valstybės 
valdymas Karaliaus vardu jo nepilnametystės laikotarpiu (43 str.)2ė. 
Karaliaus kaip valstybės vadovo teises ir pareigas reglamentuoja 12- 
26, 29-30, 34 straipsniai. Daugiausiai Karaliaus kaip valstybės vadovo tei- 
sių ir pareigų yra susijusios su Valstybės Tarybos (vyriausybės) sudarymu 
ir jos veiklos organizavimu. Vyriausybė sudaroma iš rinkimus į Stortingą 
laimėjusios partijos ar jų koalicijos kandidatų. Karalius turi pareigą patvir- 
tinti Stortingo sudarytą vyriausybę. Tačiau tai nebūtinai turi būti vien for- 
malus teisinis aktas, nes Konstitucijos 12 straipsnis suteikia Karaliui labai 
plačias Valstybės Tarybos sudarymo teises. Jis turi teisę paskirti Valstybės 
sekretorius padėti Valstybės Tarybos nariams atlikti savo pareigas ne Vals- 
tybės Taryboje (14 str. 1 dalis). Konstitucijos 21 straipsnis reglamentuoja 
Karaliaus teises paskirti aukščiausio rango valstybės pareigūnus: Karalius 
pasirenka ir po konsultacijos su Valstybės Taryba paskiria visus vyresniuo- 
sius civilinius, bažnytinius ir karinius tarnautojus. Prieš paskiriami tokie 
pareigūnai prisiekia, o jei įstatymiškai jiems priesaika netaikoma, asme- 
niškai deklaruoja savo nuolankumą ir atsidavimą Konstitucijai ir Karaliui. 
Tik tie vyresnieji tarnautojai, kurie yra ne norvegai, gali būti atleisti nuo 
šios pareigos. Karališkieji princai negali eiti vyresniųjų civilinių pareigų“. 
Karalius turi teisėkūros teisių. Pavyzdžiui, Konstitucijos 17 straipsnis 
suteikia Karaliui teisę išleisti ir atšaukti teisės aktus, susijusius su komercija, 
muitų tarifais, visais ekonomikos sektoriais ir policija; jie negali prieštarauti 
Konstitucijai ar Stortingo taikomiems įstatymams (kaip nustatyta 76, 77, 
78 ir 79 str.) ir turi likti galiojantys taikant priežiūrą iki kito Stortingo““. 
Be teisėkūros teisių, Karalius turi ir ypač reikšmingų pareigų. Pavyzdžiui, 
Konstitucijos 19 straipsnis pabrėžia, kad Karalius turi užtikrinti, kad Valsty- 
bės priemonės ir prerogatyvos būtų naudojamos ir administruojamos Stor- 
tingo apibrėžtu būdu ir siekiant geriausių bendrų visuomenės interesų“. 
Valstybės Tarybos - Karalystės vykdomosios valdžios, sudarymą ir veikimo 
teisines galimybes bei atsakomybę reglamentuoja Konstitucijos 5, 12-14, 





* Ibid, 

7 <https://www.stortinget.no/en/In-English/About-the-Storting/The-Constitution/ 
The-Constitution/> [2014-03-20]. 

2 <https://www.stortinget.no/en/In-English/About-the-Storting/The-Constitution/ 
The-Constitution/> [2014-03-20]. 

* <https://www.stortinget.no/en/In-English/About-the-Storting/The-Constitution/ 
The-Constitution/> [2014-03-20]. 


980 


PRATARMĖ 


22, 23, 27-32, 39-41 straipsniai. Nors Karalius yra valstybės vadovas, bet jo 
veiksmai tiesiogiai jam nesukelia jokios teisinės atsakomybės. Konstitucijos 
5 straipsnio antroje dalyje yra įtvirtinta nuostata, kad „atsakomybė tenka 
jo Tarybai“*!. Valstybės Tarybos sudarymą aiškiai reglamentuoja Konsti- 
tucijos 12 straipsnis. Jo pirmoji dalis pabrėžia, kad Valstybės Tarybos su- 
formavimas yra išimtinė Karaliaus teisė: „Karalius pats pasirenka Tarybą 
iš Norvegijos piliečių, galinčių balsuoti.“** Kaip jau minėjome anksčiau, dėl 
įsigalėjusio parlamentarizmo Karalius šia teise nesinaudoja, bet ji nėra ir 
panaikinta. Taigi konstitucinių nuostatų ir jų įgyvendinimo politinėje ti- 
krovėje skirtis bei parlamentarizmo krizių vengimas rodo Norvegijos Kara- 
lystėje pasiektą labai aukštą politinę ir teisinę kultūrą. Tai liudija ir 1992 m. 
redakcijos Konstitucijos 12 straipsnio antros dalies nuostatos, kad „daugiau 
nei pusė Valstybės Tarybos narių turi išpažinti oficialią Valstybės religiją? 
atsisakymas vėlesnėse Konstitucijos redakcijose. 

Konstitucijos 27 straipsnis reglamentuoja privalomą Valstybės Tary- 
bos narių dalyvavimą Valstybės Taryboje, nebent jie nedalyvauja dėl teisėtų 
priežasčių. Joks sprendimas negali būti priimtas, jei nedalyvauja bent pusė 
Valstybės Tarybos narių. Pagarbos žmogaus teisėms požiūriu labai svarbu, 
kad dabar veikiančios Konstitucijos 27 straipsnio redakcijoje atsisakyta to- 
kios nuostatos: „Valstybės Tarybos narys, kuris neišpažįsta oficialios Vals- 
tybės religijos, nedalyvauja procesuose, kurių nagrinėjamas klausimas yra 
susijęs su Valstybės bažnyčia.'“* 

Karalystės vykdomosios valdžios veikimą ir jos narių konstitucinę at- 
sakomybę reglamentuoja Konstitucijos 30-32 straipsniai. Valstybės valdy- 
mo požiūriu ypač svarbios yra 30 straipsnio nuostatos: 1) kiekvienas Valsty- 
bės Tarybos narys turi pareigą laisvai išreikšti savo nuomonę, kurią Karalius 
įpareigotas išklausyti; 2) Karalius turi neatimamą teisę priimti sprendimą 
savo paties nuožiūra; 3) jei kuris nors Valstybės Tarybos narys mano, jog 
Karaliaus sprendimas prieštarauja Karalystės valdymo formai ar įstaty- 
mams ar yra aiškiai žalingas Karalystei, jis turi pareigą prieštarauti tokiam 
sprendimui ir teisę reikalauti, kad jo nuomonė būtų įtraukta į protokolą; 4) 
Valstybės Tarybos narys, kuris nereiškė protesto dėl tokio Karaliaus spren- 
dimo, laikomas pritarusiu Karaliui ir dėl to turi būti laikomas atsakingu už 





* Ibid. 
2 Ibid. 
3 http://Awww.hoelseth.com/grunnloven/žhistorikk/> [2014-03-20]. 

sprendimą; 5) jei kiltų neigiamų pasekmių dėl netinkamo Karaliaus spren- 
dimo, toks konformistas Valstybės Tarybos narys taip pat gali būti Odels- 
tingo apkaltintas Apkaltos teisme“. Visi Karaliaus priimti sprendimai, kad 
taptų galiojantys, turi būti pasirašyti. Sprendimai, susiję su karinėmis ko- 
mandomis, turi būti pasirašyti klausimą pateikusio asmens, o kiti sprendi- 
mai turi būti pasirašyti Ministro Pirmininko, o šiam nedalyvavus, - dalyva- 
vusio aukščiausio rango Valstybės Tarybos nario““ (31 str.). 

Karaliaus ir Stortingo santykius reglamentuoja Konstitucijos 6, 7, 9, 
11, 12, 15, 17-19, 25, 26, 36, 39, 40, 43, 47, 48, 68, 69, 74, 77-81 straipsniai. 
Jų santykius Konstitucijos nuostatų ir normų visuma derina taip, kad Ka- 
ralius ir Stortingas kaip dvi savarankiškos valdžios šakos yra „priverstos“ 
bendradarbiauti siekiant valstybės stabilumo, neutraliteto ir taikos šalies 
viduje. Pavyzdžiui, nors Karalius yra vyriausiasis Karalystės žemės ir jūros 
pajėgų komandoras, bet be Stortingo sutikimo šalies karinės pajėgos negali 
būti didinamos ar mažinamos. Be Stortingo sutikimo jos negali būti nei 
perleistos tarnauti užsienio pajėgoms, nei sujungtos su užsienio karinėmis 
pajėgomis, kurios nebent panaudotos kaip papildomos pajėgos gelbėjan- 
tis nuo priešiškos Karalystės atakos. Teritorinė armija ir kiti būriai, kurie 
negali būti klasifikuojami kaip linijiniai būriai, negali būti siunčiami už 
Karalystės ribų be Stortingo sutikimo (25 str.). Kita vertus, Konstitucijos 
25 straipsnio nuostatos nėra absoliučios, nes Konstitucijos 26 straipsnis 
pabrėžia, kad Karalius turi teisę sušaukti karines pajėgas, įsitraukti į ka- 
rinius veiksmus ginant Karalystę, sudaryti ir denonsuoti konvencijas, sie- 
kiant taikos, siųsti ir priimti diplomatinius pasiuntinius. Ypatingos svarbos 
sutartys ir, visais atvejais, sutartys, kurių įgyvendinimas pagal Konstituciją 
reikalauja naujo įstatymo ar Stortingo sprendimo, negalioja, kol Stortingas 
neduoda tam sutikimo“". 

Kertiniai Karaliaus ir Stortingo sąveikos konstituciniai pagrindai yra 
Valstybės Tarybos ar jos nario parlamentinis atstatydinimas ir Karaliaus 
veto ir jo įveikimo procedūros. 

Konstitucijos 15 straipsnis reglamentuoja balsavimo dėl nepasitikėji- 
mo Valstybės Taryba ar jos nariu teisinius padarinius: 1) kiekvienas asmuo, 

dirbantis Valstybės Taryboje politinio pasitikėjimo pagrindu, turi pareigą 
pateikti savo atsistatydinimo prašymą, kai Stortingo dauguma išreiškė ne- 
pasitikėjimą šios Valstybės Tarybos nariu ar Valstybės Taryba kaip visuma 
(15 str. 1 dalis); 2) Karalius privalo priimti tokį atsistatydinimo prašymą (2 
dalis); 3) Stortingui pareiškus nepasitikėjimą, gali būti atliekami tik tokie 
veiksmai, kaip to reikalauja tinkamas pareigų atlikimas (3 dalis)“. Kons- 
tituciniu požiūriu balsavimas dėl nepasitikėjimo Valstybės Taryba ar jos 
nariu nemeta jokio politinio šešėlio Karaliui kaip valstybės vadovui. Kaip 
jau buvo minėta, nuo 1884 m. Valstybės Tarybą formuoja ne Karalius, bet 
Stortingo parlamentinė dauguma. Karalius tradiciškai sankcionuoja Stor- 
tingo sudarytą Valstybės Tarybą, nes priešingu atveju sukeltų šalyje parla- 
mentinę krizę, kurių ne viena buvo praeityje“?. 

Konstitucijos 77-78 straipsniai reglamentuoja, kad įstatymo projek- 
tas (bilis), jei jam pritarta dviejose iš eilės Stortingo sesijose, nusiunčia- 
mas Karaliui su prašymu suteikti karališką pritarimą. Jei Karalius pritaria 
biliui, tuomet jis pasirašo jį, taip padarydamas jį įstatymu. Jei nepritaria, 
grąžina Stortingui su nuoroda, kad šiuo metu jis nemano esant reikalą jį 
sankcionuoti. Tokiu atveju bilis, kai susirinks Stortingas, pakartotinai Ka- 
raliui neteikiamas**. Tačiau Karaliaus veto nėra absoliutus. Konstitucijos 
79 straipsnis reglamentuoja teisinę procedūrą, kurią atlikus Karaliaus veto 
įveikiamas. Tokia procedūra „patikrina“ Stortingo vieningumą: po išsamių 
svarstymų Stortingui nusprendus, jog bilis yra naudingas, jis tampa įstaty- 
mu be karališkojo pritarimo prieš Stortingui darant pertrauką“! (79 str.). 

Trečiojo Konstitucijos skyriaus 49-85 straipsniai reglamentuoja Kara- 
lystės piliečių teises ir įstatymų leidžiamosios valdžios atsiradimą, veikimą 
ir jos galios tęstinumą. Konstitucijos 49 straipsnis pabrėžia, kad „liaudis 
įgyvendina įstatymų leidžiamąją valdžią per Stortingą“. Rinkimai turi būti 
rengiami kas ketverius metus. Jie turi baigtis iki rugsėjo pabaigos (54 str.). 
Balsuoti gali tie Norvegijos piliečiai, vyrai ir moterys, kuriems rinkimų re- 
gimo metu buvo sukakę 18 metų (50 str. 1 dalis). Šio straipsnio 3 dalyje nu- 
matyti balsavimo teisės ribojimai: „remiantis įstatymu gali būti nustatytos 





3 Ibid. 

taisyklės asmenims, turintiems teisę balsuoti, tačiau rinkimų dieną esan- 
tiems smarkiai pablogėjusios psichinės būklės ar sumažėjusio sąmoningu- 
mo“. „Sumažėjusio sąmoningumo“ terminas yra dviprasmiškas ir juo gali- 
ma piktnaudžiauti, todėl jo vartojimas Konstitucijoje kelia nuostabą. Juo la- 
biau kad Konstitucijos 53 straipsnyje pateikiami tik du atvejai, kai asmenys 
netenka balsavimo teisės: a) yra nuteisti už baudžiamąsias veikas, remiantis 
atitinkamomis įstatymų nuostatomis; b) pradeda tarnauti užsienio valdžiai 
be Vyriausybės sutikimo“. Kiti atvejai yra panaikinti, kaip, pavyzdžiui, ir 
toks ankstesnėje - 1992 m., Konstitucijos redakcijoje buvęs balsavimo teisės 
netekimo atvejis: „dėl to, kad akivaizdžiai kalti kaip pirkę balsus, pardavę 
savo balsą arba balsavę daugiau nei vienoje balsavimo patalpoje“**. 

Balsavimo teisę turintis žmogus gali būti išrinktas atstovu į Stortingą 
(61 str.). Ši teisė nėra absoliuti, nes 62 straipsnyje apibrėžti jos ribojimai: 
ministerijų pareigūnai, išskyrus Valstybės Tarybos sekretorius ir politinius 
patarėjus, negali būti išrinkti atstovais į Stortingą. Šis apribojimas taikomas 
taip pat ir Aukščiausiojo Teismo nariams bei diplomatinių arba konsulinių 
įstaigų pareigūnams““. 

Į Stortingą renkamų atstovų skaičių, kandidatų į parlamentą registravi- 
mo ir rinkimo tvarką, parlamento vietų tarp politinių partijų pasiskirstymą 
po rinkimų, išrinktų atstovų teises ir pareigas reglamentuoja Konstitucijos 
57-66 straipsniai. Konstitucijos 57 straipsnis reglamentuoja: renkamų į Stor- 
tingą atstovų skaičių (169 atstovai), rinkimo apygardų skaičių (19 apygardų), 
apygardos atstovų skaičių (150 atstovų, kurie išrinkti atstovauja konkrečiai 
apygardai) ir šalies mastu (kaip vienoje didelėje apygardoje) bendrai renka- 
mų atstovų skaičių (renkama 19 atstovų, už kuriuos kiekvienoje apygardo- 
je gauti balsai skaičiuojami šalies mastu), konkrečioje apygardoje renkamų 
atstovų skaičiaus apskaičiavimo taisykles. Atsisakyta iki 1992 m. galiojusios 
tvarkos, kai Konstitucijos 58 straipsnis apibrėžė, kokį skaičių atstovų į Stor- 
tingą galima išrinkti konkrečioje apygardoje. Konstitucijos 57 straipsnio 4 
dalis apibrėžia tvarką, pagal kurią kas 8 metai apskaičiuojama, kiek atstovų į 
Stortingą galima išrinkti konkrečioje apygardoje: atstovų į Stortingą skaičius 
kiekvienoje apygardoje nustatomas pagal normą, kuri gaunama lyginant kie- 
kvienos apygardos gyventojų ir ploto santykį su visos Karalystės gyventojų 





2 Ibid, 

ir ploto santykiu, kur vienas gyventojas turi vieną tašką, o vienas kvadratinis 
kilometras turi 1,8 taško“. Taigi vykstantys demografiniai ir vis intensyvė- 
jančio žmonių judėjimo pokyčiai skatina ir Konstitucijos pokyčius. Kitaip ta- 
riant, Konstitucija visada turi išlikti gyvybingas tautos politinio elito kūrinys, 
laiduojantis pačios tautos sėkmingos būties teisines galimybes. 

Konstitucijos 59 straipsnio pirmoje dalyje pabrėžiama, kad „apygardų 
atstovų rinkimai pagrįsti proporciniu atstovavimu, o vietos tarp politinių 
partijų paskirstomos remiantis taisyklėmis“, kurios įtvirtintos šio straips- 
nio 2 ir 3 punktuose. Jokiai partijai nėra skiriama parlamento vieta, jei ji 
neperkopė 4 procentų visų balsų Karalystėje ribos““. 

Stortingo veiklos sritis, veikimą ir jo vidinę organizaciją reglamen- 
tuoja 68-69, 71, 73-85 straipsniai. Lyginant šių straipsnių tekstą su prieš 
tai buvusiu, visiškai pakeistas 73 straipsnis: dabar naujai išrinkto Stortin- 
go nariai išsirenka parlamento Pirmininką, penkis jo pavaduotojus ir du 
sekretorius (pirmas punktas); Stortingas negali sušaukti posėdžio, jeigu 
jame dalyvauja mažiau kaip pusė parlamento narių (antras punktas); Be 
to, biliai, susiję su Konstitucijos papildymu, negali būti priimti dalyvau- 
jant mažiau nei dviem trečdaliams Stortingo narių (trečias punktas)“". 
Konstitucijos 75 straipsnis reglamentuoja Stortingo veiklos sritis, kurios 
apima ne tik teisėkūrą, bet ir ypač įvairiaaspektį valstybės finansų valdy- 
mą ir jo kontrolę. Todėl neatsitiktinai Konstitucijos 82 ir 83 straipsniai 
pabrėžia privalomą Karalystės aukščiausios valdžios šakų bendradarbia- 
vimą: 

1. Vyriausybė turi pateikti Stortingui visą informaciją, kuri yra pro- 
cedūriškai būtina posėdžiuose nagrinėjamais klausimais. Nė vienas Vals- 
tybės Tarybos narys negali pateikti neteisingos ar klaidingos informacijos 
Stortingui ar jo institucijoms (82 str.). 

2. Stortingas gali taikyti Aukščiausiojo Teismo nuomonę teisės aspek- 
tais (83 str.)9, 

Visus Karalystės piliečius ir kitus gyventojus ypač perspėjantis yra 
Konstitucijos 85 straipsnis: „Bet kuris asmuo, kuris paklūsta tvarkai, ku- 

“7 Ibid. 

rios tikslas yra trikdyti Stortingo laisvę ir saugumą, yra pripažįstamas kaltu 
kaip išdavęs Valstybę.“? 

Norvegijos Karalystėje aukščiausią teisminę valdžią vykdo Karalystės 
Aukščiausiasis Teismas. Karalius savo pasirinkimu skiria ir atleidžia teis- 
mų tarnautojus (24 str. 2 dalis)". Aukščiausiojo Teismo statusą aukščiausių 
valdžios šakų sandaroje, struktūrą ir sprendimų teisinę galią reglamentuo- 
ja Konstitucijos 88-91 straipsniai?!: 

1. Aukščiausiasis Teismas vykdo teisingumą kaip galutinė instancija. 
Bylos pateikimo nagrinėti Aukščiausiajam Teismui senaties terminai gali 
būti numatyti įstatymo. Aukščiausiąjį Teismą turi sudaryti pirmininkas ir 
dar bent keturi nariai (88 str.). 

2. Aukščiausiojo Teismo sprendimai jokiu atveju negali būti apeliuo- 
jami (90 str.). 

3. Niekas negali būti paskirtas Aukščiausiojo Teismo nariu, kol jam 
nėra sukakę 30 metų (91 str.). 

Be šios aukščiausios ir nuolatos veikiančios teisingumo vykdymo ins- 
titucijos, dar gali būti sukurta laikina teisminė institucija - aukščiausių pa- 
reigūnų Apkaltos teismas. Apkaltos teismas vykdo teisingumą kaip pirmoji 
ir galutinė instancija procesuose, kuriuos inicijuoja Odelstingas (Stortingo 
žemieji rūmai) prieš Valstybės Tarybos, Aukščiausiojo Teismo ar Stortingo 
narius dėl nusikalstamos veikos, kurią jie galėjo padaryti eidami savo ofi- 
cialias pareigas (86 str. 1 dalis). Viena vertus, Karalystėje labai vertinama 
aukščiausio rango pareigūnų veikla ir jiems numatytos tam tikros sociali- 
nės garantijos (atskiros 22-23 str. dalys), bet, kita vertus, jų atsakomybės 
senaties terminas ikiteisminio tyrimo stadijoje negali būti trumpesnis kaip 
15 metų (86 str. 2 dalis). Apkaltos teismas yra išskirtinė teisingumo vyk- 
dymo institucija, todėl jo sudėtį ir narių laikiną statusą apibrėžia Konsti- 
tucijos 86 straipsnio 3 ir 4 punktai. Neatsitiktinai 87 straipsnis pabrėžia, 
kad vykdant Apkaltos teismo sudarymo procedūrą reikia laikytis ypatingų 
nuostatų, kurios apibrėžtos įstatymu??. 

Konstitucijos 92-112 straipsniai pabrėžia bendras nuostatas, kurios 
apima žmogaus teisių apsaugą (96, 99-102, 110b, 110c), asmenų paskyri- 
mo į vyresniųjų valstybės tarnautojų postus galimybes (92 str.), bendra- 





3 Ibid. 
3 Ibid. 
2 Ibid. 
* Ibid. 

darbiavimo siekiant saugoti tarptautinę taiką ir patį saugumą ar skatinant 
tarptautinės teisės normų plėtrą bei bendradarbiavimą tarp tautų esmines 
nuostatas (93 str.), naujų Civilinio ir Baudžiamojo kodekso, kitų įstatymų 
įsigaliojimo ir veikimo nuostatas (94-95, 97 str.), Norvegijos Karalystės 
Konstitucijos papildymo nuostatas (112 str.). Konstitucijos 119 straipsnis 
pabrėžia, kad pagrindinė kiekvieno valstybės piliečio pareiga yra vienodas 
įsipareigojimas tarnauti valstybės apsaugos tarnyboje tam tikrą laikotar- 
pį, nepriklausomai nuo kilmės ar turtinės padėties. Tačiau ir valstybė turi 
pareigų savo piliečiams. Pavyzdžiui, valstybės institucijos yra atsakingos 
už sąlygų, įgalinančių kiekvieną asmenį tinkamai dirbti ir savo darbu užsi- 
dirbti pragyvenimui, kūrimą (110 str.), žmonių teisių gerbimą ir jų įgyven- 
dinimo užtikrinimą (110 c str. 1 dalis). Taip pat Konstitucijos bendrosios 
nuostatos pabrėžia, kad Konstitucija gali būti papildyta. Tačiau toks papil- 
dymas privalo neprieštarauti šioje Konstitucijoje įkūnytiems principams, 
turi būti susijęs su atitinkamų nuostatų kurios nesiskirtų nuo Konstitucijos 
dvasios, pakeitimu; taip pat reikia, jog du trečdaliai Stortingo narių pritar- 
tų tokiam papildymui (121 str.)??. 

Kaip minėta, nors Konstitucija išleista 1814 m., laikui bėgant jos ats- 
kiri straipsniai buvo peržiūrimi ir dalis jos nuostatų buvo pakeistos, pa- 
naikintos arba atsirado naujų. Pažymėtina, kad pasiūlymas tikslinti ar 
keisti Konstitucijos tekstą turi būti pateiktas Stortingui per pirmus trejus 
ketverių metų Parlamento veiklos metus. Net jei Konstitucijos keitimo ini- 
ciatyvos teisė priklauso Vyriausybei, tokie pasiūlymai paprastai pateikiami 
atskirų Norvegijos parlamento narių. 

Paskutiniai Norvegijos Konstitucijos pakeitimai buvo padaryti 2014 m. 
gegužės mėnesį. 

NORVEGIJOS KARALYSTĖS 
KONSTITUCIJA** 


Konstitucija išdėstyta 1814 m. gegužės 17 d. Konstitucinėje Asamblėjoje 
Eidsvolyje (su vėlesniais papildymais iki 2014 m. gegužės mėnesio). 


A. VALDYMO FORMA 


1 straipsnis 
Norvegijos Karalystė yra laisva, nepriklausoma, nedaloma ir neperlei- 
džiama karalystė. Jos valdymo forma yra ribota ir paveldima monarchija. 


2straipsnis 

Mūsų vertybių pagrindas išliks mūsų krikščioniškasis ir žmogiškasis 
palikimas. Ši Konstitucija užtikrina demokratiją, valstybę, pagrįstą teisinės 
valstybės principu ir žmogaus teisių užtikrinimu. 


B. VYKDOMOJI VALDŽIA, KARALIUS IR 
KARALIŠKOJI ŠEIMA BEI RELIGIJA 


3 straipsnis 

Vykdomoji valdžia suteikta Karaliui ar Karalienei, jei ji paveldėjo Ka- 
rūną pagal šios Konstitucijos 7 straipsnį, 8 straipsnį ar 48 straipsnį. Kai 
vykdomoji valdžia patikima Karalienei, ji turi visas teises ir pareigas, ku- 
rios pagal šią Konstituciją ar įstatymus yra suteiktos Karaliui. 





** Norvegijos Karalystės Konstitucija, paskelbta Norvegijos parlamento internetiniame 
puslapyje  https://www.stortinget.no/en/In-English/ About-the-Storting/The-Consti- 
tution/Ihe-Constitution/, išversta iš anglų kalbos. 


988 


Norvegijos Karalystės Konstitucija 


4 straipsnis 
Karalius visais laikais turi išpažinti evangelikų liuteronų tikėjimą. 


5 straipsnis 
Karaliaus asmuo yra šventas, jis negali būti smerkiamas ar kaltinamas. 
Atsakomybė tenka jo Tarybai. 


6 straipsnis 

Paveldėjimo tvarka yra linijinė, taigi tik teisėtoje Karalienės ir Kara- 
liaus santuokoje ar vienam iš jų, turinčiam paveldėjimo teisę, gimęs vaikas 
gali būti paveldėtojas. Artimesnė linija turi pirmumą paveldėti prieš toli- 
mesnę, kaip ir vyresnis linijoje turi pirmumą prieš jaunesnį. 

Negimęs vaikas taip pat įtraukiamas į paveldėjimo eilę tarp kitų pavel- 
dėtojų ir savo vietą paveldėjimo linijoje užims vos tik gims. 

Paveldėjimo teisė negali priklausyti tokiam asmeniui, kuris negimsta 
tiesioginėje paskutinių valdžiusių Karaliaus ir Karalienės, jų seserų ar bro- 
lių palikuonių linijoje arba pats nėra jų brolis arba sesuo. 

Kai gimsta princesė ar princas, turintys teisę paveldėti Norvegijos Ka- 
rūną, jų vardas ir gimimo data yra pranešami pirmoje Stortingo sesijoje ir 
įrašomi į susirinkimo protokolą. 

Gimusiems iki 1971 metų taikomas 6 Konstitucijos straipsnis, priim- 
tas 1905 m. lapkričio 18 d. Gimusiems iki 1990 metų taikoma vyro pirmu- 
mo prieš moterį taisyklė. 


7 straipsnis 

Nesant princesės ar princo, kuris galėtų būti paveldėtojas, Karalius 
gali Stortingui siūlyti savo paveldėtoją. Jeigu Stortingas nepatvirtina Kara- 
liaus pasiūlymo, tada pats nusprendžia dėl paveldėtojo. 


8 straipsnis 

Karaliaus pilnametystės amžių nustato įstatymas. 

Kai tik Karalius sulaukia įstatymo nustatyto amžiaus, jis viešai apie 
tai praneša. 


9 straipsnis 

Karalius, sulaukęs reikiamo amžiaus, pradeda valdyti duodamas prie- 
saiką Stortingui: „Aš pažadu ir prisiekiu, kad valdysiu Norvegijos Karalys- 
tę remdamasis Konstitucija ir įstatymais; tepadeda man Visagalis ir Visa- 
žinis Dievas.“ 

Jei tuo metu nevyksta Stortingo sesija, Karaliaus priesaika duodama 
raštu Valstybės Taryboje ir Karaliaus asmeniškai pakartojama žodžiu arti- 
miausioje Stortingo sesijoje. 


10 straipsnis 
(Panaikintas) 


11 straipsnis 

Karalius reziduoja Karalystėje ir be Stortingo sutikimo negali išvykti 
už Karalystės ribų ilgiau nei šešiems mėnesiams, kitaip iš jo, kaip iš as- 
mens, bus atimamos teisės į Karūną. 

Karalius negali priimti jokios kitos karūnos ar valdžios be dviejų treč- 
dalių Stortingo narių sutikimo. 


12 straipsnis 

Karalius pats sudaro Tarybą iš galinčių balsuoti Norvegijos piliečių. Ši 
Taryba susideda iš Ministro Pirmininko ir dar bent septynių narių. 

Karalius paskirsto veiklos sritis Valstybės Tarybos nariams, kaip 
mano esant tinkama. Esant nenumatytoms aplinkybėms, Karalius gali su- 
šaukti kitus Norvegijos piliečius, nesančius Stortingo nariais, užimti vietas 
Valstybės Taryboje. 

Vyras ir žmona, tėvas ir vaikas ar du broliai ir seserys niekada negali 
vienu metu būti Valstybės Taryboje. 


13 straipsnis 

Keliaudamas Karalystėje Karalius gali pavesti Karalystės administra- 
vimą Valstybės Tarybai. Valstybės Taryba vadovauja valdymui Karaliaus 
vardu vykdydama Karaliaus nurodymus. Ji skrupulingai laikosi šios Kons- 
titucijos nuostatų bei konkrečių Karaliaus nurodymų, kuriuos Karalius gali 
duoti. 

Veiklos klausimai turi būti sprendžiami balsavimu, kurio metu, esant 
vienodam balsų skaičiui, Valstybės Tarybos Ministras Pirmininkas arba jo 
nesant - kitas aukščiausią poziciją užimantis Valstybės Tarybos narys turi 
du balsus. 

Valstybės Taryba turi pateikti pranešimą Karaliui dėl jos nutarimų 
veiklos klausimais. 

14 straipsnis 

Karalius gali paskirti Valstybės sekretorius padėti Valstybės Tarybos 
nariams atlikti savo pareigas ne Valstybės Taryboje. Kiekvienas Valstybės 
sekretorius veikia Valstybės Tarybos nario vardu, kuriam jis paskirtas, to 
nario jam suteikta veiklos apimtimi. 


15 straipsnis 

Kiekvienas Valstybės Tarybos narys privalo pateikti atsistatydinimo 
prašymą, jei Stortingas išreiškė nepasitikėjimą šiuo Valstybės Tarybos na- 
riu ar visa Valstybės Taryba. 

Tik Karalius turi teisę patvirtinti atsistatydinimo prašymą. 

Stortingui pareiškus nepasitikėjimą, gali būti vykdomos tik tokios vei- 
klos, kurios būtinos norint tinkamai atlikti pareigas. 


16 straipsnis 

Visi karalystės gyventojai turi teisę laisvai praktikuoti savo religiją. 
Evangelikų liuteronų bažnyčia išliks Nacionalinė Norvegijos Bažnyčia ir 
bus remiama valstybės. Tikslūs nurodymai jos sistemai bus apibrėžti įsta- 
tyme. Visos religinės ir tikėjimo bendruomenės remiamos laikantis vieno- 
dų standartų. 


17 straipsnis 

Karalius gali leisti ir atšaukti dekretus, susijusius su komercija, muiti- 
ne, visais pragyvenimo šaltiniais, viešuoju administravimu ir reguliavimu, 
tačiau šie Karaliaus dekretai negali prieštarauti Konstitucijai ar Stortingo 
priimtiems įstatymams (kaip tai įtvirtinta 76, 77, 78 ir 79 straipsniuose). Jie 
laikinai galioja iki kito Stortingo. 


18 straipsnis 
Paprastai Karalius pateikia Stortingui numatomus rinkti mokesčius 
ir muitus. 


19 straipsnis 

Karalius turi užtikrinti, kad Valstybės turtas ir regalijos būtų naudo- 
jamos ir administruojamos Stortingo nustatytu būdu ir tenkinant visos vi- 
suomenės interesus. 

20 straipsnis 

Karalius Valstybės Taryboje turi teisę atleisti nuteistą asmenį nuo pa- 
skirtos bausmės atlikimo. Nuteistas asmuo turi teisę priimti Karaliaus ma- 
lonę arba toliau vykdyti paskirtą bausmę. 

Teismo procesuose, Apkaltos teisme vykstančiuose Stortingo inicia- 
tyva, Karalius turi teisę atleisti tik nuo mirties bausmės vykdymo, išskyrus 
atvejus, kai Stortingas sutinka ir dėl kitokio pobūdžio Karaliaus malonės 
suteikimo. 


21 straipsnis 

Karalius, pasikonsultavęs su Valstybės Taryba, pasirenka ir paskiria 
visus vyresniuosius valstybės ir karinius tarnautojus. Prieš paskiriami jie 
prisiekia, o jei įstatymiškai jiems priesaika netaikoma, asmeniškai de- 
klaruoja savo nuolankumą ir atsidavimą Konstitucijai ir Karaliui. Tačiau 
vyresnieji tarnautojai, neturintys Norvegijos pilietybės, gali būti įstatymu 
atleisti nuo šios pareigos. Karališkieji princai ir princesės negali eiti vyres- 
niųjų valstybės tarnautojų pareigų. 


22 straipsnis 

Ministrą Pirmininką ir kitus Valstybės Tarybos narius kartu su Vals- 
tybės sekretoriais Karalius gali atleisti be išankstinio teismo sprendimo 
išklausęs Valstybės Tarybos nuomonę šiuo klausimu. Tas pats taikoma vy- 
resniesiems valstybės tarnautojams, dirbantiems ministerijose, diplomati- 
nėse ar konsulinėse tarnybose, aukščiausio lygio valstybės tarnautojams, 
pulkų ir kitų karinių formuočių, tvirtovių bei karo laivų vadams. Kitas 
Stortingas turėtų nuspręsti, ar atleistiems vyresniesiems tarnautojams tu- 
rėtų būti skiriamos pensijos. Laikotarpiu iki kito Stortingo jie gauna du 
trečdalius savo buvusio atlyginimo. 

Visus kitus vyresniuosius valstybės tarnautojus Karaliaus turi teisę tik 
nušalinti nuo užimamų pareigų. Nušalinimo pagrįstumo klausimas skubos 
tvarka sprendžiamas teisme. Tik teismas, o ne Karalius turi teisę priimti 
sprendimą dėl šių tarnautojų atleidimo ar perkėlimo į kitas pareigas be jų 
sutikimo. 

Visi vyresnieji tarnautojai be išankstinio teismo sprendimo gali būti 
nušalinti nuo tarnybos suėjus įstatymo nustatytam amžiaus cenzui. Įstaty- 
me gali būti įtvirtinta, kad tam tikri aukštesnieji tarnautojai, išskyrus teisė- 
jus, gali būti paskirti kadencijai. 

23 straipsnis 

Karalius savo nuožiūra gali suteikti orderius už nuopelnus tarnyboje ir 
tokie orderiai yra viešai skelbiami. Tačiau Karalius orderiu gali suteikti tik 
tokius rangus arba titulus, kurie gali būti suteikiami už nuopelnus tai sričiai. 
Orderis neatleidžia asmens nuo įprastų piliečių pareigų ir prievolių, taip pat 
nesuteikia lengvatų dėl paskyrimo į aukštesnius tarnybinius postus. Vyres- 
nieji tarnautojai, garbingai atleisi iš pareigų, išsaugo savo tarnybos titulą ir 
rangą. Tai netaikoma Valstybės Tarybos nariams ir Valstybės sekretoriams. 

Nuo šiol niekam negali būti suteiktos asmeninės ar mišrios bei pavel- 
dimos privilegijos. 


24 straipsnis 
Karalius, vadovaudamasis savo diskrecijos teise, skiria ir atleidžia ka- 
rališkosios šeimos ir teismų tarnautojus. 


25 straipsnis 

Karalius yra vyriausiasis Karalystės ginkluotųjų pajėgų vadas. Šios pa- 
jėgos negali būti didinamos ar mažinamos be Stortingo sutikimo. Be Stor- 
tingo sutikimo ginkluotosios pajėgos negali būti perleistos tarnauti užsie- 
nio pajėgoms kaip ir užsienio ginkluotosios pajėgos negali būti prijungtos 
prie Karalystės ginkluotųjų pajėgų, nebent panaudotos kaip papildomos 
pajėgos gelbėjantis nuo priešiškos atakos prieš Karalystę. 

Kariuomenė ir kitos karinės pajėgos, kurios negali būti klasifikuoja- 
mos kaip linijinės karinės pajėgos, be Stortingo sutikimo negali būti siun- 
čiamos už Karalystės ribų. 


26 straipsnis 

Karalius turi teisę sušaukti karines pajėgas, įsitraukti į karinius veiks- 
mus ginant Karalystę ir siekti taikos, sudaryti ir denonsuoti sutartis, siųsti 
ir priimti diplomatinius pasiuntinius. 

Ypatingos svarbos sutartys ir, visais atvejais, sutartys, kurių įgyvendi- 
nimas pagal Konstituciją reikalauja naujo įstatymo ar Stortingo sprendi- 
mo, negalioja be Stortingo sutikimo. 


27 straipsnis 

Visi Valstybės Tarybos nariai privalo, išskyrus pateisinamas priežastis, 
dalyvauti Valstybės Taryboje. Valstybės Taryba negali priimti sprendimų, 
jeijoje nedalyvauja bent pusė jos narių. 

28 straipsnis 

Valstybės Tarybos narys pagal savo kompetenciją teikia Valstybės Ta- 
rybai svarstyti rekomendacijas dėl asmenų skyrimo į aukštesnius valsty- 
bės tarnybos postus ir kitus svarbius klausimus. Šie klausimai sprendžiami 
vadovaujantis priimtais Valstybės Tarybos nutarimais. Tačiau klausimai, 
išimtinai susiję su karine vadovybe, gali, atsižvelgiant į Karaliui suteiktus 
įgaliojimus, būti nesprendžiami Valstybės Taryboje. 


29 straipsnis 

Jei Valstybės Tarybos narys dėl pateisinamų priežasčių negali daly- 
vauti posėdyje, kuriame nagrinėjami jo kompetencijai priskirti klausimai, 
šiame posėdyje gali dalyvauti kitas šiam tikslui Karaliaus laikinai paskirtas 
narys. 

Jei dėl pateisinamų priežasčių Valstybės Tarybos veikloje negali daly- 
vauti daugiau nei pusė visų paskirtų narių, Valstybės Taryba iki reikiamo 
skaičiaus gali būti papildyta laikinai paskirtais kitais vyrais ir moterimis. 


30 straipsnis 

Visi Valstybės Tarybos posėdžiai turi būti protokoluojami. Diploma- 
tiniai klausimai, kuriuos Valstybės Taryba nusprendžia laikyti slaptais, 
įtraukiami į specialius protokolus. Tas pats taikoma ir kariniams klausi- 
mams, kuriuos Valstybės Taryba nusprendžia laikyti slaptais. 

Kiekvienas Valstybės Tarybos narys turi pareigą atvirai išreikšti savo 
nuomonę, kurią Karalius privalo išklausyti. Tačiau sprendimą Karalius pri- 
ima savo paties nuožiūra. 

Valstybės Tarybos narys, manantis, kad Karaliaus sprendimas priešta- 
rauja Karalystės valdymo formai ar joje galiojantiems įstatymams, turi par- 
eigą tokiam sprendimui prieštarauti bei reikalauti, kad jo nuomonė būtų 
įtraukta į protokolą. Karaliaus sprendimui neprieštaravęs narys laikomas 
sutikusiu su Karaliumi ir yra tokia forma atsakingas už dėl šio sprendimo 
kilusius padarinius, kaip bus nuspręsta vėliau. Stortingas tokiam nariui gali 
pradėti apkaltos procedūrą Apkaltos teisme. 


31 straipsnis 

Karaliaus priimti sprendimai įsigalioja tik patvirtinti atsakingo as- 
mens parašu. Sprendimai, susiję su kariniu vadovavimu, turi būti pasirašyti 
klausimą pateikusio asmens, o kiti sprendimai turi būti pasirašyti Ministro 
Pirmininko, o šio nesant - kito aukščiausio rango Valstybės Tarybos nario. 


994 


Norvegijos Karalystės Konstitucija 


32 straipsnis 
Sprendimai dėl valdymo nedalyvaujant Karaliui priimami Karaliaus 
vardu ir pasirašomi Valstybės Tarybos. 


33 straipsnis 
(Panaikintas) 


34 straipsnis 


Karalius turi priimti nuostatas dėl galimų Karūnos perėmėjų titulų. 


35 straipsnis 
Kai sosto įpėdiniui sukanka aštuoniolika metų, jai ar jam suteikiama 
teisė užimti vietą Valstybės Taryboje, tačiau be balso teisės ir atsakomybės. 


36 straipsnis 

Princas ar princesė, paskirti perimti Norvegijos Karūną, negali susi- 
tuokti be Karaliaus sutikimo. Jis ar ji taip pat negali priimti jokios kitos 
karūnos ar valdžios be Karaliaus ir Stortingo sutikimo. Stortingo sutikimui 
yra reikalinga dviejų trečdalių balsų dauguma. 

Jei jis ar ji veikia priešingai šiai nuostatai, jie ir jų palikuonys netenka 
teisės į Norvegijos sostą. 


37 straipsnis 
Karališkasis princas ir princesė asmeniškai yra atsakingi tik Karaliui 
arba tam, ką jis dekretu įgalioja priimti sprendimus jų atžvilgiu. 


38 straipsnis 
(Panaikintas) 


39 straipsnis 
Jeigu Karalius miršta sosto įpėdiniui nesukakus reikiamo amžiaus, 
Valstybės Taryba nedelsiant sušaukia Stortingą. 


40 straipsnis 

Stortingui susirinkus ir priėmus valdymo nuostatas Karaliaus nepil- 
nametystės laikotarpiui, Valstybės Taryba lieka atsakinga už Karalystės 
administravimą remiantis Konstitucija. 

41 straipsnis 

Karaliaus nesant Karalystėje, išskyrus vadovavimą kovos lauke arba 
sunkiai sergant ir negalint dalyvauti valdyme, kitas numatytas sosto įpė- 
dinis, kuris yra sulaukęs Karaliaus pilnametystės amžiaus, turi valdyti kaip 
laikinas karališkųjų galių vykdytojas. Jei tai neįmanoma, tada Karalystės 
administravimą atliks Valstybės Taryba. 


42 straipsnis 
(Panaikintas) 


43 straipsnis 
Rinkimus į patikėtinius, kurie valdytų Karaliaus vardu Karaliaus ne- 
pilnametystės laikotarpiu, vykdo Stortingas. 


44 straipsnis 

Princesė ar princas 41 straipsnyje nurodytais atvejais, įgyvendindami 
valdymą, turi raštu duoti priesaiką Stortingui: „Aš pažadu ir prisiekiu, kad 
valdysiu vadovaudamasis Konstitucija ir įstatymais, tepadeda man Visaga- 
lis ir Visažinis Dievas.“ 

Jei tuo metu nevyksta Stortingo sesija, priesaika duodama Valstybės 
Taryboje, o vėliau ji pateikiama kitoje Stortingo sesijoje. 

Princesė ar princas, kartą davęs priesaiką, jos vėliau nebekartoja. 


45 straipsnis 
Kai tik baigiasi jų valdymas, patikėtiniai Karaliui ir Stortingui pateikia 
savo valdymo ataskaitą. 


46 straipsnis 

Jei privalantieji nedelsiant sušaukti Stortingą pagal 39 straipsnį to ne- 
padaro, tai Aukščiausiasis Teismas įgyja besąlygišką pareigą, kiek įmano- 
ma greičiau, bet ne vėliau nei per keturias savaites sušaukti Stortingą. 


47 straipsnis 

Jeigu Karaliaus abu tėvai mirę ir nė vienas iš jų nėra palikęs rašytinių 
nurodymų, tai jo išsimokslinimu nepilnametystės laikotarpiu turi rūpintis 
Stortingas. 

48 straipsnis 

Išnykus karališkajai linijai ir nesant paskirto nė vieno sosto įpėdinio, 
Stortingas privalo išrinkti naują Karalienę ar Karalių. Tuo laikotarpiu vyk- 
domoji valdžia įgyvendinama vadovaujantis 40 straipsniu. 


C. PILIEČIŲ TEISĖS IR ĮSTATYMŲ LEIDŽIAMOJI VALDŽIA 


49 straipsnis 
Liaudis įstatymų leidžiamąją valdžią įgyvendina per Stortingą. Stor- 
tingo narių rinkimai yra laisvi ir slapti. 


50 straipsnis 

Balsuoti gali tie Norvegijos piliečiai, vyrai ir moterys, kuriems rinki- 
mų metu yra suėję 18 metų. Norvegijos piliečių, kurie rinkimų dieną gyve- 
na už Karalystės ribų, tačiau atitinka anksčiau minėtas sąlygas, balsavimo 
tvarka numatoma įstatymu. 

Įstatyme gali būti numatytos balsavimo taisyklės asmenims, turin- 
tiems teisę balsuoti, tačiau rinkimų dieną esantiems smarkiai pablogėju- 
sios psichinės būklės ar sumažėjusio sąmoningumo. 


51 straipsnis 
Rinkėjų registro saugojimo ir galinčių balsuoti asmenų registravimo 
registre taisyklės nustatomos įstatymu. 


52 straipsnis 
(Panaikintas) 


53 straipsnis 

Balsavimo teisės neturi asmenys, kurie: 

a) nuteisti už nusikalstamas veikas, remiantis atitinkamomis įstatymo 
nuostatomis; 

b) pradeda tarnauti užsienio valdžiai be Vyriausybės sutikimo. 


54 straipsnis 
Rinkimai rengiami kas ketverius metus. Jie turi pasibaigti iki rugsėjo 
pabaigos. 

55 straipsnis 

Rinkimai vykdomi įstatymo nustatyta tvarka. Ginčus dėl balsavimo 
teisės turi spręsti Rinkimų komisija. Rinkimų komisijos sprendimas gali 
būti skundžiamas Stortingui. 


56 straipsnis 
(Panaikintas) 


57 straipsnis 

Stortingą sudaro vienas šimtas ir šešiasdešimt devyni atstovai. 

Karalystė yra suskirstyta į devyniolika rinkimo apygardų. 

Vienas šimtas ir penkiasdešimt atstovų į Stortingą yra renkami kaip 
apygardų atstovai, o likę devyniolika kaip visos Karalystės atstovai. 

Kiekviena apygarda iš viso turi po vieną vietą. 

Atstovų į Stortingą skaičius kiekvienoje apygardoje nustatomas pagal 
proporciją, apskaičiuojamą apygardos gyventojų skaičiaus ir ploto santykį 
lyginant su visos Karalystės gyventojų ir ploto santykiu, kur vienas gyven- 
tojas turi vieną tašką, o vienas kvadratinis kilometras turi 1,8 taško. Šis 
skaičiavimas atliekamas kas aštuonerius metus. 

Specialios Karalystės dalijimo į rinkimų apygardas ir Stortingo vietų 
paskirstymo nuostatos nustatomos įstatymu. 


58 straipsnis 

Balsavimai rengiami atskirai kiekvienoje savivaldybėje. Balsuojama 
turi būti tiesiogiai už atstovus į Stortingą ir jų įgaliotinius, kurie atstovaus 
visai rinkimų apygardai. 


59 straipsnis 

Apygardų atstovai renkami pagal proporcinę rinkimų sistemą, o vie- 
tos tarp politinių partijų paskirstomos remiantis toliau nurodytomis tai- 
syklėmis. 

Bendras kiekvienos partijos kiekvienoje rinkimų apygardoje gautas 
balsų skaičius dalinamas iš 1, 4, 3, 5, 7 ir taip toliau tol, kol pasiekiamas 
toks vietų skaičius, kokį partija galėtų tikėtis įgyti. Partija, kuri surenka 
didžiausią balsų skaičių remiantis anksčiau pateiktomis taisyklėmis, gauna 
pirmą vietą, o antra vieta atitenka partijai, gavusiai antrą didžiausią vietų 
skaičių, ir taip toliau, kol vietos išdalijamos. 

Partijų koalicijos neleidžiamos. 

Vietos tarp partijų paskirstomos atsižvelgiant į kiekvienos partijos 
visoje Karalystėje gautą balsų skaičių tam, kad būtų pasiektas didžiausias 
galimas proporcingumo tarp partijų laipsnis. 

Kiekvienos partijos įgyjamas bendras vietų skaičius Stortinge nu- 
statomas taikant vietų paskirstymo visos Karalystės rinkimų apygardose 
taisykles ir atsižvelgiant į vietų skirstyme dalyvaujančių partijų skaičių. 
Partijoms skiriama tiek vietų, kad jos, kartu su jau paskirtomis rinkimų 
apygardų vietomis, atitiktų tokį vietų skaičių, kurį iš viso partija gali gauti 
vadovaujantis anksčiau šiame straipsnyje įtvirtintomis taisyklėmis. Jei par- 
tija skirstant rinkimų apygardų vietas gavo didesnį vietų skaičių, nei turėjo 
teisę gauti vadovaujantis anksčiau šiame straipsnyje įtvirtintomis taisyklė- 
mis, turi būti atliktas naujas esminis vietų paskirstymas išskirtinai tik tarp 
likusių kitų partijų neskaičiuojant minėtos partijos surinktų balsų. 

Partijai negali būti skiriama vieta, jei ji neperkopė 4 procentų visų bal- 
sų ribos visoje Karalystėje. 

Specialios nuostatos, susijusios su partijų vietų paskirstymu rinkimų 
apygardose, nustatomos įstatymu. 


60 straipsnis 
Kaip ir kokiu būdu asmenys, turintys teisę balsuoti, turėtų pateikti 
savo biuletenius asmeniškai nedalyvaudami balsavime, nustato įstatymas. 


61 straipsnis 
Stortingo nariu gali būti renkamas tik turintis teisę balsuoti asmuo. 


62 straipsnis 

Ministerijose dirbantys tarnautojai, išskyrus valstybės sekretorius ir 
politinius patarėjus, negali būti renkami atstovais. Tas pats taikoma Aukš- 
čiausiojo Teismo nariams bei diplomatinio ar konsulinio sektoriaus tar- 
nautojams. 

Valstybės Tarybos nariai negali dalyvauti Stortingo posėdžiuose kaip 
atstovai tol, kol yra Valstybės Tarybos nariai. Valstybės sekretoriai bei mi- 
nisterijose dirbantys politiniai patarėjai taip pat negali dalyvauti Stortin- 
go posėdžiuose kaip atstovai tol, kol atitinkamai eina Valstybės sekretorių 
arba politinių patarėjų pareigas. 

63 straipsnis 

Kiekvieno išrinkto Stortingo nario pareiga yra pripažinti savo išrin- 
kimą, nebent jie: 

a) buvo išrinkti už apygardos, kurioje turėjo teisę balsuoti, ribų, 

b) kaip atstovai dalyvavo visose anksčiau išrinkto Stortingo sesijose, 

d) yra politinės partijos nariai, tačiau yra išrinkti pagal kandidatų są- 
rašą, kurio partija nesudarė. 

Taisyklės ir laikotarpis, per kurį kiekvienas išrinktas narys turi teisę 
atsisakyti būti Stortingo nariu, turi būti nustatyti įstatymu. 

Įstatyme taip pat turi būti įtvirtinta, kada ir kokiu būdu asmuo, išrink- 
tas atstovu dviejose ar daugiau rinkimų apygardų, turi pranešti, kurios iš tų 
rinkimų apygardų atstovu Stortinge jis bus. 


64 straipsnis 
Išrinktiems atstovams turi būti suteikiami kredencialai, kurių teisėtu- 
mą turi patvirtinti Stortingas. 


65 straipsnis 

Kiekvienam Stortingo nariui ir jo patikėtiniui iš iždo yra padengia- 
mos įstatyme numatyto dydžio kelionės į Stortingą ir iš jo bei atostogų, 
trunkančių bent keturiolika dienų, išlaidos. 

Jiems taip pat turi būti mokamas įstatymo numatytas atlyginimas už 
dalyvavimą Stortinge. 


66 straipsnis 

Stortingo nariai jų vykimo į Stortingą ir iš jo, taip pat dalyvavimo 
jame metu negali būti suimti, nebent jie būtų sulaikyti darantys nusikalti- 
mus viešoje vietoje. Jie taip pat negali būti kviečiami pasiaiškinti už Stor- 
tingo ribų už Stortingo posėdžių metu išreikštą savo nuomonę. Kiekvienas 
atstovas yra įpareigotas laikytis Stortinge taikomų darbo tvarkos taisyklių. 


67 straipsnis 
Anksčiau nurodytu būdu išrinkti atstovai sudaro Norvegijos Karalys- 
tės Stortingą. 


68 straipsnis 
Stortingas įprastai kasmet renkasi pirmą spalio mėnesio šiokiadienį Ka- 
ralystės sostinėje, nebent Karalius dėl neįprastų aplinkybių, tokių kaip priešiš- 

ka invazija ar infekcijos protrūkis, šiam tikslui paskiria kitą Karalystės miestą. 
Toks sprendimas privalo būti viešai paskelbtas likus pakankamai laiko. 


69 straipsnis 


Kai Stortingas nesusirinkęs, jį gali sušaukti Karalius, jei mano tai esant 
būtina. 


70 straipsnis 
(Panaikintas) 


71 straipsnis 
Stortingo nariai renkami ketveriems metams. 


72 straipsnis 
(Panaikintas) 


73 straipsnis 

Stortingas paskiria pirmininką, penkis vicepirmininkus ir du sekreto- 
rius. Stortingo posėdis negali įvykti, jeigu jame dalyvauja mažiau nei pusė 
jo narių. Konstitucijos pataisų projektai gali būti priimti tik dalyvaujant ne 
mažiau nei dviem trečdaliams Stortingo narių. 


74 straipsnis 

Iškart, kai Stortingas yra suformuotas, Karalius ar šiam tikslui jo įga- 
liotas asmuo pirmą jo posėdį pradeda kalba, kuria informuoja naują Stor- 
tingą apie padėtį Karalystėje ir apie klausimus, į kuriuos labiausiai nori 
atkreipti Stortingo dėmesį. Jokie svarstymai nevyksta dalyvaujant Karaliui. 

Prasidėjus Stortingo sesijoms, Ministras Pirmininkas ir Valstybės Ta- 
rybos nariai turi teisę dalyvauti atviruose Stortingo posėdžiuose kaip jo 
nariai, tačiau be balsavimo teisės, o uždarų posėdžių metu teisę dalyvauti 
juose įgyja tik Stortingo leidimu. 


75 straipsnis 

Stortingui yra pavedama: 

a) priimti ir panaikinti įstatymus; nustatyti mokesčius, rinkliavas, 
muitus ir kitus Valstybės apmokestinimus iki einamųjų metų gruodžio 31 
dienos, išskyrus atvejus, kai jų galiojimas pratęsiamas kitoje Stortingo se- 
sijoje; 

b) padidinti paskolas Karalystės vardu; 

€) prižiūrėti Karalystės monetarinę sistemą; 

d) asignuoti lėšas, būtinas valdžios išlaidoms padengti; 

e) nuspręsti, kiek kasmet lėšų skirti Karaliui Karališkosios šeimos iš- 
laikymui, ir nustatyti Karališkosios šeimos turto dalį, kuri negali susidėti iš 
nekilnojamojo turto; 

f) gauti Valstybės Tarybos protokolus ir visas kitas viešas ataskaitas ir 
dokumentus; 

g) gauti informaciją apie Valstybės vardu Karaliaus su užsienio su- 
bjektais pasirašytas konvencijas; 

h) turėti teisę reikalauti kiekvieno, išskyrus Karalių ir Karališkąją šei- 
mą, atvykti į Stortingą dėl Valstybinės reikšmės klausimų; išimtis netaiko- 
ma viešąsias pareigas einantiems Karališkosios šeimos princui ir princesei; 

i) peržiūrėti numatomus atlyginimus ir pensijas ir atlikti būtinus pa- 
keitimus; 

k) paskirti penkis auditorius kasmet tikrinti Valstybės sąskaitas ir ver- 
tinimo ištraukas paskelbti spaudoje. Šiuo tikslu sąskaitos turi būti patei- 
kiamos auditorių patikrai per šešis mėnesius pasibaigus metams, kuriems 
Stortingas skyrė asignavimus. Stortingas taip pat turi teisę priimti nuos- 
tatus dėl sąskaitų autorizavimo, atliekamo valstybės tarnautojų, dirbančių 
apskaitos srityje; 

I) įstatyme numatyta tvarka paskirti asmenį, kuris nėra Stortingo 
narys, prižiūrėti viešąjį administravimą ir visus viešojo administravimo 
srityje dirbančius asmenis tam, kad būtų užtikrinta, jog nebus neteisingai 
elgiamasi su atskirais piliečiais; 

m) natūralizuoti užsieniečius. 


76 straipsnis 

Kiekvienas įstatymo projektas pirmiausia pateikiamas Stortingui arba 
vieno iš jo narių, arba Vyriausybės per Valstybės Tarybos narį. 

Pateiktas įstatymo projektas yra svarstomas Stortinge, kuris jį patvir- 
tina arba atmeta. Stortingo pastabomis papildytas atmestas įstatymo pro- 
jektas vėl svarstomas Stortinge ir yra arba atmetamas, arba priimamas su 
minėtomis pastabomis. 

Tarp kiekvieno tokio svarstymo turi praeiti bent trys dienos. 

77 straipsnis 

Dviejuose iš eilės vykstančiuose Stortingo posėdžiuose patvirtintas 
įstatymo projektas siunčiamas Karaliui su prašymu suteikti Karališkąjį pri- 
tarimą. 


78 straipsnis 

Jei Karalius pritaria įstatymo projektui, tuomet jį pasirašo ir tokiu 
būdu įstatymo projektas tampa įstatymu. 

Jei įstatymo projektui Karalius nepritaria, tuomet grąžina Stortingui 
su pastaba, kad jis nemano esant tikslinga pritarti įstatymo projektui. To- 
kiu atveju susirinkus Stortingui įstatymo projektas pakartotinai Karaliui 
neteikiamas. 


79 straipsnis 

Jei priimtas įstatymo projektas nepakeičiamas dviejų Stortingo sesijų 
metu, vykstančių po dviejų atskirų sėkmingų rinkimų, vienas nuo kito at- 
skirtų bent dviejomis įsiterpiančiomis Stortingo sesijomis, ir be pakeitimų 
šiam įstatymo projektui buvo pritarta bet kuriame iš tarp pirmo ir pasku- 
tinio patvirtinimo vykusių Stortingų, tai toks įstatymo projektas teikiamas 
Karaliui su prašymu, kad Jo Šviesybė neatmestų įstatymo projekto, kuris, 
po išsamių svarstymų, Stortingo laikomas naudingu. Toks įstatymo pro- 
jektas tampa įstatymu net ir negavus Karališkojo pritarimo prieš pertrauką 
tarp Stortingų. 


80 straipsnis 

Stortingo sesija trunka tiek, kiek manoma būtina, o procedūros bai- 
giamos, išsprendus klausimus. 

Remiantis Stortingo priimtomis darbo tvarkos taisyklėmis, Stortingo 
veikla gali būti atnaujinta, tačiau turi būti baigiama ne vėliau nei paskutinę 
rugsėjo mėnesio darbo dieną. 

Per tą laiką Karalius pateikia savo nuomonę dėl tų įstatymo projektų, 
dėl kurių dar nebuvo nusprendęs juos patvirtindamas arba atmesdamas. 
Visi tie įstatymo projektai, dėl kurių Karalius aiškiai neišreiškia savo pa- 
tvirtinimo, yra laikomi jo atmestais. 


81 straipsnis 
Visi teisės aktai (išskyrus nurodytus 79 straipsnyje) yra priimami Ka- 
raliaus vardu, patvirtinant juos Norvegijos Karalystės antspaudu ir priera- 

šu: „Mes, X, viešai pareiškiame: Stortingo sprendimas, priimtas nurodytą 
dieną, mums buvo išaiškintas: (toliau pateikiamas sprendimas). Atsižvel- 
giant į tai, kad mes pritarėme tokiam įstatymui ir jį patvirtinome, todėl 
mes jam pritariame ir savo parašu ir Karalystės antspaudu suteikiame jam 
įstatymo galią.“ 


82 straipsnis 

Vyriausybė turi pateikti Stortingui visą informaciją, kuri yra reikalin- 
ga jo svarstomiems klausimams. Nė vienas Valstybės Tarybos narys negali 
pateikti neteisingos ar klaidingos informacijos Stortingui ar jo organams. 


83 straipsnis 
Stortingas gali prašyti Aukščiausiojo Teismo nuomonės teisės klausi- 
mais. 


84 straipsnis 
Stortingo posėdžiai turi būti atviri, o jų protokolai skelbiami viešai, 
išskyrus atvejus, kai dauguma nusprendžia priešingai. 


85 straipsnis 
Bet kuris asmuo, kuris paklūsta nurodymams trikdyti Stortingo laisvę 
ir saugumą, yra pripažįstamas kaltu dėl valstybės išdavimo. 


D. TEISMINĖ VALDŽIA 


86 straipsnis 

Apkaltos Teismas yra pirmoji ir galutinė instancija byloms, kuriose 
pareiškėjas yra Stortingas, o atsakovai - Valstybės Tarybos, Aukščiausiojo 
Teismo arba Stortingo nariai dėl nusikalstamo ar neteisėto elgesio, kuriuo 
pažeidžiami konstituciniai įsipareigojimai. 

Įstatymas numato specialias Stortingo kaltinimo tvarkos pareiški- 
mo vadovaujantis šiuo straipsniu taisykles. Tačiau kaltinimo pareiški- 
mo Apkaltos Teismui terminas negali būti nustatytas trumpesnis nei 15 
metų. 

Apkaltos teismą sudaro šeši Stortingo išrinkti asmenys ir penki il- 
giausiai tarnaujantys neterminuotai paskirti Aukščiausio Teismo asmenys, 
įskaitant Aukščiausiojo Teismo pirmininką. Stortingas Apkaltos teismo 
narį ir jo atstovą renka šešeriems metams. Valstybės Tarybos ir Stortingo 

nariai negali būti renkami Apkaltos Teismo nariais. Apkaltos Teismo pir- 
mininkas yra Aukščiausiojo Teismo pirmininkas. 

Stortingo išrinkti Apkaltos Teismo nariai, pasibaigus jų kadencijai, 
ir toliau eina savo pareigas Apkaltos Teisme tol, kol baigiamas vykstantis 
teisminis bylos nagrinėjimas. Aukščiausiojo Teismo teisėjas lieka Apkaltos 
Teismo nariu, net jeigu jis ir atsistatydina iš Aukščiausiojo Teismo teisėjo 
pareigų. 


87 straipsnis 
Specialios Apkaltos Teismo formavimo ir šio teismo procesų nuosta- 
tos įtvirtinamos įstatyme. 


88 straipsnis 

Aukščiausiasis Teismas yra galutinė bylų nagrinėjimo instancija. Vis 
dėlto įstatyme gali būti įtvirtinti teisės kreiptis į Aukščiausiąjį Teismą ap- 
ribojimai. 

Aukščiausiąjį Teismą sudaro pirmininkas ir bent keturi kiti nariai. 
89 straipsnis 

(Panaikintas) 


90 straipsnis 
Apeliacija dėl Aukščiausiojo Teismo sprendimų yra negalima. 


91straipsnis 
Niekas negali būti paskirtas Aukščiausiojo Teismo nariu, kol jam nėra 
sukakę 30 metų. 


E. ŽMOGAUS TEISĖS 


92 straipsnis 

Valstybės institucijos privalo gerbti ir užtikrinti šioje Konstitucijoje 
ir Norvegijai privalomose laikytis sutartyse, kurių objektas yra Žmogaus 
teisės, įtvirtintas Žmogaus teises. 


93 straipsnis 
Kiekvienas žmogus turi teisę į gyvybę. Niekas negali būti nuteistas 
mirties bausme. Niekas negali būti kankinamas, su niekuo negali būti el- 

giamasi nežmoniškai ar žeminančiai bei negali būti skiriamos nežmoniš- 
kos ir žeminančios bausmės. 

Niekas negali būti laikomas vergijoje arba verčiamas dirbti per prie- 
vartą. 

Valstybės institucijos privalo saugoti teisę į gyvybę ir užkirsti kelią 
kankinimams, vergijai ir kitoms nežmoniško ir žeminančio elgesio for- 
moms. 


94 straipsnis 

Niekas negali būti suimamas, niekieno laisvė negali būti apribojama 
kitais nei įstatyme numatytais atvejais ir būdais. Laisvės apribojimas turi 
būti būtinas ir proporcingas nusižengimui. 

Suimtų asmenų bylos teisme turi būti nagrinėjamos kiek įmanoma 
greičiau. Kiti asmenys, kurių laisvė buvo apribota, turi teisę į bylos dėl lais- 
vės apribojimo nagrinėjimą teisme be nepateisinamo delsimo. Asmenims, 
atsakingiems už neteisėtą asmens suėmimą ar sulaikymą, kyla atsakomybė 
šiam asmeniui. 


95 straipsnis 

Kiekvienas turi teisę į tai, kad jų byla būtų nagrinėjama nepriklausomo 
ir nešališko teismo per kiek įmanoma trumpiausią laiką. Bylos nagrinėji- 
mas turi būti teisingas ir viešas. Tačiau bylos teisme gali būti nagrinėjamos 
ir uždaruose posėdžiuose, kai tai yra reikalinga dėl proceso dalyvių priva- 
taus gyvenimo arba svarių ir reikšmingų visuomenės interesų užtikrinimo. 

Valstybės institucijos privalo užtikrinti teismo bei teisėjų nepriklau- 
somumą ir nešališkumą. 


96 straipsnis 

Niekas negali būti nuteistas nesivadovaujant įstatymu arba baudžia- 
mas nesant teismo sprendimo. 

Kiekvienas turi teisę, kad jo nekaltumas būtų preziumuojamas, kol jo 
kaltė neįrodyta vadovaujantis įstatymu. 

Turtas ar kita sukaupta nuosavybė negali būti konfiskuojama teismo 
sprendimu, išskyrus atvejus, kai tai buvo naudojama darant nusikaltimą 
arba įgyta nusikalstamu būdu. 


97 straipsnis 
Nė vienas įstatymas neveikia atgaline data. 

98 straipsnis 
Prieš įstatymą visi žmonės yra lygūs. Nė vienas žmogus negali patirti 
neteisingo arba neteisėto diskriminacinio elgesio. 


99 straipsnis 
(Panaikintas) 


100 straipsnis 

Kiekvienas turi saviraiškos laisvę. 

Joks asmuo negali būti laikomas teisiškai atsakingu už informacijos 
perteikimą ar gavimą, idėjas ir pranešimus nebent tai gali būti laikoma 
saviraiškos laisvės siekiant tiesos, demokratijos propagavimo ar asmens 
laisvės susidaryti savo nuomonę pažeidimu. Teisinė atsakomybė už tokius 
veiksmus turi būti numatyta įstatyme. 

Kiekvienas turi teisę laisvai reikšti savo mintis apie Valstybės adminis- 
travimą ar apie bet kokį kitą objektą. Aiškiai apibrėžti šios laisvės apribo- 
jimai gali būti nustatomi tik esant svariems argumentams dėl saviraiškos 
laisvės ribojimo. 

Pirminė cenzūra ir kitos prevencijos priemonės negali būti taikomos, 
nebent siekiama apsaugoti vaikus ir jaunus asmenis nuo žalingos akivaiz- 
džių pavyzdžių įtakos. Laiškų cenzūra gali būti taikoma tik institucijose. 

Kiekvienas turi teisę prieiti prie Valstybės ir savivaldybių dokumentų, 
stebėti teismų, demokratiškai išrinktų organų posėdžius. Įstatyme gali būti 
numatyti šios teisės apribojimai, būtini siekiant užtikrinti asmens privatų 
gyvenimą arba kitus svarbius interesus. 

Valstybės valdžios institucijų pareiga yra sukurti sąlygas, kurios supa- 
prastintų atvirą ir šviečiamąjį viešąjį diskursą. 


101 straipsnis 

Kiekvienas turi teisę įkurti, prisijungti arba išstoti iš asociacijos, įskai- 
tant profesines sąjungas bei politines partijas. Visi žmonės gali dalyvauti 
taikiuose susibūrimuose ir mitinguose. 

Vyriausybė neturi teisės panaudoti karinių pajėgų prieš valstybės 
piliečius, išskyrus įstatymo numatytais atvejais, nebent susibūrimas kelia 
grėsmę viešajai tvarkai, o susirinkimo dalyviai nedelsdami nesiskirsto, 
nors įstatymo nuostatos dėl riaušių kėlimo draudimo ir pasekmių prieš tai 
valdžios institucijos atstovo buvo aiškiai perskaityti tris kartus. 

102 straipsnis 

Kiekvienas turi teisę į tai, kad būtų gerbiamas jo privatus ir šeimos gy- 
venimas, būsto neliečiamybė ir susirašinėjimo slaptumas. Privačių namų 
krata yra negalima, išskyrus baudžiamųjų bylų tyrimo atvejus. Valstybės 
institucijos turi užtikrinti asmens neliečiamumą. 


103 straipsnis 
(Panaikintas) 


104 straipsnis 

Vaikų orumas turi būti gerbiamas. Jie turi teisę būti išgirsti, kai yra 
sprendžiami jiems svarbūs klausimai ir, atsižvelgiant į jų amžių ir subren- 
dimą, skiriamas pakankamas dėmesys jų požiūriui. 

Pamatinis veiksnys, nulemiantis veiksmus ir sprendimus, susijusius su 
vaikais, turi būti didžiausios vaikų gerovės interesas. 

Vaikai turi teisę į asmens neliečiamybę. Valdžios institucijos turi su- 
kurti sąlygas, palengvinančias vaikų vystymąsi, įskaitant užtikrinimą, kad 
vaikai turėtų tinkamas ekonomines, socialines ir sveikos apsaugos sąlygas, 
pirmenybę teikiant, kad šios sąlygos būtų užtikrintos jų pačių šeimoje. 


105 straipsnis 


Asmuo, Valstybės reikalavimu perdavęs savo kilnojamą ar nekilno- 
jamą turtą viešajam naudojimui, gauna kompensaciją už tą turtą iš iždo. 


106 straipsnis 

Kiekvienas teisėtai Karalystėje gyvenantis žmogus gali laisvai keliauti 
po Karalystę ir rinktis savo gyvenamą vietą. 

Niekam negali būti uždrausta išvykti iš Karalystės, nebent toks reika- 
lavimas kyla dėl bylos teisminio nagrinėjimo arba karinės tarnybos. Nor- 
vegijos piliečiams negali būti uždrausta atvykti į karalystę. 


107 straipsnis 
(Panaikintas) 


108 straipsnis 
Valstybės institucijos privalo užtikrinti sąlygas samių tautai išsaugoti 
ir plėtoti savo kalbą, kultūrą ir gyvenimo būdą. 

109 straipsnis 

Kiekvienas turi teisę į išsilavinimą. Vaikai turi teisę gauti pagrindi- 
nį ugdymą. Išsilavinimas turi saugoti asmens gebėjimus ir poreikius bei 
skatinti pagarbą demokratijai, teisinės valstybės principams ir žmonių tei- 
sėms. 

Institucijos privalo užtikrinti galimybę įgyti aukštesniosios pakopos 
vidurinį išsilavinimą ir lygias galimybes įgyti aukštąjį išsilavinimą atsižvel- 
giant į turimą kvalifikaciją. 


110 straipsnis 
Valstybės institucijos yra atsakingos už sąlygų, įgalinančių kiekvieną 
galintį dirbti asmenį savo darbu ar per įmonę užsidirbti pragyvenimui, kū- 
rimą. Savęs negalintys išlaikyti asmenys turi teisę gauti paramą iš valstybės. 
Specialios nuostatos, susijusios su darbuotojų teise dalyvauti įmonės 
veikloje, turi būti nustatytos įstatyme. 


111 straipsnis 
(Panaikintas) 


112 straipsnis 

Kiekvienas asmuo turi teisę į sveiką aplinką ir į gamtinę aplinką, ku- 
rios produktyvumas ir įvairovė yra išsaugota. 

Gamtiniai ištekliai turi būti naudojami visapusiškai atsižvelgiant į il- 
galaikes perspektyvas, teisę į juos išsaugant ir ateities kartoms. 

Siekiant išsaugoti šią teisę, piliečiams yra suteikta teisė į informaciją 
apie gamtinės aplinkos būklę bei kiekvieno suplanuoto ar vykdomo kiši- 
mosi į gamtą poveikį jai. 

Valstybės institucijos privalo imtis priemonių dėl šių principų įgyven- 
dinimo. 


113 straipsnis 
Valstybės institucijų padarytas žmogaus teisių pažeidimas turi būti 
pagrįstas įstatymu. 

114 straipsnis 

Į vyresniųjų valstybės tarnautojų postus Valstybėje gali būti paskirti 
tik Norvegijos piliečiai, vyrai ar moterys, kurie kalba valstybine kalba ir 
kurie: 

a) arba yra gimę Karalystėje ir jų tėvai buvo Norvegijos piliečiai; 

b) arba gimė užsienio valstybėje, bet jų tėvai buvo Norvegijos piliečiai 
ir tuo metu neturėjo kitos valstybės pilietybės; 

c) arba gyveno Karalystėje dešimt metų; 

d) arba buvo Stortingo natūralizuoti. 

Tuo tarpu kiti vis dėlto gali būti paskirti universitetų ar aukštesniojo 
mokslo įstaigų dėstytojais, medicinos praktikantais ir konsulais užsienyje. 


115 straipsnis 

Siekiant tarptautinės taikos ir saugumo arba skatinant tarptautinės 
teisės laikymąsi bei bendradarbiavimą, Stortingas trijų ketvirtadalių dau- 
guma gali nuspręsti, kad tarptautinė organizacija, prie kurios Norvegija 
prisijungia ar prisijungs, numatytose srityse turėtų teisę naudotis galiomis, 
kurios pagal Konstituciją paprastai suteikiamos Norvegijos institucijoms, 
išskyrus teisę keisti šią Konstituciją. Stortingas tokį sprendimą gali priimti, 
jei dalyvauja bent du trečdaliai Stortingo narių, kaip numato Konstitucijos 
pakeitimo procedūros reikalavimai. 

Šio Straipsnio nuostatos netaikomos narystei tarptautinėje organiza- 
cijoje, kurios sprendimai turi poveikį Norvegijai tik pagal tarptautinę teisę. 


116 straipsnis 

Pirkimų pinigai, lygiai kaip pajamos, gautos iš turimo turto, sudaran- 
tys bažnytines rinkliavas, bus naudojami dvasininkijos poreikiams ir švie- 
timui. Labdaringų institucijų turtas naudojamas tik šių institucijų tikslais. 


117 straipsnis 

Alodinė teisė ir vyriausiojo sūnaus teisė nebus panaikintos. Ypatingas 
šių teisių įgyvendinimo siekiant naudos Valstybei ir didinti kaimiškų vie- 
tovių populiaciją sąlygas turi apibrėžti pirmas arba paskesnis Stortingas. 


118 straipsnis 


Ateityje nebus galima steigti jokių grafo valdų, baronijų, majorato ar 
patikėtinų valdų. 

119 straipsnis 

Bendra visiems valstybės piliečiams taisyklė yra ta, kad kiekvienas 
pilietis tam tikrą laikotarpį turi tarnauti valstybės apsaugos tarnyboje, ne- 
priklausomai nuo kilmės ar turtinės padėties. Šio principo taikymas ir ap- 
ribojimai turi būti apibrėžti įstatymu. 


120 straipsnis 
Norvegijos vėliavos formą ir spalvas nustato įstatymas. 


121 straipsnis 

Paaiškėjus, jog tam tikrą šios Norvegijos Karalystės Konstitucijos 
dalį reikia pakeisti, pasiūlymas šiuo klausimu turi būti pateiktas pirmam, 
antram arba trečiajam Stortingui po naujų parlamentinių rinkimų, viešai 
apie tai pranešant spaudoje. Pirmam, antram ar trečiajam Stortingui po 
kitų parlamento rinkimų bus palikta teisė nuspręsti, ar toks pakeitimas bus 
priimtas. Konstitucijos keitimas privalo neprieštarauti šioje Konstitucijoje 
įtirtintiems principams ir turi būti išimtinai susijęs su atitinkamų nuostatų 
pakeitimu nekeičiant Konstitucijos dvasios. Tokiam Konstitucijos keitimui 
turi pritarti du trečdaliai Stortingo. 

Konstitucijos pakeitimas, priimtas anksčiau nurodytu būdu, turi būti 
pasirašytas Stortingo pirmininko ir sekretoriaus bei nusiųstas Karaliui vie- 
šai paskelbti spaudoje kaip taikytina Norvegijos Karalystės Konstitucijos 
nuostata. 

I tomas (A-I) II tomas (J-N) III tomas (P-V) 

+ Airijos Respublika + Japonija + Pietų Afrikos Respublika 
+ Argentinos Respublika + Jungtinės Amerikos Valstijos + Portugalijos Respublika 
+ Armėnijos Respublika + Jungtinė Didžiosios Britanijos + Prancūzijos Respublika 


+ Australijos Sandrauga ir Šiaurės Airijos Karalystė + Rumunijos Respublika 
+ Austrijos Respublika + Kanada + Rusijos Federacija 
+ Azerbaidžano Respublika +» Kinijos Liaudies Respublika + San Marino Respublika 
+ Baltarusijos Respublika» Kipro Respublika + Saudo Arabijos Karalystė 
+ Belgijos Karalystė + Kirgizijos Respublika + Slovakijos Respublika 
+ Bulgarijos Respublika + Korėjos Respublika + Slovėnijos Respublika 
+ Čekijos Respublika + Kroatijos Respublika + Suomijos Respublika 
+ Čilės Respublika + Latvijos Respublika + Švedijos Karalystė 
+ Danijos Karalystė + Lenkijos Respublika + Šveicarijos Konfederacija 
+ Estijos Respublika + Libano Respublika + Tadžikistano Respublika 
+ Graikijos Respublika + Lichtenšteino Kunigaikštystė +» Turkijos Respublika 
+ Gruzija + Liuksemburgo Didžioji + Vatikano miesto valstybė 
+ Islandijos Respublika Hercogystė + Venesuelos Bolivaro 
+ Ispanijos Karalystė + Maltos Ordinas Respublika 
« Italijos Respublika + Maltos Respublika + Vengrijos Respublika 
+ Moldovos Respublika + Vokietijos Federacinė 
+ Nyderlandų Karalystė Respublika 


+ Norvegijos Karalystė 

